
Admiral  Suffren  i  Ostindien/) 


J\.rigen  1778 — 83  mellem  England  og  Frankrig  udbrød  som 
Følge  af  den  mellem  de  engelsk-nordamerikanske  Colonier  og 
den  sidstnævnte  Magt  sluttede  Tractat  af  7de  Februar  1778, 
og  Spanien,  der  efter  tidligere  Tractater  skulde  gjøre  fælles 
Sag  med  Frankrig,  forsøgte  først  at  optræde  som  Mægler, 
men  da  dette  viste  sig  frugtesløst,  erklærede  ogsaa  denne 
Magt  England  Krig  i  Juni  1779.  I  Aaret  1781  fulgte  Hol- 
land efter. 

Frankrig  besad  dengang  en  imponerende  Søstyrke :  halv- 
femsindstyve Linieskibe,  et  ypperligt  Officeerscorps  og  omtrent 
tresindstyve  Tusinde  Orlogsmatroser;  den  spanske  Flaade  talte 
tresindstyve  Linieskibe.  Næsten  over  hele  Jordkloden  førtes 
den  storartede  Søkrig,  mægtige  Flaader  bedækkede  Havene, 
og  selv  det  fjerne  ostindiske  Ocean  blev  Vidne  til  Søslag, 
hvori  ikke  mindre  end  nogle  og  tredive  Linieskibe  deeltoge 
paa  een  Gang.  Storbritanniens  Sømænd  bedækkede  sig  med 
den  Hæder,  der  saa  væsentlig  har  bidraget  til  Nationens 
Vælde,  og  et  mærkværdigt  Held  fugte  de  fleste  engelske  Sø- 
operationer;  men  i  det  indiske  Hav  dukkede  en  fransk  Sø- 
mand op,    der  skulde  holde  den    britiske  Sømagt  Stangen. 


")  Kilder:   Essais  sur  la  marine  en  France  de  1661 — 1789  par  de  la 
Serre;  la  vie  de  Suffren  par  Hennequin;  de  la  guerre  maritime 
par  Grivel;  history  of  the  British  empire  in  India  by  Thomson; 
history  of  British  India  by  Wil  son. 

2  Admiral  Suffren  i  Ostindien. 

Denne  Mand  var  Pierre  André  de  Suffren,  der  saa  mægtig 
greb  ind  i  de  ostindiske  Forhold  paa  et  Tidspunkt,  hvor 
Englænderne  i  Hyder  Ali  allerede  havde  en  meget  farlig 
Fjende  at  bekæmpe. 

Da  England  indsaae,  at  Krigen  var  uundgaaelig,  blev  der 
forinden  Krigserklæringen  sendt  Befaling  til  Ostindien  om  at 
erobre  alle  de  franske  Besiddelser  i  Forindien,  og  Chander- 
nagore,  Carical  og  Masulipatam  bleve  allerede  besatte  i  Juli 
1778;  Pondicherry  faldt  i  October  efter  et  heltemodigt  For- 
svar, og  da  Mahé  i  Januar  1779  blev  erobret,  havde  Frankrig 
mistet  alle  sine  Besiddelser  paa  Malabarkysten.  Den  franske 
Sostyrke  paa  Isle  de  France  bestod  dengang  kun  af  sex  Linie- 
skibe og  var  den  engelske  underlegen,  hvorfor  den  franske 
Admiral  ikke  vovede  sig  ud.  Med  det  stadige  Maal  for  -Øie 
at  tilintetgjøre  de  ivrige  Somagters  Indflydelse  i  Indien 
bemægtigede  England  sig  i  1781  Negapatam  og  flere  hol- 
landske Colonier  paa  Sumatra,  og  Holland  var  for  svagt  paa 
Søen  til  at  gjore  Modstand.  Næppe  var  der  blevet  sluttet 
en  Tractat  mellem  Holland  og  Frankrig,  forend  Cabinettet  i 
Versailles  fik  Nys  om  en  Expedition,  der  i  Begyndelsen  af 
1781  i  al  Hemmelighed  blev  udrustet  i  England  for  at  be- 
mægtige sig  den  for  den  ostindiske  Handel  i  de  Tider  saa 
betydningsfulde  Coloni  Cap,  hvorved  England  haabede  at  give 
Dødsstødet  til  det  rige  Batavia,  Ceylon  og  Hollændernes 
Besiddelser  paa  Coromandelkysten  og  i  Bengalen. 

Rygtet  havde  udspredt,  at  den  nysnævnte  Expedition, 
bestaaende  af  fem  Linieskibe,  nogle  Fregatter,  et  Bombar- 
deerskib,  en  Brander  og  nogle  mindre  Krigsskibe  foruden  en 
Convoi  med  tusinde  Mand  Landgangstropper  ombord,  Alt  un- 
der Anførsel  af  en  forvoven  Mand,  Commodore  Johnston, 
var  bestemt  til  de  spanske  Colonier  i  Sydamerika,  men,  som 
anført,  var  den  franske  Regjering  kommen  under  Veir  med 
dens  sande  Bestemmelse,  hvorfor  en  fransk  Eskadre  paa  fem 
Linieskibe,  to  Fregatter  og  nogle  Skibe  med  Landgangstrop- 
per  i  Hast   blev   udrustet   under  Anførsel   af  Commandeur 

Suffren,  som,  født  1726,  fra  sin  Barndom  havde  faret  tilsøes 
og  udmærket  sig  ved  flere  Leiligheder  i  Aarhundredets  Sø- 
kampe.  Hans  Ordre  lød  paa  fremfor  Alt  at  dække  Capstaden 
og  dernæst  at  forstærke  Flaaden  i  det  indiske  Ocean. 

Den  22de  Marts  1781  forlod  Suffren  Brest  i  Følge  med 
den  store  Flaade,  der  under  Admiral,  Grev  de  Grasse  seilede 
til  Vestindien,  og  paa  Høiden  af  Madeira  skiltes  han  fra 
Hovedflaaden.  Johnston,  der  havde  forladt  Europa  et  Par 
Uger  førend  Suffren,  anløb  St.  Jago  (en  af  det  grønne  For- 
bjergs øer)  for  at  fylde  Vand  og  ankrede  i  Praya  Bugten 
uden  at  tænke  sig  Muligheden  af  at  blive  overrasket.  Skibene 
laae  nu  her  uden  Orden,  Folkene  havde  jevnlig  Landlov,  og 
Dækkene  vare  belemrede  med  Vandfade,  Qvæg  o.  s.  v.,  da 
man  om  Morgenen  den  16de  April  pludselig  saae  en  Flaade 
staae  ind  mod  Land.  Tilfældet  vilde,  at  et  af  Suffrens  Linie- 
skibe manglede  Vand,  hvorfor  det  havde  faaet  Ordre  til  at 
seile  i  Forveien  ind  til  Praya,  men  strax  vende  om,  hvis  det 
skulde  faae  flere  Krigsskibe  isigte.  Dette  Linieskibs  Signaler 
lod  ikke  Suffren  være  i  Tvivl  om,  at  det  var  Johnstons  Eskadre, 
der  laa  i  Bugten,  og  strax  gav  den  franske  Commandeur  sine 
Linieskibe  Ordre  til  at  gjøre  Klartskib,  paa  samme  Tid  som 
Fregatterne  og  Convoien  skulde  fortsætte  Reisen.  At  de 
engelske  Skibe  laae  paa  neutral,  portugisisk  Grund  tog  Suffren 
intet  Hensyn  til,  saameget  mindre  som  Englænderne  engang 
tidligere,  i  1759,  havde  krænket  netop  den  portugisiske  Neu- 
tralitet ved  Lagos. 

Englænderne  skyndte  sig  med  at  gjøre  Dækkene  rydde- 
lige og  faae  saa  mange  af  deres  Folk  ombord  som  muligt, 
og  Suffren,  der  blev  utaalmodig  over,  at  det  gik  langsomt 
med  Besvarelsen  af  hans  Signaler ,  begik ,  første  Gang 
han  havde  en  større  Commando,  den  Feil  at  lade  sig  rive 
med  af  en  medfødt  brændende  Lyst  til  at  slaaes  og  til  at 
udmærke  sig,  og  uden  at  vente  paa  sine  øvrige  Skibe  satte 
han  alle  Seil   til   paa  sit  Skib  «rHéros»,    der   var   kobber- 

forhudet*),  liøb  ind  i  Bugten,  ankrede  med  en  Præcision,  der 
fremkaldte  Englændernes  Beundring  op  paa  Siden  af  Johnstons 
Skib  og  aabnede  paa  Pistolskuds  Afstand  en  heftig  Ild.  To 
af  de  franske  Linieskibe  «r Annibal »  og  «rArt6sien»  fulgte 
nTHéros's"  Maneuvre,  men  de  to  tiloversblevne  indskrænkede 
sig  til  et  Par  Gange  at  seile  op  og  ned  langs  de  engelske 
Skibe,  hvorefter  Strømmen  tog  dem  og  førte  dem  tilsøes. 
Paa  det  korte  Hold  udspandt  der  sig  nu  en  meget  blodig 
Kamp  med  Suffrens  tre  Skibe,  og  efterhaanden  som  de  en- 
gelske armerede  Ostindiefarere  kom  sig  af  den  første  For- 
skrækkelse, begyndte  ogsaa  de  at  fyre.  Ombord  i  «rArtésien» 
blev  Chefen  snart  skudt,  og  da  dette  Skib  ragede  sammen  med 
en  engelsk  Coffardimand,  kappedes  Ankertouget,  og  der  blev 
nu  kun  «rHéros»  og  4' Annibal »  tilbage.  At  holde  alene  ud 
blev  en  Umulighed  for  disse  to  Skibe,  og  dygtigt  forskudte 
kappede  ogsaa  de  deres  Touge  og  dreve  tilsøes:  d' Annibal » 
var  aldeles  afmastet,  men  fik  hurtigt  reist  Nødmaster  og  blev 
taget  paa  Slæb  af  et  af  de  uskadte  Linieskibe;  «rHéros's») 
Keisninger  vare  faldefærdige. 

De  engelske  Skibe  havde  imidlertid  lidt  saa  meget,  at 
de  ikke  forfulgte,  skjøndt  Suffren  blev  liggende  i  Slagorden 
udenfor  for  at  tage  imod  dem,  og  havde  han  ikke  den  Til- 


*)  En  af  forrige  Aarhundredes  større  Opfindelser  i  maritim  Retning 
var  Kobbringen  af  Skibenes  Bund,  hvilken  imidlertid  ikke  blev  al- 
mindelig anvendt  før  Aarhundredets  Slutning.  Skjøndt  de  engelske 
Linieskibe  i  det  Hele  taget  stode  tilbage  for  de  franske,  indførtes 
Kobbringen  dog  først  almindelig  i  England,  hvilket  ofte  gav  denne 
.Nations  Skibe  en  Overlegenhed  i  Seilevne,  der  ikke  sjeldent  kom 
Franskmændene  dyrt  at  staae.  Suffren,  der  havde  et  aabent  Øie 
for  Alt,  hvad  der  vedkom  Marinen,  havde  tidligere  i  en  Memoire  til 
Marineministeren  anbefalet  Kobbringen  særdeles  varmt;  dog  varede 
det  noget,  inden  den,  som  sagt,  blev  almindeUg  indført  i  Frankrig. 
Inden  man  kobbrede  med  Plader  havde  man  i  nogen  Tid  brugt  den 
meget  vidtløftigere  og  endnu  kostbarere  Fremgangsmaade  at  paa- 
spigre Søm  med  store,  flade  Hoveder  —  de  saakaldte  Plathoveder 
—  over  hele  Skibshunden. 

fredsstillelse  at  kunne  rose  sig  af  et  vundet  Slag,  saa  kunde 
Johnston  paa  den  anden  Side  heller  ikke  lette  Anker  førend 
den  2den  Mai,  og  hans  Expeditions  øiemed,  Besættelsen  af 
Cap,  gik  aldeles  i  Lyset,  da  Suffren  med  sin  Eskadre  og  Convoi 
kom  først  til  Cap  og  besatte  denne  Coloni  saa  godt,  at  Eng- 
lænderne aldeles  opgave  ethvert  Forsøg  mod  den.  Da  Colonien 
var  sikkret,  seilede  Suffren  til  Isle  de  France,  hvor  han  ankom 
i  November  og  forstærkede  den  derværende  franske  Flaade  til 
elleve  Linieskibe,  Johnston  maatte  nøies  med  et  Par  hol- 
landske Priser,  hvorpaa  han  seilede  hjem  med  sine  Fregatter, 
medens  hans  Linieskibe  og  Convoien  med  Landgangstropper 
gik  til  Bombay.  Men  for  et  Aarhundrede  siden  varede  Eeiserne 
længere  end  i  vore  Dage,  især  naar  der  var  mange  Skibe  i 
Følge,  og  først  i  Januar  1782  naaede  den  engelske  Expedition 
Bombay  efter  at  have  udstaaet  mange  Besværligheder  paa 
Grund  af  Sygdom  og  Vindstille. 

Da  Suffren,  der  af  Kongen  havde  faaet  Tilladelse  til 
hiinsides  Cap  at  heise  Admiralsflag,  kom  til  Isle  de  France, 
blæste  hans  Nærværelse  nyt  Liv  i  Tingene.  Det  var  ikke 
alle  de  franske  Søofficerer,  der  vare  i  Besiddelse  af  Suffrens 
Energi,  men  det  gode  Exempel  hjalp,  der  blev  arbeidet  uaf- 
brudt paa  at  sætte  Skibene  istand  til  at  gaae  tilsøes,  og 
allerede  den  7de  December  afseilede  en  imponerende  fransk 
Søstyrke  til  Forindien  under  Commando  af  Admiral  Grev  de 
Orves,  der  var  Høistcommanderende  paa  Stationen,  da  Suf- 
fren ankom.  Flaaden  bestod  af  elleve  Linieskibe,  tre  Fre- 
gatter, tre  Corvetter  og  otte  Transportskibe  med  tre  Tusinde 
Mand  Landgangstropper,  hvoraf  de  to  Tusinde  vare  Euro- 
pæere —  en  betydelig  Styrke  i  saa  stor  Afstand  fra  Moderlandet. 
I  Løbet  af  Reisen  erobredes  det  engelske  Linieskib  "Hanni- 
bal«, som  var  sendt  i  Forveien  for  at  melde  en  større  Expe- 
ditions Ankomst  til  Admiral  Hugh,  der  commanderede  den 
engelske  Flaade  i  Ostindien;  det  var  Suffren,  der  med  sit 
velseilende  Skib  bragte  « Hannibal »  til  at  stryge.  Prisen  blev 
indlemmet  i  Flaaden  under  Navn   af   « engelske  Hannibal », 

da  der,  som  vi  have  seet,  allerede  var  et  Skib  af  samme 
Navn  blandt  de  franske  Linieskibe. 

Den  9de  Februar  døde  Admiral  d'Orves,  og  Suffren  fik 
Overcommandoen  over  den  Flaade,  hvormed  han,  altid  ube- 
seiret,  i  halvandet  Aar  under  de  vanskeligste  Forhold  leve- 
rede fem  store  Søslag  mod  den  britiske  Søstyrke,  i  et  Far- 
vand hvor  han,  Qernt  fra  Hjemmet,  blottet  for  Havne  og  Til- 
flugtssteder ,  var  henviist  til  Hjælpekilder ,  som  ene  hans 
utrættelige  Aand  frembragte,  og  hvor  han  yderligere  havde  at 
kæmpe  mod  en  Uvillie  og  Lunkenhed  hos  sine  Officerer,  der  i 
Forbindelse  med  daarlige  Besætninger  lagde  ham  Vanske- 
ligheder i  Veien,  som  kun  en  virkelig  overlegen  Mand  var 
istand  til  at  bekæmpe. 

Det  var  Suffrens  Hensigt  at  overraske  den  engelske 
Flaade  ved  Madras,  men  da  Admiral  Hugh  var  underrettet 
om  hans  Komme,  havde  han  lagt  sine  ni  Linieskibe  under 
Fortet  St.  Georges  Kanoner,  saa  at  et  Angreb  var  umuligt, 
hvorfor  Suffren,  efter  at  have  viist  sig  for  Madras,  fortsatte 
sin  Cours  til  Pondicherry.  Ikke  saasnart  var  Suff"ren  borte, 
førend  Hugh  lettede  for  at  seile  til  Trincomale  paa  Ceylon 
for  at  dække  denne  vigtige  Havn.  Om  Natten  kom  Hugh 
imellem  de  franske  Krigsskibe  og  Convoien,  og  det  lykkedes 
ham  at  tage  et  Par  gode  Priser;  især  blev  Tabet  af  et 
Skib,  ladet  med  Ammunition,  meget  føleligt  for  Fransk- 
mændene. En  af  de  franske  Fregatter  underrettede  imidlertid 
Suffren  om  det  Skeete,  og  for  fulde  Seil  søgte  han  da  at 
indhente  den  engelske  Flaade,  som,  da  den  saae  sig  forfulgt, 
i  Slagorden  oppebiede  Franskmændenes  Komme.  Den  17de 
Februar  blev  der  indledet  en  heftig  Kamp;  «rHéros»  tog  det 
værste  Stød  af;  et  af  de  engelske  Linieskibe  blev  saa  ilde 
tilredt,  at  det  tilsidst  ikke  besvarede  Ilden,  men  som  saa 
mange  af  Datidens  Søslag  blev  ogsaa  dette  uafgjørende,  da  begge 
Parter  havde  lidt  omtrent  lige  meget.  Henimod  Aften  bragte 
Tykning  og  stiv  Kuling  Kanonerne  til  at  forstumme.  Allerede  i 
denne  Træfning  gjorde,  Suffren  den  sørgelige  Erfaring,  at  tre  af 

hans  Skibschefer  høist  ugjerne  gik  i  Ilden;  dog  fandt  han 
øie blikket  ubeleiligt  til  at  skride  alvorligt  ind  og  bed  sin 
Ærgrelse  i  sig. 

Da  han  ankom  til  Pondicherry,  fik  han  Underretning  fra 
Hyder  Ali,  med  hvem  han  tidligere  havde  sat  sig  i  Forbin- 
delse, om,  at  denne  helst  ønskede  Tropperne  iland  ved  Porto 
Novo,  hvorfor  han  ogsaa  landsatte  sine  tre  Tusinde  Mand  der. 
Den  franske  Flaade  og  de  europæiske  Hjælpetropper,  den 
førte  med  sig,  kunde  ikke  være  komne  i  et  beleiligere  -6ie- 
blik.  Naboben  Hyder  Ali,  Englændernes  Dødsfjende,  der 
commanderede  over  en  Hær  paa  tohundrede  Tusinde  Mand 
og  hvis  aarlige  Indkomster  beløb  sig  til  halvandet  hundrede 
Millioner  Francs  stod  da  just  paa  Høidepunktet  af  sin  Magt. 
Han  havde  netop  vundet  saa  afgjørende  Fordole  over  de  engelske 
Tropper,  at  han  nu,  da  Englænderne  ikke  længere  vare  ude- 
lukkende Herrer  paa  Søen,  kunde  haabe  ved  Franskmændenes 
Hjælp  at  give  det  engelsk- ostindiske  Compagnies  Magt  i  For- 
indien Dødsstødet,  saameget  mere  som  Maharatterne  og  an- 
dre fjendtlige  Stammer  netop  paa  den  Tid  gave  Englænderne 
Nok  at  tænke  paa.  Mange  franske  Officerer  og  Eventyrere 
havde  i  Forveien  fundet  den  gunstigste  Modtagelse  i  Hyder 
Alis  Hovedqvarteer,  hvor  de  hjalp  ham  med  Raad  og  Daad 
mod  den  fælles  Fjende,  og  ikke  saasnart  havde  han  erfaret 
Sufi'rens  Ankomst,  førend  han  afsendte  den  franske  Gesandt 
til  Admiralen  med  Tilbud  om  at  skaffe  Franskmændene  alle 
deres  Fornødenheder. 

Men  inden  Suffren  vilde  træde  i  directe  Forbindelse 
med  Naboben,  fordrede  han,  at  denne  skulde  underskrive  en 
Tractat,  ifølge  hvilken  det  franske  Corps  skulde  danne  en 
uafhængig  Styrke  med  fire  Tusinde  indfødte  Ryttere  og  sex 
Tusinde  Mand  Fodfolk  under  sig,  foruden  at  der  aarlig 
skulde  betales  Corpset  lidt  over  syv  Millioner  Francs.  Efter 
at  disse  Fordringer  vare  blevne  noget  modificerede,  blev  Trac- 
taten  undertegnet,  og  da  Suffren  havde  underkastet  sine  Skibe 
de  nødvendige  Reparationer,  som  Datidens  Flaader  saa  hyp- 


3  Admiral  Suffren  i  Ostindien. 

pigt  fordrede,  lettede  han  den  23de  Marts,  da  han  fik  at 
vide,  at  den  engelske  Flaade  havde  viist  sig  paa  Kysten. 
En  af  de  franske  Fregatter  havde  imidlertid  været  saa  heldig 
at  tage  en  engelsk  Corvet,  og  da  Admiralen  ved  Daggry  den 
9de  April  fik  fjorten  Seilere  isigte,  lagde  han  sig  i  Slagorden. 
Snart  viste  det  sig  at  være  den  engelske  Flaade,  og  da  Suf- 
fren havde  Sygdom  ombord  i  sine  Skibe,  ønskede  han  Intet 
hellere,  end  at  det  ret  snart  maatte  komme  til  Slag,  men  i 
tre  Dage  maneuvrerede  begge  Flaader  for  at  faae  en  gunstig 
Stilling.  Det  var  ofte  Bygeveir,  og  først  den  12te  April  efter 
Middag  begyndte  Slaget  med,  at  sex  af  de  franske  Linieskibe 
paa  Pistolskuds  Afstand  gave  sig  i  Kast  med  den  engelske 
Linies  Centrum.  Suff'ren  ombord  i  «rHéros»  lagde  sig  tværs 
for  det  engelske  Admiralskib  « Superb",  og  da  dette  kom 
ibrand,  lagde  han  paa  Siden  af  et  andet  Skib  "Monmouth«, 
som  han  snart  afmastede.  Kampen  var  yderst  varm,  og  da 
««Monmouth))  faldt  ud  af  Linien,  vilde  dette  Skib  upaatvivlelig 
være  blevet  taget,  hvis  ikke  et  Par  af  de  franske  Chefer  atter 
havde  svigtet.  Efterhaanden  kom  den  franske  Linie  i  Uorden, 
og  dl'Héros')  blev  saa  medtaget,  at  Suffren  maatte  gaae  fraborde 
og  heise  sit  Flag  ombord  i  Linieskibet  «Ajax».  Da  Mørket 
faldt  paa,  blev  Ilden  fra  begge  Flaader  svagere,  det  loiede  af, 
og  da  Strømmen  førte  Skibene  mod  Land,  ankrede  begge 
Parter  ikke  langt  fra  hinanden.  Franskmændene  havde  faaet 
tre  Skibe  afmastede  og  mistet  fire  Hundrede  Mand  Døde 
og  Saarede,  og  Englænderne  vare  ikke  bedre  farne;  deres 
Skibe  laae  hulter  til  bulter  med  ubeslaaede  Seil,  og  saa  meget 
havde  Flaaderne  lidt,  at  de  i  samfulde  syv  Dage  bleve  lig- 
gende tilankers  isigte  af  hinanden  uden  at  fornye  Slaget. 

Morgenen  efter  Slaget  gik  Suffren  ombord  i  sit  eget 
Skib  og  fik  der  at  vide,  at  en  af  hans  Adjutanter,  der  i  et 
Fartøi  var  sendt  bort  med  en  Ordre,  havde  taget  feil  af  sit 
Skib  og  istedetfor  i  dette  var  gaaet  ombord  i  et  engelsk.  Suffren 
sendte  strax  en  Parlementair  til  den  engelske  Admiral;  Par- 
lementairen  fik  ikke  Lov  at  komme  ombord  i  « Superb »,   der 

havde  lidt  saa  betydeligt;  der  indlededes  imidlertid  Underhand- 
linger om  en  Udvexling,  men  da  Suffren  fordrede  at  den  skulde 
strække  sig  til  samtlige  engelske  og  franske  Fanger,  førte  de  ikke 
til  Noget.  Den  franske  Admiral  truede  med  at  udlevere  alle  de 
Fanger,  han  havde  ombord,  til  Hyder  Ali,  hvorpaa  Hugh  svarede : 
«at  han  holdt  Suffren  for  at  være  altfor  menneskekjærlig  og 
ædelmodig  til  at  ville  udlevere  Europæere  til  en  Barbar«. 

Desværre  blev  Suffren  tvunget  til  at  opfylde  sin  Trusel; 
han  havde  intetsteds  at  gjøre  af  Fangerne ;  ombord  kunde  han 
ikke  beholde  dem ;  der  var  ingen  franske  Colonier  i  Nærheden, 
og  de  Ulykkelige  bleve  derfor  overgivne  til  Hyder  Ali,  der 
tiltrods  for  sine  Anfald  af  Høimodighed,  hvortil  Fransk- 
mændene i  hans  Hovedqvarteer  altid  tilskyndede  ham,  som 
oftest  behandlede  de  fangne  Europæere  med  den  høieste  Grad 
af  raffineret  Grusomhed  og  Barbari. 

Efter  at  have  repareret  den  i  Slaget  lidte  Skade  saa 
godt,  det  i  Hast  lod  sig  gjøre,  lettede  begge  Flaader  den 
19de.  Suffren  tilbød  Kamp,  men  Englænderne  vilde  ikke 
modtage  den,  skjøndt  Styrken  var  lige  paa  begge  Sider,  og 
det  franske  Flag  vaiede  saaledes  med  mere  Hæder  end  nogen- 
sinde tidligere  i  disse  Farvande.  Englænderne  seilede  til 
Trincomale  for  at  reparere,  og  da  de  fleste  franske  Skibe  og- 
saa  trængte  til  yderligere  Istandsættelse,  der  kun  kunde  fore- 
tages i  Havn,  løb  Suffren  den  30te  April  ind  til  den  hollandske 
Coloni  Batacolo,  hvis  Havn  afgav  godt  Læ.  Som  man  senere 
erfarede,  landsatte  den  engelske  Flaade  ikke  mindre  end 
elleve  Hundrede  og  halvtredsindstyve  Syge  og  Saarede  i 
Trincømale. 

Da  Suffren  havde  forladt  Landgangstropperne,  der  an- 
førtes af  General  Duchemin,  begyndte  den  afsluttede  Tractats 
Iværksættelse  at  sætte  Spirer  til  Splid  mellem  Hyder  Ali  og 
hans  Forbundsfæller,  Franskmændene;  engelsk  Guld  havde 
underkjøbt  flere  af  Nabobens  vigtigste  Kaadgivere,  men  dennes 
uudslukkelige  Had  og  den  franske  Gesandts  Føielighed  i  strax 
at  ville  deeltage  i  den  vigtige  By  Cuddalores  Beleiring  ud- 

j evnede  Vanskelighederne,  og  i  Forening  med  Hyder  Alis  Sen, 
Tippo  Saib,  viste  det  franske  Corps  sig  den  1ste  April  foran 
den  omtalte  By.  Cuddalore,  der,  foruden  at  være  af  stor 
Betydning  for  Englændernes  Forbindelseslinier,  tillige  afgav 
en  god  Havn,  faldt  faa  Dage  senere.  Heldigt  fortsattes  Kam- 
pen fra  Hyder  Alis  Side,  og,  foruroliget  ved  de  Allieredes 
Erobringer,  tilbød  Kegjeringen  i  Madras  Hyder  Ali  Fred  paa 
særdeles  gunstige  Vilkaar,  naar  han  blot  vilde  bryde  med 
Franskmændene,  men  heller  ikke  dengang  lykkedes  Englæn- 
dernes Kænker,  og  Hyder  Ali  vilde  ikke  slutte  Fred.  Paa 
dette  Tidspunkt  havde  Naboben  modtaget  Efterretning  om 
Suffrens  hæderlige  Træfning  den  12te  April;  strax  sammen- 
kaldte han  et  Dorbar  o:  Statsraad,  og  i  sin  Glæde  over,  at 
den  engelske  Flaade  ikke  altid  seirede  i  de  ostindiske  Far- 
vande, sagde  han  til  de  forsamlede  Stormænd:  « Endelig 
have  da  Englænderne  fundet  deres  Mester,  nu  har  jeg  Manden, 
der  vil  hjælpe  mig  med  at  udrydde  dem!  Inden  to  Aar  skal 
der  ikke  være  en  eneste  Englænder  tilbage  i  Indien ;  de  skulle 
ikke  eie  enHaandsbredLand!«  Idet  han  derpaa  henvendte  sig 
til  den  franske  Gesandt,  yttrede  han  videre:  « Skriv  til  denne 
udmærkede  Mand,  at  jeg  længes  efter  at  see  ham  og  vise 
ham  min  fulde  Beundring  for  hans  heltemodige  Tapperhed«. 
Vi  have  efterladt  SufFren  i  Batacolo,  hvor  hans  første 
Omsorg  var  at  sørge  for  sine  Besætninger,  der  vare  stærkt 
oprevne  af  Skjørbug,  denne  Sømandens  Svøbe  paa  de  Tider, 
hvor  hele  Hygieinen  og  Forpleiningen  ombord  lod  saa  Meget 
tilbage  at  ønske.  Der  blev  reist  Teltleir  iland,  daglig  besøgte 
Admiralen  de  Syge,  talte  med  dem  og  opmuntrede  dem;  op- 
dagede han  Ligegyldighed  hos  Lægerne,  irettesatte  han  dem 
uden  Skaansel.  Denne  Omhu  for  Matroserne  og  den  Jevnhed, 
hvormed  han  ofte  længe  underholdt  sig  med  dem,  gjorde  ham 
til  Matrosernes  Afgud,  og  skjøndt  ((THéros'')  Besætning  altid 
kunde  være  vis  paa  ikke  at  blive  skaanet  i  nogen  Ketning, 
naar  Tjenesten  fordrede  det,  var  det  Matrosernes  Stolthed  at 
X       seile  i  hans  Admiralskib. 

Der  havde  længe  blandt  Officererne  gjæret  en  høi  Grad 
af  Utilfredshed  over  alle  de  Savn  og  Farer,  Flaaden  var  udsat 
for  paa  hiin  fjendtlige  Kyst,  en  Utilfredshed,  der  desværre  havde 
faaet  et  Udtryk  i  et  til  Feighed  grændsende  Forhold  lige- 
overfor  Fjenden,  og  Klagerne  bleve  tilsidst  saa  hoirøstede,  at 
man  erklærede  Skibene  for  at  være  i  en  saa  maadelig  Forfatning, 
at  det  var  nødvendigt  at  vende  tilbage  til  Isle  de  France; 
men  Suffren,  der  endnu  ikke  fandt  -Øieblikket  kommet  til 
aldeles  at  bryde  med  en  stor  Deel  af  sine  Officerer,  lod  de 
Utilfredse  vide,  at  han  hellere  end  at  forlade  Kysten,  hvilket 
vilde  see  ud  sofn  Flugt,  vilde  lade  Flaaden  gaae  tilbunds  un- 
der Madras's  Mure,  og  at  Oceanet  skulde  være  hans  Havn,  om 
ethvert  Tilflugtssted  blev  berøvet  ham! 

Efter  at  have  modtaget  Forstærkning  gjennem  en  fra 
Hjemmet  afsendt  Convoi,  lettede  Suffren  den  3die  Juni  og  an- 
krede to  Dage  senere  udfor  Tranquebar,  hvor  han  foruden 
andre  Levnetsmidler  tog  fem  Hundrede  Stude  ombord,  som 
Hyder  Ali  havde  sendt  ham.  Efter  at  have  gjort  nogle  Priser 
seilede  Flaaden  til  Cuddalore,  hvor  Planen  blev  lagt  til  et 
Angreb  paa  Negapatam.  Der  blev  til  den  Ende  indskibet 
Soldater  i  Linieskibene  og  Beleiringsmateriel  i  nogle  mindre 
Skibe,  da  Suffren  gjennem  en  af  sine  Fregatter  erfarede,  at 
Admiral  Hugh,  efter  at  have  repareret  i  Trincomale,  var  an- 
kommen til  Kysten  og  laa  tilankers  ved  Negapatam.  Strax 
lettede  Suffren  og  viste  sig  i  Slagorden  udfor  Byen.  Den 
engelske  Admiral  gik  ogsaa  under  Seil  for  at  møde  Fjenden. 
Den  5te  Juli,  da  begge  Flaader  maneuvrerede  isigte  af  hin- 
anden, havde  det  franske  Linieskib  «Ajax')  det  Uheld  at  miste 
sin  Forstang  i  en  Byge.  En  Fregat  fik  strax  Ordre  at  hjælpe 
«Ajax'> ,  og  henimod  Aften  ankrede  begge  Flaader  under 
Kysten. 

Ved  Daggry  lettede  man  igjen,  men  hvor  stor  var  ikke 
Suffrens  Ærgrelse  over  at  see  «Ajax»  ligge  rolig  uden  at 
have  bødet  paa  Skaden!  Ved  Signal  tilkjendegav  Admiralen 
sin  Utilfredshed  med  dette  Skib,  der  saaledes  havde  formind- 

sket  hans  Linieskibes  Antal  til  elleve.  Den  engelske  Flaade 
talte  ligesaa  mange  Skibe,  men  disse  førte  sværere  Artilleri. 
Efter  et  mindre  Sammenstød  blev  Fægtningen  almindelig 
Klokken  elleve,  og  kort  Tid  derpaa  viste  Følgerne  af  Søsla- 
genes storartede  Artillerikamp  sig  paa  begge  Sider.  «Le 
Brillant«  mistede  sin  Stormast,  og  snart  flokkedes  Fjenderne 
om  dette  Skib;  et  Vindspring  bragte  det  øvrige  afReisningen 
overbord,  men  «le  Brillant »  vedblev  uforsagt  at  bruge  sine 
Kanoner,  da  "l'Héros'),  der  som  sædvanlig  havde  taget  det 
op  med  det  engelske  Admiralskib,  kom  til  Undsætning  ved 
at  lægge  sig  mellem  det  afmastede  Skib  og 'Fjenden.  Ved 
denne  Maneuvre  frelste  Suffren  tillige  et  andet  haardt  med- 
taget Skib  «le  Sévére».  Vindspringet  havde  imidlertid  bragt 
stor  Uorden  i  Linierne,  dog  havde  det  adsplittet  de  engelske 
Skibe  paa  den  ufordeelagtigste  Maade.  Det  engelske  Linie- 
skib «Monarch»  var  afmastet  og  ude  af  Stand  til  at  styre; 
"Worcester«,  der  en  Tid  havde  havt  med  "l'Héros«  at  gjøre, 
maatte  trække  sig  ud  af  Slaget,  og  det  engelske  Admiralskib 
var  ikke  bedre  faren,  hvorfor  Træfningen  endte  med,  at  Eng- 
lænderne løb  ind  ilæ  af  Negapatam ;  Suffren  blev  liggende  paa 
Valpladsen.  Slaget  havde  været  blodigt  nok;  de  franske 
Skibe  talte  over  fem  Hundrede  Saarede  og  Døde. 

Næste  Morgen  sendte  Admiral  Hugh  en  Parlem entair  til 
Suffren  for  at  reclamere  et  fransk  Linieskib,  som,  efter  at  have 
strøget,  igjen  havde  heist  Flaget  og  fortsat  Kampen;  tillige 
havde  man  skudt  paa  et  af  det  engelske  Linieskib  « Sultans« 
Fartøier,  der  skulde  ombord  i  Prisen.  Desværre  forholdt  det 
sig  saaledes.  «Le  Sévére)>,  der,  som  vi  have  seet,  blev  undsat 
af  Suffren,  blev  commanderet  af  en  Mand,  som  tabte  Hovedet, 
da  hans  Skib  var  haardt  betrængt.  Han  gav  Ordre  til  at 
stryge;  Ordren  blev  først  ikke  efterlevet,  men  omsider  blev 
Flaget  halet  ned.  Da  Efterretningen  herom  naaede  ned  paa 
Batterierne,  vilde  Officererne  ikke  troe  det.  En  af  dem  løh 
op  paa  Dækket  og  skjældte  Chefen  ligefrem  ud  for  Feighed, 
og  Skjænderiet  endte  med,  at  Officeren  underrettede  Chefen 

om,  at  han  vel  var  Herre  over  sit  Skibs  Flag,  men  at  Ingen 
ombord  vilde  være  deelagtig  i  hans  Skjændsel,  og  at  Kampen 
skulde  begynde  igjen.  Officeren  iler  ned  paa  Batterierne, 
opflammer  Folkene,  og  Ilden  begynder  med  fornyet  Iver. 
Imidlertid  havde  det  engelske  Linieskib  « Sultan »,  for  hvilket 
«le  Sévére»  havde  stroget,  firet  Fartoi  i  Vandet,  og  der  blev 
skudt  paa  det.  Den  franske  Chef,  der  nu  saae,  at  man  ikke 
mere  lystrede  ham,  heiste  Flaget  igjen,  og  Skibet  blev  frelst. 
Suffren  indlod  sig  nu  ikke  paa  anden  Forklaring  med  Parle- 
mentairen  end  den,  at  han  kunde  sige  til  sin  Admiral,  at 
«naar  han  vilde  have  Skibet,  maatte  han  selv  komme  og 
hente  det»  *).  De  Franske  seilede  til  Cuddalore  for  at  reparere, 
hvilket  var  paatrængende  nødvendigt,  da  Flaaden  t.  Ex.  havde 
ikke  mindre  end  nitten  Fastestænger  at  skifte. 

Denne  Træfning  slog  imidlertid  Hovedet  paa  Sømmet  i 
Suffrens  Anskuelse  om  flere  af  sine  Skibschefers  Uduelighed, 
og  da  han  kom  tilankers,  blev  et  større  Antal  Officerer  (der- 
iblandt fem  Chefer)  sendt  til  Isle  de  France  paa  Grund  af 
Feighed,  Insubordination  og  Uduelighed. 

Støttede  paa  de  Kjendsgjerninger,  der  fandt  Sted  i  Suffrens 
Flaade,  har  man  seet  høitstaaende  franske  Officerer  udtale,  at 
Avancementsbestemmelserne,  der  ere  saa  forskjellige  i  England 
og  i  Frankrig,  vel  kunne  have  været  Skyld  i  flere  af  Suffrens 
Chefers  Lunkenhed.  I  England  gjør  Valgavancementet  sig 
gj ældende  i  de  lavere  Grader  for  at  skaffe  Marinen  unge 
Skibschefer,  men  de  meest  udmærkede  Capitainer  maae  vente, 
til  deres  Tour  kommer  til  at  blive  Admiral.  Selv  Nelson 
gjorde  ingen  Undtagelse  fra  Reglen,  og  Forholdet  mellem 
Admiralen  og  hans  Undergivne  tillagde  han  saa  stor  Betyd- 
ning, at  han  ofte  yttrede  til  sine  Skibschefer:  "Glem  ikke,  at 
vi  i  Farens  Stund  maae  optræde  som  «a  brand  of  brothers»)!»> 


*)  Engelske  Beretninger  paastaae,  at  Suffren  selv  under  Træfningen 
skjød  paa  «le  Sévére«,  da  Flaget  blev  strøget,  og  vedblev  hermed, 
til  det  blev  heist  igjen. 

I  den  franske  Marine  har  derimod  Valgsystemet  udeluk- 
kende gjort  sig  gjældende  for  de  høiere  Graders  Vedkommende, 
og  da  man  nu  engang  ikke  kan  see  bort  fra  den  menneske- 
lige Charakteers  Svagheder,  giver  Søkrigshistorien  i  alt  Fald 
en  bekjendt  fransk  Forfatter  Lov  til  at  spørge:  »I  hvilket  af 
de  to  Lande  er  der  skeet  Selvfornegtelsen  og  den  gj ensidige 
Understøttelse  paa  Slagdagen  meest  Fyldest  ?»>  Spørgsmaalet 
er  vanskeligt  at  besvare,  men  det  er  altid  gavnligt  at  see  en 
Sag  fra  flere  Sider.  Franske  Beretninger  samstemme  i,  at 
Suffrens  Chefer  handlede  saa  jammerligt,  mere  af  indædt 
Skinsyge  over  deres  yngre  Admirals  Avancement  end  af  Mangel 
paa  Mod,  og  Suffrens  Mening  om  Spørgsmaalet  fik  det  klareste 
Udtryk  i  den  Betingelse,  han  stillede  Kongen,  da  han  1787 
blev  kaldet  til  at  føre  den  franske  Fiaade:  « Jeg  vil  selv  vælge 
alle  mine  Skibschefer  !•> 

Medens  Suffren  denne  Gang  laa  ved  Cuddalore,  havde  han 
en  Sammenkomst  med  Hyder  Ali,  hvis  Beundring  for  den 
franske  Sømand  var  steget  saa  høit  efter  den  sidste  Træining, 
at  han  selv  var  draget  Cuddalore  tredive  Miil  nærmere  for  at 
træffe  Suffren.  Eskorteret  af  en  Æresvagt  paa  fem  Hundrede 
Ryttere  kom  Admiralen  og  et  Par  af  hans  Officerer  til  Na- 
bobens Leir,  hvor  de  bleve  modtagne  med  alle  mulige  Æres- 
beviisninger  og  med  orientalsk  Pragt.  Suffren  blev  forestillet 
for  de  indfødte  Prindser  og  Stormænd;  i  de  meest  smigrende 
Udtryk  udtalte  Hyder  Ali  sig  om  den  franske  Flaades  Be- 
drifter og  bad  Suffren  sætte  al  Etiquette  tilside.  I  sin 
Glæde  over  ved  denne  Sammenkomst  at  modtage  Underret- 
ning om,  at  der  var  gjort  forskjellige  vigtige  engelske  Priser 
og  at  sex  franske  Linieskibe,  to  Fregatter  og  et  stort  Antal 
Transportskibe  med  omtrent  fem  Tusinde  Mand  Landgangs- 
tropper vare  ankomne  til  Isle  de  France,  tog  Hyder  Ali  et 
kostbart  Diamantsmykke  af  sin  Turban  og  fæstede  det  paa 
Admiralens  Hat;  tillige  forærede  han  ham  to  kostbare  Ringe 
og  en  med  Guld  indvirket  Klædning.  Hver  af  Officererne 
skjænkede  Naboben  en  lignende  Dragt,  prægtige  Schawler  og 

et  Diamantsraykke.  Efter  Landets  Skik  skulde  de  franske 
Gjæster  yderligere  have  en  Hest  i  Foræring  eller  dennes 
Værdi,  men  da  de  ikke  havde  Brug  for  Dyret,  fik  de  hver 
udbetalt  over  halvtredie  Tusinde  Francs;  en  Elephant,  der 
var  bestemt  til  Suffren,  blev  godtgjort  ham  med  tredive  Tu- 
sinde Francs. 

I  nogle  Dage  var  Suffren  Dagens  Helt  i  Leiren.  Hans 
"jevne,  ligefremme  og  ærlige  Udtalelser  indgned  Hyder  Ali 
ubetinget  Tillid ;  Naboben  udviklede  alle  sine  Planer  til  Eng- 
lændernes -Ødelæggelse  for  ham,  og  Sammenkomsten  havde 
den  store  Fordeel,  at  en  i  nogen  Tid  gjærende  Utilfredshed 
med  den  franske  Generals  Optræden  blev  bilagt. 

I  Begyndelsen  af  August  Maaned  fik  Suffren  Underret- 
ning om,  at  den  engelske  Flaade  var  løben  ud  fra  Negapatam 
og  gaaet  til  Madras,  hvor  der  herskede  travl  Virksomhed 
med  at  indskibe  Tropper  og  Materiel.  Efter  forgjæves  paa 
forskjellige  Punkter  af  Kysten  at  have  søgt  at  faae  Noget  at 
vide  om  den  engelske  Flaades  Bestemmelse  ankrede  Suffren 
ved  Batacolo,  hvor  en  af  hans  Fregatter  underrettede  ham 
om,  at  der  til  Point  de  Galles  var  ankommen  Forstærkning, 
bestaaende  af  to  Linieskibe  og  otte  Transportskibe.  Denne 
Hjælp  kunde  ikke  komme  mere  beleiligt  til  Iværksættelsen 
af  en  Plan,  som  allerede  tidligere  var  bleven  lagt. 

Denne  Plan  bestod  i  at  overraske  den  befæstede  Station 
Trincomale  paa  Ceylon,  hvorved  Franskmændene  vilde  komme 
i  Besiddelse  af  en  fortrinlig  Havn.  Et  letseilende  Skib  havde 
bragt  Vished  om,  at  den  engelske  Flaade  ikke  laa  ved  Trin- 
comale, og  da  den  omtalte  Forstærkning  ankom  i  Slutningen 
af  Maaneden,  lod  Admiralen  Soldater  og  Materiel  fordele  paa 
Flaaden,  og  saasnart  Alt  var  i  Orden,  blev  der  sat  Cours  paa 
Trincomale.  Foretagendet  var  hovedsagelig  afhængigt  af  den 
Hurtighed,  hvormed  de  franske  Dispositioner  bleve  tagne,  thi 
at  den  engelske  Flaade  øieblikkelig  vilde  gaae  til  Ceylon, 
naar  den  fik  Nys  om  den  franske  Flaades  Bevægelse,  var  en 
given  Sag.     Ikke  saasnart  var  Flaaden  ankret  i  Bugten  ved 

Trincomale,  førend  Suffren  med  sin  sædvanlige  Energi  drev 
paa  Udskibning.  Alle  Fartøier  bleve  satte  i  Vandet,  i  første 
Vending  blev  der  bragt  otte  Hundrede  Soldater  iland,  strax 
derpaa  tolv  Hundrede  Mand  med  Beleiringsmateriel,  og  Eng- 
lænderne bleve  saa  overraskede  over  de  Franskes  Hurtighed, 
at  de  glemte  at  ødelægge  Husene  udenfor  Fæstningen,  i 
hvilke  Franskmændene  satte  sig  fast. 

Den  27de  August  ved  Daggry  gik  Suffren  iland.  De*r 
blev  anlagt  Batterier,  og  da  Englænderne  op  ad  Dagen  gjorde 
Udfald  for  at  drive  Fjenden  tilbage,  bleve  de  slaaede  tilbage 
uden  at  naae  deres  Hensigt.  Den  29de  aabnedes  en  velrettet 
Ild  af  sex  attenpundige  Kanoner  og  tre  Morterer,  og  om 
Natten  blev  Batteriet,  der  havde  lidt  ved  Skydningen,  ud- 
bedret for  at  begynde  ved  Daggry  med  fornyet  Kraft.  Om 
Formiddagen  blev  Fortet  opfordret  til  Overgivelse,  og  da  det 
for  Suffren  kun  kom  an  paa  hurtigst  muligt  at  komme  i 
Besiddelse  af  det,  indvilgede  han  i  den  engelske  Gouver- 
neurs  lidt  overdrevne  Fordringer  om  fri  Afmarsch  osv.  Efter 
fem  Dages  Operationer  faldt  saaledes  en  af  Ostindiens  bedste 
Havne  i  Franskmændenes  Hænder. 

Kun  tre  Dage  senere  kom  ganske  rigtigt  Admiral  Hughs 
Flaade  isigte,  og  Suffren,  der  var  iland,  ilede  ombord  for  at 
gjøre  sine  Skibe  slagklare,  hvilket  fordrede  en  Deel  Arbeide, 
da  Skibene  baade  med  Folk,  Fartøier  osv.  havde  deeltaget  i 
Angrebet  paa  Fæstningen.  Solen  gik  ned,  inden  den  engelske 
Flaade,  der  netop  kom  for  at  undsætte  Trincomale,  kunde 
staae  tæt  ind  under  Land,  og  da  den  den  næste  Morgen 
aldeles  uventet  opdagede  fransk  Flag  paa  Fortet  og  fra  alle 
Skibene,  var  Overraskelsen  stor,  og  Admiral  Hugh  lagde  sine 
Skibe  bi  udenfor  Havnen. 

Suffren  havde  imidlertid  givet  Ordre  til  sin  nu  af  fjorten 
Linieskibe  bestaaende  Flaade  at  hive  ind  paa  Ankertougene  — 
for  hurtigere  at  kunne  komme  under  Seil — ,  da  en  Byge,  der 
pludselig  kom  op,  bragte  nogle  af  Linieskibene  til  at  rage 
ombord  i  hverandre,    hvorfor   den   givne   Ordre    blev   tagen 

tilbage.  Flere  af  Skibscheferne  benyttede  sig  af  dette  Uheld 
til  at  gaae  ombord  i  Admiralskibet  og  forestille  SufFren,  at 
det  maaskee  vilde  være  forsigtigere  at  undgaae  Slag,  da  Trin- 
comale  nu  var  deres  og  afgav  en  ypperlig  Havn  og  en  god 
Samlingsplads '  for  Convoierne ;  men  netop  i  det  Samme  bragte 
en  Fregat  Melding  om,  at  Englænderne  kun  havde  tolv  Linie- 
skibe, hvorfor  der  strax  blev  givet  Signal  til  at  lette  og  staae 
ud  mod  Fjenden,  der  holdt  sig  et  godt  Stykke  tilsøes  for  at 
trække  de  Franske  saa  langt  bort  som  muligt. 

Det  var  stiv  Kuling,  da  Flaaden  stod  tilsøes,  og  da  kun 
sex  af  de  franske  Linieskibe  vare  kobberforhudede ,  løb  disse 
forud  for  de  øvrige,  hvorfor  Suffen  gjorde  Signal  til,  at  man 
skulde  vente  paa  de  slettere  Seilere;  men,  inden  dette  var 
iværksat,  begyndte  Slaget.  De  engelske  Skibe  laae  i  en  tæt- 
sluttet Linie,  og  Suffrens  Bestræbelser  for  at  bringe  sine 
Skibe  i  Orden  vilde  ikke  lykkes,  hvorfor  flere  af  disse  bleve 
stærkt  medtagne.  I  «le  Vengeur«  kom  der  Ild;  «rHéros», 
der  som  sædvanligt  var  haardest  engageret,  mistede  sin  Stor- 
mast foruden  det  Meste  af  Forreisningen,  og  da  SufFren  en- 
gang, som  Kampen  var  haardest,  bemærkede,  at  hans  Flag 
var  skudt  ned,  bragte  Tanken  om,  at  hans  Modstandere  mu- 
ligviis  kunde  troe,  at  Flaget  var  strøget,  ham  næsten  til  at 
glemme  sig  selv:  «Flag,  Flag!«  raabte  han  rasende,  « bedæk 
mit  Skib  med  Flag!»  Skib  mod  Skib  rasede  Kampen  i  flere 
Timer,  og  da  efterhaanden  de  fleste  franske  Skibe  kom  til  at 
deeltage,  gjorde  Natten  Ende  paa  dette  Møde,  og  lige  haardt 
medtagne  løb  Englænderne  til  Madras  og  Franskmændene  til 
Trincomale.  Under  Indseilingen  hertil  forliste  Linieskibet 
«rOrienti)  paa  et  blindt  Skjær.  I  Løbet  af  fjorten  Dage  var 
Flaaden  atter  seilklar. 

Medens  SufFren  laa  tilankers  her,  havde  de  engelske 
Tropper  i  Forindien  vundet  enkelte  Fordele  over  Hyder  Ali, 
saa  at  der  var  Frygt  for,  at  Cuddalore  skulde  blive  alvorhg 
truet,  hvorfor  SufFren  den  1ste  October  forlod  Trincomale 
efter  at  have   befæstet  Byen  godt   og  efterladt   en   kraftig 

Garnison.  Fire  Dage  senere  ankrede  Flaaden  ved  Cuddalore, 
og  nok  et  Linieskib,  der  vilde  ankre  for  tæt  under  Land,  gik 
tabt  her,  et  Tab,  der  var  saameget  mere  beklageligt,  som 
Englændernes  Flaade  var  bleven  forstærket  med  fem  Linie- 
skibe og  saaledes  den  franske  for  overlegen,  til  at  denne 
kunde  indlade  sig  i  Kamp. 

Man  var  imidlertid  kommen  hen  i  den  slette  Aarstid, 
under  hvilken  Skibene  ikke  kunde  opholde  sig  paa  Kysten. 
Admiral  Hugh,  der  laa  ved  Madras,  vilde  ikke,  trods  Regje- 
ringens  indtrængende  Anmodning  til  ham  om  at  blive,  vente 
længere  og  seilede  den  l5deOctober  til  Bombay;  Dagen  efter 
strandede  hundrede  Skibe  under  en  Storm  ved  Madras.  At 
Franskmændene  vilde  seile  til  det  fjerne  Isle  de  France,  an- 
saae  Hugh  for  en  afgjort  Sag,  og  da  han  saaledes  i  det  nye 
Aar  vilde  være  istand  til  at  møde  først  paa  Kysten,  haabede 
han,  det  vilde  blive  ham  en  let  Sag  at  tilintetgjøre  de  af 
Suffren  vundne  Fordele;  men  dennes  utrættelige  Udholdenhed, 
skuffede  imidlertid  disse  Forhaabninger. 

Seile  til  Isle  de  France  vilde  Suffren  paa  ingen  Maade; 
det  var  for  langt  borte  og  vilde  være  et  mindre  vel  valgt 
Opholdssted  for  flere  Officerer,  hvis  Interesser  vare  knyttede 
mere  til  øen  end  til  Flaaden.  Vel  var  Trincomale  ham  aaben, 
men  at  ligge  den  slette  Aarstid  der  fandt  han  ikke  tilraadeligt, 
da  der  var  meget  usundt  i  denne  Havn,  og  hans  europæiske 
Matroser  vare  allerede  svundne  saa  stærkt  ind  for  Fjendens 
Kugler  og  af  Sygdomme,  at  det  fremfor  Alt  gjaldt  om  ikke 
yderligere  at  blive  svækket.  Besætningerne  vare  desuden 
allerede  daarlige  nok  i  Forveien,  da  det  havde  været  nød- 
vendigt at  complettere  dem  med  Soldater  og  en  Mængde  af 
Hyder  Alis  Laskarer.  Hans  Tanke  vendte  sig  et  Sted  hen, 
som  Ingen  anede;  den  vendte  sig  mod  -Osten,  til  Sumatra, 
hvor  Achems  Ehed  paa  Nordvestkysten  vilde  afgive  godt  Læ, 
og  hvor  det  omliggende  Land  var  overmaade  frugtbart  og 
godt  dyrket,  istand  til  at  forsyne  ham  med  Qvæg  og  vegeta- 
bilske Producter,   hvortil  hans   af  Skjørbug  angrebne   Folk 

trængte  saa  haardt.  Da  Monsunen  skiftede,  lettede  han  fra 
Cuddalore  og  ankrede  den  1ste  November  paa  Achems  Rhed, 
hvor  han  stedte  sammen  med  en  Fregat,  der  i  Forveien  var 
sendt  til  Malacca  for  at  forskaffe  Flaaden  de  nødvendige 
Mastetræer;  thi  fjernt  fra  ethvert  Orlogsværft,  maatte  hans 
Forsynlighed  og  Opfindsomhed  raade  Bod  paa  paa  de  utallige 
Fornødenheder,  som  en  stor  Søstyrke  krævede  for  i  længere  Tid 
at  kunne  holde  Søen,  istand  til  hvert  øieblik  at  møde  en 
Fjende,  med  hvem  den  allerede  saa  ofte  havde  havt  alvorlige 
Sammenstød. 

Utætteligt  arbeidedes  der  nu  paa  Skibene  og  paa  at  for- 
bedre Folkenes  Helbredstilstand,  og  Alt  havde  god  Fremgang, 
da  en  Corvet  bragte  ham  Underretning  om  den  snarlige  An- 
komst af  tre  Linieskibe  og  en  Convoi,  som  vare  sendte  ham 
til  Forstærkning.  Denne  Efterretning  bragte  ham  til  at  paa- 
skynde Afseilingen,  og  efter  at  have  ligget  halvtredsindstyve 
Dage  ved  Achem  stod  Flaaden  den  20de  December  tilsøes 
for  at  være  paa  Coromandelkysten  forinden  Englænderne.  Paa 
et  kort  Krydstogt  blev  der  taget  mange  værdifulde  Priser, 
ladede  med  Levnetsmidler,  og  da  Flaaden  den  12te  Januar 
1783  laa  tilankers  ved  Gangesflodens  Munding,  gik  i  Mørk- 
ningen en  Fregat  tilankers  midt  imellem  Skibene.  Det  var 
den  engelske  Fregat  « Coventry »,  hvis  Chef  antog  at  være 
kommen  tilankers  mellem  Landsmænd,  da  han  tænkte,  at  den 
franske  Flaade  maatte  være  langt  borte.  Chefen  for  "Coven- 
try« underrettede  Suffren  om  Hyder  Alis  Død,  og  denne 
Efterretning  bragte  Admiralen  til  hurtigst  muligt  at  seile  til 
Cuddalore,  hvortil  han  ankom  den  1ste  Februar. 

Suffren  satte  sig  strax  i  Forbindelse  med  Tippo  Sa'ib, 
der  syntes  at  have  arvet  Faderens  Had  til  Englænderne  og 
forsikkrede  ham  om  sin  Bistand,  hvorsomhelst  den  maatte  gjøres 
nødvendig.  Den  længe  ventede  Forstærkning  stødte  endelig 
her  til  Suffren,  og  skjøndt  Convoien  var  svunden  betydelig 
ind  underveis  ved  de  engelske  Krydseres  Aarvaagenhed,  saa 
var  dog  Hjælpen,  han  modtog,  af  stor  Betydning. 

Men  Admiral  Hugh  kunde  ventes  hver  Dag,  og  da  den 
franske  Flaade  havde  forladt  Achem  efter  et  kortere  Ophold 
end  oprindelig  bestemt,  saa  at  alle  Skibenes  Istandsættelse 
ikke  var  bleven  fuldført,  seilede  Suffren  til  Trincomale  efter 
at  have  fordeelt  Convoiens  Levnetsmidler  og  Ammunition  til 
Linieskibene,  og  at  det  var  paa  haie  Tid  viste  sig  snart,  da 
den  franske  Flaade  ikke  saasnart  havde  ankret  ved  Trinco- 
male, førend  en  Fregat  signaliserede  sytten  Seilere.  Snart 
viste  det  sig  at  være  den  engelske  Flaade;  blot  nogle  Timers 
Nølen,  og  Suffren  vilde  have  været  tvungen  til  at  optage  en 
ulige  Kamp  mod  en  talrigere  Fjende,  der  lige  kom  ud  fra 
Bombays  Orlogsværft. 

Suffren  havde  efterladt  to  Linieskibe  og  to  Fregatter,  der 
skulde  krydse  paa  Høiden  af  Madras  for  at  opbringe  en  en- 
gelsk Convoi,  der  ventedes  fra  Europa,  og  det  gjaldt  nu  at 
faae  denne  Eskadre  underrettet  om  den  engelske  Flaades 
Nærværelse.  Fregatten  «la  Najade«  fik  dette  Hverv,  og  da 
Chefen,  Villaret  de  Joyeuse,  modtog  sin  Ordre,  spurgte  han 
spøgende  Admiralen,  om  han  havde  husket  at  give  ham  An- 
befalingsskrivelser med  til  den  engelske  Gouverneur  i  Madras 
og  til  Admiral  Hugh.  Kun  tre  Dage  senere  blev  «la Najade« 
angrebet  af  det  engelske  Linieskib  »Sceptre«.  Efter  en  høist 
ærefuld  Kamp  maatte  Villaret  de  Joyeuse  stryge  for  Over- 
magten. 

Med  sin  sædvanlige  Energi  forbedrede  Suffren  i  Trinco- 
male sine  lække  Skibes  Tilstand,  da  Admiral  Hugh  pludselig 
den  24de  Mai  viste  sig  for  Indløbet  til  Bugten  med  hele  sin 
Flaade.  Næppe  Halvdelen  af  de  franske  Skibe  vare  i  Orden, 
men  Suffren  havde  lagt  sig  i  en  god  Stilling,  og  dette  i  For- 
bindelse med  Landbatterier,  han  havde  ladet  opkaste,  gjorde, 
at  Hugh  opgav  et  Angreb. 

Paa  Landjorden  stode  Sagerne  imidlertid  ikke  videre  godt 
efter  Hyder  Alis  Død;  Englænderne  havde  vundet  betydelige 
Fordele,  og  der  herskede  Splid  mellem  de  høiere  comman- 
derende  franske  Officerer,  hvilket  i  Forbindelse  med,  at  man 

nu  manglede  den  afdøde  Nabobs  uomtvistelige  Talent,  havde 
bragt  en  betydelig  Armee  foran  Cuddalores  Mure,  medens 
Flaaden  blokerede  Byen  fra  Søsiden. 

I  sin  Nød  sendte  den  franske  General  Bud  til  Suffren 
om  snarlig  Hjælp,  og  med  sine  femten  Linieskibe  betænkte 
denne  sig  ikke  et  øieblik  paa  at  møde  Fjendens  atten  Linie- 
skibe. Den  16de  Juni  var  den  franske  Flaade  paa  Høiden 
af  Tranquebar,  og  da  Suffrens  Fregatter  bragte  ham  Under- 
retning om  den  engelske  Flaades  Stilling,  forlod  han  med 
Sorg  sit  gamle  Skib  «rHéros»  for  at  gaae  ombord  i  en 
Fregat.  De  sidste  Skibe,  der  vare  ankomne  fra  Europa,  havde 
nemlig  bragt  Suffren  Ordre  til  at  rette  sig  efter  en  kongelig 
Befaling,  der  lød  paa,  at  den  commanderende  Admiral  for  en 
Flaade,  der  talte  flere  end  ni  Linieskibe,  skulde,  naar  Kam- 
pen forestod,  gaae  ombord  i  en  velseilende  Fregat.  Det  var 
Admiral  Grev  de  Grasses  ulykkelige  Affaire  den  12te  April 
1782  i  Vestindien,  hvor  han  blev  tagen  tilfange  ombord  i 
Admiralskibet  « Ville  de  Paris«,  der  havde  fremkaldt  denne 
Ordre. 

Under  de  to  Qendtlige  Flaaders  Bevægelser  ligeoverfor 
hinanden  i  Løbet  af  de  følgende  Dage  lykkedes  det  Suffren- 
en  Aften  at  ankre  ved  Cuddalore,  medens  den  engelske  Flaade 
i  Vindstille  laa  et  Stykke  tilsøes.  De  franske  Skibes  Besæt- 
ninger bleve  i  Hast  i  Løbet  af  Natten  completterede  med 
tolv  Hundrede  Mand  fra  Land.  Englænderne,  der  i  Madras 
havde  landsat  omtrent  tolv  Hundrede  Mand  paa  Grund  af 
Skjørbug,  havde  i  Løbet  af  et  Par  Ugers  Tid  atter  faaet  næ- 
sten lige  saa  Mange  paa  Sygelisten  af  den  samme  Sygdom  — 
for  saa  forfærdelige  Mandetab  vare  Skibene  dengang  udsatte. 

Opildnet  af  den  Tillid  og  det  Haab,  som  den  franske 
Besætning  i  Cuddalore  havde  til  Flaaden  som  den  eneste 
Redning,  stod  Suffren  tilsøes  for  at  tilbyde  Slag,  og  den  20de 
Juni  havde  de  to  Flaader  det  sidste  blodige  Møde.  Efter 
Sædvane  fik  Suffrens  Skibe  Ordre  at  søge  Kampen  paa  Pistol- 
skuds Afstand,  og  Klokken  tre  om  Eftermiddagen  begyndte 


22  Admiral  Sufifren  i  Ostindien. 

Slaget,  hvori  tre  og  tredive  Linieskibe  med  tilsammen  over 
to  Tusinde  Kanoner  deeltoge  (omtrent  tolv  Hundrede  paa 
engelsk  og  tusinde  paa  fransk  Side).  I  sin  Fregat  lob  Suf- 
fren  langs  hele  Linien  og  opmuntrede  Alle  til  at  slaaes  godt, 
og  paa  denne  Dag  gjorde  Enhver  sin  Pligt.  Under  Kampen 
kom  et  fransk  Linieskib  i  Brand,  og  Englænderne  benyttede 
-Øieblikket  til  at  forsøge  paa  at  bryde  Linien,  men  Forsøget 
mislykkedes.  Den  franske  Ild  var  overordentlig  hurtig  og 
velrettet ,  Tabene  betydelige ,  især  paa  engelsk  Side ,  og 
først  Natten  adskilte  de  Kæmpende.  De  franske  Skibe 
fik  Befaling  til  at  være  rede  til  at  fornye  Kampen,  men  ved 
Daggry  var  den  overlegne  Fjende  borte,  og  da  alle  de  en- 
gelske Skibe  vare  kobbrede,  var  en  Forfølgning  uden  Nytte. 
Skjøndt  intet  Skib  erobredes,  var  det  en  for  de  Franske  heldig 
Kamp,  og  Blokaden  paa  Cuddalore  var  hævet.  Admiral 
Hugh  turde  ikke  fornye  Slaget  og  gik  til  Madras. 

Stor  var  Glæden  i  Cuddalore,  da  Suffren  gik  iland.  Den 
franske  General  med  hele  sin  Stab  modtog  ham  under  Sol- 
daternes Jubelraab,  og  i  Triumph  blev  han  baaren  gjennem 
Gaderne,  hvor  nødigt  han  forresten  vilde.  Der  blev  strax 
truffet  Foranstaltninger  til  et  kraftigt  Forsvar,  og  en  Deel  af 
Skibsbesætningerne  kom  iland  for  at  forstærke  Landtropperne. 
Den  engelske  Beleiringsarmee,  der  saae  sig  berøvet  Flaadens 
Samvirken,  iagttog  en  afventende  Stilling,  og  der  tildrog  sig 
Intet  af  Interesse  i  Løbet  af  den  følgende  Uge.  Som 
et  Curiosum  skulle  vi  dog  anføre,  at  under  et  Udfald,  som 
den  franske  Besætning  foretog  den  25de  Juni,  faldt  en  ung, 
smuk  fransk  Sergeant  saaret  i  engelsk  Fangenskab.  Den 
hanoveranske  Oberst  Vangenheim,  der  stod  i  engelsk  Tjeneste, 
fattede  Godhed  for  den  unge  Mand  og  pleiede  ham  i  sit 
Telt.  Mange  Aar  senere,  da  General  Vangenheim  blev  præ- 
senteret for  Marschal  Bernadette,  der  som  Seirherre  besatte 
Hanover,  sagde  Marschallen  til  den  tydske  General:  «De 
har  tjent  en  heel  Deel,  og  som  jeg  hører  ogsaa  i  Indien«. 
«Ja,  jeg  har».   —    «Ved  Cuddalore«?   spurgte  Marschallen. 

•Ja,  der  var  jeg  med»>.  »Erindrer  De  ikke  den  unge  Ser- 
geant,  De  var  saa  god  imod?»  spurgte  atter  Marschallen. 
Bekjendtskabet  var  gjort,  og  Generalen  havde  ingen  Grund 
til  at  beklage  sig  over  at  være  stødt  sammen  med  sin  for- 
dums Protegé. 

Begivenhederne  gik  deres  Gang,  da  en  engelsk  Fregat 
den  29de  Juni  under  Parlementairflag  ankrede  midt  blandt 
de  franske  Skibe.  Den  var  afsendt  fra  Admiral  Hugh  for  at 
foreslaae  Ophævelsen  af  Fjendtlighederne,  da  han  med  Cara- 
vanerne havde  modtaget  paalidelig  Efterretning  om,  at  Freds- 
præliminairerne  vare  blevne  undertegnede  i  Versailles  den  9de 
Februar.  Suffren  gik  ind  herpaa,  og  stor  var  Glæden  om- 
bord i  alle  Skibene;  overalt  lød  Kaabene:  leve  Kongen!  leve 
Suffren! 

Den  franske  Flaade  stod  netop  i  Begreb  med  at  seile  til 
Trincomale,  da  Fregatten  «la  Surveillante»  den  25de  Juli  — 
altsaa  næsten  et  halvt  Aar  efter  Fredslutningen  —  ankom 
fra  Europa  med  Efterretning  om  Krigens  Ophør.  Den  samme 
Fregat  bragte  Ordre  til  Suffren,  at  han  skulde  lade  fem 
Linieskibe  og  to  Fregatter  blive  i  de  ostindiske  Farvande, 
medens  han  selv  med  Kesten  gik  hjem. 

Den  26de  Marts  1784,  efter  over  tre  Aars  Fraværelse, 
ankrede  Suffren  paa  Toulons  Rhed,  hvorfra  han  begav  sig 
til  Versailles,  hvor  Naadens  Solstraaler  faldt  i  rigt  Maal  paa 
ham.  Kongen  underholdt  sig  flere  Timer  med  ham,  Kongens 
Broder  omfavnede  ham  i  hele  Hoffets  Nærværelse,  og  Dron- 
ningen, der  førte  ham  ind  til  Dauphin,  sagde  til  Sønnen: 
«Her  er  Hr.  de  Suffren,  lær  tidligt  selv  at  udtale  Navnet  paa 
Fædrelandets  heltemodige  Forsvarere!«  Kongen  decorerede 
ham  med  alle  sine  Ordener  og  oprettede  en  fjerde  Viceadmi- 
ralspost,  der  skulde  gaae  ind  ved  Suffrens  Død.  At  de  høiere 
Samfundsklasser  paa  Grund  af  Alt  dette  kappedes  om  at  vise 
ham  Hyldest,  var  en  Selvfølge,  men  ogsaa  overalt,  hvor  han 
viste  sig  offentligt,  blev  han  modtaget  af  Mængdens  Bifalds- 

raab,  og  Stænderne  i  Provence  lod  slaae  Medailler  i  Anled- 
ning af  hans  Bedrifter. 

Da  det  1788  saae  ud  til  Fjendtligheder,  var  Suffren  selv- 
skreven til  at  anføre  den  franske  Flaade,  men  hans  Helbred 
var  bleven  nedbrudt  under  Opholdet  i  Ostindien.  Den  8de 
December  1788  døde  han  i  Paris  —  og  Frankrig  begræd  i 
ham  en  af  Aarhundredets  største  Admiraler,  maaskee  den 
største,  Frankrig  har  havt. 

o.  Irminger. 


lampeter-Brødrene.*) 


I. 

Kjærlighedens  Hjem. 

Uer  er  for  øieblikket  et  stærkt  Røre  paa  det  religieuse 
Gebeet  saavel  i  England  som  andetsteds.  « Times«  kunde 
i  1867  opregne  ikke  færre  end  89  Secter  i  England,  og  vi 
ville  her  give  en  Fremstilling  af  en  af  disse,  som,  efter  at 
have  udkæmpet  sin  Kamp,  har  trukket  sig  tilbage  til  Somerset- 
shire  for  at  doe  ude  paa  Landet.  Den  Bevægelse,  som  opstod  i 
St.  Davids  College  i  Lampeter,  og  som  nu  er  i  Færd  med  at 
hensygne  i  « Kjærlighedens  Hjem»),  har  i  flere  Henseender 
Interesse.  Thi  hvorledes  kunde  en  saadan  Menighed  som 
Lampeter-Brødrene  opstaae  i  Kirken?  Og  hvorledes  gik  det 
til,  at  den  saa  hurtig  og  saa  fuldstændig  gik  til  Grunde? 

For  at  besvare  disse  Spørgsmaal  maae  vi  følge  den  sidste 
Rest  af  denne  Sect  til  dens  fortryllende  Opholdssted  i  « Kjær- 
lighedens Hjem«.  Forfatteren  til  den  Bog,  hvorefter  nærvæ- 
rende Skildring  er  tagen  —  William  Hepworth  Dixon  —  har 
selv  aflagt  disse  Sværmere  et  Besøg,  og  i  det  Følgende  ville  vi 
lade  ham  selv  fortælle  derom. 

«Naar  man  fra  de  mærkværdige,  gamle  Gader  i  Bridge- 
water  med  deres  antike  og  poetiske  Huse  kjører  ud  paa  de 
grønne  Markveie,    saa  er  det,    som  om  man  i  faa  -Oieblikke 


*)  Bearbeidelse  efter  W.  H.  Dixon:   •  Spiritual  wives». 


26  Lampeter-Brødrene. 

blev  henflyttet  fra  det  nittende  Aarhundrede  til  Alfred  den 
Stores  Tidsalder.  Veien  er  daarlig,  fuld  af  dybt  Dynd  og 
gaaer  steilt  op  og  ned.  Hist  og  her  skuer  et  mægtigt  Bonde- 
huus  af  Steen  frem  mellem  Egene  og  Fyrrene.  Markveiene 
ligge  dybt  mellem  Tjørnehækker,  og  en  fjendtlig  Hær  vilde 
kun  med  Nød  kunne  trænge  frem  paa  disse  Steder.  Land- 
skabet er  frisk  og  venligt  med  bølgende  Korn  paa  Skraanin- 
gerne,  Steenhytter  paa  Høidepunkterne  og  Landsbykirker 
mellem  Træerne. 

Oppe  ved  Skraaningen  af  denne  Høi  standse  vi  foran  et 
af  de  skjønne  Billeder,  som  findes  i  Englands  vestlige  Egne. 
Lige  for  os  hvælver  en  Kornmark  sig,  kronet  af  det  male- 
riske Tag  og  Taarn  paa  Kirken  i  Charlinch.  Under  vore 
Fødder  snoer  den  skovrige  Dal  sig  blødt  ned  mod  Over  Stowy, 
et  Sted,  der  spiller  en  stor  Rolle  i  Wordsworths  Digte. 
Længere  nede,  men  dog  endnu  nær  nok  til,  at  enhver  Busk 
og  Park  hæver  sig  frem  derfra,  løbe  Quantocks  Høie.  Hist 
og  her  angiver  et  Taarnspiir,  et  Slot  eller  en  Borg  Skueplad- 
sen for  en  eller  anden  mærkværdig  Begivenhed  fra  Englands 
ældste  Tid.  Nede  i  Dalen,  til  Venstre  for  Markveien,  fæng- 
sler en  paafaldende  og  fantastisk  Gruppe  Huse  vort  Blik. 
En  Kirke,  som  endnu  mangler  sitSpiir;  en  Have,  hvis  Buske 
og  Træer  skjænke  Svalhed,  et  Drivhuus  fuldt  af  Planter,  en 
vidtstrakt  Græsplaine,  over  hvilken  Fodstierne  bugte  sig,  en 
Række  maleriske  Smaahuse  ved  Veien  og  en  anden  Række  i 
Haven;  en  høi  Port  paa  Kirken,  en  Vrimmel  af  Bygninger 
for  og  bag;  Lader  og  Stalde,  Alt  skarlagenrødt  af  de  høstlige 
Slyngplanter  —  hvad  er  dog  dette?  Husgruppen  er  «Aga- 
pemono'),  vore  Helliges  Bolig. 

Faa  Sekunder  efter  holdt  vi  foran  « Kjærlighedens  Hjem«. 
Indkjørselsporten  var  lukket,  men  Sidedøren  ikke,  og  min 
Kudsk  syntes  overrasket  ved  at  finde  Døren  aaben;  thi  det 
hed  sig  i  Almindelighed,  at  Ingen  kunde  faae  Adgang  til 
"Kjærlighedens  Hjem«.  En  eneste  Gang  var  han  kommen  ind 
i  Staldene  med  en  Karl,   der  vilde  vise  ham  nogle  smukke 

Heste.  Men  han  føiede  til  med  Gysen,  at  i  Landsbykroen 
havde  han  høit  sige,  at  de  sælsomme  Folk  i  « Kjærlighedens 
Hjem«  om  Søndagen  spillede  Billard  i  Kirken.  At  faae  sig 
en  Pot  Kegler  Søndag  Eftermiddag,  det  vilde  han  lade  gaae; 
men  der  var  dog  stor  Forskjel  paa,  om  simple  Folk  som  han 
spillede  Kegler  bag  ved  Kroen,  eller  om  fornemme  Folk 
spillede  Billard  i  Kirken. 

Da  jeg  traadte  ind  ad  den  aabne  Dør,  kom  en  sortklædt 
Mand  ud  af  Huset  og  rakte  mig  Haanden  til  Velkomst.  Jeg 
vidste,  at  det  maatte  være  Georg  Kobinson  Thomas,  der  tid- 
ligere havde  studeret  Theologi  i  St.  Davids  College,  derpaa 
havde  været  Præst  i  Charlinch,  senere  Vidne  hos  Broder 
Prince,  og  som  nu  var  en  af  de  to  Salvede.  Han  saae  godt 
ud  og  havde  noget  Fiint  ved  sig:  han  var  stor,  slank,  vel- 
voxen,  med  et  klogt  Hoved  og  et  Par  skarpe,  blaae  øine. 
Manden  forstod  sig  aabenbart  baade  paa  Klædedragt  og  ydre 
Fremtræden;  ethvert  Træk  i  hans,  ikke  mere  unge,  Ansigt 
røbede  den  Lærde  og  Geistlige.  Hos  de  Udvalgte  i  Kjærlig- 
hedens Hjem  gj ælder  han  for  den  første  af  de  tvende  Salvede, 
hvem  der  er  givet  Magt  til  at  forklare  Menneskene  de  syv 
Stjerners  Hemmelighed  og  opbevare  de  syv  gyldne  Lysestager. 

Thomas  førte  mig  ind  i  det  største  Værelse,  hvilket  jeg 
strax  opfattede  som  en  Kirke.  Tre  Damer  sade  ved  Klaveret, 
og  En  af  dem  spillede  just,  da  jeg  traadte  ind.  Da  vi  ble  ve 
forestillede  for  hinanden,  blev  mit  Navn  nævnet,  men  ikke 
deres;  de  gjorde  en  kort  Bøining  og  forlede  Værelset.  Som 
jeg  senere  opdagede,  er  en  af  disse  tre  Damer  den  tidligere 
Julia  Starky,  en  Datter  af  den  meget  anseete  Dr.  Starky;  nu 
er  hun  Broder  Princes  anden  Kone,  men  med  Navn  blev  hun 
hverken  den  Gang  eller  senere  forestillet.  Efter  de  sædvan- 
lige Indledningsord  om  den  skjønne  Morgen  og  den  behage- 
lige Reise  spurgte  Thomas  mig,  om  jeg  ønskede  strax  at 
komme  til  Broder  Prince.  Jeg  svarede,  at  jeg  gjerne  først 
vilde  gjøre  ham  et  Par  Spørgsmaal.  Han  bukkede  og  lavede 
sig  til  at  svare.    Men  det  syntes  at  være  ham  ubehageligt, 

at  vi  vare  alene,  og  vor  Saratale  blev  af  og  til  afbrudt  af 
en  eller  anden  Søster,  som  smuttede  ind  i  Værelset,  hørte  et 
øieblik  til  og  derpaa  igjen  gik  ud.  Jeg  mærkede,  at  det 
ikke  var  Skik  her,  at  en  Broder  eller  Søster  førte  en  privat 
Samtale  med  en  Fremmed,  selv  om  de  længe  havde  hørt  til 
Menigheden  og  stode  i  høi  Anseelse.  De  Hellige  synes  at 
vaage  over  hverandre.  Prince  danner  maaskee  en  Undtagelse 
og  er  Ingen  ansvarlig. 

Det  blev  mig  hurtig  fuldstændigt  klart,  at,  hvor  jeg  gik 
eller  stod,  vare  disse  Folk  stedse  om  mig  som  Førere  og 
Vogtere.  De  to  Salvede  optraadte  som  Værter,  men  jeg  var 
ikke  fem  Minutter  alene  med  dem.  Slentrede  vi  gjennem 
Haven  eller  Staldene,  vimsede  stedse  Søster  Ellen,  Søster 
Anna  eller  en  Anden  om  os  og  blandede  sig  i  Samtalen, 
hvadsomhelst  i  Verden  den  saa  dreiede  sig  om.  Først  troede 
jeg,  at  det  skeete  af  qvindelig  Nysgjerrighed ;  thi  Søster  Ellen 
sagde  mig  en  Gang,  at  hun  i  ni  Aar  ikke  havde  talt  med 
nogen  Fremmed,  naar  det  fraregnedes,  at  hun  havde  vexlet 
et  Par  Ord  med  en  Glarmester,  der  havde  sat  en  Rude  ind 
i  hendes  Værelse.  Men  denne  første  Formodning  var  urigtig. 
Deres  Tilsyn  var  ikke  tilfældigt  og  skete  ikke  af  Nysgjer- 
righed. Da  jeg  tog  Afsked  fra  Kjærlighedens  Hjem,  sagde 
jeg  til  Samuel  Starky,  den  Anden  af  de  to  Salvede,  at  jeg 
vilde  til  Charlinch  for  at  see  Kirken,  hvor  han  en  Gang 
havde  været  Præst.  Han  svarede,  at  han  vilde  ledsage  mig, 
dersom  jeg  vilde  gaae  tilfods.  Dette  var  netop  mit  ønske, 
da  jeg  haabede  at  kunne  gjøre  ham  meddeelsommere  i  hans 
gamle  Præstegaard,  end  han  var  her  under  Princes  Tag. 
Næppe  havde  jeg  imidlertid  fremsat  mit  ønske,  førend  Tho- 
mas sagde,  at  han  ogsaa  vilde  gaae  med,  og  da  vi  just  vare 
i  Begreb  med  at  begive  os  paa  Vei,  præsenterede  Søster 
Anna  sig  opskjørtet  og  i  høie  Støvler,  fordi  Markveiene  vare 
saa  tilsølede. 

Men  jeg  vender  tilbage  til  Begyndelsen  af  mit  Besøg. 
For  at   afskære   et  Par  Spørgsmaal,    som  jeg  vilde  komme 

med,  forlod  Thomas  Værelset.  Efter  et  Minuts  Forkb  kom 
han  igjen  og  spurgte  mig,  om  jeg  vilde  nyde  Noget  —  en 
Kop  Kaffe,  noget  Thebrød  eller  et  Glas  Viin?  Der  var  No- 
get, som  erindrede .  om  Arabernes  Skik  at  byde  Brød  og  Salt 
til  Tegn  paa  Fred,  og  skjøndt  jeg  lige  kom  fra  Bordet,  bad 
jeg  om  et  Glas  Viin.  Der  blev  bragt  et  Par  Karafler  Sherry 
og  Portviin,  og  jeg  var  en  halv  Time  alene  med  begge  Fla- 
skerne i  Kirken. 

Ja,  i  Kirken!  Jeg  laa  behagelig  henstrakt  paa  en  rød 
Sopha,  foran  en  klar  Ild,  i  det  farvede  Lys  fra  høie,  spidsbuede 
Vinduer  med  rigt  Glasmaleri;  der  var  bløde  Skamler  under 
mine  Fødder,  et  Billard  ved  min  høire  Side  og  kirkelige 
Kedskaber  af  Egetræ  og  Malm  rundt  omkring ;  og  ved  mit 
Hoved  saaes  det  hellige  Symbol  af  Lammet  og  Duen,  ind- 
fattet og  baaret  af  et  Stativ  med  Billardqueuer.  Jeg  vidste, 
at  i  dette  Værelse  havde  den  store  Aabenbaring  fundet  Sted, 
hvorved  Kjødet  skulde  være  blevet  forsonet  med  Gud.  De 
farvede  Kuder  skilte  Værelset  fuldstændig  fra  Yderverdenen 
og  lod  kun  Himmellyset  selv  trænge  ind.  Et  glimrende 
rødt  persisk  Tæppe  bedækkede  Gulvet.  Røde  Gardiner  hang 
ved  Vinduerne,  paa  hvis  Glas  der  var  malet  et  mystisk  Sym- 
bol: et  Lam,  en  Løve  og  en  Due.  Løven  stod  i  et  Rosenbed 
og  bar  et  Banner  med  den  Indskrift:  «0,  hellige  Kjærlighed 
vær  hilset!«)  Kaminen  var  omgiven  af  skjønt  udskaaret  Ege- 
træ i  gothisk  Stiil,  og  der  var  indfattet  Speile  deri.  I  et 
Hjørne  stod  en  Harpe,  i  et  andet  et  stort  Harmonium.  Paa 
Bordene  laa  et  Par  Bøger,  og  langs  Væggene  stode  lave 
Reoler,  der  indeholdt  religieuse  Skrifter.  Elfenbeensballer  laae 
paa  det  grønne  Klæde,  som  om  Søstrene  just  havde  spillet. 

«Arbeide  og  spille  I  om  Søndagen?«  spurgte  jeg  den 
første  Salvede,  da  han  igjen  traadte  ind. 

«Vi  have  ingen  Søndag«,  svarede  han,  «for  os  er  enhver 
DagSabbath,  og  Alt,  hvad  vi  gjore,  er  indviet  til  Herren».— 
Som  jeg  senere  hørte,  spille  de  just  gjerne  om  Søndagen;  det 
skal  være  en  Protest  mod  at  være  trælbundne  af  denne  Verden. 

Tiden  var  imidlertid  kommen  til  at  aflægge  Broder  Prince 
et  Besøg,  og  Thomas  ledsagede  mig  til  ham. 

Prince,  der  var  en  venlig,  alvorlig  udseende  Mand  i  sorte 
Klæder  med  et  bredt,  hvidt  Halsbind  og  skinnende  blanke 
Sko,  kom  mig  imøde  i  Døren  og  sagde:  « God  Dag,  det  glæ- 
der mig  at  see  Dem,  vær  saa  artig  at  tage  Plads ».  Og  hermed 
førte  han  mig  ind  i  det  fine,  overdaadige  Conversations- 
værelse,  hvor  han  bød  mig  en  Lænestol  i  Nærheden  af 
Ilden. 

Prince  sad  i  en  Halvkreds  af  sine  Udvalgte  med  en 
Broder  og  to  Søstre  paa  hver  Side.  Fløimændene  vare  de  to 
Salvede.  Paa  venstre  Side  sad  Hs.  Velærv.  Samuel  Starky, 
Søster  Ellen  og  Søster  Zoé.  Paa  høire  Side  Georg  Thomas 
med  Søstrene  Anna  og  Sarah. 

Hos  sine  Disciple  kaldes  Prince  « den  Elskede«)  efter  Høi- 
sangens  Sprogbrug.  Han  er  sexoghalvtredsindstyve  Aar  gam- 
mel, mager  og  af  Middelhøide.  Hans  Kinder  bære  Spor  af 
megen  Kummer  og  Sorg.  Der  er  noget  næsten'  qvindeligt 
Bedaarende  ved  ham ;  han  smiler  meget  mildt  og  seer  ud  til 
aldrig  at  kunne  rives  hen  til  Forbittrelse  og  Strid.  I  hans 
øine,  som  han  ofte  lukker,  glimrer  der  en  Lysning  som  fra 
en  anden  Verden.  Midt  iblandt  disse  Mænd  og  Qvinder  sad 
han  som  i  drømmende  Henrykkelse,  indtil  Klangen  af  vore 
Stemmer  vækkede  ham.  Da  lagde  han  sine  Hænder  over 
hinanden,  strakte  sine  blanke  Sko  hen  til  Kaminilden  og 
tog  overveiende  Deel  i  Samtalen. 

Samuel  Starky,  den  ældste  af  mine  syv  Værter,  var  en 
høi,  kraftig  Mand  paa  61  Aar  med  milde,  blaae  øine,  som 
havde  et  blødt,  noget  ubestemt  Udtryk.  Han  var  den  første, 
store  Omvendelse,  som  Prince  bevirkede,  og  han  skaffede  ham 
den  Indflydelse,  som  Penge,  Opdragelse,  selskabelig  Anseelse 
og  en  fast  Stilling  i  Kirken  skjænke.  Starky  var  paa  Mø- 
drene Side  af  adelig  Familie  og  var  paa  den  Tid,  da  hans 
Omvendelse  fandt  Sted,  Præst  i  Charlinch,  hvor  hans  Fader 
i  mange  Aar  havde  været  Kector.   I  Sommersets  Dale  og  Skove 

var  hans  Navn  velbekjendt,  da  hans  Slægt  der  i  lang  Tid  havde 
indtaget  en  fremragende  Stilling.  Hvad  hans  Omvendelse 
angik,  havde  den  været  meget  mærkværdig,  efter  hans  egen 
Anskuelse  miraculeus;  Herren  havde  nemlig  ikke  blot  frelst 
hans  fortabte  Sjæl  fra  Helvede,  men  ogsaa  udrevet  hans 
Legeme  fra  Dødens  Arme.  Medens  han  laa  dødsyg  paa  øen 
Wight,  var  Prince  bleven  hans  Vicar  i  Charlinch.  Lægerne 
havde  opgivet  ham,  og  Sygevogterne  sagde  en  Morgen  reentud, 
at  han  ikke  vilde  leve  til  Natten.  Om  Middagen  kom  der 
fra  en  geistlig  Ven  i  Bath  et  Brev  tilligemed  et  trykt  Blad, 
hvis  Indhold  han  skrev,  at  Starky  endelig  maatte  lade  op- 
læse for  sig.  Det  var  en  Prædiken  fuld  af  naaderig  Trøst 
og  skreven  af  hans  Stedfortræder  Prince.  Starky  takkede 
Gud,  fordi  han  havde  sendt  denne  Hyrde  til  hans  Hjord,  tog 
en  korj;  Afsked  med  sin  Hustru  og  Søster  og  lagde  sig  ned 
for  at  sove  hen  i  Fred.  Men  han  kunde  ikke  døe ;  hans  Puls 
slog  hurtigere.  Kraften  vendte  tilbage  til  hans  Lemmer,  og 
faa  Uger  efter  at  han  var  kaldet  paa  Dødsleiet  laa  han  i 
sin  Vicars  Arme,  og  fra  det  -Oieblik  af  forlod  han  aldrig  sin 
Mester. 

Af  de  Damer,  som  sade  i  Halvkreds  om  os,  maatte  de 
to  overalt  gjælde  for  Skjønheder.  Den  Første,  som  kaldtes 
for  Søster  Anna,  var  som  en  blomstrende  Rose.  Hun  havde 
tindrende  øine,  friske,  røde  Kinder  og  mørkebruunt,  krøllet 
Haar.  Ligesom  de  Andre  bar  hun  Præg  af  Stedets  Stilhed: 
hendes  Bevægelser  vare  dæmpede,  der  var  Resignation  i  hen- 
des Blik  og  Taushed  paa  hendes  Læber. 

Den  Anden,  som  senere  kaldte  sig  Søster  Zoe,  var  et  af 
hine  sjeldne,  qvindelige  Væsener,  som  bringe  Digtere  til  at 
synge.  Kunstnere  til  at  fortvivle  og  henrive  almindelige  Døde- 
lige til  af  Kjærlighed  at  vove  Sjæl  og  Legeme.  Efterhaanden 
bemærkede  jeg,  at  hun  endnu  var  ung  og  ungdomsfrisk  og 
klædt  med  den  meest  fuldendte  Smag;  men  dette  udfandt 
jeg  ikke  paa  een  Gang.  Thi  naar  man  pludselig  kom  hende 
nær,  havde  man  kun  <Øie  for  den  hvide  Pande,  hendes  An- 

sigts  marmoragtige  Ko  og  hendes  store,  blaae  øines  forun- 
derlige Lys.  Hun  bar  et  hvidt  Gevandt  med  violette  Teg- 
ninger og  Pletter,  og  disse  fine,  farvede  Striber  fremhævede 
endnu  mere  hendes  Kinders  rene  Bleghed.  Havde  hun  ikke 
havt  denne  lysende  Glands  i  sit  øie,  kunde  Guercins  have 
hensat  hende  blandt  sine  sørgende  Engle,  saa  sjælfuld  saae 
hun  ud. 

Om  de  to  andre  Damer  vil  jeg  kun  sige,  at  Søster  Sarah 
var  ung  og  og  stor  og  Søster  Ellen  omtrent  55  Aar  gammel. 
Hvad  disse  Qvinder  tidligere  havde  heddet  i  Verden,  kunde 
jeg  ikke  faae  at  vide,  og  da  jeg  spurgte,  sagde  Starky:  «Vi 
have  ikke  Noget  at  gjøre  med  Verden,  og  Verden  ikke 
med  OS'). 

«Ja'),  fortsatte  Prince,  «vi  hengive  os  kun  til  Gud,  og 
dette  Huus  er  et  Sted,  hvor  han  dvæler.  Hiin  Dør  lukker 
Verden  ude  med  dens  Udtryk,  Love  og  Lidenskaber;  for  os 
er  det  Altsammen  Mørkets  Gjerninger.  Vi  leve  i  Herren  og 
følge  hans  Ledestjerne  selv  i  saa  simple  Ting  som  vore 
Navne«. 

Som  andetsteds  saaledes  vare  ogsaa  her  mine  Erindrin- 
ger fra  tidligere  Reiser  i  det  hellige  Land  en  Nøgle  til  disse 
Sværmeres  Hjerter.  De  havde  Alle  Noget  at  spørge  om  an- 
gaaende  Grotten  i  Bethlehem,  Nazareths  Kilde,  Gethsemane 
Have  og  Herrens  Grav.  Herfra  er  der  kun  et  Skridt  til  det 
store  Spørgsmaal  om  Herrens  Gjenkomst,  hvorom  alle  disse 
Secter  ere  saa  fast  overbeviste,  at  deres  hele  Troeslære  hviler 
derpaa.  Prince  talte  særdeles  meget,  men  var  mere  vidtløftig 
end  aabenhjertig.  Imidlertid  fik  jeg  dog  en  Forestilling  om 
deres  Tro,  som  her  skal  gjengives  i  korte  Træk. 

Naadens  Dag  er  forbi;  Christus  har  forladt  Naadestolen, 
og  Dommens  Dag  staaer  for  Døren.  Den  gamle  Verden  be- 
staaer  ikke  mere.  Gud  har  taget  Sine  bort  fra  den.  Derfor 
er  det  Guds  Villie,  at  den  hele  Menneskeslægt,  disse  Millioner 
af  Mænd  og  Qvinder,  som  ikke  have  sluttet  sig  til  den  nye 
Lære,  Alle  ere  fortabte.   Saaledes  har  det  altid  været.    Hvor 

Mange  bleve  frelste  i  Arken?  Hvem  blev  kaldet  undtagen 
Abraham  og  hans  Sæd?  Og  hvor  Mange  var  det,  som  Jesus 
drog  til  sig? 

Disse  Udvalgte,  60  i  Tallet,  føre  et  Liv  i  « Kjærlighedens 
Hjem«  som  en  stor  Familie.  Tjenerne  høre  med  til  denne, 
have  Deel  i  Husets  Velsignelse  og  varetage  Tjenestens  Gjer- 
ning  kun  af  Kjærlighed.  Hele  dette  Liv  skal  leves  i  Herren 
uden  at  tage  til  Ægte  og  uden  at  give  til  Ægte.  Mændene 
boe  adskilte  fra  Qvinderne  og  kjende  intet  Begjær  efter  «den 
djævelske  Kjærlighed »,  men  ere  som  Himlens  Engle,  der  eie 
det  evige  Liv.  Fra  Djævlen  kommer  nemlig  al  Kjærlighed, 
som  er  Kjødslyst  og  ikke  hellig,  aandelig  og  af  Gud.  Een 
Gang  skeete  der  et  Brud  paa  dette  rene  Forhold,  og  da  var 
det,  som  om  Dødens  Skygger  et  Aar  hvilede  over  Stedet,  og 
Alle  vare  Helvede  nær. 

Livet  betragtes  som  et  evigt  Liv  i  Herren,  der  baade 
føres  i  Legemet  og  i  Aanden ;  thi  Kjødet  er  nu  frelst  og  for- 
sonet med  Gud.  Men  Læren  om  de  Dødes  Opstandelse  for- 
kastes, og  de  Udvalgte  ere  i  Opstandelsen.  Vel  døe  andre 
Mennesker,  det  er  den  fælles  Lod;  men  Døden  er  undergivet 
Herrens  Magt,  og  de  Hellige  troe,  at  de  ikke  skulle  døe,  med- 
mindre det  er  Guds  Villie  ikke  at  frelse  dem.  Elias'  Slægt 
døde  i  Kjødet,  men  Propheten  foer  levende  til  Himmels. 
De  af  Secten,  der  gaae  bort,  ere  ikke  fuldkommen  frelste  og 
stedes  til  Hvile  paa  Marken  under  det  grønne  Græs.  Indviet 
Jord  bruges  ikke,  thi  Støvet,  som  ikke  bliver  levende  frelst, 
gaaer  tilbage  til  Jorden  igjen,  hvoraf  det  er  taget.  Alderens 
Mærketegn  have  ingen  Betydning  for  dem,  der  ere  levende- 
gjorte i  Herren,  og  Tiden  mærkes  ikke.  Vel  gaaer  Solen  op 
og  ned,  vel  skifte  Dagene,  og  Foraaret  følger  efter  Høsten  — 
men  dette  er  Altsammen  ikke  Andet  end  Kjærlighedens 
Strøm,  der  føles. 

Naar  hertil  føies,  at  de  havde  en  særegen  Lære  om 
Forsoningen,  ere  deres  vigtigste  Anskuelser  nævnede.  Efter 
Princes  Mening  har  Gud  fem  Gange  sluttet  Pagt  med  Men- 

Historisk  Archiv.     1871.     II.  •    JJ 


34  Lampeter-Brødrene. 

neskene:  første  Gang  ved  Adam,  anden  ved  Noah,  tredie  ved 
Abraham,  fjerde  ved  Christus  og  femte  Gang  ved  Prince  selv. 
Forsoningsmaaden  er  imidlertid  en  stor  Hemmelighed,  som 
ikke  engang  stod  rigtig  klar  for  de  Indviede.  Den  dreier  sig 
om,  at  Prince  skulde  indgaae  et  Sjæleforbund  med  en  ung, 
smuk,  uskyldig  Pige,  der  under  visse,  mystiske  Ceremonier 
skulde  kaares  til  « Lammets  Brud».  Herved  skulde  Verden 
frelses  for  bestandig  og  den  himmelske  Aand  forbinde  sig 
med  Jorden. 

For  nu  at  forklare,  hvorledes  Mænd  af  god  Fødsel, 
videnskabelig  Dannelse  og  kirkelig  Anseelse  ere  komne  til  at 
antage  og  hylde  saadanne  Læresætninger,  maae  vi  gaae  No- 
get tilbage  i  Tiden  og  fortælle  deres  Livs  Historie. 


n. 

Lam  peter -Brødrene. 

For  nogle  og  tredive  Aar  siden  traadte  et  Antal  begavede 
unge  Mænd,  der  samtidig  studerede  Theologi  i  St.  Davids 
College  i  Lampeter,  sammen  for  at  danne  en  Opvækkelses- 
menighed  og  kaldte  sig  Lampeter  -  Brødrene.  St.  Davids 
College  var  oprettet  kort  i  Forveien  for  at  uddanne  mindre 
bemidlede  unge  Mænd  til  Præster  i  den  engelske  Kirke» 
Navnlig  skulde  de  uddannes  til  Kampen  mod  Sectererne  i 
Syd- Wales.  Sagen  havde  taalelig  Fremgang.  Den  smukke 
Egn,  den  gode  Indretning,  Billigheden  og  Leiligheden  til  at 
fange  Foreller  i  de  nærliggende  Bjergbække  bidrog  Sit  til  at 
lokke  Studenter  derhen.  Vel  blev  der  udsendt  nogle  Prædi- 
kanter, men  der  var  ingen  rigtig  Drift  tilstede,  og  de  unge 
Mænd  tænkte  mere  paa  Fiskefangsten  end  paa  deres  Sjæles 
Frelse.    Til  Opvækkelse  saaes  intet  Spor. 

Den  anden  Forstander,  Alfred  OUivant,  var  en  Verdens- 
mand, en  dygtig  Lærd  og  vel  bevandret  i  alle  Ordkampens 
Kunster,   men  fromme  Ivrere  meente,   at  han  mindre  havde 

Tanke  for  Syndernes  Frelse  end  for  sin  egen  Forfremmelse  i 
Kirken.  Han  var  saa  verdslig,  hed  det,  at  han  fandt  Glæde 
i  at  gjøre  Fodvandringer  mellem  Bjergene  og  forstod  sig  paa 
Forskjellen  mellem  Portviin  og  Bordeaux;  ja,  een  Gang  havde 
han  endog  med  Fornøielse  lyttet  til  en  gammel  Folkevise, 
der  blev  sungen.  Paa  Grund  af  alle  disse  Svagheder,  for 
ikke  at  sige  Laster,  stod  han  i  Miscredit  hos  Opvækkelses- 
mændene  og  gjaldt  for  en  Ulv  i  Faareklæder  og  et  Menneske, 
der  var  mærket  med  Djævlens  Tegn.  Senere  hen  kom  man 
imidlertid  til  bedre  Indsigt,  og  den  udmærkede  Lærer  blev 
bedømt  mere  retfærdig. 

Det  Middel,  hvorved  Lampeter- Brødrene  tænkte  at  be- 
fordre Naadens  Gjerning  hos  sig  selv  og  Medbrødrene,  var 
Bønnen.  Al  sand  Gudsdyrkelse  begynder  og  slutter  med 
Bøn,  kun  gjennem  denne  kan  Mennesket  nærme  sig  til  Gud. 
Naar  et  Naadens  Barn  vender  sig  fra  sin  Fader,  da  er  Grun- 
den, at  det  enten  har  ophørt  at  bede  eller  har  glemt,  hvor- 
ledes man  ret  skal  bede.  For  Alle,  som  søge  at  gjøre  Guds 
Villie  paa  Jorden,  er  Bøn  den  første  Pligt  og  høieste  Vel- 
signelse. Derfor  ønskede  de  unge  Lampeter-Brødre  at  gjælde 
for  "bedende  Bødre»),  og  de  indbøde  Naboer  til  at  komme 
sammen  med  dem  og  holde  Bøn. 

Paa  samme  Maade,  som  andre  Mystikere  til  forskjellige 
Tider  havde  gjort,  valgte  de  Salomons  Høisang  til  Yndlings- 
bog og  læste  den,  idet  de  tillagde  den  en  aandelig  Betydning, 
som  Fortolkerne  saa  ofte  have  gjort.  Den  indeholdt  efter 
deres  Mening  et  mesterlig  tegnet  Billede  af  hiin  Lidenskab, 
som,  naar  Tidens  Fylde  kommer,  driver  de  gjenfødte  Sjæle 
til  Christus,  saa  at  Herren  og  hans  Kirke  smelte  sammen  til 
Eet.  Og  de  kunde  aldrig  blive  trætte  af  at  tilraabe  hinanden : 
«Han  kysse  mig  med  sin  Munds  Kys;  thi  din  Kjærlighed  er 
bedre  end  Viin«. 

I  Begyndelsen  var  deres  Antal  kun  ringe,  et  halvt  Dusin 
eller  i  det  Høieste  et  Dusin.  Men  de  holdt  Naadens  Dør 
aaben,  og  saaledes  fik  de  Tilvæxt  meest  af  andre  Studenter, 

men  dog  ogsaa  af  et  Par  fattige  Borgerfolk.  De  forsamlede 
sig  i  deres  Værelser,  bad,  sang  og  ransagede  hverandres 
Hjerter  uden  ringeste  Skaansel.  Med  sand  lidenskabelig  og 
grusom  Iver  afdækkede  de  enhver  Svaghed,  sukkede,  jam- 
rede og  fældede  brændende  Taarer  over  den  syndige  Verden. 
Egnen,  hvori  de  boede,  var  nemlig  mere  skjøn  end  from. 
Leiret  i  grønne  Skove,  gjennemrislet  af  blinkende  Vand  ligger 
Lampeter  i  en  Dal,  som  er  rig  paa  Naturskjønheder,  men 
som  var  iklædt  alt  Andet  end  Fromhed  og  Naade.  De  dyg- 
tige, wallisiske  Bjergfolk,  som  kun  kjende  deres  eget  Sprog, 
tilbragte  deres  Søn-  og  Festdage  meest  med  Drik,  Slagsmaal 
og  Banden;  Bjergværksbesidderne  vare  ikke  stort  bedre,  og 
endog  hos  Borgerne  i  den  nærliggende  Stad  saae  hine  skarpe 
Kritikere  større  Fordærvelse  end  den,  der  een  Gang  kaldte 
Ildregnen  ned  over  Sodoma  og  Gomorrah.  Denne  syndige 
Verden  kunde  ikke  reddes  ved  et  theologisk  Seminarium, 
hvor  de  fleste  Studenter  sværmede  for  at  spadsere,  roe,  læse 
Horats  og  drikke  B\. 

Derfor  trak  Brødrene  sig  tilbage  fra  den  fordærvede 
Verden  for  at  vaage  og  bede,  at  de,  naar  Vredens  Dag  kom, 
kunde  være  beredte  til  at  flye  ud  af  Staden  og  undgaae  den 
fortærende  Ild.  Føreren  for  de  unge  Mænd,  som  paa  denne 
Maade  vilde  reformere  Kirken  og  frelse  Verden,  var  Henry 
James  Prince.  Han  var  nogle  Aar  ældre  end  de  fleste  af 
sine  Venner,  fordi  han  temmelig  seent  havde  begyndt  det 
theologiske  Studium.  Da  han  blev  optagen  i  St.  Davids,  var 
han  25  Aar. 

Prince  var  født  i  Bath  i  Cometaaret  1811;  som  Dreng 
boede  han  hos  sin  Moder,  der  havde  kjendt  bedre  Dage  og 
nu  levede  i  den  meget  besøgte  Stad  af  at  leie  Værelser  ud. 
Deres  vigtigste  Leier  var  Martha  Freeman,  en  gammel  Jom- 
fru af  ubestemt  Alder.  Martha  var  Datter  af  en  vestindisk 
Planter  og  havde  Penge.  Hun  var  kommen  til  Bath  af 
Sundhedshensyn  og  havde  indqvarteret  sig  hos  Fru  Prince, 
der  var   Enke    med   en    heel   Rede    fuld    af  Børn,    Drenge 

Og  Piger.  Martha  var  en  from,  men  svagelig  Dame,  der  havde 
sluttet  sig  til  Mystikerne. 

Princes  Helbredstilstand  var  ikke  god,  og  han  var  jevnlig 
plaget  af  forskjellige  Underlivssygdomme.  Han  var,  som 
svagelige  Børn  ofte  ere  det,  meget  modtagelig  for  religieuse 
Indtryk,  gik  med  Glæde  i  Kirke  og  fremsagde  gjerne  sine 
Bjønner.  Senere  fortalte  han  selv,  at  han  som  Barn,  og 
førend  Naadens  Værk  var  begyndt  i  ham,  var  fuldstændig 
bibelfast.  Det  var  navnlig  den  gamle  Jomfru,  der  boede  til 
Leie  hos  hans  Moder,  som  tilskyndede  ham  til  og  hjalp  ham 
med  disse  fromme  -Øvelser. 

Fru  Prince  ønskede,  at  hendes  Søn  skulde  blive  Chirurg, 
da  der  netop  var  gode  Udsigter  for  en  saadan  der  paa  Eg- 
nen, og  16  Aar  gammel  kom  Prince  i  Apothekerlære ,  hvor 
han  med  de  Afbrydelser,  som  hans  Sygdom  foraarsagede, 
omtrent  blev  i  syv  Aar.  Mere  end  een  Gang  mistvivlede  man 
om  hans  Liv,  og  engang  modtog  han  endog  Nadveren,  ved 
hvilken  Leilighed  Martha  Freeman  var  tilstede.  Han  kom 
sig  imidlertid  og  reiste  til  London  for  at  læse  til  Examen. 
Her  førte  han  et  Liv  som  en  Hellig,  og  det  vil  kun  sige 
Lidt,  at  han  hverken  spillede,  bandede,  drak  eller  havde 
Kjærlighedseventyr.  Dette  var  Eaaheder  for  ham  og  laa 
hans  Natur  fjernt.  Men  efter  en  skarp  Iagttagers  Udsagn 
vare  hans  Tanker  ligesaa  rene  som  hans  Vandel.  Lasten 
stred  ikke  blot  imod  hans  Følelse,  men  mod  hans  Smag. 

1832  bestod  han  sin  Examen  som  Apotheker  og  Chirurg 
og  fik  en  Ansættelse  ved  det  store  Hospital  i  Bath.  Skjøndt 
han  selv  var  saa  svag  som  kun  Faa  af  hans  Patienter,  hen- 
gav Prince  sig  dog  med  ungdommelig  Iver  til  sit  Kald.  I 
næsten  tre  Aar  holdt  han  dette  Liv  ud ;  da  maatte  han  søge 
Lægehjælp  i  London  og  maatte  underkaste  sig  en  smertelig 
Operation.  Han  blødte  sig  næsten  til  Døde,  maatte  ligge  en 
heel  Uge  uden  at  turde  røre  sig,  og  det  varede  fem  Uger, 
inden  han  kunde  forlade  Værelset.  I  disse  vaagne  Dage  og 
Nætter  fattede  han  den  Beslutning  at  opgive  Lægevidenskaben. 

I  Marthas  Stemme  troede  han  at  høre  en  Kaldelse  til  noget 
Høiere.  Han  tog  sit  Kors  op,  og  fra  nu  af  vilde  han  om- 
vende og  frelse  Sjæle.  At  hans  egen  Sjæl  trængte  til  Frelse, 
derom  havde  han  dengang  ingen  Anelse. 

Lægerne  anbefalede  en  Forandring  i  Opholdssted,  en 
Søreise  eller  en  Udflugt  til  Nord-England,  da  Luften  i  Bath 
var  altfor  varm  og  fugtig  for  ham.  En  Halvbroder  af  ham 
boede  i  Landsbyen  Shincliffe  i  Nærheden  af  Durham ,  og 
Prince  reiste  hen  for  at  besøge  ham. 

I  Durham  selv  og  i  Omegnen  fandt  han,  at  Indvaanerne 
vare  paa  gale  Veie.  De  drak  dygtig,  bandede  stærkt  og 
sloges  af  al  Magt.  Mændene  brød  sig  kun  lidet  om  de  ægte- 
skabelige Love  og  bankede  deres  Koner.  Kun  faa  af  disse 
raae  Mennesker  satte  Foden  i  Guds  Huus;  Søndag  Formid- 
dag pleiede  de  ved  Slagsmaal  at  afgjøre  hele  Ugens  Stridig- 
heder. De  fornemme  Herrer  opførte  sig  ikke  stort  bedre, 
kun  ansaae  de  deres  Morskab  for  mindre  raa.  Paa  Veien 
til  Kirken  hørte  Prince  om  Søndagen  Jægerne  raabe  Hallo 
paa  Markerne!  Og  Kirken  selv  var  en  gammel  Lade,  hvoraf 
kun  en  Fjerdedeel  var  besat.  Da  sagde  han  til  sig  selv:  her 
og  paa  mange  andre  Steder  i  Nord-England  findes  der  Hjorde, 
som  trænge  til  Hyrder.  Den  følgende  Dag  slæbte  han  sig 
til  Durham,  forespurgte  sig  hos  Forstanderen  for  det  der- 
værende theologiske  Collegium  om  Alt,  hvad  der  nærmere 
angik  Studiet ,  og  besluttede  sig  paa  Stedet  til  at  blive 
Geistlig  og  ganske  at  hellige  sit  Liv  til  sine  Medmenneskers 
Sjælefrelse. 

Da  han  var  kommen  tilbage  til  Bath,  forandrede  han 
sin  Plan  for  saa  vidt,  som  han  gik  i  St.  Davids  College  i 
Lampeter,  der  baade  var  nærmere  og  billigere  end  Durham. 
Martha  Freeman  holdt  paa  Lampeter,  fordi  det  laa  nærmere 
ved  Bath,  og  hvad  Martha  ønskede,  var  allerede  en  halv 
Befaling  for  Princes  Familie.  Paa  den  Tid  havde  nemlig  den 
unge  Mand  forelsket  sig  i  sin  gamle  Lærerinde,  og  den  gamle 
Jomfru   havde   havt   samme    Skjæbne    overfor   sin    svagelige 

Yndling.  Der  havde  fundet  en  ligesaa  forunderlig  som  stærk 
Vexelvirkning  Sted  imellem  dem.  Hun  havde  gjort  ham  til 
Christen,  og  han  havde  vænnet  sig  til  at  see  ikke  blot  sin 
aandelige  Moder,  men  ogsaa  sin  tilkommende  Hustru  i  hende, 
endskjøndt  hun  var  gammel  nok  til,  at  han  kunde  have  været 
hendes  Søn. 

I  Lampeter  synes  han  strax  at  have  gjældt  for  et  glim- 
rende Lys  hos  Lærere  og  Medstuderende.  Han  førte  et  reent 
Levnet,  viste  stor  Iver,  havde  en  værdig  Holdning  og  fattede 
meget  hurtig.  De,  som  vare  rige  i  Aanden,  følte  sig  mag- 
netisk dragne  hen  til  ham.  Trods  sin  legemlige  Svaghed 
fastede  han  meget  og  bad  endnu  mere.  I  Ungdommens 
Sysler  med  Fiskeri,  fælles  Spadseretoure  og  landlige  Fornøielser 
fandt  han  ikke  Behag.  Om  Natten  studerede  han,  og  Dagen 
tilbragte  han  med  at  besøge  Syge  og  Fattige.  En  af  hans 
fortroligste  Venner  var  Arthur  August  Rees,  der  senere  blev 
hans  afgjorte  Fjende.  En  Dag  gjorde  Prince  ham  det  For- 
slag, at  de  skulde  holde  Bøn  sammen,  og  hermed  var  den 
Forening  stiftet,  som  er  bleven  bekjendt  under  Navnet  Lam- 
peter-Brødrene; thi  snart  følte  Andre  sig  drevne  af  den 
Hellig-Aand  og  traadte  i  Forbindelse  med  dem  for  i  Fællig 
at  arbeide  paa  deres  Sjælefrelse.  De  Fleste  iblandt  de  Med- 
studerende spottede  dette  besynderlige  Broderskab  og  ivrede 
derimod,  og  da  Brødrene  havde  gjort  sig  det  til  en  formelig 
Regel  at  bede  for  Collegiet,  sagde  flere  af  Studenterne,  at  de 
frabad  sig  deres  Bønner,  da  Meningen  ikke  var  nogen  anden, 
end  at  Prince  og  hans  Venner  vilde  tilskrive  sig  en  høiere  Hel- 
lighed og  træde  i  .nærmere  Forhold  til  Herren.  Og  Princes 
aandelige  Hovmod  lod  sig  virkelig  ligesaa  lidt  betvivle  som 
hans  Dannelse,  Lærvillighed  og  sædelige  Vandel.  En  Dag 
var  han  tilstede  ved  et  Gilde  i  Anledning  af  en  Daab;  det 
gik  lystig  til,  og  en  af  Gjæsterne  foreslog,  at  man  skulde 
drikke  paa  den  Nydøbtes  Sundhed.  Prince  gjorde  Indsigelse 
imod  en  saadan  Verdslighed  og  erklærede,  at  man  burde  falde 
paa  Knæ  og  bede  for  Barnets  Sjæl.  —  En  anden  Gang  var 


40  Lampeter-Brødrene. 

han  i  Selskab,  hvor  en  kirkelig  Forfremmelse  blev  høitide- 
ligholdt.  Glassene  tømtes  rask,  og  en  af  Gjæsterne  begyndte 
at  synge ;  da  stod  Prince  op  og  forlod  tilligemed  Rees  Værel- 
set i  Vrede.     Selskabet  jublede  og  spottede  dem. 

Ved  Lampeter  -  Brødrenes  Sammenkomster  antog  Prince 
med  sin  blide  Stemme  og  sin  taalmodige  Mine  en  overlegen 
Tone,  som  i  høi  Grad  krænkede  hans  Venner;  han  paastod 
nemlig  i  Navn  og  Kraft  af  den  Hellig- Aand  at  have  Ret  til 
at  tale  til  dem.  Efter  Rees'  Skildring  var  han  dengang  en 
Bønnens  og  Selvfornegtelsens  Mand,  ubekymret  om  Verdens 
Roes  eller  Dadel,  en  sand  Hjertekjender,  som  selv  førte  et 
helligt  Levnet  og  aldrig  talte  forgjæves  til  nogen  Synders 
Samvittighed.  Han  var  Mange  til  Velsignelse,  siger  Rees, 
og  da  Prince  endte  med  offentlig  at  bekjende  sig  til  den 
Lære,  hvorefter  han  siden  levede,  kunde  denne  fromme  og 
trofaste  Ven,  der  i  Lampeter  havde  staaet  ham  nærmest,  kun 
jamrende  og  i  Fortvivlelse  udraabe:  «Saa  er  da  denne  Guds 
dyrebare  Søn  falden !» 

Da  Prince  havde  faaet  Examen  og  var  bleven  •  ordineret, 
blev  han  kaldet  til  Præst  i  Charlinch.  Han  ventede  længe 
paa  et  særeget  Tegn  fra  Herren,  men  da  det  ikke  kom, 
overtog  han  Embedet  i  den  faste  Tro,  at  han  dermed  opfyldte 
Guds  Villie.  Kort  i  Forveien  havde  han  ægtet  Martha  Free- 
man  trods  den  store  Aldersforskjel.  Da  Stedets  første  Geist- 
lige, den  ovennævnte  Samuel  Starky,  var  syg  og  fraværende, 
faldt  Embedets  hele  Byrde  paa  Prince  og  hans  Hustru. 

Førend  det  nyformælede  Par  reiste  til  Charlinch,  skal  Prince 
paa  Sjæl  og  Legeme  have  mærket  en  stor  Naadevirkning. 
Han  fortalte  selv,  at  han  døde  i  Kjødet  og  blev  gjenfødt  i 
Aanden.  Han  aflagde  den  gamle  Adam,  hørte  op  med  at 
synde,  ja  kunde  slet  ikke  mere  synde.  Han  var  bleven  en 
ny  Skabning  i  Herren,  der  lignede  den  gamle,  men  dog  ikke 
var  den  samme.  Hans  Sjæl  og  Legeme  vare  blevne  Eet  med 
den  Hellig  -  Aand ,  adskilt  fra  den  havde  han  intet  ønske, 
intet  Haab,  intet  Liv.      Det  var  nødvendigt  at  tænke  ringe 

om  sig  selv,  at  have  Mistro  til  egen  Forstand  og  Dømme- 
kraft. Thi  hvad  gavnede  det  et  Menneske,  om  han  vandt 
den  ganske  Verden,  men  tog  Skade  paa  sin  Sjæl?  Derfor 
anstrengte  Prince  sig  ivrig  for  at  lade  al  Selvbevidsthed  døe, 
ikke  at  opelske  egne  ønsker,  men  bie  paa  Guds  Eaad  og 
bøie  sig  for  ethvert  Tegn  fra  Oven.  Dag  for  Dag  forsagede 
han  Verden  mere.  Havde  han  en  Spadseretour  for,  saa  spurgte 
han  Gud,  om  det  vel  blev  Kegnveir.  Trængte  han  til  en 
Stol  i  sin  Stue,  udbad  han  sig  Tilladelse  af  Aanden  til  at 
kjøbe  en.  Han  trak  ikke  en  ny  Kjole  paa  eller  tog  en  Para- 
pluie  i  Haanden  uden  først  at  have  taget  sin  Tilflugt  til  Bøn. 

"Livet  er  jeg  vandret  midt  igjennem«),  sagde  han,  «og 
havnet  i  Gud  paa  den  anden  Side.  —  Jeg  døer  daglig;  mit 
indre  Liv  tilintetgjøres  stedse«.  Endelig  meente  han  at  have 
drevet  det  saa  vidt,  at  Mennesket  Henry  James  Prince  ikke 
længere  existerede;  hvad  der  endnu  var  tilbage  af  den  tidli- 
gere theologiske  Student,  var  en  synlig  Legemliggjørelse  af 
den  Hellig-Aand. 

Landsbyen  Charlinch,  i  hvilken  Sjæleparret,  som  paa  een 
Gang  var  Moder  og  Søn,  Mand  og  Hustru,  nu  drog  ind,  laa 
i  en  dyb  Dal  ved  en  Korsvei,  langt  borte  fra  Verden.  Kir- 
ken var  lille  og  tarvelig,  men  smukt  beliggende  paa  en  Bakke, 
hvorfra  Øiet  kunde  glide  hen  over  Kratskov  og  Marker  til 
de  mørkegrønne  Høie;  Kirketaarnet  var  forfaldent.  Taget 
truede  med  at  styrte  ned,  og  Kirkegaarden  var  uveisom  og 
forsømt.  Indeni  Kirken  optoge  klodsede  Stolestader  hele 
Pladsen,  og  i  det  Hele  taget  saae  den  hellige  Bygning  smudsig, 
forfalden  og  mørk  ud.  Paa  Høien,  ved  Siden  af  Kirken, 
stod  der  to  Huse :  Præstegaarden  og  en  Bondegaard.  Præste- 
gaarden  var  en  massiv  Steenbygning,  som  laa  i  en  Have  med 
Eingmuur  og  skyggefulde  Træer.  Nede  i  Dalen  laae  spredte 
Bønderhuse,  og  de  fjerne  Affald  prydedes  ved  smukke  Træ- 
grupper. Befolkningen  var  mere  raa  og  djærv  end  egentlig 
slet  og  havde  et  vist  gammeldags  Anstrøg. 

Til  dette  landlige  Paradiis  saae  nu  Prince  og  hans  Hu- 
stru sig  pludselig  henfiyttede.  Han  meente,  at  nu  var  Tiden 
kommen,  da  Guds  Eige  skulde  begynde  paa  Jorden,  og  naar 
han  fra  Præstegaardens  Vinduer  saae  ud  over  den  stille  Dal, 
følte  han  sig  begeistret  til  strax  at  tage  fat  paa  Værket. 
Den  trofaste,  hengivne  Martha  var  beredt  til  at  arbeide  i 
Herrens  Viingaard  og  stod  trolig  ved  sin  Mands  Tide.  —  Et 
heelt  Aar  arbeidede  Prince  trods  Ligegyldighed,  Spot  og  Haan, 
men  af  den  Flamme,  som  brændte  i  hans  Bryst,  meddeelte 
der  sig  ikke  en  Gnist  til  hans  Tilhørere,  og  tilmed  blev 
Martha  saa  syg,  at  hun  maatte  reise  til  Bath. 

Da  var  det,  at  Starky  paa  Sygeleiet  læste  Princes  Præ- 
diken, blev  helbredet,  traadte  ind  i  Lampeter-Broderskabet 
og  sluttede  sig  fuldstændig  til  dettes  Stifter.  Fem  nye  Om- 
vendelser fandt  Sted,  blandt  Andet  hos  en  75  aarig  Mand, 
en  80  aarig  Enke  og  en  omtrent  jevnaldrende  ond,  gammel 
Hex.  Disse  vare  Førstegrøden.  Nu  kom  der  Eøre  i  Menig- 
heden; Bønder  og  Bønderkoner,  Karle  og  Piger  kom  for  at 
søge  Trøst  og  Raad.  Prince  holdt  Bedetimer  og  Bibellæs- 
ninger og  sammenkaldte  Søndag  Morgen  før  Gudstjenesten 
Menigheden  til  fælles  Bøn.  En  Maaned  senere  var  han  dristig 
nok  til  at  fastsætte,  at  hans  Tilhængere  skulde  komme  sam- 
men og  tilbringe  en  Nat  hver  Uge  med  Bøn  og  Sang,  med 
Veeraab  og  Klager  og  bede  Gud  om  et  Tegn  paa,  at  han  var 
nær  og  vilde  forkynde  dem  Naadens  Dag. 

Starky  følte  sig  svag  og  nedslaaet;  dette  larmende  Væsen 
overmandede  ham  saaledes,  at  han  ikke  kunde  prædike  og 
næppe  læse  Liturgien.  En  Søndag  traadte  han  op  paa  Præ- 
dikestolen, men  kunde  pludselig  ikke  tale,  hans  Mund  var 
lukket  ligesom  af  en  Engel.  Rygter  om  denne  Begivenhed 
fyldte  snart  Omegnen.  Store  Skarer  strømmede  til  for  at 
see  den  stumme  Præst,  og  Pøblen  trængte  under  Ha^nlatter 
ind  i  Kirken.  En  Søndag  fik  den  Stumme  igjen  sit  Mæle. 
Kirken  var  fyldt  for  det  Meste  af  Nysgjerrige  og  Spottere, 
hvem  det  morede  at  see  Starky  som    sædvanlig  træde  frem 

til  Læsepulten  i  det  Haab,  at  hans  Prøvetid  maatte  endes. 
Da  kom  med  Eet  Bønnens  Aand  over  ham ;  han  knælede  ned 
under  en  Strøm  af  Ord.  Derpaa  reiste  han  sig  op,  læste 
med  klar  Stemme  Dagens  Text  og  holdt  en  vældig  Prædiken, 
som  hans  Tilhørere  vist  aldrig  glemte  —  «ikke  heftig  og 
brusende,  men  mild,  veemodig  og  høitidelig,  gjennemtræn- 
gende  som  Ild,  tung  som  en  Hammer  og  skarpere  end  et 
tveægget  Sværd ».  En  forunderlig  Frygt  greb  Tilhørerne, 
Mændene  bøiede  Hovedet,  næsten  alle  Qvinder  hulkede  og 
skrege;  kun  een  ugudelig  Knægt  lo. 

Nu  meente  Prince,  at  Tiden  var  kommen  til  at  rense 
Hveden  fra  Avnerne.  Men  de  rige  Bønder,  Haandværkerne 
og  Kræmmerne,  som  betalte  deres  Tiender,  rede  paa  Jagt  og 
gik  ordentlig  klædte,  vilde  ikke  gjælde  for  Avner,  men  ansaae 
sig  for  de  Bedste  i  hele  Hjorden.  De  gjorde  saa  mange 
Indsigelser,  at  Biskoppen  endog  blev  opmærksom  paa  Bevæ- 
gelsen; de  holdt  sig  ikke  blot  selv  borte  fra  Kirken,  men 
forhindrede  endog  deres  Hustruer  og  Tyende  i  at  møde  ved 
Gudstjenesten.  I  Bøndergaardene  kom  det  til  formeligt  Oprør. 
Konerne,  som  om  Aftenen  ikke  mere  maatte  deeltage  i  Bede- 
timerne, sagde  reentud,  at  saa  vilde  de  hellere  opgive  Huus 
og  Hjem;  Mændene  rasede  og  truede  deres  Koner  paa  Livet, 
dersom  de  endnu  engang  besøgte  Forsamlingerne;  Børnene 
trættedes  med  deres  Forældre ,  Tjenestefolkene  med  deres 
Herrer,  og  de  Vantroe  saae  med  uendelig  Glæde  og  Haan  paa 
hele  Striden.  Tilsidst  greb  Biskoppen  ind  og  paabød  Op- 
vækkelsesprædikanten  Taushed. 

Prince  blev  fornærmet  og  var  lige  ved  at  træde  ud  af 
Statskirken,  men  opgav  det  dog  paa  Rees's  og  et  Par  andre 
Ligesindedes  Raad.  Men  nu  forlangte  Biskoppen,  at  han  for 
Rolighedens  Skyld  skulde  opgive  sit  Embede  og  søge  Kald  i 
en  anden  Egn.  Prince  svarede,  at  det  var  en  Sag,  som  angik 
Gud  og  ikke  kom  Mennesker  ved.  Han  vilde  kun  trække 
sig  tilbage,  hvis  han  fik  et  Vink  fra  Oven.  Derpaa  fik  han 
sin  Afsked,   og  hvorledes  optog  han   den?      Han  gik  op   i 

sin  Stue  og  knælede,  medens  han  i  Bøn  spurgte  Gud,  om 
det  var  hans  Villie,  at  han  blev  fjernet.  Han  kom  til  den 
Erkjendelse,  at  det  var  det,  og  leiede  derpaa  et  Værelse,  hvor 
han  prædikede  for  de  Faa,  som  bleve  ham  troe.  Starky 
blev  ogsaa  afsat,  og  saaledes  begyndte  den  Bevægelse,  som 
sluttelig  forte  til  Dannelsen  af  den  saakaldte  «frie  Kirke  i 
Charlinchi). 

Midt  under  Alt  dette  dode  Martha,  og  med  en  Hurtig- 
hed, som  forfærdede  hans  Fjender  og  forbausede  hans  Venner, 
tog  Prince  sig  en  anden  Hustru.  <«Man  maa  ikke  anlægge 
en  almindelig  Maalestok  paa  ham«,  sagde  hans  Tilhængere. 
«Det  hurtige  Giftermaal  var  en  stor  Provelse  for  ham,  men 
han  kunde  saamænd  ikke  gjøre  for  det,  han  boiede  sig  blot 
under  Guds  Villie » .  Princes  anden  Kone  havde  en  lille  aarlig 
Rente  paa  700  Rd.,  derfor  blev  der  udtrykkelig  bemærket, 
at  Ægteskabet  skeete  til  Guds  Ære  og  ikke  for  jordisk  Vin- 
dings Skyld. 

Princes  Fornærmelse  og  Opførsel  i  Anledning  af  hans 
Afskedigelse  var  just  ikke  skikket  til  at  anbefale  ham  til  ny 
Ansættelse.  Imidlertid  sluttede  dog  Forskjellige  sig  mere 
eller  mindre  nøie  til  ham;  hans  trykte  Prædikener  fandt 
Læsere  og  Beundrere;  hans  Venner  kom  En  efter  En  i  Em- 
bede, og  da  der  just  blev  søgt  om  en  ung  Geistlig  til  et 
Sted  i  Grevskabet  Suffolk,  bestemte  Prince  sig  til  at  modtage 
denne  Plads. 

Strid  og  Skandale  fulgte  ham  i  hans  nye  Hjem;  han 
havde  ingen  Taalmodighed  med  de  Onde  og  meente,  at  et 
saa  forsagende  Liv,  som  han  selv  førte,  kunde  Enhver  føre. 
Snart  bragte  han  Røre  i  hele  Omegnen;  der  dannede  sig 
Partier,  og  Gudstjenestens  rolige  Værdighed  led  mange  For- 
styrrelser. Det  varede  i  to  Aar  —  saa  fik  han  sin  Afsked. 
Det  gik  ikke  de  øvrige  Lampeter-Brødre  bedre,  og  En  efter 
En  blev  afsat.  Nu  havde  Menneskene  altsaa  anden  Gang 
lukket  Døren  for  ham,  og  han  maatte  søge  om  en  aaben 
Dør,    som   ikke   vilde    blive  stænget.      Han   talte  med  sine 

Venner,  og  de  bleve  enige  om,  at  Prince  og  Starky  skulde 
træde  ud  af  Statskirken  og  opslaae  deres  Telt  ved  Sussex's 
og  Dorsets  yndede  Badesteder.  Nogle  Penge  havde  de,  det 
vil  sige  Starky  og  hans  Søster,  der  var  Princes  anden 
Kone,  og  hvorledes  kunde  disse  anvendes  bedre  end  i  Her- 
rens Tjeneste? 

Nu  prædikede  Prince  i  Brighton  og  Weymouth  og  for- 
kyndte, at  han  var  den  forjættede  Talsmand.  Men  dette, 
fandt  Rees,  var  dog  altfor  galt,  og  han  vægrede  sig  ved  at 
anerkjende,  at  hans  Ven  var  Gud.  Han  gjorde  et  frugtesløst 
Forsøg  paa  at  redde  Prince  fra  hans  forfærdelige  Vildfarelse, 
trak  sig  derpaa  tilbage  fra  Menigheden  og  grundede  en  egen 
fri  Kirke. 

Lampeter  -  Brødrenes  Stifter  blev  imidlertid  ved  med 
under  Raab  og  Sang  at  forkynde,  at  Menneskens  Søn  snart 
vilde  komme;  at  Verdens  Ende  var  nær;  at  de  faa  Fromme 
vare  udvalgte,  og  at  de  Ugudeliges  store  Skare  vilde  gaae  til 
Grunde  i  de  straifende  Flammer.  Dommens  Engel  havde 
forladt  Naadens  Throne  i  Himlen,  og  hans  Plads  stod  tom! 
Med  den  Slags  Tale  nærede  han  det  aandelige  Liv  hos  hen- 
ved hundrede  gamle  Jomfruer  og  ligesaa  mange  Mænd. 

Men  hvor  skulde  disse  Hellige,  som  Kirken  og  Verden 
havde  forstødt,  finde  et  Hvilested?  —  Paa  den  grønne  Mark 
ved  Charlinch  havde  en  Broder,  Thomas,  bygget  et  smukt, 
grundmuret  Capel,  hvor  han  holdt  Gudstjeneste  for  en  Skare 
Troende.  Capellet  havde  en  udsøgt,  rolig  og  poetisk  Beliggenhed. 
Der  var  Kilder  og  rindende  Vand  i  Overflødighed;  Høiene 
trindt  omkring  vare  beklædte  med  Kastanietræer,  Eg  og  Gran; 
Landet  var  rigt  paa  Korn,  Skovene  fulde  af  Vildt,  og  den 
saxiske  Befolkning  i  Dalen  og  paa  Høiderne  godmodig  og  lad. 
Her  syntes  Himlen  selv  at  have  beredet  sine  Hellige  et  Sted, 
hvor  de  kunde  dvæle  i  Fred  og  bie  paa  den  høitidelige  Time, 
da  Gud  gjennem  Prince  som  Midler  vilde  forsone  sig  saa- 
ledes  med  Kjødet,  at  det  ikke  mere  kunde  døe. 

Huset,  hvor  «den  Elskede »  og  hans  Vidner  boede,  var 
ogsaa  et  Kjærlighedens  Hjem.  Brødre  og  Sostre  levede  ugifte 
under  samme  Tag,  tjente  Herren  og  ventede  paa  hans  Komme. 
Men  denne  Bolig  var  hverken  stor  nok  eller  skjøn  nok  for 
de  Udvalgte.  Et  stort  Huus,  Have,  Agerland  —  syntes  at 
være  nødvendige  for  Herrens  Bolig  paa  Jorden.  Dette  fandtes 
Altsammen  i  Dalen  ved  Spaxton  nærved  Kirken.  Men  det 
frugtbare  Land  var  i  Synderes  Hænder,  som  næppe  vilde 
skjænke  det  som  frivillig  Gave  til  Herren  og  hans  Hellige. 
Hvad  gjorde  da  Apostlene,  naar  de  behøvede  Penge?  Lode 
de  ikke  udgaae  et  Opraab  til  Brødrene  om,  «at  de  skulde 
nedlægge  deres  Rigdom  for  Apostlenes  Fødder?«) 

Et  fromt  Sind  kan  læse  Meget  mellem  Linierne  i  Bibelen. 
Hvad  der  var  skeet  i  Judæa,  passede  ogsaa  paa  Dorset. 
Derfor  talte  Prince  og  Starky  i  Menigheden  om,  at  den  an- 
den Pintse  var  kommen,  og  at  de,  som  vilde  undflye  For- 
dærvelsen, maatte  sælge,  hvad  de  havde,  og  bringe  Udbyttet 
som  Offer  til  Lammet. 

Nu  opstod  der  en  forunderlig,  romantisk  Bevægelse  og  i 
Hundredeviis  bleve  Menneskene  grebne  af  hellig  Iver.  Haand- 
værkere  solgte  deres  Værktøi,  Handlende  deres  Varelager, 
Bønderne  deres  Jorder,  og  alt  Udbyttet  blev  givet  til  den 
fælles  Kasse.  Endog  den  Fattigste  bragte  sin  Kurv  med  Æg, 
sit  Krus  Mælk,  sin  Smule  Hø.  De  Udvalgte  fornyede  de 
gamle  Kjærlighedsmaaltider,  spiste  og  drak,  sang  og  bade, 
biede  paa  Tegn  og  Undere  og  levede  lykkelig  som  een  Fa- 
milie i  Herren.  De  vilde  omgaaes  som  Brødre  og  Søstre,  som 
Cheruber  og  Serapher,  der  skulde  være  Eet  i  Menneskens  Søn. 
Blodets  gamle  Baand  og  Ægteskabet  gjaldt  ikke  mere.  Den, 
der  vilde  være  hellig,  maatte  opgive  alt  Jordisk,  Huus  og 
Hjem,  Fader  og  Moder,  Hustru  og  Barn.  Kjærligheden  skulde 
voxe,  thi  Gud  er  Kjærlighed,  men  den  skulde  være  lutter 
Aandelighed.  Den  Ugifte  skulde  vedblive  at  være  ugift;  den 
Gifte    skulde   leve,    som    om    han    aldrig   havde    været   det. 

Manden  skulde  nu  være  en  Sjælebrudgom  for  sin  Ægteviv, 
Hustruen  en  Sjælebrud  for  sin  Mand. 

Hvad  betød  under  saadanne  Forhold  nogle  Tønder 
Land  og  en  Smule  Penge?  Paa  Vredens  Dag  var  det  dog 
Alt  idel  Tant  og  Forfængelighed.  Hvad  Værd  havde  for  de 
Gjenfødte  Guld  og  Ædelstene,  nu  da  Dag  og  Time  var  nær. 
I  enhver  Forsamling  af  de  Udvalgte  reiste  Starky  eller  Tho- 
mas sig  og  raabte  som  med  en  Basuns  Klang:  «See,  han 
kommer !»  Naar  først  Verden  opbrændes  af  Ild,  og  Himlene 
forgaae  med  stort  Bulder,  hvad  kunne  da  Faar  og  Qvæg- 
hjorde.  Korn  og  Frugt,  Rang  og  Stand  gavne?  Kan  man 
til  Hest  ride  frem  for  Naadens  Throne?  Sælg,  hvad  Du  har, 
det  var  Himlens  Befaling  til  de  Udvalgte,  og  hvo  tør  i  den 
sidste  Time  kæmpe  imod  Guds  Ord? 

Ikke  Bønderne  i  Dorset,  ikke  de  gamle  Damer  i  Mel- 
combe !  Hine  solgte  Huus  og  Gaard,  disse  deres  Obligationer, 
Alt  til  Bedste  for  Herren,  eller  maaskee  rettere  til  Bedste 
for  Herrens  Tjener,  thi  Prince  var  fælles  Skatmester  for  Alle, 
som  han  havde  frelst.  Var  han  i  Trang  for  Penge,  sendte 
han  Bud  efter  nogle.  »Søster  Johanne!-)  skrev  han  f.  Ex., 
»Herren  har  Brug  for  500  Rd.  Amen!»  —  Og  Søster  Jo- 
hanne sendte,  hvad  der  blev  forlangt.  Nogle  store  og  mange 
smaae  Bidrag  flød  ind  i  dette  Guds  Skatkammer.  Starky 
gav  9,000  Rd. ;  Princes  Hustru,  Julie,  offrede  sin  aarlige  Ind- 
tægt paa  700  Rd.  til  Lammet.  Hotham  Måber,  der  nu  er 
det  syvende  Segls  Engel,  gav  sammen  med  sine  Søstre  ikke 
mindre  end  90,000  Rd.  Men  man  maatte  have  endnu  mange 
flere  Penge,  inden  man  kunde  tænke  paa  at  grunde  et  Hjem, 
som  var  Gud  og  hans  Hellige  værdigt. 

Da  skeete  det,  at  der  blandt  dem,  som  Prince  havde 
vundet  for  sin  Lære  om  den  Hellig  -  Aand ,  var  fem  ugifte 
Damer  ved  Navn  Nottidge,  som  hver  havde  sin  egen  Formue. 
Disse  gamle  Jomfruers  Fader,  Josias  Nottidge,  der  havde 
trukket  sig  tilbage  fra  sin  Kjøbmandsforretning,  boede  i  Suf- 
folk  nær  ved  det  Sted,  hvor  Prince  en  Tid  var  Præst.    Hans 

fem  Ugifte  Døttre,  Henriette,  Agnes,  Clara,  Cornelia  og  Louise, 
af  hvilke  den  Yngste  var  40  Aar  gammel,  følte  sig  aandelig 
tiltrukne  af  den  unge  Opvækkelsesprædikant.  Faderen  havde 
jevnlig  gjort  Nar  ad  denne  deres  Yndling,  og  Moderen  havde 
sørget  for,  at  han  ikke  havde  faaet  Adgang  til  Familien,  men 
de  aldrende  Frøkener  havde  heri  kun  seet  en  af  denne  Ver- 
dens Forfølgelser  og  sluttet  sig  saa  meget  desto  inderligere 
til  Prince.  Da  deres  Fader  snart  derpaa  døde,  arvede  En- 
hver af  dem  50,000  Rd.,  og  de  tre  ældste  Søstre,  Henriette, 
Agnes  og  Clara,  bosatte  sig  i  Brighton  for  at  kunne  være 
Ansigt  til  Ansigt  med  deres  elskede  Præst;  senere  fulgte  de 
med  til  Weymouth,  sluttede  sig  formelig  til  Secten  og  reiste 
med  dem  i  samme  Vogn;  kun  om  Natten  logerede  de  i  et 
andet  Værtshuus. 

I  Taunton,  hvor  de  holdt  Hviil  et  Par  Dage,  kom  det 
til  et  mærkværdigt  Optrin.  En  tidlig  Morgenstund  sendte 
Prince  Bud  efter  Henriette,  den  ældste  Søster.  Hun  tog  sin 
Hat  paa  og  gik  hen  til  ham  i  Gjæstgivergaarden.  Der  mod- 
tog Prince  hende  i  Overværelse  af  det  Starky'ske  Ægtepar 
og  sin  egen  Hustru  og  sagde  i  stor  Bevægelse  til  hende,  at 
det  vilde  tjene  til  Guds  Ære,  dersom  hun  ægtede  hans  unge 
Ven,  Pastor  Lewis  Price.  Frøkenen  rødmede  og  erklærede, 
at  hun  var  beredt.  Derpaa  bød  Herrens  Tjener  hende  at 
fare  i  Fred  og  bevare  denne  Hemmelighed  dybt  i  sit  Hjerte. 
Han  lod  nu  hendes  Søster  Agnes  komme,  hvis  stolte  Sind 
maatte  behandles  paa  en  anden  Maade. 

« Agnes«),  sagde  Prince,  «Gud  staaer  i  Begreb  med  at 
tildele  Dig  en  særegen  Velsignelse;  men  førend  jeg  siger 
Dig,  hvad  det  er,  maa  Du  give  mig  dit  Ord  paa,  at  Du  vil 
adlyde  Herren  og  modtage  hans  Gave«. 

Agnes  tøvede,  men  at  modtage  en  Velsignelse,  meente 
hun,  kunde  ikke  skade,  og  saa  gav  hun  ham  sit  Ord. 

"Nuvel)),  sagde  Prince,  « inden  faa  Dage  skal  Du  være 
gift  med  Broder  Thomas ».  —  En  Mand  var  nu  just  ikke 
den  Guds  Gave,  som  Damen  havde  ventet,  og  med  jomfruelig 

Blyhed  bad  den  mere  end  fyrretyveaarige  Frøken  om  Op- 
sættelse; hun  maatte  dog  tale  med  sine  Slægtninge  og  faae 
en  Ægteskabscontract  i  Stand. 

<•  Det  behøves  Altsammen  ikke »,  svarede  Prince.  »I  denne 
Sag  skal  Du  ikke  tænke  paa  Verden,  men  kun  paa  Gud». 

"Men  min  Moder ?»  indvendte  Agnes. 

«Gud  er  din  Fader  og  Moder«,  sagde  Prince. 

"Men  Advocaterne  behøve  dog  Tid»,  bemærkede  hun. 

«Hvad  vil  Du  med  en  Advocat?)>  spurgte  Fru  Starky. 

"Ordne  Forholdene  for  Børnenes  Skylds  sagde  Agnes. 

"Kjære  Ven!«  svarede  Prince,  «det  behøves  ikke;  Ægte- 
skabet med  vor  Broder  er  kun  et  Sjæleforbund ». 

Agnes  bøiede  Hovedet  og  kunde  ikke  mere  sige  imod, 
men  med  tungt  Hjerte  gik  hun  bort.  Op  paa  Dagen  bleve 
begge  Søstrene  indbudne  til  at  spise  hos  Prince,  og  der  traf 
de  deres  tilkommende  Mænd,  Price  og  Thomas,  for  hvem  de 
formelig  bleve  forestillede  som  Forlovede.  To  Dage  senere 
lod  Clara  sig  overtale  til  at  forlove  sig  med  en  anden  Broder, 
Cobbe.  Dermed  vare  150,000  Rd.  af  den  gamle  Kjøbmands 
Penge  gaaede  over  i  den  fælles  Kasserers  Hænder. 

Efter  den  pludselige  Forlovelse  havde  de  tre  Søstre  gjerne 
villet  gjøre  en  kort  Reise  hjem.  Men  Prince  satte  sig  der- 
imod af  al  Magt,  idet  han  sagde,  at  det  stred  mod  Guds 
Villie.  Han  forbød  dem  at  raadføre  sig  med  Nogen,  ja  de 
maatte  ikke  skrive  en  Linie  til  deres  Moder,  førend  Vielsen 
var  fuldbyrdet.  Henriette  og  Clara  vare  følelige,  men  Agnes 
gjorde  endnu  nogle  Indvendinger  angaaende  Ægteskabscon- 
tracten.  Thomas  vilde  imidlertid  slet  ikke  høre  Tale  om 
noget  Saadant,  og  efter  heftig  Modstand  hengav  hun  sig  i 
sin  Skjæbne. 

Imedens  disse  Forhandlinger  stode  paa,  var  Prince  kom- 
men til  den  Overbeviisning,  at  han  ikke  kunde  gjøre  noget 
Urigtigt.  Hvad  han  ansaae  for  Ret,  var  Ret  ifølge  guddom- 
melig Nødvendighed. 

Angaaende  de  tre  Bryllupper  fik  han  nu  Befaling  fra 
Himlen  om,  at  de  skulde  foranstaltes  i  Swansea  i  Wales,  og 
det  hele  Selskab  begav  sig  da  derhen.  De  tre  Brude  havde 
ikke  en  eneste  gammel  Ven  hos  sig.  Starky  var  Forlover; 
Prince  saae  blot  til  uden  at  tage  virksom  Deel  i  HandUngen. 
Derpaa  blev  Henriettes  og  Claras  hele  Formue  overgiven  til 
Prince,  der  anvendte  den  til  at  kjøbe  et  smukt  Huus  med 
en  stor  Have;  der  skulde  det  unge  Kjærhghedens  Hjem  være. 

Men  snart  viste  det  sig,  at  Agnes  var  et  vildfarende 
Faar,  hvilket  Sectens  Hovedmænd  netop  havde  befrygtet. 
Fra  Stolthed  faldt  hun  i  Tvivl,  fra  Tvivl  i  Synd.  Saasnart 
hun  var  alene  med  sin  unge  Mand,  tilbageholdt  hun  ikke 
sin  sande  Mening  om  Prince,  og  det  var  ofte  alt  Andet  end 
behageligt  for  hans  Ven  at  maatte  hjøre  paa  denne.  Over 
Thomas,  hvem  hun  virkelig  syntes  at  elske,  vandt  hun  snart 
Indflydelse.  Hun  forstod  at  forhindre  ham  i  at  komme  til 
Weymouth,  hvorhen  Prince  var  vendt  tilbage,  og  da  denne 
blev  skinsyg  paa  Grund  af  hendes  Indflydelse  og  sendte  Brev 
med  følgende  Ord: 

"Broder  Thomas!  jeg  befaler  Dig,  gjør  Dig  rede  og 
kom  til  Weymouth,  Amen!« 
—  overtalte  hun  sin  Mand  til  i  det  Mindste  en  Tid  lang 
ikke  at  lyde  denne  Befaling,  men  derimod  at  besøge  sin 
Moder.  Men  selv  i  Frastand  formaaede  hun  ikke  at  tilintet- 
gjøre  Princes  Magt.  Thomas  vendte  tilbage  til  Weymouth 
og  førte  atter  sin  Hustru  til  Kjærlighedens  Hjem,  som  nu 
blev  et  Smertens  Hjem  for  hende.  Der  vare  Henriette,  Clara 
og  Fru  Starky  med  deres  Mænd.  Agnes  blev  nu  anklaget 
af  disse  Hellige  for  at  have  prøvet  paa  at  skille  sin  Mand 
fra  Prince  og  blev  eenstemmig  fordømt,  haardest  af  sine  egne 
Søstre.  Da  de  Andre  havde  udøst  alle  deres  Bebreidelser, 
tilføiede  Prince  i  den  Hellig- Aands  Navn:  « Dersom  Du  igjen 
vover  at  ophidse  din  Mand  til  Modstand  mod  mine  Befa- 
linger, saa  skal  Gud  sønderknuse  og  tilintetgjøre  Dig! »  Ende- 
lig traadte  hendes  Mand  ogsaa  frem  og  sagde:    « Agnes,  jeg 

befaler  Dig,  at  Du  strax  adlyder  Guds  Aand  i  mig,  som  er 
meddeelt  mig  gjennem  Herrens  Tjener».  —  Nedbøiet  og 
knækket  trak  hun  sig  tilbage. 

Ikke  længe  derefter  opdagede  hun,  at  man  forsøgte  paa 
ogsaa  at  bevæge  hendes  yngste  Søster  til  at  træde  ind  i 
Menigheden.  Derpaa  skrev  hun  til  Louise  for  venskabeligt 
at  advare  hende,  men  man  fandt  Brevet  i  hendes  Værelse 
og  viste  det  til  Prince,  hvorpaa  det  igjen  kom  til  en  Scene. 
Om  Aftenen,  da  hun  vilde  gaae  til  sit  Soveværelse,  fandt 
hun  Thomas  staaende  i  Døren.  «Du  er  fortabt!«  raabte  han. 
«Her  kommer  Du  ikke  mere  ind;  bort  med  Dig  til  det  tomme 
Kammer  derovre,  der  kan  Du  søge  den  Ro,  som  Du  fortjener 
at  faae,  thi  Du  har  sat  Dig  op  imod  Herrens  Tjener •>.  Da 
Agnes  hørte  dette,  var  hun  tilintetgjort;  det  var,  som  hendes 
Hjerte  skulde  briste. 

Prince  reiste  nu  med  de  andre  Mænd  til  Spaxton  for 
at  holde  øie  med  nogle  nødvendige  Reparationer  og  Bygge- 
foretagender. Der  fortalte  en  aabenmundet  Tjenestepige  ham 
en  Dag,  at  man  var  bange  for,  at  Søster  Agnes  ikke  havde 
opfattet  sit  Ægteskab  aldeles  aandeligt.  Herrens  Hellige  blev 
rasende  og  udbrød:  «See,  det  kommer  der  af  Synden;  hun 
har  ikke  den  rette  Tro,  hun  er  falden,  hun  maa  udstødes ». 
Henriette  og  Clara  vare  ikke  mindre  opbragte,  og  de  fik 
endog  hendes  Mand  til  at  skrive  til  hende,  at  hun  skulde 
pakke  ind  og  reise  til  sin  Moder,  han  vilde  ikke  mere  komme 
til  hende. 

I  sin  Moders  Huus  fandt  den  stakkels,  forskudte  Kone 
igjen  et  Hjem,  og  der  blev  hun  Moder  til  en  Søn.  Hun 
blev  boende  der,  til  Drengen  var  fire  Aar  gammel.  Da  gjorde 
Starky  et  Forsøg  paa  at  bortføre  ham,  og  da  det  mislykkedes, 
kom  det  til  en  Proces,  hvis  Udfald  blev,  at  Moderens  Ret  til 
at  opdrage  sit  Barn  blev  fuldstændig  anerkjendt. 

Agnes'  sørgelige  Erfaringer  forhindrede  imidlertid  ikke 
hendes  Søster  Louise  i  at  træde  over  i  de  Helliges  Sect. 
Hun  kom  i  Besøg  til  Spaxton,  og  da  det  store  Huus  endnu 

ikke  var  færdigt,  boede  hun  i  en  Sidebygning  hos  Fru  Julie 
Prince.  En  Dag,  da  disse  to  Damer  vare  alene  i  Værelset, 
brøde  tre  Herrer,  som  vare  Louises  Slægtninge,  ind  ad  Husets 
Bagdør  og  paastode,  at  de  vilde  hente  hende.  Først  sagde  de, 
at  hendes  Moder  var  syg  og  havde  sendt  Bud  efter  hende; 
men  hun  svarede,  at  hun  gik  ikke  med  dem.  Derpaa  grebe 
de  hende  og  bare  hende  ned  i  en  Vogn,  som  holdt  forspændt 
udenfor.  Hun  gjorde  Modstand  og  skreg,  indtil  Vognen  var 
ude  af  Syne.  Som  vanvittig  blev  hun  bragt  til  London  og 
der  indespærret  i  et  Galehuus.  Halvandet  Aar  sad  hun  un- 
der Laas  og  Lukke,  og  i  Spaxton  vidste  Ingen,  hvad  der  var 
blevet  af  hende.  Da  undslap  hun  en  Dag  sine  Bevogtere  og 
flygtede  til  et  Hotel.  Hun  fik  sendt  Bud  efter  William  Cobbe, 
og  da  hun  forlangte  at  komme  tilbage  til  Charlinch,  vare  de 
i  Begreb  med  at  stige  ind  i  en  Jernbanewaggon,  da  en  af 
Opsynsmændene  ved  Galehuset  tilfældig  opdagede  hende  og 
igjen  fik  hende  indespærret. 

Men  nu  henvendte  Cobbe,  der  vel  vidste,  at  Louise  ikke 
var  afsindig,  sig  til  øvrigheden;  der  blev  indledet  en  Un- 
dersøgelse, og  efter  Sagkyndiges  Dom  blev  hun  sat  i  Fri- 
hed. Derpaa  vendte  hun  tilbage  til  Spaxton,  men  allerede 
i  Forveien  havde  hun  truffet  Foranstaltninger  til  at  over- 
drage Prince  hele  sin  Formue.  Han  anvendte  den  lige- 
som hendes  Søstres  Penge  paa  Kjærlighedens  Hjem.  Der 
levede  Louise  lykkelig  indtil  sin  Død,  og  Søstrene  begravede 
hende  ude  paa  Engen. 

1862  lod  Prince  sit  sidste  Opraab  udgaae.  Gjennem  de 
fremmede  Gesandter  sendtes  Skrivelser  i  alle  Sprog  til  Jor- 
dens Konger  og  Folk  for  at  forkynde  hele  Verden,  at  Kjødet 
var  frelst  fra  Døden.  Nu  leve  de  Hellige  stille  i  Kjærlig- 
hedens Hjem.  De  undervise  ikke,  prædike  ikke,  skrive  og 
læse  ikke  Meget.  Jorden  dyrke  de  ikke , .  Fattigpleie  give 
de  sig  ikke  af  med  og  udsende  ingen  Missionairer.  De 
staae  op,    naar   det  dages,    gaae  til  Ko,    naar  det  mørkner, 

og  i  Mellemtiden  spise  og  drikke  de,  reise,  sammenligne, 
hvad  de  have  oplevet,  og  correspondere  med  Brødrene.  Af 
disse  skal  der  findes  600  Mænd  og  Qvinder,  som  have 
sluttet  sig  til  dem.  De  vente  drømmende  paa  Herren  i  al 
deres  Overflod  og  Lediggang.  Naar  Tiden  er  moden,  vil  han 
komme  til  Dom. 

Jakob  Paulli. 

i  Aaret  1592  fødtes  i  Nancy  en  Dreng,  der  i  Daaben  mod- 
tog Navnet  Jacques.  Han  var  den  lothringske  Adelsmand,  Jean 
Callots  ottende  Barn.  Allerede  tidligt,  inden  der  var  Tale  om, 
at  Drengen  selv  kunde  yttre  sin  Mening,  bestemte  Forældrene, 
at  han  skulde  være  Geistlig,  dengang  den  almindelige  Vei 
for  de  yngre  Adelige.  Hans  Opdragelse  synes  dog  ikke  at 
være  bleven  ledet  med  udelukkende  Hensyn  herpaa,  men  tvært- 
imod indrømmedes  der  ham  Frihed  til  at  lægge  sig  efter  de 
Sysler,  til  hvilke  hans  Lyst  drog  ham,  og  blandt  disse  indtog 
Tegning  tidligt  den  øverste  Plads.  Naarsomhelst  han  kunde, 
gik  han  rundt  til  Malerne  i  Byen,  og  med  tindrende  øine  stod 
han  taus  og  saae  paa  deres  Arbeide,  medens  hans  Phantasi 
skabte  gyldne  Drømme  om  engang  at  blive  berømt  som  de; 
i  Hjemmet  havde  han  altid  Papiret  for  sig,  og  med  Undren 
og  Morskab  saae  man  de  kjække  Carrikaturer  af  bekj endte 
Mænd  i  Byen,  som  dannedes  ved  hans  løst  henkastede  Streger. 
Forældrene  betragtede  hans  Tegning  som  et  Tidsfordriv, 
der  ikke  kunde  gjøre  Skade;  men  snart  skulde  deres  ørne 
aabnes.  Hans  jevnaldrende  Ven,  Israel  Henrich,  drog  til  Rom 
for  at  uddanne  sig  til  Kunstner,  og  Jacques  udtalte  nu  sit  ønske 
om  at  følge  denne  for  at  blive  det  Samme,  men  den  gamle 
Adelsmand  kunde  ikke  forsone  sig  med  den  Tanke,  at  hans 
Søn  skulde  tjene  sit  Brød  ved  Noget,  der  dengang  ansaaes 
for  upassende  for  Adelige;  han  gav  et  bestemt  Afslag,  ind- 
skrænkede   Sønnens    Yndlingsbeskjæftigelse    og    forbød   ham 

at  omgaaes  med  Malerne.  —  Israel  kom  til  Rom.  Den  evige 
Stad  har  vel  fyldt  ham,  som  Alle,  med  mægtige  Stemninger, 
der  fandt  deres  Udtryk  i  de  Breve,  han  sendte  til  Hjemmet; 
Jacques  læste  dem  ,  den  aldrig  bekæmpede  Attraa  reiste  sig 
med  fornyet  Styrke  og  gav  ham  Kraft  til  at  sønderrive  de 
mange  Baand,  der  binde  En  til  Hjemmet:  han  rømte.  Bog- 
staveligt uden  at  eie  en  Skilling  drog  han  i  Foraaret  1604 
bort  og  fristede  i  nogen  Tid  Livet  veddet,  medlidende  Bønder 
gave  den  smukke,  tolvaarige  Dreng;  sin  Hvile  søgte  han  i 
det  Frie,  i  en  Høstak,  og  herved  traf  han  paa  en  Zigeuner- 
bande,  der  drog  til  Florents.  Uden  at  hans  barnlige  Sind 
forgiftedes  af  de  mange  Raaheder,  han  her  maatte  være  Vidne 
til,  gjorde,  som  man  vel  kan  tænke,  disse  halvvilde  Folks 
Liv  et  mægtigt  Indtryk  paa  ham,  et  Indtryk,  der  i  hans 
Manddom  stod  saa  klart  og  tydeligt  for  ham,  at  han  kunde 
give  Efterverdenen  et  Billede  fra  sin  Barndom  i  de  fortrinlige, 
genialt  opfattede  Zigeunerfremstillinger,  han  da  frembragte. 

Da  han  var  ankommen  til  Florents,  var  han  heldig  nok  til  at 
blive  fremstillet  for  Maleren  Remigio  Canta-Gallina,  der,  efter 
at  have  hørt  om  hans  Flugt  og  Reise,  tog  ham  i  sit  Huus  og 
underviste  ham  i  Tegning;  ogsaa  Gravstikken  fik  han  her  for 
første  Gang  i  Haanden,  og  for  at  betvinge  hans  Tilbøielighed 
til  det  Groteske,  som  Canta-Gallina  ansaae  for  farlig,  nødtes 
han  til  kun  at  tegne  og  stikke  efter  gamle,  gode  Mestere. 

Callot  havde  nu  naaet  en  Deel,  men  ogsaa  kun  en  Deel 
af  sit  ønske:  han  var  i  Italien,  Kunstens  hellige  Land,  men 
Vennen  Israel  og  den  tusindaarige  Nimbus  vinkede  ham  til 
Rom.  Uden  at  tage  Afsked  med  Nogen  forlod  han  derfor 
Florents  og  vandrede  dertil,  men  havde  kun  været  der  nogle 
faaDage,  før  et  Par  Kjøbmænd  fra  hans  Fødeby  gjenkj  endte 
ham  og  trods  alle  Bønner  førte  ham  tilbage  til  Nancy. 

Den  unge  Eventyrers  første  dristige  Flugt  ira  de  fader- 
lige Vingers  Beskyttelse  kronedes  saaledes  ikke  med  Held; 
men  at  Udfaldet  dog  ikke  kuede  ham,  viste  han  paa  den 
tydeligste  Maade  ved  et  halvt  Aars  Tid  efter  atter  at  flygte. 

denne  Gang  i  Besiddelse  af  en  lille  Pengesum,  som  han  havde 
samlet  sig.  Han  naaede  ikke  engang  saa  langt  som  tidligere. 
En  ældre  Broder,  som  Forældrene  havde  sendt  efter  ham, 
indhentede  ham  i  Turin,  og  atter  maatte  han  sige  det  Land, 
hvortil  hans  hele  Sjæl  drog  ham,  Farvel  og  vende  den  tunge 
Vei  tilbage.  I  Hjemmet  vedblev  han  dog  uagtet  alle  Fore- 
stillinger, som  han  havde  begyndt;  han  anvendte  sin  hele 
Tid  til  Tegning  og  forsøgte  sig  ogsaa,  da  en  Kobberplade 
ved  et  Tilfælde  var  kommen  ham  ihænde ,  som  Graveur. 
Nu,  men  ogsaa  først  nu,  indsaae  Forældrene  det  Farlige  i  at 
stride  mod  en  Tilbøielighed ,  der  allerede  to  Gange  havde 
brudt  alle  Hindringer,  og  besluttede  at  lade  Sønnen  komme 
til  Rom:  et  Gesandtskab  afsendtes  just  til  Paven,  og  i  De- 
cember 1608  fulgte  Jacques  med  dette. 

Israel,  der,  siden  han  drog  fra  Lothringen,  stadigt  havde 
opholdt  sig  her,  var  allerede  tilstrækkeligt  uddannet  til  selv- 
stændigt at  optræde  som  Maler,  og  Callot,  der  dagligt  saae 
hans  Arbeider,  vilde  nu,  opmuntret  af  Vennens  Fremgang, 
ogsaa  strax  lære  at  male.  Snart  indsaae  han  dog,  at  der 
endnu  manglede  hans  Tegning  saa  Meget,  at  dette  var  umu- 
ligt, og  med  Kraft  og  Iver  søgte  han  at  forbedre  denne. 
Et  Aar  gik.  De  fra  Hjemmet  medbragte  Penge  slap  op,  og 
han  nødtes  saaledes  til  selv  at  fortjene  Noget.  Snart  fik  han 
ogsaa  Arbeide,  idet  den  franske  Kunstner  Philippe  Thomassin 
lod  ham  deels  copiere,  deels  stikke  efter  sine  egne  Billeder, 
hvorved  Callot  opnaaede  saa  megen  Færdighed,  at  han  paa 
egen  Haand  vovede  at  udgive  en  Suite  stukne  Copier  efter 
Loftsmalerierne  i  flere  af  Roms  Kirker.  Muligviis  skinsyg 
paa  sin  Elev  afskedigede  Thomassin  ham  imidlertid  kort  efter, 
og  han  tog  nu  til  Florents. 

Den  Største  i  Kunstens  Verden,  som  Staden  i  hiin  Tid 
havde  at  opv;se,  var  Jules  Parigi,  der  har  efterladt  sig  et 
Navn  som  Maler,  Ingenieur  og  Graveur,  og  i  dennes  Atelier 
var  Callot  saa  heldig  at  finde  en  Plads. 

Det  var  dengang  de  kunstelskende  Mediceers  Tid.  Tos- 
canas daværende  Storhertug,  Cosmus  II,  var  ikke  alene 
en  Fyrste,  der  fra  sin  høie  Throne  i  Glands  og  Storhed 
sendte  Kunstnerne  et  naadigt  Nik  og  ved  sin  Skatmester  lod 
dem  udbetale  en  klingende  Løn,  men  det  var  hans  Glæde 
selv  at  bevæge  sig  imellem  dem,  selv  at  see  og  selv  at  dømme. 
Ved  et  Besøg  hos  Parigi  viste  denne  ham  et  Stik  af  Callot, 
det  vandt  hans  Behag,  den  unge  Franskmand  forestilledes  for 
ham,  og  uden  nogensomhelst  Opfordring  tilstod  han  ham 
strax  en  Aarpenge,  saa  længe  hans  Uddannelse  maatte 
staae  paa. 

Callots  Stilling  var  nu  sikkret;  han  behøvede  ikke  at 
arbeide  for  at  leve,  men  kunde  anvende  al  sin  Tid  paa  at 
opnaae  den  Færdighed,  som  Parigi  kunde  give  ham.  Han 
maatte  gjennem  flere  Aar  stadigt  copiere  de  berømteste  Me- 
stere,  og  lige  til  Aaret  1617  have  vi  derfor  intet  originalt  Værk 
fra  hans  Haand,  men  da  overraskede  han  ogsaa  Verden  og  sin 
Lærer  ved  at  komme  frem  med  den  Samling  Billeder,  som 
han  selv  kaldte:  «Caprici  di  varie  figure».  Paa  en  Mængde 
smaae  Blade  er  her  fremstillet  italienske  Scener  af  Maske- 
comedierne,  et  Æmne,  skulde  man  synes,  der  snarest  maatte 
finde  sin  Anvendelse  i  Billedkræmmerens  Skillingsbod.  Men 
see  paa  denne  Uendelighed  af  Figurer,  gjennemgaaende  de 
samme,  som  vi  kjende  fra  vore  Pantomimer  —  ikke  et  Blad 
ligner  det  andet!  Ofte  kun  med  enkelte,  kjække  Streger 
henkastede  paa  Papiret,  staae  de  plastiske  Skikkelser  lysle- 
vende for  os,  i  al  deres  Burleskhed  omstraalede  af  den  uimod- 
staaeligste  Humor,  forbunden  med  den  Fiinhed,  der  paatrykker 
den  simpleste  Scene  Idealitetens  Præg.  Snart  er  det  Capi- 
tanoerne  Bonbardon  og  Babeo,  værdige  Kepræsentanter  for 
den  Jacob  von  Thyboeske  Familie,  der  ere  i  Begreb  med  at 
drage  Sværdet  for  samme  Skjønhed,  medens  Cucurucu  med 
en  Brix  latterliggjør  deres  Bevægelser;  snart  see  vi  en  mester- 
lig, gribende  comisk  Scaramuccia  gribe  i  Strengene,  medens 
han  lyttende  bøier  sig  fremad,    deels   for  at   høre   sin  egen 

Sang  bedre,  deels  for  at  opfange  Lyden  af  den  Ventedes 
Fodtrin;  man  synes  at  kunne  høre  Tonerne;  de  falde  lidt  i 
det  Brølende,  men  lee  ad  Sangen,  naar  den  lød,  maatte  man, 
derfor  borger  hele  Figuren. 

Samlingen  gjorde  da  ogsaa  strax  ved  ,sin  Fremtræ- 
den overordentlig  Lykke;  den  vandt  ikke  alene  Fyrstens 
udeelte  Bifald,  men  Alle  kappedes  om  at  komme  i  Besid- 
delse af  de  kostelige  Blade.  Allerede  paa  disse  første  Bille- 
der lægger  man  Mærke  til  Kunstnerens  Forkjærlighed  for  at 
fremstille  mange  Personer  paa  een  Gang,  frem  for  Alt  de  fine 
Lilleputfigurer  i  Baggrunden,  som  han  senere  udviklede  til 
en  saadan  kunstnerisk  Fuldendthed,  at  Ingen  før  eller  senere, 
endog  kun  tilnærmelsesviis ,  har  naaet  ham.  Men  med  de 
Midler,  man  dengang  kj endte,  var  det  ham  ikke  muligt  at 
opnaae  den  Fiinhed  i  Stikket,  som  han  ønskede,  og  han  an- 
vendte derfor  al  Flid  og  Opmærksomhed  paa  at  forbedre  den 
Fernis,  hvormed  Kobberpladen  overtrækkes.  Hans  Forsøg 
kronedes  med  fuldkomment  Held,  idet  han  fandt  paa  at  an- 
vende et  haardt  Overtræk  —  «Vernis  dur«,  «Vernice  grosse 
da  lignaioli>'  —  istedetfor  det  tidligere  brugte  bløde. 

Det  blev  ham  ved  denne  Opfindelse  muligt  at  skabe 
det  Værk,  der  endnu  mere  end  det  tidligere  bragte  hans 
Navn  paa  alle  Kunstkj  enderes  Læber  i  Italien  og  snart  over 
hele  Europa,  Markedet  i  Florents,  eller  som  det  oftest  —  efter 
den  rene  Madonna,  til  hvis  Ære  det  var  stiftet  —  kaldtes: 
«L'impruneta».  Paa  en  stor,  af  Bygninger  omgivet  Plads 
seer  man  her  en  talløs  Menneskemasse  fremstillet.  Slange- 
tæmmeren i  Forgrunden  har  samlet  sig  et  talrigt  og  tak- 
nemmeligt Publicum,  der  paa  forskjellig  Maade  lægger  sine 
Følelser  for  Dagen,  Qvaksalveren  udbyder  skrydende  sine 
Arcana  til  den  lettroende  Mængde,  der  beleirer  hans  Vogn, 
og  Ungdommen  svinger  sig  i  Dandsen  til  Sækkepibens  Toner, 
omgivet  af  en  tæt  sluttet,  nysgjerrig  Kreds.  De  mangfoldige 
Boder  savne  ikke  Kunder,  der  med  Sydboens  hele  Livlighed 
underhandle  med  Sælgeren,    medens  Andre  pleie  det  trætte 

Legeme  i  Spiseteltene  og  efter  Maaltidet  forlyste  sig  med  at 
slaae  Stolene  i  hverandres  Hoveder,  naar  Vinen  først  er  stegen 
dem  tilveirs.  Man  gjør  sig  næppe  noget  Begreb  om  det  An- 
tal Figurer,  der  ere  anbragte  i  en  eller  anden  Virksomhed, 
men  endnu  mere  forbausende  maa  den  Masse  forekomme  En, 
der  ørkesløse  drive  omkring  paa  alle  Kanter.  Og  den  store 
Kunstner  har  ikke,  hvad  man  alt  for  ofte  seer  paa  lignende 
Fremstillinger,  vilkaarligt  kilet  dem  ind  for  at  fylde  op,  nei, 
Natur  og  Liv  er  der  i  Alt,  og  hver  enkelt  Figur  lader  sig 
med  Glæde  betragte. 

Callots  Velynder,  den  ædle  Cosmus,  døde,  og  hans  ønske 
om  at  vende  tilbage  til  sit  Fædreland,  hvilket  han  kun  af 
Hensyn  til  denne  havde  ladet  uopfyldt,  kunde  nu  bringes  til 
Udførelse. 

Uden  at  fristes  af  de  lokkende  Tilbud,  som  hans  Hel- 
lighed Paven  og  mangfoldige  kronede  Hoveder  gjorde  ham, 
drog  han  i  Aaret  1622  bort  fra  Florents  og  gjensaae  efter 
fjorten  Aars  Fraværelse  Lothringen.  Ikke  alene  hans  For- 
ældre modtoge  med  Henrykkelse  Sønnen,  der  klædt  i  Berøm- 
melsens Kaabe  kastede  sig  i  deres  Arme,  men  det  hele  Nancy 
jublede  over  at  huse  en  saadan  Landsmand  indenfor  sine 
Porte.  Selv  om  han  intet  Navn  havde  bragt  med  sig,  vilde 
han  dog  strax  efter  sin  Hjemkomst  have  vundet  det  ved 
sit  berømte  Blad:  «Supphcium  Sceleris  Froemi«  eller  Straf- 
fene. Alle  de  i  hiin  Tid  brugelige  Straffe  seer  man  her  ud- 
førte paa  samme  Tid  paa  et  Torv  og  saaledes  fremstillede, 
at  de  grusomste  Scener  dog  ikke  vække  Ens  Afsky;  man 
troer  at  befinde  sig  midt  imellem  Henrettelserne,  men  i 
Stedet  for  at  bevæges  til  at  vende  Hovedet  bort  fængsles  Ens 
-Øine  af  de  mangfoldige  Skikkelser,  der  —  om  muligt  —  ud- 
mærke sig  ved  endnu  størrre  Tydelighed  end  paa  «Limpruneta», 
en  Klarhed,  der  endog  udstrækker  sig  til  Tilskuerne  paa  Hus- 
tagene i  Baggrunden,  som,  næppe  en  Linie  store,  træde  os 
levende  imøde,  ofte  kun  dannede  af  et  Par  svage  Linier. 
Hver  af  de  talløse  Grupper  danne   saa  at  sige   et  Hele  for 


60  Jacques   Callot. 

sig,  grebet  ud  aflivet;  man  føler,  at  man  har  Virkeligheden 
for  sig  som  paa  et  Photographi,  men  vel  at  mærke  Geniets 
idealiserede  Virkelighed,  som  Photographiet,  der  indskrænker 
sig  til  at  give  et  tro  Speilbillede,  aldrig  kan  naae. 

Landets  første  Familer  søgte ,  ligesom  i  Florents ,  at 
drage  Kunstneren  til  sig,  og  denne  hans  Færden  i  de  adelige 
Kredse,  hvor  han  jo  ogsaa  efter  sin  Fødsel  hørte  hjemme, 
førte  til,  at  han  1625  ægtede  en  Frøken  de  Marsal,  der 
Livet  igjennem  blev  ham  en  tro  og  elsket  Hustru.  Strax  i 
Begyndelsen  af  deres  Ægteskab  maatte  han  forlade  hende,  da 
han  med  hædrende  Ord  kaldtes  til  Bryssel  for  at  forevige 
Bredas  Indtagelse  med  sin  Mesterhaand.  Hans  Ophold  i 
denne  Stad  er  mindre  mærkværdigt  ved  de  Stykker,  han  her 
frembragte,  end  ved  hans  Samliv  med  Van  Dyck,  thi  dette 
skyldes  det  bedste  Portrait  af  Callot,  vi  eie,  og  som  den  berømte 
Hollænder  ved  denne  Leilighed  malede  af  ham. 

Kort  efter  hans  Tilbagekomst  til  Nancy  gav  hans  Lands- 
herre Carl  IV  ham  Nok  at  gjøre.  Den  skjønne,  men  berygtede 
Hertuginde  af  Chevreue  kom  til  det  lothringske  Hof,  og  til 
hendes  Ære  holdt  Fyrsten  en  storartet  Caroussel  eller,  som 
den  da  kaldtes,  «combat  å  la  barriere-).  Det  var  en  Frem- 
toning, der  skyldte  de  franske  Hoffers  og  Adelsmænds  rid- 
derlige Galanteri  sin  Opstaaen  og  Indretning;  det  var  Skjøn- 
heden,  man  bragte  sin  Hylding,  og  til  dens  Ære  brød  man 
en  stump  Landse  med  en  fyrstelig  Fætter  for  siden  at  høste 
sin  Løn  i  Skikkelse  af  et  huldsaligt  Blik  eller  en  henkastet 
Blomst.  Denne  Caroussel  var,  efter  en  Samtidigs  nøiagtige 
Beskrivelse,  saare  storartet  og  pragtfuld.  Klædte  i  de  meest 
phantastiske  og  straalende  Dragter  mødte  de  høie  Deelta- 
gere  i  Vogne,  hvis  Udsmykning,  ligesom  de  selv,  skulde 
forestille  noget  Bestemt;  her  saae  man  Phaéton,  Solgudens 
Søn,  styre  sin  Faders  skinnende  Vogn,  og  her  stod  i  maje- 
stætisk Ro  en  Prinds  som  Planet,  med  en  heel  malet  Dyre- 
kreds i  Baggrunden.  Alle  vare,  som  rimeligt,  henrykte,  men 
Efterkommerne  vilde  næppe   besjæles  af  de  samme  Følelser 

alene  ved  at  læse  den  ovenfor  nævnte,  pedantisk  tørre  Beret- 
ning, naar  ikke  Callot  havde  levendegjort  den  med  sine  Bil- 
leder. Disse  i  Forening  med  dem,  der  fremstillede  Bredas 
Erobring,  gjorde,  at  Richelieus  Opmærksomhed  henvendtes 
paa  Kunstneren. 

La  Rochelle,  Huguenotternes  sidste  faste  Tilflugtssted, 
var  indtaget.  Den  store  Statsmands  Ærgjerrighed  fandt  en 
velkommen  Næring  i,  at  denne  Handling,  der  var  udført 
under  hans  Auspicier,  forherligedes  af  en  navnkundig  Haand, 
og  han  indbød  derfor  Callot  til  Paris,  for  at  han  mod  frit 
Ophold  og  en  fyrstelig  Løn  skulde  levere  Tegninger  af  Kampen. 
Tilbudet  modtoges,  og  med  hele  sin  Familie  drog  Kunstneren 
til  Hovedstaden. 

Barndomsvennen  Israel  Henrich,  som  han  sidst  havde 
forladt  i  Rom,  levede  nu  her  og  ernærede  sig  hovedsagelig 
som  Kobberstikker  og  Kunsthandler.  Callot,  der  allerede 
tidligere  havde  indseet,  at  det,  naar  han  selv  skulde  stikke 
alle  sine  Billeder,  vilde  blive  umuligt  at  føre  alle  hans  Muses 
Frembringelser  for  Lyset,  modtog  med  Glæde  den  Opfordring, 
som  Israel  rettede  til  ham  om  at  overlade  ham  sine  fremtidige 
Tegninger  til  Stikning,  og  fra  nu  af  finder  man  paa  alle 
hans  Billeder  Indskriften:  « Israel  excudit)). 

Rig  paa  Guld  og  Ære  vendte  han  efter  et  langt  Ophold 
tilbage,  tidsnok  til  at  lukke  sin  gamle  Faders  øine. 

Vi  komme  nu  til  at  omtale  en  historisk  Begivenhed,  der 
blev  af  stor  Indflydelse  paa  Callot.  Ludvig  XIlI's  Broder 
Gaston,  der  allerede  tidligere  havde  opholdt  sig  i  Nancy, 
vendte,  efter  paany  at  have  brudt  med  sin  Broder,  i  Marts 
1631  tilbage  til  denne  Stad.  Han  ægtede  hemmeligt  Carl 
IV's  Søster  Marguerite  og  levede  nogen  Tid  roligt  i  Byen,  i 
hvilken  han  fandt  stort  Behag ;  ofte  tilbragte  han,  som  mange 
høie  Personer,  flere  Timer  med  Besøg  hos  Callot,  medens 
denne  arbeidede,  og  et  nøiere  Forhold  synes  at  have  fundet 
Sted  imellem  dem.  Gastons  Ægteskab  kom  imidlertid  Lud- 
vig for  øre,    og   idet  han  med  Glæde  greb  denne  Leilighed 

til  at  udvide  sin  Magt,  erklærede  han  Lothringen  Krig  under 
Paaskud  af,  at  dets  Hertug  spillede  under  Dække  med  en 
Forræder.  Udfaldet  var  let  at  forudsee,  og  snart  stod  Ludvig 
med  en  Hær  for  Nancy's  Porte.  Denne  efter  de  Tiders  For- 
hold stærkt  befæstede  By  vilde  vel  endda  have  kunnet  ud- 
holde en  længere  Beleiring,  men  ved  List  bragte  Kichelieu 
Hertugen  til  at  befale  dens  Overgivelse,  og,  uden  at  et  Skud 
var  losnet,  red  Kongen  gjennem  den  nedbrudte  Muur  trium- 
pherende  ind  i  Byen.  Strax  efter  lod  kan  Callot  kalde  for 
sig  og  opfordrede  ham  til  at  overføre  de  sidste  Dages  Begi- 
venheder paa  Papiret.  Men  denne,  der  ligesaa  meget  var 
Fædrelandsven  som  Kunstner,  rettede  sig  og  svarede:  «Sire! 
Jeg  er  Lothringer  og  troer  ikke  at  burde  gjøre  Noget,  der 
strider  mod  mit  Lands  og  min  Herres  Ære».  Mærkeligt  nok 
tog  Kongen  ikke  disse  stolte  Ord  ilde  op;  han  gjentog  end- 
ogsaa  Anmodningen  og  fik  nogle  andre  Kunstnere  til  at  for- 
søge paa  at  overtale  ham,  men  disse  udrettede  naturligviis 
lige  saa  Lidt;  «før  skærer  jeg  Tommelfingeren  af  mig», 
svarede  han  dem,  og  en  Pension,  som  Ludvig  tilbød  ham, 
afslog  han  bestemt. 

Alligevel  forevigede  han  sit  Fædrelands  Ulykke,  om  ikke 
paa  den  Maade,  Kongen  havde  tænkt,  thi  de  Scener,  han  un- 
der Krigen  havde  været  Vidne  til,  fyldte  saaledes  hans  Sjæl, 
at  de,  adlede  ved  at  underkastes  hans  skabende  Geni,  frem- 
traadte  i  den  berømte  Samling:  «Les  miseres  de  la  guerre». 
Alle  de  Rædsler,  Krigen  kan  føre  med  sig,  oprulles  her  for 
vort  Blik,  fremstillede  i  de  fineste  Billeder.  Snart  raser  Kam- 
pen grumt  og  blodigt.  Rækkerne  storme  fremad,  og  til  Trom- 
petens Klang  vaande  de  Saarede  sig  under  Hestehovene; 
snart  see  vi  de  Lemlæstede  modtage  den  første  Pleie  paa 
aaben  Mark  og  bønligt  bedende  udstrække  Haanden  efter 
Almisse;  hist  har  en  dyrisk  Skare  stukket  et  Kloster  i  Brand, 
og  medens  Nogle  haane  de  Udjagne,  segne  Andre  under 
Vægten  af  det  røvede  Gods;  her  ligger  en  Hob  Marodeurer  i 
Baghold  og  overfalder  skaanselløst  en  eenlig  Reisevogn,  og  et 

andet  Sted  tage  de  forpinte  Bander  sig  selv  til  Eette  og 
nedhugge  med  Pleiler  deres  forhadte  Indqvartering.  Kæd- 
selsfuldt  alvorlige  ere  Billederne  —  men,  som  vi  tidligere  paa 
et  andet  Sted  have  sagt,  ikke  paa  den  Maade,  at  de  bringe 
vore  Følelser  i  Oprør;  man  har  tværtimod  en  reen  kunstnerisk 
Glæde  af  at  betragte  de  glimrende  Fremstillinger,  og  man 
beundrer  den  Aand,  hvis  Phantasi  har  kunnet  frembrige 
saadanne  Mesterværker  — . 

Vi  ville  blot 'endnu  nævne  et  af  hans  Værker,  hvor  det 
meest  bizarre  Lune  paa  det  Neieste  er  forbundet  med  en 
Storslaaethed  i  Compositionen ,  som  næsten  er  enestaaende, 
nemlig  hans  Antonius'  Fristelse.  Her  er  ikke,  som  man  ofte 
seer  ved  lignende  Æmners  Behandling  af  Andre,  lagt  an  paa 
at  oprulle  Fristelserne  indhyllede  i  Allegoriens  Dragt  —  saasom 
en  nøgen  Qvinde,  betegnende  Vellysten,  enMand,  der  rækker  en 
Pung  frem,  betegnende  Gridskheden  o.  s.  v. — ;  men  man  seer 
Helvede  udsende  alle  sine  eventyrlige  Magter,  klædte  i  Kigets 
dagligdags  Toiletter,  uden  at  disse  i  mindste  Maade  ere  lem- 
pede efter  Jordens  skiftende  Moder.  Midt  i  Luften  svæver 
et  vinget  Uhyre  og  udspyer  sin  giftige  Aande ;  Armene  snoe  sig 
paa  den  vidunderligste  Maade  ud  i  Rummet  for  tilsidst  at 
ende  i  Ansigter  af  lige  saa  imponerende  Djævelskhed  som 
det  egentlige  Hoved.  —  En  Flok  ivrige  Artilleritrolde  ere 
kjørte  op  med  en  levende  Kanon,  et  pantsret  Dyr  lofter 
Halen  for  at  lade,  Kanoneren  stikker  Lunten  i  Fænghullet, 
og  ud  af  Kanonens  Gab  flyver  da  en  Sværm  af  Landser,  Pile  og 
Hellebarder,  alle  rettede  mod  den  hellige  Mands  Hule.  Stak- 
kels Antonius!  Ikke  engang  hans  stadige  Attribut,  den 
elskede  Griis,  gaaer  fri  under  den  almindelige  Storm,  thi  en 
næsviis  lille  Djævel  har  listet  sig  bag  paa  den  med  en  stor 
Puster,  hvormed  han  jager  det  forskrækkede  Dyr  omkring.  — 
Man  kan  godt  forstaae,  at  Mange  have  sammenlignet  dette 
Billede  med  Dantes  Beskrivelser,  thi  med  samme  Dristighed 
som  han  har  Callot  fremmanet  Underverdenens  Hærskarer 
for  Beskuerens  Blik. 

Den  store  Kunstner  skulde  dele  Skjæbne  med  saa 
mange  fremragende  Aander  og  bortrives  i  sin  kraftigste  Alder. 
En  Underlivssvækkelse ,  der  efter  den  ulykkelige  Krig  greb 
mere  og  mere  om  sig,  nedbrød  hans  Kraft,  og  den  24de 
Marts  1635  døde  han,  kun  43  Aar  gammel.  Det  hele  Nancy 
fulgte  ham  til  hans  Hvilested  i  Franciscanerklosteret  ved  hans 
Faders  Side,  og  Europa  rundt  fløi  Budskabet  om  den  store 
Mesters  Dod. 

Over  hans  Grav  kneiser  et  af  hans  Enke  sat  Epitaphium, 
men  det  kan  undværes:  hans  rette  Eftermæle,  der  aldrig  vil 
synke  sammen,  ere  de  henved  to  Tusinde  Værker,  der,  spredte 
i  alle  Lande,  glæde  Betragteren  og  lade  en  Straaleglands  lue 
omkring  hans  Navn. 

s.  Bauditz. 

JJet  Rige,  som  Mahomet  havde  grundlagt  i  Arabiens  ørkener, 
var  med  rivende  Hurtighed  voxet  og  udbredt  over  tre  Ver- 
densdele. Under  de  mægtige  Ommiader  strakte  det  sig  fra 
Pyrenæerne  og  Atlanterhavet  til  Indus,  og  der  tænktes  paa 
endnu  større  Erobringer.  Men  det  uhyre  Riges  Adsplittelse 
begyndte,  da  denne  Herskerstamme  blev  stødt  fra  Thronen  af 
Abul  Abbas,  Stamfader  for  Abbassiderne. 

Den  sidste  Ommiadiske  Chalif,  Mervan  II,  blev  overvunden 
af  Abul  Abbas,  flygtede  til  Ægypten  og  blev  der  dræbt  i 
Februar  750.  En  Forfølgelse,  til  hvis  Grusomhed  der  næppe 
gives  Mage,  udbrød  mod  hans  talrige  Slægt,  som  Abbassiderne 
med  blodtørstigt  Had  søgte  at  udrydde.  Saaledes  lode  de 
den  ene  Haand  og  den  ene  Fod  afhugge  paa  en  af  Chalifen 
Hischams  Sønnesønner  og  slæbte  ham  derpaa,  lemlæstet  som 
han  var,  paa  et  Æsel  gjennem  Syriens  Stæder  og  Landsbyer, 
medens  en  Herold  pegede  paa  ham  som  paa  et  vildt  Dyr  og 
raabte:  «See  Aban,  Moavias  Søn,  ham,  som  man  kaldte 
Ommiadernes  meest  fuldendte  Ridder !»  Saaledes  vedblev 
man,  indtil  Døden  satte  en  Grændse  for  hans  Lidelser.  Da 
Hischams  Datter,  Prindsesse  Abda,  ikke  vilde  sige,  hvor  hun 
havde  skjult  sine  Skatte,   blev  hun  øieblikkelig  gjennemboret 


*)  Efter  R.  Dozy:   Histoire  des  Musulmans  en  Espagne.   1861.    Mo 
desto  La fu ente:    Historia  general  de  Espaiia.     1852. 
ffistorisk  Archiv.    1871.    II.  »5 

med  Dolkestik.  Hadet  gik  saavidt,  at  Ommiadernes  Familie- 
grave  bleve  aabnede  og  deres  Been  adspredte  for  alle  Vinde. 

Alligevel  lykkedes  det  Mange  at  undslippe  Forfølgerne 
og  skjule  sig  blandt  Beduinstammerne.  Abbassiderne  sagte 
nu  at  naae  ved  List  og  Forræderi,  hvad  de  ikke  kunde  op- 
naae  med  Vold.  De  bekjendtgjorde,  at  alle  de  Ommiader, 
som  endnu  vare  ilive,  skulde  have  fuldkommen  Amnesti,  og 
til  yderligere  Bekræftelse  herpaa  indbøde  de  dem  til  et  præg- 
tigt Forsoningsmaaltid.  Over  70  Ommiader  faldt  i  den  lagte 
Snare  og  indfandt  sig  til  Festen.  Midt  under  denne  styrtede 
pludselig  Mænd  frem  og  ihjelsloge  dem  Alle  med  Knipler. 
Man  kastede  Tæpper  over  de  Døende  og  fortsatte  derpaa  i 
største  Munterhed  det  græsselige  Maaltid. 

Uagtet  alle  saadanne  Rædsler,  der  desværre  baade  i  æl- 
dre og  nyere  Tider  have  pleiet  at  ledsage  Omvæltninger  i 
østerlandet,  var  der  dog  endnu  to  Ommiader  ilive,  nemlig 
Yahya  og  Abderraman,  Sønner  af  Moavia,  Chalifen  Hischams 
Søn.  Ved  at  høre  Abbassidernes  Bekjendtgjørelse  om  Amne- 
stien havde  Yahya  sagt  til  sin  Broder:  «Lad  os  vente  Noget 
endnu,  vi  kunne  altid  tidsnok  komme  til  Abbassiderne ;  jegmaa 
tilstaae,  at  jeg  endnu  ikke  har  synderlig  Tiltro  til  denne 
Amnesti.  Jeg  vil  først  sende  et  sikkert  Bud  hen  i  Leiren 
for  at  see,  hvorledes  man  har  behandlet  vore  Brødre«. 

Men  Budet,  der  kom  tilbage  for  at  bringe  Besked  om 
Blodbadet,  blev  forfulgt  af  Soldater,  der  havde  Ordre  til  at 
dræbe  Yahya  og  Abderraman,  og  de  vare  saa  nær  i  Hælene 
paa  ham,  at  Yahya  blev  greben  og  dræbt,  førend  han  kunde 
tænke  paa  at  flygte.  Abderraman  var  derimod  paa  Jagt,  og 
denne  Omstændighed  frelste  ham.  Hans  troe  Tjenere  under- 
rettede ham  om  Broderens  sørgelige  Skjæbne,  og  han  benyt- 
tede sig  af  Nattens  Mørke  til  at  vende  tilbage  til  sin  Bolig 
og  meddele  sine  to  Søstre,  at  han  tog  sin  Tilflugt  til  et  Huus, 
som  han  eiede  i  en  Landsby  nær  ved  Euphrat.  Han  bad 
dem  tillige  om  at  komme  derhen  til  ham  snarest  muligt 
tilligemed  hans  Søn  og  hans  yngre  Broder.   Dette  skeete,  og 

han  levede  i  nogen  Tid  et  roligt  Familieliv.  Han  troede,  at 
hans  Fjender  ikke  let  skulde  opdage  dette  sikkre  Tilflugts- 
sted, og  opsatte  derfor  at  udføre  sin  Plan:  at  begive  sig  til 
Afrika. 

En  Dag  havde  han  lagt  sig  i  et  mørkt  Værelse,  fordi 
hans  øine  vare  svage;  da  styrtede  pludselig  hans  fireaarige 
Sen  Soliman,  der  legede  foran  Husets  Dør,  ind  i  Værelset  og 
kastede  sig  skjælvende  og  badet  i  Taarer  til  sin  Faders  Bryst. 
»Hvad  er  der  iveien,  sagde  Faderen;  Du  veed,  at  jeg  ikke  er 
rask  og  trænger  til  Ro;  men  hvorfra  kommer  denne  Frygt?« 
Han  stod  op  og  aabnede  Døren;  da  saae  han  i  det  Fjerne 
de  velkjendte  sorte  Faner.  Barnet  havde  seet  dem  og  erindret, 
at  hans  Farbroder  var  bleven  myrdet  den  Dag,  da  disse  Faner 
havde  viist  sig  i  hans  Faders  forrige  Bolig.  Abderraman 
havde  næppe  Tid  til  at  stikke  nogle  Guldstykker  i  sin  Lomme 
og  tage  Afsked  med  sine  Søstre.  Han  bad  dem  om  at  sende 
hans  Frigivne,  Badr,  efter  ham  til  et  bestemt  Sted  for  at 
bringe  ham,  hvad  han  trængte  til,  "dersom  det  behagede  Gud 
at  lade  ham  blive  frelst«. 

Imedens  Abbassidernes  Ryttere  omringede  Byen  og 
gjennemrodede  Huset,  hvor  de  kun  fandt  de  to  Qvinder  og 
Barnet,  som  de  ikke  gjorde  nogen  Fortræd,  søgte  Abderraman 
tilligemed  sin  yngre,  trettenaarige  Broder  et  Skjulested  i  Nær- 
heden af  Landsbyen,  hvilket  ikke  var  saa  vanskeligt,  da  Eg- 
nen var  bevoxet  med  Skov.  Snart  kom  Badr,  og  de  gik 
sammen  ned  til  Floden,  hvor  Abderraman  henvendte  sig  til 
en  Mand,  han  kjendte,  gav  ham  Penge  og  bad  ham  kjøbe 
Heste  og  Levnetsmidler.  Manden  lovede  det  og  gik  bort, 
fulgt  af  Badr. 

Ulykkeligviis  havde  denne  Mands  Slave  hørt  Alt,  og  da 
han  haabede  at  kunne  faae  en  stor  Belønning,  ilede  han  saa 
hurtigt  som  muligt  afsted  til  den  abbassidiske  Høvding  for 
at  meddele  ham  de  to  Flygtninges  Opholdssted.  Pludselig 
bleve  disse  forfærdede  ved  at  høre  Hestetrav.  Med  Nød  og 
næppe  fik  de  Tid  til  at  skjule  sig  i  Haven;    Rytterne  havde 

allerede  seet  dem  og  begyndte  at  omringe  Haven;  et  -Øieblik, 
og  begge  Brødrene  vilde  været  fortabte.  Der  var  kun  en 
eneste  Udvei,  nemlig  at  kaste  sig  i  Euphrat  og  forsøge  at 
svømme  over  den ;  men  det  var  et  meget  farligt  Foretagende, 
da  Floden  var  meget  bred  og  rivende.  De  betænkte  sig  dog 
ikke  noget  -Øieblik  i  deres  fortvivlede  Stilling,  men  kastede 
sig  ud  i  Bølgerne.  Forgjæves  raabte  Bytterne  til  dem,  at  de 
skulde  vende  om,  man  vilde  ikke  gjøre  dem  noget  Ondt; 
Abderraman,  der  altfor  godt  vidste,  hvad  dette  Løfte  havde 
at  betyde,  svømmede  kun  saameget  hurtigere.  Midt  i  Floden 
standsede  han  et  øieblik  og  raabte  til  sin  Broder,  der  var 
bleven  tilbage,  at  han  skulde  skynde  sig.  Men  ak,  det  unge 
Menneske,  der  ikke  svømmede  saa  godt  som  Abderraman, 
var  bleven  bange  for  at  drukne;  han  troede  Soldaternes  Ord 
og  var  vendt  om  mod  den  nysforladte  Flodbred.  «Kom  hen 
til  mig,  kjære  Broder,  jeg  besværger  Dig,  tro  ikke  disse  Løf- 
ter«, raabte  Abderraman,  men  forgjæves.  Da  Soldaterne  saae, 
at  han  vilde  undslippe  dem,  tænkte  de  paa  at  kaste  sig  i 
Vandet  og  svømme  efter  ham,  men  afskrækkedes  ved  Flodens 
Brede.  Da  han  lykkelig  var  kommen  over  paa  den  anden 
Side  og  selv  var  i  Sikkerhed,  havde  han  den  Sorg  at  blive 
Vidne  til,  hvorledes  de  barbariske  Soldater  huggede  Hovedet 
af  hans  stakkels  Broder. 

I  Palæstina  kom  hans  tro  Tjener  Badr  til  ham  tillige- 
med Salim,  hans  Søsters  Frigivne,  og  bragte  ham  Penge  og 
Ædelstene.  Derpaa  drog  han  med  dem  til  Afrika,  hvor  fiere 
Ommiader  allerede  havde  fundet  et  Tilflugtssted,  og  hvor  Ab- 
bassidernes  Herredømme  endnu  ikke  var  blevet  anerkjendt. 
Dersom  han  havde  villet,  havde  han  udentvivl  her  kunnet 
finde  Ro  og  Hvile;  men  han  var  ikke  den  Mand,  der  kunde 
finde  sig  i  et  stille,  ubemærket  Liv.  Ærgjerrige  Drømme 
opfyldte  hans  tyveaarige  Hoved.  Velvoxen,  tapper  og  kraftig 
havde  han  erholdt  en  meget  omhyggelig  Opdragelse  og  besad 
ikke  faa,  ualmindelige  Kundskaber  og  Naturgaver.  Han  følte 
med  sig  selv,  at  han  var  bestemt  til  store  Bedrifter  og  Fore- 

tagender,  og  denne  eventyrlige  Aand  fandt  Næring  i  hans 
Barndomserindringer,  der  nu  vendte  tilbage  og  sysselsatte 
ham  levende  under  hans  ringe,  omflakkende  Tilværelse. 

Det  var  en  meget  almindelig  Tro  hos  Araberne,  at  En- 
hver havde  sin  Skjæbne  skreven  i  sine  Ansigtstræk.  Abder- 
raman  troede  derpaa  ligesom  alle  Andre  og  maatte  være 
saameget  mere  tilboielig  dertil,  som  en  Forudsigelse  af  hans 
Onkels  Fader,  Maslama,  der  var  en  særlig  Kjender  af  An- 
sigtstræk, netop  svarede  til  hans  meest  brændende  ønsker. 
Da  han  var  ti  Aar  gammel  og  havde  mistet  sin  Fader  Moa- 
via,  bragte  man  ham  en  Dag  til  Kosafa,  en  prægtig  Villa 
i  Distriktet  Kinnesrin,  hvor  Chalifen  Hischam  sædvanlig  op- 
holdt sig.  Medens  Børnene  vare  udenfor  Paladsets  Dør,  kom 
Maslama  ridende,  standsede  sin  Hest  og  spurgte,  hvad  det 
var  for  Børn.  «Det  er  Moavias«,  svarede  deres  Ledsager. 
« Stakkels  Faderløse »,  raabte  Maslama  med  Taarer  i  -Oinene 
og  lod  dem  komme  hen  til  sig.  Abderraman  syntes  at  be- 
hage ham  mere  end  de  Andre.  Han  satte  ham  op  paa  sin 
Sadelknap  og  kjærtegnede  ham.  Da  kom  Hischam  ud  af 
Paladset  og  spurgte  ham,  hvem  Barnet  var.  «Det  er  en  Søn 
af  Moavia«,  svarede  han,  og,  idet  han  hældede  sig  hen  mod 
sin  Broder,  hviskede  han  ham  i  øret,  men  dog  liøit  nok,  til 
at  Abderraman  kunde  høre  det:  »Den  store  Begivenhed  er 
nær,  og  dette  Barn  skal  blive  Manden,  som  Du  nok  veed». 
<«Er  Du  vis  derpaa?«  spurgte  Hischam.  «Ja,  jeg  tilsværger 
Dig  det;  jeg  har  tydeligt  gjenkjendt  Tegnene  paa  hans  An- 
sigt og  hans  Hals«.  Abderraman  erindrede  sig,  at  hans 
Bedstefader  siden  den  Tid  havde  viistham  stor  Forkj ærlighed; 
han  havde  ofte  sendt  Gaver  til  ham  fremfor  til  hans  Brødre 
og  ofte  ladet  ham  komme  til  sig  i  Paladset. 

Men  hvad  betød  disse  hemmelighedsfulde  Ord,  som 
Maslama  havde  sagt?  Det  vidste  Abderraman  ikke  rigtigt, 
men  flere  samtidige  Forudsigelser  af  østerlandske  Sandsigere 
stemmede  overeens  deri,  at  Ommiadernes  Throne,  der  allerede 

var  begyndt  at  vakle,  skulde  styrte  sammen,  men  at  et  Skud 
af  denne  berømte  Slægt  etsteds  skulde  opreise  den  paany. 
Maslama  selv  syntes  ganske  optagen  af  den  samme  Tanke. 

Abderraman  troede  sig  altsaa  bestemt  til  at  beklæde  en 
Throne,  men  i  hvilket  Land  skulde  han  herske?  Orienten 
var  tabt,  og  paa  den  Side  var  der  Intet  mere  at  haabe.  Kun 
Afrika  og  Spanien  vare  tilbage. 

I  Ægypten  var  Opholdet  meget  usikkert;  han  maatte 
flygte  fra  Sted  til  Sted,  og  hans  Skridt  bleve  allevegne  ud- 
speidede.  Han  begav  sig  derfor  til  Barca  og  fandt  her  hos 
de  vilde  Stammer  en  Gjæstfrihed,  der  var  negtet  ham  i  hans 
Fædreland.  Her  levede  den  fornemme  Flygtning,  der  var 
opvoxet  i  Hoffets  og  Serailets  Glæder,  en  Beduins  vilde  og 
fattige  Liv;  han  ernærede  sig  af  Mælk  og  halvkogt  Korn  og 
skjulte  sig  i  en  ringe  Hytte,  men  Alle  beundrede  hans  Be- 
hændighed i  at  styre  sin  Hest  og  bruge  sine  Vaaben,  hans 
Aandsnærværelse  i  Farerne  paa  Jagten  og  hans  Udholdenhed 
under  Savn  og  Besværligheder. 

Statholderen  over  Barca,  Fihriten  Abderraman  Ibn  Habib , 
var  en  Slægtning  af  Jussuf,  Statholderen  i  Spanien.  Han 
skyldte  Ommiaderne  sin  høie  Stilling,  men  det  var  ikke  af 
Hengivenhed  for  dem,  at  han  tøvede  med  at  anerkjende  Ab- 
bassiderne;  det  var  tvertimod  i  den  Hensigt  at  benytte  den 
første  gunstige  Leilighed  til  at  gjøre  sig  uafhængig  og  grund- 
lægge et  nyt  Dynasti.  Han  betænkte  sig  derfor  ikke  paa  at 
efterstræbe  og  udrydde  den  gamle  Herskerstamme,  hvorved 
han  tillige  i  øieblikket  kunde  vinde  Yndest  hos  den  nye. 
Han  havde  allerede  ladet  halshugge  to  af  Chalifen  Walid 
H's  Sønner,  der  vare  komne  til  Afrika  og  forgjæves  havde  søgt 
at  unddrage  sig  deres  Skjæbne  ved  en  ny  Flugt;  han  efter- 
stræbte ogsaa  Abderramans  Liv. 

En  Dag  kom  hans  Udsendinge  med  en  stærk  Afdeling 
Eytteri  til  den  Beduinstamme,  hos  hvilken  Abderraman  op- 
holdt sig,  og  spurgte:  «Er  ikke  Ommiaden  Abderraman  hos 
Eder?»     De  svarede:  «Her  er  rigtignok  kommen  en  Yngling, 


Ommiaden  Abderraraans  Flugt.  71 

som  vi  ikke  kjende,  og  han  følger  Stammen  paadens  Jagter; 
idag  er  han  dragen  ud  paa  Løvejagt  med  de  andre  Ynglinge 
til  Dalen  histhenne« ,  og  de  pegede  hen  paa  en  Dal  meget 
langt  borte.  Medens  Bytterne  droge  derhen,  kunde  Abder- 
raman,  der  strax  var  bleven  advaret  om  Faren,  faae  Tid  til 
at  flygte  bort,  ledsaget  af  sex  modige  Ynglinge  af  Stammen, 
der  vare  ham  hengivne  og  ikke  vilde  forlade  ham. 

De  syv  Keisende  droge  afsted  over  Bjerge,  gjennem  Dale 
og  Sandørkener  og  hørte  underveis  Løvernes  og  Tigrenes 
Brøl.  Endelig  kom  Abderraman  til  Cafart  i  Mauritanien  og 
søgte  et  Tilflugtssted  ved  Hoff'et  hos  Kongestammen  Beni 
Eostem,  men  snart  maatte  han  igjen  bort  og  anraabe  Ber- 
berstammen Micnesa  om  Beskyttelse.  Saaledes  henrandt  hele 
fem  Aar,  uden  at  han  tænkte  paa  at  søge  sin  Lykke  i  Spa- 
nien. Da  han  bestræbte  sig  for  at  vinde  Tilhængere  i  Stam- 
men for  at  komme  til  at  herske  over  den,  blev  han  udjaget 
af  den  og  begav  sig  nu  til  Berberstammen  Nafsa,  .der  boede 
i  Omegnen  af  Ceuta.  Paa  Grund  af,  at  hans  Moder  havde 
tilhørt  denne  Stamme,  fandt  han  her  Beskyttelse  og  ligesom 
et  nyt  Fædreland. 

Da  han  nu  endelig  var  bleven  overbeviist  om,  at  hans 
Planer  ikke  vilde  lykkes  i  Afrika,  kastede  han  sine  øine  paa 
den  anden  Side  af  Havet.  Han  havde  allerede  faaet  Ad- 
skilligt at  vide  om  Spanien  af  den  Frigivne  Salim,  der 
hidtil  havde  deeltaget  i  hans  omflakkende  Liv.  Salim 
havde  nemlig  været  i  Spanien  omtrent  paa  Musas  Tid  — 
eller  snarere  en  Tid  efter  —  og  vidste  altsaa  god  Besked; 
men  han  havde  nu  forladt  ham.  Da  han  længe  havde  været 
kjed  af  det  omflakkende  og  eventyrlige  Liv,  som  hans  Alder 
ikke  længere  kunde  udholde,  greb  han  den  første  Leilighed, 
som  Abderraman  gav  ham,  til  at  blive  fri  derfor.  En  Dag,  da 
han  sov,  havde  han  ikke  hørt,  at  hans  Herre  kaldte  paa  ham. 
Da  denne  derfor  havde  kastet  ham  et  Glas  Vand  i  Ansigtet, 
sagde  Salim  i  Vrede :  « Siden  Du  behandler  mig  som  en  ringe 
Slave,  vil  jeg  forlade  Dig  for  stedse.     Jeg  skylder  Dig  Intet, 

thi  Du  er  ikke  min  Herre;  din  Søster  alene  har  Ret  over 
mig,  og  jeg  vender  tilbage  til  hende? 

Den  anden  Frigivne,  den  tro  Badr,  blev  nu  sendt  til 
Spanien  for  at  knytte  Forbindelser  med  Ommiadernes  Til- 
hængere og  levere  dem  et  Brev  fra  sin  Herre,  hvori  han 
fortalte  sin  Skjæbne  og  opfordrede  dem  til  at  staae  ham  bi 
af  al  deres  Magt.  Tiden  var  gunstig;  thi  Indbyggerne  paa 
den  rige  og  frugtbare  Halvø  vare  trætte  af  de  langvarige 
Borgerkrige  mellem  Statholdere  og  Feltherrer,  der  vilde  til- 
rive sig  Herredømmet.  Man  saae  ingen  anden  Udvei  end  at 
løsrive  Spanien  fra  det  svage  og  vaklende  Chalifat  og  stifte  et 
nyt,  uafhængigt  Rige,  dersom  der  skulde  blive  en  Ende  paa 
Rædslerne.  Abderraman  havde  altsaa  gode  Udsigter,  skjøndt 
han  vel  vidste,  at  han  havde  store  Vanskeligheder  at  over- 
vinde og  en  haardnakket  Kamp  at  føre  med  Emiren  Jussuf, 
der  dengang  havde  opkastet  sig  til  Spaniens  Statholder.  Men 
han  foretrak  en  hæderlig  Død  i  Kampen  for  en  Throne  frem- 
for en  Flygtnings  ustadige,  omvankende  Liv,  der  lignede  en 
Forbryders. 

I  Cordova  samlede  sig  80  ærværdige  Muselmænd,  der 
vare  bestemte  paa  at  ville  befrie  deres  Fædreland  for  Despo- 
tiets Rædsler.  Ayub  fra  Emesa  foreslog  som  det  eneste 
Middel  af  vælge  en  selvstændig  Fyrste;  men  hvor  skulde  man 
finde  en  saadan?  Under  den  almindelige  Raadvildhed  reiste 
Wahib  Ben  Zahir  sig  og  sagde:  "Valget  af  en  Fyrste  er  ikke 
tvivlsomt;  jeg  foreslaaer  Eder  en  Yngling,  der  nedstammer 
fra  vore  gamle  Chalifer  og  er  af  selve  Prophetens  Linie.  Land- 
flygtig vanker  han  nu  om  i  Afrikas  -Ørkener  uden  Tag  over 
sit  Hoved;  men  skjøndt  han  er  Flygtning  og  forfulgt,  er  dog 
hans  Overlegenhed  saa  stor,  at  endog  Barbarerne  elske  og 
ære  ham.  Jeg  taler  om  Abderraman,  Chalifen  Hischams  Søn- 
nesøn«. Alle  gave  ham  deres  Bifald  og  sendte  Abderraman 
en  Indbydelse  til  at  komme  over  til  Spanien. 

Imidlertid  havde  Abderraman  forladt  Nafsa  og  begivet 
sig  til  Maghilernes  Land  paa  Kysten  af  Middelhavet.     Her 

farte  han  i  flere  Maaneder  et  stille  og  eensformigt  Liv,  medens 
han  med  stedse  stigende  Længsel  ventede  Badrs  Tilbagekomst. 
Siden  hans  Afreise  havde  han  ikke  hørt  fra  ham.  Hans 
Skjæbne  maatte  nuafgjores;  dersom  hans  store  Planer  stran- 
dede, maatte  han  fortsætte  sit  omflakkende  Liv  som  Flygt- 
ning; men  lykkedes  hans  dristige  Foretagende,  vilde  Spanien 
byde  ham  Sikkerhed,  Rigdom  og  Magt. 

Saaledes  vaklende  mellem  Frygt  og  Haab,  havde  Abder- 
raman  en  Aften  hengivet  sig  til  Bonnen;  da  saae  han  et 
Skib  nærme  sig  til  Kysten  og  En  af  dens  Besætning  kaste 
sig  ud  i  Vandet  for  at  svømme  ind  til  Strandbredden.  Han 
gjenkj endte  strax  det  tro  Menneske  Badr,  der  i  sin  Utaal- 
modighed  efter  at  gjensee  sin  Herre  ikke  havde  villet  vente, 
indtil  man  havde  kastet  Anker:  « Gode  Nyheder!«  raabte  han 
til  Prindsen,  saasnart  han  saae  ham;  han  fortalte  ham  i  en 
Hast,  hvad  der  var  skeet,  nævnede  de  Høvdinger,  paa  hvem 
han  kunde  stole,  og  de  Personer,  der  befandt  sig  i  Skibet, 
som  skulde  føre  ham  til  Spanien.  « Heller  ikke  skal  I  mangle 
Penge,  tilføiede  ban;  man  sender  Eder  500  Guldstykker«. 
Henrykt  af  Glæde  ilede  Abderraman  hen  for  at  hilse  paa 
sine  nye  Tilhængere,  af  hvilke  tolv  vare  fulgte  med  Skibet. 
Den  Første,  han  traf  paa,  var  Abu  Ghalib  Tammam;  han 
spurgte  ham  om  hans  Navn  og  Fornavn,  og  da  han  havde 
hørt  dem,  drog  han  et  lykkeligt  Forvarsel  af  dem.  Tammam 
betyder  nemlig  Fuldbyrderen  og  Ghalib  Seirherren.  «Vi  ville 
fuldbyrde  vor  Skjæbne  »>,  raabte  Prindsen,  «og  vi  ville  vinde 
Séir»). 

Han  gjorde  strax  Forberedelser  til  at  drage  bort.  Da 
Berberne  hørte  dette,  løbe  de  til  fra  alle  Sider  for  at  for- 
hindre hans  Afreise,  dersom  de  ikke  fik  Foræringer.  Man 
havde  ventet  det,  og  Tammam  havde  taget  Penge  med,  som 
han  uddeelte  til  Enhver  efter  den  Stilling,  han  havde  i  sin 
Stamme.  Man  havde  allerede  lettet  Anker,  da  en  Berber, 
som  var  bleven  glemt  ved  Uddelingen,  kastede  sig  ud  i  Ha- 
vet og  svømmede  ud  til  Skibet.      Klamrende  sig  fast  til  et 

Toug,  gav  han  sig  til  at  raabe,  at  han  ogsaa  skulde  have 
Noget.  Kjed  af  dette  Paks  Prellerier  trak  En  sin  Sabel  og 
huggede  Haanden  af  Berberen,  der  faldt  i  Vandet  og  druknede. 

Man  satte  nu  Flag  til  paa  Skibet  til  Ære  for  Prindsen, 
og  snart  landede  han  i  Almunecars  Havn  i  September  755. 
Efter  at  have  tilbragt  nogle  Dage  paa  Alfontin,  et  Landsted 
i  Nærheden  af  Loja,  der  tilhørte  Ibn  Khalid,  en  ham  hen- 
given Høvding,  begav  han  sig  til  Slottet  Torrox  lidt  længere 
mod  Vest.  Overalt  blev  han  modtagen  med  den  største  Be- 
geistring. 

Saasnart  Efterretningen  herom  kom  til  Jussuf  og  hans 
Hær,  der  befandt  sig  i  Toledo,  begyndte  denne  strax  at  vakle, 
og  Mange  forlede  ham.  Erkj endende  Faren,  skyndte  han  sig 
med  at  samle  sine  Tilhængere  og  gik  imod  Abderraman  for 
at  redde  Hovedstaden  Cordova.  Men  dette  lykkedes  ikke; 
den  faldt  efter  en  heldig  Træfning  i  Abderramans  Hænder. 
Jussuf  erkjendte  ham  tilfulde  for  sin  Overherre,  men  da  han 
et  Par  Aar  efter  begyndte  en  Opstand,  blev  han  i  Novem- 
ber 759  slagen  og  dræbt  paa  Flugten  ikke  langt  fra  Toledo. 

Efterhaanden  seirede  Abderraman  ved  sine  overlegne,  ud- 
mærkede Egenskaber  over  alle  sine  Fjender.  Allerede  hans 
smukke  og  blomstrende  Ydre,  hans  høie  og  majestætiske 
Skikkelse  vandt  Folket,  der,  plaget  af  mangeaarig  Borgerkrig, 
længtes  efter  Freden  og  haabede,  at  han  skulde  bringe  den, 
og  da  han  som  Seirherre  holdt  sit  Indtog  i  Cordova,  lød  det 
talrige  Folks  Jubelraab  ham  imøde:  «Gud  forherlige  Abder- 
raman Ben  Moavia!» 

Han  havde  nu  endelig  naaet  sit  Maal.  Flygtningen  i 
Afrikas  ørkener  var  bleven  Herre  over  et  mægtigt  Kige. 
Hans  Skjæbne  minder  i  en  mærkelig  Grad  om  hiin  ædle 
Flygtning  mange  Aarhundreder  senere  i  Norden,  der,  lige- 
ledes forfulgt  af  sine  Fjender,  gjennem  ørkenen  fandt  Veien 
til  en  Throne.  Begge  havde  de  den  vanskelige  Opgave:  paa 
Euiner  at  opbygge  en  ny  Stat  og  et  nyt  Dynasti,  og  begge 
havde  de  mange  Efterstræbelser  og  Oprør  at  overvinde.    Det 

var  ofte  nødvendigt  for  Abderraman  at  anvende  en  Haard- 
hed,  der  ikke  var  langt  fra  Grusomhed. 

Foruden  de  mange  Opstande  maatte  Abderraman  ogsaa 
kraftig  tilbagevise  et  Forsøg  paa  at  styrte  ham  af  den  abbas- 
sidiske  Chalif  Almansor,  der  lod  sin  Statholder  i  Afrika  gaae 
over  til  Spanien  med  en  stor  Hær.  Da  Abderraman  efter  Seiren 
sendte  den  faldne  Statholders  Hoved  til  Chalifen,  skal  denne 
have  udbrudt:  «Jeg  takker  Gud,  at  han  har  lagt  Havet 
mellem  mig  og  denne  Djævel!« 

Inden  sin  Død,  der  indtraf  i  October  788  i  hans  tre  og 
tredivte  Regjeringsaar  og  ni  og  halvtresindstyvende  Leveaar, 
havde  han  underkastet  sig  Landet  lige  op  til  Pyrenæerne. 
Han  var  en  af  de  største  Fyrster  i  sin  Tid.  Men  hans  Be- 
rømmelse grunder  sig  ikke  blot  paa  Krigens,  men  ogsaa  paa 
Fredens  Gjerning.  Det  er  udentvivl  mere  tiltalende  at  følge 
denne  end  hiin  og  gjøre  Bekjendtskab  med  hans  Personlighed 
fra  en  Side,  der  vil  vise,  at  han  i  Dannelse  stod  høit  over  sin 
Tid.  Herom  have  vi  et  Vidnesbyrd  i  det  skjønne  Digt,  som 
han  henvendte  til  den  Palme,  han  med  egen  Haand  havde 
plantet  i  Cordovas  Haver,  og  som  han  havde  ladet  komme 
fra  Syrien  for  at  have  et  synligt  Minde  for  -Oie  om  sit  elskede 
Fædreland.  Hans  blide  Følelser  aabenbares  ret  i  disse 
skjønne  Vers: 

Ogsaa  Du,  min  stolte  Palme, 

Du  staaer  her  jo  som  en  Fremmed; 

blide  Vinde  fra  Algarbe 

til  Dig  Kys  og  Kjærtegn  bringe; 

Du  i  frugtbar  Jord  slaaer  Eødder 

og  mod  Himlen  Toppen  hæver  — 

Sorgens  bittre  Taarer  græd  Du, 

hvis  som  jeg  Du  kunde  føle: 

ei  Du  føler  Uveirsstorme 

som  jeg  af  en  ublid  Skjæbne; 

thi  bestandig  Sorg  og  Smerte 

mig  med  Taarestrømme  væde; 


76  Ommiaden  Abderramans  Flugt 

jeg  med  mine  Taarer  dugged 
Palmerne,  som  Euphrat  vander; 
ak,  men  Palmerne  og  Floden 
glemte  alle  mine  Sorger, 
da  min  haarde,  fjendske  Skjæbne 
og  de  vilde  Abbassider 
nødte  mig  til  at  forlade 
Alt,  hvad  Sjælen  hoiest  elsked. 
Om  mit  Fædreland  det  dyre 
intet  Minde  hos  Dig  lever; 
men  jeg  aldrig  kan  undlade 
det  sørgmodig  at  begræde. 

A.  Fabricius. 


Jolm  Law  og  hans  ^^System". 

JJen  franske  Konge  Ludvig  XIV  havde  ved  sin  Død  i  1715 

efterladt  Frankrig  i  den  sørgeligste  Tilstand.  Hans  umyndige 
Efterfølger,  Ludvig  XV,  eller  rettere  dennes  Formynder,  den 
berygtede,  udsvævende  og  ødsle  Hertug  Philip  af  Orleans,  en 
Brodersøn  af  den  afdøde  Konge,  formaaede  Lidet  eller  Intet 
herimod.  Ludvig  XIV's  endeløse  Krige  havde  udmarvet  Lan- 
det; dets  Indtægtskilder  vare  borttørrede;  en  uhyre  Gjæld 
tyngede  det,  og  Indtægterne  for  flere  af  de  kommende  Aar 
vare  allerede  opbrugte.  «Det  er  ved  et  Under,  at  vi  endnu 
bestaae«,  udbryder  Fenelon;  « Staten  er  en  gammel  ødelagt 
Maskine,  -der  vakler  og  vil  falde  sammen  ved  det  første  Stød»». 
Hertugregenten  gjorde  nogle  Smaaforsøg  paa  at  afhjælpe 
Ondet ;  men  det  var  kun  halve  Forholdsregler,  der  intet  kunde 
udrette  uden  maaskee  at  svække  Statens  Credit  end  ydermere. 
Saint-Simon  foreslog  en  mere  radical  Udvei:  Eigsstænderne 
skulde  indkaldes  og  Staten  ligefrem  erklæres  for  bankerot.  Men 
et  saa  farligt  Raad  turde  Hertugregenten  ikke  følge.  Saa 
fandt  han  det  mere  tiltalende  at  henvende  sin  Opmærksomhed 
paa  de  forførende  Billeder,  som  udmaledes  for  ham  af  den 
skotske  Eventyrer  John  Law,  der  ved  Budskabet  om  Ludvig 
XIV's  Død  var  ilet  til  Frankrig  for  ved  sine  storartede  Planer 
at  forvandle  Frankrigs  Fattigdom  til  Rigdom.  Regenten  blev 
denne  Eventyrers  villige  Redskab  og  bidrog  derved  Sit  til  at 
gjøre  Frankrigs  Stilling  om  mulig  endnu  ulykkeligere.     De 

lawske  Ideer,  hvis  bedaarende  Magt  Regenten  saa  slet  forstod 
at  modstaae,  have  imidlertid  ikke  alene  Krav  paa  Opmærk- 
somhed, fordi  de  bleve  Kilden  til  en  af  de  meest  epochegjo- 
rende  Kriser,  Verden  nogensinde  har  seet;  men  de  have  det 
ogsaa,  fordi  de  endnu  den  Dag  idag  hyldes  af  Mange;  thi 
om  end  John  Laws  Navn  er  bleven  en  Rædsel  for  Alle,  saa 
leve  hans  Ideer  dog  endnu,  om  end  ubevidst,  og  det  til  Trods 
for  den  skrækkelige  DÆ'dsdom,  Historien  har  udtalt  over  dem. 


John  Law  fødtes  i  Edinburgh  1671.  Igjennem  sin  Mo- 
der, Johanne  Campbell,  nedstammede  han  fra  de  berømte 
skotske  Hertuger  af  Argyle.  Hans  Fader,  William  Law,  var 
Guldsmed,  men  drev  desuden,  som  Datidens  fleste  Guldsmede, 
Banquierforretninger.  Herved  samlede  han  sig  en  betydelig 
Formue,  og  han  blev  Eier  af  flere  Landeiendomme,  af  hvilke 
Godset  Lauriston  blev  Johns  Fædrenearv.  John  var  ved 
Faderens  Død  kun  fjorten  Aar  gammel,  og  Moderen  maatte 
da  sørge  for  hans  videre  Opdragelse.  Hun  sparede  Intet  for 
at  give  ham  en  saa  omhyggelig  Uddannelse  som  vel  mulig, 
og  Johns  Evner  lode  Intet  tilbage  at  ønske.  Han  viste  sig 
at  være  i  Besiddelse  af  en  sjelden  Begavelse;  hans  Herre- 
dømme over  Sproget  var  ualmindeligt ;  men  fremfor  Alt  glim- 
rede han  dog  ved  sine  Anlæg  for  Beregninger  og  de  exacte 
Videnskaber.  Men  han  var  en  urolig  x^and,  og  han  kunde 
derfor  ikke  finde  sig  i  sin  Faders  stillesiddende  Forretning. 
Nei,  saa  fandt  han  mere  Behag  i  at  øve  sig  i  Boldspil  og 
anden  ridderlig  Idræt.  Med  Liv  og  Lyst  styrtede  han  sig 
ind  i  Fornøielscrnes  Tummel;  det  smukke  Kjøn  fandt  i  ham 
en  ivrig  Tilbeder,  og  hans  Bestræbelser  for  at  vinde  dets 
Gunst  bleve  ikke  ubelønnede;  thi  han  var  smuk  og  velskabt, 
beleven  og  adræt.  Men  han  ødslede  dog  ingenlunde  hele  sin 
Tid  bort  til  Fornøi eiser  og  Adspredelser;  tvertimod:  Viden- 
skaberne fandt  en  talentfuld  Dyrker  i  ham. 

Han  havde  altid  været  besjælet  af  en  stor  Keiselyst.  Da 
han  nu  var  bleven  voxen,  skyndte  han  sig  derfor  med  at 
forlade  sit  Fædrehjem  for  at  soge  Lykken  paa  andre  Steder 
under  større  Forhold.  Tyve  Aar  gammel  kom  han  til  Lon- 
don. Her  varede  det  ikke  længe,  inden  Spillelidenskaben 
fuldstændig  havde  optaget  ham.  Da  han  spillede  meget  be- 
regnende, gjorde  han  betydelige  Gevinster.  Men  det  vilde 
Liv,  han  førte,  krævede  uhyre  Summer,  og,  hvad  han  vandt, 
kunde  kun  forslaae  lidt.  Saaledes  kom  han  da  efterhaanden 
i  en  meget  betydelig  Gjæld,  og  han  vilde  være  bleven  nødt 
til  at  skille  sig  ved  sin  fædrene  Eiendom,  hvis  hans  Moder 
ikke  var  kommen  ham  til  Hjælp.  Hans  Ophold  i  London, 
der  varede  i  flere  Aar,  og  under  hvilket  han  havde  vidst  at 
skaffe  sig  Bekjendtskaber  blandt  Landets  første  Familier,  fik 
imidlertid  en  brat  Ende.  En  Kjærlighedshistorie  bragte  ham 
en  Duel  paa  Halsen,  og  i  denne  dræbte  han  sin  Modstander, 
en  Mand  ved  Navn  Wilson.  Dødsstraffen  blev  ham  vel  efter- 
given, men  Fængselsstraffen  kunde  han  kun  undgaae  ved 
hemmelig  at  forlade  England.  Nu  begyndte  Law  sit  urolige 
Liv:  i  flere  Aar  flakkede  han  om  fra  det  ene  Land  til  det 
andet.  Han  kom  saaledes  til  Frankrig  og  Italien,  til  Belgien 
og  Holland.  Men  det  var  navnlig  Opholdet  paa  dette  sidste 
Sted,  der  fik  Betydning  for  ham.  Hollænderne  vare  dengang 
Verdens  første  Handelsfolk,  og  navnlig  var  Amsterdam  Sædet 
for  en  uhyre  Handel.  Rentefoden,  der  andetsteds  var  meget 
høi,  var  her  kun  to  til  tre  pCt.  Hvad  kunde  være  Grunden 
til  saadanne  lykkelige  Tilstande?  Efter  Laws  Mening  var 
Grunden  at  søge  i  den  Omstændighed,  at  Holland  havde  en 
Bank.  Den  berømte  Amsterdammerbank,  der  var  bleven 
grundlagt  1609,  og  som  seirrig  havde  gjennemgaaet  de  meest 
kritiske  Tider,  havde  skjænket  Holland  Credittens  Goder 
og  gjort  det  til  Verdens  lykkeligste  Land.  For  at  lære 
denne  heldbringende  Institution  nølere  at  kjende  opholdt  han 
sig  flere  Aar  i  Amsterdam. 

Endelig,  efter  omtrent  ti  Aars  Fraværelse,  gjensaae  han 
da  atter  sit  Fødeland.  Hvor  blev  han  ikke  forbauset  over 
dets  ulykkelige  Tilstand !  Det  fattige  Skotland  og  det  rige 
Holland  —  hvilke  Modsætninger!  Holland,  dette  af  Naturen 
saa  stifmoderlig  behandlede  Land,  var  dog  Verdens  rigeste 
Land.  Den  store  Handel  var  dets  Rigdomskilde.  Men  Skot- 
land, hvis  Befolkning  dog  udmærkede  sig  ved  Intelligens,  var 
nedsunken  i  dyb  Fattigdom.  Det  havde  jo  ingen  Handel,  og 
Grunden  hertil  var  atter  dets  Mangel  paa  Penge.  Skaf  Lan- 
det Penge,  saa  kommer  Handelen,  saa  kommer  Rigdommen! 
Altsaa,  at  skaffe  Penge  —  det  var  det  store  Spørgsmaal. 

Omtrent  paa  denne  Tid,  ved  Aar  1700,  var  det,  efter 
Eugéne  Daires  Sigende,  at  Law  meente  at  have  gjort  sin 
store  Opdagelse :  Guld  og  Sølv  vare  kun  ved  et  Misbrug  blevne 
benyttede  som  Penge;  Penge  skulde  tvertimod  være  Papirs- 
penge,  netop  fordi  Papiret  manglede  indre  Værdi.  Law  frem- 
satte da  et  Forslag,  der  imidlertid  ingenlunde  indskrænkede 
sig  til  at  foreslaae  Metalpengene  afløste  af  Papirpenge  ved 
Hjælp  af  en  Bank.  Nei,  Banken  skulde  have  ganske  ander- 
ledes omfattende  Forretninger!  Den  skulde  tillige  besørge 
Skatteopkrævningen,  være  Handelsselskab,  lede  alle  store  in- 
dustrielle og  commercielle  Foretagender  osv.  osv.  De  Virk- 
ninger, Law  ventede  sig  af  en  saadan  Institution,  vare  for- 
bausende.  Uagtet  han  ikke  havde  Held  med  sit  Forslag,  lod 
han  sig  dog  ikke  afholde  fra  et  Par  Aar  senere  at  gjøre  et 
nyt.  Den  skotske  Bank,  der  var  oprettet  1695,  lovede  nem- 
lig i  Begyndelsen  ikke  saa  Meget,  som  det  senere  skulde  vise 
sig,  at  den  vilde  holde.  De  skotske  Bankforhold  vare  derfor 
i  Begyndelsen  af  det  attende  Aarhundrede  tagne  under  for- 
nyet Overveielse,  og  det  var  det,  der  gav  Anledning  til,  at 
Law  fremsatte  sine  "Betragtninger  over  Penge  og  Handel«, 
som  i  1705  blev  trykt  under  Titlen:  « Money  and  tråde  con- 
sidered  with  a  proposal  for  supplying  the  nation  with  money». 

Dette  Skrift  indeholdt  Tanker,  hvis  Udførelse  ikke  een, 
men  flere  Gange  skulde  bringe  Folkene  i  den  dybeste  finant- 


John  Law.  3l 

sielle  Ulykke.  Men  det  indeholdt  ved  Siden  heraf  meget 
Godt  og  Sandt,  og  Law  viser  sig  i  mangt  et  Punkt  at  være 
forud  for  sin  Tid.  Han  påaviser  klart  det  Bedrageriske  i 
Kegjeringernes  hyppige  Pengeforfalskninger;  han  påaviser, 
hvorledes  Creditten  derimod  er  et  mægtigt  Middel  til  For- 
øgelse  af  Omløbsmidlerne,  og  hvilken  Indflydelse  Bankerne 
kunne  have;  han  påaviser  ligeledes  Associationens  store  Be- 
tydning. Men  man  er  dog  ikke  kommet  langt  hen  i  Skriftet, 
før  man  seer  hans  vildfarende  Tro,  at  Skotlands  Fattigdom 
skyldes  den  ringe  Handel,  og  at  denne  er  begrundet  i  Lan- 
dets Pengemangel.  Dette  er  at  vende  op  og  ned  paa  det 
Hele!  Her  er  det,  at  Grundvildfarelsen  ligger.  Det  er  den 
gamle  Forvexling,  vi  her  møde:  Forvexlingen  af  Penge  og 
Kapital.  Pengene  have  ikke  nogen  Evne  til  umiddelbart  at  til- 
fredsstille vore  Fornødenheder:  de  kunne  ikke  stille  vor  Tørst 
og  Sult,  de  kunne  ikke  beskytte  os  mod  Kulden.  De  ere 
altsaa  ikke  istand  til  at  tilfredsstille  vore  Fornødenheder;  de 
ere  kun  et  Middel,  hvorved  vi  tilbytte  os  de  Gjenstande,  der 
ere  istand  hertil.  Naar  Verdens  Pengemængde  forøges  uden 
en  tilsvarende  Forøgelse  af  Fornødenhedsgjenstandene,  er  det 
altsaa  klart,  at  Verden  ikke  er  bleven  rigere.  Mængden  af 
de  Midler,  hvorved  vi  skulle  tilbytte  os  vore  Fornødenheds- 
gjenstande,  er  bleven  større;  men  disses  egen  Mængde  er 
uforandret.  Følgen  er  kun,  at  man  maa  anvende  en  større 
Mængde  Penge  for  at  tilbytte  sig  den  samme  Mængde  For- 
nødenhedsgjenstande;  med  andre  Ord:  Pengenes  Værdi  er 
falden.  Fordobles  Pengemængden,  faaer  jeg  vel  dobbelt  saa- 
mange  Pengestykker  som  før;  men  hvad  er  der  vundet  der- 
ved, naar  jeg  nu  maa  give  to  Pengestykker,  hvor  jeg  før 
kun  gav  eet?  Hele  Forskjellen  er  jo  kun,  at  man  regner 
med  dobbelt  saa  høie  Tal. 

Det  er  let  at  forstaae,  at  en  saadan  Forvexling  maatte 
ødelægge  det  Hele.  Men  Law  var  ikke  heldigere  med  det 
egentlige  Forslag  til  Seddeludstedelse.  Han  foreslog,  at  der 
skulde  oprettes  en  Bank,  som  skulde  udstede  Sedler,  der  vare 

baserede  paa  Grundeiendomme.  Da  Mængden  af  Guld  og 
Sølv  stadig  forøges,  have  Guld-  og  Sølvpenge  Tendents  til  at 
falde  i  Værdi.  Mængden  af  Grundeiendomme  er  derimod 
bestemt  begrændset;  derfor  vilde  Sedler,  baserede  paa  dem, 
efter  Laws  Mening  beholde  en  fast  Værdi.  Denne  Grund- 
eiendommenes  Udmønten  i  Sedler  er  den  saakaldte  Lawismes 
egentlige  Kjærne.  Men  naar  man  gjør  sig  lidt  Rede  for,  hvad 
denne  Lære  egentlig  gaaer  ud  paa,  maa  det  Falske  i  den 
falde  i  -Oinene.  Den  lærer^hverken  meer  eller  mindre,  end  at 
man  kan  give  sine  Penge  ud  og  dog  beholde  dem!  Banken 
kan  anvende  sine  Penge  til  at  kjøbe  Grundeiendomme  og 
dog  beholde  dem  i  Form  af  Sedler!  —  Dette  var  Laws  store 
Opdagelse.  Han  skulde  senere  faae  Leilighed  til  at  vise  Be- 
tydningen af  den.  Men  hos  det  skotske  Parlament  gjorde 
den  Lære,  at  «man  kan  fortære  sit  Brød  og  dog  beholde  det» 
ikke  Lykke,  og  Laws  Forslag  forkastedes  med  stor  Stemme- 
fleerhed. 

Saa  forlod  Law  da  atter  Skotland  og  søgte  at  bringe 
Fastlandsstaterne  den  Lykke,  hans  utaknemmelige  Fædreland 
ikke  havde  forstaaet  at  skjønne  paa.  I  Paris  henvendte  han 
navnlig  Opmærksomheden  paa  sig  ved  sit  dristige  og  høie 
Spil.  Hos  en  i  Datiden  bekjendt  Dame,  Duclos,  var  han  en 
stadig  Spillegjæst,  og  han  mødte  aldrig  hos  hende  med  min- 
dre end. hundrede  Tusinde  Livres.  Han  havde,  fortælles  der, 
til  sine  Spil  ladet  sig  forfærdige  Guldstykker  paa  atten  Louis- 
dorer  for  saaledes  at  lette  Regningen.  Ved  Spillebordet  var 
det,  at  han  gjorde  sine  fornemme  Bekjendtskaber;  navnlig  traf 
han  sammen  med  Hertugen  af  Orleans,  den  senere  Regent. 
Men  videre  kom  han  heller  ikke:  Ludvig  XIV  vilde  Intet 
høre  om  hans  Finantsprojecter.  Derimod  fattede  man  snart 
Mistillid  til  denne  omflakkende  Udlænding,  der  var  saa  paa- 
faldende  heldig  i  sit  Spil.  Ja,  Politichefen,  d'Argenson, 
fandt  sig  tilsidst  foranlediget  til  at  befale  Law  at  forlade 
Paris  inden  Udløbet  af  fire  og  tyve  Timer.  Saa  maatte  han 
da  ombytte  Paris's  Spillehuse    med   Genuas,    med  Venedigs, 

med  Turins.  Han  tilbød  her  Savoiens  Hertug,  Victor  Ama- 
dæus,  sit  Finantsforslag.  Men  denne  erklærede,  at  han  ikke 
var  mægtig  nok  til  at  turde  ruinere  sig:  nei,  det  var  det 
Bedste,  at  Law  forlod  Alperne;  han  kunde  jo  gaae  tilTydsk- 
land  for  Exempel.  Det  gjorde  han  da  ogsaa.  Keiseren  tænkte 
netop  dengang  paa  Oprettelsen  af  en  Bank,  saa  Tidsforhol- 
dene syntes  at  være  gunstige.  Men  heller  ikke  Keiseren  vilde 
høre  noget  om  Laws  Planer,  og  han  maatte  tye  hjem  til  sin 
Fædrenearne. 

Nu  kom  imidlertid  Budskabet  om  Ludvig  XIV's  Død. 
Law  skyndte  sig  at  realisere  sine  Eiendele,  og  med  en  For- 
mue paa  1,600,000  Livres  (2,680,000  Fr.)  befandt  han  sig 
fjorten  Dage  efter  «den  store  Konges »  Død  i  Frankrig,  hvor 
han  fandt  en  hjertelig  Modtagelse  hos  sin  gamle  Ven,  Her- 
tugen af  Orleans.  Denne,  der  nu  var  bleven  Kegent,  var 
nødt  til  at  hjælpe  paa  Finantsernes  forfærdelige  Tilstand. 
Men  hvorledes?  Erklære  Staten  for  bankerot  turde  han  ikke. 
Og  dog  vare  hans  Foranstaltninger  kun  Bankerotter  i  det 
Smaae.  Blandt  disse  Foranstaltninger  hørte  Pengeforfalsk- 
ning til  de  vigtigste,  Frankrigs  Pengecapital  paa  ti  hundrede 
Millioner  blev  smeltet  om  til  tolv  hundrede  Millioner.  De  kon- 
gelige Obligationer  ble  ve  omsatte  til  de  saakaldte  billets  d'état 
til  et  Beløb  af  to  hundrede  og  halvtredsindstyve  Millioner; 
men  derved  vandtes  Intet;  de  vedbleve  at  tabe  70-80  pCt. 
i  Værdi.  Hertugen  af  Noailles,  hvem  Finantsernes  Ledelse 
var  bleven  betroet,  foreslog  nogle  Foranstaltninger,  der,  om- 
end  fornuftige  nok,  ikke  vare  hurtige  nok.  Det  gjaldt  netop 
om  kraftige  Foranstaltninger,  der  hurtig  kunde  føre  til  Maalet. 
Nei,  saa  maatte  Laws  raske  og  dristige  Planer  ganske  ander- 
ledes tiltale  en  Mand  som  Hertugen  af  Orleans,  der  svær- 
mede for  det  Nye  og  Eventyrlige.  Law  tilbød  da  sine  Planer 
i  deres  fulde  Omfang;  men  af  Finantsraadet  fandtes  de  dog 
vel  storartede,  og  Law  maatte  nedstemme  Tonen.  Denne- 
gang blev  der  intet  af  Laws  store  Statsbank,  der  skulde  være 
Alpha  og  Omega  i  Staten.    Men  gjemt  var  ikke  glemt:  Law 

ventede  til  bedre  Tider  og  satte  sit  Haab  til  sin  Ven,  Her- 
tugen. Han  maatte  foreløbig  nøies  med  Tilladelsen  til 
at  oprette  en  privat  Bank  paa  egen  Bekostning  (2den  Mai 
1716).  Bankens  Kapital  var  sex  Millioner  Livres,  delte  i 
Actier  paa  fem  hundrede  Livres.  Den  havde  Ket  til  at  dis- 
contere  Vexler,  til  at  udstede  Sedler,  betalbare  til  Ihænde- 
haveren, til  at  besørge  Incassationer.  Til  Publicums  Sikker- 
hed blev  det  bestemt,  at  en  Commission  af  indsigtsfulde  Mænd 
skulde  føre  Control  med  Banken.  Hertugen  af  Orleans  blev 
dens  Protector.     Dens  Privilegium  lød  paa  tyve  Aar. 

Laws  Løfter  med  Hensyn  til  Bankens  heldbringende 
Virkninger  vare  maaskee  vel  pralende;  men  Meget  manglede 
der  dog  ikke  i,  at  de  gik  i  Opfyldelse.  Banken  gjorde  en 
overordentlig  Lykke,  og  det,  der  navnlig  bidrog  hertil,  var 
Bestemmelsen  i  Edictet  af  2den  Mai  1716,  ifølge  h\ilken 
Banksedlerne  skulde  være  indløselige  med  Mønt  til  « denne 
Dags  Vægt  og  Gehalt».  Herved  fik  man  en  fast  uforander- 
lig Mønt  (Bankmønt);  herved  raadedes  der  Bod  paa  den 
Ustadighed,  der  ellers  herskede  i  Pengevæsenet,  og  Contracter 
om  Pengeforhold  kunde  nu  sluttes  med  større  Eo.  Hertil 
kom,  at  Law  disconterede  Vexler  til  4 — 5  pCt.  Kente,  hvor- 
imod Rentefoden  ellers  almindelig  var  30  pCt.  Endelig  hjalp 
Lavr  Handelsstanden  med  Raad  og  Laan. 

Law  havde  hjulpet  Staten  ved  at  trække  flere  Millioner 
Statspapirer  ud  af  Omløb.  Til  Gjengjæld  hjalp  Regenten 
Banken  ved  Edictet  af  10de  April  1717.  Heri  bestemtes  det, 
at  Bankens  Sedler  skulde  kunne  gives  i  Skattebetalinger,  og 
Skatteforpagterne  og  alle  offentlige  Kasser  forpligtedes  til  at 
modtage  Sedlerne.  Herved  almindeliggjordes  Sedlernes  Brug 
i  høi  Grad,  og  Alle  vilde  nu  omvexle  Guld  og  Sølv  mod  de 
beqvemme  Sedler. 

Men  alt  dette  var  jo  egentlig  kun  almindelige  Bank- 
forretninger; Laws  Planer  vare  heelt  anderledes  høitfly vende. 

Den  berømte  Reisende,  Chevalier  de  Lasalle,  havde  ikke 
længe  før  disse  Begivenheder  taget  Landene  om  Mississipi, 

Louisiana,  i  Besiddelse  for  den  franske  Konge.  Der  var  bleven 
grundet  en  Coloni  her,  og  en  fransk  Handlende,  Crozat,  havde 
faaet  Eneret  paa  Handelen.  Da  dette  Privilegium  viste 
sig  kun  at  volde  ham  Tab,  søgte  han  at  komme  af  med  det. 
Da  var  det,  at  Law  bod  sig  til.  Han  fik  (August  1717)  Til- 
ladelse til  at  oprette  et  Handelsselskab,  Compagnie  d' Occident, 
der  fik  Suverainetet  over  hele  Louisiana  og  kun  var  forpligtet 
til  at  yde  den  franske  Krone  en  ubetydelig  Tribut  ved  hvert 
Regjeringsskifte,  aarlig  indløse  mindst  sex  Tusinde  hvide  og 
tre  Tusinde  Negerslaver,  samt  sørge  for  Kirker  og  Geistlige. 
Foruden  alle  Souverainetetsrettigheder  over  Louisiana  fik  det 
endelig  Eneret  paa  Bæverhandelen  i  Canada.  Selskabet,  hvis 
Privilegium  lød  paa  25  Aar,  havde  en  Capital  af  hundrede 
Millioner  Livres,  fordeelte  i  Actier  paa  500  Livres. 

Efterspørgselen  efter  Selskabets  Actier,  hvis  Omsættelig- 
hed lettedes  saameget  som  vel  muligt,  var  imidlertid  i  Be- 
gyndelsen ingenlunde  overdreven  stor.  Der  gik  omtrent  et 
Aarstid,  inden  hele  Actiecapitalen  blev  samlet.  Men  man 
søgte  da  at  hæve  Foretagendet  ved  kunstige  Midler.  «Ved 
Skrifter  og  Afbildninger  skildredes  Mississipilandenes  Rigdom 
med  de  meest  blændende  Farver.  Der  udstilledes  Kobberstik, 
hvor  man  saae  Indvaanerne  komme  Franskmændene  imøde 
med  alle  Tegn  paa  Beundring,  og  hvorom  det  hed:  «Man 
seer  der  Bjerge  fyldte  med  Guld,  Sølv,  Kobber,  Bly,  Qvæg- 
sølv;  de  Vilde  udvexle  disse  Guld-  og  Sølvklumper  imod 
europæiske  Varer  som  Knive,  Kjedler,  smaae  Speile  eller  en 
Smule  Brændeviiu)).  De  Fromme  viste  Law,  "hvorledes  de 
Vilde  faldt  Jesuiterne  til  Fode,  anraabende  dem  om  at  blive 
døbte«.  (M.  V\^irth).  Disse  Midler  hjalp  maaskee  nok  Noget 
til  at  hæve  Actiernes  Cours.  Men  en  let  Sag  var  dette  ingen- 
lunde, hvilket  ogsaa  er  heelt  naturligt,  naar  det  tages  i  Be- 
tragtning, hvorledes  Selskabets  hundrede  Millioner  vare  bragte 
tilveie:  kun  25  vare  betalte  i  Metal,  de  øvrige  75  i  billets 
d'état;  men  disses  virkelige  Værdi  var  kun  omtrent  25,  saa 
den  sande  Capital  kun  var  omtrent  50  Millioner.    Men  Law 

gjorde,  hvad  han  kunde:  for  at  befolke  Landet  sendte  han 
Vagabonder  og  faldne  Qvinder  der  over,  og  fra  Tydskland 
hidkaldte  han  Agerdyrkere  for  saaledes  hurtigt  at  faae  Landet 
opdyrket. 

De  Vanskeligheder,  Law  havde  at  kæmpe  imod,  vare 
ingenlunde  ubetydelige.  Først  var  der  Finantsraadets  Præsi- 
dent, Hertugen  af  Noailles,  der  aldrig  kunde  forsone  sig  med 
den  skotske  Eventyrer.  Han  blev  imidlertid  styrtet  og  afløst 
af  d'Argenson,  der  i  sin  Tid  havde  udviist  Law  af  Frankrig. 
Saa  var  der  Parlamentet.  Det  kunde  ikke  glemme  Law,  at 
han  havde  sagt,  at  ved  hans  « System«  skulde  Kronen  kunne 
losgjøre  sig  for  Parlamentets  Indflydelse,  da  extraordinaire 
Skatter  i  Fremtiden  vilde  blive  overflødige.  Ved  en  Bestem- 
melse af  18de  August  1717  hævede  det  Edictet  af  10de  April, 
der  i  saa  høi  en  Grad  havde  fremmet  Banksedlernes  Udbre- 
delse: Sedlerne  maatte  i  Fremtiden  ikke  modtages  af  de  of- 
fentlige Kasser.  Men  Kegenten  fik  den, umyndige  Konge  til 
ved  en  «lit  de  justice»  at  befale  denne  Bestemmelses  Tilintet- 
gjørelse,  og  Banken  forblev  uantastet.  —  Farligst  blev  dog 
Modstanden  fra  de  fire  Brødre  Paris.  Disse  meget  dygtige 
Mænd  —  af  hvilke  navnlig  den  anden,  Duverney,  senere 
naaede  en  vis  Berømmelse  ved  sit  mislykkede  Forsøg  paa  at 
styrte  Cardinal  Fleury,  et  Forsøg  der  bragte  ham  i  Bastillen 
og  sluttelig  skaffede  ham  en  Forviisningsstraf  —  havde  Law 
først  søgt  at  vinde  for  sine  Planer.  Disse  Bestræbelser  mis- 
lykkedes imidlertid  fuldstændig.  D'Argenson,  hvis  Misundelse 
mod  Law  meer  og  meer  tiltog,  sluttede  sig  derimod  hemmelig 
sammen  med  dem,  og  imod  Laws  »System))  besluttede  de  at 
danne  et  «Anti- System«.  Der  dannedes  et  Selskab,  som 
mod  en  Betaling  af  otte  og  fyrretyve  en  halv  Million  Livres 
overtog  Generalforpagtningen  af  visse  Statsindtægter.  Ligesom 
Compagnie  d' Occident  havde  dette  Selskab  en  Capital  paa 
hundrede  Millioner,  der  blev  fordeelt  i  Actier.  Men  disse 
adskilte  sig  fra  det  andet  Selskabs  Actier  væsentlig  derved, 
at  de  lovede  en  meget  høi  Kente,  paa  tolv  til  femten  pCt. 

Vel  kunde  de  ikke  faaes  paa  saa  billige  Betingelser,  idet  de 
ikke  kunde  betales  med  billets  d'état;  men  denne  Mislighed 
opveiedes  fuldstændig  ved  den  langt  sterre  Sikkerhed,  de  bød. 
Det  viste  sig  da  ogsaa,  at  «Anti-Systemets'»  Actier  bleve  heelt 
anderledes  efterspurgte  end  « Systemets".  Law  tabte  imid- 
lertid ikke  Modet:  skulde  hans  Handelsforetagende  ikke  lyk- 
kes, da  dog  Bankforetagendet  var  gaaet  saa  glimrende?  For 
Bankens  Vedkommende  havde  han  den  4de  Decbr.  1718  vundet 
den,  forøvrigt  meget  tvivlsomme,  Seir  at  faae  Banken  gjort 
kongelig:  det  tidligere  Controlsystem  ophørte,  og  Law  blev 
Directeur  for  den  nye  kongelige  Bank.  Denne  formeentlige 
store  Seir  sporede  Law  fremad;  han  tog  den  energiske  Be- 
slutning at  —  det  koste,  hvad  det  vilde  —  hæve  Handels- 
selskabets Actier  til  Paricours  eller  endnu  høiere.  Det  var 
Børsspillet,  Agiotagen,  han  søgte  Hjælp  hos.  Han  an- 
vendte saaledes  « Præmieforretningen »,  og  ham  tilkommer 
Æren  af  at  have  indført  den  i  Frankrig.  Han  kjøbte  to 
Hundrede  Actier  og  forpligtede  sig  til  om  en  vis  Tid  at  be- 
tale dem  med  fem  Hundrede  Livres  Stykket  (det  var  Paricours), 
altsaa  ialt  med  hundrede  Tusinde  Livres.  Men  deres  Værdi 
var  ved  Handelens  indgaaelse  kun  tre  Hundrede  Livres  Styk-' 
ket,  ialt  tresindstyve  Tusinde.  Law  gik  altsaa  ud  fra  den 
Forudsætning,  at  Actierne  i  Mellemtiden  vilde  stige  to  Hun- 
drede Livres  pr.  Stykke,  og  for  at  vise,  hvor  sikker  han  var 
i  sin  Sag,  deponerede  han  Forskjellen,  de  fyrretyve  Tusinde 
Livres.  Dette  hjalp:  da  Folk  saae  Lav,  hvis  Beregninger  og 
Speculationer  saa  ofte  havde  viist  sig  paalidelige,  vise  Actierne 
en  saadan  Tillid,  maatte  de  endelig  være  sikkre;  Efterspørg- 
selen efter  dem  steg,  og  i  Løbet  af  1719  hævede  deres  Cours 
sig  stærkt. 

Hver  Maaned  afAaretl719  bragte  Law  nærmere  til  det 
Maal,  han  havde  sat  sig.  I  Mai  ophørte  hans  Selskab  at 
være  et  « vestindisk«  og  blev  et  « indisk«,  idet  det  ogsaa  fik 
Eneret  paa  den  ostindiske  Handel.  Hertil  kom  senere  Eneret 
paa  den  chinesiske  og  afrikanske,  saa  at  Law  blev  hele  den 

oversøiske  Handels  Herre.  I  den  Anledning  indbødes  der  til 
en  ny  Actietegning.  De  nye  Actier  fik  i  Modsætning  til  de 
ældre  Navnet  <<Døttrene».  —  I  Juli  overdroges  mod  en  Beta- 
ling af  halvtredsindstyve  Millioner  Retten  til  Møntfabrication 
til  Selskabet  for  et  Tidsrum  af  ni  Aar.  Atter  ny  Actieteg- 
ning. Efterspørgselen  efter  disse  Actier  —  de  saakaldte 
«Datterdøttre»  —  dreves  ved  allehaande  Kunstmidler  op  til 
en  urimelig  Høide.  Allerede  i  August  betaltes  de  med  Tusinde 
Livres,  uagtet  Paricoursen  jo  kun  var  fem  Hundrede.  De,  der 
havde  kjøbt  Actier  til  Paricours,  og  naturligviis  endnu  mere 
de,  der  havde  kjøbt,  da  de  stod  under  Pari,  havde  saaledes 
Leilighed  til  at  realisere  meget  betydelige  Formuer.  Dette 
Held  fristede  Andre,  og  Actieefterspørgselen  var  derfor  stadig  i 
Tiltagen.  Rue  Quincampoix,  hvor  Banquiererne  havde  deres 
Sæde,  var  aldeles  beleiret  af  Actiespeculanter.  Det  var  dog  ikke 
lutter  Venner,  Law  fandt  her.  Brødrene  Paris,  Prindsen  af 
Conti  og  en  Person  ved  Navn  Leblanc  forenede  sig  for  at 
knuse  Law.  De  opkjøbte  Banksedler  i  Masseviis  og  krævede 
dem  paa  een  Gang  indløste  af  Banken.  Men  Law  var  for- 
beredt herpaa  og  udholdt  Stormen ;  for  at  afværge  Gjentagelsen 
gjennemførte  han  imidlertid  en  Forringelse  i  Metalpengenes 
Værdi,  saa  at  Folk  stode  sig  bedre  ved  at  tage  Sedler. 

Law  var  nu  kommen  sit  Maal  nær;  men  det  var  endnu 
ikke  naaet.  Han  var  bleven  Handelens  Herre  ved  sit  store 
Handelscompagni.  Banken  og  Forpagtningen  af  Møntregalet 
havde  bragt  Landets  Penge-  og  Creditforhold  i  hans  Hænder. 
Men  endnu  manglede  han  Styrelsen  af  Statens  Finantser: 
Styrelsen  af  Landets  Indtægter  og  hele  Skattevæsenet  vilde 
han  have  sig  overdraget.  Den  27de  August  1719  opnaaede 
han  da  ogsaa,  at  Contracten,  ved  hvilken  Forpagtningen  af 
flere  Statsindtægter  var  overdragen  til  Brødrene  Paris,  blev 
ophævet,  og  Law  overtog  Forpagtningen  mod  en  Beta- 
ling af  to  og  halvtredsindstyve  Millioner  Livres.  Ligeledes 
skulde  der  laanes  Statskassen  en  Sum  paa  et  Tusinde,  fem 
Hundrede  Millioner  til  trepC.  til  Afbetaling  af  Statsgjælden. 

For  at  Law  kunde  udføre  disse  storartede  Planer  maatte  der 
ny  Actietegning  til.  Der  existerede  alt  tre  hundrede  Tusinde 
Actier  til  en  nominel  Capital  paa  et  hundrede  og  halvtred- 
sindstyve Millioner.  Nu,  den  13de  Sept.,  kom  der  et  hundrede 
Tusinde  til,  til  en  nominel  Capital  paa  halvtredsindstyve 
Millioner,  men  som  i  Virkeligheden  betaltes  med  fem  hundrede 
Millioner!  Betalingen  af  Actierne  blev  lettet  paa  forskjellige 
Maader:  den  blev  deelt  i  ti  Terminer,  og  kun  den  første  Deel 
skulde  betales  i  Metal.  Folk  vare  som  besatte  efter  at  faae 
Actier:  i  Løbet  af  nogle  faa  Dage  vare  de  alle  tegnede,  og 
den  28de  aabnedes  der  en  ny  Actietegning  under  lignende 
Betingelser;  den  2den  October  kom  den  tredie  Actietegning! 
Det  er  rimeligt,  at  alle  disse  fornyede  Actietegninger  kun 
vare  et  af  de  utallige  Kneb,  der  anvendtes  for  at  holde  Folk 
i  stadig  Spænding :  Speculationslysten  maatte  ikke  tilfredsstilles 
paa  een  Gang,  kun  portionsviis.  Ogsaa  ved  andre  Midler 
søgte  Law  at  vinde  Yndest:  han  var  saa  flot  at  forære  Ke- 
genten  en  Million  og  bad  ham  derfor  eftergive  det  fattige 
Folk  Skatter  paa  Talg,  Kort,  Fisk,  Olie  osv. 

Disse  Midler  forfeilede  ikke  deres  Virkning :  i  Slutningen 
af  October  betaltes  Actierne  med  ti  Tusinde  Livres;  i  Løbet 
af  November  steg  de  endnu  høiere.  En  stor  Deel  Bf  Parises 
Befolkning  havde  opslaaet  sin  Bopæl  i  Rue  Quincampoix.  Ja, 
selv  fra  fjerne  Egne  strømmede  man  hertil.  Man  levede  her 
i  denne  Gade  fra  Morgen  til  Aften,  fra  Aften  til  Morgen. 
Her  saaes  den  fine  Marquis  Side  om  Side  med  den  simple 
Blousemand.  Qvinder  og  Mænd,  Gamle  og  Unge,  alle  Stænder 
flokkedes  her.  Spekulationslidenskaben  havde  bemægtiget  sig 
Alle,  havde  omskabt  Alle;  de  Fornuftigste  havde  den  gjort  til 
Afsindige!  Husene  bleve  omdannede  til  Banquiercomptoirer  og 
kunde  indbringe  et  Halvthundredetusinde  eller  Mere  i  Leie- 
indtægt,  medens  de  før  maaskee  høist  havde  indbragt  fem 
Hundrede  Livres.  En  fattig  lille  Handlende  anbragte  et  Par 
Stole,  et  Bord  og  et  Skrivetøi  i  sin  Boutik;  —  han  blev 
betalt  med  to  Hundrede  Livres  om  Dagen!    Da  Mange  ikke 

selv  turde  speculere,  men  dog  vilde  have  Actier,  siden  det 
var  det  sikkre  Middel  til  i  et  Nu  at  vinde  Eigdom ,  var  der 
Folk,  der  paatoge  sig  at  speculere  paa  deres  Vegne.  De 
Folk,  der  dreve  denne  Commissionsforretning,  tjente  ofte  uhyre 
Summer;  thi  ved  at  opsætte  Kjøbet  eller  Salget  en  Time 
kunde  der  ofte  tjenes  umaadeligt.  Der  fortælles  saaledes,  at 
en  Mand,  hvem  Salget  af  nogle  Actier  var  overdraget,  ude- 
blev en  heel  Dag  med  Pengene.  Man  troede,  at  han  havde 
stjaalet  dem ;  men  da  Dagen  var  gaaet,  kom  han  meget  rede- 
lig med  Pengene;  ved  at  opsætte  Salget  en  Dagstid  havde 
han  blot  faaet  Leilighed  til  at  stikke  en  lille  Million  i  sin 
egen  Lomme!  Naar  der  saaledes  kunde  tjenes  Millioner  i 
Løbet  af  en  Dag,  er  det  naturligt,  at  den,  der  var  Tigger  i 
Gaar,  i  Dag  var  Millionair.  Imidlertid  kunde  der  dog  ogsaa 
tabes ;  thi  undertiden  faldt  Papirerne  pludselig.  Det  var  Specu- 
lanterne,  som  fremkaldte  dette  pludselige  Fald.  De  havde 
ordnet  sig  i  formelige  Regimenter:  paa  et  aftalt  Tegn  tilbød 
Alle  pludselig  Actier  til  Salg;  Priissynken  var  da  uundgaaelig. 
Men  inden  man  anede  det,  slog  de  om:  Alle  vilde  kjøbe,  og 
Actierne  steg  atter.  Disse  pludselige  Svingninger  kunde  imid- 
lertid ikke  skræmme  Folk;  tværtimod:  de  gjorde  kun  Spillet 
piquantere;  man  kunde  jo  dog  være  sikker  paa,  at  Actierne 
gjennemsnitlig  steg  for  hver  Time.  Og  de  steg  virkelig:  i 
November  blev  en  Actie  paa  fem  Hundrede  betalt  med  femten 
Tusinde,  i  December  med  tyve  Tusinde,  det  vil  sige  med  det 
fyrretyve  Dobbelte!  Om,  hvilke  Formuer  der  tjentes,  kan 
man  gjøre  sig  en  Idee,  naar  man  hører,  at  Banquier  Leblanc 
tjente  hundrede  Millioner,  en  Tjener  ved  Navn  Dupin  halv- 
treds, en  Støvlepudser  fyrretyve,  Hertugen  af  Bourbon  treds. 
Hertugen  af  Autin  tolv  og  Hoffets  og  Laws  øvrige  Venner  i 
samme  Forhold  Millioner  —  mindre  Summer  tabtes  der  ikke. 
Regentens  Moder  skriver  i  et  Brev:  «Man  hører  endnu  kun 
tale  om  Millioner;  min  Søn  har  givet  mig  to  Millioner  i 
Actier,  som  jeg  har  fordeelt  i  min  Huusholdning;  Kongen 
har  ligeledes  taget  nogle  Millioner   til  'St  Huus;    det   hele 

kongelige  Huus  har  faaet  nogle ».  Hvilke  Følger  saa  let  er- 
hvervede Rigdomme  maatte  avle,  kan  let  tænkes,  ødselhed, 
Letsindighed  og  al  Slags  Demoralisation  maatte  udbrede  sig. 
Luxusboutikerne  i  Kue  Saint-Honoré  vare  tømte.  Guldbro- 
kade, Diamanter,  Ædelstene  vare  næsten  ikke  til  at  opdrive. 
Hver  anden  Tjenestepige,  man  mødte,  var  smykket  hermed. 
Tjenerne  havde  anskaffet  sig  de  pragtfuldeste  Kjøretøier.  Man 
fortæller  om  En,  der  i  Regnveir  mødte  sin  tidligere  Herre 
tilfods,  at  han  lod  sin  Vogn  holde  for  at  byde  ham  tage 
Plads.  Under  saadanne  Forhold  var  der  naturligviis  Ingen, 
som  tænkte  paa  alvorligt  Arbeide.  Hvad  skulde  man  nu  ar- 
beide  for?  Den  Lov,  at  Mennesket  skal  tjene  sit  Brød  i  sit 
Ansigts  Sved,  havde  Law  jo  hævet! 

Ligesaa  heldig  Law  var  med  sine  Actier,  ligesaa  heldig 
var  han  med  sine  Banksedler.  Fabricationen  af  dem  tiltog 
utrolig:  fra  Juni  til  December  udstedtes  der  henved  tusinde 
Millioner!  Nogen  Plan  syntes  der  ikke  at  have  været  for 
denne  Seddeludstedelse;  det  gjaldt  kun  om  at  faae  dem  ud. 
Saadan  en  Hast  havde  man  hermed,  at  man  ikke  vilde  ind- 
lade sig  paa  de  Forsigtighedsmidler,  der  ellers  bruges  ved 
Seddeludstedelse:  de  bleve  trykkede  omtrent  paa  samme 
Maade  og  med  samme  Hast  som  Aviser.  Seddelforfalskninger 
i  Masse  var  den  naturlige  Følge  heraf;  man  anslaaer  Beløbet 
af  de  falske  Sedler  til  omtrent  halvtredsindstyve  Millioner. 
Et  talende  Beviis  'paa  Folks  Forkj ærlighed  for  Sedler  er  den 
Kjendsgjerning,  at  deres  Værdi  stod  ti  pCt.  over  Metalpen- 
genes Værdi!  Følgende  lille  Anecdote  er  ogsaa  ret  talende: 
En  Adelsmand  udfordrede  en  anden,  fordi  denne  betalte  med 
Guld,  hvorimod  hiin  kun  vilde  modtage  Papiir.  Laws  Paa- 
stand, at  Guld  og  Sølv  kun  ved  Misbrug  vare  blevne  benyttede 
som  Penge,  og  at  Papiirpenge  ere  de  sande,  de  egentlige 
Penge,  syntes  da  saaledes  at  bekræfte  sig. 

Det  Held,  Law  saaledes  allevegne  havde  med  sig,  gjorde, 
at  han  efterhaanden  blev  Gjenstand  for  en  sand  Afgudsdyr- 
kelse.    De  fornemste  Mænd  gjorde   de  største  Anstrengelser 

for  at  komme  i  Berøring  med  dette  Vidunder.  En  fornem 
Dame,  fortælles  der,  lod  sin  Vogn  vælte  udenfor  hans  Vin- 
duer for  saaledes  at  faae  ham  til  at  vise  sig.  Hans  Datter, 
en  lille  Pige  paa  otte  Aar,  gav  et  Bal,  til  hvilket  Hertuger 
og  Prindser  kappedes  om  at  komme.  Den  pavelige  Nuntius 
var  en  af  de  Første,  dermodte;  han  tog  Barnet  i  sine  Arme 
og  overvældede  det  med  Kjærtegn.  Hertuger  og  andre  fyrste- 
lige Personer  vilde  ansee  det  at  blive  Laws  Svigersøn  som 
den  største  Lykke.  —  D'Argenson,  Finantsraadets  Præsident, 
maatte  vige  for  Law,  der  imidlertid  havde  ombyttet  den  prote- 
stantiske Tro  med  den  katholske.  Den  engelske  Gesandt, 
Stair,  som  ikke  behagede  Law,  maatte  forlade  Frankrig. 
Og  disse  Tegn  paa  Laws  Vælde  ere  ingenlunde  enestaaende. 
Allerede  i  flere  Maaneder  havde  disse  unaturlige  Til- 
stande nu  varet  i  Frankrig.  Der  maatte  gjores  en  Ende  paa 
dem;  men  jo  længere  det  varede  hermed,  desto  farligere  var 
det.  Endelig,  ved  Udgangen  af  Aaret  1719,  begyndte  der  at 
vise  sig  Symptomer  paa,  at  sund  Fornuft  atter  var  ifærd  med 
at  indfinde  sig  i  Landet.  Det  er  forbausende,  at  det  ikke  skete 
længe  før.  Et  simpelt  Regnestykke  maatte  jo  vise,  hvilket 
Vanvid  Actiernes  enorme  Cours  skyldtes.  Der  fandtes  sex 
hundrede  Tusinde  Actier,  hvis  Cours  i  December  var  atten 
Tusinde  Livres ;  de  repræsenterede  altsaa  en  Capital  paa  atten 
Tusinde  otte  Hundrede  Millioner.  Selv  om  man  nu  vilde 
nøies  med  fire  pCt.  Rente  af  sine  Penge,  maatte  Handelssel- 
skabets Indtægter  dog  beløbe  sig  til  mellem  fire  og  fem  Hun- 
drede Millioner!  Men  dets  Indtægter  vilde  i  Virkeligheden 
ikke  overstige  firsindstyve  Millioner!  Da  de  mere  Fornuftige 
endelig  fik  opgjort  dette  Regnestykke,  ilede  de  naturligviis 
med  at  realisere  Actierne.  Efterspørgselen  efter  Grundeien- 
domme  og  Varer  begyndte  nu  at  stige  i  en  voldsom  Grad, 
medens  Actierne  søgtes  solgte.  Disse  faldt  derfor  i  Priis, 
medens  hine  steg.  Ja,  tilsidst  vare  Varepriserne  stegne  saa 
stærkt,  at  det  ikke  længere  kunde  betale  sig  at  kjøbe  Varer. 
Nu  var  der  kun  een  Ting,  man  vilde  have :  Metalpenge,  Guld 

Og  Sølv.  Banksedlerne,  hvis  Værdi  hidtil  havde  holdt  sig, 
strømmede  til  Banken  for  at  blive  indløste;  og  nu  viste  den 
uhyre  Seddeludstedelses  (henved  tre  Tusinde  Mill.)  Følger  sig: 
Sedlernes  Værdi  faldt.  Law  søgte  at  opretholde  den  ved 
Tvangsforholdsregler :  Sedlerne  skulde,  befalede  han,  altid  have 
fem  pCt.  høiere  Værdi  end  Metalpengene;  men  saa  skulde 
man  ogsaa,  hed  det  videre,  have  Lov  at  deponere  Guld  og 
Sølv  mod  Sedler.  Dette  var  at  gjøre  Nar  af  Folk;  ingen 
vilde  skille  sig  ved  Guld  og  Sølv  til  Pari.  Endvidere  for- 
bødes Brugen  af  Metalpenge  i  større  Udbetalinger!  —  Disse 
Tvangsmidler  gjorde  kun  Ondt  værre.  Andre  Midler  bleve 
forsøgte.  .  I  Januar  1720  viste  Law  sig  i  egen  høie  Person, 
iført  Ministeruniform,  ledsaget  af  et  glimrende  Følge,  i  Rue 
Quincampoix!  Nye  Begunstigelser  for  Selskabet  bebudedes! 
I  et  Skrift  «Lettre  å  un  créancier«)  førte  Law  Forsvaret  for 
sit  System!  Ved  saadanne  Midler  lykkedes  det  virkehg  at 
hæve  Actier,  der  vare  faldne  til  tolv  Tusinde  Livres,  til  femten 
Tusinde.  Men  denne  Stigning  var  kun  aldeles  forbigaaende. 
Baade  Actier  og  Sedler  faldt  snart  igjen.  Atter  tyede  da 
Law  til  Voldsmidler:  Pengeforfalskninger  bleve  anvendte  i  et 
saadant  Omfang,  at  i  Løbet  af  et  Aar  blev  Guld-  og  Sølv- 
mønternes Værdi  forringet  henholdsviis  otteogtyve  og  femog- 
tredive Gange!  Sedlerne  fik  Tvangscours!  Transporten  af 
Metalpenge  forbødes!  Fabricationen  af  Sølv-  og  Guldgjen- 
stande  indskrænkedes:  Borde,  Speile,  Frugtkurve  osv.  osv. 
maatte  ikke  fabrikeres  af  Guld  eller  Sølv;  ingen  Sukkerskaal 
maatte  veie  mere  end  tre  Mark  Søvl  osv.  osv. ! !  Ingen  maatte 
have  mere  end  fem  Hundrede  Livres  Metalpenge!  For  at 
sikkre  denne  Befalings  Efterlevelse  hjemledes  Huusundersø- 
gelse,  og  der  opmuntredes  til  Angivelse!  Saadanne  t3Tanniske 
Forholdsregler  kunde  ikke  avle  noget  Godt.  Det  Samme  gjaldt 
om  den  Sammensmelten  af  Banken  og  Handelsselskabet,  der 
nu  iværksattes,  en  Foranstaltning,  Law  havde  sat  megen  Lid 
til.  Ved  Edictet  af  5te  Marts  1720,  hvis  Vedtagelse  Qva- 
drupleaUiancens  Ministre  med  Urette    have  faaet    Skyld    for, 

bestemtes  det,  at  Actiernes  Priis  skulde  (!)  være  9,000  Livres, 
og  at  der  skulde  oprettes  et  Comptoir,  hvor  Actier  og  Bank- 
sedler altid  skulde  kunne  ombyttes  til  denne  Cours.  Nu  op- 
hørte Actierne  vel  med  at  falde;  men  Sedlerne  tabte  indtil 
halvtredsindstyve  pCt.,  saa  at  en  Actie,  der  betaltes  med  ni 
Tusinde  i  Sedler,  i  Virkeligheden  kun  var  imellem  fire  og 
fem  Tusinde  værd. 

Alle  Laws  Forholdsregler  nyttede  Intet.  Et  nyt  (»Brev 
til  en  Statscreditor«) ,  han  under  Ilte  Marts  1720  offentlig- 
gjorde, kunde  ved  sine  Sophismer  naturligviis  ikke  faae  Publi- 
cum  til  at  troe  paa  « Systemets«  Eigtighed.  Alle  vilde  af  med 
dette  værdiløse  Papiir ;  Alle  vilde  have  Metalmont,  hvormeget 
end  dens  Værdi  forringedes.  Atter  strømmede  man  til  Kue 
Quincampoix;  men  denne  Gang  var  det  for  at  komme  af 
med  Papiret.  Law  forbød  enhver  Sammenstimlen  af  Folk: 
da  Actiernes  Priis  var  slaaet  fast,  kunde  de  jo  ikke  være 
Gjenstand  for  nogen  Handel.  Men  Folk  brød  sig  ikke  om 
dette  Kaisonnement,  og  man  maatte  lade  Militairet  skride  ind^ 
Stemningen  i  Paris  blev  ved  disse  Voldsomheder  kun  endnu 
betænkeligere.  Den  tidligere  Forgudelse  af  Law  havde  for- 
vandlet sig  til  et  farligt  Had.  Law  forbedrede  ikke  sin  Stil- 
ling ved  at  bringe  den  unge  Grev  Horn,  der,  optændt  af 
Spillelidenskab,  havde  myrdet  en  rig  Speculant,  paa  Skafottet. 
Opdagelsen  af  en  farlig  Sammensværgelse  forøgede  det  Uhyg- 
gelige i  Situationen.  Betænkelige  Symptomer  paa  Urolighed 
sporedes  ikke  alene  i  Paris,  men  ogsaa  rundt  om  i  Provind- 
serne.  Det  var  derfor  klart,  at  der  maatte  træffes  energiske 
Foranstaltninger,  hvis  man  ikke  vilde  udsætte  sig  for  det 
Værste.  Men  hvilke  ?  D'Argenson,  der,  efterhaanden  som  Law 
sank  dybere,  begyndte  at  vinde  tilbage,  hvad  han  havde  tabt, 
vidste,  trods  Laws  Modbestræbelser,  at  sætte  sin  Villie  igj en- 
nem:  den  21de  Mai  1720  offentliggjordes  et  Ediet,  der  be- 
stemte, at  Sedlernes  og  Actiernes  Cours  Maaned  for  Maaned 
skulde  sættes  ned,  indtil  den  den  1ste  December  var  for  en 
Actie    fem    Tusinde    Livres    og   for    Sedlerne   forringet   med 


John  Law.  95 

halvtredsindstyve  pCt.  Denne  latterlige  Bestemmelse  —  lat- 
terlig, fordi  baade  Actiernes  og  Sedlernes  Cours  allerede  fac- 
tisk  var  lavere  —  optændte  det  parisiske  Folk  med  et  sandt 
Kaseri.  Det  er  jo  Bankerot!  raabte  man.  En  maatte  man 
have,  over  hvem  man  kunde  udgyde  sin  Forbittrelse.  Hvad 
var  da  nuturligere,  end  at  man  vendte  sig  mod  den  tidligere 
Afgud,  Law?  Kigtignok  var  han  i  dette  Punkt  uskyldig; 
men,  naar  der  skete  noget  Galt,  maatte  han  jo  nødvendigviis 
have  Skylden!  Man  styrtede  sig  over  hans  Hotel  for  at  øde- 
lægge det,  og  hvilken  Ende  disse  Voldsomheder  vilde  have 
faaet,  naar  Edictet  ikke  var  blevet  taget  tilbage,  er  det  ikke 
let  at  vide. 

Edictets  Tilbagekaldelse  (27de  Mai)  syntes  at  bringe  nogen 
Eo  i  Gemytterne.  Kegenten  vovede  atter  at  vise  sin  Sym- 
pathi  for  Law.  Han  vovede  atter  at  modtage  ham  i  sin  Loge 
i  Operaen,  og  han  gav  ham  en  Beskyttelsesgarde  for  at  sikkre 
hans  Gaard  mod  Pøbelen.  Men  dette  svage  Lysglimt  døde 
kun  altfor  snart  bort.  Det  var  kun  altfor  klart,  at  « Syste- 
mets*) Dødsdom  var  fældet.  Alligevel  arbeidede  Law  ufor- 
trødent paa  at  opretholde  det.  Den  17de  Juli  fik  han  et 
Lovforslag  indgivet  til  Parlamentet:  Handelsselskabets  Privi- 
legier, der  før  kun  havde  lydt  paa  et  vist  Aaremaal,  skulde 
nu  gjøres  bestandig^.  Men  Forhandlingen  i  Parlamentet 
skaffede  ham  kun  Ubehageligheder:  man  udtalte  her  reent  ud 
sin  Beklagelse  af,  at  Law  endnu  ikke  var  falden  for  Folkets 
Haand !  Der  manglede  forresten  meget  Lidt  i,  at  dette  Sidste 
var  blevet  opfyldt.  Samme  Dag,  som  hiint  Lovforslag  frem- 
lagdes, havde  man  nemlig  taget  den  skjæbnesvangre  Beslut- 
ning at  fritage  Banken  for  at  indløse  Sedler  paa  over  ti  Li- 
vres. Ihændehaverne  af  disse  Sedler,  aer,  ikke  uden  Grund, 
frygtede  for,  at  Banken  snart  vilde  ophøre  ogsaa  med  at  ind- 
løse Tilivressedlerne,  styrtede  sig  i  Masser  derhen  for  at 
faae  dem  indløste.  Hele  Natten  igjennem  beleiredes  Banken 
af  en  Skare  paa  femten  Tusinde  Mennesker,  der  udstødte 
truende,  ildevarslende  Kaab  mod  Law.      I  Trængselen  tryk- 

kedes  flere  Mennesker  til  Dode,  og  det  rasende  Folk,  der  be- 
mægtigede sig  de  Qvaltes  Liig,  styrtede  sig  med  dem  til  Laws 
Bolig  for  at  vise  ham,  hvilke  Ulykker  han  var  Skyld  i.  Men 
Law  var  allerede  flygtet  og  havde  søgt  Tilflugt  hos  Regenten 
i  Palais-Royal.  Folket  forfulgte  ham  herhen,  og,  stadig  bæ- 
rende Ligene,  trængte  man  ind  i  Slotsgaarden.  Politichefen, 
der  her  mødte  Skaren,  opfordrede  den  til  først  at  bringe 
Ligene  til  la  Morgue,  saa  kunde  de  bag  efter  komme  at 
hente  Betahngen.  Hans  rolige  Bestemthed  fik  Skaren  til  at 
spredes. 

Vel  var  Law  denne  Gang  sluppen  med  Livet;  men  For- 
bittrelsen  imod  ham  havde  ikke  lagt  sig.  Vise  sig  paa  Gaden 
turde  han  ikke ,  og  være  evig  Fange  i  Palais  -  Royal  kunde 
han  ikke  udholde.  Han  saae  sig  da  nødt  til  at  forlade  Frank- 
rig. Han,  den  store  John  Law,  mod  hvem  alle  Europas 
Blikke  havde  været  rettede,  forlod  nu,  fattig,  spottet,  hadet, 
det  Folk,  der  kort  iforveien  havde  overøst  ham  med  Velsig- 
nelser, men  nu  ikke  vidste  at  finde  tilstrækkelig  haarde  For- 
bandelser imod  ham! 

Saa  styrtede  da  hele  det  store  « System  »>  sammen!  Bank- 
sedlerne sattes  ud  af  Cours.  Handelsselskabet  vedblev  at  be- 
staae  som  et  almindeligt  Selskab;  men  dets  Actier,  som  i 
sin  Tid  vare  blevne  betalte  med  tyve  Tusinde  Livres,  betaltes 
nu  kun  med  fyrretyve!  Ordningen  af  de  svævende  Anlig- 
gender overlodes  til  Laws  værste  Fjender,  Br^^drene  Paris. 
Banken  havde  et  Deficit  paa  to  Tusinde  fem  Hundrede  Mill. 
I  et  halvt  Aar  arbeidede  flere  Hundrede  Comptoirrister  paa  at 
optage  Inventariet,  og  Omkostningen  herved  løb  op  til  over 
ni  Mill.  Actiehaverne  bleve  aldeles  ødelagte,  og  den  Jammer 
og  Elendighed,  de  laly^ske  Foretagender  i  det  Hele  udbredte, 
var  grændseløs.  Vel  har  man  sagt,  at,  om  de  end  ødelagde 
Mange,  saa  bidroge  de  dog  i  det  Hele  til  en  mere  ligelig 
Fordehng  af  Rigdommene.  Hvorledes  det  end  forholder  sig 
hermed,  saa  er  det  dog  endnu  vissere,  at  Law  ved  sine  Fore- 
tagender bidrog  endnu  mægtigere  til  Sædernes  -Ødelæggelse. 


John  Law.  97 

Han  bærer  sin  Deel  af  Ansvaret  for,  at  den  store  Revolution 
blev  en  Nødvendighed.  Men  hvem  der  ikke  havde  nogen 
Grund  til  at  beklage  sig,  det  var  Statskassen:  Renterne  af 
dens  Gjæld  vare  blevne  reducerede  fra  firsindstyve  Mill.  til 
det  Halve. 

Det  lawske  System  styrtede  sammen,  fordi  dets  Fordringer 
vare  for  anmassende,  fordi  det  blandede  ueensartede  Ting 
sammen.  Det  vilde  være  Bank,  og  det  vilde  være  Handels- 
selskab; det  vilde  være  Montfabricationens  og  hele  Penge- 
og  Creditvæsenets  uindskrænkede  Behersker;  det  vilde  være 
Skatteopkræver  og  Statsgjældsbestyrer;  det  vilde  være  Styre- 
ren af  saavel  de  Privates  som  Statens  hele  Indtægts-  og  Ud- 
giftsvæsen;  det  vilde  være  den  Tap,  hvorom  alle  Samfunds- 
forholdene skulde  dreie  sig!  Det  faldt,  fordi  det  lod  Regje- 
ringen  blande  sig  i  Sager,  der  ere  den  uvedkommende,  og 
fordi  dets  hele  Seddelvæsen  hvilede  paa  et  fuldstændigt  falsk 
Grundlag. 

De  Lærepenge,  Frankrig  havde  givet,  fordi  det  lyttede 
til  den  skotske  Fusentasts  daarende  Ord,  vare  blodige.  Man 
vogtede  sig  vel  for  en  Gjentagelse.  Da  derfor  kort  Tid  efter 
en  Person  ved  Navn  Roland  atter  søgte  at  sætte  « Systemet)* 
i  Scene,  mislykkedes  hans  Forsøg,  uagtet  det  skeete  under 
visse  Forklædninger,  fuldstændig.  Men  —  <■  om  hundrede  Aar 
er  Alting  glemt!«  Ja,  det  letbevægelige  Frankrig  er  ikke  en- 
gang hundrede  Aar  om  at  glemme:  halvfjersindstyve  Aar  efter 
Laws  Flugt  fra  Frankrig  blev  hans  Skrift  om  Penge  og  Handel 
oversat  paa  Fransk;  hans  Ideer  søgtes  atter  udbredte,  hans 
Navn  pristes  høilydt.  Den  revolutionaire  Regjering  søgte  ved 
sine  Assignater  endnu  engang  at  overbevise  Franskmændene 
og  Verden  om  «Lawismens')  Sandhed!  — 

Som  en  fattig  Flygtning  forlod  Law  det  Land,  han  faa 
Aar  i  Forveien  havde  betraadt  som  Millionair.  Han  begyndte 
nu  igjen  sit  tidligere  omflakkende  Liv.  Fra  Frankrig  drog 
han  til  Belgien,  derfra  til  England,  Baiern  og  Italien.  Han  ved- 
ligeholdt BrevvexUng  med  Regenten  og  Hertugen  af  Bourbon. 

Historisk  Archiv.    1871.     11.  7 

Beklagende  sig  over  den  franske  Regjerings  Haardhed  skrev 
han  til  denne  Sidste:  «Æsop  var  et  Mønster  paa  Uegennyt- 
tighed. Alligevel  beskyldte  Hoffolkene  ham  for  at  have 
Skatte  i  en  Kasse,  han  jævnlig  saae  til;  men  de  fandt  der 
kun  den  Klædning,  han  havde  havt,  inden  han  kom  i  Fyrstens 
Gunst.  Hvis  jeg  havde  frelst  min  Klædning,  vilde  jeg  ikke 
bytte  Stilling  med  dem,  der  beklæde  de  høieste  Embeder; 
men  jeg  er  nøgen.  Man  vil,  at  jeg  skal  leve  uden  at  eie 
Noget,  at  jeg  skal  betale  Gjæld  uden  at  have  Midlerne!«  Men 
Hertugen  forblev  døv  for  hans  Klager.  1 1723  skal  Law  have 
tænkt  paa  at  vende  tilbage  til  Frankrig.  Men  Eegentens 
Død  samme  Aar  nødte  ham  til  at  opgive  denne  Tanke ;  med 
Regenten  faldt  hans  sidste  Haab.  Montesquieu,  der  saae  ham 
i  denne  hans  Elendigheds  Tilstand,  siger  om  ham,  at  han 
stedse  var  den  samme  Mand;  stadig  var  hans  Hoved  opfyldt 
af  Planer,  af  Beregninger,  af  Talstørrelser ;  stedse  var  han  et 
Bytte  for  den  ulyksalige  Spillelidenskab.  Forstemt  og  mis- 
modig endte  han  sit  bevægede  Liv  i  Venedig  (1729). 

Aleksis   Petersen. 


Christiane  OeMensclilæger, 

født  Heger. 


Ikke  vil  Du  glemmes  ; 

Thi  en  ædel  Digter, 

Danmarks  herligste, 

Valgte  Dig  fremfor  alle  vort  Lands 

Guldlokkede  Piger 

Og  bandt  sin  Skjæbne  tU  Din; 

Og  længe  stod  Du  ved  hans   Side, 

Trofast  med  skjærmende  Blik, 

Vaagende,  værgende. 

Kæmpende,   aldrig  hvilende, 

Naar  det  gjaldt  Dine  Elskedes  Vel. 


Jraa  den  Mindesteen,  Normændene  have  lagt  over  Adam  Oehlen- 
schlægers  Grav,  staaer  foruden  Digterens  Navn  ogsaa  Navnet: 
Christiane  Georgine  Elisabeth  Oehlenschlæger,  født  Heger. 
Som  de  i  Døden  hvilede  ved  hinandens  Side,  saaledes  fulgtes 
de  ad  gjennem  Livet,  og  naar  vi  elske  denne  vor  første  Dig- 
ter og  med  Kjærlighed  gribe  ethvert  lille  Træk,  der  hjælper 
til  at  fuldstændiggjøre  os  Billedet  af  ham,  og  gjøre  dette  med 
Kette,  eftersom  hans  personlige  Liv  paa  mange  Maader  op- 
klarer og  forstaaeliggjør  hans  Digtervirksomhed,  blander  sig 
ind  i  den  og  udfylder  den,  saa  maae  vi  ogsaa  føle  en  virkelig 
Interesse  ved  at  kjende  den  Qvinde,  som  han  i  sin  tidligste 
Ungdom  kaarede  til  sin  Brud,  og  som  i  31  Aar  stod  ved  hans 
Side  som  hans  i  mange  Henseender  fortræffelige  Hustru. 
Ved  hendes  Kiste  talte  Jacob  Peter  Mynster  om  hende  i 
Forening  med  hendes  to  Sødskende,  Kamma  Kahbek  og  Carl 
Heger,  og  sagde  da:  « Ingen  af  Eder  har  kunnet  reise  sig  et 
Mindesmærke  i  Daad,  som  Historien  skal  fortælle,  men  aldrig 
kunne  dog  Karen  Margrethe,  Christiane,  Carl  Hegers  Navne 
forglemmes  i  dette  Land;  thi  forunderligt  var  deres  Liv  ind- 

flettet  i  næsten  alt  det  Ædleste,  Danmark  havde  i  deres  Tid«. 
Og  idet  han  taler  om  Christiane  alene,  hvem  han  bringer 
«den  sidste  Tak  for  den  lange  Kjærlighed,  Trofasthed  og 
Omhu«,  siger  han:  «Jeg  har  i  disse  Skilsmissens  alvorlige 
Dage  atter  dvælet  i  de  Kredse,  der  i  mange  Aar  samlede  sig, 
forandredes  og  opløstes.  Veninde!  Du  var  næsten  i  dem 
alle!  Thi  forunderlig  tiltrækkende  og  tiltrukken  fandt  vi  Dig 
med  Din  levende  Aand,  med  Dit  flammende  Hjerte,  snart 
her,  snart  der,  hjemme  i  de  forskjelligste  Samfund«.  —  Det 
er  saaledes  ikke  blot,  fordi  Christiane  Heger  var  Oehlenschlæ- 
gers  Hustru,  men  ogsaa  fordi  hun  som  selvstændig,  eiendom- 
melig  og  i  alt  Væsentligt  udmærket  Person  vil  kunne  vække 
Interesse,  at  jeg  i  al  Simpelhed  vil  søge  af  de  mange  enkelte 
Træk,  der  hist  og  her,  deels  i  Bøger,  deels  i  hendes  Venners 
Erindringer,  findes  spredte,  at  forme  et  Billede,  som  jeg  haaber 
maa  kunne  optages  med  Velvillie  af  enhver  almindelig  og 
naturlig  Læser. 

Christiane  Heger  blev  født  den  28de  Juli  1782.  Hendes 
Forældre  vare  som  bekjendt  Begge  begavede  Naturer,  men  de 
passede  ikke  sammen,  og  den  Lykke,  der  for  Børnene  i  et 
Hjem  udgaaer  fra  Forældrenes  sympathetiske  Samliv,  og  som 
er  Hjemmets  egentlige  Grundvold,  kjendte  de  Hegerske  Børn 
ikke  Meget  til.  Derimod  bleve  de  tidligt  paavirkede  af  det 
aandehge  Liv,  der  udbredte  sig  fra  de  mange  begavede  og 
talentfulde  Mænd  og  Qvinder,  som  gjæstede  Hjemmet.  Con- 
ferentsraad  Hegers  mangesidige  Talenter,  hans  paa  een  Gang 
ildfulde  og  forstandige  Væsen,  hans  Kjærlighed  til  Kunst  og 
Videnskab  lod  ham  søge  Omgang  med  de  Bedste  og  be- 
virkede, at  disse  igjen  fandt  Glæde  ved  hans  Omgang.  Hans 
Hustru  var  en  interessant,  hjertelig  Kone,  i  en  forbausende 
Grad  godgjørende,  men,  skjøndt  hun  egentlig  var  en  Kæmpe- 
natur, dog  i  sine  senere  Aar  noget  svagelig  og  af  et  meget 
heftigt  Temperament,  som  hverken  skulde  hjælpe  til  at  gjøre 
hende  legemlig  stærkere  eller  til  at  udjevne  de  ofte  uhygge- 
lige Scener,  der  fandt  Sted  mellem  hende  og  Manden.   Eahbek, 

der  satte  saa  megen  Priis  paa  hende,  saae  dog  det  høist 
ødelæggende  i  denne  Heftighed  og  sagde  om  hende,  «at 
Klingen  fortærede  Skeden«.  Var  hendes  Vrede  stillet,  blev 
hun  god  og  kjærlig,  men  saa  behandlede  hendes  Mand  hende 
ikke  altid  paa  den  rigtigste  Maade;  sit  Kors  bar  hun  med 
Gudhengivenhed  og  stræbte  altid  frem  til  det  Bedre.  Hun  var 
en  til  det  Yderste  sanddru  Person,  og  da  hendes  Hjerte  ogsaa 
var  rigt,  og  hun  var  fuld  af  aandelige  Interesser,  var  Om- 
gangen med  hende  lønnende.  Da  man  tilmed  ved  de  sjeld- 
nere  Besøg  i  dette  Huus  ikke  saa  meget  mærkede  til  det 
mindre  lykkelige  Forhold  mellem  Mand  og  Hustru,  er  det 
forklarligt,  at  Hegers  i  deres  rige  Kaar  og  hyggelige,  smag- 
fulde Omgivelser  kunde  samle  omtrent  hvem  de  vilde,  og  at 
de  Fleste  endog  med  Glæde  kom  til  disse  originale  og  ud- 
prægede Mennesker. 

Den  eneste  Bedrift  af  Christiane,  vi  kjende  fra  hendes 
tidligste  Tid,  er  den,  at  hun,  da  hun  endnu  ikke  kunde  tale 
og  altsaa  maatte  have  Vanskelighed  ved  at  udtale  et  Navn 
som  Karen  Margrethe,  døbte  sin  ældre  Søster  med  Navnet 
«Kamma».  Hun  har  ikke  dengang  anet,  at  dette  <<Kjæle- 
navu))  senere  skulde  blive  optaget  af  hele  Folket  som  Be- 
nævnelse for  denne  dets  Yndhng.  —  Stille  og  noget  tilbage- 
holdende voxede  hun  op  i  den  hjemlige  Kreds,  meest  paaagtet 
og  paavirket  af  Moderen,  hvem  hun  ogsaa  lignede  fremfor 
Faderen,  hvis  Natur  mere  var  gaaet  i  Arv  til  Kamma. 
Christiane  var  stærk,  paa  det  nær,  at  hun  undertiden  havde 
nogle  slemme  Krampeanfald,  der  altid  meldte  sig  med  en 
heftig,  uhyggelig  Latter. 

I  Foraaret  1798  blev  Christiane  i  Frue  Kirke  confirmeret 
af  Stiftsprovst  Bast,  der  syv  Aar  tidligere  i  samme  Kirke  havde 
confirmeret  Kamma.  Nogle  Maaneder  efter  blev  Christiane 
berøvet  den  daglige  Omgang  af  denne  Søster,  som  i  August 
holdt  Bryllup  med  Eahbek.  Skjøndt  der  var  syv  Aars  For- 
skjel  paa  disse  to  Søstres  Alder,  havde  de  dog  Meget  med 
hinanden   at   gjøre   og   vare   ogsaa  de  af  Sødskendene,   som 

fulgte  nærmest  ovenpaa  hinanden;  de  vare  de  Yngste,  de  tre 
Ældste  vare  Sønner.  Oprindelig  havde  der  ogsaa  været  tre 
Døttre,  idet  en  lille  Pige,  som  døbtes  Karen  Margrethe  var 
født  omtrent  to  Aar  før  Kamma  og  døde  kort  før  hendes 
Fødsel.  Ved  Kammas  Bryllup  maa  Savnet  af  Søsteren  være 
blevet  føleligt  for  Christiane.  Men  snart  skulde  hun  føle  sig 
endnu  mere  eensom,  idet  hendes  Moder  Foraaret  efter  plud- 
seligt og  uventet  døde.  Hun  var  nu  det  eneste  qvindelige 
Element  i  det  store  Huus,  hvor  hun,  saa  ung  som  hun  var, 
maatte  see  at  skabe  Hyggelighed  og  styre  de  indre  Anlig- 
gender for  sin  Fader.  Den  Tilfredsstillelse,  hun  vilde  have 
fundet  i  den  daglige  Omgang  med  sine  Brødre,  skulde  hun 
heller  ikke  kjende  Noget  til;  thi  Ingen  af  disse  boede  i 
Hjemmet.  Den  Ældste,  som  var  tretten  Aar  ældre  end  hun, 
Stephan  Heger,  der  mærkværdig  nok  i  Forbindelse  med  sit 
Talent  som  Skuespiller  og  med  sit  poetiske  Blik,  sin  fine  kritiske 
Sands  og  aandrige  Natur  forbandt  en  Raptus  for  Svømning, 
saa  stor,  at  hans  Tanker  i  mange  Tider  næsten  ganske  gik 
op  heri  og  bleve  realiserede  i  Ryssensteens  Badeanstalt,  i 
hvis  Oprettelse  han  havde  en  væsentlig  Deel  —  denne  Stephan 
Heger  var  som  bekjendt  i  Aaret  1796  gaaet  til  Theatret,  og 
ved  sin  Skjønhed  og  Begavelse  havde  han  her  vundet  den 
deilige  treogtyveaarige  Marie  Smidts  Hjerte  og  holdt  Bryl- 
lup med  hende  den  4de  Februar  1797;  han  boede  altsaa 
ikke  mere  i  Hjemmet,  og  paa  Grund  af  sine  undertiden  mindre 
elskværdige  Egenskaber  savnedes  han  maaskee  ogsaa  mindre 
her;  hans  geniale,  yndige  og  elskværdige  Hustru  blev  Chri- 
stiane en  kjær  Svigerinde.  Den  næste,  elleve  Aar  ældre  Bro- 
der, Carl  Heger,  «en  sand  Kunstner  i  Inderlighed,  en  Mester 
i  trofast  Venskab  og  varm  Hengivenhed«,  var  langt  mere 
Christianes  Yndling  og  vilde  som  Broder  i  høi  Grad  have 
været  hende  til  Glæde  i  Hjemmet;  men  han  og  Faderen 
havde  aldrig  sympathiseret ,  og  vi  træffe  ham  derfor  allerede 
flere  Aar  tidligere  som  Rahbeks  Contubernal  paa  "Bakke- 
huset«.  Den  tredie,  ni  Aar  ældre  Broder,  Peter  Heger,  havde 

som  Dreng  været  Søcadet,  men  den  strenge  militaire  Subor- 
dination kunde  han  ikke  godt  finde  sig  i;  han  tog  sin  Afsked 
og  gik  som  Styrmand  flere  Gange  til  Ost-  og  Vestindien. 
Naar  han  kom  hjem,  nod  Christiane  hans  Omgang  og  følte, 
hvor  kjær  hun  var  ham,  idet  han  ikke  alene  bragte  hende 
Gaver,  men  ogsaa,  saalænge  hans  Penge  sloge  til,  paa  alle 
Maader  søgte  at  forskjønne  hende  Livet.  Netop  omtrent  sam- 
tidigt med  Moderens  Død  kom  det  Sørgebudskab  til  det 
Hegerske  Huus,  at  han  var  bukket  under  for  den  vestindiske 
Feber. 

Man  vil  saaledes  see,  at  Christianes  Hjem  var  tomt  og 
eensomt  for  hende;  og  skjøndt  der  var  Meget,  som  kunde 
adsprede  hende,  skjøndt  hendes  Tid  tillod  hende  at  tilfreds- 
stille Trangen  til  Læsning  og  aandelig  Beskjæftigelse,  og 
skjøndt  den  store  Have,  der  hørte  til  Gaarden,  skaffede  hende 
Naturens  stille  Glæder,  savnede  hun  dog  Menneskers  og  især 
jevnaldrende  Qvinders  stadige  Omgang.  Sit  andet  Hjem  fandt 
hun  da  hos  sin  Søster  Kamma  Rahbek,  hos  hvem  hun  til- 
bragte en  stor  Deel  af  sin  Tid. 

Ovennævnte  Peter  Heger  var  forlovet  med  Rosings  næst- 
ældste Datter.  I  sine  Svigerforældres  Huus  havde  han  gjort 
Bekjendtskab  med  den  unge  Skuespiller  Oehlenschlæger; 
de  havde  følt  sig  tiltrukne  af  hinanden,  og  i  denne  Sammen- 
hæng kan  det  have  sin  Interesse  at  erfare,  at  Peter  Heger 
var  den  af  alle  Sødskendene,  som  lignede  sin  Søster  Chri- 
stiane meest.  Oehlenschlæger  beskriver  ham  selv  som  stærk, 
smuk,  behændig,  rank  og  blomstrende.  De  havde  Meget  med 
hinanden  at  gjøre,  og  Oehlenschlæger  forelæste  ham  ofte  sine 
Aandsfostre,  om  hvilke  Peter  Heger  havde  store  Tanker. 
Der  var  dog  undertiden  imellem  dem  Stridigheder,  som  ved 
deres  barnagtige  Natur  røbede  de  Stridendes  store  Ungdom- 
melighed. Oehlenschlæger  var  stødagtig  og  følte  sig  let  til- 
sidesat, Peter  Heger  var  ham  i  Følelsen  af  sine  stærkere 
Kræfter  for  stolt  og  bydende  med  sin  legemlige  Raskhed. 
Peter  Heger   var   en   elegant   ung  Mand   og    eit  udmærket 

Gymnastiker,  der  ofte,  ligesom  han  allerbedst  sad  i  Stuen, 
stod  paa  Hovedet  i  Sophaen;  han  havde  følgelig  altid  Meget 
at  udsætte  paa  Oehlenschlægers  Væsen,  der  var  ham  for 
keitet.  Engang  vilde  Peter  Heger  ride  ud  og  besøge  sin 
Svoger  Drewsen  paa  Strandmøllen,  og  han  foreslog  Oehlen- 
schlæger at  følge  med.  Endskjøndt  denne  endnu  aldrig  havde 
redet  paa  en  Hest  uden  et  øieblik  som  Dreng,  naar  en  Ri- 
dende besøgte  hans  Fader,  og  han  imidlertig  kunde  faae  Lov 
at  ride  lidt  rundt,  —  tog  han  dog  imod  Tilbudet,  leiede  sig 
en  Hest  og  fulgte  Vennen  med  en  lystig,  rolig  Mine  som  en 
gammel,  øvet  Rytter.  Heger  begyndte  at  trave  afsted  ud  ad 
Strandveien  til;  men  Oehlenschæger  fandt  Travningen  baade 
for  besværlig  og  for  stødende  og  galopperede  efter  ham;  men 
da  Heger  nu  ogsaa  lod  sin  Hest  galoppere,  kastede  denne 
Oehlenschlæger  Sand  i  linene,  hvorfor  han  lukkede  dem  i  og 
galopperende  gav  sig  Gud  i  Vold.  Han  har  uden  Tvivl  været 
meget  vred  og  følt  sig  yderst  fornærmet,  tilmed  da  Heger 
gjorde  Nar  af  ham  hele  Veien;  men  han  fik  Satisfåction ; 
thi  den  stolte  Rytter  faldt  af  Hesten  inde  i  Gaarden  paa 
Strandmøllen,  da  han  vilde  gjøre  Kaprioler  for  Damerne, 
medens  Oehlenschlæger  sad  stolt  paa  sin  Ganger. 

Under  et  andet  Besøg  paa  Strandmøllen  kom  P.  Heger 
og  Oehlenschlæger,  just  som  de  skulde  gaae  i  Seng,  op  at 
disputere  om  Smagssager ;  det  ene  Ord  tog  det  andet,  og  da  P. 
Heger  ikke  syntes  at  kunne  seire  paa  anden  Maade,  appellerede 
han  til  sine  Næver;  men  »skjøndt  det  vel  blot  var  en  Trusel, 
vilde  Oehlenschlæger  dog  ikke  oftere  udsætte  sig  for  at  ind- 
stævnes for  dette  Værnething«.  Saa  silde  som  det  var,  be- 
sluttede han  at  gaae  til  Kjøbenhavn  for  ikke  at  ligge  hos 
Heger  om  Natten.  Han  gik  og  var  allerede  en  Fjerdingvei 
borte  fra  Strandmøllen,  da  Nattekulden  og  Tanken  om,  hvad 
Fru  Drewsen  vilde  sige  næste  Morgen,  naar  hun  opdagede, 
at  han  saaledes  uden  Videre  var  gaaet  bort  om  Natten,  drev 
ham  tilbage  igjen  og  til  uden  at  tale  et  Ord  at  lægge  sig  ved 
Hegers  Side ;  denne  spottede  ham ;  Oehlenschlæger  taug,  imen 

gik  bort  tidligt  næste  Morgen.  Kort  efter  denne  Stridighed 
reiste  P.  Heger  til  Vestindien  uden  at  være  bleven  forsonet 
med  Oehlenschlæger,  og  paa  denne  Reise  døde  han.  At  For- 
soningen under  andre  Omstændigheder  hurtigt  vilde  kunne 
være  bleven  bragt  tilveie,  er  let  at  see,  eftersom  Striden  og 
dens  Braad  havde  en  saa  lidet  alvorlig  Charakteer,  og  efter- 
som de  to  unge  Mennesker  forresten  følte  sig  saa  sympathe- 
tisk  tiltrukne,  en  Sympathi,  som  spaaede  om  de  Følelser, 
Oehlenschlæger  senere  skulde  fornemme  overfor  denne  sin 
Vens  Søster,  der  lignede  ham  saa  meget.  Peter  Heger  fik  aldrig 
deres  Forlovelse  at  vide,  men  Oehlenschlæger  siger  selv,  at 
han  ikke  tvivlede  om,  «at  Efterretningen  \ilde  have  glædet 
den  brave  Sømand,  og  de  vilde  igjen  være  blevne  de  bedste 
Venner«. 

Stephan  Hegers  Bekjendtskab  havde  Oehlenschlæger  gjort 
ved  Theatret;  thi  samme  Aar  som  Oehlenschlæger  kom  her- 
til, debuterede  St.  Heger,  og  han  fik  snart  meget  venskabe- 
lige Følelser  overfor  den  ti  Aar  yngre  Elev,  hvis  « skjulte 
Talenter«  hans  fine  øie  nok  har  kunnet  opdage.  Da  han 
snart  selv  blev  kjed  af  sit  Theatervæsen,  indprentede  han  sin 
unge  Ven  de  samme  Følelser,  og  snart  tog  denne  ogsaa  sin 
Afsked.  Da  han  sidste  Gang  stod  paa  Scenen  med  St.  He- 
ger, sagde  denne:  «Nu  skal  Du  ikke  sætte  Din  Fod  her  før 
som  Directeur!",  en  Yttring,  som  i  Hegers  lidet  smigrende 
Mund  vidnede  om,  at  han  ikke  havde  saa  ringe  Tanker  om 
Oehlenschlæger.  Han  blev  dog  ikke  Directeur,  men  ti  Aar 
efter  stod  han  som  Hegers  Svoger  paa  Theatret  ved  Prøverne 
paa  "Axel  og  Valborg«,  og  lidt  efter  lidt  levede  Heger  op 
igjen  ved  Theatret  og  for  Kunsten  i  Oehlenschlægers  Stykker, 
og  navnhg  glædede  hanPubhcum  som  »Einar  Tambeskjæl ver », 
« Thorvald«  og  «Guilio  Romano«. 

Den  tredie  Broder,  Carl,  havde  Oehlenschlæger  truffet  hos 
Rosings,  men  denne  hans  senere  troe,  mangeaarige  Ven,  der 
beskeden  og  stille  kun  indlod  sig  lidet  med  Fremmede,  denne 

(«kunstelskende  Klosterbroder«  har  Oehlenschlæger  først  gjort 
nærmere  Bekjendtskab  med,  da  han  blev  hans  Svoger. 

En  Søster  til  Peter  Hegers  Forlovede  var  den  smukke, 
forstandige,  fiint  dannede  og  meget  elskværdige  Ophelia  Rosing, 
der  den  10de  Novbr.  1798  blev  gift  med  den  bekjendte  Land- 
oeconom  og  Politiker  Johan  Christian  Drewsen.  Hun  var, 
skjøndt  et  Par  Aar  ældre,  en  meget  god  Veninde  af  Chri- 
stiane Heger,  der  altsaa  i  de  Aar  fra  1796—98,  da  Oehlen- 
schlæger var  daglig  Gjæst  i  Rosings  Huus,  ogsaa  maa  være 
kommet  ofte  her.  Ikke  destomindre  synes  det,  som  om  Chri- 
stiane Heger  og  Skuespiller  Oehlenschlæger  hverken  have 
truffet  hinanden  her,  hos  Drewsens  eller  i  Stephan  He- 
gers Huus ;  ere  de  trufne  sammen ,  maae  de  ikke  have 
lagt  videre  Mærke  til  hinanden,  hvilket  alligevel  synes  under- 
ligt, da  det  maatte  interessere  Oehlenschlæger  at  gjøre  Be- 
kjendtskab med  sine  gode  Venners  Søster  og  Frøken  Heger 
at  kjende  Den,  som  hun  ialtfald  af  sin  Broder  Peter  havde 
hørt  ofte  og  fordeelagtigt  omtalt,  og  hvis  Navn  jo  ogsaa 
maatte  være  hende  bekjendt  fra  Theatret  og  fra  Rosings  Huus, 
hvor  han  behandledes  som  en  Søn.  Saa  Meget  er  imidlertid 
vist,  at  man  efter  Oehlenschlægers  eget  Udsagn  faaer  Indtrykket 
af,  at  han  ikke  havde  seet  Christiane  Heger,  før  han  hos 
Rahbeks  gjorde  hendes  Bekjendtskab.  Han  fortæller  herom 
saaledes:  »Strax  efter  min  Moders  Død  gjorde  jeg  paa  Bakke- 
huset Bekjendtskab  med  Fru  Rahbeks  Søster,  en  Datter  af 
Justitsraad,  siden  Etats-  og  Conferentsraad  Heger,  Christiane 
Georgine  Elisabeth,  en  meget  smuk  Pige  paa  sytten  Aar, 
sund  og  kraftig,  med  store,  blaae  øine,  sneehvid  Hud,  Rosen- 
kinder og  med  en  Haarvæxt,  hvis  Lige  jeg  aldrig  har  seet; 
thi  naar  hun  lod  de  lange,  askelyse  Haar  falde  ned,  kunde 
hun  aldeles  skjule  sig  deri.  Den  første  Gang,  jeg  saae  hende, 
bandt  hun  en  Krands  af  Kornblomster)).  Oehlenschlæger,  som 
nylig  havde  følt  den  dybe  Smerte  ved  sin  Moders  Død  og 
ved  hendes  Grav  sunget: 

Du  var  mig  huld! 

Faa  kun  kjende  mig  paa  denne  mørke  Klode; 

Du  kjendte  mig  og  reves  fra  min  Favn; 

Nu  staaer  jeg  knust  ved  Mindet  om  mit  Savn, 

Jeg  seer  Dig  aldrig  meer,  Du  Eiegode! 

han  fornam  nu,  idet  han  følte  sig  saa  forladt,  en  dyb  Trang 
til  at  finde  en  Qvinde,  til  hvem  han  med  hele  sit  varme 
Hjerte  kunde  slutte  sig,  og  i  hvem  han  kunde  finde  en  Er- 
statning for,  hvad  han  havde  mistet;  og  i  denne  Higen  og 
S^gen  fandt  han  da  denne  skjønne,  unge  Pige,  hvis  stille, 
tause  Væsen  lod  ham  ane  en  Verden  af  de  rigeste  Muligheder 
og  lod  ham  digte  sig  ind  i  en  saa  fyldig  Qvindenatur,  at  han 
der  saae  Trøsten  for  sin  Sorg,  Opfyldelsen  af  sin  Længsel  og 
Hvilen  for  sin  Higen.  Og  hun,  som,  naar  han  var  tilstede, 
roligt  sad  ved  sit  Sytøi,  men,  naar  hun  skottede  op  fra  det, 
i  sit  -Oie  røbede  en  vis  Opmærksomhed  for  den  unge,  tyve- 
aarige  Mand,  hvilken  Grund  har  hun  havt  til  at  føle  sig  til- 
trukken  af  ham?  Han  havde  været  en  middelmaadig  Skue- 
spiller og  var  nu  med  meget  Besvær  bleven  en  tarvehg 
Student;  det  var  Alt,  hvad  han  var.  Men  det  er  heller  ikke 
Studenten  som  saadan,  det  er  ikke  en  mere  eller  mindre  god 
Examen,  en  forelsket  Pige  forlover  sig  med.  Enhver,  som 
gjennem  Portraiter  og  af  ældre  Folks  Omtale  kjender  den  unge 
Oehlenschlægers  overordentlige  Skjønhed,  som  har  hørt  Stef- 
fens omtrent  paa  denne  Tid  skildre  ham  saaledes:  »Oehlen- 
schlæger gjorde,  da  han  blev  forestillet  for  mig,  et  stort 
Indtryk  paa  mig.  Hans  smukke  Ansigtstræk,  Ilden  i  hans 
^ine,  den  utaalmodige  Bevægelighed  i  alle  hans  Miner,  den 
underfulde  Blanding  af  blød  Længsel  og  trodsig  Dristighed 
i  alle  hans  Yttringer,  lode  mig  snart  erkjende,  at  en  af  mit 
Fædrelands  betydeligste  Ynglinge  stod  for  mig»  —  vil 
føle,  at  der  ikke  let  kan  tænkes  en  ung  Mand,  der  mere  end 
denne  propheterende,  inspirerede  Adam  Oehlenschlæger  vilde 
kunne  fængsle  og  aldeles  bemægtige  sig  en  ung,  begavet  og 
aandelig  udviklet  Qvindes  Væsen.  Skjønheden  havde  han 
fuldt  udviklet,    men   hans  Indre    drog  ikke  saa  meget  ved, 

hvad  det  var,  som  ved,  hvad  det  lovede,  og  saadanne  Tilskyn- 
delser ere,  især  for  phantasirige  Mennesker  som  den  unge 
Christiane  Heger,  de  stærkeste.  Noget  Egentligt  havde  Oeh- 
lenschlæger endnu  ikke  præsteret  dengang;  thi  vel  havde  han 
fyldt  en  Deel  af  Kruses  Ugeblad  med  Poesi  og  Prosa,  vel 
havde  nylig  Baggesen  ved  sin  Afskedsfest,  efter  at  Oehlen- 
schlægers  Sang  til  ham  var  afsungen,  givet  ham  sit  af  Taarer 
gjennem vædede  Exemplar  af  samme  tilbage  og,  idet  han  omfav- 
nede og  kyssede  ham,  testamenteret  ham  «sin  danske  Lyra»,  som 
han  ikke  havde  isinde  at  slaae  mere,  og  vel  maa  dette  Testamente 
have  bragt  et  vist  Røre  paa  Bakkehuset;  men  ikke  desto- 
mindre  kunde  Oehlenschlæger  dog  ikke  dengang  hverken  her 
eller  andetsteds  være  anseet  for  mere  end  en  lovende  ung 
Mand,  der  endnu  ikke  havde  opfyldt  nogensomhelst  af  de 
Forhaabninger,  man  knyttede  til  ham.  Men  alligevel  var  der 
Nok  ved  ham  til,  at  det  mere  og  mere  kunde  vække  Chri- 
stianes Kjærlighed  og  gjøre  den  mere  og  mere  bevidst  hos 
hende. 

Med  megen  Gjæstfrihed  blev  han  stadigt  modtaget  paa 
Bakkehuset,  og  naar  man  kj ender  hans  Natur,  kan  man 
vide,  hvor  fængslende  han  maa  have  været,  naar  han  fortæl- 
ler, at  «det  gik  ganske  fortræffeligt  med  lystige  Samtaler  og 
Fortællinger  den  hele  Aften«;  og  Kamma,  «den  lystige,  vit- 
tige Veninde » ,  for  hvem  han  maatte  være  en  reen  Vinding, 
kunde,  naar  han  gik,  ganske  roligt  udtale  Christianes  stumme 
■Onsker  om,  at  han  snart  igjen  vilde  komme  derud,  hvilket 
hun  forøvrigt  ganske  vist  ikke  havde  behøvet  at  bede  ham 
om  —  der  var  Nok,  som  drog  ham. 

Og  saa  skete  det  lidt  efter  lidt,  som  han  senere  beskrev 
sine  Børn  det  i  Digtet  "Frederiksberg)) : 

Ofte  denne  Port,  beruset 

Af  en  kjærlig  Ild, 

Aabned  sig  til  Bakkehuset, 

Da  var  Skjæbnen  mild  i 

Her  sin  Ungdoms  bedste  Glæde 

Eders  Fader  fandt; 

Eders  Moder,  hulde  Spæde! 
Her  hans  Hjerte  vandt. 

Vi  ville  høre  ham  selv  fortælle:  « Fulgte  jeg  nu  efter 
slig  en  lystig  Aften  Christiane  hjem  i  deiligt  Maaneskin  eller 
i  en  stjerneklar  Nat,  saa  forstummede  pludseligt  Lystigheden, 
jeg  blev  taus,  forlegen  og  alvorlig,  og  hun  ligesaa.  Som 
oftest  gik  vi  Arm  i  Arm  i  vore  egne  Tanker.  Endelig  gav 
Kjærligheden  mig  Mod,  efter  at  den  saa  ofte  havde  berøvet 
mig  Modet;  jeg  fremstammede  en  Kjærlighedserklæring;  hun 
forstod  mine  Aphorismer  ganske  godt;  og  endskjøndt  hun 
ikke  strax  kom  mig  imøde,  lod  hun  mig  dog  gaae  hjem  uden 
Fortvivlelse.    —    Snart  tillod  hun  mig  at  tale  med  hendes 

Fader  derom Til  denne  sjeldne  Mand  kom  jeg 

undseelig  og  bange;  jeg  sagde  ham  Alting  reentud,  at  jeg 
elskede  hans  Datter,  haabede  at  være  elsket  igjen;  at  jeg 
vilde  være  Advocat,  og  at  ørsted  havde  lovet  at  gjøre  mig 
færdig  i  to  Aar.  Høflig  og  rolig  hørte  han  mit  Ønske,  rin- 
gede, lod  sin  Datter  hente,  sagde  hende  med  faa  Ord,  hvad 
Talen  var  om,  lagde  vore  Hænder  i  hinanden  og  begyndte 
derpaa  strax  at  tale  om  andre  Ting,  hvormed  han  gjorde 
mig  en  stor  Tjeneste »>. 

Man  kan  vide,  at  denne  Forlovelse  baade  i  Hegernes 
Slægt,  paa  Bakkehuset  og  i  andre  de  Forlovede  nærstaaende 
Kredse  vakte  Glæde,  for  saa  vidt  som  man  overalt  holdt 
meget  af  de  Unge,  men  tillige  en  vis  Betænkelighed,  deels 
fordi  de  vare  saa  unge,  deels  fordi  det  saae  noget  uvist  ud, 
om  Oehlenschlæger  nogensinde  skulde  faae  sin  Examen;  det 
hjalp  jo  forresten  noget,  at  Christianes  Fader  var  meget 
velhavende. 

Det  er  aabenbart,  at  Forlovelsen  i  mange  Folks  øine 
har  hævet  Oehlenschlæger  og  paa  mange  Steder  gavnet 
ham,  fordi  han  nu  var  bleven  en  Svoger  til  den  saa  meget 
anseete  og  Meget  formaaende  Eahbek. 

Oehlenschlægers  Muse  var  ikke  skabt  til  at  vækkes  af  en 
Qvinde.    Som  Digter  trængte  han  ikke  til  Een,  han  aabnede 

sit  store  Hjerte  for  hele  Publicum;  derfor  var  det  heller  ikke 
denne  Ene,  der  skulde  vække  ham.  Hvis  Oehlenschlæger 
havde  skrevet  nogle  Kjærliglighedsdigte  til  Christiane  i  denne 
deres  Kjærligheds  første  Tid,  saa  havde  han  ganske  vist 
ladet  dem  trykke,  thi  det  var  aldrig  hans  Skik  at  holde  selv 
det  Intimeste  og  meest  Personlige  tilbage  fra  Offentligheden; 
hele  Publicum  var  han  Ven  med  i  den  Forstand,  at  han  gav 
det  at  læse  Alt,  hvad  han  skrev.  Men  han  har  uden  Tvivl 
ikke  skrevet  erotiske  Digte  til  sin  Elskede;  de  Følelser,  han 
nærede  for  hende,  udtalte  han  ikke  i  Digte  til  hende,  men 
gjemte  dem  for  senere  at  flette  dem  ind  i  sine  store  episke 
Arbeider,  hvor  vi  da  ogsaa  synes  at  kunne  gjenkjende  hende, 
naar  han  f.  Ex.  siger: 

"Pigen  er  skjøn,  blaaoiet,  blond  som  Homeriske  Skjønne». 
Denne  Tilbageholden  af  hans  Følelser,  indtil  de  kunde  udtale 
sig  i  hans  Digte,  var  Oehlenschlæger  egen;  han  udtaler  den 
selv,  naar  han,  idet  han  sammenligner  sig  med  Steffens,  siger: 
"Den  øieblikkelige  Inspiration  flød  bestandig  over  hans  Læ- 
ber; jeg  gjemte  min  Begeistring  til  mine  Værker«. 

Men  selv  om  Oehlenschlæger  ikke  i  denne  Periode  havde 
skrevet  Digte  til  Christiane,  vilde  det  dog  have  været  rime- 
ligt, at  det  nye  Kjærlighedsliv,  der  var  gaaet  op  over  ham, 
havde  yttret  sig  frugtbart  og  omdannende  i  hans  hele  Pro- 
duction;  men  heller  ikke  dette  skjønnes.  Han  skrev  ikke 
mere  eller  bedre  end  sædvanligt,  derimod  var  der  et  Omslag 
i  hans  ydre  Maade  at  være  paa;  han  var  munter  og  sorgfri, 
ivrig  og  fremadstræbende,  og  det  var  da  navnlig  hans  Leve- 
brødsstudium,  Juraen,  der  havde  lagt  Beslag  paa  hans  Kræfter. 
Men  hans  Natur  var  for  livlig,  hans  Flølelse  for  varm  og 
hans  Interesser  for  mange  til,  at  han  i  Længden  kunde  holde 
ud  ikke  at  beskjæftige  sig  med  Andet.  Han  gjorde  smaae 
Streiftog  over  paa  den  skjønne  Literaturs  Enemærker  og  be- 
gyndte med  at  besvare  Universitetets  Priisspørgsmaal  i  Æst- 
hetik.  Saa  kom  den  2den  April  1801  og  lagde  i  høi  Grad 
Beslag  paa  hans  Opmærksomhed;  han  skrev  Sange  til  Fe- 

sterne  i  denne  Anledning,  og  som  Belønning  herfor  blev  han 
valgt  til  Underofficeer  ved  Studentercorpset  og  snart  efter  til 
Commandeersergeant  og  Fanejunker  —  kort  sagt,  mange  Ting 
drog  ham  bort  fra  det  juridiske  Studium;  havde  han  Tid  til- 
overs, var  han  efter  sine  anstrengende  militaire  øvelser 
saa  træt,  at  han,  hvis  han  havde  taget  en  tør  juridisk  Bog  i 
sin  Haand,  vilde  være  falden  i  Savn;  thi  hertil  trængte  han 
meget  i  disse  Aar,  eftersom  det  jo  ikke  kan  nytte  at  negte, 
at  Christiane  Hegers  unge  Forlovede  endnu  ikke  var  fuldt 
udvoxet.  Han  spillede  ikke  sjeldent  Comedie,  læste  Lafon- 
taine,  Schiller,  Goethe,  Jean  Paul,  NovaUs,  Tieck,  osv.  osv. 
og  alt  under  denne  Læsning  gik  hans  aandelige  Udvikling 
mere  og  mere  for  sig,  og  han  følte  stærkere  og  stærkere,  at 
ogsaa  han  var  Digter.  Han  omgikkes  meget  med  Brødrene 
ørsted  —  A.  S.  Ørsted,  hans  Manuducteur,  havde  netop  i 
denne  Tid  forlovet  sig  med  hans  Søster  Sophie  —  og  Brø- 
drene Mynster;  han  lærte  flere  og  flere  berømte  Mænd  at 
kjende,  kom  en  Deel  i  Dreyers  Club  og  Borups  Selskab, 
oversatte    tydske   Fortællinger,    udgav   Nytaarsgaven    Siofna, 

r læste  Islandsk  og  var  i  alle  Henseender  saa  beskjæftiget  langt 
borte  fra  den  juridiske  Sphære,  at  der  ikke  kunde  være  megen 
Udsigt  til  en  hurtig  Tilendebringelse  af  dette  Studium.  Men 
nu  blev  det  reent  galt;  thi  nu  ankom  Steffens.  Og  Resul- 
tatet af  Oehlenschlægers  Omgang  med  ham  var  som  bekjendt 
den  deilige  Digtsamling  fra  1803.  Det  hele  Omslag,  der  nu 
var  skeet  med  Oehlenschlæger,  bevirkede,  at  han  mere  og 
mere  trak  sig  bort  fra  Verden  og  i  denne  Tid  næsten  ude- 
lukkende gjæstede  Rahbeks  og  Ørsteds;  Sophie  og  ørsted 
havde  nemlig  allerede  holdt  Bryllup,  og  hos  dem  tilbragte 
han  sine  fleste  Aftener  og  læste  høit  for  dem.  Christiane 
høre  vi  ikke  meget  til,  men  vi  kunne  sige  os  selv,  hvor  over- 
ordentlig en  Betydning  det  for  hende  har  havt  som  den  Nær- 
meststaaende  at  følge  hele  den  mægtige  Udvikling,  som 
foregik  hos  denne  store,  frodige  Aand,  og  hvorledes  hun  — 
om  hun  end  ikke  har  formaaet  heelt  at  følge  ham  paa  hans 

Flugt  —  dog  har  følt  sine  Vinger  voxe,  sit  Syn  udvidet  og 
sit  Hjerte  lyksaliggjort  ved  at  staae  ham  saa  nær,  dele  Alt 
med  ham  og  bestandig  være  knyttet  til  ham.  Hvorledes 
maa  hendes  Kjærlighed  til  ham  ikke  være  bleven  beaandet 
og  fæstnet  igjennem  denne  hans  Fuldkommengj øreise! 

Efter  at  have  skrevet  « Freias  Alter«,  « Thors  Reise  til 
Jotunheimo  og  «Vaulundurs  Saga»  foretog  Oehlenschlæger 
sig  den  første  Gang  i  sit  Liv  en  større  Reise,  nemlig  til  — 
Langeland.  Fra  Rudkjøbing  skriver  han  den  10de  Juli  1804 
et  Brev  til  Christiane,  hvori  han  inden  Beskrivelsen  af  Reisen 
ret  humoristisk  begynder  saaledes:  "Rudkjøbing!  Hører  Du, 
kj ære  Christiane?  Rudkjøbing!  Femogtyve  Mile  fra  mit  Hjerte*). 
Det  har  Noget  at  sige.  Svimler  Du  ikke  ved  at  tænke  Dig 
en  saadan  Afstand?  Et  saadant  svælgende  Dyb?  Ak,  I  arme 
Hjemmefødninger,  der  kun  have  i  det  Høieste  været  en  fire 
til  fem  Miil  fra  Eders  Hjerter,  hvor  jeg  beklager  Eder!  Du 
ønsker  formodentlig  gjerne  i  Din  lille  kjøbenhavnske  Afkrog, 
langt  borte  fra  Verden  at  høre  Noget  om  min  Reise«.  — 
Han  skildrer  den  nu  ganske  kort,  men  tilføier:  «Hvad  jeg 
forresten  saae  indvortes  og  udvortes,  agter  jeg  ikke  alene  at 
fortælle  Dig,  men  hele  PubUcum  og  det  paa  Vers  for  ei  i 
Prosa  at  profanere  det  Hellige«).  —  I  Forbigaaende  kan  man 
her  igjen  gjøre  den  Iagttagelse,  at  han  som  Digter  stiller 
Christiane  sammen  med  Publicum;  han  digter  ikke  Mere  til 
hende  end  til  det.  —  Beskrivelsen  blev  »Langelandsreisen«), 
der  snart  efterfulgtes  af  « Jesus  i  Naturen«.  Men  Hoved- 
digtet i  denne  Periode  og  tillige  Hoveddigtet  i  den  danske 
Literatur,  er  « Aladdin«.  Herom  skriver  han  selv:  «Jeg  greb 
med  ungdommelig  Ild  og  Begeistring  en  af  "Tusinde  og  een 
Nats«  skjønneste  Fortællinger;  og  den  naturhge  Lighed,  som 


*)  Den  siden  som  Romanforfatter  bekjendte  og  yndede  Lauritz  Kruse 
havde  dengang-  njlig  til  Kjøbenhavn  fra  Hamburg  sendt  et  Digt, 
der  begyndte  saaledes: 

"Tresindstyve  Mile  fra  mit  Hjem  — 

Tresindstyve  Mile  fra  mit  Hjerte«. 

dette  Eventyr  havde  med  mine  Livsforhold,  gav  maaskee  det 
Hele  noget  Naivt  og  Eget,  som  forstærkede  Virkningen. 
Havde  jeg  ikke  selv  i  den  hos  mig  opdagede  Digterevne 
fundet  en  forunderlig  Lampe,  der  satte  mig  i  Besiddelse  af 
Alverdens  Skatte?  Og  Phantasien  var  mig  en  Ringens  Aand, 
som  bragte  mig,  hvorhen  jeg  vilde.  Min  Dannelse  havde  ud- 
viklet sig  seent,  men  temmelig  hurtigt  ligesom  Aladdins,  og 
ligesom  han  havde  jeg  nylig  lært  at  kjende  Kjærlighed.  Min 
Moder  var  død,  og  da  jeg  skrev  Aladdins  Vuggesang  paa  hans 
Moders  Grav,  flød  mine  Taarer  over  min  egen  Moder.  Saa- 
ledes  berørte  denne  Fabel  i  mange  Punkter  mine  egne  Livs- 
forhold; jeg  ironiserede  ogsaa  dermed  og  var  mig  det  under 
Digtningen  ret  vel  bevidst ».  Alt,  hvad  Digteren  af  sit  eget 
Liv  skildrede  i  dette  deilige  Digt,  havde  Christiane  oplevet 
med  ham,  og  hvilken  Nydelse  har  der  ikke  herved  været  op- 
ladt for  hende!  Han  siger  selv,  at  hans  egen  Kjærlighed 
til  hende  har  inspireret  ham  til  de  erotiske  Skildringer,  der 
findes  i  Aladdin.  Have  vi  ikke  ellers  hørt  megen  Tale 
om  deres  Kjærlighedsforhold  —  et  Factum,  der  forresten 
noksom  taler  for,  at  deres  Kjærligheds  Natur  var  ægte,  thi 
en  saadan  skjuler  sig  altid  blysom,  —  og  have  vi  derfor  ikke 
kunnet  følge  dem  saa  inderligt,  som  vi  kunde  have  ønsket 
det,  hvor  rigt,  frodigt,  foraarsagtigt  og  kraftigt  aabenbarer 
den  sig  da  ikke  her  paa  een  Gang  for  os  i  disse  liflige  erotiske 
Skildringer,  hvor  stumt  og  stille,  uden  Navns  Nævnelse  vise 
de  os  ikke  hende  som  den  deihge  elskende  Qvinde,  og  hvor 
henrivende  skildre  de  ikke  ham  som  den  sjælfuldeste,  meest 
glødende,  mandige  Elsker :  det  er  det  meest  fortryllende  Ind- 
blik i  deres  Kjærlighedsliv,  vi  her  faae,  og  hvo,  som  kjender 
Digteren,  vil  vide,  at  det  ikke  afviger  fra  Virkeligheden; 
thi  han  gik  ikke  indespærret  med  sine  Følelser  overfor  en 
ung,  deilig  Elskerinde.  Hvor  lykkelig  har  han  dog  ikke  for- 
maaet  at  gjøre  hende,  deels  i  den  sande  Virkelighed,  deels 
derved,  at  hun  fulgte  ham  paa  hans  Digterbane;  thi  heller 
ikke  her  har  han  holdt  sine  Følelser  tilbage  for  hende,    og 

han  læste  altid  strax  for  hende,  hvad  han  havde  skrevet. 
Enhver,  som  har  læst  og  frydet  sig  ved  disse  Kjærligheds- 
skildringer  i  Aladdin,  maa  indrømme,  at  Digteren  gjorde 
vel  i  at  gjemme  sine  Følelser  fra  Smaadigte,  til  de  kunde 
udtales  i  hans  store  Mesterværker. 

I  Aladdin  feirede  Oehlenschlægers  Digternatur  en  glim- 
rende Seir,  og  i  Kampen  var  Juraen  gaaet  ynkeligt  tilgrunde; 
den  var  haardt  saaret  og  døde  efter  meget  kort  Tid.  Skjøndt 
han  efter  ørsteds  Mening  ikke  havde  et  Aar  tilbage,  inden 
han  kunde  have  taget  Examen,  "var  dog  nu  hans  Plan  fattet, 
han  opgav  Juraen,  han  følte,  at  Naturen  havde  skabt  ham 
til  Digter,  at  det  var  urimeligt  og  forgjæves  at  kæmpe  mod 
sit  Kald,  og  hans  Christiane  var  af  samme  Tanker«.  Men 
for  at  fuldende  sin  Udvikling  følte  han  Nødvendigheden  af  at 
komme  ud  at  reise.  Grev  Schimmelmanns  vare  begeistrede 
over  Aladdins  Digter,  han  gjorde  deres  Bekjendtskab,  og 
gjennem  Greven  indleverede  han  sin  Ansøgning  om  Eeise- 
understøttelse  til  Kongen.  Og  da  Schimmelmann  sagde  ham, 
at  den  vilde  blive  bevilget,  reiste  han  i  Begyndelsen  af  Au- 
gust 1805  uden  Videre  strax  til  Steffens  i  Halle.  For  at 
spare  Christiane  og  sig  selv  Afskedens  Sorg  sagde  han  hende, 
at  han  kun  foretog  sig  en  lille  Lystreise  paa  en  Maaneds  Tid. 

Fra  denne  Oehlenschlægers  store  Ungdomsreise  eie  vi 
Brudstykker  af  en  Brevvexling  mellem  ham  og  hans  Brud, 
og  et  Uddrag  af  disse  Breve  —  navnlig  af  Christianes  —  vil 
bidrage  til  at  skildre  Forholdet  imellem  dem  og  give  et  Be- 
greb om  den  varme,  trofaste,  inderlige  og  selvfornegtende 
Natur,  der  var  hende  saa  egen.  Den  19de  August  1805 
skriver  hun  fra  Drewsens  Landsted  «Springforbi»  ved  Ore- 
sund: 

Kjære  Oehlenschlæger! 

Det  er  mig  en  inderlig  stor  Glæde  endelig  engang  at 
kunne  skrive  et  Brev  til  Dig,  som  for  at  naae  Dig  maa 
befordres  længere  Vei  end  enten  til  Vestergade  eller  til  Lange- 
land.    Dersom  Du  vilde  troe,    hvad  jeg  i  denne  Anledning 

gjerne  vilde  sige  Dig,  da  vilde  det  blive  lige  saa  Meget,  som 
det  nu  er  Lidt,  jeg  har  at  fortælle  Dig;  men  da  jeg  meget 
vel  veed,  at  Du  stærkt  tvivler  om  Sandheden  af  min  Tale, 
naar  jeg  vil  give  Dig  et  Begreb  om  den  Rolighed,  hvormed 
jeg  saae  Dig  forlade  mig  for  at  gaae  lidt  ud  iblandt  Menne- 
sker, Du  saa  ofte  har  været  hos  med  Dine  Tanker,  uden  der- 
for at  komme  dem  nærmere,  saa  er  det  min  Hensigt  kun  at 
takke  Dig  for  Dit  kjære  Brev  og  dermed  lade  det  være  nok. 
Uden  ret  at  turde  vente  Brev  fra  Dig  den  Dag  gik  jeg  dog 
og  længtes  efter,  at  Karlen  skulde  komme,  i  den  Tanke,  at 

han  muligen  kunde  have  Noget  fra  Dig 

Vi  læse  flittigt  i  Dine  Bøger;  i  disse  Dage  have  vi  læst 
Aladdin.  Hvor  tidt  troer  Du  nu,  jeg  har  læst  den?  Levvel, 
min  gode  Oehlenschlæger! 

Fra  Halle  meddeler  Oehlenschlæger  den  17de  September 
1805  sin  Plan  om  en  længere  Reise  saaledes: 

Kjære  Christiane! 
øieblikket  er  kommet  at  give  Dig  Underretning  om, 
hvad  jeg  troede  hidtil  var  min  Phgt  at  tie  med.  Hvortil  et 
langt  Præludium  mellem  os,  som  kjende  og  forstaae  hinanden? 
Gode  Pige!  Med  al  min  Kjærlighed  og  Iver  for  min  Kunst 
har  mit  Hjerte  aldrig  glemt,  hvad  det  skyldte  Dig.  Aflade 
at  være  Digter  for  at  vorde  Ægtemand  —  det  vilde  Ingen 
af  os,  jeg  skulde;  at  forene  begge  Dele  ansaae  baade  Venner 
og  Fjender  som  en  smuk  Drøm;  men  sommetider  er  der 
Noget  i  Drømme.  Jeg  veed  nu  med  Vished,  at  Regjeringen 
vil  gjøre  Noget  for  mig  som  Digter.  Jeg  havde  dediceret 
mine  poetiske  Skrifter  til  Kronprindsen,  jeg  havde  gjort  et 
fordeelagtigt  Indtryk  paa  Schimmelmann;  nu  maatte  der 
smeddes,  mens  Jernet  var  varmt.  Men  hvad  var  at  gjøre? 
Søge  et  Embede?  Hvilket?  Jeg  vilde  jo  understøttes,  lønnes 
som  Digter,  og  det  kunde  kun  skee  paa  een  Maade,  ved  at 
søge  om  et  Reisestipendium.  Det  gjorde  jeg  da;  men  jeg 
kunde  ved  Afskeden  ikke  sige  Dig  det,  da  jeg  frygtede,  det 

skulde  gjøre  for  stærkt  Indtryk  paa  Dig.  Dertil  kom:  jeg 
vidste  jo  ikke,  om  min  Bøn  blev  opfyldt.  Skeete  det  ikke, 
hvi  da  foraarsage  Dig  en  dobbelt  Sorg,  først  ved  Afreisen, 
siden  over  en  forulykket  Plan.  Alle  vore  Venner  og  Veninder 
vidste  det;  kun  Du  ikke.  Nu  veed  Du  det«.  .  .  (Herpaa 
følger  den  Skrivelse,  ved  hvilken  Fonden  ad  usus  publicos 
meddeler  ham  Understøttelsen,  og  derpaa  tilfaier  han:)  .  .  . 
«Jeg  kj ender  saa  godt  Din  uegennyttige  og  rene  Kjærlighed, 
bedste  Christiane,  at  jeg  er  vis  paa,  at  dette  Brev  vil  glæde 
Dig,  endskjøndt  vel  Tanken  om  en  længere  Fraværelse  vil 
presse  Dig  Taarer  af  Dit  øie  o.  s.  v.» 

Herpaa  svarer  Christiane: 

Springforbi  den  13de  Septbr.  1805. 

Af  hvad  jeg  har  at  sige  Dig,  ligger  mig  Intet  saa  meget 
paa  Hjertet  som  at  forsikkre  Dig,  hvor  usigelig  kjær  den 
Tidende  var  mig:  "Oehlenschlæger har faaet Reisestipendium ». 
Inden  jeg  gaaer  videre,  maa  jeg  takke  Dig  ret  inderligt  for 
den  Omhyggelighed,  hvormed  Du  har  skjult  den  længere 
Reise  for  mig,  til  jeg  havde  forvundet  min  første  Sorg.   .  .  . 

Overbeviisningen  om,  at  Din  Reise  vil 

være  Dig  ligesaa  behagelig  som  gavnlig,  og  Haabet  om,  at 
den  ikke  skal  forandre  Dit  Sindelag  mod  Din  Christiane,  skal 
opholde  og  trøste  mig  i  Din  Fraværelse.  Velsignet  være  det 
-Øieblik,  da  Du  tog  Din  Beslutning,  og  velsignet  være  Enhver, 

som  bidrog  til,  at  den  blev  iværksat! 

Din  Christiane. 

Efter  at  have  givet  Oehlenschlæger  Meddelelse  om  en 
heel  Deel  literaire  Sager  ham  angaaende  skriver  Christiane: 

Den  Iste  Octbr.  1805. 

Jeg  har  været  lidt  syg,  men  befinder  mig  nu  meget  vel. 
Callisen*),  som  kom  til  mig,  talte  mere  med  mig  om  Dig 
end  om  min  Sygdom.     Han  roste  mig  meget  for  min  gode 

*)  Berømt  Læge,  der  selv  i  sin  Ungdom  havde  studeret  i  Leipzig. 

Opførsel  ved  DinAfreise.  Han  haabede,  Dine  Udsigter  skulde 
blive  gode,  men  var  vred  over,  at  man  ikke  havde  holdt  paa 
Steffens*).  Han  blev  saa  veltalende  over  de  to  danske  Genier, 
som  han  kaldte  Jer.  at  Du  næppe  troer  det.  —  Noget  af  det 
Første,  han  siger  til  mig,  naar  han  kommer  og  har  "ligget« 
sig  over  en  Stol,  er  for  det  Meste:  «Har  De  nylig  havt  Brev 
fra  Leipzig?')  Derpaa  er  da  Reinholdine  (Schønheyder)  fær- 
dig at  briste  af  Latter,  mens  jeg  underretter  ham  om,  at  Du 
er  i  Halle.  Han  fortæller  mig,  hvormeget  Grevinde  Schim- 
melmann  ynder  Dig  og  bestandig  taler  om  Dig;  jeg  bad  ham 
tale  for  Dig,  at  de  ikke  skulde  spise  Dig  af  med  600  Rd. 
aarlig  i  to  Aar. 

Dr.  ørsted  var  saa  god  iaftes  selv  at  bringe  mig  Dit 
Brev.  Han  blev  hos  os  til  over  Kl.  12,  og  vi  vare  meget 
muntre.  Fader  hentede  en  Flaske  Madeiraviin,  og  vi  drak 
Din  Skaal». 

Oehlenschlægers  Fader  fortæller  i  et  Brev,  Sønnen  fik 
kort  før  sin  Afreise  fra  Halle,  om  et  Besøg  i  Christianes 
Hjem  saaledes: 

"Strax  efter  at  jeg  fik  Dit  Brev,  var  jeg  hos  den  gode 
gamle  Etatsraad  Heger  og  lille  Christiane  og  læste  Brevet 
for,  til  megen  Glæde.  Da  jeg  gik,  holdt  hun  saa  meget  af 
mig;  jeg  krystede  hende  op  til  mig,  og  hun  sagde:  «Du  er 
dog  nu  den  eneste  Oehlenschlæger,  jeg  har  tilbage.  —  Den 
eiegode  Pige!  Men  Du,  min  gode  Søn,  maa  ikke  blive  skin- 
syg; thi  det  vilde  kun  nytte  Dig  lidet » 

Oehlenschlæger  havde  glædet  Alle  i  Hjemmet,  men  navnlig 
Christiane  med  flere  smukke  Smaa- Digte,  blandt  andre 
"Hjemvee«,  som  han  havde  sendt  hertil.  Inden  han  drog  bort 
til  Berlin  fra  Halle  sendte  han  Hovedfrugten  af  sit  Ophold 
der  til  Kjøbenhavn;  det  var  hans  første  Tragedie,  den  mæg- 
tige "Hakon  Jarl».  Efter  at  have  modtaget  den  skriver 
Christiane : 


*)  Steffens  var  som  bekjendt  bleven  kaldet  til  Professor  i  Halle. 

I  Torsdags  ankom  alle  Dine  Herligheder:  om  Aftenen 
var  jeg  hos  ørsteds  for  at  vise  Sophie  mit  Brev.  Vi  beslut- 
tede strax,  at  "Hakon  Jarl»  skulde  læses  Søndag  Aften.  Jeg 
paatog  mig  strax  at  skrive  ud  til  Bakkehuset  for  at  høre, 
om  det  var  Rahbek  beleiligt,  og  fik  det  Svar,  jeg  længe  havde 
anet:  at  Rahbek  ikke  havde  Tid  i  saa  lang  en  Række  af  Af- 
tener, saa  vi  maatte  slaae  af  Hovedet,  at  han  skulde  læse 
Stj^kket  for  os.  Carl  satte  mange  « Pænnedøer »  paa,  at  han 
ikke  kunde  læse  det;  men  da  han  længe  havde  betænkt  sig, 
sagde  han,  at  han  forbandet  gjerne  vilde.  Jeg  forberedte 
ham  paa,  at  Fader  kom  med  til  ørsteds;  nu  blev  han  meget 
forskrækket  og  forsikkrede,  at  Fader  vilde  sige,  han  læste 
« snavs«  for;  men  da  Karen  Margrethe  og  jeg  trøstede  ham, 
fattede  han  Mod.  Han  gik  strax  hen  til  Doctor  ørsted  for 
at  læse  paa  Stykket  og  blive  saa  bekjendt  med  det,  at  han 
i  det  Mindste  kunde  læse  Haanden  uden  Standsning;  men  Du 
kan  let  tænke,  at  jo  mere  han  læste,  desto  mere  angst  og  bange 
blev  han,  og  at  han  samme  Aften  ganske  tabte  Modet.  Fra 
det  øieblik,  han  havde  lovet  at  læse  det  for  os,  havde  han 
intet  Andet  i  Hovedet  end  det  svære  Arbeide,  han  havde 
paataget  sig.  Hvert  øieblik  foreslog  han  et  Menneske,  som 
han  svoer  paa,  kunde  læse  Stykket  tusinde  Gange  bedre  for 
end  han.    Rosing  var  ham  idelig  i  Hovedet«. 

Efter  flere  Bestemmelser  frem  og  tilbage  endte  det  da 
med,  at  Rosing  forelæste  Tragedien  hos  ørsteds  i  en  Kreds 
af  Oehlenschlægers  Nærmeste.     Christiane  skriver  herom: 

(•Saadan  en  Aften  har  jeg  aldrig  havt,  min  gode  Oehlen- 
schlæger, saaledes  som  da  har  jeg  aldrig  været  tilmode. 
Rosing  bad  os  bære  over  med  ham,  da  Din  Skrift  var  ham 
ganske  fremmed.  Han  blev  placeret  mellem  Carl  og  mig,  at 
vi  i  Nødsfald  kunde  hjælpe  ham,  hvilket  dog  sjeldent  behø- 
vedes. Han  læste  os  Hakon  Jarl  mesterligt  for  med  en 
mageløs  Enthusiasme;  hvert  Ord  gjorde  sin  Virkning,  og  jeg 
maatte  kysse  og  omfavne  ham,  da  jeg  ikke  havde  Dig.  Da 
jeg  blev  ene,  yttrede  min  Glæde  og  Forbauselse  sig  i  Taarer«. 

Oehlenschlæger  havde  forlangt,  at  Stykkets  Existens  fore- 
løbigt skulde  holdes  hemmelig  for  alle  Andre  end  dem  i 
den  nærmeste  Kreds.  H.  C.  ørsted,  der  med  varm  Begeistring 
følte  dets  Skjønhed,  læste  det  op  for  Flere,  hvilket  han  og- 
saa  godt  kunde,  da  hele  Byen  vidste  om  det,  men  dette 
misbilligede  Christiane  meget.  Hun  begjærte  snart  Stykket 
af  ørsted,  for  at  Rahbek  kunde  læse  det,  da  han  var  til- 
bøielig  til  at  indlevere  det  til  Theatret.  -Ørsted  gav  hende 
det,  men  det  blev  aftalt,  at  de  intet  Skridt  skulde  gjøre, 
førend  de  havde  faaet  nærmere  Underretning  fra  Oehlen- 
schlæger, men  nogle  Dage  efter  erfarede  ørsted  i  Byen,  at 
det  var  indleveret,  hvoraf  skjønnes,  at  Christiane  betragtede 
sig  som  Den,  der  havde  at  tage  Bestemmelse  i  denne  Sag 
uden  Indblanding  af  Oehlenschlægers  nærmeste  Ven.  Hun 
hk  gjennem  « Hakon  Jarl»  Begreb  om,  hvilken  gavnlig  Ind- 
flydelse Oehlenschlægers  Reise  havde  paa  hans  digteriske 
Production,  og  kort  efter  skriver  hun  til  ham  og  kommer 
ham  imøde  med  det  Forslag,  at  han  skulde  reise  endnu  et 
Aar.  Ole  H.  Mynster  havde  talt  med  hende  og  sagt,  at  det 
var  et  Offer,  hun  burde  gjøre  Fædrelandet.  Paa  en  anden, 
mere  praktisk  Maade  beviste  hun,  at  det  var  hendes  Alvor, 
at  hun  ønskede,  han  skulde  fortsætte  Reisen.  Da  nemlig  de 
to  Aar  af  hans  Reisestipendiums  Tid  vare  udløbne,  meente 
hun,  at  det  vilde  være  skammeligt,  om  han  ikke  fik  Stipen- 
diet fornyet  og  vel  endogsaa  forhøiet;  thi  hun  fandt,  at 
Staten,  som  i  hine  Krigens  pengeknappe  Tider  maatte  spare 
paa  sine  Udgifter,  gav  ham  altfor  Lidt  i  600  Rd.  Schim- 
melmann  og  Reventlow  undte  gjerne  Digteren  et  Aars  For- 
længelse, men  da  Poesien  ikke  stod  i  synderlig  Yndest  hos 
Frederik  VI,  var  man  ikke  vis  paa,  at  han  vilde  opfylde 
Ansøgningen.  Christiane,  som  i  længere  Tid  havde  havt 
Underviisning  i  at  skrive  og  havde  meget  Talent  herfor,  skrev 
nu  Ansøgningen  saa  smukt  som  muligt,  og  saaledes  bragte 
Schimmelmann  den  til  Kongen,  der  blev  rørt  over,  at  en 
Brud  saaledes  hjalp  sin  Brudgom,  og  bevilgede  Ønsket;   han 

beundrede  den  deilige  Haandskrift,  og  idet  han  gik  ind  i 
Kabinetssecretariatet  med  Ansøgningen,  spurgte  han:  aKan 
Nogen  af  Jer  skrive  saa  smukt  ?» 

I  Berlin  var  Oehlenschlæger  meget  optaget  af  Selskaber 
og  Omgang  med  Folk  som  Fich  te  og  Alexander  v.  Humboldt ; 
i  Weimar  havde  Goethe  bemægtiget  sig  hele  hans  Interesse, 
indtil  Slaget  mellem  Preusserne  og  Franskmændene  den  14de 
October  1806  lagde  Beslag  paa  en  Deel  af  den;  i  Dresden 
var  han,  saa  ofte  han  havde  Tid  tilovers,  paa  Billedgalleriet 
eller  sammen  med  Ludvig  Tieck,  og  da  han  endvidere  paa 
denne  Tid  havde  digtet  « Baldur  hin  Gode»,  havde  han,  som 
af  Naturen  ikke  var  nogen  stor  Ynder  af  Brevskriveriet,  ikke 
sendt  mange  Breve  til  Christiane,  hvorfor  hun  sender  ham 
«en  god  lille  Stikpille«  til  Paris.  I  et  Brev  til  H.  C.  Ørsted 
beder  han  denne  hilse  hende  og  sige,  at  hans  Forsvar  vil 
komme  vældigt,  og  at  hun  vil  fortryde  sin  Bebreidelse.  I 
Provst  Schmidts  Dagbøger  hore  vi,  hvori  Forsvaret  bestod; 
han  skriver:  "Oehlenschlæger  viste  os  en  yderst  nitid  skreven, 
med  enkelte  af  ham  selv  tegnede  Vignetter  forsynet  Samling 
af  tydske  Digte  under  Titel  «Wanderungen  eines  jungen 
Ritters  »*),  som  han  fra  Paris  sendte  sin  Kjæreste  til  Erstat- 
ning for,  at  hun  i  lang  Tid  ikke  havde  faaet  Brev  fra  ham. 
Bindet  var  ogsaa  hoist  elegant  i  Saffian  med  Guldsnit.  Af 
Indholdet  saae  vi  kun  Slutningsepilogen ,  der  indeholdt  en 
naiv  Commentar  over  hans  Vaaben,  tegnet  i  himmelblaat 
Felt». 

Snart  efter  fik  hun  sendt  hans  nye  Arbeide,  »Hakon  Jarls« 
Modsætning  »Palnatokc')  med  et  Digt  til  Veninderne  o:  Kamma 
Rahbek  og  Sophie  -Orsted,  og  hun  modtog  saaledes  en  ny  Er- 
statning, fordi  hun  saa  længe  skulde  savne  ham. 

Ved  Englændernes  Overfald  paa  Kjobenhavn  1807  brændte 
under  Bombardementet  Conferentsraad  Hegers  Gaard  paa  Norre- 


*)  Schmidt  har  anført  denne  Titel  galt;  thi  den  rigtige  er:  «Der  ir- 
rende Ritter",  hvilken  Oehlenschlæger  nævner  i  det  nedenunder 
aftrykte  Brev. 

gade,  og  fra  at  være  en  rig  blev  han  til  en  fattig  Mand; 
det  var  for  ham  og  Christiane  tunge  Prøvelsens  Tider,  men 
de  bar  dem  med  Dygtighed  og  uden  at  tabe  Modet.  Da 
Oehlenschlæger  i  Paris  fik  Underretning  om  Ulykken  skrev 
han  til  Christiane: 

Paris  d.  25de  Oct.  1807. 

Kjære  Christiane! 

Jeg  iler  at  udose  mit  Hjerte  for  Dig,   min 

gode  Pige! Du  har  længe  Intet  hørt  fra  mig. 

Min  Taushed  i  de  senere  Tider  fordrer  ingen  Undskyldning; 
at  jeg  taug  saalænge  mellem  «den  irrende  Kitter))  og  »Pal- 
natoke«,  var  Palnatokes  Skyld;  jeg  arbeidede  paa  den,  levede 
et  fredeligt,  lykkeligt  Hverdagsliv,  den  ene  Dag  som  den 
anden.  De  egne  Tanker  og  Ideer,  som  reiste  sig  i  min 
Sjæl,  udtrykkede  sig  i  mit  Digt,  og  jeg  havde  forresten  i 
Ordets  egentlige  Forstand  Intet  at  sige  Dig,  uden  min  Hen- 
givenhed, som  Du  kjendte 

Kjære  Pige!  Vistnok  har  jeg  ikke  været  i  Kjøbenhavn 
og  deelt  Faren  og  Skrækken  med  Eder,  men  min  Qval  og 
Ulyksalighed  har  ikke  været  mindre.  I  langsomme,  bedske 
Skaaler  har  jeg  drukket,  hvad  I  pludselig  have  slugt.  Endnu 
mens  Alt  var  roligt  i  Danmark  og  vel  inden  Borde,  havde 
vi  her  i  Paris  den  sandsynligste  Frygt  for,  hvad  der  vilde 
skee.  Skjæbnens  sorte  Skyer  begyndte  for  vore  -Øine  at  trække 
op  over  vort  arme  Fædreland,  medens  man  her  i  Paris  cele- 
brerede idelige  Fredsfester.  Tænk  Dig  den  raffinerede  Pine 
at  sidde  i  et  Theater,  see  muntre  Glædesfester  opføres,  et 
lykkeligt  seirende  Folk  juble,  Luxus  og  Flor  og  Overflødighed 
rundtomkring,  og  nu  med  Sjælens  -Øie  at  stirre  ud  gjennem 
Theatervæggen  i  den  dunkle  Horisont  i  Nord,  see  den  engel- 
ske Flaade  paa  Bølgerne,  den  franske  Armee  paa  Landjorden, 
Kronborg  som  en  Ulykkesprophet  hæve  sin  Isse  over  øre- 
sund  —  og  det  arme  Kjøbenhavn!  Og  Eders  græsselige  Ko! 
Just  paa  Fredsfesten  her  i  Paris,  som  jeg  havde  været  i 
Notre  Dame,  hørt  Te  Deum,  seet  hele  den  franske  Pragt  og 

Magt,  Napoleon  for  første  Gang  i  mit  Liv  i  Ridderdragt  un- 
der en  Thronhimmel,  Senatet  og  alle  Raaderne  i  deres  Stads- 
uniformer,  en  vrimlende  Mængde  af  det  Pariserpublicum, 
hort  Bravoraab  og  Glædesskrig,  tryllet  min  poetiske  Aand  i 
Carl  den  Stores  Dage  —  derfra  gjort  et  Spring  til  Norden, 
det  gamle  Norden  og  dets  forsvundne  Magt  —  kom  jeg 
træt  og  veemodig  hjem  og  fandt  der  det  sidste  Brev  fra 
Rahbek,  Karen  Margrethe  og  Job.  Lutter  Glæde!  Landreiser! 
Spøg  og  Skjerts!  Rahbek  kalder  mig  i  dette  Brev  en  lyk- 
lelig  Digter!  Ja  virkehg  en  lykkelig  Digter!  Lykkelig  som 
den  arme  Camoens,  der  havde  sin  Luciade  færdig,  just  som 
hans  Fædreland  gik  tilgrunde.  Levede  Camoens  nu,  kunde 
han  virkelig  vorde  lykkelig;  han  havde  da  Stof  til  en 
skjønnere  Luciade  end  den  første  —  men  jeg  arme  Danske!"  — 
Efter  at  have  udviklet  sin  Smerte  ved  netop  i  dette  Øie- 
blik  at  have  skrevet  cPalnatokes  hvor  den  nordiske  politiske 
Vælde  er  Digtets  Stof,  og  efter  derpaa  at  have  skildret  den 
Spænding,  han  og  hans  Landsmænd  havde  været  i  ved  alle 
de  løse  Rygter,  blandt  hvilke  det,  at  Frederiksberg  Slot  var 
brændt  og  hele  hans  Fødestavn  gaaet  tilgrunde,  tilføier  han: 
«Da  græd  jeg.  Jeg  saae  Rahbek  og  Orsted  og  Carl  svømme 
i  Blod,  min  gamle  Fader  i  den  yderste  Livsfare.  Men  jeg 
følte  mig  en  Spartaner  og  anklagede  Skjæbnen,  som  ikke 
tillod  ogsaa  mig  at  falde  ved  Thermopylæ  med  mine  Brødre«. 
Senere  skriver  han  i  samme  Brev:  «Min  Kjærlighed  til  mine 
Elskede  voxede,  saa  meget  mere,  da  jeg  ikke  vidste,  om  vi 
sympathiserede  sammen  paa  denne  eller  hi  in  Side  Graven; 
men  denne  Grav  forekom  mig  som  en  ubetydelig  Grøft,  der 
var  let  overspringelig.  Saaledes  kom  jeg  hjem  med  et  fromt 
Hjerte  og  bad  inderlig  til  Gud.  Fra  dette  -Øieblik  var  jeg 
roligere.  Men  Tid  efter  anden  begyndte  dog  Fædrelandets 
Ulykke  at  staae  for  mig.  Om  Natten  tænkte  jeg  paa  Eder 
og  ønskede  inderligt,  at  I  maatte  leve.  En  skjøn  Efteraars- 
dag,  da  jeg  havde  gjort  mig  en  Tour  og  var  let  om  Hjertet, 
anede  der  mig  noget  Godt.    Da  jeg  kom  hjem,  laa  der  Brev 

fra  H.  C.  ørsted.  I  levede  Alle!!  O,  hvor  takkede  jeg- 
Gud!  Hvor  glædede  jeg  mig!  Selv  at  Eders  Gaard  var 
brændt,  kunde  ikke  forstyrre  min  Glæde.  Kort  derefter  fik 
jeg  Dit  Brev.  O,  skriv  mig  snart  Mere,  Mere  til.  Detailleer 
mig  Alt,  kjære  Christiane!  Jeg  slutter  ikke  her.  Jeg  tager 
fat  paa  min  Søsters  Brev,  (thi  jeg  er  deelt  imellem  Eder): 
deraf  vil  Du  erfare  min  øvrige  Tilstand. 

Din  Oehlenschlæger. 

De  sidste  to  Brudstykker  af  denne  Correspondance  ere 
af  Breve  fra  Christiane  og  vise,  at  hun  langtfra  at  søge  at 
standse  det  optrækkende  Uveir  mellem  Oehlenschlæger  og 
Baggesen,  meget  mere  æggede  Oehl.  imod  B.,  fordi  denne 
var  hendes  Natur  saa  meget  imod,  at  hun  ikke  kunde  ønske 
ham  i  nært  og  venskabeligt  Forhold  med  Den,  der  var  hende 
kjærest.     Hun  skriver: 

«Jeg  har  været  to  Aftener  i  Selskab  med  Baggesen  til 
Rahbeks  og  hørt  ham  synge  Skjærslippervisen.  Den  ene  Af- 
ten fulgte  han  mig  hjem  og  gjorde  mig  noget  forlegen  ved 
at  sige,  at  Stykket  « Korsøer »  i  Langelandsreisen  var  gaaet 
ham  nær.  Din  Søster,  fortalte  han  mig,  var  Dig  en  meget 
værdig  Søster,  fuld  af  Aand  og  Vittighed,  men  aldeles  uvi- 
dende. Han  er  kommet  meget  til  ørsteds,  og  Sophie  har 
været  i  Korsøer  med  ham,  hvilket  synes  mig  maa  have  været 
en  Stik  for  hende.  Du  er  en  velsignet  Dreng,  det  maa  jeg 
sige  Dig  i  Anledning  af,  hvad  Du  saa  kjærUgt  har  forklaret 
mig  om  Misforhold  i  Familier  eller  blandt  Venner.  Jeg  vil 
blot  bemærke,  at  Fraværelsen  tidt  er  en  herlig  Ting,  da 
dømmer  man  ofte  mildere  end  nærværende'''). 

'  Vi  have  fundet  en  deilig  Straf  ude  paa  Bakkehuset  for 
al  Slags  AfFectation,  det  er  «atputte  FolkiMiøsen»,  der,  som 
Du  vel  veed,  (efter  en  gammel  Geographi)  er  et  svigefuldt  og 
ulyksaligt  Hav.      Derfor  skulle  affecteerte  Dyr,  siger  Karen 


*)  Her    sigtes    maaskee    til    H.  C.   Ørsteds    mindre    venlige  Dom    om 
Familien  Heger  og  hans  Udtalelser  til  Oehlenschlæger  herom. 

Margrethe,  ud  paa  Dybet  i  smaae  Baade;  ligesom  de  ere 
raeer  eller  mindre  miøsiske  (affecteerte),  skulle  de  have  stirre 
eller  mindre  Baade  og  ud  paa  meer  eller  mindre  farlige  Ste- 
der. Naar  de  ere  uforbederlige,  kastes  de  ud  i  Miesen  sim- 
plement;  men  der  gives  ogsaa  saadant  Miøseri,  hvorfor  blot 
Brugen  af  Vandet  kan  hjælpe.  Denne  Sygdom  findes  nu  vel 
noget  hos  de  fleste  Mennesker,  men  med  Forskjel.  Den,  der 
kun  har  en  ubetydelig  Eem  af  Huden,  kan  let  blive  anstuk- 
ken  af  Baggesen,  der  er  en  værdig  Lem  til  Miøsen*).  — 

«Din  Baldur  har  jeg  læst  flere  Gange  med  tiltagende 
Glæde.  Jeg  var  lidt  syg,  da  jeg  fik  Manuscriptet,  men  bedre 
Medicin  kunde  jeg  ikke  faaet;  den  Enthusiasme,  jeg  kom  i, 
bragte  Blodet  i  en  Circulation,  som  curerede  mig.  Baggesen 
har  jeg  kun  een  Gang  hørt  tale  om  Baldur;  men  jeg  forstod 
hans  Tale  ligesaa  slet  som  Noureddins  til  Aladdin**).  Han 
er  af  de  Mennesker,  man  snart  faaer  Nok  af;  mig  kjeder  hans 
Vrøvlen  i  det  Mindste  adskilligt ». 

Dette  sidste  Brev  blev  endnu  sendt  Oehlenschlæger  til 
Paris,  hvorfra  han  nu  tog  til  Italien  for  først  i  Begyndelsen 
af  1810  at  vende  tilbage  til  Kjøbenhavn.  Men  i  den  lange 
Ventetid  fik  Christiane  i  «Axel  og  Valborg«  og  «CorreggiO'> 
stadigt  Beviser  nok  paa,  at  var  end  Længselstiden  lang  for 
hende,  saa  var  den  gavnlig  for  hendes  Brudgoms  digteriske 
Udvikling;  og  saa  kunde  hun  jo  sagtens  taale  at  vente  og 
at  længes. 

Medens  Oehlenschlæger  saaledes  færdedes  rundt  i  Verden, 
havde  hun  det  ikke  meget  overeensstemmende  med  sin  Trang 
herhjemme,  meest  fordi  hun  savnede  Hygge  og  Fylde  i  sit 
Hjem,  hvorfor  hun  stadigt  i  Veninders  Huse  søgte  den  Til- 
fredsstillelse, hun  ikke  fandt  her.    Og  disse  Veninder  tale  til 

*)    Christiane  havde  den   samme   Lyst   som   Kamma    til    at    give  Øge- 
navne og  forbytte  Folks  Navne.    Hauch  siger  til  Hjort:  At  forbytte 
vore  Navne  har  Du  nok  lært  af  Fru  Oehlenschlæger;  naar  hun  er 
vred  paa  mig,  veed  jeg,  det  bekommer  mit  Navn  ilde. 
**)   Baggesens  Riimbrev  til  Oehlenschlæger  i  Paris  1806. 

megen  Ære  for  Christiane.  Oftest  træffe  vi  hende  hos  Kamma, 
ofte  paa  Strandmøllen,  hos  Kosings  elskværdige  begavede 
Datter,  den  smukke  Fru  Drewsen,  til  hvem  Oehlenschlæger 
synger: 

Min  Christianes  herlige  Veninde, 

Min  Stolthed  er  at  kalde  mig  Din  Ven. 

Naar  Christiane  var  i  sit  Hjem  i  Kjøbenhavn,  gik  hun 
i  lang  Tid,  da  hun  efter  Bombardementet  var  flyttet  fra  Nør- 
regade til  Hjørnet  af  Viingaardsstræde  og  Sqvaldergade, 
hver  Aften  her  fra  sin  Bolig  op  til  sine  Veninder,  Frøke- 
nerne Hammeleff,  der  boede  hos  deres  Oldemoder,  Univer- 
sitetsprocantsler  Pontoppidans  Enke  paa  Hjørnet  af  Skiden- 
stræde o:  Krystalgade  og  Nørregade;  hendes  Læge  havde 
foreskrevet  hende  en  saadan  regelmæssig  daglig  Bevægelse  i 
frisk  Luft;  hun  blev  da  sædvanligviis  hos  Fru  Pontoppidan 
om  Natten  og  gik  hjem  næste  Formiddag.  Den  unge  Peter 
Hjort  var  Christianes  stadige  Ledsager  paa  disse  Aftentoure; 
thi  da  han  og  hans  Bedstemoder  boede  i  Nærheden  af  hende, 
og  hun  i  Almindelighed,  inden  hun  gik,  kom  over  til  hans 
Tanter,  som  ogsaa  vare  hendes  Veninder,  traf  det  sig  saa- 
ledes,  at  han  kom  til  at  ledsage  hende,  da  hun,  efter  en 
Aften  at  være  bleven  slaaet  med  Stok  af  en  Herre,  havde 
faaet  en  vis  Kespect  for  at  gaae  alene.  Han  siger  selv,  at 
« Samtalen  med  denne  friske  Aand,  <lenne  loyale  Charakteer, 
udklækkede  ædle  Frøkorn  i  hans  Sjæl».  Han  kalder  hende 
«en    kraftfuld,    skjøn,    forstandig  og  livlig  ung  Pige«.    Var 

I  han  saaledes  meget  taknemmelig  og  glad  ved  hendes  Omgang, 
saa  viste  han  ogsaa  sin  Taknemmelighed  i  Gjerningen,  idet 
han  jævnligt  »besørgede  Ærinder  for  hende,  fulgte  hende  og 
ydede  al  den  Bistand,  som  kunde  falde  for  en  saadan  Knøs«. 
■En  høit  betroet  Mission  var  det,  da  hun  den  Aften  i  April 
1809,  da  Oehlenschlæger  havde  Benefice  for  Palnatoke,  sendte 
P.  Hjort  i  Parterret,  for  at  han  skulde  undersøge,  hvorvidt 
man  vilde  hædre  Forfatteren.  Udfaldet  var,  at  man  ved  Tæp- 
pets Fald  klappede  og  raabte  Leve  for  Digteren.      «Det  maa 

man  være  tilfreds  ined!»  sagde  hun,  « næsten  med  en  Gene- 
rals Værdighed  i  Felten,  hvem  det  meldes,  at  dog  kun  saa 
og  saa  Meget  er  tabt". 

Den  Ældste  af  Christianes  ovennævnte  muntre  og  vittige 
Veninder,  Frøkenerne  Hammeleff,  Nikoline,  var  beundret  som 
et  Mønster  paa  fiin  Qvindelighed  og  ædel  Tone;  hun  spillede 
en  Rolle  i  Conferentsraad  Constantin  Bruns  Huus,  hvor  det 
paa  Grund  af  den  udsøgte  Mængde  Celebriteter  var  vanskeligt 
at  komme  til  at  gjøre  sig  gjældende.  Her  funklede  hendes 
Viid,  og  her  gav  hun,  naar  hun  var  godt  oplagt,  smaae  Tour- 
neringer  med  Baggesen,  « denne  Mester  i  Selskabelighed«),  og 
i  saadanne  Tourneringer  fik  hun  Brug  for  "sit  urbane,  attiske 
Salt»  og  sine  fine  Allusioner;  her  blev  hun  ogsaa  forlovet 
med  den  kjække,  djærve  og  trofaste  Normand,  Reinhardt,  der 
som  tidligere  Hovmester  for  den  ældste  Søn,  Carl,  levede  der 
i  Huset;  ban  blev  senere  Professor  i  Zoologi  ved  Kjøbenhavns 
Universitet. 

Christianes  indflydelsesrigeste  Veninde,  som  stadigt  saae 
hende  hos  sig,  var  Grevinde  Charlotte  Schimmelmann.  Det 
var  udviklende  og  interessant  at  komme  i  den  Kreds,  hun  og 
hendes  begavede  Mand  samlede  om  sig  paa  det  skjønne  Sø- 
lyst.   I  sit  Mindedigt  over  hende,  siger  Oehlenschlæger: 

Læben  er  lukket,  som  nys  med  den  yndige  Stemme  sig  aabned, 
Øiet  ei  viser  os  meer  liflige  Glimt  af  Din  Sjæl ; 
Ei  forsamler  Du  nu  ved  en  Altarflamme  for  Muser 
Viisdoms  sindrige  Mænd,  Kunstner  og  Skjald  i  Din  Kreds. 
Venlige  Qvinder  og  yndige  Møer  ei  meer  Du  i  Qvælden 
Venter;   Din  Kundskab  og  Smag  danner  ei  Ungdommen  meer. 
Hulde,  Din  Trolddom  svandt!    Tidt  forekom  som  et  Feeslot 
Mig  med  sit  Gitter,  sin  Port,  ædle  Charlotte,  Din  Gaard; 
Der  fandt  Dannebarden  et  Hjem  og  Kunsten  Beskytter, 
Hverdagslivet  sig  ei  voved  ad  Sprinkelet  ind. 
Blomster  Du  elsked,  men  ei  blot  Roser  og  blaae  Hyacinther, 
Langtmeer  Hjertet  forstod  Skjønhedens  ædleste  Blomst. 

Af  det  Billede,  Digteren  her  fremtryllede  af  denne  ædle 
Qvinde,  faaer  man  Begreb  om,  hvilken  Betydning  det  maatte 
have  for  Christiane  at  staae  hende  saa  nær.     Det,  som  først 

havde  bevirket,  at  Grevinde  Schimmelmann  søgte  hende,  har 
sikkert  været,  at  hun  var  den  store  Digters  unge  Brud,  og 
da  hun  saa  fandt  denne  Brud  skjøn,  begavet  og  elskværdig, 
or  det  ikke  til  at  undre  sig  over,  at  hun  aldrig  kunde  slippe 
hende  igjen,  men  til  sin  Død  paa  mange  Maader  søgte  at 
forskjønne  hendes  tilkommende  Mand  Livet;  thi  Christiane 
var  næsten  mere  end  selve  Oehlenschlæger  i  hendes  høie 
Yndest. 

Fra  Schimmelmanns  Huus  fortælles  der  en  morsom  og 
tillige  smuk  Scene  mellem  Grevinden,  Christiane  og  Hertugen 
af  Augustenborg.  De  to  Første  opholdt  sig  i  Grevindens 
Sovekammer,  hvor  de  syslede  med  Christianes  Haar,  som 
Grevinden  i  høi  Grad  beundrede,  og  i  det  Samme  lod  Her- 
tugen sig  melde.  Grevinden  havde  ofte  gode  Indfald  eg  bad 
nu  Christiane  om  at  løse  Fletningerne  op  og  lade  Kammer- 
jomfruen rede  dem  ud,  saaledes,  at  hun  stod  skjult  i  Haarene 
som  i  en  Klokke.  Derpaa  gik  Grevinden  ind  til  Hertugen 
og  bad  ham,  om  hun  maatte  præsentere  ham  en  ung  Dame, 
der  ønskede  at  gjøre  Hs.  Durchlauchtigheds  Bekjendtskab.  Og 
nu  traadte  der  ind  i  Værelset  en  Skikkelse,  af  hvilken  man, 
paa  Fødderne  nær,  ikke  kunde  see  Andet  end  det  rige, 
glindsende,  bløde  Haar. 

Omtrent  samtidigt  hermed  havde  Christiane  den  Glæde 
paa  Sølyst  at  indføre  sin  og  Oehlenschægers  fælles  Ven,  J. 
P.  Mynster. 


Da  Oehlenschlæger  i  1810  vendte  tilbage  fra  sin  fem- 
aarige  Reise,  var  hans  Navn  herhjemme  saa  berømt,  at  Ver- 
den syntes  at  maatte  ligge  aaben  for  ham.  Men  Danmark 
har  aldrig  været  meget  gavmild  overfor  sine  bedste  Sønner, 
naar  Talen  var  om  at  fritage  dem  for  Livets  smaae  Bekym- 
ringer,   og  det  var  heller  ikke  Meget,  man  i  saa  Henseende 

nu  havde  at  byde  sin  største  Digter.  Eahbek  havde  nyligt 
taget  sin  Afsked  som  Professor  i  Æsthetik  ved  Universitetet, 
og  da  Oehlenschlæger  nu  i  sin  Tid  havde  besvaret  en  af 
Priisopgaverne  i  Æsthetik  og  tillige  senere  havde  viist  sig 
ikke  saa  ganske  ukyndig  i  dette  Fag,  besluttede  man  sig  til  at 
lade  ham  blive  Eahbeks  Efterfølger  med  en  Gage  af  600  Rd. ; 
af  Finantskassen  havde  han  andre  600,  og  Grevinde  Schim- 
melmann  var  ikke  sjeldent  mere  gavmild  end  baade  Univer- 
sitetet og  Finantskassen.  Naar  nu  dertil  kom,  at  Opførelsen 
af  "Axel  og  Valborg«  og  «Correggio))  var  nær  forestaaende *), 
var  Digterens  økonomiske  Stilling  altsaa  saaledes,  at  han 
kunde  tænke  paa  at  gifte  sig.  Ved  sin  Hjemkomst  havde 
han  fundet  sin  Brud  og  sin  Svigerfader  i  den  lille,  indskræn- 
kede Leilighed  i  Viingaardsstræde ,  men  for  den  gamle 
Hegers  Vedkommende  fandt  han  den  gamle  Munterhed  og  de 
samme  Interesser  som  før  usvækkede;  paa  Klaveret,  som  ved 
Branden  var  blevet  reddet,  spillede  han  endnu  med  samme 
Nydelse,  hans  Sands  for  Sprogstudium  og  hans  mechaniske 
Færdigheder  vare  endnu  hgesaa  omfattende  som  i  gamle 
Dage.  Og  hos  Christiane  fandt  han  det  varme  Hjerte,  den 
trofaste  Aand  og  den  ildfulde,  kjække  Natur  lige  kraftige  og 
virksomme. 

I  den  smukkeste  Foraarstid  den  17de  Mai  1810,  da 
Nattergalen  var  kommet,  og  Bøgen  stod  i  sit  lyse,  yppige 
Skrud,  drog  ganske  stille  et  deiligt  og  lykkeligt  Brudepar 
alene  fra  Kjøbenhavn  ud  til  Gjentofte  Kirke.  Det  var  Adam 
Oehlenschlæger  og  Christiane  Heger.  Efter  at  de  havde  viist 
Stedets  Præst,  Pastor  Høegh,  de  nødvendige  Beviisligheder, 
gik  han  med  dem  til  Kirken  og  viede  dem.  Som  Mand  og 
Hustru  satte  de  sig  igjen  i  Vognen,  og  gjennem  den  deiligste 
Egn  kjørte  de  henimod  Aftenstunden  til  det  smukke  Chri- 
stiansholm ved  Dyrehavens  Udkant  nær  Sølyst;  Grev  Schim- 


*)  Axel  og  Valborg  indbragte  ham  ved  hans  Beneficeforestilling  2,000 
Rd.  og  Correggio  1,100  Rd. 

melmann  havde  overladt  de  Nygifte  dette  Sted  til  Brudebolig. 
Her  i  en  af  Landets  smukkeste  Egne  mellem  Skov  og  Strand, 
Moser  og  Enge  levede  de  unge  Folk  en  lykkelig  Sommertid. 
De  saae  ikke  mange  Mennesker,  men  havde  Nok  i  sig  selv  og 
Naturen.  De,  af  hvem  de  oftest  gjæstedes,  vare  Reinhardts  og 
Frøken  Hammeleff.  Et  ret  morsomt  Besøg  havde  de  fra 
Sølyst  af  Digteren  StoUbergs  Søster.  Paa  Christiansholm  var 
der  to  store  Værelser  med  Glasdøre  til  begge  Sider.  Hun 
traadte  ind  ad  den  ene;  men  i  det  Samme  saae  hun  Træerne 
udenfor  den  anden  og  raabte:  «Ach  wie  schon!  Da  miissen 
wir  hinaus!)),  hvorpaa  hun  gik  ud  ad  den  anden  Dør,  og  de 
maatte  spadsere  videre  med  hende,  uden  at  det  faldt  hende 
ind  at  gaae  tilbage. 

Schimmelmanns  indbød  dem  ofte  til  Sølyst,  og  en  Mor- 
gen i  deres  første  Hvedebrødsdage  fik  de  et  smukt  og  uom- 
tvisteligt Beviis  paa,  hvor  kjære  de  vare  Schimmelmann.  Det 
unge  Ægtepar  sad  ved  Theebordet,  da  Fruen  pludseligt  saae 
ud  ad  Vinduet  og  raabte:  «Der  kommer  ved  Gud  Schimmel- 
mann!« —  Den  foregaaende  Aften  havde  Oehlenschlæger  i 
en  latterhg  forskruet  Tone  forelæst  ham  en  tydsk  Bog,  der 
var  affecteret  og  svulstig;  herover  var  Schimmelmann  bleven 
vred  og  havde  revet  ham  Bogen  af  Haanden  med  de  Ord: 
«Nein,  so  konnte  man  auch  die  Bibel  lesen»!  Nu  kom  Ex- 
cellencen for  at  bede  om  Forladelse.  Efter  saadanne  Scener 
maatte  Vennerne  bindes  endnu  stærkere  sammen. 

Famihebesøg  vare  de  ikke  overhængte  af,  og  for  Rah- 
beks Vedkommende  laa  dette  i,  at  Forholdet  mellem  de  to 
Digtere  var  ubeskrivelig  koldt  endogsaa  i  flere  Aar  efter 
Brylluppet,  som  Følge  af,  at  Oehlenschlæger  havde  negtet  at 
være  Rahbeks  Medudgiver  af  et  Tidsskrift.  Christiane  kom 
dog  stadigt  paa  Bakkehuset  og  søgte  at  faae  Alt  godt  igjen, 
og  hendes  mæglende  Indflydelse  spores  f.  Ex.  i  det  Riimbrev, 
Oehlenschlæger  sendte  Rahbek  med  Opfordring  til  Forlig; 
som  en  af  Grundene  til  at  slutte  dette  anfører  han:  «Husk, 
vore  Koner  ere  af  samme  Moder«.    Rahbeks  bekjendte  Stædig- 

hed  mærkedes  længe,  og  da  det  gode  Forhold  endelig  kom 
istand,  brodes  det  atter  ved  Striden  om  «Freyas Alter«;  men 
ved  Hustruernes  Venskab  og  derved,  at  Christiane  bestandigt 
lod  som  Ingenting,  blev  det  igjen  godt,  men  aldrig  paa  Grund 
af  en  indre,  dybere  Sympathi  mellem  de  to  mærkværdigt  for- 
skjellige  Svogre. 

Den  lyse,  varme  Sommertid  gled  hen,  og  Brylluppets 
aandelig  oplivende  Virkning  paa  vor  Digter  sporedes  i  Frem- 
komsten af  en  stor  Deel  lyriske  Digte,  Fortællingen  Aly  og 
Gulhyndy*),  Sigrid  med  Sloret  og  Harald  Hildetand. 

Oehlenschlæger  siger  selv  tyve  Aar  efter  sit  Bryllup: 
«Comedier  og  Romaner  ende  med  Heltens  Bryllup;  de  fleste 
Levnetsløb  burde  gjøre  det  Samme.  Det  Eventyrlige  og  Til- 
fældige, et  Menneskes  psychologiske  Udvikling,  der  gjor  For- 
tællingen morsom,  ophører  for  det  Meste  da;  thi  kun  Stræben 
ikke  Tilstand  egner  sig  for  slig  Meddelelse«.  Digteren  synes 
her  at  have  seet  Brylluppet  som  Maalet  for  sit  Liv;  og  det 
er  smukt  og  rigtigt,  at  han  ikke  har  havt  noget  høiere;  thi 
Kjærlighedens  Fuldbyrdelse  adler  og  stempler  hele  Livets 
Gjerning.  Han  synes  tillige  at  have  meent,  at  en  Mand  ikke 
bør  føre  en  Qvinde  for  Alteret,  før  han  føler  sin  Udvikling 
fæstnet;  dette  synes  mandigt  og  kan  maaskee  være  rigtigt. 
Men  den,  som  elsker,  faaer  aabenbart  sin  største  Udvikling 
derigjennem,  og  Oehlenschlægers  Mening,  som  han  jo  ogsaa 
har  overført  i  Praxis,  har  sikkert  været  den,  at  man  nok 
tør  forlove  sig,  før  man  er  udviklet;  i  Forlovelsens  Dage 
maa  man  lade  sin  Udvikling  gaae  for  sig  og  under  dette 
prøve,  om  Kjærligheden  er  af  den  Natur,  at  den  kan  holde 
ud,  og  naar  Udviklingen  saa  er  færdig  og  Kjærligheden  der- 
med prøvet,  tør  man  ægte  sin  Brud.  Saaledes  gik  det  i 
Oehlenschlægers  Liv,  men  Prøvetiden  varede  i  ti  længselsfulde 
Aar,  og  ganske  vist  for  hans  Vedkommende  ofte  med  aande- 


*)  Oehlenschlægers  Venner  ville  vide,    at   han  valgte  disse  to  Navne 
som  Pendanter  til  Adam  og  Georgine. 

lige  Svingninger,  for  hendes  i  bestandig  trofast  Overbeviisning 
om,  at  det  maatt^  være  ham  og  ingen  Anden.  Men  heraf 
maa  man  ligesaa  lidt  som  af  hans  ovenstaaende  Yttring 
slutte,  at  han  ikke  følte  sig  inderlig  lykkelig  efter  sit  Bryllup, 
eller  at  han  nogensinde  skulde  have  fortrudt  det.  For- 
fatteren til  disse  Linier  har  tilfældigviis  i  sit  Eie  et  Brev  fra 
ham  til  en  ung  Mand,  der  skulde  reise  til  sit  Bryllup,  og  heri 
skriver  han  tretten  Aar  efter  sit  eget  Bryllup:  «Reis  lykkelig 
til  Livets  kjæreste  Glæde!  Naar  De  kommer  tilbage,  skal  jeg 
sende  Dem  nogle  af  mine  Bager;  for  det  Første  vil  der 
for  Dem  vel  ikke  blive  megen  Tid  til  Læsning  for  lutter 
Kj  ærlighed ».  Disse  Linier  illustrere  hans  og  Chrisjtianes  Liv 
i  den  Tid,  vi  nu  bevæge  os  i.  Nu  følges  deres  Dage  og 
disses  Indhold  Side  om  Side,  og  Christianes  Liv  er  faldet 
sammen  med  Oehlenschlægers,  der  er  de  Fleste  bekjendt. 
Jeg  skal  i  det  Følgende  ganske  korteligt  forsøge  at  give  en 
Udsigt  over  det,  som  særligt  vedkommer  hendes  ydre  Liv, 
med  hvilket  vi  her  hovedsageligt  beskjæftige  os. 

Som  det  sig  hør  og  bør,  var  der  i  det  Oehlenschlægerske 
Huus  « inden  et  Aar  en  Lille  paa  gyngende  Gænge«.  Den 
21de  April  1811  Kl.  7  om  Morgenen  fødte  Christiane  en 
lille  Pige,  og  allerede  næste  Dag  var  det  bestemt,  at  hun 
skulde  opkaldes  efter  Grevinde  Schimmelmann  og  hedde  Char- 
lotte. Oehlenschlæger  var  ganske  fornøiet  med  at  have  faaet 
en  Pige  først,  « fordi  hun  snarest  bliver  udviklet,  kan  gaae 
Mama  tilhaande  og  gjøre  Nar  ad  samt  pleie  de  smaae  Han- 
ser, som  ventes  at  komme  efter«.  Provst  Schmidt,  som  for- 
tæller dette,  tilføier:  «Saaledes  finder  en  Poet  let  den  lyseste 
Side  ved  Alting«  og  endehg  fortæller  han,  at  « Dronningen 
har  ladet  spørge  til  Barselkonens  Befindende«.  Samme  Provst 
Schmidt,  som  i  Vinterens  Løb  havde  spiist  til  Middag  hos 
de  unge  Folk  og  meget  undret  sig  over  endnu  Kl.  2  at  finde 
Herren  i  Huset  i  Nattøi,  men  som  senere  med  Tilfredshed 
tilføier:  «Vi  kom  først  tilbords  mellem  3—4  og  spiste  vore 
fire  Retter  og  levede  saa  galant,  som  man  sjeldent  finder  det 

hos  en  Poet»,  denne  Oehlenschlægers  jævnlige  Gjæst  besøgte 
Huset  den  6te  Mai  «og  fandt  Fruen  paa  Sophaen  meget 
mat  og  bleg  og  den  lille  Prindsesse  i  Vuggen«,  og  da  han 
paa  Indbydelse  var  der  to  Dage  efter  igjen,  «]od  Fruen  sig 
ikke  see,  da  hun  befandt  sig  lidt  mat  og  var  gaaet  til  Hvile  »>. 
Hun  havde  nogen  Tid,  inden  Charlotte  blev  født,  været  svag, 
og  den  30te  Marts,  da  Schmidt  var  der,  fandt  han  hende 
meget  stille  og  tilbageholden,  i  den  Periode  ikke  »egenthg 
vakker*),  men  ret  tækkelig •>.  —  Efter  at  den  Førstefødte 
havde  været  i  Kirke  og  var  bleven  holdt  over  Daaben  af 
Grevinde  Schimmelmann,  flyttede  Oehlenschlægers  igjen  ud 
paa  Christiansholm,  som  atter  velvilligt  var  dem  overladt  til 
Afbenyttelse,  og  her  gjenvandt  Christiane  snart  sine  Kræfter. 
Men  saa  blev  hendes  Mand  syg;  det  var  en  stærk  Hede,  og 
de  mange  Dampe  fra  de  omliggende  Moser  og  Enge  bragte 
ham  en  Koldfeber:  efter  Lægens  Kaad  pakkede  Christiane 
ham  ind  i  en  velforvaret  Vogn  og  kjørte  ham  til  Byen  i 
deres  nye  Leilighed  i  Kammerherre  Hoppes  Gaard  i  Bred- 
gaden**). Her  forøgedes  Huset  hurtigt.  Den  7de  Februar  1813 
fødte  Christiane  en  Søn,  som  opkaldtes  efter  Johannes  Ewald 
og  Goethe,  den  19de  December  1814  atter  en  Søn,  som  op- 
kaldtes efter  Shakespeare.  Drengenes  Vugger  gik  samtidigt, 
Lotte  «løb  som  en  Dukke  om  paa  Gulvet«;  og  disse  Børn 
vare  Forældrenes  Fryd  og  Glæde.  Deres  Moder  opgav  hele 
Verden  for  deres  Skyld,  hendes  Liv  var  gaaet  op  i  deres 
Pleie,  og  deres  Fader  sad  ofte,  naar  han  kom  hjem  snart  fra 
et  fornemt  snart  fra  et  lærd  Selskab,  og  vuggede  dem  og 
sang  for  dem,  til  de  faldt  i  Søvn,  og  naar  de  vaagnede,  havde 
han  dem  paa  Armen;  han  kalder  dem  «de  smaae  Alfer  med 
de  nydelige  Kniplingshuer,  røde  Sløifer  og  røde  Kinder,  især 
den  Kind,  der  havde  hvilet  paa  Puden ». 

Efterhaanden  som  Famihen  tog  til,   og   Børnene  voxede 


*j  Han  var  norsk. 
**)   Hvor   -det  forenede  Dampskibsselskab"   nu  har  sine  Comptoirer. 

op,  forværredes  Oehlenschlægers  økonomiske  Omstændigheder, 
deels  ved  Mangel  paa  sikker  Indtægt,  deels  ved  hans  slette 
Boghandlertalent.  De  kom  i  Gjæld,  hvilken  meget  formeredes, 
da  Pengeforandringen  kom  1813;  «den  gjorde  ikke  blot  ham, 
men  mange  rige  Folk  til  Stoddere".  Sine  Værker  havde  han 
i  tidligere  Tid  faaet  daarligt  betalt  af  Boghandlerne*)  —  han 
var  endogsaa  ofte  bleven  ligefrem  bedraget  — ,  og  han  be- 
stemte sig  da  til  selv  at  forlægge  dem;  da  han  sagde  sin 
tidligere  Forlægger  dette,  udbrød  denne  ganske  bedrøvet: 
«Aa,  det  vil  De  da  vel  ikke,  Hr.  Professor!«  —  «Jo,  det 
veed  Gud,  jeg  vil»,  svarede  Oehlenschlæger.  « Ingen  kan  for- 
tænke mig  i,  at  jeg  vil  erhverve  til  mig  selv,  hvad  jeg  nød- 
vendigvis selv  bruger«.  Det  er  dog  sikkert,  at  Oehlenschlæger 
vilde  have  staaet  sig  bedre  ved  at  have  beholdt  sin  Forlægger, 
hvilket  han  ogsaa  i  Tidens  Løb  maatte  erkjende.  Skjøndt 
Alt,  hvad  han  skrev,  i  Begyndelsen  gik  ret  godt  af,  dog  ikke 
saa  rivende  som  i  hans  Optrædeises  første  Vaartid,  da  Alt 
var  nyt  og  usædvanligt,  saa  led  han  dog  ved  sin  egen  og 
sin  Hustrues  Mangel  paa  Boghandlertalent  ubodeligt  Tab  og 
gik  Glip  af  Indtægter,  som  vilde  have  været  i  Stand  til  at 
begrunde  hans  Velstand.  Christiane  troede,  at  hun  sagtens 
kunde  magte  denne  Forretning,  og  tog  sig  af  den  med  sin 
sædvanlige  Ivrighed;  snart  var  hun  ogsaa  Den,  der  udeluk- 
kende bestyrede  den;  da  Sønnerne  voxede  til,  vare  de  hende 
behjælpelige.  Oehlenschlæger  skriver  til  P.  Hjort:  «Hvad 
der  angaaer  Detaillen  i  vore  Bogaffairer,  saa  vil  min  Kone 
nok  herpaa  venligst  svare  Dem;  thi  det  er  hendes  Depar- 
tement. Min  Kone  og  mine  Sønner  forfatte  Subscriptions- 
hsten,  og  jeg  takker  Gud  at  være  fri  for  dette  kj edelige  og 
besværlige  Arbeide«.  —  I  Anledning  af  denne  Boghandler- 
bestyrelse havde  Christiane  en  stor  Mængde  Breve  at  skrive. 


^)  For  sine  første  Digte  fik  han  100  Rd.,  for  poetiske  Skrifter  6  Rd. 
for  Arket,  for  Axel  og  Valborg  300  Rd.,  og  det,  skjøndt  der  i  det 
første  Aar  blev  solgt  3,000  Expl.;  for  senere  Oplag  fik  han  ikke 
en  Skilling. 

Og  snart  stod  der  under  et:  <«I  en  høist  utilgivelig  Hast», 
snart  under  et  andet  «en  gallop!«;  snart  »nødes  hun  til  at 
vise,  at  hun  er  en  ordentlig  Person ;»  snart  skriver  hun: 
«Det  er  med  Hensyn  paa,  at  jeg  har  fuldt  op  at  bestille, 
ubeqvemt,  at  Bogen  just  kommer  ud  nu,  men  da  jeg  øser 
Penge  ud,  saa  er  det  godt,  at  man  kan  faae  Noget  ind  til 
Hjælp  dertil)).  I  et  Brev  fra  den  25de  Novbr.  1833  skriver 
hun  til  Hjort:  «Der  er  jo  desværre  en  Subscribent  død,  altsaa 
skal  jeg  sende  et  Exemplar  færre  end  sædvanligt.  Naar  De 
forresten  fra  Deres  By  tillader  Udpasseren,  saae  jeg  helst,  at 
det  var  en  Ikke-Subscribent,  deels  fordi  det  som  oftest  er  et 
Tegn  paa  et  dannet  Menneske  at  ville  eie  Oehlenschlægers 
Skrifter,  og  desuden  er  det  et  Pengetab  for  os.  Forresten 
beder  jeg  ikke  troe  mig  saa  egoistisk,  at  jeg  af  den  Grund 
alvorlig  vilde  foreholde  Nogen  den  evige  Salighed,  det  er  kun, 
som  De  indseer,  en  Spas,    som  jeg  var  gesvindt  nok  til  at 

nedskrive,  ligesom  den  kom  mig  i  Hovedet 

Heller  ikke  vil  jeg  glemme  at  bede  Dem  undskylde,  at 
jeg  skriver  saa  j usket,  men  det  bliver  i  den  Henseende  hver 
Dag  værre,  da  jeg  altid  har  voxende  Forretninger  og  slettere 
ørne,  saa  at  det  ikke  er  mig  let  at  skjære  mig  en  Pen,  jeg, 
som  skar  i  hundredeviis  for  Venner  og  Bekjendtere*).  Af 
den  Grund,  at  jeg  ikke  kan  sove  meer  end  nogle  ganske  faa 
Timer,  strax  jeg  gaaer  tilsengs,  er  jeg  oppe  Kl.  5 — 5^2  om 
Morgenen,  og  det  er  i  disse  tidlige  Morgentimer,  jeg  som 
oftest  besørger  Skriveriet,  fordi  jeg  siden  saa  let  forstyrres, 
saa  det  opsættes  for  længe«.  —  Hun  siger  et  andet  Sted: 
« Mange  Bække  smaae  gjøre  en  stor  Aa,  og  da  en  lille  Sø 
ikke  var  af  Veien,  saa  er  det  begribeligt,  at  jeg,  idet  jeg  er 
Boghandler,  da  er  om  mig,  som  man  siger »>.  Det  kan  heller 
ikke  negtes,  at  hun  i  saa  Henseende  var  mønsterværdig,  og 
alle  hendes  Breve  i  Commissionsforretninger  bære  Vidnesbyrd 


*)  Hun  gjorde  det  af  reen  Passion    og  gik   rundt  i  Byen  for  at  bede 
Folk  om  hun  maatte  skjære  deres  Penne. 

om  hendes  store  Ivrighed  og  gode  Villie,  men  ligeledes  om 
hendes  Svaghed  i  Regnekunst  og  Mangel  paa  rigtig  Control 
med  det  Udleverede;  men  ligesaa  upraktisk  som  denne  Feil 
var,  ligesaa  elskværdig. 

Det  bedste  Billede  af  Christiane  Oehlenschlæger  som  Bog- 
handlerske faaer  man  maaskee  ved  følgende  Skildring  af 
Asper  Courrosa,  o:  Claudius  Eosenhoif,  i  Corsaren  for  1853. 
Han  var  oppe  hos  Oehlenschlæger  under  Paaskud  af  at  skulle 
kjøbe  hans  Digterværker  til  et  svensk  Læseselskab;  vi  ville 
høre  ham  selv  fortælle: 

«Da  jeg  kom  ind  hos  ham  (Oehl.),  sad  han  og  hans 
yngste  Søn,  dengang  en  smuk,  høflig  og  imod  Faderen  meget 
ærbødig  Dreng,  ifærd  med  at  spille  Schak.  Det  var  mig 
ligesaa  flaut  at  kjøbe  Bøger  af  Digteren,   som  det  lod  til  at 

være  denne  at  sælge  dem Hans  Kone  traadte  ind, 

og  hun  var  den  egentlige  Boghandler.  Efter  at  have  vexlet 
nogle  faa  Ord  om  Schakspillets  Hemmeligheder  med  Oehlen- 
schlæger selv  og  trøstet  Sønnen,  der  forsikkrede,  at  han  ret 
snart  vilde  være  gjort  mat,  begav  jeg  mig  med  Fruen  ud 
paa  Gangen,  hvor  Oehlenschlægers  Værker  laae  opstablede  i 
et  Pulterkammer  i  en  just  ikke  altfor  god  Orden.  Det  var 
en  mærkelig  Maade,  paa  hvilken  hun  omtalte  Digteren.  Den 
reneste,  meest  ubetingede  og  urokkelige  Anerkjendelse,  grænd- 
sende  til  blind  Hengivenhed,  talede  ud  af  den  blege,  blonde 
Kones  Ord.  Hun  nævnede  ham  aldrig  ved  hans  Titel  eller 
som  sin  Mand,  men  altid  »Oehlenschlæger'),  med  en  eien- 
dommelig  Betoning,  forExempel:  «Her  er  nu  det  rare  Lyst- 
spil af  Oehlenschlæger  «Den lille  Skuespiller«;  her  er  Oehlen- 
schlægers nordiske  Heltespil  "Landet  fundet  og  forsvundet », 
her  er  Oehlenschlægers  »Ærlighed  varer  længst »,  o.  s.  v.  Saa- 
ledes  udtrykte  hun  sig  stedse,  men  sagde  ingensinde  f.  Ex. 
«hans)>  Digterværker,  det  var  altid  »Oehlenschlægers')  uden  at 
trættes  ved  Gjentagelsen*).    Da  mit  nævnte  Paaskud  om  den 

*)  I  et  Brev  til  Hjort  udtaler  hun   sig   selv  om  dette  Punkt  saaledes: 
•  Dersom  jeg  nu  ligesom  Hauch  meente,  at  det  klæder  unge  Koner 

svenske  Commission  var  grundet  paa  nogen  Sandhed,  idet 
jeg  virkelig  skulde  kjøbe  nogle  Bøger  samt  forhøre,  hvor 
billigt  jeg  kunde  faae  samtlige  Digterens  Arbeider,  saa  blev 
det  nu  til  en  formelig  Handelsforretning.  Jeg  bad  hende  om 
en  Liste  over  Værkerne  med  vedføiet  muligst  nedsat  Priis. 
Strax  fik  hun  Skriveapparater  frem.  Brugende  sit  Knæ  til 
Pult  med  en  slet  spaltet  Pen  og  grumset  Blæk,  skrev  hun 
med  en  øvet  Bogholders  Færdighed  Fortegnelsen,  og  trods 
den  umagelige,  hartad  kunstige  Stilling  var  Skriften  smuk  og 
flydende.  Men  uheldigviis  kom  jeg  til  at  berøre,  at  Bøgerne 
skulde  "være  til  et  Læseselskab.  Da  afbrød  hun  pludseligt 
Handelen,  forsikkrede,  at  hun  under  saadanne  Omstændig- 
heder ei  blot  ingen  Rabat  vilde  give,  men  ogsaa  var  i  Tvivl, 
om  hun  ikke  burde  fratage  mig  de  af  Oehlenschlægers  Vær- 
ker, jeg  allerede  havde  kjøbt  af  hende  til  sædvanlig  Priis; 
((thi)>  —  tilføiede  hun  —  « siden  disse  afskyelige  Læsefor- 
eninger ere  blevne  oprettede,  sælger  man  aldrig  nogle  af 
Oehlenschlægers  ypperlige  Digterværker;  før  var  der  dog  altid 
Efterspørgsel  om  Oehlenschlægers  mesterlige  Tragedier,  o.s.v.« 
—  Jeg  veed  næsten  ikke,  om  jeg  hellere  vilde  have  denne 
Kone  eller  Universitetsboghandler  Høst  til  min  Forlægger, 
hvis  jeg  var  en  Digter  som  Oehlenschlæger)).  — 

Oehlenschlægers  Pengeforhold  kom  inden  hans  Kones  Død 
aldrig  rigtig  i  Orden;  saa  gjerne  Christiane  vilde,  formaaede 
hun  ikke  at  føre  sit  Huus  praktisk;  det  var  ikke  til  sin  egen 
Person,  hun  brugte  Meget,  men  til  Fattige,  til  sine  Børn  og 
til  utallige,  under  trange  Kaar  urimelige  Udgifter,  som  en 
Person,  der  havde  havt  mere  Respect  for  Penge,  vilde  have 
undgaaet*).    Naar  Ægteparret  Oehlenschlæger  havde  Noget, 

bedre  at  nævne  deres  Mænd  ved  Navnet  end  at  kalde  dem  deres 
Mænd,  da  var  det  dog  intet  Plagiat  fra  Hauch.  Jeg  troer  heller 
næppe  i  de  treogtyve  Aar,  jeg  har  været  gift,  at  Nogen  har  kunnet 
gribe  mig  i,  at  jeg  kaldte  Oehlenschlæger  «min  Mand«.  Jeg  maa 
altsaa  være  snerpet,  siden  jeg,  saa  gammel  som  jeg  er,  endnu  er 
saa  blufærdig  i  dette  Punkt. 
*)  Hun  gik  meget  paa  Auctioner  og  kjøbte  her  mange  Sager,  hvis 
Anvendelse  var  høist  problematisk. 

saa  brugte  de  det  uden  at  tænke  paa  Fremtiden,  og  naar 
det  ikke  havde  Noget,  maatte  Oehlenschlæger  stadigt  ansøge 
om  Gratialer,  hvorved  han  skadede  sig  meget  hos  Magtha- 
verne, eller  han  maatte  forlange  temmelig  betydelig  Betaling 
for  Cantater,  Sange  eller  andre  Arbeider,  som  han  ellers 
vilde  have  gjort  alene  for  Æren,  og  Folk  syntes  ikke  godt 
om,  at  han  lod  sig  betale  derfor.  Den  vigtigste  Grund  til,  at 
Oehlenschlæger  oversatte  sine  Digte  paa  Tydsk,  var  ogsaa  den, 
at  han  trængte  til  flere  Indtægter,  end  han  havde.  Christiane 
sagde  engang  til  Peder  Hjort  med  sin  sædvanlige  »kraftfulde 
Tydelighed":  «Nei  kjære  Hjort!  ti  stille  med  den  Snak;  for 
fik  vi  ikke  de  Vexler  i  Sølv  fra  Cotta,  saa  vare  vi  sultede 
ihjel  for  længe  siden!«  —  Havde  Oehlenschlæger  havt  en 
mere  huusholderisk  Kone,  vilde  hans  Huus  være  sluppet  for 
mange  piinlige  Næringssorger;  da  han  giftede  sig,  havde  han 
ikke  en  Skillings  Gjæld;  men  lad  os  ikke  glemme,  at  det  i 
saa  Henseende  ikke  manglede  paa  den  bedste  Villie  hos  Chri- 
stiane. Hverken  paa  Oehlenschlæger  eller  paa  Christiane 
havde  Næringssorgerne  en  i  høi  Grad  kuende  eller  slappende 
Indflydelse;  netop  paa  samme  Tid,  som  Oehlenschlæger  selv 
siger,  at  han  var  bleven  «en  Stodder«,  digtede  han  et  af  sine 
allermeest  fuldendte  Digte:  Helge.  For  ret  uforstyrret  at 
overlade  sig  til  Begeistringen  leiede  han  sig  et  Værelse  paa 
Frederiksberg  i  Degneboligen,  hvor  kun  en  Væg  skilte  ham 
fra  den  Skole,  hvor  han  havde  nydt  sin  første  Børnelærdom. 
Naar  Hjemmets  megen  Uro  forstyrrede  ham  i  Digtningens 
bevingede  Tider,  søgte  han  ofte  ud  til  dette  sit  Yndlingssted, 
hvor  Mindernes  Poesi  mangen  Gang  har  inspireret  hans 
geniale  Skaberaand.  Om  Sommeren  havde  han  ofte  et 
Værelse  herude  og  forlod  da  mod  Aftenstunden  Hjemmet  for 
at  vandre  til  de  kjendte,  kjære  Steder,  og  her  blev  han  da 
som  oftest  til  langt  hen  paa  Aftenen.  En  Gang  om  Ugen 
spiste  han  med  sin  Hustru  og  sine  Børn  hos  Faderen  paa 
Slottet,  og  da  morede  det  ham  meget  at  lege  med  Børnene 
der,  hvor  han  og  Sophie  selv  havde  leget.    Den  gamle  Oeh- 


138  Christiane  Oehleuschlæger. 

lenschlæger  spiste  ogsaa  en  Gang  ugentligt  til  Middag  hos 
Sønnen.  —  Det  Savn,  som  Familien  følte  ved  ikke  at  kunne 
nyde  Landlivet  i  Sommertiden,  blev  midlertidigt  afhjulpet,  da 
Zeuthen  paa  Tølløse  indbød  dem  til  at  tilbringe  Sommeren 
hos  sig  i  den  smukke  Egn  under  behagelige  Forhold. 

I  Sommeren  1816  laa  hele  Familien  Oehlenschlæger 
paa  Landet  paa  Frederiksberg  hos  den  gamle  Oehlenschlægers 
Fuldmægtig,  Lieutenant  Bonsach.  Frugten  af  dette  Ophold 
var  det  smukke  Digt  "Frederiksberg«,  i  hvilket  vi  faae  Lov 
til  at  kigge  ind  i  Hjemmets  Hygge  og  Ynde,  Kjærlighed  og 
Friskhed.  Samme  Sommer  skriver  Oehlenschlæger  et  Brev  til 
sin  Ven  Bentzen  og  siger  heri: 

Jeg  hilser  Dig  fra  Børn  og  Viv, 
De  Yndige,  de  Spæde. 
De  skjænke  mig  min  Tidsfordriv 
Mit  Selskab  og  min  Glæde, 

Det  var,  som  om  Digteren  denne  Sommer  igjennem  i 
saa  fuldt  Maal  skulde  smage  Familielivets  Velsignelse,  fordi 
der  nu  kom  en  Tid,  da  han  længe  skulde  være  skilt  fra  de 
Kjære.  En  Aften  kom  han  hjem  fra  Theatret  og  fortalte 
Christiane,  at  han  der  havde  gjort  Aftale  om  at  skulle  led- 
sage den  unge  Baron  Bertouch-Lehn  paa  en  længere  Uden- 
landsreise.  Skjøndt  det  holdt  haardt  for  ham  at  tage  denne 
Bestemmelse,  følte  han  dog,  at  hans  høieste  Kald  var  Digte- 
kunstens, og  at  han  nu  efter  sex  Aars  Hjemmesidden  trængte 
til  Afvexhngens  Forfriskelse;  han  var  endvidere  meget  trykket 
og  led  ved  de  Baggesenske  Stridigheder,  kort  sagt,  han  følte, 
at  en  Eeise  som  den  her  tilbudte  vilde  være  ham  gavnhg; 
og  Christiane,  der  altid  veg  Pladsen  for  Calliope,  Melpomene 
og  ThaUa,  opfordrede  ham  til  at  drage  bort,  skjøndt  hendes 
Hjerte  blødte  ved  Skilsmissen.  Da  Afskedstimen  nærmede 
sig,  svulmede  Digterens  Hjerte,  og  en  inderlig  Veemod  betog 
ham.  Om  Aftenen  før  Afreisen  laa  han  paa  Tæppet  foran 
Kakkelovnsilden  og  lod  de  Smaae  kravle  over  sig,  og  han 
legede   med   dem  som  et  Barn.     Christiane   sad   i   Mørket, 

for  at  intet  Lys  fra  Ovnen  skulde  røbe,  hvor  bevæget  hun  var. 
Børnene  loe  og  vare  lystige  og  mærkede  ikke,  at  Forældrenes 
Ansigter  hvert  -Øieblik  vare  badede  i  Taarer.  Oehlenschlæger 
siger:  «Det  kom  mig  for,  som  om  vi  ikke  Alle  skulde  sees 
igjen.  Men  i  al  Kjærlighed  ligger  Frygt  for  Skilsmisse,  og 
en  veemodig  Følelse  følger  Tanken  om  jordisk  Adskillelse  og 
himmelsk  Gjenforening.  Derfor  opflammer  enhver  Afsked  for 
lang  eller  kort  Tid  den  himmelske  Kjærlighed  i  Menneskenes 
Bryst,  og  selv  i  et  dagligt  Farvel  til  en  Ven  ligger  jo  Noget 
af  denne  hellige  Følelse«. 

Jeg  skal  her  meddele  Uddrag  af  de  Breve,  Oehlenschlæger 
paa  Reisen  skrev  hjem  til  Christiane. 

Kiel  d,  20de  December. 

Det  var  min  lille  Villiams  Fødselsdag.  Om  Morgenen, 
da  Solen  stod  op  i  sin  Pragt,  tænkte  jeg:  Nu  ligger  han 
endnu  og  sover  i  sin  Vugge  som  en  blomstrende  Eose  med 
de  smaae,  hvide,  buttede  Hænder  paa  Tæppet.  Kl.  9,  da  jeg 
havde  spiist  lidt  Frokost  i  en  Kro,  forestillede  jeg  mig  Eder 
Alle  siddende  ved  Chocoladebordet.  Ham  saae  jeg  i  Aanden 
pyntet  i  en  lille,  rød  Kjole  og  med  et  Spilleværk  i  Haanden, 
som  han  havde  faaet  til  Foræring.  Kl.  9  iaftes  drak  jeg  og 
mine  to  Reisekammerater  hans  Skaal  hos  vor  gode  Lands- 
mand, Hr.  Fischer  i  Kiel  og  ønsket  William  Sundhed  og  et 
langt  Liv. 

Det  var  Juleaften  (i  Hamburg).  Den  sædvanlige  Huus- 
og  Børnefest  med  Juletræ  og  Julegaver  havde  min  Reise  for 
denne  Gang  ophævet.  Jeg  tænkte:  Nu  ere  de  Gjæster  iaften 
hos  fremmede  Børn,  nyde  Glæder  paa  anden  Haand;  den 
sparsomme  Moder  har  kun  kjøbt  lidet  Legetøi  for  at  trøste 
dem.  Denne  Følelse  blev  ikke  formindsket,  da  jeg  siden 
spadserede  ud  og  saae  Gånsemarkt  fuldt  af  oplyste  Niirnber- 
gerboder  med  Stads  og  Legetøi.  Men  —  «det  kan  nu  ikke 
være  Andet;  og  næste  Juul  skal  de  faae  de  dobbelte  Gaver ». 
—  Dermed  trøstede  jeg  mig,  saa  godt  jeg  kunde. 

Den  1ste  Januar  1817  i  Hamburg. 

(Brudstykke). 
Husker  I,  dengang  jeg  sang 
Hjemmets  Savn  ved  Saales  Strande, 
Mens  de  gule  Skyllevande, 
Harper  liig,  til  Stemmen  klang? 
Inderligt  jeg  længtes  der; 
Skulde  jeg  da  ikke  græde 
Nu,  da  Livets  bedste  Glæde 
Svinder  i  et  Fremtidsskjær? 

Mine  Børn,  hjertelskte  Tre! 
Gode  Gud  I  skal  jeg  dem  trykke 
Til  mit  Bryst  med  Faderlykke? 
Ja,  jeg  skal  dem  atter  see! 
Hulde  Moder!  græm  Dig  ei, 
Fader  kommer  vist  tilbage 
Som  en  Ørn  til  elskte  Mage 
Fra  den  lange  Fjeldevei. 

Lad  ham  flyve  som  en  Ørn, 
Strække  sine  raske  Vinger! 
Sikkert  de  ham  atter  bringer 
Til  sin  Viv,  til  sine  Børn; 
Som  en  Due  fra  min  Ark 
Iler  jeg  fra  Syndflod-Hadet, 
Bringer  med  mig  Oliebladet, 
Voxet  af  en  fremmed  Bark*). 

Saa  Farvel,  hvad  hist  er  mit!j 
Kjære,  stille  Dagligstue, 
Hvor  ved  Arnens  muntre  Lue 
Venskab  fandt  et  Alter  tidt ! 
Ei  tilbage  nu,  men  frem! 
Jeg  raaa  nyde  Reisens  Frugter 
Ak,  den  er  jo  dog  i  Bugter, 
Kun  en  Omvei  til  mit  Hjem. 

»Alt  som  jeg  ... blev  alene,  tænkte  jeg  paa 

Eder.    Jeg  forestillede  mig,  at  jeg  gik  i  Søndermarken  med 
Lotte  og  Johannes,  eller  ned  i  Alleen  for  at  møde  Dig.    Tidt 

*)  Sigter  til  den  Baggesenske  Strid. 

vender  jeg  mig  om,  naar  Ingen  er  tilstede  og  raaber:  Naa, 
Lotte !  Hans !  Skynd  Jer  noget,  hvor  bliver  I  af?  Saa  stræk- 
ker jeg  mine  Hænder  ud  efter  dem ;  men  naar  der  da  ingen 
smaae  Næver  kommer  og  tager  fat  om  mine  Fingre,  bliver 
jeg  bedrøvet. 

Den  21de  April  reiste  vi  fra  Paris;  det  var  lille  Lottes 
Fødselsdag,  og  da  jeg  vidste,  hvor  inderligt  jeg  paa  denne 
Dag  vilde  længes  hjem,  bestemte  vi  den  til  Afreisen  for  at 
adsprede  mig.  Bertouch  og  jeg  drak  hendes  Skaal  om  Af- 
tenen Kl.  8  i  Meaux.  Jeg  gik  ud  i  den  aabne  Port  i  kold 
Blæst  (thi  der  var  intet  tomt  Værelse  i  Nærheden),  tog  den 
lille  Lok  frem  fra  mit  Bryst,  kyssede  den  og  ønskede  hende 
alt  Held. 

Wien  d.  27de  Mai. 

Paa  min  sidste  Aftenvandring  traf  jeg  i  en  skjen  Bjerg- 
egn en  Bonde,  som  gik  hjem  med  nogle  Leerkrukker  og  Fade, 
han  i  den  næste  By  havde  kjøbt  til  sin  Huusholdning.  Jeg 
gav  mig  i  Samtale  med  ham,  og  han  fortalte  mig  om  sine 
Børn  og  om  sin  Lykke.  Jeg  sagde  ham,  at  jeg  ogsaa  havde 
Børn.  «Ja,  det  er  vel  den  største  Glæde ?»  vedblev  han; 
"Boer  De  langt  herfra?«  «I  Kjøbenhavn,  i  Danmark »,  var 
mit  Svar.  «Ak,  det  maa  vel  være  langt  borte«,  vedblev  han; 
«hist  henne  boer  jeg!»  Og  jeg  saae  i  det  Samme  et  sipukt 
Huus  ved  Veien.  Døren  stod  aaben,  og  to  blomstrende  Rol- 
linger, en  Dreng  og  en  Pige,  sade  paa  Tærskelen.  Næppe 
bleve  de  Faderen  vaer,  før  de  sprang  ham  imøde.  Han  tog 
dem  i  Veiret,  kyssede  dem  og  forærede  dem  hver  en  lille 
Leerkrukke  med  smuk  Glassur.  Jeg  sagde  dem  nedslaaet 
Farvel  og  skyndte  mig  bort.  Hist  saae  jeg  allerede  Wien 
hæve  sig  med  utallige  Huse,  men  iblandt  dem  alle  var  der 
intet,  hvorfra  tre  søde  Børn  ilte  mig  imøde. 

Wien  d.  6te  Juli. 

Betænker  jeg,  at  jeg  endnu  næsten  skal  vente  to  Maa- 
neder,  inden  jeg  seer  Dig  og  mine  Børn,  saa  maa  jeg  sørge. 
Jeg  har  adskillige  Gange  igjen  havt  Anfald  af  Hjemvee  og 

Veemod.  Naar  jeg  seer  smaae  Børn,  tænker  jeg  paa  mine. 
Jeg  forestiller  mig  da,  hvor  meget  større  de  ere  blevne,  og 
det  gjør  mig  ondt,  at  jeg  er  gaaet  Glip  af  denne  søde  Voxe- 
tid.  Forleden  Nat  havde  jeg  en  ubehagelig  Drøm.  Mig 
tyktes,  at  jeg  kom  hjem  og  fandt  dem  alle  tre  ganske  store 
og  fornuftige.  De  nydelige  Rollinger  vare  blevne  halvvoxne 
Børn.  Deres  Træk,  som  dog  vare  meget  forandrede,  mindede 
mig  om  de  smaae  himmelske  Ansigter,  der  saa  tidt  som 
Cherubimhoveder  med  Vinger  i  Skyerne  havde  glædet  mig. 
Jeg  brast  i  Graad  og  vaagnede. 

Tro  ikke,  at  jeg  har  den  daarlige  Mening,  at  Børn  ere 
sødest  og  behageligst  til  en  vis  Tid  og  kun  glæde  som  Katte- 
killinger, medens  de  endnu  ere  smaae.  Det  er  kun  Folk, 
der  selv  ingen  Børn  eie  og  blot  betragte  Andres  Børn  som 
et  Legetøi,  der  have  denne  Mening.  For  Forældre  er  enhver 
Fremgangsperiode  virkelig  Fremgang,  og  skjøndt  det  ikke 
kan  negtes,  at  smaae  Børn  have  en  nydelig  Eunding  og 
Fuldendthed,  som  de  i  en  senere  Tidsalder  tabe,  saa  er  dog 
dette  Tab  atter  en  Vinding,  naar  man  betænker,  at  det  er 
Overgangs-  og  Forberedelsestiden  til  en  ædlere,  bedre  Til- 
stand. Hvor  velsignet  har  Naturen  sørget  for,  at  denne  For- 
andring skeer  lidt  efter  lidt,  saa  at  man  næppe  mærker  det, 
før  Forvandlingen  er  skeet.  Det  er  kun,  naar  man  er  fra- 
værende og  nu  ved  Hjemkomsten  føler  den  stærke  Forskjel, 
at  en  vis  veemodig  Følelse  betager  os  ved  Tanken  om,  at, 
man  er  gaaet  Glip  af  en  skjøn  Scene  i  dette  hulde  Familie- 
stykke.  Men  det  kan  jo  ikke  siges  om  mig;  jeg  har  kun 
undværet  et  Par  Replikker,  og  selv  dem  har  jeg  faaet  om- 
stændeligt skriftligt  tilsendte. 

Wien  d.  18de  Juli  1817  (Christianes  Fødselsdag). 

Dagen  kom,  men  Fader  var  der  ei; 
Moder  favned  sine  hulde  Børn 
I  den  himmelklare  Morgenstund. 
Lotte,  Hans  og  William,  alle  tre, 
Sprang  fra  Sovekamret,  hemmeligt 
Af  den  tro  Cathrine  aarle  smykt, 

Smukt  i  Søndagskjoler  —  nye  Baand, 
Nye  Støvler;  kyssed  Moders  Haand, 
Ønskte  hende  Held  og  Sundheds-Liv. 
Bestefader  kom  og  Faster  med, 
Onkel  kom,  og  mangen  ærlig  Ven, 
Mangen  tro  Veninde.     Moder  stod 
Tankefuld,  modtog  med  Taareblik, 
Med  elskværdige  Beskedenhed 
Smaae,  velmeeute  Gaver,  takked  tidt. 
Satte  sig  tilbords  hos  Bedstefaer. 
Bedstefaer,  Morbroder  nu  og  Børn, 
Alle  drak  af  smaae,  af  store  Glas 
Froe  den  elskelige  Moders  Skaal. 
Moder  brast  i  Graad,  skjøndt  Alle  drak 
Hendes  Skaal  —  thi  Fader  var  der  ei. 

Fader  var  der;  men  I  saae  ham  ei. 
Letbevinget,  ^ernt  fra  Donaus  Bred 
Foer  haus  Aand  til  elskte  Fædreland 
Til  sin  kjære  Hustru,  sine  Børn, 
Hulde  Moder!    Fader  drak  Din  Skaal; 
Men  Du  hørte,  men  Du  saae  det  ei. 

Og  naar  atter  Somrens  glade  Fest 
Krandser  Hytten  med  hit  Rosenløv, 
Sidder  Fader  med  de  søde  Tre 
Ved  det  altersmykte,  lille  Bord, 
Favner  Moder  med  de  hulde  Smaae, 
Og  forlader  ei  sin  Hyttes  Lyst. 

Digteren  fortæller  nu,  hvorledes  han  <•  holdt  den  kjære 
Fødselsdag  hellig,  saa  godt  han  kunde ».  Efter  mange  Fata- 
liteter med  en  temmelig  indskrænket  Tjener,  der  ikke  kunde 
skaffe  saadanne  Blomster,  som  Oehlenschlæger  vilde  have,  fik 
han  da  endelig  en  ret  smuk  Bouquet,  som  han  stillede  op 
i  en  Urtepotte,  udenpaa  hvilken  han  pynteligt  havde  skrevet 
med  store  Bogstaver:  "Den  28de  Juli  1817 » ;  han  satte  Urte- 
potten i  et  Vandfad,  fyldte  saa  Kanten  rundt  om  Vandfadet 
med  Blomster,  stillede  Blomsterpyramiden,  der  nu  var  bleven 
smuk  og  malerisk,  paa  sin  brune  Commode  mellem  Vinduerne, 
og  saaledes  havde  han  endelig  efter  megen  Møie  og  Besvær 

«faaet  et  lille  smukt  Alter  istand  til  sin  Christianes  Ære-. 
Han  siger:  "Blomsterne  duftede  saa  sødt,  Dagen  stod  saa 
tydeligt  skreven,  og  nu  kom  det  mig  virkelig  for,  uagtet  min 
lange  Frastand,  som  om  jeg  var  med  ved  Fødselsfesten«.  — 
For  at  kunne  drikke  hendes  Skaal  ordentligt  indbød  han 
nogle  Venner  til  Aften,  og  saa  drak  de  hendes  og  Børnenes 
Skaal  i  Tokayer. 

Prag  d.  9de  August  1817, 

Nu  nærmer  jeg  mig  Hjemmet  med  stærke  Skridt*),  og 
jeg  kan  ikke  sige  Dig,  hvor  glad  jeg  er!  Det  forekommer 
mig,  som  om  der  var  voxet  mig  Vinger  ud  af  Skulderbladene 
og  Anklerne,  og  hvis  en  Orm  kunde  tænke,  saa  vilde  den 
ikke  have  sødere  Forestilling   ved  at  blive  Sommerfugl  end 

jeg  ved  at  nærme  mig  Norden  igjen Med  Guds 

Hjælp  haaber  jeg  at  være  i  Eders  Arme  i  de  første  skjønne 
Septemberdage. 

Berlin  d.  23de  August. 

....    Aftenen  var  skjøn,    og  vi  kom  pludselig  til  en 

sval,  deilig  Nøddeskov Nøddeplukning   er   en    sand 

Høstfest  i  de  første  skjønne  Septemberaftener,  især  naar  det 
skeer  med  Børn,  og  et  muntert  Theevandsbord  venter  i  Bag- 
grunden.   Denne  Fest  maae  vi  indføre  i  vor  Familie. 

Travemunde. 

Uagtet  jeg  selv  kommer  til  at  bringe  dette  Brev,  agter 
jeg  dog  at  skrive.  Thi  naar  jeg  først  er  hjemme,  kan  jeg 
rigtignok  bedre  sige  Dig  Alting  mundtlig,  men  det  kan  jeg 
ikke  nu;  og  da  jeg  Intet  bedre  veed  end  at  tale  med  Dig  i 
disse  eenlige  Timer,  skal  ogsaa  denne  Aftenstund  være  ind- 
viet dertil".  Her  følger,  som  i  alle  de  tidligere  Breve,  Be- 
skrivelse over  hans  Reise,  men  uden  at  personlige  Forhold 
berøres,  og  hermed  standse  vi  altsaa  disse  Uddrag  af  Digterens 


*)  Det  var  Hjemvee,  som  afbrød  Oehlenschlægers  Reise;  thi  efter 
den  oprindelige  Bestemmelse  skulde  den  have  varet  længere;  nu 
fik  han  gjennem  Breve  Peder  Hjort  overtalt  til  at  være  hans  Sted- 
fortræder. 


Christiane  Oehlenschlæger.  145 

Brev  til  hans  Hustru.  Men  vi  eie  endnu  et  Brev  fra  ham 
til  en  af  hans  Venner,  i  hvilket  Hjemkomsten  beskrives,  og 
med  dette  ville  vi  slutte  hans  K-eisecorrespondance.  Han 
skriver  saaledes: 

«Ved  Indgangen  til  Toldbod  Viinhuus  betænkte  jeg  mig 
paa,  om  jeg  skulde  løbe  lige  hjem,  som  jeg  var,  eller  blive 
der  først  og  lade  et  Bud  melde  mig.  « Dette  tyktes  den 
Tvivlende  dog  som  det  Bedste«.  Jeg  sendte  altsaa  Karlen 
afsted,  lod  mig  barbere  og  klædte  mig  paa.  Hvilken  under- 
lig Følelse  at  staae  her  i  et  fremmed  Værtshuus  i  et  frem- 
med Værelse,  som  jeg  saa  tidt  havde  gjort,  men  nu  for  sidste 
Gang  dennesinde  og  saa  nær  min  egen  Arne.  Karlen  kom 
tilbage  og  fortalte  mig  de  Elskedes  Glæde,  og  nu  ilede  jeg 
hjem.  Hvorledes  skal  jeg  beskrive  min  Henrykkelse,  da  jeg 
saae  dem  Alle  grædende  og  hulkende  at  kysse  paa  Fingrene 
i  Vinduerne?  De  mødte  mig  paa  Trappen.  Alle  tre  Børn 
vare  voxede  et  langt  Stykke  og  havde  nye  Klæder  paa  til 
Faders  Hjemkomst.  William  kjendte  mig  igjen  af  mit  Por- 
trait,  som  han  saa  tidt  havde  betragtet  i  min  Fraværelse,  og 
var  ikke  bange  for  den  halvfremmede  Fader,  men  klyngede  sig 
nysgjerrig,  tillidsfuld  og  venlig  til  ham.  Lotte  stod  maalløs 
og  græd  og  kyssede  mine  Hænder;  lille  Johannes  stirrede 
taus  paa  sin  Fader  med  tunge  Taarer  i  de  alvorlige  -Øine. 
Min  trofaste  Christiane  vidste  ikke,  hvor  hun  vilde  hen  for 
Fryd.  Saligere  øieblikke  gives  der  ikke  paa  Jorden,  ligesaa 
søde  og  oplivende,  som  Afskeden  smertefuld«.  — 

I  de  ovenanførte  Breve  have  vi  meest  seet  Christiane  som 
i  et  Speil,  men  da  dette  Speilbillede  viser  fine  Træk  og  stiller 
hende  charakteristisk  i  Forholdet  til  hendes  Mand  og  til  det 
Huus,  de  havde  bygget  sammen,  har  jeg  ikke  taget  i  Be- 
tænkning at  meddele  disse  Udtog. 

En  fyldigere  og  bedre  Hilsen  end  den  gjennem  disse 
Breve  havde  Christiane  faaet  i  « Fostbrødrene«,  som  Oehlen- 
shlæger  havde  digtet  paa  Keisen  og  sendt  hjem.  —  Medens 
han  var  borte,  havde  hun  fulgt  sin  medfødte  Tilbøielighed  til 

ikke  at  omgaaes  Mange;  thi  hun  vilde  altid  hellere  see  Faa, 
men  saa  vilde  hun  ogsaa  tilgavns  holde  af  disse.  Under 
Oehlenschlægers  Fraværelse  sluttedes  et  varmt  og  trofast  Ven- 
skab mellem  hende  og  Carsten  Hauch,  som  vel  tidligere  var 
kommet  i  Huset,  men  som  dog  ikke  før  nu  nærmere  havde 
kjendt  hende;  «thi  saalænge  Oehlenschlæger  selv  var  hjemme, 
var  den  unge  Digters  Opmærksomhed  altfor  meget  henvendt 
paa  ham,  til  at  han  vel  kunde  have  Sands  for  nogen  Anden ». 
Det  var  ogsaa  —  tværtimod  hvad  der  ellers  var  Tilfældet  — 
Oehlenschlæger  selv,  som  havde  ført  Hauch  ind  i  sit  Huus, 
og  derfor  var  denne  ham  ogsaa  dobbelt  kjær;  thi  skjøndt 
Oehlenschlæger  glædede  sig  meget  ved  at  see  sine  Ven- 
ner hos  sig,  maatte  Christiane  dog  altid  ellers  være  den,  der 
indbod  dem  de  første  Gange;  det  kom  vel  af,  at  »Oehlen- 
schlæger fra  Barndommen,  fra  Ungdommen  af  meest  var 
vant  til  at  være  alene,  at  tie»;  men  ikke  destomindre  var  han 
og  ligeledes  Christiane  meget  gjæstfrie;  deres  Omgangsvenner 
maatte  blot  finde  sig  i,  at  der  ikke  blev  gjort  dem  pæne 
Gjenvisitter ;  thi  disse  vare  Oehlenschlægers  meget  imod. 
Allerede  som  nygifte  Folk  viste  de  Gjæstfrihed,  hvilken  Dyd 
jo  ellers  siges  at  være  ualmindelig  for  Saadanne.  Da  den 
puur  unge  Peder  Hjort  besøgte  dem  paa  Christiansholm, 
bade  de  ham  om  at  blive  til  Thee  og  Natten  over,  da  deres 
Gjæstekammer  stod  beredt  til  at  modtage  deres  Venner. 

Naar  Hauch  om  Christiane  kan  sige,  at  «han  i  hende 
vandt  en  Veninde,  hvis  Mage  han  aldrig  tidligere  havde  drømt 
om)),  og  at  «hun  bevarede  sit  trofaste  Venskab  for  ham  lige 
til  sin  Dødsstund«,  saa  gjør  Christiane  Gjengjæld,  naar  hun 
i  et  Brev  til  P.  Hjort  siger  om  ham: 

.Af  alle  de  Mænd,  jeg  har  kjendt,  har  jeg  al- 
drig truffet  paa  en  mere  chevaleresk,  mere  fiint  følende, 
delicat  i  hele  sit  Væsen.  Da  disse  høist  velgjør^nde  Egen- 
skaber ikke  ere  Galantheder,  men  det  ædleste  Riddervæsen, 
forbundne  med  mandig  Kraft  og  Mod,  saa  tilstaaer  jeg  Dem, 
gode  Ven,  at  jeg  beundrer  og  elsker  ham  derfor  i  lige  høi 

Grad  og  er  overbeviist  om,  at  Hauch  er  det  herligste  Men- 
neske at  leve  med,  man  kan  tænke  sig.  Tiden  er  desværre 
ikke  til  denne  Tone.  Min  Fader  havde  meget  af  dette  fine 
Væsen,  og  jeg  vilde  give  Meget  til,  at  han  levede  end;  det 
vilde  have  havt  god  Indflydelse  paa  mine  Sønner;  thi  uagtet 
Oehlenschlæger  selv  har  den  Jomfruelighed  som  Hauch,  saa 
troer  jeg,  at  jo  flere  Exempler  jo  bedre  til  at  imødegaae  den 
Mangel  paa  Ærbødighed  for  vort  Kjøn,   som  især  modstrider 

den  fine  Tone  baade  hos  Mand  og  Qvinde Jeg  er 

og  har  altid  været  enig  med  Hauch,  ikke  for  at  forsvare  ham, 
men  for,  at  det  ikke  er  smittet  af  paa  ham  nu  nylig,  men 
at  han  er  født  og  opdragen  med  denne  sjeldne  fine  Takt  for 
den  høieste  Sømmelighed  i  alle  Henseender  •>. 

Dette  Brev  er  skrevet  langt  senere  end  denne  Periode, 
og  viser  altsaa  Udtalelser,  der  gjælde  saa  meget  mere,  som 
de  udspringe  af  et  prøvet  Venskab. 

Aaret  efter  Oehlenschlægers  Hjemkomst  var  for  ham  og 
hans  Hustru  rigere  paa  Sorger  end  paa  Glæder;  Døden  berø- 
vede dem  Mange  af  deres  Kjæreste.  Hans  yndige  og  elske- 
lige Søster  Sophie,  Christianes  hengivne  Veninde,  blev  bort- 
kaldt af  en  hidsig  Feber  ikke  mange  Maaneder  efter  Broderens 
Tilbagekomst.  Snart  efter  døde  omtrent  samtidigt  det  Oeh- 
lenschlægerske  Huus's  to  Ungdomsvenner:  Michael  Rosing  og 
Ole  Hieronimus  Mynster,  som  begravedes  paa  samme  Dag, 
og  næppe  en  Maaned  efter  Oehlenschlægers  <'Vaulundur», 
Christianes  Fader,  «med  hvem  Digteren  i  flere  Aar 
havde  levet  i  den  sønligste  Fortrolighed,  og  som  elskede  ham 
som  en  Fader;  ethvert  Laurbærblad,  Oehlenschlæger  vandt, 
var  ham,  som  om  han  selv  havde  vundet  det«.  —  I  sit 
Gravdigt  over  ham  viser  Oehlenschlæger  os  sin  Hustrues 
Sorg,  idet  han  synger: 

Saa  lad  da  salig  Trøst 
Nu  ogsaa  møde 
Det  datterlige  Bryst, 
Lad  ei  det  bløde! 

10* 

Hist,  elskte  Søstre,  favner  I  ham  atter, 
Han  seer  fra  Himmerig 
Dig  sørge  ved  sit  Liig, 
Trofaste  Datter!  — 

Medens  Døden  saaledes  grumt  røvede  Mange  af  de  Nær- 
meste i  Hjemmets  Kreds,  bragte  Livet  til  Gjengjæld  sin  Gave 
til  de  Sørgende,  idet  Christiane  den  3die  September  1818 
fødte  sit  fjerde  Barn,  en  lille  Pige,  der  blev  døbt  Marie 
Louise. 

Den  megen  Sorg  og  de  store  Savn  kuede  ikke  den  store 
Digters  Skaberkraft.  Om  Sommeren  boede  han,  som  det  blev 
Tilfældet  flere  Aar  igjennem,  alene  ude  paa  Frederiksberg 
hos  Slotsforvalterens  Enke.  Der  skrev  han  i  al  Hemmelighed 
"Den  lille  Hyrdedreng«.  Nu  havde  han  Aaret  i  Forveien 
sendt  sin  Tragedie  "Fostbrødrene«  smukt  indbunden  hjem 
fra  Paris,  ligesom  for  flere  Aar  siden  « Hakon  Jarl«  og  andre 
Værker.  Christiane  havde  skrevet  ham  til  om  den  Fornøielse, 
som  hun,  Carl  Heger,  Boye  og  Hauch  havde  havt  af  den 
pludselige  Overraskelse,  og  saa  besluttede  han  selv  engang  at 
ville  være  Vidne  til  en  saadan.  Han  lod  da  Manuscriptet  til 
«Den  lille  Hyrdedreng«  smukt  indbinde  og  pakkede  det  ind 
med  et  Brev,  som  om  det  kom  med  Posten  fra  Paris.  En 
Fredag  havde  netop  nogle  gode  Venner  spiist  hos  dem,  og 
de  sade  ved  Kaffebordet,  da  Pigen  kom  ind  og  bragte  Fruen 
Pakken.  Hun  gjorde  store  øine,  blev  meget  behageligt  over- 
rasket, og,  efterat  hendes  Mand  havde  gottet  sig  over  Alles 
Forundring,  satte  han  sig  hen  og  læste  Stykket  for  dem.  — 
Af  et  saadant  lille  Træk  seer  man  Oehlenschlægers  barn- 
lige Glæde  ved  sine  Frembringelser  og  hvor  stor  hans 
Fryd  var  ved  at  kunne  bringe  sin  Hustru  de  Værker,  som 
han  vidste,  vare  hendes  Stolthed.  I  en  saadan  Prøvelsens 
Tid,  som  den  her  omtalte,  vidste  han  at  skjønne  paa  hende, 
og  han  siger  selv:  «Naar  de  kjære  Døde  forlade  os,  knyttes 
Baandet  fastere  til  de  Levende«. 

Aaret  1818  bragte  foruden  de  sørgelige  Dødsfald  ogsaa 
andet  fornyet  Eøre  i  Oehlenschlægers  Familie.  Allerede  1813 
havde,  som  bekjendt,  Baggesen  begyndt  sit  planmæssige  An- 
greb paa  Oehlenschlægers  Arbeider,  og  da  denne  efter  sin 
Reise  udgav  en  Beskrivelse  over  samme,  fortalt  i  Breve  til 
Hjemmet,  fandt  Baggesen,  som  bekjendt,  herved  Leilighed  til 
paa  den  store  Digter  at  gjøre  et  Angreb,  der  i  høi  Grad 
irriterede  hele  den  nye  Tids  opvoxende  Ungdom,  og  Følgen 
var,  at  »Tylvten«)  traadte  sammen  og  udfordrede  Baggesen. 
Da  stod  Striden  paa  sit  Høieste,  og  Christiane  Oehlenschlæger 
tog  den  allerivrigste  Deel  deri.  Alt,  hvad  der  angik  Oehlen- 
schlægers Digterære,  var  hende  en  levende  Hjertesag,  og  hun 
taalte  ikke  den  allermindste  Krænkelse  af  den,  og,  naar  « denne 
selvstændige  Aand  som  tro  Elskerinde  undertiden  brugte  en 
anden  Maalestok  end  Publicum  og  især  end  sammes  forældede 
eller  borneerte  Repræsentanter,  er  dette  ligesaa  tilgiveligt  som 
begribeligt«).  Lige  fra  hendes  Ungdom  til  hendes  sidste  Dage 
var  hendes  Tilbedelse  af  Oehlenschlæger  som  Digter  ubetinget. 
Fra  Forlovelsesdagene,  da  Oehlenschlæger  var  paa  Reise,  for- 
tæller Peder  Hjort  en  meget  charakteristisk  Scene,  i  hvilken 
denne  Tilbedelse  brød  ud  med  hele  hendes  Djærvhed  og  Ild. 
« Efter  en  lang  Expectoration  midt  paa  Gulvet  ligeoverfor  min 
Bedstemoder,  hvis  Ydre  ellers  imponerede  Alle  og  tæmmede  ikke 
Faa,  udbrød  hun  —  til  Gjensvar  paa  den  Gamles  Bebrei- 
delse:  Men  kjære  Christiane,  han  er  dog  ingen  Gud!  —  idet 
hun  styrtede  ned  paa  det  ene  Knæ  og  rakte  Fingrene  høit  i 
Veiret:  «Jo,  sandt  for  Gud,  han  er  en  Gud!))  —  Jeg,  som 
stod  hos,  havde  allerede  saa  megen  udviklet  æsthetisk  Følelse, 
at  jeg  langt  mere  opfattede  dette  Skuespil  fra  den  interes- 
sante end  fra  den  æsthetiske  Side ;  tilmed  var  denne  fortræffelige 
Piges  hele  Vældighed  bleven  mig  et  saa  naturligt  Afpræg  af 
en  harmonisk  Eiendommelighed,  at  ingen  Enkelthed  deri 
længer  kunde  overraske  mig.  Den  værdige  Gamle  blev  natur- 
ligviis  krænket  eller  maaskee  især  forskrækket  og  skjændte 
knap  engang.    Christiane  gik  hastigt  bort». 

Denne  hendes  ungdommelige  Begeistring  for  hendes  El- 
sker som  Digter  svandt  som  sagt  ikke  i  mindste  Maade 
senere  hen.  Hun  taalte  ikke,  at  Nogen,  hvis  han  vilde  være 
Ven  med  hende,  rørte  et  Jota  i  det,  som  Oehlenschlæger 
havde  skrevet.  «Der  er  mere  Poesi  i  hans  mindste  Finger«, 
sagde  hun  engang,  «end  i  Baggesens  og  de  andre  Digteres 
hele  Kropw.  —  Hvad  hun  saaledes  ikke  tillod  Andre,  kunde 
hun  dog  undertiden  nok  tillade  sig  selv,  og  jeg  kunde  nævne 
flere  Exempler,  som  deels  vise,  at  hun  har  havt  et  aabent, 
uddannet  og  rigtigt  Blik  for  digterisk  Frembringelse,  deels 
at  hun  selv  har  kunnet  see  Feil  i  Oehlenschlægers  Arbeider, 
endelig  ogsaa,  at  hun  har  turdet  sige  ham  det,  og  at  han 
har  havt  saa  megen  Agtelse  for  hendes  Følelse  i  saa  Hen- 
seende, at  han  har  rettet  sig  efter  hendes  Mening.  Saaledes 
vide  vi,  at  hun  fik  ham  til  at  udskyde  fire  Vers  af  Tilegnelsen 
til  Digtet  "Frederiksberg«).  Hauch  fortæller  os,  at  hun  var 
meget  misfornøiet  med  den  nye  Opfindelse,  Oehlenschlæger 
havde  gjort  i  « Fiskeren »,  idet  han  ved  det  Sted,  hvor  For- 
andringen foregaaer,  vilde  indskyde  et  polemisk  Stykke  imod 
Professor  Sander,  der,  efter  paa  en  Forelæsning  at  have  skjældt 
Oehlenschlæger  ud,  forvandles  til  en  uhyre  Torsk.  «Det  vil 
ganske  vist  skade  Dig»,  sagde  hun,  «for  naar  Digtet  kommer 
ud,  vil  Folk  glemme  alt  det  Deilige,  der  er  deri,  og  bare 
tænke  paa  den  Larm  og  det  Spektakel,  der  vil  blive  over 
dette  Sted».  Oehlenschlæger  holdt  længe  fast  ved,  at  dette 
Tillæg  skulde  have  sin  Plads  i  Digtet,  men  tilsidst  betænkte 
han  sig  dog,  meente,  at  hans  Hustru  maaskee  kunde  have 
Ret,  og  udelod  denne  Scene.  —  Hun  var  ogsaa  Skyld  i,  at 
Robinson  i  England  ikke  blev  gjort  til  en  Tragedie,  hvilket 
Oehlenschlæger  forst  havde  bestemt  den  til  at  være.  Hun 
meente,  at  Publicum  nu  (1819)  var  træt  af  Tragedier  og 
vilde  have  Noget,  som  ogsaa  her  paa  Jorden  fik  et  lykkeligt 
Udfald.  Skjøndt  ikke  en  saadan  Grund,  men  Ideens  Fordring 
burde  have  afgjort  Stykkets  Charakteer,  havde  hun  dog  en 
stor   Indfiydelse    paa,    at  Stykket   udkom  i  sin  nærværende 

Skikkelse.  Paa  Baggesen  maatte  Christiane  Oehlenschlæger 
naturligviis  være  høist  opbragt,  saa  meget  mere  som  han  al- 
drig havde  tiltalt  hende  synderligt.  Det  var  saa  langt  fra, 
at  hun  sogte  at  dæmpe  Striden  mellem  Oehlenschlægers  og 
Baggesens  Parti,  at  hun  meget  snarere  opildnede  den.  Hun 
var  saaledes  en  af  dem,  der  ophidsede  Peder  Hjort  mod  denne 
"AarhundredetsProteus"  og  gjorde  ham  opmærksom  paa  flere 
Ting,  der  endnu  mere  æggede  ham,  saa  han  tilsidst  i  sine 
tolv  Paragrapher  søgte  at  holde  Baggesen  fast  under  enhver  For- 
vandling, saa  han  liig  sit  Forbillede  tilsidst  kom  til  at  aaben- 
bare  sin  sande  Skikkelse.  Da  Peder  Hjort  i  den  sidste  af 
sine  Paragrapher  havde  paapeget  Mangler  i  flere  af  Oehlen- 
schlægers Skrifter,  blev  dette  taget  meget  ilde  op  af  Oehlen- 
schlæger selv,  og  af  et  Brev,  Hjort  i  den  Anledning  skrev  til 
ham  fra  Rom,  kan  man  see,  hvorledes  hans  Kone  stod  til 
Sagen.  Hjort  skriver:  <•  Deres  Kone,  som  saae  langt  roligere 
og  klarere  (end  De),  mærkede  Misforstaaelsen  imellem  os, 
men  hun  taug  endnu  længe,  fordi  hun  holdt  af  mig  og  troede 
maaskee  at  tage  feil  eller  ogsaa,  at  det  kunde  jævne  sig  selv. 
Det  smertede  mig,  at  Deres  Kone,  som  saa  venligt  takkede 
mig  for  alle  de  andre  Paragrapher,  slet  ikke  omtalte  denne. 
Jeg  begreb  vel  Aarsagen,  men  jeg  tænkte  frem  i  Tiden  og 
anede  noget  Lignende  af  det,  som  nu  skeer.  Da  hun  sagde 
mig,  «jeg  ikke  var  ærlig« ,  slog  det  mig  i  Oieblikket,  men 
K  jeg  forundredes  ikke  derover,  da  jeg  besindede  mig;  thi  som 
hun  seer  Sagerne,  er  det  naturligt,  at  hun  tænker  saa,  om- 
endskjøndt  det  ingenlunde  er  nødvendigt.  At  jeg  i  dette 
Brev  har  vovet  flere  Gange  at  omtale  hende,  haaber  jeg.  De 
begge  tilgiver  mig,  naar  de  eftertænke,  hvilken  virksom  Deel 
hun  tager  ogsaa  i  Deres  literaire  Liv,  og  hvormeget  min 
inderlige  Agtelse  for  hendes  Omdømme  maa  gjøre  mig  det 
vigtigt,  at  hun  i  det  Mindste  seer  min  Handlemaade,  som 
den  virkelig  er».  —  Hjort  tilføier:  «Jeg  kunde  have  kysset 
hende,  om  det  havde  skikket  sig,  da  hun  lastede  min  Uær- 
lighed, det  er  min  Ublindhed;  en  saadan   ægte  Natur   laa 


152  Christiane  Oehlenschlæger. 

der  i  Tone,  Blik  og  Mine».  Og  «til  Ære  for  hendes  sjeldne 
Hjerte«)  meddeler  han  umiddelbart  herefter  følgende  Brev,  der 
knytter  sig  til  hans  Udtalelser  i  det  tidligere  Anførte: 

Kjære  Hjort!  Over  den  lange  Samtale  glemte  jeg  reent 
at  give  Dem  Hroars  Saga  med.  Jeg  skynder  mig  nu  med 
at  gjare  det  godt  igjen  ved  at  lade  den  hermed  følge;  men 
fremfor  Alt  vilde  jeg  ønske,  at  jeg  kunde  gjøre  det  godt 
igjen  at  have  sagt  Dem  Adskilligt,  som  gjorde  Dem  ondt. 
Dog,  kjære  Hjort!  haaber  jeg,  at  De  ligesaa  lidt  vil  miskjende 
Hensigten  i  det  Skete  fra  min  Side,  som  jeg  er  istand  til 
at  miskjende  den  fra  Deres  Side,  og  jeg  haaber  fremdeles,  at 
De  vil  være  enig  med  mig  deri,  at  vi  aldrig  mere  skal  vexle 
et  Ord  om  Oehlenschlægers  Værker  med  Hensyn  til  at  vur- 
dere dem,  saa  skal  De  see,  hvor  ypperligt  vi  vil  komme  ud 
af  det.  De  maa  vide,  at  jeg  har  kun  een  øm  Side,  det  er 
Oehlenschlægers  Digterære;  lader  man  mig  den  uplettet,  saa 
veed  jeg  sandelig  næppe,  hvorledes  man  skulde  komme  til  at 
fornærme  mig,  det  maatte  da  være,  at  man  angreb  hans 
eller  min  Redelighed  og  gode  Hjerte.  Dette  Sidste  kunde  jeg 
ikke  være  saa  taabelig  at  befrygte,  og  mundtlig  vilde  De  heller 
aldrig  angaaende  førstnævnte  Gjenstand  komme  til  at  krænke 
mig.  Naar  vi  altsaa  forbigaaer  at  tale  om,  hvad  De  skriver 
i  denne  Anledning,  da  troer  jeg.  De  altid  vil  forlade  mig 
ligesaa  vel  tilmode,  som  De  nærmer  Dem  mig.  De  maa  jo 
ogsaa  være  overbeviist  om,  at  jeg  (der  ikke  kan  siges  at  være 
Allemands  Ven)  agter  Dem  i  høi  Grad  og  anseer  Deres  Be- 
kjendtskab  for  en  stor  Opmuntring  for  Oehlenschlæger  som 
for  mig,  og  for  mig  især  i  hans  Fraværelse,  Med  den  Over- 
beviisning,  at  De  ved  koldt  Blod  vil  føle,  at  jeg  som  Oehlen- 
schlægers Kone  har  Ret,  om  jeg  ellers  kan  have  Uret,  har 
jeg  skrevet  disse  Hastværks-Linier;  og  nu  en  evig  Taushed 
over  dette  som  ogsaa  den  totaleste  Forglemmelse  af  det  Pas- 
serede.    Jeg  er  nu  som  altid  Deres  hengivne  Veninde 

Da  Hjort  senere  sagde  Oehlenschlæger  Sandheden  i  An- 
ledning af  «Prometheus»)  og  lod  ham  vide,  at  det  var  en 
stor  Feiltagelse,  naar  han  selv  antog,  at  «Prometheus»  vandt 
Bifald  hos  den  overveiende  Deel  af  Publicum,  blev  Fru  Chri- 
stiane meget  forbauset,  da  hun  netop  havde  tilskrevet  Hjort, 
at  hun  ventede,  at  <«Prometheus»  var  ham  en  Nydelse;  hun 
tilføier:  »I  det  Mindste  kan  jeg  med  Sandhed  sige,  at  jeg 
selv  længes  efter  hvert  Hefte  •>.  Hendes  Skuifelse  fandt  sit 
Udtryk  i  Breve  til  Hjort,  om  hvilke  Biskop  Fogtmann,  efter 
at  have  faaet  dem  sendte  til  Gjennemlæsning,  den  16de  Mai 
1834  siger:  «De  ere  grundige  og  meget  velskrevne,  naar  jeg 
undtager  Udtrykket  « avindsyg«;  men  hvad  Andet  kan  man 
vente  af  en  heftig  elskende  Hustru.  «Det  er  ikke  godt  at 
disputere  med  Fruentimmer,  synderligt  naar  heftigt  de  elske«. 
Det  glæder  mig,  at  Fru  Oehlenschlæger  elsker  og  ærer  sin 
Mand  saa  hait.  Det  har  næsten  glædet  mig  meest  i  denne 
ikke  glædelige  Sag». 

Da  Oehlenschlæger  som  Følge  af  denne  Strid  med  Hjort 
var  saa  urimelig  at  afbryde  enhver  Forbindelse  med  ham,  er 
det  ikke  at  undres  over,  at  hans  Hustru  fulgte  ham  og  ikke 
Vennen,  skjøndt  dette  Brud  sikkert  har  været  hende  haardt, 
og  skjøndt  hun  i  sit  stille  Sind  blev  ved  at  holde  af  Hjort 
lige  til  sin  Død. 

Man  kan  let  forstaae,  hvor  ondt  det  maatte  gjøre  Chri- 
stiane, at  det  kort  efter  hendes  Bryllup  med  Oehlenschlæger 
og  stadigt  gjennem  Aarenes  Løb  var  blevet  Mode  at  møde 
hans  Digterværker  med  Dadel,  naar  de  udkom,  for  først  lidt 
efter  lidt  at  anerkjende  dem.  Og  hun  maatte  see  at  skjule, 
hvor  nær  hun  tog  sig  Sligt,  for  at  opmuntre  sin  Mand,  der 
ofte  var  forknyt  og  f.  Ex.  til  Chr.  Wilster  klagede  over  « den 
Lunkenhed,  der  vistes  mod  hans  hele  poetiske  Færd,  og  den 
Iver,  hvormed  Modstanderne  søgte  at  undergrave  Alt,  hvad 
han  i  sin  bedste  Tid  havde  opbygget«;  med  Veemod  talte 
han  om,  at  hans  meest  hengivne  Venner  boede  ti  Mile  borte 
(nemlig  i  Sorø),  og  at  hans  gamle  Venner  i  Hovedstaden  bleve 

koldere  og  koldere.  Skjøndt  Christiane  saaledes  havde  mange 
Skuffelser  og  Krænkelser  at  gjennemgaae  for  sin  Mands  Skyld 
og  med  ham,  havde  hun  ogsaa  paa  mange  Maader  stor  Hæ- 
der og  Ære  at  dele  med  ham,  og  ingensinde  var  denne  haiere, 
end  da  hun  den  23de  Juni  1829  med  sine  Børn  sad  i  Lunds 
Domkirke  og  saae  Tegner  lægge  den  friske  Laurbærkrands 
paa  hans  skjanne  Hoved  og  i  <d  Sangens,  i  den  Eviges  Navn, 
fornummet  i  Hakon  og  Helge,  kronede  ham  til  det  nordiske 
Sangriges  Konning".  Forst  havde  Christiane,  ifølge  sin  Skræk 
for  at  gjøre  sig  bemærket  og  tage  Deel  i  store  Fester  og 
personlig  Hyldest,  negtet  at  tage  med,  men  deres  svenske 
Ven  Hoffmann  havde  været  ovre  i  Kjøbenhavn  og  faaet  hende 
overtalt  til  at  følge  sin  Mand,  og  hun  deeltog  nu  som  Dig- 
terens Hustru  i  hele  det  store  Triumphtog,  der  blev  beredt 
ham  hiinsides  Sundet.  — 

Familien  Oehlenschlæger  var  i  de  ti  Aar  efter  Brylluppet 
bleven  betydelig  forøget.  Børnene  vare  nu  voxede  til,  og  den 
gamle  Leilighed  i  Bredgaden  blev  dem  for  lille,  hvorfor  de 
flyttede  op  i  Bispegaardens  Stueetage.  Den  lille  Marie  var 
da  kun  to  Aar  gammel;  da  de  en  smuk  Eftermiddag  alle 
Sex  sidste  Gang  skulde  gaae  ud  af  de  kjære  gamle  Værelser, 
satte  hun  sig  ned  paa  Gulvet  og  raabte:  «Jeg  vil  ikke  ud 
af  mine  gamle  Værelser!".  Men  hun  maatte  give  efter,  og 
i  fjorten  Aar  fandt  hun  hos  sine  Forældre  et  ligesaa  godt 
Hjem  i  den  gamle  Bispegaard  som  i  Bredgade,  indtil  Biskop 
P.  E.  Muller  døde  1834,  og  hans  Enke  skulde  beboe  Oehlen- 
schlægers  Leilighed;  da  flyttede  de  hen  paa  Vestergade  i  den 
saakaldte  « Garvergaard  n . 

Kort  efter,  at  Oehlenschlægers  vare  flyttede  til  Nørregade, 
blev  Christiane  meget  heftigt  angrebet  af  Gigtfeber;  i  syv 
Uger  gjennemgik  hun  haarde  Smerter :  derefter  indtraadte  der 
en  lille  Bedring,  men  det  gik  langsomt  frem,  og  Sommeren, 
der  var  raa  og  kold  som  et  Efteraar,  gik  hen,  inden  hun 
igjen  følte  sig  nogenlunde  vel.      Man  siger  sikkert  ikke  for 

Meget,    naar  man  paastaaer,    at  hun  aldrig  rigtigt  forvandt 
Fdgerne  af  dette  haarde  Sygdomsan  fald. 

Alt  som  Aarene  skred  frem,  gik  det  naturligviis  Chri- 
stiane ligesom  alle  Andre,  at  Mange  af  dem,  der  stode  hende 
nærmest,  bleve  kaldte  bort  fra  hende.  Den  Første,  hun  af 
sit  inderste  Hjerte  maatte  savne,  var  hendes  Søster  Kamma 
Kahbek,  der,  skjøndt  syv  Aar  ældre  end  hun,  ligefra  hendes 
tidligste  Barndom  havde  været  hende  en  tro  Veninde  og 
efter  deres  Moders  Død  endogsaa  paa  mange  Maader  var 
traadt  hende  i  dennes  Sted.  Kamma  havde  i  lang  Tid  været 
meget  svag,  og  Christiane  saae  stadigt  til  hende.  Den  20de 
Januar  1829,  da  Kahbek  havde  endt  sin  Forelæsning  paa 
Universitetet,  kom  Pedellen  for  at  sige  ham,  at  der  inde  hos 
ham  var  en  Dame,  som  vilde  tale  med  ham.  Det  var  hans 
Svigerinde,  Christiane.  Hun  var  kommet  for  at  sige  ham, 
at  hun  agtede  at  kjøre  ud  til  Bakkehuset  og  vilde  tilbyde 
ham  at  kjøre  med.  Men  Kahbek,  der  var  bange  for,  at 
Kamma,  naar  de  saaledes  kom  samlede,  skulde  troe,  at  det 
var  efter  hans  Anmodning,  Christiane  kom,  og  «da  lægge 
noget  mere  Betydende  og  ilde  Bebudende  i  dette  Besøg,  end 
der  var»>,  fulgte  ikke  med,  men  gik  alene  derud.  Senere 
indsaae  han,  at  Aarsagen,  hvorfor  Christiane  kjørte  derud 
og  tilbød  ham  at  kjøre  med,  var  den,  at  hun  i  Vognen  vilde 
forberede  ham  paa,  hvad  hun  alt  forudsaae.  Da  han  kom 
hjem,  traf  han  Kamma  meget  glad  over  Søsterens  Besøg. 
Christiane  var  «saa  driftig  og  saa  ivrig  i  at  gjøre  Aftale  om 
Indretningen  af  en  beqvemmere  Lænestol  til  Kamma  og  gjøre 
hende  saa  omstændelig  Rede  for,  med  hvor  lidt  Uleilighed  og 
Bekostning  for  sig  hun  vilde  være  istand  til  at  indrette  hende 
den«.  Efterat  Aftenen  var  tilbragt  i  den  hjerteligste  og 
smukkeste  Stemning,  idet  Christiane  « atter  og  atter  efter 
hendes  Sindelag  viste  ufortrøden  og.  utrættelig  Velvillie  og 
Virksomhed'),  og  Kamma  var  «saa  omhyggelig  for  at  see 
sin  kjære,  søsterlige  Gjæst  paa  det  Bedste  tilgode«,  skiltes 
Søstrene  ad,    og  Kahbek  fulgte  Christiane  ud  i  'Forværelset 

for  at  hjælpe  hende  Tøiet  paa.  Her  brast  hun  strax  i  «en 
forfærdelig  Graad,  der  kun  altfor  tydelig  sagde  ham,  hvad 
hun  saae,  tænkte,  følte  og  formodede ».  Rahbek,  hvis  Yttrin- 
ger  jeg  ofte  i  det  nærmest  Foregaaende  har  anført,  siger: 
•  Saa  ubeskrivelig  dette  mig  aldeles  uventede  Udbrud  af  hen- 
des dybe  Bedrøvelse  overraskede  mig,  var  jeg  dog  i  Følge 
den  mageløse  Fatning,  hun  den  hele  Aften  havde  viist,  saa 
langt  fra  at  gjore  mig  den  mindste  Forestilling  om,  at  det 
var  Følelsen  af  den  visse  og  nærforestaaende  Skilsmisse,  Tan- 
ken, at  det  var  sidste  Gang,  de  havde  seet  hinanden,  der 
saaledes  overvældede  Søsterhjertet,  at  jeg  blot  deri  saae  hen- 
des inderlige  Deeltagelse  i  en  elsket  Søsters  Lidelser  og  Af- 
tagende, og  ene  sysselsat  med  Tanken  om,  hvad  Indtryk  det 
vilde  gjøre  paa  min  Kone,  hvis  hun,  naar  jeg  kom  tilbage, 
fandt  mig  forandret  og  forstemt,  gjorde  jeg  mig  Umage  for  at 
bevare  min  Fatning  og  sagde  blot  broderligt:  «Knuus  ikke 
mig;  for  taber  jeg  Modet,  synker  der  form  eget,  hvilket  hun 
venligen  syntes  at  sande,  hvorpaa  jeg,  at  ikke  en  forlænget 
Samtale  skulde  falde  min  Kone  paa,  der  saare  let  i  Sligt  paa 
senere  Tid  fandt  ildevarslende  Kj  endetegn  angaaende  hendes 
Tilstand,  skyndte  mig  ind  til  hende  igjen«.  Christiane  gik 
næste  Morgen  til  Lægen  Saxtorph,  og^hvad  han  sagde  hende, 
sees  af  efterfølgende  Brev,  som  hun  sendte  Rahbek,  og  som 
denne  fik  om  Aftenen  lige  efter,  at  Kamma  stille  var  sovet 
hen.     Christiane  skriver: 

Hvad  jeg  af  sørgelige  Symptomer  havde  at  melde  Sax- 
torph, var  tilstrækkeligt  til,  at  han  kunde  give  os  den  Trøst, 
at  vor  elskede  Syge  snart  vilde  faae  den  Hvile,  hun  saa 
høilig  trænger  til.  Det  kan  kun  vare  faa  Dage.  De  svulne 
Been  og  Trødsken  ere  ubedragelige  Kjendetegn». 

Hun  sendte  Rahbek  dette  Brev  for  at  forberede  ham  og 
for  at  forhindre,  at  Kamma  <<hvis  hendes  Time  slog,  skulde 
savne  ham«.  Af  Brevet  seer  man,  at  hun  meente,  det  var 
det  Bedste,  der  kunde  hændes  Kamma,  at  hun  gik  bort  nu, 
aandsfrisk  og  uden  at  skulle  døie  de  haarde  legemlige  Li- 

delser,  der  maatte  forestaae  hende;  men  dog  har  det  været 
hende  bittert  næste  Morgen  at  modtage  Budskabet  om,  at 
Søsteren  ikke  var  mere;  thi  hvorledes  maatte  hun  ikke  savne  en 
saadan  Søster!  Christiane  havde  været  hende  trofast  og  i 
Gjerningen  viist  sin  dybe  Kjærlighed  til  hende.  Rahbek 
siger:  «Min  Kones  Søster  kom  i  denne  onde  Tid  som  en 
sand  Trøstens  Engel  hyppigt  til  hende,  oplivede  og  muntrede 
hende  ved  sin  driftige  Deeltagelse  i  alle  hendes  ønsker  og 
Anliggender,  og  med  den  hende  -saa  egne  ufortrødne  Utrætte- 
lighed, hvor  der  er  noget  Godt  at  udrette,  var  hun  paa  hun- 
drede og  hundrede  Maader  i  uafladelig  Virksomhed  for  at 
udtænke,  opspørge,  foranstalte,  forskaffe,  besørge  og  selv  for- 
færdige hundrede  og  hundrede  mindre  og  større  Ting,  der 
kunde  være  den  kjære  Lidende  til  Behag,  Beqvemmelighed, 
Lettelse  og  Lindring,  og  der,  om  de  end  aldrig  i  og  for  sig 
vare  istand  til  at  opnaae  deres  Hensigt,  dog  ved  den  Vel- 
villie,  den  Omhu,  den  Iver,  kort:  den  Venneaand  og  det  Sø- 
sterhjerte, hvormed  de  skete,  for  en  Sjæls  som  min  Kones 
maatte  faae  et  Værd  og  en  Veldædighed,  der  vel  maatte  gjøre, 
at  hun  paa  Bakkehuset  saaes  imøde  som  en  Engel  fra  Him- 
len, der,  om  end  desværre  ikke  nedsendt  med  Lægedom  og 
Hjælp,  dog  i  det  Mindste  aldrig  kom  uden  at  medbringe 
Lindring,  Lettelse  og  Lise  til  Legem  og  Sjæl«. 

Vi  vide  Alle,  hvor  dybt  og  hjerteligt  Oehlenschlæger 
sørgede  ved  sin  Datter  Charlottes  Død,  men  hans  Hustrues 
Smerte  var  ikke  mindre  bitter,  og  om  hun  end  havde  følt 
dyb  Veemod  ved  sin  Søsters  Død,  var  denne  dog  ikke  at 
sammenligne  med,  hvad  hun  nu  —  fem  Aar  efter  —  skulde 
gaae  igjennem  ved  Datterens  Bortgang.  Vel  havde  Charlottes 
vanskelige  Natur  forvoldt  Moderen  megen  Sorg  og  mange 
Bryderier,  men  den  store  Elskværdighed,  hun  i  sine  gode 
øieblikke  var  i  Besiddelse  af,  havde  opveiet  mange  af  hendes 
mindre  gode  Egenskaber,  og  dertil  kommer,  at  man  maaskee 
allerdybest  sørger,  naar  Den  gaaer  bort,  som  i  høi  Grad  har 
givet  En  Leilighed  til  Kamp  og  Kummer  og  derved  bragt  En 

til  at  gjøre  mange  Feilgreb.  —  Christiane  Oehlenschlæger 
var  overhovedet  ikke  skikket  til  at  opdrage  Barn  og  aller- 
mindst et  Barn  af  en  saa  vanskelig  Natur  som  Lottes.  J.  P. 
Mynster  siger  om  hende:  <«En  Opdragelse,  hvori  grændseløs 
Heftighed  forener  sig  med  grændseløs  Svaghed,  naaer  stedse 
sit  Maal:  at  fordærve  Børnene  i  Bund  og  Grund«.  Selv  om 
dette  Udtryk,  som  er  fremkommet  i  et  bittert  øieblik,  er 
noget  stærkt,  ligger  der  dog  en  stor  Sandhed  deri,  og  maaskee 
navnlig  overfor  Lotte,  som  skulde  opdrages  paa  den  ene  Side 
med  Bestemthed,  paa  den  anden  Side  med  Kjærlighed;  thi 
Strenghed  og  Haardhed  kunde  bringe  hende  til  en  Liden- 
skabelighed, der  ikke  længer  tog  imod  Fornuftgrunde;  men 
naar  hun  blev  behandlet  med  Hjerte,  var  hun  barnlig  og 
blid,  dog  altid  hensynsløs  og  med  en  urokkelig  Villie.  Fade- 
rens og  Moderens  Natur  var  rigeligt  blandet  i  hende.  Efter 
ham  havde  hun  den  store  Evne  til  at  indtage,  hvem  hun  vilde, 
det  musikalske  Talent,  saa  at  hun  spillede  godt  og  sang  med 
Lethed  og  Ynde,  og  overhovedet  den  bøielige,  lunefulde  Natur. 
Paa  den  Reise,  hun  i  1830—31  foretog  til  Leipzig  med  Fru 
Brockhaus's  Søster,  hendes  Veninde  Ottilie  Wagner,  havde 
hun  i  høi  Grad  forstaaet  at  vinde  Folk,  maaskee  Ingen  mere 
end  Ludvig  Tieck,  der  kjender  Faderen  igjen  i  hende  og 
synger: 

•  Sie  spricht  des  Vaters  Wahrheit, 
«Sie  lachelt  seinen  Blick«. 

Efter  Moderen  havde  hun  arvet  det  bekjendte  Hegerske 
Sprogtalent,  saa  at  hun  talte  Tydsk  saa  godt  som  Dansk, 
kunde  endvidere  godt  Fransk  og  Engelsk,  ogsaa  noget  Italiensk. 
I  Forbindelse  med  dette  staaer  et  andet,  ogsaa  Hegersk  Ta- 
lent, det  at  kunne  tale  efter  Folk.  Naar  hun  viste  sin  Fær- 
dighed heri,  flokkedes  alle  hendes  Venner  og  Veninder  om 
hende  i  store  Klynger  og  morede  sig  kosteligt.  Dette  Talent 
misforstod|hun,  som  om  det  var  eensbetydende  med  at  have 
Skuespiller  -  Talent.  Da  Phister  var  bleven  hendes  Mand, 
meente  hun,   at   hun   ikke   vilde   blive   rigtig  lykkelig  i  sit 

Ægteskab,  hvis  hun  ikke  havde  samme  Virkekreds  som  han, 
og  deri  vilde  hendes  Nærmeste  ikke  hindre  hende.  Hun  blev 
instrueret  med  Hensyn  til  Sangen  af  Siboni,  der  havde  godt 
Haab,  ligesom  ogsaa  Frydendahl  og  Jfr.  Jørgensen,  med  hvem 
hun  flere  Gange  provede  Josepha  og  Kotzebues  "Armod  og 
Høimodighed".  Tiden  nærmede  sig,  at  hun  skulde  optræde, 
men  vi  faae  et  Indblik  i  de  Vanskeligheder,  der  stillede  sig 
for  hende,  naar  vi  læse  følgende  Uddrag  af  et  Brev  fra  Chr. 
Wilster  til  P.  Hjort,  dateret  den  20de  August  1833: 

"Maaskee  har  De  allerede  hørt,  at  Theaterdirectionen  i 
tør  juridisk  Stiil  har  negtet  at  antage  Madam  Phister  som 
Skuespillerinde,  men  foreslaaet  hende  at  indtræde  som  Elev, 
hvilket  hun  paa  ingen  Maade  kan  indlade  sig  paa.  Hun  seer 
ud  som  Jammerens  Billede;  der  er  Graad  og  Tænders  Gnidsel 
i  Familien  og  stor  Harme  hos  Publicum,  der  rigtignok  an- 
slaaer  hendes  Talent  lavt  og  derfor  smiler  over  Faderens 
Digt  (('Det lader  til, Du  kommer  over»),  men  som  dog  endnu, 
trods  alle  Vaudeviller,  har  saa  Meget  tilovers  for  Oehlen- 
schlæger, at  det  finder  slig  Behandling  mod  hans  Datter  høist 
uværdig.  Medens  Sagerne  staae  saaledes  til  hjemme,  er  Oeh- 
lenschlæger i  Norge  paa  Glædens  høieste  Spids.  I  sine  Breve 
omtaler  han  sit  Liv  i  Christiania  som  sit  Livs  gladeste  Be- 
givenhed)). 

Den  24de  August  tilføier  Wilster:  « Oehlenschlæger  er 
kommen  hjem  og  finder  sig  med  Taalighed  i  den  lumpne 
Adfærd,  man  har  viist  hans  Datter«. 

Som  man  seer,  stod  Publicum  i  alt  Fald  tildeels  paa 
Mad.  Phisters  Side,  men  mere  af  Kjærlighed  til  dets  store 
Digter  end  af  Beundring  for  hendes  Talent,  og  —  skjøndt 
hun  ved  sin  Debut  fik  et  ikke  ringe  Bifald,  trak  hun  sig  dog 
snart  igjen  tilbage  fra  Scenen. 

Vi  have  gjort  gj ældende,  at  det  Efterlignelsestalent,  som 
bevirkede,  at  Charlotte  Oehlenschlæger  gik  til  Theatret,  var 
en  Arv  fra  hendes  Moder;  fra  hende  havde  hun  endvidere 
faaet  den  Hegerske  Lethed  til  med  Hænderne  at  kunne  gjøre 

Alt,  hvad  hun  vilde;  saaledcs  var  hun  ogsaa  bekjendt  for 
sine  smukke  Damearbeider.  Tilfælles  med  sin  Moder  havde 
hun  ogsaa  en  Mangel  paa  nødvendig  Besindighed  og  Ro  til 
at  bære  Livets  forskjelligste  Forhold  paa  rette  Maade.  Efter 
begge  sine  Forældre  havde  hun  arvet  levende  Phantasi,  ægte 
Begeistring,  en  ikke  ringe  Vittighed,  en  stor  Sands  for  det 
Comiske  og  en  ofte  stor  Veltalenhed.  J.  P.  Mynster  tegner 
ved  hendes  Grav  hendes  Billede  saaledes:  «Her  paa  den 
mørke  Grund  maler  Erindringen  Billederne  fra  de  svundne 
Tider:  Barnet  i  al  dets  Ynde,  den  unge  Pige,  udfoldende  de 
rige  Gaver,  der  vare  nedlagte  i  hendes  Indre,  levende,  fyrig, 
let  tilegnende  sig  Livets  hele  Mangfoldighed,  tiltrækkende  for 
de  Forskjelligste,  for  Gamle  og  Unge,  snart  udgydende  sig  i 
Munterheds  letteste  Skjemt,  snart  henaandende  Hjertets  Fø- 
lelser i  de  alvorlige  Toner ».  Og,  idet  han  minder  om  hendes 
megen  Kamp  og  Uro  her  i  Livet,  siger  han:  « Dødens  Stilhed 
bringer  ei  blot  Ro  i  den  Hcnslumredes  Bryst,  men  ogsaa  i 
deres  Hjerter,  som  staae  ved  Graven.  Der  er  den  rohge 
Havn.  Gravens  Høi  er  kun  liden,  dog  er  den  en  stærk 
Befæstning,  alle  Livets  vrede  Bølger  brydes  mod  den,  hverken 
Kummer  eller  Frygt  skulle  trænge  ind  og  forstyrre  den  trygge 
Slummer.  I  den  sidste  Skjæbne  har  Uveirsskyen  udtomt  sig, 
den  truer  ikke  mere». 

Christiane  Oehlenschlæger  var,  da  Lottes  Bryllup  med 
Phister  var  bestemt,  og  hun  nærmere  havde  lært  ham  at 
kjende  og  holde  af  ham,  glad  over  denne  Forbindelse,  og 
Mynster  fortæller  os,  at  "hun  var  lykkelig  ved  at  kjøbe  ind 
til  Udstyret  og  ved  at  betragte,  hvorledes  Lottes  og  Phisters 
Hænder  og  Fødder  accurat  lignede  hverandre«.  Hun  kunde 
ikke  begribe,  hvortil  de  unge  Folk  skulde  bruge  de  1000  Rd., 
de  havde  at  leve  af.  Brylluppet  fandt  Sted  paa  Oehlenschlæ- 
gers  Fødselsdag  den  14de  November  1832. 

Da  Phisters  havde  været  gift  lidt  over  to  Aar,  og  Lotte 
havde  født  sit  andet  Barn,  blev  hun  meget  syg;  hendes 
Moder  fik  da  ved  hendes  Sygeleie  Leilighed  til  at  vise  sin 

utrættelige  og  opofFrende  Natur.  Strax  hver  Morgen  var  hun 
ude  for  at  skaffe  Datteren  Alt,  hvad  hun  kunde  tænke,  hun 
trængte  til,  og  en  af  hendes  Bekjendte  har  fortalt  mig  fol- 
gende  Træk  af  hende  fra  disse  Dage.  Efter  at  hun  i  flere 
Nætter  havde  vaaget  hos  Datteren,  var  hun  saa  afkræftet, 
at  hun  ikke  vilde  kunne  holde  ud  een  Nat  til  uden  at 
komme  i  Seng.  Da  der  ikke  i  Huset  var  en  saadan  til  hen- 
des Afbenyttelse,  og  hun  ikke  vilde  forlade  Datteren,  gik  hun 
til  sit  Hjem,  og  da  hun  ikke  her  kunde  faae  Nogen  til  at 
bringe  hendes  egen  Seng  hen  til  Phisters  Huus,  tog  hun  den 
selv  paa  Nakken,  men  kom  ikke  længere  end  et  Stykke  ned  i 
Gaden  med  den;  saa  kunde  kun  ikke  mere  alene,  men  maatte 
kalde  Vægteren  til  Hjælp.  Mange  ville  maaskee  trække  paa 
Smilebaandet  over  denne  Iver;  for  mig  er  der  noget  Stort  i 
dette  Træk,  og  jeg  anføfer  det  som  Noget,  der  er  meget 
charakteristisk  for  hende. 

Charlotte  gik  ikke  Sygdommen  igjennem,  og  hendes 
Bortgang  den  12te  Marts  1835  vakte  den  dybeste  Sorg  hos 
hendes  Nærmeste,  ikke  mindst  hos  hendes  Moder. 

Ikke  længe  efter  dette  Tab  led  Christiane  et  andet,  som 
ogsaa  gik  hende  meget  nær.  Det  var  hendes  kjæreste  Broder, 
Carl,  der  ganske  pludseligt  dode  Aaret  efter.  Han  var  ligesaa 
vel  Christianes  som  Kammas  Yndlings  -  Broder  og  ligesaa 
god  og  stadig  en  Ven  i  Oehlenschlægers  Huus  som  i  Rahbeks. 
Som  et  Exempel  paa  hans  rolige  og  tillige  humoristiske  Maade 
at  tage  Alt  paa  kan  Følgende  tjene:  Christiane  undskyldte 
altid  sine  Børns  Uartighed  med,  at  de  havde  Orm.  Da  en  af 
de  ikke  sjeldent  heftige  Disputer  mellem  Oehlenschlæger  og 
Christiane  havde  fundet  Sted,  og  Christiane  som  sædvanligt 
ikke  havde  villet  give  efter,  fordi  hun  meente  at  have  Ret, 
forlod  Oehlenschlæger  i  Vrede  Middagsbordet,  ved  hvilket  de 
sad,  og  stormede  ud  af  Værelset.  Christiane  var  natur- 
ligviis  meges  ulykkelig;  men  Carl  Heger  nærmede  sig  roligt 
sin  Søster  og  sagde  ganske  alvorligt:  »Han  kan  ikke  gjøre  for 
det,  Christiane,  han  har  Orm!«  — 

1  Oehlenschlægers  Huus  savnedes  Carl  Heger  meget; 
efter  Kahbeks  Døå  betragtede  han  dette  som  sit  Hjem. 

Det  var  dog  ikke  alene  Sorger,  der  i  saa  rigt  Maal 
gjæstede  Christiane;  ogsaa  lyse  Dage  randt  op  over  hendes 
senere  Liv.  I  1839,  da  Opførelsen  af  Aladdin  havde  bragt 
Huset  rigelig  Indtægt,  laae  hele  Familien  paa  Landet  paa 
Ordrupshoi,  hvor  Marie  Oehlenschlæger  blev  forlovet  med  Dr. 
Wollert  Konow  fra  Norge;  næste  Aar  stod  deres  Bryllup,  og 
de  bleve  et  Par  Aar  boende  her  i  Danmark.  Denne  For- 
bindelse vakte  stor  Glæde  hos  hele  Familien.  —  Fra  denne 
Sommer  paa  Ordrupshøi  kan  jeg  igjen  fortælle  et  lille  Træk, 
der  vidner  om  Christianes  Dygtighed  og  om,  at  hun  ikke 
holdt  sig  for  god  til  Noget.  Da  hendes  Mand  nemlig  skulde 
foretage  en  lille  Reise,  og  hun  ikke  havde  Nogen  til  at  bære 
hans  Kuffert  ned  til  Ordrup,  tog  'hun  den  selv  paa  Nakken 
og  bragte  den  til  dens  Bestemmelsessted.  —  Den  foregaaendo 
Sommer  kunde  man  ogsaa  undertiden  see  hende  bringe  Mad 
ud  til  sin  Mand  paa  Frederiksberg.  Da  « Herskabet«  nemlig 
ikke  laa  paa  Slottet,  fik  Oehlenschlæger  Lov  til  at  boe  i  dets 
Mezzaninetage ;  men  da  han  meente,  at  de  ikke  aldeles  kunde 
hæve  Huusholdningen  inde  i  Byen,  boede  han  der  derfor  kun 
med  Marie  og  fik  Maden  bragt  derud.  Her  var  Christiane 
ofte  selv  Buddet,  og  i  det  Hele  kom  hun  og  Sønnerne  hyppigt 
derud  i  Besøg. 

Christiane  havde  siden  Charlottes  Død  lidt  efter  lidt  mistet 
sin  Helbred,  der  allerede  —  som  alt  sagt  —  havde  lidt  en 
Deel  efter  hendes  langvarige  Gigtsygdom.  Hun  kunde  ikke 
sove  om  Natten;  deiraf  var  Følgen,  at  hun  ofte  indblundede 
om  Dagen  og  ikke  rigtig  kunde  tage  Deel  i,  hvad  der  inter- 
esserede hendes  Nærmeste.  Men  lige  til  det  Sidste  brød  dog 
Glimt  af  hendes  gamle  Lune  frem.  Da  hun  saaledes  næppe 
en  Maaned  før  sin  Død  hørte ,  at  Oehlenschlæger  skulde 
være  Commandeur  af  Dannebroge  og  A.  S.  -Orsted  Excellence, 
udbrød  hun:  «Ikke  Andet!  —  Det  er  saamænd  intet  Avan-- 
cement;  thi  Onkel  Anders  har  altid  været  excellent,  og  Oeh- 

lenscUæger  har  sit  hele  Liv  igjennem  commanderet').  Men 
det  var  kun  en  svag  Opblussen,  der  yttrede  sig  paa  denne 
Maade;  det  Almindelige  var,  at  hun  var  slappet  og  træt  til 
Døden.  Selv  ikke  den  lille  Dattersan,  som  blev  født  omtrent 
tre  Uger,  før  hun  kaldtes  bort,  og  som  blev  opkaldt  efter 
hoDde,  kunde  glæde  hende  ret.  Sin  Mands  Digtninger,  som 
hun  altid  havde  omfattet  med  stor  Kjærlighed,  og  hvis  Ud- 
vikling hun  havde  fulgt  med  den  største  Opmærksomhed,  var 
noget  af  det  Sidste,  der  endnu  kunde  fængsle  hende.  Han 
havde  nyligt  digtet  «Dina»,  og  de  tre  første  Acter  heraf  læste 
han  for  hende  og  Børnene  i  samme  Stue,  hvor  hun  snart 
skulde  ligge  som  Liig.  Det  sidste,  hun  hørte,  var  Eleonore 
Christines  Monolog,  hvor  hun  af  Kjærlighed  til  Mand  og  Børn 
beslutter  at  forlade  Fædrelandet.  Da  fyldtes  Christianes  store, 
blaae  øine,  der  uagtet  al  Svaghed  endnu  ikke  havde  tabt 
Præget  af  den  forrige  Skjønhed,  med  Taarer.  Og  det  var 
hendes  Afsked  med  Digteren  og  tillige  med  hendes  Huusbond; 
thi  siden  overfaldt  Dødens  Lamhed  hende  og  gjorde  hendes 
Aand  uimodtagelig  for  de  fleste  Indtryk.  Hun  havde 
længe  været  plaget  af  Svimmelhed,  og  en  krampagtig  Bevæ- 
gelse ved  Munden  og  -Øielaaget  lod  befrygte,  at  noget  Apo- 
plektisk nærmede  sig;  Lægen  erklærede,  at  dette  langsomt 
vilde  bringe  Døden;  men  den  kom  hurtigt,  og  det  var  hendes 
rige  Hjertes  Gjerning,  der  hjalp  hende  udover  lange  og  tunge 
Lidelser.  En  fattig  Vaskerkone,  som  kom  til  hende  og  hjalp 
med  i  Huset,  var  bleven  syg,  og  da  hun  ikke  kunde  skaffe 
sig  synderlig  Hjælp  og  Pleie,  var  Christiane  sin  Natur  tro  og 
gik,  syg  og  svag  som  hun  selv  var,  til  hende  og  hjalp  hende. 
Hendes  egen  Datter  var  ogsaa  syg  og  havde  hendes  Hjælp 
behov,  saa  hun  gik  fra  det  ene  Sygeleie  til  det  andet.  Føl- 
gen var,  at  hun  blev  smittet  og  fik  Typhus.  Den  sidste  Dag, 
hun  levede.  Tirsdagen  den  6te  Juli  1841,  laa  hun  som  i 
Dvale.  Hun  kjendte  næppe  sin  Mand,  og  da  han  med  skjult 
Følelse  sagde  hende  sit  Farvel,  gjorde  hun  en  mechanisk 
Bevægelse  med  Haanden  op  imod  Munden.     Det  var  forbi! 

Oehlenschlæger  kunde  ikke  holde  ud  at  see  hende  i  denne 
Tilstand  og  ilede  utrøstehg  ud  til  sit  kjæreste  Sted,  til  Fre- 
deriksberg. Men  han  havde  ikke  engang  en  Hytte,  ikke  en 
Krog  der,  hvor  han  kunde  sætte  sig  hen  og  sørge  i  sin  Een- 
somhed.  En  god  Bekjendt  gav  ham  nogle  Værelser  derude 
til  Afbenyttelse,  indtil  han  selv  kunde  skaffe  sig  en  Bolig,  og 
næppe  var  han  kommet  der,  for  hans  Søn  William  bragte 
ham  Budskabet  om,  at  hans  Moder  var  død.  Den  dybeste 
Sorg  greb  dem  Alle;  Marie  Konow  var  endnu  efter  sin  lille 
Drengs  Fødsel  saa  syg,  at  man  ikke  turde  fortælle  hende, 
hvad  der  var  skeet,  og  Frygten  for  hendes  Liv  forhøiede  Nø- 
den blandt  de  Efterladte.  For  Christiane  var  det  Bedste 
skeet;  hun  trængte  til  og  længtes  efter  Hvile:  thi  som  Dig- 
teren siger: 

Eet  jeg  kjender, 

Som  paa  Jord  Du  savned, 

Et  Blik  af  den  valmubekrandsede  Aand, 

Den  i  sig  selv  hvilende, 

Der  lærte  Stjernen  at  skinne  med  dæmpet  Ildblik, 

Med  Mildhed  og  Fred, 

Fra  den  høiere  Kreds 

Paa  Tidens  Vexel  og  Menneskets  Vilkaar. 

Derfor  kom  han,  den  seirende  Re\t, 

Smertens  Betvinger, 

Forfængelighedens  Fjende, 

At  trykke  sit  Kys  paa  Din  Læbe, 

At  række  Dig  sin  sneehvide  Seirskrauds, 

At  ryste  Støvet  af  Din  Aands  Vinger 

Og  at  svale  Din  ildfulde  Sjæl 

I  Evighedens  Bølger, 

Og  skjænke  Dig  den  Fred, 

Som  Du  her  maatte  savne. 

I  Adresseavisen  for  d.  10de  Juli  bekjendtgjorde  Oehlen- 
schlæger hendes  Død  saaledes: 

Natten  d.  7de  Juli  døde  min  elskede  Hustru,  Christiane 
Georgine  Elisabeth,  født  Heger,  af  en  typhøs  Feber,  kort  før 
sin  59aarige  Fødselsdag.   Hvad  jeg,  hvad  Børn  og  Børnebørn 

have  tabt  i  denne  mit  Livs  trofaste,  kjærligthjælpsomme,  sjel- 
dentdeltagende  Ledsagerinde,  vide  alle  Ædle,  som  kjendte 
hende.  De  dele  vor  Sorg  og  vort  Savn,  og  gode  Menneskers 
Medfølelse  mildner  Smerten  af  vort  uerstattelige  Tab. 

A.  Oehlenschlæger. 

Den  10de  Juli  fandt  Begravelsen  Sted  fra  Frederiksberg 
Kirke,  og  da  den  Tale,  Dr.  B.  Munter  holdt  ved  Kisten, 
synes  mig  saa  smuk  og  fuld  af  Følelse,  at  den  maa  kunne 
tiltale  de  Fleste,  og  da  den  sikkert  er  meget  lidet  kjendt, 
eftersom  den  kun  har  været  trykt  som  Manuscript,  skal  jeg 
tillade  mig  at  give  et  Uddrag  af  den,  som  synes  mig  at 
charakterisere  den  Afdøde.     Taleren  siger: 

Hendes  hele  Liv  var  en  fortsat  Opoffrelse,  hen- 
des hele  Liv  var  en  bestandig  Glemmen  af  sig  selv 
for  Andres  Skyld.  Jeg  mener  med  disse  faa  Ord  tilfulde 
at  have  udtrykt  det,  der  udgjorde  Grundtrækket  i  hendes 
elskelige,  kjærlighedsfulde  Væsen.  For  ham,  hvem  hun  havde 
lovet  Troskab  til  Døden,  og  for  de  Børn,  som  hun  fødte  ham, 
aandede  hun  først  og  fremmest.  Hun  deelte  med  ham  hans 
store  Digterhæder,  stolt  af  at  kaldes  den  Mands  Hustru,  om 
hvis  Tinde  Fædrelandet  havde  vundet  en  Laurbærkrone,  der 
aldrig  kan  visne;  men  hun  deelte  ogsaa  med  ham  de  Smerter, 
som  han  stundom  maatte  finde  paa  sin  skjønne  Bane,  dog 
altid  som  Den,  der,  skjulende  sine  egne,  ene  tænkte  paa  at 
læge  hans.  Under  Livets  daglige  Gang  at  gjøre  ham  det 
godt  og  hyggeligt  indenfor  de  Vægge,  hvor  han  offrede  sin 
Muse  de  mange  Timer,  at  ordne  de  verdslige  Anliggender 
for  ham,  saa  vidt  muligt  at  fjerne  ham  fra  Huusfaderens  Sorg 
og  Bekymringer,  at  hans  Aand  ukuet  og  uhæmmet  maatte 
bevare  sin  Livlighed  og  Friskhed  til  det  skjønne  Kald,  der 
er  hans  i  Livet,  derpaa  gik  alle  hendes  Bestræbelser  ud,  deri 
var  hun  utrættelig  baade  tidligt  og  sildigt.  Og  han  erkj ender 
det,  og,  levende  paaskjønnende  hendes  sjeldne  Værd,  tilraaber 
han  hende  i  denne  Afskedens  Time:  Hav  Tak,  Du  trofaste 
Hustru,  for  det.  Du  gjorde  for  mig,   Du  vilde  mit  Vel  i  Alt 

hvad  Du  foretog,  det  skal  jeg  aldrig  glemme.  Hvo  skal  være 
mig  det,  som  Du  var  mig?  Jeg  vil  savne  Dig,  smerteligt 
savne  Dig  og  Din  Omhu  i  hver  Time  i  alle  de  Aar,  som  jeg 
endnu  har  tilbage  i  Livet. 

Og  nu  mod  hendes  Børn!  Hvo  har  kjendt  hende  og 
ikke  seet  hendes  Opoffrelser  for  dem?  Hvad  har  hun  ikke 
undværet,  hvorpaa  har  hun  ikke  givet  Afkald,  og  paa  det 
Villigste  givet  Afkald,  for  deres  Skyld.  Hvad  var  hende  for 
tungt,  hvad  faldt  hende  for  svært  og  byrdefuldt,  naar  hun 
kunde  skabe  dem  en  Glæde  og  gavne  dem!  Deres  Lykke  og 
Held  var  jo  hendes  Hovedtanke,  var  jo  hendes  Alt,  og  hvor 
hun  meente  at  kunne  fremme  og  begrunde  den,  der  tøvede 
hun  jo  ikke,  der  sparede  hun  jo  ikke  sig  selv.  Og  heri  blev 
hun  sig  liig  indtil  Enden.  Ja,  endnu  det  Sidste,  hun  øvede 
i  Livet,  var  Moderkj ærlighedens  Opoffrelser  for  den  Datter, 
der  behøvede  hendes  Pleie.  Hos  hende  var  hun,  hos  hende 
blev  hun,  og  hun  veeg  ikke  fra  hendes  Side,  før  hun  selv 
maatte  søge  det  Leie,  fra  hvilket  hun  ikke  reiste  sig  mere. 
Hendes  tvende  Sønner  ere  her  iblandt  os.  I  denne  Time, 
da  de  skulle  skilles  fra  hende,  træder  det  i  et  eneste  samlet 
Billede  paa  det  meest  Levende  frem  for  deres  Sjæl,  hvor 
Meget  hun  har  været  for  dem,  hvad  og  hvor  Meget  de  dog 
skylde  hende,  og  smerteligt  begræde  de  nu  tilligemed  Faderen 
den  ædle  Moders  Tab,  og  med  deres  Taarer  vil  Datteren 
snart  blande  sine,  naar  Sørgebudskabet,  der  hidtil  er  holdt 
hende  skjult,  vil  vorde  hende  bragt. 

Men  ikke  var  det  blot  for  hendes  Egne,  at  hendes  Liv 
var  et  saa  opoffrende  Liv:  hendes  kjærlighedsfulde  Hjerte 
antog  sig  ogsaa  dem,  der  ikke  som  disse  boede  med  hende 
under  det  samme  Tag,  der  ikke  som  disse  ved  Blodets  hellige 
Baand  vare  bundne  til  hende.  Var  der  en  Syg,  en  Lidende 
i  hendes  Venskabs  Kreds,  der  trængte  til  Deeltagelse  og  Bi- 
stand, hun  var  da  ikke  blandt  dem,  der  bleve  borte,  men 
idelig  og  idelig  paany  kom  hun  igjen  og  hørte  taalmodig  de 
mange  Klager   og   forkortede   saa  villig  de  svære  Timer  og 

vidste  altid  ved  sin  livfulde  og  hjertelige  Tiltale  at  plante 
Haab  og  Mod  i  det  ængstede  og  bolede  Sind.  Og  meente 
hun  at  kunne  fremme  et  Menneskes  Vel  eller  at  kunne  være 
Talsmand  for  Den,  der  ellers  Ingen  havde,  som  vilde  antage 
sig  hans  Sag,  om  det  end  var  den  Allerringeste,  hvor  virk- 
som var  hun  da  ikke,  hvor  opbød  hun  da  ikke  alle  Kræfter, 
som  kunde  sættes  i  Bevægelse  for  at  naae  Maalet,  hvilken 
Vei  var  hende  da  for  lang  eller  besværlig,  med  hvilken  Ved- 
holdenhed, ja,  jeg  tor  sige,  med  hvilken  Veltalenhed  vidste 
hun  da  ikke  at  forebringe  sin  Begjæring  for  Den,  hun  vilde 
hjælpe,  og  naar  hvilede  hun  da,  før  hun  havde  naaet,  hvad 
hun  søgte?  See,  derfor  medgives  hende  i  denne  Time  mangen 
en  Tak  ogsaa  fra  Åndre  end  fra  hendes  Ægtefælle  og  Børn. 
Ja,  hun  var  en  Christen,  i  den  skjønneste  Betydning  en 
Christen;  thi  hendes  Liv  var  Kjærlighed,  opoffrende  Kjærlig- 
hed fra  dets  Begyndelse  indtil  dets  Ende,  ikke  i  Ord  og  med 
Tunge,  men  i  Sandhed  og  i  Gjerning. 

Nu  er  det  endt!  Den  stærke,  rene  Flamme,  der  besjæ- 
lede hendes  udvortes  Menneske,  der  luede  ud  af  hendes  -Oie, 
der  gav  sig  tilkjende  i  al  hendes  Tale  og  saaes  i  alle  hendes 

Bevægelser,  brænder  ikke  længer  under  denne  Sol 

Hun  hviler  sødt  efter  den  megen  Anstrengelse  og  Virken ; 
hun  hviler  sødt  efter  den  megen  Uro  og  Møie  og  bittre 
Smerte,  som  Jordelivet  ogsaa  bragte  hende,  sandelig  ikke  i 
sparsomt  Maal,  og  som  hun,  skjøndt  Qvinde,  dog  bar  med 
en  stærk  og  mandig  Sjæl 

Fred  formaaede  Verden  ikke  at  give  hende.  Saa  kom- 
mer, lader  os  bringe  den  Døde  til  de  Døde;  thi  til  dem  er 
hun  hjemfalden,  hun,  hvis  Navn  vi  nu  udslette  af  de  Leven- 
des Tal. 

Vi  lægge  hende  ikke  blandt  Fremmede,  ikke  blandt  Ube- 
kjendte.  Vi  lægge  hende  hen  til  den  Datter,  ved  hvis  tidlige 
Bortgang  hun  fik  et  Saar  i  sit  Hjerte,  der  ikke  ophørte  at 
bløde,  før  det  stedse  stod  stille.  Vi  skjule  hende  i  en  fredelig 
skjøn  Have  herudenfor,    hvor   en  elsket  Søster  og  Broder  af 

samme  Aand  som  hun,  hvor  mange  andre  Kjære,  til  hvem 
hun  i  tidligere  Aar  har  været  knyttet  ved  hellige  Baand,  alt 
længe  have  nydt  Gravens  Ro.  Frederiksberg !  Til  Din  moder- 
lige Favn  overgiver  nu  Adam  Oehlenschlæger  sin  elskede 
Hustrues  Stov.  Du  var  ham  altid  saa  kjær!  Du  modtog 
ham  ved  hans  Indtrædelse  i  Livet.  1  Dine  Skygger  voxede 
han  op  og  legede  sine  Barndoms  Lege!  I  Din  Stilhed  greb 
han  første  Gang  i  Lyrens  Strenge.  Under  Dine  kjølige  Luft- 
ninger har  han  saa  tidt  vederqvæget  sig  paa  eensomme  Van- 
dringer og  i  Aanden  undfanget,  hvad  han  siden  ved  Pennen 
overgav  til  sildigste  Slægter.  Til  Din  Varetægt  har  han 
allerede  betroet  Støvet  af  saa  mange  forudgangne  Kjære,  der 
havde  betraadt  Veien  med  ham !  Derfor  sang  han  og  om  Dig 
i  fulde  Toner!  Hjertet  drev  ham!  Han  sang  om  Dig,  der 
ved  saa  mange  Erindringer  var  bleven  ham  dyrebar  og  ær- 
værdig. Men  var  Du  det  allerede  forinden,  hvor  langt  dyre- 
barere og  ærværdigere  vil  Du  ikke  blive  ham  fra  denne  Time, 
da  Du  nu  modtager  hende  i  Gjemme,  der  eiede  hans  Ung- 
doms Kjærlighed  og  blev  hans  Manddoms  trofaste  Støtte;  Du 
der  engang  —  gid  seent,  gid  Dit  Løv  endnu  mange,  mange 
Gange  maa  visne  og  fornyes,  inden  det  skeer!  —  skal  mod- 
tage ogsaa  hans  Been,  naar  hans  øie  er  lukket,  og  Harpen 
falder  af  hans  Haand«. 

Ved  Graven  vender  J.  P.  Mynster  sig  til  sin  sørgende 
Ven  og  siger:  «Jeg  vilde  fra  Din  Grav  sige  den  Mand,  Dii 
maatte  forlade,  at  han  ikke  er  forladt,  at  alle  Venner  med 
fornyet  ømhed  slutte  sig  til  ham  og  ønske  at  støtte  ham  i 
Sorgens  Dage.  Jeg  vilde  sige  os  Alle,  at  naar  det  har  en 
saa  veemodig  Sødhed  at  vide  vore  hedengangne  Elskedes  af- 
sjælede Skikkelser  samlede  under  det  samme  stille  Hegn,  da 
er  dette  et  Sindbillede,  hvoraf  enhver  god  Folelse  tyder  os, 
at  de  ogsaa  ere  samlede  paa  bedre  Steder,  og  at  vi  skulle 
samles  med  dem«. 

Det  var  vel  ogsaa  en  Trøst  for  den  sørgende  Digter,  at 
saa   mange   varme,    deeltagende  Hjerter  sloge   ham   imøde; 

men  hvor  gjerne  de  end  vilde,  formaaede  de  dog  ikke  at 
hindre  Savnets  øde.  Kong  Christian  VIII  tilbød  ham  at 
flytte  ind  i  den  ledigstaaende  Slotsforvalterbolig;  her  boede 
Sønnerne  hos  ham,  medens  Marie,  der  snart  blev  helbredet, 
boede  i  Byen  hos  sin  Mand  og  kort  efter  reiste  til  Norge  til 
deres  Gods  Steen,  som  de  nyligt  havde  kjøbt. 

Kun  en  bred  Plads  adskilte  Oehlenschlæger  fra  hans 
Hustrues  Grav,  og  han  besøgte  den  ofte,  hvilket  ikke  kunde 
dæmpe  hans  Sorg,  der  netop  her  brød  stærkt  frem.  De  be- 
drøvelige stille  Formiddage  i  den  første  Tid  tilbragte  han 
med  at  læse  alle  hendes  Breve,  hvorved  han  satte  sig  tilbage 
i  deres  Ungdomskjærligheds  Tid  og  levede  det  svundne  Liv 
om  igjen  med  hende.  Strax  efter,  at  hun  var  sovet  hen,  sang 
han  over  hende,  som  Aladdin  havde  sunget  ved  sin  Moders 
Grav : 

Visselulle  nu,  Barnlil, 
Sov  nu  sødt  og  sov  nu  længe, 
Skjøndt  Din  Vugge  stander  stil 
Uden  Duun  og  uden  Gænge, 

Og  fortsætter  nu,  saa  det  maa  røre  Hjerterne.  «Paa  en  skjøn 
Sommerdag  kort  efter  hendes  Dødt),  skrev  han  følgende 
Digt  til  hendes  Minde: 

Solen  skinner  ikke  meer  paa  Dig! 
Meget  Solskin  ei  Du  nød  i  Livet. 
Veemodsfuld  erindres  Du  af  mig! 
Du  til  Hustru  blev  af  Gud  mig  givet! 
Kjærligt  mindes  jeg  Din  Ungdomsvaar, 
(Der,  som  Sommerfugl,  min  Tanke  sværmer) 
Levende  jeg  seer  den,  som  igaar, 
Naar  sig  Mindet  atter  Sjælen  nærmer. 

Du  var  kraftig.  Du  var  sund  og  skjøn  — 
Deilig  Rosenknop  i  Morgenrøden. 
Hvilken  Forskjel!   da  Du  laa  i  Løn 
Bleg,  og  droges  ubevidst  med  Døden. 
End  som  Moder  kan  jeg  grant  Dig  see 
Med  de  Smaa  —  o  hvilken  yndig  Scene  I 
Gode  Gud!  beskyt  de  kjære  Trel 
Christiane  slumrer  hos  den  Ene. 

End  jeg  seer  Dig!     Intet  Du  attraaer 
For  Dig  selv,  Du  lever  kun  for  Andre, 
Og  —  naar  Solen  høit  i  Zenith  staaer, 
•  Kjærlighedens  Sti»  jeg  seer  Dig  vandre. 
Søde  Urter  Du  os  hente  vil; 
Du  ved  Bordet  vil  os  gjerne  fryde; 
Men  Du  selv?  —  Vi  faae  Dig  ei  dertil, 
Vi  skal  nyde;  Du  vil  Intet  nyde. 

Ak,  Du  var  saa  ivrig  og  saa  tro  — 
Men  Du  vandred  ei  ad  Glædens  Bane. 
End  jeg  seer  dem  hist,  de  gamle  Sko 
Og  Din  brune  Kaabe,  Morgiane! 
Din  Aladdin  var  jeg,  skjøndt  Din  Mand, 
Og  igjennem  alle  Livets  Kampe 
Trøstede  Dig  i  Din  Ægtestand 
Poesiens  underfulde  Larape. 

Denne  Verden  ei  Du  ret  forstod, 
Derfor  ængsted  Dig  formegen  Smerte. 
Ivrig  var  Du  —  men  Du  var  saa  god, 
Naar  ei  spændt,  uroligt  var  Dit  Hjerte. 
Nu  er  Hjertet  roligt.     Du  er  glad 
Hos  Din  Gud  —  Din  Huusbond  er  bedrøvet, 
Skjøndt  jeg  veed,  vi  kort  kun  skilles  ad: 
Salig  Aanden  svinger  sig  fra  Støvet. 

Følg  mig  som  en  Skytsaand  paa  min  Vei, 
Vift  i  mine  høstliggule  Bladel 
Smiil  i  Vaar  som  en  Forgjetraigei; 
Aldrig  Du  Din  Digter  raaa  forlade. 
Giv  til  mangen  Sang  mig  Ild  og  Lyst! 
Lær  med  Jordens  Sorg  mig  at  forsone; 
Og  —  naar  Døden  isner  dette  Bryst  — 
Salige  —  bring  mig  til  Naadens  Throne! 

Da  Vinteren  kom,  vilde  Oehlenschlæger  ikke  flytte  ind  i 
den  gamle  Leilighed,  hvor  Christiane  havde  ligget  syg  og 
var  død;  han  flyttede  ind  i  Stueetagen  i  Geheimeraad  Tre- 
schows Gaard  paa  Hjørnet  af  Frederiksholms  Canal  og  Ny- 
Kongensgade. 

Fire  Aar  efter  Christianes  Død  skriver  Oehlenschlæger  fra 
Fasangaarden  d.  5te  Juli  1845  til  Marie:    «Imorges,  før  jeg 

drak  min  Thee,   var  jeg  nede  i  Haven  og  skar  Georginer  og 

grønne  Rosenblade  til  Dine  to  Billeder og  det  har 

jeg  gjort  hele  Sommeren.  Georginerne  holde  sig  længere 
friske  end  Roserne;  de  bære  Din  salig  Moders  Navn,  og  naar 
jeg  sætter  dem,  kommer  det  mig  for,  som  om  hun  var  med 
som  en  salig  Engel  og  velsignede  sit  Barn  fra  Himlen.  Jeg 
siger  da  ofte  som  Valborg:  «Jeg  hilser  Dig  min  Kjærlighed, 
Godmorgen  !•)»  —  Saaledes  levede  Digteren  eensomt  —  i 
Minderne.  Og  de  vare  friske  og  fulde  af  Skjønhed,  ikke 
visnede  og  afblegede  som  den  Kornblomsterkrands,  hans  Ung- 
doms Brud  havde  siddet  og  bundet  i  Bakkehusets  Have  den 
første  Gang  han  saae  hende,  og  som  han  trofast  gjemte  endnu 
og  ofte  tog  frem  og  betragtede.  Da  fik  han  Leilighed  til  at 
sande,  hvad  han  selv  havde  sunget: 

•  Der  maner  Intet  dog  saa  tryllerisk 
De  svundne  Dages  Følelser  tilbage 
Som  Blomsterduft  og  gamle  Melodier". 


J.  K.  Høst  siger:  « Oehlenschlægers  Kone  kjendte  jeg 
fra  Barn  af  og  fandt  i  hende  og  Fru  Rahbek  et  værdigt  Par 
Søstre,  af  hvilke  enhver  udmærkede  sig  ved  sine  Fortrin  og 
netop  var  meest  skikket  til  at  gjøre  den  Mand  lykkelig,  i 
hvis  Lod  hun  faldt«.  ~  Jeg  vil  til  Slutning  forsøge  at  vise, 
hvorvidt  dette  Sidste  var  sandt  for  Christiane  Oehlenschlægers 
Vedkommende. 

Lykken  er  jo  noget  Relativt,  men  Alle  maae  vel  være 
enige  i,  at  den  Hustru,  som  er  istand  til  at  aabne  sin  Mands 
øie  for  hans  Feil  og  saaledes  bringe  ham  til  at  aflægge  dem, 
medens  hun  samtidigt  seer  og  paaskjønner  hans  gode  Egenskaber 
og  hans  Anlæg,  som  har  Udvikling  og  Sympathi  nok  til  at 
kunne  følge  ham,  hvor  hans  gode  Interesser  og  aandelige 
Trang  driver  ham,    og   gjennem  Alt  lader  ham  mærke  den 

Kjærlighed,  som  elsker  ligesaa  høit  i  onde  som  i  gode  Tider, 
ligesaa  dybt  i  Skrabelighed  som  i  Fuldkommenhed  —  den 
Hustru  kan  —  selv  om  det  bliver  gjennem  Kamp  og  mjørke 
Dage  —  bringe  sin  Mand  en  virkelig  Lykke.  Det  var  i  flere 
Henseender  saaledes,  at  Christiane  Oehlenschlæger  deelte  Feil 
med  sin  Mand,  og  skulde  hun  saaledes  have  vænnet  ham  af 
med  disse,  maatte  det  have  været  paa  negativ  Maade,  idet 
hun  viste  ham,  hvorledes  han  ikke  skulde  være.  De  mødtes 
i  en  til  visse  Tider  meget  ubesindig  og  uhyggelig  Heftighed, 
som  kunde  medføre  meget  ubehagelige  Scener.  Christiane  havde 
vanskeligt  ved  at  aflægge  denne  Feil,  nærmest  fordi  hun  ikke 
vilde  erkjende,  at  hun  havde  den,  skjøndt  hun  var  gjort  op- 
mærksom paa  den,  f.  Ex.  af  J.  P.  Mynster ;  men  ved  den  Lei- 
lighed  blev  hun  saa  heftig  over  hans  Beskyldning,  at  hun 
aldeles  ikke  fik  hørt,  hvad  han  videre  havde  at  sige;  hun 
klagede  over,  at  »han  kunde  miskjende  hende  saa  meget,  at 
han  ansaae  hende  for  heftig".  Hos  Andre  kunde  hun  nok 
see  den  samme  Feil  og  hadede  den;  thi  da  f.  Ex.  hendes 
yngste  Datter  som  lille  Pige  i  Heftighed  væltede  en  af  to 
kostbare  Olielamper,  Christian  VHI  havde  foræret  Huset, 
ned  over  et  kostbart  Tæppe  og  en  lys  Silkekjole,  udbrød  hun: 
«Gud  give.  Du  kunde  slaae  den  anden  i  Stykker  med,  Marie, 
hvis  det  kunde  vænne  Dig  af  med  Din  Heftighed".  —  Chri- 
stiane maatte  godt  vide,  at  hendes  Mand  havde  en  saadan  Na- 
tur, at  man  kun  udelukkende  med  det  Gode  kunde  bringe  ham 
til  at  forandre,  hvad  der  var  urigtigt  ved  ham ;  tog  man  ham 
paa  denne  Maade,  var  han  let  at  bevæge,  let  at  røre  til 
Medfølelse,  hjælpsom  i  Raad  og  Daad;  uden  al  Mistro  spurgte 
han  saa  kun  sit  gode  Hjerte  tilraads.  Hendes  Heftighed 
udsprang  nærmest  af  hendes  Sandhedskj ærlighed;  thi  naar 
der  blev  gjort  Noget,  som  hun  ikke  ansaae  for  rigtigt  eller 
paalideligt,  var  hun  strax  i  Harnisk  og  optraadte  bestemt  og 
kraftigt  mod  det,  og  hun  forstod  da  aldrig  at  give  efter  eller 
tie,  selv  om  det  kun  var  et  eneste  Ord,  som  hun  ikke  al- 
deles billigede.    "Oehlenschlæger  skulde  egentlig  havt  en  ædel 

Fuchsschwaiizer  til  Kone«,  sagde  hun  engang,  »men  dertil 
duer  jeg  ikke«.  Og  derfor  brød  han,  der  ikke  godt  kunde 
taale  Modsigelse,  løs  imod  hende,  i  -Oieblikket  meget  heftigt, 
men,  som  Hauch  siger  om  denne  hans  Heftighed:  <«Paa  den 
kan  man  anvende,  hvad  han  selv  siger  i  sin  Correggio: 

"Den  ruller  let,  et  Blus  igjennem  Luften,  og  slukkes  af  sig  selv.» 

Strax  efter  et  saadant  Udbrud  fortrød  han  sin  Opførsel 
og  hun  sin,  og  saa  paaskjønnede  de  hinanden.  —  Jeg  har, 
naar  jeg  i  Oehlenschlægers  Socrates  samlede  de  Indtryk,  hans 
Fremstilling  af  Xantippe  have  gjort  paa  mig,  ikke  kunnet 
frigjøre  mig  for  den  Tanke,  at  han  har  havt  sin  egen  Hustru 
for  øie,  naar  han  f.  Ex.,  efter  at  Xantippe  i  første  Aet  har 
været  meget  heftig  og  ubillig  imod  Socrates,  senere  lader 
hende  udbryde: 

Saadan  behandle  disse  Uslinger 

Den  største  Mand,  Athen  end  har  besiddet, 

En  Mand,  hvis  Aand  og  Hjerte  rev  mig  hen 

I  Ungdomsaar —  —  —  — 

Faa  unge  Møer  havde  vel  som  jeg 

Glemt  alt  det  Øvrige,  glemt  Rang  og  Velstand 

Og  sig  forelsket  i  den  blotte  Viisdom. 

Desværre,  jeg  var  fattig,  som  han  selv. 

Er  Krybben  tom,  da  bides  Hestene. 

Det  er  et  lavt,  et  pøbelagtigt  Ordsprog, 

Men  det  er  sandt.  —  Dog  maa  jeg  give  ham 

Den  Roes  —  det  var  ei  ham  —  det  kom  fra  mig; 

Naar  Børnene  først  havde  gjort  mig  vred, 

Naar  Naboerne  havde  ærgret  mig, 

Naar  Næringssorger  havde  ængstet  mig. 

Og  naar  hans  sære  Væsen  drilled  mig. 

Men  det  er  glemt,  det  er  tilgivet  Alt 

Thi  han  er  god  —  hans  Hjerte     -  det  er  Guld. 

og  naar  hun  senere  siger  om  sin  Mand: 

Han  siger  Ja  til  Alt; 
Naar  blot  man  ikke  disputerer  med  ham  , 
Og  han  beholder  sine  Meninger, 
Saa  faaer  man  ham  til  Alt.     Og  derfor  var 
Jeg  ogsaa  nødt  at  tage  mig  af  Huset: 

Og  hvis  jeg  stundom  syntes  lidt  for  mandig, 
Saa  var  jeg  nødt  dertil ;  thi  Socrates 
Er  vel  en  Viis  for  hele  Grækenland, 
Men  ingen  Husbond  i  sit  eget  Huus. 

Det  er  upaatvivleligt,  at  Oehlenschlæger  ogsaa  har  tænkt 
paa  sin  egen  Hustrues  rastløse,  opoffrende  Iver,  naar  han  i  tredie 
Aet  af  samme  Tragedie  lader  Xantippe  komme  ind  »med 
udslagne  Haar,  bleg  og  hoist  uordentlig  i  sin  Paaklædning« 
og  sige: 

Lad  mig  sætte  mig 
Et  Øieblik  og  hvile  først;  jeg  er 
Saa  træt,  afmægtig 

(Sætter  sig,  men  springer  gtrax  op  igjen) 

Nei  —  det  er  det  Samme ; 
Jeg  hviler  ei,  før  han  er  ganske  frelst. 
Og  kan  jeg  ikke  frelse  ham,  saa  vil 
Jeg  hvile  med  ham  i  den  sorte  Seng. 

Og  naar  han  senere  lader  Plato  sige  om  hende: 

Hvilken  ærlig  Sjæl! 
Alt,  hvad  med  Lidenskab  der  kan  udrettes, 
Udretter  hun;  men  vil  Naturen  Ro, 
Da  maa  den  tvinge  hende  med  en  Afmagt. 

Paa  hendes  kraftige  Ærlighed  har  han  tænkt,  naar  han 
lader  Xantippe  sige  til  Æsehines: 

Jeg  veed  ret  godt.  Du  kan  ei  lide  mig! 
Og  jeg  kan  heller  ikke  udstaae  Dig. 
Saa  gaaer  det  op!    Men  vi  kan  begge  lide, 
Vi  ærligt  elske  begge  Socrates, 
Og  det  forener  os  i  Nødens  Time. 

Og  sig  selv  i  en  god  Stemning  lader  han  tale,  naar  hans 
Socrates  siger  til  «sin  ædle  Hustru » : 

Du  veed,  at  altid  jeg  forstod  Dit  Sprog, 
Som  Andre  tidt  maaskee  dog  misforstod; 
Det  kom  fra  Hjertet.     Du  var  utaalmodig, 
Men  ei  Du  svigted,  var  ei  lunken,  kold; 
Du  trak  Dig  ei  tilbage  fra  min  Armod, 
Du  deelte  den,  og  Du  formindsked  den 
Ved  Flid,  ved  Dine  Hænders  travle  Gjerning. 


Men  ei  Dit  Arbeid,  elskte  Viv,  var  spildt; 

Det  lærte  mig  og  Grækenland  at  kjende 
Din  skjønne  Sjæl,  svøbt  i  en  selsom  Dragt, 
Sproglærer  blev  Din  Daad:  den  siger  os 
Betydningen  af  Dine  Vredesord, 
Og  viser   —  at  de  var  kun  Kjærlighedens. 

Men  det  kan  ikke  være  ham  selv,  der  taler,  naar  han 
lader  Socrates  sige: 

Du  veed,  Xantippe,  jeg  kan  ogsaa  tie, 
Den  Kunst  har  Du  mig  lært. 

Og  det  var  som  sagt  Ulykken ,  at  hun  heller  ikke 
havde  lært  denne  Kunst  ligeoverfor  ham.  Deres  gj ensidige 
Heftighed  kom  ofte  af  taabelige  Smaating,  og  hvor  urimelig 
han  endogsaa  strax  efter  deres  Bryllup  kunde  være,  sees  af 
følgende  Notits  af  Provst  Schmidt  fra  30te  Marts  1811:  «Hun 
er  meget  bange  for  at  afbryde  Manden,  ikke  alene,  naar  han 
mediterer,  men  og,  naar  han  declamerer,  og  han  er  saa  bange 
for  at  blive  afbrudt,  at  han  blev  utaalmodig,  fordi  Konen 
lagde  nogle  Stykker  Sukker  i  en  Theekop".  — 

Christiane  Oehlenschlæger  lagde  i  en  maaskee  altfor  ringe 
Grad  Vægt  paa  Formen;  hun  saae  næsten  udelukkende  paa 
det  Indre  og  dømte  efter  det.  Hendes  Mand,  der  med  sin 
fuldt  udviklede  Skjønhedssands  stærkt  holdt  paa  det  Skjønnes 
Gjennemførelse  paa  alle  Punkter,  maatte  ofte  føle  sig  stødt 
ved  hendes  Tilsidesættelse  af  reent  ydre  Hensyn.  Han  var 
en  beleven  Selskabsmand,  hun  foragtede  Selskabslivet  og 
fulgte,  da  hun  havde  faaet  smaae  Børn,  aldrig  ud  med  ham, 
naar  de  bleve  indbudte,  hvilket  skilte  dem  noget  ad;  thi  naar 
han  kom  hjem,  oplivet  og  meddeejsom,  følte  han  selv,  at 
hun,  som  havde  siddet  hjemme  hele  Tiden,  ikke  havde  In- 
teresse for,  hvad  han  fortalte.  Han  var  forfængelig  med 
Hensyn  til  sit  Toilette;  hun  klædte  sig  saa  tarveligt,  og  man 
tør  vel  sige  uordentligt,  at  hun  undertiden  blev  antaget  for 
Tjenestepige,  og  hendes  Nærmeste  vare  undertiden  saa  taabe- 
lige, at  de,  naar  de  saae  hende  nede  i  Gaden,  hellere  gik  ind 
i  en  Port,  end  de  vilde  møde  hende  og  følges  med  hende. 
Man  fortæller   angaaende  dette  Punkt  en  morsom   Historie, 

for  hvis  Paalidelighed  jeg  indestaaer.  Hun  besøgte  en  Aften 
en  Familie,  hvis  D^øttre  vare  paa  Bal,  og  i  Hjemmet  havde 
de  intet  Bud  at  sende  efter  dem.  Efter  megen  Snak  frem  og 
tilbage  tilbød  Christiane,  som  ikke  yndede  den  Slags  Vidt- 
løftighed, at  hun  vilde  hente  dem,  og  skjondt  man  paa  ingen 
Maade  vilde  tillade  dette,  var  hun  ikke  at  formaae  til  at 
opgive  det  og  gik.  Hun  blev  i  Balhuset  lukket  ind  i  En- 
tréen, hvor  hun  satte  sig  paa  Bænken  blandt  Tjenestefolkene, 
og  her  vakte  hun  ingen  Opsigt;  efter  lang  Tids  Forlob  kom 
En  af  Familien  ud  og  opdagede  hende:  «Men  Gud,  Etats- 
raadinde  Oehlenschlæger,  sidder  De  her?'>  —  «Lad  nu  bare 
være  med  det  Etatsraadinde »  afbrød  hun;  «jeg  er  et  Bud,  der 
skal  hente  Frøknerne  N.  N.,  og  lad  mig  sidde  som  saadant; 
De  behøver  ikke  at  sige  det  til  Frøknerne,  for  jeg  har  god 
Tid  til  at  vente ».  — 

Sligt  har  Oehlenschlæger  ikke  syntes  om  hos  sin  Hustru, 
men  han  kom  med  Tiden  i  denne  som  i  flere  Henseender  til  at 
see  noget  mere  objectivt  paa  hende,  og  saa  kunde  han  more 
sig  over  hendes  særegne  Sider;  saaledes  skal  han  have  leet 
hjerteligt,  da  hun  en  Dag  ved  Frokostbordet  fortalte  ham,  at 
hun  imorges  havde  været  ude  ved  « Sorte  Hest»  og  seet  sit 
eget  Aftryk.  "Hvad  vil  det  sige?'>  spurgte  han.  «Jo,  det 
skal  jeg  sige  Dig»,  svarede  hun,  «da  jeg  iaftes  i  Mulm  og 
Mørke  gik  ud  til  Kamma,  faldt  jeg  derude  i  en  stor  Bunke 
Gadesnavs,  og  da  det  nu  inat  har  frosset,  saa  meente  jeg, 
at  mit  Aftryk  var  blevet  staaende  fast  i  Snavset,  og  det  var 
det  ogsaa  ganske  rigtigt«. 

Vi  vide  Alle,  at  Oehlenschlæger  var  en  meget  forfængelig 
Mand,  og  skjøndt  denne  Forfængelighed  meest  fremtraadte 
som  en  temmelig  uskyldig  Barnagtighed,  havde  det  dog  været 
bedre,  om  den  kunde  være  bleven  underkuet;  men  hertil  bi- 
drog hans  Kone  ikke;  thi  den  ene  Deel  af  den  irriterede  hun 
ved  sin  nylig  omtalte  Mangel  paa  Hensyn  til  Form  og  Klæde- 
dragt —  og  ved  at  irritere  afvænner  man  aldrig  Folk  med 
deres  Feil  — ,  den  anden  Deel  af  den  nærede  hun,  idet  hun, 

som  før  bemærket,  overfor  hans  Digterværker  var  en  ube- 
tinget Beundrer  og  gjorde  Alt  for  at  vise  ham,  at  han  her 
havde  Noget  at  være  forfængelig  over. 

Jeg  er  kommet  ind  paa  at  nævne  Oehlenschlægers  Svag- 
heder for  at  vise,  hvorvidt  hans  Kone  var  istand  til  at  kue  dem. 
Jeg  vil  fremføre  endnu  een;  thi  jeg  føler,  hvor  meget  jeg 
holder  af  ham,  saaledes  som  han  var,  med  alle  hans  Feil 
og  Fortrin,  og  jeg  troer  ikke,  at  mine  Læsere  ville  blive 
mindre  varme  overfor  ham  ved  at  blive  mindede  om,  at  han 
ogsaa  —  som  vi  Andre  —  var  et  skrøbeligt  Menneske.  Med 
Alt  det,  at  Oehlenschlæger  holdt  af  Mennesker  i  Alminde- 
lighed og  af  Mange  i  Særdeleshed,  tør  jeg  ikke  benegte,  at 
han  maaskee  fordrede  vel  Meget  for  sit  eget  Selv,  og  det  var 
ikke  egent  for  hans  Natur  at  kunne  opofFre  Alt  for  Andre, 
selv  om  disse  ikke  paa  nogen  Maade  stode  ham  nær.  I 
denne  Henseende  kunde  han  have  lært  Meget  og  lærte  maa- 
skee ogsaa  Noget  af  sin  Hustru ;  thi  her  var  hun  i  sit  Element. 

Hauch  siger:  "Uforfærdet  var  hun  som  en  Løvinde,  hvor 
det  gjaldt  om  at  tale  og  handle  for  dem,  hun  vilde  beskytte. 
Hun  kunde  aldrig,  saaledes  som  det  tidt  er  Tilfældet  selv 
med  dem,  der  have  en  deeltagende  Sjæl,  sidde  stille,  naar 
hun  hørte  om  Noget,  der  syntes  hende  lavt  og  uværdigt, 
eller  naar  det  gjaldt  om  at  værne  om  Noget,  der  syntes  hende 
ædelt.  Da  vaagnede  der  en  vidunderlig  Kraft  og  Kjæk- 
hed  i  hendes  Sjæl  og  en  næsten  uimodstaaelig  Veltalenhed 
paa  hendes  Læber,  mangen  Seir  har  hun  derved  vundet 
over  høitstaaende  Mænd,  og  hun  har  derved  afværget  mangen 
Uret.  Jeg  har  aldrig  kjendt  Nogen,  der  stærkere  end  hun 
kunde  gribes  af,  hvad  hun  selv  kaldte  en  ædel  Indignation 
over  det  Slette,  og  det  var  hende  en  stor  Sorg,  at  der  fand- 
tes saa  Faa,  selv  blandt  de  bedre  Mennesker,  der  ret  kunde 
opflammes  af  den  samme  Følelse«. 

Thi: 

Andre  troe,  det  er  nok, 

Naar  et  Suk,  en  flygtig  medlidende  Taare 

De  offre  til  Næstens  Sorg. 

Dig  dog  syntes  knn  lidt 

En  magtesløs  Graad, 

Men  med  Tungen  skærpet  til  Kamp, 

Med  Løvemod  i  Barmen, 

Med  Begeistringens  Ild 

I  den  blussende  Kind 

Stred  Du  for  Sandhed  og  Ret. 

Og  mangen  Gang  har  Du  trodset 

Den  faldende  Regn 

Og  den  iiskoldtstormende  Østvind; 

Kun  lidet  agted  Du  dem 

Og  lidet  den  end  koldere  Vind 

Fra  Spotterens  Læbe, 

Naar  det  gjaldt  at  kæmpe  for  Menneskers  Vel. 

Ofte  Du  banked 

Paa  de  Mægtiges  Døre, 

Ei  for  Dig  selv,  men  for  den, 

Der  uskyldig  mod  Vanheld  stred. 

Aldrig  den  Gang  var  Dig  tung, 

Der  bragte  den  Trængende  Hjælp, 

Og  tidt  har  Du  vakt  med  et  dristigt  Ord 

Af  Søvne  den  slumrende  Retfærd. 

Havde  Du  levet  i  Tiden, 

Hvor  det  gjaldt 

Med  ubøiet  Sind 

At  bøie  sin  Nakke  for  Staalet, 

At  besegle  sit  Ord  med  sit  Hjerteblod, 

At  ofifre  sit  Liv  for  den  Elskedes  Frelse, 

Da  var  Du  vandret  til  Graven 

Med  dristig  Fod, 

Og  som  Heltinde 

Havde  sildige  Slægter  Dig  priist. 

Hun  viste  naturligviis  ogsaa  stadigt  over  for  sin  Mand 
—  hvad  han  ogsaa  fordrede  af  sine  Nærmeste,  —  at  der  var 
Intet  saa  besværligt,  Intet  saa  ubehageligt,  uden  at  hun  jo 
kunde  gjøre  det  for  ham.  Hauch,  som  har  erfaret  det,  be- 
vidner det,  naar  han  siger:  «Naar  det  gjaldt  om  at  handle, 
at  virke  for  ham  (Oehl.),  om  at  fjerne,  hvad  der  kunde  være 
ham  til  Besvær,  om  at  skaffe  ham  Noget,  som  han  ønskede, 

da  sparede  hun  ingen  Gang  og  ingen  Møie ;  ligesaa  utrættelig 
var  hun,  naar  det  gjaldt  om  at  handle  eller  virke  for  sine 
Venner »).  Om  hendes  Forhold  til  disse  udtaler  han  sig  saa- 
ledes:  « Hun  elskede  disse  med  en  ægte  qvindelig  Hengivenhed 
og  med  en  rørende  Troskab  og  Lyst  til  at  opofFre  sig  for 
dem.  Hun  forstod  ogsaa  at  finde  de  meest  indsmigrende  Ord, 
naar  hun  talte  med  dem,  og  det  er  vist,  at  hun  ligefrem 
forkjælede  dem  og  saae  dem  i  et  idealt  Lys,  der  ikke  altid 
svarede  til  Virkeligheden". 

I  en  saadan  Skildring  og  paa  utallige  andre  Steder  og 
Maader  gjenkjende  vi  Christianes  store,  rige,  gode  Hjerte, 
og  det  slog  ikke  ene,  naar  hun  stod  ved  sin  Mands  Side,  thi 
her  —  i  Hjertet  —  havde  han  ogsaa  sin  bedste  Kigdom,  og 
disse  to  Hjerter  kunde  tilgive  Meget  og  forsone  med  Meget; 
det  var  dem,  der  gjorde,  at  Oehlenschlæger  og  Christiane  dog 
i  det  Væsentlige  vare  lykkelige,  og  at  det  kun  var  enkelte 
ulykkelige  Tiders  Adskillelse,  der  lod  Verden  see  dem  saa- 
ledes,  at  man  *)  f.  Ex.  ved  deres  Datter  Charlottes  Død  kunde 
finde  Anledning  til  at  gjøre  den  Bemærkning,  at  « hendes 
efterladte  Børn  maaskee  kunde  blive  et  Middel  til  Gjenop- 
livelsen  af  Inderligheden  mellem  Oehlenschlæger  og  hans 
Kone«.  Naar  disse  deres  rige  Hjerter  fik  Lov  til  at  raade  — 
og  det  fik  de  alleroftest  — ,  saa  var  Alt  godt.  Fra  Christianes 
Hjerte  udsprang  det  rige  Lune,  den  lyse,  ædle  Aand,  den  i 
høi  Grad  livlige  Samtale,  kryddret  med  de  mangfoldige  og 
snurrige  Indfald,  hvormed  hun  fængslede  og  morede  Enhver, 
den  dybe  Troskab  og  Kjærlighed,  hvormed  hun  under  alle 
Forhold  omsluttede  Oehlenschlæger.  Med  dette  Hjerte  for- 
stod hun  og  sympathiserede  med  hans  Væsens  Inderste,  hans 
dybeste  Naturs  egentlige  Udtryk,  hans  skjønne  Digtninger, 
og  deri  laa  der  en  virkelig  og  væsenthg  Lykke  for  dem 
Begge.  Og  hvorledes  er  det  ogsaa  muligt  Andet,  end  at 
Oehlenschlæger    ogsaa   efter   den   første  Ungdomskj ærligheds 

*;  Fogtmann.^  * 

Tid,  naar  det  kom  til  Stykket,  inderligt  maatte  paaskjønne 
denne  Hustru,  hvis  Billede,  da  hun  var  ældre,  tegnes  os  saa- 
ledes:  «Fru  Oehlenschlæger  havde  et  stolt  og  ædelt  Udseende 
og  særdeles  reentformede  Træk,  og  uagtet  hun  ikke  var  høi, 
var  der  noget  Junonisk  og  Herskende  i  hendes  Væsen.  Hun 
har  ganske  vist  været  smuk  i  sin  Ungdom  og  var  smuk 
endnu Hendes  Charakteer  svarede  aldeles  til  hen- 
des ædle  Aasyn Jeg  har  aldrig  kjendt  Nogen,   der 

i  høiere  Grad  var  stemplet  med  det  Adelsmærke,  der  beteg- 
ner en  virkelig  ædel  Natur;  thi  ædel  og  reen  var  hun  ligefra 
Hovedissen  til  den  yderste  Taaspids,  og  der  var  intet  Ureent 
i  hendes  Væsen«.  Og  vi  have  Oehlenschlægers  Ord  for,  at 
han  saae  hende  i  det  rette  Lys,  og  at  han  i  det  Væsentligste 
var  lykkelig  med  hende,  thi  han  siger: 

Stedse,  til  Du  mig-  forlod, 
Mine  Sange  var  Dig  kjære; 
Ja,  Din  Aand  min  Aand  forstod, 
Og  min  Ære  var  Din  Ære». 


Hermed  afslutter  jeg  dette  Forsøg  paa  en  Skildring  af 
Christiane  Oehlenschlæger.  Det  kunde  ikke  være  Andet, 
end  at  hun  i  levende  Live  ved  sin  Iver,  Dristighed  og  sin 
ubøielige,  næsten  trodsige  Villieskraft  maatte  støde  Mange 
tilbage.  — 

Thi  Den,  som  ei  mildner  sit  Ord 

Som  ei  bøier  sit  Mod, 

Som  ei  at  smigre  forstaaer, 

Falder  besværlig  tidt; 

Thi  Sandheds  Sol  er  for  stærk  for  den  Svage, 

Og  Tusmørket  elske  vi  meest, 

Naar  den  langsomtbesnærende  Dæmring 

Drager  sit  Slør 

Over  Himlens  rødmende  Kind. 

Derfor  miskjendte  Verden  Dig, 

Og  Feighed  svimled 

Ved  at  skue  det  Mod, 

Som  den  ei  begreb. 

En  ret  inderlig  Hengivenhed  fandt  hun  kun  hos  Enkelte, 
som  havde  havt  Leilighed  til  nærmere  at  see,  hvad  der  boede 
i  hendes  opoffrende  Sjæl, 

Og  de  vide  det  vel, 

At  aldrig  troere  Hjerte  slog 

I  nogen  Qvindes  Brjst. 

Som  det  gik  i  hendes  levende  Live,  er  det  gaaet  med 
hendes  Eftermæle:  Mange  see  hende  endnu  i  et  skjævt  Lys, 
fordi  de  mangle  Betingelserne  for  at  forstaae  hende.  Jeg 
har  her  efter  det  forhaandenværende  Materiale  og  efter  Evne 
søgt  at  samle  disse  og  tegne  hendes  Billede  efter  dem,  og  hvis 
jeg  maatte  have  opnaaet  at  fremstille  hende  saaledes,  at 
nogle  flere  Hjerter  end  før  kunne  omfatte  hende  med  vir- 
kelig Varme,  vilde  jeg  glæde  mig  over  mit  Arbeide,  selv  om 
jeg  i  mange  Henseender  ikke  er  blind  for  dets  virkelige 
Mangler. 

Nicolai  Bøgh. 
(N— h.) 

I. 

1  Aaret  1451  besteg  Sultan  Mehemed  II  den  osmanniske 
Throne;  men  hans  Rige  havde  dengang  langtfra  det  Om- 
fang, som  det  senere  naaede.  Af  Lilleasien  hørte  kun 
den  forreste  Halvdeel  dertil,  af  europæiske  Lande  kun  Thra- 
cien,  Macedonien,  Bulgarien  og  Thessalien.  I  Albanien  fore- 
stod ham  endnu  vældige  Kampe  med  Scanderbeg,  over  Archi- 
pelagus  herskede  Genueserne  og  Venetianerne  tilligemed  Græ- 
kerne, og  i  det  østlige  Lilleasien  existerede  endnu  smaae 
Ruiner  af  Seldschukkernes  fordum  saa  mægtige  Rige.  I 
Trapezunt  bestod  endnu  et  Comnenisk  Keiserdømme,  i  Sy- 
rien og  Ægypten  herskede  Mamelukkerne,  og  østpaa  fra  Eu- 
phrat  modstod  ligeledes  vældige  Dynastier  Tyrkernes  Sultan. 
I  Constantinopel  havde  Constantin  XI  Palæologos  Dragosos 
omtrent  sexten  Maaneder  iforveien  besteget  Thronen;  men 
hans  Herskermagt  strakte  sig  næppe  ud  over  Stadens  Mure. 
Ligeoverfor  Constantinopel  paa  den  venstre  Side  af  det  « gyldne 
Horn«  holdt  Genueserne  Forstaden  Galata  besat;  hvad  der 
ellers  ligger  ved  Bosporus,  tilvenstre  og  tilhøire  for  Byen 
var  allerede  tyrkisk  Eiendom.  Foruden  Byen  Constantinopel 
dannede  nogle  øer  i  det  ægæiske  Hav  og  Halvøen  Peloponnes 
de  sidste  Rester  af  det  Rige,  der  for  Tusinde  Aar  siden  havde 
strakt  sig  fra  Carthago  og  Sicilien  lige  til  Euphrat  og  Tigris, 

*)  Efter  Dr.  A.  D.  Mordtmann:  Belagerung  und  Eroberung-  Cou- 
stantinopels  durch  die  Tiirken  im  Jahre  1453.  —  Nach  den  Ori- 
ginalquellen  bearbeitet. 


Det  græske  Keiserdømmes  Undergang  i  Aaret  1453.  183 

fra  Donau  lige  til  Nilens  Vandfald.  Trapezunt,  Serbien,  Wal- 
lachiet,  ja  selv  Galata,  Mytilene  o.  s.  v.  stode  i  et,  rigtignok 
temmeligt  løst,  .Vasalforhold  til  Constantinopel,  hvis  Keiser 
endnu  bestandigt  mellem  den  græske  Kirkes  Bekjendere  gjaldt 
for  den  høieste  Souverain.  Dette  Vasalforhold  er  vel  ikke 
ganske  klart  i  alle  sine  Enkeltheder;  men  de  endnu  forhaan- 
denværende  Mindesmærker  bevise  dog,  at  det  foruden  den 
kirkelige  ogsaa  har  havt  flere  materielle  Sider. 

For  Oieblikket  var  der  vel  Fred  mellem  de  to  Stater, 
men  Ilden  ulmede  under  Asken,  og  paa  Grund  af  Sultanens 
velbekj endte  Herskelyst  turde  Constantin  ikke  smigre  sig  med 
at  kunne  gjennemleve  sin  Regjeringstid  i  Fred.  Hvad  der 
stod  i  hans  Magt  for  at  udsætte  det  Uundgaaelige ,  gjorde 
han.  Han  sendte  Lykønskninger  til  Mehemed  i  Anledning 
af  hans  Thronbestigelse  og  afsluttede  en  Contract  med  ham, 
i  hvilken  Sultanen  forpligtede  sig  til  aarligt  at  betale  sin 
Neveu,  Orehan,  der  havde  fundet  et  Tilflugtssted  i  Constan- 
tinopel, 300,000  Asper.  Tillige  vendte  Constantin  sig  til 
Italiens  Regjeringer  med  Bøn  om  Hjælp.  Allerede  i  Februar 
1452  viste  en  græsk  Gesandt  sig  i  Venedig.  Senatet  begreb 
strax,  hvor  store  Interesser  der  stod  paa  Spil,  og  endskjøndt 
Venedig  selv  var  betrængt  i  Lombardiet,  og  Dogen  var  kom- 
men i  Uenighed  med  den  tydske  Keiser,  der  havde  fornærmet 
ham  ved  ikke  at  ville  modtage  hans  Datters  Haand,  saa  blev 
dog  Admiral  Gabriel  Trevisan  beordret  til  at  samle  Galeier, 
Tropper  og  Penge  sammen  i  Nauplia  og  paa  Candia,  Korfu 
og  Negropont  og  tilføre  den  betræ.ngte  Stad  Hjælp.  TiUige 
tilstod  man  Keiseren,  til  et  vist  Beløb,  toldfri  Udførsel  af 
Vaaben  og  Salpeter  fra  Venedig  til  Constantinopel. 

Genua,  som  ligeledes  havde  store  Handelsinteresser  ved 
Bosporus  og  i  det  sorte  og  det  ægæiske  Hav,  sendte  Johannes 
Longus  Giustiniani  med  nogle  Galeier.  Pave  Nicolaus  V,  som 
fordrede,  at  Keiseren  skulde  paaskynde  den  paa  Kirkeforsam- 
lingen i  Firenze  besluttede  Forening  af  den  græske  og  den 
romerske  Kirke,  sendte  Cardinal  Isidorus  med  nogle  Folk. 

Dette  var  Alt,  hvad  Europa  vilde  gjøre  til  Beskyttelse 
for  sin  vigtigste  Stad.  Venedig  og  Genua  tøvede  ikke  med, 
paa  den  første  Opfordring,  at  sende  saameggi  Hjælp,  de  for- 
maaede.  Paven  ydede  kun  en  ringe  Hjælp,  til  Erstatning  for 
hvilken  han  ovenikjøbet  paalagde  den  haardt "  ængstede  Keiser 
Betingelser,  det  vilde  være  denne  næsten  en  Umulighed  at 
opfylde.  —  Af  Europas  øvrige  Fyrster  rørte  Ingen  sig. 

Efter  sin  Thronbestigelse  beskjæftigede  Sultan  Mehemed 
sig  først  med  at  tilbageslaae  et  Angreb  af  Fyrsten  af  Cara- 
manien;  men  næppe  havde  denne  bedt  om  Fred,  før  der  kom 
græske  Sendebud  til  Mehemed,  der  laa  i  Leir  ved  Akschehr, 
med  den  ubegribeligt  uforsigtige  Erklæring  fra  deres  Keiser, 
at  « da  den  for  Orchan  fastsatte  Sum  langtfra  var  tilstrækkelig 
til  hans  Fornødenheder,  maatte  den  fordobles;  gik  Sultanen 
ikke  ind  herpaa,  vilde  Keiseren  understøtte  Orchans  For- 
dringer paa  den  osmanniske  Krone').  Mehemed  gav  natur- 
ligviis  et  høist  opbragt  Svar  paa  dette  Budskab;  derpaa 
sluttede  han  hurtigst  muligt  Fred  med  Fyrsten  af  Carama- 
nien  og  tilfredsstillede  Janitscharerne  med  store  Pengesummer 
for,  uden  at  være  bebyrdet  af  indre  eller  ydre  Fjender,  at  kunne 
anvende  sin  hele  Kraft  paa  at  erobre  Constantinopel. 

Saasnart  Mehemed  var  ankommen  til  Adrianopel,  forbød 
han  at  sende  den  græske  Keiser  Indkomsterne  af  Egnene  om 
Strymon  (hvilke  Indkomster  havde  været  bestemte  til  Orchans 
Underhold),  og  i  Begyndelsen  af  Vinteren  1451-52  sendte  han 
den  Befaling  ud  i  alle  sit  Kiges  Provindser,  at  man  skulde 
sende  ham  tusinde  Murarbeidere  tilligemed  et  tilsvarende 
Antal  Kalklædskere  og  Tømmersvende,  og  at  man  skulde 
holde  alle  Materialier  i  Beredskab  for  om  Foraaret  at  kunne 
bygge  en  Fæstning  nordfor  Constantinopel  ved  Bosporus. 

Dette  Skrækkens  Budskab  vakte  de  christelige  Befolk- 
ninger, saavel  i  selve  Constantinopel  som  i  Thracien  og  rundt 
om  paa  -0erne,  fra  deres  forrige  Dvale.  <<Nu  er  Stadens  Ende 
nær!»  raabte  man;  «Det  er  Forbuddet  paa  vor  Slægts  Under- 
gang,   Begyndelsen  til  de  Dage,    da  Antichrist  skal  beherske 

Jorden!  —  Hvad  skal  der  blive  af  os!  —  O,  Herre,  hellere 
end  at  dine  Tjeneres  -Øine  skulle  see  Stadens  Undergang, 
maatte  deres  Liv  berøves  dem,  for  at  Dine  Fjender,  Herre, 
ikke  skulle  sige:  Hvor  vare  de  Hellige,  der  skulde  have  be- 
vogtet Staden!') 

Constantin  sendte  Gesandter  til  Sultan  Mehemed,  eller 
(som  den  tyrkiske  Historieskriver  Cheirullah  berigtigende  siger 
i  sin  « Osmannernes  Historie«)  sin  Førsteminister  til  Storvezir 
Halil  Pascha  med  følgende  Tale:  «Det  er  nu  allerede  hun- 
drede, eller  maaskee  flere,  Aar  siden,  at  Din  Stamfader, 
Murad,  Orchans  Søn,  erobrede  Adrianopel.  —  Siden  hiin  Tid 
have  hans  Efterkommere  ligetil  Dig  sluttet  forskjellige  Over- 
eenskomster  med  os ;  men  aldrig  er  det  faldet  Nogen  af  dem 
ind  at  lade  bygge  en  Hytte,  endmindre  en  Fæstning,  saa  at 
sige  lige  op  ad  vor  Stads  Porte,  og  naar  det  ogsaa  engang 
imellem  kom  til  Krig,  saa  blev  der  dog,  naar  den  var  endt, 
altid  sluttet  en  for  begge  Parter  ærefuld  Fred.  Da  Din  Bed- 
stefader, Mehemed,  vilde  bygge  et  Slot  østpaa  ved  Bosporus, 
bad  han  først  Keiser  Manuel  om  Tilladelse,  ligesom  en  Søn 
beder  sin  Fader,  og  da  hele  den  asiatiske  Side  allerede  i 
mange  Aar  havde  været  i  Osmannernes  Besiddelse,  tillod 
Keiseren  ham,  hvad  han  bad  om.  Men  nu  mærke  vi  godt, 
at,  skjøndt  vi  staae  paa  den  venskabeligste  Fod  med  Dig, 
søger  Du  dog  at  gjøre  os  det  sorte  Hav  utilgængeligt,  at 
udhungre  vor  Stad  og  at  berøve  den  dens  Toldindtægter.  — 
Vi  bede  Dig  herved  om  at  opgive  dette  Forsæt,  saa  ville 
vi  være  ligesaa  gode  Venner  med  Dig,  som  vi  vare  det  med 
Din  fortræffelige  Fader.  Hvis  Du  skulde  fordre  en  Tribut  af 
os,  ville  vi  ogsaa  gjerne  betale  Dig  den». 

Sultanens  Svar  lød  i  Begyndelsen  temmelig  venskabeligt; 
men  efterhaanden  blev  det,  som  man  vil  see,  mere  og  mere 
rasende:  «Jeg»),  hed  det,  »tager  Intet  fra  Staden,  som  paa 
den  anden  Side  af  sine  Grave  jo  ikke  eier  en  eneste  Fodsbred 
Land  og  derfor  ikke  har  Ret  til  at  forbyde  mig  at  bygge  en 
Fæstning  ved  Bosporus.    Alt  staaer  desuden  under  mit  Herre- 

dømme ,  baade  Landet  østfor  Bosporus ,  hvor  Tyrkerne 
boe,  og  Landet  vest  for  Bosporus,  hvor  Grækerne  ikke 
tør  boe  af  Frygt  for  mig.  —  Vide  I  ikke,  i  hvilken  For- 
legenhed, i  hvilken  besværlig  Stilling  min  Fader  var,  da 
Keiseren  forbandt  sig  med  Ungarerne,  saa  disse  trængte 
frem  tillands,  medens  Frankernes  Galeier  fore  gjennem  Helles- 
pont,  spærrede  Strædet  ved  Gallipoli  og  ikke  lod  min  Fader 
passere?  Da  begav  han  sig  til  det  Castel,  som  hans  Fader 
havde  ladet  bygge  ved  Bosporus,  og  med  Allahs  Bistand  lyk- 
kedes det  ham,  skjøndt  omringet  af  store  Farer  —  thi  Keise- 
rens Galeier  holdt  Vagt  i  Strædet  for  at  hindre  hans  Over- 
fart —  at  sætte  over  i  en  Baad  til  den  anden  Bred.  Dengang 
var  jeg  kun  en  Dreng,  jeg  opholdt  mig  i  Adrianopel  og 
ventede  dagligt  at  faae  at  høre,  at  Ungarerne,  som  ødelagde 
Omegnen  af  Varna,  vare  ankomne  til  Hovedstaden.  —  Da 
var  Keiseren  glad;  thi  Muselmændene  vare  i  Nød,  og  de 
Vantroe  triumpherede.  —  Og  min  Fader,  som  med  saa  stor 
Fare  havde  maattet  redde  sig  over  paa  den  anden  Kyst,  svoer, 
at  han  vilde  bygge  et  Castel  paa  den  vestlige  Bred,  i  Lighed 
med  det  paa  den  østlige.  Han  fik  ikke  dette  Forsæi  udført; 
men  jeg  vil  med  Allahs  Bistand  udføre  det.  —  Hvorfor  hindre 
I  mig?  —  Er  det  mig  ikke  tilladt  at  gjøre  i  mit  eget  Land, 
hvad  jeg  vil?  —  Gaae,  sig  til  Keiseren,  at  den  nuværende 
Sultan  ikke  ligner  sine  Forgængere;  hvad  hine  ikke  have 
formaaet  at  udføre,  det  kan  denne  gjøre  hurtigt  og  let,  og 
hvad  hine  ikke  have  villet,  det  vil  han.  —  Og  kommer  No- 
gen nogensinde  mere  til  mig  med  denne  Sag,  saa  lader  jeg 
ham  flaae!»> 

I  sin  første  opbrusende  Vrede  over  dette  Svar  vilde 
Constantin  allerede  dengang  have  erklæret  Sultanen  Krig, 
hvis  det  ikke  indtrængende  var  blevet  ham  fraraadet  af  flere 
baade  geistlige  og  verdslige  Medlemmer  af  hans  Statsraad. 

I  Foraaret  1452  havde  alle  de  tyrkiske  Betjente  fra  Ru- 
melien og  Anatolien  indfundet  sig  med  de  udskrevne  Arbeidere 
paa  det  bestemte  Sted.    De  havde  efter  Befaling  ogsaa  bragt 

Kalk  med  og  bygget  Lædskeovne,  og  dagligt  hidførtes  der 
Bjelker  fra  Nicomedien  og  Heraclea  (ved  det  sorte  Hav)  og 
Steen  fra  Anatolien.  —  I  Marts  brød  Mehemed  selv  op  fra 
Adrianopel,  passerede  Gallipoli  med  sex  fuldstændigt  udru- 
stede Galeier,  sexten  Transportskibe  og  atten  Galioter  og  viste 
sig  den  26de  Marts  i  Bosporus.  Omtrent  paa  det  Sted,  hvor 
dette  er  snævrest,  og  en  stærk  Strøm  driver  Skibene  fra  den 
asiatiske  over  mod  den  europæiske  Kyst,  mod  Forbjerget  Her- 
maeum,  hvor  engang  Darius  lod  slaae  Bro,  havde  Mehemed 
udvalgt  Pladsen  for  det  nye  Castel,  hvortil  han  selv  havde 
udkastet  Planen.  —  Storvezir  Halil  Pascha  saavelsom  Sarid- 
sche  Pascha,  Zaganos  Pascha  og  Schehabeddin  Pascha  havde 
Overopsynet  med  Taarnenes  Bygning,  medens  Sultanen  selv 
overtog  at  lede  Arbeidet  paa  de  høie  Mure,  der  forbandt  Taarnene 
indbyrdes.  Halvdelen  af  Murerne  arbeidede  paa  den  udvendige 
og  Halvdelen  paa  den  indvendige  Side  af  disse  Mure,  medens 
Haandlangerne  bestandigt  rakte  dem  Steen,  Kalk  og  hvad  de 
ellers  behøvede.  Alle  vare  saaledes  travlt  beskjæftigede,  selv 
de  fornemste  tyrkiske  Herrer  arbeidede  undertiden  med  som 
simple  Haandværkere  for  at  kunne  sige,  at  de  personligt 
havde  fremmet  Sultanens  Værk.  —  Byggematerialierne  hid- 
rørte for  en  stor  Deel  fra  Kuiner  af  gamle  Kirker  og  Templer 
ved  Bosporus;  navnligt  skal  der  være  anvendt  flere  Søiler 
fra  "Den  hellige  Michaels  Kirke«.  —  Man  seer  i  Murene 
hist  og  her  indmurede  Søiler,  og  ved  Stranden  ligge  endnu 
flere  sønderbrudte  Capitæler. 

Medens  Bygningen  af  Fæstningen  stod  paa,  søgte  flere 
Beboere  af  Constantinopel  i  uoverlagt  Iver  at  hindre  Vær- 
kets Fremadskriden,  idet  de  indlod  sig  i  Stridigheder  med 
Arbeiderne ,  hvilke  Stridigheder  ikke  sjeldent  endte  med, 
at  man  paa  begge  Sider  greb  til  Knivene  og  kæmpede 
paa  Liv  og  Død.  —  Keiseren  derimod  forsøgte  andre  Mid- 
ler. Han  sendte  Underhandlere  til  Mehemed  med  Bøn 
om,  at  denne  ved  at  udsætte  Skildvagter  vilde  beskytte  de 
græske  Bønder  fra  de  nærliggende  Byer  i  deres  Markarbeide; 

tillige  sendte  han  Sultanen  store  Foræringer,  der  blandt  andre 
Ting  ogsaa  bestod  af  de  meest  udsøgte  Spise-  og  Drikkevarer. 
Lignende  Midler  bleve  ogsaa  forsøgte  hos  Storveziren,  Halil 
Pascha,  og  det  siges,  at  han  ikke  ganske  har  kunnet  modstaae 
de  fristende  Gaver. 

Men  Mehemed,  hvem  det  just  var  magtpaaliggende  at 
komme  i  Strid  med  Grækerne,  afsendte  nogle  af  sine  Tjenere 
med  Befaling  om  at  sige  til  Bønderne:  at  det  ikke  maatte 
forbydes  Tyrkerne  at  skaffe  deres  Heste  og  Muldyr  Føde 
ved  at  slippe  dem  løs  i  de  nærliggende  Enge  og  Marker.  — 
Søgtes  der  at  forhindre  Osmannerne  i  denne  Fremgangsmaade, 
saa  vare  de  (Sendebuddene)  Sultanens  Tjenere  og  maatte  hjælpe 
de  Kettroende.  —  Det  kom  efter  Mehemeds  Beregning  ogsaa 
snart  til  et  Sammenstød.  Isfendiar  Oglu  Ismail  Bei,  som  var 
gift  med  en  af  Sultanens  Søstre,  ankom  med  sine  Tropper 
fra  Edremid  (Adramyttium)  for  ligeledes  at  hjælpe  til  ved 
Bygningen  af  den  nye  Fæstning.  I  Nærheden  af  Epibatos- 
(Bigados-)  Taarnet,  imellem  Silivri  og  Constantinopel,  lod  han 
sine  Heste  og  Lastdyr  løbe  om  paa  Grækernes  Kornmarker, 
hvor  de  aldeles  nedtrampede  og  ødelagte  Alt.  En  Græker, 
der  kom  forbi,  løb  til  for  at  jage  Dyrene  ud  af  Kornet,  men 
blev  forhindret  deri  af  en  tyrkisk  Staldkarl,  der  med  stor 
Uforskammethed  forbød  ham  at  "blande  sig  i,  hvad  der  ikke 
vedkom  ham».  --  Det  ene  Ord  tog  det  andet,  man  greb  til 
Knivene,  og  en  Strid  begyndte,  i  hvilken  Grækeren  blev 
hjulpen  af  sine  tililende  Landsmænd,  Staldkarlen  af  nogle  i 
Nærheden  omkringdrivende,  bevæbnede  tyrkiske  Soldater,  som 
gjerne  grebe  denne  Anledning  til  at  komme  i  Strid  med 
Grækerne;  der  udspandt  sig  saaledes  en  virkelig  Fægtning,  i 
hvilken  der  faldt  Flere  paa  begge  Sider.  —  Da  Kiaja  Bei 
(Minister  for  de  indre  Anliggender)  aflagde  Beretning  om  den 
stedfundne  Kamp  til  Sultanen,  befalede  denne,  uden  at  under- 
søge Sagen  nølere,  Kiaja  Bei  at  drage  ud  med  sine  Tropper 
og  dræbe  alle  Mænd  i  den  By,  til  hvilken  Stridens  Ophavs- 
mand hørte.    Denne  Befaling   blev   kun    altfor  godt  udført. 

Da  Bønderne  den  følgende  Morgen  gik  ud  for  at  see  at  faae 
i  det  Mindste  Lidt  bjerget  af  deres  Markers  Afgrøde,  bleve 
de  overfaldne  af  store  Hobe  Tyrkesoldater,  og  Alle,  over 
fyrretyve  i  Tallet,  dræbte. 

Saaledes  fortælle  de  christne  Historieskrivere.  —  Tyrken 
Cheirullah  har  en  anden  Fortælling  efter  osmanniske  Kilder. 
Han  siger,  at  de  tyrkiske  Soldater  begave  sig  ud  paa  Mar- 
kerne for  at  kjøbe  nogle  Stykker  af  de  der  græssende  Faar, 
for  hvilke  de  havde  Brug;  men  at  Hyrderne  paa  en  grov 
Maade  erklærede,  at  disse  Faar  ikke  vare  til  at  sælge  og 
bød  Kjøberne  øieblikkelig  at  gaae  deres  Vei;  herover  opstod 
der  saa  naturligviis  Strid  mellem  Tyrkerne,  der  vare  Afde- 
linger af  Proviantforvalter  Ak  Tschaily  Mehemed  Beis  Folk, 
og  Grækerne.  Fra  begge  Sider  ilede  Hjælp  til,  og  i  Nærheden 
af  det  nuværende  Kanly  Kawak  (den  blodige  Poppel)  ved 
Beschiktasch  kom  det  til  en  heftig  Kamp,  der  ikke  endte 
uden  stor  Blodsudgydelse.  —  Da  den  tyrkiske  Hær  erfarede, 
hvad  der  var  skeet,  vilde  den  strax  have  angrebet  Constanti- 
nopel,  hvis  ikke  Keiseren  ved  et  Budskab  til  Sultanen  endnu 
denne  Gang  havde  givet  Sagen  en  fredeligere  Vending,  saa 
Mehemed,  der  vel  havde  besluttet  ikke  i  Længden  at  give 
efter  for  Constantins  indtrængende  Bønner  om  Fred,  dog  ud- 
satte Krigen  til  næste  Foraar. 

Det  lønner  ikke  Umagen  at  undersøge,  hvilken  Be- 
retning der  er  den  rigtige  af  disse  to,  eller  om  maaskee  begge 
Begivenheder  have  fundet  Sted  omtrent  paa  samme  Tid;  men 
naar  en  ellers  saa  fortræffelig  Historieskriver  som  Cheirullah 
i  fuldt  Alvor  troer,  at  et  saa  intetsigende  Tilfælde  var  den 
egentlige  Aarsag  til  den  paafølgende  Krig,  saa  beviser  det 
uvilkaarligt,  hvad  før  er  paastaaet,  at  selv  de  bedre  tyrkiske 
Historieskrivere  kun  ere  meget  lidt  gjennemtrængte  af  den 
sande  historiske  Aand. 

Da  den  græske  Keiser  blev  underrettet  om,  hvad  der  var 
forefaldet,  lod  han  Constantinopels  Porte  lukke  og  gav  Befa- 
ling til  at  arrestere  enhver  Tyrk,  der  befandt  sig  i  Byen.  — 

Denne  Befaling  blev  ogsaa  strax  efterkommet,  og  en  Mængde 
Tyrker  bleve  kastede  i  Fængsel  for  dog  atter  efter  tre 
Dages  Forlab  at  løslades  —  hvad  skulde  Keiseren  gjore  med 
dem?  Imellem  de  fangne  Tyrker  befandt  sig  nogle  af 
Eunucherne  fra  Sultanens  Palads,  hvilke,  da  de  tilligemed  de 
øvrige  Fanger  bleve  førte  frem  for  Keiseren,  sagde  til  ham: 
«Hvis  Du  vil  løslade  os  inden  Solnedgang,  saa  ville  vi  takke 
Dig  for  Din  store  Naade  og  Barmhjertighed  —  men,  viid,  at, 
hvis  vi  ikke  umiddelbart  efter  Solnedgang  befinde  os  i  Sul- 
tanens Palads,  saa  nytter  en  senere  Løsladelse  os  Intet; 
thi  vi  ere  da  dødsens.  Forbarm  Dig  da  over  os  og  frigiv 
os  strax  —  vil  Du  ikke  det,  da  lad  vore  Hoveder  afhugge; 
det  vil  være  os  kjærere  saaledes  nu  at  lide  Døden  paa  Din 
Befaling  end  senere  at  blive  spiddede  paa  Sultanens«. 
Keiseren  lod  sig  bevæge  ved  deres  Bønner  og  skjænkede  dem 
strax  Friheden.  Derpaa  sendte  han  Underhandlere  med  føl- 
gende Erklæring  til  Sultanen:  « Siden  Du  foretrækker  Krig, 
og  hverken  vore  edelige  Løfter  eller  vor  store  Føielighed  gjøre 
det  mindste  Indtryk  paa  Dig,  saa  gjør,  hvad  Dig  behager  — 
jeg  tager  min  Tilflugt  til  Gud  og  beder  ham  om  at  frelse 
mig.  Dog,  vil  Han  give  min  Stad  i  Dine  Hænder,  saa  bøier 
jeg  mig  og  giver  efter ;  thi  hvo  kan  kæmpe  imod  Hans 
Villie!  —  men  vil  Han  atter  indgyde  Dit  Hjerte  fredelige 
Tanker,  vil  det  være  mig  til  stor  Glæde.  Til  den  Tid,  hvis 
den  nogensinde  skal  komme,  vil  jeg  fra  nu  af  holde  mine 
Stadsporte  lukkede  for  Dig,  der  har  viist,  at  Du  hverken  hol- 
der dine  Eder  eller  dine  Løfter,  og  fra  nu  af  vil  jeg  for- 
svare, hvad  der  er  indenfor  mine  Mure,  med  al  den  Kraft, 
jeg  er  i  Besiddelse  af.  Bliv  Du  kun  saa  ved  at  herske 
med  Magt  og  Vælde,  indtil  den  retfærdige  Dommer  dømmer 
mig  og  Dig  imellem".  Uden  engang  at  gjøre  sig  den  Umage 
at  undskylde  sin  Fremgangsmaade  erklærede  Sultanen  Kei- 
seren Krig,  samtidigt  med  at  han  lod  de  to  græske  Sendebud 
halshugge.  —  Dette  skete  i  Juni  1452. 

Keiseren,  som  i  mere  end  sex  Maaneder  havde  forudseet 
en  snarlig  Krigserklæring,  havde  allerede  i  længere  Tid  været 
betænkt  paa  Forsvar.  Saaledes  havde  han  ladet  alle  sine 
Undersaatter  udenfor  Constantinopel,  kalde  ind  i  Byen  og  tillige 
befalet  dem  at  bringe  hele  deres  Kornhøst,  for  hvilken  der 
allerede  var  bygget  store  Lader  i  Staden,  med  sig.  Der- 
ved havde  han  altsaa  forsynet  sig  baade  med  Soldater  og 
med  Proviant. 

Imidlertid  nærmede  Bosporus- Castellets  Bygning  sig  sin 
Fuldendelse.  Murene  vare  22—25  Fod  tykke,  Taarnene,  som 
vare  belagte  med  Bly,  vare  60  Fod  høie.  Tyrkerne  gave 
Fæstningen  Navnet:  Bogaz  Kessen  (o:  Den  som  afskærer 
Strædet,  eller  som  overskærer  Halsen).  Grækerne  kaldte 
den:  Laimocopia,  hvilket  i  deres  Sprog  betyder  omtrent  det 
Samme  som  Bogaz  Kessen  i  Tyrkernes.  Nu  hedder  den,  som 
bekjendt,  Rumili  Hissari  (o:  Rumeliens  Slot).  —  Sultanen 
lagde  en  Besætning  af  400  Mand  derind,  udnævnede  Firuz 
Bei  til  Commandant  og  befalede  denne  at  opfordre  alle  Skibe, 
som  passerede  Fæstningen  paa  Veien  til  eller  fra  det  sorte 
Hav,  at  lægge  bi  og  ikke  drage  videre,  førend  de  havde  be- 
talt en  vis  Toldafgift.  Hvis  et  Skib  vægrede  sig  ved  at  gjøre 
dette,  skulde  det  skydes  isænk  fra  Castellet,  «hvad  enten 
det  var  fra  Genua,  Venedig,  Constantinopel,  Kaffa,  Trapezunt, 
Samssun,  Sinope  eller  endog  fra  osmannisk  Gebeet».  — -  For 
at  give  denne  Befaling  den  tilbørlige  Vægt  blev  der  i  det 
under  Halil  Paschas  Overopsyn  byggede  Taarn  opstillet  Erts- 
kanoner,  som  udskjød  Stenkugler  indtil  en  Vægt  af  600  Pund 
—  endnu  den  Dag  idag  ligge  flere  saadanne  Marmorkugler 
ved  Foden  af  « Halils -Taarnet»,  som  det  kaldes. 

Den  28de  August  forlod  Sultan  Mehemed  Bosporus  og 
leirede  sig  med  50,000  Mand  foran  Constantinopel.  Her  for- 
blev han  tre  Dage  for  at  undersøge  Byens  Mure,  Taarne, 
Grave  o.  s.  v.,  hvorpaa  han  den  1ste  September  brød  op  til 
Adrianopel  —  ogsaa  den  tyrkiske  Flaade  forlod  Bosporus  og 
ankom  den  6te  September  til  Gallipoli. 

Den  1ste  October  sendte  Sultanen  Kodscha  Turchan  Bei 
med  begge  hans  Sønner,  Achmed  og  Omar,  med  en  talrig 
Hær  fra  Thessalien  og  Macedonien  til  Peloponnes  for  at  for- 
hindre de  der  herskende  Brødre  til  Keiser  Constantin,  Kyr 
Demetrius  og  Kyr  Thomas,  at  ile  deres  Broder  og  hans  be- 
trængte Stad  tilhjælp.  Corinth  og  Landtangen  toges  med 
Storm,  og  Tyrkerne  fortsatte  deres  Vei  midt  igjennem  Arca- 
dien,  Tegea  og  Mantinea  til  Messenien  og  Ithome,  og  overalt 
dræbtes  eller  fangedes  Indbyggerne.  —  Efter  Indtagelsen  af 
Neopolichne  beleirede  Tyrkerne  Sideropolichne,  hvilken  sidste 
Stad  dog  ikke  blev  tagen  uden  efter  at  have  giort  haard- 
nakket  Modstand.  —  Da  Messeniens  Bjerge  ikke  tilstode  hele 
Hæren  Gjennemgang,  overlod  Turchan  Bei  sin  Søn  Achmed 
en  stærk  Afdeling  Fodfolk  og  bad  ham  drage  til  Leontari; 
men  ved  Efterretningen  herom  sendte  Demetrius  og  Thomas 
hemmeligt  Matthæus  Asan  med  en  Hær  for  at  afskære  Ach- 
med og  hans  Soldater  fra  den  øvrige  tyrkiske  Hær.  Lykken 
begunstigede  dette  Foretagende,  og  Achmed  blev,  efter  at 
have  kæmpet  med  stor  Tapperhed,  tagen  tilfange  og  sendt 
til  Sparta  til  Kyr  Demetrius. 

Paa  den  Tid,  Sultan  Mehemed  endnu  var  beskjæftiget  ved 
Bosporus  med  at  lade  Kumili  Hissari  bygge,  kom  der  en 
ungarsk  Kanonstøber,  Orban,  til  ham  og  tilbød  ham  sin 
Tjeneste.  Orban  havde  allerede  forhen  henvendt  den  samme 
Anmodning  til  den  græske  Keiser,  og  det  synes  virkeligt  og- 
saa,  som  om  han  har  været  beskjæftiget  i  Constan tinopel, 
men  at  den  Løn,  man  her  gav  ham,  var  saa  ringe  og  oven- 
ikjøbet  blev  ham  udbetalt  saa  uregelmæssigt,  at  han  saae  sig 
nødt  til  at  forlade  den  keiserlige  Tjeneste.  —  Maaskee  mær- 
kede man  ogsaa  snart  i  Constantinopel,  at  der  manglede  Or- 
ban al  videnskabelig  Kundskab  i  sit  Fag,  og  at  han  kun, 
som  det  siden  i  den  tyrkiske  Leir  viste  sig,  var  en  ganske 
almindelig  Haandværksmand.  Sultanen  modtog  ham  imid- 
lertid beredvilligt  og  lod  ham  strax  give  Klæder,  Levnets- 
midler  og  en  stor  Sum  Penge.      Derpaa  spurgte  Mehemed 

ham,  om  han  forstod  at  støbe  en  Kanoti,  der  kunde  udskyde 
Stene  af  en  Størrelse,  mægtig  nok  til  at  ødelægge  Constan- 
tinopels  Mure.  «Jeg  kan«,  svarede  Ungareren,  « støbe  Kano- 
ner af  hvilken  Kaliber,  det  maa  forlanges.  Constantinopels 
Mure  kjender  jeg  fuldkomment  vel,  og  ikke  blot  disse,  men 
selve  Babylons  Mure  maatte  styrte  i  Grus,  naar  man  beskjød 
dem  med  Kanoner,  jeg  havde  støbt  —  i  min  Kunst  er  jeg 
en  fuldendt  Mester.  Men  hvad  Skudvidden  angaaer,  saa 
kan  jeg,  da  jeg  ikke  kjender  den,  ikke  svare  for  den>».  Sul- 
tanen svarede:  «Støb  mig  blot  Kanonen,  for  alt  Andet  skal 
jeg  nok  selv  sørge ».  —  Der  blev  altsaa  anskaffet  alle  Red- 
skaber, Orban  forlangte,  og  medens  en  Støbeovn  blev  bygget, 
forfærdigede  Ungareren  en,  som  han  selv  sagde,  "i  Fortrin- 
lighed uovertræffelig  Kanonmodel ».  Støbningen  af  Kanonen, 
som  efter  sin  Fuldendelse  bragtes  til  Castellet  ved  Bosporus, 
varede  i  tre  Maaneder. 

Men  lader  os  nu  for  en  kort  Tid  forlade  Sultanen,  der 
i  Adrianopel  forbereder  og  ruster  sig  hele  Vinteren  over  for 
om  Foraaret  at  kunne  begynde  sit  Kæmpeforetagende  at  ind- 
tage en  By  som  Constan tinopel,  og  lader  os  vende  os  til 
den  truede  By  og  nærmere  betragte  dens  Tilstand.  —  Vi 
have  allerede  omtalt,  at  Keiseren  i  Betragtning  af  den  paa 
Kirkeforsamlingen  i  Firenze  besluttede  Forening  mellem  den 
græske  og  den  romerske  Kirke  havde  anraabt  Paven  om 
Hjælp  mod  de  Vantroe;  men  foruden  at  bønfalde  om  mate- 
riel Hjælp  havde  han  tillige  bedet  Paven  om  at  sende  ham  en 
Mand,  der  var  istand  til  at  berolige  Folket  og  gjøre  det 
modtageligt  for  Foreningen  af  de  hidtil  saa  uenige  Kirker. 
Pave  Nicolaus  V's  Valg  kunde  ikke  have  været  heldigere,  end 
det  var,  da  han  sendte  Keiseren  Cardinal  Isidor,  Erkebiskop 
af  Kiew  i  Rusland,  en  født  Græker:  og  skjøndt  Forenin- 
gen af  Kirkerne  ikke  kom  istand,  bærer  dog  denne  Mand 
ikke  Skylden  derfor.  Med  et  halvt  Hundrede  Mand  Hjælpe- 
tropper, som  Paven  sendte  Keiser  Constantin,  ankom  Isidor 
til  Chios  paa  et  stort  genuesisk  Skib,  der  lagde  sig  i  Havn 

her  for  at  oppebie  Ankomsten  af  endnu  et  genuesisk  Skib, 
der  var  bestemt  til  at  gaae  til  Kaffa.  Medens  Kjobmændene, 
der  vare  ombord  med,  kun  tænkte  paa  deres  Pengeforretnin- 
ger, kun  vare  beskjæftigede  med  at  landsætte  og  sælge  deres 
medbragte  Varer  og  kjøbe  nye  til  videre  Forhandling,  hvervede 
Isidor  ca.  Hundrede  og  halvtredsindstyve  Katholiker  til  paa 
øen,  saa  at  han  i  Alt  kunde  tilføre  Keiseren  et  Par  Hundrede 
Mand.  Imellem  disse  befandt  sig  ogsaa  Lenoard,  Erkebisp  i 
Mytilene,  af  hvem  vi  have  en  Beretning  om  Constantinopels 
Fald.  Da  langt  om  længe  det  andet  genuesiske  Fartøi  ende- 
lig ankom,  seilede  Cardinalen  og  hans  Mænd  til  Constan- 
tinopel,  hvor  de  ankom  i  November  Maaned,  og  hvor  deres 
Komme  vakte  Keiserens  uskrømtede  Glæde. 

Fra  Candia  kom  —  ligeledes  i  November  Maaned  — 
otte  Skibe,  lastede  med  Malvasierviin  som  en  Foræring  til 
Constantinopel  og  dets  Keiser. 

Den  10de  November  løb  to  store  venetianske  Galeier, 
der  under  Commando  af  Hieronymus  Moresim  vare  ankomne 
fra  Kaffa,  ind  i  Bosporus.  Da  de  kom  paa  Høiden  af  Rumili 
Hissari,  raabte  Tyrkerne  til  dem,  at  de  skulde  dreie  bi  og 
betale  Told,  og  da  Venetianeren  lod,  som  om  han  ikke  for- 
stod deres  Befaling,  tilraabte  de  ham  endnu  en  Gang.  Nu 
dreiede  Capitain  Moresim  ogsaa  halvt  bi,  men  Tyrkerne  for- 
langte, at  han  ganske  skulde  adlyde  deres  Ordre  og  begyndte 
at  skyde  ud  efter  ham  med  Bøsser  og  Kanoner,  hvorved  han 
mistede  nogle  Mand  af  Besætningen.  Da  Venetianeren  saae, 
at  det  var  Alvor  med  Tyrkernes  Befaling,  gjorde  han  Anstalter 
til  virkelig  at  efterkomme  den;  men  da  saa  Skydningen  fra 
Tyrkernes  Side  strax  ophørte,  maneuvrerede  den  listige  vene- 
tianske Capitain  saa  snildt,  at  han  kom  udenfor  Fæstningens 
Kanoners  Rækkeevne,  hvorpaa  han  satte  alle  Seil  til  og  uden 
videre  Uheld  naaede  Constantinopels  Havn,  hvor  hans  An- 
komst vakte  stor  Glæde. 

Sørgeligere  gik  det  en  anden  venetiansk  Capitain,  An- 
tonio Rizzo.    Denne,  som  medbragte  fra  Landene  Nord  for 

det  sorte  Hav  en  Ladning  Byg,  bestemt  til  Constantinopel, 
passerede  den  26de  November  Rumili  Hissari,  hvor  man 
imidlertid  havde  opstillet  Orbans  store  Kanon,  som  nu  skulde 
gjøre  sit  Praveskud  paa  det  første  gjenstridige  Skib,  der 
maatte  vise  sig.  Dette  blev  Rizzos  —  da  det  ikke  strax 
bjergede  sine  Seil  paa  den  tyrkiske  Commando,  blev  det 
grundskudt  ved  første  Skud  og  sank  strax  tilbunds.  Capitainen 
reddede  sig  vel  med  sit  af  tredive  Personer  bestaaende  Mand- 
skab i  en  Baad  til  Strandbredden;  men  her  bleve  de  Alle 
grebne  af  Tyrkerne  og  forte  for  Sultanen,  der  dengang  op- 
holdt sig  i  Demotica  (Didymotichum).  Efter  fjorten  Dages 
Forløb  lod  Sultanen  Capitainen  spidde,  og  Skibets  Scrivanello, 
(o:  Styrmandsmedhjælper)  et  ungt  Menneske  ved  Navn  Maistri, 
gjøre  til  Slave.  Kun  et  Par  Matroser  løslodes  og  sendtes  til 
Constantinopel  for  at  fortælle,  hvad  der  var  skeet;  de  øvrige 
bleve  Alle  halshuggede,  og  deres  Legemer  forbleve  i  lang 
Tid  henliggende  ubegravede  paa  Retterstedet.  Historieskri- 
veren Ducas,  som  nogen  Tid  efter  Henrettelsen  i  Egenskab 
af  Sendebud  fra  Fyrsten  af  Lesbos  kom  til  Sultan  Mehemeds 
Hof,  saae  selv  Ligene,  fortæller  han.  Saasnart  den  venetianske 
Consul  i  Constantinopel,  Hieronymus  Minoto,  erholdt  Under- 
retning om  Capitain  Rizzos  og  hans  Mandskabs  Fængsling, 
sendte  han  Fabruzi  Corner  til  Sultanen  for  at  udvirke  Vene- 
tianernes Befrielse;  men  Corner  kom  for  seent.  Henrettelsen 
var  allerede  gaaet  for  sig,  og  da  der  altsaa  Intet  var  at  gjøre 
ved  den  Sag,  vendte  Fabruzo  Corner  atter  tilbage  til  Con- 
stantinopel, hvor  han  indtraf  paa  en  af  Gabriel  Trevisans 
Galeier.  ~  Gabriel  Trevisan  commanderede  to  Galeier,  af 
hvilke  den  ene  stod  under  umiddelbar  Befaling  af  den  be- 
kjendte  Zacharias  Grioni.  —  Staden  Venedig  havde  sendt 
Keiser  Constantin  disse  to  Galeier  til  Hjælp,  og  hans  An- 
komst i  den  græske  Hovedstad  var  en  af  Aarsagerne  til  Kri- 
gen mellem  Sultanen  og  Venedig. 

Den  2den  December  kom  en   af  Jacob  Coco  comman- 
deret,    stor  venetiansk  Galei   paa   sin  Vei   fra  Txapezunt  til 

Constantinopcl  gjennem  Bosporus.  Da  den  passerede  Rumili 
Hissari,  blev  den  omringet  af  tolv  Baade,  som  vare  afsendte 
fra  Castellet.  Capitain  Coco  gjorde  aldeles  ingen  Modstand, 
men  underholdt  sig  venskabeligt  med  den  tyrkiske  Anfører, 
hvem  han  endog  gjorde  en  Foræring.  Denne  Gave  forekom 
dog  rimeligviis  Tyrken  at  være  af  altfor  ubetydelig  Værdi ;  thi 
han  kastede  den  med  en  vred  Mine  i  Havet  og  roede  saa 
hurtigt  som  muligt  tilbage  til  Rumili  Hissari  for  at  udvirke  en 
Befaling  af  Commandanten  der  om  at  anholde  den  venetianske 
Galei.  Capitain  Coco  fulgte  umiddelbart  efter,  som  om  det 
var  hans  Hensigt  at  lægge  til  ved  Foden  af  Castellet;  men 
medens  den  fornærmede  Tyrk  gik  til  Fæstningscomman- 
danten,  roede  den  venetianske  Galei  uden  videre  bort  fra 
Rumili  Hissaris  farlige  Omraade,  og  da  den  atter  var  kom- 
men i  rum  Sø,  hilste  den  i  Forbigaaende  overmaade  venska- 
beligt paa  Fæstningen  med  tre  Trompetstød,  hvorpaa  den 
seilede  videre  til  Constantinopel,  hvis  Havn  den  naaede  den 
4de  December. 

Imidlertid  arbeidede  den  græske  Keiser  og  Cardinal  Isidor 
af  alle  Kræfter  paa  Henoticon,  det  vil  sige,  paa  de  to  katholske 
Kirkers  Forening,  og  gjorde  sig  den  yderste  Umage  for  at 
bringe  samme  istand.  Keiseren  tog  sig  ivrigt  af  denne  Sag, 
fordi  han  meente,  at  hans  Riges  Interesse  paabød  ham  at 
styrke  sig  ved  enhver  Forbindelse  med  Vestens  Magter,  og 
Cardinal  Isidor,  der  som  pavelig  Legat  ikke  havde  nogen  an- 
den Villie  end  at  fremme  Vaticanets  Beslutninger,  var  det 
ogsaa  meget  om  at  gjøre  at  faae  den  omtalte  Forening  bragt 
istand.  —  Men  Henoticon,  som  skulde  have  været  en  gjen- 
sidig  Imødekommen  af  de  to  Kirker,  en  Opgiven  af  deres 
skarpeste  Modsætninger,  blev  heelt  anderledes  opfattet  af  den 
romerske  Kirke,  som  meente,  at  den  græske  Kirke  burde 
fuldstændigt  gaae  op  i  den  og  ingen  Mening  selv  have.  Rom 
forlangte  ubetinget  Underkastelse  og  sendte  som  Belønning 
herfor  Constantinopel  et  halvt  Hundrede  Mand  Hjælpetropper; 
Mere  gjordes  der  ikke  fra  den  Side  for  den  betrængte  By. 

Roms  geistlige  Autoritet  var  med  en  ganske  ringe  Undtagelse 
anerkjendt  over  hele  Europa;  ligeoverfor  det  stakkels  Byzanz 
behøvede  det  ikke  at  gjøre  nogen  Indrømmelse,  meente  det. 
Keiser  Constantin  gjorde,  hvad  han  kunde;  den  12te  Decem- 
ber blev  Henoticon  feiret  i  Sophiekirken,  og  saaledes  blev  den 
romersk-katholske  Religion  hævet  til  Statsreligion.  Keiseren 
selv,  tilligemed  et  betydeligt  Antal  af  hans  Hoffolk  og  Stor- 
mænd, traadte  offentligt  over  til  den  romerske  Kirke  —  Mere 
kunde  man  ikke  forlange;  thi  Keiseren  var  ikke  Pave,  kunde 
ikke  ved  et  Magtbud  forandre  hele  sit  Folks  Religion.  At 
Vaticanet  saa  bydende  og  utidigt  forlangte  den  øiebhkkelige 
Forening  af  de  to  hinanden  modsatte  Kirker,  samtidigt  med 
at  den  Constan tinopel  af  Paven  ydede  Hjelp  var  saa  yderst 
ringe,  var  ogsaa  høist  upolitisk  handlet,  og  Kirkeforeningeni 
som  kun  var  billiget  paa  Grund  af  den  bydende  Nødvendig- 
hed, maatte  ved  første  Leilighed  vise  sig  at  være  illusorisk. 

Allerede  nu  naaede  den  Modstand,  Henoticon  mødte,  op 
til  de  allerhøieste  Kredse,  og  selv  den  første  Mand  i  Staten 
efter  Keiseren,  Storhertug  Lucas  Notaras,  erklærede:  «at  han 
hellere  vilde  see  den  tyrkiske  Turban  end  den  romerske 
Mitra  herske  i  Constantinopelo.  For  Førsteministeren  hos 
en  Keiser,  der  selv  var  traadt  over  til  den  romerske  Kirke, 
var  hiin  Yttring  tilvisse  upassende;  men  dog  sagde  Tusinder 
af  hans  Landsmænd  og  Troesfæller,  at  « Lucas  Notaras  havde 
talt  som  en  ægte  Græker »  —  thi  i  tresindstyve  Aar 
havde  allerede  een  Gang  Mitraen  hersket  i  Constantinopel,  og 
det  paa  en  saadan  Maade,  at  den  ikke  alene  dengang,  men 
formodentligt  endogsaa  for  bestandigt  vilde  have  gjort  en 
Forening  mellem  de  to  stridende  Kirker  umulig.  Lucas 
Notaras  skulde  forøvrigt  endnu  opleve  at  see  Turbanen  herske 
i  Constantinopel  og  fik  saa  at  lære,  hvad  det  vilde  sige  — 
dog  lader  os  ikke  foregribe  Begivenhederne. 

Næst  efter  Lucas  Notaras  var  Munken  Georgios  Scho- 
larios,  Henoticons  heftigste  Modstander;  han  beboede  en  Celle 
i  Pantokratos -Klosteret  og  var  en  af  sin  Tids  ^tørste  Lærde. 

Til  ham  strømmede  nu  Mængden  for  at  bede  om  Raad,  og 
Georgios,  der  aldrig  forlod  sin  Celle,  gav  dem  sin  Mening 
tilkjende  skriftligt  (ligesom  nu  Scheich-ul-Islam).  »I  Grækere, 
der  have  antaget  den  romerske  Religion »,  hed  det  i  dette 
Skrift,  «hvor  langt  have  I,  stakkels  Væsener,  ikke  forvildet 
Eder  fra  Sandheden!  I  have  fjernet  Eder  fra  den  rene 
Tro  og  hvorfor?  For  at  vinde  Frankernes  Hjælp,  en  Hjælp, 
som  kun  vil  svigte  Eder  i  det  afgjørende  øieblik.  Og 
med  Eders  Religion  ville  I  ogsaa  miste  Eders  Stad,  der  inden 
kort  Tid  maa  gaae  tilgrunde  for  Eders  store  Ugudeligheds 
Skyld.  Herre,  vær  mig  naadig,  jeg  bevidner  her  for  Dit 
Aasyn,  at  jeg  ikke  har  havt  den  mindste  Deel  i  dette  Fra- 
fald! O  ulykkelige,  romersksindede  Grækere,  betænker,  hvad 
I  gjøre.  I  give  Slip  paa  den  fra  Eders  Fædre  nedarvede 
Tro  for  at  antage  en  falsk  og  verdslig.  I  tilbede  den  gyldne 
Kalv;  vee  Eder,  hvorledes  vil  det  gaae  Eder  paa  Dom- 
mens Dag!» 

Paa  lignende  Maade  udtalte  han  sig  gjentagende  Gange 
og  erklærede  den  hellige  Thomas  af  Aquino  og  Demetrius 
Kydonas  for  Kjættere.  Næsten  hele  den  øvrige  Geistlighed, 
navnlig  Klosterbrødrene  (saavelsom  Klostersøstrene)  havde 
samme  Mening  som  Georgios  Scholarios,  der  altid  havde 
staaet  i  høi  Anseelse  baade  for  sin  Lærdom  os'  sin  From- 
hed. I  Grunden  kan  man  vel  antage  med  den  samti- 
dige Historieskriver,  Ducas,  at  ingen  Græker,  ikke  engang 
Keiseren,  meente  det  alvorligt  med  Kirkeforeningen,  og  at 
der  kun  opførtes  en  Comedie  i  Aja  Sophia,  da  Henoticon  feiredes. 
Enkelte  generede  sig  ikke  engang  for  at  sige  ligefrem,  naar 
man  foreholdt  dem  deres  Deeltagelse  ved  Henoticons-Festen: 
« Lader  os  først  blive  befriede  fra  den  Fjende,  der  nu  raser 
udenfor  vore  Mure,  saa  skulle  I  faae  at  see,  hvilken  vor  vir- 
kelige Mening  er».  Fleertallet  af  Folket  var  paa  Geor- 
gios Scholarios's  og  Lucas  Notaras's  Side;  kun  nogle  Faa 
vovede,  at  yttre,  «at  de  hellere  vilde  falde  i  Hænderne 
paa   Latinerne   —    som  troede  paa  Christus,  Guds  Søn  — 

end  paa  Tyrkerne;«  men  Massen  af  Folket  drog  vildt  lar- 
mende gjennem  Gaderne  og  raabte:  «Væk  med  Latinerne 
og  deres  usyrede  Brød,  vi  behøve  dem  ikke!  Have  Gud  og 
den  hellige  Jomfru  før  reddet  os  fra  Chagan  og  fra  Araberne, 
saa  redde  de  os  vel  ogsaa  nu  fra  denne  Mehemed'). 

Imidlertid  bortødslede  man  ikke  al  Tid  med  theologiske 
Stridigheder;  tværtimod  optoge  Forberedelserae  til  den  nær- 
forestaaende  Kamp  vist  endnu  langt  mere  Alles  Tanker. 
Endog  paa  den  høitidelige  Dag,  da  Henoticon  blev  feiret  i  Aja 
Sophia,  og  umiddelbart  efter  Gudstjenesten  foreslog  Keiseren, 
Cardinal  Isidor,  Erkebisp  Leonard  af  Ohios  tilligemed  de  for- 
nemste Embedsmænd  og  de  rigeste  Kjøbmænd  Staden  Con- 
stantinopel  at  søge  at  tilbageholde  de  i  Havnen  liggende 
venetianske  Galeier,  tre  store  og  to  smaae,  til  Byens  For- 
svar og  til  den  Ende  forhandle  med  Skibenes  respective  Capi- 
tainer.  Den  følgende  Dag  begave  Cardinal  Isidor,  Erkebisp 
Leonard,  den  venetianske  Consul,  flere  af  Keiserens  Betjente, 
de  i  Constantinopel  værende  venetianske  Kjøbmænd  og  Ga- 
briel Trevisan,  Vicecapitain  paa  begge  de  smaae  Galeier,  sig 
ogsaa  virkelig  ombord  paa  Aloys  Diedos  Flagskib  for  at  med- 
dele ham  Keiserens  Andragende  om  at  maatte  beholde  Ski- 
bene. Uagtet  nu  dette  Andragende  blev  understøttet  af  selve 
den  venetianske  Consul,  havde  Aloys  Diedo  dog  Betænkelig- 
heder og  meente,  «at  det  var  hans  Pligt  ubetinget  at  adlyde 
Senatets  Ordre,  som  havde  lydt  paa,  at  han,  naar  han  i  god 
Behold  havde  bragt  Galeierne  tilbage  fra  Trapezunt,  ikke 
maatte  dvæle  længere  end  ti  Dage  i  Constantinopels  Havn, 
førend  han  tiltraadte  Tilbagereisen  til  Venedig.  —  Vilde  man 
virkelig,  som  man  havde  truet  ham  med,  forhindre  ham  i 
at  indtage  Ladning  her  i  Constantinopel,  saa  fik  det  at  være, 
—  han,  Aloys  Diedo,  havde  i  saa  Tilfælde  intet  Andet  at 
gjøre  end  at  afseile  til  Venedig  endnu  samme  Nat». 

Den  følgende  Dag,  den  14de  December,  forsamlede  en 
Snes  Venetianere  sig  i  Mariekirken  (paa  Forum)  og  udnæv- 
nede, under  Consulens  Forsæde,  af  deres  Midte  to  Delegerede, 

Nicolo  Giustiniani  og  Fabruzo  Corner,  som  tilligemed  Con- 
sulen  skulde  foranstalte  det  Nødvendige  for  at  forhindre  de 
venetianske  Skibes  Afreise.  Disse  besluttede  da,  at  de  fem 
Galeier,  hvis  ikke  Senatet  sendte  modsatte  Ordrer,  skulde  blive 
tilbage  i  Constantinopel  til  Byens  Forsvar.  Mandskabets  Løn- 
ning skulde  saa  udredes  af  den  græske  Keiser,  som  i  det 
Hele  skulde  betale  400  Ducater  hver  Maaned  —  i  Contra- 
vention  stilfælde  skulde  saavel  Captainen  paa  de  tre  store, 
som  Capitainen  paa  de  to  smaae  Galeier  hver  betale  en  Bøde 
af  3,000  Ducater.  Alle  venetianske  Kjobmænd  i  Constan- 
tinopel protesterede  ligeledes  imod,  at  Aloys  Diedo  seilede 
bort  uden  at  have  indtaget  Ladning  og  saaledes  efterlod  deres 
Varer  til  Krigens  Risico.  Venedigs  Senat  blev  sat  i  Kund- 
skab om,  hvad  der  var  forefaldet,  ved  Beretninger  baade  fra 
dets  Consul  i  Constantinopel  saavelsom  fra  Captainerne  Diedo 
og  Trevisan  —  og  til  videre  Ordre  forbleve  de  omtalte  Galeier 
tilbage  i  den  græske  Hovedstad. 

Den  26de  Januar  1453  indtraf  Genueseren  Johannes 
Giustiniani  med  to  Skibe,  det  ene  paa  1,200,  det  andet  paa 
800  Tons,  bemandede  med  700  Genuesere,  i  Constantinopel. 
Dette  var  den  største  Hjælp,  der  ydedes  den  ulykkelige  By 
af  nogen  af  Europas  Stater.  Keiseren ,  der  iforveien  var 
bekjendt  med  Giustiniani,  modtog  ham  med  stor  Glæde  og 
mange  Æresbeviisninger,  overgav  ham  Anførselen  over  de  af 
ham  medbragte  Tropper  og  lovede  ham  øen  Lemnos,  ifald 
det  skulde  lykkes  at  redde  Constantinopel. 

Uagtet  Krigen  jo  allerede  var  erklæret,  henløb  dog  Vin- 
teren uden  store  krigerske  Tildragelser.  Sultanens  anatoliske 
Tropper  holdt  Omegnen  af  Constantinopel  besat,  og  det  saa 
fuldstændigt,  at  et  Streiftog  fra  Grækernes  Side  var  umuligt 
fra  den  Kant;  den  aabne  Søside  benyttedes  derimod  godt 
af  de  græske  Tropper,  der  indskibede  sig  i  Februar  Maaned 
og  gjorde  nogle  meget  heldige  Streiftog,  der  endog  strakte 
sig  til  Cyzicus   ved  den  sydlige  Deel  af  Marmorahavet.     De 

Tyrker,  der  ved  disse  Leiligheder  toges  tilfange,  bleve  enten 
nedhuggede  paa  Stedet  eller  førte  til  Constantinopel  for  der 
at  sælges  som  Slaver. 

Om  Natten  den  26de  Februar  forlede  syv  Skibe,  nemlig 
sex  fra  Candia  og  et  fra  Venedig,  hvilket  sidste  blev  com- 
manderet  af  en  vis,  for  sin  Mangel  paa  Mod  bekjendt  Capi- 
tain,  Piero  Davanzo,  hemmeligt  Constantinopels  Havn  for  at 
unddrage  sig  Krigsfaren.     700  Personer  flygtede  med  dem. 

Da  der  fra  nu  af,  indtil  Beleiringen  begyndte,  ikke  ind- 
traf nogen  Forstærkning,  saa  ville  vi  standse  her  et  -Øieblik 
for  at  tage  et  Overblik  over  de  Kræfter  og  Midler,  Keiser 
Constantin  kunde  byde  over,  da  han  begyndte  sin  sidste 
Kamp.  Hans  fortroligste  Ven,  Protovestiaren  Georg  Phrantzes, 
fik  Ordre  til  ufortøvet  af  enhver  Anfører  at  lade  sig  give 
en  Liste  over  alt  det  Mandskab,  denne  havde  under  sig, 
siden  skulde  han  saa  fremlægge  det  samlede  Kesultat  for 
Keiseren.  Med  et  tungt  Hjerte  overtog  Phrantzes  dette 
kun  lidet  glædelige  Arbeide,  og  da  han  havde  gjort  sine  Be- 
regninger, viste  det  sig,  at  der  i  Constantinopel,  naar  man 
regnede  alle  Munke  og  Frivillige  med,  var  4,973  græske 
Krigere  tilligemed  omtrent  2,000  Mand  Hjælpetropper  fra 
fremmede  Lande  —  altsaa  af  kampdygtige  Mænd  i  det  Hele 
henved  7,000.  —  Med  Taarer  i  -Oinene  meddeelte  Phrantzes 
Keiseren  dette  bedrøvelige  Resultat,  der  forøvrigt  forblev  en 
Hemmelighed  imellem  dem  selv.  Det  ringe  Antal  græske 
Soldater,  Constantinopel  kunde  byde  over,  kunde  ogsaa  have 
været  forudseet;  saaledes  kunde  man  f.  Ex.  ikke,  som  Tilfæl- 
det var,  have  gjort  Regning  paa,  at  Peloponnes,  som  selv  havde 
Krig,  skulde  stille  en  eneste  Mand;  man  burde  strax  have 
vidst,  at  Keiseren  kun  vilde  have  sin  Hovedstads  Befolkning 
at  søge  Hjælp  hos,  og  naar  man  nu  betænker,  at  Byen 
Constantinopel  tilligemed  begge  Bredder  af  Bosporus  lige  til 
det  sorte  Hav  selv  nu  i  vore  Dage  kun  tæller  800,000  Ind- 
vaanere,  saa  maatte  et  Contingent  paa  5,000  Mand  være  Alt, 
hvad  man  med  Billighed  kunde    forlange    under   de    davæ- 


202  Det  græske  Keiserdøinnies  Underfrang'  i  Aaret  14oH. 

rende  Omstændigheder.  Enkelte  ~  dog  som  Phrantzes  be- 
mærker, kun  meget  faa  —  Familier  vare  udvandrede,  førend 
Krigen  begyndte  for  Alvor. 

De  2,000  Fremmede  bestode  fornemmelig  af  Genuesere, 
Venetianere,  (tilligemed  Kretensere)  Romere  og  nogle  Spaniere 
og  Tyrker.  —  Af  Skibe  fandtes  i  Alt  26,  hvoraf  fem  vare 
genuesiske,  fem  venetianske,  tre  kretensiske,  et  spansk,  et 
fransk,  et  fra  Ancona,  og  de  avrige  vare  keiserlige  Skibe. 
Foruden  disse  laae  endnu  i  Havnen  adskillige  smaae,  græske 
Skibe;  men  de  bleve  ikke  brugte  til  Andet  end  til  senere  at 
sænkes  i  Indløbet  for  at  gjøre  Fjenden  Seiladsen  vanskelig 
og  farlig. 

Stadens  Hovedstyrke  bestod  altsaa  i  de  Mure  og  Volde, 
hvormed  den  var  omgiven  paa  tre  Sider,  og  hvis  Beskrivelse 
vi  her  ville  give,  tildeels  efter,  hvad  vi  selv  have  seet,  tildeels 
efter,  hvad  Historieskriveren  Ducas,  der,  som  vi  allerede  have 
sagt,  levede  paa  hiin  Tid,  fortæller.  —  Paa  den  sydøstlige 
Side  af  den  Trekant,  paa  hvilken  Staden  er  bygget,  der,  hvor 
nu  Serailet  ligger,  hævede  sig  dengang  Megalodemetrios  eller 
Akropolis;  derfra  til  Kyklobion  (de  nuværende  <<syv  Taarne») 
gik  der  og  gaaer  der  endnu  langsmed  Marmorahavet  en  sim- 
pel Muur  uden  Grav,  kun  hist  og  her  forsynet  med  nogle 
Smaataarne,  der  bleve  forsvarede  ved  et  Slags  Pallisader. 
Disse  Taarne  lade  sig  nu  ikke  nøiagtigt  angive,  fordi  mange 
senere  ere  sammenstyrtede,  og  fordi  der  siden  den  Tid  er 
bygget  flere  nye  i  den  tyrkiske  Tid,  og  mange  desuden  ere 
skjulte  af  Huse.  De  fleste  af  de  daværende  Taarne  stam- 
mede fra  Keiser  Theophilus's  Tid  (829—841)  dog  vare  nogle 
af  dem  yngre  og  byggede  f.  Ex.  i  Begyndelsen  af  det  tiende 
Aarhundrede;  et  Taarn  i  Nærheden  af  Bukoleon  var  blevet 
opført  i  Aaret  1024  af  Keiser  Basilius,  og  et  andet  Taarn 
tæt  ved  Sandporten  (Kum  Kapu)  var  endogsaa  saa  nyt, 
at  det  var  blevet  bygget  Aar  1430  af  Georg  Branko- 
witsch,  Despot  i  Serbien.  Murene  vare  ligeledes  af  høist 
forskjellig  Alder.     Ved  Bukoleon    og  i  Nærheden  af  Serailet 

gives  der  Partier,  der  øiensynligt  stamme  fra  Constantin  den 
Stores,  maaskee  endog  fra  Keiser  Severus's  Tid,  og  som  have 
en  stor  Lighed  med  Athens  Akropolis ;  andre  Dele  ere  blevne 
opførte  under  Justinian,  Theophilus,  Comnenerne  og  Palæolo- 
gerne;  hist  og  her  have  Tyrkerne  siden  gjort  Reparationer, 
isærdeleshed  ved  Serailet,  ved  Sandporten  og  ved  de  syv 
Taarne.  Desuden  strakte  der  sig,  da  Tyrkerne  beleirede 
Constantinopel  —  ligesom  der  endnu  strækker  sig  —  fra  Akro- 
polis til  den  nordlige  Vinkel  langsmed  det  gyldne  Horn  en 
simpel  Muur  med  Taarne,  hvis  Antal  paa  hiin  Tid  imidlertid 
ikke  lader  sig  bestemt  angive.  De  stamme  næsten  alle  fra 
Theophilus's  Tid;  thi  man  kan  see  hans  Navn  indhugget 
næsten  paa  hvert  af  dem.  De  stærkeste  Mure  vare  de  paa 
Landsiden  ved  de  syv  Taarne,  og  dernæst  kom  den  indre 
Muur,  forsvaret  af  de  112  Taarne,  som  ved  deres  Indskrifter 
vise  at  være  byggede  af  Keiserne  Michael,  Theophilus,  Basilius 
og  Constantin,  Romanus,  Leo  og  Constantin,  og  som  altsaa 
for  Størstedelen  stamme  fra  det  niende  og  tiende  Aarhundrede. 
Foran  denne  Muur  var  der  to  befæstede  Gange,  af  hvilke  den 
forreste  var  lidt  lavere  end  den  bageste;  men  disse  befæ- 
stede Gange ,  der  ligeledes  bleve  forsvarede  af  Taarne, 
naaede  langtfra  ikke  Hovedmuren  i  Udstrækning;  de  gik 
kun  fra  de  syv  Taarne  til  hiinsides  Adrianopel-Taarnet,  tæt  ved 
Hebdæmon-Paladset  for  først  at  vise  sig  igjen  paa  den  anden 
Side  af  den  skjæve  Port  (Egri  Kapu),  fra  hvilken  de  saa  naaede 
lige  til  det  gyldne  Horn.  Disse  bedækkede  Gange  med  de 
dertil  hørende  Taarne  bleve  om  end  ikke  opbyggede  fra 
Grunden  af,  saa  dog  bragte  i  deres  da-  og  nuværende  Til- 
stand af  den  næstsidste  græske  Keiser,  Johannes  Palæologus, 
fra  1433-1444,  altsaa  paa  en  Tid,  da  denne  Keisers  Historie- 
skrivere næsten  ikke  berette  om  Andet  end  om  theologiske 
Stridigheder.  —  Anledningen  til  dette  store  Værk  var  ganske 
naturligt  den  Aaret  iforveien  (1432)  stedfundne  tyrkiske  Be- 
leiring  af  Constantinopel,  som  vel  faldt  uheldigt  ud  for  An- 

griberne,  men  som  dog  gav  Forsvarerne  grundet  Anledning 
til  Frygt  for  Fremtiden. 

Foran  de  bedækkede  Gange  gaaer  der,  ligefra  de  syv 
Taarne  til  Hebdæmon-Paladset,  en  42  Skridt  bred  Grav  af  for- 
skjellig  Dybde;  dens  Escarpe  og  Contra-Escarpe  ere  dannede 
af  meget  solidt  JMuurværk,  og  den  første  er  i  Gjennemsnit 
en  til  to  Fod  heiere  end  den  sidste.  Grave,  bedækkede 
Gange  o.  s.  v.  ere  altsaa  først  blevne  fuldendte  under  Johannes 
Palæologus,  eller  ganske  kort  førend  Rigets  Fald,  hvorimod 
Hovedmuren,  dette  uhyre  Kæmpeværk,  for  Størstedelen  stam- 
mer fra  Keiser  Theodosius  IFs  Kegjeringstid.  —  Ifølge  baade 
en  latinsk  og  en  græsk  Indskrift  over  den  nye  Port  (Jeni 
Kapu)  har  Consul  Constantin,  som  under  Keiser  Theodosius's 
Regjering  lod  Muren  bygge,  fuldendt  dem  i  to  Maaneder. 
Men  af  de  dengang  byggede  Taarne  vare  vel  faa  eller  ingen  til- 
bage, fordi  de  hyppige  Jordskjælv  havde  ødelagt  dem.  Enkelte 
Dele  af  Muren  ere*  senere  blevne  udbedrede  af  Tyrkerne,  saa- 
ledes  f.  Ex.  Castellet,  »de  syv  Taarne«,  som  i  sin  nuværende 
Skikkelse  kun  er  lidt  over  halvtredsindstyve  Aar  gammelt. 

Grækernes  Vaaben  bestode  af  Kanoner  af  middelstor  Ka- 
liber, desuden  af  en  Slags  Muskedonnere  (formodentlig  af 
samme  Art,  hvoraf  der  endnu  bliver  opbevaret  en  Deel  i 
Tøihuset,  den  fordums  "Irene -Kirke«),  saavel  som  af  Buer 
og  Pile.  —  Ogsaa  den  græske  Ild  blev  anvendt  under  Belei- 
ringen  med  udstrakt  og  heldig  Virkning. 

Af  ovenstaaende  Beretning  fremgaaer  det  altsaa,  at  de 
Mure,  der  gik  fra  Egri  Kapu  til  Hebdæmon-Paladset  (Tekfur 
Serai)  vare  de  svageste  Dele  af  Befæstningen,  idet  de  hverken 
havde  Grave  eller  bedækkede  Gange.  Voldlinien  gjorde  her 
en  stærk  Afvigelse  fra  den  lige  Linie;  tidligere,  førend  For- 
staden og  det  keiserlige  Palads  regnedes  med  til  Staden  selv, 
bøiede  Fæstningsmuren  allerede  her  af  henimod  det  gyldne 
Horn,  men  senere,  da  man  udvidede  Voldhnien,  burde  man 
have  draget  den  tværsigjennem  Hebdæmon  -  Paladsets  Ha- 
ver —  dog  man  undlod  dette,    man   lod  Volden  gjøre  en 

stor  Krumning,  og  for  at  skaane  Paladsets  Haver  vanskelig- 
gjorde man  i  høi  Grad  Forsvaret  af  Byen  selv. 

Keiser  Constantin,  der  indsaae,  at  dette  svage  Punkt, 
der  hverken  var  forsvaret  af  bedækkede  Gange  eller  af  Løbe- 
grave, let  kunde  blive  stormet  af  Fjenden,  søgte  at  raade 
Bod  paa  Befæstningens  Mangler  paa  denne  Side  ved  at  bede 
Aloys  Diedo  om  ved  Hjælp  af  Mandskabet  paa  de  venetianske 
Galeier  at  faae  gravet  en  Løbegrav  paa  det  farlige  Sted. 
Venetianeren  lovede  at  gjøre  det  og  forføiede  sig  den  14de 
Marts  med  sine  Folk  hen  til  det  betegnede  Sted,  hvor  han 
strax  begyndte  paa  sit  Arbeide,  hvilket  allerede  den  første 
Dag  skred  betydeligt  fremad,  da  Matroserne  ved  Keiserens 
og  hans  Stormænds  Nærværelse  følte  sig  opmuntrede  til  at 
gjøre  deres  Bedste.  Allerede  den  31te  Marts  havde  Capitain 
Diedo  og  hans  Mandskab  fuldført  det  dem  betroede  Hverv, 
som  de  havde  arbeidet  paa  stadigt  under  Bevogtning  af  en 
stærk  Afdeling  af  Keiserens  Ryttere,  der  holdt  foran  dem, 
rede  til  hvert  øieblik  at  hugge  ind  paa  Tyrkerne,  hvis  disse, 
der  allerede  havde  nærmet  sig  Hovedstaden  betydeligt,  skulde 
gjøre  Mine  til  at  forstyrre  Arbeidet.  Løbegraven,  saaledes 
som  Venetianerne  gravede  den,  er  endnu  den  Dag  i  Dag  til  i 
samme  Skikkelse ;  den  er  noget  over  Hundrede  Skridt  lang  og 
omtrent  otte  venetianske  Fod  dyb  og  strækker  sig  fraHebdæmon- 
Paladset  næsten  ligetil  den  hgeoverfor  liggende  tilmurede  Port. 

Den  2den  April  befalede  Keiseren  Bartholomæus  SoHgo 
at  lade  det  gyldne  Horns  Havn  spærre  ved  «Kjeden».  —  Denne 
Kjede  bestod  af  svære,  runde  jernbeslagne  Træblokke,  som 
vare  sammenføiede  med  Jernkjeder.  Begge  dens  Ender  bleve 
fastgjorte,  den  ene  indenfor  Galatas  befæstede  Mure,  den 
anden  indenfor  Constantinopels  ved  «den  skjønne  Port«  (nu 
Bagtsche  Kapussi,  o:  Haveporten).  Dens  Retning  bliver  nu- 
tildags  temmelig  nøiagtigt  angivet  af  den  i  Aaret  1845  byg- 
gede Bro  —  den  yderste  af  de  tre,  der  strække  sig  over  det 
gyldne  Horns  Havn.    I  Arsenalet  kan  man  endnu  see  Brud- 

stykker  af  denne  store  Kjæde,  som  Constantinopel  mange 
Gange  har  havt  at  takke  for  sin  Redning. 

Da  der  fra  nu  af  til  den  tyrkiske  Hærs  Ankomst  for  den 
græske  Hovedstad  ikke  tildrog  sig  noget  videre  Vigtigt  i 
Constantinopel,  ville  vi  foreløbigt  vende  os  bort  fra  den  græske 
By  for  at  see,  hvorledes  Sultan  Mehemed,  der  tilbragte  Vin- 
teren i  Adrianopel,  rustede  og  forberedte  sig  for  at  kunne 
begynde  sin  Erobringskrig  med  Kraft. 

I  Januar  Maaned  var  Sultanen  vendt  tilbage  fra  Didy- 
motichos  (Dimotica)  til  Adrianopel  og  havde  strax  efter  sin 
Ankomst  befalet,  aj;  man  skulde  prave  den  Kanon,  som  Un- 
gareren Orban,  hjulpen  af  Ingenieuren  Saridsche  og  Byg- 
mesteren Muslaheddin,  havde  støbt.  —  Denne  Kanon,  en  af 
de  største.  Historien  omtaler,  udskjød  Steenkugler  til  en  Vægt 
af  tolv  Centner.  Til  Kugler  brugtes  den  sorte  Skifersteen  fra 
Kysten  ved  det  sorte  Hav,  og  Ducas  fortæller,  at  en  saadan 
Kugle  holdt  elleve  Spand  i  Omfang;  altsaa  maa  den,  naar 
man  regner  Spandet  til  otte  Tommer  (engelsk)  have  veiet 
noget  over  1,450  Pund.  —  I  Constantinopels  og  Galatas 
Løbegrave,  i  Serailets  Gaarde,  i  Arsenalet  og  mange  an- 
dre Steder  kan  man  endnu  see  saadanne  uhyre  Kugler  af 
Marmor. 

Til  at  trække  denne  Kæmpekanon  og  til  dens  Betjening 
udfordredes  der  50  Par  Oxer  og  700  Mand;  men  Forfatteren 
til  Miratiil  Kjainat  (Væsenets  Afspeiling)  angiver  ogsaa  dens 
Vægt  til  fulde  300  Centner.  For  at  prøves  blev  den  en  Af- 
ten bragt  hen  foran  Sultanens  nye  Palads  og  ladet  der,  hvor- 
paa  det,  for  at  ikke  den  pludselige  Larm  skulde  foraarsage 
Indvaanerne  altfor  megen  Skræk,  blev  forkyndt,  at  Vidunder- 
Kanonen  skulde  affyres  den  følgende  Morgen  tidligt.  —  Da 
Krudtet  blev  antændt,  fyldtes  Luften  med  en  kulsort  Røg; 
Explosionen,  som  kunde  høres  i  en  Afstand  af  hundrede 
Stadier,  var  frygtelig,  og  Steenkuglen  blev  slynget  over  en 
Miglie  bort  og  borede  sig  en  Favn  dybt  ned  i  Sandet. 

Storveziren,  Halil  Pascha,  som  Keiser  Constantin  havde 
vundet  for  sine  Interesser,  sendte  stadigt  Bud  til  den  græske 
Hovedstad  med  Efterretning  om,  hvad  der  foregik  i  Sultanens 
Leir,  og  søgte  i  det  Hele  taget  at  afvende  den  ulykkelige 
Skjæbne,  der  truede  Constantinopel.  At  han  var  bestukken 
af  Keiseren,  mener  ogsaa  Ducas  med  mange  andre  samtidige 
Historieskrivere;  Tyrkerne  selv  stolede  ikke  paa  ham,  men 
kaldte  ham  spottende:  Gjaur  Ortagi  (o:  de  Vantroes  Kam- 
merat). Som  Charakteristik  paa  tyrkiske  Tilstande  tjener 
følgende  —  maaskee  apokryphe  —  men  paa  den  Tid  meget 
gængse  Fortælling,  som  Mehemed  Said  Efendi  har  over- 
leveret os.  —  Han  siger,  at  Bestikkelsen  skeete  saaledes, 
at  Keiseren  tilsendte  Halil  Pascha  endeel  Fiske,  som  vel 
vare  ganske  almindelige  at  see  til  udvortes ,  men  som 
indvortes  vare  fyldte  med  Sølv  og  Guld.  —  Dette  blev 
ikke  skjult  for  Sultanen,  der,  medens  han  tilsyneladende  ikke 
tænkte  paa  Andet  end  paa  Constantinopels  Erobring,  med 
Forberedelser  til  hvilken  han  var  beskjæftiget  Dag  og  Nat,  en 
Midnat  pludseligt  lod  sende  Bud  efter  Halil  Pascha.  Denne, 
der  ikke  anede  noget  Godt  af  at  blive  kaldt  til  Sultanen  paa 
saa  usædvanlig  en  Tid,  tog  bedravet  Afsked  med  sine  Børn 
og  stak,  førend  han  begav  sig  til  Paladset,  flere  Punge  Guld 
til  sig.  Da  han  traadte  ind  til  Sultanen,  fandt  han  denne 
fuldt  paaklædt  paa  Sengen,  hvorpaa  han  efter  som  sædvanligt 
først  at  have  kastet  sig  næsegrus  til  Jorden  strax  overgav 
sin  Hersker  det  medbragte  Guld. —  «Hvad  skal  jeg  med  det? 
spurgte  Sultanen.  « Herre«,  svarede  Veziren,  «det  er  efter 
en  gammel  Sædvane  hos  os  Osmanner,  ikke  passende,  at  en 
Tjener,  der  paa  usædvanlig  Tid  bliver  kaldt  til  sin  Herre, 
kommer  med  tomme  Hænder.  Jeg  tog  derfor  dette  Guld 
med  mig  og  overrækker  Dig  det  —  ikke  som  en  Foræring 
fra  Din  ringe  Slave,  men  som  Din  egen  retmæssige  Eiendom; 
thi  det  er  jo  Din  Gavmildhed,  der  først  har  skjænket  mig 
det»).  —  Sultanen  svarede:     «Jeg  behøver  ikke  Dine  Penge, 

tag  dem  igjen,  jeg  har  ingen  Brug  for  dem  og  vil  ikke  tage 
dem  fra  Dig  —  tværtimod  vil  jeg  endog  forære  Dig  endnu 
dobbelt  saa  mange  og  fiere  til,  hvis  Du  vil  love  mig  at  udføre 
det  Eneste,  jeg  forlanger  af  Dig  —  at  hjælpe  mig  til  Be- 
siddelsen af  den  Stad,  til  hvis  Erobring  jeg  har  sat  mit 
Hjerte«. —  "Herre«,  sagde  Storveziren,  « Allah,  som  har  givet 
Størstedelen  af  det  græske  Kige  i  Dine  Hænder,  vil  ogsaa 
nok  give  Dig  dets  Hovedstad;  thi,  som  det  synes  mig, 
kan  den  ikke  undgaae  at  komme  i  Din  Vold,  —  Propheten 
—  hans  Navn  være  evindeligt  priset  -~-  kæmper  jo  her  oien- 
synligt  for  de  Eettroende  mod  de  Vantroe,  og  hvad  mig  og 
Dine  øvrige  Slaver  angaaer,  saa  væ.r  uden  Bekymring:  vi  ville 
understøtte  Dit  store  Forehavende ,  ikke  alene  med  vore 
Skatte,  men  selv,  hvis  det  skulde  behøves,  med  vort  Liv  og 
Blod)).  Disse  Ord  formildede  Sultanen  noget,  og  han  sagde: 
"Seer  Du  denne  Hovedpude?  Hele  Natten  har  jeg  kastet 
den  frem  og  tilbage  paa  mit  Leie,  fra  den  ene  Ende  af  Sen- 
gen til  den  anden;  jeg  har  lagt  den  i  alle  mulige  Stil- 
linger for  maaskee  at  kunne  finde  Hvile  paa  den,  men  for- 
gjæves!  der  er  ikke  kommen  Søvn  i  mine  øine  ved  at  tænke 
paa,  at  Du  muligt  kunde  være  en  Forræder  imod  mig.  Og 
nu  advarer  jeg  Dig,  lad  Dig  ikke  ved  Guld  og  Sølv  lokke  til 
at  falde  af  fra  de  Rettroendes  Behersker  for  at  blive  en  Ven 
af  den  Hund,  Constantinopels  Indbyggere  kalde  for  deres 
Keiser.  Slut  Dig  fuldstændigt  til  mig,  saa  ville  vi  i  For- 
ening —  med  Allahs  og  Prophetens  Hjælp  —  udføre  vor 
kæmpemæssige  Plan  at  gjøre  Giaurernes  vigtigste  By  til  vor. 
Gaa  saa  med  Fred  —  og  tænk  over,  hvad  jeg  har  sagt«. 

Sultanen  tilbragte  nu  Nætter  og  Dage  med  sine  Ero- 
bringsplaner; han  tegnede  med  egen  Haand  paa  Pergament 
et  Kort  over  Constantinopel  efter  længe  at  have  underholdt 
sig  med  de  Personer  i  hans  Leir,  som  kjendte  Fæstnings- 
værkerne, deres  Forsvarsvaabens  Stilling  og  Beskaffenhed, 
Gravene,  de  bedækkede  Gange  o  s.  v.,  o.  s.  v.,  og  da  dette 
Kort  var  færdigt,  lod  han  anskaffe  en   Mængde  Stormstiger 

Og  Muurbrydere  og  gav  derefter  Befaling  til  at  Krigen  nu 
skulde  begynde  for  Alvor. 

I  Begyndelsen  af  Februar  Maaned  blev  Orbans  store 
Kanon  sendt  fra  Adrianopel  til  den  tyrkiske  Leir  foran  Con- 
stantinopel.  Tredive  Vogne ,  trukne  af  tresindstyve  Par 
stærke  Oxer  transporterede  den,  paa  hver  Side  af  den  gik 
200  Mand  for  at  holde  den  i  Ligevægt,  og  200  Pionerer  og 
50  T-ommerfolk  gik  foran  den  for  at  jævne  de  Veie  og  slaae 
Bro  over  de  Floder,  den  skulde  passere.  To  Maaneder  brugte 
Kanonen  til  at  tilbagelægge  en  Veilængde  af  tre  til  fire  Dags- 
reiser.  —  Karadscha  Bei,  hvem  det  var  overdraget  at  beskytte 
Kanonen  paa  dens  Keise,  benyttede  tiUige  Tiden  saa  godt, 
at  han  med  sit  Corps,  der  bestod  af  omtrent  10,000  Mand, 
erobrede  forskjellige  Stæder  og  Landskaber  ved  det  sorte  Havs 
og  ved  Marmorahavets  Kyster.  —  Aja  Stefanos  (Stefanos- 
Taarnet)  blev  taget  med  Storm  og  samtlige  Beboere  hals- 
huggede som  et  advarende  Exempel  for  de  andre  Taarne  og 
Landingspladser,  der  ogsaa,  som  Karadscha  Bei  ganske  rigtigt 
havde  beregnet,  bleve  forskrækkede  og  overgave  sig  frivilligt. 
Byerne  Mesembria  (Missivri),  Achelous  (Achiallii)  og  Byzon 
(Viza)  overgave  sig  ligeledes  uden  et  eneste  Sværdslag:  kun 
Selymbria  (Silivri)  gjorde  Modstand,  og  det  saa  haardnakket, 
at  Karadscha  Bei,  der  maatte  skynde  sig  efter  Kanonen,  som 
nu  kun  var  fem  Miglier  fra  Constantinopel,  foreløbigt  maatte 
ophæve  Beleiringen  af  denne  tappre,  græske  By. 

En  eiendommelig  Rolle  spillede  Genueserne  i  Galata. 
De  vare  Kjøbmænd,  som  stode  under  en  «Podesta»  og  dreve 
deres  Politik  paa  egen  Haand,  uafhængige  baade  af  den  græske 
Keiser  og  af  det  genuesiske  Senat.  Men  denne  deres  PoHtik 
dreves  langtfra  paa  den  storartede  Maade,  som  fordum  Car- 
thaginiensernes ,  senere  Venetianernes  og  Genuesernes,  men 
derimod  paa  den  samme  egenkjærlige  og  usle  Viis,  der  endnu 
den  Dag  idag  charakteriserer  Handlemaaden  hos  de  genuesiske 
Kjøbmænd  i  Galata.  Enhver  gik  sin  egen  Vei  uden  at 
bekymre  sig  om  nogen  Anden;   thi  han  havde  kun  sin  egen 

nærmeste  Interesse  for  ^ie.  Vel  begrebes  det  meget  godt, 
at  Galata  ikke  vilde  kunne  holde  sig  ret  længe  efter  Con- 
stantinopels  Fald,  og  derfor  lovede  Kjobmændene  den  græske 
Keiser  deres  Hjælp;  men  for  i  ethvert  Tilfælde  at  have 
en  Bagdør  aaben  sendte  de,  allerede  førend  Sultanen  reiste 
fra  Adrianopel,  Bud  til  ham  og  lod  sige,  at  de  nærede 
det  venskabeligste  Sindelag  imod  ham  og  vilde  love  ham 
at,  komme  hvad  maatte,  saa  vare  de  fast  bestemte  paa 
at  holde  deres  for  saa  mange  Aar  siden  indgaaede  Overeens- 
komster  med  Osmannerne.  Sultanen  modtog  Sendebudene 
venligt  og  bade  dem  forsikkre  de  genuesiske  Kjøbmænd  i 
Galata  om  hans  oprigtige  Velvillie,  dog  paa  den  Betingelse,  at 
de  afholdt  sig  fra  at  yde  Grækerne  i  Constantinopel  nogen 
Hjælp  —  vilde  de  overholde  en  streng  Neutralitet,  skulde 
han  altid  vise  sig  som  deres  bevaagne  Ven.  Forhandlin- 
gen var  dog  heeltigjennem  kun  Comediespil;  thi  begge  Parter 
vidste  godt,  at  Genueserne  allerede  havde  krænket  Neutrali- 
teten ved  at  tillade  Grækerne  at  befæste  deres  Havn ekj  æde 
indenfor  Galatas  Mure.  Det  er  en  mærkelig  Contrast, 
disse  Kjøbmænds  Handlemaade ,  der  ikke  formaaede  at 
hæve  sig  op  over  en  Oliekræmmers  eller  en  Sæbesyders 
Standpunkt,  danner  til  deres  ovenfor  omtalte  Landsmands, 
Giovanni  Giustinianis,  høihjertede  Opførsel  under  Krigen. 

Førend  vi  gaae  over  til  Beskrivelsen  af  selve  Beleiringen, 
er  det  nødvendigt  at  angive,  hvilke  Stridskræfter  Sultan  Me- 
hemed  havde  sammenbragt  i  Vinterens  Løb.  Af  Artilleri 
forefandtes  der  i  den  tyrkiske  Leir  foruden  Orbans  "Vidunder- 
Kanon«  endnu  to  andre  overordentlig  store  Stykker  Skyts  og 
fjorten  Batterier  smaae  Kanoner.  Og  Sultanens  samlede 
Troppestyrke,  hvis  Størrelse  forresten  angives  meget  forskj el- 
ligt  af  de  forskj ellige  Historieskrivere,  synes  at  have  bestaaet 
af  circa  300,000  Mand,  som  dog  langtfra  ikke  Alle  vare  regu- 
laire  Soldater,  men  hvoraf  en  stor  Deel  vare  Mollas,  Ima- 
mer, Dervischer  o.  s.  v.,  som,  da  Constantinopels  Erobring  i  en 
Tid  af  800  Aar  havde  foresvævet  enhver  muhamedansk  Præst 

som  et  Tegn  paa  Islams  fuldkomne  Seir  over  den  christne 
Tro,  nu  strammede  sammen,  deels  for  endnu  mere  at  op- 
flamme Soldaternes  Fanatisme,  deels  for  ogsaa  selv  at  have 
Deel  i  den  fortjenstfulde  Gjerning  at  ødelægge  Giaurernes 
berømte  By,  og  deels  vel  ogsaa  for  at  faae  Andeel  i  det  rige 
Bytte,  som  man  vidste  gjemtes  indenfor  den  græske  Hoved- 
stads Mure. 

Flaaden,  hvis  Styrke  ligeledes  angives  høist  forskjelligt, 
synes  at  have  bestaaet  af  et  Par  Hundrede  Skibe,  af  hvilke 
intet  var  videre  stort,  da  det  største  kun  holdt  300  Tons.  — 
Men  det  er  ogsaa  den  første  Gang,  at  en  tyrkisk  Flaade 
bliver  omtalt  i  Historien;  forhen  havde  Sultanerne  kun  havt 
enkelte  Fartøier,  og  det  var  først  Sultan  Mehemed,  der  havde 
skabt  en  nogenlunde  ordentlig  Flaade.  Han  indsaae  nemlig, 
at  uden  en  saadan  vilde  et  Angreb  paa  Constantinopel  være 
forgjæves.  —  Denne  Flaades  Admiral,  altsaa  det  tyrkiske 
Eiges  første  Kapudan  Pascha,  var  en  bulgarisk  Renegat  ved 
Navn  Baltaoglu  Suleiman  Bei. 


H. 

Fredagen  den  23de  Marts  brød  Sultan  Mehemed  selv  op 
fra  Adrianopel  med  hele  sin  Hær,  og  Fredagen  den  6te  April 
stode  de  indtil  en  Miglie  fra  Constantinopel.  Efter  endt 
Bøn  lod  han  proclamere,  at  nu  begyndte  Beleiringen  af 
Constantinopel ;  derpaa  anviste  han  de  forsjellige  Hæraf- 
delinger den  Plads,  de  skulde  indtage.  Selv  tog  han,  om- 
given af  15,000  Garde-Janitscharer,  Hovedqvarteer  paa  Mal- 
tepe-Høien  og  lod  strax  de  tre  største  Kanoner  opplante 
udenfor  sit  Telt.  —  Maltepe-Høien  (paa  hvilken  der  nu  er 
bygget  et  Militair-Hospital)  ligger  nemlig  ligeoverfor  de  tre 
Porte:  Top  Kapussi,  Sulu  Kule  og  Edirne  Kapussi,  mod 
hvilke  Hovedangrebet  skulde  rettes.  —  Tilhøire  for  Sultanen, 
langsmed  Marmorahavet,  stod  den  anatoliske  Hærafdeling;  til- 
venstre,  henimod  det  gyldne  Horn,  den  rumeliotiske.  —  Høi- 

derne  hinsides  Galata  vare  besatte  af  nogle  Tusinde  Mand, 
som  commanderedes  af  Sultanens  Svoger,  Zaganos  Pascha, 
og  Reserven,  som  var  meget  særk,  stod,  under  Befaling  af 
Karadscha  Bei,  opstillet  bag  Hovedqvarteret. 

Den  samme  Fredag  som  den  tyrkiske  Sultan  ordnede  sin 
Beleiringshær,  forlod  den  græske  Keiser  sit  Palads  for  ligeledes 
at  ordne  sine  Tropper.  Sit  Hovedqvarteer  opslog  han  lige- 
overfor  Sultanens  ved  Romanus  -  Porten,  (Top  Kapussi)  og 
blev  her  understøttet  af  Giovanni  Giustiniani  med  hans 
Genuesere  og  af  en  af  sine  Slægtninge,  Don  Francisco  de 
Toledo,  der  havde  Befaling  over  3,000  Mand.  Det  ivrige 
Mandskab  blev  under  forskjellige  berømte  Anførere,  Storher- 
tug Lucas  Notaras,  Ingenieur  Johannes  Grant  og  Andre,  for- 
deelte  omkring  paa  Voldene.  Sultan  Mehemeds  Neveu,  Or- 
chan,  som  havde  et  Troppecorps  Tyrker  under  sig,  befalede 
ved  Søsiden ,  hvor  desuden  Venetianeren  Gabriel  Trevisan 
holdt  Havne  -  Fyrtaarnet  besat  med  50  Mand.  De  øvrige 
Taarne  og  Porte  forsvaredes  af  Genuesere,  Grækere  og  Vene- 
tianere under  Befalingsmænd,  valgte  af  deres  egen  Midte. 

Indløbene  til  Havnen  og  Havnekjæden  bleve  beskyttede  af 
de  ni  største  Skibe,  der  under  Overbefaling  af  en  Genueser 
ved  Navn  Antonio  i  dette  -Øiemed  laae  udenfor  Havnen;  de 
øvrige  nitten  Skibe  forbleve  foreløbigt  i  Rolighed  indenfor 
Kjæden,  og  et  Par  smaae  Fartøier,  som  ikke  kunde  være  til 
videre  Nytte  ved  Forsvaret,  bleve  forsænkede. 

Den  Ilte  April  var  det  tyrkiske  Skyts  opstillet  og  be- 
gyndte at  beskyde  Constantinopels  Mure.  Orbans  store  Kanon, 
som  rettedes  ligemod  Romanus-Porten,  opvakte,  da  den  blev 
affyret  første  Gang,  den  største  Rædsel  hos  Grækerne,  der 
aldrig  havde  hørt  Mage  til  Explosion.  Men  den  blev  dog 
ikke  til  nogen  videre  Nytte  for  Tyrkerne,  thi  ikke  at  tale 
om,  at  dens  Ladning  optog  to  fulde  Timer,  og  at  den  altsaa 
ikke  kunde  gjøre  mange  Skud  om  Dagen,  saa  sprang  den 
istykker  en  fjorten  Dages  Tid  efter  at  den  var  bleven  benyttet 
første  Gang  og  dræbte  en  Mængde  af  de  Omstaaende,  der- 

iblandt  Orban  selv,  der  i  sin  Stolthed  over  det  af  ham  for- 
færdigede Kæmpevaaben  aldrig  undlod  at  være  tilstede,  naar 
det  skulde  bruges.  Sultanen  befalede  da,  at  man  istedetfor 
(tVidunder-Kanoneu)),  der  ikke  havde  svaret  til  sit  Navn,  strax 
skulde  støbe  en  ny .  Kanon  af  noget  mindre  Kaliber.  Da 
denne  Kanon  var  bleven  færdig,  hvilket  den  blev  i  en  for- 
bausende  kort  Tid,  opstilledes  den  paa  den  Plads,  hvor  Vid- 
under-Kanonen havde  staaet,  og  begyndte  derpaa  uophørligt 
at  beskyde  Constantinopels  Mure.  I  Førstningen  gjorde  den 
ingen  videre  Skade ;  men  en  Dag  ankom  der  til  den  tyrkiske 
Leir  en  Afsending  fra  den  ungarske  Fyrste  Ladislaus  for  at 
forhandle  med  Sultanen  om  en  mellem  denne  og  Ladislaus's 
Forgænger,  Janos  Hunyad,  indgaaet  Vaabenstilstand,  og  han 
bemærkede  spottende  til  Tyrkerne,  at  det  ikke  vilde  nytte 
dem  videre  stadigt  at  rette  Kanonen  mod  det  samme  Punkt 
men  hvis  de  vilde  have  Fjendens  Mure  til  at  styrte  sammen, 
saa  skulle  de  efter  det  første  Skud  rette  Kanonen  mod  et 
Punkt,  der  var  i  en  Afstand  af  5-6  Favne  fra,  hvor  den  første 
Kugle  havde  rammet,  og  derpaa  mod  et  Punkt,  der  dannede 
en  Trekant  med  de  to  forrige  Punkter  —  saa  vilde  Kesul- 
tatet  nok  vise  sig  at  være  gunstigt.  Dette  Raad  fulgte 
Tyrkerne  med  kun  altfor  stort  Held. 

Imidlertid  ankom  den  tyrkiske  Flaade  for  Constantinopel 
og  ankrede  den  12te  April  op  under  den  asiatiske  Side  ved 
Beschiktasch  (Diplokionion).  Et  Par  Dage  blev  den  roligt 
liggende  her,  skarpt  iagttagen  af  en  Skildvagt,  som  Grækerne 
havde  opstillet  paa  Galatas  Taarn,  for  at  han  ved  Signaler 
kunde  gjøre  Skibene  i  Constantinopels  Havn  bekjendte  med 
den  fjendtlige  Flaades  Bevægelser;  men  den  20de  April  viste 
et  græsk  og  tre  genuesiske  Skibe,  lastede  for  Keiser  Constan- 
tins  Regning  med  Hvede  og  Viin,  sig  paa  Høiden  af  Con- 
stantinopel, og  Kapudan  Pascha  Suleiman  Bei  fik  saa  Ordre 
fra  Sultanen  om  uopholdeligt  at  lette  og  enten  erobre  de  fire 
christne  Skibe  eller  idetmindste  forhindre  dem  fra  at  løbe 
ind  i  Constantinopels  Havn  med  deres  rige  Ladning  af  Pro- 

viant.  Et  Hundrede  femogfyrretyve  tyrkiske  Fartøier  satte 
da  alle  Seil  til  og  naaede  de  christne  Skibe  ved  Vlanga  Bo- 
stan,  hvor  Kampen  fandt  Sted  under  Paasyn  af  saavel  Tyr- 
kerne udenfor  som  Grækerne  indenfor  Constantinopels  Mure. 
Under  en  stadig  Pileregn  fra  begge  Sider  nærmede  man  sig 
hinanden,  og  den  tyrkiske  Flaade  fordeelte  sig  nu  saaledes, 
at  Suleiman  Bei  med  en  Deel  af  de  største  af  sine  Galeier 
omringede  det  græske  Skib,  medens  de  øvrige  tyrkiske  Far- 
tøier angrebe  de  tre  genuesiske  Skibe.  Paa  Grund  af  deres 
store  Overmagt  troede  Tyrkerne  sig  visse  paa  Seiren;  men 
det  viste  sig,  at  de  ikke  tilstrækkeligt  havde  vurderet  deres 
Fjenders  høist  overlegne  Dygtighed  tilsøes  —  efter  at  Slaget 
havde  varet  et  Par  Timers  Tid,  begyndte  Seiren  at  holde  til 
de  Christne.  Vel  gjorde  Tyrkerne,  ansporede  dertil  ved  Synet 
af  Sultan  Mehemeds  Raseri  —  han  red  nemlig  i  sin  blinde 
Iver  fra  Strandbredden  heelt  ud  i  Vandet,  fulgt  af  sin  Stab, 
— ,  endnu  en  stor  Anstrengelse,  der  var  lige  ved  at  blive 
kronet  med  Held;  men  da  toge  Grækerne  og  Genueserne 
deres  Tilflugt  til  Brugen  af  den  berømte  « græske  Ild«,  af 
hvilken  de  kastede  hele  Potter  over  paa  Fjendens  Skibe;  disse 
fængede  strax,  og  Tyrkerne,  som  bleve  grebne  af  den  største 
Skræk  ved  at  see  Ilden  omspænde  deres  Flaade  fra  alle  Sider, 
flygtede  i  stor  Forvirring  tilbage  til  Bechiktasch,  uden  Tanke 
for  Andet  end  for  i  Ro  og  Mag  at  kunne  faae  Ilden  slukket. 
De  Christne  vare  vel  nu  i  Besiddelse  af  Valpladsen;  men  da 
deres  Skibe  vare  blevne  saa  haardt  medtagne  i  Kampen,  at 
de  ikke  kunde  fortsætte  Seiladsen  ind  til  Constantinopel,  saa 
vare  de  temmelig  nedtrykte,  thi  de  frygtede  for,  at  Tyrkerne 
maaskee  med  større  Held  skulde  gjentage  deres  x4.ngreb  den 
følgende  Nat  —  men  da  aabnedes  under  Trompetstød  Con- 
stantinopels Havnekjæde,  og  Gabriel  Trevisan,  som  benyttede 
sig  af  Tyrkernes  Modløshed,  kom  seilende  med  nogle  Galeier, 
tog  de  fire  christne  Skibe  paa  Slæbetoug  og  bragte  dem  med 
Triumph  tilbage  i  Havnen,  der  strax  igjen  lukkedes  med 
Kjæden. 

Den  følgende  Dag  red  Sultan  Mehemed,  fulgt  af  10,000 
Mand  Gardejanitscharer,  til  Beschiktasch  for  at  drage  Suleiman 
Bei  til  Ansvar  for  det  tabte  Slag.  Da  Admiralen  kom  i  Land, 
tiltalte  Sultanen  ham  saaledes:  « Forræder  mod  Troen  og  Din 
Herre,  da  Du  ikke  engang  med  Din  store  Flaade  har  kunnet 
beseire  fire  christne  Skibe  i  aaben  Sø,  hvorledes  vil  Du  da  — 
som  Du  har  lovet  mig  ~  erobre  hele  den  græske  Flaade  i  Hav- 
nen?)) Den  ulykkelige  Kapudan  Pascha  svarede:  « Herre,  jeg 
har  gjort,  hvad  jeg  formaaede  for  at  erobre  de  fire  Skibe  — 
vredes  ikke,  fordi  jeg  ikke  var  istand  dertil!«  Sultanens 
Raseri  var  saa  stort,  at  han  først  vilde  have  ladet  Suleiman 
Bei  spidde,  dog  lod  han  sig  efterhaanden  formilde  saa  meget, 
at  han  lod  Admiralen  beholde  Livet  —  rigtignok  efter  først 
at  have  frataget  ham  hans  Embede,  ladet  hans  Formue  for- 
dele mellem  Janitscharerne  og  ham  selv  give  100  Stokke- 
slag, ved  hvilken  Leilighed  han  mistede  det  høire  øie. 

Sultanen  forsøgte  nu  i  den  nærmest  paafølgende  Tid 
gjentagne  Gange  at  tage  Constantinopel  med  Storm;  men  da 
han  stadigt  blev  slaaet  tilbage  med  stort  Tab,  holdt  han 
foreløbigt  op  med  sine  Stormforsøg  og  tøvede  med  at  tage 
fat  paa  dem  igjen,  indtil  de  fra  Serbien  ventede  Minegravere 
ankom ;  men  da  lod  han  hver  Dag  foretage  Angreb  paa  Byen, 
samtidigt  med,  at  Serbierne,  som  gravede  sig  ind  under 
Staden,  ved  anlagte  Miner  forsøgte  at  gjøre  Brescher  i  Mu- 
rene. Denne  underjordiske  Krig,  paa  hvis  gunstige  Udfald 
Sultanen  havde  bygget  store  Forhaabninger,  blev  ham  dog 
aldrig  til  Nytte;  thi  Grækerne  opdagede  bestandigt  Minegra- 
vernes Planer  og  ødelagde  ved  Contraminer  deres  Arbeide. 
Da  Sultanen  nu  saae,  at  det  ikke  vilde  blive  ham  saa  let, 
som  han  havde  troet,  at  erobre  Constantinopel,  synes  han  et 
øieblik  at  have  vaklet  i  sit  Forsæt,  og  denne  Vaklen  søgte 
Halil  Pascha  at  benytte  sig  af  for  i  Krigsraadet  endnu  en- 
gang at  tale  Grækernes  Sag.  Han  sagde  nemlig,  at  efter 
hans  Mening   vilde    det   være  bedst  nu  at  slutte  Fred  med 

Keiseren,  man  kunde  jo  foreskrive  ham  de  Betingelser,  at 
Grækerne  skulde  betale  Sultanen  en  aarlig  Tribut  af  70,000 
Guldstykker  og  desuden  tillade  ham  at  udnævne  Constanti- 
nopels  Pohtiøvrighed.  Sultanen  syntes  i  Begyndelsen  villig 
til  at  lytte  efter  Storvezirens  Kaad,  men  da  tog  Scheik  Ak 
Schemseddin  Effendi,  der  var  kommen  til  Leiren  med  et 
Følge  af  20,000  Dervischer,  Ordet  og  erklærede  sig,  under- 
støttet af  de  andre  Vezirer,  bestemt  for  Krigens  Fortsættelse; 
Halil  Pascha  blev  saaledes  overstemt. 

Sultanen,  som  vel  indsaae,  at,  saalænge  den  græske  Flaade 
beherskede  Indrehavnen  ved  de  gyldne  Horn,  saalænge  vilde 
det  være  en  Umulighed  at  indtage  Constantinopel,  besluttede 
nu  at  følge  et  Kaad,  der,  efter  hvad  man  siger,  var  ham 
givet  af  Genueserne  i  Galata,  nemlig  at  lade  en  Deel  af  sine 
Skibe  ved  Nattetid  trække  over  Land  hen  i  Indrehavnen, 
hvorved  de  vilde  undgaae  at  maatte  gjennembryde  Havne- 
kjæden.  Dette  var  et  stort  Foretagende,  men  paa  sin  sæd- 
vanlige energiske  Maade  drev  Sultanen  sin  Plan  igjennem, 
og  Morgenen  den  22de  April  saaes  en  stærk  Afdeling  af  den 
tyrkiske  Flaade  stationeret  indenfor  Havnekjeden  og  dog  saa 
langt  fra  Constantinopels  Søforter,  at  disse  umuligt  kunde 
række  den  med  deres  Kanoner.  Dette  var  meget  betænkeligt 
for  Grækerne,  som  jo  nu  kunde  blive  angrebne  fra  begge 
Sider  af  Havnekjeden  paa  een  Gang,  og  der  blev  holdt  Krigs- 
raad  ombord  paa  den  græske  Flaade  for  at  finde  et  Middel 
til  at  ødelægge  de  i  Indrehavnen  opankrede  tyrkiske  Skibe, 
som  nu  havde  faaet  større  -Øvelse  og  vare  langt  bedre  be- 
mandede og  forsynede  med  Vaaben,  end  dengang  Suleiman 
Bei  commanderede  den. 

Det  græske  Krigsraad  vedtog  efter  megen  Talen  frem  og 
tilbage  endelig  et  af  Genueseren  Jacob  Coco  stillet  Forslag, 
der  gik  ud  paa,  at  man  skulde  fylde  nogle  Skibe  med  brænd- 
bare Sager  og  derpaa  den  næste  Nat  søge  ubemærket  at 
komme  ind  imellem  de  tyrkiske  Skibe  for  at  stikke  dem 
ibrand. 

Aftenen  faldt  paa,  og  alle  Forberedelser  vare  trufne. 
Da  Midnat  kom,  forsamlede  de  forskjellige  Førere  sig  ombord 
paa  Havnecommandanten  Aloys  Diedos  Flagskib  for  endnu 
engang  at  overlægge  Jacob  Cocos  Plan,  og  næsten  Alle  stemte 
for,  at  dens  Udførelse  skulde  skee  den  selvsamme  Nat; 
kun  den  genuesiske  Podesta  fra  Galata,  der  ogsaa  var  til- 
stede i  Kaadet,  var  af  en  anden  Mening;  han  sagde,  at  det 
vilde  være  bedst  at  vente  et  Par  Dage,  saa  vilde  han  yde 
dem  al  mulig  Hjælp  til  deres  Forehavende,  skaffe  dem  en 
Masse  Beg,  Olie  og  andre  letfængelige  Sager  og  desuden 
laane  dem  et  Par  af-  de  genuesiske  Skibe  fra  Galata  til  Hjælp 
ved  Expeditionen.  Et  saa  godt  Tilbud  vandt  naturligviis 
stor  Anerkj endelse,  og  man  blev  enig  om  at  opsætte  Toget 
indtil  Natten  mellem  den  28de  og  29de  April  (man  skrev  den 
23de  April).  Men  den  følgende  Dag  sendte  den  genuesiske 
Podesta  hemmeligt  en  vis  Faiuzo  til  det  tyrkiske  Hoved- 
qvarteer  for  at  forraade  Mehemed  Grækernes  Plan,  og  Sul- 
tanen, som  lovede  at  vise  sig  meget  taknemmelig  mod  Genue- 
serne,  naar  Krigen  var  tilendebragt,  var  nu  forberedt.  Han 
lod  hemmeligt  en  Afdeling  Artillerisoldater  med  otte  store 
Kanoner  gaae  ombord  paa  sin  Flaade  og  traf  i  det  Hele 
taget  alle  mulige  Forholdsregler  til  Grækernes  Modtagelse. 

Begge  Parter  forholdt  sig  nu  rolige  i  nogle  Dage;  men 
Natten  efter  den  28de  April  satte  Grækernes  Skibe,  under 
Overanførsel  af  Jacob  Coco,  sig  i  Bevægelse  for  at  ødelægge 
den  tyrkiske  Flaade.  Forrest  roede  tre  store  Galeier,  anførte 
af  Capitainerne  J.  Coco,  G.  Trevisan  og  Z.  Grioni.  Disse 
skulde  begynde  Angrebet  og  beskjæftige  Tyrkernes  Opmærk- 
somhed, medens  fem  smaae  efterfølgende  Skibe,  hvoraf  to 
fj'ldte  med  græsk  Ild,  og  tre  med  Beg,  Olie  og  andre  lig- 
nende, letfængelige  Sager,  skulde  søge  at  stikke  den  fjendt- 
lige Flaade  ibrand.  Overeensstemmende  med  forudgaaet  Af- 
tale skulde  alle  tre  Galeier  begynde  Angrebet  paa  een  Gang; 
men  Jacob  Coco,  som  vilde  tilegne  sig  hele  Æren,  skyndte 
saa  stærkt  paa  sine  Roerfolk,    at   hans  Skib  kom  et  langt 

Stykke  foran  de  to  andre  Captainers  og  trængte  alene  ind 
imellem  de  tyrkiske  Fartøier.  Disse,  som  havde  ligget 
ganske  stille,  tilsyneladende  uvidende  om,  hvad  der  foregik, 
fik,  da  Capitain  Cocos  Galei  var  kommen  midt  ind  imellem 
dem,  pludselig  Liv  og  sendte  det  græske  Skib  saa  velrettede 
Kanonsalver,  at  det  næsten  aieblikkeligt  sank  tilbunds  med 
hele  sin  Besætning,  bestaaende  af  18  Officerer  og  Soldater  og 
72  Roerkarle.  Mørket  og  Røgen  forhindrede  de  to  andre 
Galeier  fra  at  see,  hvad  der  egentlig  foregik,  men  snart  kom 
der  nye  Salver  fra  Tyrkernes  Kanoner,  og  Gabriel  Tre  visans 
Skib  fik  flere  Grundskud  og  begyndte  at  synke,  men  for- 
maaede  dog  at  naae  Havnen,  saa  Mandskabet  blev  reddet.  — 
Nu  mærkede  de  andre  græske  Skibe,  at  Planen  var  mislykket, 
de  afstøde  derfor  fra  at  forfølge  den  videre  og  søgte  kun  at 
naae  Constantinopels  Havn,  hvilken  de  ogsaa  vare  saa  heldige 
ved  anstrengt  Roning  at  naae,  inden  Tyrkerne  kunde  faae 
fat  paa  dem.  En  stor  Deel  af  Besætningen  fra  Jacob  Cocos 
Skib  blev  derpaa  opfisket  af  Osmannerne ;  men  ikke  en  Eneste 
skjænkede  man  Livet;  de  bleve  Alle  førte  op  paa  en  Høi  i 
Nærheden  af  Constantinopels  Mure  og  halshuggede  for  Græ- 
kernes øine  —  til  Gjengjæld  for  hvilket  Keiser  Constantin  lod 
260  tyrkiske  Fanger  henrette  og  deres  Hoveder  opstille  paa 
Stadsmurene. 

Ikke  alene  var  altsaa  Planen  om  at  ødelægge  den  tyr- 
kiske Flaade  mislykket  paa  en  Maade,  der  gav  det  mellem 
de  venetianske  og  genuesiske  Anførere  stadigt  ulmende  Fjend- 
skab Anledning  til  at  bryde  ud  i  lyse  Luer  —  man  beskyldte 
ogsaa  hverandre  gjensidigt  for  Forræderi,  og  der  opkom  saa 
heftige  Stridigheder,  at  Keiseren  gjentagne  Gange  maatte 
lægge  sig  derimellem  og  forestille  begge  Parter,  at,  saalænge 
Fjenden  stod  udenfor  Portene,  var  indre  Sammenhold  For- 
svarernes første  Pligt. 

Keiser  Constantin  anstrengte  sig  imidlertid  af  yderste 
Evne  for  at  frelse  sin  Hovedstad;  han  sparede  ikke  sit 
eget  Liv;  naar  han  troede  derved  at  kunne  end  yderligere 

opflamme  sine  Soldaters  Mod,  anførte  han  dem  i  egen  Per- 
son paa  de  mange,  tildeels  heldige  Udfald,  som  de  gjorde  for 
at  ødelægge  Fjendens  Batterier  og  Forskandsringer,  —  han 
undte  sig  næsten  ikke  et  øiebliks  Hvile;  thi  foruden  at  han 
personligt  anførte  Hærafdelingen  ved  Romanus  -  Porten ,  saa 
besøgte  han  uafladeligt  de  forskjellige  Poster,  hvor  han  op- 
muntrede Besætningerne  til  forøgede  Anstrengelser,  og  var 
desuden  meget  beskjæftiget  med  at  bringe  Enighed  tilveie 
mellem  de  bestandigt  indbyrdes  stridende  Anførere.  —  Alle 
sine  Skatte  gav  han,  al  sin  Kraft  anvendte  han  til  Byens 
Forsvar,  og  det  var  sandeligt  ikke  hans  Skyld,  at  Udfaldet  af 
Kampen  blev  Grækerne  saa  ugunstigt. 

Den  græske  Storhertug,  Lucas  Notaras,  og  Venetianeren, 
Giustiniani,  stode  Keiseren  troligt  bi,  og  det  er  et  beundrings- 
værdigt Syn  at  see,  hvorledes  disse  tre  Mænds  Energi  endnu 
forhalede  Byens  uundgaaelige  Indtagelse  længe  efter,  at  man 
skulde  troet  det  muligt.  Sultanen  selv  følte  en  Slags  Be- 
undring over  Giaurernes  Udholdenhed  og  sendte  den  22de 
Mai  sin  Slægtning,  Ismail  Hamze,  til  Keiseren  med  det  Bud- 
skab: at,  hvis  Constantinopel  strax  vilde  overgive  sig  paa 
Naade  og  Unaade,  saa  skulde  Keiser  Constantins  og  de  vig- 
tigste Anføreres  Liv  blive  skaanet.  —  Dette  Tilbud  blev  dog 
ikke  modtaget  af  Grækerne,  Enhver  vilde  hellere  døe  paa  sin 
Post  end  frivilligt  overgive  Byen  til  Tyrkerne  —  at  døe  med 
Ære,  vidste  de,  var  nu  det  Sidste  de  havde  tilbage;  Stadens 
Undergang  var  øiensynligt  nær;  hver  Dag  kom  Sultanen 
Byen  nærmere  og  nærmere,  og  hver  Dag  ødelagde  han  mere 
og  mere  dens  Forskandsninger  og  Forsvarsmure. 

Saaledes  gik  det,  indtil  man  naaede  den  28de  Mai.  Paa 
den  Dag  lod  Sultanen  ikke  skyde  paa  Byen;  men  efter  at 
have  ladet  holde  en  prægtig  Gudstjeneste,  lod  han  forkynde 
overalt  i  Hæren,  at  den  næste  Dag  (den  29de  Mai)  skulde 
Hovedstormen  paa  Constantinopel  foregaae,  og,  hvis  Byen  blev 
indtagen,  vilde  Sultanen  til  Belønning  for  sine  Soldaters  Tap- 
perhed give  dem  Lov  til  at  plyndre  i  tre  Dage,   Lov  til  at 

beholde  Alt,  hvad  de  maatte  tage;  han  selv  forbeholdt  sig 
kun  Stadsmurene  og  de  offenthge  Bygninger.  Man  kan 
begribe,  hvilken  Begeistring  dette  Sultanens  Løfte  vakte 
mellem  de  tyrkiske  Soldater,  og  hvilken  Bestyrtelse  det  for- 
aarsagede  i  den  græske  Hovedstad,  hvor  det  snart,  ved  Halil 
Paschas  Hjælp,  blev  bekjendt,  hvad  der  var  foregaaet.  Me- 
dens Tyrkernes  Leir  gjenlød  af  Jubel  og  Glæde  og  om  Natten 
blev  illumineret,  var  Stemningen  i  Constantinopel  mørk  og 
trykkende;  man  vidste,  at  den  næste  Dag  vilde  blive  Byens 
sidste,  og  man  beredte  sig  med  Alvor  og  Gudsfrygt  paa  at  gaae 
den  imøde.  Keiseren  holdt  en  Tale  til  de  forsamlede  Anførere 
og  takkede  dem  for  deres  under  Beleiringen  udviste  Mod  og 
Iver;  derpaa  begav  han  sig  med  Størstedelen  af  sit  Hof  til 
Aja  Sophia,  hvor  han  modtog  den  hellige  Nadvere  og  tog  saa 
hen  til  sit  Palads,  hvor  han  tog  Afsked  med  hver  især  af 
sine  Frænder  og  Venner  og  bad  dem  tilgive  ham,  hvad  Ondt 
han  maatte  have  tilfeiet  dem,  og,  medens  alle  Tilstede- 
værende svømmede  i  Taarer,  gik  han  langsomt  ned  ad  sit 
Fædreneslots  Trapper,  besteg  sin  Hest  og  red  for  sidste 
Gang  gjennem  de  velbekj endte  Gader  —  hen  at  give  sit  Liv 
til  Forsvar  for  sin  Hovedstad. 

Dagen  forløb,  og  Mørket  faldt  paa.  Da  det  blev  Mid- 
nat, var  Alt  tyst  og  stille  i  Sultanens  Leir,  Illuminationen 
var  forbi,  og  de  tyrkiske  Soldater  toge  sig  en  kort  Hvile  for 
at  faae  Kraft  nok  til  at  udholde  den  følgende  Dags  Anstren- 
gelser. Keiser  Constantin  red,  ledsaget  af  sin  Fortrolige 
Phrantzes,  hele  Natten  om  fra  den  ene  Post  til  den  anden 
for  at  see,  om  Alle  vare  vaagne  og  ved  godt  Mod.  Alt 
var  i  Orden,  alle  Taarne  og  Mure  vel  besatte  og  alle  Porte 
fast  tillukkede  og  godt  bevogtede.  Da  de  to  Ryttere  ankom 
til  Caligaria,  bleve  de  forbausede  ved  at  høre  Tummel  og  Støi 
og  stege  derfor  af  Hestene  for  at  undersøge  Sagen  nærmere. 
Skildvagten  paa  Taarne t  svarede  dem  paa  deres  Forespørgsel, 
at  denne  Larm,  som  allerede  havde  lydt  længe,  kom  af,  at 
Tyrkerne  beredte  sig  til  Kampen  den  følgende  Dag  ved  at 

bringe  Stiger  og  andre  til  en  Storm  hørende  Kedskaber  tæt 
ind  under  Byens  Mure.  Imidlertid  begyndte  det  at  blive 
levende  paa  Vandet;  de  tyrkiske  Galeier  vare  i  Bevægelse  med 
at  ordne  deres  allerede  for  lang  Tid  siden  anskaffede  Land- 
gangsbroer, og  Klokken  to,  ved  det  andet  Hanegal,  begyndte 
Stormen  pludseligt  uden  at  være  bleven  bebudet  ved  noget- 
somhelst  Signal.  —  Sultanen  havde  deelt  sin  Hær  i  tre 
Afdelinger,  hvoraf  den  første  bestod  af  Rekruter  og  Invalider, 
den  anden  af  irregulaire  Soldater  og  den  tredie  af  Janitscharer. 
Den  første  Afdeling  aabnede  Stormen.  Mehemed  ventede 
nemlig,  at,  hvis  det  skulde  lykkes  de  Beleirede  at  kaste  disse 
de  daarligste  tyrkiske  Soldater  tilbage,  saa  vilde  de  maaskee 
derved  lokkes  til  at  gjøre  et  Udfald;  i  ethvert  Tilfælde  vilde 
han  opnaae ,  at  de  græske  Tropper  bleve  trætte ,  førend  de 
bedste  tyrkiske  Soldater  kom  i  Ilden;  men  det  gik  ikke 
ganske,  som  Sultanen  havde  ventet;  thi  vel  sloge  Grækerne 
de  første  angribende  Fjender  modigt  tilbage  og  kastede  deres 
Stormstiger  ned  i  Gravene;  men  de  hverken  bleve  trætte 
eller  lode  sig  af  deres  Held  friste  til  at  gjøre  Udfald;  tvært- 
imod bleve  de  roligt  staaende  bag  deres  Mure  og  Forskands- 
ninger  og  udholdt  modigt  den  næste  Hærafdelings  Angreb, 
som  var  rettet  mod  Romanus  -  Porten ,  hvor  Keiseren  stod. 
Denne  Afdeling  gik  det  ikke  bedre  end  den  forrige,  den  blev 
slaaet  tilbage  med  stort  Tab,  og  Sultanen  saae  sig  nødt  til 
at  lade  den  tredie  Afdeling,  Janitscharerne ,  rykke  frem. 
Medens  de  græske  Mænd  saaledes  søgte  at  gjøre  Fjenden 
hver  Fodsbred  Land  stridig,  fyldtes  Kirkerne  i  Constantinopel 
med  Qvinder ,  som ,  medens  alle  Stadens  Stormklokker 
ringede,  knælende  bade  den  hellige  Jomfru  om  Hjælp  for 
den  betrængte  Stad  —  og  Kampen  vedvarede  ved  Romanus- 
Porten;  men  endnu  havde  Grækerne  Overmagten,  endnu 
vaiede  det  keiserlige  Banner  hoit  i  Luften  over  Constantin,  der 
omgiven  af  sit  Riges  Stormænd,  med  uforligneligt  Heltemod 
kæmpede  for  sin  Krones  sidste  Juveel.  Keiserens  Exempel 
electriserede  de  øvrige  Anførere,    og  Alle  viste  de  sig  deres 

Æresposter  værdige.  En  Bombe  fra  Sultanens  store  Kanon 
skjød  henimod  Kl.  tre  om  Morgenen  en  Bresche  i  den  Deel 
af  Muren,  som  Venetianerne  vare  satte  til  at  bevogte,  og 
strax  trængte  300  Tyrker,  næsten  usynlige  formedelst  den 
tætte  Støv,  der  fyldte  Luften,  frem  for  at  trænge  ind  i 
Byen  paa  dette  Sted  —  men  Venetianerne  strede  som  Løver, 
og  det  lykkedes  dem  med  uhyre  Anstrengelse  igjen  at  uddrive 
de  fjendtlige  Soldater,  efter  at  de  først  havde  dræbt  en  stor 
Deel  af  dem. 

Imidlertid  lettede  den  Deel  af  den  tyrkiske  Flaade,  der 
laa  ved  Beschiktasch,  Anker  Kl.  tre  om  Morgenen  og  seilede 
først  henimod  Havnekjæden,  som  for  at  begynde  et  Angreb 
paa  de  her  liggende  græske  og  venetianske  Skibe;  men  det 
lod  dog  til,  at  Tyrkerne  havde  betænkt  sig  paa  Veien;  thi 
uden  at  løsne  et  Skud  seilede  de  forbi  den  fjendtlige  Flaade 
og  droge  videre  ind  i  Marmorahavet,  hvor  de  gik  iland  paa 
Kysten  for  at  røve  og  plyndre.  Den  Deel  af  den  tyrkiske 
Flaade  derimod,  der  laa  i  Indrehavnen,  rettede  under  Zaga- 
nos  Paschas  Overanførsel  sit  Hovedangreb  mod  det  nuværende 
Fanar-Qvarteer,  men  bleve  her  modtagne  af  Lucas  Notaras 
og  efter  en  heftig  Kamp  slaaede  tilbage. 

Stadigt  vedvarede  Landkampen ,  hvori  Sultanen  per- 
sonligt deeltog  for  at  oplive  sine  Troppers  Mod.  Han  var 
tilstede  overalt,  hvor  hans  Nærværelse  kunde  virke  gavnligt, 
og  brugte  alle  Midler,  fra  venlige  Ord  til  Slag  med  sin  be- 
rømte Jernkølle  (som  endnu  er  at  faae  at  see  i  Tøihuset 
i  Irene -Kirken),  for  at  drive  sine  Folk  frem  til  nye  Angreb. 
Et  Skud  fra  den  store  Kanon  slog  paany  en  Bresche  i  Muren 
denne  Gang  ved  Romanus-Porten,  og  Tyrkerne  styrtede  sig  i 
et  Antal  af  70,000  henimod  Aabningen  for  at  trænge  ind  i 
Staden ;  men  Grækerne  kæmpede  med  Fortvivlelsens  Mod,  og 
atter  bleve  Osmannerne  drevne  tilbage  og  begyndte  nu  at 
tvivle  om  nogensinde  at  ville  kunne  overvinde  deres  haard- 
nakkede  Fjender.      Keiseren  opmuntrede   sine  Folk  til  nye 

Anstrengelser  og  raabte  med  hei  Rjøst:  "Kammerater  og 
Brødre,  staaer  fast,  og  Seiren  maa  blive  vor,  naar  vi  kæmpe 
til  sidste  Mand,  og  vort  Losen  er:  enten  Seir  eller  Dod!)>  — 
Men  endnu  medens  Constantin  sagde  disse  Ord,  blev  Vene- 
tianeren Johannes  Giustiniani,  der  stod  ved  hans  Side,  saa- 
ret  af  en  Piil  i  Foden  og  maatte  bringes  bort  fra  Valpladsen 
for  at  forbindes  ombord  paa  sit  Skib.  Herved  udbredte  der 
sig  en  jøieblikkelig  Forvirring  og  Modloshed  blandt  de  vene- 
tianske Tropper,  og  inden  Keiseren  igjen  kunde  bringe  Orden 
tilveie,  havde  Tyrkerne  benyttet  sig  af  Leiligheden  og  gjort 
et  nyt  og  denne  Gang  heldigt  Angreb  paa  den  græske  Stad. 
En  Janitschar  ved  Navn  Hassan  var  den  Farste,  der  besteg 
Constantinopels  Mure;  ham  fulgte  flere  af  hans  Kammerater, 
og  snart  vrimlede  Forsvarsvoldene  af  tyrkiske  Soldater,  og 
Kampen  begyndte  at  drage  sig  nærmere  ind  ad  Byen  til. 
Dog  satte  Grækerne  sig  endnu  tappert  til  Modværge,  og  det 
er  tvivlsomt,  hvorvidt  det  endelige  Udfald  ikke  vilde  være 
blevet  dem  gunstigt,  hvis  ikke  en  Afdeling  tyrkiske  Soldater, 
der  vare  komne  ind  i  Byen  paa  et  mindre  vel  bevogtet  St|^, 
vare  faldne  dem  i  Ryggen.  Da  blev  Forvirringen  fuld- 
stændig. "Tyrkerne  ere  i  Byen!«  lod  det  fra  alle  Sider,  og 
Flugt  blev  almindelig,  især  henad  Søsiden  til,  idet  man  tænkte 
at  kunne  undslippe  ved  Hjælp  af  Skibene.  Men  Vagten  ved 
Søportene  søgte  at  standse  de  Flygtende;  thi  den  mindedes 
en  gammel  Spaadom,  ifølge  hvilken  Tyrkerne  vel  skulde 
trænge  ind  i  Staden,  lige  til  Aja  Sophia,  men  derpaa  blive 
drevne  ud  igjen  og  ikke  standse  paa  deres  Flugt,  forend  de 
havde  naaet  Persien.  Derfor  lukkede  den  ikke  op  for  de 
Flygtende,  tværtimod  kastede  den  Portnøglerne  i  Havet,  saa 
at  Ingen  kunde  komme  bort  ad  den  Vei. 

Endnu  engang  forsøgte  den  græske  Keiser  at  modsætte 
sig  Tyrkernes  Erobring  af  Byen.  Med  løse  Tøiler  sprængte 
han  frem,  uddeelte  Sabelhug  tilhøire  og  tilvenstre  og  ud- 
bredte Død  og  Fordærvelse  i  Fjendens  Rækker.  «Seir  eller 
Død!«    raabte  han,    naar  han   styrtede   sig    midt   ind  imel- 

lem  de  tyrkiske  Soldater  —  Livet  havde  intet  Værd  for 
ham,  hvis  han  tabte.  Don  Francisco  de  Toledo  og  Johan- 
nes fra  Dalmatien  kæmpede  ved  Keiserens  Side  med  vidun- 
derlig Tapperhed;  Venetianeren  Cantacuzenos  faldt,  idet  han 
med  sit  Legeme  afbødede  et  Hug,  der  var  rettet  efter  Con- 
stantin,  og  endnu  bestandigt  rasede  Kampen  ved  Romanus- 
Porten.  Keiseren  blev  saaret,  idet  han  raabte:  «Er  her 
ikke  en  Christen,  der  vil  dræbe  mig  for  at  befrie  mig  fra 
den  Skam  at  falde  for  de  Vantroes  Hænder!))  Han  blev 
omringet  af  en  Hob  fremtrængende  Janitscharer  og  dræbt; 
men  da  Ingen  af  Fjenderne  havde  gjenkjendt  ham,  blev  hans 
Liig  —  Liget  af  det  byzantinske  Riges  sidste  Keiser  —  lig- 
gende upaaagtet  ved  Romanus-Porten,  ved  Indgangen  til  den 
Stad,  han  havde  givet  sit  Liv  for  at  forsvare. 

Nu  trængte  Tyrkerne  fra  alle  Sider  ind  i  Constantinopel 
og  nedreve  overalt  det  keiserlige  Vaaben  for  at  sætte  deres 
Sultans  Banner  op  istedet.  Paa  deres  Vei  ihj eisloge  de  uden 
at  tage  Hensyn  til  Rang,  Alder  og  Kjon,  Enhver,  de  modte 
--j(  kort  sagt,  de  opførte  sig,  som  Tyrkerne  altid  have  opført 
sig,  naar  de  toge  en  By  med  Storm,  og  man  behøver  derfor 
ikke  at  beskrive  deres  Handlemaade  nærmere,  da  Enhver 
kjender  Sligt  —  hellere  ville  vi  vende  os  til  de  Christne  og 
see,  hvorledes  det  gik  dem. 

Efter  at  endnu  2,000  af  Constantinopels  Forsvarere  vare 
blevne  nedhuggede  af  Seirherrerne,  holdt  Blodbadet  op  for  en 
Tid,  idet  Tyrkerne  nu  foretrak  at  plyndre.  Dette  gjorde  de  ogsaa 
tilgavns;  naar  de  havde  plantet  en  Fane  foran  hvert  Huus, 
de  toge,  (som  Tegn  til  deres  Kammerater  paa,  at  det  var 
erobret)  trængte  de  derind  i  smaae  Hobe  og  røvede  Alt,  hvad 
de  forefandt,  lige  indtil  Beboerne  selv,  som  de  gjorde  til  Slaver 
for  senere  hen  at  sælge  eller  beholde  dem  efter  Behag.  Saa- 
ledes  blev  Cardinal  Isidor,  der  havde  forklædt  sig,  solgt  som 
Slave  til  Galata,  hvorfra  det  senere  lykkedes  ham  at.  und- 
komme. Historieskriveren  Phrantzes  blev  ligeledes,  tilligemed 
hele  sin  Familie,  solgt  paa  Slavemarkedet  —  Sultanens  Over- 

staldmester  kjabte  dem  Alle  —  men  senere,  fortælles  det, 
vare  de  saa  heldige  at  undslippe  til  Peloponnes. 

Venetianeren  Giustiniani,  der,  som  vi  have  fortalt,  var 
bragt  saaret  ud  af  Slaget  for  at  forbindes  paa  sit  Skib,  erfarede 
af  de  Flygtende  Stadens  Indtagelse  og  forlod  derfor  Havnen  for 
at  seile  hjem ;  men  han  kom  ikke  længere  end  til  Chios,  hvor 
han  døde  i  stor  Sorg  over  Constantinopels  Undergang.  De 
fleste  venetianske  Søfolk  og  alle  de  venetianske  Anførere,  med 
Undtagelse  af  Gabriel  Trevisan,  der  toges  tilfange,  vare  lige- 
ledes saa  heldige  at  komme  bort,  inden  Tyrkerne  fik  Tid  til 
at  tænke  paa  dem.  Under  Anførsel  af  Havnecommandanten, 
Aloys  Diedo,  seilede  de,  efter  at  have  gjennem  savet  Havne - 
kjæden,  roligt  ud  af  Havnen,  forenede  sig  med  de  udenfor 
Indrehavnen  stationerende  Skibe  og  stode  ud  i  rum  Sø  forbi 
den  tyrkiske  Flaade  ved  Beschtiktasch.  De  af  de  venetianske 
Kjøbmænd,  som  havde  været  med  at  forsvare  Constantinopel, 
og  som  ikke  vare  blevne  dræbte  ved  Tyrkernes  Indtrængen  i 
Byen,  skjulte  sig  i  underjordiske  Huler,  men  bleve  siden 
næsten  Alle  opdagede  og  solgte  som  Slaver.  Sultanens 
Neveu,  Orchan,  der  havde  forklædt  sig  som  Munk,  styrtede 
sig  ud  af  et  Vindue  paa  et  af  Søforterne  og  naaede  heldigt 
et  lille  græsk  Fartøi,  paa  hvilket  nogle  flygtende  Grækere 
vilde  see  at  undkomme.  Men  et  stort  tyrkisk  Skib  erobrede 
det  lille  græske  Skib  endnu  inde  i  selve  Havnen,  og  Orchan, 
som  blev  angiven  af  en  Græker,  der  for  denne  skammelige 
Priis  tilkjøbte  sig  sin  egen  Frihed,  blev  strax  halshugget.  Den 
venetianske  og  den  spanske  Consul,  Hieronymus  Minoto  og 
Pedro  Juliane,  faldt  ogsaa  i  Hænderne  paa  Tyrkerne,  og  det 
Samme  gjorde  den  græske  Storhertug,  Lucas  Notaras,  som 
efter  Sultanens  Befaling  blev  bevogtet  som  Fange  i  sit  eget 
Huus. 

Efter  hvad  den  venetianske  Historieskriver  Barbaro  siger, 
beløb  Antallet  af  de  fangne  Grækere  sig  til  60,000,  og 
Byttet,  som  Tyrkerne  gjorde,  havde  en  Værdi  af  300,000 
Ducater.  —  Endnu  længe  efter  kunde  man  høre  Tyrker,   der 

vilde  betegne  en  Mands  store  Rigdom,  sige:  «Han  har  været 
med  ved  Constantinopels  Plyndring«. 

Imidlertid  havde  den  herlige  Kirke  Aja  Sophia  endnu 
ikke  lidt  Noget;  en  gammel  Spaadom,  som  vi  før  omtalte, 
havde  sagt,  at  vel  vilde  Tyrkerne  trænge  frem  ligeindtil  Aja 
Sophia,  men  da  vilde  de  blive  drevne  tilbage  og  jagne  paa 
Flugt  af  en  Engel,  som  den  hellige  Jomfru  vilde  sende  for 
at  frelse  Staden  —  og  derfor  styrtede  Alle  ind  i  Aja  Sophia 
og  ventede  der,  efter  først  at  have  tillukket  Portene,  i  Angst 
og  Bæven  paa,  hvad  der  vilde  skee.  Snart  vare  Tyrkerne 
udenfor  Kirken.  Da  de  fandt  Portene  lukkede,  huggede  de 
dem  itu  med  deres  øxer  og  trængte  ind  i  den  storartet  dei- 
lige  Aja  Sophia,  som  de  aldeles  plyndrede  for  Alt,  hvad  der 
af  Kostbart  fandtes  indenfor  dens  Mure.  Derefter  bleve  alle 
de  ulykkelige  græske  Flygtninge  slæbte  ud  af  Kirken  og 
bundne  sammen  parviis.  Mændene  med  Strikker  og  Qvinderne 
med  deres  Bælter,  hvorpaa  de  bleve  drevne  bort  for  at  sælges 
som  Slaver  —  og  fra  nu  af  var  Constantinopel,  under  Navn 
af  Istambol,  det  osmanniske  Eiges  Hovedstad. 


Vi  ville  endnu  kun  tilføie  et  Par  Ord,  inden  vi  slutte 
Beretningen  om  den  ulykkelige  Byes  Fald. 

Da  Sultanen  ved  Middagstid  fik  at  vide,  at  Constantinopel 
fuldstændigt  var  indtaget,  holdt  han  strax,  ledsaget  af  alle 
sine  Ministre  og  Hoffolk,  sit  Indtog  i  den  betvungne  By. 
Gjennem  Adrianopel-Porten  red  han  op  til  Aja  Sophia;  her 
steg  han  af  Hesten  og  traadte  ind.  Hans  første  Blik  i 
Kirken  faldt  paa  en  Tyrk,  der,  dreven  af  en  raa  -Ødelæg- 
gelseslyst,  søgte  at  ødelægge  Marmorgulvet  med  sin  øxe. 
»Hvorfor  slaaer  Du  Stenen  itu?»  spurgte  Sultanen  ham. 
«For  Troens  Skyld!«  svarede  Tyrken;  men  Sultanen,  der  blev 
rasende  over  at  see,  hvad  han  betragtede  som  sin  Eiendom 


Det  græske  Keiserdømmes  Undergang  i  Aaret  1453.  227 

ødelagt,  drog  sin  Sabel  og  huggede  efter  Tyrken  med 
den,  idet  han  raabte:  «I  have  gjort  Nok  for  Troens  Skyld! 
Byttet  og  Fangerne  har  jeg  givet  Eder,  de  offentlige  Byg- 
ninger tilhøre  mig,  vee  Eder,  hvis  I  glemme  det!«  —  og 
medens  den  halvdøde  Tyrk  ved  Fødderne  blev  slæbt  ud  af 
Kirken  og  kastet  paa  Gaden,  befalede  Sultanen  en  af  de  til- 
stedeværende Dervischer  at  stige  op  paa  Prædikestolen  for  at 
kalde  de  Troende  til  Azanen  (Eftermiddagsbønnen).  Selv 
sprang  han  op  paa  Alteret  for  at  forrette  sin  Bøn  der,  og 
under  Forsamlingens  Tavshed  lød  nu  Dervischens  Røst,  da 
han  i  en  syngende  Tone  fremsagde  den  muhamedanske  Troes- 
bekjendelse  —  for  høitideligt  at  proclamere,  at  Christen- 
dommen fra  nu  af  maatte  vige  for  Islam,  og  saaledes  blev 
den  christne  Kirke  til  —  hvad  den  endnu  er  —  en  muhame- 
dansk Moskee. 

Efter  endt  Bøn  lod  Sultanen  Lucas  Notaras  føre  frem 
for  sig:  « Hvorledes  er  det,  I  have  opført  Eder!»,  sagde  han 
til  ham,  « hvorfor' overgave  I  mig  ikke  Staden  strax?  —  See, 
hvilken  ødelæggelse,  hvilken  Mængde  Saarede  og  Døde!  — 
og  Alt  dette  vilde  være  blevet  undgaaet,  hvis  I  havde  givet 
mig  Byen,  da  jeg  forlangte  den  af  Eder».  Storhertugen 
svarede:  « Herre,  det  stod  ikke  i  vor,  ikke  engang  i  Keiserens 
Magt  at  overgive  Dig  Byen,  saameget  mindre,  som  endogsaa 
nogle  af  dine  egne  Folk  skriftligt  have  opmuntret  os  til  at 
forsvare  den  standhaftigt,  da  den  saa  vilde  være  uindtagelig 
for  Dig.')  —  Sultanen  forstod  meget  godt,  at  der  hermed 
sigtedes  til  Halil  Pascha,  til  hvem  han  længe  havde  havt 
Mistanke;  dog  sagte  han  Intet  herom,  men  spurgte  derimod 
ved  at  høre  den  græske  Keiser  nævne,  om  Constantin  var 
falden,  eller  om  det  var  lykkedes  ham  at  undslippe  tilsøes. 
Lucas  Notaras  svarede,  at  han  Intet  vidste  herom,  da  han 
ikke  havde  været  hos  Keiseren  under  Byens  Indtagelse,  og 
Sultanen  begyndte  nu  at  blive  vred  over,  at  han  ingen  Un- 
derretning kunde  faae  om  Constantin;  men  medens  han  stod 
og  grundede  over,  hvad  han  skulde  gjøre  i  denne  Sag,  traadte 

15* 


228  ^®*  græske  Keiserdømmes  Undergang  i  Aaret  145^5. 

to  af  de  ham  omgivende  Soldater  frem  og  paastode  hver  for 
sig  at  have  dræbt  Keiser  Constantin.  —  De  bleve  der- 
for begge  sendte  afsted  til  Romanus  -  Porten  for  at  skaffe 
Liget  af  den  græske  Keiser  til veie ;  men  det  lader  til,  at  hine 
to  Tyrker  dog  ikke  have  været  saa  ganske  visse  i  deres  Sag, 
thi  de  undersøgte  efterhaanden  næsten  alle  de  Faldne  og 
bleve  først  overbeviste  om  at  have  fundet  den,  de  søgte,  da 
de  opdagede  en  død  Kriger,  der  paa  sine  guldbroderede  Sko 
bar  Billedet  af  den  keiserlige  ørn.  —  Da  Liget,  efter  at  være 
blevet  vadsket,  fremførtes  for  Sultanen,  spurgte  denne  Lucas 
Notaras,  om  det  virkeligt  var  den  græske  Keisers  Liig,  og 
paa  Storhertugens  bekræftende  Svar  befalede  Mehemed,  at 
dets  Hoved  skulde  afhugges  og  sættes  op  paa  Augusteum- 
Søilen;  Legemet  skulde  derimod  begraves  med  al  keiserlig 
Ære  og  Pragt. 

I  Nærheden  afWefa  Meidani  og  Wefa-Moskeen  i  en  Krog 
bag  et  af  Skomagere,  Sadelmagere  og  andre  Haandværksfolk 
beboet  Huus  hviler  Liget  af  den  sidste  græske  Keiser.  — 
Stenen,  der  ligger  over  hans  med  vild  Viin  og  Røser  bevoxede 
Grav,  bærer  ingen  Indskrift;  det  Eneste,  der  udmærker  Kei- 
ser Constantins  sidste  Hvilested  fra  almindelige  Grave  paa 
Fattigkirkegaarden,  er,  at  der  over  den  endnu  stadigt  Dag  og 
Nat  brænder  en  Lampe  —  som  den  tyrkiske  Regjering  for- 
syner med  Olie. 

Sultan  Mehemed  handlede  som  en  begavet  Statsmand, 
som  i  alt  Andet  ogsaa  deri,  at  han  saaledes  lod  den  afdøde 
Keisers  Hoved  udstille.  Alle  og  Enhver  kunde  da  see,  at 
Constantin  virkelig  var  død,  og  Ingen  kunde  altsaa  ved  senere 
Rygter  lade  sig  forlede  til  at  troe,  at  han  endnu  levede,  og 
til  at  gjøre  Oprør  for  hans  Skyld.  —  Historieskriveren  Ducas 
beretter,  at  den  næste  Dag  blev  Hovedet  nedtaget,  udstoppet 
med  Straa  og  sendt  rundt  i  Asien  som  Seierstegn  —  men, 
hvorvidt  dette  er  sandt,  vides  ikke  bestemt. 

En  stor  Sum  Penge  blev  nu  udbetalt  til  Lucas  Notaras, 
og  Sultanen    bad    ham    at  være  ved  godt  Mod  og  sagde  til 

ham:  «Det  er  min  Hensigt  at  betroe  Dig  hele  denne  Stads 
Bestyrelse,  vær  derfor  glad,  jeg  hæver  Dig  jo  til  en  haiere 
Post  end  den.  Du  før  beklædte«.  Efter  derpaa  at  have 
ladet  den  græske  Storhertug  gaae  hjem  til  sin  Familie  lod 
Mehemed  sig  give  en  Liste  over  Navnene  paa  de  fornemste 
Christne,  der  havde  været  i  Constantinopel,  da  Byen  blev 
indtagen,  hvorpaa  han  lod  disse  Christne  oplede  i  Leiren  eller 
paa  Flaaden  og  løskjebte  dem  Alle,  idet  han  gav  1,000  Asper 
for  Hver  især. 

Den  følgende  Dag  (den  30te  Mai)  red  Sultanen  atter  ind 
i  Staden.  Farst  begav  han  sig  til  Storhertugens  Huus,  hvor 
Lucas  Notaras  kom  ham  imøde  i  Porten,  hilste  ham  og  førte 
ham  ind  til  sin  Hustru ,  der  laa  syg.  Mehemed  nær- 
mede sig  Sengen  og  sagde  til  den  forskrækkede  Frue:  «Vær 
hilset.  Moder,  sørg  ikke,  over  hvad  der  er  forefaldet.  Herrens 
Villie  skee!  —  see,  jeg  vil  give  Dig  Mere,  end  Du  har  mistet, 
bliv  blot  rask  igjen»),  og  efter  saaledes  at  have  beroliget 
den  stakkels  Kone  steg  Sultanen  igjen  til  Hest  og  red  bort 
for  at  besee  Byen  videre;  thi  her  rasede  endnu  de  tyrkiske 
Soldater,  der  forst  plyndrede  og  røvede  og  derpaa  kom  op  at 
strides  indbyrdes  om  Byttet  og  dræbte  hverandre  for  at  blive 
fri  for  at  dele.  Paa  Tilbageveien  til  sin  Leir  kom  Sultanen 
forbi  det  keiserlige  Palads  og  ved  at  see  det  staae  forladt  af 
Alle  —  thi  Ingen  af  de  tyrkiske  Soldater  vovede  at  betræde, 
hvad  de  antoge  for  Mehemeds  Slot—  blev  han  mindet  om 
et  Vers  af  en  af  sine  persiske  Yndlingsdigtere;  han  holdt  He- 
sten an  og  sagde: 

»Keiserborgen  staaer  øde,  kun  Edderkoppen  er  Vogter, 
Uglen  tuder  nu  der,  hvor  Afrasiabs  Kampraab  lød». 
Derpaa  red  han  tankefuld  videre  og  talte  ikke  et  Ord, 
før  han  var  kommen  tilbage  til  sit  Telt;  da  sagde  han,  idet 
han  steg  af  Hesten,  at  der  skulde  beredes  et  stort  Festmaal- 
tid  til  den  samme  Aften,  da  han  havde  isinde  at  feire  Seiren 
ved  et  Gjæstebud  for  sit  Eiges  Præster  og  Stormænd. 

Til  denne  Fest,  der  altsaa  fandt  Sted  om  Aftenen  den 
30te  Mai,  havde  Sultanen,  foruden  at  have  indbudt  de  for- 
nemste muhamedanske  Præster  og  Krigere,  tillige  befalet  saa- 
vel  Lucas  Notaras  som  flere  af  de  af  ham  selv  kjøbte  christne 
Adelsmænd  at  indfinde  sig.  De  mødte  naturligviis  Alle,  de 
vare  jo  nødte  dertil,  og  i  Begyndelsen  gik  Alt  godt;  da  Me- 
hemed  havde  til  Hensigt  at  vise  sig  forsonlig  mod  «Giau- 
rerne»»;  men  efterhaanden  blev  Sultanen  —  efter  Ducas's 
Beretning  —  mere  og  mere  ophidset  af  Vinen,  hvoraf  han, 
tiltrods  for  sin  Religions  Forskrifter  nød  overordentligt  meget 
—  og  kom  tilsidst  i  en  saadan  Tilstand,  at  han  ikke  vidste, 
hvad  han  foretog  sig.  Da  Lucas  Notaras  ikke  vilde  udlevere 
sin  Søn,  en  smuk  Dreng  paa  fjorten  Aar,  til  Sultanens  Ha- 
rem, kom  denne  i  et  saadant  Easeri,  at  han  befalede  sin  altid 
tilstedeværende  Bøddel  at  halshugge  Grækeren  og  ikke  alene 
ham,  men  ogsaa  alle  de  øvrige  Christne,  der  havde  bivaanet 
Festen  og  indtil  nu  havde  troet  sig  sikkre  paa  deres  Liv, 
maaskee  endog  paa  deres  Frihed.  Det  hjalp  Intet,  at  de 
fornemste  Paschaer  bade  for  de  Ulykkelige.  Sultanen,  som 
blev  rasende  over  at  blive  modsagt,  og  som  tillige  ophidsedes 
af  en  Renegat,  hvis  Datter  befandt  sig  i  Serailet,  bød  Freds- 
mæglerne at  tie  stille,  hvis  de  havde  deres  Liv  kjært,  og 
under  de  Tilstedeværendes  dybe  Taushed  bleve  de  Christne 
førte  bort  og  halshuggede,  og  deres  Hoveder  vistes  Sultanen, 
som  blot  sagde:  "Det  er  godt!«,  og  blev  ved  at  drikke.  — 
Iblandt  de  saaledes  Dræbte  befandt  sig,  foruden  Lucas  No- 
taras, som  nu  saae,  hvad  det  vilde  sige,  at  den  tyrkiske 
Turban  herskede  i  Staden ,  ogsaa  den  venetianske  Consul 
Hieronymus  Minoto  og  hans  Søn,  Georg,  den  spanske  Consul 
Pedro  Juhano  og  begge  hans  Sønner  og  mange  Flere  — 
kun  nogle  af  Fangerne  erholdt  Friheden,  for  hvilken  de  be- 
talte uhyre  Løsepenge. 

I  tre  Dage  vedvarede  Constantinopels  Plyndring,  og  der- 
paa  vendte  den  tyrkiske  Flaade  og  Landarmeen,  belæssede 
med  Skatte,  tilbage  til  Asien,  og  Sultanen  begyndte  at  gjen- 

oprette  Ordenen  i  sin  nye  Hovedstad.  Han  udnævnte  en 
græsk  Patriarch,  omdannede  de  skjønneste  christne  Kirker 
til  muhamedanske  Moskeer,  faststillede  Tyrkernes  Forhold  til 
Galata  (der  havde  capituleret  den  30te  Mai),  byggede  et  nyt 
Palads  for  sig  selv,  udbedrede  Byens  Mure  og  Forsvarsvær- 
ker —  kort  sagt,  gjorde  Alt,  hvad  der  efter  hans  Mening 
udfordredes,  for  at  «Istambol»  kunde  blive  en  værdig  Hoved- 
stad for  Osmannernes  mægtige  Rige. 

G.  B-r. 

JJet  er  heelt  let  begribeligt,  at  hver  Nation  er  stolt  af  de 
Mænd,  som  ved  deres  Opfindelser  have  bidraget  mægtigt  til 
Menneskehedens  Udvikling  og  derved  have  bragt  Landets 
Navn  langt  udover  dets  snævre  Grændser,  og  et  Folk  maa 
kalde  det  en  Lykke,  naar  det  kan  fremvise  mange  saadanne 
Mænd,  thi  Bevidstheden  herom  forøger  Kraften  og  Troen  paa 
sig  selv  og  tyder  paa  en  kraftig  Livsrørelse. 

Hvad  Under  da,  at  det  stundom  kan  hænde,  at  to  eller 
flere  Nationer  tilkjende  sig  Æren  for  en  og  den  samme  Op- 
findelse, saasnart  denne  ikke  staaer  i  et  aldeles  klart  Lys, 
eller  saasnart  der  kan  angives  det  mindste  Beviis  for,  at  den, 
om  end  mindre  fuldkommen,  er  kommen  til  Verden  i  en 
tidligere  Periode  og  paa  et  andet  Sted  end  det  almindelig 
antagne?  Har  man  ikke  seet,  at  Frankrig  har  søgt  at  fra- 
vriste England  Æren  for  Dampmaskinens  Opfindelse,  og  maae 
vi  ikke  selv  med  Omhu  vaage  over,  at  ørsteds  Navn  ikke  skal 
blive  frarevet  os  som  Elektro-Magnetismens  Opdager.  — 

En  af  de  meest  heldbringende  Opfindelser  for  Menneske- 
heden er  uden  Modsigelse  Bogtrykkerkunsten,  «den  guddom- 
melige Kunst)) ,  som  ældre  Forfattere  saa  ofte  kalde  den, 
for  hvilken  Æren  ene  og  alene  maa  tilskrives  Johan  Gens- 
fleisch  kaldet  Guttenberg,  født  i  Maintz  i  Slutningen  af  det 

fjortende  A århundrede.  Han  alene  er  Typographiens  Opfinder, 
thi  trykte  B^øger  frembragte  ved  Xylographi,  det  vil  sige  ved 
Udskjæring  af  hele  Sider  i  Træ,  fremkom  allerede  i  den  første 
Halvdeel  af  det  femtende  Aarhundrede,  navnlig  i  Flandern. 
Hovedsagelig  blev  Xylographien  vistnok  anvendt  til  at  trykke 
enkelte  Blade,  saasom  Bekjendtgjarelser,  Diplomer,  Billeder 
med  Text,  hvilke  Blade  i  Almindelighed  kaldtes  Breve,  (deraf 
Fragtbrev,  Kaperbrev,  Giiltbrief);  men  netop  paa  den  Tid,  da 
Guttenberg  begyndte  paa  at  trykke  den  første  Bog,  Biblen 
paa  Latin,  et  Kæmpeværk,  Geniet  værdig  og  fuldendt  1455, 
blev  der  i  Flandern  udgivet  trykte  Skolebøger,  frembragte 
ved  Xylographi. 

Guttenbergs  Fortjeneste  er  uomtvistelig ;  Videnskaben  har 
forlængst  forstaaet  at  slaae  alle  Krøniker,  som  have  villet  til- 
kjende  Andre  Æren  for  Bogtrykkerkunstens  Opfindelse,  til 
Jorden;  den  angiver  nøiagtig  Guttenbergs  Forhold  til  den 
rige  Borger  Jacob  Faust  og  dennes  Svigersøn  Peter  Schøffer, 
som  i  1457  udgav  det  udmærket  trykte  Psalterium  (den  første 
Bog  med  fuldstændig  Datum),  hvilket  var  dem  muligt,  fordi 
Guttenberg,  Faust's  Debitor,  ved  en  retslig  Kj endelse  i  1455 
var  bleven  nødt  til  at  afgive  sit  Trykkeri  til  denne  Aagerkarl; 
—  og  dog,  uagtet  alle  Tvivl  ere  opklarede,  have  Hollænderne 
indtil  den  allernyeste  Tid  paa  det  Bestemteste  negtet  at  ville 
anerkjende  Guttenbergs  Fortjeneste;  Skolebørnene  lærte  end 
ikke  hans  Navn,  og  man  paastod,  at  Æren  for  Bogtrykker- 
kunstens Opfindelse  udelukkende  tilkom  den  harlemske  Bor- 
ger Laures  Janszoon  Coster,  hvem  det  lykkedes  at  trykke  den 
første  Bog  i  Aaret  1423. 

Enhver  Fremmed,  der  kommer  til  Harlem,  kan  overbevise 
sig  herom,  thi  paa  det  store  Torv  foran  Kirken  findes  ikke 
alene  Mandens  Statue  i  Steen,  men  tillige  en  udmærket  smuk 
Statue  i  Bronce,  som  den  taknemmelige  By  reiste  til  hans 
Ære  i  det  Herrens  Aar  1856,  altsaa  i  vor  meget  oplyste 
Tidsalder  —  han  seer  tillige  Mandens  Bolig,  hans  Gravsted, 
hans  Slægtregister   og  endelig,    hvad  der  ikke  er  af  mindst 

Interesse,  selve  corpus  delicti,  de  Beger,  som  Manden  har 
besarget  i  Trykken  i  Aarene  1420 — 40;  Aarstallet  mangler 
rigtignok,  men  Kaadhusets  Archivar  forsikkrer  med  den  største 
Værdighed,  at  de  ere  blevne  trykte  i  disse  Aar,  og  den  Frem- 
mede, som  aldrig  har  drømt  om  Andet,  end  at  Bogtrykker- 
kunsten er  bleven  opfundet  i  Maintz  i  1450,  og  som  ikke  er 
aldeles  stiv  i  Historien,  forlader  maaskee  den  lykkelige  By 
med  Beundring  for  den  miskj endte  Mand,  hvis  Navn  ikke  har 
nogensomhelst  Klang  udover  det  lille  Hollands  Grændser. 

Dog,  Læsere,  bliver  ikke  rokkede  i  Eders  Tro  paa  Gut- 
tenberg!  Laures  Janszoon,  skjøndt  et  Menneske  af  Kjød  og 
Blod,  soai  døde  i  Aaret  1439  efter  i  mange  Aar  at  have 
været  Gjæstgiver  og  Magistratsperson  i  den  gode  By  Harlem, 
har  aldrig  nogensinde  tænkt  paa  at  trykke  en  Bog,  endsige 
opfundet  den  guddommelige  Bogtrykkerkunst;  vi  blive  her 
kun  bekj endte  med  et  ikke  enestaaende  Bedrag,  med  en  af 
Forfængelighed  opfunden  Legende,  som  forlængst  burde  have 
været  skrinlagt,  og  det  Mærkelige  er  kun,  hvorledes  Hollæn- 
derne i  deres  nationale  Iver  midt  i  det  nittende  Aarhundredes 
oplyste  Tidsalder  have  forkastet  alle  fuldtgyldige  Beviser  for 
denne  Mystification ,  hvorledes  det  for  dem  er  blevet  en 
Troessag,  som  fanatisk  er  bleven  forsvaret  ikke  med  uom- 
stødelige Kjendsgjerninger,  men  med  høie  Raab  og  broutende 
Forsikkringer,  samt  hvorledes  det  af  enkelte  af  Hollands  or- 
thodoxe  Theologer  næsten  blev  gjort  til  en  Betingelse  for  evig 
Salighed  at  troe  paa  Coster.  Den  store  Mængde  er  bleven 
vildledet,  den  nationale  Forfængelighed  har  spillet  den  et 
Puds,  og  Takken  herfor  er  Udlandets  Latter,  som  ikke  vil 
ophøre,  førend  alle  Minder  om  Coster  ere  blevne  udslettede. 

Vi  ville  i  Korthed  angive,  hvad  der  ligger  til  Grund  for 
Costerlegenden,  hvorledes  den  er  bleven  udvidet,  og  hvorledes 
den  endelig  er  gaaet  saaledes  over  i  Hollændernes  Blod,  at 
det  blev  anseet  for  en  Fornærmelse  at  anføre,  at  Guttenberg 
havde  opfundet  Bogtrykkerkunsten.     Hele  Sagen  er  af  Inter- 

esse,  da  den  tjener  til  Advarsel  for  Alle,  som  lade  National- 
forfængeligheden have  frie  Tøiler. 

I  Aaret  1563  eller  64  døde  i  Byen  Harlem  en  vis  Gerrit 
Thomaszoon,  en  ærværdig  Borger,  Magistratsperson  og  Gjæst- 
giver,  som  forinden  sin  Død  fik  det  ikke  ualmindelige  Indfald 
at  lade  forfærdige  sig  en  Stamtavle.  Manden,  anede  næppe, 
at  dette  Actstykke,  som  har  været  Grundlaget  for  hele  Coster- 
legenden,  senere  skulde  udgjøre  Byen  Harlems  vigtigste  Do- 
cument.  Genealogen  lod  Mandens  Aner  gaae  tilbage  til 
hans  Tipoldefader  Lourens  Janszoon  Coster,  og  for  at  til- 
fredsstille den  Lyst,  ethvert  Menneske,  men  i  Særdeleshed 
Hollænderne,  har  til  at  kunne  aflede  sin  Herkomst  fra  be- 
rømte Personer,  blev  der  tillagt  Coster  den  Berømmelse,  at  han 
havde  bragt  det  første  Tryk  ud  i  Verden  (die  deerste  print 
in  die  werlt  brocht  Anno  1446).  For  at  Intet  skulde  mangle, 
blev  Costers  Vaaben,  en  Due,  givet  med  som  Tilgift.  —  Hvad 
der  har  været  Genealogens  Mening  med  hans  Udsagn  om,  at 
Coster  bragte  det  første  Tryk  ud  i  Verden,  er  vistnok  ikke 
godt  at  sige  for  noget  fornuftigt  Menneske.  Betyder  Ordet 
Print  et  Billede,  et  xylographisk  Aftryk,  saaledes  som  der 
dengang  fandtes  temmelig  mange,  eller  en  virkelig  typogra- 
phisk  trykt  Bog?  Enhver  Uhildet  vil  vistnok  fuldt  gjerne 
indrømme,  at  der  behøves  nogle  mere  vægtfulde  Beviser 
for  Costers  Adkomst  til  at  være  Bogtrykkerkunstens  Op- 
finder end  dette  Stykke  Pergament,  og  dog  have  vi  her  den 
eneste  Kilde  til  hele  .  Costerlegenden ,  hvis  Udvikling  ogsaa 
netop  begynder  i  Midten  af  det  sextende  Aarhundrede.  En 
Mand,  der  havde  gjort  en  saadan  Opfindelse,  maatte  vel  være  at 
finde  i  Byens  Archiver,  og  ved  møisommelige  Efterforskninger 
er  han  ogsaa  bleven  opdaget  ikke  som  Trykker,  men  som 
Lysestøber  og  Handlende  i  Olie,  Sæbe  og  Tran,  hvad  der 
fremgaaer  af  adskillige  Regninger  fra  hans  Haand.  Senere 
ombyttede  han  Næringsvei  og  blev  Gjæstgiver  paa  det  store 
Torv,  indtil  han  i  Aaret  1483  forlader  Byen  og  fuldstændig 
forsvinder.    At  denne  Mand  virkelig  er  den  Samme  som  den 

i  Slægtregisteret  nævnte,  er  hævet  udenfor  al  Tvivl,  fordi  man 
af  Byens  Archiver  og  af  en  Fortegnelse  over  Bierne  af  en 
Stol. i  Kirken  paa  det  Allernærmeste  kan  danne  samme  For- 
bindelsesrække  mellem  Coster  og  Gerrit  Thomaszoon  som 
den  i  Stamtavlen  opgivne.  —  Hvis  senere  Forfattere,  som 
have  tillagt  Coster  Æren  for  Bogtrykkerkunstens  Opfindelse, 
blot  en  eneste  Gang  havde  gjort  sig  den  Uleilighed  at  søge 
efter  ham  i  Byens  Archiver,  maatte  det  dog  have  været  dem 
særdeles  paafaldende,  at  Lysestøberen  og  Gjæstgiveren,  dette 
store  Geni,  endnu  levede  i  Harlem  i  1483,  netop  det  samme 
Aar,  som  det  første  historiske  Trykkeri  blev  anlagt  i  denne 
By,  uden  at  han  paa  nogensomhelst  Maade  har  forsøgt  selv 
at  indrette  et  Trykkeri  eller  at  paavise,  at  den  nye  og  ædle 
Bogtrykkerkunst  udelukkende  var  en  Frugt  af  hans  Geni.  — 
Forinden  vi  forlade  dette  vigtige  Document,  som  ikke  var 
bekjendt  for  Publicum  i  det  syttende  og  attende  Aarhundrede, 
men  pludselig  kom  frem  ved  en  Auction  i  Aaret  1809  og 
fuldstændig  beviste  Uholdbarheden  af  den  Legende,  hvis  Ud- 
vikling vi  nu  skulle  fremsætte,  er  det  af  Interesse  at  blive 
bekjendt  med,  at  Aarstallet  1446  som  aldeles  ubrugeligt  for 
Legenden  er  forfalsket  og  forandret  til  1440.  Denne  For- 
falskning blev  først  opdaget  ifjor,  men  er  saa  tydelig,  at  der 
ikke  kan  opstaae  Tvivl  hos  Sagkyndige. 

Mere  end  eet  Aarhundredrede  forløb,  efterat  Coster  «deerste 
print  in  die  v^^erlt  bracht»),  i  hvilken  Tid  Bogtrykkerkunsten 
udbredte  sig  over  hele  Europa,  tildeels  ogsaa  ved  Hollændere, 
hvoraf  Mange  allerede  meget  tidlig  havde  begyndt  paa  at 
trykke  Bøger  i  Udlandet,  uden  at  Nogen  tænkte  paa  at 
fremsætte  den  Paastand,  at  Harlem  skulde  være  den  lykkelige 
By,  indenfor  hvilken  Bogtrykkerkunsten  var  bleven  opfunden. 
Først  i  1561  oprettes  i  Harlem  et  nyt  Trykkeri  af  van  Zuren 
og  Coornhert,  og  det  er  dette  Compagni,  som  gjør  de  første 
Angreb  paa  Maintz's  Berømmelse  uden  at  levere  Skygge  af 
Beviis  for  deres  Paastand  og  rimeligviis  i  den  Hensigt  at 
anbefale  sig  til  Harlemmernes  Gunst. 

Van  Zuren  kan  man  snart  blive  færdig  med.  Uagtet  han 
havde  et  Trykkeri,  trykkede  han  aldrig  Noget  om  Harlems 
Adkomst,  men  skrev  nogle  Optegnelser  i  Form  af  en  Sam- 
tale med  sin  Søn,  som  ere  meddeelte  af  en  senere  Forfatter 
i  1628,  og  hvori  han  siger:  lad  os  i  al  Hemmelighed  tale  om 
denne  Sag,  for  at  Ingen  af  dem  skal  høre  Noget  derom,  som 
aldrig  vilde  taale,  at  man  berøver  Maintz  Æren  for 
Opfindelsen.  Coornhert  havde  færre  Skrupler,  og  han  er 
den  første  Forfatter,  som  fremsætter  Harlems  Adkomst  paa 
Tryk  i  en  Henvendelse  til  Byens  Magistrat,  da  Trykkeriet 
sendte  den  første  Bog  ud  i  Verden.  Han  siger  saaledes:  «Ædle, 
vise  og  forsigtige  Herrer!  Man  har  ofte  i  god  Tro  fortalt  mig, 
at  den  nyttige  Bogtrykkerkunst  først  er  bleven  opfundet  i 
Harlem,  skjøndt  i  en  meget  ufuldkommen  Form,  eftersom 
det  er  lettere  at  forbedre  end  at  finde  fra  ny  af.  Denne 
Kunst  er  af  en  utro  Tjener  ført  til  Maintz  og  der  forbedret, 
og  da  den  derfra  først  er  bleven  udbredt,  troer  Enhver  saa 
fast  paa,  at  den  der  er  opfunden,  —  paa  Grund  af  vore  For- 
fædres utilgivelige  Uagtsomhed  — ,  at  intet  Beviis,  hvor  ind- 
lysende, hvor  klart  og  hvor  uangribeligt  det  end  maatte  være, 
kunde  have  Magt  til  at  rive  denne  forældede  Tro  ud  af 
Folkets  Hjerte.  Men  hvad  der  er  Sandhed,  bliver  Sandhed, 
om  den  end  kjendes  af  Faa,  og  Jeg  troer  paa  Harlem,  fordi 
mange  troværdige  Vidner,  gamle  og  graae,  ikke  alene  ofte 
have  nævnt  mig  Opfinderens  Slægt,  men  ogsaa  hans  Navne, 
hvorledes  den  forste  Trykning  udførtes,  og  hvor  han  boede. 
Dette  kan  jeg  ikke  undlade  at  fortælle,  ikke  fordi  jeg  er 
skinsyg  paa  Andres  Berømmelse,  men  fordi  jeg  elsker  Sand- 
heden, som  maa  udbrede  Byens  velfortjente  Berømmelse«.  Til 
Slutning  siger  han:  «Vi  have  nu  oprettet  et  Trykkeri  for  at 
være  Byen  til  Nytte,  og  af  naturlige  Grunde  føler  jeg  Trang 
til  at  vise  nogen  Taknemmelighed  og  gjør  dette  derfor  med 
mit  første  Arheide,  der  maa  kaldes  et  Skud  af  det  gamle 
Træ,  som  atter  begynder  fra  ny  af.  Hvad  der  menes  med 
det  gamle  Træ,    hvoraf  van  Zurens  Trykkeri  voxer  frem,  er 

let  fundet  ,thi  det  er  intet  Andet  end  det  første  Trykkeri,  op- 
rettet i  Harlem  i  1483,  men  allerede  forladt  i  1486,  og  som 
fandtes  i  det  samme  Huus,  som  Coornhert  har  faaet  anviist 
som  Opfinderens  Bolig.  Det  er  høist  sandsynligt,  at  det  er 
dette  Trykkeri,  som  har  givet  Anledning  til  Bysnakken  om,  at 
Bogtrykkerkunsten  allerforst  er  kommen  frem  i  Harlem,  og 
uvilkaarlig  har  man  da  sammenblandet  den  første  Trykker, 
som  gamle  og  ærværdige  Folk  endnu  kunde  erindre,  med 
selve  den  imaginære  Opfinder.  Hvorfor  vogter  Coornhert  sig 
ellers  saa  omhyggelig  for  at  nævne  den  store  Opfinders  Navn 
eller  Aarstallet,  hvori  han  allerførst  har  trykket?  Intet  for- 
nuftigt Menneske  vil  vistnok  vove  at  udlede  Noget  af,  hvad 
Harlems  brave  Borgere  have  troet  og  utvivlsomt  vidst  i  det 
sextende  Aarhundrede.  Disse  Godtfolk  troede  ogsaa,  at  de 
smaae  Klokker,  der  hænge  oppe  i  Taarnet,  ere  bragte  til  Byen 
fra  Damiate  i  Ægypten  i  1219,  at  der  var  bleven  fanget  en 
Havmand  i  Zuidersøen,  som  blev  viist  frem  i  Harlem,  at  Byen 
havde  faaet  en  Havfrue,  som  var  fangen  i  Purpursøen  af 
Staden  Edam,  og  at  Kirkens  store  Klokke  kunde  skræmme 
Uveirets  onde  Aand.  Folkesnakken  om  den  harlemske  «al- 
dereersten  printer«  hører  altsaa  fuldstændig  hjemme  blandt 
Legenderne,  og  derfor  har  den  brave  Gerrit  Thomaszoon  heller 
ikke  taget  i  Betænkning  at  nævne  sin  Oldefader  som  den, 
der  «de  erste  print  in  die  werlt  bracht»,  ligesom  den  strasz- 
burgske  Boghandler  Schøtt  gjør  sin  Bedstefader  Johan  Mendel 
til  Typographiens  Opfinder. 

Ligesom  Gerrit  Thomaszoon  exploiterer  Folkelegenden  for 
at  forherlige  sin  Slægt,  saaledes  mener  Firmaet  van  Zuren  & 
Coornhert  at  kunne  benytte  den  som  Keclame  for  at  anbe- 
fale deres  Trykkeri  til  den  vel  vise  Magistrat,  idet  de  hæve 
Harlem  paa  Maintz's  Bekostning.  Næppe  havde  de  kunnet 
vente,  at  deres  Bestræbelser  for  at  stille  Maintz  i  Skygge 
vilde  have  lykkedes  saa  fuldstændigt,  at  Hollænderne  i  det 
nittende  Aarhundrede  endogsaa  ikke  vidste  bedre,  end  at  Bog- 
trykkerkunsten blev  opfunden  i  Harlem  i  1423. 

Den,  som  allerførst  gav  Stødet  til,  at  Legenden  blev  be- 
kjendt  endogsaa  langt  over  Hollands  Grændser,  var  den  ita- 
lienske Historieskriver  Luigi  Guicciardini,  som  i  lang  Tid  op- 
holdt sig  i  Antwerpen  og  der  i  1566  fuldendte  en  Beskrivelse 
af  Nederlandene.  Deri  omtales  ogsaa  Legenden  om  Bogtryk- 
kerkunstens Opfindelse  i  Harlem,  dog  ligeledes  uden  Navn 
eller  Aarstal;  kun  nævnes,  at  Opfinderen  døde,  og  at  hans 
Tjener  flygtede  til  Maintz  og  der  fuldendte  Opfindelsen.  Om 
det  er  sandt,  vil  Forfatteren  ikke  afgjøre;  han  nævner  det, 
for  ikke  at  være  uretfærdig  mod  Holland  og  Harlem,  da  det 
kun  er  blevet  ham  meddeelt  derfra.  —  Guicciardinis  Beret- 
ning er  derfor  ikke  en  Pibe  Tobak  værd  som  Beviis  for  Co- 
sterlegendens  Sandhed,  men  da  hans  Værk  blev  oversat  paa 
Fransk,  Tydsk,  Engelsk,  Hollandsk  og  Latin,  tildeels  ordret 
tildeels  frit  (een  Forfatter  tilføier  saaledes  uden  videre  Aaret 
1453,  og  at  Tjeneren  var  Johan  Guttenberg),  saa  fik  Legenden 
stor  Udbredelse,  og  disse  Oversættelser  bleve  i  en  senere  Tid 
benyttede  som  ligesaa  mange  Kilder. 

Hidtil  havde  Legenden  dog  endnu  ikke  antaget  nogen 
fast  og  tiltalende  Form.  Fortjenesten  derfor  tilkommer  en 
efter  det  sextende  Aarhundredes  Begreber  meget  lærd  Mand, 
Dr.  Hadrianus  Junius,  som  blandt  Andet  en  Tidlang  har 
været  Lærer  for  Kong  Christian  IV  paa  Anbefaling  af  Fre- 
derik Il's  Livlæge,  Costerus,  en  Ven  af  Junius,  en  Stilling, 
som  han  dog  ikke  længe  beklædte.  Han  vendte  uden  at  sige 
Kongen  Farvel  tilbage  til  Harlem,  blev  der  Rector  for  den 
latinske  Skole  og  skrev  for  det  Første  en  Nomenclator,  en 
Ordbog  i  otte  Sprog,  og  endelig  hans  Bavaria,  en  almindelig 
Hollands  Historie.  Hollands  Stater  besluttede  nemlig  i  1565 
at  lade  forfatte  et  saadant  Værk  og  overdrog  Bearbeidelsen 
til  en  Dr.  de  Jonge  i  Harlem,  men  Junius  vidste  at  fortrænge 
denne  og  at  blive  ansat  istedetfor  med  en  aarlig  Understøttelse, 
og  han  forfattede  nu  efterhaanden  et  Værk,  som,  skjøndt  det 
indeholder  en  Mængde  Facta,  dog  aldeles  er  blottet  for 
Critik  og  som  Følge  deraf  fuldt  af  mange  comiske  Krøniker. 

Angaaende  Coster  fortæller  han  saaledes  Følgende :  « Der  boede 
i  1440  i  Harlem  en  vis  Lourens  Janszoon  Coster.  Han  spad- 
serede engang  efter  Maaltidet  eller  paa  en  Helligdag  i  «den 
Hout»  (en  Skov  tæt  udenfor  Byen)  og  begyndte  paa  at  skjære 
Bogstaver  af  Bøgebark.  Han  trykte  disse  Bogstaver  omvendt 
paa  Papiir  og  frembragte  paa  denne  Maade  con  amore  nogle 
Linier,  som  kunde  tjene  hans  Borneborn  (Manden  levede 
endnu  i  1483)  til  Fortegning.  Da  dette  var  lykkedes,  opfandt 
han  ved  sin  Svigersøns  Hjælp  en  bedre  Slags  Blæk,  og  han 
begyndte  derefter  at  trykke  Billeder  med  Underskrift.  En  af 
disse  Trykprøver  har  Forfatteren  seet,  det  er  en  hollandsk 
Bog  af  en  ubekjendt  Forfatter  med  Titel:  « Spiegel  onzer 
behoudenis"  (Speculum  nostræ  salutis).  Fordi  Kunsten  ikke 
strax  var  fuldkommen,  var  der  kun  trykket  paa  den  ene  Side 
af  Papiret,  men  for  Udseendets  Skyld  vare  Bladene  blevne 
klistrede  sammen  paa  Ryggen.  Derefter  har  Coster  forladt 
Trætyperne  og  er  efterhaanden  gaaet  over  først  til  Bly,  senere 
til  Tintyper.  Eesten  af  disse  ere  blevne  omdannede  til 
Viinkander,  som  endnu  i  Junius's  Tid  vare  at  see  i  Costers 
Bolig,  senere  beboet  af  hans  Barnebarnsbarn,  Gerrit  Tho- 
maszoon». 

« Opfindelsen  af  Bogtrykkerkunsten  vakte  naturligviis  me- 
gen Opsigt;  der  blev  gjort  en  god  Forretning,  og  Coster  blev 
nødt  til  at  antage  mange  Svende.  Blandt  disse  var  en  vis 
Johannes  —  hvorvidt  han  tillige  har  heddet  Faust,  skal  Junius 
ikke  kunne  sige,  men  han  formoder  det  — ,  og  denne  Arbeider 
satte  sig  grundigt  ind  i  den  nye  Kunst,  hvorefter  han  iagttog 
et  gunstigt  Tidspunkt  for  i  Julenat  1441,  da  jo  alle  Christne 
ere  henne  at  høre  Messen,  at  bryde  ind  i  Trykkeriet,  at 
pakke  alle  Typer  og  Værktøi  sammen  og  med  sit  Bytte  at 
tage  Flugten  over  Amsterdam  og  Køln  til  Maintz,  hvor  han 
aabnede  et  Værksted  og  kunde  høste  Lønnen  for  sit  Tyveri. 
Thi  det  er  afgjort,  at  der  i  1442,  altsaa  eet  Aar  senere,  med 
Costers  Typer  udkom  i  Maintz  følgende  to  Bøger:  1)  Doc- 
trinalet  af  Alexander  Gallus;  2)  Petrus  Hispanus  Tractaten. 

Alt  dette  har  Junius  erfaret  af  en  ærværdig  Olding  med  en 
Staalhjerne,  og  en  Borgemester,  som  havde  kjendt  en  Bogbinder 
Cornelis,  en  Mand  paa  80  Aar,  der  havde  været  Arbeider  hos 
Coster,  sovet  sammen  med  Slynglen  Johannes  i  samme  Seng 
og  aldrig  kunde  tale  om  dette  Tyveri  uden  at  bryde  ud  i 
Taarer  og  ønske  Forbandelse  over  Tyven«.  —  Junius  frygter 
vel  for,  at  denne  Fortælling  vil  lyde  for  Døvmands  Øre,  men 
han  haaber  dog  at  have  bidraget  Sit  til  at  hævde  Harlems 
Berømmelse. 

Vi  behøve  vistnok  ikke  at  opholde  os  et  -Bieblik  for  at 
bevise,  at  alle  Junius's  Forsikkringer  gaae  ud  paa  rene  Umulig- 
heder; kun  Hollænderne  have  ladet  sig  aldeles  forblinde  ved  deres 
Forfængelighed  og  stolet  paa  Junius  som  paa  et  Evangelium. 
Hans  Viisdom  skriver  sig  naturligviis  fra  Stamtavlen,  hvis 
Aarstal  han  er  nødt  til  at  forvandle,  da  man  jo  tidligere, 
endogsaa  i  Holland,  meget  godt  vidste,  at  Bogtrykkerkunstens 
Opfindelse  i  Maintz  skriver  sig  fra  1440.  Viinkanderne  ere 
særdeles  morsomme.  Hvorledes  kunde  de  dog  blive  til,  da  Jo- 
hannes havde  stjaalet  alle  Typer,  og  hvad  er  det  for  en  Krø- 
nike, at  Faust  trykker  i  Maintz  i  1442?  Endnu  værre  er  det, 
at  Junius  lader  trykke  en  heel  Bog  med  Trætyper,  thi  dette 
maa  ansees  for  en  Umulighed.  Ogsaa  Gutten berg  er  bleven 
beskyldt  for  at  have  trykt  med  Trætyper,  og  derfor  have  flere 
udmærkede  Træskjærere  anvendt  al  deres  Flid  for  at  gjentage 
dette  Kunststykke,  men  det  er  aldrig  lykkedes  dem  at  gjøre 
Typerne  saa  nøiagtig  qvadratiske,  at  Linien  kom  til  at  staae 
lige,  og  Trætyperne  ere  derfor  kun  et  Phantasiproduct,  frem- 
kommen ved,  at  de  første  trykte  Bøger  vare  xylographiske 
Arbeider,  det  vil  sige,  hver  enkelt  Side  var  skaaret  i  Træ, 
og  man  har  da  i  Tanken  savet  Træklodsene  i  Stykker. 

Forinden  vi  forlade  Junius,  er  det  vistnok  ikke  blottet 
for  Interesse  at  erfare  Noget  om,  hvorledes  det  egentlig  for- 
holder sig  med  selve  corpus  delicti,  nemlig  den  i  1440  trykte 
«Speculum  nostræ  salutis«,  som  jo  existerer  endnu.  —  Junius 
siger,    at  den  er  trykt  med  Trætyper;    han  har  rimeligviis 

meent,  at  den  er  trykket  xylographisk,  men  dette  er  Usand- 
hed. Bogen  er  trykt  typographisk  og  skriver  sig  endogsaa 
fra  en  yngre  Tid  end  Speculum  i  andre  Lande.  At  Trykket 
er  saa  slet,  beviser  kun,  at  Bogstaverne  have  været  meget 
afslidte  —  at  der  kun  var  trykket  paa  den  ene  Side,  for- 
klares derved,  at  der  har  været  anvendt  Reibertryk.  Aars- 
tallet  for  Bogens  Trykning  kan  vel  ikke  noiagtig  opgives, 
men  det  er  sikkert  senere  end  1470,  thi  det  første  Trykkeri 
i  Holland  skriver  sig  fra  1473,  og  det  hollandske  Speculum 
slutter  sig  da  meget  naturligt  til  den  hele  Speculumliteratur, 
som  netop  opstod  i  Slutningen  af  det  femtende  Aarhundrede. 
At  lade  Speculum  trykke  i  Harlem  allerede  i  1440  er  det 
Samme  som  at  sige,  at  det  første  Speculum  er  forfattet  i 
Nord-Nederland;  men  dette  er  utænkeligt,  da  dette  ikke  gik 
i  Spidsen  for  Civihsationen  i  Europa,  en  Rolle,  som  snarere 
kunde  tilkomme  Syd-Nederland.  —  Man  kunde  spørge,  hvor- 
fra Dr.  Junius,  som  egentlig  ikke  var  noget  opfindsomt  Ho- 
ved, har  faaet  sin  smukke  Fortælling  om  Coster.  Svaret 
herpaa  kan  næsten  gives,  thi  en  af  hans  Samtidige,  Daniel 
Speclin  i  Straszburg,  har  forfattet  en  lignende  Krønike  for  sin 
Fødebyes  Vedkommende.  Ligeledes  i  1440  opfindes  Bogtryk- 
kerkunsten her  af  Joan  Mentelin,  som  havde  en  Tjener,  Hansz 
Genszfleisch  fra  Maintz,  der  bedrager  ham  og  med  hele  Kun- 
sten flygter  til  Maintz.  Typerne  vare  skaarne  af  Træ.  — 
Der  er  altsaa  en  mærkværdig  Overeensstemmelse  mellem  disse 
to  Krøniker. 

Costerlegenden  forblev  efter  Junius's  Død  uforandret  indtil 
Aaret  1628,  da  der  opstod  en  ny  Forfatter,  som  bragte  en 
fuldstændig  Forvirring  i  hele  Eventyret.  Det  er  en  Digter, 
kaldet  Scrivius,  som  giver  Sagnet  noget  mere  poetisk  Colorit 
og  forherliger  Bogtrykkerkunstens  Opfinder  i  et  stort  Digt, 
kaldet  Lavre  Grans.  Lader  os  høre,  hvad  dette  meddeler  os: 
«I  Aaret  1420  spadserede  Magistratspersonen  og  Gjæstgiver 
Louwerys  Janszoen  i  «den  Hout»).  Det  havde  nylig  blæst 
temmelig  stærkt,  og  Manden  tager  da  tilfældigviis  nogle  Grene 

op,  ikke  længere  af  Bøge-  men  af  Egetræ,  hvori  han  skærer  fire 
Bogstaver.  Grenen  vikles  i  et  Stykke  Papiir,  og  uden  at  tænke 
paa  de  store  Ting,  som  vente  ham  falder  Louwerys  uformærket 
i  Søvn.  Imidlertid  trækker  et  Uveir  op,  den  milde  Regn  naaer 
Papiirom slaget,  og  —  hvad  enten  det  nu  er  ved  Jorden  eller 
Egebarken  —  der  danner  sig  et  coloreret  Aftryk  af  de  fire  Bog- 
staver paa  Papiret.  Et  heftigt  Tordenslag  vækker  den  sovende 
Gjæstgiver,  han  seer  Aftrykket  paa  Papiret  og .  .  .  Xylogra- 
phien  er  opfunden.  Dog,  hvorlænge  var  Adam  i  Paradiis; 
næppe  havde  Opfinderen  sat  et  Trykkeri  igang,  førend  Tje- 
neren, denne  Døgenigt,  en  Julenat  forsvandt  med  alle  Appa- 
raterne; kan  det  da  undre  Nogen,  at  Opfinderen  ikke  længere 
har  Lyst  til  at  tage  fat  paa  Sagen  efter  dette  bedrøvelige 
Udfald,  ja  end  ikke,  efterat  han  har  faaet  at  vide,  at  Tyven, 
Johan  Guttenberg  i  egen  Person,  har  trykket  en  Doctrinale  i 
Maintz  i  1442  ?» 

Man  har  her  et  ganske  interessant  Exempel  paa,  hvad 
der  kan  udrettes  ved  at  fortælle  Løgne  paa  Tryk;  thi  ved  sit 
Digt  sætter  Scrivius  ikke  sig  selv,  men  en  Anden  efter  Døden 
et  saadant  Minde,  at  den  taknemmelige  Efterverden  har  sat 
ham  to  Statuer  af  Steen,  har  udgivet  Sølv-  og  Bronce-Medailler 
til  hans  Ære,  har  lavet  utallige  Portraiter  af  den  Udødelige, 
har  beviist  hans  grevehge  Herkomst,  har  udgivet  hans  Haand- 
tegninger,  Biographi  etc.  etc.  Beviserne  for  Scrivius's  For- 
sikkringer  maae  ogsaa  være  slaaende,  thi  Digteren  erklærer 
den  for  Atheist,  som  tvivler  paa,  at  den  store  Opfinders  Por- 
trait,  som  findes  foran  i  Digtet,  er  ægte,  uagtet  det  aldrig  har 
kunnet  oplyses,  hvorfra  han  har  faaet  det. 

Med  Rette  spørger  man,  hvorledes  Scrivius  pludselig  faaer 
fat  i  Aarstallet  1428,  da  dog  Harlem  hidtil  kun  havde  gjort 
Fordring  paa,  at  Bogtrykkerkunsten  var  opfunden  indenfor 
dens  Mure  i  1440.  Dette  er  gaaet  saaledes  til.  En  jødisk 
Forfatter,  Rabbi  Joseph  Sacerdos,  udgav  en  Krønike  i  Aaret 
1554,  hvori  han  omtaler,  at  han  har  seet  en  Bog,  som  var 
trykt  i  Venedig  i  1428,  og  Scrivius,  som  læser  dette,  slutter 

meget  logisk,  som  følger :  Naar  der  er  trykt  en  Bog  i  Vene- 
dig i  1428,  saa  kan  Maintz  umulig  tilrane  sig  Æren  for  at 
være  den  første  By,  hvor  der  er  trykt.  Det  er  aldeles  vist, 
at  Bogtrykkerkunsten  er  opfunden  i  Harlem ,  altsaa  maa  der 
ogsaa  være  trykt  i  Harlem  i  1428,  NB,  ved  Xylographi,  saa- 
ledes  som  Scrivius  allerede  har  været  saa  god  at  fortælle  os. 
Senere  Costerforfattere  ere  dog  ikke  blevne  staaende  ved 
Aarstallet  1428;  man  svingede  frem  og  tilbage  imellem  1420 
og  1430,  men  da  det  i  det  nittende  x4.arhundredes  Begyn- 
delse var  nødvendigt  at  have  et  bestemt  Aarstal  for  at  kunne 
feire  Bogtrykkerkunstens  Firehundredeaarsfest,  blev  en  Com- 
mission  udnævnt  for  at  klare  dette  særdeles  vanskelige  Spørgs- 
maal.  Heldigviis  opdagede  denne  i  nogle  gamle  Actstykker, 
at  Skoven  «den  Hout»,  Stedet  for  Opfindelsens  Fremkomst, 
var  bleven  omhugget  i  1426.  Opfindelsen  maatte  altsaa  være 
falden  mellem  1426  og  1420,  og  hvad  var  da  vel  rimeligere  end 
at  antage  Aaret  1423,  der  laa  midt  imellem  begge  Grænd- 
ser,  som  Opfindelsesaaret?  Firehundredeaarsfesten  blev  der- 
for feiret  Anno  1823,  og  hvert  Barn  veed  nu  til  Punkt  og 
Prikke,  at  Bogtrykkerkunsten  blev  opfundet  i  Harlem  1423. 
De  af  vore  Læsere,  som  blot  med  nogen  Opmærksomhed 
have  fulgt  Legendens  Udvikling,  ville  vistnok  falde  i  Forbau- 
selse  over,  at  man  har  sat  Aarstallet  1423  som  det  Tidspunkt, 
da  Opfindelsen  fandt  Sted,  da  det  jo  bestemt  fremgaaer  af 
Harlems  Archiver,  at  den  brave  Laures  Coster  endnu  i  1483 
var  saa  rørig,  at  han  kunde  drage  til  en  anden  By.  Dog, 
Scrivius  har  paa  en  meget  genial  Maade  fjernet  denne  Van- 
skelighed ved  at  lade  en  ganske  anden  Person  optræde  paa 
Legendens  Skueplads,  og  det  er  denne  Mand,  som  vi  nu  et 
øieblik  skulle  opholde  os  ved.  Af  Harlems  Archiver  frem- 
gaaer det,  at  der  i  Begyndelsen  af  det  femtende  Aarhundrede 
i  Byen  har  boet  en  Mand,  som  hed  Louwerys  Janszoen.  Han 
var  Viinhandler  og  Gjæstgiver,  men  tillige  Magistratsperson 
«Vir  consularis').  Skattemester  og  Hospitalsforstander ;  han  døde 
i  Aaret  1439,  uden  at  hans  Liv  har  tildraget  sig  nogen  Op- 

mærksomhed ,  da  han  kun  nævnes  ved  endeel  Regninger 
og  ved  enkelte  Reiser,  som  han  i  sine  forskjellige  Stillinger 
gjorde  til  andre  Byer.  —  Ogsaa  denne  Mands  Minde  har  Byen 
desuagtet  hædret  ved  en  prægtig  Statue. 

Da  Scrivius  nemlig  havde  opgivet  Aaret  1440,  bestræbte 
han  sig  for  at  finde  noget  Nærmere  i  Byens  Archiver  angaaende 
Opfinderen  i  Aarene  foran  dette  Tidspunkt  og  fandt  da  et 
Magistratsbrev  fra  1431,  hvoraf  det  fremgik,  at  der  dengang 
i  Byen  boede  den  før  nævnte  Louwerys  Janszoen.  Uden  at  un- 
dersøge Sagen  nærmere  sluttede  han  strax  uden  videre  at  Bog- 
trykkerkunstens Opfinder  og  denne  Mand  vare  en  og  samme 
Person,  thi  de  havde  jo  samme  Fornavn,  og  hvad  Efternavnet 
Coster  angik,  saa  havde  Junius  allerede  fremsat  den  Paastand, 
at  det  egentlig  kun  var  et  Tilnavn,  begrundet  i  hans  Stilling 
som  « Coster-)  (Kirkeopsynsmand).  Fra  nu  af  forsvinder  Lyse- 
støberen aldeles  fra  Skuepladsen;  han  passede  ikke  længere  i 
Costertilhængernes  Kram,  og  en  ny  Stjerne  dukker  op,  som 
først  i  Aaret  1870  for  stedse  er  stødt  bort  fra  den  Hæders- 
plads, hans  Efterkommere  tilkjendte  ham  i  Verdenshistorien. 

De  her  nævnte  Forfattere,  Junius  og  Scrivius,  ere  Hoved- 
kilderne for  Hollands  Paastand  om,  at  det  har  Æren  af  Bog- 
trykkerkunstens Opfindelse;  de  modsige  rigtignok  hinanden 
paa  det  Bestemteste,  og  i  den  udenlandske  Literatur  findes 
allerede  tidlig  Beviser  for  det  Uholdbare  i  deres  Paastande, 
saaledes  af  Nandé  1630  og  af  Malinkrot  i  1639,  men  Intet 
syntes  at  kunne  rokke  Costertroen  længere,  ja  man  havde 
endogsaa  den  Frækhed  fuldstændig  at  ignorere  ethvert  Forsvar 
for  Maintz's  Berømmelse,  og  saadanne  bleve  kun  betragtede  som 
Angreb  paa  Harlem,  der  allerede  fra  gammel  Tid  af  havde 
dyrket  Bogtrykkerkunsten.  —  Det  hollandske  Folk  vedblev 
altsaa  i  hele  det  syttende  og  attende  Aarhundrede  at  troe 
paa  Coster;  det  oprettede  ham  en  Statue  af  Steen  i  1722, 
(NB.  for  Louwerys  Janszoen  f  1439),  og  en  utallig  Mængde 
Forfattere  vedbleve  fremdeles  med  at  modificere  Legenden, 
skjøndt  ikke  væsentlig.   (Iblandt  disse  fandtes^ ogsaa  en  Tyd- 

sker,  Joh.  Christ.  Seiz).  Vi  ville  ikke  opholde  os  ved  nogen 
af  disse  interessante  Ammestuehistorier,  som  ikke  længere 
have  den  mindste  Interesse;  thi  det  bliver  paa  Tide,  at  vi  som 
Slutning  paa  denne  korte  Afhandling  angive,  hvorledes  Viden- 
skabsmændene fra  det  nittende  Aarhundrede  have  behandlet 
Costerlegenden.  Det  Eneste,  som  fortjener  at  bemærkes, 
er,  at  de  Forfattere  fra  det  attende  Aarhundrede,  som  have 
omtalt  Costers  Opfindelse,  næsten  alle  ere  enige  i,  at  Manden 
ikke  har  trykket  med  Metaltyper,  men  kun  med  Trætyper, 
som  skulle  have  været  bevægelige,  ja,  nogle  ere  saa  naive, 
at  de  ene  og  alene  gjøre  Coster  til  Xylograph  og  Xylogra- 
phiens  Opfinder  uden  at  tænke  paa,  hvor  uendelig  langt  Træ- 
skæreren staaer  fra  Bogtrykkerkunsten,  om  han  saa  xylogra- 
phisk  har  frembragt  nok  saa  mange  Bøger.  For  en  forstan- 
dig Hollænder,  som  vilde  undersøge  Costerlegenden  noget 
nøiere,  vilde  det  ved  dette  Aarhundredes  Begyndelse  have 
været  en  let  Sag  at  bevise  dens  falske  historiske  Grundlag, 
selv  uden  at  være  i  Besiddelse  af  Laures  Janszoon  Costers 
originale  Stamtavle,  som  kom  for  Dagens  Lys  i  1807  i  Ley- 
den  ved  en  Auction,  og  hvoraf  det  let  sees,  at  Aarstallet 
1440  er  forfalsket.  Dog  see,  hvad  der  skeer.  Aaret  1823, 
hvori  ifølge  Harlemmernes  Opfattelse  Bogtrykkerkunstens  fjerde 
Aarhundredesfest  skulde  høitidelig  holdes,  nærmede  sig  med 
stærke  Skridt,  og  for  at  styrke  de  Svage  i  Aanden  udstillede 
det  harlemske  Videnskabsselskab  en  Priisopgave,  hvis  Besva- 
relse skulde  gaae  ud  paa  at  bevise  Harlems  Ket  til  at  være 
Bogtrykkerkunstens  Hjem.  Raabet  var  ikke  forgjæves,  Hr. 
Jacobus  Roning,  ovenikjøbet  Doctor  Juris,  som  havde  faaet 
Costers  Slægtregister  i  Eie,  paatog  sig  Arbeidet,  og  i  1816 
fremlagde  han  sin  Besvarelse  for  Selskabet,  som  tilkjendte 
ham  Guldmedaillen  i  Betragtning  af  de  videnskabelige  Beviser, 
Forfatteren  havde  givet  for  Sandheden  af  Costerlegenden.  Ko- 
ning  kom  i  sin  Besvarelse  til  følgende  Resultat:  Lourens 
Janszoon,  « Coster  »>  ved  den  store  Kirke,  blev  født  c.  1370  og 
døde  1439.     I  Aaret  1422  opfandt  han  Xylographien,  senere 

tillige  Typographien,  saa  at  det  lykkedes  ham  i  1430  at 
trykke  det  første  (det  sidste)  hollandske  Speculum  med 
støbte  Typer.  Hvad  Tyveriet  angaaer,  saa  blev  dette  forøvet 
af  Guttenbergs  Broder,  Frielo  Gensfleisch,  og  Opfinderen  døde 
kort  Tid  derefter.  —  For  at  give  nogle  Exempler  paa  det 
Værd,  Hr.  Konings  Besvarelse  har  som  videnskabeligt  Arbeide, 
skulle  vi  blot  anføre,  hvorledes  han  beviser,  at  Bogtrykker- 
kunsten er  opfundet  i  Aaret  1422 ,  og  derpaa  støtter  sit 
Udsagn  om,  at  Tyveriet  er  blevet  forøvet  i  1439  af  Frielo 
Gensfleisch.  Man  skulde  ikke  troe  det  muligt,  at  de  meget 
reale  Hollændere  endogsaa  et  øieblik  kunde  være  i  Tvivl,  om 
at  Forfatteren  enten  maatte  være  en  Bedrager  eller  en  Daare, 
naar  de  læste  hans  Argumentationer  —  dog.  Troen  kan  jo 
flytte  Bjerge. 

Hr.  Koning  siger  saaledes:  Det  er  lykkedes  mig  at 
komme  i  Besiddelse  af  Costers  oprindelige  Slægteregister, 
skreven  paa  Pergament,  og  ved  Hjælp  af  dette  overordentlig 
vigtige  Document  kan  jeg  bevise,  at  Laurens  (Coster?)  har 
opfundet  Bogtrykkerkunsten  i  1422,  thi  Stamtavlen  viser,  at 
Coster  er  født  i  1370,  at  hans  Datter  Lucia  blev  født  1393, 
at  hun  i  en  Alder  af  22  Aar  giftede  sig  med  Thomas  Pie- 
terszoon  og  fra  Aarene  1416-1422  fik  eet  eller  flere  Børn, 
som  altsaa  i  Aaret  1422  vare  fra  to  til  sex  eller  syv  Aar 
gamle.  De  vare  altsaa  i  det  Aar  netop  i  den  Alder,  hvori 
nogle  trykte  Linier  kunde  være  dem  til  Nytte  og  Adspredelse, 
og  deres  Bedstefader,  den  gode  Laures  Janszoon,  har  altsaa 
snarest  dengang  tænkt  paa  selv  at  skære  Bogstaver  i  "den 
Hout»  og  til  selv  at  trykke.  —  Er  det  ikke  rørende  at  see  disse 
uskyldige  Smaae  i  Tanken  udstrække  deres  Hænder  henimod 
Bedstefaderen  for  af  ham  at  erholde  de  saa  møisommeligt 
tilveiebragte  Billeder  med  typographisk  Tryk?  —  Og  denne 
Sniksnak  slugte  Publicum  med  stor  Fornaielse,  saaledes  at 
Folket  blev  modent  til  i  1823  at  feire  Costers  Firehun- 
dredeaarsfest ;  thi  de  Konings  Værk  var  jo  priisbelønnet,  lærde 
Professorer  havde  omtalt  det  med  den  største  Anerkj endelse. 

medens  Bedrageren,  som  selv  eiede  Costers  Stamtavle,  hvor- 
paa  der  jo  tydeligt  nok  stod,  at  Coster  »bracht  de  erste  print 
in  die  werlt  in  1446»,  ikke  turde  komme  frem  med  den  eller 
lade  den  trykke.  Beviset  for  Tyveriet  støtter  sig  saaledes, 
siger  de  Koning,  for  det  første  paa  den  Omstændighed,  at 
der  i  en  hollandsk  og  en  latinsk  Udgave  af  Speculum  er 
brugt  tyve  Blade  Xylographi  og  to  Blade  med  smaae  Typer, 
saa  at  altsaa  Frielo  Gensfleisch  af  disse  to  Udgaver 
har  medtaget  nogle  Blade  for  desto  lettere  at  kunne  komme 
ud  af  Byen,  og  dernæst  giver  Harlems  Archiv  afgjørende 
Beviser  for,  at  det  maa  have  været  i  1439,  thi  netop  i  det 
Aar  sendes  Byskriveren  ni  Gange  til  Amsterdam  angaaende 
Retsspørgsmaal,  og  den  første  Gang  faldt  netop  i  de  sidste 
Dage  af  Julen  1439.  «0m  end  Aarsagen  til  denne  Sen- 
delse  ikke  nævnes«,  siger  Koning,  »maa  den  ikke  desto- 
mindre  tildrage  sig  vor  høieste  Opmærksomhed,  da  Saadant 
ellers  aldrig  fandt  Sted,  og  vi  kunne  derfor  kun  tænke  os, 
at  det  har  været  Harlem  magtpaaliggende  at  gjøre  Efterforsk- 
ninger efter  den  frække  Tyv,  Gensfleisch,  som  jo  var  draget 
til  Amsterdam  og  der  i  nogen  Tid  havde  holdt  sig  skjult«. 
Derimod  fortier  Koning,  at  der  ogsaa  blev  sendt  Magistrats- 
personer  til  andre  Byer,  og  meget  uheldigt  er  det,  at  han 
saasnart  har  glemt,  hvad  der  staaer  anført  nogle  Sider  tid- 
ligere i  hans  Afhandling,  nemlig  at  der  i  1439  i  Byen  her- 
skede en  meget  ondartet  og  smitsom  Sygdom,  som  muligviis 
har  været  Aarsagen  til  Laures  Janszoons  Død,  og  som  nød- 
vendiggjorde flere  Sikkerhedsforanstaltninger. 

Alt  det,  som  Koning  faaer  at  vide,  ved  blot  at  see  paa 
selve  Aftrykket  af  Speculum,  grændser  næsten  til  det  Utro- 
lige; han  faaer  derved  tillige  Leilighed  til  at  vise  sin  store 
Kj ondskab  til  de  forskjellige  Typer,  hvormed  de  første  Bøger 
ere  trykte,  samt  de  Papiirmærker,  som  dengang  gik  i  Han- 
delen, men  altid  er  han  aldeles  paa  Vildspor,  thi  baade 
Typerne  og  Papiret  vise  med    stor  Bestemthed,   at  Speculum 

er  trykket  ikke  inden  1439,  men  mindst  35  Aar  senere  med 
meget  afslidte  Typer. 

Dette  er  Vægten  af  Konings  videnskabelige  Beviser  for 
Bogtrykkerkunstens  Opfindelse  i  Harlem,  et  Arbeide,  som 
mere  end  noget  Andet  har  bidraget  til  at  aabne  Udlandets 
Øine  for  Hollændernes  latterlige  Paafund,  thi  selv  den  daar- 
ligste  Skoledreng  vilde  have  skammet  sig  ved  at  levere  et 
saadant  Arbeide.  Vel  blev  Konings  Afhandling  ikke  ube- 
rørt af  Critiken,  og  navnlig  sagde  Hollands  historiske  Ro- 
manforfatter, Dr.  van  Lennep,  i  1817,  at  Koning  havde  skadet 
Harlems  Sag  mere  end  nogen  Anden,  men  dette  kunde  ikke 
forhindre  den  latterlige  Jubelfest  i  1823,  da  der  i  «denHout») 
blev  oprettet  et  Mindesmærke  til  Ære  for  Coster  paa  det 
Sted,  hvor  han  først  skar  Trætyper  af  Bagebark,  da  der  blev 
slaaet  Sølv-  og  Broncemedailler  til  hans  Ære,  og  da  Kong 
Wilhelm  I  paa  egen  Bekostning  lod  oprette  en  Mindesteen  i 
Kirken  til  hans  Ære. 

Endnu  engang  i  1824  tager  den  ærlige  van  Lennep  Or- 
det og  udraaber:  «Det  nederlandske  Folk  bliver  paa  den 
skammeligste  Maade  bedraget  med  Hensyn  til  Laures  Coster, 
og  alle  Actstykker,  som  kunne  kaste  noget  Lys  over  ham,  paa 
den  skjændigste  Maade  fordreiede»;  men  han  raaberkuni  ør- 
kenen. Folkets  Forfængelighed  taaler  ikke,  at  Sandheden 
kommer  for  Dagen ;  man  har  løiet  altfor  stærkt  til  med  Ære 
at  kunne  trække  sig  tilbage,  altsaa  vedbliver  man  i  Løgnen 
uden  at  bekymre  sig  om,  at  flere,  baade  franske  og  tydske. 
Forfattere,  gjøre  sig  den  Uleilighed  at  vise  Costerlegenden  i 
hele  dens  usle  Nøgenhed.  Efter  Konings  Død  træder  et  Trium- 
virat, Pastor,  Dr.  de  Vries,  Borgemester  i  Harlem  Noordziek 
og  Jac  Scheltema,  i  Skranken  for  den  dobbelte  Helt  Coster, 
og  den  eneste  Indrømmelse,  der  efterhaanden  gjøres,  er,  at 
Coster  ikke  har  opfundet  Xylographien  eller  trykt  noget  af 
alle  de  mange  xylographiske  Værker,  som  man  i  tidligere 
Tider  havde  tillagt  ham.  Desto  bestemtere  fastholdes  Paa- 
standen  om ,    at  han  har  været  Typographiens  Opfinder,   og 

næsten  hverandet  Aar  sende  de  nævnte  Herrer  ynkelige  Ar- 
tikler ud  i  Verden  for  at  holde  Publicum  i  Aande,  thi  Borge - 
mester  Noordziek  omgaaes  med  den  stolte  Tanke  at  reise  den 
ædle  Gjæstgiver,  Menneskehedens  Velgjorer,  en  stor  Statue 
af  Bronce  for  at  styrke  sig  selv  og  Andre  i  Troen  paa  Halv- 
guden Coster.  Intet  Middel  spares  for  at  naae  Maalet;  en 
populair  Beskrivelse  af  Costers  Liv  og  Virksomhed  med  mange 
Staalstik  sættes  i  Omløb,  og  da  denne  Piece  sælges  i  flere 
Tusinde  Exemplarer,  indkomme  derved  de  første  Midler  til 
at  lægge  Haanden  paa  Værket.  Dog,  hvem  skal  Statuen 
gjælde,  enten  Magistratspersonen  Laures  Janszoon  eller  Lyse- 
støberen Laurens  Janszoon  Coster?  Thi  Gerrit  Thomaszoons 
Slægtregister  kan  ikke  længere  holdes  skjult,  og  deraf  frem- 
gaaer  det  jo  bestemt,  at  den  første  Person  først  bragte  Bog- 
trykkerkunsten ud  i  Verden  i  1446,  hvad  der  altsaa  egentlig  er 
i  fuldstændig  Modstrid  med  Scrivius's  Forsikkringer.  Borge- 
mesteren holdt  fast  paa  den  ærværdige  Laures  Janszoon,  men 
Byens  Archivar  var  nu  kommen  paa  det  Kene  med,  at  den 
i  Slægtregisteret  nævnte  Laurens  Janszoon  Coster  maatte  være 
den  samme  Person,  der  i  Archi verne  blev  nævnt  som  Lyse- 
staber,  men  ikke  vir  consularis,  som  døde  i  1439.  Han 
modsatte  sig  derfor  paa  det  Allerbestemteste,  at  Statuen  atter 
skulde  oprettes  for  Janszoon.  —  Desværre  havde  denne  Mod- 
stand intet  andet  Resultat,  end  at  der  blev  sluttet  Forlig 
imellem  Costerianerne,  thi  Archivaren  fik  Løfte  om,  at  Bil- 
ledet skulde  fremstille  Laurens  Janszoon  Coster,  og  at  Dr.  de 
Vries  skulde  undlade  at  anbringe  Ordene  vir  consularis  og 
Janszoons  Vaaben  paa  Statuens  Fodstykke,  imod  at  han  paa 
sin  Side  skulde  tie  om  Lysestøberen,  saalænge  de  Vries  levede. 
Dette  utilladelige  Maskepi  kom  i  Stand  i  Aaret  1847  og 
havde  altsaa  kun  tilfølge,  at  Indbyderne  ligefrem  bedroge 
Folk  for  deres  Penge;  thi  der  blev  lovet  dem  en  Statue  af 
en  i  1439  død  Person,  som  endnu  stedse,  i  Folkebevidstheden  i 
det  Mindste,  var  den  rette  Opfinder,  medens  man  i  al  Hem- 
melighed fremstillede  en  anden,  som  den  store  Masse  aldeles 


Den  harlemske  Costerlegende.  251 

ikke  kj endte  Noget  til.  Statuens  Fodstykke  bar  følgende  Ind- 
skrift: "Laurens  Janszoon  Coster.  Det  nederlandske  Folks 
Paaskjønnelse.  Opfinder  af  Bogtrykkerkunsten  med  bevæge- 
lige, af  Metal  støbte  Typer«. 

Man  vil  vistnok  længe  forgjæves  søge  efter  en  større 
national  Skandale  end  den,  som  blev  opført  i  Harlem  i  1856, 
og  til  hvad  Nytte?  Kun  for  at  tilfredsstille  Folkets  Forfænge- 
lighed, fordi  man  ikke  havde  Mod  til  at  rive  Bindet  fra  det 
bedragne  Folks  ørne.  Selv  om  man  endnu  ikke  i  1856 
kj  endte  Forfalskningen  af  Costers  Stamtavle,  selv  om  Et  og 
Andet  først  senere  er  blevet  oplyst,  saa  kunde  enhver  Viden- 
skabsmand, ja  enhver  Lægmand  dengang  have  vidst,  at  Co- 
sters Adkomst  til  at  være  Bogtrykkerkunstens  Opfinder  var 
overordenthg  tvivlsom.  Ingen  Køst  hverken  fra  Univer- 
siteterne eller  fra  Pressen  søgte  at  forhindre  Skandalen,  og 
dette  har  til  Følge,  at  hele  Nationen  maa  bære  Ansvaret  for 
den  i  Harlem  opførte  Comedie.  Costertilhængernes  sidste  Ord 
udkom  i  1867.  Desuden  et  Gjensvar  paa  dette  Værk  i  1871, 
hvori  Hollands  Adkomst  til  Bogtrykkerkunsten  forsvares  ved 
den  kølnske  Legende.  En  ny  Stjerne  blandt  disse  Folk 
meddeler  Verden  den  vigtige  Nyhed,  at  den  i  1483  fra  Har- 
lem afreiste  Lysestøber  og  Gjæstgiver  Laurens  Coster  har 
opfundet  Bogtrykkerkunsten.  Han  er  den  samme  Person 
som  vir  consularis  Laurens  Janszoon,  som  døde  i 
Aaret  1439! 

Her  kunne  vi  heldigviis  slutte  Costerlegenden,  thi  man  har 
faaet  mere  end  Nok  af  alle  disse  taabelige  Historier.  I  1870 
vaagnede  Archivarens  Samvittighed,  og  han  meddelte  Bedra- 
geriet angaaende  den  i  1856  opførte  Statue.  Dr.  van  der 
Linde  opdager  Forfalskningen  af  Slægtregisteret  og  leverer  en 
knusende  Critik,  hvoraf  denne  Artikel  er  et  kort  Uddrag, 
af  hele  Costerliteraturen.  Herved  aabnes  Folkets  -Oine, 
Bygningen  styrter  sammen,  og  ingen  Hollænder  troer  læn- 
gere paa  Coster.      Kun  Harlem  gjør  en  Undtagelse;  den  er 

døv,  den  lader,  som  om  Intet  er  blevet  opdaget,  og  foreviser 
endnu  stedse  sit  Barnumcabinet,  indtil  den  engang  vil  ind- 
see,  at  dens  Ære  fordrer,  at  Lysestøberen  smeltes  om  for  at 
opstaae  som  Johan  Guttenberg,  Bogtrykkerkunstens  eneste 
Opfinder. 

P.   N.   NiEUWENHDIS. 


Jolm  Wilkes/) 

Folkelige  Bevægelser  i  London. 

Jt  reden  i  Paris,  som  sluttedes  mellem  England  og  Frankrig 
i  Aaret  1763,  havde  mødt  en  stærk  Opposition  hos  en  stor 
Deel  af  det  engelske  Folk,  som  meente,  at  Freden  gav  Landet 
langt  ringere  Fordele,  end  det  kunde  vente.  William  Pitt 
lod  sig  syg  bære  til  det  regjerings venlige  Parlament  og  søgte, 
skjøndt  forgjæves,  med  al  sin  Veltalenhed  at  bekæmpe  Planen 
om  en  Lykønskningsadresse,  som  Huset  vilde  sende  Kongen. 
Hans  Mening  var,  at  England  ikke  burde  nedlægge  Vaabnene, 
før  Frankrig  havde  mistet  sin  sidste  Coloni.  « Frankrig  er  os 
især  farlig  som  Handels-  og  Sømagt  ....  1  give  Frankrig 
Muligheden  af  at  gjenoprette  sin  Marine!«  Og  det  var  netop 
den  fremherskende  Tanke  i  England,  som  den  store  Stats- 
mand gav  Ord.  Lederen  af  Ministeriet,  Lord  Bute,  saae  sig 
kort  efter  Freden  nødt  til  at  indgive  sin  Dimission,  da  han 
næsten  ingen  andre  Tilhængere  havde  udenfor  Parlamentet 
end  Kongen  selv,  den  indskrænkede  Georg  HI,  skjøndt  denne 
søgte  at  beholde  ham:  han  havde  altfor  stor  Forestilling  om 
Kongemagten  til  at  tage  Hensyn  til  Folkets  Afsky  for  Mini- 


*)  Kilder:  C ormi ck :  History  of  England  1760— 1783,  3voI.  Bels- 
ham:  Memoirs  of  the  reign  of  George  III.  4vol.  London  1796. 
Al  mon:  Correspondance  of  the  late  John  Wilkes  and  Memoirs  of 
his  life.  4vol.  London  1805.  Schlosser:  Geschichte  des  18teH 
Jahrhunderts.  3die  Bind.  Heidelberg  1844.  Wilkes  Jests  or 
the  Patriot  wit.     London  1770. 


254  John  Wilkes. 

steren.  Af  de  mange  vexlende  Ministerier,  som  nu  fulgte  i 
England  i  den  næste  Snees  Aar,  ere  især  Grenvilles  og  Graf- 
tons mærkværdige,  fordi  de  for  at  behage  Kongen  forledte 
deres  Venner  og  det  af  dem  sammensatte  Parlament  til  Skridt, 
som  gjorde  Kongen  og  hele  Regjeringen  forhadt  hos  Folket. 
Lord  Grenville,  som  overtog  Styrelsen  efter  Lord  Bute,  havde 
blandt  Andet  faaet  den  Opgave  af  Kongen  at  bekæmpe  de 
Angreb,  som  i  Aviser  og  Flyveskrifter  rettedes  mod  Freden 
med  Frankrig,  og  dette  bevægede  ham  til  en  Handling,  som 
skaffede  en  fuldstændig  uværdig  Mand  Udødelighed  og 
gjorde  London  til  et  Bytte  for  larmende  Uroligheder  og  blodige 
Optrin  uden  noget  egentlig  alvorligt  Maal  for  -Oie.  Dog 
blev  dette  ikke  uden  Betydning  for  Fremtiden;  thi  det  kom 
til  at  betegne  et  Fremskridt  i  det  engelske  Demokraties 
Historie. 

I  April  Maaned  1765  sluttede  Kongen  Parlamentets  Sam- 
ling med  en  Tale,  hvori  han  berørte  Freden  og  de  hæderlige 
og  fordeelagtige  Betingelser,  der  vare  opnaaede  ved  den. 
Denne  Tale  blev  den  23de  April  angrebet  i  et  Oppositions- 
blad paa  en  endog  for  de  daværende  engelske  Forhold  uhørt 
fræk  Maade,  forbundet  med  et  personligt  og  meget  usømme- 
ligt Udfald  mod  Kongen,  som  ligefrem  kaldtes  en  Løgner. 
Artiklen  stod  i  Bladet  « Nordbritten  Nr.  45 »,  og  Redacteuren 
af  dette  Blad  og  Forfatteren  til  denne  Artikkel  var  John 
Wilkes,  Medlem  af  Parlamentet.  Denne  Mand  havde  ført  et 
høist  udsvævende  Levnet  og  været  en  ivrig  Deeltager  i  de 
Orgier,  som  det  engelske  Aristokrati  ligesom  det  franske  fandt 
Behag  i.  Wilkes  havde  gjentagne  Gange  henvendt  sig  til 
Regjeringen  for  at  faae  et  Embede,  som  kunde  forbedre  hans 
ødelagte  Pengeaffairer,  men  havde  Intet  opnaaet,  meest  paa 
Grund  af  det  slette  Ry,  han  stod  i.  Hans  fornemme  Ven- 
ner havde  da  skaffet  ham  ind  i  Parlamentet  og  benyttede 
ham  nu  som  Avisskriver  og  Forfatter  til  Flyveskrifter,  hvortil 
han  ogsaa  havde  et  særligt  Talent,  da  han  kunde  skrive 
vittigt,  ondskabsfuldt  og  flydende  og  aldrig  hævede  sine  Tanker 

eller  sit  Sprog  over  det  Almindelige,  og  altsaa  bedst  kunde 
vække  Pøbelens  Lidenskaber  og  Fordomme. 

Endskjøndt  Regjeringen  som  sagt  var  vant  til  en  tem- 
melig ublid  Behandling  af  Dagpressen  og  ellers  fandt  det 
klogest  at  oversee  det,  meente  den  dog  at  burde  skride  ind 
her,  men  den  foer  saa  voldsomt  og  hastigt  frem  mod  Forfat- 
teren, at  den  derved  kom  til  at  krænke  Lovformerne  og  gav 
sine  Fjender  mægtige  Vaaben  i  Hænde.  Der  blev  udstedt 
en  simpel  Arrestbefaling,  underskrevet  af  den  ene  Statsse- 
cretair.  Lord  Halifax,  mod  Forfatteren,  Udgiveren  og  Tryk- 
keren af  dette  oprørske  Skrift,  uden  nogen  Angivelse  af  For- 
brydelsen eller  Navnene  paa  Personerne.  Og  heri  laa  den 
egentlige  Feil,  som  bevirkede,  at  Sagen  efterhaanden  fik  en 
saa  stor  Betydning.  Statssecretairen  har  nemlig  Lov  til  at 
lade  Enhver  fængsle,  men  er  forpligtet  til  i  Arrestbefalingen 
at  nævne  Personens  Navn,  Beskyldningerne  mod  ham  og  det 
Sted  i  Loven,  hvorpaa  man  støtter  hans  Fængsling.  Og  hertil 
kom  endnu  —  og  det  var  det  værste  — at  Wilkes  som  Parlaments- 
medlem kun  kunde  fængsles  for  Fredsbrud  eller  en  Livssag. 

Udgiveren  (Kearslay)  og  flere  Bogtrykkere  ble  ve  nu  arre- 
sterede. Men  da  Kongens  Betjente  om  Aftenen  den  29de 
April  fremstillede  sig  i  Wilkes'  Bolig  og  viste  ham  Arrest- 
ordren, saae  denne  strax  det  Mangelfulde  ved  den,  negtede 
bestemt  at  følge  og  truede  Enhver,  som  vovede  at  lægge 
Haand  paa  ham,  en  fri  Englænder,  i  hans  eget  Huus.  Be- 
tjentene fandt  det  da  raadeligst  at  gaae,  men  kom  næste 
Morgen  igjen  for  tildeels  med  Magt  at  føre  ham  i  en  Vogn 
til  Statssecretairen.  Her  negtede  han  at  besvare  alle  Spørgs- 
maal,  og  da  der  tilsidst  blev  spurgt  ham,  om  han  helst  vilde 
være  Fange  i  sit  eget  Huus,  i  Tower  eller  i  Newgate,  svarede 
han,  at  han  kun  fordrede  sin  Frihed,  ellers  var  alt  ham  lige- 
gyldigt. Han  blev  da  ført  til  Tower,  hvor  han  blev  holdt  i 
streng  Afsondring  uden  at  faae  Lov  til  at  tale  med  Nogen. 
Hans  Bolig  blev  undersøgt,  og  alle  hans  Papirer  bleve  be- 
slaglagte. 

Denne  Fængsling  vakte  uhyre  Røre  i  London  og  blev 
fremstillet  som  en  Krænkelse  af  den  engelske  Borgers  Ret- 
tigheder, som  et  Brud  paa  Forfatningen.  Hans  Venner  søgte 
strax  at  udvirke  en  anden  Befaling*),  for  at  det  kunde  blive 
undersøgt,  om  han  var  bleven  lovligt  arresteret.  Wilkes  blev 
da  stillet  for  en  Civilret  (court  of  common  pleas)  i  Westmin- 
sterhall,  og  Sagen  blev  saaledes  fra  en  Beskyldning  mod  en 
Smædeskriver  gjort  til  en  Folkesag  mod  Kongen  og  Mini- 
steriet. Ved  det  første  Møde  i  Retten  holdt  Wilkes  under 
Tilhørernes  Jubel  en  begeistret  Tale,  hvori  han  skildrede  sig 
selv  som  den  modige  og  uforfærdede  Forsvarer  af  engelsk 
Frihed  og  Ret.  I  det  næste  Møde  nogle  Dage  efter,  hvor 
Dommen  blev  afsagt,  fremtraadte  Wilkes  paa  samme  Maade 
og  talte  om  den  Uret,  han  havde  lidt  ved  sit  Huses  Plyn- 
dring, og  om  det  «Stjernekammertyranni»  **),  hvorfor  han,  det 
vilde  sige  den  engelske  Borger,  var  Gjenstand.  Dommen  var 
gunstig  for  Wilkes.  Overdommeren  Pratt  (den  senere  Lord 
Camden)  indsaae  godt  den  Anklagedes  Skyld,  men  dømte  her 
som  en  oprigtig  Ven  af  den  engelske  Forfatning.  Der  blev 
anført  tre  Grunde  til  Gunst  for  Wilkes:  at  han  var  arresteret 
uden  foregaaende  Anklage,  at  hans  Navn  ikke  var  nævnt  i 
Arrestbefalingen,  og  at  han  var  Parlamentsmedlem;  af  disse 
anerkj endte  Pratt  kun  den  sidste;  thi  da  et  Medlem  af  Par- 
lamentet kun  kunde  fængsles  for  en  Livssag  (felony)  eller 
aabent  Fredsbrud,  og  da  Wilkes'  Artikel  i  det  Høieste  var 
et  « Forsøg  paa  Fredsbrud",  frikj endte  Retten  ham.  Wilkes 
takkede  Overdommeren  ikke  i  sit,   men  i  hele  den  engelske 


*)  Habeascorpus-Acten  bestemmer,  at  enhver  Englænder,  som  bliver 
fængslet,  kan  fordre  at  blive  stillet  for  Dorastolene,  som  skulle 
undersøge,  om  han  er  lovligt  fængslet;  en  saakaldet  «writ  of  habeas 
corpusi)  indkalder  da  den  Paagjældende  for  en  af  Retterne  i  West- 
minsterhall. 

'*)  I  Stjernekammeret  (star-chamber)  i  Westminster,  saaledes  kaldet  af 
de  gyldne  Stjerner  i  Loftet,  var  der  under  Carl  I  bleven  holdt  en 
af  de  almindelige  Love  uafhængig  Criminalret. 

Nations  Navn,  og  Folket  jublede;  det  blev  betragtet  som  en 
Triumph  for  Lovene  over  den  despotiske  Regjering.  Pøbelen 
passede  Wilkes  op  og  fulgte  ham  hjem;  Aftenen  hoitidelig- 
holdtes  ved  Illumination  og  Glædesblus. 

Den  ubetydelige  og  foragtelige  Wilkes  blev  nu  en  Gj en- 
stand  for  hele  Europas  Opmærksomhed  og  forstod  ogsaa  godt 
hele  Aaret  1763  at  holde  det  engelske  Folk  i  Aande,  deels 
ved  de  Processer,  som  han  og  de,  der  vare  blevne  fængslede 
med  ham*),  anlagde  mod  Betjente  og  Statssecretairerne,  deels 
ved  sine  Avisartikler,  hvori  han  rettede  de  værste  Beskyld- 
ninger mod  Regjeringen,  som  f.  Ex.  at  den  havde  villet  be- 
stikke ham.  Alle  Klagerne  blev  der  tilkjendt  betydelige  Sum- 
mer i  Skadeserstatning;  Wilkes  selv,  som  havde  lagt  Sag  an 
baade  imod  Lord  Halifax'  Secretair,  Wood,  og  mod  Lorden 
selv,  blev  der  i  Processen  mod  den  Første  tilkjendt  1,000 
Pund;  den  sidste  Sag  laa  derimod  hen  i  flere  Aar,  indtil  Fol- 
kets Forbittrelse  ved  Parlamentets  Fremfærd  fremtvang  dens 
Afgj  øreise. 

Regjeringen  havde  dog  ikke  opgivet  Forfølgelsen  mod 
Wilkes ;  Generalfiskalen  havde  anlagt  Sag  for  hans  Artikel  for 
Overretten  i  October  1763;  men  Wilkes  mødte  ikke,  da  han 
paastod  som  Parlamentsmedlem  ikke  at  kunne  anklages  for 
et  Smædeskrift.  Ministrene  toge  da  deres  Tilflugt  til  Parla- 
mentet selv,  hvis  fleste  Stemmer  jo  stode  til  deres  Raadig- 
hed.  Ved  Parlamentets  Aabning  den  15de  November  1763 
opfordrede  Kongen  i  sin  Tale  de  to  Huse  til  «at  dæmpe  den 
frække  Aand,  som  strider  mod  Frihedens  og  vor  lykkelige 
Constitutions  Principer ».  Efter  denne  indirecte  Klage  fulgte 
et  kongeligt  Budskab  om  Anklagen  mod  Wilkes  og  om  Sa- 
gens Gang  ved  Civilretten,  og  Kongen  lod  derpaa  selve  Skriftet 
fremlægge  for  Parlamentet,  for  at  det  kunde  dømme  om  Ind- 
holdet.    Der  reiste  sig  vel  en  kraftig  Debat,    men  det  blev 

*)  Mange  vare  ved  den  Hast,  hvormed  Arrestationen   foregik,   blevue 
fængslede  af  en  reen  Feiltagelse  uden  at  staae  i  mindste  Forbin- 
delse med  Bladet. 
HistoriBk  Archiv,     1871.     II.  #17 

dog  vedtaget  med  stor  Majoritet,  »at  Nordbritten  Nr.  45  var 
et  falsk,  skandaleust  og  oprørsk  Smædeskrift,  som  gik  ud 
paa  at  berøve  Hans  Majestæt  Folkets  Hengivenhed  og  op- 
hidse det  til  Opror«),  og  at  Skriftet  skulde  brændes  af  Bød- 
len. Paa  samme  Tid  indbragte  Wilkes  en  Klage  i  Parla- 
mentet for  Brud  paa  hans  Privilegium  ved  Fængslingen  og 
Huusundersøgelsen,  og  da  Klagen  var  aifattet  i  en  lovlig  Form, 
maatte  den  antages  og  blev  ansat  til  Forhandling  den  17de 
November,  men  maatte  udsættes  den  Dag,  da  Wilkes  ikke 
mødte,  lovlig  undskyldt.  Han  havde  nemlig  i  en  Duel  med 
en  vis  Martin,  Medlem  af  Underhuset  *),  som  han  havde  for- 
haanet  i  en  af  sine  sædvanlige  Smudsartikler,  faaet  et  tem- 
melig farligt  Saar.  Imidlertid  fortsatte  Parlamentet  For- 
handlingen om  Kongens  Klage  og  vedtog  den  23de  Novem- 
ber «at  et  Parlamentsmedlems  Privilegium  ikke  gjælder  ved  et 
Smædeskrift'),  tværtimod  Eettens  Kjendelse,  skjøndt  Opposi- 
tionen talte  stærkt  imod  det,  især  William  Pitt :  Ingen  kunde 
mere  end  han  fordomme  det  omtalte  Skrift,  men  han  vilde 
ikke  Forfatteren  tillivs  ved  at  krænke  de  constitutionelle  Prin- 
ciper. I  Overhuset  undertegnede  endog  sytten  Medlemmer 
en  Protest,  en  Slags  Anklage  mod  Regjeringen  og  Majori- 
teten i  Parlamentet  for  uden  særegen  Grund  at  have  under- 
kjendt  Domstolenes  Kjendelse. 

Parlamentets  ulovlige  Fremgangsmaade  vakte  en  uhyre 
Forbittrelse  blandt  Londons  Borgere,  og  det  kom  daglig  til 
larmende  Optoier  i  Gaderne,  som  ofte  udartede  til  temmelig 
drjøie  Haandgribeligheder.  Da  saaledes  «Nr.  45'>  skulde  bræn- 
des paa  Børspladsen  under  Sheriffernes  Ledelse,  blev  Skriftet 
reven  fra  Bodlen,  Betjentene  bleve  angrebne  og  fordrevne 
med  Stene  og  Skarn,  og  Sheriffei-nes  Liv  kom  endog  i  Fare, 
thi  Brændet  fra  Baalet  kastedes  mod  deres  Vogn,  saa  at  den 
ene  Embedsmand  saaredes;  den  seirende  Pøbel  gjorde  Baalet 


*)  Ved  Forhandlingen  om  «Nr.  45 »  Lavde  Martin  yttret,  at  »Forfat- 
teren  til  hiint  Smædeskrift  var  en  ondskabsfuld  og  infam  Nidding«, 
hvorpaa  Udfordringen  var  fulgt  den  næste  Morgen. 

til  et  Glædesblus  o^  jublede  og  sang  paa  Valpladsen.  Parla- 
mentet stemplede  Mængden  som  "Oprørere,  farlige  for  Landets 
Frih'ed,  og  Tilintetgjorere  af  den  nationale  Retfærdighed »  og  bad 
i  en  Adresse  Kongen  om  strengt  at  straffe  dem,  og  det  bidrog 
herved  naturhgviis  endnu  mere  til  at  forøge  Ophidselsen. 
Som  allerede  sagt  gav  ogsaa  Domstolene  deres  Mishag  til- 
kjende  ved  at  idømme  de  store  Bøder.  Overdommeren  sluttede 
Wilkes'  Sag  mod  Wood  med  de  Ord:  «Jeg  underkaster  denne 
Dom  Landets  høieste  Domstol,  Overhuset,  og  vil  kysse  Riset; 
men  jeg  skal  altid  betragte  det  som  et  Jernriis  til  det  britan- 
niske  Folks  Revselse«.  Pratt  blev  overordentlig  populair; 
Dublin  gjorde  ham  til  Byens  Æresborger  og  tilsendte  ham 
Borgerbrevet  i  en  Gulddaase;  det  Samme  gjorde  Londons 
Borgerskab,  som  tillige  vedtog  at  lade  hans  Billede  ophænge 
i  Guildhall  (Raadhuset).  Samme  Hædersbeviisninger  bleve 
viste  ham  flere  andre  Steder  baade  i  Irland  og  England; 
overalt  holdtes  der  Banquetter  til  Pratts  og  Wilkes'  Ære*). 
Kongen  var  uforsigtig  nok  til  at  tage  Sagen  personlig,  idet 
han  betalte  alle  de  idømte  Bøder  af  sin  egen  Lomme  og 
erklærede  ikke  at  ville  indvillige  i,  at  Nogen,  som  stod  i 
Forbindelse  med  Wilkes  eller  havde  taget  Deel  i  Demonstra- 
tionerne for  ham  og  Pratt,  blev  ansat  i  noget  Embede.  Det 
var  jo  netop  at  handle  efter  Wilkes'  Hoved;  hans  Betydning 
og  Popularitet  blev  derved  blot  større. 

Imidlertid  var  Wilkes  under  Paaskud  af  sit  Saar  endnu 
ikke  i  December  Maaned  mødt  i  Parlamentet;  dette  sendte 
da  selv  to  Læger  til  Wilkes  for  at  undersøge  hans  Til- 
stand, og  Resultatet  blev,  at  Wilkes  fik  Frist  til  den  19de 
Januar  1764  efter  Parlamentets  Juleferie.  I  denne  Ferie  var 
dog  Wilkes'  Saar  ikke  farligere,  end  at  han  kunde  reise  over 
til  Paris,  hvor  han  havde  en  Datter.    Den  19de  Januar  kom 


*)  Som  en  Prøve  paa  Stemningen  ved  disse  Fester  kunne  anføres 
Skaalerne:  aNed  med  alle  Tyranner,  ligefra  Henrik  VIII  til  —  dem, 
som  komme  efter!"  —  «Gid  England  aldrig  maa  savne  en  Wil- 
kes!«, o.  s.  V. 

11* 

uden  Wilkes,  og  Formanden  i  Underhuset  oplæste  et  Brev 
fra  denne  med  vedlagte  Attester  fra  to  franske  Læger  for, 
at  hans  slette  Helbred  forhindrede  ham  i  at  møde.  Under- 
huset vedtog  da,  at  hans  Undskyldning  for  Udeblivelsen  var 
intetsigende,  da  han  for  en  Maaned  siden  havde  været  istand 
til  at  reise  til  Frankrig,  og  at  han  var  skyldig  i  et  Attentat 
paa  Husets  Myndighed.  Der  blev  da  i  de  næste  Dage  fart 
en  formelig  Proces  imod  ham,  indtil  Underhuset  den  29de 
Januar  efter  en  lang  og  heftig  Debat  vedtog,  at  han  havde 
gjordt  sig  skyldig  i  at  skrive  Nordbritten  Nr.  45  og  derfor 
var  uværdig  til  at  have  Sæde  i  Parlamentet. 

Samme  Dag  indbragte  Lord  Sandwich  en  Klage  i  Over- 
huset mod  Wilkes  for  at  have  krænket  al  Religion  og  Søm- 
melighed ved  et  Skrift:  Essay  on  women.  Det  var  en  Efter- 
ligning af  Popes  Digt,  skrevet  i  den  Maneer,  som  kjendes 
fra  Voltaires  Pucelle  og  Grecourts  Digte,  og  Klagen  støttedes 
især  paa,  at  Husets  Rettigheder  vare  krænkede  ved,  at  For- 
fatteren falskelig  havde  sat  et  af  Overhusets  Medlemmer,  Er- 
kebispen  af  Warburtons  Navn  under  nogle  Noter,  der  vare 
føiede  til  i  Skriftet.  Bogen  var  forresten  aldrig  bleven  trykt 
offentligt,  men  kun  uddeelt  i  faa  Exemplarer  til  nogle  af 
Wilkes'  Venner ;  Lord  Sandwich,  som  førte  Klagen  for  Usæde- 
lighed, var  den  meest  berygtede  Adelsmand  i  England; 
Regjeringen  havde  da  ikke  megen  Ære  af  dette  Angreb;  men 
det  gik  efter  dens  -Ønske.  Overhuset  erklærede  Wilkes  skyl- 
dig i  Brud  paa  sit  Privilegium  som  Parlamentsmedlem  og 
bad  i  en  Adresse  Kongen  om  at  lade  ham  forfølge  som 
Smædeskriver.  Den  egentlige  Hensigt  med  dette  var  at  be- 
røve Wilkes  hans  Popularitet  ved  at  fremstille  ham  som  en 
Gudsbespotter  og  et  usædeligt  Menneske;  men  denne  Hensigt 
blev  dog  ikke  opnaaet,  thi  Folk  lagde  kun  Mærke  til,  at 
man  ved  alle  Midler  forfulgte  Wilkes  og  vilde  tilintet- 
gjøre  ham. 

Der  blev  nu  anlagt  Proces  imod  ham  af  Regjerin- 
gen ved  Kings   Bench;    men   den   maatte  føres  uden  hans 

Nærværelse,  da  han  fandt  det  raadeligst  indtil  videre  at  blive 
paa  Fastlandet  og  afvente  gunstigere  Tider.  Thi  deels  kunde 
han  forud  vide  Udfaldet  af  Processen,  da  Pratt  ikke  længere 
var  Overdommer,  men  derimod  Lord  Mansfield,  en  Mand,  som 
ikke  vilde  handle  mod  Kongens  Villie,  og  deels  havde  hans 
Udviisning  af  Parlamentet  udsat  ham  for  hans  paatrængende 
Creditorer,  hvoraf  han  nok  havde  mange.  Efter  at  Wilkes 
fem  Gange  hmtideligt  var  indstævnet  for  Retten,  blev  han 
erklæret  for  fredløs  og  hans  Gods  og  Liv  for  hjemfalden  til 
Kongen.  Dommen  var  streng,  og  Lord  Mansfield  skal  ikke  have 
bidraget  saa  lidet  til  det  ved,  at  han  lod  forandre  et  Ord  i 
Anklageacten,  en  Handling,  som  Wilkes  senere  benyttede  sig  af. 
I  de  næste  tre  Aar  levede  Wilkes  paa  Fastlandet,  deels 
i  Paris,  deels  paa  en  Reise  til  Neapel*).  Hans  Gjæld  voxede 
med  hver  Dag;  hans  stadige  Tanke  var  da  ogsaa  ved  given 
Leilighed  at  benytte  sig  af  Forholdene  til  at  vende  tilbage 
til  England.  Derfor  glædede  han  sig  over,  at  hans  Navn  ikke 
blev  glemt:  han  kunde  sjelden  faae  en  engelsk  Avis  i  Haan- 
den  uden  at  see  sit  Navn  deri,  forbundet  med  et  heftigt 
Angreb  paa  Regjeringen.  Man  traf  endnu  paa  Londons 
Gader  Hentydninger  til  det  bekjendte  «Nr.  45 »;  saaledes 
fortes  i  Sommeren  1765  en  stor  Bryggerkjedel  gjennem  Byen; 
paa  den  ene  Side  stod  « Wilkes  og  Frihed  for  stedse«  og  paa 
den  anden  «45».  Efterhaanden  tabte  dog  Interessen  sig; 
mange  af  hans  tidligere  Venner  bleve  ligegyldige  for  ham, 
og  han  begynder  selv  i  sine  Breve  at  tale  om,  at  han 
har  mistet  Haabet  om  at  kunne  komme  tilbage.  Dog 
bragte  Aaret  1766  ham  pludselig  fornyet  Haab.  Ved  de 
hyppige  Ministerforandringer  kom  nemlig  denne  Sommer 
Touren  til  Lord  Grafton  og  flere  af  hans  Venner,  som  Wil- 
kes personligt  kjendte  fra  sit  tidligere  lystige  Liv.  Wil- 
kes  vovede  at   reise  til  England  i  Efteraaret  og  skrev  paa 

*)  Paa  denne  Reise  besøgte  ban  Voltaire,  som  dengang  levede  paa 
sit  Gods  Ferney  ved  Genf,  og  som  modtog  den  engelske  Patriot 
meget  godt  efter  Wilkes'  eget  Sigende. 


262  John  Wilkes. 

samme  Tid  et  ærbødigt  og  smigrende  Brev  til  Premiermini- 
steren Grafton,  hvori  han  gratulerede  ham  og  England  til 
denne  Forandring  1  Regjeringen  og  bad  ham  om  at  udvirke 
hans  Benaadning  hos  Kongen  med  den  Forsikkring,  «at  han 
aldrig  havde  svigtet  sin  Pligt  som  Undersaat  og  haabede,  at 
et  Hjerte,  der  glødede  af  hellig  Iver  for  Friheden,  maatte 
faae  en  gunstig  Modtagelse  hos  Lord  Grafton. »  Modtagelsen 
blev  dog  ikke  saa  gunstig;  Lord  Grafton  kjendte  Wilkes  for 
godt  til  ikke  at  behandle  ham  med  den  skyldige  Foragt,  og 
Wilkes  maatte,  saa  nødig  han  end  vilde,  atter  flye  sit  «kjære 
Fædreland".  I  sin  Skuffelse  og  Harme  vilde  han  lade  sine 
Fjender  føle,  hvad  han  endnu  formaaaede,  og  skrev  i  1767 
et  grovt  Brev  til  Grafton  mod  det  nye  Ministerium;  det  ud- 
kom offentligt  i  England  som  en  selvstændig  lille  Piece.  Der 
havde  allerede  mod  Lord  Grafton  dannet  sig  en  stærk  Oppo- 
sition; Wilkes'  Brev  blev  læst  og  priist  af  Alle;  hans  Popu- 
laritet vendte  tilbage  ligesaa  stærk  som  nogensinde. 

Wilkes'  Stilling  paa  Fastlandet  var  saa  mislig,  den  kunde 
være,  og  da  han  derfor  fik  at  vide,  at  Stemningen  i  London 
var  saa  gunstig  for  ham,  besluttede  han  at  gjøre  endnu  et 
Forsøg:  han  havde  Intet  at  tabe  og  næsten  Alt  at  vinde. 
Han  kom  til  London  i  Februar  Maaned  1768,  sendte  et  yd- 
mygt Brev  til  Kongen  om  at  maatte  blive  benaadet  (han  fik 
slet  intet  Svar)  og  bekjendtgjorde,  at  han  vilde  stille  sig  som 
en  af  de  Deputerede  for  London  til  de  nye  Parlamentsvalg, 
som  skulde  foregaae  i  Marts.  Indbyggerne  i  London  havde 
ligefra  den  Dag,  han  kom  til  Byen,  vist  deres  Glæde,  og 
Pøblen  ledsagede  ham  med  høie  Raab  overalt,  hvor  han  gik; 
men  ved  Valget  den  16de  Marts  paa  Raadhuset  faldt  han 
dog  igjennem,  da  alle  de  gamle  Candidater  valgtes.  Han 
tabte  dog  ikke  Modet,  tilmed  da  han  følte  sig  betydeligt  op- 
muntret ved  den  lavere  Befolknings  Begeistring  og  -  ved 
en  Subscription,  som  hans  Venner  havde  bragt  istand  i  Lon- 
don for  at  understøtte  «Patrioten»)  og  betale  hans  Gjæld,  og 
som  havde  indbragt  en  betydelig  Sum.    Han  stillede  sig  strax 

til  Valget  i  Middlesex,  et  Grevskab,  der  ligger  lige  ved  London, 
og  hvis  Vælgere  næsten  alle  vare  smaae  Selveiere,  og  her 
blev  han  med  stor  Majoritet  valgt  den  28de  Marts.  Londons 
Befolkning  jublede  og  opfyldte  Gaderne;  om  Aftenen  blev  der 
illumineret,  og  Pøblen  slog  Ruderne  ind  paa  ethvert  Huus, 
der  laa  i  Mørke;  en  stor  Sværm  angreb  Mansion  House, 
Lord  Majorens  Residens,  og  ødelagde  Vinduer  og  Lygter. 

Det  er  vanskeligt  at  begribe  Regjeringens  Optræden  ved 
Wilkes'  Ankomst  til  England  og  hans  Valg;  det  Rimeligste 
er,  at  den  ikke  selv  vidste,  hvad  den  skulde  gjøre.  Enten 
skulde  den  strax  have  fængslet  V^ilkes,  da  han  satte  Foden 
paa  engelsk  Grund,  ifølge  Dommen  fra  1764;  eller  den  skulde 
fuldstændigt  have  tilgivet,  hvilket  vistnok  havde  været  det 
Rigtigste;  thi  Wilkes  havde  da  faaet  Lov  til  at  blotte  sit 
sande  Væsen  og  derved  mistet  Folkets  Gunst.  Men  ingen  af 
Delene  skeete,  og  Regjeringen  blev  saaledes  selv  Skyld  i  de 
Begivenheder,  som  forefaldt  i  London  de  næste  Aar,  og  som 
vare  langt  alvorligere  end  ved  Wilkes'  første  Optræden. 

Wilkes  var  da  atter  Parlamentsmedlem;  men  for  at 
kunne  gjøre  Brug  af  denne  Værdighed  maatte  hans  Forvis- 
ningsdom  tilbagekaldes.  Han  var  klog  nok  til  at  indsee  den 
store  Nytte  af  tilsyneladende  at  have  Retten  paa  sin  Side, 
og  derfor  fremstillede  han  sig  frivilligt  for  Kings  Bench 
med  Fordring  paa  at  faae  Dommen  kasseret:  han  be- 
raabte  sig  paa,  at  Lord  Mansfield,  som  allerede  sagt,  havde 
forandret  et  Ord  i  Anklageacten  til  Skade  for  ham.  Man 
gav  ham  den  Besked,  at  hans  Sag  først  kunde  undersøges, 
naar  han  som  lovligt  Fængslet  stilledes  for  Retten.  Dette 
skeete  nogle  Dage  efter,  i  Slutningen  af  April;  men  i  dette 
Møde  blev  det  kun  afgjort,  at  han  skulde  holdes  i  Fængsel, 
da  Retten  ikke  vilde  tillade  ham  at  gaae  fri  mod  Caution, 
til  Sagen  var  afgjort.  Wilkes  blev  da  sat  i  en  Hyrevogn, 
ledsaget  af  to  Politibetjente,  for  at  føres  til  Kings  Benchs 
Fængsel.  Men  Mængden,  som  havde  ventet  paa  ham  uden- 
for Retten,    angreb  Vognen  paa  Westminsterbroen,    spændte 

Hestene  fra  og  trak  Wilkes  med  Betjentene  igjennem  flere 
Gader  til  et  Værtshuus,  hvor  de  førte  Patrioten  ind  under 
Hurraraab  og  fordreve  Kettens  Folk.  Seent  paa  Aftenen  und- 
slap dog  Wilkes  og  begav  sig  frivilligt  til  Fængslet  for  at 
undgaae  al  Beskyldning  om  Andeel  i  Optoierne.  Den  næste 
Dag  og  Aften  var  Fængslet  omgivet  af  en  uhyre  Menneske- 
mængde, som  dog  indskrænkede  sig  til  at  raabe  og  hurtigt 
spredte  sig  ved  et  Compagni  Soldaters  Ankomst.  Denne 
Scene  gjentog  sig  hver  Dag  udenfor  Fængslet,  uden  at  det 
dog  kom  til  egentlige  Haandgribeligheder  før  den  10de  Mai. 
Paa  denne  Dag  skulde  nemlig  det  nye  Parlament  samles, 
og  Mængden  var  da  endnu  større  end  sædvanlig  udenfor 
Fængslet,  fordi  man  troede  at  skulle  see  Wilkes  begive  sig 
derhen.  Men  efter  en  lang  Venten  blev  Mængden  utaalmodig 
og  raabte  forbittret  paa,  at  man  vilde  have  ham  ud.  Sherif- 
fernes Folk,  som  skulde  holde  Orden,  vare  da  uforsigtige  nok 
til  at  lade  Oprarsacten  oplæse,  hvorved  Mængden  blev  ra- 
sende og  afbrød  Oplæsningen  med  Hyssen  og  Steenkast. 
Foruden  Rettens  Folk  var  et  Compagni  Fodgardere  af  det 
saakaldte  « skotske  Regiment »  sendt  til  Stedet,  og  da  en  af 
Befalingsmændene  saae  en  ung  Mand  i  en  rod  Vest,  som 
især  var  ivrig  i  at  kaste  med  Steen,  befalede  han  nogle  Sol- 
dater at  forfølge  denne,  som  flygtede  ind  i  en  Sidegade  og 
gjemte  sig  i  en  Kostald;  da  Soldaterne  kom  derind,  saae  de  et 
ungt  Menneske  med  en  rød  Vest  og  skjød  ham  uden  at  vide, 
om  det  var  den  Rette;  det  var  Sønnen  i  Huset,  den  uskyl- 
dige Allen.  Da  Mængden  fik  dette  Mord  at  vide,  angreb 
den  Soldaterne,  som  gave  Ild  og  dræbte  og  saarede  mere 
end  en  Snees  Mennesker.  Londons  Borgere  bleve  høist  for- 
bittrede  over  dette  Blodbad,  »Blodbadet  paa  St.  Georgs  Mar- 
ken »>,  som  det  kaldtes.  Politiet  havde  selv  fremkaldt  det  ved 
at  lade  Oprørsacten  oplæse,  og  den  Tak,  som  Krigsministeren, 
Lord  Barrington,  den  næste  Dag  off'entligt  sendte  Officeren 
for  Compagniet,  forøgede  kun  Ophidselsen. 

Parlamentet  var  kun  sammenkaldt  pro  formå  og  var  kun 
sammen  nogle  faa  Dage,  men  greb  dog  Leiligheden  til  at 
lægge  sin  Hengivenhed  for  Kongen  for  Dagen  ved  i  Adres- 
sen at  takke  Kegjeringen  og  Lord  Mayoren  for  den  Energi, 
hvormed  Oprøret  var  blevet  imødegaaet.  Mellem  denne 
korte  Session  og  Parlamentets  egentlige  Aabning  i  November 
1768  blev  Wilkes'  Sag  afgjort  i  Kings  Bench.  Møderne  i 
Retten,  Avisernes  Referater  og  deres  heftige  Angreb  vakte  en 
Bevægelse,  som  næsten  lignede  en  vedvarende  Opstand.  Dom- 
men faldt  den  18de  Juni  og  var  meget  streng.  Vel  blev 
Forviisningen  tilbagekaldt,  men  Wilkes  blev  for  Nordbritten 
Nr.  45  dømt  til  10  Maaneders  Fængsel  og  500  Pund  Sterling 
i  Bøde,  for  Essay  on  women  til  12  Maaneders  Fængsel  og 
500  Pund;  desuden  skulde  han  efter  at  have  udstaaet  Straffen 
stille  en  temmelig  betydelig  Sum  i  Caution  for  sin  fremtidige 
gode  Opførsel  i  de  næste  syv  Aar.  Sammenstimlingen  uden- 
for Fængslet  var  hele  Sommeren  saa  betydelig,  at  der  blev 
lagt  en  Militairvagt  der  for  at  forhindre  mulige  Forsøg  paa 
at  befrie  Wilkes.  Denne  havde  desuden  appelleret  Dommen 
til  Landets  høieste  Domstol  og  indgivet  en  Petition  til  Un- 
derhuset, saa  det  lod  til,  at  Bevægelsen  ikke  saa  snart  vilde 
stilles,  hvilket  netop  var  Wilkes'  Mening;  og  tilmed  gav  Stats- 
secretairen,  Lord  Weymouth,  ham  den  ønskeligste  Anledning 
til  at  gyde  Olie  i  Ilden. 

Wilkes  havde  i  sit  Fængsel  bestandig  bidraget  til  at 
holde  Stemningen  oppe  ved  at  udgive  flere  Piecer,  blandt 
Andet  et  Brev  til  hans  Vælgere  i  Middlesex;  han  var  nu  saa 
heldig  at  faae  en  Afskrift  af  et  Brev,  som  Lord  Weymouth 
før  Oprøret  paa  St.  Georgs  Marken  havde  sendt  til  en  Freds- 
dommer, i  hvilket  han  roste  den  strenge  Maade,  Embeds- 
manden havde  behandlet  Tumultuanterne  paa,  og  anbe- 
falede ham  en  yderligere  streng  Opførsel  ved  fremtidige 
Excesser.  Dette  Brev  offentliggjorde  Wilkes  i  en  Avis,  led- 
saget af  en  Artikel,  hvori  han  paa  den  groveste  Maade 
viste  Regi eringens  overlagte  "krigeriske  Plan*  ved  « det  skræk- 

kelige  Blodbad«)  den  10de  Mai.  Artiklen  havde  den  tilsigtede 
Virkning;  men  meest  Betydning  fik  den  dog  ved  den  Brug, 
Weyraouth  selv  gjorde  af  den.  Ved  Parlamentets  Aabning 
i  November  indbragte  han  en  Klage  over  en  Krænkelse  af 
Parlamentets  Privilegier,  og  da  Bladets  Udgiver  havde  udlagt 
Wilkes  som  den,  der  havde  offentliggjort  Brevet,  sendte 
Eegjeringen  en  Klage  til  Underhuset  mod  dette  dets  Medlem. 

Underhuset  dømte  strengt  og  i  Udtryk,  som  mere  be- 
tegnede et  forbittret  Parti  end  en  Domstol.  Wilkes'  Petition 
var  under  Forhandling  paa  den  Tid,  da  Klagen  blev  indgivet 
mod  ham.  Da  han  den  2den  Februar  1769  blev  kaldet  for 
Underhuset  for  at  forsvare  sig,  erklærede  han  ligefrem  at 
være  Forfatteren  til  Artiklen  om  Lord  Weymouths  Brev, 
roste  sig  af  at  have  bragt  dette  blodige  Actstykke  for  Lyset 
og  beklagede  blot,  at  han  havde  gjort  det  i  for  milde  Udtryk; 
han  meente,  at  Parlamentet  og  hele  England  vare  ham  Tak 
skyldige.  Men  det  var  ikke  Husets  Opfattelse;  det  vedtog 
tværtimod,  at  Artiklen  var  «et  uforskammet  og  oprørsk  Smæde- 
skrifts det  blev  ikke  derved.  I  Modet  den  næste  Dag  fore- 
slog Krigsministeren,  at  Wilkes,  en  Mand  som  var  idømt 
Fængselstraf  for  to  Smædeskrifter,  var  uværdig  til  at  sidde  i 
Parlamentet.  Oppositionen  ivrede  stærkt  imod  dette  Forslag; 
det  bemærkedes,  at  Parlamentet  ikke  kunne  dømme  Wilkes 
to  Gange  for  den  samme  Forbrydelse  og  at  det  ikke  vilde  have 
andet  Resultat  end  at  ophidse  Folket;  tværtimod  skulde  man 
lade  Wilkes  i  Ro;  da  vilde  han  tabe  sin  Popularitet;  Huset 
vilde  netop  handle  efter  Wilkes'  ønske  ved  at  vedtage  For- 
slaget; Middlesex'  Vælgere  vilde  rimeligviis  atter  vælge  ham; 
hvad  vilde  da  Parlamentet  gjøre?  Men  Regjeringen  var  sikker 
paa  Majoriteten;  Wilkes  blev  uddrevet  af  Parlamentet,  og  der 
udskreves  et  nyt  Valg  i  Middlesex.  Imidlertid  var  hans  Ap- 
pellation forkastet  af  Overhuset;  det  bekræftede  nu  Under- 
husets Dom. 

Det  gik,  som  Oppositionen  havde  forudsagt.  *  Wilkes  fik 
daglig  flere  Tilhængere;   især  havde  hans  djærve  Optræden  i 

Parlamentet  den  2den  Februar  tiltalt  Englænderne.  Ved  det 
nye  Valg  i  Middlesex  blev  Wilkes  atter  valgt  med  stor  Ma- 
joritet; i  et  foregaaende  Møde  havde  Vælgerne  vedtaget  at 
understøtte  hans  Valg  endog  paa  egen  Bekostning.  Parla- 
mentet kunde  nu  enten  hævde  sin  Dom  og  derved  forøge 
Forbittrelsen  eller  give  efter  og  derved  blive  en  Spot  for 
Englænderne.  Det  valgte  det  Første.  Hans  Valg  erklæredes 
for  ugyldigt,  « fordi  han  engang  var  dømt  uværdig  til  at  have 
Sæde  i  Parlamentet »>,  og  et  nyt  blev  udskrevet;  dog  udsatte 
man  det  en  Maaned  i  den  Tro,  at  Folkestemningen  skulde 
forandre  sig.  Men  Virkningen  var  snarere  den  modsatte; 
thi  Wilkes'  Tilhængere  benyttede  Tiden  godt.  Man  kan  see 
det  af  den  Subscription,  som  bragtes  istand  til  Understøttelse 
for  "Frihedens  Ridder »;  der  holdtes  nemlig  i  London  et 
Massemøde  (meeting,  det  første  af  den  Art),  hvor  der  ind- 
samledes over  3,000  Pund  og  valgtes  en  Comitée  til  at  for- 
anstalte lignende  Indsamlinger  over  hele  Riget.  Wilkes  valgtes 
for  tredie  Gang;  der  var  vel  bleven  meldt  en  Modcandidat, 
men  ved  de  Forhaanelser,  der  regnede  ned  over  ham,  havde 
han  fundet  det  raadeligst  at  trække  sig  tilbage.  Parlamentet 
vilde  ikke  give  efter,  og  nu  kunde  det  rigtignok  heller  ikke 
godt  gjøre  det*).  Det  fjerde  Valg  blev  da  udskrevet;  men 
denne  Gang  fik  Regjeringen  opstillet  en  Modcandidat,  Oberst 
Luttrel,  Parlamentsmedlem,  som  var  villig  til  at  nedlægge 
sit  eget  Valgbrev  og  stille  sig  i  Middlesex,  rigtignok  paa  den 
udtrykkelige  Betingelse  at  komme  ind  i  Parlamentet  igjen, 
hvordan  det  end  gik.  Men  trods  alle  Regjeringens  Forholds- 
regler seirede  Wilkes  med  stor  Majoritet  (Wilkes  fik  1,143, 
Luttrel  296  Stemmer).  To  Dage  efter  (15de  April  1769) 
erklærede  atter  Parlamentet  Wilkes'  Valg  for  ugyldigt  og 
gjorde  et  Skridt,  som  var  uhørt  i  Englands  Historie,  og  som 
kunde  blive  meget  farligt  for  Landets  Forfatning.     Det  be- 


^)  Pa»  Spørgsmaalet  om,  hvorraange  Gange  monstro  Parlamentet  vilde 
lade  Wilkes  vælge  i  Middlesex,  svarede  En:  «45  Gange,  hvis  det 
er  muligt«. 

sluttede  nemlig  at  udslette  hans  Navn  af  Valglisten,  og  er- 
klærede Luttrel  for  «ret  valgt«  (duly  elected).  Fjorten  Dage 
efter  indgav  Middlesex'  Vælgere  en  Petition  til  Huset  mod 
denne  Tilintetgj øreise  af  deres  Valgrettigheder;  men  Beslut- 
ningen blev  efter  en  heftig  Debat  bekræftet  den  8de  Mai. 

Imidlertid  havde  London  under  Middlesexvalgene  været 
Skuepladsen  for  de  meest  larmende  Scener;  de  rolige,  besin- 
dige Borgere  frygtede  for  en  virkelig  Revolution.  Opposi- 
tionspartiet, som  næsten  havde  hele  Middelklassen  og  natur- 
ligviis  al  Pøbel  paa  sin  Side,  foranstaltede  daglig  Opløb  og 
Processioner,  og  Regjeringen  brugte  enhver  Leilighed  til  at 
lade  Betjentene  og  Militairet  skride  ind.  Ved  Valgstedet  i 
Middlesex  vare  alle  Tilgange  spærrede  af  Pøblen ;  man  tvang 
enhver  Forbigaaende  til  at  istemme  Raabet:  «Wilkes  og  Fri- 
hed!«; hvis  Nogen  vilde  gaae  i  Ro,  var  det  sikkrest  at  skrive 
«45»  paa  Frakken,  ellers  gjorde  Pøblen  det;  Vogne  kunde 
kun  kjøre  i  Fred,  naar  de  bar  samme  Mærke;  paa  mange 
Huusdøre  saae  man  Tallet  skrevet  med  Kridt.  En  Dag  be- 
vægede en  uhyre  Menneskemængde,  som  var  samlet  paa  St. 
Georgs  Marken,  sig  i  Procession  til  St.  James  Paladset;  den 
førte  en  Kiste  og  Materialerne  til  et  Skafot  med  sig;  foran 
Slottet  reiste  man  Skafottet  og  forestillede  en  Henrettelse. 
Det  skulde  være  den  engelske  Revolution  og  Carls  I's  Død. 
Den  Mand,  som  spillede  Bødlens  Rolle,  og  som  havde  en 
Maske  for  Ansigtet,  skal  have  været  en  ung  Adelsmand. 
Fredsdommeren,  som  havde  faaet  de  strengeste  Befalinger,  lod 
Militairet  give  Ild  paa  Menneskemassen  paa  St.  Georgs 
Marken;  Flere  bleve  saarede  og  dræbte.  En  anden  Dag  trak 
Pøblen  igjennem  Gaderne  med  en  Vogn,  hvorpaa  der  sad  en 
ung  Pige,  som  skulde  forestille  Friheden;  paa  Vognens  ene 
Side  stod  skrevet:  «Carl  I,  kronet  1625,  henrettet  1649 », 
paa  den  anden:  « Jacob  II,  kronet  1685,  fordrevet  1688)),  og 
paa  Bagsiden:  « Georg  III,  kronet  1760,  .  .  .  .».  Man  kan 
see,  at  Urolighederne  havde  antaget  en  temmelig  alvorlig 
Charakteer,    og   skjøndt   det   fordet  Meste  var  Pøblen,    som 

brugtes  til  at  sætte  disse  Demonstrationer  i  Scene,  saae  man 
dog  mange  af  Londons  gode  Borgere  være  tilstede  ved  dem, 
i  det  Mindste  som  velvillige  Tilskuere,  og  Alle  misbilligede 
i  høieste  Grad  Regjeringens  grusomme  Fremgangsmaade  mod 
Folket.  Tilmed  var  der  i  Begyndelsen  af  dette  Aar,  1769,  i 
Døgnliteraturen  fremtraadt  en  Forfatter,  som  mere  end  no- 
gen Anden  skadede  Regjeringen.  Hans  Fremtræden  vakte 
hele  Europas  Opmærksomhed  og  danner  en  Epoche  i  Eng- 
lands Historie. 

Forfatteren,  som  skrev  under  Navnet  Junius,  men  hvis 
egentlige  Navn  er  forbleven  en  Hemmelighed,  kan,  hvad  Ta- 
lent, Veltalenhed  og  Skaanselløshed  angaaer,  godt  sammen- 
lignes med  Grev  Mirabeau.  Han  skrev  under  Form  af  Breve, 
som  tryktes  i  et  Blad,  «the  public  advertiser«  (det  blev  derved 
det  meest  læste  Blad  i  England),  angreb  i  disse  Konge,  Par- 
lament og  Regjering  paa  den  dristigste  Maade  og  viste  den 
engelske  Forfatning  og  i  det  Hele  taget  engelske  Forhold  i  et 
ganske  nyt  Lys  for  de  forbausede  Englændere,  som  kun  havde 
hørt  de  høieste  Lovpriisninger  fra  Montesquieu  og  Voltaire; 
Junius  viste  dem  derimod,  hvorledes  Optagelsen  af  de  nor- 
manniske Adelsrettigheder  havde  forvandlet  Forfatningen  til 
et  reent  Junkeraristokrati.  Det  første  Brev  udkom  i  Januar 
1769  i  Anledning  af  Parlamentets  Fremfærd  mod  Wilkes, 
skjøndt  ikke  egentlig  til  Forsvar  for  ham;  thi  Junius  viser 
tydeligt  sin  Foragt  for  denne  den  engelske  Friheds  Forsvarer. 
Det  andet  Brev  udkom  kort  efter,  fremkaldt  ved  et  temmelig 
maadeligt  Forsvar  for  Regjeringen,  og  saaledes  udkom  alle 
Brevene  Slag  i  Slag  i  de  nærmeste  Aar;  de  ere  samlede  til- 
ligemed Modstandernes  Svar  og  udgjøre  en  heel  Bog,  I  dem 
alle  findes  et  kraftigt  og  følgerigtigt  Sprog  som  i  Rousseaus 
«Lettres  de  la  Montagne »,  en  Veltalenhed,  som  i  Mirabeaus 
Taler,  en  Bitterhed  og  Ondskab  som  i  Marats  "Folkeveno. 
Hvem  Forfatteren  var,  er  aldrig  blevet  bekjendt*);  ikke  en- 


')   Nu  ansees  i  Almindelighed  Sir  Philip  Francis  som  Forfatteren ;  dog  nævnes 
ogsaa  Andre,  som  Lord  Sackville,  Videnskabsmanden  Horne-Tooke. 

gang  Bladets  Udgiver,  Woodfall,  som  paa  Grund  af  et  af 
Brevene  blev  anklaget  af  Generalfiskalen,  men  under  Folkets 
store  Jubel  frikjendtes  af  Ketten,  kjendte  hans  Navn,  og  en 
Historieskriver  siger,  at  der  er  bleven  stridt  ligesaa  meget 
om,  hvem  han  var,  som  om  Paradisets  oprindelige  Beliggen- 
der,  det  Sted,  hvor  Hannibal  gik  over  Alperne,  eller  hvor 
Hermann  slog  Varus.  Vistnok  maa  han  have  hørt  til  Eng- 
lands store  Statsmænd;  thi  han  viser  Kjendskab  til  alle  For- 
hold og  er  inde  i  alle  Raadslagninger  og  Regjeringsanekdoter. 
Forbittelsen  i  London  og  hele  England  mod  Parlamentet 
for  dets  endelige  Beslutning  om  Middlesexvalget  var  uhyre; 
og  den  var  da  ogsaa  berettiget,  da  der  virkelig  var  skeet  et 
Brud  paa  Forfatningen.  Efter  temmelig  foragteligt  at  have 
omtalt  Wilkes  siger  Junius  i  sit  Brev  til  Lord  Grafton:  «De 
har  nu  sorget  for  at  forandre  Spørgsmaalet,  eller  rettere  De 
har  skabt  et  nyt,  i  hvilket  Mr.  Wilkes  nu  ikke  tages  mere  i 
Betragtning  end  enhver  anden  Englænder.  De  har  forenet 
Landet  mod  Dem  i  et  stort  constitutionelt  Punkt,  af  hvis 
Afgjørelse  vor  Existens  som  et  frit  Folk  fuldkommen  afhæn- 
ger". Det  var  netop  næsten  enhver  Englænders  Mening. 
Middlesexvælgerne  indgav  en  Petition  til  Kongen,  hvori  de 
bad  ham  om  at  fjerne  de  onde  Eaadgivere,  som  fravendte 
Kongen  Folkets  Kjærlighed  og  "forræderisk"  havde  vovet  at 
tilintetgjøre  Landets  Love.  En  lignende  Petition  overrakte 
Borgerne  i  City;  dens  Sprog  minder  om  de  Taler,  som  holdtes 
i  Frankrig  i  1791  mod  Kongedømmet.  Westminster  bad  i 
en  Adresse  endog  ligefrem  om  Parlamentets  Opløsning,  og 
Districtet  York  og  fjorten  andre  Landskaber  fulgte  dette  Ex- 
empel.  I  sit  Brev  «til  Kongen)*  (det,  hvorfor  Bladets  Udgiver 
sattes  under  Tiltale),  skrevet  i  Slutningen  af  1769,  truer 
Junius  ham  uforbeholdent  med  en  Revolution.  »Navnet  Stuart«, 
siger  han,  «er  i  sig  selv  foragteligt;  væbnet  med  den  souve- 
raine  Myndighed  ere  dets  Principer  frygtelige.  Den  Regent, 
som  efterligner  dem,  skal  advares  af  deres  Exempel,  og  medens 
han  er  tryg  ved  sin  Adkomst  til  Thronen,  skal  han  huske 

paa,  at,  ligesom  den  blev  vundet  ved  en  Revolution,  kan  den 
tabes  ved  en  anden«.  Sproget  kunde  ikke  godt  være  tyde- 
ligere. Det  var  med  stor  Vanskelighed  lykkedes  Regjeringens 
Agenter  at  stille  en  Modadresse  paa  Benene,  undertegnet  af 
nogle  faa  Kjobmænd  i  London ;  men  Deputationen,  som  skulde 
overrække  den,  blev  paa  Veien  til  St.  Jamespaladset  forhaanet 
og  angrebet  af  Folket;  Oprørsacten  blev  oplæst,  og  Militairet 
skred  ind  og  tog  Flere  tilfange. 

Wilkes'  Klage  mod  Statssecretairen  Lord  Halifax,  hvilken 
var  bleven  indgivet  1763,  men  havde  ligget  i  næsten  sex  Aar, 
kom  nu  ogsaa  for  i  dette  Efteraar,  1769,  og  undgik  ikke 
Junius's  utrættelige  Pen.  Dommen  faldt  i  Slutningen  af 
Aaret  i  Civilretten  og  var  særdeles  gunstig  for  Wilkes;  thi 
Lord  Halifax  blev  dømt  til  at  betale  ham  4,000  Pund,  en 
uhørt  Bøde.  Her  var  atter  Kongen  uforsigtig  nok  til  at  be- 
tale, som  om  Sagen  angik  ham  og  ikke  hans  Statssecretair. 

Under  saadanne  Forhold  aabnedes  Parlamentet  i  Begyn- 
delsen af  Januar  1770.  Dets  forrige  Session  havde  næsten 
ganske  været  optaget  af  Forhandlinger  om  Middlesexvalget, 
og  at  den  ikke  vilde  blive  det  mindre  nu,  blev  strax  klart 
den  første  Dag.  Thi  under  Debatten  om  en  Svaradresse  paa 
Kongens  Aabningstale,  reiste  Lord  Chatam  (William  Pitt)*) 
sig  og  sagde,  at,  skjøndt  meget  vigtige  Begivenheder  for  Eng- 
land udviklede  sig  paa  den  anden  Side  af  Atlanterhavet  (den 
amerikanske  Revolution),  havde  det  dog  aldeles  Intet  at  sige 
overfor  den  indre  Uro  og  Misfornøielse  blandt  det  engelske 
Folk;  han  foreslog  derfor  at  føie  til  Adressen,  «at  Parlamentet 
nøie  vilde  undersøge  Grunden  til  den  Misfornøielse,  som  her- 
skede i  alle  hans  Majestæts  Besiddelser«,  og  han  endte  sin  Tale 
med  bestemt  at  erklære,  at  Forfatningen  var  bleven  krænket 
ved  Underhusets  Beslutning  om  Middlesexvalget.  Oppositions- 
partiet var  imidlertid  for  svagt,  og  Forslaget  forkastedes.   Men 

*)  Han  havde  en  kort  Tid  havt  Sæde  i  Lord  Graftons  Ministerium, 
men  var  gaaet  ud  i  Efteraaret  1768  og  hørte  nu  til  Regjeringens 
farligste  Modstandere, 

det  var  ikke  Lord  Chatams  Hensigt  derfor  at  tie  stille:  det 
Vigtigste  og  Interessanteste  ved  denne  Parlamentssamling  var 
unegteligt  hans  Oppositionstaler  i  Anledning  af  Valget  og 
Urolighederne  blandt  Londons  Borgere. 

Vel  skeete  der  i  Slutningen  af  Januar  en  Regjeringsfor- 
andring,  idet  Lord  Grafton  tog  sin  Afsked,  som  man  siger, 
meest  paa  Grund  af  Junius'  Breve ;  Ministerpræsidenten  havde 
en  daarlig  Egenskab  for  en  Statsmand:  han  ærgrede  sig  un- 
dertiden i  den  Grad  over  den  pseudonyme  Forfatters  Angreb, 
at  han  i  flere  Dage  Intet  kunde  bestille.  Men  denne  For- 
andring havde  ligesaa  Lidt  at  sige  som  de  tidligere ;  thi  hans 
Efterfølger,  Lord  North,  havde  fuldstændigt  Kongen  paa  sin 
Side  og  kjøbte  som  sin  Forgænger  det  egoistiske  Parlament 
og  Ministerium  med  Penge  og  Embeder.  Trods  Folkets  døde- 
lige Had  og  Oppositionens  heftige  Angreb  hævdede  han 
under  de  vanskeligste  Omstændigheder  sin  Plads  under  tre 
Parlamenter. 

Allerede  Dagen  efter  Lord  Graftons  Dimission  consti- 
tuerede  Underhuset  sig  som  Comitée  til  at  undersøge  Natio- 
nens Tilstand  og  vedtog  tillige,  «at  Husets  Dom  mod  Wilkes 
var  overeensstemmende  med  Landets  Love  og  med  Parla- 
mentets Vedtægter ».  Faa  Dage  efter,  i  Begyndelsen  af  Februar 
Maaned,  fremkaldte  atter  Oppositionen  under  Lord  Chatams 
Ledelse  en  heftig  Strid  i  Overhuset  om,  hvorvidt  man  skulde 
undersøge  Underhusets  Beslutning  om  Middlesexvalget ;  der 
blev  da  vedtaget,  «at  en  Beslutning  om  Undersøgelse  af 
Underhusets  Dom  vilde  være  en  Krænkelse  af  dets  Rettig- 
heder og  vilde  lede  til  et  Brud  mellem  de  to  Huse».  Men 
Lord  Chatam  blev  ikke  træt.  Den  1ste  Mai  holdt  han  atter 
en  af  sine  glimrende  Taler  og  stillede  et  Forslag  til  Fordeel 
for  Wilkes'  Sag  (ikke  for  Personen,  som  han  tydelig  nok 
sagde),  skjøndt  han  kjendte  dets  Skjæbne.  Fire  Dage  efter 
gav  Londons  Borgere  ham  Anledning  til  at  rette  et  directe 
Angreb  mod  Kongen  og  Kegjeringen. 


John  Wilkes.  273 

En  fuldstændig  vild,  demokratisk  Aand  havde  bemægtiget 
sig  Londons  Middelklasse ;  det  viste  sig  tydeligst  af  en  Adresse, 
som  Londons  Borgerskab  overrakte  Kongen  i  Marts  1770,  og 
som  førte  et  Sprog,  der  havde  Udseende  af  en  Fortale  til  en 
Revolution;  man  vidste  blot,  at  Londons  Kræmmere  og  Kjob- 
mænd  ikke  vilde  lade  det  komme  til  det  Yderste  for  deres 
Forretningers  og  Mageligheds  Skyld.  Adressens  Overgivelse 
skeete  med  en  gyselig  Hoitidelighed.  Den  24de  Marts  begav 
nemlig  Londons  Lord  Mayor,  Beckford,  sig  med  Sherifferne 
og  de  fleste  Stadsraader  (aldermen),  klædte  i  Galla  i  en  lang 
Række  Karether,  ledsagede  af  en  umaadelig  Menneskemasse, 
som  denne  Gang  ikke  alene  bestode  af  Pøbel,  men  ogsaa  af 
velklædte  Borgere,  til  St.  Jamespaladset  og  præsenterede  den 
befippede  Konge  en  saakaldet:  « Ydmyg  Adresse,  Forestilling 
og  Petition  fra  London«.  Den  svarede  ikke  til  Navnet:  Re- 
gjeringens  og  Parlamentets  Opførsel  ved  Middlesexvalgene  og 
mod  Wilkes  blev  paa  den  meest  ligefremme  og  grove  Maade 
dadlet;  den  endte  med  at  fordre  Parlamentets  Opløsning,  da 
('den  Tid  nu  var  kommen,  da  Underhuset  aabenbart  ikke 
mere  repræsenterede  Folket ».  Kongen  tog  Sagen  personligt 
og  viste  megen  Forbittrelse ;  hans  Svar,  som  Ministrene  havde 
indgivet  ham,  var  ikke  mindre  grovt  end  Tiltalen  og  høist 
fornærmende  for  Londons  Borgerskab:  "Adressens  Indhold  er 
en  Fornærmelse  mod  Majestæten,  en  Uforskammethed  mod 
Parlamentet  og  aabenbart  i  Strid  med  Forfatningens  Grund- 
sætninger". Det  kom  til  en  Debat  i  Underhuset  om  denne 
Adresse,  ved  hvilken  Leilighed  Beckford,  som  var  en  ivrig 
Republikaner  og  Demokrat,  aabent  vedkjendte  sig  at  være 
Adressens  Forfatter.  Underhuset  vedtog  derimod  en  Tak- 
adresse til  Kongen  for  hans  Svar.  Den  4de  Mai  vakte  Sagen 
imidlertid  et  langt  skrækkeligere  Røre  i  Overhuset,  da  Lord 
Chatam  reiste  sig  og  i  de  heftigste  Udtryk  fordømte  Kongens 
Modtagelse  af  Adressen;  det  havde  intet  Sidestykke  i  den 
engelske  Historie,  sagde  han,  og  var  mere,  end  Stuarterne 
nogensinde  havde  vovet  paa  deres  Magts  Høidej)unkt;    han 

stillede  derfor  det  Forslag,  «at  Huset  skulde  udtale  sin  Dadel 
over  de  Folk,  som  havde  bevæget  Kongen  til  at  give  et  saa- 
dant  Svar».  Forslaget  forkastedes  med  stor  Majoritet,  lige- 
som et,  han  gjorde  nogle  Dage  senere  om  i  en  Adresse  at 
bede  Kongen  om  at  oplyse  Parlamentet,  da  Folket  ikke  havde 
Tillid  til  Underhuset;  men  Lord  Chatam  modtog  en  Tak- 
adresse, affattet  i  de  meest  smigrende  Udtryk,  fra  Londons 
Borgere. 

London  ventede  ikke  længe  med  at  vise,  at  det  ikke  var 
tilsinds  at  give  efter  og  lade  sig  nøie  med  Kongens  barske 
Afviisning.  Kort  efter  Parlamentssamlingens  Slutning  i  Mai 
indfandt  atter  Lord  Mayoren  med  Sherifferne  og  Stadsraa- 
derne  sig  hos  Kongen  med  en  Adresse,  affattet  i  lignende 
Udtryk  som  den  forrige ;  Londons  Borgere  beklagede  sig  over 
Kongens  tidligere  Svar  og  fordrede  Ministeriets  Fjernelse  og 
Parlamentets  Opløsning.  Kongen  havde  ogsaa  denne  Gang 
et  temmelig  droit  Svar  paa  rede  Haand  fra  Ministeriet;  thi 
selv  havde  han  ingen  Aandsnærværelse  til  en  uforudseet  Be- 
givenhed. Beckford  vilde  ikke  lade  sig  nøie  med  den  samme 
Behandling  som  sidst  og  foranledigede  i  Audientssalen  en 
Scene,  som  hos  de  formelle  Englændere  vakte  storre  Op- 
mærksomhed og  Skræk,  end  en  Blodsudgydelse  vilde  have 
vakt  andre  Steder.  Han  bad  nemlig  Kongen  om  Tilladelse 
til  at  maatte  svare.  Det  stred  mod  alle  Vedtægter;  men 
Kongen  havde  ikke  Besindelse  nok  til  at  afvise  hans  Paatræn- 
genhed,  og  Londons  Lord  Mayor  holdt  en  Tale,  som  er  et  tro 
Sidestykke  til  dem,  Mairen  i  Paris  pleiede  at  holde  i  Slutnin- 
gen af  1791.  Han  endte  med  disse  Ord:  «Tillad  mig.  Sire, 
endvidere  at  bemærke,  at  den,  som  allerede  har  vendt  eller  i 
Fremtiden  vil  vove  at  vende  Deres  Majestæts  Kjærlighed  fra 
Deres  loyale  Undersaatter  i  Almindelighed  og  fra  Byen  Lon- 
don i  Særdeleshed,  er  en  Fjende  af  Deres  Majestæts  Person 
og  Familie,  en  Tilintetgjorer  af  den  offentlige  Fred  og  en 
Forræder  mod  vor  lykkelige  Forfatning,  saaledes  som  den 
blev  fastslaaet  ved  den   berømmelige   og  nødvendige  Revo- 

lution ».  Man  sagde,  at  Kongen  havde  smilet  haanligt  ved 
Adressens  Oplæsning,  men  havde  ærgret  sig  saaledes  ved 
Beckfords  Tale,  at  han  blev  blodrad  i  Ansigtet;  men  han 
var  nødt  til  at  tygge  sin  Harme  i  sig.  Dog  vilde  Ministrene 
søge  at  forebygge,  at  der  for  Fremtiden  blev  sagt  Kongen 
saa  drøie  Sandheder  paa  en  saadan  Maade;  thi  da  Lord 
Mayoren  kort  efter  indfandt  sig  for  at  bringe  Stadens  Lyk- 
ønskning i  Anledning  af  en  Prindsesses  Fødsel,  blev  det  be- 
tydet ham,  at  Hans  Majestæt  udtrykkeligt  udbad  sig  for 
Fremtiden  at  blive  forskaanet  for  en  saadan  Optræden  mod 
al  Skik  og  Brug. 

Wilkes'  Person  havde  i  al  denne  Tid  fra  Sommeren  1768 
været  fjernet  fra  Skuepladsen,  medens  hans  Navn  var  i  Alles 
Munde;  han  havde  kun  været  udenfor  Kings  Benchs  Fængs- 
lets Mure  for  at  stilles  for  Underhusets  Domstol  og  sine 
Vælgere  i  Middlesex.  I  April  1770  blev  han  nu  efter  ud- 
staaet  Straf  løsladt  mod  at  stille  den  omtalte  Caution  for 
fremtidig  god  Opførsel.  Wilkes'  Pengesager  vare  i  den  værste 
Forfatning,  da  han  fik  sin  Frihed.  Men  hans  Venner,  som 
jo  allerede  under  Middlesexvalgene  havde  dannet  en  Comitée 
til  Indsamling  af  Penge,  havde  opnaaet  saa  heldige  Resul- 
tater over  hele  Landet*),  at  de  kunde  betale  hele  hans  Gjæld 
og  desuden  sende  ham  i  Erkjendtlighedsgave  1000  Pund. 
Det  var  dog  ikke  de  eneste  Frugter,  han  høstede  af  Folke- 
stemningen. En  Uge  efter  hans  Løsladelse  blev  hans  Valg 
som  Stadsraad  i  London  bekræftet  paa  Raadhuset;  han  var 
allerede  bleven  valgt  i  Januar  1769;  Aaret  efter,  Juni  1771, 
valgtes  han  til  Sherif  for  London  og  Middlesex. 

Wilkes'  Trængselstid  var  nu  forbi,  og  han  begyndte  at 
faae  sin  Løn;  men  paa  samme  Tid  var  ogsaa  det  Vigtigste 
af  hans  Rolle  udspillet.  Paa  Grund  af  den  fortsatte  Strid 
mellem  Londons  Borgere  og  Regjeringen   beholdt   han    dog 

*)  Endog  fra  Amerika  sendtes  der  Bidrag;  saaledes  skjænkede  For- 
samlingen i  Syd  -  Carolina  1500  Pund.  Comitéen  betalte  i  Aaret 
1770  næsten  7000  Pund  for  Wilkes. 

nogen  Betydning  endnu  i  de  nærmest  følgende  Aar  og  op- 
naaede  en  Stilling,  hvortil  hans  Evner  sikkert  ikke  berettigede 
ham.  Thi  skjøndt  de  amerikanske  Anliggender  mere  og  mere 
skulde  synes  at  maatte  kræve  Englands  Opmærksomhed,  tabte 
dog  Folkets  Uenighed  med  Regjering  og  Parlament  Intet  i 
Heftighed;  den  tiltog  snarere.  Aarene  fra  1770  til  1780  i 
England  minde  ved  Debatterne  i  Parlamentet,  Avisernes  An- 
greb paa  Regjeringen  og  Londons  Besværinger  om  Aarene 
1787  til  1789  i  Frankrig.  Et  Par  Scener  ere  tilstrækkelige 
til  at  vise,  at  Kjævlerierne  Intet  havde  tabt  af  deres  Alvor. 

Lord  Mayoren  for  Aaret  1771,  Crosby,  var  vel  ikke  saa 
revolutionairsindet  som  Beckford,  men  kunde  dog  ikke  undgaae 
en  heftig  Strid  med  Parlamentet.  Det  havde  nemlig  tidligere 
været  en  Vedtægt,  at  Bladene  ikke  maatte  bringe  Referater 
af  Parlamentsforhandlingerne ;  men  i  de  sidste  Aar  havde 
Bladene  ved  den  Interesse,  Alle  nærede,  for  hvad  der  foregik, 
sat  sig  ud  over  dette  og  begyndte  mere  og  mere  udførligt  at 
optage  Debatterne.  I  Begyndelsen  af  1771  indbragte  da  flere 
Medlemmer  en  Klage  over  disse  Referater,  idet  de  paastode, 
at  deres  Taler  vare  blevne  forvanskede.  Parlamentet  vedtog 
ogsaa,  at  flere  Redacteurer  skulde  stilles  for  Husets  Domstol : 
men  da  de  ikke  mødte,  fængslede  det  nogle  af  dem  og  ud- 
satte en  Belønning  for  Paagribelsen  af  de  andre,  som  i  Tide 
havde  skjult  sig.  Da  de  vare  fængslede  ved  Parlamentsbudet 
uden  Politiets  Mellemkomst,  lod  Lord  Mayoren  og  de  to 
Stadsraader,  Wilkes  og  Oliver,  dem  sætte  i  Frihed,  ja  arre- 
sterede endog  Parlamentsbudet.  Underhuset  lod  nu  Crosby 
og  Oliver  fængsle  som  Forbrydere  mod  Parlamentet;  Wilkes 
blev  ikke  antastet;  det  var,  som  om  man  var  bange  for  atter  at 
begynde  med  ham.  De  to  fængslede  øvrighedspersoner  maatte 
selv  gjøre  sig  den  største  Umage  for  at  afholde  Folket  fra 
at  befrie  dem.  Der  fandt  atter  foruroligende  Optrin  Sted  paa 
Gaderne;  Lord  North  selv  blev  en  Dag  angreben  af  den 
rasende  Mængde  og  undkom  med  Nød  og  næppe.  Man  blev 
dog  noget  beroliget  ved  at  erfare,  at  Lord  Mayoren  og  Oliver 

snart  maatte  løslades  igjen,  da  enhver  Arrestation,  Parla- 
mentet foretager,  ikke  kan  vare  længere  end  til  Samlingens 
Slutning.  Crosby  og  Oliver  bleve  ved  deres  Løsladelse  led- 
sagede af  Borgerne  i  Procession  til  Mansion  House,  ligesom 
de  ogsaa  viste  deres  Glæde  ved  at  illuminere  om  Aftenen. 

Alle  de  engelske  Blade  udstødte  de  heftigste  Trusler 
mod  Konge,  Regjering  og  Parlament  og  bidroge  til  at  nære 
Folkets  Forbittrelse;  Londons  Borgere  skjænkede  Wilkes  en 
Sølvpokal  til  Tak  for  hans  Optræden  i  Sagen  mod  Avisredac- 
teurerne.  Det  følgende  Aar,  1772,  erklærede  ogsaa  Domstolene 
sig  mod  Parlamentets  Anmasselse  i  den  samme  Sag  og  bleve 
fuldstændigt  uenige  med  Overretten.  Tilmed  troede  London 
sig  krænket  i  sin  Eiendomsret  af  Parlamentet,  som  havde  be- 
gunstiget Anlæget  af  en  Dok,  ved  hvis  Inddæmning  Themsen, 
hvilken  Flod  Londons  Borgerskab  regner  som  sin  Eiendom, 
blev  gjort  smallere  paa  en  Strækning.  Da  der  Intet  var  at 
stille  op  med  Parlamentet,  besluttede  Borgerne  at  overrække 
Kongen  en  Adresse  og,  hvad  der  var  uhørt,  at  lade  denne 
overrække  af  Lord  Mayoren,  ledsaget  af  hele  Borgerskabet. 
Kongen  forekom  denne  Scene  ved  at  melde  Lordmayoren,  at 
det  var  mod  al  Skik  og  Brug  at  lade  en  saadan  Menneske- 
masse komme  ind  i  Slottet,  og  at  han  kun  maatte  være  led- 
saget af  Sherifferne,  Stadsraaderne  og  ti  andre  Personer. 
Saaledes  blev  Adressen  da  ogsaa  overrakt.  Tonen  i  den  var 
saa  revolutionair  som  vel  muligt;  dens  Fordringer  vare  de 
sædvanlige.  Ministeriets  Afsked  og  Parlamentets  Opløsning. 
Kongen  svarede  denne  Gang  alvorligt  og  værdigt  og  gjorde 
Londons  Borgere  en  Bebreidelse,  som  ikke  var  aldeles  ugrundet, 
idet  han  beklagede,  at  hans  Undersaatter  selv  vilde  reise  Op- 
røret i  Amerika;  thi  Adressen  udtalte  tydeligt  sin  Misbilli- 
gelse af  Regjeringens  Forholdsregler  mod  Amerikanerne.  Men 
denne  Bebreidelse  ophidsede  dog  i  den  Grad  Befolkningen, 
at  Wilkes  trods  Hoffets  Bestræbelser  i  September  1774  blev 
valgt  til  Lordmayor  for  det  følgende  Aar. 

Regjeringen  lod  dog  nu  til  at  ville  tage  det  fornuf- 
tige Parti  og  lade  Wilkes  i  Ro.  I  det  nye  Parlament,  som 
dannedes  i  October  1774,  tog  han  nemlig  Sæde  som  Depu- 
teret for  Middlesex,  uden  at  Nogen  tænkte  paa  at  gjare  Ind- 
sigelse. Hans  Maal  var  naaet,  og  hans  Popularitet  begyndte 
mærkeligt  at  svinde,  tilmed  da  han  snart  udtalte  sig  conser- 
vativt.  Dog  opnaaede  han  endnu  en  Post,  maaskee  den 
kjæreste  for  ham:  i  Aaret  1779  blev  han  Kæmner  for  Lon- 
don, et  meget  indbringende  Embede,  efter  at  han  to  Aar 
iforveien  var  falden  igjennem  ved  Valget.  Dette  Embede 
beholdt  han  til  sin  Død  i  December  1797,  ligesom  han  og- 
saa  vedblev  at  sidde  i  Londons  Borgerrepræsentation.  Hans 
Gravskrift,  som  man  kan  finde  i  Grosvenorkapellet  i  London, 
minder  om  den  Idee,  hvori  hans  Egoisme  speculerede  saa 
heldigt:  cjohn  Wilkes,  En  Ven  af  Friheden!« 

Wilkes'  Optræden  og  Londons  Stridigheder  med  Regje- 
ringen vilde  ikke  være  saamegen  Omtale  værd,  hvis  ikke  hele 
Sagen  havde  en  Virkning,  som  stod  langt  over  Aarsagen. 
Den  bekj endte  dramatiske  Forfatter,  Beaumarchais,  som  des- 
uden ogsaa  var  Statsmand,  overrakte  i  Aaret  1775  Ludvig 
XVI  en  Memoire  om  Englands  Tilstand  og  den  Stilling, 
Frankrig  burde  indtage  i  den  amerikanske  Strid.  Han  siger, 
heri,  at  England  selv  stod  for  en  Revolution.  Det  var  Over- 
drivelse; det,  som  hos  eet  Folk  fremkalder  en  Revolution, 
bevirker  hos  et  andet  kun  en  forbigaaende  Rystelse;  det  var 
ikke  ved  Londons  Kræmmere  og  Kjobmænd,  at  Aarhundre- 
dets  starste  Begivenhed  skulde  foregaae.  Men  Bevægelsen 
danner  et  nyt  Afsnit  i  Englands  indre  Historie;  thi  paa  den 
Tid  bleve  Parlam entsforhandlingerne  bekjendte  for  Folket, 
og  den  engang  vakte  Interesse  tabte  sig  ikke,  og  de  første 
af  de  bekjendte  Massemøder ,  Meetings ,  bleve  holdte  i 
disse  Aar. 

En  anden  Grund  til  at  mindes  disse  Uroligheder  er,  at 
Europa  gjennem  engelske  Flyveskrifter  og  Blade  fik  Sands 
for  borgerlig  Frihed  og  Kjendskab  til  constitutionel  Statsret. 

Fastlandets  Aviser,  som  stode  under  det  strengeste  Opsyn, 
maatte  nu  ved  Siden  af  deres  omstændelige  Beretninger  om 
Hoffesterne  og  Fyrsternes  Jagtpartier  og  Parader  ogsaa  omtale 
de  respectstridige  Begivenheder  i  Englands  Hovedstad  og 
lade  sine  forbausede  Læsere  hore  Noget  om  de  frie  Taler  i 
Parlamentet,  Junius'  Breve  og  Lordmayorens  djærve  Sprog. 

H.  Weitemeyer. 


Prindsesse  lamballe. 

Et  Billede  fra  den  første  franske  Revolution. 


irrindsesse  Lamballe  er  det  reneste  af  de  Offere,  Revolutionen 
hvirvlede  ned  i  sin  Blodstrøm,  hun  er  den  Uskyldigste  af  alle 
de  mange  Uskyldige,  der  led  Martyrdøden  i  denne  Tid,  da 
alle  onde  Lidenskaber  vare  slupne  løs.  Derfor  kan  Revolu- 
tionen heller  aldrig  sees  i  saa  mørkt  et  Lys  som  ved  Læs- 
ningen af  hendes  Historie.  Naar  Billedet  af  hendes  blodige, 
sønderlemmede  Legeme  dukker  frem  for  Phantasien,  saa  er 
det  umuligt  Andet,  end  at  mange  af  dens  gode  Sider  maae 
træde  i  Skygge. 


Ung  endnu,  barnlig,  livlig  og  aaben  var  hun  kommen 
fra  sit  Barndomshjem  Savoyen  til  Frankrig.  Og  hun  kommer 
til  at  indtage  en  underlig  Stilling  i  det  nye  Fædreland  — 
en  større  Forskjel  end  den,  der  fandtes  mellem  hende  og 
hendes  Omgivelser,  er  det  ikke  let  at  tænke  sig.  Ved  et  Hof, 
hvor  Letsind  og  Frivolitet  hævede  sit  Hoved  dristigere  end 
nogensinde  før  eller  siden,  bevarede  hun  hele  det  Fond  af 
Troskab  og  Alvor,  der  laa  i  hendes  Sjæl;  hun  var  aaben  og 
oprigtig  i  en  Verden,  hvor  man  havde  udtømt  den  Kunst  at 
lyve  og  forstille  sig,  naiv  i  en  Tid,  da  det  var  Mode  ikke  at 
være  det,  jomfruelig  reen  midt  i  al  Fordærvelsen.  I  hele  sin 
Færd  gav  hun  alle  de  Exempler,  som  det  hørte  til  god  Tone 
ikke  at  give.    Hun  var  et  Billede  paa  datterlig  Hengivenhed, 


Prindsesse  Lamballe.  281 

paa  ægteskabelig  Dyd,  hun  bragte  med  ligefrem  heroisk  Ud- 
holdenhed alle  Troskabens  Offere.  Hun  levede  for  sin  Familie, 
hun  døde,  fordi  hun  ikke  havde  villet  forlade  sin  Dronning 
og  fornærme  sin  Konge.  Alt  det  er  ganske  vist  meget  sim- 
pelt og  ligefremt,  og  man  forstaaer,  at  Madame  de  Genlis 
kan  bebreide  hende,  at  hun  mangler  Aand  —  men  samtidig 
forstaaer  man  ogsaa,  at  havde  Mange  af  hendes  Omgivelser 
manglet  det,  hun  manglede,  og  i  Erstatning  besiddet  det,  hun 
besad,  saa  havde  Kevolutionens  Vulcan  aldrig  i  den  Grad 
ødelagt  Frankrig,  som  det  kort  efter  blev  Tilfældet. 


Marie-Thérése-Louise  de  Savoye-Carignan  *)  blev  født  i 
Turin  den  8de  September  1749.  En  omhyggelig  Opdragelse 
udviklede  alle  de  Dyder,  der  laae  paa  Bunden  af  hendes  Na- 
tur, og  da  Hertugen  af  Penthiévre  saae  sig  om  efter  en  Hu- 
stru til  sin  Søn,  kunde  han  derfor  heller  ikke  finde  Nogen, 
som  han  hellere  vilde  knytte  til  sin  Familie  end  hende. 

Vi  maae  for  at  forstaae  det  Forhold,  som  snart  udviklede 
sig  mellem  Prindsesse  Lamballe  og  hendes  Svigerfader,  dvæle 
et  øieblik  ved  Hertugen  af  Penthiévre.  Han  var  en  Sønne- 
søn af  Ludvig  XIV  og  Madame  Montespan,  men  han  fulgte 
i  ingen  Henseende  det  Exempel,  der  blev  givet  af  hans  Fa- 
der, Greven  af  Toulouse,  hans  Bedstefader  og  alle  de  Stor- 
mænd, der  sluttede  sig  til  Thronen  og  med  den  store  Konge 
deeltog  i  Tidens  Udskeielser.  Ogsaa  han  lever  ligesom  Sviger- 
datteren midt  i  den  stadig  voxende  Fordærvelse  uden  i  mindste 
Maade  at  være  smittet  af  den.  «Hvem  vilde  ikke»,  siger 
Leon  Gozlan  med  Rette,  "glad  have  seet  Hertugen  af  Pent- 
hiévre beklæde  Thronen  istedetfor  Ludvig  XV ». 

Kun  som  ganske  ung  deeltog  han  i  det  offentlige  Liv. 
Ved  Detlingen  og  Fontenoy  aflagde  han  Prøver,    der  lovede 


*)  Dette  var  heudes  fulde  Navn,  før  hun  blev  gift.  Hun  var  den 
fjerde  ældste  Datter  af  Louis- Victor  de  Savoye-Carignan  og  Chri- 
stine Henriette  af  Rothembourg. 

ham  Hæder  paa  Kamppladsen,  men  da  han  kort  efter  blev 
gift  med  en  Fyrstinde,  som  han  elskede,  trak  han  sig  tilbage 
for  ganske  at  hengive  sig  til  de  Pligter  og  de  Glæder,  som 
følge  med  Familielivet. 

Aldrig  viste  han  sig  paa  sine  Godser  i  Bretagne  uden 
at  komme  som  et  Fredens,  Tilgivelsens  og  Haabets  Sendebud; 
det  blev  altid  ham,  der  maatte  gjøre  godt  igjen,  hvad  en 
Bestyrelse,  der  ikke  virkede  i  hans  Aand,  havde  forbrudt. 
Og  naar  han  da  befandt  sig  her  mellem  Undergivne,  der 
tilbad,  ja  forgudede  ham,  naar  han  i  Stilhed  kunde  gaae 
omkring  og  sørge  for  dem  Allesammen,  bringe  Hjælp  til  de 
Fattige  og  Glæde  til  dem,  som  trykkedes  af  Modgang,  naar 
han  levede  her  mellem  sin  Hustru  og  sine  Børn  i  et  Hjem, 
der  var  bleven  ham  kjærere  end  noget  andet  Sted  paa  Jor- 
den —  saa  forstaaer  man,  hvorledes  han,  samtidig  med  at 
han  stod  paa  den  venskabeligste  Fod  med  Hoffet,  kunde  ved 
et  Liv  og  en  Virken,  der  i  disse  Tider  var  enestaaende, 
skaffe  sig  en  saadan  Plads  i  Alles  Hjerter,  at  selv  Terroris- 
mens forfærdeligste  Bloddage  saae  ham,  en  af  de  største  af 
Frankrigs  Stormænd,  sidde  rolig  i  sit  gamle  Hjem,  uberørt 
af  Stormen,  høiagtet,  elsket  af  Enhver,  der  stod  i  det  mindste 
Forhold  til  ham.  « Havde  alle  hans  Tids  Store  lignet  ham», 
siger  Lescure,  « vilde  Revolutionen  aldrig  have  fundet  Sted. 
Agtelsen  vilde  have  afvæbnet  Alle  dem,  som  Erkjendtligheden 
ikke  kunde  naae.  Men  ulykkeligviis  udsaaede  Regjeringens 
Forargelser  og  Tidens  Elendighed  mere  end  eet  ondt  Frø, 
som  en  eneste  Retfærdig  ikke  var  i  Stand  til  at  rykke  op". 

Ingen  fortjente  at  være  lykkelig  mere  end  han.  Og  dog 
ramte  det  ene  Skjæbnens  Slag  ham  efter  det  andet.  I  en 
kort  Række  af  Aar  mistede  han  sin  Hustru*)  og  fem  Børn. 
Paa  den  Tid,  da  denne  Skildring  begynder,  var  af  hele  hans 
talrige  Familie    kun    foruden    den  Datter,    som   senere   blev 


*)  Heituginden  af  Fenthiévre,    Prindsesse  af  Modena,    døde   den  30te 
April  1754  samtidig  med,  at  hun  bragte  sit  syvende  Barn  til  Verden. 

gift  med  Hertugen  af  Orleans,  een  Søn  tilbage,  Prindsen  af 
Lam  balle  *). 

Til  ham  var  det,  at  Hertugen  valgte  som  Hustru  Prind- 
sessen  af  Savoyen.  Og  den  unge  Fyrste  saae,  overeensstem- 
mende  med  Tidens  almindelige  Anskuelser,  i  Ægteskabet  intet 
Baand,  der  kunde  tvinge  ham  bort  fra  det  Liv,  han  hidtil 
havde  fort  i  Udsvævelser  og  mellem  Elskerinder.  Prindsessens 
Billede  var  smukt,  Ludvig  XV  interesserede  sig  for  denne 
Forbindelse  mellem  to  hoit  anseete  Huse,  og  Prindsen  af 
Lamballe  fandt  derfor  ingen  Grund  til  at  modsætte  sig  det 
Valg,  hans  Fader  havde  truffet. 

Den  7de  Januar  1767  lod  Ludvig  XV  til  alle  Prindser 
og  Prindsesser  af  Blodet  udgaae  en  kongelig  Skrivelse,  hvori 
han  meddeelte  dem  denne  Forbindelse,  og  i  Slutningen  af 
Maaneden  fandt  Formælingen  under  stor  Høitidelighed  Sted 
i  Versailles.  Man  overvældede  den  unge  Fyrstinde  med  Lov- 
taler og  -Onsker  om  Lykke.  Og  hun  fortjente  disse  Hæders- 
beviisninger  og  disse  ønsker.  «Hun  var»,  siger  Lescure, 
« skabt  til  at  være  lykkelig  og  til  at  gjøre  sin  Mand  lykkelig, 
naar  blot  denne  Verdens  Lykke  afhang  af  dem,  som  fortjente 
den.  Men  dette  Ægteskab,  som  man  troede,  skulde  staae 
som  et  lysende  Exempel  i  Fordærvelsens  Tid,  retfærdiggjorde 
ikke  længe  Haabet,  som  man  havde  næret  om  det.  Tvært- 
imod, denne  Forbindelse  blev  een  af  dem,  der  i  det  attende 
Aarhundrede  har  gjort  Baandet  mellem  Mand  og  Qvinde 
meest  foragtet,  og  som  meest  har  vanæret  Ægteskabet.  Jeg 
skynder  mig  med  at  sige,  at  det  ikke  var  Prindsessens  Feil, 
denne  Engel  i  Dyd  og  Hengivenhed,  og  heller  ikke,  desværre, 
hendes  Mands.  Ansvaret  for  disse  Ulykker  bør  som  en  For- 
bandelse falde  tilbage  paa  denne  almindelige  Fordærvelse,  som 
under  en  ryggesløs  Konge  naaer  Alt  og  besmitter  Alt,  paa 
dette  gjennemgaaende  Forfald,  hvor  Anseelse  og  Eang  istedet- 


')  Louis-Alexandre-Joseph-Stanislns  de  Bourbon,    født    den   7de   Sep- 
tember 1747  og  siden  1755  fransk  Overjægermester. 

for  at  danne  Formuur  mod  Vænæren  synes  at  føre  henimod 
den,  og  endelig,  til  en  vis  Grad  idetmindste,  paa  en  Opdra- 
gelse, af  hvilken  man  haabede  Alt,  men  som  dog  var  ufor- 
nuftig, som  skulde  bære  de  bedste  Frugter,  men  blev  uheld- 
bringende, fordi  den,  i  Stedet  for  lidt  efter  lidt  at  give  den 
unge  Fyrste  Friheden  stykkeviis,  pludselig  udleverede  ham 
som  et  Bytte  til  den  og  kastede  ham,  endnu  omtaaget  af  de 
ferste  Orgier  og  med  Courtisanernes  Kys  brændende  paa  sine 
Læber,  ind  til  et  tidligt  Ægteskabs  kydske  Lykke  og  rene 
Glæder«. 

Den  unge  Fyrste  kunde  ikke  finde  sig  i  det  stille,  rolige 
Familieliv,  som  det  var  Faderens  Opgave  at  gjøre  tiltrækkende 
for  ham.  Et  Fængsel  var  og  blev  for  ham  dette  hjemlige 
Kloster,  hvor  man  —  som  Bossuet  sagde  —  kun  kunde  trække 
Veiret  «du  coté  du  ciel».  Han  greb  derfor  ogsaa  med  ung- 
dommelig Dristighed  enhver  Leilighed  til  at  titte  ind  i  det 
forbudte  Paradiis,  som  Omgangsvennerne  lovpriste  saa  hoit. 
Man  paastaaer,  at  Hertugen  af  Orleans,  hans  tilkommende 
Svoger,  systematisk  har  ført  ham  dybere  og  dybere  ned  i 
Fordærvelsen,  og  man  lader  Arvespørgsmaalet  være  DrivQe- 
deren  hertil.  Men  Paastanden  synes  ifølge  Vidnesbyrd*), 
som  man  maa  troe,  at  savne  al  Grund.  Sandheden  er  desto- 
værre,  at  han  hverken  behøvede  Fordærvere  eller  Medskyldige. 
Hans  Ungdom  og  Kjedsomheden  ved  det  eensformige  Liv  i 
Hjemmet  og  den  bestandige  Væren  sammen  med  gamle  Skibs- 
capitainer,  hans  Faders  sædvanlige  Omgang,  bragte  ham  til 
at  søge  og  finde  en  Verden,  fra  hvis  Udskeielser  hans  unge 
Brud  kun  for  nogle  Maaneder  var  i  Stand  til  at  drage  ham 
bort.  Da  han  havde  betalt  den  første  Tribut  til  den  beha- 
gelige Nyhed,  som  laa  i  Ægteskabet  med  en  ung,  smuk  og 
elskværdig  Hustru,  blev  han  kjed  af  en  Lykke,  som  ikke 
kostede  hans  Samvittighed  Noget,   kjed  af  « Hyrdevæsenet •>, 

*)  Prindsen  af  Ligne,  hvis  Hengivenhed  for  Marie  Antoinette  borger 
for,  at  han  i  ethvert  Tilfælde  ikke  er  partisk  til  Gunst  for  Hertu- 
gen, bestrider  saaledes  denne  Paastand. 

som  man  dengang  kaldte  det,  og  vendte  tilbage  til  Skuespil- 
lerinderne og  de  lystige  Aftenselskaber.  Han  styrtede  sig 
efter  de  to  Maaneders  Pause  ind  i  dette  Liv  med  ny  Ivrighed 
og  nye  Kræfter,  og  derfor  hengav  han  sig  ogsaa  i  Udsvævel- 
sen med  en  næsten  uudslukkelig  Tørst,  et  næsten  umætteligt 
Raseri.  Følgen  blev,  at  et  Aar  var  nok  til  at  nedbryde  hele 
hans  blomstrende  Ungdom. 

Han  døde  den  7de  Mai  1768.  «Hans  ulykkelige  Hustru«, 
siger  Lescure,  »udfoldede  ved  denne  Leilighed  et  Fond  af 
Elskværdighed  og  Evne  til  at  tilgive,  der  staaer  paa  Grænd- 
sen  af  Heroisme.  Hun  glemte  ganske,  hvad  han  havde  for- 
brudt imod  hende,  og  tænkte  kun  paa  at  frelse  den  Skyldige 
og  trøste  hans  Fader.  Et  Slags  Forudfølelse  gjorde  hende 
denne  Pligt  endnu  mere  bydende  og  mere  kjær.  Ondet  havde 
imidlertid  grebet  saa  vidt  om  sig,  at  der  ikke  længere  kunde 
være  noget  Haab.  Prindsens  stærke  Constitution  havde  lidt 
saamange  Knæk,  at  den  ikke  kunde  bære  Følgerne.  En  Ope- 
ration, der  var  ligesaa  beskæmmende  som  smertefuld,  frem- 
kaldte Dødskampen.  Og  Døden  paatog  sig  saa  at  sætte  den 
Skilsmisse  i  Værk,  som  Prindsessen  aldrig  havde  vovet  at  kræve. 
Den  hævnede  Fornærmelsen  uden  at  skaane  hendes  Hjerte. 
Louis-Alexander-Joseph-Stanislas  de  Bourbon,  det  sidste  Skud 
af  denne  Parasitgreen  paa  det  kongelige  Stamtræ,  døde,  som 
Følge  af  sine  Udsvævelser,  den  7de  Mai  1768  paa  Slottet 
Luciennes,  tæt  ved  Versailles,  i  en  Alder  af  tyve  Aar  og  otte 
Maaneder«. 

Prindsesse  Lamballe  var  saaledes  kun  nitten  Aar,  da 
hun  blev  Enke.  Sin  afdøde  Ægtefælle  begræd  hun,  som  han 
havde  fortjent  det,  men  med  sin  inderlige  Trang  til  at  slutte 
sig  til  Nogen  valgte  hun  at  forskjønne  Livet  for  en  Anden, 
der  fortjente  hendes  Opoffrelse  bedre  end  han.  Det  var  hen- 
des Svigerfader.  Det  Baand,  som  gj  ensidig  Hengivenhed 
havde  knyttet  mellem  disse  To,  der  vare  som  skabte  til  at 
forstaae  hinanden,  kunde  kun  Døden  bryde,  og  det  Forhold, 
som  allerede  havde  udviklet  sig  og  i  Tidens  Løb  befæstedes 

inderligere  iraellem  dem,  staaer  dobbelt  lysende  i  Dage  som 
disse,  da  man  syntes  at  have  glemt  alle  simple  og  naturlige, 
men  dybe  og  bjertelige  Fjølelser. 


Tiden  umiddelbart  efter  Prindsens  Dod  blev  tilbragt  paa 
Slottet  Rambouillet,  hvor  Hertugen,  hans  Svigerdatter  og 
Digteren  Florian,  der  under  Paaskud  af  et  Slags  Secretair- 
tjeneste  næsten  stadig  opholdt  sig  paa  Slottet,  kappedes  om 
at  gjøre  deres  Nærværelse  velsignet  af  Alle.  Leon  Gozlan 
har  fortalt  derom*).  <•  Florian  bragte  —  siger  han  —  i 
største  Hemmelighed  Gaverne  til  de  Fattige,  som  han  havde 
opdaget  paa  sine  hyppige  Besøg  i  Landsbyerne  og  Flækkerne, 
der  tilhørte  Godset  Eambouillet,  og  som  Hertugen  strax  havde 
været  villig  til  at  betænke.  Man  kan  sige,  at  Florian  klap- 
pede Vildtet  sammen,  og  at  Hertugen  saa  drog  paa  Jagt  i 
Velgjerningernes  Land.  Men  ligesom  Vildtet  slipper  op,  naar 
man  jager  meget,,  saaledes  er  der  ogsaa  en  Ende  paa  Velgjer- 
ningerne.  Fyrsten  og  Digteren  udtømte  til  Slutning  deres 
Parker  og  Skove.  Fattige  bleve  en  Sjeldenhed  indenfor  God- 
sets Grændser.  Saa  søgte  de  dem  længere  borte,  men  næppe 
havde  de  fundet  dem,  før  det  gik  ligesaadan  i  det  nye  Di- 
strict.  De  jagede  da  paa  fremmed  Grund,  hvorsomhelst  de 
kunde,  men  da  de  vare  nødte  til  at  anvende  Behændighed 
for  at  tilfredsstille  deres  Trang,  fortaug  de  for  hinanden  de 
gode  Steder,  og  begge  To  satte  de  et  Slags  Stolthed  i  at 
drage  Nytte  af  dem  paa  egen  Haand.  Især  om  Vinteren 
voxede  Kivaliteten  mellem  de  to  Venner  i  en  næsten  utæn- 
kelig Grad.  Den  Ene  benyttede  sig  af  den  Andens  Søvn  for 
at  liste  sig  bort  uden  Støi  og  tilfredsstille  sin  Trang  til 
Godgjørenhed,  og  den  Anden,  Digteren,  søgte  paa  sin  Side 
at  faae  Forspring  tidlig  om  Morgenen  for  at  være  den  Første 
paa  de  Steder,  hvor  de  kunde  faae  Anvendelse  for  deres  Vel- 


")  I  sin  Bog:  «Les  Chåteaux  de  France« 

gjerninger  ....  Naar  de  da  tidligt  paa  Dagen  madte  hin- 
anden udenfor  Slottet,  havde  de  altid  et  eller  andet  Paaskud 
for  Morgentouren.  Om  den  virkelige  Grund,  hvorfor  de  vare 
gaaede  ud,  blev  der  ikke  talt  et  Ord.  Man  fulgtes  ad  til- 
bage i  Conversation  om  de  meest  forskjellige  Ting,  der  i 
øieblikket  vare  allerlængst  borte  fra  deres  Tanker,  om  den 
sidste  Skovhugst,  om  Nødvendigheden  af  at  erstatte  Bønderne, 
hvad  deres  Korn  og  deres  Viinbjerge  havde  lidt  ved  Kongens 
sidste  Jagt  o.  s.  v.  Først  i  Slutningen  af  Maaneden,  naar  Her- 
tugen gjennemgik  sine  Udgifter,  erfarede  han,  hvilke  Seire  hans 
Seeretair  havde  vundet  over  ham,  forsaavidt  det  ikke  blev 
Florian,  der  maatte  erklære  sig  for  beseiret  af  Fyrstens  Dyg- 
tighed paa  dette  Omraade«. 

Gozlan  omtaler  kun  Hertugen  og  Florian.  Men  man 
feiJer  vist  næppe  ved  at  antage,  at  ogsaa  Prindsesse  Lam- 
balle har  taget  ikke  ringe  Deel  i  deres  Værk.  Dette  Liv  var 
netop  det,  hvori  hun  bedst  kunde  føle  sig  hjemme,  det,  i 
hvilket  hun  kunde  gjenfinde  sin  tidligere  glade  Tro  paa  Ver- 
den og  dens  Skj enhed. 

Naar  man  er  nitten  Aar,  formaaer  Sorgen  ikke  at  fæste 
dybe  Rødder  i  Hjertet.  Den  Modgang,  der  havde  ramt  den 
unge  Fyrstinde  i  hendes  ulykkelige  Ægteskab,  blev  hurtig 
glemt  i  denne  Kreds  af  Mennesker,  med  hvem  hun  havde 
alle  Tanker  og  alle  Glæder  tilfælles.  Snart  hørte  man  igjen 
Haverne  omkring  det  gamle  Slot  gjenlyde  af  hendes  friske 
Latter,  naar  hun  og  Hertugens  Datter,  der  var  bleven  hende 
saa  kjær  som  en  Søster,  gik  deres  Morgentoure  under  de 
skyggefulde  Træer.  Hendes  aabne,  ungdommelige  Munterhed 
var  endnu  ikke  bleven  jaget  paa  Flugt  af  den  Melancholi, 
senere  Begivenheder  fremkaldte.  Ofte  spurgte  Hertugen  hende 
spøgende,  fortæller  Fortaire*):  «Min  lille  viltre  Marie,  hvor- 
mange  Contradandse  har  Du  saa  dandset  idag?« 


*)  En  af  Hertugens  Kammertjenere.       Fra  hans  Haand  haves:    iMe- 
moires  sur  la  vie  du  duc  de  Penthiévre«. 

Forskjellige  Omstændigheder  afbrøde  imidlertid  det  rolige 
Liv  paa  Slottet  og  kaldte  snart  baade  Hertugen  og  hans  Sviger- 
datter til  Hoffet.  Paa  Ludvig  XV's  Opfordring  kunde  de  ikke 
undslaae  sig  for  at  forherlige  de  Fester,  der  bleve  givne  til 
Ære  for  Kongen  af  Danmark  under  hans  Besøg  i  Frankrig 
(1768).  Dronning  Marie  Leczinska  var  nylig  død  (24de  Juni 
1768),  og  man  søgte  en  Fyrstinde,  der  kunde  blive  hende 
en  værdig  Efterfølgerske.  Det  paastaaes,  at  Ludvig  XV  øn- 
skede at  tilbyde  Prindsesse  Lamballe  sin  Haand,  og  Alt  synes 
at  vidne  om,  at  hun  i  et  saadant  ønske  saae  Forsynets  Villie, 
og  at  hun  ikke  troede  sig  bunden  til  et  Navn,  som  kun 
kunde  mane  sørgelige  Erindringer  frem  for  hende.  Men  der 
behøvedes  for  at  bringe  denne  vægelsindede  Monark  til  et 
afgjørende  Skridt  m^re  Dristighed  og  Evne  til  at  gjøre  sig 
gjældende,  end  Prindsesse  Lamballe  besad.  Og  dertil  kom 
saa,  at  denne  Plan  var  det  herskende  Parti  imod.  Hertugen 
af  Choiseul  og  Hertuginden  af  Gramont,  hans  stolte  og  dristige 
Søster,  forskrækkedes  over  et  Project,  der  maatte  synes  fjendt- 
ligt mod  deres  Magt  om  ikke  af  anden  Grund,  saa  fordi 
man  ikke  havde  taget  dem  paa  Raad  med.  De  tænkte  sig 
hele  Familien  Noailles  staae  bagved  Prindsessen  og  gjennem 
hende  beherske  Hoffet.  At  have  at  gjøre  med  en  Dronning, 
der  fortjente  at  være  det,  ansaae  de  for  meget  misligere  end 
at  holde  Spillet  gaaende  med  en  Elskerinde.  En  Dronning 
bliver,  en  Elskerinde  kan  afskediges.  Vil  hun  ikke  gaae  ind 
paa  de  Planer,  man  ønsker,  er  der  i  ethvert  Tilfælde  Mulig- 
hed for,  at  hun  kan  styrtes  og  erstattes  af  en  anden,  som 
viser  sig  mere  følelig.  Derfor  fik  Ludvig  XV  ingen  Dronning, 
men  en  Elskerinde.    Det  var  Madame  du  Barry. 

Prindsesse  Lamballe,  der  i  ethvert  Tilfælde  kun  vilde 
have  modtaget  Kronen,  fordi  hun  ansaae  det  for  sin  Pligt, 
naar  den  blev  hende  tilbudt,  led  ingen  Skuffelse  ved  at  see 
det  herskende  Parti  heldigt  gjennemføre  sine  Planer.  Det  var 
en  større  Sorg  for  hende,  da  hun  kort  efter  blev  berøvet  en 
Svigerinde,  i  hvem  hun  lidt  efter  lidt  havde  fundet  den  kjær- 

ligste  og  meest  hengivne  Veninde.  Den  5te  April  1769  blev 
Froken  de  Bourbon,  eneste  Datter  af  Hertugen  af  Penthiévre, 
gift  med  Hertugen  af  Orleans. 

De  Fester,  der  ved  Hoffet  afholdtes  i  denne  Anledning, 
bleve  snart  fulgte  af  andre.  Den  24de  April  1770  ægtede 
Hertugen  af  Orleans's  Søster  Hertugen  af  Bourbon,  og  den 
16de  Mai  celebreredes  Dauphinens  Giftermaal  med  Marie 
Antoinette  af  østerrig,  en  Forbindelse,  som  hele  Frankrig 
hilste  med  Jubel. 

Lidt  efter  lidt  udviklede  der  sig  mellem  hende  og  Prind- 
sesse Lamballe  et  Venskab,  om  hvis  Dybde  og  Oprigtighed 
de  kommende  mørke  Dage  skulde  aflægge  saa  glimrende  Vid- 
nesbyrd. Allerede  1771  og  1772  holder  Marie  Antoinette 
hende  tilbage  i  Versailles  for  at  hun  skal  deeltage  i  de  Kane- 
farter paa  Isen,  som  længe  udgjorde  den  tilkommende  Dron- 
nings Yndlingsfornøielse. 

Den  10de  Mai  1774  blev  man  i  Versailles  underrettet 
om  Ludvig  XV's  Død.  Ludvig  XVI  og  Marie  Antoinette  toge, 
næsten  forskrækkede  over  at  skulde  regjere  Frankrig  i  saa 
ung  en  Alder,  den  Throne  i  Besiddelse,  som  Skridt  for  Skridt 
skulde  føre  dem  nærmere  og  nærmere  Ulykken.  Maaskee  var 
det  en  af  disse  gaadefulde  Forudanelser,  der  gjorde  det  endnu 
mere  magtpaaliggende  for  Dronningen  i  Prindsesse  Lam  balle 
at  sikkre  sig  en  Veninde,  paa  hvis  Hengivenhed  hun  sikkert 
kunde  stole. 

Grev  de  la  Marck*)  har  fortalt  om  dette  Forhold.  « Endnu 
før  Marie  Antoinette  var  bleven  Dronning  —  siger  han  — , 
gav  hendes  Hofdame,  Grevinde  Novilles,  hver  Vinter  i  Carne- 
valstiden  et  Bal  om  Ugen.  Grevindens  Leilighed  i  Versailles 
var  lille  og  kunde  kun  rumme  Hoffets  første  Herrer  og  Da- 
mer samt  et  lille  udsøgt  Selskab  fra  Paris.  Dauphinen, 
Monsieur,   Greven  af  Artois,    Prindserne  og  Prindsesserne  af 


*)  Correspondance    entre    le    comte    de  Mirabeau    et    le   conite    de  la 
Marck.     Paris.     1851. 
Historisk  Archiv.     1871.     II.  19 

Blodet  kom  til  disse  Baller.  Mellem  dem  blev  Prindsesse 
Lamballe  allerede  ved  de  første  af  disse  smaae  festlige  Sam- 
menkomster særlig  udmærket  af  Dronningen,  der  viste  hende 
en  høi  Grad  af  Venskab  og  Fortrolighed.  Det  var  med  hende, 
at  Marie  Antoinette  som  oftest  underholdt  sig  afsides,  og 
Forholdet  mellem  dem  blev  snart  meget  intimt.  Og  det  blev 
egentlig  kun  hende,  til  hvem  Dronningen  sluttede  sig  som 
Veninde«. 


Dette  vaagnende  Venskabsforhold  er  samtidigt  med,  at 
Ludvig  XVI  forærer  sin  unge  Hustru  Trianon.  «Hans  Maje- 
stæt viste  sig  pludselig  som  galant  Cavaleer  —  siger  Abbed 
Beaudeau*)  — ;  han  sagde  til  Dronningen:  De  holder  af  Blom- 
ster; nuvel,  jeg  har  en  Bouquet  til  Dem,  det  er  det  smukke 
lille  Trianon »). 

I  de  næsten  feeagtige  Haver  omkring  dette  fortryllende 
Slot  var  det,  at  Dronningens  varme  Venskab  for  Prindsesse 
Lamballe  udviklede  sig.  Her  aabnede  de  deres  Hjerter  for 
hinanden,  her  lærte  de  at  forstaae  hinanden,  og  her  bleve  de 
Fortrolige. 

I  1774  og  1775,  disse  lyse  og  lykkelige  Solskinsdage  af 
Marie  Antoinettes  Liv,  da  hun  selv  kjørte  sin  Cabriolet  til 
Trianon  for  der  at  frede  om  sine  sjeldne  Blomster,  spille 
Comedie  og  deeltage  i  de  smaae  landlige  Baller,  viste  hun  sig 
næsten  aldrig  uden  at  være  ledsaget  af  Prindsesse  Lamballe. 
Man  betragtede  dem  allerede  som  to  Uadskillelige.  Gon- 
court*)  fortæller  derom.  «Ved  sine  Besøg  i  Trianon  —  siger 
Marie  Antoinettes  Historieskriver  —  havde  Dronningen  næsten 
altid  ved  sin  Side  den  samme  Ledsagerinde,  en  Veninde  efter 
hendes  Smag,  Prindsesse  Lamballe,  der  for  Versailles  fore- 
trak sin  Svigerfaders,  Hertugen  af  Penthiévres  Skov,   og  som 


*)  I   «Chronique  secréte  de  Paris,  par  l'abbé  Beaudeau».     1774. 
**)  E.  et  I.  de  Goncourt:  Histoire  de  Marie-Antoinette. 

Marie  Antoinette  havde  meget  Besvær  med  at  vænne  til 
Luften  ved  Hoffet.  Dronningen  kunde  som  alle  Qvinder 
kun  daarligt  forsvare  sig  mod  dem,  som  fængslede  hendes 
Jdie.  De  Portraiter,  som  man  endnu  har  af  Prindsesse 
Lamballe,  give  den  første  Forklaring  af  Venskabsforholdet 
mellem  hende  og  Marie  Antoinette.  Prindsessens  største 
Skjønhed  var  det  klare,  uskyldige  Udtryk,  der  hvilte  over 
hendes  Træk.  Selv  Lynet  i  hendes  øie  var  roligt.  Tiltrods 
for  de  Lidelser ,  hendes  næsten  uafbrudte  Nervesygdom 
førte  med  sig,  saae  man  dog  aldrig  en  Sky  paa  denne 
skjønne  Pande,  om  hvilken  de  lange  blonde  Lokker,  bølgede. 
Skjøndt  Italienerinde  besad  hun  den  nordiske  Qvindes  Ynde, 
og  det  var  vanskeligt  at  afgjøre,  om  hun  var  smukkest  i 
Kanen,  omhyllet  af  Maarskind  og  Hermelin  og  med  den 
friske  Teint  en  Smule  mishandlet  af  Sneestormen,  eller  naar 
hun  under  Skyggen  af  en  stor  Straahat  og  i  en  Sky  af 
Linon  gled  forbi  som  et  af  den  engelske  Maler  Lawrences 
Drømmebilleder)). 

«I  Prindsesse  Lam  balles  Sjæl  —  siger  denne  Forfatter 
senere  —  gjenfinder  man  den  samme  Reenhed  og  Uskyldighed 
som  i  hendes  Ansigtstræk.  Hun  var  fuld  af  qvindelig  Kjær- 
lighed og  Hengivenhed,  bestandig  rede  til  at  vise  Tjenester, 
opoffrende  selv  i  de  mindste  Smaating,  uinteresseret  i  en 
sjelden  Grad  ....  Det  Onde  saae  hun  ikke  og  vilde  ikke 
troe  paa  det,  og  naar  hun  da  lavede  Verden  om  efter  sine 
egne  Ideer  og  jog  enhver  slet  Tanke  bort  i  Kraft  af  sine 
Illusioners  Skjønhed,  havde  Samtalen  med  hende  den  samme 
Virkning  paa  Dronningen  som  en  herUg  tropisk  Foraarshim- 
mels  Fred  og  Mildhed.  Hendes  Velgjørenhed  endelig,  denne 
Familien  Penthiévres  utrættelige  Velgjørenhed,  som  aldrig  kunde 
afslaae  den  Ulykkelige  Noget  —  Alt  var  et  yderligere  Baand 
mellem  Prindsesse  Lam  balle  og  Marie  Antoinette«. 

Prindsessen  længtes  bestandig  tilbage  til  de  gamle  Skove 
omkring  Rambouillet.  For  at  knytte  hende  til  Versailles  be- 
sluttede Dronningen  at  faae  hende  udnævnt  til  Overhofmester- 

19* 

inde,  en  Titel,  der  ikke  havde  existeret  ved  Hoffet  siden  Be- 
gyndelsen af  Ludvig  XIV's  Regjering.  Marie  Leczinski  havde 
inddraget  den,  fordi  en  saadan  Stilling  forekom  hende  at  med- 
føre altfor  megen  Magt  til  ikke  undertiden  at  stille  sig  hin- 
drende i  Veien  for  Herskerparrets  Villie. 

Næppe  havde  Marie  Antoinette  udtalt  sit  ønske,  før 
hele  Hoffet  kom  i  Bevægelse  for  at  forebygge  det.  En  Plads, 
som  Enhver  attraaede  for  sig,  vilde  selvfølgelig  Ingen  see  i 
en  Andens  Hænder.  Dronningen  formaaede  imidlertid  sin 
kongelige  Gemal  til  at  rette  sig  efter  hendes  Villie,  og  i 
September  1775  blev  Prindsesse  Lamballe  udnævnt  til  Over- 
hofmesterinde. 

« Prindsesse  Lamballe »,  siger  Lescure,  «blev  i  denne 
Stilling  ligegyldig  for  den  Magt  og  Hæder,  som  fulgte  med 
den.  Men  hun  modtog  Pligterne  med  hele  den  opoffrende 
Iver,  som  er  eiendommelig  for  dette  Hjerte,  der  kun  forstod 
at  elske.  Marie  Antoinette  havde  i  denne  Udnævnelse,  der. 
kunde  blive  saa  farlig,  naar  den  bragtes  en  ærgjerrig  Qvinde, 
kun  seet  et  Middel  til  at  holde  fast  paa  sin  Veninde,  der 
var  saa  indtaget  i  Skovene  og  Eensomheden,  og  som  undflyede 
Dronningen  for  at  undfly  e  Hoffet.  Prindsesse  Lam  balle  saae 
i  den  kun  en  Anledning  mere  til  at  vise  sin  Hengivenhed, 
og  hun  fandt  sig  i  at  beklæde  en  Stilling,  der  tvang  hende 
til  at  glimre,  fordi  den  samtidig  tillod  hende  at  være  til  Nytte«. 

Fra  dette  Tidspunkt  er  Venskabet  mellem  Marie  Antoi- 
nette og  Prindsesse  Lamballe  urokkeligt  befæstet.  En  enkelt 
Sky  kan  stundom  drage  hen  over  det ,  naar  Prindsessen 
for  nogen  Tid  er  fjernet  fra  Hoffet  for  at  følge  Hertugen  af 
Penthiévre  paa  hans  Reiser  gjennem  Provindserne,  og  Intri- 
guerne  imidlertid  et  øieblik  vendte  Dronningens  Gunst  til  en 
Anden,  men  disse  Skyer  droge  altid  hurtigt  forbi  igjen,  thi 
Forholdet  mellem  disse  To  havde  en  langt  dybere  og  inderligere 
Grund  end  almindelig  Hofgunst.  Et  Exempel  paa  deres  Hen- 
givenhed for  hinanden  findes  i  Lauzun's  Memoirer.  «I  Slut- 
ningen af  den  samme  Uge  (Juni  1776) »,  siger  han,  « fortalte 

man  i  Marly  Dronningen,  at  Prindsesse  Lamballe  laa  syg  af 
Mæslinger  i  Plombiéres.  Hun  tog  sig  denne  Efterretning 
overordentlig  nær  og  troede,  at  man  fortaug  Venindens  far- 
fulde Tilstand  for  hende.  Intet  kunde  berolige  hende.  Jeg 
tilbad  hende  da  at  reise  til  Plombiéres,  før  jeg  begav  mig 
til  mit  Regiment,  og  at  sende  hende  den  naiagtigste  Under- 
retning. Hun  modtog  med  Tak  mit  Tilbud  og  tilbragte  Da- 
gen med  at  skrive  og  give  mig  en  stor  Pakke  Breve,  i  hvilke, 
sagde  hun,  hun  havde  talt  meget  om  mig.  Jeg  reiste  strax 
og  ankom  til  Plombiéres  ....  Prindsesse  Lamballe,  som 
befandt  sig  vel,  skrev  selv  til  Dronningen,  til  hvem  jeg  sendte 
Brevet  med  en  Coureer«. 

Fra  Mai  til  Slutningen  af  Juli  1778  havde  Prindsessen 
været  fraværende  paa  en  Reise  i  Skotland.  Næppe  var  hun 
fra  den  kommen  tilbage  til  Frankrig,  før  Skjæbnen  paaforte 
hende  den  ene  Sorg  efter  den  anden. 

I  September  samme  Aar  mistede  hun  sin  Moder.  Man 
har  fra  Dronningens  Haand  et  Brev,  der  vidner  om  hendes 
Deeltagelse  i  denne  Sorg. 

September  1778. 

«Jeg  har  med  dyb  Smerte,  min  kjære  Lamballe,  erfaret 
Deres  gode  Moders  Død,  hende,  for  hvem  De  nærede  saa  stor 
Kjærlighed  og  Agtelse.  Deres  Brev  har  aflokket  mig  Taarer. 
Jeg  kj endte  alle  Prindsessen  af  Carignans  gode  Sider.  Derfor 
er  min  Sorg  saa  meget  desto  større.  Det  er  et  tungt  Slag, 
baade  for  Dem  selv  og  foi*  deres  Venner.  Jeg  længes  efter 
at  see  Dem,  kjære  Veninde,  og  efter  at  blande  mine  Taarer 
med  Deres,  thi  der  er  ingen  Trøst  for  en  saadan  Sorg,  og 
jeg  kan  kun  græde  med  Dem  og  bede  til  min  Gud.  Kongen 
og  jeg  talte  for  et  -Oieblik  siden  om  Dem,  og  vi  beklagede 
Begge  inderhgt  den  tunge  Skjæbne,  der  forfølger  en  Engel 
som  Dem,  der  er  som  født  til  at  skabe  Lykken  omkring  Dem 
og  saa  værdig  til  at  nyde  den.  Men  Deres  rørende  Hengi- 
venhed staaer  saa  langt  over  Deres  Lidelser,  at  vi  ville  ønske, 
det  Venskab,  den  gode  Hr.  Penthiévre  og  vi  selv  endnu  stadig 

nære  for  Dem,  maa  kunne  mildne  Deres  bittre  Sorger  en 
Smule.  Farvel,  kjære  Lamballe;  modtag  min  hjerteligste 
Hilsen  og  vær  overbeviist  om,  at  min  Hengivenhed  for  Dem 
vil  vedvare  hele  Livet  igjennem. 

Marie  Antoinette«. 

Næppe  var  Prindsessen  kommen  sig  efter  den  første  be- 
tagende Smerte  over  dette  Dødsfald,  før  der  ramte  hende  et 
nyt  Slag.  Da  hun  i  nogle  Maaneder  havde  begrædt  Tabet  af 
sin  Moder,  mistede  hun  ogsaa  sin  Fader*).  Og  knap  to  Aar 
efter  saae  hun  sin  ældste  Broder  følge  dem.  Hvad  Under 
derfor,  at  hun  trods  Venskabet  for  Marie-Antoinette  ikke 
kunde  Andet  end  flygte  bort  fra  Hofi'ets  Larm  og  Glands  for 
i  det  landlige  Hjems  tause,  skyggefulde  Skove  at  græde,  til 
Sorgen  svandt  over  i  stille  Veemod? 

Indtil  1782  viste  hun  sig  kun  i  Versailles  eller  Paris 
ved  meget  høitidelige  Leiligheder,  naar  Pligterne,  som  fulgte 
med  hendes  høie  Rang,  gjorde  hende  Opholdet  der  nødven- 
digt. I  de  umiddelbart  derpaa  følgende  Aar  er  hun  noget 
hyppigere  ved  Hoff'et.  Dauphinens  Fødsel,  Kongen  af  Sve- 
riges, Poul  I  af  Ruslands  og  Prinds  Henrik  af  Preussens  Be- 
søg fremkaldte  en  Række  Festligheder,  ved  hvilke  hun  ikke 
kunde  savnes.  Først  1785  vender  hun  heelt  og  ganske  til- 
bage til  sin  kongelige  Veninde. 

Hun  kommer  sørgeklædt.  De  gamle  Tab  ere  næppe 
forvundne,  før  hun  har  lidt  et  nyt,  idet  hendes  anden  Broder, 
Eugéne,  er  død  den  30te  Juni  1785.  Hun  havde  altid  holdt 
meget  af  denne  Broder,  og  hun  havde  gjort  det  dobbelt, 
efter  at  hun  havde  mistet  saa  mange  Andre  af  sine  Kjære, 
men  hendes  personlige  Sorg  maatte  nu  sættes  til  Side;  Hen- 
givenheden for  Marie-Antoinette  krævede  dette  Off'er. 


')  Prindsesse  Lamballes  Moder,  Henriette  af  Hessen-Rheinfeldt-Rothen- 
burg,  der  var  en  Søster  til  Dronningen  af  Sardinien,  døde  i  Turin 
den  1ste  September  1778.  Faderen,  Louis  Victor- Amé  af  Savoyen, 
Prinds  af  Carignan,  fulgte  sin  Hustru  i  Graven  Natten  imellem  den 
6te  og  7de  December. 

De  mørke  Dage  begyndte  at  nærme  sig.  Hoffets  Venner 
bleve  færre  og  færre,  Kongedømmet  svagere  og  svagere,  Dron- 
ningens Stilling  mere  og  mere  ubehagelig.  «Det  var  hende 
—  siger  Lescure  — ,  man  gjorde  ansvarlig  for  Dyrtiden,  for 
Pengemangelen,  for  Striden  i  Parlamentet,  for  Ministrenes 
Udygtighed.  Det  var  hende,  som  Smædeskriverne  forfulgte, 
og  over  hvem  de  udøste  al  deres  Bagvadskelses  Galde.  Det 
var  imod  hende,  at  man  paa  samme  Tid  i  en  Kirkefyrstes 
Lønkammer  —  en  Kirkefyrste,  der  fuldstændig  havde  hen- 
givet sig  til  Aagerkarle  og  Courtisaner  —  smedede  dette  Væv 
af  Rænker,  der  saa  ganske  skulde  berøve  hende  Folkets  Yn- 
dest: Halsbaandshistorien ,  et  Mesterstykke  af  denne  Roué- 
Politik,  der  havde  sine  lønlige  Forsamlinger  i  Palais-Royal, 
sine  Raadslagninger  ved  Orgierne,  der  havde  Frimureriet  til 
Armee ,  Parlamentet  til  Medskyldig ,  Thronen  som  Maal. 
Under  disse  Forhold,  da  den  mindste  Utaalmodighed,  den 
mindste  Modstand,  den  mindste  Feil  kunde  sætte  Alt  paa 
Spil,  da  Kongen,  forskrækket  over  det  stadigt  voxende  Folke- 
had og  forstemt  ved  alle  de  Smædeskrifter,  der,  udgaaende 
fra  Ministrene,  regnede  ned  over  ham  i  Mængde,  kun  kunde 
yde  Dronningen  en  svag  og  usikker  Beskyttelse  —  under  disse 
kritiske  Forhold  søgte  Marie  Antoinette  en  Veninde,  der  lige- 
som var  sendt  fra  Forsynet,  en  Veninde,  der  gav  Alt  og 
Intet  forlangte ....  Fra  dette  Oieblik  af  finde  vi  bestandig 
ved  Dronningens  Side  disse  to  Venner  af  Hoffet  i  Ulykkens 
Dage:  Grev  Fersen  og  Prindsesse  Lamballe.  Lige  til  den 
sidste  Dag  er  det  disse  uinteresserede,  heroiske  Venner,  der 
som  Dronningens  skjærmende  Engle  bære  paa  deres  Hoveder 
det  gamle  Samfunds  og  det  gamle  Monarkies  i  sin  Grund- 
vold rystede  Bygning,  denne  Bygning,  af  hvilken  der  desuagtet 
hver  Dag  faldt  Steen  efter  Steen  ned  for  Fødderne  af  dem, 
som  skulde  finde  en  Grav  under  dens  Ruiner  >. 

Den  4de  Mai  1789  aabnedes  Rigsstændernes  Forsamling. 
Det  var  den  sidste  virkelig  kongelige  Ceremoni,  den  sidste 
Hjøitidelighed ,  ved  hvilken  Skinnet  af  Souverainens  Myndig- 
hed blev  bevaret.  Fra  dette  -Øieblik  trække  bestandig  mør- 
kere og  markere  Tordenskyer  sammen  over  Kongedømmet. 
Og  Monarken,  der  skulde  vinde  forhalet  Sjælsstyrke  og  for- 
halet Aandsnærværelse,  jo  mere  Uveiret  trak  sig  sammen, 
han  staaer  svag  og  raadvild;  hvert  Skridt,  han  gjar,  bringer 
Faren  nærmere  istedetfor  at  fjerne,  den.  Derimod  see  vi  i 
dette  kritiske  øieblik  Dronningen  og  Prindsesse  Lamballe 
med  et  mærkeligt  Skarpsyn  stille  sig  klart,  fra  hvilken  Side 
det  stærkeste  og  meest  truende  Stad  maatte  komme;  vi  see 
dem  med  en  forbausende  Iver  og  Udholdenhed  sage  at  und- 
gaae  det  ved  egne  Kræfter  og  saaledes  afnade  os  Beundring, 
medens  vi  kun  kunne  beklage  Kongen  og  hans  Ministre. 

De  indsaae,  at  Alt  endnu  kunde  blive  godt,  hvis  det  var 
muligt  at  drage  Hertugen  af  Orleans  og  hans  Parti  tilbage 
til  Thronens  Venner.  Og  man  kan  ikke  tænke  sig  noget  paa 
samme  Tid  mere  forbausende  og  rarende  Skuespil  end  at 
see  Prindsesse  Lamballe,  ledet  af  Dronningen,  bevæge  sig 
stadig  virksom  og  utrættelig  midt  i  denne  revolutionære  Elek- 
tricitet, der  havde  samlet  sig  indenfor  Palais -Eoyal. 

"Prindsesse  Lamballe  —  siger  Lescure  —  er  pludselig 
bleven  en  heel  Anden  under  Indvirkning  af  denne  gladende 
Iver,  der  behersker  og  inspirerer  alle  hendes  Tanker.  Dette 
tilslarede  -Oie  funkler  af  Ild,  og  denne  stille,  rolige  Gang  har 
paany  faaet  Vinger,  denne  Bleghed  har  atter  veget  Pladsen 
for  en  Radme,  fremkaldt  af  Kampens  Bevægelser  og  Hede. 
I  Alt,  hvad  hun  siger,  i  Alt,  hvad  hun  skriver,  faler  man,  at 
der  dirrer  et  Fond  af  denne  rene,  opoffrende  Troskab  og 
Hengivenhed,  som  hun,  uden  et  ^ieblik  at  vakle,  hævede 
til  Heroisme  ....  Hun  bevarer  Marie-Antoinettes  Hemme- 
ligheder, hun  understatter  hendes  Anstrengelser  heelt  ander- 
ledes, end  en  Minister  nogensinde  kunde  gjare  det.  Hun 
hører  et  halvt  udtalt  Ord,  hun  gjætter,  hvad  man  ikke  vover 

at  sige  hende,  hun  gjer  af  sig  selv,  hvad  man  ikke  drister 
sig  til  at  bede  hende  om«. 

Maalet  for  denne  Virksomhed  var  et  dobbelt.  Dronnin- 
gen og  Prindsessen  havde  tilfulde  forstaaet,  at  Alt  maatte 
gjøre  Hertugen  af  Orleans  til  Hoved  for  Oppositionen.  Hvad 
det  gjaldt  om,  var,  indsaae  de,  at  drage  Fordeel  af  et  af  disse 
^ieblikke,  da  hans  Sind  endnu  var  vaklende,  og  hans  Sam- 
vittighed en  Stund  fjernede  ham  fra  dem,  der  vilde  benytte 
den  Folkegunst,  som  havde  knyttet  sig  til  ham.  Og  sam- 
tidig, indsaae  de,  maatte  man  aabne  Folkets  6ine,  dette 
Folk,  der  var  udhungret  ved  haardhjertede  Monopolister  og 
bragt  til  det  Yderste  af  Frygt  for  ikke  at  kunne  skaffe  Livs- 
opholdet. Man  maatte  tomme  de  hemmelige  Lader  og  lade 
Kornet  strømme  ud  over  den  Plads,  hvor  Talerne  skreg  om 
Hungersnød  og  prædikede  Oprør. 

Dette  var  det  dobbelte  øiemed  for  Prindsesse  Lamballes 
Virksomhed.  Og  hun  udfoldede  en  Ivrighed,  en  Snildhed  og 
et  Mod,  som  man  ikke  skulde  have  tiltroet  hende,  og  som 
kun  kan  finde  sin  Forklaring  i  hendes  Hengivenhed  for  den 
ulykkelige  Dronning.  Foruden  at  stille  Hertugen  Posten  som 
Storadmiral  af  Frankrig  i  Udsigt  og  foruden  den  Hjælp,  som 
man  ventede  sig  af  hans  Hustru,  Hertugen  af  Penthiévres 
Datter,  søgte  man  væsentlig  at  opnaae  sit  Maal  ved  at 
smigre  hans  Forfængelighed.  Planen  gik  ud  paa  et  dobbelt 
Ægteskab.  Hertugen  af  Angouléme,  Greven  af  Artois's  Søn, 
skulde  giftes  med  Hertugen  af  Orleans's  Datter,  og  hans  Søn, 
den  unge  Hertug  af  Chartres,  med  en  Datter  af  Dronningen 
af  Neapel.  Denne  dobbelte  Forbindelse,  der  vilde  have  til- 
fredsstillet Hertugens  Stolthed  og  Ærgjerrighed  og  sikkert 
gjort  ham,  om  ikke  til  en  Ven  af  Kongedømmet,  saa  dog 
idetmindste  neutral,  strandede  imidlertid  paa  Intriguer  saavel 
hos  Hertugen  som  hos  Dronningens  Venner.  De  Sidste  vilde 
være  ene  om  at  frelse  hende  eller  ogsaa  drage  hende  med 
ned  i  deres  Fald,  og  Hertugens  Venner  vare  selvfølgehg  fjendt- 

ligt  stemte  mod  en  Forening,  der  stillede  sig  hindrende  i 
Veien  for  deres  Interesser. 

Samtidig  blev  Hertugens  hemmelige  Ærgjerrighed,  eller 
rettere  den,  som  man  indblæste  ham,  opflammet  ved  et  hel- 
digt Varsel.  Den  4de  Juni  1789  døde  Dauphinen*).  Under 
saadanne  Forhold  var  det  let  for  Hertugens  machiavellistiske 
Raadgivere  at  drage  ham  bort  fra  den  Vei,  paa  hvilken  Prind- 
sesse Lamballes  Bestræbelser  skulde  føre  ham  ind. 

Disse  Hertugens  bestandig  aarvaagne  og  til  at  gjennem- 
føre  deres  uhelbringende  Planer  ligesaa  dristige  som  utræt- 
telige Raadgivere  skyldes  det  ogsaa,  at  Prindsessens  Bestræ- 
belser for  at  proviantere  Paris  strandede.  De  saae,  hvormeget 
hun  gjennem  sin  Hengivenhed  for  Kongehuset  vilde  være  i 
Stand  til  at  udrette,  dersom  hun  fik  Lov  dertil,  og  de  satte 
derfor  Alt  ind  paa  at  beseire  denne  farlige  Fjende.  Til  et 
Snigmord  fordristede  de  sig  endnu  ikke,  men  desto  mere  søgte 
de  at  opnaae  gjennem  Bagvadskelse.  I  Smædeskriftet  "Galeri 
des  dames  franyaises«*),  hvor  Revolutionen  allerede  dypper  i 
Galde  de  Dolke,  som  den  senere  farvede  med  Blod,  faaer  hun 
den  første  Betaling  for  sin  opofFrende  Hengivenhed. 

Hun  staaer  imidlertid  fast.  Hendes  Liv  er  fra  nu  af 
ganske  viet  Dronningen,  og  hun  svigter  ikke  et  øieblik.  Hun 
kan  med  saa  meget  større  Ro  overføre  al  sin  Deeltagelse  paa 
Marie-Antoinette,  da  hun  har  seet,  at  Hertugen  af  Penthiévre 
trænger  langt  mindre  til  den.  Den  Popularitet,  som  han 
havde  vundet,  var  saa  dybt  grundet  paa  Erkjendtlighed  og 
Beundring,  at  hun  intet  Oieblik  behøvede  at  være  urolig  for 
hans  Skjæbne. 

I  August  1789  reiste  han  til  Paris.  Gjennem  Fortaire's 
Fortælling  om  denne  Reise  faaer  man  et  levende  Indtryk  af 
den  dybe  Agtelse,  Hertugen  mødte  hos  Alle,  og  som  bevarede 
sig  usvækket  selv  i  Terrorismens  forfærdeligste  Dage.     «Selv 


*)  Louis- Joseph-Xavier-Fran(jois,  født  i  Versailles  den  22   Octb.  1781. 
**)  Det  udkom  i  Januar  1790. 

i  de  mindste  Landsbyer  —  siger  Fyrstens  Kammertjener  — 
havde  Beboerne  samlet  sig  for  at  bringe  Hr.  de  Penthiévre 
deres  Hyldest.  Hans  Ankomst  til  og  Afreise  fra  Clairvaut 
blev  forkyndt  ved  Ringning  med  alle  Kirkeklokkerne.  Da 
han  naaede  Bar-sur- Aube,  saae  han  Alt  klædt  i  festlig 
Dragt.  Borgermilitsen,  der  begyndte  at  kalde  sig  National- 
garde, var  under  Vaaben;  alle  Byens  Officerer  havde  samlet 
sig,  beredte  til  at  modtage  ham.  Hr.  de  Penthiévre  var, 
inderlig  rørt  over  saamegen  Opmærksomhed,  stegen  ud  af  sin 
Vogn  og  gik  tilfods  mellem  en  uhyre  Menneskemasse,  der 
overvældede  ham  med  Velsignelser.  Da  han  havde  naaet 
Officererne  og  de  Standspersoner,  som  vare  gaaede  ham  imøde, 
rettede  man  forskjellige  Henvendelser  til  ham ,  hvis  Hoved- 
øiemed  var  at  bede  ham  ikke  forlade  Frankrig,  hvor  han  var 
saa  almindelig  afholdt »>.  Overalt,  hvor  han  kom  hen,  gjentog 
de  samme  Scener  sig.  Fortaires  Skildring  fremkalder  Fore- 
stillingen om  et  sandt  Triuraphtog.  Ja,  selv  i  Paris,  hvortil 
han  ankom  den  25de  August,  bragte  man  ham  Hyldest.  En 
Afdeling  af  Nationalgarden  opstillede  sig  udenfor  hans  Bolig 
og  udbad  sig  som  en  Ære  at  maatte  passere  Revue  for  ham. 
September  Maaned  tilbragte  han  i  Landsbyen  Eu.  Man 
havde  her  eenstemmig  valgt  ham  til  Chef  for  Nationalgarden. 
Da  han  ved  Eedsaflæggelsen  traadte  frem  for  at  tale  til  den 
forsamlede  Mængde,  vare  alle  øine  vædede  af  Taarer,  Mæn- 
dene kastede  under  Hyldingsraab  Hattene  i  Luften,  Qvinderne 
viftede  med  deres  Lommetørklæder.  Med  høi,  klar,  men  be- 
væget Stemme  holdt  han  følgende  Tale: 

"Franskmænd!  Edens  Ukrænkelighed  er  det  helligste 
og  uløseligste  af  alle  de  Baand,  der  samle  Alle  til  een 
Nation.  Omstændighederne  have  medført  en  Fornyelse  af 
den  Pagt,  som  bør  forene  os  til  en  eneste  stor  Familie. 
Knyttede  til  en  Monark,  der  bør  være  denne  Families 
eneste  Hoved,  og  hvis  Person  er  erklæret  ukrænkelig, 
som   Monarkiet  er  udeleligt  og  arveligt,    ville  vi  her  i 

Himlens  Paasyn  og  ved  vore  Vaaben  sværge  at  være 
troe  mod  den  franske  Nation,  Loven  og  Kongen«. 
Derpaa  fremsagde  han  langsomt  Eedsformularen,  som  den 
forsamlede  Mængde  gjentog  i  stærk  Bevægelse.  Det  Hele 
var  en  af  disse  lyse  og  velgjørende  Scener  fra  Revolutionens 
første  Dage  —  desværre  en  af  de  sidste,  for  Blodhavet  væl- 
tede ud  over  Frankrig. 


Prindsesse  Lamballe  besøgte  ham  paa  Slottet  Eu.  Man 
havde  her  tilbragt  nogle  hyggelige  og  rolige  Dage  sammen, 
da  der  den  7de  October  Klokken  ni  om  Aftenen  ankom  en 
Coureer,  aldeles  bedækket  med  Stav  og  ridende  en  Hest, 
som  var  nærved  at  styrte.  Han  bragte  Hertugen  og  Prind- 
sessen  den  Efterretning,  at  Kongen,  Dronningen  og  hele  den 
kongelige  Familie  befandt  sig  i  Tuilerierne,  tilligemed  nogle 
Enkeltheder  om,  hvad  der  de  to  foregaaende  Dage  var  fore- 
gaaet  i  Versailles. 

Da  man  var  kommen  sig  efter  den  første  Bestyrtelse 
over  saaledes  at  see  de  mørke  Varsler  om  Revolutionen  for- 
vandlede til  Virkelighed,  fattede  Prindsesse  Lamballe  sin  Be- 
slutning. Uden  Ophold  reiste  hun  til  Paris,  hvor  hun  ankom 
seent  om  Aftenen  den  8de. 

Alle  vide,  hvilke  Dage  der  fulgte,  fulde  af  Bekymringer 
og  Ydmygelser  for  den  kongelige  Familie.  Marie  Antoinette 
havde  forudseet  Meget,  men  det,  der  hændte,  havde  hun  dog 
ikke  tænkt  sig  muligt.  Det  var  for  Meget,  til  at  ikke  hendes 
Sjæls  Spændkraft  et  øieblik  maatte  slappes,  til  at  ikke  Mod- 
løsheden for  en  Stund  maatte  overvælde  hende.  Alle  paa 
Slottet  gik  omkring,  tause  og  nedslaaede,  der  kom  ikke  et 
øiebliks  Glæde  eller  lyse  Udsigter,  som  kunde  bortjage  Be- 
kymringens Skyer.  Prindsesse  Lamballe  var  den  Eneste,  der 
forstod  at  jage  Forsagtheden  paa  Flugt  hos  sin  kongelige 
Veninde. 

"Undertiden  kom  hun  —  siger  Lescure  —  let  som  en 
Fugl  for  at  drage  Dronningen  bort  fra  disse  tyngende  Tanker 
og  disse  uophørlige  Bekymringer;  hun  besad  endnu  Sjælskraft 
nok  til  at  smile,  hun  kunde  endnu  gjøre  Vold  paa  sin  egen 
Frygt  for  at  jage  Marie  Antoinettes  paa  Flugt  og  med  sin 
uskyldige  Munterhed,  sin  elskværdige  Underholdning,  sin  milde 
Stemme  og  sin  hele  fortryllende  Maade  at  være  paa  oplive 
dette  Hjem  for  Savn  og  Frygt«. 


Hvis  jeg  gjennem  den  her  meddeelte  Skildring  har  for- 
maaet  at  give  noget  fyldigt  Indtryk  af  Prindsesse  Lamballes 
Personlighed,  saa  vil  Læseren  selv  kunne  tænke  sig,  hvad  og 
hvor  Meget  hun  under  Forhold  som  disse  maatte  være  for  den 
ulykkelige  Kongefamilie  og  særlig  for  Marie  Antoinette.  Be- 
givenhederne udadtil  kjender  man;  jeg  gaaer  derfor  let  hen- 
over Aaret  1790,  denne  Række  af  Ulykkesdage,  den  ene  mere 
sorgtung  end  den  anden,  og  standser  først  igjen  midt  i  1791 
ved  Kongefamiliens  Flugtreise  fra  Paris. 

Aftalen  mellem  Marie  Antoinette  og  hendes  Veninde  var, 
at  Prindsessen  i  de  Dage,  da  Forberedelserne  til  Flugten 
fandt  Sted,  skulde  begive  sig  til  Aumale,  Hertugen  af  Pent- 
hiévres  daværende  Opholdssted.  Naar  Dronningens  stadige 
Ledsagerinde  var  borte,  vilde  Hoffets  Fjender  vanskeligere 
fatte  Mistanke  om  disse  Forberedelser.  Naar  Flugten  da  var 
iværksat,  skulde  Marie  Antoinette  sende  hende  Bud,  for  at 
ogsaa  hun  strax  kunde  begive  sig  paa  Vei  og  paa  engelsk 
Grund  atter  træffe  sammen  med  Kongefamilien. 

Efterretningen  kom  til  Aumale  den  21de  Juni  om  Af- 
tenen, og  Prindsessen  reiste  strax.  Hun  indskibede  sig  uden 
Uheld  ombord  paa  et  engelsk  Skib  — -  hun  vidste  ikke,  at 
man  i  Varennes  havde  standset  Kongen  og  Dronningen  paa 
deres  Flugt  og  under  de  stærkeste  Forhaanelser  fort  dem  til- 
bage til  Tuilerierne. 

Da  hun  i  England  modtog  dette  nedslaaende  Budskab, 
vilde  hun  strax  have  begivet  sig  tilbage.  Hun  indsaae  imid- 
lertid —  og  Breve  fra  Hoffet  bestyrkede  hende  i  denne  Me- 
ning ~,  at  hun  for  øieblikket  kunde  være  Kongefamilien  til 
mere  Nytte  i  England  end  i  Frankrig.  Man  havde  haabet  at 
bevæge  Pitt,  Englands  mægtige  Minister,  til  kraftigt  at  tage 
sig  af  det  vaklende  Monarkies  Sag,  og  man  havde  anvendt 
alle  Anstrengelser  for  at  opnaae  dette  Maal.  Men  forgjæves. 
Pitt  kjendte  kun  sine  egne  Interesser,  og  de  opfordrede  ham 
kun  til  at  forholde  sig  rolig.  Da  saaledes  Alt  viste  sig  frug- 
tesløst ligeoverfor  ham,  greb  man  den  Udvei  at  lade  Prind- 
sesse Lamballe  søge  at  virke  umiddelbart  paa  det  engelske 
Kongehuus.  Desværre  formaaede  imidlertid  ikke  engang  hun 
at  udrette  Noget,  Pitts  Indflydelse  var  for  almægtig.  Føl- 
gende Udtog  af  et  Brev  fra  Marie  Antoinette  indeholder  til- 
strækkelige Oplysninger  i  denne  Henseende. 

....  «Der  er  -Øieblikke  —  skrev  hun  i  September 
1791  til  sin  Søster  Marie  Christine  — ,  da  jeg  fristes  til  at 
sende  min  kjære  Lamballe  til  Leopold.  Hun  kunde  i  Forbi- 
gaaende  tale  med  Dem,  og  De  kunde  saa  fortælle  hende, 
hvorledes  hun  skulde  gaae  frem  ved  Hoffet.  Min  Svoger 
kjender  hende,  og  hun  synes  om  hans  Charakteer  og  Maade 
at  være  paa;  hun  har  i  al  Hemmelighed  og  for  at  tjene  mig 
foretaget  sig  den  besværlige  Eeise  til  England.  Dronningen 
og  hendes  Døttre  have  modtaget  hende  meget  gunstigt,  men 
Kongens  Blik  er  blændet.  Det  er  Ministeren,  der  regjerer, 
og  han  har  uden  Omstændigheder  og  i  temmelig  tydelige 
Udtryk  sagt  til  Prindsessen,  at  vi  selv  uundgaaeligt  havde 
draget  Ulykken  over  os». 

Prindsesse  Lamballe  anvendte  Alt,  hvad  der  stod  i  hen- 
des Magt  —  og  kunde  der  overhovedet  her  udrettes  Noget, 
saa  maatte  hun  være  den,  der  var  bedst  skikket  til  at  tage 
Sagen  i  sin  Haand  —  for  at  give  den  kolde,  egenkjærlige 
Politik,  England  var  slaaet  ind  paa,  en  anden  Retning.  Men 
hver  Dag  bragte  hende  nye  Skuffelser,    og   medens  hun   fra 

Frankrig  modtog  den  ene  nedslaaende  Efterretning  efter  den 
anden,  lukkede  sig  ogsaa  for  hende  Udsigt  efter  Udsigt.  At 
hun  desuagtet  under  Forhold  som  disse  kunde  skrive  Breve 
som  det  efterfølgende,  er  et  af  de  mange  Sraaatræk,  der  yp- 
perligt bidrage  til  at  charakterisere  denne  elskelige  Qvinde- 
skikkelse.  Brevet  er  skrevet  til  den  unge  Marquise  de  Lage, 
der  som  Æresdame  var  knyttet  til  Prindsessen. 

Onsdag. 

«Jeg  har  hidtil  ikke  kunnet  skrive  til  Dem,  kjære  Barn; 
De  veed,  at  jeg  ikke  altid  kan,  naar  jeg  har  Lyst  dertil.  Jeg 
skrev  til  Dem,  før  mit  Tilfælde*)  kom,  og  De  siger,  at  De 
blev  rigtig  glad  ved  min  lille  Billet.  Imidlertid  forbed  jeg 
Dem  jo  at  svare.  De  maa  tage  n;ødvendigt  Hensyn  til  Deres 
øine.  Jeg  vil  ikke,  at  mit  Barn  skal  miste  sine  smukke 
øine,  jeg  vil,  at  hun  skal  forholde  sig  pænt  roligt.  Ingen 
Utaalmodighed  —  den  vil  kun  være  hindrende  for  Gjener- 
hvervelsen  af  Deres  Sundhed.  Deres  tre  Uger  udløbe  paa 
Tirsdag,  og  jeg  skal  ganske  bestemt  komme  og  see  til  Dem 
i  de  allerførste  Dage.  Farvel,  kjære  Lille;  De  har  forvoldt 
mig  megen  Uro,  men  jeg  holder  alligevel  ikke  den  mindste 
Smule  mindre  af  Dem  for  det.  Der  er  endnu  mange  Ting, 
som  jeg  kunde  have  Lyst  til  at  fortælle  Dem,  men  jeg  be- 
finder mig  i  en  underlig  urohg  Spænding.  Derfor  indskrænker 
jeg  mig  til  at  bede  Dem  være  rigtig  forsigtig,  hvis  De  holder 
lidt  af  mig)). 

Man  har,  som  sagt,  bebreidet  Prindsesse  Lam  balle  Man- 
gel paa  Aand.  Der  er  maaskee  heller  ikke  megen  Aand 
i  dette  Brev,  men  saa  er  der  til  Gjengjæld  saa  meget  desto 
mere  Hjerte. 

Da  alle  Anstrengelser  ved  det  engelske  Hof  havde  viist 
sig  frugtesløse,  vilde  hun  igjen  vende  tilbage  til  Frankrig. 
Hun  kunde  ikke  finde  sig  i  ikke  at  være  til  Nytte.  Larmen 
af  Oprøret  i  Paris    naaede  til  London  og  fortalte  hende  om 


*}  Et  nerveust  Anfald,  der  kom  periodisk  og  undertiden  meget  heftigt. 

Kongefamiliens  Fare.  Hun  bad  i  det  ene  Brev  efter  det 
andet  Marie  Antoinette  om  Tilladelse  til  at  forlade  England, 
og  det  er  hoist  interessant  at  læse  den  paa  denne  Tid  førte 
Correspondance  mellem  Dronningen  og  hende,  »en  ædel  og 
rørende  Kappestrid  i  Hengivenhed«  —  kalder  Lescure  den  — 
« mellem  den,  der  tilbyder,  og  den,  der  afslaaer  Offeret«. 

Hele  October  og  Begyndelsen  af  November  blev  af  de 
to  Veninder  anvendt  til  at  give  hinanden  Grunde  efter  Grunde 
fra  den  ene  Side  for  at  blive,  fra  den  anden  for  at  vende 
tilbage. 

Tilsidst  kunde  Prindsessen  ikke  længere  udholde  saaledes 
i  Frastand  at  være  Vidne  til,  hvorledes  Faren  for  Konge- 
familien blev  større  og  større.  Imod  sin  Venindes  Forbud 
reiste  hun  til  Frankrig.  Hr.  de  Penthiévre  laa  syg  i  Vernon; 
hos  ham  opholdt  hun  sig  nogle  Dage  og  underrettede  imid- 
lertid Dronningen  om  sin  Tilbagekomst.  Som  Svar  modtog 
hun  følgende  Brev: 

"ISIei,  kjære  Lamballe,  nei.  De  maa  ikke  komme  tilbage. 
I  den  Tilstand,  hvori  den  gode  Hr.  de  Penthiévre  befinder 
sig,  vil  De  savnes  altfor  meget  i  Vernon.  Hvor  De  dog  er 
en  god  og  en  sand  Veninde !  Jeg  forsikkrer  Dem ,  at 
Ingen  kan  være  mere  overbeviist  herom  end  jeg,  men  man 
maa  ogsaa  tage  Hensyn  til  sig  selv,  og  jeg  forbyder  Dem,  i 
Kraft  af  hele  mit  Venskab  for  Dem,  at  vende  tilbage  hertil. 
Afvent  den  Virkning,  som  Vedtagelsen  af  Constitutionen  frem- 
bringer. Send  mig  lidt  hyppigt  Efterretninger  fra  Dem  og 
fortæl  Hr.  de  Penthiévre,  med  hvor  megen  Deeltagelse  Kon- 
gen og  jeg  vente  at  høre  om  hans  Befindende.  Farvel,  kjære 
Lamballe;  vær  overbeviist  om,  at  mit  Venskab  for  Dem  aldrig 
vil  ophøre.    Tusinde  Hilsener. 

Marie  Antoinette«. 

Endnu  flere  Gange  skrev  Dronningen  til  hende  for  at 
afholde  hende  fra  at  forlade  sit  rolige  og  fredelige  Tilflugts- 
sted hos  Hr.  de  Penthiévre.  Men  Brevene  bleve  uden  Virk- 
ning.    Madame  Campan  siger: 


Prindsesse  Lamballe.  305 

«Paa  den  Tid,  da  Constitutionen  traadte  i  Kraft,  vilde 
Prindsessen  vende  tilbage  til  Frankrig.  Men  Dronningen, 
der  tvivlede  om,  at  Roligheden  igjen  kunde  tilveiebringes, 
satte  sig  derimod.  Den  Hengivenhed,  som  Prindsesse  Lam- 
balle nærede  for  sin  kongelige  Veninde,  bragte  hende  imid- 
lertid til  alligevel  at  komme  for  at  s^ge  D^den»». 

Og,  hvad  hun  søgte,  fandt  hun. 


Den  20de  Juni  1792  kom.  Prindsesse  Lamballe  havde 
i  den  sidste  Tid  bestandig  været  om  Dronningen,  og  hun  var 
det  ogsaa  paa  denne  Dag.  I  de  Forhaanelser,  der  overgik 
Kongefamihen  fik  hun  derfor  sin  rigelige  AndeeL  Vi  lade 
Marie  Antoinettes  Historieskrivere*)  fortælle. 

«Den  20de  Juni  var  kommen.  Halvdelen  af  Dagen  blev 
som  alle  de  andre  Dage  paa  Slottet  tilbragt  i  ængstelig 
Spænding.  Men  da  Klokken  bliver  halv  Fem,  forkynde  høie 
Skrig,  at  Folket  kommer.  Det  er  Octoberdagene,  der  vende 
tilbage.  Kongen  befaler,  at  Kongeporten  skal  aabnes.  I  et 
øieblik  er  Alt:  Gaarde,  Trapper  o.  s  v.,  oversvømmet  af  en  uen- 
delig Menneskemængde,  der  bestandig  trænger  sig  længere  og 
længere  ind  i  Slottet.  Kongen,  Dronningen  og  den  kongelige 
Familie  ere  i  Kongens  Værelse;  forberedte  paa  Alt  høre  de 
øxeslagene  paa  Indgangsdøren  til  det  Indre  af  Slottet.  De 
to  Børn  græde.  Dronningen  aftørrer  deres  Taarer.  Chefen 
for  Nationalgardens  anden  Legion,  Aclocque,  griber  Kongen 
i  Armen  og  besværger  ham  at  vise  sig  for  Folket.  Ludvig 
XVI  gaaer  ud  af  Værelset.  Madame  Elisabeth,  hvis  -Oie  stadig 
har  vaaget  paa  ham,  følger  efter.  Da  Dronningen  har  bragt 
Børnene  til  at  tie,  vender  hun  sig  om.  Kongen  er  der  ikke 
mere.  Hun  glemmer  Børnene  og  vil  følge  sin  Ægteherre. 
Med  skjælvende  Stemme  udbryder  hun:  «Min  Plads  er  ved 
Siden   af  Kongen«,    og    idet    hun  afviser  de  Bønner  om  at 


^)  E.  og  I.  Goncourt. 

blive,  der  lyde  til  hende  fra  alle  Sider,  gaaer  hun  Døden 
imøde  med  en  Dronnings  Anstand.  En  Adelsmand  griber 
hende  i  Armen,  en  anden  spærrer  hende  Veien.  Nogle  Natio- 
nalgardister ile  til.  De  forsikkre  hende  om,  at  Kongen  er 
i  Sikkerhed.  Imidlertid  suser  Larmen  gjennem  Slottet,  og 
som  Vindstød  naae  Dødsskrigene  Dronningens  øre.  Der 
høres  Vaabenklirren  i  Gardisternes  Sal.  Man  faaer  næppe 
engang  Tid  til  at  føre  Dronningen  ind  i  Statsraadssalen.  I 
Hast  skydes  det  store  Bord  for  hende.  Saaledes  er  der  mel- 
lem Dronningen  og  de  Vaaben,  der  søge  hende,  kun  det 
Bord,  ved  hvilket  Monarkiets  mørke  Skjæbne  saa  tidt  er 
bleven  drøftet.  En  Klynge  Nationalgardister  forsvare  Bordet. 
Større  og  større  Skarer  vælte  sig  frem.  Man  bryder  Skabene 
op,  man  slaaer  Meublerne  istykker  ....  Dronningen  staaer 
stadig  bag  Bordet,  paa  hendes  høire  Side  trykker  Madame 
sig  tæt  op  til  hende,  paa  hendes  venstre  staaer  Dauphinen 
med  vidt  opspilede  ørne.  Fru  de  Lamballe,  Fru  de  Tarente, 
Fruerne  de  la  Roche-Aymon,  de  Tourzel  og  de  Mackau  danne 
en  Kreds  om  Dronningen.  Mænd,  Qvinder,  Spyd,  Dolke, 
Skrig  og  Fornærmelser  vælte  sig  frem  imod  hende.  Af  disse 
Cannibaler  viser  een  hende  et  Bundt  Riis  med  den  Paaskrift; 
«For  Marie  Antoinette«,  en  anden  præsenterer  hende  en 
Guillotine,  en  tredie  en  Qvindefigur  i  en  Galge  .  .  .  .» 

Prindsesse  Lam  balle  var,  som  sagt,  i  disse  skrækkelige 
-Øieblikke  ved  Dronningens  Side.  Da  Marie  Antoinette  ud- 
bryder: "Min  Plads  er  ved  Siden  af  Kongen«,  svarer  en  mild, 
sagte  Stemme  hende:  «Nei,  Deres  Plads  er  ved  Siden  af 
Deres  Børn».     Denne  Stemme  kommer  fra  Prindsessen. 

Hvorledes  Orleanisterne  i  Harme  over  hendes  Hengiven- 
hed for  Kongehuset  havde  forstaaet  at  ægge  Folket  imod 
hende,  er  fortalt.  Man  vil  da  ogsaa  let  kunne  tænke  sig,  at 
hendes  Stilling  paa  denne  Revolutionens  Mærkedag  maatte 
være  ligesaa  farefuld  som  Dronningens,  og  at  begge  Venin- 
derne maatte    opbyde   alt    deres  Mod   for   at    staae  opreiste 

midt  i  Stormen.  Men  Heroisme  er  jo  hos  Revolutionens 
Qvinder  næsten  ogsaa  bleven  deres  anden  Natur. 

Efter  den  20de  Juni  søgte  man  paa  Slottet  at  forekomme 
eller  beseire  det  nye  Anfald,  som  man  ikke  uden  Grund  for- 
udsaae.  Det  er  ved  disse  hemmelige  Forberedelser,  det  er 
ved  disse  Forholdsregler,  der  maatte  tages  med  den  høieste 
Grad  af  Forudseenhed  og  Forsigtighed,  at  vi  maae  beundre 
Prindsesse  Lamballes  Koldblodighed,  diplomatiske  Fiinhed  og 
Energi.  Hun  besad  fremfor  Alt  en  sjelden  Evne  til  at  føre 
den,  der  begyndte  at  blive  vaklende,  tilbage  til  Troskab  imod 
Thronen,  og  til  uden  Opsigt  at  fjerne  Enhver  fra  Slottet, 
paa  hvem  man  ikke  kunde  stole.  Og  at  dette  skeete  med 
Skarpsyn  og  Omhyggelighed,  det  var  fremfor  Alt  nødvendigt 
nu,  da  Begivenhederne  mere  og  mere  krævede  som  en  uund- 
gaaelig  Nødvendighed,  at  de  Faa,  der  endnu  vare  forblevne 
Dynastiet  troe,  forenede  sig  fast  og  urokkeligt  om  en  Plan, 
der  kunde  bortvende  de  truende  Farer. 

Der  blev  i  Virkehgheden  ogsaa,  særlig  af  Bertrand  de 
MoUeville,  udkastet  den  ene  Plan  efter  den  anden.  Men  de 
strandede  i  Eeglen  paa  Ludvigs  Ubestemthed. 

Vi  rykke  saaledes  nærmere  og  nærmere  det  Tidspunkt, 
da  Mordraseriet  naaer  sit  Høidepunkt. 

Ifølge  Madame  Campans  Udsagn  havde  Mairen  i  Paris, 
Pétion,  den  9de  August  underrettet  Nationalforsamlingen  om, 
at  der  til  Dagen  efter  forberedtes  et  stort  Opløb,  at  Storm- 
klokkerne skulde  ringe  ved  Midnatstid,  og  at  han  frygtede 
for  ikke  at  have  Midler  ihænde  til  at  forebygge  den  Begi- 
venhed, der  forberedtes.  Efter  at  have  modtaget  denne 
Underretning  gik  Forsamlingen  over  til  Dags- 
ordenen. 

Og  heller  ikke  Kongen  gjorde  Noget.  Baade  Pétion, 
Kongen  og  Nationalforsamlingen  afventede  roligt,  hvad  der 
vilde  komme,  den  Første  for  at  slutte  sig  til  Oprøret,  Kongen 
for  ogsaa  i  Farens  yderste  Oieblik  at  vise  sig  raadvild.  For- 
samlingen for  at  svigte  hans  Sag. 

.  20* 

«Omendskjøndt  han  var  sig  Faren  fuldstændig  bevidst 
—  siger  Lescure  —  vægrede  Kongen  sig  dog  for  at  iføre  sig 
et  Brystharnisk  under  sin  Dragt.  Forunderlige  Blanding  af 
Frygtsomhed  og  Sjælsstorhed,  af  Mod  og  Forsagthed:  denne 
Konge,  der  hverken  forstod  at  tlygte,  s^ge  Skjul  eller  sikkre 
sig,  han  forstod  heller  ikke  at  ville,  befale  og  gjore  Mod- 
stand! Det  var  kun  et  eneste  Fortrin,  han  manglede,  ganske 
vist,  —  men  det  var  netop  det,  som  Kongerne  først  og 
fremmest  ikke  kunne  undvære«. 

Saa  kom  da  den  10de  August.  Stormklokkerne  ringede, 
Mængden  væltede  sig  mod  Slottet,  dets  Forsvarere  brændte 
af  Begjærlighed  efter  at  jage  Hoben  tilbage,  men  Frankrigs 
Konge  skjælvede  for  den  Tanke  at  lade  løsne  et  Skud  mod 
Oprørerne;  i  dette  -Øieblik  afgjordes  Revolutionens  Skjæbne. 
En  dristig  Beslutning,  og  Kongedømmet  kunde  være  frelst. 
Men  istedetfor  valgte  Ludvig  at  søge  Beskyttelse  hos  Natio- 
nalforsamlingen, og  dermed  var  Dødsdommen  fældet  over  ham 
og  Monarkiet. 

Man  kjender  Optrinene  i  og  udenfor  Forsamlingen.  Man 
mindes,  hvorledes  Kongefamilien  til  Slutning  fik  anviist  Plads 
i  « Logotachygraphens »  med  Jerngitter  forsynede  Loge  bag 
Præsidentens  Stol.  Det  er  derfor  her  tilstrækkeligt  at  be- 
mærke, at  Prindsesse  Lamballe  stadig  befandt  sig  ved  Dron- 
ningens Side.  /' 

Tre  Dage  holdtes  Kongefamilien  her  i  Nationalforsam- 
lingen. Støttet  til  Logens  Rækværk  hørte  Ludvig  det  Decret 
blive  oplæst,  der  erklærede  ham  for  at  have  forspilt  Nationens 
Tillid  og  for  at  være  « suspenderet  fra  sit  Embede«,  han  hørte 
den  forhenværende  Capuziner  Chabot  om  ham,  Ludvig  XVI, 
Frankrigs  Konge,  sige:  <'For  alt  det  Blod,  som  idag  er  ud- 
gydt, for  hele  Landets  Elendighed  kunne  vi  takke  denne 
Forræders  Meened  og  Troløshed«  —  han  hørte  det  uden  at 
forandre  en  Mine.  Den  samme  Ro  bevarede  Dronningen  og 
Prindsesse  Lamballe,  skjøndt  de  som  Qvinder  maatte  lide 
endnu  mere  ved  Opholdet  i  dette  Buur. 

Endelig  den  13de  August  førtes  de  til  et  bedre  Fængsel. 
Det  var  Temple.  Men  det  blev  kun  i  sex  Dage  tilladt  Prind- 
sesse Lamballe  at  være  sammen  med  Dronningen  og  ved  sin 
Hengivenhed  forhale  hendes  Mod  og  Udholdenhed.  « Natten 
mellem  den  19de  og  20de  August«,  siger  Ludvig  X\Ts 
Datter,  den  senere  Hertuginde  af  Angouléme,  « bragte  man 
Klokken  Et  om  Morgenen  en  Ordre  til  Temple,  ifolge  hvilken 
alle  de,  som  ikke  hørte  til  Kongefamilien,  skulde  føres  bort 
derfra.  Man  berøvede  min  Fader  Hue  og  Chamilly  og  lod 
ham  ene  med  en  Municipalsoldat.  Derpaa  gik  man  ned 
underneden  til  min  Moder  for  at  føre  Madame  Lamballe 
bort.  Forgjæves  satte  min  Moder  sig  derimod  og  sagde, 
hvad  der  var  sandt,  at  Prindsessen  var  hendes  Slægtning. 
Man  førte  hende  alligevel  bort». 

Hun  blev  bragt  til  Raadhuset  og  efter  tre  Timers  Ven- 
ten stedet  til  Forhør. 

Forhørssalen  var  offentlig  og  altid  fyldt  af  en  uendelig 
Menneskemængde ,  der  med  forfærdelige  Brøl  tilkjendegav 
Bifalds-  og  Mishagsstemninger,  og  Billaud-Varennes  befalede 
altid  den  Anklagede  at  tale  saa  høit,  at  det  souveraine 
Folk  kunde  høre  Svarene. 

"Hvad  hedder  De?«  spurgte  han. 

Prindsessen:  Marie  Therese  Louise  de  Savoye  Bourbon- 
Lamballe. 

Billaud:  Hvilke  Oplysninger  kan  De  give  om  den  10de 
August. 

Prindsessen:  Ingen. 

Billaud:  Hvor  har  De  tilbragt  denne  Dag? 

Prindsessen:  Som  Kongens  Slægtning  fulgte  jeg  ham  til 
Nationalforsamlingen. 

Billaud :  Var  De  i  Seng  Natten  mellem  den  9de  og  10de. 

Prindsessen:  Nei. 

B.:  Hvor  var  De  da? 

P.:  Paa  mit  Værelse  paa  Slottet. 

B.:  Gik  De  ikke  til  Kongen  i  Løbet  af  Natten? 

P.:  Da  jeg  troede  at  høre  Stei,  gik  jeg  til  hans  Værelse 
Klokken  henimod  Et. 

B.:  Vidste  De,  at  Folket  havde  reist  sig? 

P.:  Jeg  maatte  antage  det,  da  jeg  hørte  Stormklokken 
ringe. 

B.:  Saae  De  Schweitzerne  og  Nationalgarden  tilbringe 
Natten  paa  Terrassen? 

P.:  Jeg  havde  sat  mig  ved  mit  Vindue,  men  jeg  saae 
Ingen. 

B.:  Var  Kongen  paa  sit  Værelse,  da  De  begav  Dem 
derhen? 

P.:  Der  var  en  Mængde  Mennesker,  men  Kongen  var 
der  ikke. 

B.:  Vidste  De,  at  Mairen  af  Paris  opholdt  sig  i  Tuile- 
rierne? 

P.:  Jeg  vidste,  at  han  var  kommen. 

B.:  Hvornaar  begav  Kongen  sig  til  Nationalforsamlingen? 

P.:  Klokken  Syv. 

B.:  Havde  han  ikke,  før  han  begav  sig  derhen,  ladet 
Tropperne  passere  Revne?  Kjender  De  den  Eed,  som  han  lod 
dem  aflægge? 

P. :  Jeg  har  ikke  hørt  Noget  om,  at  der  blev  aflagt  Eed. 

B.:  Veed  De,  at  der  var  opstillet  ladte  Kanoner  i  Væ- 
relserne? 

P.:  Nei. 

B.:  Saae  De  Mandat  og  d'Aff'ry  paa  Slottet? 

P.:  Nei. 

B.:  Kjendte  De  Tuileriernes  hemmelige  Udgange? 

P.:  Nei. 

B.:  Har  De  ikke,  mens  De  var  i  Temple  modtaget  og 
skrevet  Breve,  som  De  har  scgt  at  faae  hemmeligt  besørgede? 

P. :  Jeg  har  hverken  modtaget  eller  skrevet  Breve,  uden 
at  de  ere  gaaede  gjennem  en  Municipalembedsmands  Hænder. 

B. :  Veed  De  Noget  om  et  Meublement,  der  blev  lavet  til 
Madame  Elisabeth? 

P.:  Nei. 

B.:  Modtog  De  ikke  for  kort  Tid  siden  nogle  Andagts- 
boger? 

P.:  Nei,  jeg  har  ingen  modtaget. 

B.:  Hvilke  B^ger  havde  De  da  i  Temple? 

P.:  Jeg  havde  ingen. 

B.:  Vidste  De  Noget  om  den  spærrede  Trappe? 

P.:  Nei. 

Hermed  var  Forhøret  tilende,  og  man  førte  Prindsessen 
ind  i  et  tilstødende  Værelse,  for  at  hun  kunde  opholde  sig 
der,  medens  man  udspurgte  de  af  Dronningens  Damer,  der 
havde  lidt  samme  Skjæbne  som  hun. 

En  af  dissse,  Pauline  de  Tourzel,  fortæller,  hvorledes 
man  derpaa  førte  Fangerne  til  Fængslet  la  Force: 

«Man  lod  os  stige  ind  i  en  Fiacre;  den  var  omgivet  af 
Gensdarmer  og  blev  fulgt  af  en  stor  Menneskemængde.  Det 
var  en  Tirsdag.  I  Vognen  hos  os  sad  en  Gensdarmofficeer. 
Gjennem  den  Laage,  som  vender  ud  til  Rue  des  Balais 
traadte  vi  ind  i  dette  sørgelige  Fængsel  ....  Prindsesse 
Lamballe,  min  Moder  og  jeg  bleve  førte  hver  til  sit  særskilte 
Fængsel.  Jeg  bad  om  at  maatte  komme  sammen  med  min 
Moder;  men  man  var  ubønhørlig". 


Fra  nu  af  kan  man  ikke  længere  være  i  Tvivl  om,  hvad 
der  venter  den  ulykkelige  Fyrstinde.  Allerede  Navnene  Sa- 
voyen  og  Bourbon- Lamballe  maatte  gjore  hende  til  Offer  for 
Revolutionen. 

Hun  var  de  første  Dage  under  sit  eensomme  Ophold  i 
Fængselet  nærved  at  bukke  under  for  en  alt  overvældende 
Angst,  men  lidt  efter  lidt  vandt  hun  igjen  Ro  og  Hengiven- 
hed i  sin  Skjæbne,  især  efterat  Pauline  de  Tourzel  havde 
opnaaet  Tilladelse  til,  at  hun  og  hendes  Moder  kom  til  at 
dele  Fængsel  med  Prindsessen,  en  Tilladelse,  der  dog  ikke 
medførte  nogen  lang  Samværen.      Frøken  Tourzel  og  hendes 

Moder  udfriedes  nemlig  nogle  Dage  senere  paa  en  hemmelig- 
hedsfuld Maade  af  Fængselet,  og  Prindsesse  Lamballe  forlod 
det  for  at  kastes  som  Bytte  for  den  rasende  Pabel. 

Det  var  Natten  mellem  den  2den  og  3die  September. 
Dantons  Plan:  at  myrde  Alle,  der  vare  anklagede  eller  mis- 
tænkte for  at  være  Kongens  Tilhængere  og  Revolutionens 
Fjender,  og  som  befandt  sig  i  Fængslerne,  blev  udført.  Prind- 
sesse Lamballe  havde,  forskrækket  af  Dødsraabene,  der  lød 
udenfor  hendes  Vinduer,  og  overvældet  af  Uro  og  Angst, 
kastet  sig  paa  Sengen.  Hun  lukkede  imidlertid  kun  linene 
for  strax  at  aabne  dem  igjen,  vækket  af  forfærdelige  Drømme. 

"Klokken  Otte  om  Morgenen  —  fortæller  Bertrande  de 
Molleville  —  traadte  to  Nationalgardister  ind  i  hendes  Væ- 
relse for  at  underrette  hende  om,  at  hun  skulde  bringes  til 
"Abbediet«.  Hun  svarede,  at,  naar  hun  havde  Valget  mellem 
to  Fængseler,  vilde  hun  hellere  blive,  hvor  hun  var,  end  føres 
til  et  andet.  Hun  afslog  bestemt  at  følge  med  og  bad  ind- 
stændigt om,  at  man  vilde  lade  hende  i  Ro.  En  af  Natio- 
nalgardisterne nærmede  sig  da  til  hende  og  sagde  haardt,  at 
det  var  nødvendigt,  hun  adlød,  og  at  hendes  Liv  afhang  deraf. 
Hun  svarede,  at  hun  vilde  gjøre,  hvad  man  ønskede,  og  bad 
dem,  der  opholdt  sig  i  Værelset,  om  et  øieblik  at  gaae  til- 
side. Hun  skiftede  Kjole  og  kaldte  saa  paa  Nationalgardisten, 
der  bød  hende  Armen ». 

Man  førte  hende  til  det  af  Jacobinerne  oprettede  Blod- 
tribunal. Synet  af  Bødlerne  med  deres  blodbestænkede  Vaa- 
ben.  Lugten  af  Blod  og  Viin,  der  opfyldte  Luften,  Dommernes 
mørke,  ildevarslende  Udseende,  de  dæmpede  Dødsskrig,  som 
man  undertiden  hørte  i  det  Fjerne,  Alt  dette  føiedc  sig  for 
den  ulykkelige  Fyrstinde  sammen  til  et  rædselsvækkende 
Billede,  og  hun  tabte  Bevidstheden.  Disse  Besvimelser  gjen- 
tog  sig  af  og  til,  men  aldrig  saasnart  var  Forhøret  begyndt, 
før  hun  atter  var  fuldstændig  Herre  over  sig  selv. 

"Hvem  er  De?»  spurgte  Forhørsdommeren. 

—  Marie  Louise,  Prindsesse  af  Savoyen. 

Deres  Stilling? 

—  Overhofmesterinde  hos  Hds.  Majestæt  Dronningen. 
Har  De  Kjendskab  til  de  den  10de  August  stiftede  Com- 

plotter? 

—  Jeg  veed  ikke,  om  der  den  10de  August  har  været 
stiftet  Complotter,  men  jeg  veed,  at  jeg  aldrig  har  havt 
nogen  Kundskab  om  dem. 

Sværg  Kjærlighed  til  Frihed  og  Lighed  og  Had  til  Kon- 
gen, Dronningen  og  Kongedømmet. 

—  Gjerne  sværger  jeg  det  Første,  det  Sidste  kan  jeg 
ikke,  thi  der  findes  intet  Had  i  mit  Hjerte. 

«Saa  sværg  dog  —  hviskede  en  Nærstaaende  til  hende 
— ,  hvis  De  ikke  sværger,  er  De  dødsens ». 

Prindsessen  svarede  Intet,  skyggede  med  Haanden  for 
øinene  og  gjorde  et  Skridt  henimod  Døren. 

I  det  Samme  lød  Dommerens  Kjendelse:  « Til  Abbediet«. 
Man  vidste,  at  disse  Ord  ligesaagodt  kunde  være  ombyttede 
med:  «Til  Døden«.  I  Septemberdagene  betød  de  i  Virkelig- 
heden accurat  det  Samme. 

Næppe  var  Prindsessen  traadt  over  Dørtærskelen  ,  før 
hun  bagfra  fik  et  Sabelhug  i  Hovedet;  Blodet  sprøitede  til 
alle  Sider,  og  hendes  lange  Haar  faldt  ned  over  Skuldrene. 
To  Mænd  støttede  hende  under  Armene  og  tvang  hende  til 
at  gaae  hen  over  de  Dynger  af  Liig,  der  bedækkede  Gaden. 
Hvert  -Oieblik  besvimede  hun.  Da  man  havde  naaet  det 
snævre  Stræde,  der  førte  fra  Rue  Saint-Antoine  til  Fængselet, 
hørtes  en  halv  Snees  Stemmer  udstøde  Raabene:  «Naade! 
Naade!»  ««Ned  med  Hertugen  af  Penthiévres  *)  forklædte 
Lakaier«)  raabte  Mairen  og  styrtede  i  Spidsen  for  Banden  løs 
imod  dem.  To  bleve  dræbte  paa  Stedet,  de  Andre  reddede 
sig  ved  Flugt. 


*)  Hertugen  af  Penthiévre  og  hans  tro  Tjenerskab  i  Paris  havde  gjort 
Alt  for  at  frelse  den  ulykkelige  Prindsesse,  men  forgjæves. 

Da  endelig  Prindsessen  var  saa  afkræftet,  at  det  ikke 
længer  var  hende  muligt  at  reise  sig  fra  Jorden,  gjorde  man 
det  til  Slutning  af  med  hende  ved  paa  en  Dynge  Liig  at 
gjennembore  hende  med  Spydstød.  Derpaa  rev  man  Klæderne 
af  hende  og  stillede  Liget  frem  til  Skue  for  Pøbelens  For- 
haanelser.  «Saa  ofte«,  siger  Peltier,  «som  Blodet  fra  hendes 
egne  Saar  eller  fra  de  Liig,  der  laae  ved  Siden  af,  bedækkede 
dette  skjønne  Legemes  Former,  var  der  stadig  Folk  ved 
Haanden  til  at  vadske  det  og  vise  Tilskuerne  dets  skinnende 
Hvidhed«. —  «Jeg  har  ikke»,  tilføier  han,  «Mod  til  at  skildre 
alle  de  Barbariets  og  Ublufærdighedens  Udskeielser,  hvormed 
man  besudlede  det.  Jeg  indskrænker  mig  til  at  fortælle,  at 
man  ladede  en  Kanon  med  det  ene  af  hendes  Been». 

Heller  ikke  jeg  tør  saare  mine  Læserinders  Blufærdigbed 
ved  at  give  en  omstændelig  Beretning  om  Alt,  hvad  disse 
Skarer  af  umenneskelige  Banditter  tillode  sig  med  dette  ulyk- 
kelige Offer  for  Dyd,  Venskab  og  Troskab,  disse  tre  Revolu- 
tionstidens værste  Forbrydelser.  Til  Peltiers  Beretning  føier 
jeg  kun ,  at  man  siden  huggede  Hovedet  af  hende  og 
skar  Legemet  op  for  at  tage  Hjertet  ud*).  Hovedet  blev  sat 
paa  Spidsen  af  et  Spyd  og  saaledes  under  vilde  Jubelraab 
ført  gjennem  Paris's  Gader. 

"Gaderne  omkring  la  Force  ligesom  omkring  alle  Fæng- 
slerne —  fortæller  Hr.  de  Beauchesne  —  vare  i  disse  Sep- 
temberdage opfyldte  af  en  Menneskemasse,  der  for  største 
Delen  bestod  af  Qvinder  og  Børn  i  Pjalter.  Til  det  Skuespil, 
som  man  vilde  give,  maatte  der  ikke  mangle  Tilskuere.  Ved 
Middagstid  saae  man  Spydene  blive  svungne  gjennem  Luften; 
Skrig  og  Brøl  hilste  de  blodige  Trophæer,  og  de  forfærdelige 
Bander  satte  sig  i  Bevægelse.  En  Qvinde,  som  havde  havt 
Leilighed  til  at  lære  alle  Prindsesse  Lamballes  gode  Sider  at 


*)  De,  der  i  fuldt  Omfang-  ville  kjende  Rædselsscenerne,  der  fulgte 
med  Prindsesse  Lamballes  Død,  henvises  til  Merciers  Skildrings  i 
Tableau  de  Paris,  til  Duvals  »Souvenir  de  la  Terreur«  og  til  «Mé- 
moires  tirés  des  Archives  de  la  police  de  Paris  >  Tom.  III. 

kjende,  og  som  nærede  en  dyb  Følelse  af  Erkjendtlighed  for 
hende,  Madame  Lebel,  søgte  netop  at  nærme  sig  til  hendes 
Fængsel  i  Haab  om  at  faae  Noget  at  vide  om  hendes  Skjæbne. 
Ved  Synet  af  Skaren,  som  stormede  frem,  spurgte  hun  om, 
hvad  der  var  paafærde.  «Det  er  —  svarede  man  hende  — 
Prindsesse  Lamballes  Hoved,  som  skal  gjøre  en  lille  Tour 
gjennem  Paris ».  Greben  af  Skræk  og  Smerte  vender  Madame 
Lebel  om  i  største  Hast  og  søger  Tilflugt  paa  Bastillepladsen 
hos  en  Friseur,  som  hun  havde  kjendt,  da  han  var  Kammer- 
tjener hos  en  anseet  Familie,  og  som  hun  vidste  nærede 
stærkt  royalistiske  Følelser.  Hun  havde  næppe  faaet  Tid  til 
at  tage  Plads  hos  ham,  før  Mængden  allerede  var  naaet  til 
Pladsen.  Den  gjorde  Holdt,  og  Dramaets  første  Skuespiller 
henvendte  sig  netop  til  Friseuren  med  en  Anmodning  om,  at 
han  vilde  frisere  Prindsesse  Lamballes  Hoved.  Selvfølgelig 
gjorde  dette  et  Indtryk  paa  Madame  Lebel,  der  bragte  hende 
til  aldeles  at  tabe  Besindelsen,  men  Friseurens  Aandsnær- 
værelse  frelste  hende  fra  at  bhve  et  Offer  for  den  blodtør- 
stige Skare.  Da  han  havde  udført  sit  Arbeide  til  deres 
Tilfredshed,  udbrød  den,  der  bar  Hovedet:  «Nu  kan  Antoi- 
nette gjenkjende  hende«,  satte  Hovedet  paa  Spydet  og  op- 
fordrede Skaren  til  at  begive  sig  afsted.  Man  stormede 
frem  til  Temple»». 

« Klokken  Tre  —  fortæller  Ludvig  XVPs  Datter  —  hørte 
vi  forfærdelige  Skrig  ....  Da  min  Fader  spurgte,  hvad  der 
gik  for  sig,  sagde  en  ung  Officeer: 

«Nu,  siden  De  endelig  vil  vide  det  —  det  er  Prindsesse 
Lamballes  Hoved,  som  man  agter  at  vise  Dem».  Min  Moder 
blev  slagen  af  Rædsel.  Municipalisterne  skjændte  paa  Offi- 
ceren, men  med  sædvanlig  Godhed  undskyldte  min  Fader 
ham  og  sagde,  at  det  var  hans  Feil,  ikke  Officerens,  der  ikke 
havde  gjort  Andet  end  svare.  —  —  Støien  varede  i  flere 
Timer.  Vi  fik  siden  at  vide,  at  Folket  havde  villet  sprænge 
Portene,    at   Municipalisterne   havde    forhindret    det   ved   at 


316  Prindsesse  Lamballo. 

fæste  trefarvede  Baand  paa  dem,  og  at  de  endelig  havde 
tilladt  Snigmorderne  at  gaae  rundt  om  Taarnet  med  Hovedet. 

Som  Supplement  hertil  tilføies  Clérys  Beretning:  "Klok- 
ken Et  yttrede  Kongen  og  den  kongelige  Familie  Lyst  til  at 
spadsere,  men  man  negtede  dem  Tilladelse  dertil.  Ved  Mid- 
dagsbordet hjørte  vi  Trommehvirvler  og  snart  efter  hoie  Skrig. 
Den  kongelige  Familie  blev  urolig  og  reiste  sig  fra  Bordet 
for  atter  at  samles  i  Dronningens  Værelse.  Jeg  gik  ned  for 
at  spise  med  Tison  og  hans  Kone.  Vi  havde  næppe  sat  os, 
før  et  Hoved  paa  Spidsen  af  et  Spyd  blev  løftet  op  udenfor 
Vinduet.  Tisons  Kone  udstødte  et  høit  Skrig.  Skurkene 
troede  at  have  gjenkjendt  Dronningens  Stemme,  og  vi  hørte 
disse  Barbarers  frække  Latter.  I  den  Tro,  at  hendes  Maje- 
stæt endnu  sad  ved  Bordet,  havde  de  stillet  Hovedet  saaledes, 
at  det  ikke  kunde  undgaae  hendes  Blik.  Det  var  Prindsesse 
Lamballes  Hoved«. 

Imidlertid  havde  Hertugen  af  Penthiévres  modige  Ud- 
sendinge taalmodigt  fulgt  denne  vilde  Skare,  der  fra  Temple 
førte  Prindsessens  Hoved  og  det  grueligt  mishandlede  Legeme 
til  Palais -Koyal,  for  at  see,  hvilket  Indtryk  Synet  vilde  gjøre 
paa  Hertugen  af  Orleans.  Disse  tro  Tjenere  fik  imidlertid 
kun  ringe  Løn  for  deres  Udholdenhed.  Det  lykkedes  dem, 
da  Pøbelen  var  bleven  træt  af  at  drage  omkring  med  det 
blodige  Hoved,  at  bemægtige  sig  det  og  skaffe  det  begravet 
paa  Hittebørnenes  Kirkegaard,  hvorfra  det  ifølge  nogle  Beret- 
ninger senere  skal  være  ført  til  Dreux  og  lagt  i  den  samme 
Kiste,  der  kom  til  at  indeslutte  Hertugen  af  Penthiévre.  Men 
Prindsessens  Legeme  var  sønderrevet  eller  forsvundet  —  det 
fandt  aldrig  en  Grav. 


Saa  have  vi  da  ved  Beretninger,  paa  hvis  Sandhed  man 
ikke  tør  tvivle,  fulgt  denne  ulykkelige  Fyrstinde  gjennem  et 
Liv,  der  havde  alle  Betingelser   for   at   blive   lykkeligt   som 

intet  andet,  men  som  dog  kun  kom  til  at  medføre  Of- 
fer paa  Offer;  vi  have  seet  Qvindens  helligste  og  dybeste 
Følelser  brede  et  forklaret  Skjær  over  hele  denne  milde, 
elskelige  Skikkelse,  seet  en  Reenhed  i  Tankesæt,  en  Sjæls- 
storhed i  Farens  Oieblik,  som  maa  aftvinge  os  Beundring. 
Men  hendes  Endeligt  har  kastet  mørke  Skygger  over  dette 
tillokkende  Billede:  selv  naar  vi  fastholde,  hvor  frisk  den 
Storm  var,  der  ogsaa  hvirvlede  hende  ned  i  Blodstrøm- 
men, kunne  vi  ikke  Andet  end  oprøres  ved  at  see  en  Qvinde 
som  hende  lide  en  Død,  der  paa  samme  Tid  var  saa  smertefuld 
og  saa  forsmædelig.  Man  maa  selv  være  Bøddel  for  kold  og 
rolig  at  kunne  see  denne  Skare  af  vilde,  blodtørstige  Bødler, 
der  ikke  længere  have  nogensomhelst  Lighed  med  Mennesker, 
vælte  sig  over  sit  uskyldige  Offer  med  en  gridsk  Raahed, 
der  aldrig  fer  eller  siden  har  havt  noget  Sidestykke.  Jeg 
kan  derfor  heller  ikke  slutte  min  Fortælling  her.  Jeg  maa 
endnu  bede  Læseren  med  mig  være  Vidne  til  et  Par  Scener, 
der  kunne  formilde  dette  oprørende  Indtryk  en  Smule. 

Efterretningen  om  Prindsesse  Lamballes  Død  var  kom- 
men til  Vernon,  hvor  Hertugen  af  Penthiévre  opholdt  sig, 
tidlig  om  Morgenen.  Hurtigt  var  den  selvfølgelig  udbredt  i 
hele  Omegnen.  Den  bragte  Sorg  til  Alle,  og  Alle  raadsloge 
om,  hvorledes  man  bedst  skulde  bringe  Hertugen  dette  Bud- 
skab.    Lad  os  høre  Fortaire. 

"Hertugens  Venner  og  Tjenerskab  traadte  ganske  sagte 
ind  i  hans  Værelse  og  opstillede  sig  der.  Madame  Orleans*) 
satte  sig  i  en  Lænestol  nærved  Døren  og  ligefor  Faderens 
Seng,  saa  han  maatte  see  hende,  saasnart  han  aabnede  øi- 
nene.  De  Andre  opstillede  sig  i  en  Kreds  fra  den  ene  Ende 
af  Værelset  til  den  anden.  Hr.  de  Penthiévre  laa  nogen 
Tid   hen    uden    at   give   Tegn   paa,    at    han    var    vaagnet. 


*)  Hertugens  Datter,    der  just  opholdt  sig  hos    sin   Fader,    og    hvem 
man  først  havde  bragt  Efterretningen  om  Prindsessens  Død. 

Endelig  aabner  han  imidlertid  øinene,  kaster  Blikket  om- 
kring i  Værelset  og  seer  Datteren,  der  holdt  Ansigtet  skjult 
i  sine  Hænder.  Han  lader  Blikket  løbe  hen  over  den  for- 
samlede Kreds,  seer  paa  hver  Enkelt  og  læser  i  Alles  An- 
sigter Beretningen  om  en  Begivenhed,  som  han  dos  værre 
havde  ventet  i  flere  Dage.  —  To  Personer  nærme  sig  sagte 
til  Sengen,  han  betragter  dem  en  Stund,  og  uden  at  sige  et 
eneste  Ord  vender  han  derpaa  6iet  bort  ....  Endelig  efter 
en  lang  og  dyb  Taushed  udbryder  han  med  foldede  Hænder: 
«Min  Gud,  Du  veed  det,  jeg  troer  Intet  at  have  at  be- 
breide  mig». 

Hertuginden  af  Orleans,  der  i  Begyndelsen  havde  viist 
megen  Sjælsstyrke,  kunde  ikke  længere  staae  imod.  Man 
bar  hende  besvimet  ud  af  Værelset.  Uden  endnu  at  have 
talt  til  Nogen  stod  Hertugen  op.  «Jeg  lagde  noie  Mærke 
til  ham  —  siger  Fortaire  --,  og  jeg  syntes,  der  var  ligesom 
noget  Overnaturligt  over  ham.  Han  gik  strax  til  sit  Bede- 
kammer og  blev  der  længe.  Derpaa  lod  han  sig  klæde  paa, 
men  om  Arbeide  var  der  aldeles  ikke  Tale.  Bestandig  kun 
Grublen  og  den  dybeste  Taushed.  Den  var  udbredt  over 
hele  Huset,  og  man  vovede  ikke  at  see  paa  hinanden.  Det 
var,  ligesom  man  Intet  havde  at  sige  hinanden«. 

Men  hele  Vernons  Commune,  uden  Forskjel  paa  Kang, 
Kjøn  eller  Alder,  samlede  sig  i  Kirken  for  at  raadslaae  om 
Midlerne  til  at  beskytte  og  holde  enhver  Fornærmelse  borte 
fra  denne  af  Alle  saa  hoit  elskede  Familie,  hvis  uskyldigste 
Medlem  Pøbelen  i  Paris  havde  mishandlet.  Og  som  synlig 
Tegn  paa  den  høie  Grad  af  Agtelse,  man  nærede  for  Her- 
tugen og  hans  Slægt,  blev  det  besluttet,  at  man  skulde  op- 
søge det  smukkeste  Træ,  der  kunde  findes  i  Omegnen,  og 
plante  det  foran  Slottets  Port.  Hele  Landsbyens  Befolkning 
med  Qvinder  og  Børn  —  de  unge  Piger  klædte  i  Hvidt  -- 
skulde  i  høitideligt  Optog  ledsage  Træet,  og  naar  det  var 
plantet  foran   den   Port,    som    det    skulde   gjøre  ukrænkeHg, 

skulde  der  i  Toppen  af  den  grønnende  Obelisk  anbringes  et 
Brædt,  paa  hvilket  der  med  store  Bogstaver  stod: 
Hommage  å  la  vertu. 
Dette  skeete.  Den  20de  September  1792  paa  en  af  de 
skjønneste,  solklare  Høstdage  fandt  denne  hoitidelige  Cere- 
moni Sted.  Kun  En  manglede  til  at  deeltage  i  den  — 
Prindsesse  Lamballe. 

R-d. 


Snyltegjæster  og  Hofnarre  hos  &rækeme  og  Eomerne/) 


JN  arrenes  store  Familie  er  ligesaa  gammel  som  Menneske- 
slægten og  trives  under  alle  Himmelstrøg.  Imidlertid  tør 
det  betragtes  som  en  særegen  culturhistorisk  Mærkelighed,  naar 
Narre  og  Spasmagere  til  sine  Tider  optræde  som  Laug  eller 
hele  Corporationer  og  flokkes  om  de  Riges  Borde,  hvor  de  da 
enten  i  stum  eller  hyklet  Ligegyldighed  selv  lade  sig  gjøre 
til  Skive  for  alskens  Spot  og  Raaheder,  eller  omvendt  lade 
deres  eget  gode  Lune  og  medfødte  Vittighed  gaae  ud  over  deres 
Herrer  og  Velgj ørere  uden  at  ængstes  for  Straf.  Unegtelig 
ere  saadanne  Fremtoninger  Tegn  enten  paa  et  meget  raat 
og  uudviklet  Culturstandpunkt  eller  paa  det  stik  Modsatte, 
Overforfinelse  og  Blaseerthed ;  men  stundom  kan  dog  en  særegen 
national  Hang  til  Narrestreger  og  Comediespil  tjene  til  nogen 
Undskyldning,  og  uden  just  i  dette  Stykke  at  ville  gjøre  Old- 
tidens Romere  værre,  end  de  vare,  ter  man  dog  nok  paastaae, 
at  de  havde  mere  medfødt  Tilbøielighed  til  Bouffoneri  og 
kaade  Narrestreger  end  til  Exempel  Grækerne,  som  dog  ellers 
ingenlunde  vare  blottede  for  comisk  Sands  eller  Lyst  til  at 
more  sig. 

Hvor  tidligt  Snyltegjæsterne  og  Narrene  ere  fremstaaede 
som  særegen  Corporation,  lader  sig  ikke  med  Bestemthed  sige, 


*)  Efter    Dr.   Hermann    Goll:    Culturbilder    aus    Hellas    und    Rom. 
Leipzig   1869. 

men  allerede  i  det  fjerde  Aarh undrede  før  Christus  har  den 
græske  Lystspildigter  Alexis  ført  saadanne  som  Charakteer- 
figurer  paa  Scenen,  og  man  tor  deraf  slutte,  at  de  allerede 
da  vare  almindelig  bekjendte  og  mere  eller  mindre  ilde  seete. 
I  tidligere  Tid  havde  Navnet  ((Parasit«  ingen  uhæderlig  Be- 
tydning, idet  man  dermed  betegnede  deels  en  vis  Præste- 
klasse, som  holdt  Fællesmaaltider  til  en  eller  anden  Guds 
Ære,  deels  overhovedet  Folk,  som  bleve  bespiste  paa  offentlig 
Bekostning;  men  det  laa  unegtelig  nær  at  betegne  alle  paa- 
trængende og  selvbudne  Gjæster,  som  for  at  tilfredsstille  deres 
sultne  Maver  trængte  sig  ind  allevegne  og  gjorde  et  Leve- 
brød af  at  sætte  Folks  Lattermuskler  i  Bevægelse,  med  Nav- 
net Parasit,  eller,  som  vi  sige  «Snyltegjæst». 

I  sit  ((Gjæstebudi)  har  Xenophon  skildret  en  saadan 
Spasmagers  Optræden  paa  følgende  Maade:  Da  Gjæsterne  i 
den  rige  Kallias's  Huus  allerede  sade  ved  Maaltidet,  hørte 
man  en  heftig  Banken  paa  Huusdøren,  og  kort  efter  kom 
Dørvogteren  ind  og  meldte,  at  Spasmageren  Philippes  var 
udenfor  og  sagde,  at  han  var  udrustet  med  alle  de  Egen- 
skaber, som  udfordredes  til  at  deeltage  i  et  fremmed  Maaltid, 
at  hans  Tjener  var  ganske  træt,  fordi  han  Intet  havde  at 
bære,  og  at  han  endnu  ikke  havde  faaet  Frokost.  Næppe  havde 
Husherren  givet  Tilladelse  til,  at  Snyltegjæsten  maatte  træde 
indenfor,  førend  denne  allerede  stod  i  Døren  og  indførte  sig 
selv  med  følgende  Ord:  ((Jeg  er,  som  I  høre,  Spasmageren 
Philippes,  og  jeg  indfinder  mig  gjerne,  fordi  jeg  anseer  det 
for  morsommere  at  komme  uindbuden  end  indbuden  til- 
bords».  Efter  at  han  havde  indtaget  den  ham  anviste  ne- 
derste Plads  ved  Bordet  forsøgte  han  i  lang  Tid  forgjæves  at 
sætte  Gjæsternes  Lattermuskler  i  Bevægelse  ved  sine  Vittig- 
heder, men  da  han  mærkede,  at  Ingen  brød  sig  om  ham, 
hørte  han  op  at  spise  og  indhyllede  sukkende  og  stønnende 
sit  Hoved  i  sin  Kappe.  Da  han  blev  spurgt  om  Grunden  til 
denne  Bedrøvelse,  sagde  han  med  grædende  Stemme:  ((Ak, 
naar  Latteren  forsvinder  af  Tilværelsen,    er   min  Existens  i 

stor  Fare;  thi  Ingen  vil  mere  indbyde  mig  til  sig!"  De 
Tilstedeværende  trøstede  ham  smilende,  og  endelig  lod  ban 
sig  overtale  til  paany  at  tage  fat  paa  Maden. 

Her  seer  man  Snyltegjæsten  optræde  mere  som  en  taalt 
end  som  en  nødvendig  Bestanddeel  af  Gjæstebudet,  og  det 
er  tydeligt,  at  han  ikke  er  rigtig  vel  tilmode.  Andre  Steder, 
hvor  ikke  saadanne  Mænd  som  Sokrates  og  Antisthenes  vare 
tilstede,  kunde  der  dog  gives  mere  Spillerum  for  slige  Per- 
soner, og  i  ((Fangerne«  lader  Plautus  Snyltegjæsten  Ergasilus 
tale  saaledes:  <«Vi  leve  bestandig,  ligesom  Musene,  af  frem- 
med Kost;  naar  Godtfolk  tage  sig  Ferie  og  reise  paa  Lan- 
det, have  vore  Tænder  ogsaa  Ferie,  og  vi  ligne  Vindspillere. 
Men  lidt  efter  lidt,  naar  Folk  atter  komme  tilbage  til  Byen, 
blive  vi  igjen  tykke  og  gnavne  Bulbidere.  Forresten  bliver 
det  daarligere  og  daarligere  for  os;  den,  som  ikke  vil  tage 
imod  et  ørefigen  eller  lade  sig  kyle  Tallerkener  og  Skaaler 
i  Hovedet,  han  kan  gjerne  tage  en  Sæk  og  gaae  omkring  og 
tigge  for  Dørene!"  Og  Antiphanes,  den  bekjendte  græske 
Comiker,  lægger  en  anden  af  disse  Fyre  følgende  Ord  i  Mun- 
den: "Min  Charakteer  kjender  Du;  jeg  er  slet  ikke  stolt, 
men  for  mine  Venner  er  jeg  som  en  Træklods,  naar  jeg  faaer 
Prygl  af  dem,  en  Tordenkile,  naar  jeg  slaaer  til  for  dem,  en 
Stormvind,  naar  Nogen  skal  kastes  ud,  en  Strikke,  naar  No- 
gen skal  hænges,  et  Jordskjælv,  naar  det  gjælder  at  sprænge 
Døre,  en  Græshoppe  til  at  springe  paa;  jeg  spiser  med  uden 
at  være  indbudt,  ligesom  Fluen;  jeg  gaaer  aldrig  ud,  som  en 
Brønd;  jeg  qvæler,  myrder,  vidner  uden  Betænkning;  af  den 
Grund  kalde  de  unge  Mennesker  mig  ogsaa  Lynstraalen». 
1  det  Hele  prydede  betegnende  Tilnavne  gjerne  de  berømteste 
Snyltegjæster,  og  som  oftest  vare  slige  Navne  laante  fra  Be- 
nævnelser, der  hentydede  til  deres  Tyggeredskabers  Færdighed, 
saaledes:  Kjæbebeen,  Skarptand,  Skinkesnider  og  saa  fremdeles. 

Deres  sædvanlige  Opholdssted  vare  Badestederne  eller 
Torvene.  Her  trængte  de  sig  om  deres  Kunder;  deres  fine 
Lugteorganer   opsporede    enhver   Familiefest,    ethvert   større 

Maaltid,  og  da  kunde,  som  Plutarch  siger,  hverken  Ild,  Jern 
eller  Kobber  holde  dem  borte  fra  Huset.  Eet  snurrigt  til- 
staaer  Snyltegjæsten  hos  Diphilus:  «Naar  jeg  gaaer  til  en 
rig  Mands  Maaltid,  betragter  jeg  hverken  de  skjønne  Smle- 
rader  eller  de  prægtige  Tæpper,  ligesaa  lidt  som  jeg  prøver  de 
korinthiske  Skaaler;  med  ufravendte  Blikke  betragter  jeg  Ko- 
gen, der  stiger  op  fra  Kjokkenet,  og  naar  denne  tyk  og 
qvalm  vælter  sig  lige  i  Veiret,  da  fryder  jeg  mig  og  jubler, 
men  naar  den  er  skjæv  og  tynd,  saa  mærker  jeg,  at  der  til 
dette  Maaltid  ikke  engang  bliver  udgydt  Blod».  Deres  Ufor- 
skammethed hjalp  dem  ud  af  alle  Kniber.  Da  engang  en 
saadan  Person  uindbuden  havde  indfundet  sig  til  et  Bryllups- 
raaaltid  og  indtaget  den  sidste  Plads,  vilde  de  offentlige  Op- 
synsmænd, der  nøie  havde  at  vaage  over  Gjæsternes  Tal, 
fjerne  ham,  ni  en  han  sagde  roligt:  <(Tæl  kun  endnu  engang; 
men  begynd  saa  ved  mig!«  En  anden  Gang  blev  en  lækker 
Ret  baaren  frem  ved  et  Maaltid  hos  den  ægyptiske  Konge 
Ptolemæus  Philopator,  der  forskrev  sine  Spasfugle  fra  Athen; 
men  da  denne  Ret  aldrig  naaede  til  Snyltegjæsten  Korydos, 
sagde  Fyren:  «Er  jeg  fuld,  Ptolemæus,  eller  synes  det  mig 
kun,  at  denne  Ret  bliver  baaren  omkring ?»  Isærdeleshed 
paa  Philip  af  Macedoniens  Tid  havde  Athen  en  saadan  Over- 
flod af  den  Slags  Folk,  at  der  i  Herkulestemplet  i  det  Dio- 
mæiske  Qvarteer,  der  var  bekjendt  for  sit  Vindbeutleri,  havde 
samlet  sig  et  fuldstændigt  Collegium  af  tredsindstyve  Spas- 
magere. «Jeg  kommer  fra  de  Treds;»  edet  har  de  Treds 
sagt!«  hed  det  dengang  i  Grækenlands  Hovedstad,  og  Nav- 
nene paa  de  fem  bekjendteste  af  disse  har  Efterverdenen  faaet 
at  vide.  Ja,  Alexander  den  Stores  lattermilde  Fader  sendte 
CoUegiet  en  klingende  Talent*),  for  hvilken  han  forlangte,  at 
de  skulde  optage  ham  en  Protocol  over  alle  deres  Vittigheder. 
I  det  Hele  pleiede  disse  lystige  Fugle  gjerne  at  opskrive  deres 
gode  Indfald  og  anlagde  AnekdotesamUnger,   saa^edes  at  der 


*)  En  attisk  Talent  =  tredsindstyve  Miner  eller  omtrent  1,800  Rdlr.  Rm. 

allerede  [dengang  fandtes  Bøger  af  samme  Slags  som  f.  Ex. 
vor  Tids:  «Du  skal  og  maa  lee!»  og  andre  lignende. 

Med  den  græske  Ungdoms  voxende  Fordærvelse  begyndte 
imidlertid  Snyltegjæsternes  oprindelige  Forhold  at  forandre 
sig.  De  ophørte  lidt  efter  lidt  med  blot  at  sige  Vittigheder 
og  gjøre  Løier  og  grebe  til  den  langt  fordærveligere  Udvei 
at  spille  Smigrere,  øientjenere  og  Intriguanter.  Paa  mange 
Steder  hos  Comedieforfatterne  indføres  Snyltegjæsterne  klagende 
over,  at  Gjæstfriheden  tager  mere  og  mere  af.  Saaledes  siger 
en  Snyltegjæst  et  Sted  hos  Plautus:  «Der  er  visse  Talemaader, 
som  lidt  efter  lidt  gaae  aldeles  af  Mode,  og  deriblandt  en  af 
de  bedste  og  høfligste,  som  nogensinde  er  bleven  brugt: 
«Kom  dog  til  Middag  hos  mig  i  Dag;  gjer  det,  lov  mig 
det;  gjør  ingen  Omstændigheder,  jeg  ønsker  det  og  slipper 
Dig  ikke!')  Derimod  har  man  nu  fundet  paa  en  anden 
Phrase,  saa  ussel  og  skjændig  som  vel  muligt:  «Jeg  vilde 
gjerne  indbyde  Dig,  men  jeg  spiser  selv  ude  i  Dag!«)  Tyde- 
ligst betegnes  dog  denne  Overgang  af  en  Snyltegjæst  i  Terents's 
Comedie  «Eunuchen»  med  de  Ord:  « Fordum  hos  vore  Fædre 
var  der  dog  Affairer  at  gjøre,  naar  man  lod  sig  holde  for  Nar 
og  prygle ;  det  gaaer  ikke  mere ;  nu  derimod  maa  man  fange 
Fuglene  paa  en  anden  Maade.  Der  gives  nemlig  Folk,  som  i 
enhver  Henseende  ville  være  de  Første  og  dog  ikke  ere  det. 
Saadanne  holder  jeg  mig  til,  og  til  dem  giver  jeg  mig  hen, 
ikke  for  at  lade  mig  udlee;  nei,  jeg  leer  ad  dem  og  beundrer 
tillige  deres  store  Aandsgaver.  Hvad  de  sige,  priser  jeg;  sige 
de  det  stik  Modsatte,  priser  jeg  ogsaa  det.  Negte  de  No- 
get, negter  jeg  det  med;  indrømme  de  Noget,  indrømmer 
jeg  det  ligeledes  —  kort  sagt,  jeg  giver  dem  Eet  i  Alting, 
og  derved  staaer  jeg  mig  ypperligt«.  Senere  hen  fordrede 
iøvrigt  den  gode  Tone,  at  en  rig  Mand  skulde  holde  Snylte- 
gjæster;  idetmindste  siger  den  aandrige  Lucian  i  den  Anled- 
ning: «En  rig  Mand  bliver,  selv  om  han  er  en  Krøsus, 
fattig,  naar  han  spiser  alene,  og  synes  at  være  en  Tigger, 
naar  han  gaaer  ud  uden  at  være  ledsaget  af  Snyltegjæster. 

En  rig  Mand  uden  disse  Folk  forekommer  os  at  være  en 
lav  og  ussel  Sjæl,  paa  samme  Maade  som  en  Soldat  uden 
Vaaben,  en  Klædning  uden  Purpur,  og  en  Hest  uden  Skab- 
rak  synker  i  Værdi ». 

Blandt  de  græske  Konger  og  Tyranner  var  der  ikke  faa, 
som  betragtede  Hofnarre  og  Spasmagere  med  gunstige  øine. 
I  denne  Retning  fremhæves,  foruden  Hieron  og  Hieronymus, 
navnlig  Dionysius  den  Ældre  og  den  Yngre  af  Syracus.  Hiin 
loe  engang  tilligemed  nogle  Fortrolige  over  en  Bemærkning, 
som  en  i  Nærheden  staaende  Nar  umuligt  kunde  have  hørt, 
og  dog  loe  denne  med.  Da  man  spurgte  ham  om,  hvorfor 
han  loe,  svarede  han,  at  han  ikke  tvivlede  om,  at  jo  Be- 
mærkningen havde  været  morsom,  siden  Alle  loe  —  derfor 
loe  han  med!  Den  yngre  Dionysius,  der  begyndte  sin  Regje- 
ring  med  et  Gjæstebud,  som  varede  halvfemsindstyve  Dage,  var 
omgiven  af  en  uhyre  Svaarm  af  disse  besværlige  Personer,  af 
hvilke  Enkelte  dreve  deres  Smiger  til  et  ligefrem  væmmeligt 
Kryberi.  Da  Dionysius  saaledes  var  meget  nærsynet,  famlede 
Snyltegjæsterne  som  Blinde  med  Fingrene  paa  Bordet,  indtil 
Dionysius  selv  førte  deres  Hænder  til  Retterne.  Særlig  Om- 
tale fortjener  Philip  af  Macedonien,  der  midt  i  den  letfær- 
digste og  laveste  Omgang  i  Fraadseri  og  Drukkenskab  forstod 
at  bevare  sin  store  Omsigt  og  Energi.  Alene  Navnene  paa 
hans  Smigrere  og  Narre  vilde  fylde  flere  Sider,  og  der  fortælles 
om  en  af  dem,  Klisophos,  at  han,  da  Kongen  havde  mistet 
et  øie,  ligeledes  mødte  med  tilbundet  Syn,  fremdeles  at  han, 
da  Philip  led  af  en  Lamhed  i  Laaret,  ligeledes  hinkede  halt 
omkring,  og  endelig  at  han,  naar  Kongen  nød  en  skarp  Spise, 
ogsaa  fordreiede  Ansigtet  og  lod,  som  om  han  spiste  med. 
Derfor  kunde  ogsaa  Philips  svorne  og  uforsonlige  Fjende,  den 
atheniensiske  Taler  Demosthenes  sige  om  ham:  « Hans  Omgang 
bestaaer  kun  af  Røvere,  Smigrere  og  Folk,  som  i  Drukkenskab 
opføre  usømmelige  Dandse,  Personer,  som  ere  jagede  herfra, 
Statsfanger  og  sligt  Janhagel,  forløbne  Skuespillere,  Smæde- 
skrivere og  Forfattere  til  smudsige  Viser,  som  de  for  at  frem- 

kalde  Latter  gjøre  om  deres  Kammerater  —  saadanne  Folk 
holder  han  af  og  omgaaes  han!«  Selv  ved  Alexander  den 
Stores  Hof  trivedes  Smigrere  og  Spøgefugle,  hvilke  Kongen 
holdt  meget  af  at  have  ved  Taflet,  og  denne  Tilbøielighed 
gik  i  Arv  til  næsten  alle  hans  Efterfølgere. 

Og  dog  kan  man  med  temmelig  stor  Sikkerhed  paastaae, 
at  selv  paa  denne  Tid,  da  den  græske  Sædelighed  med  stærke 
Skridt  gik  sin  Undergang  imøde,  var  den  selskabelige  Un- 
derholdning hos  Solons  og  Lykurgs  Efterkommere  langtfra 
ikke  sunken  saa  dybt  som  i  Rom,  hvor  Bordgjæsternes  -Øine 
og  -Oren  bestandig  maatte  holdes  i  Spænding,  hvor  Forelæs- 
ninger og  Concerter,  Dandserinder,  Gladiatorer  og  Skuespil- 
lere maatte  udfylde  alle  Pauser  i  Maaltidet,  og  hvor  Smag- 
løsheden gik  saa  vidt,  at  man  endogsaa  opførte  Platons  Dia- 
loger dramatisk.  Her  fandt  allehaande  lystige  Fugle  en  viid 
og  frugtbar  Mark  for  deres  Virksotnhed,  og  det  saameget 
mere,  som  Romernes  tidligere  omtalte  Forkjærlighed  for  bur- 
lesk Spøg  og  Vittighed  kom  dem  imøde  paa  Halvveien. 
Snart  hørte  de  med  til  ethvert  Festmaaltid  som  en  absolut 
nødvendig  Mellemret.  Vittigheder  af  enhver  Slags,  Legemsfor- 
dreielser  og  glat  afraget  Haar  hørte  med  til  disse  Løier,  under 
hvilke  de  Agerende  snart  rettede  deres  skarpe  eller  plumpe 
Bemærkning  mod  en  af  Gjæsterne,  snart  mod  hverandre  ind- 
byrdes. En  saadan  Væddekamp  har  Horats  skildret  os  i  sin 
Eeise  fra  Rom  til  Brundisium,  og  skjøndt  det  ikke  lader  sig 
negte,  at  den  Slags  Spøg  efter  vore  Begreber  mere  hører 
hjemme  i  en  Landsbykro  end  hos  en  af  den  store  Digters 
Gjæstevenner,  saa  faaer  man  dog  et  ret  godt  Billede  af  den 
Maade,  paa  hvilken  slige  Personer,  aandelig  talt,  hudflettede 
hverandre  til  de  nærværende  Gjæsters  store  Opbyggelse. 

Saadanne  Folk  bleve  af  de  Rige  betalte  for  deres  Ydel- 
ser og  vare  ikke  som  Snyltegjæsterne  hos  Grækerne  tilfredse 
med  blot  at  faae  deres  sultne  Maver  fyldte,  i  Særdeleshed  da 
de  tilligemed  de  fattige  Chenter  bleve  meget  daarligt  bespiste, 
medens  Huusherren  levede  høit.    Der  var  naturligviis  Forskjel 

paa  disse  Korns  frie  Kunstnere.  Nogle  af  dem  førte  bestandig 
moralske  Tanke-  eller  Ordsprog  i  Munden  og  philosopherede 
over  paradoxe  Sætninger  og  Paastande,  Andre  lagde  sig  mere 
efter  at  kunne  fortælle  snurrige  eller  vidunderlige  Ting.  Dog 
vare  disse  aandrige  Narre  egentlig  ikke  saa  efterspurgte  som 
de  fuldstændige  Dumrianer,  især  naar  disse  tillige  vare  for- 
voxede  idiotiske  Cretinere  eller  Dverge  med  uformelig  store 
Hoveder  og  lange  Æselsaren.  Deres  Værdi  steg  med  deres 
Dumhed,  og  Satirikeren  Martial  skriver  i  den  Anledning  i 
comisk  Fortvivlelse:  «Man  bildte  mig  ind,  at  han  var  en 
Nar,  og  jeg  kjobte  ham  for  Tusinde  Sestertier.  Giv  mig  mine 
Penge  igjen  Gargilianus  —  han  har  Forstand!«  Det  var  især 
de  fornemme  Romerinder,  som  hyldede  denne  Smag.  Vi  vide, 
at  Keiser  Augustus'  Datter  Julia  havde  en  Dverg,  der  kun 
var  henimod  fem  Qvarteer  høi,  og  selv  Philosophen  Senecas 
Hustru  havde  en  Nar  af  Qvindekjannet,  Harpaste.  Da  hen- 
des Frue  var  død,  blev  hun  som  et  Slags  Inventarium  i 
Huset,  og  da  hun  endelig  af  Alderdom  mistede  Synet,  var 
hendes  Begreb  saa  svagt,  at  hun  ikke  engang  vidste,  hvad 
der  feilede  hende,  men  lod  sin  Oppasser  kalde  og  bad  ham 
at  skaife  hende  en  anden  Bopæl,  da  den  gamle  blev  saa 
mørk!  «Jeg  selv»,  tilføier  Seneca,  fra  hvem  vi  have  denne 
Beretning,  «har  altid  været  en  Fjende  af  shge  Uformeligheder; 
naar  jeg  vil  have  en  Nar  til  at  more  mig  over,  behøver  jeg 
ikke  at  gaae  saa  langt  —  jeg  leer  ad  mig  selv!« 

Som  det  synes,  gik  Vansmagen  i  Rom  tilsidst  saa  vidt, 
at  denne  Art  plumpe  Underholdninger  ikke  paa  nogen  Maade 
kunde  undværes  ved  Maaltiderne,  og  den  yngre  Plinius  søger 
af  den  Grund  i  et  Brev  at  trøste  en  Ven,  som  ærgrede  sig 
derover:  «Jeg  har  modtaget  Dit  Brev,  i  hvilket  Du  besværer 
Dig  over,  at  Du  har  faaet  fordærvet  et  udsøgt  Gjæstebud  ved 
at  være  omgiven  af  Bajadser,  skamløse  Dandsere  og  Narre.  Glat 
kun  Din  Pandes  Rynker  igjen!  Jeg  selv  holder  ingen  saa- 
danne  Folk,  fordi  det  ikke  gjør  mig  den  ringeste  Fornøielse, 
naar  en  Vittighedsjæger  siger  noget  Morsomt,    eller  naar  en 

Nar  siger  en  Dumhed.  Men  jeg  finder  mig  i,  at  andre  Værter 
have  saadannc  Luner.  Hvormange  bryde  ikke  op  ved  vore 
Gjæstebud,  naar  en  Forelæser,  Sanger  eller  Skuespiller  op- 
træder, eller  blive  siddende  med  gnavne  Ansigter?  Vi  maae 
virkelig  bære  lidt  over  med  Andres  Underholdning  for  at 
finde  villige  øren  for  vor  egen».  —  Da  Miniaturmennesker 
imidlertid  vare  vanskelige  at  opdrive,  især  naar  de  skulde 
være  saa  lette  som  en  vis  Lucius,  Suetonius  omtaler,  der  kun 
veiede  sytten  Pund,  eller  som  Digteren  Philetas,  der  levede 
paa  Alexander  den  Stores  Tid,  og  hvem  man  paaduttede, 
at  han  kom  Bly  i  Skoene  for  ikke  at  blive  blæst  bort  af 
Vinden  —  saa  fremstod  der  snart  en  Klasse  Industririddere, 
der  ved  Kunst  skaffede  saadanne  Vanskabninger  tilveie. 
De  toge  Hittebørn  og  satte  dem  i  smaae,  dertil  indrettede 
Kasser  eller  Foderaler,  hvorved  Væxten  hæmmedes  og  kun- 
stige Dverge  fremkom;  ja,  paa  Plutarchs  Tid  var  der  i  Rom 
en  særegen  Torveplads,  paa  hvilken  Misfostre  af  alle  Slags 
fal  bødes  som  en  anden  Vare. 

Den  større  eller  mindre  Fornøielse,  som  de  romerske  Keisere 
fandt  i  denne  Slags  væmmelige  Underholdning,  afgiver  i  flere 
Henseender  en  Maalestok  til  Bedømmelsen  af  dem.  Blandt 
de  Magthavere,  som  gik  forud  for  og  ligesom  dannede  Ind- 
ledningen til  det  romerske  Keiserdømme,  fandt  navnlig  Sulla 
en  saadan  Fornøielse  i  disse  Folks  Selskab,  at  han  endogsaa 
gav  dem  Statseiendomme  til  Foræring.  Medens  Augustus 
fandt  mere  Behag  i  velskabte,  begavede  og  ufordærvede 
Drenge  end  i  Misfostre  og  lave  Gj øglere,  og  ofte  brugte  Folk, 
der  kunde  fortælle  godt  og  livligt,  til  at  forslaae  de  søvnløse 
Nætter  med,  holdt  Tiberius  meest  af  smudsige  Vittigheds- 
jægere og  almindelige  Narre,  og  at  den  halvforrykte  Caligula 
i  mere  end  almindelig  Grad  satte  Priis  paa  saadanne  Folks 
Omgang,  behøver  man  kun  at  kjende  Lidt  til  denne  Keisers 
Historie  for  at  begribe.  I  Særdeleshed  gik  Spasen  ud  over 
Tyrannens  egen  Onkel,  den  indskrænkede  og  ubehjælpsomme 
Claudius,  der  senere  blev  Keiser.      Naar  denne  var  falden  i 

Søvn  ved  Bordet,  kastede  man  tilmaals  efter  ham  med 
Oliven-  og  Daddelkjærner,  stundom  vækkede  man  ham  ved 
Slag  med  et  Riis,  efter  at  man  havde  givet  ham  Skoe 
paa  Hænderne,  for  at  han  i  den  første  Forskrækkelse,  naar 
han  pludselig  vaagnede,  skulde  gnide  sig  med  disse  i  Ansigtet, 
og  saa  videre;  Vespasian,  der  holdt  meget  af  Ordspil  og 
drøie  Vittigheder,  forsmaaede  ikke  Gjøglere,  og  Keiser  Domi- 
tian  havde  endogsaa  under  de  offentlige  Lege  ved  sin  Side  en 
purpurklædt  Dverg,  med  hvem  han  underholdt  sig  om  Stats- 
sager. Samme  Keiser  lod  Dverge  og  Fruentimmer  slaaes 
med  hinanden.  Om  Commodus  siger  Herodian,  at  han  var 
fuldstændig  i  Lommen  paa  Spasmagere  og  Narre  og  forfulgte 
enhver  dannet  og  dygtig  Mand  som  hemmelig  Fjende  af  Hoffet, 
hvorimod  Keiser  Helvius  Pertinax  jog  Gjøglerne  bort  og  tog 
deres  Rigdomme  fra  dem.  Foruden  Gallienus,  der  bestandig 
havde  et  heelt  Selskab  af  Narre  tilbords  hos  sig,  bør  endnu 
den  vanvittige  Heliogabal  nævnes.  Han  havde  sin  største 
Fornøielse  af  at  drille  og  pine  sine  Hofnarre.  Meget  ofte 
lod  han  de  lækkre  Retter,  han  selv  spiste,  eftergjøre  i  Vox, 
Leer  eller  Glas  og  satte  dem  saaledes  for  de  ulykkelige 
Snyltegjæster,  eller  han  indespærrede  disse  om  Natten,  naar 
de  vare  blevne  fulde,  i  et  Soveværelse  med  tamme  Løver, 
Tigre  og  Bjørne.  Det  maa  regnes  for  behagelige  Smaadril- 
lerier,  at  han  lod  dem  sidde  paa  Luftpuder,  som  han  derefter 
pludselig  lod  blæse  op,  hvorved  Snyltegjæsterne  fløi  under 
Bordet;  stundom  lod  han  en  saadan  Regn  af  Blomster  styrte 
ned  fra  Loftet,  at  Gjæsterne  vare  nærved  at  qvæles;  til 
andre  Tider  fandt  han  sin  Fornøielse  i  at  indbyde  saamange 
Døve,  Skaldede,  Podagrister  og  Fede,  som  han  kunde  faae 
fat  paa,  til  sit  Taffel  og  —  ja  lad  os  standse  her.  Synde- 
registeret kunde  fortsættes  længe  endnu;  men  disse  Træk 
maae  være  nok  til  at  danne  sig  et  Begreb  om  de  senere 
romerske  Keiseres  selskabelige  Underholdning.  Og,  som  Her- 
rerne vare,  var  i  det  Hele  Folket. 

Johan  Petersen. 


Fangen  i  CMllon.*) 


xaa  sin  Valfart  i  Aaret  1816  til  Bredden  af  den  « klare  og 
rolige  Leman«)**)  drog  Byron  en  Dag  med  sin  Ven  Hob- 
house i  en  Baad  fra  Clarens  over  til  den  lille  Klippeø,  paa 
hvilken  Slottet  Chillon  nu  i  Aarhundreder  har  raget  op.  Det 
er  heelt  eiendommeligt,  hvilken  Modsætning  disse  gamle  Mure 
danne  til  Kysten.  Denne  er  smilende  og  omslutter  med  frit- 
staaende  Toppe  venligt  Soens  speilklare  Vande,  medens  den 
barske  Borg  staaer  trodsigt  med  sine  crenelerede  Mure, 
dækkede  af  tre  mindre  Taarne  og  af  et  firkantet,  massivt 
Hovedtaarn,  og  det  skjondt  denne  mægtige  Steenbefæstning 
nu  i  tre  Hundrede  Aar  hverken  har  havt  Borgherre  til  at 
forsvare  sig  eller  Fjender,  hvis  Angreb  skulde  kastes  tilbage. 
Byron  ilede  igjennem  Slottets  tre  Gaarde  og  to  Stokværk 
og  kom  til  Riddersalen,  Capellet  og  Retssalen;  han  saae  de 
paa  Væggene  malede  Jagter,  Savoyens  Lilier  og  Kors,  som 
endnu  glimrede  paa  Loftets  mørke  Hvælving  og  røde  Bjælker, 
de  høie  Kaminer  og  Savoyens  Alper  igjennem  de  store  Sales 
dybe  Vinduer;  han  steg  endelig  ned  i  « Chiliens  Dyb»,  som 
Egnens  Folk  sige.  Disse  vældige  Krypter,  disse  svære  Søiler, 
dette  eiendommelige  Lysskjær,  der  om  Morgenen  er  blaat, 
om  Aftenen  grønt  og  undertiden  ved  Solens  Nedgang  rødt 
som  Ild  og  Blod,    der  falder  ind  gjennem  Skydehullerne  og 


*)  Efter  Marc- Monnier:    Fran^ois  Bonivard  og  Genf  i  det  sextende 

Aarhundrede;  Revue  des  deux  mondes,   1869. 
*")  Genfersøen. 

lader  det  Indre  af  Kjælderen  forblive  i  Skygge  —  Alt  dette 
greb  Digteren  mægtigt.  Man  viste  ham  en  Pille  og  sagde 
til  ham:  <<Til  denne  blev  Bonivard  lænket«.  Byron  hørte  det 
næppe;  han  havde  glemt  Jean-Jaques's  korte  Bemærkning 
paa  de  sidste  Sider  af  La  Nouvelle  Hélo'ise:  «Francois  Boni- 

Fvard,  Prior  i  Saint- Victor,  en  Mand  af  stor  Fortjeneste . .  . ., 
som  elskede  Friheden,  skjøndt  han  var  Savoyard,  som  var 
tolerant,  skjøndt  Præst  ...»  I  dette  underjordiske  Bo  følte 
Childe  Harold's  Forfatter  sig  selv  som  Fange;  han  hørte  ikke 
paa  den  berusede,  døve  og  «som  Bliicher  stærke«  Corporal, 
der  fortalte  ham  Stedets  Legende  med  tordnende  Røst.  Om- 
leiret  af  sørgelige  Billeder,  af  Dante'ske  Minder,  troede  han 
sig  et  -Øieblik  i  Ugolinos  Taarn.  Alt  medens  han  grublede 
over  et  Digt,  indridsede  han  paa  Pillen  dette  Navn,  som  man 
endnu  læser  der:  Byron.  Bonivard,  som  han  ikke  kjendte, 
steg  frem  for  ham  som  en  tragisk  Person.  Da  Digteren  steg 
ud  af  denne  Grav,  trak  han  Veiret  dybt,  som  kom  han  til- 
bage fra  Aande verdenen.  Ude  af  sig  selv  af  Glæde  gjentog 
han  til  alle  de  Børn,  han  traf  paa  sin  Vei,  idet  han  kastede 
Halvguineer  til  dem:  "See  der^  mine  smukke  Sveitzerdrenge, 
der  er  Noget  for  Eders  Ynde  og  Skjønhed«.  Han  udbrød 
begeistret  til  Hobhouse :  «Jeg  føler,  at  Egnens  Aand  har 
fortryllet  mig;  —  Naturen  har  grebet  min  Sjæl  ~,  saadan 
et  Landskab  er  skabt,  jeg  veed  ikke  for  hvem..!«  Nogle 
Dage  efter,  da  han  en  heel  Dag  blev  holdt  tilbage  af  Regn- 
veir  i  Ouchy,  skrev  han  « Fangen  i  Chillon«.  Fra  da  af  er 
denne  Fange  stegen  op  i  Rækken  af  den  nyere  Gudelæres 
Halvguder.  Denne  Apotheose  har  blændet  hele  Verden,  selv 
de  alvorligste  Tænkere,  og  Vulliemin*),  Chillons  lærde  Histo- 
rieskriver, har  talt  om  Bonivard  som  bevæget  Digter. 

Saaledes  har  da  Legenden  dannet  sig  om  denne  «mere 
berømte  end  kjendte«  Martyr,  som  en  af  hans  Biographer 
meget  rigtig  siger;  men  i  Løbet  af  den  sidste  Snees  Aar  har 


")  L.  Vulliemin:  Chillon,  etude  historique,  1851. 

Videnskaben,  der  ikke  er  felsom,  stillet  Sagen  i  det  rette 
Lys.  En  genfisk  Oldgransker,  Dr.  Chaponniére*),  har  helliget 
en  stor  Deel  af  sit  Liv  til  at  samle  og  undersøge  Bonivards 
Manuscripter,  som  G.  Revilliod**)  har  udgivet.  Man  kan  da 
nøiere  lære  « Fangen  i  Chillon«  at  kjende.  Istedetfor  Byrons 
ideale,  ubestemte  Skikkelse  er  der  kommet  en  meget  skarp 
og  levende,  som  har  vundet  i  Udtryk,  hvad  den  har  kunnet 
tabe  i  Reenhed.  Bonivard  var  en  mærkelig  Forfatter,  en 
tænksom  og  skjæmtende  Lærd,  som  baade  beskjæftigede  sig 
med  Philosophi,  Philologi,  Historie  og  Smaahistorier.  Han 
var  med  eet  Ord  en  af  Montaigne's  Forgængere.  Denne 
berømte  Ubekjendtes  brogede  Værk  kaster  et  livligt  og  klart 
Lys  over  Omvæltningerne  i  Genf  før  Reformen.  Naar  man 
seer  nærmere  til,  saa  bliver  Helten  mindre,  men  For- 
fatteren større,  og  det  er  just  godt  for  vor  Tidsalder,  der 
trænger  mere  til  gamle  Forfattere  end  til  gamle  Helte. 

Genf  (maaskee  rettere  Geneve)  var  i  Begyndelsen  af  det 
sextende  Aarhundrede  en  Kampens,  Forretningernes  og  Glæ- 
dens By.  Beliggende  paa  begge  Bredder  af  Rhonen,  mindre 
befolket  end  nu,  men  maaskee  mere  udstrakt,  frembød  den 
Synet  af  en  befæstet,  af  Fjender  omgiven  Plads.  Ud  mod 
Søen  var  der  i  Vandet  nedrammet  Pæle,  mellem  hvilke  man 
hver  Aften  udspændte  Kjæder,  fra  Landsiden  var  den  dækket 
af  stærke,  runde  og  firkantede  Taarne  i  de  omgivende  Mure. 
Disse  Mure,  som  deels  havde  Skydeskaar,  deels  vare  bedæk- 
kede med  Tage,  der  gik  ud  over  Gallerier,  paa  hvilke  Natte- 
vagten havde  Post,  afbrødes  hist  og  her  af  Huse  med  gittrede 
Vinduer.  Ovenpaa  Voldene  grønnedes  Trægrupper,  Kjøkken- 
haver  og  Viinranker,  blandt  hvilke  Kornlader  og  Hønsehuse 
gave  et  landligt  Udseende,  medens  høiere  oppe  en  Blanding 
af  Gavle,  Smaataarne  og  Klokketaarne  tydede  paa  en  virkelig 
By.      Man  kom   over  Vindebroer,   beskyttede    af   de  smalle, 

*)J.  —  J.    Chaponniére:  Fran^ois  Bonivard,   1846. 
**)  Oeuvres    de   Bonivard,    la   plupart  inédites,    publiées    pur    Gustave 
Revilliod,  6vol.  Geneve,  1856—57. 

men  dybe  Graves  Faldgittre,  førend  man  naaede  Portene, 
som  forsvaredes  af  store  Taarne  med  Brystværn;  Alt  dette 
var  krigerisk.  Det  Indre  af  Byen  var  mere  beroligende,  og 
man  vandrede  gjerne  om  i  de  maleriske,  af  skikkelige  Folk 
beboede  Smaagader.  Husene  med  Gaarde  og  Haver  havde 
kun  een  Dør  ud  til  Gaden,  to  Stokværk  med  Gavlen  over, 
paa  Siden  et  lille  Taarn  med  Fløi  og  Vindeltrappe;  men 
over  den  ofte  buede  Dør  var  der  et  Vaabenskjold,  de  blyind- 
fattede Vinduer  havde  ofte  malede  Ruder,  Storstuen  var  gip- 
set i  Firkanter,  malet  med  livlige  Farver  eller  betrukket 
med  meget  Snitværk  og  udstaaende  Zirater:  disse  Borgernes 
Beboelsesværelser  lignede  meget  vore  Kunstneres  Atelierer. 
Udsalgsstederne,  store  hvælvede  Buegange,  vare  hele  Bazarer; 
Boutikkerne  vare  spredte  om  i  alle  Qvarterer:  rundt  om  Dom- 
kirken var  det  Udsælgerne  af  hellige  Gjenstande,  i  de  for- 
nemme Gader  Apothekerne,  vigtige  og  anseete  Mænd,  som 
talte  Latin  med  deres  Lærlinge,  havde  Sæde  i  Raadet,  hvor 
de  senere,  med  Kaarden  i  Haanden  og  bedækket  Hoved,  mod- 
toge den  Hyldest,  som  Adelsmændene  fra  Omegnen,  knælende 
og  afvæbnede,  bragte  dem,  og  derpaa  uden  videre  Ophævelser 
vendte  tilbage  for  at  sælge  deres  Varer.  Ovenover  Boutikkerne 
var  der  talrige  Gjæstgi versteder  med  prægtige  Skilter,  baade 
Kors,  -Orne,  Løver,  Høge  af  alle  Farver  og  med  heelt  besyn- 
derlige Benævnelser.  En  Mand  og  hans  Hest,  den  Første  med 
«en  Anretning  af  Oxe,  Bede  og  Hønsekjød«,  bleve  bespiste 
og  fik  Husly  for  ti  Sous  om  Dagen.  De  Reisende  strømmede 
til,  lokkede  af  denne  Taxt  og  uden  Tvivl  ogsaa  af  Fornøiel- 
serne  i  Byen:  Boldtspillet ,  de  talrigt  besøgte  Skjænkestuer, 
de  offentlige  Skuespil  under  aaben  Himmel,  ved  hvilke  de 
første  øvrighedspersoner  vare  tilstede  med  Embedsstaven  i 
Haanden,  eller  ogsaa  af  Maskerne  og  Karnavalsoptogene,  af 
Badstuerne,  sande  antike  Thermer,  hvor  man  blev  bearbeidet 
og  indgnedet  med  duftende  Vande,  ja  selv  aareladt  for  en 
ringe  Bekostning,  (maaskee  ogsaa  af  «de  smukke  Piger«, 
som  dengang  vare  henviste  til  en  Gade,    der    endnu  bærer 

Navn  efter  dem;  de  turde  ikke  forlade  den  uden  med  en  red 
Pynt  paa  den  høire  Skulder,  og  de  stode  under  en  edsvoren 
Qvindes  Overopsyn,  som  man  kaldte  "Serailets  Dronning"). 
Meget  livlig  var  da  den  lille  By  og  dens  store  Flod,  som 
ogsaa  var  beboet:  Huse,  Fabrikker  laae  langs  Brobygningen, 
under  hvis  Klap  der  var  anbragt  Kjældere;  andre  Huse  og 
selv  Taarne,  byggede  paa  nedrammede  Pæle,  strakte  sig  ud 
i  Rlionen  paa  et  Rum  af  hundrede  og  atten  Fod ;  alene  Broen 
bar  otte  Hundrede  Beboere.  Alt  foretoges  paa  Gaderne:  No- 
tarerne holdt  deres  Taler  under  aaben  Himmel,  rigt  pyntede 
Damer  blandede  sig  mellem  Mængden,  kæmpede  selv  med  i 
Opløbene,  væbnede  med  den  lille  Stilet,  som  holdt  deres  Haar; 
og  de  rige  Husmødre,  som  man  om  Morgenen  saae  staae  i 
Vindueskarmene  og  pudse  Vinduerne  med  Fare  for  at  falde 
ud  og  brække  Halsen,  sade  om  Aftenen  i  Fløielskjoler  paa 
Steenbænkene  udenfor  deres  Huse  for  at  modtage  de  Forbi- 
gaaendes  Hilsener.  Grupper  dannede  sig  hist  og  her;  Musi- 
kanter droge  forbi,  og  de  larmende  Hobe  svingede  sig  i 
Dandsen. 

Saaledes  var  Genf  før  Reformationstiden.  Katholsk  og 
lystig  lignede  den  ikke  meget  Calvins  By,  som  vi  senere 
kjende  den.  Men  den  følte  sig  allerede  truet  og  var  paa  sin 
Post;  derfra  disse  Volde,  disse  Palissader  og  Kjæder,  som 
spærrede  dens  Gader,  disse  Borgergilder,  som  ved  første 
Signal  ilede  til  deres  Vaaben  og  samlede  sig  i  deres  Qvar- 
terer;  det  var  en  krigersk  By,  i  hvilken  alle  Borgerne,  selv 
Præsterne,  stadig  vare  rede  til  at  slaaes;  hvert  Abbedi  var 
tillige  et  væbnet  Corps,  hvis  Høvedsmand,  stadig  med  Titelen 
« Abbed'),  førte  sine  « Munke«  i  Ilden  eller  drog  i  Spidsen 
for  krigerske  Optog  til  Trommers  og  Pibers  Lyd.  Men  hvortil 
da  al  denne  Forsigtighed  og  Mistro,  mod  hvilke  Trusler? 
Baade  mod  dem  udenfra  og  indenfra.  Det  keiserlige  og  bi- 
skoppelige Genf  havde  flere  Herrer  0,2^  selvfølgelig  mange 
Fjender.  Keiseren,  der  var  stillet  for  høit  og  især  for  fjernt, 
generede  just  ikke  Byen;  han  havde  anerkjendt  dens  Uafhæn- 

gighed  under  en  valgt  Biskops  Souverainitet;  men  Paven, 
der  altid  søgte  at  udvide  sit  Herredarame,  gjorde  For- 
dring paa  at  udnævne  denne  Biskop.  Denne  Sidste,  som  ikke 
var  tilfreds  med  sine  biskoppelige  Forrettigheder,  forsøgte  at 
faae  Indflydelse  ogsaa  paa  de  verdslige  Anliggender.  Den  far- 
ligste Fjende  var  dog  Hertugen  af  Savoyen.  Han  havde  tilegnet 
sig  visse  Dommerrettigheder,  havde  indsat  en  Vidomne  (Un- 
derbestyrer) i  Genf,  han  havde  en  Fod  i  Byen  og  vilde  gjerne 
have  optaget  den  i  sit  Landomraade,  som  omgav  den  paa 
alle  Sider.  Paa  denne  Tid  bleve  Domkirkens  Klokker  hørte 
af  flere  Savoyarder  end  Genfere;  men  der  var  i  denne  lille 
Stad  et  Folk,  som  vilde  forblive  frit.  Dette  Folk  havde  i 
Aarhundreder  forstaaet  at  bevare  sine  Rettigheder,  sin  bor- 
gerlige og  personlige  Frihed,  Jordens  og  Husets  Ukrænke- 
lighed, øvrighedspersonernes  Valg,  den  dømmende  Myndighed ; 
det  var  Stadens  Herre.  Det  havde  forstaaet  at  modstaae  alle 
den  geistlige  og  verdslige  Magts  Overgreb;  endnu  mere,  det 
havde  staaet  sig  mod  Oversvømmelsen  af  det  statelige  Rid- 
derskab, som  paa  mange  andre  Steder,  i  Savoyen  og  Piemont, 
ved  Vaabnenes  Glands  og  det  eventyrlige  Væsen,  ved  Fød- 
selens stolte  Blændværk,  havde  beseiret  de  borgerlige  For- 
eningers ihærdige  Modstand. 

Genf  var  da  ved  Begyndelsen  af  det  sextende  Aarhun- 
drede  en  Slags  constitutionel  Stat,  behersket  af  en  Biskop, 
regjeret  af  Folket  og  eftertragtet  af  en  fremmed  Fyrste. 
Hertug  af  Savoyen  var  dengang  Carl  HI,  hvem  hans  Under- 
saatter  kaldte  den  Gode,  fordi  han  ved  sin  Thronbestigelse 
havde  viist  elskværdige  Egenskaber  og  Lyst  til  Fred.  Dog 
førte  han  Krig  imod  sin  Villie;  to  frygtelige  Naboer,  som 
han  ikke  havde  Magt  til  at  skille  ad,  Frankrig  og  Keiserriget, 
stødte  heftigt  sammen  og  truede  mere  end  een  Gang  med 
at  knuse  ham;  dog  syntes  han  hele  sit  Liv  at  tænke  ligesaa 
meget  paa  Genf  som  paa  sin  Throne.  Han  vilde  gjøre  Gen- 
ferne  til  sine  Undersaatter  og  brugte  haardnakket  for  denne 
Ærgjerrigheds  Skyld  saamegen  Vold  og  Troløshed,  at  Historien 

fordømmer  ham  derfor.  Mod  disse  Angreb  skulde  Genferne 
have  havt  en  Beskytter  i  deres  Biskop,  den  anerkj endte 
Overherre,  der  selv  blev  truet  ved  Huset  Savoyens  Fordringer; 
men  det  var  lykkedes  Carl  III  at  faae  udnævnt  til  den  bi- 
skoppelige Stol  i  Genf  en  af  sine  Slægtninge  ved  Navn  Johan, 
Søn  af  en  Prælat  og  en  Elskerinde;  Bastarden  blev  da  Her- 
tugens blinde  Haandlanger.  Der  var  imellem  disse  to  Fyr- 
ster en  frygtelig  Væddekamp  i  Tyranni.  Biskoppen  lod  uden 
Lov  og  Dom  de  bedste  Patrioter  henrette;  Hertugen  lod 
(blandt  andre  Forbrydelser)  to  stakkels  Adelsmænd  føre  bort 
fra  deres  Eiendomme  og  dømte  dem  til  Torturen;  af  Frygt 
for,  at  de  skulde  have  Mod  til  at  tage  deres  Tilstaaelser 
tilbage ,  myrdede  man  dem  derpaa  uden  Barmhjertighed; 
deres  lemlæstede ,  sønderhuggede  Legemer  bleve  sendte 
til  Genf  og  Turin  i  Tønder  med  Hertugens  Vaabensegl,  og 
deres  Hoveder  bleve  opplantede  paa  Valdnøddetræerne  ved 
Arvebroen. 

Hvad  gjorde  da  Genferne  mod  disse  to  forenede  Fjender, 
Hertugen  og  Biskoppen?  De  vendte  sig  til  Sweitzerkanto- 
nerne,  som  siden  deres  vældige  Seir  ved  Murten  havde  faaet 
Betydning  i  Verden;  Genf  strakte  Armene  ud  mod  Freiburg 
og  Bern.  Et  folkeligt  Parti  dannede  sig  i  Calvins  tilkommende 
Stad,  et  Parti  af  unge,  noget  livlige,  stolende  og  udisciplinerede 
Folk,  som  imidlertid  vare  uforfærdede  og  hverken  frygtede 
Hug  eller  Døden.  Disse  lystige  Bander  kæmpede  paa  enhver 
Maade  og  begik  ofte  dumdristige  Streger:  de  skar  de  Hængte 
ned,  overskar  Haserne  paa  de  aristokratiske  Muldyr,  holdt  af 
Klammeri  og  Slagsmaal,  rottede  sig  sammen  for  ingen  Ting, 
angrebe  Husene,  sloge  Ruderne  ind,  anholdt  Vidomne'n  og 
brøde  sig  kun  lidt  om  Lovene;  men  de  frelste  Genf.  Det  er 
i  Spidsen  for  disse  heltemodige,  lystige  Fugle,  at  man  finder 
Mænd  som  Levrier,  Berthelier,  Pecolot  og  den  beundrings- 
værdigste af  alle  disse  Høvdinger,  Bezanson  Hugues,  en  myn- 
dig, koldblodig,  kjæk  Mand,  ret  en  antik  Charakteer.  Bezan- 
son forlod  Kone  og  Børn,  som  han  stillede  under  Republikkens 

Beskyttelse,  og  var  altid  i  Bevægelse;  han  streifede  om  i 
Bjergene  til  enhver  Aarstid,  hidset  af  Adelsmændene,  saaret, 
syg,  men  altid  paafærde;  i  Bern,  i  Freiburg  vandt  han  Til- 
hængere, gjorde  Indtryk  paa  Alles  Hjerter  og  fjernede  alle 
Hindringer,  som  han  havde  fjernet  Hellebarderne.  Udmattet 
af  dette  farefulde  og  anstrengende  Liv,  maatte  han  standse 
paa  Halvveien  i  sit  fyrretyvende  Aar;  han  havde  forødt  alt 
sit  Gods  for  Genf  og  erhvervet  sig  Navn  af  sit  Fædrelands 
Fader  og  Frelser  —  en  velfortjent  Hæder. 

I  denne  Leir  er  det  ogsaa,  at  vi  skulle  finde  den  berømte 
Fange  i  Chillon.  Frangois  Bonivard  var  født  1493  i  Seyssel*), 
hvor  hans  Fader  og  Moder  boede;  Indbyggerne  i  Bugey  paa- 
stode,  at  han  tilhørte  dem.  Hans  Slægt  var  adelig,  men  dog 
kun  af  den  lavere  Adel,  saa  at  den  ikke  undertegnede  sig  de 
Bonivard;  men  den  indtog  dog  en  vis  Stilling  ved  Hertugen 
af  Savoyens  Hof  og  eiede  flere  herskabelige  Godser  og  nogle 
geistlige  Indtægter.  Disse  sidste  tilhørte  rigtignok  ikke  Familien, 
men  denne  lod  dem  dog  gaae  over  til  de  forskjellige  Led,,  og 
Paven  saae  igjennem  Fingre  dermed.  Fran9ois  Bonivard  var 
som  yngste  Søn  bestemt  til  den  geistlige  Stand  og  var  i 
lang  Tid  Skolar.  1510  gav  hans  Onkel  Jean-Amé  ham 
Frieriet  Sanct-Victor;  det  var  et  Benedictiner  Kloster,  grund- 
lagt Aar  1000  udenfor  Genfs  Mure  af  Keiserinde  Adelaide 
og  indbefattet  fra  da  af  i  Cluny's**)  Broderskab.  Hvert  Aar 
skulde  det  genfiske  Priori  yde  dette  Abbedi  en  Afgift  af  Foreller, 
som  ofte  ankom  fordærvede  eller  reent  udebleve;  det  vakte 
engang  stor  Uenighed ,  og  fra  nu  af  betalte  Prioriet  sin 
Afgift  i  Mønt.  1514,  ved  Onkelens  Død,  tog  Fran9ois  Boni- 
vard Klosteret  i  Besiddelse,  men  lod  sig  ikke  ordinere  til 
Præst;  han  nøledes  med  at  oppebære  de  smaae  Indtægter  og 
at  styre  sine  ni  Munke,  som  ferte  et  lystigt  Liv;  han  tænkte 
ingenlunde  paa  at  forandre  det.    Kun  bestemte  han,  at  hver 


*)  I  Hertugdømmet  Burgund. 
**)  Sammesteds. 
.  Historisk  Archiv.     1871.     II. 

Gang  en  ny  Broder  blev  optagen  i  Klosteret,  skulde  han 
kjøbe  en  Hætte  til  hver  af  de  gamle  Brødre  og  paa  sin  Be- 
kostning gjøre  et  Tiltrædelsesgilde.  Paa  samme  Tid  knyttede 
han  sig  til  det  Land,  han  beboede,  og  han  blev  en  af  de 
varmeste  Patrioter.  Denne  Hengivenhed  fra  hans  Side  kan 
maaskee  forundre  noget. 

Han  var  Prior  og  burde  da  have  erklæret  sig  for  Kirken ; 
han  hørte  ved  Fødselen  til  Huset  Savoyen,  som  havde  beviist 
flere  af  hans  Forfædre  Velgjerninger;  Alle  hans  Interesser  bragte 
ham  da  til  at  stille  sig  i  de  Stærkestes  Tjeneste.  Uagtet  alt 
dette  tog  dog  Bonivard  Parti  for  Genf.  Gjorde  han  det  af  Had 
til  Hertug  Carl  HI,  som  havde  frataget  ham  nogle  Indtægter, 
og  til  Biskop  Johan,  som  havde  tilranet  sig  Abbediet  Pig- 
nerol?  Det  har  man  paastaaet,  men  uden  Beviser;  vi  ville 
liellere  antage,  at  det  virkelig  var  af  Følelse  for  Retfær- 
dighed og  Frihed.  Saasnart  han  havde  begyndt  at  læse 
Historien ,  havde  han  altid  « holdt  mere  af  en  offentlig 
Tingenes  Tilstand  end  af  en  Monark  eller  en  Enehersker, 
især  af  dem,  som  herske  efter  Arvefølge*).  Han  meente  at 
have  Pligter  mod  Genf  og  holdt  paa  «sit  Hjemstavns  Land, 
som  ogsaa  al  guddommelig  og  menneskelig  Ret  byder«.  Han 
stod  forøvrigt  ogsaa  i  venskabeligt  og  selskabeligt  Forhold  til 
de  dristige  unge  Mænd,  som  man  kaldte  « Byens  Børn». 
Deres  Fører,  Berthelier,  som  havde  taget  ham  til  Gudfader 
for  en  af  sine  Sønner,  sagde  en  Dag  til  ham:  »Lad  os  give 
hinanden  et  trofast  Haandtryk;  af  Kjærlighed  til  Genf  vil  I 
miste  Eders  Priori  og  jeg  Livet«.  Forudsigelsen  skulde  gaae 
i  Opfyldelse. 

Bonivard  viste  sig  som  god  Genfer  lige  fra  sit  syttende 
Aar.  Hans  Onkel  Jean-Amé  havde  anskaffet  tre  Feltslanger 
til  Forsvaret  af  et  af  sine  Slotte;  men  paa  sit  Dødsleie  fik 
denne  værdige  Præstemand  Samvittighedsnag  og  befalede,  at 
man  skulde  omsmelte  disse  Kanoner  til  Klokker  for  Klosteret 
Sanct- Victor.  Dog  Dagen  efter  Jean-Amé's  Død  androg 
Raadet  i  Genf,  som  kun  havde  lidt  Skyts,  om  at  faae  de  tre 

Feltslanger  og  tilbød  i  Bytte  Klokker  af  samme  Vægt.  Ber- 
thelier, som  skulde  ordne  Sagen,  bemærkede  til  Bonivard,  at 
den  Afdødes  Villie  vilde  blive  respecteret  ved  denne  Ordning, 
thi  Kirken  vilde  faae  Klokker,  og  Genf,  som  var  Kirkebyen, 
vilde  faae  Kanoner.  Den  nye  Prior  syntes  dog  ikke  ret  om 
denne  Beviisførelse.  Raadsherrerne  henvendte  sig  da  til  Te- 
stamentets Fuldbyrdere,  som  udleverede  Skytset  uden  at  lade 
sig  meget  bede,  »hvorover  jeg  ikke  blev  meget  bedrøvet«), 
siger  Bonivard.  En  Skriftlærd,  som  blev  adspurgt,  erklærede, 
at  Stykkerne  kunde  udleveres  uden  Synd  eller  Overtrædelse. 
Fra  dette  -Øieblik  holdt  alle  Byens  Børn  paa  Bonivard,  og 
han  var  for  dem  en  af  de  Medforbundne,  som  man  ikke  agter 
ringe,  thi  han  havde  Anseelse.  Som  Prior  i  Sanct-Victor 
havde  han  Rang  foran  de  andre  Geistlige  og  gik  umiddelbart 
efter  Biskoppen;  som  Domherre  vilde  han  have  havt  Stemme 
i  Capitlet,  hvis  han  var  bleven  Præst;  talrige  Landsbyer  paa 
begge  Bredder  af  Rhonen  tilhørte  ham;  blandt  hans  « Under- 
givne« var  der  ikke  alene  Munke  og  Præster,  men  ogsaa 
Adelsmænd.  Hans  Kloster  var,  skjøndt  forfaldent,  en  vigtig 
Plads  ved  Stadens  Mure;  Bonivard  vilde  have  kunnet  gjøre 
megen  Skade  ved  at  omgaae  Fjenden.  Han  havde  i  sit 
Priori,  «ligesaa  stor  Dommerrettighed  som  Herren  af  Savoyen 
i  Chamberyo ;  han  var  Dommer  og  Herre  der,  holdt  Fængsel, 
modtog  Hertugens  Afsendinger,  og  han  fordrede  skriftlige 
Fuldmagter  af  dem.  Naar  Staklerne  ingen  havde,  truede  han 
med  at  behandle  dem  som  Spioner,  naar  han  saa  havde  gjort 
dem  bange,  bød  han  dem  at  spise  tilaften  med  sig,  thi  han 
var  en  brav  Karl.  Paa  den  anden  Side  var  han,  ved  sit  gode 
Forhold  til  Byens  Børn,  altid  «godt  beskyttet »,  en  nødvendig 
Forsigtighed  i  de  Tider.  En  Dag  udbredte  det  Rygte  sig,  at 
man  vilde  myrde  ham  i  det  biskoppelige  Cancelli;  strax  ud- 
brød der  en  Opstand  for  at  befrie  ham.  Bonivard  var  ung 
og  egentlig  forsigtig,  men  dristig  efter  Indfald  og  Lune, 
cgjerne  rede  til  at  udføre  en  eller  anden  Bedrift  for  at  tjene 
sine   Venner ».     Da   en   af  hans    Onkler,    en   Adelsmand   i 

Savoyens  Tjeneste,  kom  for  at  tilbyde  ham  en  god  Belønning, 
naar  han  vilde  fange  Levrier  i  et  Baghold,  svarede  Bonivard, 
at  det  ikke  mere  var  hans  Haandtering  at  bruge  Sværdet. 
«I  en  anden  Sag  vilde  Du  vel  drage  Sværdet,  hvad  Frygt 
har  Du  da  i  denne?»  udbrød  den  forbittrede  Onkel.  Og  han 
svoer,  at  han  samme  Nat  vilde  overraske  Levrier  i  hans 
Seng.  «Er  det  Din  Agt,  Onkel ?»  sagde  Bonivard;  «godt, 
jeg  vil  lægge  tredive  gode  Gylden  tilside  og  imorgen  betale 
dem,  for  at  der  kan  blive  læst  Bønner  for  Din  Sjæl».  Der- 
paa  forlod  han  ham  og  advarede  Levriers  Søn.  Ogsaa  det 
afstedkom  et  Opløb;  Berthelier  og  hans  Mænd  droge  med 
Trommer  og  Piber  hen  foran  den  forfærdede  Adelsmands 
Huus;  denne  lod  strax  sin  Hest  sadle  og  optømme,  og  ved 
Daggry  forlod  Hertugens  Agent  Byen  ubemærket. 

En  anden  Gang  befriede  Bonivard  Patrioten  Pecolat  fra 
Johan  Bastardens  Kløer.  Den  brave  Prior  lod  sig  dristig 
optage  i  Eidgnot -Partiet.  Saaledes  kaldte  man  de  sweit- 
zerske  Partigængere  (Eidgenossen,  Forbundsfæller),  som 
lode  sig  optage  blanc''-  Freiburgs  Borgere  for  at  kæmpe  mod 
Hertugen  og  Biskoppen.  De  havde  grundet  eller  snarere 
gjenoprettet  Sanct- Georgs  Broderskabet  for  at  gjøre  Mod- 
stand mod  Mammelus  eller  Monseigneuristerne,  der 
holdt  med  Savoyarderne.  Hver  Søndag  holdt  de  Gilde  under 
Paaskud  af,  at  de  havde  været  henfaldne  til  Sørgmodighed  i 
lange  Dage,  og  at  den  gode  Tid  nu  kom  igjen;  de  lagde 
dristige  Planer  ved  de  fulde  Glas,  bare  Kapunfjer  paa  deres 
Hatte,  samlede  sig  ved  Fakkelskin  og  gjorde  en  lystig  Larm. 
Leve  Eidgnot' erne!  raabte  Børnene.  Under  al  denne  Spas 
traadte  den  største  Deel  af  Byen  ind  i  Sanct- Georgs  Broder- 
skabet, og  lidt  efter  lidt  bleve  mange  Genfere  Borgere 
i  Freiburg.  De  rasende  Fyrster  gjorde  Alt,  hvad  de  kunde, 
for  at  forhindre  denne  aandelige  Udvandring:  de  vilde  have, 
at  Bonivard  skulde  virke  ind  paa  Folkets  Fører,  Berthelier. 
Men  han  svarede  Hgefrem,  at  Berthelier  var  Sweitzer  og  vilde 
vedblive  at  være  det.     Bonivards  Anseelse  tog  bestandig  til, 

Og  baade  Hertugen  og  Biskoppen  vare  paa  deres  Post  for  at 
see  at  komme  ham  tillivs.  1  Turin  var  han  1517  i  alvorlig 
Fare.  Hvis  ikke  Skolarerne  i  denne  By,  hans  gamle  Kamme- 
rater, der  escorterede  ham  i  sex  Dage,  havde  været,  saa  var 
han  ikke  sluppen  for  at  blive  krævet  til  Ansvar  af  Herren  af 
Savoyen.  Han  var  ogsaa  bange  i  Genf,  da  Hertugen  i  April 
Maaned  1519  kom  der  i  egen  Person.  Det  var  et  frygteligt 
Besøg:  de  Hoifornemme  hævede  Hovedet,  og  Johan  Bastar- 
den blev  glubende.  «Man  kastede  i  Fængsel,  slog,  piinte, 
halshuggede  og  hængte,  saa  det  var  en  Ynk«.  Bertheliers 
Hoved  rullede  paa  Skafottet  hen  for  Biskoppens  Fødder.  Den 
forsigtige  Bonivard  havde  taget  Flugten  og  betroet  sig  til  to 
af  sine  Venner,  en  Adelsmand  fra  Wallis  og  en  vis  Abbed 
fra  Montheron,  Brisset;  disse  to  gode  Venner  lovede  at  føre 
ham  til  Montheron  i  Munkekutte  og  derfra  til  Echallens,  som 
hørte  til  Bern  og  Freiburg.  Men  i  Montheron  holdt  de  ham 
tilbage  som  Fange  under  god  Bevogtning,  forbøde  ham  at 
drage  længere  bort  og  truede  ham  med  Døden,  hvis  han  ikke 
afstod  sin  geistlige  Indtægt  til  Gunst  for  Abbeden,  som  gav 
Adelsmanden  to  Hundrede  Gylden  aarlig,  saa  længe  han 
levede.  Da  denne  Afstaaelse  var  aftvungen  Bonivard,  blev 
han  udleveret  til  Hertugen  og  først  kastet  i  Fængsel  i  Gex, 
derpaa  i  Grolee;  hans  Sag  gik  til  Paven,  som  overgav  den 
til  fire  Bisper;  disse  overdroge  den  til  Biskoppen  af  Bel- 
ley,  som  kaldte  Fangen  til  sig  og  holdt  ham  fast  i  otte 
Maaneder  endnu.  Efter  tre  Aars  Fangenskab  blev  Bonivard 
løsladt,  men  han  fik  aldrig  sin  geistlige  Indtægt  igjen.  Paven 
havde  efter  Abbeden  af  Montherons  Død  givet  Sanct- Victor 
og  det  øvrige  til  en  Italiener  ved  Navn  Tornabuoni.  Ber- 
theliers dobbelte  Forudsigelse  var  gaaet  i  Opfyldelse. 

Hvad  gjorde  den  stakkels  Prior  da  uden  Priori,  da  han 
blev  fri?  Det  veed  man  ikke;  man  hører  Intet  om  ham  før 
1527,  uden  at  han  det  foregaaende  Aar  havde  været  i  Bern 
og  gjort  Gjæld  der.  Medens  Bonivard  saaledes  var  forsvun- 
den, dode  Johan  Bastarden  og  efterlod  sin  Plads  til  en  just 

ikke  ond,  men  svag  Prælat,  Pierre  de  la  Baume.  Efter  nogle 
nye  Voldsomheder  af  Hertugen,  f.  Ex.  Levriers  skjændige 
Henrettelse,  havde  det  savoyardiske  Parti  givet  efter,  Eid- 
gn  o  ferne  vare  komne  ind  i  Raadene,  Overeenskomsten  om 
Borgerforbundene  var  bleven  underskreven  i  Freiburg  og 
Bern.  Endelig  kom  Indtagelsen  af  Rom  ved  Connetablen  af 
Bourbon,  og  det  var  denne  sidste  Begivenhed,  som  bedst 
tjente  Bonivards  Interesser.  Paven  var ,  det  vidste  man  i 
Genf,  Fange,  og  det  Rygte  udbredte  sig  overalt,  at  der  ikke  var 
blevet  et  levende  Menneske  tilbage  i  den  evige  Stad.  Mange 
Folk  havde  deres  Fordeel  af  at  troe  det,  og  de  forlangte  da 
af  Biskoppen  af  Genf  de  geistlige  Indtægter,  som  vare  blevne 
ledige  ved  denne  foregivne  Bartholomæusnat  paa  Abbeder. 
Biskoppen  samtykkede  i  Alt,  og  for  at  give  et  Exempel 
havde  han  begyndt  med  selv  at  tage  Prioriet  Sanct-Jean  i 
Nærheden  af  Genf,  der  tilhørte  en  Cardinal.  Man  raadede 
Bonivard  til  at  gjore  ligesaa.  Tornabuoni,  som  boede  i  Rom, 
var  vistnok  bleven  myrdet  som  de  Andre.  Bonivard  troede 
ikke  paa  det,  dog  vilde  han  benytte  Leiligheden  til  at  faae 
sit  Gods  igjen  og  «faae  saa  fast  Fod  der»,  at  Tornabuoni 
ikke  skulde  faae  ham  saa  let  derfra.  <<Jeg  gjorde  mig  just 
ikke  megen  Samvittighed  af  at  være  ulydig  mod  Paven », 
sagde  han.  Ex-Prioren  lod  sig  da  lovlig  indsætte  og  tog 
Sanct- Victor  i  Besiddelse  samme  Dag,  som  Biskoppen  tog 
Prioriet  Sanct-Jean;  der  holdtes  Aftengilder  i  den  Anledning, 
og  under  Lystigheden  kom  det  ogsaa  til  Slagsmaal;  thi  man 
forlystede  sig  sjelden  der,  uden  at  der  kom  Strid  ud  af  det. 
Men  det  var  ikke  nok  for  Bonivard  at  have  faaet  sin  Prior- 
titel igjen;  han  skulde  have  Noget  at  leve  af  og  vilde  gjerne 
have  Indtægten  af  Eiendommene,  men  disse  hørte  for  en 
Deel  under  Herren  af  Savoyen.  Han  skrev  da  ydmygt  til 
Hertugen  om  at  lade  ham  nyde  Indtægten  af  hans  Gods; 
men  denne  svarede,  at  han  ikke  kunde  gjore  det  af  Frygt 
for  at  blive  sat  i  Ban,  da  Tornabuoni  endnu  var  ilive.    Hvad 

gjorde  da  Bonivard?  Her  begynder  et  snurrigt  Helteqvad, 
som  baade  skildrer  Landet  og  Tiden. 

En  Milsvei  fra  Genf,  ved  Landsbyen  Cartigny,  eiede 
Bonivard  et  Slot  paa  en  Høi,  ved  hvis  Fod  Rhonen  slynger 
sig  som  en  stor,  blaa,  grønplettet  Slange,  der  bugter  sig  flere 
Gange  og  gnider  sin  Ryg  mod  den  sandede  Brink.  Udhulet 
fra  neden  af  sank  denne  Høi  efterhaanden  ned  i  Floden, 
saaledes  at  det  Sted,  hvor  dengang  Bonivards  Borg  laa,  nu 
kun  er  en  bugtet  Huulvei  igjennem  sandede,  steile  Banker, 
hvor  Svalerne  bygge  Rede.  Paa  den  anden  Side  af  Rhonen, 
over  en  Høislette  med  Landsbyer  og  Skovstrækninger,  stræk- 
ker sig  Juraens  lange,  mørke  Muur,  som  derpaa  taber  sig  i 
den  Slette,  der  i  svage  Bølgninger  naaer  hen  til  Alperne  i 
den  fjerne  Synskreds.  Bonivard  saae  Alt  dette  fra  sin  Eien- 
dom,  som  han  gjerne  vilde  bevare,  skjøndt  det  var  «et  Lyst- 
slot og  ingen  befæstet  Borg».  Han  indsatte  da  der  en  Frei- 
burger ved  Navn  Vilhelm  Castes,  til  hvem  han  havde  for- 
pagtet sine  Jorder,  og  sikkrede  sig  saaledes  Freiburgs  Be- 
skyttelse. Paa  samme  Tid  forestillede  han  Byraadet  i  Genf, 
hvilken  Vigtighed  Prioriet  Sanct-Victor  havde,  og  den  Fare 
der  vilde  være  i  at  overlade  denne  Plads  til  en  af  Hertugens 
Mænd;  han  opnaaede  da  endelig,  at  Byen  gjorde  hans  Sag 
til  sin,  og  det  med  væbnet  Haand,  hvis  det  blev  nødvendigt. 
Tornabuoni  var  iChambery,  støttet  af  Hertugen,  og  begyndte 
endog  at  indkræve  Tiender.  Bonivard  lod  udraabe  paa  sine 
Eiendomme,  at  Ingen  maatte  vove  at  efterkomme  Pavens  og 
Hertugens  Befalinger  under  Straf  af  at  blive  hængt  og  qvalt, 
og  inddrev  Alt,  hvad  han  kunde,  « ligefor  Hertugens  og  Pa- 
vens Næsew. 

Dog  skulde  Cartigny  ikke  længe  tilhøre  Bonivard.  En 
Dag  sendte  Vilhelm  Castes  sine  Mænd  rundt  om  og  drog 
selv  tilhest  bort  fra  Slottet,  hvor  han  kun  efterlod  en  Qvinde. 
Hans  Fremgangsmaade  her  er  ikke  rigtig  klar;  hvad  der  er 
vist,  er,  at,  saasnart  han  var  borte,  bemægtigede  Hertugens 
Folk  sig  Pladsen.      Bonivard  bortforpagtede  da  Cartigny  til 

en  Mand,  han  troede  at  kunne  stole  paa.  Denne  Mand  hed 
Bischelbach,  var  Slagter  og  havde  været  øvrighedsperson  i 
Bern;  men  han  havde  forladt  sin  Fædrenestad  af  Hengiven- 
hed for  Katholicismen.  Bern  havde  i  Februar  1528  sluttet  sig 
til  Keformen,  som  tvang  de  gifte  Mænd  til  at  opgive  deres 
Medhustruer;  dette  Tyranni  mishagede  Bischelbach,  som  drog 
til  Genf  med  et  Dusin  Kammerater  og  tilbød  Byen  i  Tilfælde  af 
Fare  tre  til  fire  Tusinde  Bernere  til  at  forsvare  den.  « Egentlig«, 
meente  Bonivard,  «var  det  kun  Rotter,  som  kom  til  Genf  for 
der  at  plyndre  i  Lade  og  Kjælder,  men  hvad  skulde  man  gjore? 
Ved  at  negte  dem  Adgang  vilde  de  fra  Venner  være  blevne 
Fjender,  og  som  Saadanne  vilde  de  kunne  afstedkomme  langt 
større  Skade,  end  de  kunde  bringe  Fordeel  som  Venner;  man 
modtog  dem  da  godt  og  overlod  dem  Huus,  Korn,  Kjod,  Viin, 
Brænde,  kort  Alt,  hvad  der  var  nødvendigt«).  Bonivard  selv  bort- 
forpagtede sit  Gods  til  Bischelbach  og  en  Domherre  Vuilliau- 
min,  som  ligeledes  var  flygtet  fra  Bern  for  Religionens  Skyld. 
I  Mai  Maaned  —  det  var  den  Tid,  man  indkrævede  Tienderne 
—  vilde  Bischelbach  begive  sig  til  Cartigny,  men  ikke  uden 
Bonivard,  som  først  afslog  det  reentud,  idet  han  tilstod,  at 
han  var  bange.  For  at  faae  ham  til  det  maatte  man  bruge 
mange  Overtalelser  og  gode  Grunde.  Man  l^unde  fra  Genf 
føre  nogle  Mænd  med,  bevæbnede  med  Hagebøsser;  der  var 
i  Nærheden  af  Landsbyen  en  Skov,  man  kunde  trække  sig 
tilbage  til,  hvis  Angrebet  blev  for  stærkt,  og  Tilbagetoget  var 
let,  da  Landet  var  heelt  fladt.  Bonivard  tog  da  Mod  til  sig 
og  drog  en  Morgen  (Søndagen  den  24.  Mai)  ud  fra  Byen  med 
en  Præst  og  Domherren  fra  Bern,  der  nok  saa  stolt  red  paa 
et  Muldyr;  alle  Tre  bare  de  Vaaben  under  deres  Klæder. 
Udenfor  Portene,  ved  Plainpalais,  ventede  Bischelbach  dem 
med  fire  eller  fem  Heste.  «0g  Eders  Fodfolk?))  spurgte 
Prioren.  «Vi  ville  finde  nok«,  svarede  Slagteren  fra  Bern 
leende.  «Jeg  vil  ikke  drage  afsted,  naar  jeg  ikke  er  bedre 
escorteret)).  Saa  vil!  jeg  sende  Bud  efter  dem,  medens  I  hører 
Messen«.   Bonivard  traadte  ind  i  Kirken  og  befalede  sig  Gud 

i  Vold;  det  er  ham  selv,  som  erklærer  det,  thi  han  var 
((frygtelig  ængstelig«,  til  Trods  for  hans  Folks  Forsikkring, 
at  de  vilde  leve  og  døe  med  ham. 

Da  den  lille  Trop  havde  hørt  Messen,  begav  den  sig 
paa  Marschen,  Fodfolket  foran  og  bag,  i  nogen  Afstand  fra 
hverandre,  for  ikke  at  vække  Opmærksomhed.  De  kom  saa- 
ledes  i  to  Bueskudslængder  fra  Slottet.  Paa  Veien  havde  En 
af  dem  bemægtiget  sig  en  Hest,  som  man  førte  til  Vanding. 
De  vare  udenfor  Landsbyens  Kirke  i  det  Oieblik,  da  Beboerne 
kom  ud  fra  Messen;  blandt  dem  befandt  sig  en  Adelsmand 
af  Savoyens  Parti,  Jean  de  Grenant.  Efter  en  Samtale  mellem 
denne  og  Bischelbach  kom  man  overeens  om,  at  man  vilde 
sende  en  Berner,  Diebolt,  til  Slottet,  hvorpaa  Troppen  beredte 
sig  paa  at  spise  til  Middag,  thi  Bischelbach  havde  som  en 
forsigtig  Mand  tænkt  paa  Noget  at  leve  af;  forøvrigt  var 
Værten  Bonivards  Sag  hengiven.  Næppe  havde  man  begyndt, 
før  Gjæsterne  hørte  to  Bøsseskud  og  strax  sprang  til  deres 
Vaaben.  Man  havde  fra  Slottet  skudt  paa  Diebolt,  som  de 
havde  sendt  derop.  Bischelbach  sprang  til  sin  Hest  og  for- 
svandt som  et  Lyn;  det  var  Bonivard,  som  maatte  samle 
Tropperne  og  førte  Toget;  han  kom  ikke  saa  galt  derfra 
og  drog  selv  Sværdet  mod  Jean  de  Grenant,  som  maatte 
overgive  sig;  derpaa  lod  han  Bønderne,  som  de  ikke  vovede 
at  skyde  paa  fra  Slottet,  hente  den  stakkels  Diebolts  Legeme, 
som  der  endnu  var  Liv  i;  man  anbragte  ham,  saa  godt  man 
kunde,  paa  en  Hest,  og  man  drog  tilbage  uden  anden  Vaa- 
bendaad,  med  Fangen  bunden  bag  Præsten,  Fodfolkene  mar- 
scherende  langs  Skoven  og  Hestfolkene  travende  paa  Lande- 
veien.  I  Borgen  Bernex  vilde  den  Saarede  have  at  drikke, 
man  var  nødt  til  at  tage  ham  ned,  og  da  Folk  begyndte  at 
samle  sig,  lod  man  den  halvdøde  Mand  blive  der,  thi  disse 
Krigere  havde  ikke  Lyst  til  at  udsætte  sig  for  Fare  for  et 
Liigs  Skyld.  Aldrig  saasnart  var  man  kommen  ind  i  Genf, 
og  Bonivard  havde  næppe  sat  sig  tilbords  (thi  det  glemte 
han  aldrig),    før  Raadsherrerne  paany  opfordrede  ham  til  at 

væbne  sig.  Genferne  vare  « rasende  efter  at  komme  afsted » 
for  at  ile  Diebolt  tilhjælp.  Ulykkeligviis  fik  man  at  vide,  at 
Fjenderne  havde  gjort  det  af  med  ham.  Bischelbach  erklæ- 
rede, at  det  var  til  ingen  Nytte  at  hævne  ham,  og  Bonivard 
satte  sig  sandsynligviis  igjen  tilbords. 

Historien  er  ikke  endt.  Samme  Aar  (1528)  kom  Car- 
tigny  igjen  i  Bonivards  Magt,  men  blev  atter  taget  af  Pont- 
verre.  Fører  for  (»Junkerne  af  Skeen ».  Hvad  var  det  da  for 
nogle  Junkere?  Det  var  kjække  Mænd  hos  Herren  af  Savoyen, 
for  hvem  man  en  Dag  ved  Bordet  anrettede  et  Fad  vel  kogt 
og  tyk  Riis,  som  man  kalder  Pap  et  der  i  Landet,  og  store 
Skeer.  De  sagde  da  ved  Glassene:  «Vi  ville  spise  Genf  med 
Skeer«,  og  Enhver  af  dem  hængte  da  dette  Vaaben  om  sin 
Hals,  tog  det  til  Vaabenmærke,  og  derfra  kom  Broderskabets 
Navn.  De  vandt  Tilhængere,  udgjorde  et  eget  Forbund,  havde 
Love,  Statuter  og  samledes  i  Gaillard,  nu  en  fransk  Befæst- 
ning, en  halv  Miil  fra  Genf,  for  at  afskære  Genferne  Til- 
førsel. Dristige  vare  de ;  de  foer  om  paa  Landeveiene,  plyn- 
drede og  skræmmede  især  Borgerne,  som  de  hindrede  i  at 
drage  ud;  men  de  foretog  ogsaa  dristigere  Tog  og  besluttede 
at  tage  Klosteret  Sanct-Victor.  En  af  Munkene  holdt  med 
dem;  det  var  en  lystig  Fyr,  som  fortærede  sine  Indkomster 
forud,  og  naar  han  ikke  havde  Mere,  slog  han  Plader  eller, 
som  Bonivard  siger,  »hentede  sit  Vievand«  hos  sin  Familie, 
der  boede  i  Gaillard.  Der  saae  han  naturligviis  "Junkerne 
af  Skeen ».  Man  vidste  det  i  Genf,  hvor  det  Eygte  gik,  at 
Sanct-Victor  var  truet,  ja  selv  besat  af  disse  Ugudelige,  at 
flere  af  dem  vare  skjulte  i  Klosteret,  hvorfra  de  kom  ind  i 
Byen,  som  om  de  vare  hjemme.  En  Aften  da  Bonivard  sad 
ved  Bordet  og  ikke  tænkte  paa  noget  Ondt,  kom  Syndicus 
Bezanson  og  Fiskalen  pludselig  ind  til  ham  og  bad  ham  følge 
med  til  Raadhuset,  hvor  han  traf  "flere  end  fire  Hundrede 
bevæbnede  Personer,  der  Alle  begyndte  at  raabe,  at  mine 
Munke  vare  Forrædere,  at  jeg  skulde  gjøre  Ret  og  Skjel, 
hvis  ikke  vilde  de  selv  gjøre  det».  Folket  og  Bonivard  begave 

sig  til  Sanct- Victor  for  at  tage  Munkene.  Man  omringede 
Klosteret  fra  alle  Sider,  medens  Prioren  gik  derind  med  et 
Dusin  Følgesvende  igjennem  en  Sidedør.  Han  overraskede 
sine  Munke  i  et  Kammer,  hvor  Nogle  spillede  og  Andre  saae 
derpaa.  Disse  lystige  Brodre  bleve  ingenlunde  forfærdede  ved 
saaledes  at  see  ham  komme  bag  paa  dem;  de  fortsatte  roligt 
deres  Spil.  Da  Bonivard  gav  Befaling  til  at  tage  dem  til- 
fange, sagde  en  af  Spillerne  til  en  anden,  idet  han  stod  op; 
<iHusk  nu  paa,  at  I  skylder  mig  syv  Deniers«.  Da  Klosterets 
Fængsel  ikke  var  sikkert,  lukkede  man  Arrestanterne  inde  i 
Kaadhuset,  derpaa  i  Bispeboligen;  men  Bonivard  lod  erklære, 
at  det  var  af  Nødvendighed,  og  at  hans  Dommermyndighed 
ikke  skulde  lide  noget  Skaar.  Han  forlangte  desuden,  at 
Munkene  skulde  behandles  godt.  Det  bleve  de  da  ogsaa  og 
det  saadan,  at  da  man  kort  efter  løslod  dem  som  uskyldige, 
knurrede  en  af  dem  mod  dem,  som  aabnede  Døren,  og  sagde: 
«Der  levede  jeg  saa  godt,  og  nu  vil  jeg  komme  til  at  døe 
af  Sult.). 

Imidlertid  fortsatte  Junkerne  af  Skeen  deres  lille  Krig. 
Deres  Anfører,  Pontverre,  ret  en  Fra  Diavolo,  var  overalt  til- 
stede for  at  forurolige  Genferne.  Bonivard  eiede  en  Eng 
hinsides  Arvebroen;  da  han  i  Høbjergningstiden  ikke  havde 
Vogne  til  at  kjøre  sit  Hø  ind  med,  lod  han  en  Deel  blive 
staaende;  Pontverre  bemægtigede  sig  det  med  sine  Mænd  om 
Aftenen,  og  fra  Broen  fornærmede  og  udæskede  han  Priorens 
Folk.  De  to  Partier  skjøde  paa  hinanden  med  deres  Hage- 
bøsser, og  Pontverres  Hest  blev  skudt  under  ham.  Da  Boni- 
vard hørte  derom,  drog  han  ud  af  Byen  for  at  komme  sine 
Folk  tilhjælp.  Pontverre  lod,  som  om  han  var  bange;  og  trak 
sig  tilbage  i  et  Bueskuds  Afstand  for  at  lokke  Prioren  over 
Broen;  men  denne  tog  sig  vel  iagt  derfor.  Saadanne  Begi- 
venheder forefaldt  hver  Dag.  Denne  Pontverre  endte  daarligt. 
Da  han  engang  i  Aftenskumringen  vilde  drage  igjennem  Genf, 
lod  han  Kjeden  sænke  og  Porten  aabne,  men  blev  kjendt  paa 
Broen,  omringet,  forfulgt  ind  i  et  Huus,  hvor  han  forsvarede 

sig  som  en  Løwe,  men  tilsidst  bukkede  under,  gjennemboret 
af  mange  Saar.  Det  var  stor  Skade,  «thi  det  var  en  statelig 
Kiddersmand,  kun  at  han  var  saa  stridbar«.  Hans  Død 
standsede  ikke  Broderskabets  Bedrifter. 

Endelig  blev  der  sluttet  et  Forlig  mellem  Savoyarderne 
og  Genferne,  og  ifølge  dette  fik  Bonivard  Befaling  til  ikke 
mere  at  komme  paa  Hertugens  Landomraade  for  at  hæve 
sine  Indtægter.  Men  da  han  ikke  kunde  leve  uden  disse 
Streiftog,  saa  bevilgede  Byen  ham  en  lille  Aarpenge,  rigtignok 
saa  ringe,  at  den  næppe  var  tilstrækkelig  til  at  ernære  ham 
og  hans  Page,  «hvad  jeg  dog  maatte  finde  mig  i»,  siger  han, 
«da  jeg  saae,  at  Byen  ikke  kunde  udrede  Mere».  Dog  klagede 
han  til  Herrerne  af  Kaadet,  som  havde  Medlidenhed  med 
ham,  og  som  gjerne  havde  seet,  at  han  holdt  Fred  med  Her- 
tugen, eftersom  det  ikke  var  til  Genfs  Skade.  Bonivard  havde 
indlemmet  sin  Indtægt  i  denne  Byes  Hospital ;  paa  den  anden 
Side  havde  Tornabuoni  indlemmet  den  i  Capellet  Sanct-Suaire 
i  Chambery;  man  maatte  da  see  at  faae  den  Sag  bragt  i 
Orden.  I  den  Hensigt  begik  Bonivard  en  Dumhed:  han  for- 
langte et  Leidebrev  af  Hertugen  for  at  drage  hen  og  see  til 
sin  Moder,  «der  levede  gammel  og  syg  i  Seyssel».  Da  Boni- 
vard havde  faaet  Leidebrevet,  begav  han  sig  paa  Veien  (1530) 
til  Trods  for  sine  Venners  Kaad ;  han  havde  ikke  seet  sin  Mo- 
der i  fem  Aar,  og  han  længtes  meget  efter  hende.  Han  reiste 
hemmeligt  og  ganske  alene,  saa  denne  Afreise  næsten  lignede 
en  Flugt.  Nu  blev  han  sværtet  for  Herrerne  i  Genf,  man 
beskyldte  ham  for  at  være  dragen  til  Hertugen  for  at  sælge 
ham  deres  Hemmeligheder.  Den  ulykkelige  Priors  Stilling 
var  da  meget  farlig;  han  vovede  ikke  at  vende  tilbage  til 
Genf  og  endnu  mindre  at  blive  i  Seyssel,  hvor  hans  Familie 
havde  modtaget  ham  med  mere  Ængstelighed  end  Glæde.  Dog 
fik  han  Forlængelse  af  sit  Leidebrev  og  drog  i  nogen  Tid 
om  fra  By  til  By  i  Savoyen  og  Wallis;  han  forsøgte  at  faae 
en  Handel  bragt  istand  med  Biskoppen  af  Lausanne  om  Af- 
staaelse  af  sin  geistlige  Indtægt  mod  en  Aarpenge  paa  400 

Livres,  men  ikke  uden  at  have  faaet  sine  Venners  Samtykke 
i  Genf.  En  Dag  endelig,  da  han  uden  Mistro  begav  sig  til 
Lausanne,  faldt  han  i  et  Baghold.  Høvedsmanden  paa  Slottet 
Chillon  kom  pludselig  ud  fra  en  Skov  med  et  halvt  Hundrede 
Mand  og  bemægtigede  sig  hans  Person.  «Jeg  red  da  paa  et 
Muldyr »,  siger  Bonivard,  «og  min  Ledsager  paa  en  vældig 
stumphalet  Hest;  jeg  siger  til  ham:  afsted,  afsted!  Men 
istedetfor  at  fare  frem  vender  han  sin  Hest  og  sprænger 
imod  mig;  derpaa  overskærer  han  mit  Sværdbælte  med  en 
Kniv,  han  havde  parat,  og  saa  komme  disse  Folk  over  mig 
og  gjøre  mig  til  Fange  i  den  naadige  Herres  (Hertugens) 
Navn.  Og  hvormeget  jeg  endogsaa  viste  dem  mit  Leidebrev, 
saa  førte  de  mig  dog  bunden  til  Chillon,  hvor  jeg  ikke  blev 
længere  end  sex  Aar,  indtil  Gud  ved  de  Herrer  af  Berns  og 
Genfs  Hænder  befriede  mig  fra  disse  Folks  Hænder.  Og  det 
var  min  anden  « Lidelseshistorie«. 

Lad  os  nu  ganske  kort  gjenkalde  disse  Træk.  Den  For- 
virring i  Eettigheder,  Interesser,  Dommermyndighed  og  Magt- 
stilling, som  brødes  i  Genf,  Sammenstødet  mellem  Hertugen 
og  Biskoppen,  mellem  Præstedømmet  og  den  verdslige  Magt, 
deres  Forbund  mod  Communen  og  Folket,  den  borgerlige 
Myndigheds  Afmagt,  Nødvendigheden  for  Enhver  at  tænke 
paa  sig  selv  og  tage  sig  selv  tilrette,  de  Foreninger,  som 
dannede  sig  i  Staten,  udenfor  den,  undertiden  imod  den,  de 
til  Tænderne  bevæbnede  Partier,  Byen  i  deres  Føreres  Hæn- 
der, Landet  oversvømmet  og  hærget  af  de  store  Familiers 
forulykkede  Sønner,  de  geistlige  Indtægter  bevilgede  af  Kir- 
ken, som  de  ikke  tilhørte,  og  eiede  af  to  Priorer,  som  stredes 
om  dem  med  Ild  og  Staal;  derpaa  Forræderierne,  Bagholdene, 
eller  de  utallige  Voldsomheder,  Torturen,  Skafottet  reist  hvert 
øieblik;  endelig  overalt  Lovløshed  og  Mangel  paa  Pligtop- 
fyldelse, den  næsten  almindelige  Fordærvelse  hos  Præste- 
skabet, som,  fra  Kom  til  Genf  og  fra  Genf  til  Sanct- Victor, 
med  høie  Kaab  fordrede  Reformen,  ikke  som  en  Troens  Ren- 
selse (det  er  den  uvigtigste  Side  ved  denne  store  Bevægelse), 

men  som  en  sædelig  Omvæltning:  —  see  det  er  det  Billede, 
som  hidtil  Genfs  Historie  har  fremstillet  for  os  ved  denne 
Undersøgelse  af  Bonivards  Liv  og  Bøger.  Er  der  ikke  heri, 
paa  en  indskrænket  Skueplads,  alle  det  sextende  Aarhundredes 
stormfulde  Bevægelser? 

En  af  Reformationens  nyere  Historieskrivere,  Merle  d'Au- 
bigné,  har  brugt  den  noget  strenge  Yttring:  «Den  sidste 
Deel  af  Bonivards  Liv  var  ligesaa  sargelig,  som  den  første  havde 
været  glimrende;  det  havde  været  bedre  for  hans  Navn,  naar 
han  havde  mistet  Livet  i  Chillons  underjordiske  Hvælvingen). 
Man  kan  ikke  være  enig  med  ham  i  denne  Dom.  Hvis 
Slottets  Høvedsmand  havde  været  saa  grusom,  vilde  vi  ikke 
have  lært  den  bedste  eller  i  det  Mindste  den  varigste  Side 
at  kjende  hos  Bonivard,  nemlig  Forfatteren.  Det  var  just 
fra  denne  hans  « anden  Lidelseshistorie  •>,  at  Prioren  greb 
Pennen.  De  første  Aar  af  hans  Fangenskab  vare  ret  blide ; 
hans  Fængselsvogter,  Beaufort,  behandlede  sin  Fange  skikke- 
ligt og  gav  ham  et  Værelse,  hvor  han  holdt  ham  med  Selskab ; 
disse  to  lystige  Herrer  fortalte  hinanden  Historier  og  morede 
sig  sammen  for  at  slaae  Tiden  ihjel.  Uheldigviis  kom  Her- 
ren af  Savoyen  til  Chillon,  og  «jeg  veed  ikke»,  siger  Boni- 
vard, «om  det  var  paa  Hertugens  Befaling  eller  efter  hans 
egen  Tilskyndelse,  at  Beaufort  fik  mig  stukket  ned  i  et  Hul, 
hvis  Bund  laa  lavere  end  den  Sø,  paa  hvilken  Chillon  ligger; 
og  jeg  havde  saa  god  Tid  til  at  spadsere,  at  jeg  i  Klippen, 
thi  andet  Gulv  var  der  ikke,  banede  en  Sti  med  min  Fod, 
der  saae  ud,  som  var  den  udhugget  med  en  Hammer ». 
Medens  Bonivard  saaledes  vandreda  op  og  ned,  undfangede 
han,  «baade  paa  Latin  og  Fransk,  mangt  et  lille  Tankesæt  og 
mange  smaae  Ballader«.  Det  er  Alt,  hvad  man  veed  om  Prio- 
rens Fangenskab.  Episoden  med  hans  to  Brødre,  der  døde  hos 
ham  i  Fangenskabet,  skyldes  Byrons  Opfindelse ;  det  Samme  er 
Tilfældet  med   de  andre  Begivenheder   i  det  engelske  Digt. 

Vi  have  fulgt  Bonivard  lige  til  hans  anden  Fængsling, 
det  vil  sige  til  Slutningen  af  hans  virksomme  Liv.    Fra  nu 

af  vil  han  Intet  være  mere,  selv  ikke  Prior.  Befriet  1536 
ved  Indtagelsen  af  Chillon,  blev  han  ført  i  Triumph  til  Genf; 
men  denne  Triumph  varede  kun  kort.  Under  hans  Fangen- 
skab —  et  Mellemrum,  som  ikke  alene  overskærer  Bonivards 
Liv  i  to  Dele,  men  ogsaa  Genfs  Historie  i  det  sextende  Aar- 
hundrede  —  var  der  fuldendt  en  stor  Omvæltning:  den 
biskoppelige  By  var  bleven  Calvins  Stad.  Den  havde  brudt 
sine  Lænker  og  var  bleven  reformeret:  hverken  Hertug  eller 
Biskop  mere  og  heller  ikke  geistlige  Indtægter  eller  Klo- 
stere!  Sanct-Victor  var  blevet  ødelagt  fra  den  Dag,  da  Gen- 
ferne  for  at  forsvare  sig  havde  havt  det  Mod  at  ødelægge 
deres  Forstæder.  Munkene  og  deres  Friller,  siger  man,  havde 
hjulpet  til  ødelæggelsen.  Martyrerne  ere  fordringsfulde;, 
Bonivard  haabede  Meget  af  Genf,  som  han  havde  lidt 
meget  for ;  han  opnaaede  ikke  Andet  af  den  forarmede 
By  end  Borgerskab,  et  Sæde  i  de  to  Hundredes  Eaad,  en 
Bolig  "for  sin  Livstid  og  for  sine  mandlige  ægte  Børn«, 
endelig  to  Hundrede  Daler  i  Aarpenge,  dog  paa  den  Betin- 
gelse, at  han  opholdt  sig  i  Genf;  .thi  han  holdt  af  at  være 
paa  Vandring;  desuden  stillede  man  den  Fordring,  at  han 
skulde  leve  hæderligt,  og  man  tillod  ham  ikke,  at  han  i  sit 
Huus  havde  nogen  altfor  ung  Tjenesteqvinde.  Disse  Ting  hørte 
under  Landets  -Øvrighedspersoner.  Bonivard  var  misfornøiet 
og  førte  Klage  for  Herrerne  i  Bern,  som  Intet  hellere  vilde 
end  blande  sig  i  Sagen;  Herrerne  i  Genf,  som  bleve  vrede 
over  dette  Skridt,  bestemte  at  straffe  den  gamle  Prior;  han 
paa  sin  Side  indgav  Andragende  om  Ophævelse  af  hans  Bor- 
gerret og  erklærede,  at  han  forbeholdt  sig  alle  de  Rettig- 
heder, han  kunde  have  i  Genf  og  paa  dets  Landomraade. 
Denne  Erklæring  blev  meget  ilde  optagen;  man  skrev  paa 
Omslaget  s  tul  tus  (Daare)  og  kaldte  Bonivard  Herren  uden 
Sanct-Victor.  Ex-Prioren  gav  ikke  efter,  men  gav  sine  for- 
rige Undergivne  Befaling  til  kun  at  betale  ham  Penge; 
endelig  opnaaede  han  ved  Berns  Mellemkomst  foruden  sit 
Huus  og  sin  Aarpenge,    der   var   bragt   op  til  140  Daler  i 

Guld,  800  Daler  til  at  betale  sin  Gjæld  med,  thi  han  havde 
vænnet  sig  til  at  leve  godt,  og  hans  Fangenskab  havde  ikke 
forbedret  ham. 

Fra  nu  af  levede  han  i  Fred  med  Genf,  blev  godt  be- 
handlet af  de  hme  Herrer,  som  forstrakte  ham  med  Penge, 
lod  ham  pleie,  naar  han  var  syg,  gav  ham  smukke  Huse  at 
boe  i,  hjalp  ham  til  at  fortjene  Noget,  kjobte  de  Bager  til- 
bage, som  han  havde  pantsat,  ja  gav  ham  et  opvarmet  Væ- 
relse, hvilket  var  en  stor  Luxus  i  de  Tider.  Han  blev  saa- 
ledes  gammel  og  svag  og  døde  1570,  syvoghalvfjerdsindstyve 
Aar  gammel,  og  efterlod  sig  ikke  Andet  end  Gjæld  og  Bø- 
ger, som,  testamenterede  til  Byen,  lagde  Grunden  til  det 
offentlige  Bibliothek  i  Genf.  Han  havde  ingen  Børn,  skjøndt 
han  havde  havt  fire  Koner  i  de  sidste  tredive  Aar  af  sit 
Liv.  Den  første  var  fra  Bern  og  hed  CatharineBaumgartner; 
den  anden,  Johanne  Darmeis,  var  Enke  efter  en  Syndikus; 
hun  forlod  Bonivard  flere  Gange,  og  han  maatte  ofte  møde  i 
Eetten  med  hende.  Det  varede  i  otte  Aar,  og  da  Bonivard 
var  bleven  af  med  hende,  ægtede  han  en  anden  Enke,  der 
havde  en  Søn,  men  hun  levede  ikke  længe.  Endelig,  den 
27de  August  1562,  blev  han  stævnet  for  Consistoriet  for  at 
afgive  Forklaring  angaaende  sit  Forhold  til  en  Nonne,  Ca- 
tharine  Courtarvel.  Han  havde,  sagde  man,  modtaget  hende 
i  sit  Hjem,  men  Ingen  havde  Ket  til  at  leve  saaledes  sam- 
men med  en  Qvinde.  Den  galante  Prior,  som  da  gik  i  sit 
halvfjerdsindstyvende  Aar,  havde,  som  det  synes,  skrevet 
Digte  til  denne  Catharine  og  anholdt  om  hendes  Haand.  Nu 
vilde  han  imidlertid  ikke  ret  staae  ved  sit  Ord  og  foregav, 
han  vilde  tale  med  sin  Familie.  Consistoriet  gav  den  Kj en- 
delse, at  Digtene  indeholdt  et  Ægteskabsløfte,  men  at  Boni- 
vard godt  kunde  forbeholde  sig  den  Ret  at  tage  sin  Familie 
med  paa  Raad.  Nu  skulde  øvrigheden  tage  Sagen  i  sin 
Haand  og  affordre  Bonivard  Eed.  Hvis  han  svoer  paa,  at 
han  kun  havde  givet  Løftet  med  Forbehold,  da  behøvede 
han  ikke  at  holde  det   og   skulde  kun  straffes  for  sin  Let- 

sindighed,  ikke  med  Fængsel,  dertil  var  han  for  gammel, 
men  han  skulde  have  offentligt  Tilhold  til  at  møde  ved 
Gudstjenesten  baade  om  Søndagen  og  Onsdagen.  Men  hvis 
Bonivard  havde  givet  et  uforbeholdent  Løfte,  da  skulde  han 
straffes  endnu  haardere,  da  han  var  ude  over  den  Alder,  da 
han  burde  indgaae  Ægteskab.  Det  kom  dog  til  en  Over- 
eenskomst,  og  han  ægtede  Catharine  den  21de  September  1562, 
men  denne  hans  gamle  Dages  Koman  endte  kun  daarligt. 
Hans  Hustru  blev  beskyldt  for  et  altfor  ømt  Forhold  til  en 
forhenværende  Munk,  som  Bonivard  havde  taget  i  sin  Tjeneste, 
og  baade  hun  og  Elskeren  bleve  lagte  paa  Pinebænken.  De 
tilstod  begge  deres  Brøde  og  maatte  udsone  den,  saaledes 
som  de  nye  Loves  Grumhed  fordrede  det:  Mandens  Hoved 
blev  kløvet  med  en  øxe,  og  Bonivards  fjerde  Kone  blev  syet 
ind  i  en  Sæk  og  kastet  i  Rhonen. 

Hvor  er  paa  denne  Tid  den  livlige  By,  som  vi  beskrev  i 
Begyndelsen  af  denne  Afhandling?  Nu  er  Genf  mørk,  kjedsom- 
melig,  indesluttet  indenfor  sine  Mure  og  berøvet  sine  Forstæder. 
Hverken  Billeder  eller  Snitværk  i  Templerne,  Alt  dette  er  ud- 
slettet eller  revet  ned;  Prydelserne  paa  Husene,  baade  ind- 
vendig og  udvendig,  ere  forbudte,  Malerne  ere  jagede  ud  af 
Byen,  selv  Gravmælernes  Billedstøtter  ere  ødelagte,  thi  de 
kunde  blive  tilbedte  som  Billeder  af  Helgener;  af  Gravstene 
gjør  man  nu  Vaskebænke,  og  Træet  af  et  Alter  er  blevet  brugt 
til  at  bygge  et  Skafot  af.  De  « smukke  Piger »  ere  forviste,  Skjæn- 
kehusene  ere  lukkede,  og  istedetfor  dem  er  der  kommet  nogle 
under  øvrighedens  Control  staaende  Værtshuse,  hvor  Borgerne 
kun  til  bestemte  Tider  maae  gjøre  sig  tilgode  under  Opsyn. 
Byens  Folk  maae  ikke  komme  i  Gjæstgiverstederne;  Værterne 
skulle  vaage  over  den  Eeisende,  fratage  ham  Sværdet,  hindre 
ham  i  at  gaae  ud  efter  Aftensmaaltidet,  at  holde  Bøn  før 
Maaltidet;  de  tør  kun  skjænke  Landets  egen  røde  Viin  for 
Bønderne,  og  de  skulle  ogsaa  vide,  hvad  de  Fremmede  tage 
sig  for  og  melde  det  for  Politiet. 

Historisk  Archiv.     1871.    II.  23 

Og  Forbud  er  der  udgaaet  mod  at  dandse,  ja  selv  at  see 
paa  Dands,  mod  at  synge  « ynkelige  og  intetsigende »  Sange, 
mod  at  spille  paa  Lire  ved  Bryllupper:  al  den  Musik,  man 
nu  hører,  er  Kirkens  eensformige  Psalmesang,  blandet  med 
Trompetens  Skratten,  naar  Fjenden  er  i  Sigte  oppe  fra  Klok- 
ketaarnet.  At  spise  mere  end  to  Retter  Mad  til  Middag  er 
forbudt,  ogsaa  at  bære  Kniplinger  eller  Juveler,  Haaret  i  Lok- 
ker eller  Posebenklæder.  Man  maa  ikke  bede  paa  Latin,  sige 
Ave  Marie  eller  selv:  animæ  fidelium  requiescant 
in  pace;  «det  er  en  frygtelig  og  afskyelig  Gjerning«.  The- 
aterstykker  maae  ikke  gives,  og  man  maa  ikke  læse  Rabelais. 
Og  naar  Qvinderne  falde  paa  at  gaae  med  høihælede  Sko, 
eller  en  Mand  ved  Slutningen  af  Prædikenen  kræver  sin  Nabo 
for  laante  Penge,  og  naar  Naboen  trods  Stedets  Hellighed 
betaler  Summen,  naar  en  Andægtig  seer  paa  Præsten  med 
altfor  jømme  Blikke,  naar  en  ung  Fyr  seer  en  Qvinde  komme 
forbi  og  vædder  paa,  at  hun  er  den  skjønneste  i  Genf,  naar 
en  Reisende  spiller  et  Parti  Trictrac,  eller  en  Vært  tager 
Engelen  til  Skilt:  —  alle  disse  Brødefulde,  stævnes  for  Con- 
sistoriet,  som  irettesætter  dem  og  ofte  udelukker  dem  fra 
den  hellige  Nadvere.  Naar  de  negte  at  indfinde  sig,  komme 
de  i  Fængsel.  Consistoriet  har  overalt  Adgang,  seer  Alt, 
veed  Alt;  det  kjender  dem,  som  ikke  gaae  i  Kirke,  og  driver 
dem  derhen  med  Magt,  det  er  ikke  uvidende  om  nogen  Hem- 
melighed i  Huset  og  giver  Regler  for  de  ægteskabelige 
Pligter.  Det  holder  Bog  over  Ægteskaberne,  og  fødes  det 
første  Barn  for  tidlig,  blive  Faderen  og  Moderen  udelukkede 
af  Menigheden,  hvis  det  bliver  derved.  En  Mand  kan  blive 
anseet  « udygtig  og  ude  af  Stand  til  at  tage  tilægte«,  hans 
Ægteskab  bliver  ophævet,  selv  uden  Klage  fra  Konens  Side. 
Naar  de  unge  Piger  drive  uskyldig  Spøg  under  Overhøringen 
i  Religionens  Lærdomme,  blive  de  pidskede.  En  Bonde  eier 
en  Ko,  som  hedder  Rebecca;  han  bliver  stævnet  for  Dom- 
merne, det  hjælper  ikke,  han  siger,  at  hans  Børn  kalde  den 
saaledes,  fordi  den  har  ombøiede  Horn,   han  faaer  en  streng 

Paamindelse,  han  har  fornærmet  Gud.  Alle  disse  Træk  finde 
vi  i  Consistoriets  Bøger,  og  vi  vælge  de  mindst  raae.  Een 
Mand  alene,  Calvin,  havde  lagt  Haanden  paa  dette  lystige, 
selvkloge,  udisciplinerede  Folk,  han  bøiede  det  og  tvang  det 
til  Lydighed.  Uden  at  være  øvrighedsperson,  ja  selv  Borger 
(det  blev  han  først  i  de  sidste  Aar  af  sit  Liv),  uden  offent- 
ligt Hverv  eller  nogen  anerkjendt  Stilling,  uden  nogen  anden 
Myndighed  end  sit  Navns  og  en  ubøielig  Villies,  tvang  han 
Samvittighederne,  styrede  han  Husene:  han  tiltvang  sig  med 
en  Hob  Flygtninge  fra  alle  Verdens  Kanter  Magt  over  et 
Folk,  som  aldrig  har  holdt  af  Fremmede  eller  Herrer;  han 
førte  Kampen  mod  de  nationale  Sædvaner,  Traditioner,  Til- 
bøieligheder,  og  han  overvandt  enhver  Modstand.  Han  havde 
imod  sig  Fritænkerne,  Bertheliers  og  Bezanson  Hugues'  gamle 
Parti,  disse  Patrioters  Vaabenbrødre  og  Efterfølgere,  der  havde 
befriet  Genf  og  begyndt  Reformen,  Folkets  elskede  Førere, 
Landets  gamle  Familier,  med  eet  Ord  Genf;  thi  Alt  dette  var 
Genf,  som  baade  oprørtes  mod  dette  Indbrud  af  »Fransk- 
mænd)) og  denne  moralske  Tvang.  Dog,  det  brød  Calvin  sig 
ikke  om;  han  tilintetgjorde  Genf  for  at  gjenskabe  det  i  sit 
Billede,  og  denne  Gjenskabelse  varer  endnu;  der  er  en  (»Cal- 
vins Stad»). 

Paa  hvilken  Side  finde  vi  nu  Bonivard  i  denne  Krig  paa 
Liv  og  Død?  Han  var  Patrioternes  Ven,  en  af  deres  Føreres 
Gudfader;  han  havde  kæmpet  med  dem,  han  elskede  Glæden, 
og  i  Reformen  stemte  han  kun  i  med  i  Hadet  mod  Paven; 
han  godkjendte  ikke  den  nye  Læres  noget  haarde  Lærdomme. 
Consistoriets  Myndighed  var  ham  tværtimod  til  Besvær;  han 
stævnedes  hvert  øieblik  for  denne  Domstol  for  sine  letsindige 
Streger,  sine  huslige  Kjævlerier,  sin  frie  Tale;  man  bebreidede 
ham,  at  han  hverken  gik  i  Kirke  eller  til  Herrens  Bord,  og 
naar  han  vilde  undskylde  sig  med  sin  høie  Alder,  sagde  man 
til  ham:  «Men  I  har  dog  ladet  Eder  bringe  hen  i  Raadhus- 
porten  for  at  see  paa  Billeder«.  Man  gik  irette  med  ham, 
fordi  han  altid  var  giftefærdig,    « hvilket«',    som  der  staaer  i 

Protocollerne ,  « klæder  ham  ilde,  da  han  er  saa  gammel«. 
Opirret  ved  disse  Drillerier  skrev  han  en  Dag  eller  satte  i 
det  Mindste  sit  Navn  under  en  Sang  om  Calvin.  Man  ude- 
lukkede ham  hvert  ^ieblik  af  Menigheden,  men  han  brød 
sig  ikke  stort  om  det.  Calvin  holdt  ikke  af  ham  eller  ringe- 
agtede ham  vel  lidt  og  tog  intet  Hensyn  til  ham;  han  har 
kun  omtalt  ham  en  eneste  Gang  i  den  vidtløftige  Brevvex- 
ling,  som  Herminjard*)  med  saa  stor  Omhyggelighed  har 
offentliggjort:  og  saa  er  denne  Omtale  kun  en  Spot.  Og  dog 
drog  Bonivard  tilfelts  mod  Fritænkerne,  som  han  skarpt  an- 
greb i  sine  Skrifter.  Hvorledes  skal  man  forklare  denne 
Usandsynlighed?  Blev  han  betalt,  som  man  siger,  for  at 
bagtale  de  Overvundne?  Men  Seierherrerne  forhindrede  Of- 
fentliggj øreisen  og  Udbredelsen  af  Bonivards  Skrifter,  som 
ere  holdte  skjulte  indtil  vore  Dage ;  disse  Skrifter  vandt  altsaa 
ikke  Calvinisternes  Behag.  Maa  man  ikke  hellere  troe,  at 
Exprioren  med  sit  klare  Blik  saae  rigtigt  paa  Tingene  og 
havde  en  Forudfølelse  af,  hvilket  af  de  to  Partier  Fremtiden 
skulde  tilhøre?  I  sin  Ungdom  havde  han  til  Trods  for  sine 
Interesser  kæmpet  mod  Hertugernes  og  Bispernes  Genf;  i 
sin  modnere  Alder  kæmpede  han  til  Trods  for  sine  Sympathier 
mod  Fritænkernes  Genf,  der  ingen  Varighed  vilde  faae.  Hvis 
disse  gamle  Partier  havde  seiret,  vilde  deres  Kepublik  have 
kunnet  staae  sig  mod  sine  Naboers  Vaaben,  mod  Franyois  de 
Sales'  Fristelser?  Denne  Republik  er  just  ved  den  calvini- 
stiske  Disciplin  bleven  en  Idees  Stad,  Arnestedet  for  et  Lys, 
som  har  straalet  i  tre  Aarhundreder,  som  nu  blegner,  men 
som  ikke  udslukkes.  Genf  har  været  et  vidunderligt  Asyl  for 
tre  Nationer;  dens  Styrke  har  været  den  moralske  Kraft,  ikke 
Landomraade  eller  Krigshær.  Den  har  givet  England  Mar- 
tyren Peter,  Skotland  Knox  og  Nederlandene  Marnix:  tre 
Mænd  og  tre  Revolutioner. 


*)  Herminjard:    Correspondance  des  réformateurs,  1865 — 67 

Bonivard  blev  da  den  seirende  Keforms  officielle  Krø- 
nikeskriver; hans  Studium  og  hans  Ry  bestemte  ham  til 
dette  Værk.  Han  havde  lært  Latin  i  Pignerol,  Tydsk  og  Rets- 
videnskab i  Freiburg  under  Professor  Ulric  Zasius.  Senere 
sad  han  endnu  i  Straszburg  og  i  Turin  paa  Skolens  Bænke. 
I  sit  tyvende  Aar  tilegnede  han  sig  Graden  "laurbærkronet 
Digter«).  Med  hvilken  Ret?  Det  veed  man  ikke,  thi  han 
skrev  temmelig  daarlige  Vers,  ligesom  Størstedelen  af  hiin 
Tids  Forfattere ;  Versemaalet  og  Rimene  faldt  ham  vanskeligt. 
Endelig  havde  en  Reise  til  Rom  1518  ganske  mærkelig  fri- 
gjort hans  Aand.  Roma  veduta,  fede  perduta  (Rom 
seet,  Tro  tabt),  siger  et  gammelt  Ordsprog,  som  selv  Chateau- 
briand har  fundet  sandt  i  vore  Dage;  hvorledes  maatte  det 
da  ikke  være  i  det  sextende  Aarhundrede?  Bonivard  noledes 
da  heller  ikke  med  at  slutte  sig  til  Reformen,  han  forsvarede 
den  med  Pennen,  eller  snarere  han  gik  angrebsviis  tilværks 
og  angreb  kjækt,  i  Rom  og  overalt,  Troesbevægelsens  Fjender. 
Det  var  den  anden  Halvdeel  af  hans  Livs  Værk.  Han  be- 
gyndte med  historiske  Arbeider.  Raadsherrerne  udsaae  ham 
1542  til  at  fortsætte  Genfs  Krønike,  som  Porral  havde  be- 
gyndt. For  at  forberede  sig  til  dette  Arbeide  oversatte  han 
først  1543  Postels  Afhandling  om  Athens  øvrighedspersoner 
og  Stumpffs  Sweitzerkrøniker;  han  lod  kjøbe  mange  Bøger 
og  fik  til  Secretair  Antoine  Fromment,  som  selv  var  For- 
fatter. Manuscriptet  til  <(Genfer  Krønikerne"  af  Fran^ois 
Bonivard,  afskrevet  af  Fromment,  blev  afgivet  til  Raadet  1551; 
men  Calvin  tillod  ikke,  at  det  blev  trykt.  Han  fandt  Steder 
deri,  som  vilde  have  kunnet  fornærme  Herrerne  i  Freiburg 
og  Bern;  ogsaa  Stilen  fandt  han  plump.  Bonivard  maatte 
finde  sig  deri,  men  han  lod  ikke  sin  Pen  hvile;  fem  Aar 
senere  skrev  han  sin  berømte  Pamphlet  om  Fritænkerne,  som 
man  ikke  havde  forlangt  af  ham,  men  til  hvilken  han  end- 
ogsaa  forlangte  Oplysninger.  Dog  Bonivard  var  Partimand, 
han  kan  ikke  gjælde  for  nogen  sand  Krønikeskriver,  men 
han  udmærker  sig  fremfor  mange  andre  ved  et  klart  Blik 

Og  sundt  Omdømme,  og  han  træffer  ofte  det  Rette.  Han 
kan  ogsaa  være  critisk,  han  vover  i  det  Mindste  at  tvivle; 
han  holder  ikke  af  det  Vidunderlige  og  vil  helst  have,  at 
hans  Personer  skulle  være  virkelige;  det  er  hverken  Engle 
eller  Djævle,  men  Mennesker,  af  og  til  lidt  uklare,  men 
dog  Kjød  og  Been;  hans  Billeder  ere  noget  overdrevne,  men 
dog  lignende. 

Bonivard  havde  studeret  meget  og  læ.rt  Meget,  og  han 
bevægede  sig  paa  mange  forskjellige  Omraader;  Antallet  af 
de  større  Arbeider*),  man  nu  kjender  af  ham,  løber  op  til 
en  halv  Snees.  Han  var  en  Mand,  der  tog  Livet  fra  den 
lyse  Side  og  interesserede  sig  for  mange  Ting,  baade  Philo- 
sophi.  Historie,  Sprog,  Politik  og  de  forskjellige  Folkefærds 
Sæder.  Han  vilde  helst  være  uafhængig  af  alle  Forhold  og 
sige  sin  Mening  frit  ud;  derfor  lod  han  i  sine  Skrifter  helst 
sin  egen  Person  blive  udenfor,  og  naar  han  omtaler  sig  selv, 
er  det  med  stor  Oprigtighed.  Man  tør  da  vel  nok  sige,  at 
Fran^ois  Bonivard  var  en  viis  Mand,  som  i  sin  Ungdom 
kæmpede  med  Sværdet,  i  sine  ældre  Dage  med  Pennen  for 
den  Sag,  som  skulde  seire. 


*)  De  vigtigste  af  disse  ere:  Oversættelsen  af  Stumpffs  »Sweitzer- 
krøniker«,  skreven  1540.  En  Deel  af  denne  Oversættelse,  "Histo- 
rien om  de  fire  Jacopuis  fra  Bern«,  er  bleven  udgivet  1867;  — 
•  Genferkrønikerne»,  færdige  1551,  udgivne  for  første  Gang  1831, 
ny  Udgave  1867;  —  «0m  den  gamle  og  nye  Ordenens  Haand- 
hævelse«,  skrevet  1556,  udgivet  for  første  Gang  1847,  ny  CJdgave 
1865;  —  «0m  Adelen  og  dens  Pligter  og  Grader«,  fuldendt  efter 
1560,  udgivet  1865;  —  «0m  Kilden  til  Afgudsdyrkelsen  o.  s.  v.», 
færdig  1552,  udgivet  1856;  —  "Om  Sprogene«,  færdig  1563,  første 
Gang  udgivet  1849;  ny  Udgave  1865. 

J.  Magnussen. 


Peter  den  Store  og  Admiral  lefort/) 


I. 

Ved  Peter  den  Stores  Fjødsel,  den  30te  Mai  1672,  var  der 
endnu  en  umaadelig  Afstand  mellem  Rusland  og  den  egent- 
lige europæiske  Verden.  Det  udstrakte  russiske  Rige  kunde 
langt  snarere  regnes  til  Asien  end  til  Europa;  det  var  ikke 
mere  end  150  Aar  siden,  at  Tatarerne  endnu  fuldstændigt 
havde  oversvømmet  hele  Landet,  og  de  sydlige  Provindser 
bleve  endnu  stadigt  hærgede  ved  deres  hyppige  Indfald. 
Tyrkerne,  Polakkerne  og  Svenskerne  truede  Rigets  øvrige 
Grændser.  Kun  mod  det  yderste  Norden  vare  Russerne 
naaede  ud  til  Havet.  De  hadede  Civilisationen  og  holdt  deres 
Land  lukket  for  den  Fremmede;  kun  paa  nogle  faa  Punkter 
var  det  lykkedes  Europæerne  at  trænge  ind.  Englænderne 
indfandt  sig  først.  1  Aaret  1553  havde  de  fundet  Veien  Nord 
om  Norge  til  det  hvide  Hav,  Czaren  Ivan  II  sluttede  Han- 
delsforbindelser med  dem,  og  Englænderne  grundede  et  Fac- 
tori  i  den  eneste  By  ved  det  hvide  Hav,  som  havde  en  sikker 
Havn,  og  som  fik  Navnet  Archangelsk  af  Erkeengelen  Michael. 
Hollænderne,  Kjøbmændene  fra  Hamburg  og  Bremen  og 
Danskerne  fulgte  i  Hines  Spor.  Den  Eneret,  som  i  Begyn- 
delsen var  bleven  indrømmet  Englænderne,  blev  dem  frataget, 


*)  Efter  L.  Vulliemin  i  Bibliothéque  universelle  et  re  vue  suisse. 
XXIX.  1867.  Forfatteren  støtter  sig-  navnlig  paa  et  udmærket 
Arbeide  af  Dr.  Moritz  Posselt:  Der  General  und  Admiral  Franz 
Lefort,  sein  Leben  und  seine  Zeit.  1 — 2.  Frankfurt  am  Main. 
1866. 

da  de  opførte  sig  i  det  fremmede  Land,  som  om  de  vare 
hjemme.  Czaren  betragtede  sig  som  den  eneste  Handlende 
i  sit  Kige  og  fordrede  store  Forrettigheder  fremfor  alle  Andre. 
Han  havde  Forkjebsret,  han  bestemte  Varernes  Priis,  han 
afgjorde  selv,  hvilke  Varer  det  var  meest  beqvemt  for  ham 
at  give  i  Bytte  for  dem,  som  han  var  saa  naadig  at  mod- 
tage. Først  naar  han  erklærede  sig  tilfredsstillet,  kunde  de 
Fremmede  sælge  Resten  af  deres  Varer  til  hans  Undersaatter. 

I  Syden  gik  Handelen  for  sig  paa  en  lignende  Maade. 
Grækerne  sendte  alle  mulige  Luxusgjenstande  i  stor  Mæ.ngde 
til  Rusland;  de  lagde  dem  under  Form  af  Gaver  for  Czarens 
Fødder;  han  fastsatte  da  ligeledes  deres  Priis  og  betalte  dem 
med  forskjellige  Arter  Pelsværk;  hvad  han  vragede,  blev 
givet  frit  til  den  almindelige  Handel. 

I  Rigets  Indre  havde  Czaren  overalt  Forsalgsret,  og  heraf 
opstod  der  nye  Vanskeligheder  for  den  Fremmede.  Regjeringen 
forbeholdt  sig  Enehandelen  med  -01,  Brændeviin,  Mjød,  Vox, 
Pelsværk,  tatariske  Heste,  kort  sagt  de  fleste  Handelsgj en- 
stande.  Embedsmændene  fastsatte  Prisen  for  Varerne  og 
Regjeringens  Part,  og  først  naar  Czarens  Deel  var  bleven 
solgt  igjen  til  meget  forhøiede  Priser,  kunde  hans  Under- 
saatter indlade  sig  i  nogen  Handel.  Varerne  bleve  udskibede 
i  Archangelsk  og  førte  ind  i  Rigets  Indre  paa  klodsede  Tøm- 
merflaader  (dotschtschaniks) ,  som  blot  vare  tilhuggede  med 
øxen  og  bleve  holdte  sammen  med  Toug  uden  et  eneste  Søm. 
Naar  Tømmerflaaderne  ikke  længere  kunde  benyttes,  maatte 
man  anvende  Slæder.  Veilængden  var  1,200  Werster  eller 
170  Miil.  Transporten  varede  flere  Uger;  intet  Værtshuus, 
intet  beskyttende  Tag  fandtes  paa  hele  Veien.  De  Reisende 
tilbragte  hellere  hele  Natten  i  deres  Klæder,  end  de  vilde 
opholde  sig  i  de  russiske  Bønders  stinkende  og  med  Røg 
opfyldte  «Ibas»)  eller  Hytter. 

Det  russiske  Folks  Afsky  for  alle  Fremmede  tillod  ikke 
disse  at  beboe  den  hellige  Hovedstad  Moskau.  Der  opholdt 
sig  dog  et  temmelig  stort  Antal  Fremmede  i  Byens  Omegn. 

De  først  Ankomne  vare  liflandske  Fanger,  hvem  Czaren  havde 
taget  i  sin  Tjeneste;  dernæst  var  der  kommet  Kjobmænd  og 
endelig  Krigsfolk.  Man  havde  anviist  dem  Alle  en  Forstad, 
den  tydske  Sloboda,  udenfor  Moskaus  Mure.  De  dannede  der 
en  Coloni,  som  stod  under  nøie  Opsyn  af  en  særlig  Embeds- 
mand, Possolskij-Prikas.  En  streng  Lov  ordnede  alle  deres 
Forhold  til  de  Indfødte.  De  maatte  kun  bære  deres  Hjem- 
stavns Dragt.  En  Bæk,  Jausa,  slyngede  sig  mod  Syd  om 
deres  Jorder,  Haver  og  Huse,  som  vare  af  Træ  ligesom  alle 
øvrige  i  Moskau. 

Den  første  Rang  i  Sloboda  tilkom  de  høiere  Officerer  i 
de  Corps  af  Fremmede,  som  Czarerne  havde  taget  i  deres 
Tjeneste.  Paa  den  Tid,  da  den  Reisende  Oléarius  opholdt 
sig  i  Moskau  under  Czar  Michaels  Regjering  (1613-45),  vare 
disse  Officerer  for  største  Delen  Tydskere,  som  havde  gjort 
Trediveaarskrigen  med,  og  hvis  Sæder  og  Skikke  stærkt  min- 
dede om  Wallensteins  Leir.  De  commanderede  fire  Regi- 
menter, i  hvis  Nærværelse  Russerne  kun  fandt  sig  meget 
nødigt,  og  som  de  kun  saae  med  Glæde  paa  Valpladserne;  thi 
der  maatte  de  altid  kæmpe  paa  de  meest  udsatte  Poster. 
Da  der  var  blevet  Fred,  hørte  man  op  med  at  betale  dem, 
og  disse  Regimenter  smeltede  hen  næsten  uden  at  efterlade 
sig  noget  Spor. 

Under  Czar  Alexius  (1645 — 76)  kom  der  Englændere  og 
Skotter  i  Tydskernes  Sted.  Antallet  af  de  jacobitiske  Eng- 
lændere og  Skotter,  der  paa  Grund  af  Cromwells  Seire  tyede 
til  Moskau  for  der  at  finde  en  Beskyttelse  for  deres  katholske 
Religion,  anslaaes  til  tre  Tusinde.  I  Spidsen  for  dem  stode 
Adelsmænd  som  Drummond,  Dalyal,  Crawfurd,  Bockhoven 
og  senere  Gordon.  Derimod  vil  man  forgjæves  søge  efter 
Franskmænd  blandt  disse  første  Indvandrere.  Hvis  Saadanne 
virkelig  af  og  til  indfandt  sig,  bleve  de  afviste  som  Katho- 
liker  og  sendte  tilbage  over  Grændsen;  Czarerne  frygtede 
nemlig  al  jesuitisk  Indfiydelse  og  optog  ikke  nogen  Kathohk 
blandt  deres  Soldater.      Rigtignok  gjorde  de  en  Undtagelse 

med  de  Jacobiter,  som  hørte  til  denne  Religion,  men  deels 
trængte  Czarerne  stærkt  til  deres  Tjeneste,  og  deels  havde  de  en 
Borgen  for  Englændernes  og  Skotternes  Troskab  i  den  Land- 
flygtighed, hvortil  de  vare  nødte.  Først  senere,  efter  Ophæ- 
velsen af  det  nantiske  Edict  (1685),  traadte  ogsaa  Franskmænd, 
og  da  meest  Huguenotter,  i  russisk  Tjeneste;  de  først  An- 
komne bleve  ogsaa  modtagne,  ikke  fordi  de  vare  Franskmænd, 
men  som  Fjender  af  Frankrig  og  af  deres  Konges  Politik. 

Disse  Englænderes  og  Skotters  Levemaade  og  Sæder  vare 
meget  forskjellige  fra  de  tydske  Soldaters,  og  de  erhvervede 
sig  ogsaa  Russernes  Agtelse.  De  vare  for  største  Delen  hæ- 
derlige Mænd.  Flere  af  dem  havde  reddet  deres  Formue, 
Andre  havde  sat  den  til  under  Kampen  for  deres  politiske 
og  religieuse  Grundsætninger.  Russerne  betalte  iøvrigt  disse 
Soldater  ligesaa  slet  som  de  tidligere  tydske,  og  langt  hellere 
med  Pelsværk  end  med  rede  Penge.  I  Fredstid  fik  de  slet 
ingen  Løn.  Mange  af  dem  levede  i  Fattigdom,  og  dog  vovede 
de  ikke  at  tale  om  at  forlade  Landet,  da  de  maatte  frygte 
for  i  saa  Fald  at  blive  behandlede  som  Spioner  og  sendte  til 
Siberien.  Kun  paa  Grund  af  den  overordentlige  Priisbillighed 
paa  alle  Ting  kunde  de  skaffe  sig  deres  Underhold. 

Sloboda  havde  imidlertid  ogsaa  en  anden  Klasse  Ind- 
byggere, nemlig  Kjøbmænd,  Lærere,  Præster,  Læger,  Apo- 
thekere,  Haandværkere  og  Kunstnere.  De  vare  for  største 
Delen  Tydskere,  som  her  paa  denne  fremmede,  utaknemme- 
lige Jordbund  udfoldede  en  mærkelig  Foretagelsesaand  og 
Udholdenhed;  da  de  paa  alle  Kanter  vare  omgivne  af  Eng- 
lændere, Skotter  og  Hollændere,  følte  de  sig  dog  snarere  som 
Verdensborgere  end  som  Tydskere,  hvilket  ogsaa  var  nød- 
vendigt for  at  bevare  den  gode  Forstaaelse  blandt  alle  Med- 
lemmerne af  Colonien.  Man  kunde  dog  let  skjelne  Tyd- 
skerne fra  de  øvrige  Fremmede  ved  deres  Familieliv,  deres 
Hengivenhed  for  den  lutherske  Lære,  deres  Ordenssands  og 
deres  Flid.  De  havde  to  Præster;  ogsaa  de  calvinistiske 
Hollændere  havde  deres  egen  Præst,   forøvrigt  var  der  fuld- 

stændig  Keligionsfrihed  i  Sloboda  undtagen  for  Katholikerne, 
hvem  det  var  aldeles  forbudt  at  have  nogen  Præst. 

Colonisterne  havde  gode  Skoler,  og  de  satte  saameget 
desto  større  Priis  derpaa,  som  der  herskede  den  største  Uvi- 
denhed omkring  dem.  Kusserne  maatte  ikke  lade  deres  Sønner 
lære  Græsk  eller  Latin  uden  en  særlig  Tilladelse  af  deres 
Patriarch.  Naar  en  Kusser  havde  naaet  sexten  Aar,  giftede 
han  sig.  Den  russiske  Qvinde  forstod  sig  aldeles  ikke  paa 
Huusholdningen  eller  Børneopdragelsen.  Familielivet  var  en 
ukjendt  Ting,  saaledes  som  det  endnu  er  i  østen.  Konen 
blev  holdt  borte  fra  Selskab  med  Mændene,  hun  blev  holdt 
i  en  stadig  Umyndighedstilstand  og  maatte  tilbringe  sit  Liv 
i  Selskab  med  sine  Tjenestepiger.  Hun  deeltog  aldrig  i  de 
hyppige  og  langvarige  Gilder,  som  Kusserne  ikke  forlode 
uden  at  være  fuldstændig  berusede,  ikke  i  Viin,  men  i 
Brændeviin. 

Skikkene  i  Sloboda  vare  meget  forskjellige  herfra.  Man 
arbeidede  strengt,  men  Festligheder  afløste  Arbeidet,  navnlig 
ved  Bryllupper,  Barnedaab  og  Fødselsdage.  Da  holdt  man 
Fest  tre  Dage  itræk.  Tydskerne  holdt  nok  af  Viin,  men 
hengave  sig  dog  sjeldent  til  et  Overmaal  af  stærke  Drikke. 
Deres  Yndlingsfornøielser  vare  derimod  Musik,  Sang,  Skue- 
spil, Selskabslege,  Dandse  og  Maskerader.  Den  Dands,  som  var 
meest  afholdt,  hed  Bedstefaders  Dands.  Naar  Dandsen  gik 
lystigt  til  Sangens  Ord:  «Da  Bedstefa'er  tog  Bedstemo'r«, 
naaede  Glæden  sit  Høidemaal. 

Politiken  spillede  en  stor  Kolle  i  Colonien.  Hollandske 
danske,  svenske  og  engelske  Ministre  vaagede  paa  forskjellig 
Maade  over  de  respective  protestantiske  Magters  Interesser. 
Navnlig  indtog  den  hollandske  Minister  Van  Keller  en  frem- 
ragende Plads.  Han  var  en  Hædersmand,  riig,  dannet,  for- 
sigtig og  snild;  han  vidste  paa  samme  Tid  at  imponere  Rus- 
serne og  at  vinde  deres  Velvillie.  Hver  ottende  Dag  var  det 
Coureerdag;  da  sendte  han  Depescher  til  Haag  og  fik  Efter- 
retninger fra  det  vestlige  Europa.     I  Reglen  fik  Van  Keller 

Nyhederne  først.  De  Spørgsmaal,  som  satte  det  fjerne  Vesten 
i  Bevægelse,  forplantede  sig  ogsaa  til  Moskau;  de  Strids- 
punkter, som  "bragte  de  store  Magter  i  Vaaben  mod  hver- 
andre, bleve  Gjenstand  for  Disputer  i  Sloboda.  De  for- 
skjellige  religieuse  Leire  havde  her  deres  Repræsentanter 
ligesaa  godt  som  de  forskjellige  politiske  Partier.  Van  Keller 
var  en  ivrig  Calvinist;  Lutheranismen  havde  ogsaa  sine  For- 
kæmpere, og  begge  disse  Partier  gjorde  igjen  fælles  Sag  for 
at  bekæmpe  den  jacobitiske  Katholicisme.  Undertiden  voxede 
de  forskjellige  Partiers  Iver  ved  Ankomsten  af  et  eller  andet 
stort  Gesandtskab.  Dette  var  navnlig  Tilfældet,  da  der  indtraf 
et  polsk  Gesandtskab  paa  næsten  tusinde  Personer,  som  hørte 
til  de  meest  glimrende,  fornemme  polske  Familier  med  en 
Czartorinski  og  Sapieha  i  Spidsen.  Polakkerne  vilde  gjerne 
have  oprettet  en  fast  Ministerpost  i  Moskau;  men  den  rus- 
siske Mistro  tillod  det  ikke  denne  Gang.  Hadet  mellem  de 
to  Folk  var  ligesaa  levende  paa  den  Tid  som  i  vore  Dage. 
I  Russernes  -Øine  var  Polen  Ludvig  XIV's  Allierede  og  et 
Redskab  for  den  hellige  Stols  Politik,  og  baade  Czaren  og 
hans  Patriarch  vare  enige  om  at  holde  al  romersk  Indflydelse 
borte  fra  deres  Land  og  at  bevare  det  i  Troskab  mod  den 
græsk-katholske  Lære. 

De  Fremmede,  som  vare  udbredte  i  det  russiske  Rige 
udenfor  Moskau,  kunde  ikke  udøve  nogensomhelst  Indflydelse. 
Deres  Tal  var  kun  ubetydeligt,  og  de  vare  omgivne  af  en 
fjendtlig  Befolkning,  hvis  Had  de  kun  kunde  afvæbne  ved  eet 
Middel:  at  afsværge  deres  Religion  og  ægte  en  af  Landets 
Døttre.  Enhver  dannende  Indflydelse,  som  de  Fremmede 
skulde  udøve  i  det  moskovitiske  Rige,  maatte  udgaae  fra 
Sloboda.  Ingen  kunde  paa  den  Tid,  da  Peter  den  Store  besteg 
Thronen,  ane,  at  denne  svage  Suurdeig  skulde  i  den  Grad 
gjennemtrænge  hele  hans  Rige,  at  den  skulde  heelt  og  hol- 
dent omskabe  det,  give  det  nye  Grændser  og  snart  lade  det 
indtage  sin  Plads  i  det  europæiske  Statssamfund. 

II. 

En  af  de  fornemste  Familier  i  Sloboda  var  paa  den  Tid 
Frants  Leforts.  Han  var  en  Sweitzer  og  h^rte  til  en  Familie, 
som  i  Reformationstiden  havde  forladt  sin  Hjemstavn  Coni 
for  at  nedsætte  sig  i  Genf.  Henimod  Midten  af  det  sextende 
Aarhundrede  maatte  Jean  Antoine  Lifforti  flygte  af  religieuse 
Grunde,  og  vi  finde  ved  Aaret  1559  hans  Navn:  Joh.  An- 
tonius Elefortus  Cuniensis  i  Fortegnelsen  over  Eleverne  ved 
Calvins  Akademi.  Navnet  blev  forandret  til  Liffort  og  senere 
forvansket  til  Lefort  eller  Le  Fort.  I  Aaret  1649  blev  et 
Medlem  af  Familien  Lefort  for  første  Gang  valgt  til  Raads- 
herre  i  Republikken.  Noget  senere  tillod  Consistoriet  Madame 
Gallatin  saavel  som  Raadsherre  Leforts  Svigerdottre  at  bære 
Kjoler  af  dobbelt  blomstret  Taft.  Familien  var  saaledes 
bleven  optagen  i  Byens  Aristokrati. 

Familien  Lefort  levede  væsentligst  af  Handelsforretninger. 
Frants  Leforts  Fader,  Jacob  Lefort,  kaldes  i  Dødsfortegnelsen 
Materialist  og  Kryderihandler.  Han  drev  en  betydelig  For- 
retning og  havde  udstrakte  Forbindelser  med  anseete  Han- 
delshuse i  Marseille,  Lyon,  Frankfurt  og  Amsterdam.  Ved 
sin  Hustru,  Francisca  Leet,  var  han  kommen  i  anseelige  Fami- 
lieforbindelser. Hans  tre  Døttre  gjorde  gode  Partier;  af  hans 
fire  Sønner  skulde  den  ældste,  Ami,  være  Raadsherre  og  den 
næstældste,  Isak,  Hovedet  for  Handelshuset;  ogsaa  de  to  yngste, 
Jacob  og  Frants,  bleve  bestemte  til  Handelen. 

I  dette  øiemed  satte  Faderen  altsaa  sin  Søn  Frants  { 
Lære  i  Marseille;  men  efter  kort  Tids  Forløb  fik  man  at 
vide,  at  Frants  var  traadt  ind  som  Elev  i  Militairskolen  i 
samme  By.  Han  bar  allerede  Uniform,  da  Faderen  kaldte 
ham  tilbage  til  Genf.  Han  var  høi,  vel  skabt  og  stærkt 
bygget;  af  Charakteer  var  han  livlig,  munter,  kjæk  og  skarp- 
sindig. Han  udmærkede  sig  i  alle  Legemeidrætter  og  havde 
særlig  Forkjærlighed  for  alle  Vaabenøvelser.  Man  lagde  og- 
saa  snart  Mærke  til,  at  han  gjerne  søgte  Omgang  med  ældre 
Mænd  og  med  anseete  Udlændinge. 

Genf  var  dengang  i  en  Overgangstilstand.  Ved  Siden  af 
den  gamle  Fromhed  begyndte  man  nu  i  Byen  ogsaa  at  vise 
sig  overbærende  mod  anderledes  Troende,  og  Byens  strenge 
Sæder  begyndte  at  vakle  i  Kampen  mod  et  nyt  Aarhundredes 
Anskuelser.  En  Vrimmel  af  Adelsmænd,  især  engelske,  hol- 
landske og  tydske,  boede  indenfor  Genfs  Mure  og  trodsede 
hver  Dag  aabenlyst  Calvins  Love.  Uafbrudt  løde  snart  franske 
og  snart  hollandske  Hververtrommer  i  Byen,  Genferne  gik  i 
stort  Tal  i  den  ene  eller  den  anden  af  disse  Magters  Tje- 
neste; fremmede  Stormænd  opholdt  sig  hyppigt  paa  Gjen- 
nemreise  i  Byen  med  et  stort  F^lge  og  udfoldede  der  hele 
den  fornemme  Verdens  Pragt  og  Moder.  De  hengave  sig 
navnlig  tiljagtens  og  Dandsens  Adspredelser;  de  unge  Genfere 
bleve  forledte  til  at  deeltage  i  disse  Adspredelser  og  vænnede 
sig  efterhaanden  til  at  gaae  fra  Akademiet  til  Fægtesalene 
eller  Kideskolen. 

Consistoriets  Registre  bære  Vidnesbyrd  om  denne  nye 
Tingenes  Tilstand.  De  fortælle  os,  at  anseete  Mænd  trods 
alle  Consistoriets  Love  spillede  Kort  i  Værtshuset  « Vægten«,  at 
selv  Genfere  begave  sig  derhen,  og  at  Dandsen  var  bleven  en 
Fornøielse  for  den  opvoxende  Ungdom.  Jacob  Lefort  hørte 
til  Kirkens  Ældste;  ikke  destomindre  var  der  i  hans  Familie, 
som  i  saa  mange  andre,  en  Bestræbelse  efter  at  afryste  de 
strenge,  trykkende  Sædvaner.  Det  borgerlige  Samfunds  kolde 
Strenghed  synes  især  at  have  været  hans  Søn  Frants  utaa- 
lelig.  Paa  denne  Tid  opholdt  Fyrsten  af  Kurland  sig  i  Genf 
og  satte  sin  Ære  i  der  saa  glimrende  som  muligt  at  efter- 
ligne Hoffet  i  Versailles  med  al  dets  Luxus  og  Galanteri. 
Frants  Lefort  fattede  Venskab  til  Fyrsten  og  Fyrsten  igjen  til 
ham.  Fra  nu  af  havde  den  unge  Mand  kun  een  Tanke:  at 
blive  Soldat  og  i  det  Fjerne  at  søge  Eventyr  og  Hæder. 

Da  Frants  havde  fyldt  sit  attende  Aar,  fik  han,  skjøndt 
nødigt,  sin  Faders  Tilladelse  til  at  reise  til  Holland  for  at  over- 
bringe et  Brev  fra  sin  Ven,  Fyrst  Carl  af  Kurland,  til  dennes 
Broder,  Hertug  Casimir,   som  med  et  Troppecorps  var  traadt 

i  hollandsk  Tjeneste.  Den  unge  Mand  forlod  sit  Fædreland 
med  den  faste  Beslutning  at  blive  sine  Fædres  protestantiske 
Lære  tro.  Hans  Hjerte  var  opfyldt  af  Kjærlighed  til  Næsten 
og  af  Pligtfølelse.  Han  var  ærekjær  og  gjennemtrængt  af  en 
stærk  Følelse  af  Menneskets  Værdighed.  Han  var  og  vedblev 
hele  sit  Liv  igjennem  at  være  en  ægte  Søn  af  det  frie  Genfi 
skjøndt  han,  som  vi  snart  ville  faae  at  see,  med  stor  Lethed 
forstod  at  lempe  sig  efter  de  forskjellige  Anskuelser,  over- 
alt let  vidste  at  finde  sig  til  Eette  og  intetsteds  følte  sig 
som  Fremmed. 

Hans  hele  Formue  bestod  af  60  Gylden;  han  havde  ingen- 
somhelst  Pengeanviisning  med  sig;  hans  eneste  Haab  beroede 
paa  hans  Anbefalingsbrev  til  den  kurlandske  Arvefyrste.  Han 
blev  ikke  skuffet  i  sine  Forventninger.  Hertug  Casimir  havde 
bragt  Holla3nderne  et  Hjælpecorps  paa  tre  Eegimenter.  Lige- 
som alle  samtidige  Fyrster  søgte  han  efter  Evne  at  efterligne 
Ludvig  XIV's  Hof  saa  godt  som  muligt.  Han  holdt  aabent 
Taffel  og  havde  80  Heste  i  sin  Stald.  Han  gjorde  Gilder 
og  Baller  i  sin  Leir,  man  dandsede  og  spillede  Hazard.  Her- 
tugen tog  Lefort  i  sin  Tjeneste  som  Frivillig,  lod  ham  spise 
ved  sit  Taffel  og  gjorde  ham  til  sin  Secretair.  Han  fik  kun 
en  ringe  fast  Gage,  men  Hertugen  forærede  ham  sine  aflagte 
Klæder,  hvad  der  omtrent  svarede  til  en  Indtægt  af  300  Rd., 
og  desuden  sine  Kaartpenge,  som  en  enkelt  Aften  endog 
kunde  beløbe  sig  til  600  Franks.  Disse  Fordele  vare  saa  be- 
tydelige, at  den  unge  Mand  naturligviis  maatte  blive  en 
Gjenstand  for  Misundelse;  Kurlænderne  gjorde  ham  hans 
Medgang  suur  nok.  Medens  han  var  opfyldt  af  Mismod 
herover,  fik  han  Efterretning  om  sin  Faders  Død.  Sorg  og 
Samvittighedsnag  greb  ham.  Han  forsøgte  at  skrive  til  sin 
Moder;  han  vilde  love  hende  at  forsøde  Resten  af  hendes 
Liv;  men  Taarer  hindrede  ham  i  at  skrive.  Et  -Øieblik  stod 
han  paa  Nippet  til  at  vende  tilbage  til  Genf;  men  en  Hol- 
lænder, som  havde  gjort  Tjeneste  i  Frankrig  og  nu  tog  til 
Moskau   med    en    Snees   hvervede  Officerer,    tilbød   ham   en 

Capitainspost  og  aabnede  lokkende  Udsigter  for  ham  til  at 
gjore  sin  Lykke  i  det  Fjerne  hos  den  russiske  Czar.  Lefort 
lod  sig  forlede,  tog  med  til  Archangelsk  og  begyndte  saaledes 
sin  kommende  glimrende  Løbebane. 

Ved  de  fremmede  Officerers  Ankomst  til  Archangelsk 
frembød  der  sig  strax  et  Spørgsmaal,  som  nødvendigviis  forst 
og  fremmest  maatte  bringes  paa  det  Eene.  Havde  Czaren 
selv  opfordret  dem  til  at  træde  i  hans  Tjeneste,  eller  vare  de 
komne  af  egen  Drift?  Dette  Spørgsmaals  Besvarelse  beroede 
paa  de  vexlende  factiske  Forhold.  Disse  vare  for  -Oieblikket 
ikke  gunstige.  Man  var  ved  Begyndelsen  af  Vinteren  1675, 
paa  et  Tidspunkt,  da  man  troede  at  kunne  undvære  de  Frem- 
medes Tilbud;  de  bleve  altsaa  afviste.  Udenrigsministerens 
Befaling,  som  man  længe  havde  afventet  fra  Moskau,  gik  ud 
paa  at  sende  Ansøgerne  hjem  igjen  over  Havet.  Da  Ordren 
endelig  kom,  var  det  hvide  Hav  allerede  lukket  af  Isen,  og 
de  ulykkelige  Officerer  vare  givne  til  Friis  for  Trang  af  en- 
hver Art.  De  paaberaabte  sig  Umuligheden  af  at  udføre 
Ordren,  anraabte  Czarens  Medlidenhed  og  fik  endelig  Tilla- 
delse til  paa  egen  Bekostning  at  reise  til  Moskau.  Reisen 
tog  en  Tid  af  fem  Uger,  i  hvilke  de  maatte  udholde  baade 
Kulde,  Hunger  og  Tørst.  Paa  denne  Reise  fyldte  Lefort  sit 
tyvende  Aar;  klog  af  Modgang  feirede  han  den  dog  saa 
lystigt,  som  det  stod  i  hans  Magt. 

Da  han  kom  til  Moskau,  vare  hans  Hjælpemidler  slupne 
op.  Han  skyndte  sig  dog  ikke  med  at  søge  om  at  træde  i 
Czarens  Tjeneste.  En  ung,  svag  og  sygelig  Fyrste,  Feodor 
HI  (1676  —  82)  var  fulgt  efter  Alexius  paa  Huset  Romanows 
Throne.  Hans  Omgivelser  bestode  af  Bojarer,  som  vare  fjendt- 
ligt stemte  mod  de  Fremmede.  Paa  Grund  af  disse  Indfly- 
delser kom  der  en  Dag  Ordre  til  alle  fremmede  Kjøbmænd  i 
Sloboda  uden  nogen  Undtagelse  om  at  flytte  til  Archangelsk; 
en  anden  Dag  fik  de  fremmede  Tropper  Befaling  til  at  for- 
lade Riget;  man  havde  vundet  nogle  Seire  over  Polakkerne 
og  troede  nu  i  sit  Hovmod  at  kunne  undvære  de  Fremmedes 

Hjælp.  Ganske  vist  bleve  disse  Befalinger  ikke  bragte  til 
Udførelse,  men  de  vidnede  dog  tilstrækkeligt  om  den  ringe 
Velvillie,  der  gjorde  sig  gjældende  i  de  herskende  Kredse. 
Selv  i  Modgangens  Dage  bleve  de  fremmede  Tropper,  som  vi 
have  hørt,  kun  slet  lønnede;  i  Fredstid  fik  de  kun  halv  Løn- 
ning. En  Capitain  fik  300  Kd.,  men  hans  Udrustning  ko- 
stede ham  de  to  Hundrede.  Han  havde  rigtignok  endnu  sine 
lovlige  og  ulovlige  Sportler,  som  man  anslog  til  det  Dobbelte 
af  hans  Lønning;  men  denne  maatte  han  ofte  forgjæves 
tigge  sig  til,  saa  at  mange  Krigsfolk  bleve  nødte  til  at  stjæle 
for  at  skaffe  sig  deres  Underhold  og  endte  deres  Liv  i 
Galgen. 

Den  russiske  Hær  lignede  meget  lidt  den  franske,  i 
hvilken  en  Soldat  som  Vauban  kunde  stige  til  Marschal  af 
Frankrig.  Kusland  var  dengang  indviklet  i  en  næsten  uaf- 
brudt ulykkelig  Krig  mod  Tatarerne  og  Tyrkerne.  Den  første 
Aarsag  til  disse  Uheld  maatte  søges  i  den  slette  Overbefaling. 
Al  Rang  i  Armeen  var  afhængig  af  Fødselen.  Ingen  Mo- 
skovit kunde  beklæde  nogen  ringere  Rang,  end  hans  Forfædre 
havde  beklædt;  følgelig  vare  Commandoposterne  som  oftest  i 
Hænderne  paa  de  meest  Uduelige.  For  at  træffe  paa  Fjenden 
maatte  man  ad  ubanede  Veie  marschere  først  gjennem  ud- 
strakte Provindser,  derpaa  over  Stepper,  hvis  Græs  var  af- 
svedet, og  hvis  Vande  vare  forgiftede.  Hungeren,  Tørsten  og  de 
Anstrengelser,  som  man  maatte  udholde  for  at  indhente  den 
stadigt  flygtende  Fjende,  fremavlede  Sygdomme;  Armeen  smel- 
tede sammen  uden  at  have  kæmpet,  og  naar  den  allerede  var 
beseiret  af  Strabadser  og  Modløshed,  kom  Tatarerne  først 
frem.  De  dræbte  og  adsplittede  Fjenderne  og  gjorde  Fanger 
i  et  stort  Tal,  som  bleve  solgte  paa  alle  Ostens  Markeder. 
Saaledes  gik  Sagerne  ogsaa  i  Aaret  1678.  Forøvrigt  satte 
man  i  Rusland  kun  ringe  Friis  paa  Menneskeliv,  især  ikke 
paa  Fremmedes.  Under  en  saadan  Sagernes  Tilstand  kan 
man  godt  forstaae,  at  Lefort  ikke  skyndte  sig  saa  meget  med 
at  forlange  Tjeneste  i  Czarens  Hær. 

Lefort  tænkte  langt  mere  paa  at  flygte  fra  Rusland;  men 
han  saae  kun  eet  Middel  til,  at  dette  kunde  lykkes  ham, 
nemlig  at  lade  sig  optage  i  en  af  de  fremmede  Ministres 
Huusstand.  Det  lykkedes  snart  den  muntre,  kraftige,  tjenst- 
villige unge  Mand  at  gjøre  sig  afholdt  i  Sloboda.  De  frem- 
mede Magters  Ministre  havde  særligt  taget  sig  af  ham.  Først 
traadte  han  i  den  danske  Minister  Gjøs  Tjeneste  som  Secre- 
tair,  i  det  Haab  engang  med  ham  at  kunne  forlade  Rusland ; 
han  lod  dog  denne  reise  bort  uden  at  følge  sin  Beslutning, 
men  traadte  nu  i  Tjeneste  hos  den  engelske  Ambassadeur 
Hebdon,  som  i  Løbet  af  1677  kom  til  Moskau  med  et  stort 
Følge  og  Lommerne  fulde  af  Guld.  Hebdons  Instruxer  gik 
ud  paa  at  mægle  et  Forlig  mellem  alle  christne  Magter,  for 
at  de  i  Fællesskab  kunde  vende  deres  Vaaben  mod  Tyrkerne, 
medens  Ludvig  XIV  paa  denne  Tid  tværtimod  søgte  at  hidse 
Svenskerne  mod  Russerne  og  Polakkerne  og  Tyrkerne  mod 
Wien.  Det  er  første  Gang,  at  de  franske  Rænker  blande 
sig  i  det  moskovitiske  Riges  Anliggender. 

I  Begyndelsen  hørte  det  moskovitiske  Hof  med  Velvillie 
paa  den  engelske  Gesandts  Udtalelser;  men  han  forspildte  selv 
sin  Credit  ved  sit  Overmod  og  fik  Befaling  til  at  forlade 
Landet.  Med  Nød  og  næppe  fik  han  Tilladelse  til  at  forlænge 
sit  Ophold,  indtil  han  kunde  faae  nye  Instruxer  fra  Hjemmet; 
men  han  maatte  tage  Ophold  i  Sloboda  ikke  mere  som  Cza- 
rens  Gjæst,  men  paa  egen  Bekostning.  Her  udfoldede  han  en 
stor  Pragt  og  holdt  et  stort  Følge.  Han  havde  fattet  Ven- 
skab for  Lefort,  som  hver  Dag  spiste  ved  hans  Bord  og  tog 
Deel  i  hans  Jagter  og  Fesfer.  Denne  tænkte  endnu  bestan- 
digt paa  at  flygte  fra  Rusland  og  haabede,  at  det  kunde 
lykkes  ham  i  Følge  med  Hebdon;  men  efter  to  og  et  halvt 
Aars  Vaklen  toge  hans  Tanker  pludselig  en  anden  Retning 
og  førte  ham  hans  Skjæbne  imøde. 

I  Aaret  1678  bekjendtgjorde  man,  at  en  stor  tyrkisk  Hær 
vilde  hjemsøge  det  sydlige  Rusland;  Czaren  kaldte  hele  sit 
Riges  Styrke  under  Vaaben   for  at  gjøre  Modstand,    og   alle 

Leforts  Omgivelser  kom  i  Bevægelse.  I  Farens  Dage  nær- 
mede Russerne  sig  atter  de  Fremmede,  og  disse  belavede  sig 
ogsaa  paa  at  drage  i  Marken.  Den  meest  fremtrædende  og 
haiest  Agtede  af  de  Fremmede,  Skotten  Patrik  Gordon,  var 
allerede  bleven  afsendt  for  at  tage  Commandoen  over  Fortet 
Tschigirin ,  en  fremskudt  Post  i  Kosakkernes  Land.  Under 
disse  Omstændigheder  svandt  alle  Leforts  Betænkeligheder 
bort.  Han  tog  paa  een  Gang  to  Beslutninger,  som  vare  af- 
hængige af  hinanden;  han  besluttede  at  gifte  sig  og  at  træde 
i  russisk  Tjeneste.  Han  vidste,  at  en  ugift  Fremmed  i 
Czarens  Tjeneste  altid  var  mistænkt  for  at  ville  flygte  ud  af 
Landet  og  hvert  øieblik  kunde  blive  anklaget  for  at  være 
Spion.  For  at  nyde  nogen  Anseelse  i  Rusland  maatte  man 
have  Huus  og  Familie,  og  da  der  hverken  var  nogen  Re- 
stauration eller  Gjæstgiversted  i  Sloboda,  var  man  ogsaa  for 
sin  egen  Velværes  Skyld  nødt  til  at  gifte  sig.  Hans  Venner 
havde  ogsaa  mangfoldige  Gange  gjort  ham  Forestillinger  om, 
at  han  skulde  træffe  sit  Valg  mellem  Koloniens  unge  Piger 
og  talrige  Enker.  Hans  Valg  faldt  paa  Elisabeth,  en  Datter  af 
Frants  Souhay  fra  Metz;  det  var  en  smuk  og  anseet  Pige, 
der,  som  han  vidste,  var  forelsket  i  ham.  EHsabeths  Fader 
var  død,  og  hendes  Moder  var  ivrig  Katholik;  men  Vielsen 
fandt  ikke  desto  mindre  Sted  i  den  reformeerte  Kirke,  og 
det  blev  endog  bestemt,  at  Barnene  skulde  opdrages  i  deres 
Faders  Religion.  Fru  Souhay  var  rig,  men  gjerrig;  hendes 
eneste  ødselhed  gjaldt  den  Kirke,  hvortil  hun  hørte.  «Hun 
vilde  døe  af  Sorg«,  sagde  Lefort  i  Spøg,  «hvis  jeg  bad  hende 
om  Penge.  Jeg  skal  heller  aldrig  gjøre  det;  jeg  skal  nok 
selv  skaffe  mig  mit  Underhold«. 

Lefort  havde  vel  taget  i  Betragtning,  hvilken  anseet 
Stilling  hans  Familieforbindelser  vilde  skaffe  ham  i  Kolonien. 
Fru  Souhay  var  en  født  Bokhoven  og  af  en  engelsk  Familie; 
to  af  hendes  Brødre  beklædte  høie  Stillinger  i  Armeen;  den 
ene  var  Svigerfader  til  Patrik  Gordon.  Ved  sit  Giftermaal 
var  Lefort  altsaa  Medlem  af  en   høit   stillet  Familie   og  en 

Slags  Fætter  til  den  beramte  Officeer  Gordon.  Han  havde 
saaledes  et  fast  Fodfæste  og  tog  med  Freidighed  fat  paa 
Vaabenhaandværket  for  at  gjøre  sit  første  Felttog  mod  Tyr- 
kerne og  Tatarerne. 

Felttoget  var  begyndt  endnu  mere  ulykkeligt  end  alle 
tidligere.  Den  øverstcom manderende  Generals  Ukyndighed 
havde  udsat  Hæren  for  de  største  Farer.  Det  vigtige  Fort 
Tsehigirin  blev  taget  af  Tyrkerne,  Ukraine  blev  udplyndret, 
og  Gordon  havde  faaet  det  Hverv  at  forsvare  Kiew,  da  Lefort 
blev  sendt  afsted  for  at  tjene  under  ham  med  Capitains 
Rang.  Det  næste  Aar  fortsattes  Krigen  med  mindre  Uheld. 
Eusserne  under  Golizyn  vandt  nogle  Fordele,  men  i  1680 
trængte  Tyrkerne  frem  paany,  mere  frygtelige  end  nogen- 
sinde tidligere,  da  Sultanen  pludselig  skiftede  Politik,  tilbød 
Czaren  Fred,  forsikkrede  ham  om  sit  Venskab  og  kaldte  ham 
Broder.  Denne  forandrede  Holdning  var  et  Værk  af  Ludvig 
XIV,  hvem  det  var  magtpaaliggende  at  samle  hele  det  tyr- 
kiske Riges  Styrke  mod  Huset  østerrig. 

En  Vaabenhvile  blev  afsluttet,  og  Lefort  vendte  hjem  til 
Moskau  i  Spidsen  for  sit  Compagni  paa  1,200  Mand.  Allerede 
tre  Gange  tidligere  havde  han  i  Løbet  af  et  Aar  faaet  Ordre 
om  at  begive  sig  til  Hovedstaden  med  Breve  fra  sine  An- 
førere, hvis  Tillid  han  havde  vundet.  Da  Krigen  var  forbi, 
fik  han  Orlov  for  at  gjøre  en  lilreise  til  Genf;  han  havde  i 
fjorten  Maaneder  lidt  af  en  Trediedags  Feber,  som  han  vilde 
søge  at  helbrede  i  sin  Fødestavn.  Den  16de  April  1681  var 
han  i  Lausanne,  og  den  næste  Dag  gjensaae  han  sin  Moder 
og  sin  øvrige  Familie.  Lefort  fik  en  hjertelig  Modtagelse  og 
beroligede  snart  sin  Familie  mod  den  Frygt,  som  den  kunde 
føle  for,  at  han  skulde  være  falden  fra  den  reformeerte  Reli- 
gion. Alt  som  Omstændighederne  fordrede  det,  kunde  han 
være  sat  eller  livlig,  alvorlig  eller  spøgefuld.  Naar  han  talte 
om  Krigsvæsenet,  vidnede  hans  Bemærkninger  om  en  god 
Iagttagelsesevne  og  sund  Dømmekraft,  I  Ridekunsten  og 
Vaabenfærdighed   blev   han  ikke  overtruffen  af  Nogen;    han 

haandterede  endogsaa  Buen  med  en  saadan  Færdighed,  at  han 
vakte  de  dygtigste  Tatarers  Beundring.  Alt  hos  ham  røbede 
en  fremtrædende  Charakteer.  Han  havde  Afsky  for  Smigreri 
og  Forfængelighed.  Han  fik  mange  Tilbud  om  at  træde  i 
fransk,  hollandsk  eller  engelsk  Tjeneske,  men  han  viste  en 
urokkelig  Trofasthed  mod  den  Fyrste,  i  hvis  Tjeneste  han  var 
traadt.  »Mit  Hjerte  tilhorer  Rusland »,  sagde  han;  «jeg  er 
bunden  til  det  ved  Taknemmelighedens  Baand,  og  hvis  Gud 
blot  skjænker  mig  Liv  og  Sundhed,  har  jeg  det  faste  Haab, 
at  jeg  vil  naae  en  hoi  Stilling.  Verden  vil  komme  til  at 
tale  om  mig».  Hans  russiske  Pas  kaldte  ham  en  tapper  og 
ædel  Officeer.  I  det  Pas,  som  Raadet  i  Genf  gav  ham,  anbe- 
falede man  ham  som  «en  Mand,  der.  var  født  til  store  Ting») 
(virum  ad  majora  natum,  ampliorique  fortuna  et  munere 
dignum). 

Fuld  af  Haab  begav  Lefort  sig  altsaa  paa  Tilbageveien 
til  Rusland;  men  ved  sin  Ankomst  erfarede  han  Czar  Feodors 
Død,  og  at  Regjeringen  var  tilfalden  den  tiaarige  Peter,  en 
Søn  af  Czar  Alexius  i  hans  andet  Ægteskab.  Havde  Feodor 
virkelig,  som  Rygtet  gik,  og  som  man  stadigt  gjentager  det  i 
vore  Dage,  testamenteret  Thronen  til  den  yngste  af  sine 
Brødre?  Man  kan  ikke  med  Bestemthed  bekræfte  det,  og 
man  veed  ikke  Mere  derom,  end  hvad  en  sagnagtig  Beretning 
har  overleveret;  det  er  imidlertid  sikkert,  at  det  russiske  Folks 
Kjærlighed  til  den  unge  Fyrste  og  den  ældre  Broder  Ivans 
Uduelighed  fuldstændig  havde  kunnet  retfærdiggjøre  et  saadant 
Valg.  Folkets  Stemme  var  imidlertid  ikke  afgj ørende  for  det 
herskende  Parti;  i  Spidsen  for  dette  stod  de  to  Prindsers  æl- 
dre Søster  Sophie,  og  snart  erfarede  man,  at  den  russiske 
Garde,  Strelitzerne,  paa  Prindsessens  Anstiftelse  i  tre  Dage 
itræk  havde  oversvømmet  Moskaus  Gader  med  Blod,  at  de 
havde  fjernet  Dronningmoderen  saavelsom  Peter  fra  Regje- 
ringen og  sat  Kronen  paa  den  svage  Ivans  Hoved;  i  hans 
Navn  skulde  den  ærgjerrige  Sophie  som  Regentinde  føre  Re- 

gjeringens  Teiler.  Da  Lefort  kom  til  Moskau,  den  19de 
September  1682,  var  Alt  dette  en  fuldendt  Kjendsgjerning. 

I  Følge  med  den  danske  Gesandt  Horn  fik  Lefort  Au- 
diens for  at  kysse  de  unge  Fyrsters  Hænder,  derpaa  trak  han 
sig  tilbage  til  Sloboda.  Hans  Huus  laa  i  Udkanten  af  For- 
staden og  var  omgivet  med  Haver,  gjennem  hvilke  Jausa 
slyngede  sig  frem  og  tilbage.  Lefort  havde  udstyret  det  med 
Smag,  og  her  levede  han  som  en  rolig,  hjertelig  og  gjæstfri 
Vært  i  Selskab  med  sine  Vaabenfæller,  de  fremmede  Gesandter 
og  den  haie  russiske  Adel,  som  fandt  Behag  i  hans  Samtaler. 
Selv  under  hans  Fraværelse  slog  man  sig  til  Ro  hos  ham 
for  at  ryge  og  drikke.  En  Lov  af  Czar  Alexius  forbød  rig- 
tignok Brugen  af  Tobak  under  Dødsstraf;  men  Sloboda  var 
et  Fristed,  ved  hvis  Grændser  denne  Lov  tabte  sin  Kraft,  og 
Russerne  begave  sig  herhen  for  at  tilfredsstille  en  Lidenskab, 
som  var  bleven  saa  stærk,  at  de  ikke  lode  sig  nøie  med  at 
ryge  Tobak,  men  endogsaa  drak  den.  Blandt  Russerne  havde 
navnlig  Regentindens  Yndling,  General  Golizyn,  Bojaren  Odo- 
jewski  og  Fyrst  Boris  Golizyn  fattet  et  hjerteligt  Venskab  for 
Lefort.  Alle  større  politiske  Spørgsmaal,  især  de,  som  satte 
Vesten  i  Bevægelse,  bleve  frit  og  livligt  diskuterede  i  hans 
Hjem.  Den  polske  Konge  Sobieskis  Seir  1683  over  Tyrkerne 
ved  Wien  blev  under  lystige  Gjæstebud  feiret  med  stor  Jubel 
af  Englænderne,  Hollænderne  og  Tydskerne,  ja  selv  af  Rus- 
serne, som  gjerne  vilde  see  hele  Christenheden  samle  sig  for 
at  vende  sig  mod  Korsets  Fjender. 

Krigen  begyndte  igjen  ved  det  russiske  Riges  sydlige 
Grændser,  og  den  virksomme  Lefort,  hvem  Livet  i  Sloboda 
ikke  tilfredsstillede,  hørte  dette  med  Glæde.  Først  som  Major 
og  dernæst  som  Oberst  deeltog  han  i  to  Felttog  mod  Tata- 
rene; det  første  var  kun  kortvarigt,  men  det  andet,  i  Aaret 
1687,  var  et  af  de  meest  uheldige.  Denne  Gang  var  Græsset 
atter  afbrændt  og  Brøndene  forgiftede.  Snart  blev  Flugten 
almindelig,  alle  Hestene  vare  omkomne.  Hæren  blev  ivrig 
forfulgt  af  de  fjendtlige  Skarer  og  led  meget  betydelige  Tab. 

Der  var  stadigt  den  samme  Udygtighed  i  den  øverste  Com- 
mando.  Paa  Grund  af  de  tidligere  Uheld  havde  rigtignok 
den  afdøde  Czar  Feodor  vovet  at  brænde  «Mjestuittschestvo» 
eller  de  Tjenestebøger,  efter  hvilke  Officerernes  Kang  i  Hæren 
var  afhængig  af  den  Stilling,  som  deres  Forfædre  havde  be- 
klædt; men  det  havde  været  lettere  at  brænde  en  Bog  end 
at  gjøre  Ende  paa  de  Fordringer,  som  vare  hjemlede  ved 
langvarig  Skik  og  Brug.  Paa  Grund  af  deres  ringe  aandelige 
Udvikling  stode  Moskoviterne  ganske  under  Sædvanernes  Love. 
De  vare  først  nylig  blevne  befriede  for  det  Aag,  som  Tata- 
rerne i  Aarhundreder  havde  ladet  hvile  paa  dem,  og  de  bøiede 
sig  endnu  med  en  fuldkommen  østerlandsk  Underkastelse  for 
Skjæbnens  uafvendelige  Tilskikkelser  og  gjorde  ingen  stor 
Anstrengelse  for  at  bekæmpe  Ulykkerne.  Deres  Hær  bestod 
deels  af  det  almindelige  Opbud  og  deels  af  tredive  til  fyrre- 
tyve Tusinde  udisciplinerede  og  uøvede  Strelitzer,  som  kun 
betragtede  sig  som  en  Garde  om  Fyrstens  Person  og  saa- 
ledes  vare  unyttige  til  Landets  Forsvar.  Uheld  fulgte  paa 
Uheld,  og  Ingen  tænkte  med  Alvor  paa  at  raade  Bod  herpaa. 
Busserne  afskyede  Alt,  hvad  der  fordrede  Anstrengelser  og 
Udholdenhed.  De  tænkte  kun  paa  at  skyde  øieblikkets  Van- 
skeligheder bort  fra  sig  fra  Dag  til  Dag.  «Hvad  skulle  vi 
gjøre?  Hvad  nytter  det  til?  Gud  har  villet  det;  det  Hele  er 
Intet »).  Med  et  saadant  Sprog  fandt  de  sig  roligt  i  den 
største  Modgang. 

Denne  Gang  havde  Nederlaget  dog  været  saa  fuldstændigt 
og  saa  ydmygende,  at  en  dump  Mumlen  lod  sig  høre.  Man 
spurgte  hverandre,  hvilken  Straf  der  vel  vilde  ramme  de  Gene- 
raler, paa  hvem  Ansvaret  for  Nederlaget  hvilede,  og  Misfor- 
nøielsen  voxede,  da  Regentinden  ikke  blot  ikke  straffede,  men 
endog  belønnede  de  Skyldige.  Dog  vilde  Folket  vel  ogsaa 
denne  Gang  have  bøiet  sig  under  Skjæbnens  Tilskikkelser, 
hvis  ikke  de  her  berørte  Begivenheder  vare  faldne  sammen 
med  det  Tidspunkt,  da  Czar  Peter  Alexiewitsch  havde  op- 
naaet  en  Alder   af  sytten  Aar  og  følgelig  efter  russisk  Lov 

som    myndig   kunde  hævde  sin  Ret    til  at  bestige  sine  Fæ- 
dres Throne. 


III. 

Peter  havde  tilbragt  de  syv  Aar  af  Prindsesse  Sophies 
Regentskab  i  Preobrashenskoje,  et  beskedent  Lystslot,  som 
Czar  Alexius  havde  opført  en  Mils  Vei  fra  Moskau  midt  paa 
smukke  Enge  og  i  ringe  Afstand  fra  Slobodas  yderste  Haver. 
Her  levede  Dronningmoderen  et  tilbagetrukkent  Liv  i  Selskab 
med  sine  Sønner.  Man  har  hidtil  været  aldeles  uvidende  om 
den  Opdragelse,  de  unge  Fyrster  fik.  Alt,  hvad  man  vidste, 
var,  at  de  havde  en  Opdrager,  Boris  Golizyn,  en  Fætter  til 
Regentindens  Yndling ,  General  Golizyn ,  og  at  to  smaae 
Stykker  Skyts,  en  Foræring  fra  Faderen  Alexius,  havde  været 
Peters  Legetøi.  Traditionen  herom  har  holdt  sig,  da  disse 
to  Stykker  endnu  ere  bevarede,  og  til  Slutningen  af  forrige 
Aarhundrede  affyrede  man  dem  tre  Gange  om  Aaret  ved  de 
høie  Helligdage.  Den  Smule  mere,  man  nu  veed  om  Peter 
den  Stores  Opdragelse,  findes  i  Posselts  ovenfor  citerede  Skrift 
og  skyldes  hans  ivrige  Efterforskninger. 

Man  anvendte  kun  ringe  Omhu  paa  Peters  Opdragelse. 
En  Djak  eller  keiserlig  Secretair,  en  jævn,  skikkelig  og  ret- 
skaffen Mand,  havde  det  Hverv  at  give  ham  den  første  Un- 
derviisning.  Efter  at  være  høitideligt  indsat  i  sin  Bestilling 
under  Patriarchens  Bønner  og  Velsignelser  lærte  han  Peter  at 
læse  og  skrive.  Han  lod  ham  udelukkende  læse  geistlige 
Bøger,  idet  han  vexlede  med  Kirkefædrene  og  den  græske 
Kirkes  gudelige  Bøger.  Dernæst  gav  han  ham  i  grove 
Træk  lidt  Begreb  om  Ruslands  Regentrækker  og  almindelige 
Historie.  Derimod  lærte  Peter  ikke  at  regne.  Senere  blev 
Sotov,  det  var  Lærerens  Navn,  sendt  i  en  Mission  til  Tata- 
rerne, og  det  lader  ikke  til,  at  han  har  faaet  nogen  Efter- 
følger; man  synes  ikke  at  have  tænkt  paa  nogen  yderligere 
aandelig  Udvikling  hos  den  unge  Czar. 

Peter  var  ti  Aar  gammel.  Loven  tillod  ham  ikke  at 
forlade  det  hellige  Indelukke,  i  hvilket  Kusserne  med  Ærefrygt 
indesluttede  Czarerne  i  deres  Barndom.  Han  maatte  kun 
vise  sig  for  Folket  ved  sjeldne  og  hoitidelige  Leiligheder; 
men  trods  denne  Afsondrethed,  hvori  han  blev  holdt  langt 
fra  Folkets  Blikke  og  Opmærksomhed,  blev  han  dog  snart 
Nationens  Haab.  Man  vidste,  at  han  havde  et  stærkt  krige- 
risk Instinct,  at  han  udfoldede  en  overordentlig  Virksomhed, 
at  han  ikke  legede  med  Tinsoldater,  men  med  Soldater  af 
Kjød  og  Blod,  og  at  han  selv  deeltog  i  disse  krigerske  Lege. 
Han  havde  omgivet  sig  med  jævnaldrende  Kammeratar,  hvem 
han  lod  deeltage  i  sine  -Øvelser.  De  arbeidede  sammen  i  et 
Laboratorium,  lavede  Krudt,  støbte  Kugler,  forsøgte  sig  som 
Fyrværkere  og  baxede  med  de  to  Kanoner.  Prindsens 
første  Legekammerater  vare  ikke  Sønner  af  Bojarer,  men 
Trællebørn,  Sønner  af  Kirkebetjente  eller  af  de  keiserlige 
Falkonerer  og  Staldkarle.  Det  var  først  senere,  at  Sønner 
af  fornemme  Familier  bade  Peter  om  at  blive  o*t)tagne  iblandt 
hans  «Bombaderere»,  som  han  kaldte  denne  Skare  af  Tro- 
faste. Han  afslog  ingen  saadan  Begjæring.  Alle  deres  Lege 
vare  Besværligheder,  alle  gik  efter  en  regelmæssig  Orden. 
Peter  var  den  Første  i  Tjenesten,  enten  han  stod  Vagt  eller 
han  var  paa  Laboratoriet,  og  baade  som  Piberdreng,  Soldat 
og  ved  at  opkaste  Forskandsninger.  Han  sov  under  Telt,  deelte 
sine  Kammeraters  Spise  og  lod  dem  ikke  nogen  Hvile  ved 
Dag  og  ved  Nat.  Intet  Oieblik  var  viet  til  Hvile,  Alt  til 
Arbeide.  Man  kan  endnu  i  Skoven  ved  Preobrashenskoje  see 
Levningerne  af  et  ottekantet  Fort,  der  gjorde  Tjeneste  ved 
Bombaderernes  Kampe  og  Maneuvrer.  Nogle  af  disse  Bom- 
baderere  blev  engang  saaledes  som  Menshikoff*)  Czarens 
Venner,  og  mod  dem  Alle  var  han  aabenhjertig,  velvillig  og 
fordringsløs. 


*)  Menshikoff  var  født  1670  og  hørte  til  Peters  tidligste  Omgangs- 
fæller.  Hen  var  en  Søn  af  en  Officeer  ved  Czarens  Stalde  og  hørte 
til    en    gammel    litthauisk  Adelsfamilie.     Den    saa    meget   udbredte 

I  den  Beretning,  som  den  svenske  Gesandt  Fabrices 
Secretair,  Kæmpfer,  har  skrevet  om  sin  Reise  i  Aaret  1683  til 
Moskau,  fortæller  han  ogsaa  om  en  Audiens  hos  de  unge 
Fyrster.  «De  to  Fyrster  sade  paa  deres  Throne,  og  den 
Yngstes  mærkværdige  Skjønhed  blev  endnu  mere  ieinefaldende 
ved  hans  ædle  Holdning.  Hvergang  Talen  blev  henvendt  til 
ham,  rødmede  han,  saa  at  vi  Alle,  hvis  han  havde  været  en 
Dame  og  ikke  en  Fyrste,  vilde  være  blevne  forelskede  i  ham. 
Da  det  -Øieblik  kom,  da  Czarerne  skulde  reise  sig  for  at 
spørge  til  Kongen  af  Sveriges  Helbred,  gjorde  den  Yngste 
det  saa  hurtigt,  at  Ceremonimesteren  maatte  holde  ham  til- 
bage, til  den  ældre  Broder  var  beredt  til  at  begynde  Sam- 
talen. Kæmpfer  angiver  Peters  Alder  til  sexten  Aar,  medens 
han  dengang  kun  var  elleve  Aar  gammel.  Denne  Feiltagelse 
er  tilgivelig  og  finder  sin  Undskyldning  i  følgende  Yttringer 
af  den  hollandske  Minister  Van  Kellers  Correspondance : 


Fortælling  om,  at  han  var  en  Søn  af  en  Posteibager,  at  han  havde 
frelst  Peters  Liv  under  en  Sammensværgelse  og  andre  lignende 
Eventyr,  skriver  sig  fra  første  Færd  fra  en  lille  Fortælling,  som 
udkom  1710  i  Paris  under  Titlen:  «Le  Prince  Kouchimen«,  en 
tatarisk  Historie.  Kouchimen  er  et  Anagram  af  Menshikoff.  Bogen 
er  skreven  i  Smag  med  Madame  Scuderys  Romaner,  og  alle  Navne 
ere  mere  eller  mindre  tydelige  Omskrivninger  af  Navne  fra  Peter 
den  Stores  Hof.  Peter  selv  kaldes  saaledes  Kam  Prinador,  Moskau 
er  Byen  Samarkand,  Lefort  bliver  Dubord  o.  s.  v.  Forfatteren  kal- 
der sig  selv  første  Ingenieur  hos  Kam  og  siger,  at  han  har  tjent 
flere  Aar  sammen  med  Kouchimen.  Efter  Posselts  Oplysninger 
maa  man  antage,  at  den  hidtil  ukjendte  Forfatter  af  denne  Even- 
tyrbog er  en  fransk  Officeer,  Joseph  Gaspard  Lambert,  som  gav 
sig  ud  for  Ingenieur  og  i  nogle  Aar  gjorde  Tjeneste  i  Peters  Hær, 
hvorfra  han  deserterede  1706.  Det  er  denne  og  lignende  upaa- 
lidelige  Beretninger  og  Haandskrifter,  som  Voltaire  benyttede  til  sin 
Levnetsbeskrivelse:  « Peter  den  Store«,  uagtet  den  russiske  Regje- 
ring  havde  forsynet  ham  med  officielle  Underretninger,  og  disse 
Fortællinger  gaae  stadigt  igjen,  f.  Ex.  hos  Raumer  i  hans  Europas 
Historie  fra  det  femtende  Aarhundrede  og  i  Pelz:  Geschichte  Peter 
des  Grossen.     Lpz.  1848. 

« Peter  er  af  høi  Væxt  og  ædel  Holdning.  Han  har  en 
gjennemtrængende  Forstand,  forstaaer  at  vinde  Enhvers  Vel- 
villie  og  har  en  udpræget  Forkj ærlighed  for  Krigsvæsenet. 
Man  venter  derfor  krigerske  Bedrifter  af  ham  og  forudseer 
den  Dag,   da  Tatarerne  endelig  ville  blive  holdte  i  Tømme«. 

Som  vi  nu  have  seet,  var  det  Peter  selv,  der  havde  givet 
sig  denne  paa  een  Gang  praktiske  og  militaire  Opdragelse.  Til 
sit  sextende  Aar  havde  han  ikke  staaet  i  andre  Forbindelser 
med  de  Fremmede,  end  at  han  havde  bedt  Gordon  om  nogle 
Infanterister  for  at  indexercere  sine  Bombaderere.  Gordon 
havde  sendt  ham  nogle  Folk  tilligemed  fem  Pibere  og  fire 
Trommeslagere.  Den  Uvidenhed,  i  hvilken  Peter  hidtil  havde 
levet,  havde  forhindret  ham  i  at  søge  andro  Kundskaber, 
hvorom  han  ikke  havde  nogen  Anelse.  Den  første  Vækkelse, 
som  hans  Aand  fik  fra  denne  Kant,  maa  tilskrives  Fyrst  Ja- 
cob Dolgorouki,  der  havde  været  russisk  Gesandt  i  England, 
Frankrig  og  Holland  og  nu  ved  sin  Tilbagekomst  i  Aaret 
1688  fortalte  den  unge  Czar  Alt,  hvad  han  havde  seet,  især 
i  Holland.  Han  havde  medbragt  en  Gjenstand,  som  i  høi 
Grad  pirrede  Peters  Nysgjerrighed.  Det  var  et  meget  simpelt 
Astrolabium,  som  endnu  den  Dag  i  Dag  gjemmes  paa  det 
keiserlige  Bibliothek  i  St.  Petersborg.  Det  fremkaldte  talløse 
Spørgsmaal,  og  man  maatte  see  at  finde  En,  som  kunde  forklare 
dette  Instrument  for  ham.  Man  fandt  en  Fremmed  ved  Navn 
Timmerman,  som  gav  den  ønskede  Forklaring.  Peter  vilde 
nu  ikke  mere  skilles  fra  ham ;  i  en  Alder  af  sexten  Aar  lærte 
Peter  Arithmetik,  Geometri,  dernæst  Befæstningskunst  og 
Artillerividenskab  af  Timmerman.  Man  har  endnu  Forelæs- 
ningshefterne,  som  vise  det.  Den  theoretiske  Underviisning 
vexlede  med  praktiske  øvelser  i  Laboratoriet,  i  aaben  Mark 
og  i  Fæstningen. 

I  det  samme  Aar  1688  indtraf  en  anden  Begivenhed, 
som  Peter  tilskrev  en  lignende  Vigtighed  for  sin  Udvikling. 
Han  fandt  en  lille  Seilbaad  af  engelsk  Bygning  og  med  Kjøl 
i  en  Landsby  nogle  Miil  fra  Moskau.      Ved  Synet  af  denne 

Baad  paatrængte  sig  det  Sp^rgsmaal:  «Er  det  sandt,  at  denne 
Baad  kan  seile  baade  med  og  mod  Vinden  >».  Det  forekom 
Peter  umuligt;  man  maatte  prøve  det.  Baaden  blev  altsaa 
bragt  hen  til  Jausa,  og  en  hollandsk  Snedker  gjorde  den  i 
Stand;  da  Jausa  var  altfor  smal,  bragte  man  Baaden  til  Soen 
Pereaslaw.  Dette  gav  Anledning  til  en  forøget  Virksomhed. 
Peter  maatte  snart  have  større  Skibe,  han  maatte  have  en 
Flaade.    Saaledes  kom  den  russiske  Flaade  til  Verden. 

Det  følgende  Aar  ægtede  Peter,  før  han  endnu  havde 
fyldt  sit  syttende  Aar,  Eudoxia  Feodorovna  Lapuchin  af  Fa- 
milien Naryskin.  Ægteskabet  blev  indgaaet  i  al  Stilhed  paa 
den  Tid,  da  alle  Ruslands  Stridskræfter  marscherede  mod 
Syd  for  snart  at  lide  de  Nederlag,  som  vi  ovenfor  omtalte. 
Den  20de  Mai  fyldte  Peter  sit  syttende  Aar  og  var  altsaa 
myndig.  For  at  betyde  Prindsesse  Sophie,  at  hendes  Re- 
gentskabs Tid  var  forbi,  greb  han  en  Leilighed,  da  en  høi- 
tidelig  Procession  fandt  Sted.  Processionen  endte  i  Dom- 
kirken, og  han  opfordrede  forud  sin  Søster  til  ikke  at  indfinde 
sig  her  som  Regentinde,  men  at  nøies  med  den  hende  til- 
kommende Rang.  Da  Prindsessen  imidlertid  ikke  havde  lagt 
nogen  Vægt  herpaa,  men  indtog  sin  sædvanlige  Plads  under 
Ceremonien,  udbrød  Peter:  «Der  er  ikke  Din  Plads«,  men  da 
hun  ikke  desto  mindre  blev  rolig  siddende,  forlod  han  Kirken 
med  sin  Hustru,  sin  Moder  og  sine  Tilhængere  og  trak  sig 
tilbage  til  Préobrashenskoje. 

De  sørgeligste  Efterretninger  om  Felttoget  til  Krim  gik 
alt  fra  Mund  til  Mund,  og  snart  aabenbaredes  Ulykken  i  sit 
hele  Omfang.  Da  Regentinden  nu  istedenfor  at  straffe  de 
uduelige  Feltherrer  endog  havde  belønnet  dem,  vægrede  Peter 
sig  ved  at  give  dem  Audiens.  Hans  Søster  Sophie  havde 
for  syv  Aar  siden  banet  sig  Vei  til  Magten  gjennem  Strømme 
af  Blod.  Hun  tog  heller  ikke  nu  i  Betænkning  at  holde  sig 
paa  Thronen  ved  de  samme  Midler,  men  befalede  Strelitzerne 
at  marschere  til  Préobrashenskoje  og  hugge  Peter  og  hans 
Familie  ned.   Efterretningen  herom  naaede  Peter  ved  Nattetid. 

Den  unge  Czar  fik  kun  Tid  til  at  tage  sine  Støvler  paa, 
kastede  sig  paa  en  Hest  og  flygtede  ind  i  den  nærliggende 
Skov,  hvorhen  man  bragte  ham  hans  Klæder.  Uden  at  spilde 
et  øieblik  naaede  han  Klosteret  i  Troitzk,  hvor  han  ankom 
den  8de  August  om  Morgenen  Klokken  sex. 

Fuldstændig  udmattet  kastede  han  sig  paa  en  Stol  og 
brød  ud  i  en  Strøm  af  Taarer;  men  han  fattede  sig  dog 
snart  igjen,  da  han  saae  Patriarchen  Joachim  velsigne  hans 
Sag,  og  da  de  trofaste  Bombaderere  ankom  ud  paa  Aftenen. 
Paa  Regentindens  Befaling  om  at  vende  tilbage  til  Moskau 
svarede  han  med  en  Ordre  til  Strelitzerne  og  Linieregimen- 
terne om  den  20de  August  at  indfinde  sig  ved  Troitzk.  En  lig- 
nende streng  Befaling  blev  stillet  til  Bojarerne,  medens  de 
fremmede  Officerer  fra  Sloboda  bleve  opfordrede  til  at  samles 
om  hans  Person.  De  toge  strax  med  Gordon  i  Spidsen  deres 
Beslutning,  marscherede  den  hele  Nat  og  ankom  den  næste 
Dag  Klokken  elleve.  Deres  Opførsel  afgjorde  Sagen.  Prind- 
sesse  Sophie  havde  ingen  anden  Udvei  end  at  begive  sig  til 
sin  Broder,  som  dog  afslog  at  mødes  med  hende  og  forviste 
hende  til  et  Nonnekloster  i  Moskau,  uden  dog  at  tvinge  hende 
til  at  tage  Sløret.  Hendes  Yndling  Golizyn  blev  forviist  til 
Kola  ved  det  hvide  Hav,  og  Peter  blev  anerkjendt  som  Ene- 
hersker i  hele  det  udstrakte  Rige;  Ivan  beholdt  blot  Navnet 
Czar,  men  deeltog  iøvrigt  ikke  i  Regjeringen. 


IV. 

Lige  til  sin  Thronbestigelse  havde  Czar  Peter  levet  et 
jævnt  Familieliv  midt  i  Naturens  Skjød,  fjernt  fra  Kremls 
Luxus  og  uden  at  generes  af  Hoffolk  og  et  trykkende  Cere- 
moniel. En  af  hans  første  Regjeringshandlinger  var  at  befale 
en  Undersøgelse  af  det  sidste  Felttog.  Han  vidste  alt,  at 
Generalerne  ikke  havde  nogen  Idee  om  en  Beleiring  eller  om 
Ingenieurvidenskab ,  og  at  blot  de  Fremmede  havde  Begreb 
om  Disciplin. 

Hans  første  Ministre  bleve,  som  man  fortæller,  ud- 
valgte af  hans  Opdrager,  Boris  Golizyn.  De  vare  aldeles 
indskrænkede  Personer,  soln  ikke  kunde  forstaae,  at  Rusland 
kunde  regjeres  paa  nogen  anden  Maade  end  den,  hvorpaa  det 
altid  var  bleven  regjeret.  De  bekræftede  de  ældre  For- 
holdsregler om  at  lukke  Riget  for  Fremmede  og  befalede 
Postbestyrelsen  at  holde  nøiagtigt  Opsyn  med  ethvert  Brev, 
som  var  bestemt  til  at  passere  Grændsen.  Imidlertid  var 
Patriarchen  Joachim  død,  og  til  den  høie  Værdighed  var  der 
to  Concurrenter,  som  hver  repræsenterede  en  forskjellig  Ret- 
ning. Den  ene,  som  var  en  dannet  Mand,  blev  støttet  af 
Czaren;  den  anden  blev  støttet  af  Ivan,  Dronningmoderen  og 
en  talrig  Geistlighed.  Den  sidste  blev  valgt.  De  Indven- 
dinger, som  man  gjorde  mod  hans  Medansøger,  fortjene  at 
fremhæves.  Han  havde  altfor  udstrakte  Kundskaber;  han 
talte  barbariske  Sprog  som  Latin,  Italiensk  og  Fransk;  man 
kunde  følgelig  befrygte,  at  han  vilde  vise  sig  gunstig  mod 
Kjætteriet.  Hans  Skjæg  havde  dernæst  ikke  en  Længde,  som 
det  sømmede  sig  for  en  Patriarch.  Man  lagde  til,  at  han 
havde  trodset  en  gammel  og  ærværdig  Skik  ved  at  lade  sin 
Kudsk  sidde  paa  en  Buk  og  ikke  paa  Hestene. 

Peter  forglemte  ikke  den  Fornærmelse,  som  han  havde 
lidt  ved  denne  Leilighed,  og  i  det  Hele  taget  var  det,  som 
foregik  for  hans  -Oine,  ikke  af  den  Natur,  at  det  kunde  be- 
hage ham.  Man  forudsaae  ogsaa  i  Almindelighed,  at  han  en 
Dag  selv  vilde  gribe  Regjeringens  Tøiler,  og  at  Sagerne  saa 
vilde  faae  en  anden  Gænge;  Boris  Golizyn  havde  alt  givet 
ham  et  Exempel  ved  at  besøge  de  Fremmede  i  Sloboda;  nu 
traadte  Peter  selv  i  nærmere  Berøring  med  dem.  Den  30te 
April  1690  kunde  Gordon  skrive  i  sin  Dagbog:  «Idag  har 
Hs.  Majestæt  med  sine  fornemste  Hoffolk  spiist  til  Middag 
hos  mig  og  moret  sig  godt«.  Snart  derpaa  besøgte  Peter 
ogsaa  den  hollandske,  den  svenske  og  den  danske  Minister. 
I  deres  Huse  fandt  han  Beqvemmeligheder,  som  man  den- 
gang ikke  fandt  i  nogen  høi  Grad  i  de  russiske  Huse,  der 

stadigt  bleve  hærgede  af  Ildebrande.  Kæmpfer  har  givet  os 
en  Beretning  om  en  Middag  hos  Regentindens  Minister,  Was- 
silius  Golizyn.  »Retterne  bleve  satte  frem  en  for  en.  Boja- 
rerne  og  de  Fornemste  betjente  sig  først,  derpaa  lod  man 
Retterne  gaae  til  den  ringere  Adel,  og  disse  lode  dem  gaae 
til  Resten  af  Gjæsterne.  Fadene  vare  af  Tin,  Bojarens  og 
hans  Sons  Skeer  vare  af  Salv,  vore  vare  af  Træ.  Imellem 
Retterne  drak  man  -01,  Brændeviin  og  til  Slutning  Mjød. 
Den  forste  Ret  var  et  ukogt  Bedehoved,  anrettet  i  Eddike; 
Efterretterne  vare  Kirsebær  og  Meloner.  Man  havde  ikke 
sparet  paa  Log.  Under  hele  Maaltidet  fremførte  vor  Værts 
Søn  ikke  et  Ord,  men  af  og  til  hørte  vi  ham  udstøde  et 
Suk,  nynne  en  Vise  eller  brumme  gjennem  Næsen;  hans 
Fader  gav  ham  et  Vink  om  at  lade  være  hermed.  Blandt 
dem,  som  vartede  os  op  og  senere  satte  sig  for  Bordenden 
og  spiste  vore  Levninger,  var  ogsaa  en  tatarisk  Fyrste  af 
høi  Rang)). 

Det  gik  ganske  anderledes  til  ved  Gilderne  i  Sloboda. 
Peter  fandt  her  livlige  Samtaler  og  Adspredelser  og  kunde 
her  tilfredsstille  sin  Tørst  efter  Kundskaber.  Man  talte  hyppigt 
om  Handel  og  Politik.  Den  berømte  Borgemester  V^ittsen 
fra  Amsterdam  havde  nylig  foretaget  en  Reise  i  det  nordlige 
Asien;  han  havde  udgivet  en  Reiseberetning  herom  og  dedi- 
cerede den  anden  Udgave*)  til  Peter  den  Store.  Wittsen  henledte 
allerede  dengang  Peters  Opmærksomhed  paa  Persien,  Tatariet 
og  China;  efter  hans  Opfordring  besluttede  man  en  Un- 
dersøgelse, og  en  Kjøbmand,  Isbrand  Ydes,  reiste  til  det 
yderste  Østen.  Som  vi  have  fortalt,  var  det  i  Reglen  den 
hollandske  Gesandt,  Van  Keller,  som  først  fik  nye  Efterret- 
ninger fra  Vesten.  Indeholdt  hans  Depescher  en  Beretning 
om  en  Seir  af  Wilhelm  af  Oranien,  opfordrede  Peter  de  Til- 
stedeværende til  at  reise  sig  og  med  fyldte  Bægere  at  drikke 


*)  Nord  en  Oost  Tartarje.     Amsterdam  1692. 


384  Peter  den  Store  og  Admiral  Lefort. 

en  Skaal  for  Wilhelm  III;    han  kunde  ønske,  sagde  han,  at 
gjøre  et  Felttog  under  denne  Fyrste  mod  Ludvig  XIV. 

Sædvanlig  slog  Peter  sig  til  Ro  hos  sine  Gjæster  med 
hele  sit  Hof,  et  Følge  paa  mindst  hundrede  høie  Herrer. 
Besøget  gik  for  sig  under  en  støiende  Musik  af  Trompeter  og 
Pauker.  Det  varede  ofte  fireogtyve  Timer  eller  længere. 
Dagen  efter,  at  Van  Keller  havde  havt  den  Ære  at  have 
Czaren  ved  sit  Taffel,  skyndte  han  sig  med  at  skrive  til 
Generalstaterne:  «Hele  Byen  veed,  at  Deres  Høiheders  Tjener 
har  med  Glasset  i  Haanden  paa  hollandsk  Viis  modtaget 
Hs.  Majestæt  Czaren.  Jeg  er  glad  over,  at  dette  uundgaae- 
lige  Uveir  er  forbi,  og  at  Hs.  Majestæt  fornøiet  har  forladt 
migw.  Den  3die  September  1690  havde  Czaren  budt  sig  til 
Gjæst  hos  Generalmajor  Lefort. 


Da  Peter  saaledes  første  Gang  tog  Plads  ved  Leforts 
Taffel,  var  denne  35  Aar  gammel.  Han  var  velskabt  og 
havde  en  utvungen  Holdning,  et  aabent  Ansigt,  udtryksfulde 
øine  og  et  smukt  Hoved.  Hans  ædle  og  fine  Manerer  vakte 
paa  een  Gang  Sympathi  og  Respect.  Han  var  baade  smidig  og 
kraftig,  taalte  med  Lethed  de  største  legemlige  Anstrengelser 
og  udmærkede  sig  i  lige  høi  Grad  ved  Tæmning  af  vilde 
Heste,  i  Dands,  Jagt  og  Skydning.  Han  var  ikke  blot  en 
tapper  Soldat,  men  forstod  sig  ogsaa  paa  Krigsvæsenet  og 
var  bleven  udnævnt  til  Generalmajor  paa  Grund  af  de  Tjene- 
ster, han  havde  udviist  under  det  sidste  krimske  Felttog.  Han 
var  en  søgt  Omgangsfælle,  da  han  var  sanddru,  velvillig  og 
taktfuld,  samtidigt  baade  livlig  og  underholdende.  Han  havde 
med  Lethed  lært  og  talte  til  Fuldkommenhed  Italiensk,  Hol- 
landsk, Engelsk,  Tydsk  og  Russisk. 

Han  var  meget  religieus,  men  da  han  stadigt  maatte 
snoe  sig  frem  gjennem  Vanskeligheder,  undgik  han  at  indlade 
sig  paa  de  omtvistede  Punkter  mellem  de  forskjellige  Troes- 

bekjendelser.  Selv  holdt  han  sig  vel  til  den  calvinske  Lære, 
men  da  alle  hans  Omgivelser,  Kone,  Svigermoder,  Bockhoven,. 
Gordon  o.  s.v.,  vare  ivrige  Katholiker  og  stode  i  Forbindelse  med 
Jesuiterne,  og  han  selv  lagde  Vægt  paa  at  vedligeholde  sin  gode 
Forstaaelse  med  dem,  fremhævede  han  væsentligt  kun  det 
fælles  Christelige.  Paa  samme  Maade  forholdt  han  sig  med 
sine  politiske  Anskuelser.  Han  vedblev  selv  at  være  en  tro 
Tilhænger  af  de  republikanske  Grundsætninger,  i  hvilke  han 
var  opdraget,  men  forstod  vel,  at  de  forskjellige  Folks  Regje- 
ringsformer  maae  rette  sig  efter  deres  Udviklingstrin.  «Han 
er  begavet  med  en  høi  Forstand«,  siger  den  danske  Gesandt 
Butenant  om  ham,  »og  er  en  sand  Schweizer  i  Ærlighed  og 
Mod.  Han  er  ogsaa  tapper  i  at  drikke,  men  ligesom  Ingen 
nogensinde  med  Glasset  i  Haanden  har  seet  ham  beseiret, 
saaledes  har  jeg  altid  seet  ham  være  Herre  over  sig  selv. 
Drik,  siger  et  russisk  Ordsprog,  men  saaledes  at  Du  aldrig 
taber  Bevidstheden  om,  hvad  Du  gjør». 

Det  Huus,  i  hvilket  Lefort  modtog  sin  Herre,  var  rum- 
meligt og  udstyret  med  fransk  Elegance. 

Efter  Maaltidet  begave  Gjæsterne  sig  til  Préobrashenskoje, 
hvor  de  overværede  Maneuvrerne.  Peter  forlod  Lefort  med 
Løftet  om  at  gjentage  sit  Besøg.  Han  besøgte  ham  ogsaa 
igjen  den  16de  October  og  senere  oftere.  Han  tilbragte  hele 
Dagen  hos  sin  Gjæst  og  underholdt  sig  hyppigt  hele  Natten 
igjennem  med  ham.  Han  længtes  efter  et  fortroligt  Venskab 
og  havde  nu  endelig  fundet  en  Mand,  til  hvem  han  følte, 
at  han  kunde  hengive  sig  ,heelt  og  holdent.  Allerede  den  6te 
Januar  1691  skriver  Butenant:  « Lefort  besidder  vor  ædle 
Monarks  Gunst  og  alle  vore  Stormænds  Venskab.  Han 
vil  ikke  mere  reise  bort,  thi  en  Fyrste  vil,  at  hans  Hen- 
givenhed skal  betales  med  Erkjendtlighed  og  de  største  Tro- 
skabsbeviser». 

Peter  havde  i  sin  Ven  fundet  en  dannet  Mand,  som 
kunde  belære  hans  Uerfarenhed,  som  havde  Aandsfriskhed  nok 
til  at  kunne  slutte   sig  til  ham,   et  freidigt  Mod  til  at  gaae 

ind  paa  hans  Planer  og  Handlekraft  til  at  følge  liam  paa 
alle  disse  nye,  ubanede  Veie.  Peter  hengav  sig  heller  ikke 
blot  halvt,  men  skjænkede  ham  sit  hele  Venskab  og  sin  Tillid. 
Han  gjorde  ham  til  Raad giver  og  Medarbeider  ved  alle  sine 
Foretagender;  snart  vilde  han  have  ham  uafbrudt  om  sig. 
Saaledes  aabenbarede  Forsynets  Veie  sig  for  Lefort.  Som 
han  længe  havde  anet,  saae  han  sig  nu  kaldet  til  at  deeltage 
i  et  Værk  af  stor  historisk  Betydning. 

Det  russiske  Folk,  som  han  skulde  hjælpe  til  at  gjenføde, 
var  uvidende,  havde  Afsky  for  Arbeidet  og  fandt  sig  med 
Glæde  i  de  Lænker,  som  det  saa  længe  var  vant  til  at  bære. 
Det  Værk,  som  skulde  fremmes,  var  altsaa  ligesaa  meget 
moralsk,  som  det  var  politisk.  Det  var  en  heel  Omvæltning, 
et  Kæmpeværk,  som  Peter  havde  besluttet  at  fuldføre  uden 
at  ane,  at  det  omtrent  var  ligesaa  let  at  løfte  Bjerge  eller 
at  standse  Floderne  i  deres  Løb.  Man  meente  dog,  at  han 
vilde  have  Held  med  sig.  I  sin  Brevvexling  med  Generalstaterne 
kaldte  Van  Keller  ham  allerede  «vor  Heros,  den  store  Czar», 
og  Gordon  tager  ikke  i  Betænkning  at  kalde  ham  Peter  den 
Store.  Alle  kaldte  ham  Rigets  første  Arbeider.  Han 
skyede  intet  Arbeide,  ingen  Maie;  han  tog  fat  paa  Stort  og 
Smaat  med  samme  Lyst.  Shakspeares  Ord:  «Hans  Sjæls 
Glæde  bestaaer  i  Virksomhed",  passer  fuldstændigt  paa  ham, 
om  hvem  Posselt  træffende  siger:  «I  Handlekraft  laa  hans  Geni, 
(im  Thatendrange  war  sein  Genie).  Tanken  var  for  Peter 
kun  en  Begyndelse  til  Handling.  Saaledes  bøiede  han  ogsaa 
Mennesker  og  Ting  efter  sin  Villie;,og  omformede  det  fuld- 
stændigt asiatiske  Rusland  til  en  europæisk  Stat.  Derfor 
kunde  Napoleon  i  Aaret  1812  i  Kreml  sige  om  ham:  «Peter 
den  Store,  denne  Mand,  der  var  af  Granit  som  Kremls  Grund- 
stene, har  grundet  Ruslands  Civilisation  og  den  russiske 
Overvægt  over  Europa».  «Det  er  ham,  som  endnu  et  Aar- 
hundrede  efter  sin  Død  tvinger  os  til  dette  forfærdelige  Tog»., 
tilføiede  den  franske  Keiser,  idet  han  sigtede  til  "Peter  den 
Stores  Testamente«)  et  fransk  apokrypht  Værk  fra  samme  Aar. 

Naar  man  har  et  fast  Maal,  findes  Midlerne  ogsaa.  Forsynet 
lod  Peter  træffe  paa  retskafne,  virksomme  og  forstandige 
Mænd.  For  at  udføre  sine  Tanker  troede  Peter  rigtignok,  at 
han  var  nødt  til  at  gaae  frem  paa  russisk  Viis,  saameget 
mere  som  disse  Tanker  gik  over  hans  Folks  Fatteevne. 
Overbeviist  om  at  ville  noget  Stort  fulgte  han  kun  sine  egne 
Tanker.  Det  Fremmede  elskede  han  ikke  for  det  Fremmedes 
Skyld,  men  kun  for  Dannelsens  Skyld,  og  da  hans  Instincter 
og  Meninger  ikke  vare  anti-russiske ,  kostede  det  ham  ikke 
nogen  synderlig  Smerte  under  Udførelsen  af  sine  Planer  at 
gaae  frem  paa  Moskovitisk,  om  han  end  vel  kunde  have 
foretrukket  at  virke  paa  en  anden  Maade.  Saaledes  udbrød 
han,  da  Vanskelighederne  ved  hans  Planer  viste  sig:  «Jeg 
vilde  give  Halvdelen  af  mit  Rige  for  at  kunne  lære  at  styre 
den  anden  Halvdeel«).  Han  var  saaledes  vel  en  Søn  af  sin 
Tid  og  sit  Folk;  men  var  det  ham  end  ikke  givet  at  grund- 
lægge det  i  og  for  sig  Bedste,  gik  han  dog  med  faste  og 
kraftige  Skridt  frem  ad  den  Vei,  som  han  holdt  for  den 
bedst  mulige. 


VI. 

Peter  pleiede  to  eller  tre  Gange  om  Ugen  at  spise  til 
Middag  hos  Lefort.  Som  oftest  bar  han  ved  disse  Leiligheder 
en  fransk  Dragt  ligesom  hans  Ven.  Hvis  der  blot  havde 
været  større  Plads,  kunde  Czaren  have  ønsket  at  samle  om 
sig  ikke  blot  Slobodas  Fornemme,  men  ogsaa  sine  Bombaderer 
og  Boj  årer,  og  ikke  blot  sine  hengivne  Venner,  men  ogsaa 
dem,  der  ikke  kunde  forstaae  ham  og  derfor  hadede  ham. 
Peters  Compagni,  hans  Bombaderer,  hans  Potjeschnije,  som 
han  kaldte  dem,  stode  endnu  paa  samme  Fod  med  ham  som 
i  Préobrashenskoje.  De  sagde  Du  til  ham,  de  vare  hans  Ven- 
ner og  Adjudanter;  de  vare  ham  i  Et  og  Alt  hengivne.  Om 
Natten  vaagede  Nogle  i  Nærheden  af  hans  Soveværelse,  An- 
dre holdt  Vagt  omkring  ham.      I  Felten  skulde  de  sørge  for 

Levnetsmidler,  Qvarteer  o.  s.  v.  og  optegne  de  vigtigste  Krigstil- 
dragelser  i  en  Dagbog.  Deres  Antal  var  mellem  250  og  300. 
Peter  fattede  tilsidst  den  Plan,  at  de  skulde  samles  i  en  og 
samme  Sal  og  omgaaes  med  hans  Hofmænd  og  med  Udlæn- 
dingene; han  ønskede  at  see  sine  Russere  sammensmeltede 
med  disse  Udlændinge.  Denne  Sal  skulde  udstyres  med  Smag 
og  maatte  end  ydermere  være  saa  stor,  at  der  ogsaa  kunde 
være  Damer  tilstede,  for  at  man  af  og  til  kunde  faae  sig  en 
Dands.  Lefort  var  imidlertid  den  Eneste,  som  kunde  opfylde 
hans  ønsker;  han  alene  havde  den  fornødne  Skjønhedssands ; 
han  alene  var  i  Almindelighed  saa  afholdt  og  havde  al  den 
Tact,  som  var  fornøden,  for  at  et  saa  broget  Selskab  uden 
Rivninger  kunde  samles  om  Czarens  Person.  Lefort  maatte 
altsaa  lade  opføre  en  saadan  Sal,  hvis  Omkostninger  Peter 
bestred. 

De  havde  i  Begyndelsen  havt  i  Sinde  at  opføre  et  Steen- 
huus,  men  da  dette  vilde  have  krævet  for  lang  Tid,  byggede 
man  det  af  Træ.  Det  kunde  rumme  femten  Hundrede  Per- 
soner. Man  sparede  hverken  paa  Forgyldning,  rige  Tapeter 
eller  udskaarne  Arbeider.  Lefort  fik  et  passende  Antal  Tjenere; 
en  Deel  af  dem  vare  Trælle,  hvem  han  skjænkede  Friheden. 
Han  fik  tolv  Gardister  som  Vagt  for  sine  Døre;  han  fik 
prægtige  Vogne  og  tredive  af  de  bedste  Heste  fra  Czarens 
Stalde.  Der  blev  gravet  Damme  i  hans  Have,  og  han  fik 
vilde  Dyr  i  sin  Park.  Den  Dag,  da  man  i  Moskau  indviede 
« Salon  Lefort »,  blev  hans  Søsterdatter  Burlamachi  gift  i  Genf. 
Denne  Familiefest  skulde  vare  i  tre  Dage;  ogsaa  i  Moskau 
varede  Indvielsesfestlighederne  med  Gjæstebud,  Bal  og  andre 
Forlystelser  tre  Dage  itræk.  Man  drak  det  unge  Ægtepars 
Skaal.  To  Skaaler  bleve  altid  optagne  med  særlig  Velvillie 
ved  Peter  den  Stores  Hof,  den  ene  for  V^ilhelm  HI  af  Ora- 
niens  Vaabenlykke,  den  anden  for  de  høie  Herrer  i  Genf; 
disse  to  Skaaler  bleve  ogsaa  nu  udbragte  under  stormende 
Jubelraab  og  hilste  med  Trompetstød,  Artillerisalver  og  præg- 
tige Raketfyrværkerier. 

Lefort  skyndte  sig  med  at  skrive  en  Beretning  om  disse 
Fester  til  sin  Moder:  «Den  ene  Halvdeel  af  Gjæsterne  sover, 
medens  den  anden  dandser,  og  jeg  maa  uafbrudt  opfylde  mit 
Hverv  som  Vært  og  Hofmarschal.  Jeg  befinder  mig,  Gud 
skee  Lov,  vel;  men  jeg  vilde  blive  syg,  naar  man  blot  gav 
mig  Stunder  dertil;  thi  Majestæterne  give  mig  saa  Meget 
at  bestille,  at  jeg  i  24  Timer  kun  har  kunnet  faae  et  Par 
Timers  Søvn.  Jeg  har  sædvanligviis  et  saa  stort  Antal  Folk 
under  min  Befaling,  at  mine  Værelser  altid  ere  opfyldte,  naar 
jeg  er  hjemme.  Snart  kommer  man  med  Klager,  snart  er 
det  Visiter,  som  Officererne  fra  Sloboda  aflægge  mig.  Det 
vilde  kræve  altfor  lang  Tid,  min  hoitagtede  Moder,  hvis  jeg 
vilde  indlade  mig  paa  Enkeltheder ;  jeg  indskrænker  mig  derfor 
til  at  sige,  at  jeg  er  overordentlig  afholdt  af  begge  Majestæ- 
terne, og  at  Alt,  hvad  jeg  ønsker,  staaer  til  min  Raadighed. 
Czaren  er  den  braveste  og  ædleste  Monark,  som  findes  i 
Verden »). 

Senere  hen  skriver  Lefort  følgende  Brev  til  sin  Broder, 
Raadsherren:  «Jeg  kan  forsikkre  Dig,  at  jeg  ikke  vil  slippe 
med  en  Udgift  paa  mindre  end  femten  Tusinde  Daler.  Jeg 
har  for  øieblikket  Vine  i  min  Kjælder  for  mere  end  tre 
Tusinde  Daler,  og  dog  ville  mine  Tønder  være  tømte,  før 
tre  Maaneder  ere  omme.  Det  er  umuligt  at  forhindre  ød- 
selheder, ellers  kunde  man  alene  derved  skabe  sig  en  Formue. 
Gilderne  begynde  tidligt,  man  drikker  Meget,  og  hos  mig  kun 
Viin,  ikke  Brændeviin.  Jeg  søger  dog  at  holde  mine  Gjæster 
fra  altfor  udelukkende  at  dyrke  Bacchus  ved  forskjellige  Ad- 
spredelser som  Skydeøvelser,  Keglespil,  Illuminationer  og 
Fyrværkerier.     De  mere  Alvorlige  tale   om  Forretninger . . .  •> . 

«Jeg  har  modtaget  de  meest  overordentlige  Naadesbevis- 
ninger  af  Majestæterne,  og  uden  at  rose  mig  selv  kan  jeg 
sige,  at  ingen  Fremmed  nogensinde  har  staaet  i  saa  høi 
Yndest  i  dette  Land.  Jeg  giver  imidlertid  Forsynet  al  Æren 
herfor;  Gud  vil  i  sin  store  Barmhjertighed  ikke  forglemme 
den,    som    fremfor  Alt  søger  at  tjene  ham.     Hvis  det  var 

muligt,  vilde  jeg  søge  at  gjøre  det  i  høiere  Grad  end  før. 
Du  kan  være  overbeviist  om,  kjære  Broder,  at  jeg  i  min 
Ungdom  har  nydt  Fornoielser  nok;  men  jeg  har  for  Tiden 
ikke  mere  end  et  Par  Timer  tilovers,  i  hvilke  jeg  ganske  kan 
hengive  mig  til  Herren;  thi  overalt,  hvor  jeg  færdes,  hviler 
Alt  paa  mig ». 

"Jeg  har  dog  altid  Tid  nok  tilovers  for  at  angre  mange 
Ting;  jeg  har  imidlertid  lært  at  leve  et  retskaffent  Liv,  og 
jeg  ønsker  stadigt  at  kunne  øve  mig  mere  og  mere  deri. 
Skjøndt  hele  Landet  og  Folk  af  de  meest  forskjellige  Natio- 
naliteter agte  mig,  lader  jeg  mig  dog  ikke  dysse  i  Søvn  ved 
et  godt  Omdømme,  men  søger  tvertimod  hver  Dag  yderligere 
at  vinde  gode  Mennesker  for  mig.  Kort  sagt,  min  kjære 
Broder,  jeg  beder  Dig  troe,  at  Guds  Naade  er  med  mig. 
Skjøndt  jeg  ofte  har  stødt  den  fra  mig,  er  den  dog  stærkere 
end  jeg,  og  jeg  vil  aldrig  kunne  glemme  dens  Velgjer- 
ninger ..,.». 

Amsterdams  Borgemester  Wittsen,  som  var  godt  under- 
rettet om  x\lt  af  sine  Hollændere,  skriver  følgende  Linier  til 
Kaadsherre  Lefort:  « Intet  skeer  i  Moskau  uden  deres  Bro- 
ders Raad,  eller  uden  at  han  tager  Deel  i  det.  Han  befaler 
aldeles  uindskrænket  over  tyve  Tusinde  Mand.  Han  vilde 
være  istand  til  at  erhverve  sig  de  største  Rigdomme,  hvis 
han  ikke  var  ædelmodig  og  retskaffen  og  følgelig  kun  lægger 
Vind  paa  at  vise  sig  den  Plads  værdig,  som  han  beklæder 
med  saa  stor  Dygtighed  efter  deres  Udsagn,  som  have  levet 
i  dette  Land.  Han  er  i  høieste  Grad  afholdt  af  Russerne 
saavel  som  af  de  Fremmede.  Han  er  ubestikkelig  og  under- 
støtter Fyrsten  i  de  Forhold,  som  ere  denne  store  Fyrste 
værdige«. 

I  saadanne  Fester,  som  vi  nylig  have  beskrevet,  hengav 
Peter  sig  undertiden  til  den  meest  ubændige  Morskab.  I 
alle  lidet  dannede  Samfund  spille  Tilnavne  en  stor  Rolle,  og 
Peter  var  ikke  sparsom  med  at  uddele  dem.  Bojaren  Iwan 
Butturlin,  som  hadede  Polakkerne,  kaldte  han:  "Polens  Konge« ; 

Kantsleren  Sotow  udnævnte  han  til  Pave  og  gav  ham  et  heelt 
Hof  af  Cardinaler  og  Sangere;  iblandt  de  Sidste  fungerede 
han  selv.  Den  rige,  fornemme  og  hovmodige  Romodanowski 
havde  trods  sin  Stolthed  dog  blandet  sig  i  det  talrige  og 
brogede  Selskab,  som  samledes  i  Salon  Lefort.  Han  blev  nu 
udnævnt  til  Czar,  Peter  tiltalte  ham  aldrig  uden  at  kalde 
ham  Majestæt  (Welitshestavo),  han  skrev  ham  kun  til  med 
Adressen:  Min  herKonink,  og  undertegnede  sig:  Deres  Tjener 
Peter,  Comondor.  Ved  det  saaledes  omskabte  Hof  gik  Alt  til 
som  i  Karnevalstiden.  Man  hengav  sig  til  alle  mulige  Ud- 
skeielser,  som  kun  kunne  finde  deres  Undskyldning  i  Natio- 
nens Udannethed.  Russerne  havde  af  de  Fremmede  i  Sloboda 
lært  Brugen  af  Masken,  og  Maskerader  bleve  nu  en  Ynd- 
lingsfornøielse  ved  Hoffet.  Russerne  holdt  meget  af  Dverge, 
og  Peter  havde  ikke  mindre  end  fireogtyve,  den  ene  grim- 
mere end  den  anden.  Han  lod  dem  danne  et  Ryttercorps. 
Hans  Yndlingsdvergs  og  hans  Hofnars  Bryllupper  gave  An- 
ledning til  nye  Fester.  Czaren  var  cgsaa  hyppigt  bedt  til 
Fadder  eller  som  Marschal  ved  Festligheder  i  Sloboda,  og 
med  ganske  Hjerte  tog  han  da  Deel  i  de  muntreste  Ture  af 
Bestefaderdandsen. 


VH. 

Alle  disse  Forneielser  og  Festligheder  betegnede  kun  et 
Havblik,  som  gik  forud  for  de  alvorligste  Begivenheder.  Rus- 
land st£)dte  dengang  kun  ved  sin  yderste  nordlige  Grændse 
til  Havet;  i  Czarens  ^ine  var  hans  Rige  kun  en  tung,  ube- 
vægelig Masse,  som  man  maatte  see  at  kalde  til  Liv  og 
Virksomhed.  For  at  naae  dette  Maal  maatte  hans  Rige 
imidlertid  paa  den  ene  Side  grændse  til  Østersøen,  som  vilde 
bringe  det  i  Forbindelse  med  Vesten,  og  paa  den  anden  Side 
til  det  sorte  Hav,  hvor  Muhameds  vantro  Banner  dengang 
endnu  udelukkende  vaiede.  Peter  havde  saaledes  Udsigt  til 
to  store  Krige,    af  hvilke  den  ene  maatte  have  til  Maal  at 

feie  Tatarerne  ud  af  hans  Rige  og  berøve  det  tyrkiske  Rige 
dets  vigtige  Fæstning  Asow  ved  Dons  Munding;  den  anden 
Krig  skulde  fore  til  Erobring  af  Sveriges  -Østersoprovindser, 
hvorhen  Rigets  Hovedstad  da  skulde  flyttes.  Den  Tanke,  som 
fuldstændigst  beskjæftigede  Czaren,  var  dog  ikke  saa  meget 
Udvidelsen  af  Rigets  Grændser  som  snarere  at  bringe  Riget 
i  Forbindelse  med  den  europæiske  Civilisation  og  saaledes 
grundlægge  et  nyt  og  agtet  Rusland,  som  kunde  indtage  sin 
Plads  blandt  Jordens  mest  dannede  Samfund.  For  at  disse 
store  Planer  imidlertid  kunde  have  nogen  Udsigt  til  at  krones 
med  Held,  maatte  han  først  og  fremmest  skabe  en  russisk 
Hær  og  Flaade. 

Vi  have  allerede  ovenfor  gjort  Bekjendtskab  med  de  for- 
skjellige  Bestanddele,  hvoraf  den  russiske  Armee  bestod.  Det 
nationale  Opbud  med  sin  slette  Organisation  og  de  udisci- 
plinerede og  opsætsige  Strelitzer  vare  ikke  tilstrækkelige  til  at 
opnaae  det  fastsatte  Maal.  Man  maatte  raade  Bod  paa  Hærens 
Mangler.  Peter  troede  at  kunne  opnaae  dette  ved  at  skabe  to 
udvalgte  Corps.  Det  ene  paa  sexten  til  tyve  Tusinde  Mand 
kom  udelukkende  til  at  bestaae  af  Grundeiere ;  det  andet  paa 
ti  Tusinde  Mand  havde  en  mere  blandet  Sammensætning ;  men 
begge  Corps  bleve  disciplinerede  og  indovede  af  fremmede 
Officerer.  Den  første  af  disse  Hærafdelinger  blev  stillet 
under  Leforts ,  den  anden  under  Gordons  Commando ; 
begge  bleve  vel  forsynede  med  Artilleri  og  Hestfolk.  Det 
første  Corps's  øvelsesplads  laae  paa  venstre  Bred  af  Floden 
Jausa  ligeoverfor  Leforts  Haver;  Peter  byggede  der  et  Lyst- 
slot, og  snart  reiste  sig  der  en  Forstad,  Sloboda  Lefort,  som 
har  bevaret  sit  Navn  lige  til  vore  Dage.  Paa  dette  Sted 
samlede  Generalen  sine  Officerer  omkring  sig;  her  søgte  han, 
for  at  bruge  hans  egne  Udtryk,  at  « udvikle  alle  Dyder,  at 
anspore  alle  Evner  hos  dem » ;  han  behandlede  sine  Undergivne 
som  Mennesker,  hørte  paa  deres  ønsker  og  Klager  og  gjorde 
sig  med  Varme  til  Tolk  for  deres  Besværinger,  naar  han 
fandt  dem  grundede. 

Det  varede  ikke  længe,  før  Peter  ønskede  at  sætte  sine 
nye  Tropper  paa  Prøve;  han  deelte  dem  i  to  Corps  og  an- 
stillede en  stor  Feltmaneuvre.  Den  ene  Armee  blev  stillet 
under  Butturlins,  den  anden  under  Romodanowskis  Commando; 
Czaren  havde  selv  med  Hjælp  af  en  fremmed  Officeer  lagt 
Planen  til  hele  Maneuvren;  han  indtog  selv  sin  Plads  blandt 
sine  Bom  baderer  og  var  allevegne  tilstede  for  at  lære  sine 
Folk  at  kjende.  Kampen  varede  hele  fem  Timer;  den  var 
meget  hidsig  og  endte  med  Butturlins  ^Nederlag.  Den  slagne 
General  holdt  sig  skjult  i  tre  Timer  i  Seirherrens  Telt,  medens 
man  søgte  ham  overalt.  Da  han  blev  opdaget,  faldt  han  paa 
Knæ  og  blev  benaadet.  Det  Hele  endte  med  store  Gjæste- 
bud.  Der  var  et  stort  Antal  Saarede,  hvilket  hidrørte  fra 
Artilleriets  Ild,  men  især  dog  fra  <•  Ildpotterne »,  en  Slags 
Haandgranater ,  som  indeholdt  fire  til  fem  Pund  Krudt  og 
bleve  kastede  ind  i  Fjendernes  Rækker.  En  Dolgoruki  døde 
af  sine  Saar. 

Nogen  Tid  senere  prøvede  man  paa  en  Beleiring.  Man 
valgte  dertil  Sanct  Franciscus's  Dag,  Leforts  Navnedag.  Der 
var  trukket  fyrretyve  Tusinde  Mand  sammen,  og  selv  Hof- 
fets Sangere  og  Kirkens  Tjenere  bleve  indbudte  til  at  over- 
være disse  Krigslege.  Butturlin  paatog  sig  at  forsvare  Fortet; 
Romodanowski  skulde  lede  Angrebet.  Forsvaret  var  saa  hef- 
tigt, at  Angriberne,  som  deels  bleve  ramte  af  Ildpotterne  og 
deels  overheldte  med  kogende  Vand,  maatte  vige,  men  Lefort, 
som  netop  havde  faaet  Ordre  til  at  trække  sig  tilbage,  sam- 
lede sit  Regiment  til  et  fortvivlet  Angreb,  stillede  sig  selv  i 
Spidsen  for  det,  rev  den  øvrige  Armee  med  sig  og  vandt 
saaledes  Seiren.  Ogsaa  denne  Gang  var  der  et  stort  Antal 
Saarede.  Lefort  selv  blev  ramt  af  en  Haandgranat,  da  han 
rykkede  frem  til  Angreb,  og  fik  sin  Hals,  sine  -Orer  og  Haar 
forbrændte.  I  den  Rapport,  som  han  aflagde  om  Slaget,  siger 
han:  «Jeg  blev  saa  fuldstændig  blindet,  at  jeg  ikke  kunde 
see  i  sex  Dage.  Skjendt  Huden  i  Ansigtet  var  heelt  for- 
brændt, trak  jeg  mig  dog  først  tilbage,  da  jeg  havde  naaet 

mit  Maal  at  plante  Fanen  paa  Fæstningens  Bastion.  Da 
Fæstningen  var  indtagen,  blev  jeg  nødt  til  at  trække  mig 
tilbage  for  at  lade  mig  forbinde.  Om  Aftenen  fik  jeg  tusinde 
Complimenter.  Hans  Majestæt  viste  sig  meget  deeltagende 
over  mit  Uheld,  og  det  behagede  ham  at  spise  til  Aften  hos 
mig  med  de  fornemste  Officerer  og  Fyrsterne;  jeg  modtog 
ham  med  Hovedet  og  Ansigtet  bedækket  med  Plastre.  Hans 
Majestæt  sagde  til  mig:  «Du  har  holdt  Dit  Ord:  hellere  at 
døe  end  at  forlade  Pladsen,  jeg  skal  belønne  Dig  derfor •». 

Heller  ikke  den  følgende  Dag  forlod  Lefort  Kamppladsen, 
men  tog  Deel  i  de  Forhandlinger,  som  udspandt  sig  om, 
hvad  der  stod  tilbage  at  gjøre.  Det  var  ikke  Czaren  nok, 
at  Fæstningen  var  indtaget.  For  at  kunne  uddanne  sig  selv 
og  øve  sine  Officerer  ønskede  han  at  blive  Vidne  til  en  fuld- 
stændig Beleiring.  Butturlin  fik  altsaa  Ordre  til  paany  at 
tage  Fæstningen  i  Besiddelse  og  forsvare  den  til  det  Yderste. 
Dernæst  arbeidede  man  paa  Forberedelser  til  Angrebet  med 
Løbegrave,  Forskandsninger,  Miner  og  Contraminer.  Fjenden 
blev  holdt  i  stadig  Uro,  og  paa  begge  Sider  lod  man  Artil- 
leriet idelig  spille.  Strelitzerne,  som  forsvarede  Fæstningen, 
bleve  tilsidst  nødte  til  at  opgive  den,  men  trak  sig  tilbage 
til  deres  Leir,  hvor  de  forskandsede  sig.  Først  da  ogsaa 
disse  nye  Skandser  vare  tagne,  udleverede  de  deres  Vaaben. 
Denne  Gang  var  Czaren  tilfreds  og  tænkte  kun  paa  at  bevare 
Mindet  om  disse  Lege.  Han  befalede,  at  der  skulde  skrives 
en  poetisk  Beskrivelse  over  dem  med  Illaden  som  Mønster. 
Denne  Beskrivelse  er  i  vore  Dage  bleven  gjenfunden  og  ud- 
givet 1859. 


VHL 

Medens  Czaren  ved  disse  -Øvelser  forberedte  sig  paa  mere 
alvorlige  Tildragelser,  nødte  et  Indfald  af  Tatarerne  ham  til 
at  rykke  tidligere  i  Marken,  end  han  havde  ønsket.  Et  ud- 
valgt Corps  paa  etogtredive  Tusinde  Mand  drog  ned  ad  Volga 

til  Zarizyn.  Corpset,  som  blev  fulgt  af  Kosakkerne  og  Re- 
serven, marscherede  derpaa  over  Stepperne  og  besatte  de  øer, 
som  Don  danner  ved  sin  Munding  rundt  omkring  Asow.  1 
Spidsen  for  en  Afdeling  af  tolv  Tusinde  udvalgte  Tropper  og 
et  Artilleri  paa  halvtredsindstyve  store  Mørsere  og  Kanoner 
slog  Lefort  Leir  paa  det  meest  farlige  Sted,  hvor  han  saae 
sig  udsat  paa  den  ene  Side  for  Udfald  fra  Fæstningen,  paa 
den  anden  Side  for  det  tatariske  Rytteries  Angreb.  Man 
begyndte  at  grave  Miner,  og  Storm  fulgte  paa  Storm.  Femten 
Tusinde  Bomber  bleve  kastede  ind  i  Staden,  som  blev  lagt 
fuldstændig  i  Aske;  men  skjandt  Tyrkernes  Tropper  smeltede 
sammen  fra  otte  Tusinde  til  to  Tusinde,  vedbleve  de  ikke 
desto  mindre  at  gjøre  haardnakket  Modstand;  thi  de  vare 
Herrer  tilsøes  og  modtoge  ad  den  Vei  stadigt  nye  Tilførsler. 
Regntiden  og  den  strengere  Aarstid  kom,  og  Russerne  saae 
sig  nødte  til  at  ophæve  Beleiringen.  De  tatariske  Horder 
havde  uafbrudt  omsværmet  den  russiske  Hær  og  angreb  den 
nu  under  Tilbagetoget.  Da  man  ikke  kunde  lægge  Tilbage- 
veien  ad  Floderne,  maatte  man  gjøre  lange  Omveie  tvers 
over  Stepperne;  de  tidligere  Felttogs  Lidelser  fornyedes  igjen, 
og  man  mistede  mange  Falk.  Lefort  bragte  sine  Kanoner 
tilbage,  men  han  havde  mistet  en  Trediedeel  af  sit  Mandskab. 
Det  uheldige  Udfald  tilskrev  man  den  deelte  Commando, 
Manglen  af  gode  Ingenieurer  og  især,  at  man  ikke  havde 
havt  nogen  Flaade  til  at  stille  imod  Tyrkernes  paa  det 
asowske  Hav. 

Af  dette  uheldige  Udfald  uddrog  Czaren  den  Lære,  at 
han  først  og  fremmest  maatte  tænke  paa  at  skabe  en  russisk 
Flaade.  Han  havde  allerede  tidligere  i  Tankerne  beskjæftiget 
sig  med  denne  Plan,  og  vi  have  ovenfor  seet  ham  lægge  den 
første  Grund  til  den  russiske  Marine  i  Søen  Peresslawl.  Han 
tog  selv  Deel  i  Arbeidet  med  øxen  i  Haanden,  og  nu  var 
Tiden  kommen  til  at  udfolde  en  forøget  Virksomhed.  Søen 
Peresslawl  har  en  Udstrækning  af  mellem  to  og  fire  Miil  og 
ligger  fireogtyve  Timers  Vei  fra  Moskau.    Peter  lod  der  bygge 


396  Peter  den  Store  og  Admiral  Lefort. 

et  Slot  til  sig  selv  og  et  Huus  til  Lefort.  Han  opholdt  sig 
her  i  længere  Tid  ad  Gangen,  og  fem  Skibe,  en  Gallei  og 
flere  store  Baade  vuggede  sig  alt  paa  Søens  Bølger,  da  Lefort 
fik  Befaling  til  at  overtage  Commandoen  over  det  smukke 
Skib  «Mars>».  Hans  Ankomst  blev  hilst  med  Gjæstebud  og 
Kanonsalut,  og  Kanonernes  Dundren  fornyedes  snart  ved  Ef- 
terretningen om  den  store  Seir,  som  den  engelsk-hollandske 
Flaade  havde  vundet  over  Ludvig  XIV's  Flaade  ved  La  Houque. 
Man  talte  allerede  om  at  udnævne  en  Admiral  for  den  rus- 
siske Flaade  og  om  i  en  nær  Fremtid  at  gjøre  Prøve  paa  en 
Søkamp,  da  Begivenhedernes  Gang  henledte  Czarens  Opmærk- 
somhed paa  Archangelsk. 

Den  langvarige  Krig*),  som  England  og  Holland  i  For- 
ening førte  mod  Frankrig,  havde  i  den  Grad  skadet  Archan- 
gelsk's  Handel,  at  dens  Udførsel  næsten  var  standset.  I  hele 
tre  Aar  bleve  Vårene  ophobede  i  Pakhusene,  men  de  Skibe, 
som  pleiede  at  komme  og  kjøbe  dem,  udebleve;  thi  de  vovede 
sig  ikke  ud  paa  Havene,  der  vare  opfyldte  med  franske  Ka- 
pere. I  Aaret  1693  besluttede  den  hollandske  Regjering 
endelig  at  lade  sine  Skibe  convoyere  af  en  Krigsflaade,  og 
Peter  ønskede  at  hilse  paa  denne  Flaade  under  dens  Ophold 
i  hans  Farvande.  Ogsaa  en  anden  Interesse  kaldte  ham  til  Ar- 
changelsk; han  havde  ved  Wittsen  i  Amsterdam  kjøbt  et  Krigs- 
skib paa  fyrretyve  Kanoner,  og  det  var  navnlig  for  at  begive 
sig  ombord  paa  dette  Skib,  at  han  forlod  Peresslawl.  Med 
et  Følge  paa  fire  Hundrede  Personer  af  Hoffolk  og  Bomba- 
derer  indskibede  han  sig  paa  toogtyve  store  Baade,  som  vare 
uden  Kjøl,  kun  havde  faa  Aarer  og  daarlige  Seil  og  vare 
slet  sammentømrede  af  russiske  Bønder;  den  18de  Mai  an- 
kom han  til  Archangelsk. 

Han  maatte  i  flere  Dage  forgjæves  vente  sit  Skibs  An- 
komst til  Archangelsk.  Efter  hans  Ordre  vare  et  Skib  paa 
fireogtyve  Kanoner  og  en  Jagt  paa  ti  Kanoner  blevne  byggede 

*)  Den  pfalziske  Arvefølgekrig  fra  1688—97. 

i  Archangelsk's  Havn.  Utaalmodigt  indskibede  han  sig  paa 
disse  Skibe,  gik  tilsøes  og  tumlede  sig  paa  det  hvide  Hav, 
til  et  Uveir  kastede  ham  tilbage  paa  Stranbredden.  Den 
30te  Mai  løb  det  saa  længselsfuldt  ventede  Skib  endelig  ind 
i  Havnen  med  det  rade,  blaae  og  hvide  Flag*).  Der  var  ikke 
bleven  sparet  paa  Tapeter,  Silke  eller  Malerier  for  at  udstyre 
Skibet  saa  pragtfuldt  som  muligt.  Det  var  vel  forsynet  med 
franske  og  rhinske  Vine.  Der  var  endogsaa  Aber  og  smaae 
Bologneserhunde  ombord.  Lefort  maatte  beundre  Skibet,  og 
overvældet  af  Glæde  sagde  Czaren  til  ham:  «Du  skal  com- 
mandere  det;  jeg  vil  kun  være  simpel  Sømand".  I  sin  Glæde 
viste  han  sig  i  sin  Sømandsdragt  i  Havnen,  paa  Børsen  og 
paa  Torvet;  han  var  ligefrem  og  elskværdig  mod  Alle  og 
udspurgte  Enhver  med  overordentlig  Iver  og  Livlighed.  «Min 
Herre »,  skrev  han  til  Wittsen,  «jeg  maa  for  øieblikket  nøies 
med  at  tilskrive  Dig,  at  Jan  Flamming  (det  var  Styrmandens 
Navn)  er  ankommen  velbeholden  med  fireogfyrretyve  Kanoner 
og  fyrretyve  Matroser.  Hils  alle  vore  Venner.  Jeg  skal  med 
næste  Postdag  tilskrive  Dig  udførhgere;  thi  i  dette  Lykkens 
Øieblik  føler  jeg  mig  ikke  oplagt  til  at  skrive,  men  snarere 
til  at  hædre  Bacchus,  som  med  sin  Stav  behager  at  lukke 
dens  Øine,  som  gjerne  vilde  tilskrive  Dig  et  udførligere  Brev«. 

Han  undertegner  Brevet  saaledes: 
Schi  Per  Fon  Schi 
Psan  Tus  Pro  Fetitjes. 
det  vil  sige:    Schiper  von  Schip  Sanctus  Propheties   (Skibs- 
capitain  paa  Skibet:  den  hellige  Prophet). 

I  Archangelsk's  Havn  laae  nogle  engelske,  hollandske  og 
tyd  ske  Skibe  seilklare.  Peter  seilede  med  sine  tre  Skibe  af- 
sted i  Spidsen  for  de  fremmede  og  tumlede  sig  nogle  Dage 
stolt  og  lykkeligt  paa  det  hvide  Hav.  Derpaa  befalede  han, 
at  man  skulde  samle  alle  de  Krigsskibe,  han  havde  ved  Voro- 

*)  Farvernes  Orden  i  det  russiske  Flag  havde  tidligere  været  rød, 
hvid  og  blaa  ;  den  skeete  Forandring  var  uden  Tvivl  foretaget  paa 
Czarens  Befaling. 

nesch,  der  ligger  ved  en  Biflod  til  Don.  Baade  Skibene  i 
Archangelsk  og  de,  der  vare  byggede  i  Peressiawl,  bleve 
bragte  til  dette  Sted,  idet  man  snart  tog  Floderne  til  Hjælp 
og  snart  maatte  kjore  dem  paa  Lastvogne.  Da  Alt  var  i 
Orden,  talte  Flaaden  otteogtyve  Fartøier.  Der  stod  endnu 
tilbage  at  afgjøre,  hvem  der  skulde  commandere  den.  Peter 
havde  Ingen  iblandt  sine  Omgivelser,  som  forstod  sig  paa 
Tjenesten  tilsøes.  Han  henvendte  sig  derfor  til  Lefort  og 
udnævnte  ham  til  Admiral.  Forgjæves  søgte  denne  paa  Grund 
af  sin  Ukyndighed  at  undslaae  sig  derfor.  Han  maatte  føie 
sig  efter  Czarens  Villie,  og  hvad  der  nyligt  endnu  havde 
været  en  Gjenstand  for  Spøg  ved  Czarens  Hof,  var  nu  en 
historisk  Kjendsgjerning.  Den  første  russiske  Admiral  var 
den  Mand,  hvem  Peter  heelt  havde  skjænket  sin  Tillid.  Le- 
fort gik  ombord  paa  sin  smukke  Fregat,  som  blev  betjent  af 
hollandske  Matroser;  han  kaldte  Skibet  »Elephanten«,  hvilket 
Dyr  han  ogsaa  førte  i  sit  adelige  Vaaben.  Tretten  Hundrede  store 
Baade  vare  blevne  samlede  for  at  transportere  Landhæren. 
Saasnart  Foraaret  1696  begyndte  at  indfinde  sig,  satte  det 
hele  Tog  sig  i  Bevægelse. 

Peter,  som  havde  ladet  sig  udnævne  til  Commandeur 
(Comandor)  af  Admiralen,  dannede  Avantgarden  med  otte 
Galleier.  Han  havde  det  Held  at  overrumple  en  tyrkisk 
Flaade  paa  tretten  Skibe,  som  laa  for  Anker  i  Dons  Mun- 
ding; otte  af  de  fjendtlige  Skibe  gik  op  i  Flammer,  et  niende 
blev  taget  og  indlemmet  i  den  russiske  Flaade.  Dette  var 
den  første  moskovitiske  Søseir.  Den  hele  russiske  Flaade 
viste  sig  snart  i  det  sorte  Havs  Vande  og  traf  paa  en  fjendtlig 
Flaade  af  femten  Skibe.  Flaaderne  iagttoge  hinanden  i  nogen 
Tid,  derpaa  forsvandt  den  tyrkiske,  og  dens  Flugt  afgjorde 
Asows  Skjæbne. 

Da  Fæstningen  havde  capituleret,  vendte  Hæren  i  Ro 
og  Fred  tilbage  til  Moskau.  Peter  den  Store  kom  hjem  som 
Seirherre  til  sin  Hovedstad,  men  havde  alt  Hovedet  opfyldt 
af  nye  Planer.     «Saalænge  jeg  kun  herskede  tillands,    havde 

jeg  blot  een  Arm;  nu  har  jeg  to«,  sagde  han.  Han  talte 
allerede  om  at  forbinde  Volga  med  Don  og  det  sorte  Hav 
med  det  kaspiske.  Den  30te  September  holdt  Hæren  sit 
Triumphindtog  i  Moskau,  og  da  det  var  Flaaden,  som  man 
havde  at  takke  for  Asows  Indtagelse,  bleve  de  største  Hæ- 
dersbeviisninger  forbeholdte  Admiralen.  Pavefyrsten  Sotow 
med  sine  Sangere  og  Secretairer  aabnede  Triumphtoget.  Efter 
ham  fulgte  tolv  Paradeheste,  og  derpaa  kom  Admiralen. 
Under  »Tilbagetoget  fra  det  første  Krigstog  mod  Asow  havde 
Lefort  gjort  et  farligt  Fald  og  faaet  et  bredt  og  dybt  Saar  i 
den  høire  Side.  Den  forløbne  Tid  og  en  omhyggelig  Pleie 
havde  vel  siden  fordeelt  Smerterne,  men  den  Saarede  havde 
dog  senere  manglet  den  fornødne  Ro  til  fuldkomment  at 
kunne  komme  sig.  Det  nye  Felttog  havde  forværret  Ondet, 
og  kun  under  store  Lidelser  havde  Lefort  kunnet  udholde  de 
nye  Anstrengelser.  Paa  denne  Tid  kunde  han  med  Nød  og 
næppe  gaae ;  han  kunde  ikke  udholde  at  kjøre  og  viste  sig  der- 
for ogsaa  i  Triumphtoget  paa  en  Slæde,  trukken  af  sex  prægtige 
Heste  fra  Czarens  Stalde.  Fra  det  Bagerste  af  Slæden  blev  der 
gjennem  en  Raaber  henvendt  en  Sang  til  ham;  den  begyndte 
med  følgende  Linier:  General,  Admiral  for  vor  mægtige 
Marine!  Du  kom,  saae  og  seirede.  Vor  tappre  Commandeur 
har  slaaet  Tyrkerne;  han  har  frataget  dem  deres  Forraad  og 
Kanoner;  de  Vantroes  Planer  ere  blevne  gjorte  til  Intet  og 
deres  Skibe  overleverede  til  Flammerne«. 

Efter  Admiralen  fulgte  tilfods  Commandeuren ,  Czar 
Peter,  i  Spidsen  for  sit  Marinecorps.  Derpaa  kom  de  russiske 
Generaler,  fulgte  af  Fangerne  og  de  fra  Fjenden  tagne  Faner. 
Bombadererne  sluttede  Toget.  Da  Admiralen  naaede  Broen 
over  Moskwa,  hvor  man  havde  opført  en  Æresport,  steg  han 
ud  af  Slæden  og  gik  Czaren  imøde,  af  hvem  han  fik  præg- 
tige Vaaben  i  Foræring.  Derpaa  steg  han  atter  ind  i  sin 
Slæde  for  at  kjøre  til  Kreml;  men  ved  Porten  Troitzk  maatte 
han  skille  sig  fra  Toget  og  slog  i  en  meget  lidende  Tilstand 

ind  paa  Veien  til  Sloboda;  Peter  fortsatte  derimod  Triumph- 
toget, som  først  endte  ved  Aftenens  Frembrud. 

Den  følgende  Dag  udnævnte  Czaren  Lefort  til  Vicekonge 
over  Storhertugdømmet  Novgorod  og  skjænkede  ham  Lands- 
byer og  to  Hundrede  Bønder,  som  han  kunde  sælge,  naar  de 
blot  ikke  vare  blevne  Munke.  Peter  lovede  ogsaa  at  opføre 
et  Steenhuus  til  ham  og  ophøiede  ham  og  alle  hans  Efter- 
kommere i  Adelsstanden,  saalænge  de  stode  i  russisk  Tjeneste. 
Endelig  skjænkede  han  ham  en  Sølvpokal,  som  afgiver  et 
mærkeligt  Beviis  paa  det  Trin,  hvortil  Guldsmedekunsten  paa 
den  Tid  var  naaet  i  Rusland.  Paa  Laaget  var  anbragt  Cza- 
rens  Portrait  og  paa  Siden  følgende  Ord:  «Til  Frants  Lefort 
for  Asows  Indtagelse  1696».  Ogsaa  det  russiske  Folk  be- 
varede fra  denne  Tid  Leforts  Minde  i  taknemmelig  Erindring, 
og  endnu  1854  efter  Slaget  ved  Sinope  kunde  man  høre 
russiske  Matroser  afsynge  en  Strophe  af  følgende  Indhold: 

«End  I  sin  Ungdoms  Kraft  vor  Genius  saa  talte: 

En  Flaade  vil  jeg  skabe. 

Hvem  talte  saa,  hvem  skabte  Flaaden  da? 

Ja,  svar!    Lefort !» 


IX. 

Allerede  i  Asow,  før  det  omtalte  Triumphtog,  havde  nye 
Planer  sat  Czar  Peters  Sind  i  Bevægelse.  Asows  Beliggenhed 
og  den  Art  Fartøier,  man  brugte  der,  havde  bragt  ham  til 
at  tænke  paa  Venedig  med  dens  Brigantiner  og  lange  Barker. 
Han  havde  spurgt  sig  selv,  om  han  ikke  i  nogen  Tid  kunde 
forlade  sit  Rige  og  besøge  Vesteuropa,  hvor  han  vilde  finde 
en  rig  Leilighed  til  at  høste  nye  Erfaringer.  Denne  Tanke 
beherskede  ham  til  Slutningen  ganske,  og  han  fattede  den 
Plan  en  Stund  at  nedlægge  sin  Krone  og  som  en  Privatmand 
at  arbeide  for  at  gjøre  sig  værdig  til  den;  han  vilde,  for  at 
bruge  Napoleons  Udtryk,  (»landforvise  sig  selv  og  stige  ned 
af  sin  Throne  for  at  lære  det  daglige  Liv  at  kjende  og  trinviis 

hæve  sig  til  Høiheden«.  Hos  Peter  var  der  aldrig  langt 
fra  Tanke  til  Handling,  og  hans  Plan  var  snart  ordnet.  Han 
vilde  paa  sin  Reise  træde  i  personligt  Forhold  til  sine  Allie- 
rede; han  vilde  søge  at  befæste  sine  Venskabsforbindelser 
med  dem  og  samle  alle  Christenhedens  Medlemmer  for  at 
rette  deres  Kræfter  mod  et  fælles  Maal:  Tihntetgj øreisen  af 
Korsets  Fjender.  Han  vilde  paa  denne  Reise  imidlertid  be- 
væge sig  uhindret  og  vilde  frit  undersøge  alle  europæiske 
Forhold;  derfor  vilde  han  bevare  sit  Incognito  og  under  Navn 
af  Peter  Michailow  skjule  sig  i  det  store  Gesandtskab,  som 
skulde  reise  i  hans  Navn.  Lefort  blev  sat  i  Spidsen  for 
dette  Gesandtskab,  der  kom  til  at  bestaae  af  henved  to 
Hundrede  og  halvtredsindstyve  Personer.  Som  Secretair  og 
Hofchef  fulgte  Leforts  Brodersøn,  Peter  Lefort,  med  Gesandt- 
skabet. Czaren  tog  Sønner  af  de  fornemste  Familier  med 
sig  og  sikkrede  sig  saaledes  sine  Bojarers  Troskab.  Han 
førte  ogsaa  med  sig  fire  Dverge,  sex  Pager,  tyve  Tjenere  i 
prægtige  Livreer,  et  Musikcorps,  Læger,  Chirurger  og  en  Af- 
deling Soldater.  Henved  tredive  Frivillige,  iblandt  hvilke 
Peter  selv  gjemte  sig,  vare  beredte  til  at  lystre  hans  mindste 
Vink.  I  Czarens  Fraværelse  skulde  et  Regentskab  styre  Riget, 
og  Gordon  skulde  commandere  den  Armee,  som  var  bestemt 
til  at  iagttage  Tyrkernes  Bevægelser. 

Den  25de  Marts  1697  var  det  store  Gesandtskab  færdigt 
til  Afreisen.  I  Mittau  gjensaae  Lefort  Fyrst  Casimir  af  Kur- 
land, under  hvem  han  havde  gjort  sit  første  Felttog.  Mod- 
tagelsen var  pragtfuld,  og  Gesandtskabet  nød  fri  Reise  til  den 
preussiske  Grændse.  Her  ventede  man  at  finde  en  lignende 
gjæstfri  Modtagelse  hos  den  brandenburgske  Churfyrst  Frede- 
rik III,  den  Samme,  som  nogle  Aar  senere  antog  Titlen: 
Konge  af  Preussen.  De  to  Fyrsters  Venskabsforhold  vare 
meget  inderlige,  deres  Politik  var  den  samme;  de  under- 
støttede Begge  den  tydske  Keiser  og  vare  Fjender  af  Sultanens 
Allierede,  Ludvig  XIV.  De  vare  endvidere  Begge  enige  om 
at  forpurre   de  franske  Rænker,    der   gik   ud   paa   at   gjøre 

Prindsen  af  Conti  til  den  berømte  Sobieskis  Efterfølger  paa 
Polens  Throne.  Etiquettespørgsmaal  havde  imidlertid  bragt 
det  berlinske  Hof.  i  Forlegenhed.  Man  vilde  vide,  om  det 
russiske  Gesandtskab  havde  Creditiver  og  en  særlig  Sendelse 
til  Churfyrsten,  og  særlig  ønskede  man  at  vide,  om  det  var 
sandt,  at  Czaren  i  egen  Person,  saaledes  som  Rygtet  gik, 
var  med  blandt  Gesandtskabet.  Af  disse  Spørgsmaals  Af- 
gjørelse  afhang  nemlig,  hvilket  Ceremoniel  man  skulde  følge, 
og  hvilke  Æresbeviisninger  man  skulde  give  det  moskovitiske 
Gesandtskab.  Snart  kunde  man  imidlertid  ikke  længere 
nære  Tvivl  om  Czarens  Nærværelse  i  et  Gesandtskab.  Fra 
nu  af  blev  der  givet  Ordre  til  at  holde  Gesandtskabet  al- 
deles frit  for  Udgifter,  saalænge  dets  Ophold  varede.  Fir- 
sindstyve Vogne  og  hundrede  og  tresindstyve  Haandheste  bleve 
stillede  til  dets  Kaadighed.  Indtoget  i  Kønigsberg  skeete  un- 
der stor  Pragt  og  Høitidelighed.  Der  var  høitidelige  Mod- 
tagelsestaler,  Gjæstebud,  Foræringer,  Kanonsalut  og  Fyrvær- 
kerifester. Peter  røbede  for  Churfyrsten,  men  kun  for 
ham  alene,  sit  Incognito;  han  dvælede  en  heel  Maaned  i 
Kønigsberg;  snart  beskjæftigede  han  sig  med  alt  Seeværdigt, 
snart  søgte  han  at  gjøre  sin  Allierede  begribeligt,  at  han 
»hellere  vilde  see  Djævlen  selv  end  Prinds  Conti  bestige 
Polens  Throne '). 

Preusserne  gjorde  her  for  første  Gang  paa  nært  Hold 
Bekjendtskab  med  Orienten;  deres  Forbauselse  var  stor  ved 
Synet  af  disse  Dragter,  disse  fremmede  Skikke,  disse  Dverge, 
dette  Musikcorps  og  disse  Bojarer,  som  trængte  sig  sammen 
^  Slottets  Sale,  der  næppe  nok  kunde  rumme  et  saa  stort 
Tal.  Ved  Maaltiderne  tømtes  Fade  og  Kruse  i  en  saadan 
Fart,  at  det  endog  vakte  Tydskernes  Forundring.  Snart 
krydsedes  Rygterne  om  Peter  Michailows  forskjellige  excen- 
triske Streger  og  om  hans  ustyrlige  Vredesudbrud.  Man 
forsikkrede,  at  selv  Lefort  ikke  var  bleven  sparet.  Rigtignok 
var  en  Æresopreisning  fulgt  umiddelbart  ovenpaa  Fornær- 
melsen.    Disse   Rygter   vare   saa   udbredte,    at   Lefort,    der 

frygtede  for,  at  de  ogsaa  skulde  naae  Genf,  troede,  at  han 
burde  underrette  sin  Familie  om,  hvormeget  Falskt  og  Over- 
drevent Eygterne  indeholdt. 

Ogsaa  i  den  lille  By  Pillau,  opholdt  Czaren  sig  i  tre 
Uger,  og  det  var  hans  Hensigt  at  begive  sig  herfra  til  Wien 
og  Venedig;  men  vigtige  Grunde  bragte  ham  til  at  forandre 
sin  første  Beslutning.  I  Holland  kunde  han  bedst  sørge  for 
sin  Flaades  Fornødenheder,  og  dette  maatte  ligge  ham  særligt 
paa  Hjertet  paa  Grund  af  den  Krig,  hvori  han  saae  sig  ind- 
viklet med  Tyrkerne.  I  Holland  var  der  desuden  dengang 
aabnet  en  Fredscongres  i  Ryswijk,  hvor  Udsendinge  fra  de 
vigtigste  europæiske  Stater  samledes  for  at  afslutte  den  pfal- 
ziske  Arvefølge  krig.  Peter  haabede,  at  en  russisk  Udsending 
for  første  Gang  kunde  komme  til  at  tage  Deel  i  en  euro- 
pæisk Congres.  Det  store  russiske  Gesandtskab  styrede  derfor 
sin  Reise  til  Amsterdam  og  holdt  den  26de  August  sit  Indtog 
i  denne  By  under  de  største  Hædersbeviisninger. 


X. 

I  Amsterdam  som  i  Kønigsberg  brændte  alle  Mennesker 
af  Begjærlighed  efter  at  see  disse  Fremmede,  hvis  blotte  Til- 
syneladelse  var  et  Under.  Den  folkelige  Indbildningskraft 
var  imidlertid  i  altfor  stor  Bevægelse,  til  at  man  i  Rolighed 
kunde  nyde  det  uvante  Skue  eller  fatte  det  sande  Store,  som 
laa  deri.  Man  dvælede  meest  ved  de  mange  smaae  Besynderlig- 
heder, og  særlig  gave  Russernes  Bedrifter  ved  Maaltiderne 
Stof  til  mange  Anecdoter,  som  fløi  fra  Mund  til  Mund.  Man 
vidste ,  at  Czaren  var  tilstede ,  og  troede  at  gjenkjende 
ham  i  enhver  Moskovit  af  høi  Væxt.  Ludvig  XIV  havde  nylig 
(1685)  hævet  det  nantiskeEdict;  som  Følge  heraf  vare  mang- 
foldige franske  Protestanter  strømmede  til  Nederlandene.  Og- 
saa disse  kom  i  travl  Bevægelse;  man  havde  fortalt,  at  der  i 
Czarens  Følge  var  Doctorer  i  alle  Videnskaber,  og  man  saae 
derfor  alt  i  Aanden  Peter  den  Store  grundlægge  Akademier 

af  enhver  Art  og  stifte  et  Videnskabernes  Rige  i  Rusland. 
Man  forsikkrede,  at  han  havde  nydt  Nadveren  sammen  med 
den  brandenburgske  Churfyrste;  mere  behøvedes  der  ikke  for 
at  faae  Hugenotterne  til  at  troe,  at  han  vilde  skifte  Religion. 
Den  sidste  græske  Patriarch  i  Constantinopel,  Cyril  Lukas, 
havde  studeret  i  Oxford,  og  efter  almindeligt  udbredte  og  ikke 
ganske  ugrundede  Rygter  havde  han  søgt  at  bevise,  at  der 
ikke  var  en  saa  stor  Forskjel,  som  man  forestillede  sig, 
mellem  den  græske  og  den  reformeerte  Religion.  Heri  fandt 
de  Reformeerte  en  ny  Bekræftelse  paa,  hvad  de  ønskede. 
Det  eneste  Sande  var,  at  Peter  var  Ven  af  alle  de  store 
protestantiske  Magter,  hadede  Ludvig  XIV  som  Tyrkernes 
Allierede  og  nærede  et  lige  saa  hjerteligt  Had  til  Pavedøm- 
met, som  dette  nærede  til  ham. 

Den  berømte  franske  Forfatter  Bay  le,  der  var  flygtet  til 
Holland,  hvor  han  paa  denne  Tid  nylig  havde  fuldendt  sin 
historisk -critiske  Ordbog,  saae  med  et  mere  roligt  Blik  end 
hans  reformeerte  Troesfæller  paa  disse  Begivenheder.  Den 
5te  September  1697  skriver  han  til  Alphonse  Turettin  i 
Genf:  « Vore  Aviser  have  vel  underrettet  Dem  om  den  præg- 
tige Modtagelse,  som  Byen  Amsterdam  har  givet  det  russiske 
Gesandtskab;  men  jeg  veed  ikke,  om  De  ogsaa  har  faaet 
Kundskab  om  det  mere  Mærkelige,  at  Storfyrsten  selv  er  i 
Følge  med  sine  Gesandter.  Han  har  grebet  denne  Udvei 
for  at  kunne  reise  incognito,  en  Tanke,  man  har  indgivet 
ham,  for  at  han  ved  de  europæiske  Hoffer  kunde  lære  at 
indføre  i  sine  Stater  en  Ting ,  som  de  mangle ,  nemlig 
Aandsdannelse,  og  det  saavel  i  Forhold  til  Krigskunsten  som 
til  Videnskaberne.  Man  siger,  at  Hr.  Lefort,  en  Genfer,  som 
har  indyndet  sig  i  høi  Grad  ved  Hoffet  i  Moskau,  har  ind- 
givet Czaren  den  Beslutning  at  oprette  Akademier  i  det 
videst  mulige  Omfang  og  ikke  for  den  høiere  Dannelse  alene 
men  ogsaa  for  Ridekunsten  og  andre  adelige  Færdigheder. 
En  Fyrste  som  denne  Czar  vilde  med  Lethed  kunne  optræde 
som  Erobrer   lige   til  Chinas  Grændser,    hvis   han    og   hans 

Undersaatter  forstode  sig  paa  Krigskunsten,  som  man  forstaaer 
den  hos  de  Fyrster,  der  ere  allierede  mod  Frankrig,  og  som 
Frankrig  forstaaer  den». 

Ogsaa  de  franske  Aviser  fyldtes  med  piquante,  for  største 
Delen  legendelignende  Træk  og  Nyheder,  som  vare  i  høi  Grad 
farvede  af  Uvillie.  Man  hørte,  at  Moskoviterne ,  som  havde 
kostet  Churfyrsten  i  Brandenburg  150,000  Daler,  og  som  vilde 
koste  de  hollandske  Generalstater  endnu  langt  Mere,  vare 
komne  til  Holland  for  at  faae  Skibe  og  Penge,  men  havde 
faaet  Afslag  paa  alle  deres  Forlangender.  Sandheden  var,  at 
man  aldeles  ikke  havde  søgt  noget  Laan,  og  at  Gesandt- 
skabet efter  de  første  Modtagelseshøitideligheder  havde  taget 
Ophold  i  Zaandam,  hvor  det  levede  paa  egen  Bekostning. 
Moskoviterne  arbeidede  der  paa  Bygningen  af  de  Skibe,  som 
man  sagde,  at  de  forgjæves  havde  tigget  de  gjerrige  Hollæn- 
dere om.  De  franske  Aviser  lode  det  dog  især  gaae  ud  over 
Leforts  og  Czarens  Personer.  De  vidste  Tallet  paa  Gesand- 
tens Klædninger.  Han  havde  halvfjerds,  som  han  skiftede 
med  hver  Dag.  Der  var  nogle,  som  vare  bedækkede  med 
kostbare  Stene  i  saa  rigt  Tal,  at  de  ikke  kunde  vurderes. 
Hvad  Czaren  angik,  havde  man  aldrig  seet  noget  saa  Besyn- 
derligt, dog  var  der  noget  Originalt  ved  denne  Charakteer. 
Overalt  udbredte  man  Portraiter  af  Ministeren  og  hans  Herre; 
de  lignede  alle  lige  lidt. 

De  Genfere,  som  boede  i  Amsterdam,  bedømte  ogsaa 
paa  deres  Maade  det  Skuespil,  som  de  havde  for  øinene: 
"Disse  Moskoviter »> ,  skrive  de,  «have  mange  besynderlige 
Sider,  som  kun  lidet  passe  for  finere  Gemytter.  Vi  kunde 
ønske,  at  Hr.  Generalen  (Lefort)  vilde  spare  sig  lidt  mere,  da 
vi  see,  hvormeget  han  lider  af  sine  Saar;  men  sin  vante  Le- 
veviis  kan  han  ikke  afbryde  uden  at  skade  sin  Sundhed.  Vi 
undre  os  over,  hvorledes  han  kan  udholde  denne  Mangel  paa 
Hvile  og  denne  stadige  Uro.  Alle  beundre  ham  og  tale  om 
ham  med  den  største  Agtelse.  Hvad  der  meest  vækker 
Forundring,  er,  at  han  ikke  betragter  Noget  som  sin  særlige 

Eiendom.  Han  har  ingen  egne  Penge  eller  særlig  Formue. 
De  Jorder,  som  Czaren  har  foræret  ham,  have  kun  Værdi  for 
Eieren,  naar  han  opholder  sig  der.  De  Foræringer,  han  mod- 
tager, de  rige  Gjenstande,  som  opdynges  om  hans  Person, 
betragter  han  kun  som  et  Middel  til  at  naae  det  Maal, 
han  forfølger  i  sin  store  Monarks  Aand.  Paa  de  Forestil- 
linger, som  hans  Venner  rette  til  ham  i  saa  Henseende, 
svarer  han  leende:  «Jeg  har  selv  fristet  Lykken;  min  Son 
kan  gjøre  ligesaa.  Jeg  skal  ikke  forsømme  Noget  i  hans 
Opdragelse;  senere  maa  han  hjælpe  sig  selv.  Naar  man  har, 
hvad  man  ønsker,  eier  man  da  ikke  Nok?  Nu  vel!  Lad  mig 
blot  see  Czaren  leve  et  langt  Liv,  da  vil  Intet  mangle  i  min 
Lykke » . 

Den  Søn,  hvorom  Lefort  talte  saaledes,  den  eneste  af 
hans  overlevende  Børn,  levede  i  Genf.  I  hans  yngre  Alder 
havde  han  været  en  Legekammerat  med  Peters  Søn;  men  hans 
Fader,  der  frygtede  for  den  svage  og  bigotte  Moders  skadelige 
Indflydelse,  havde  ønsket,  at  hans  Søn  skulde  opdrages  i 
hans  Fædreneby  og  hos  hans  Familie.  Lefort  kunde,  hvad 
der  syntes  Folk  i  Genf  underligt,  næppe  nok  bestride  sin 
Søns  Opdragelse.  Den  ene  Termin  fulgte  paa  den  anden,  og 
ingen  Betaling  indløb.  Dette  vakte  almindelig  Forundring. 
Ogsaa  Leforts  gamle  Venner,  Hollænderne,  dadlede  denne 
Forsømmelse  af  hans  egne  Sager.  Der  var  næsten  kun  en 
eneste  Mand,  den  kurlandske  Adelsmand  Blomberg,  som  tog 
ham  i  Forsvar  og  tilbørlig  vurderede  Leforts  exempelløse 
Uegennyttighed.  <« Denne  Yndling,  som  saa  fuldstændig  be- 
hersker sin  Herre  og  Mester,  at  han  i  Triumph  fører  ham 
omkring  til  Europas  fleste  Hoff'er,  denne  overordentlige  Mand 
tænker  saa  lidet  paa  sig  selv,  at  han  betragter  Alt,  hvad 
han  kunde  kalde  Sit,  som  tilhørende  Czaren;  til  dennes  Raa- 
dighed  staaer  hans  Pung  og  hans  Liv.  Han  beskjæftiger  sig 
kun  med  at  føre  sin  Elev  frem  til  Hæder  og  med  at  indgive 
ham  store,  ædle  og  dristige  Tanker ». 

Strax  efter  Ankomsten  til  Amsterdam  havde  det  russiske 
Gesandtskab  begivet  sig  til  Haag,  hvor  det  afleverede  sine 
Creditiver.  Man  modtog  det  her  med  samme  Æresbeviis- 
ninger  som  i  Amsterdam.  Lefort  blev  præsenteret  som  («Hs. 
Excellence  Monseigneur  Lefort,  Garde-  og  Infanterigeneral  hos 
Hs.  Majestæt  Czaren,  Admiral  over  hans  Flaader,  Præsident 
for  Czarens  Eaad,  Vicekonge  over  Storhertugdømmet  Now- 
gorod,  overordentlig  Gesandt  og  befuldmægtiget  Minister  ved 
de  fornemste  Hoffer  i  Europa ».  Efter  at  Foræringerne  vare 
afleverede  og  de  behørige  Visiter  aflagte  og  modtagne,  indtog 
Gesandten  sin  Plads  ved  den  store  Fredscongres  i  Kyswijk. 
Der  syntes  endnu  at  være  langt  fra  Fredens  Afslutning. 
Keiser  Leopold  maatte  stadig  afvise  det  franske  Hofs  over- 
modige Fordringer.  Lefort  interesserede  sig  levende  for  Af- 
slutningen af  denne  Fred,  som  vilde  tillade  det  tydske  Keiser- 
dømme  at  vende  sin  hele  Styrke  mod  Christenhedens  Fjender. 
Han  udtalte  som  sin  Herres  bestemte  Hensigt  aldrig  at  ville 
taale,  at  nogen  fransk  Prinds  besteg  Polens  Throne,  men  at 
Czaren  vilde  stille  halvfjerdsindstyve  Tusinde  Mand  med  fyrre- 
tyve Tusinde  i  Keserve  til  den  Fyrstes  Kaadighed,  hvem  han 
anerkjendte  som  Konge  over  Christenhedens  Formuur,  Polen. 
Lefort  bestræbte  sig  ivrigt  for  at  faae  den  unge  svenske  Konge, 
Carl  XH,  til  at  følge  samme  Politik.  Han  udvexlede  smukke 
Talemaader  med  ham  og  i  Begyndelsen  ikke  uden  Held. 
Carl  trængte  paa,  at  Lefort  skulde  besøge  ham  i  Stockholm, 
og  tilbød  ham  tre  Hundrede  Kanoner  til  den  russiske  Flaade, 
som  skulde  tjene  til  Forsvar  for  Christenheden.  Men  snart 
forandrede  hans  venlige  Stemning  sig  ved  den  dygtige  franske 
Gesandt  Avaux's  Rænker,  og  Carl  XH  skilte  sin  Politik  fra 
den  russiske.  Da  Tiden  kom  til  at  underskrive  Ryswijker- 
freden,  glemte  Lefort  ikke  med  Navn  deri  at  indføre  Genf  i 
Spidsen  for  det  sweiziske  Forbund.  Forøvrigt  vilde  det  være 
vanskeligt  at  godtgjøre,  at  den  russiske  Gesandt  har  udøvet 
nogensomhelst  Indflydelse  paa  Underhandlingernes  Gang ;  men 
saa  Meget  kan  vel  nok  siges,  at  den  Dag,  da  en  russisk  Ge- 

sandt  for  første  Gang  lod  sin  Røst  høre  i  de  europæiske 
Magters  Eaad,  maatte  det  orientalske  Spørgsmaal  træde  i  et 
nyt  Lys  for  Europas  ørne.  Den  31te  October  vendte  Ge- 
sandtskabet atter  tilbage  til  Amsterdam. 

Czar  Peter  havde  imidlertid  fortsat  sit  Arbeide  i  denne 
By  og  i  Zaandam.  Før  Gesandtskabet  reiste  til  Haag,  havde 
Czaren  i  den  dybeste  Hemmelighed  aflagt  et  Besøg  hos  Wil- 
helm HI  i  Utrecht  og  havde  derpaa  aabnet  sig  en  vid  Mark 
for  sin  Virksomhed.  Wittsen  havde  indviet  ham  i  Skibsbyg- 
ningskunsten,  havde  ladet  ham  besee  Skibsmodellerne  og  gjort 
ham  fortrolig  med  Lovene  for  al  Navigation.  Paa  samme  Tid 
havde  han  skaffet  ham  Plads  som  Peter  Tømmermand  i  det 
indiske  Compagnies  Arsenaler  i  Zaandam  og  havde  givet 
ham  en  udmærket  Skibsconstructeur,  Jean  Poul,  til  Veileder. 
Peter  deelte  sin  Tid  mellem  Constructionsarbeider  og  Studier 
af  Tegninger,  Planer  og  Beregninger.  Han  afbrød  kun  sine 
Arbeider  for  at  besøge  de  forskjellige  Manufacturer  og  Fa- 
brikker; man  saae  ham  overalt.  Han  erhvervede  sig  et  Brev 
som  Tømmermester.  Det  bevidner,  at  den  forstandige  og 
flittige  Peter  Michailow  under  Bygningen  af  Fregatterne  Peter 
og  Paul  havde  vist  sig  som  en  god  og  flink  Arbeider,  som 
desforuden  tilbunds  havde  studeret  Plantegning  og  Skibs- 
bygningskunst  og  derved  erhvervet  sig  Dygtighed  til  at  udøve 
denne  Haandtering.  Diplomet  er  undertegnet  af  Guerric 
Klaas  Povl  den  15de  Januar  1698. 


XI. 

Czaren  henvendte  nu  sin  Opmærksomhed  paa  England, 
og  da  Kong  Wilhelm  havde  erfaret  hans  Hensigt  at  foretage 
en  Reise  dertil,  forærede  han  Peter  en  Jagt  og  stillede  Vice- 
admiral Mitchell  med  en  Eskadre  til  hans  Raadighed,  saalænge 
det  behagede  ham  at  opholde  sig  i  hans  Rige.  Peter  for- 
beredte sig  altsaa  til  sin  Reise  og  udvalgte  ti  Reiseledsagere 
af  sit  Følge,    men   han  bevarede  dog  stadigt  sit  Incognito. 

Under  Czarens  Fraværelse  skulde  Lefort  optage  Ingenieurer, 
Matroser  og  Søofficerer  i  den  russiske  Tjeneste.  Ved  Adskil- 
lelsen kastede  de  to  Venner  sig  i  hinandens  Arme,  omfavnede 
hinanden  gjentagne  Gange  og  brast  Begge  i  Taarer.  Wittsen, 
som  var  Vidne  til  deres  Afsked,  sagde,  at  han  aldrig  havde 
seet  noget  saa  Rørende.  Peter  lovede  sluttelig  Lefort  at 
kalde  ham  til  sig,  hvis  hans  Ophold  i  England  skulde  blive 
langvarigt. 

Da  den  Bolig,  man  havde  holdt  rede  for  Czaren  i  Lon- 
don, ikke  behagede  ham,  tog  han  Ophold  i  Byen  Deptford  hos 
en  Hr.  Ewelyne.  Han  begyndte  atter  sine  Constructions- 
arbeider  og  sine  Studier  i  Marinekyndighedens  forskjellige  Grene. 
Han  modtog  gjentagne  Gange  af  Kong  Wilhelm  Beviser  paa 
hans  høie  Agtelse.  Peters  Ophold  i  England  blev  heller  ikke 
saa  kortvarigt,  som  han  i  Begyndelsen  havde  havt  til  Hensigt. 
Lefort  pressede  forgjæves  paa  for  at  faae  Czaren  til  at  komme 
tilbage  og  begynde  Reisen  til  Wien,  eller  for  selv  at  faae 
Tilladelse  til  at  reise  til  Genf.  Paa  den  ene  Side  kunde  Peter 
kun  nødigt  forlade  et  Land,  hvor  han  ved  hvert  Skridt  traf 
paa  nye  Gjenstande,  som  egnede  sig  til  Studium,  og  paa  den 
anden  Side  satte  han  en  saa  stor  Priis  paa  et  godt  Valg  af 
de  Mænd,  som  Lefort  skulde  rekrutere  for  ham,  at  han  ikke 
vilde  give  denne  Lov  til  at  forlade  Holland. 

Da  Lefort  ikke  kunde  begive  sig  til  Genf,  indbød  han 
sine  Slægtninge  til  at  besøge  ham  i  Amsterdam.  Hans 
Broder  Jacob  og  to  unge  meget  haabefulde  Mennesker,  den 
ene  en  Søn  af  hans  Broder  Ami,  den  anden  af  hans  Søster 
Chouet,  toge  beredvilligt  mod  denne  Indbydelse.  Peter  Lefort 
reiste  dem  imøde  til  Haag.  I  Haarlem  bleve  de  ikke  lidet 
overraskede  ved  at  see,  at  Karether  ventede  paa  dem,  og  at 
en  Banquet  var  holdt  beredt  for  dem.  De  drak  staaende 
paa  Czarens  og  General  Leforts  Sundhed,  derpaa  toge  de 
Plads  og  udbragte  de  øvrige  Gesandters  Skaal.  Den  22de 
Januar  1698  ankom  de  til  Leforts  Bolig;  han  tog  hjertelig 
imod  dem,    og  alle  Slægtningene  vare  rørte  til  Taarer.    Da 

de  havde  taget  Plads  ved  Kaminen,  spurgte  Generalen  til  sin 
Moders,  sin  Broder  Ami's  og  de  øvrige  Slægtninges  Befin- 
dende. Det  Indtryk,  som  han  gjorde  paa  sin  nære  Familie, 
fremgaaer  af  følgende  Brev,  som  Jacob  skrev  snart  derpaa 
til  Genf:  «Han  er  bleven  langt  sværere,  men  har  en  virkelig 
stolt  Holdning.  Skjøndt  fortrolig  med  enkelte  Personer,  ind- 
gyder han  dog  Respect  ved  sine  -Øine,  som  ere  overordentlig 
livlige.  Hans  Paaklædning  er  prægtig.  Han  bærer  en  Klædes- 
kjole,  stærkt  besat  med  Guldgaloner,  som  ere  tre  Tommer 
brede,  samt  en  Vest  af  Guldmor;  han  klæder  sig  meget  smukt, 
fuldt  saa  godt  som  i  Frankrig,  og  gjer  derved  et  endnu 
smukkere  Indtryk«. 

"Man  anrettede  Maden  i  en  Spisesal,  der  er  ligesaa  stor 
som  Salen  i  Hotellet  « Vægten ».  Der  findes  to  Buff"eter,  som 
efter  min  Vurdering  gjemme  Solvtøi  af  20,000  Francs  Værdi. 
Der  er  deriblandt  Viinpokaler  tre  Gange  større  end  vore  Al- 
terkar. Livreeklædte  Musikanter  og  Trompetere  ledsage  Skaa- 
1erne  med  Fanfarer.  Bordet  er  sædvanlig  dækket  med  femten 
Converter.  Han  har  tre  franske  Kokke  og  to  Dverge.  Af 
de  øvrige  Gesandter  er  den  ene,  Golowin,  blot  en  tyk,  men 
skikkelig  Krop,  den  anden,  Wosnyzin,  er  en  stor  og  vild 
Mand.  Udgiften  blot  til  de  tre  Ambassadeurers  Maaltider 
beløber  sig  til  200  Rdl.  om  Dagen.  Alle,  som  træde  ind  i 
Salen,  maae  hilse  paa  min  Broder  ved  at  lægge  Hænderne 
paa  Jorden  og  nærme  Næsen  til  en  fire  Fingersbreders  Af- 
stand. Næstefter  de  souveraine  Fyrster  er  han  visselig  en  af 
Jordens  mægtigste  Mænd«* 

Under  lutter  Festligheder  tilbragte  vore  Genfere  Tiden  i 
Amsterdam.  Efter  deres  egne  Tilstaaelser  hædrede  de  Bacchus 
paa  en  Maade,  som  ikke  ret  egnede  sig  for  Sønner  af  Calvins 
strenge  Stad.  «EnDag»,  det  er  atter  Jacob  Lefort,  som  taler, 
«toge  vi  Plads  omkring  det  store  runde  Bord  med  Generalen 
i  Spidsen,  Russerne  paa  den  ene,  vi  paa  den  anden  Side. 
De  to  Sider  udfordrede  hverandre.  Mod  den  første  Salve  for- 
svarede vi  os  tappert;  men  ved  den  anden  bleve  vi  alle  borede 

i  Sænk  paa  Generalen  nær,  der  frelste  sig  i  en  Jolle,  og 
uagtet  alle  de  Anstrengelser,  som  Kusserne  gjorde  for  at 
fælde  ham,  kunde  de  dog  ikke  forhindre,  at  han  sluttelig 
vandt  Seir». 

Under  hele  Czarens  Fraværelse  var  Havet  stormfuldt,  og 
Brevvexlingen  mellem  Holland  og  England  gik  kun  vanskelig 
for  sig.  Peter  skrev  forøvrigt  meget  lidt.  Endelig  kom  der 
dog  et  egenhændigt  Brev,  adresseret  til  de  tre  Gesandter  og 
med  Paaskrift:  « Først  at  aabne,  naar  de  have  drukket  tre 
Gange  paa  min  Sundhed »).  Man  troede,  at  det  var  en  al- 
vorlig Statssag,  og  Lefort  inviterede  sine  Colleger  til  Middag. 
De  alene  kom  den  Dag  til  Taffels,  Genferne  maatte  blive  paa 
deres  Værelser.  Fulde  af  Nysgjerrighed  efter  at  lære  den 
vigtige  Statshemmelighed  at  kjende,  sendte  de  Peter  Lefort 
midt  under  Maaltidet  hen  for  at  spørge  Nyt.  De  bleve  ikke 
lidet  forundrede  ved  at  erfare,  at  Brevet  ikke  indeholdt  noget- 
somhelst  Andet,  end  at  Czaren  stadig  var  i  London  og  lod 
et  Skib  bygge  under  sit  eget  Tilsyn,  og  at  General  Lefort, 
hvis  han  længtes  efter  at  tage  over  Havet,  kunde  faae  et 
Skib  sendt  efter  sig. 

Lefort  tog  dog  ikke  afsted,  men  da  vore  Genfere  yttrede 
et  ønske  om  at  vise  Czaren  deres  Hyldest,  blev  Peter  Lefort 
sendt  afsted  med  dem.  Ved  Ankomsten  gav  Czaren  dem  sin 
Haand  at  kysse  og  trykkede  Peter  Lefort  til  sit  Bryst.  I  et 
nyt  Brev  skriver  Jacob  Lefort:  «Alt  er  ikke  lige  behageligt 
hos  Czaren.  Hans  Arme,  Been  og  hele  hans  Legeme  er  i  en 
evig  Uro.  Han  vender  undertiden  øinene  saaledes,  at  man 
kun  kan  see  det  Hvide  i  dem.  Jeg  troer,  at  det  er  af  Man- 
gel paa  Opdragelse.  Forøvrigt  er  han  velskabt,  men  klædt 
meget  simpelt  som  Matros.  Hans  Lidenskab  er  at  leve  sta- 
digt paa  Havet«. 

I  London  som  i  Amsterdam  fortalte  man  de  meest  vid- 
underlige Historier  om  Peter.  Man  sagde,  at  han  engang 
under  en  Storm  paa  Havet  havde  beroliget  sine  Folk  med  de 
Ord:  « Have  I  nogensinde  hørt,  at  en  Czar  er  omkommen  paa 

disse  Bredder«.  Man  paastod,  at  han  havde  yttret  det  ønske 
at  overvære  en  Execution,  og  da  der  for  Tiden  ikke  fandtes 
nogen  dødsdømt  Forbryder,  havde  han  udbrudt:  "Naa,  saa 
tag  een  af  mine  Folk»!  Idet  Jacob  Lefort  berører  disse  Anec- 
doter,  undlader  han  dog  ikke  at  tilføie:  «Man  pleier  her  at 
pynte  paa  Alt».  Mangen  en  Englænder,  som  havde  bedet 
Czaren  om  at  komme  med  til  Rusland,  men  havde  faaet  Af- 
slag, hævnede  sig  derfor  ved  ondskabsfulde  Opspind.  Selv 
fortjenstfulde  Mænd  dømte  han  temmelig  letsindigt;  Biskop 
Burnet,  der  havde  udført  mere  end  eet  Ærinde  for  Kong 
Wilhelm  hos  Czaren,  meente  saaledes,  at  Naturen  snarere 
havde  bestemt  ham  til  en  god  Tømmermand  end  til  en  stor 
Fyrste.  Paa  samme  Tid,  som  den  aandrige  Historiker  saa- 
ledes formulerede  sin  Dom,  skrev  Peter  følgende  mærkelige 
Brev  til  sin  Patriarch  i  Moskau:  «Jeg  er  her  for  at  adlyde 
Guds  Ord  til  vor  Fader  Adam:  i  Dit  Ansigts  Sved  skal  Du 
æde  Dit  Brød.  Sikkert  nok  arbeider  jeg  ikke  her  af  Trang, 
men  af  Lyst  til  at  lære  Søkunsten  bedre  at  kjende  og  at 
hjembringe  nyttige  Kundskaber  til  Rusland;  til  mit  Livs 
Slutning  vil  det  være  mit  -Onske  at  kunne  sætte  mig  istand 
til  at  triumphere  over  Christenhedens  Fjender  og  befrie  de 
Christne)). 

Endelig  maatte  han  forlade  England.  Den  18de  April 
1698  indskibede  han  sig.  Før  han  gik  tilsøes,  sendte  han 
Kong  Wilhelm,  en  Diamant  af  stor  Værdi,  men  usleben 
og  indpakket  i  graat  Papir.  Han  havde  taget  flere  Eng- 
lændere i  sin  Tjeneste.  Lefort  havde  i  Holland  ved  lov- 
lig Contract  hvervet  580  Matroser,  Ingenieurer  og  Officerer. 
Paa  fire  store  Skibe  lod  man  Alle  tage  afsted  til  Archangelsk. 
Dernæst  gjorde  de  to  Venner  sig  rede  til  at  forlade  Holland; 
men  det  kostede  dem  meget  at  forlade  et  Land,  hvor  de 
havde  lært  saa  Meget,  og  et  Folk,  hos  hvilket  de  fandt  en 
overordentlig  Virksomhed  parret  med  Ro,  Jevnhed  og  Vel- 
villie.  De  efterlode  der  gamle  og  nye  Venner;  men  efter  et 
Ophold  paa  otte  Maaneder  i  England  og  Holland,  var  det  paa 

Tiden,  at  Gesandtskabet  begav  sig  til  Wien,  hvorhen  Lefort 
alt  længe  havde  ønsket  at  reise,  da  han  vidste,  at  Keiser 
Leopolds  Fredsunderhandlinger  vare  paa  Nippet  til  at  føre  til 
en  Fred  med  Sultanen. 


XII. 

Indtoget  fandt  Sted  i  Wien  den  16de  Juni  1698  i  to 
keiserlige  Vogne,  som  bleve  fulgte  af  tresindstyve  af  Hofem- 
bedsmændenes Vogne.  Man  skyndte  sig  ikke  med  at  forlange 
Audiens,  fordi  Gesandterne  forst  vilde  vide,  hvorvidt  man 
var  kommen  med  Fredsunderhandlingerne.  De  to  Regenter 
ventede  dog  ikke  saalænge;  deres  første  Møde  fandt  Sted  paa 
Lystslottet  Favoriten;  Lefort  var  tilstede  som  Tolk.  I  Be- 
gyndelsen voldte  Etiquetten  nogen  Forlegenhed.  Keiseren  vilde 
ikke  lade  Czaren  tage  Plads  ved  sin  høire  Side,  og  begge 
Monarker  bleve  altsaa  staaende.  Keiseren  tog  sin  Hat  paa 
Hovedet,  men  da  han  saae,  at  Peter  for  at  bevare  sin  In- 
cognito  ikke  vilde  følge  hans  Exempel,  tog  han  ogsaa  Hatten 
af.  Snart  slog  Samtalen  dog  over  i  en  hjerteligere  Tone. 
«Min  Broder  maae  vide,  at  De  er  den  fornemste  Monark  i 
Christenheden,  og  at  jeg  særlig  er  kommen  for  at  bestyrke 
vort  Forbund.  Keiseren  maa  ikke  tage  det  ilde  op,  at  jeg 
ikke  er  kommen  før;  de  store  Forretninger,  som  jeg  har  havt 
i  Holland  og  England  for  at  udruste  en  Flaade,  ere  de  eneste 
Aarsager  til  denne  Forsinkelse*).  Hele  Samtalen  havde  en 
lignende  broderlig  Charakteer.  Lefort  vandt  ogsaa  Keiser 
Leopolds  Velvillie.  Han  overøste  ham  med  Gunstbeviisninger 
og  gjorde  blandt  Andet  hans  Broder  Ami  til  Ridder  af  det 
hellige  romerske  Rige. 

Den  følgende  Tid  saae  man  Peter  efter  vanlig  Viis  have 
travlt  med  at  undersøge  alle  Ting.  Tiden  kom,  da  han  troede 
at  kunne  indlade  sig  i  en  Samtale  med  Kansleren,  Grev 
Kinski,  om  det  orientalske  Spørgsmaal.  Man  ønskede  Fred, 
men  var  dog  nødt  til  at  erkjende,  at  den  ikke  kunde  afsluttes 

uden  at  tage  Hensyn  til  en  Fyrste,  hvis  Charakteer  og  skarpe 
Forstand  kunde  sikkre  ham  en  høi  Indflydelse  paa  den  euro- 
pæiske Politik.  Nu  vilde  Peter  ikke  nedlægge  Vaabnene,  før 
han  havde  betvunget  Tatarerne  og  faaet  fast  Fodfæste  paa 
Krim.  Det  var  paa  Keiserens  Opfordring,  at  han  havde 
begyndt  Krigen  med  Tyrkerne;  han  maatte  altsaa  kunne 
vente,  at  Freden  ikke  blev  sluttet,  uden  at  Keiserens  Allie- 
rede bleve  istand  til  at  erholde  en  passende  Erstatning. 
Kinski  paastod,  at  hans  Herre  kun  havde  aabnet  Fredsunder- 
handlingerne  paa  Englands  og  Hollands  ivrige  Opfordring*). 
"De  tænke  kun  paa  deres  Handelsinteresser-),  afbrød  Czaren 
ham.  «Hos  mig  er  derimod  Alt  ærligt,  og  hvad  jeg  har 
sagt,  holder  jeg.  Jeg  veed  vel,  at  Keiseren  af  Hensyn  til 
Arvefølgen  i  Spanien  trænger  paa  Fred;  men  Sultanen  vil 
atter  gribe  til  Vaaben,  saasnart  han  paany  seer  Keiseren  ind- 
viklet i  Krig  med  Frankrig«.  Kinski  skjød  sig  ind  under 
Rigets  Udmattelse  og  den  ringe  Lid,  man  kunde  fæste  til 
Polakkerne  og  Venetianerne.  «Nei!»,  udbrød  Czaren  ivrigt, 
"hvad  der  faaer  Eder  til  at  handle  saaledes,  er  Begiven- 
hederne i  Spanien;  men  I  glemme,  at  Ungarn  kan  gjøre 
Oprør  paany,  som  det  nylig  gjorde«.  «Lad  Fortiden  hvile«, 
svarede  Kinski,  «og  lad  os  kun  tænke  paa  Nutiden  og  paa 
at   tilfredsstille   vore   Allierede«.      « Nuvel«,    svarede  Czaren, 


*)  For  at  forstaae  den  følgende  Samtale  maa  man  erindre,  at  Unga- 
rerne 1678  gjorde  Oprør  under  Grev  Tøkøli ,  at  Tyrkerne 
understøttede  denne  med  en  stor  Hær  og  endog  bragte  Wien  i  stor 
Fare.  Udenfor  denne  By  bleve  de  dog  slaaede  1683  af  den  polske 
Konge  Johan  Sobieski  og  en  tydsk  Rigshær.  Derpaa  dannede  der 
sig  mod  Tyrkerne  et  stort  Forbund  af  Keiseren  med  Tydskland, 
Polen,  Venetianerne  og  Rusland.  Efter  langvarige  Kampe  bleve 
Tyrkerne  nødte  til  den  høist  ugunstige  Fred  i  Carlowitz  (Januar 
1699).  Paa  Rigsdagen  i  Presburg  1687  havde  Ungarerne  maattet 
erklære  deres  Land  for  et  Arverige.  Om  de  spanske  Arvefølge- 
stridigheder see  Afhandlingen:  «Carl  den  Anden«  i  »Historisk  Ar- 
chiv)  I,  p.  477  og  følg.,  og  «den  spanske  Arvefølgekrig  i  Spanien« 
ni,  p.  238  og  følg. 

«jeg  kan  paa  ingen  Maade  billige  de  Forslag,  som  ere  gjorte. 
Jeg  vil,  at  Tyrkerne  skulle  opgive  alle  de  Byer,  som  de  have 
bemægtiget  sig,  og  jeg  vil  have  Fæstningen  Kertsch  paa 
Krim;  hvis  disse  Betingelser  forkastes,  vil  jeg  fortsætte  Kri- 
gen med  min  hele  Styrke,  og  jeg  vil  ikke  ende  den,  før  jeg 
har  tvunget  mine  Fjender  til  en  Fred,  der  er  lige  saa  for- 
deelagtig  som  hæderlig«. 

Kort  efter  at  Peter  havde  afgivet  denne  bestemte  Erklæ- 
ring, forespurgte  Gesandtskabet  sig  om,  hvornaar  det  kunde 
erholde  Audiens  hos  Keiseren.  Nu  reiste  man  imidlertid  fra 
østerrigsk  Side  Etiquette-  og  Ceremonielspørgsmaal,  som  for- 
længedes i  en  saadan  Uendelighed,  at  Peter  tabte  Taalmo- 
digheden  og  allerede  talte  om  at  ville  til  Venedig;  ja  maaskee 
endog  til  Frankrig,  da  han  den  29de  Juli  om  Morgenen 
pludselig  befalede  Lefort  inden  Middag  at  gjøre  sig  rede  til 
at  reise  til  Moskau.  Han  havde  faaet  Efterretning  om  Stre- 
litzernes  Oprør. 


XIII. 

Allerede  to  Gange  tidligere  havde  Strelitzerne  været  Red- 
skaber for  en  Sammensværgelse,  som  var  opspunden  mod 
Regjeringen  og  Peters  Liv;  nu  havde  de  for  tredie  Gang  reist 
sig,  og  denne  Gang  rettede  Oprøret  sig  mod  Peters  reforma- 
toriske Bestræbelser.  Der  var  kun  een  Mening  i  Moskau 
om,  at  hvis  de  havde  seiret,  vilde  ikke  en  eneste  Fremmed 
have  faaet  Lov  til  at  blive  i  Riget.  Strelitzerne  havde  denne 
Gang  kunnet  reise  sig  saa  meget  desto  frygteligere,  som  Sam- 
mensværgelsen havde  Forgreninger  i  selve  Czarens  Palads;  de 
følte  sig  stærke  ved  Prindsesse  Sophies,  ja  selve  Czarindens 
^Billigelse  og  tænkte  paa  at  hæve  Peters  niaarige  Søn  paa 
Thronen  for  saaledes  at  bringe  den  gamle  Sagernes  Tilstand 
tilveie  igjen  i  det  hellige  Rusland.  De  rykkede  frem  mod 
Hovedstaden,  da  de  bleve  overraskede  og  slaaede  af  Fyrst 
Romodanowski.     Deres  Nederlag  var  saa  fuldstændigt,  at  de 

Alle  vare  blevne  nedhuggede  eller  fangne.  Seirherren  havde 
ladet  hver  tiende  af  sine  Fanger  hugge  ned,  men  havde  ikke 
vovet  at  skride  til  en  Undersøgelse  og  Domfældelse  af  de 
Oprørere,  som  vare  faldne  i  Hænderne  paa  ham.  Peter  be- 
falede ved  sin  Ankomst  først  og  fremmest,  at  denne  Under- 
søgelse skulde  finde  Sted.  Selv  havde  han  alt  afgjort  Stre- 
litzernes  Skjæbne;  han  vidste,  at  intet  Forlig  var  muligt 
med  disse  Prætorianere ,  og  Undersøgelsen  bekræftede  fuld- 
stændigt hans  Opfattelse;  den  medførte  ingen  Tilstaaelse, 
ligesaalidt  som  Torturen  fremkaldte  nogen  Angivelse.  Alle 
som  een  Mand  bleve  de  tause  og  ubevægelige,  og  Alle  bleve 
dømte  til  Døden*). 


*)  Det  er  en  almindelig-  bekjendt  og  udbredt  Historie,  at  Czaren  selv 
med  sine  Hoffolk  deeltog  i  Strelitzernes  Henrettelse.  Denne  For- 
tælling skriver  sig  fra  første  Færd  fra  en  Reisebeskrivelse,  diarium 
itineris,  hvis  Forfatter,  Korb,  var  Secretair  ved  et  østerrigsk  Ge- 
sandtskab, der  indtraf  i  Moskau  lidt  før  Carlowitzerfreden.  Dette 
Gesandtskab  havde  ogsaa  et  religieust  Øiemed  og  talte  i  sin  Midte 
tre  Jesuiter.  Korbs  Beretning  bærer  heelt  igjennem  Præg  af  reli- 
gieust Had.  Mærkelig  nok  mener  han  imidlertid ,  at  det  ikke  er 
Czaren,  men  Lefort,  som  er  Skyld  i  Katholikernes  Udelukkelse 
fra  Rusland,  og  Lefort  er  derfor  Gjenstand  for  de  meest  hadefulde, 
men  aldeles  ugrundede  Beskyldninger;  han  mishandlede  sin  Hustru, 
til  Czaren  maatte  lægge  sig  imellem,  han  hengav  sig  til  vilde  Ud- 
svævelser, det  var  ham,  som  hævede  Catharina  frem  fra  Støvet  til 
Czarens  Elskerinde,  o.  s.  v.  I  denne  Beretning  findes  nu  Fortæl- 
lingen om,  at  Peter  med  Øxen  i  Haanden  efter  de  moskovitiske 
Czarers  ædleste  Forret  selv  har  hugget  Hovedet  af  fem  Strelitzer. 
Vi  kunne  vistnok  rolig  erklære  denne,  som  saa  mange  andre  Hi- 
storier om  Peter,  for  et  forsætligt  Opspind ;  der  findes  ikke  mindste 
Hentydning  dertil  hverken  i  Gordons,  Jacobs  eller  Peter  Leforts 
Brevvexlinger  eller  i  nogen  anden  samtidig  Beretning,  ikke  engang  hos 
en  anden  Smædeskriver,  Neubauer,  der  dog  kom  ind  i  Rusland  med 
samme  Gesandtskab ,  blev  længe  i  Landet  og  forøvrigt  paabyrder 
Peter  alle  mulige  Forbrydelser;  fra  denne  sidste  Forfatter  stammer 
saaledes  en  anden  af  Katholikerne  videre  udbredt,  men  aldeles 
ugrundet  Fortælling,  at  Peter  i  en  Kirke  i  Litthauen  lod  en  Deel 
Præster  af  Sanct  Basilius's  Orden  hugge  ned,  skjøndt  de  ikke 
havde  gjort  det  mindste  Ondt. 

Medens  Peter  saaledes  forfulgte  Processen  mod  Strelit- 
zerne,  havde  han  givet  Ordre  til,  at  den  russiske  Flaade 
skulde  gjøre  sig  færdig  til  et  Angreb  paa  Kertsch.  Han 
troede  ikke,  at  Underhandlingerne  mellen  Keiseren  og  Sul- 
tanen vare  saa  vidt  fremskredne,  som  de  virkelig  vare,  og 
iilte  selv  til  Voronesch  for  at  paaskynde  Flaadens  Afseiling. 
Lefort  fik  paa  sin  Side  Ordre  til  at  forhale  Fredens  Afslut- 
ning saa  meget  som  muligt.  Peter  opfordrede  ham  samtidigt 
til  at  træffe  de  nødvendige  Forberedelser  til  at  feire  deres 
lykkelige  Hjemkomst.  Festlighederne  skulde  afholdes  i  et 
Palads,  som  under  deres  Fraværelse  var  bleven  opført  heelt 
og  holdent  af  Steen,   og  som  Czaren  havde  foræret  sin  Ven. 

Lefort  beskriver  i  et  Brev  til  sin  Familie  i  Genf  sin  nye 
Bolig  i  følgende  Udtryk:  «Man  kommer  først  ind  i  en  stor 
Sal,  der  efter  Folks  Mening  er  meubleret  med  megen  Smag. 
Derpaa  følge  fire  ligesaa  smukke  Værelser,  der  ere  udstyrede 
hver  paa  sin  Maade.  Det  første  er  tapetseret  med  forgyldt 
Læder  og  har  prægtige  Buffeter;  det  andet  er  heelt  opfyldt 
med  chinesiske  Snurrepiberier;  det  tredie  er  betrukket  med 
guult  Damask,  og  i  dette  Værelse  er  der  en  Seng,  som  er  tre 
Alen  høi  og  har  et  skarlagensrødt  Sengeomhæng;  det  fjerde  er 
endelig  ifølge  Czarens  Ordre  bleven  behængt  med  Søstykker 
fra  øverst  til  nederst  og  smykket  med  Skibe,  som  hænge  ned 
fra  Loftet.  Der  er  endnu  ti  andre  Værelser,  af  hvilke  de 
sidste  vente  paa  en  lignende  prægtig  Udstyrelse.  Paladset, 
som  har  kostet  80,000  Rigsdaler,  har  ikke  sin  Lige  i  Rus- 
land. Ikke  langt  fra  det  staaer  endnu  mit  gamle  Træhuus 
som  for  ved  Modsætningen  end  stærkere  at  fremhæve  min 
nye  Boligs  Skjønhed.  Rundt  omkring  hele  Bygningen  har 
man  anbragt  et  halvt  Hundrede  smaae  Kanoner,  der  bruge  et 
qvart  eller  et  halvt  Pund  Krudt  til  Ladning,  og  længere 
borte  ved  Bredderne  af  Jausa  staae  tre  Batterier,  af  hvilke 
det  ene  tæller  tredive  store  Stykker.  Der  er  endnu  et  halvt 
Hundrede  andre  Kanoner  omkring  Dammene.  Paa  vor  Ind- 
vielsesfest skulle  disse   Kanoner  give  Salut,    alle  Musikcorps 

skulle  spille,  og  der  skal  finde  et  glimrende  Fyrværkeri  Sted. 
Festen  vil  vare  tre  Dage,  og  det  er  mit  høieste  ønske,  at 
den  maa  svare  til  Hs.  Majestæts  Forventninger«). 

Hvem  skulde  have  troet,  at  disse  Linier,  som  aande  en 
ublandet  Taknemmelighed  og  Glæde,  skulde  blive  de  sidste 
fra  Leforts  Haand.  Festen  begyndte  Søndagen  den  12te  Fe- 
bruar. Peter  var  vendt  tilbage  fra  Voronesch  for  at  tage 
Deel  i  den,  og  han  tilbragte  de  sidste  Dage  af  Ugen  hos  sin 
Ven.  Den  19de  vendte  han  tilbage  til  Voronesch  uden  dog, 
som  han  havde  ønsket,  at  faae  Admiralen  med  sig,  da  dennes 
Saar  atter  havde  aabnet  sig.  De  følgende  Dage  gjorde  On- 
det hurtige  Fremskridt,  og  Saarfeberen  tog  til.  Den  Syge 
laa  i  uafladelige  Phantasier,  og  intet  Ord,  som  vidnede  om, 
at  han  var  ved  sin  Bevidsthed,  undslap  hans  Læber.  Hans 
Præst  var  tilstede,  og  Lefort  henvendte  ogsaa  et  Par  Gange 
nogle  uforstaaelige  Ord  til  ham;  først  da  han  laa  paa  det 
Yderste,  bad  han  ham  om  at  bede,  og  derpaa  udaandede  han 
den  2den  Marts  Kl.  To  om  Natten  i  sin  Brodersøns  Arme. 

En  Coureer  bragte  Efterretningen  til  Voronesch.  Peter 
iilte  til.  Alle  hans  Træk  udtrykte  den  høieste  Grad  af  Sorg. 
«Paa  hvem  kan  jeg  nu  forlade  mig?",  udbrød  han,  »han 
alene  var  mig  tro«.  Han  fandt  en  Smule  Trøst  i  at  vise 
sin  afdøde  Ven  de  sidste  Æresbeviisninger  og  befalede,  at 
hans  Begravelse  skulde  gaae  for  sig  med  en  Pragt,  hvis  Lige 
man  aldrig  havde  seet.  Det  var  Lefort,  som  gjennem  Røg 
og  Damp  havde  ført  ham  til  Asow;  det  var  ved  hans  vise 
Eaad,  at  Peter  havde  kunnet  drive  Osmannerne  tilbage  og 
aabne  sit  Rige  Adgang  til  det  sorte  Hav;  hvorledes  skulde 
han  kunne  vise  en  saa  stor  Tapperhed  og  Troskab  Ære  nok? 

Paa  Begravelsesdagen  gik  Peter  i  den  dybeste  Sørgedragt 
i  Spidsen  for  Ligtoget.  Han  fulgtes  af  3  Marineregimenter 
og  et  Følge  af  alle  Hærens  Officerer,  alle  Boj  årer  og  fireogtyve 
Hofdamer.  Otteogtyve  Oberster  bare  Ligkisten.  De  bragte 
den  ind  i  den  reformeerte  Kirke,  hvor  Pastor  Stumpfius  holdt 
Ligprædikenen  paa  Hollandsk.     Han  prædikede  over  Prædi- 

kerens  Bogs  8de  Capitels  8de  Vers.  »Saalænge  som  Solen 
gaaer  op  over  dette  store  Rige,  vil  den  store  Ministers  Navn 
blive  i  evig  Minde.  Vi  vide,  at  næst  Guds  var  Czarens 
Naade  hans  Lys  og  Liv,  hans  Skjold  og  hans  Himmel  her 
paa  Jorden.  —  Men  Solen  har  sine  Pletter,  Naade  staaer  for 
Fald.  Aulæ  lumen  lubricum.  Hvormange  berømte  Yndlinge 
har  man  ikke  seet  styrtet,  som  Clitus  og  Parmenio,  Joab, 
Sejan  og  Henrik  IV's  Ven  Biron?  Saaledes  var  det  ikke 
med  Hs.  Excellence.  Lefort  saae  ikke  sin  Sol  i  dens  Ned- 
gang.    Han  døde  midt  i  den  høieste  Ære,  Rang  og  Gunst ». 

«0g  hans  Sjæl?  Christne!  hvad  skulle  vi  sige  om  hans 
Sjæl?  I  alle  Forhold  fulgte  han  Forsynets  Veie,  og  vi  have 
altid  seet  ham  med  hjertelig  Tro  hylde  den  rene  protestan- 
tiske Lære.  Under  Sygdommens  hurtige  Lob  har  han  vel 
ikke  kunnet  bekræfte  dette  Vidnesbyrd,  men  vi  have  det  faste 
Haab,  at  han,  naar  Menneskets  Son  kommer,  vil  være  blandt 
deres  Tal,  over  hvem  hans  barmhjertige  Naade  vil  brede  sig«. 

Da  Pastoren  havde  endt  sin  Tale,  sendte  Hærens  Gevær- 
salver og  fyrretyve  Feltkanoners  Torden  Generalen  et  sidste 
Farvel.  Han  blev  bisat  i  den  til  Kirken  stødende  Kirke- 
gaard, og  hans  Støv  hvilede  her  i  Fred,  til  Kirken  i  1812 
blev  et  Bytte  for  Flammerne;  paa  den  Plads,  hvor  Kirken 
havde  staaet,  opførte  man  senere  private  Bygninger.  Leforts 
Grav  blev  da  aabnet;  man  fandt  Uniformen,  som  havde  ind- 
hyllet Legemet,  vel  bevaret;  men  efter  nogle  Minutters  For- 
løb smuldrede  den  hen  i  Støv.  Resterne  af  Peter  den  Stores 
Ven  bleve  flyttede  til  Sanct  Lazarus's  Kirkegaard. 

Ifølge  russisk  Skik  og  Brug  blev  der  efter  Begravelsen 
holdt  et  stort  Gilde  i  Leforts  Huus;  men  Czaren  var  ikke 
tilstede  ved  det,  men  indesluttede  sig  i  sit  Palads.  Det  var 
ikke  en  Yndling,  han  havde  tabt,  men  en  Ven.  I  ni  Aar 
havde  de  vandret  til  samme  Maal,  næsten  uden  at  skilles. 
I  det  Værk,  som  Peter  havde  paataget  sig,  nemlig  at  refor- 
mere Rusland,  opdrage  det  og  aabne  Veien  for  det  til  en  stor 
Fremtid,  havde   Lefort  været  indviet,    han  havde  deelt  alle 

hans  Tanker;  han  havde  været  hans  Raad.  De  havde  tilsammen 
havt  en  Eenhed  af  alle  Aandens  udmærkede  Egenskaber;  den  Ene 
havde  sit  overordentlige  Geni,  sin  gjennemtrængende  Forstand 
og  faste  Villie;  den  Anden  havde  sine  Kundskaber,  sit  mere  uhil- 
dede Blik,  sin  Aands  Friskhed  og  Fiinhed,  sit  jævne  og  ligelige 
Sind,  Alt  parret  med  Handlekraft  og  Hengivenhed.  I  sin  Sorg 
over  den  tabte  Ven  knyttede  Peter  sig  fast  til  Alt,  hvad  der  min- 
dede om  ham.  Leforts  Moder,  der  nu  var  firsindstyve  Aar 
gammel,  levede  endnu  i  Genf;  Peter  skrev  selv  til  hende  og 
meddeelte  hende  det  Slag,  som  havde  ramt  dem  Begge.  Han 
underrettede  Eaadsherre  Lefort  og  Republikken  Genf  derom. 
Han  gav  Admiralens  Brodersen,  Peter  Lefort,  en  høiere  Rang 
i  Armeen,  knyttede  ham  nærmere  til  sin  Person  og  over- 
vældede ham  med  Beviser  paa  sit  Venskab.  Leforts  Gjæld 
blev  betalt,  og  hans  Enke  fik  en  betydelig  Pension,  men 
navnlig  var  Peter  uudtømmelig  i  sine  Beviser  paa  Venskab 
mod  Vennens  Son.  Han  besluttede  at  væ.re  ham  i  Faders 
Sted.  Lefort  havde  ønsket,  at  hans  Son  skulde  opholde  sig 
endnu  nogle  Aar  i  Udlandet,  fer  han  vendte  tilbage  til  Mo- 
skau,  og  Peter  fulgte  hans  ønsker.  Da  Navnet  Henrik  ikke 
findes  i  den  græske  Kalender,  bar  den  unge  Lefort  i  Rusland 
Navnet  Andreas  efter  Moskaus  Apostel.  Da  han  blev  myndig, 
kom  han  i  Besiddelse  af  de  Godser,  som  hans  Fader  havde 
faaet  i  Belonning  efter  Asows  Erobring.  Der  blev  optaget 
en  Inventarieliste  over  Alt,  hvad  Frants  Jacowlewitsch  Le- 
forts Palads  indeholdt,  og  efterat  Czaren  forst  havde  udtaget 
et  mindre  Antal  Gjenstande,  som  han  vilde  gjemme  til  Minde 
om  sin  Ven  eller  skjænke  til  hans  Enke,  skulde  alt  det  øv- 
rige blive  under  Statens  Segl  til  Henriks  Tilbagekomst. 


XIV. 

Sorgen  over  Vennen  svækkede  ikke  længe  Czarens  Re- 
gentvirksomhed. Peter  havde  nylig  erfaret,  at  hans  Gesandt 
havde  afsluttet  Freden  i  Carlowitz  med  Tyrkerne.    Ikke  desto 

mindre  tog  han  afsted  til  Asow,  da  han  higede  efter  at  vise 
sig  paa  det  sorte  Hav  i  Spidsen  for  sin  Flaade;  man  skulde 
see,  at  Rusland  vilde  kunne  hævde  sin  nys  erhvervede  Magt- 
fylde. Et  Skib  af  denne  Eskadre  bragte  den  russiske  Gesandt 
til  Constantinopel,  lod  det  russiske  Banner  vaie  under  Serai- 
lets Mure  og  hilste  det  gjentagne  Gange  med  sine  Kanoner. 
Efter  at  Peter  ved  disse  Skridt  havde  betegnet  sin  orientalske 
Politik,  vendte  han  sig  til  Østersøen  og  de  Provindser,  hvor  han 
allerede  i  Aanden  havde  udpeget  Stedet  for  sin  nye  Hovedstad. 
Tiden  var  kommen  til  at  træde  i  Kamp  mod  Sverige.  Det  er 
bekjendt  nok,  at  han  strax  i  Begyndelsen  af  denne  Krig  led 
det  store  Nederlag  ved  Narwa  i  Aaret  1700;  her  blev  Peter 
Lefort  fangen,  og  da  Peter  nu  ikke  mere  havde  nogen  Person 
af  Navnet  Lefort  omkring  sin  Person,  følte  han  den  meest 
levende  Trang  til  at  kalde  sin  Vens  Søn  tilbage  fra  Genf. 

Henrik  havde  naaet  en  Alder  af  sytten  Aar.  Han  var 
en  smuk  ung  Mand  af  en  hoi  og  kraftig  Væxt.  Da  hans 
Fader  sendte  ham  til  sin  Familie  i  Genf,  havde  han  roest  hans 
gode  Anlæg  og  sagt  om  ham:  «I  ham  er  der  Stof  til  alt 
muligt  Godt •>.  Herrerne  i  Genf  havde  givet  deres  store  Med- 
borgers Søn  den  meest  hæderlige  Modtagelse.  Ved  den  Au- 
diens hos  Eaadet,  som  de  tilstedede  ham  ved  hans  Ankomst, 
havde  Raadsherren  Favre  modtaget  ham  ved  Døren  til  Raads- 
salen  og  ført  ham  til  en  Lænestol,  der  var  anbragt  ved 
Borgemesterens  Side.  Staaende  og  med  blottet  Hoved  havde 
Raadets  Medlemmer  hørt  paa  Oplæsningen  af  det  Brev,  ved 
hvilket  Czaren  anbefalede  den  unge  Lefort  til  dem,  og  de 
anviste  ham  Ærespladsen  i  Domkirken  Sanct  Peter.  Alt, 
hvad  man  senere  hørte  om  Henrik,  var  af  den  Natur,  at  det 
fuldstændigt  bekræftede  de  gode  Forventninger,  som  man 
nærede  om  ham.  Næppe  havde  Peter  den  Store  faaet  Hen- 
rik i  sin  Nærhed,  før  han  følte  den  største  Kjærlighed  til 
ham.  Han  vilde  ikke  mere  skilles  fra  han.,  ligesaa  lidt  som 
han  havde  villet  skilles  fra  hans  Fader.  Saasnart  Henrik  var 
staaet  op,    pleiede  han  at  begive  sig  til  Czaren,    hvem  han 

først  forlod  seent  ud  paa  Natten.  Ofte  fandt  Peter  Glæde 
i  at  spise  til  Middag  hos  ham ;  han  tog  ham  ofte  i  sine  Arme 
og  kyssede  ham  med  ^mhed.  Peter  udnævnte  Henrik  til 
Lieufenant  for  sine  Bombaderer,  han  maatte  dele  alle  hans 
Besværligheder,  og  om  Natten  sov  de  i  samme  Seng.  Ofte 
maatte  han  saaledes  pludselig  midt  om  Natten  bryde  op  til 
Voronesch  og  Archangelsk  eller  tage  afsted  til  Krigsskue- 
pladsen. Det  var  at  paalægge  den  unge  Mand,  der  var 
opdragen  under  et  andet,  mildere  Klima,  Anstrengelser,  som 
selv  den  kraftigste  Legemsconstitution  med  Møie  vilde  have 
kunnet  udholde. 

Henrik  segnede  ogsaa  under  denne  Byrde.  Han  var  ved 
Armeen  under  Noteborgs  Beleiring,  da  en  hidsig  Feber  den 
28de  April  1703  gjorde  Ende  paa  hans  unge  Liv.  Det  meest 
levende  Venskab  kunde  ikke  forsvare  ham  mod  Døden,  lige- 
saa  lidt  som  det  havde  kunnet  frelse  hans  Fader. 

Atter  blev  Paladset  Leforts  Porte  lukkede.  Generalens 
Enke  blev  boende  i  sin  gamle  Bolig  og  levede  der  længe  et 
strengt  og  tilbageholdent  Liv.  Ved  hendes  Død  i  Aaret  1 726 
blev  Peter  Lefort  den  eneste  Repræsentant  i  Rusland  for 
denne  berømte  Familie.  Czaren  havde  uafbrudt  viist  ham 
sin  Velvillie,  ligesom  han  stadig  mindedes  Admiralen  med 
Hengivenhed.  En  af  hans  sidste  Tanker  var  ved  Italiens 
bedste  Billedhuggere  at  opreise  et  Mindesmærke  for  de  Ge- 
neraler, som  meest  havde  bidraget  til  hans  hæderlige  Regje- 
ring,  først  og  fremmest  for  Lefort.  En  Ukas  var  allerede 
undertegnet,  Tegningerne  vare  allerede  afsendte  fra  Italien, 
da  Peter  selv  maatte  følge  sine  forudgaaede  Venner  og  tro 
Tjenere  i  Dioden. 

F.  Granzow. 

Iroen  paa  en  usynlig  Aandeverden  tilhører  ikke  alene  Old- 
tidens Folk  eller  de  nulevende,  mere  eller  mindre  vilde  Folke- 
slag, men  findes  ogsaa  i  Christendommen.  Ved  Bibelens  Lære 
om  Engle  og  Dæmoner  ligesom  ved  dens  Grundlærdomme  om 
den  usynlige  Guds  Legemliggjørelse  i  Christus,  om  en  per- 
sonlig Hellig- Aand,  om,  hvorledes  Kjødet  skal  dødes,  for  at 
Aanden  kan  frelses,  har  den  i  sin  Tid  bragt  Troen  paa  en 
Aandeverden  til  at  blomstre  i  en  ualmindelig  Grad.  Det  var 
Katholicismen,  der  udviklede  denne  menneskelige  Trang  til 
det  Mystiske  og  skabte  en  talrig  Skare  af  Helgener  og  Hel- 
geninder, ligesom  den  fremviste  endnu  flere  Troldmænd, 
Hexe  og  Besatte. 

I  de  protestantiske  Lande  og  i  Særdeleshed  i  det  mate- 
rialistiske nittende  Aarhundrede  betragtes  alle  hidhørende 
Beretninger  fra  en  svunden  Tid  som  Frugten  af  denne  Tids 
Overtro  og  Vankundighed  eller  fremgaaede  af  et  bevidst  eller 
et  fromt  Bedrag;  men  en  nøiere  Undersøgelse  af  de  kjendte 
Tilfælde  i  deres  Almindelighed  lader  sig  ikke  tilfredsstille  ved 
en  saa  kort  og  afgjørende  Dom.  Der  foreligger  mangfoldige 
authentiske  og  i  enhver  Henseende  troværdige  Vidnesbyrd 
om,  hvorledes  man  gik  frem  for  at  faae  en  Person  erklæret 
for  Helgen  og  de  skeete  vidunderlige  Gjerninger  constaterede. 


*)  Gorres:   "Die  christliche  Mystik«.     1833.     La  vie  de  Gregoire  Lo- 
pez.     COln  1717.     (Madrid  1658). 

Havde  Vedkommende  levet  i  et  Kloster,  forhørtes  alle  dets 
geistlige  og  læge  Beboere,  Prioren,  Skriftefaderen,  o.  s.  v., 
hvorpaa  Erkebispen  indberettede  Sagen  til  Paven  i  Kom. 
Denne  overdrog  nu  en  Commission  at  foranstalte  en  ny 
Undersogelse.  I  Commissionen  sade  Biskopper,  anerkjendt 
fromme  Geistlige,  Raadsherrer  og  Læger;  den  afhorte  ofte 
Tusinder  af  Vidner,  og  hyppigt  blev  den  efterfulgt  af  en  ny 
Commission,  før  Sagen  blev  anseet  for  moden  til  Afgjorelse. 
Det  er  saa  langt  fra,  at  Adgangen  til  at  blive  erklæret  for 
Helgen  var  let,  at  den  tværtimod  var  meget  vanskelig.  Nabo- 
klostere,  andre  Munkeordener,  Nabobispedømmer,  o.  s.  v.  op- 
traadte  strax  fjendtlig  imod  Forsøget;  Lægfolk  og  Fritænkere, 
der  altid  findes,  rystede  paa  Hovedet,  Commissionsmedlem- 
merne  skærpede  deres  Vid  og  Opfindsomhed  og  tilkaldte  be- 
kjendte  Forhorsdomraere,  og  Paven  selv  gav  kun  nødtvungen 
efter;  thi  han  saavel  som  enhver  høitstaaende  Geistlig  var 
fremfor  Alt  interesseret  i  ikke  at  blive  ført  bag  Lyset.  Men 
for  Kjendsgjerningernes  Logik  maatte  de  boie  sig,  og  tilsidst 
blev  da  den  afdøde  Person  i  Kraft  af  hans  hellige  Liv  og 
hans  hellige  Naadegaver  (Miraklerne)  erklæret  for  Helgen. 

I  alle  Levnetsbeskrivelser  over  Helgener  og  Helgeninder 
træifer  man  samstemmende  Fremtoninger,  hvad  der  ikke  saa 
meget  tyder  paa  Efterabeise  som  paa,  at  samme  Aarsag 
frembringer  samme  eller  tilsvarende  Virkning.  Et  Legeme, 
der  igjennem  Aaringer  blev  dannet  ved  streng  Askese,  et 
indadvendt,  fromt  Aandsliv  og  en  i  Troen  brændende  Sjæl 
udmærkede  Alle,  og  mærkeligt  er  det,  at  de  Fleste,  der  bleve 
kanoniserede,  allerede  fra  deres  Barndom  af  (endog  fra  det 
femte  Aar)  udmærkede  sig  ved  en  fiin,  nervens  Constitution 
og  ved  aandelige  Anlæg,  der  kun  kunde  udvikles  ved  deres 
Leveviis  og  Tidsalderens  hele  Eetning  og  tilmed  udvikles  paa 
samme  Maade.  Man  kan  derfor  godt  forklare  mange  af  de 
Hændelser,  der  ere  indtraadte,  uden  at  berøve  Vedkommende 
Helgenglandsen;  thi  han  er  ikke  Helgen  i  Kraft  af  de  ydre 
Tegn,  men  i  Kraft  af  den  Sjælsstyrke,  hvormed  han  førte  et 

saadant  Liv,  at  ydre  Tegn  bleve  mulige.  De  fleste  Helgener 
have  saaledes  fastet  i  en  ganske  utrolig  Grad.  Hvad  Enhver 
har  kjendt  i  enkelte  øieblikke  ved  dybe  Sjælererelser,  Glæde 
eller  Sorg,  at  han  ikke  har  følt  Trang  til  legemlig  Næring, 
var  hos  dem  blevet  den  normale  Tilstand.  Det  var  Trangen 
til  aandelig  Næring,  der  var  fremherskende,  og  en  Nydelse  af 
Alterets  Sacramente  mættede  det  længselsfulde  Sind  og 
igjennem  det  Legemet  i  en  tilstrækkelig  Grad.  Dag  for  Dag 
afmagredes  Legemet,  men  Sjælen  førte  et  rigt  Liv.  Alle 
Livskræfterne  vendtes  indad,  og  Forholdet  imellem  Sjæl  og 
Legeme  hos  det  almindelige  Menneske  blev  hos  dem  idelig 
forstyrret,  indtil  det  Skridt  for  Skridt  næsten  blev  vendt  om. 
Vi  see,  høre  og  føle  igjennem  Sandserne,  og  hvad  disse  for- 
nemme, bringes  til  Sjælens  Kundskab ;  men  Helgenerne  havde 
i  den  Grad  gjort  Legemet  til  Aandens  Tjener,  at,  hvad  de 
følte  i  Sjælen,  viste  sig  for  Sandserne.  -Øiet  saae  lettere 
Tanken  hos  den,  de  talte  med,  end  Skikkelsen,  for  Oret  løde 
himmelske  Sange,  selv  om  Luften  var  opfyldt  af  Mængdens 
Skrig,  og  ved  et  sjælfuldt  Ord  kunde  det  fine  Legeme  zittre, 
medens  det  var  ufølsomt  for  Pinsler.  Afdøde  fra  Verden  og 
uden  at  agte  paa  deres  Omgivelser  levede  de  et  indvortes 
Liv  med  Gud  og  hans  hellige  Engle.  Snart  hensank  de  i 
stille  Betragtninger,  snart  brøde  de  ud  i  Extase,  og  under- 
tiden kunde  de  hele  Timer  Igjennem  indtage  Stillinger,  som 
Legemet  ikke  vilde  kunne  udholde  i  flere  Minutter  i  almin- 
delig Sjælstilstand.  Det  var  ganske  simpelt  Krampe;  men 
denne  var  ikke  Tegn  paa  et  sygeligt  Legeme ,  men  paa 
en  exalteret  Aand,  der  gav  Legemet  Kræfter,  som  maatte 
synes  utrolige  og  miraculeuse.  Det  Samme  var  Tilfældet 
med  Besvimelser,  Blodudtrædninger,  heftig  Graad,  kramp- 
agtig Hulken  og  en  dødlignende  Hviletilstand.  Ved  aarlange 
og  brændende  Forestillinger  i  en  bestemt  Retning  kunde  det 
organiske  Liv  vendes  imod  denne,  og  Blodomløbet  ag  Nerve- 
systemets Virkninger  kunde  da  frembringe  Tegn  i  Hjertet, 
paa    Hænder,    Hoved    og   Fødder,    hvilke    Tegn    i    al    deres 

Utydelighed  bleve  Gjenstand  for  from  Tilbedelse.  Det  var 
ikke  blot  de  enkelte  Organer,  der  bleve  overordentlig  føl- 
somme ved  den  Sensibilitet,  der  herskede  i  det  afmagrede 
Legeme,  men  Huden  selv  blev  hvid  og  fiin,  næsten  gjennem- 
sigtig,  og  naar  Vedkommende  kom  i  Bevægelse,  kunde  den 
udtrædende  Sved  være  olielignende.  Ramte  Døden  et  saa- 
dant  Legeme,  kunde  det  ofte  holde  sig  længe  enten  i  Graven 
eller  i  de  kolige  Klosterhvælvinger,  og  blev  nu  Kisten  aabnet, 
og  Olieudtrædelsen  af  Hudens  Porer  bemærket,  var  dette  for 
de  fromme  Brødre  og  Søstre  et  Mirakel,  især  da  den  havde 
en  Duft,  som  tilskreves  himmelske  Roser,  uden  at  man 
tænkte  paa  de  jordiske  Roser,  som  den  fromme  Sorg  havde 
lagt  til  den  Afdode  i  Kisten.  Lang  Fasten,  brændende  Bøn- 
ner, ualmindelige  Stillinger,  dyb  Hensynken  i  Tanker  eller 
indre  Syner  og  dernæst  Angivelse  af  Syner,  Aabenbaringer 
og  Samtale  med  Aander  var  altid  det,  som  henvendte  Op- 
mærksomheden paa  den  Enkelte.  Hvad  der  betroedes  til 
Skriftefaderens  Hemmelighed  eller  foregik  i  Dødsøieblikket, 
blev  hyppigt  offentliggjort  efter  Deden  ,  og  snart  glemte 
Folket  over  de  mærkværdige  Tildragelser  det  kun  for  Færre 
bekjendte,  rige  indre  Liv,  som  den  Afdøde  havde  ført,  og 
som  var  den  første  og  dybeste  Grund  til,  at  han  vandt  Hel- 
genglorien. 

Det  er  en  saadan  Helgens  Liv,  vi  skulle  gaae  over  til  at 
fremstille.  Det  er  det  aandelig  skjonneste  og  reneste  Billede, 
som  vi  have  truffet  iblandt  flere,  og  vi  finde  intet  Latter- 
ligt i,  at  hans  Samtid  har  seet  Mirakler,  hvor  vi  ingen 
saadanne  kunne  opdage,  men  smile  kun  veemodigt  ad  dens 
fromme  Naivetet,  medens  vi  beundre  den  Mand,  hvis  Liv  i 
Gud  ikke  var  i  Ord,  men  i  Gjerning. 

Gregorius  Lopez  blev  født  den  4de  Juli  1542  i  Madrid. 
Efternavnet  Lopez  er  ikke  hans  rette  Navn.  Han  holdt  dette 
skjult  for  at  afbryde  ethvert  Baand  med  Omverdenen,  og  det 
er  kun  Lidet,  man  veed  om  hans  Familieforhold.  Han 
var  den  Yngste  af  flere  Børn   og  havde  foruden  flere  Brødre 

to  Søstre.  Han  lærte  med  Lethed  at  læse  og  skrive,  men 
flygtede  allerede  i  en  Alder  af  11  til  12  Aar  fra  sit  Fædre- 
nehjem op  til  Navarra,  hvor  han  i  6  Aar  levede  i  stor  N«d 
hos  en  Eremit.  Da  Faderen  endelig  havde  fundet  ham  efter 
mange  Efterforskninger,  førte  han  ham  tilbage  og  anbragte 
ham  som  Page  ved  Hoffet  i  Valladolid.  Heraf  saavelsom 
af,  at  hans  Fader  eiede  flere  Huse  i  Madrid,  kan  man  slutte, 
at  han  var  af  fornem  Slægt.  Ved  Hoffet  opholdt  han  sig 
i  to  til  tre  Aar,  men  var  allerede  nu  saa  hengiven  til  indre 
Andagt,  at  dette  Ophold  ingen  Indflydelse  havde  paa  ham. 
I  Stilhed  modnede  han  sin  Beslutning  ganske  at  offre  sig 
til  Guds  Tjeneste,  og  da  han  efter  mange  Paakaldelser  om 
Guds  Bistand  paa  de  hellige  Steder,  han  kunde  besøge, 
endelig  havde  vundet  den  Overbeviisning,  at  hans  Plan  havde 
Himlens  Samtykke,  forlod  han  Spanien  og  naaede  i  sit  ty- 
vende Aar  Mexico,  hvor  han  landede  i  Vera-  Cruz. 

I  Modsætning  til  den  Masse  Spaniere,  der  landede  tom- 
hændede i  Vera-Cruz  for  at  erhverve  sig  Kigdomme  i  den 
nye  Verden,  uddeelte  han  strax  imellem  de  Fattige  Alt  det, 
han  havde  ført  med  sig,  og  som  havde  en  Værdi  af  8,400 
Eealer.  Kun  iført  en  Kappe  af  tyndt  Tøi  og  uden  Hoved - 
bedækning  begav  han  sig  til  Mexico,  som  han  snart  forlod 
for  at  begynde  et  Eneboerliv  i  Zacateca.  Da  han  imidlertid 
ikke  fandt  Stedet  her  eensomt  nok,  flyttede  han  efter  et  kort 
Ophold  et  Par  Dagsreiser  længere  bort,  til  Dalen  Amajac, 
hvor  Chichimeca-Indianerne  boede. 

Paa  Veien  hertil  kom  han  forbi  en  Capitains,  Corrillo 
d'Avilas,  Bopæl.  Denne  fik  Medlidenhed  med  den  tyveaarige 
Yngling,  som  barhovedet  og  barfodet,  kun  klædt  i  en  Kappe 
med  Snor  om  Livet,  var  reist  fra  Spanien  for  at  tjene  Gud 
i  Eensomhed  —  det  første  Exempel  herpaa  i  den  nye  Ver- 
den —  og  tilbød  at  bygge  ham  en  Hytte.  Men  Lopez  af- 
slog det  og  laante  kun  det  nødvendige  Værktøi  af  ham. 

I  sit  etogty vende  Aar,  i  en  Alder  «da  andre  Ynglinge 
lee,  elske  og  dandse,  eller  hvad  de  nu  ellers  gjøre»,  begyndte 

han  saaledes  det  Eneboerliv,  som  han  med  ringe  Forandringer 
førte  til  sin  Dad.  Han  sov  paa  Jorden  med  en  Steen  til 
Hovedpude  og  kun  hyllet  i  et  Dækken.  Kun  tre  Timer  offrede 
han  til  Søvnen  og  fandt,  at  det  næsten  var  for  meget; 
hvilede  han  end  længere,  tilbragte  han  de  mørke  Nattens 
Timer  —  thi  han  brugte  aldrig  Lys  —  i  indre  Vaagen.  Han 
spiste  kun  een  Gang  om  Dagen,  hyppigst  ristet  Mais.  Han 
smagte  aldrig  Kjed,  og  fik  han  saadant  forærende,  rørte  han 
det  aldrig,  takkede  for  Gaven,  men  gav  det  til  Indianerne, 
som  aldrig  tilføiede  ham  noget  Ondt.  Capitain  d'Avila  sendte 
ham  sine  Børn,  for  at  de  af  ham  kunde  lære  at  Isése  og  at 
skrive,  og  disse  bekræfte,  at  de  aldrig  have  seet  ham  spise 
Andet  undtagen  en  enkelt  Gang  nogen  raa  Salat,  en  Roe, 
eller  de  Riiskager,  som  de  bragte  med  til  ham.  Frugter, 
Figener  og  hvad  Andet,  de  kunde  bringe  ham,  afslog  han 
at  modtage.  I  de  senere  Aar,  da  han  ofte  ikke  kunde  und- 
slaae  sig  for  at  smage  paa,  hvad  der  blev  ham  budt,  tog 
han  aldrig  mere  end  en  halv  Figen  eller  en  Vindrue  og 
sagde:  det  er  nok  for  dette  Aar.  Bød  man  ham  Melon, 
tilfredsstillede  den  blotte  Lugt  ham  i  samme  Grad.  Capitain 
d'Avilas  Sønner  traf  ham  ofte  paa  Knæ  med  udstrakte  Arme, 
hensunken  i  Tilbedelse,  uden  at  han  mærkede  deres  Komme, 
og  mere  taknemmelige  end  over  hans  Underviisning  i  Læs- 
ning og  Skrivning  vare  de  over  de  fromme  Lærdomme,  han 
indplantede  i  deres  unge  Hjerter. 

Som  alle  hellige  Mænd  led  han  især  i  Begyndelsen  af 
sit  fromme  Liv  under  store  Anfægtelser.  Ligesaa  levende  som 
han  i  sin  Tilbedelse  og  i  Bønnen  følte  Gud  i  Nærheden  af  sig, 
ligesaa  virkeligt  fornam  han  Djævelens  Værk  i  de  Tanker, 
der  kunde  adsprede  ham.  For  at  overvinde  denne  søgte  han 
«at  blive  fuldkommen  stærk  i  Lydighed  mod  Gud»  og  gjentog 
i  den  Hensigt  saa  ofte  i  tre  Aar  denne  Bøn:  «Din  Villie 
skee  i  Himmelen  som  paa  Jorden,  Amen,  i  Jesu  Navn«,  at 
han  tilsidst  ikke  mere  behøvede  at  gjentage  Bønnen,  men 
at  han  efter  sit  eget  Udsagn  næppe  trak  Veiret,  uden  at  han 

aandelig  frembar  den,  saa  at  han  kun  levede  og  aandede  i 
denne  Hengivelse  i  Gud.  Naar  han  om  Natten  laa  vaagen  i 
sin  skrøbelige  Hytte,  hørte  han  i  de  vilde  Dyrs  Tuden,  i  In- 
dianernes Krigshyl  eller  i  Uveirets  Rasen  Dæmonernes  Trusler, 
der  skulde  skrække  ham  bort  fra  den  indslagne  Vei,  og  i 
Længselen  efter  Menneskeselskab,  Slægt  og  Fædreland,  i  Ung- 
domskræfternes  Roreiser,  i  Følelsen  af  sin  dybe  Forladthed 
følte  han  dæmoniske  Fristelser.  Saa  blev  den  indre  Kamp 
saa  heftig  hos  ham,  at  Hjernen  bankede  i  Tindingen,  og 
Hjertet  drev  Blodet  ud  igjennem  Næse  og  -Oren,  indtil  han 
dybt  udmattet  slumrede  ind  med  de  Ord  paa  Læben:  «Din 
Villie  skee». 

Paa  Veien  fra  og  til  Zacateca  kom  der  hyppigt  spanske 
Militairafdelinger  forbi  hans  Hytte.  Soldaterne  vare  paa 
den  Tid  altid  raae  og  opflammede  af  Lidenskaber,  som  oftest 
af  Tørst  efter  den  nye  Verdens  Guld,  undertiden  af  Higen 
efter  at  udbrede  Christendommens  Lære  iblandt  Indianerne, 
»Djævelens  Børn".  Naar  de  da  til  deres  Forundring  stødte 
paa  ham  og  hans  Hytte  i  den  forladte  Egn,  ansaae  de  ham 
enten  for  gal  og  spottede  ham  eller  beskyldte  ham  for  at 
være  en  Erkekjætter  og  Lutheraner,  da  han  ikke  hørte  Mes- 
sen. Imidlertid  lode  de  ham  dog  i  Fred,  og  uskadelig,  som 
han  var,  vandt  han  efterhaanden  deres  Agtelse,  da  han  om- 
gikkes dem  med  Mildhed  og  Ydmyghed,  for  nu  at  voxe  i 
Kjærlighed  til  Gud  og  Næsten,  da  han  følte  sig  stærk  i  fuld- 
kommen Lydighed.  For  ikke  at  vække  Forargelse  iblandt 
sine  Medbrødre  og  for  at  give  sin  Kjærlighed  til  Gud  et  fyl- 
digere Udtryk  flyttede  han  efter  fire  Aars  Forløb  nærmere  til 
en  nærliggende  Landsby,  hvor  han  kunde  høre  Messen,  og 
levede  her  stille  og  tilbagetrukken  i  to  Aar,  da  han  troede 
at  modtage  Guds  Befaling  at  vende  tilbage  til  sin  Hytte. 
Strax,  midt  om  Natten,  reiste  han  sig  op  og  begav  sig  paa 
Veien. 

I  Nærheden  af  Zacateca,  hvor  der  arbeidedes  i  Miner, 
boede   en    Præst,    der   var    Sjælesørger   for   Minearbeiderne. 

Denne  havde  lært  Lopez  at  kjende  og  overtalte  ham  at  gaae  til 
Mexico,  hvor  man  i  Dominicanerklosteret  vilde  give  ham  en 
Celle  og  underholde  ham,  saa  at  han  ganske  kunde  dyrke 
Gud  i  Stilhed  og  dog  være  nær  nok  til,  at  Kirkens  opbyg- 
gelige og  hellige  Handlinger  kunde  komme  ham  til  Gode. 
Eaadet  fandt  Bifald,  og  efter  to  Aars  fornyet  Eneboerliv  gik 
Lopez  til  Mexico,  men  da  hans  Kappe  nu  var  opslidt  (efter 
syv  Aars  tro  Tjeneste),  fæstede  han  sig  bort  i  to  Maaneder  til 
en  Gjæstgiver  for  at  fortjene  de  nødvendige  Penge  til  en  ny, 
før  han  fremstillede  sig  i  Klosteret.  Her  blev  han  modtagen 
med  Glæde,  men  da  det  viste  sig,  at  man  kun  vilde  hjælpe 
ham,  hvis  han  vilde  indtræde  i  Ordenen,  saa  at  denne  kunde 
tilegne  sig  den  fromme  Mand,  begyndte  han  atter  sit  Ene- 
boerliv, denne  Gang  i  Guasteca,  en  noget  blidere  Egn  end 
Zacateca. 

Ligesom  forhen  tilbragte  han  sin  Tid  i  Bøn  og  Andagt, 
kun  afbrudt  af  den  Tid,  der  medgik  til  at  læse  i  den  hellige 
Skrift  og  til,  at  han  kunde  dyrke  sin  lille  Plet  Jord.  Han 
besluttede  at  lære  Skriften  udenad,  og  efter  fire  Timers  dag- 
lig Læsning  i  fire  Aar  var  det  lykkedes  ham.  Heri  saae 
hans  Samtid  et  Mirakel,  saa  meget  paere,  som  han  kunde 
den  paa  Latin  (hvilket  Sprog  han  ikke  havde  lært);  den 
betænkte  ikke,  at  hans  Ungdoms  Underviisning  (ved  Hofterne 
fandtes  Skoler  for  Pagerne)  Geistlighedens  latinske  Guds- 
tjeneste og  det  spanske  Sprogs  Slægtskab  med  det  latinske 
let  forklarer  det.  Hertil  kom,  at  hans  eneste  Interesse  var 
at  erhverve  sig  Kundskaber,  saa  at  han,  overalt  hvor  han 
blot  kunde,  laante  Bøger,  som  han  grundigt  gjennemlæste  og 
derpaa  eftertænkte  i  sin  Ensomhed,  hvorved  han  fik  en  saa 
sikker  og  omfattende  Hukommelse,  at  ogsaa  den  blev  anseet 
for  at  være  en  himmelsk  Naadegave.  Han  vogtede  sig  for 
at  overlæsse  den  og  oversprang  derfor  under  sin  Læsning 
altid  bekj endte  Ting,  selv  om  Fremstillingen  var  en  anden 
end  den  tilvante. 

Et  alvorligt  Angreb  af  Blodgang  afbrød  snart  hans  Le- 
veviis.  Da  en  Huuspræst  (Almisseuddeler),  Johan  de  Meza, 
paa  en  nærliggende  Borg  erfarede,  hvor  ilde  den  fromme 
Eneboer  var  stedt,  tog  han  ham  hjem  til  sig,  helbredte  ham  og 
overtalte  ham  til  at  blive  hos  sig.  Han  fik  et  eget  lille 
Værelse  til  Afbenyttelse  og  levede  nu  her  i  fire  Aar,  kun 
forladende  det  for  at  høre  Messen  i  Capellet  eller  spise  sam- 
men med  sin  ædle  Vært.  Sin  Tid  tilbragte  han  staae-nde 
ved  Væggen  med  -øinene  stift  fæstede  paa  et  Krucifix  og 
hensunken  i  indre  Livsvirksomhed;  undertiden  sad  han  ned, 
og  efterhaanden  blev  denne  Aandsfortabelse  ham  saa  naturlig, 
at  han  henfaldt  i  den,  gaaende  frem  og  tilbage  i  Værelset. 
Af  Indbo  fandtes  kun  en  Bibel,  en  Globus,  et  Compas  og  en 
Krukke,  hvori  han,  ved  at  sætte  den  i  Solen,  opvarmede  det 
Vand,  han  drak,  da  hans  angrebne  Helbred  ikke  tillod  ham 
at  nyde  Andet.  Flere,  som  besøgte  ham,  forlode  ham  med 
Opbyggelse  og  Ærefrygt,  men  Mængden  spottede  ham  og 
ansaae  ham  enten  for  en  Kjætter,  da  han  ikke  engang  bar 
en  Rosenkrands,  eller  betragtede  ham  som  en  doven,  unyttig 
Person,  der  kun  var  til  Overflod  i  Verden. 

Efterhaanden  udbredte  dog  Eygtet  om  hans  Hellighed 
sig  til  de  nærboende  Spaniere  og  Indianere,  hans  Trang  til 
Eensomhed  led  derunder,  og  paa  Aandens  Bud  forlod  han 
derfor  sit  Opholdssted  for  at  tage  til  Atrisco.  Kun  een  Miil 
fjernet  herfra  blev  han  saa  godt  modtaget  af  en  Mand,  ved 
Navn  Juan  Perez  Romero,  der  gav  ham  en  ny  Kappe  og  en 
stille  Bolig,  at  han  blev  hos  ham  i  to  Aar.  Af  nogle  nærboende 
Munke  blev  han  anklaget  for  Kjætteri  hos  Erkebispen  i  Mexico, 
og  dette  blev  ham  meddeelt.  Han  forlod  da  sit  Asyl  for  at 
tage  til  Mexico,  men  tætved  denne  Stad  tiltalte  Kirken  i  Lands- 
byen Testuco  ham  saa  meget,  at  han  besluttede  at  blive 
her,  tjenende  Guds  Moder,  til  hvem  Kirken  var  indviet.  Da 
hans  Opholdssted  blev  bekjendt,  sendte  Erkebispen  efter- 
haanden to  Geistlige,  udmærkede  ved  Lærdom  og  Gudsfrygt, 
til  ham  for  at  undersøge   de  fremførte  Beskyldningers  Sand- 

hed.  Begge  vendte  tilbage  forbausede  over  hans  Kundskaber 
og  overbeviste  om  hans  store  Gudsfrygt  og  oiensynlige  Hel- 
lighed, og  Rygtet  om  ham  udbredte  sig  nu,  saa  at  mange 
Personer  hos  ham  søgte  Trost  og  Opklarelse  af  deres  Tvivl. 
Alle  forlede  ham  med  Ærefrygt. 

Efter  to  Aars  Ophold  her  tvang  nye  Anfald  af  Mave- 
sygdomme ham  til  at  tage  til  Hospitalet  i  Guastepec.  Erke- 
bispen  sendte  ham  en  Hest  og  en  Tjener,  og  medens  han 
blev  ført  bort,  bemægtigede  Naboerne  sig  hans  efterladte 
Smaating  og  de  tre  Faareskind,  hvorpaa  han  havde  hvilet, 
for  at  beholde  dem  som  Reliquier.  I  Hospitalet  blev  han 
efter  Erkebispens  Befaling  modtagen  paa  det  Bedste  og 
gjenvandt  efterhaanden  sin  Helbred,  hvorpaa  han  fortsatte  sin 
vante  Leveviis. 

Morgenstunden  tilbragte  han  paa  sit  Værelse  i  Andagt. 
Om  Middagen  tog  han  sin  Vandkrukke  og  begav  sig  til  Spise- 
salen, hvor  han  nød  sit  Maaltid  i  Taushed  og  uden  at  smage 
Kjød.  Efter  kortere  eller  længere  Samtaler  efter  Bordet  trak 
han  sig  tilbage.  Traadte  man  tilfældigviis  ind  til  ham,  fandt 
man  ham  hyppigt  i  Extase,  saa  at  han  ikke  bemærkede  den 
Indtrædende.  Paa  Grund  af  sin  overordentlige  Svaghed  var 
han  fritagen  for  at  besøge  de  Syge,  saavel  i  som  udenfor 
Hospitalet,  men  hans  Dør  var  aaben  for  Alle,  og  selv  ud- 
mærkede Geistlige  forlede  ham,  opbyggede  ved  hans  Samtale. 
Her,  i  Hospitalet,  foregik  de  to  første  bestemt  angivne  Mi- 
rakler, der  fortælles  saaledes:  En  stakkels  Syg,  der  skulde 
trepaneres,  for  at  Lægerne  kunde  udtage  nogle  Beenstykker 
af  Hovedet,  bad  ham,  idet  han  skjælvede  af  Frygt,  om  hans 
Forbøn.  Lopez  bød  ham  opgive  sin  Frygt  og  lade  sig  Jo- 
hannes's Evangelium  forelæse,  for  Operationen  skulde  begynde. 
En  Geistlig  velsignede  derpaa  den  Syge  og  forelæste  ham 
Evangeliet.  Da  Oplæsningen  var  tilende,  kom  den  Syge  til 
heftigt  at  nyse  og  udkastede  derved  de  eftersøgte  Beenstyk- 
ker igjennem  Næ-sen,  saa  at  han  undgik  Operationen  og  kort 
efter   blev  helbredet.   —  Hospitalet  bestod  hovedsagelig  ved 

milde  Gaver.  En  Dag  beklagede  Forstanderen  sig  over,  at 
der  manglede  Høns  og  Æg  til  de  Syge.  Lopez  bød  dem 
ikke  at  bekymre  sig  derom,  men  overlade  Alt  til  Gud,  som 
vel  vilde  sørge  derfor;  —  samme  Dag  bragte  man  fra  de 
nærliggende  Landsbyer  en  stor  Forsyning  til  Hospitalet. 

En  heftig  Sygdom,  under  hvilken  Lægerne  berøvede  ham 
hans  fleste  svage  Kræfter  ved  at  aarelade  ham  fjorten  Gange, 
tvang  ham  til  under  sin  Bedring  at  søge  sig  et  sundere 
Opholdssted  i  St.  Augustin,  nær  Mexico,  og  atter  ombytte 
dette  imod  et  Ophold  i  flere  Maaneder  i  selve  Byen  hos 
Sognepræsten  ved  Cathedralkirken,  Franciscus  Losa,  der  senere 
skrev  Beretningen  om  hans  Liv.  Her  forlod  han  som  stedse 
kun  sit  Værelse  for  at  besøge  Kirken,  men  hans  aandelige 
Indflydelse  paa  Alle  dem,  som  han  kom  i  Berøring  med,  var 
stor,  og  hans  ædle  Vært  tvivlede  intet  øieblik  om,  at  Gud 
selv  havde  kastet  ham  paa  Sygeleiet  og  ført  ham  til  Mexico 
for  at  udbrede  sit  hellige  Navns  Glands.  Da  Lopez  imid- 
lertid vedblev  at  være  svag  og  at  længes  efter  Landlivets 
Stilhed,  tog  Losa  ud  med  ham  til  et  nærliggende  Sted: 
Sancta  Fo,  hvor  han  levede  til  sin  Død,  hørende  Messen  i 
Stedets  Capel. 

Kun  to  Gange  forlod  han  sit  Opholdssted  for  at  bivaane 
Jubelfesterne  i  en  nærliggende  Kirke,  hvor  han  ogsaa  gik  til 
Alters.  Naar  han  da  for  at  skrifte  havde  knælet  for  Skrifte- 
faderen, sagde  han:  »Ved  Guds  hellige Naade !  Jeg  veed  mig 
ikke  skyldig  i  Noget.  Givmig  Sacramentet').  Dette  vakte  ikke 
ringe  Forbauselse  hos  Skriftefaderen,  men  bidrog  betydeligt 
til  Udbredelsen  af  Lopez's  Roes.  De  første  syv  Maaneder 
tilbragte  han  uden  at  see  Andre  end  Præsten  Losa,  paa  hvem 
han  gjorde  saa  dybt  et  Indtryk,  at  denne,  der  i  tyve  Aar 
havde  været  Præst  ved  Cathedralkirken,  nedlagde  sit  Embede 
for  sammen  med  Lopez  at  leve  et  Liv,  der  var  eensformigt 
som  en  Maskines  Gang. 

Naar  Lopez  vaagnede  ved  Daggry,  aabnede  han  Vinduet, 
vadskede   sig   og  læste   derpaa  et  Qvarteers  Tid  i    Bibelen. 

Han  hengav  sig  derefter  til  sit  aandelige  Liv  i  Gud,  hvori 
han  med  et  roligt  og  næsten  ubevæget  Ansigt  tabte  al  Sands 
for  sine  Omgivelser.  Hvad  enten  han  sad,  stod  eller  gik, 
var  han  som  tabt  for  Verden,  og  skjøndt  han  paa  samme 
Maade  tilbragte  Aftenen  og  en  stor  Deel  af  Natten,  var  hans 
Andagt  inderligst  om  Morgenen.  Ved  Middagstid  begav 
han  sig  til  Losa ,  med  hvem  han  spiste  og  samtalede 
efter  Bordet.  Var  der  Fremmede  eller  Geistlige  tilstede, 
kunde  disse  Samtaler  vare  i  flere  Timer,  før  han  trak  sig 
tilbage  for  at  leve  i  Gud  eller  for  at  modtage  Besøg  af  dem, 
der  søgte  ham.  Efterhaanden  voxede  Tallet  paa  disse;  Vice- 
kongen, Præster,  Bisper  og  Lægfolk,  Alle  fattede  de  Ærbødig- 
hed for  hans  Viisdom  og  Hellighed.  Ved  Nattens  Frembrud 
indhyllede  han  sig  i  et  Tæppe  og  sov  paa  Gulvet  i  Værelset; 
kun  i  de  sidste  Aar  af  sit  Liv  lod  han  sig  af  Losa  overtale 
til  at  benytte  en  meget  tynd  Madrats. 

Hans  Kjendskab  til  den  hellige  Skrift,  som  han  kunde 
udenad,  og  hans  dybe  christelige  Tro,  der  let  lod  ham  udlægge 
de  vanskeligste  Steder,  forekom  selv  lærde  Geistlige,  hvis  Liv 
var  deelt  imellem  flere  Opgaver,  saa  overordentlig,  at  de 
ansaae  den  for  en  særegen  Naadegave.  En  Udlæggelse  af 
Johannes's  Aabenbaring,  skreven  i  otte  Dage  af  Lopez  selv 
med  en  smuk  Haand  og  uden  Rettelser,  vakte  stor  Opmærk- 
somhed og  blev  anseet  for  Frugten  af  en  Aabenbaring.  Man 
faldt  ikke  mindre  i  Forundring  over  hans  Kundskaber  i  den 
profane  Historie,  som  forekom  Datiden  (og  dens  uvidende 
Geistlighed)  mærkværdige.  Det  var  umuligt  for  Nogen  at 
begribe,  hvorfra  han  vidste,  hvorledes  « JVIuhamedanismen  var 
opstaaet  og  havde  udbredt  sig,  understøttet  af  Tyrkerne  og 
Ottomannerne,  der  kom  fra  Scythien  og  nedstammede  fra 
Gog  og  Magog,  saa  at  de  nu  herskede  i  en  Strækning  af 
3,000  Miil,  fra  Europas  Grændser  til  China'>.  Det  var  da 
tydeligt,  at  han  i  Aanden  havde  udmaalt  Jorden,  ja  Himlen 
selv;  thi  en  Styrmand  overbeviste  han  om,  at  Nordstjernen 
bevægede  sig,    og  han  var  istand  til  at  udpege  Feil  paa  det 

store  Verdenskort,  som  Vicekongen  havde.  I  Botanik  og 
Medicin  overgik  han  Alle.  Han  kunde  fortælle ,  hvor- 
ledes Nerverne  virkede  paa  Musklerne,  og  hvorledes  Sener 
bleve  til  Brusk  og  til  Been ;  han  meddeelte  dem  mange  Læge- 
midler, tilberedte  af  Landets  Planter,  hvilken  Kundskab  han 
sikkert  havde  fra  sit  Eneboerliv  og  sin  Omgang  med  India- 
nerne. Selv  som  Skrædder  beundrede  Munke  og  Lægfolk 
ham,  naar  de  saae  den  fromme  Mand  selv  udbedre  sin  fattige 
Dragt  og  lagde  Mærke  til,  hvorlæ,nge  den  kunde  holde;  men 
meget  naivt  fortæller  hans  Biograph,  at  han  vel  ikke  selv 
kunde  sye  sine  Sko,  men  dog  kunde  forsaale  dem  saa  godt, 
at  de  varede  i  tre  Aar. 

Foruden  en  stor  Hukommelse  havde  Lopez  en  gjennem- 
trængende  Aand,  og  da  han  i  Alt  søgte  Kilden  og  det  skjulte 
Liv,  er  det  ikke  til  at  undre  sig  over,  at  hans  Ord  i  al  deres 
Korthed  ofte  oplyste  hele  Sphærer  for  Tilhøreren  og  kunde 
slaae  ned  som  Lyn  i  den  Enkelte,  til  hvem  de  vare  rettede, 
hvorpaa  de  da  atter  vandrede  videre,  beundrede  for  deres 
Hellighed.  Da  saaledes  en  Præst  spurgte  ham,  om  det  ikke 
var  bedst  at  skrifte  hyppigt  for  at  vinde  Fred  i  Sjælen, 
istedetfor  at  gjøre  det  enkelte  Gange,  svarede  han:  "Bedst 
er  det  ikke  at  behøve  at  skrifte ».  Da  en  Person  søgte  Trøst 
hos  ham  for  sine  tunge  Lidelser,  som  han  omstændelig 
meddeelte,  fandt  han  denne  ved  de  Ord:  «Dine  Lidelser  ere 
Dit  Kors'). 

I  sit  Liv  viste  Lopez  en  sjelden  Sandhedsstræben  ved 
med  Omhu  at  skjule  sine  Dyder  og  vedblivende  beflitte  sig 
paa  Ydmyghed.  Han  talte  kun,  naar  han  blev  spurgt,  og  da 
med  Mildhed  og  Fromhed,  men  var  sig  vel  bevidst,  med 
hvilken  ubetinget  Eesignation  han  havde  givet  Afkald  paa 
Verden,  og  sagde:  « Siden  jeg  begyndte  mit  Eneboerliv,  har 
jeg  ikke  ønsket  at  see  Noget  af  denne  Verden,  hverken  Fæ- 
dreland eller  Slægt  eller  Venner,  og  jeg  har  ikke  bedømt 
Nogen.  Jeg  har  troet  Alle  bedre  end  mig  selv.  Jeg  har 
ikke  givet  Raad,    uden   at  man  har  forlangt  det,    og  aldrig 

har  jeg  opkastet  mig  til  Nogens  Lærer ».  Om  Nogle,  der 
bedømte  ham  ilde,  sagde  han:  <«Jeg  har  altid  undskyldt  dem, 
ikke  blot  med  Læberne,  men  i  Hjertet«. 

I  sin  Tale  meddeelte  han  sine  Tilhørere  den  uendelige 
Kjærlighed  til  Gud  og  Menneskene,  hvoraf  han  selv  var  op- 
fyldt, og  Alle  bleve  trøstede  og  betragtede  ham  som  et  Him- 
lens Orakel  af  Hellighed  og  Viisdom.  Derfor  søgte  man 
ogsaa  hans  Raad  i  verdslige  Anliggender,  saasom  om  man 
skulde  gifte  sig,  reise  til  Spanien,  vælge  den  geistlige  Stand 
0.  s.  V.,  men  han  vilde  aldrig  indlade  sig  paa  at  raade  i  saa- 
danne  Sager  og  sagde  kun:  «Jeg  skal  forebringe  Gud  Sagen ». 
Han  var  i  Almindelighed  taus,  men  blev  Kirken  eller  de 
Regjerende,  Fyrster  eller  Dommere  angrebne,  tog  han  dem 
i  Forsvar,  og  hans  Ord  havde  da  en  Braad  i  sig,  som  Faa 
modstode,  f.  Ex.:  "Hvad  Du  der  siger,  turde  Du  ikke  sige 
ham  selv«  —  eller.  »Det  er  dem,  Du  skal  sige  det;  at  sige 
det  til  mig  nytter  ikke>'  —  eller:  «Var  Du  i  hans  Sled, 
gjorde  Du  maaskee  Sagerne  ikke  halvt  saa  godt  som  han, 
og  hvem  har  givet  Dig  Magt  til  at  dømme  ham ».  Formegen 
Tale  om  Gud  trættede  ham;  han  vidste,  at  dette  som  oftest 
var  Tegn  paa  begyndende  Gudsfrygt,  og  han  sagde  da :  « Bedre 
at  tale  til  Gud  end  om  Gud». 

Endskjøndt  han  var  streng  imod  sig  selv,  søgte  han  dog 
ikke  at  pine  sig,  men  sagde:  « Ingen  bør  ønske  sig  Lidelser, 
men  udholde  dem  med  Mod,  naar  de  indtræffe ».  Derfor  bar 
han  sine  heftige  Mavesygdomme  med  Taalmodighed  og  skaf- 
fede sig  selv  af  med  en  Tand,  der  i  eet  Aar  havde  foraar- 
saget  ham  overordentlige  Smerter,  ved  Hjælp  af  en  Kniv  og 
en  Tang.  Naar  Losa  vilde  bede  om  Almisser  eller  Gaver  for 
at  hjælpe  paa  deres  Stilling,  sagde  han:  «Du  kan  gjøre  det 
med  fri  Samvittighed,  jeg  kan  ikke,  thi  Herren  fører  Enhver, 
som  han  vil'>.  Armoden  var  ham  ikke  et  Tegn  paa  Fortje- 
neste, thi,  som  han  sagde,  «naar  et  Menneske  med  Lethed 
finder  sig  i  ydre  Fattigdom,  er  det,  fordi  han  er  indvortes 
rig».    I  denne  Rigdom    følte  han   sin  Trøst  og  var  tilfreds 

med  den.  Han  bad  ikke,  som  saa  mange  fromme  Personer, 
til  Gud  om  at  maatte  see  Englene  eller  Christus  i  dette  Liv; 
han  var  beredt  til  at  modtage,  hvad  der  vilde  blive  ham 
forundt,  og  ikke  begjære  Mere;  den  eneste  Henrykkelse,  han 
ønskede,  var,  at  føle  sig  Eet  med  Gud,  saa  at  han  ubetinget 
adlød  ham  i  Alt. 

Denne  Aands-Ædruelighed  gjorde  ham  mild,  kjærlig  og 
overbærende  imod  Andre,  saa  at  han  aldrig  forfaldt  til  Streng- 
hed eller  Hovmod.  «Man  bør  tillade  sig  Nydelser  og  Ad- 
spredelser»,  sagde  han,  <<thi  den,  der  er  paa  en  Reise,  bør 
sørge  for,  at  Hesten  spiser  godt".  En  Dag  talte  Munkene 
om  Musikens  gavnlige  Indflydelse  til  at  opvække  Andagt. 
Lopez  blandede  sig  ikke  i  Samtalen,  men  sagde  siden  til 
Losa,  der  spurgte  ham  om  Grunden  til,  at  han  ikke  havde 
modsagt  dem:  «Det  vilde  have  været  at  misbillige  deres  Me- 
ning, der  som  en  Stok  hjælper  dem  til  dog  at  komme  lidt 
frem,  medens  de  uden  den  vilde  staae  ganske  stille«. 

Han  maatte  stedse  værge  sig  mod  al  den  Hellighed,  som 
hans  Beundrere  tillagde  ham.  Da  nemlig  Mange  fandt,  at 
hans  Ord  passede  til  de  Tanker  og  Tvivl,  der  bevægede  sig 
hos  dem,  udbredte  sig  snart  det  Rygte,  at  han  kunde  læse  i 
deres  Indre  ved  Aandens  Hjælp,  og  det  nyttede  kun  lidet,  at 
han  modsagde  det,  da  dette  blev  anseet  for  Tegn  paa  Ydmyg- 
hed. Eet  Exempel  iblandt  mange  skulle  vi  nævne :  En  skik- 
kelig Præst  sagde  til  ham  efter  en  Samtale:  «Du  har  udtalt 
Alt,  hvad  jeg  har  paa  mit  Hjerte,  og  det  har  lettet  mig  at 
høre  det  af  Din  Mund».  Lopez  svarede:  «Da  Gud  har  seet 
Din  Nød,  har  han  lagt  mig  Ordene  i  Munden,  saa  at  jeg 
talte,  som  jeg  gjorde«.  Præsten  gik  bort  og  gav  Lopez  den 
Ære,  som  denne  havde  givet  Gud. 

Jo  høiere  Gudserkj endelsen  stiger,  desto  dybere  føler 
man  sin  egen  Nedværdigelse,  jo  inderligere  man  føler  Guds 
uendelige  Storhed  og  Godhed,  desto  afskyeligere  synes  Ens 
egen  Ringhed  at  være  ved  den  anstillede  Sammenligning; 
derfor  have  de  Fromme  Øieblikke,   hvori  deres  Sjæls  Mathed 

Og  Nedslaaethed  foraarsager  dem  ufattelige  Smerter,  hvortil 
endnu  kommer,  at  de  mere  eller  mindre  fole  sig  deel- 
agtige  i  Verdens  almindelige  Syndighed.  Den  brændende 
Kjajrlighed  til  Gud,  som  man  kunde  kalde  aandelig  Brynde, 
og  som  Mange  have  antaget  for  «Kjærlighedsflammer»,  smer- 
tei',  men  lindrer  paa  samme  Tid  i  en  ubeskrivelig  Grad.  De, 
som  nu  give  efter  for  disse  Indtryk,  gaae  videre  og  videre  i 
Ekstase,  Henrykkelser,  Bedøvelser  og  krampagtige  Kampe  imod 
('Dæmonerne« ;  de,  som  bekæmpe  dem,  maae  i  en  overordentlig 
Grad  overvinde  sig  selv.  Dette  var  Tilfældet  med  Lopez. 
Han  vilde  modtage  enhver  Gave  af  Gud,  men  ikke  paa  Grund 
af  sin  Ærefrygt  for  ham  saaledes  soge  at  nærme  sig  ham 
med  Vold.  Derfor  undertrykte  han  ogsaa  Suk,  Taarer  og 
Hulken,  men  vidnede,  at  han  græd  indvendig,  men  blot  ikke 
vilde  give  Naturen  den  Lindring  at  lade  Taarerne  have  frit 
Lob.  At  blive  til  Eet  med  Gud,  at  leve  i  Ham,  derefter 
sigtede  han,  og  han  begyndte  derfor  med  at  beflitte  sig 
paa  den  absolute  Lydighed ,  hvorved  han  saa  at  sige 
gjorde  sig  fremmed  for  sig  selv  og  Verden.  Da  dette 
var  naaet ,  gik  han  videre  i  at  elske  Gud  og  Menne- 
skene, saa  at  han  nu  handlede  i  Overensstemmelse  med  Gud, 
der  talte  i  hans  rensede  Indre.  Han  levede  i  indre  Beskuelse 
uden  Tegn  i  det  Ydre.  »Fuldkommenheden«,  sagde  han, 
obestaaer  ikke  i  Syner,  Aabenbarelser,  Henrykkelser  og  Ek- 
stase, om  Gud  end  skjænker  Enkelte  Sligt;  thi  han  giver 
Enhver  efter  sin  Natur,  og  Enkelte  have  Trang  til  at  tabe 
deres  Følelse  og  Sandser  for  at  forenes  med  Gud;  men  den 
bestaaer  i  at  bevare  disse  og  gjore  dem  saa  aandelige,  at  de 
aldrig  adspredes  og  ganske  føie  sig  efter  Guds  Villie>'.  Selv 
var  han  sig  bevidst  at  have  levet  saaledes  i  36  Aar  i  stadig 
aandeligt  Samliv  med  Gud,  altid  folende  ham  hos  sig,  altid, 
hvad  han  end  gjorde,  om  han  tænkte,  talte  eller  spiste  — 
Intet  bortdrog  ham  fra  dette  Samliv.  Talte  man  om  Kon- 
gen, der  blev  æret  og  beherskede  sit  Rige  i  Fred,  sagde  han: 
"Almægtige  og  retfærdige  Gud!    Gid  Alle  maae  hædre  Dig  og 

eio  Dit  Kige  i  Fred;«  hørte  han  en  Fader  roses  for  sin  God- 
hed imod  sine  Barn,  sagde  han:  « Evige  Fader!  Du,  der  er 
Kilden  til  alt  Godt,  gid  Dine  Bern  maae  elske  Dig«;  talte 
man  om  Gartneren,  der  flittig  passede  og  pleiede  sine  Træer, 
sagde  han:  « Tillad  ikke,  o  Gud,  at  Nogen  af  Dine  Skabnin- 
ger fortabes,  men  giv,  at  Enhver  maa  bære  sin  Frugt,  naar 
Tiden  kommer ».  Kun  Gud  opfyldte  ham,  og  i  Alt  saae  han 
Gud.  Derfor  var  ogsaa  hans  Syn  paa  Christendommen  fuld- 
stændig aandelig,  frit  for  ethvert  Spor  af  ydre  Retfærdighed 
eller  indskrænket  Zelotisme.  Da  han  saaledes  engang  talte 
med  Losa  og  forklarede  ham,  hvorledes  den  Fromme  kunde 
leve  længe  uden  at  synde,  spurgte  Losa  ham,  hvorledes  Bi- 
belens Ord  skulde  forstaaes,  at  <«den  Eetfærdige  synder  syv 
Gange  om  Dagen ».  Lopez  udlagde  dem  ikke,  som  f.  Ex. 
Augustinus,  ved  at  mildne  Udtrykket  at  synde,  men  ved  at 
advare  imod  at  tage  dem  i  bogstavelig  Forstand  og  derimod 
forstaae  dem  saaledes,  at  den  Retfærdige  kan  synde  syv 
Gange  om  Dagen,  ja  endnu  flere,  uden  at  ophøre  at  være 
retfærdig. 

1  Mai  Maaned  1596  blev  Lopez  atter  syg  af  Blodgang. 
Han  bar  sine  Lidelser  med  Taalmod,  men  afslog  alle  Læge- 
midler, overbeviist  om,  at  hans  Død  var  forestaaende.  Efter- 
haanden  tabte  han  sine  Kræfter,  og  da  Broder  Losa  opfor- 
drede ham  til  at  skrifte,  da  han  var  Døden  nær,  sagde  han 
atter:  «Ved  Guds  Barmhjertighed!  Min  Samvittighed  bebrei- 
der  mig  Intet«.  Med  Veemod  betragtede  han  sit  afmagrede 
Legeme  og  sagde:  »Stakkels  Natur,  nu  skal  Du  til  at  døe». 
Under  denne  Sygdom  kom  en  høitstaaende  Dame  fra  Mexico, 
som  der  førte  et  Liv,  der  vakte  megen  Omtale,  til  Lopez 
for  medlidende  at  skjænke  ham  nogle  Gaver  til  Lindring. 
Ved  sine  Samtaler  med  ham  blev  hun  bragt  til  at  angre  sit 
Liv  og  besluttede  at  forandre  det,  hvorfor  hun  vilde  begynde 
med  at  pleie  ham.  Herved  paadrog  hun  sig  samme  Sygdom 
og  maatte  tage  tilbage  til  Mexico.   Før  hun  afreiste,  bad  hun 


440  Gregorius  Lopez. 

Lopez  om  at  bede  for  sig  og  sagde  til  Losa:  «Min  Fader, 
De  er  Vidne  til,  at  Lopez  lover  mig,  at  han,  naar  jeg  er  diod, 
vil  bede  for  min  Sjæl  om  at  føre  den  til  Himmelen;  thi  selv 
kjender  jeg  ikke  Veien».  Faa  Dage  efter  d;øde  hun  i  Mexico, 
og  da  Efterretningen  herom  naaede  til  Sancta  Fo,  spurgte 
Losa  dem,  der  havde  været  hos  Lopez  i  det  øieblik,  den 
Bodfærdige  havde  opgivet  Aanden,  om  de  ikke  havde  be- 
mærket noget  Usædvanligt.  Svaret  lød,  at  Lopez  netop  den- 
gang havde  været  i  Ekstase,  og  snart  blev  det  troet  af  alle 
fromme  Sjæle,  at  Lopez  havde  været  tilstede  hos  den  Døende 
i  det  -Øieblik,  hun  forlod  Verden,  for  efter  sit  Løfte  at  føre 
hendes  Sjæl  igjennem  Skjærsilden  til  Himmelen. 

1  intet  -Øieblik  under  sin  smertefulde  Sygdom  opherte 
Lopez  at  tænke  paa  Gud,  og  da  han  endelig  den  20de  Juli 
1586  opgav  Aanden,  var  det  med  disse  Ord:  «Nu  er  Alt 
tydeligt  for  mig.  Intet  er  mere  skjult  for  mig.  Der  er  fuldt 
Lys  omkring  mig».  Man  lagde  Mærke  til,  at  han  netop 
døde  paa  den  Dag,  paa  hvilken  Carm eliterne  høitideligholde 
deres  Fest  til  Ære  for  den  hellige  Elias,  den  Første,  der 
levede  som  Eneboer,  hvad  ogsaa  Lopez  havde  gjort.  I  fire- 
ogtyve Timer  efter  Døden  var  hans  Legeme  blødt  og  bøieligt 
og  ikke  stivt  som  hos  andre  Døde,  hvad  der  forundrede 
Mange.  Liget  blev  bisat  tæt  ved  Alteret  i  Hospitalets  Kirke,  og 
man  lagde  Mærke  til  den  Vellugt,  det  udbredte.  Flere  gud- 
frygtige Mænd  og  Qvinder  saae  ham  derpaa  eller  hørte  hans 
Stemme,  naar  de  vare  i  Ekstase,  og  føiede  disse  Mirakler  til 
de  øvrige,  man  kj endte  om  ham. 

Lopez  var  af  fiin,  men  velskabt  Legemsbygning.  Haar 
og  Skjæg  var  kastaniebrunt,  6^inene  sorte  med  et  grønligt 
Skjær,  -Øienbrynene  smukt  buede.  Panden  høi,  ørene  smaae. 
Læberne  tynde.  Næsen  snarere  stor  end  lille.  Hænderne, 
ligesom  Ansigtet,  vare  magre.  Over  hans  hele  Holdning 
som  ogsaa  i  hans  Udtryk  laa  der  et  Mildheds-  og  Vær- 
dighedspræg,    der  gjorde  Indtryk  paa  Alle,    som  saae  ham. 

Undertiden  virkede  det  blotte  Syn  af  ham  saa  ærefrygtvæk- 
kende  paa  de  Personer,  der  søgte  ham,  at  de  vendte  tilbage 
uden  at  have  talt  med  ham,  men  medbringende  et  Indtryk, 
der  var  afgjørende  for  deres  Liv  og  overbeviste  dem  om,  at 
Gud  var  mægtig  i  sin  Tjener. 

AUGUST  Wolff. 


I 

Jlifter  at  Julirevolutionen  1830  havde  fjernet  Carl  X,  besteg 
Ludvig  Philip  i  August  samme  Aar  Thronen  som  de  Fran- 
skes Konge.  Men  de  revolutionaire  Bevægelser  i  Frankrig  vare 
derfor  ikke  ophørte.  De  forskjellige  politiske  Partier,  der 
stode  i  Opposition  til  Regjeringen,  benyttede  enhver  Leilighed, 
der  syntes  dem  gunstig  til  at  fremme  deres  Planer  og  naae 
deres  forskjellige  Maal;  saaledes  arbeidede  Demokraterne  og 
Republikanerne  paa  Revolutionens  Fortsættelse,  medens  Legi- 
timisterne haabede  at  bringe  den  fordrevne  Kongefamilie  til- 
bage paa  Thronen.  Endskjøndt  liere  Opstandsforsøg  i  disse 
Retninger  vare  mislykkede,  formindskedes  dog  ikke  Partiernes 
Virksomhed  og  Iver;  kun  forberedte  de  i  større  Stilhed  og 
Hemmelighed  deres  Planer,  der  foreløbigt  gik  ud  paa  det 
Samme,  nemlig  at  styrte  Ludvig  Philip. 

Legitimisterne  søgte  at  vinde  Befolkningen  i  de  Egne  af 
Frankrig,  hvor  de  fleste  og  meest  trofaste  Tilhængere  af  den 
gamle  Kongeslægt  endnu  fandtes,  navnlig  i  de  sydlige  Depar- 
tementer og  i  Vendée.  Legitimistiske  Foreninger  i  Paris  un- 
der Berryer,  Chateaubriand  og  de  Neufville  stode  i  stadig 
Forbindelse  med  den  landflygtige  Carl  X  i  Skotland;  dennes 
Svigerdatter,  Caroline  Ferdinande  Louise,  født  1798,  Enke 
efter  den  i  Operaen  i  Paris  myrdede  Hertug  af  Berry,  havde 

■")  Efter  ældre  og  nyere  Kilder. 

nw.å  sin  Sen  Henrik  fulgt  ham  i  Landflygtigheden.  Hertug- 
inden, en  neapolitansk  Prindsesse,  var  i  Besiddelse  af  en 
modig  og  livlig  Charakteer  og  i  høieste  Grad  begeistret  for 
de  legitimistiske  Bestræbelser;  hun  ansaae  det  endog  for  sin 
Pligt  af  yderste  Evne  selv  at  virke  hen  til,  ja  at  vove  sit  Liv 
for  at  tilbageerobre  den  Krone,  som  hun  betragtede  som  sin 
Sen  Henriks  Arv  fra  hans  Bedstefader.  Hendes  Plan,  personlig 
at  begive  sig  med  nogle  trofaste  Tilhængere  til  Frankrig  og 
der  reise  en  Opstand,  vilde  den  landflygtige  Konge  i  Begyn- 
delsen ikke  bifalde,  men  hendes  Overtalelser  og  tillidsfulde 
Begeistring  bevægede  ham  omsider  til  at  give  efter,  og  i 
Januar  1831  reiste  him  da  fra  Edinburgh  til  Italien.  I 
Nærheden  af  Genua  samlede  hun  snart  en  Mængde  Tilhæn- 
gere om  sig,  men  da  den  franske  Regjering  flk  Nys  herom 
og  anmodede  Regjeringen  i  Turin  om  at  forhindre  en  saadan 
Sammensværgelse^,  paa  italiensk  Grund,  blev  hun  nødt  til  at 
drage  længere  mod  Syd,  hvor  hun  opholdt  sig  paa  Her- 
tugen af  Modenas  Slot,  Massa,  indtil  Slutningen  af  April  1832. 
Under  dette  Ophold  gjorde  hun  et  for  hende  skjæbne- 
svangert  Bekjendtskab,  idet  en  Person  ved  Navn  Deutz  blev 
forestillet  for  hende  af  en  af  hendes  Tilhængere,  Caehy.  Hya- 
cinth  Simon  Deutz  var  af  Fødsel  Jøde,  men  havde  i  1828 
antaget  den  katholske  Religion,  vistnok  ikke  af  Overbeviis- 
ning,  men  for  at  fremme  egennyttige  Hensigter;  det  var  sik- 
kert af  lignende  Grunde,  at  han  under  et  Ophold  i  Turin 
ligeoverfor  den  nysnævnte  Hr.  Caehy  udtalte  sig  saa  varmt 
og  begeistret  om  Hertuginden  og  hendes  Planer,  at  han  derved 
opnaaede  at  blive  anbefalet  og  forestillet  paa  Massa  i  Februar 
1832  som  en  trofast  Tilhænger  af  Legitimisterne.  Han  søgte 
og  vandt  snart  Hertugindens  og  hendes  Omgivelsers  Tillid, 
og  for  at  paaskjønne  hans  Iver  og  Hengivenhed  lod  hun 
endog  en  kostbar  Ring  sælge  og  skjænkede  ham  en  Beløn- 
ning af  sex  Tusinde  Francs,  hvorpaa  der  blev  betroet  ham 
en  politisk  Mission  til  Spanien  og  Portugul. 

Forberedelserne  til  det  paatænkte  Opstandsforseg  i  Frank- 
rig vare  imidlertid  skredne  frem,  og  Hertuginden,  der  længtes 
efter  at  see  sine  Forhaabninger  opfyldte,  drev  med  rastlos 
Iver  paa  Planens  Udførelse. 

Paa  en  øåe  Strandbred  i  Nærheden  af  Marseille  i  en 
stormfuld  Nat  mellem  den  28de  og  29de  April  1832  steg 
Hertuginden  iland,  ledsaget  af  Marschal  Bourmont  og  Grev 
Mesnard.  Morgenen  derpaa  hørte  man  i  Marseilles  Gader 
Stormklokkerne  og  Raabene  « Henrik  V  leve!»,  men  deels  var 
Øvrigheden  allerede  forud  underrettet  og  alle  Vagter  derfor 
forstærkede,  deels  savnede  Opstanden  den  nødvendige,  kraftige 
Tilslutning  fra  Befolkningen,  saa  at  Tropperne  med  Lethed  ad- 
splittede de  forskjellige  Folkehobe  og  bragte  Oprøret  fuld- 
stændigt til  at  strande.  Mange  af  Hertugindens  Tilhængere 
ble  ve  fængslede ,  og  hun  selv  maatte  om  Natten  flygte 
bort  tilfods  og  naaede  efter  en  halv  Maaneds  Forløb  under 
forskjellige  Forklædninger,  baade  som  Bonde  og  Bondepige, 
Vendée;  underveis  havde  hun  ofte  maattet  lide  Sult  og  Nød 
og  sove  under  aaben  Himmel  for  at  undgaae  sine  Forfølgere. 
Men  Hertuginde  Caroline,  den  ildfulde  Neapolitanerinde,  tabte 
ikke  Modet  og  Haabet,  og  endskjøndt  hun  i  Vendée  ikke 
fandt  den  varmeste  Begeistring  for  sin  Sag,  og  Regjeringen 
desuden  paa  alle  Maader  søgte  at  umuliggjøre  ethvert  Op- 
standsforsøg,  udkastede  hun  dog  nye  Planer  dertil  og  be- 
stemte Natten  imellem  den  3die  og  4de  Juni  til  Udførelsen; 
men  atter  denne  Gang  havde  Autoriteterne  forud  faaet  Nys 
derom,  og  hun  var  nu  i  den  største  Fare  for  at  blive  greben; 
hun  besluttede  sig  til  at  søge  Tilflugt  og  Skjul  i  en  Frøken 
Duguignys  Huus  i  Byen  Nantes. 

Det  var  en  tidlig  Morgenstund,  da  Veiene  i  Omegnen 
af  Nantes  vrimlede  af  Landboere,  der  tilfods  og  tilvogns  droge 
til  Marked  i  Byen,  at  Hertuginden  og  hendes  tro  Ledsa- 
gerinde, Frøken  Stella  Kersabiec,  vandrede  henad  Veien,  der 
fører  fra  Paimboeuf  til  Nantes.  De  havde  netop  valgt  denne 
travle  Dag   for  ubemærkede   at   slippe  ind  i   Byen  og  vare 

iførte  den  almindelige  Bondedragt  med  dertil  hørende  Træsko; 
dog  blev  denne  uvante  Fodbeklædning  dem  snart  for  besvær- 
lig, og  da  de  endnu  havde  et  Par  Miil  tilbage,  trak  de  baade 
Sko  og  Strømper  at  og  fortsatte  deres  Vandring  barfodede; 
men  dette  kunde  let  have  røbet  dem,  thi  saa  hvide  Fødder 
vare  de  forbidragende  Bønder  ikke  vante  til  at  see  hos  Piger 
fra  Landet,  og  der  faldt  derfor  adskillige  spøgende  og  nær- 
gaaende  Bemærkninger  derom;  da  de  to  Fodgængersker  hørte 
dette,  skyndte  de  sig  ned  til  Loirefloden,  og  snart  havde  de 
indgnedet  deres  Fødder  saaledes  med  Mudder  og  Dynd,  at 
de  ikke  meer  behøvede  at  frygte  for,  at  deres  Fødder  skulde 
forraade  dem.  Idet  de  nu  uden  Frygt  blandede  sig  mellem 
de  vandrende  Markedsgjæster  og  gave  sig  i  livlig  Snak  med 
Bønderkonerne,  nærmede  de  sig  omsider  Byens  Porte;  overalt 
saaes  Tropper,  enten  marscherende  eller  exercerende,  og  de 
ualmindelig  stærke  Portvagter  tydede  paa  noget  Usædvanligt. 
Snart  fik  de  Grunden  at  vide,  idet  deres  ^ine  faldt  paa  en 
stor  Plakat  inde  i  Porten  med  Overskrift:  «Beleiringstilstand)) ; 
Vendée,  Sévre,  Maine  og  Loire,  kort  sagt  alle  Legitimisternes 
Hovedpunkter,  vare  erklærede  i  Beleiringstilstand.  Hertug- 
inden kunde  ikke  tilbageholde  sine  Taarer,  idet  hun  udbrød: 
<(0g  deri  er  jeg  Skyld!«  Hendes  Sindsbevægelse  og  ivrige 
Gjennemlæsning  af  Bekjendtgjorelsen  kun^e  snart  have  draget 
Skildvagternes  Opmærksomhed  paa  hende,  naar  ikke  hendes 
Ledsagerinde  itide  havde  ført  hende  bort  med  sig;  Arm  i 
Arm  vandrede  de  gjennem  Gaderne  og  standsede  omsider  ved 
et  eensomt  beliggende,  stort  Huus  i  Gaden  Haute  du  Cha- 
teau, hvor  de  ringede  paa. 

Endelig  vare  de  i  det  sikkre  Skjul  hos  Frøken  Duguigny, 
omgivne  af  trofaste  Venner,  der  med  Hjertelighed  og  Ærbø- 
dighed ønskede  dem  Velkommen.  Hvilken  velsjørende  Følelse 
for  Hertuginden  —  denne  Overgang  fra  legemlige  Savn  og 
Anstrengelser  og  fra  de  nerverystende  Scener,  hvortil  hun 
ved  de  tidligere  mislykkede  Opstandsforsøg  saa  ofte  havde 
været  Vidne,  til  den   nuværende  Sikkerhed,   der  virkede  saa 

beroligende  paa  hendes  Sind  og  bragte  hende  til  at  glemme 
de  mange  smertelige  Skuffelser,  hun  havde  lidt,  siden  hun 
atter  havde  betraadt  Frankrig.  Med  usvækket  Tillid  til  et 
lykkeligt  Udfald  af  sine  Kampe  begyndte  hun  strax  her  i 
sit  nye  Hjem  at  udkaste  nye  Planer  og  at  sætte  sig  i  For- 
bindelse med  og  opmuntre  sine  Venner  og  Tilhængere  om- 
kring i  Landet. 

Frøken  Duguignys  Hjem  var  et  gammeldags  Huus;  den 
store  Forstue  med  det  smukke  Flisegulv,  de  brede  Vindel- 
trapper og  det  snurrige  Træskærerarbeide  paa  Væggene  — 
Alt  gjorde  ret  et  hyggeligt  Indtryk,  og  fra  Vinduerne  havde 
man  en  henrivende  Udsigt  over  et  venligt  Landskab  med 
yppige  Enge,  hvorigjennem  Loirefloden  slyngede  sig  som  et 
glimrende  Baand.  Et  særegent  lille  Gemak,  et  rigtigt  Skjule- 
sted i  Ordets  sande  Betydning,  var  overladt  Hertuginden; 
det  laa  i  den  øverste  Etage  og  var  et  Slags  Qvistværelse; 
dets  Beliggenhed  og  Indretning  var  saa  eiendommelig,  at 
dets  oprindelige  Bestemmelse  sikkert  har  været  at  skulle  skjule 
en  Flygtning.  Det  var  derfor  ogsaa  blevet  benyttet  dertil  i 
1793,  da  Bøddelen  Carrier  og  Guillotinen  hjemsøgte  Nantes, 
og  Flere  vare  derved  undgaaede  deres  Forfølgere  og  den 
sikkre  Død.  Et  Hjørne  af  dette  lille  Gemak  var  adskilt 
derfra  ved  en  stor,  gammeldags  Kamin,  og  derved  dannedes 
Skjulestedet,  hvis  eneste  Indgang  var  gjennem  Kaminens 
bageste  Væg,  hvori  en  Jernplade  med  Lethed  kunde  skydes 
tilside.  Kummet  var  omtrent  fem  Fod  i  Fiirkant,  men  uden 
Lys  eller  frisk  Luft;  det  var  altsaa  derind,  at  Hertuginden 
maatte  flygte,  dersom  hendes  Forfølgere  skulde  opdage  hen- 
des Spor  og  trænge  ind  i  Huset. 

Under  sit  fem  Maaneders  Ophold  her  vedligeholdt  hun 
en  overordentlig  levende  Correspondance  med  Legitimisterne; 
hun  satte  sit  Haab  til  en  europæisk  Krig,  og  Antwerpen 
maatte,  syntes  hun,  blive  Stridens  Æble.  Hun  saae  i  Aanden 
Frankrigs  Fjender  overskride  Grændsen;  da  vilde  hun  selv 
gribe  den  hvide  Fane  og  i  Spidsen  for  de  begeistrede  Skarer 

fra  Vendée  og  Bretagne  afværge  Fjendernes  Frem  trængen.  I 
dette  Haab  arbeidede  hun  rastløst;  ni  Hundrede  egenhændige 
Breve,  skrevne  med  forskjellige  Chiffre,  vidne  om  hendes  be- 
tydelige Virksomhed  i  disse  fem  Maaneder.  Det  farveLese 
Blæk,  som  hun  brugte,  en  chemisk  Sammensætning,  som 
først  blev  synlig  ved  Opvarming,  angreb  stærkt  hendes  øine, 
men  hun  arbeidede  dog  ufortrødent.  Endskjøndt  hun  var 
en  Fange  i  sit  Skjulested,  svævede  hendes  Tanker  overalt 
omkring  i  Frankrig,  og  naar  hun  undertiden  var  nærved  at 
fortvivle  over,  at  hun  ikke  selv  kunde  være  nærværende  der, 
hvor  hendes  Tanker  dvælede,  da  var  det  kun  Mindet  om 
hendes  Søn,  der  gav  hende  Kraft  og  Taalmodighed  til  at 
finde  sig  i  sit  Fangeliv.  Trods  den  Sikkerhed,  som  hendes 
Opholdssted  ydede  hende,  paakom  der  hende  ofte  en  ube- 
skrivelig Angst;  da  gik  hun  ned  til  Duguignys,  og  imellem 
de  trofaste  Venner  fik  hun  snart  Ro  i  Sindet;  hun  spiste 
dagligt  sammen  med  dem,  men  ofte  forskrækkedes  de  ved 
Bordet  af  blind  Allarm,  thi  hvergang  Tropper  kom  marsche- 
rende  gjennem  Gaden,  tænkte  man  sig  Muligheden  af  et 
Overfald,  og  fra  den  nederste  Etage  lød  hyppigt  den  Allarm - 
klokke,  der  advarede  Husets  Beboere  og  skræmmede  Hertug- 
inden ind  i  sit  Skjul. 

Imidlertid  havde  Regjeringens  Tropper  besat  alle  mis- 
tænkelige Departementer;  de  sidste  Bander  i  Vendée  vare 
adsplittede,,  og  Hertuginden  troede,  at  hendes  Fjender  havde 
opgivet  Forfølgelsen.  Men  det  var  ikke  Tilfældet,  kun  havde 
Politiet  tabt  ethvert  af  hendes  Spor;  man  søgte  hende  først 
paa  Landet  og  senere  i  Byerne,  thi  man  vidste,  at  hun  endnu 
var  i  Frankrig,  og  det  hemmelige  Politi  i  Paris  havde  endog 
en  temmelig  sikker  Formodning  om,  at  hun  maatte  være  i 
Nantes,  men  hvergang  dets  Agenter  havde  fundet  et  Spor, 
der  kunde  lede  til  Opdagelsen  af  hendes  Skjulested,  og  for- 
fulgte det  videre,  tabte  de  det  atter,  og  tilsidst  stode  de 
ganske  raadvilde.  Da  besluttede  Indenrigsministeren,  Mon- 
talivet,  at  ansætte  Maurice  Duval,  der  allerede  tidligere  havde 

været  Regjeringen  behjælpelig  ved  slige  Efterforskninger,  som 
Præfect  i  Nantes,  for  at  han  paa  selve  Stedet  kunde  lede 
Undersøgelsen.  Duval  havde  tidligere  været  Skattecommis- 
sair;  han  opholdt  sig  i  Paris  og  var  her  netop  truffet  sammen 
med  Deutz,  som  nu  var  vendt  tilbage  fra  sin  hemmelige 
Sendelse  til  Spanien  og  Portugal.  Deutz's  Opførsel  forekom 
ham  noget  mistænkelig,  og  der  opstod  den  Formodning  hos 
Duval,  at  hiin  stod  i  Forbindelse  med  Hertuginden.  Han 
søgte  derfor  ved  at  stille  Deutz  store  Belønninger  i  Udsigt 
at  erholde  de  nødvendige  Oplysninger,  men  Deutz  vilde  ikke 
ret  indlade  sig  derpaa  endnu  og  vaklede,  om  han  skulde 
blive  en  Forræder  imod  Hertuginden  eller  ikke. 

Da  indfandt  sig  en  Dag  i  Indenrigsministeriet  en  Person, 
der  ønskede  at  tale  med  Ministeren;  da  denne  læste  Navnet 
Deutz  paa  det  overbragte  Kort,  lod  han  ham  strax  træde  ind, 
og  idet  han  skjød  en  Stol  hen  til  ham,  begyndte  han: 

«De  har  tilskrevet  mig  et  Brev,  Hr.  Deutz,  og  jeg  hører, 
at  De  tillige  har  forhandlet  med  Hr.  Duval". 

«Hr.  Minister »,  svarede  Deutz,  «jeg  forhandler  hellere 
med  høiere  Statsembedsmænd  og  Deres  Ligemæ.nd  end  med 
forhenværende  Skattecommissairer » . 

Montalivet  bukkede.  «Det  finder  jeg  meget  naturligt, 
men  hvad  har  De  egentligt  isinde  at  gjøre  for  os?« 

«De  har  modtaget  min  Skrivelse,  sagde  De». 

«Ja,  men  De  yttrer  Dem  deri  kun  ganske  i  Alminde- 
lighed —  om  Legitimisternes  Planer,  om  Nødvendigheden  af 
at  bevare  Frankrig  for  en  ny  Borgerkrigs  Rædsler  —  det  er 
meget  smukt,  men  det  er  ikke  noget  Nyt». 

(«Men  synes  De  ikke»,  svarede  Deutz,  «at  jeg  veed 
ganske  god  Besked  med  Legitimisternes  Hensigter  og  Pla- 
ner?« 

"Ganske  vist,  men  De  har  jo  ogsaa  været  ved  Hoifet  i 
Massa.  Nu  har  De  opholdt  Dem  hos  Don  Miguel  for  at  af- 
slutte et  Laan  med  Henriquinisterne  — •>. 

"Netop  derfor  kjender  jeg  Alt  saa  nøie,  og  jeg  kjender 
Hertuginden  af  Berry  meget  godt«. 

Montalivet  studsede.     "Hvad  mener  De?» 

(•Hr.  Minister«,  afbrød  Deutz  ham,  «lad  os  gaae  lige 
til  Sagen  —  jeg  tilbyder  mig  at  udlevere  Hertuginden  til 
Dem » . 

Montalivet  sprang  op  fra  Stolen.       «Hvad?    De  — » 

«Jeg  vil  udlevere  Dem  Hertuginden  af  Berry  %  gjentog 
Deutz. 

Nu  blev  Montalivet  venligere  og  mere  indladende,  og 
efter  en  halv  Times  Samtale  havde  Deutz  Ministerens  fulde 
Fortrolighed.  '  Montalivet  ansaae  Sagen  næsten  for  afgjort  — 
men  han  havde  gjort  Regning  uden  Vært.  Thi  da  det  kom 
til  Stykket,  vare  hverken  hans  Colleger  eller  Kongen  selv 
synderligt  tilboielige  til  at  lade  Hertuginden  gribe.  Denne 
Fængsling  vilde  berede  dem  de  største  Vanskeligheder;  Op- 
standen var  undertrykt,  hvad  skulde  man  gjøre  med  Fan- 
gen? Stillede  man  hende  ikke  for  Domstolen,  vilde  det  blive 
udlagt  paa  den  meest  hadefulde  Maade,  og  man  blottede  sig 
ligeoverfor  de  paafølgende  Angreb.  Stillede  man  hende  for 
Dommerne  —  hvem  vare  de?  Pairskammeret  — ,  og  Enken 
efter  den  Mand,  som  Frankrig  havde  tilbedt,  skulde  man 
stille  for  den  samme  Domstol,  der  havde  dømt  hendes  Mands 
Mord-er!  Dersom  man  derimod  stillede  hende  for  en  sam- 
mensat eedsvoren  Eet,  da  vilde  Legitimisterne  frikjende  hende 
og  Republikanerne  dømme  hende  til  Døden.  Hvordan  skulde 
da  Regjeringen  forholde  sig?  Man  vilde  komme  i  en  slem 
Forlegenhed  med  hende,  og  Resultatet  blev,  at  Hertuginden 
af  Berry  skulde  forblive,  hvor  hun  var,  indtil  et  gunstigere 
øieblik  til  at  gribe  hende  skulde  tilbyde  sig. 

Dette  Tidspunkt  kom  imidlertid  snart.  Ministeriet  af 
Ilte  October  afløste  Martsministeriet.  Thiers,  der  havde 
overtaget  Montalivets  Portefeuille,  nærede  det  levende  ønske 
at  ordne  Frankrigs  indre  Anliggender ,  eftersom  de  ydre 
havde  antaget  en  meget  truende  Skikkelse  efter  Antwerpens 

Beleiring.  Man  forudsaae  at  en  anden  Restauration  vilde  frem- 
staae  bag  Citadellets  Mare,  som  Chassé  forsvarede,  saafremt 
Hollænderne  bleve  Herrer,  og  det  kunde  da  let  hænde,  at  Her- 
tuginden pludseligt  traadte  frem  fra  sit  Skjul  og  paany  svin- 
gede Oprørsfanen.  Thiers  fik  derfor  den  Opgave  at  sikkre 
sig  Hertugindens  Person.  Han  segte  at  sætte  sig  i  Forbin- 
delse med  Deutz,  men  denne  vilde  ikke  underhandle  med 
Thiers,  hvis  Væsen  og  Opførsel  behagede  ham  mindre  end 
hans  Formands.  Montalivet  viste  sig  da  i  Sandhed  høimodig 
mod  Thiers.  Han  lod  Deutz  stige  ind  i  sin  egen  Vogn  og 
overbragte  ham  selv  til  sin  Efterfølger. 

Den  18de  October  blev  Maurice  Duval  udnævnt  tilPræ- 
fect  i  Nantes,  og  Deutz  reiste  under  Navn  af  Hr.  Hyacinthe 
ligeledes  derhen,  ledsaget  af  Politicommissairen  Joly  og  for- 
synet med  ministeriel  Fuldmagt.  Thiers  havde  ganske  na- 
turligt tænkt  sig  Muligheden  af,  at  en  Mand,  der  af  Egen- 
nytte havde  skiftet  Religion  og  vilde  gjøre  sig  til  Forræder 
imod  sin  Velgjørerinde,  ogsaa  let  kunde  faae  isinde  at  spille 
Ministrene  et  Puds.  Han  fandt  det  derfor  raadeligst  at  lade 
Joly  følge  ham  som  hans  Skygge. 

Det  var  en  bælgmørk  Nat,  Gaderne  i  Nantes  vare  øde 
og  tause;  nu  og  da  lød  en  Skildvagts  Anraab  langt  borte.  I 
Huset  i  Gaden  Haute  de  Chateau  var  den  store  Salon  i 
Stueetagen  beredt  til  at  modtage  et  Besøg;  to  store  Lamper 
brændte  paa  Bordet,  i  Kaminen  flammede  Ilden,  Gardinerne 
vare  tæt  sammentrukne  og  Vinduesskodderne  omhyggeligt 
tillukkede.  To  Personer  vare  tilstede  i  Værelset:  Hertuginden^ 
og  Grev  Mesnard,  der  førte  en  ivrig  Samtale,  da  Uhret  paa 
Kaminen  med  lydeligt  Slag  afbrød  den.  Hertuginden  foer 
sammen. 

«Det  er  den  aftalte  Tid »,  sagde  hun,  «blot  vi  ikke  blive 
forraadte«. 

«Det  var  i  Sandhed  ikke  ganske  forsigtigt«,  sagde  Mes- 
nard, «at  indrømme  ham  denne  Samtale.  Jeg  deler  Bour- 
monts  Anskuelse,  at  een  af  Duvals  Agenter  meget  godt  kan 

have  antaget  vor  Ven  Deutz's  Navn  for  at  kunne  trænge  ind 
i  Huset'). 

«Men  Brevene  fra  vore  Venner  ere  jo  ægte»,  udbrød 
Hertuginden. 

«Det  er  altid  nogen  Beroligelse«,  sagde  Mesnard. 

«0g  saa  har  jeg  ogsaa  været  saa  betænksom »,  vedblev 
Hertuginden,  «at  klæde  mig  paa,  som  om  jeg  var  kommen 
ude  fra  Gaden  og  ikke  hørte  hjemme  her  i  Huset.  Den 
foregivne  Deutz  vil  ikke  falde  paa,  at  jeg  har  mit  Skjul  her, 
og  naar  han  nu  kommer,  vil  jeg  ovenikjøbet  stille  mig  bag- 
ved denne  Kaminskjærm;  De  kan  modtage  ham,  og  dersom 
det  ikke  er  Deutz,  saa  viser  jeg  mig  slet  ikke«. 

Ved  disse  Ord  blev  der  ringet  ganske  sagte  paa  Dør- 
klokken. 

«Der  er  han»,  hviskede  Begge. 

Strax  derpaa  hørte  de  Trin  i  Forværelset,  og  Hertug- 
inden fik  netop  Tid  at  skjule  sig  bag  Skjærmen,  da  Døren 
gik  op,  og  Simon  Deutz  traadte  ind.  Forræderiet  havde  over- 
skredet Dørtærskelen. 

Grev  Mesnard  gik  ham  imøde  med  de  Ord: 

«Det  er  virkelig  Dem,  Deutz?  Jeg  har  altsaa  ængstet 
mig  unødvendigt«. 

«De  har  ængstet  Dem«? 

"Javist,  kunde  ikke  en  Forræder  have  misbrugt  Deres 
Navn?  Jeg  ansaae  det  ikke  for  umuligt,  at  Brevene  kunde 
være  fralistede  Dem«. 

Deutz  smilede.  « Begivenhedernes  Gang  har  gjort  Dem 
mistroisk,  og  jeg  kan  ikke  fortænke  Dem  deri»). 

I  samme  -Øieblik  hørte  man  en  Kjoles  Raslen  bag  Ka- 
minskjærmen,  og  Hertuginden  traadte  frem. 

«Her  er  jeg,  kjære  Deutz »,  sagde  hun,  idet  hun  gav 
ham  Haanden. 

Forræderen  kunde  knap  skjule  sin  Bevægelse,  skjælvende 
holdt  han  hendes  Haand  i  sin.  Denne  utvungne  og  velvillige 
Tone,    hvori  hun  tiltalte  ham,    gjorde  et  dybt  Indtryk  paa 

ham.  Forræderen  vaklede,  da  han  holdt  sit  Offer  ved  Haan- 
den,  og  han  var  nærved  at  gaae  fra  Sands  og  Samling. 
Hertuginden  skjad  en  Stol  hen  til  ham. 

«<Sæt  Dem,  min  Ven  —  og  kom  til  Dem  selv.  Gjen- 
synet  har  gjort  stærkt  Indtryk  paa  Dem  —  ja,  det  er  under 
alvorsfulde  Forhold,  at  vi  atter  sees». 

Deutz  samlede  al  sin  Kraft  og  Selvbeherskelse.  Hans 
Hverv  udfordrede  den  største  Koldblodighed,  den  skarpeste 
Udspeiden.  Men  det,  han  egentligt  vilde  have  at  vide,  er- 
farede han  ikke:  hvor  Hertuginden  opholdt  sig,  om  hun 
havde  sit  Skjul  her  i  Huset,  eller  om  hun  var  kommen  hertil 
andetstedsfra. 

«Gaa  De  kun  først.  Jeg  venter  endnu  et  Par  Minut- 
ter, førend  jeg  forlader  Huset,  ellers  kunde  man  let  see  os 
sammen«.  Saaledes  endte  Hertuginden  Samtalen.  Deutz 
maatte  gaae  sin  Vei,  hvis  han  ikke  vilde  vække  Mistanke; 
han  kyssede  hende  paa  Haanden  og  forlod  Huset.  Men 
udenfor  blev  han  en  Tidlang  staaende  og  speidede  for  at  see 
hende  gaae  bort.  Hun  kom  ikke  —  havde  hun  sneget  sig 
ud  af  en  Bagdør,  eller  blev  hun  derinde?  Deutz  maatte 
imidlertid  afsted;  thi  Duval  ventede  paa  Efterretninger  fra 
ham;  men  disse  vare  ikke  synderligt  lovende. 

«Jeg  har  talt  med  hende»,  begyndte  Deutz,  da  han 
traadte  ind  til  Præfecten. 

«Hvor  opholder  hun  sig,  hvor  har  hun  skjult  sig?» 
spurgte  Duval  i  stor  Spænding. 

Jeg  har  faaet  forskjellige  Oplysninger« ,  fortsatte  Deutz 
undvigende. 

«Hvor  er  hun?»  vedblev  den  Anden  haardnakket. 

Deutz  var  fortvivlet.  Dersom  han  ikke  bragte  tilfreds- 
stillende og  brugbare  Oplysninger  tilveie,  vilde  han  komme  i 
en  slem  Knibe;  gjennemsøgte  man  Duguignys  Huus,  saa 
kunde  man  maaskee  være  saa  heldig  at  finde  Hertuginden, 
men  hvis  man  ikke  fandt  hende,  da  var  Deutz's  Forræderi 
aabenbart.     Han   maatte    absolut   see   at   opnaae  endnu  en 

Audiens  hos  Hertuginden,  men  baade  hun  og  hendes  Om- 
givelser vare  saa  forsigtige,  at  de  foreløbigt  ikke  vilde  mod- 
tage ham;  det  var  ikke,  fordi  de  nærede  nogensomhelst Mis- 
tanke til  ham,  men  de  vare  bange  for,  at  han,  der  selv  var 
en  Fremmed  i  Byen,  imod  sin  Villie  kunde  henlede  Politiets 
Opmærksomhed  paa  Duguignys  Huus. 

Deutz  vidste  dog  at  finde  en  Udvei,  idet  han  fik  en 
Nonne,  der  hyppigt  besøgte  Hertuginden,  til  at  tale  hans 
Sag  og  anbefale  hans  Ansøgning  saa  virksomt,  at  en  Au- 
diens omsider  blev  ham  forundt  og  berammet  til  den  6te 
November. 

Da  Tusmørket  faldt  paa,  begav  Deutz  sig  paa  den  fast- 
satte Dag  paa  Veien  til  Gaden  Haute  du  Chateau.  Han  ilede 
afsted  uden  at  see  tilhøire  eller  tilvenstre ;  han  tænkte  kun  paa 
Maalet  for  sin  Vandring.  I  flere  Dage  havde  han  befundet 
sig  i  en  feberagtig  Tilstand,  som  forvirrede  ham  i  den  Grad, 
at  han  ikke  altid  iagttog  den  fornødne  Forsigtighed;  ved 
Bordet  i  Hotellet,  hvor  han  spiste,  havde  han  saaledes  yttret: 
«0m  otte  Dage  vil  Alverden  tale  om  mig».  Forræderen 
havde  Dagen  iforveien  modtaget  to  Breve  til  Hertuginden; 
de  vare  et  velkomment  Middel  til  at  fjerne  enhver  Mistanke 
med  Hensyn  til  hans  forestaaende  Besøg.  Han  blev  denne 
Gang  ført  ind  i  et  mindre  Værelse,  hvor  han  fandt  Hertug- 
inden alene.  Hun  blev  roligt  siddende  i  en  Lænestol  — 
Deutz  stod  ligeoverfor  hende.  Han  bestræbte  sig  for  at  see 
roligt  I  paa  hende  og  greb  med  begge  Hænder  krampagtigt 
fat  om  Ryggen  af  en  Stol. 

«Jeg  har  to  Breve  til  Deres  Høihed»,  sagde  han  og 
overrakte  dem  til  hende. 

Hun  tog  Brevene  uden  at  sige  Noget  og  aabnede  dem 
men  Papiret  syntes  ubeskrevet;  hun  gik  derpaa  hen  til  en 
Consol,  hvor  .der  stod  flere  smaae  Flasker,  tog  Proppen  af 
een  af  dem  og  berørte  Papiret  med  den  i  Proppen  siddende 
lille  Svamp,  hvorpaa  Skriften  strax  blev  synlig. 

"En  hemmelig  Skrivelse?«  spurgte  Deutz  uvilkaarligt. 
«Ikke  hemmelig  for  Dem,    min  Ven«,    svarede  Hertug- 
inden.     «Det  er  en  Beretning  om  Pengeaffairer  fra  Spanien 

—  men  meget  vidtløftig,  see  blot». 

Jo  meer  hun  strøg  Svampen  henover  Papiret,  desto  mere 
Skrift  traadte  frem. 

('Det  kunne  vi  bagefter  læse  grundigere »,  sagde  hun. 

Paa  samme  Maade  lokkede  hun  det  andet  Brevs  Ind- 
hold frem,  men  dette  var  kun  kort.  Medens  Hertuginden 
gjennemlæste  det,  vidnede  Udtrykket  i  hendes  Ansigt  om 
stærk  indre  Sindsbevægelse.  Deutz  betragtede  denne  Foran- 
dring i  stor  Spænding.    Hvad  kunde  Brevet  indeholde? 

Pludseligt  fæstede  Hertuginden  sit  Blik  skarpt  paa  ham. 

«Min  Ven»,  sagde  hun,  «i  dette  Brev  skriver  man,  at 
en  stor  Fare  truer  mig,  at  et  Menneske,  der  besidder  min 
fulde  Tillid,  vil  forraade  mig.     Er  De  Forræderen?« 

Der  opstod  en  Pause.    Deutz  var  i  en  skrækkelig  Angst. 

—  Dersom  Hertugindens  Venner  vare  i  Nærheden,  og  de 
havde  faaet  Nys  om  hans  Plan,  saa  slap  han  ikke  levende 
ud  af  Huset. 

« Madame«,  sagde  han,  idet  han  tvang  sit  Ansigt  til  at 
smile,  « Deres  Mistanke  saarer  mig  ikke.  Det  kan  umuligt 
være  Andet  end  Deres  Spøg!  Skulde  Simon  Deutz  kunne 
blive  en  Forræder  imod  Caroline  af  Berry  —  er  det  tæn- 
keligt?« 

Hertuginden  forblev  en  Stund  endnu  ubevægelig  og  tan- 
kefuld; Deutz  skelede  hen  til  Døren  —  da  kastede  hun  plud- 
seligt Brevet  bort  og  udbrød  i  en  ligegyldig  Tone: 

«Det  er  taabeligt  at  tænke  mere  derpaa«. 

Deutz  trak  atter  Veiret  frit  —  hans  Offer  skulde  ikke 
undgaae  ham.  Der  paafulgte  nu  en  Samtale,  som  næsten 
varede  en  heel  Time.  Forræderen  sad  imidlertid  i  den  største 
Spænding.  Ved  enhver  tilfældig  Støi  farer  han  sammen. 
Minutterne  snige  sig  hen   som  Timer,   hvor   let   kunde   der 

ikke  hænde  Noget,  som  kunde  røbe  ham  og  kuldkaste  hans 
Planer! 

Endelig  reiste  Hertuginden  sig. 

<'Her  sees  vi  ikke  oftere »>,  sagde  hun  venhgt  og  rakte 
den  falske  Ven  Haanden,  «lev  vel.  Begiv  Dem  hen  paa 
Deres  Post  og  husk  paa,  at  det  forste  Kanonskud,  der  falder 
ved  Schelden,  vil  blive  Signalet  for  vor  Triumph». 

Hun  forsvandt  i  det  tilstødende  Værelse. 

Deutz  listede  sig  ud  i  Corridoren.  Her  var  Alt  stille, 
og  han  havde  uforstyrret  Leilighed  til  at  spionere;  med  lyd- 
låse  Skridt  nærmede  han  sig  en  D-ør,  der  stod  paa  Klem. 
Det  var  den  store  Salon,  hvor  han  havde  havt  sin  første 
Samtale  med  Hertuginden.  Hans  speidende  Blik  opdagede 
et  veldækket  Taffel  med  syv  Couverter.  Man  havde  forud 
nøiagtige  Oplysninger  om  Huset  og  vidste,  at  Frøkenerne 
Duguigny  beboede  det  ganske  alene.  Naar  der  altsaa  her 
iaften  var  dækket  til  syv  Personer,  saa  kunde  han  med  Sik- 
kerhed antage,  at  Hertuginden  vilde  blive  een  af  de  syv.  Det 
var  ham  derfor  for  øieblikket  mindre  vigtigt  at  erfare,  om 
hun  skjulte  sig  her  i  Huset  eller  ei  —  naar  blot  Duval's 
Folk  kom  i  rette  Tid,  kunde  deres  Bytte  ikke  undshppe  dem. 
Et  øieblik  efter  er  Deutz  i  Præfecturet  hos  Duval. 

« Hurtigt,  hurtigt!  Vi  have  hende !»  stønner  Deutz.  "Hun 
er  hos  Duguignys,  men  De  maae  skynde  Dem». 

Strax  kommer  Alt  i  Bevægelse  i  Præfecturets  Gaard. 
Duval's  Gensdarmer  ere  færdige  til  at  sidde  op.  I  Løbet  af 
Dagen  har  han  truffet  de  meest  omfattende  Forberedelser; 
baade  Politi  og  Tropper  ere  parate.  Tolv  Hundrede  Mand 
Infanteri  have  været  consignerede  hele  Dagen,  thi  deels  maa 
man  være  istand  til  at  kunne  forebygge  en  mulig  Opstand 
til  Fordeel  for  Hertuginden,  deels  maa  man  hurtigt  og  fuld- 
stændigt kunne  afspærre  det  paagjældende  Qvarteer  af  Staden, 
hvor  Duguignys  Huus  er  beliggende,  eftersom  man  ikke  er 
sikker  paa,  om  Hertuginden  ikke  muligviis  kunde  flygte  hen 
i  et  nærliggende  Haus.     Ordonnantser  ile  ud  af  Præfecturet 

i  alle  Retninger;  Duval  selv  begiver  sig  til  den  Høistcora- 
manderende,  Grev  d'Erlon.  Ugjerne  hører  Generalen  paa  den 
til  ham  stillede  Opfordring;  men  hans  Pligt  byder  ham  at 
adlyde,  og  han  giver  General  Dermoncourt  Befaling  til  at 
udføre  denne  sørgelige  Tjenesteforretning. 

Men  hvor  er  Deutz  imidlertid?  Duval  har  indespærret 
ham  i  et  afsidesliggende  Værelse;  en  Politicommissair  er  hos 
ham.  Man  har  ikke  Tillid  til  Forræderen;  man  sætter  rig- 
tignok hele  denne  farlige  og  vigtige  Expedition  i  Værk  alene 
stolende  paa  hans  Beretninger,  men  man  har  ham  til  samme 
Tid  i  sin  Magt,  og  han  indestaaer  med  sin  Person  for  Rig- 
tigheden af  sit  Udsagn.  Fra  sit  Værelse  kan  Deutz  høre 
Larmen  i  Præfecturets  Gaard;  han  skjelner  tydeligt  Comman- 
doordene  —  nu  marschere  Tropperne  i  tre  Colonner  afsted  til 
Gaden  Haute  du  Chateau. 

Hertuginden  og  hendes  Venner  havde  reist  sig  fra  Bor- 
det og  betragtede  fra  Vinduerne  den  opgaaende  Maane,  der 
udbredte  et  Sølvskjær  over  Staden.  Den  høitidelige  Stilhed 
og  Hvile  i  Naturen  virkede  beroligende  paa  hende,  hun  ænd- 
sede  ikke  mere  den  Fare,  mod  hvilken  hun  var  bleven  ad- 
varet —  da  blinker  og  rasler  det  nede  i  Gaden,  og  Soldaters 
faste  og  regelmæssige  Fodslag  afbryder  Aftenens  Stilhed;  de 
komme  nærmere,  nu  gjøre  de  Holdt  udenfor  Huset. 

Den  største  Forvirring  og  Skræk  bemægtiger  sig  Be- 
boerne, kun  Hertuginden  fatter  sig  hurtigt  og  iler  op  ad 
Trappen  til  sit  lille  Skjul,  fulgt  af  Frøken  Stella  Kersabiec, 
Grev  Mesnard  og  Advocat  Gusbary.  Det  snevre  Rum  kan 
netop  optage  fire  Personer.  Soldaternes  Slag  paa  Husdøren 
gjenlyde  gjennem  Huset,  og  i  det  samme  8ieblik,  da  Døren 
bliver  aabnet  for  de  indtrængende  Politiagenter  med  Joly  i 
Spidsen,  lukkes  oppe  i  Qvistværelset  den  Kaminplade,  der 
skjuler  de  Flygtende  for  Speidernes  -Øine.  Joly  iler  gjennem 
Huset;  alle  Værelser  ere  ham  bekjendte,  thi  Deutz  har  nøi- 
agtigt  beskrevet  ham  Localiteterne. 


I 

«Her  er  dækket  til  syv  Personer«),  siger  han,  idet  han 
træder  ind  i  Spisesalen,  »og  her  er  kun  fire  Damer«.  Det  var 
de  to  Sostre  Duguigny,  Madame  de  Charette  og  Frøken  Al- 
ceste  Kersabiec. 

Joly  iler  ovenpaa. 

«Her  er  det  omtalte  Audiensværelse  <>,  udbryder  han  saa 
høit,  at  Hertuginden  i  sit  Skjul  kan  høre  det. 

«Saa  var  Deutz  altsaa  dog  Forræderen  •> ,  hvisker  hun 
harmfuldt  til  Mesnard. 

Joly  seer  sig  om  i  Værelset  og  finder  paa  Bordet  hiint 
Brev,  der  advarede  Hertuginden  mod  Forræderi.  Der  er  in- 
gen Tvivl  om,  at  hun  er  her  i  Huset,  og  at  man  nok  vil 
finde  hende;  Joly  fordeler  sine  Gensdarmer  omkring  i  alle 
Værelser,  Adgangene  til  Huset  ere  besatte  med  Poster,  og 
en  uhyre  Folkesværm  danner  snart  en  tæt  Kjæde  udenom 
det  af  Tropperne  afspærrede  Qvarteer.  I  Husets  Indre  be- 
gynder nu  en  Undersøgelse,  der  har  megen  Lighed  med 
Plyndring.  Alle  Skabe  blive  opbrudte  og  Indholdet  af  Meub- 
1erne  spredt  omkring.  Sapeurer  og  Murere  undersøge  Væg- 
gene, Kiler  drives  ind  i  Murene,  der  bliver  hentet  Architekter 
for  at  afgive  Skjøn  om,  hvor  der  vel  skulde  kunne  findes  et 
Skjulested,  og  al  denne  forvirrede  Larm  trænger  op  til  de 
Indespærrede.  Faren  nærmer  sig.  Forfølgerne  træde  ind  i 
Gemakket  ved  Siden  af,  og  ængsteligt  lytte  de  Fire  i  det 
indskrænkede  Rum. 

« Et  Skjulested  er  aldeles  umuligt  her»,  erklære  Architek- 
terne,  og  et  Glimt  af  Haab  trænger  ind  til  de  Skjulte,  men 
nu  drøner  det  igjen  i  Murene  fra  forskjellige  Sider.  De  tunge 
Hammerslag  og  Brækjernenes  Stød  ere  saa  stærke,  at  tykke 
Lag  Kalk  falde  ned  over  dem;  nu  arbeider  man  ganske  tæt- 
ved. Kalkstøvet  hvirvler  omkring  dem.  Muren  truer  med  at 
styrte  ind,  og  igjennem  Slagene  og  Jernenes  Klirren  kunne 
de  høre  Soldaternes  og  Arbeidernes  Eder  og  raa  Tale. 

Imidlertid  blive  Frøkenerne  Duguigny  og  de  to  andre 
Damer  bevogtede  i  den  nederste  Etage  og  skarpt  iagttagne 

af  Politiagenterne,  men  de  røbe  ikke  Hemmeligheden  og  be- 
vare tappert  deres  Koldblodighed  ligesom  ogsaa  Charlotte 
Moreau,  Hertugindens  Kammerfrue,  hvem  Deutz  specielt  har 
omtalt  som  mistænkelig.  Heller  ikke  Huusholdersken,  Marie 
Boissy,  lader  sig  friste  af  Tilbud  paa  tre  Tusinde  Francs  til 
at  angive  Hertuginden.  Natten  skrider  frem,  og  Forfølgernes 
Iver  formindskes  efterhaanden.  Man  har  ligeledes  undersøgt 
og  gjennemrodet  de  nærliggende  Huse,  uden  at  man  har  op- 
daget noget  Spor  af  Hertuginden;  Duval  giver  derfor  Signal 
til  at  høre  op.  Der  bliver  dog  sat  Vagt  i  alle  Værelser,  og 
Nationalgardister  afløse  Soldaterne.  De  Indespærrede  lytte 
med  spændt  Forventning  efter  den  aftagende  Larm,  de  ville 
allerede  til  at  skyde  Jernpladen  tilside  for  at  faae  lidt  frisk 
Luft,  da  rives  Døren  op,  og  to  Gensdarraer  træde  ind. 

Fangerne  mærke  snart,  at  disse  Folk  ville  slaae  sig  til 
Ro  her,  og  de  maae  altsaa  med  Taalmodighed  holde  det  ud 
en  Stund  endnu  i  deres  snevre  Fængsel;  Herrerne  kunne 
ikke  staae  opreiste  derinde  uden  at  støde  Hovedet  mod  Lofts- 
bjælkerne. Efter  den  feberagtige  Spænding  følger  nu  Af- 
kræftelse og  Sløvhed;  Nattekulden  og  en  bidende  Trækvind 
trænger  ind  til  dem  gjennem  Tagstenene,  men  Ingen  af  dem 
yttrer  en  Klage,  taust  trykker  Hertuginden  sine  Lidelsesfællers 
Hænder.  Ulykkeligviis  ere  Gensdarmerne  ogsaa  modtagelige 
for  Nattekulden.  Een  af  dem  gaaer  bort  og  kommer  kort 
efter  tilbage  med  Armene  fulde  af  Tørv.  Soldaterne  gjore 
Ild  paa,  det  knittrer  allerede  i  Kaminen,  Jernpladen  vil  om 
et  Par  Minutter  blive  glødende,  kun  faa  Tommer  staaer  Her- 
tuginden fra  den,  og  de  Ulykkelige  ville  blive  qvalte  af  He- 
den i  deres  Fængsel. 

"See,  see!»  hvisker  Hertuginden.  « Pladen  begynder  at 
blive  rød.  Muren  bliver  varm,  og  en  qvælende  Dunst  fylder 
Rummet. 

Mesnard  løsner  nogle  Tagsteen,  og  den  friske  Luft  strøm- 
mer ind;  den  ene  af  Gensdarmerne  falder  i  Søvn,  og  hans 
Kammerat  passer  kun   daarligt  Ilden,   der  er  nærved  at  gaae 

ud.  Han  seer  sig  om  i  Værelset  efter  Noget  til  at  lægge  i 
Kaminen,  og  hans  Qme  falde  paa  to  store  Pakker  gamle 
Aviser  under  Bordet.  Det  er  Exemplarer  af  «Quotidienne)»: 
han  slæber  dem  frem,  og  et  Øieblik  efter  blusse  de  i  Ka- 
minen. Røgen  trænger  ind  til  de  Indespærrede  og  fylder  det 
lille  Rum,  saa  de  knap  kunne  trække  Veiret.  Med  Munden 
til  Aabningen  i  Taget  skiftes  de  til  at  trække  lidt  frisk  Luft, 
men  Jernpladen  bliver  rødglødende.  Røgen  og  Heden  blive 
stærkere,  Rotter  komme  frem  fra  deres  Smuthuller,  og  ud  af 
Revner  i  Muren  og  fra  Sparreværket  i  Taget  kravle  Fiirbeen, 
forjagne  af  den  stærke  Hede. 

Hertuginden  er  nærmest  ved  Jernpladen,  og  hun  seer 
det  rædsomme  Oieblik  komme,  da  Ilden  vil  gribe  fat  i  deres 
Klæder;  to  Gange  antændes  hendes  Kjole,  men  hun  sluk- 
ker den  med  Hænderne  —  endnu  længe  efter  bar  hun 
Mærker  af  disse  Brandsaar.  Skjøndt  det  næsten  er  umuligt 
at  udholde  det  længere,  vægrer  hun  sig  dog  bestandigt  ved 
at  følge  sine  Ledsageres  gjentagne  Opfordringer  til  at  give 
sig  tilkjende.  For  tredie  Gang  gaaer  der  Ild  i  hendes  Kjole; 
da  hun  vil  slukke  den,  kommer  hun  til  at  støde  til  den 
Fjeder,  der  holder  Pladen  lukket,  og  denne  bringes  derved 
lidt  ud  af  sin  Stilling.  Frøken  Kersabiec  vil  forsøge  at  lukke 
den,  men  hendes  Haand  kommer  for  nær  ved  det  glødende 
Jern,  og  hun  udstøder  et  Skrig  af  Smerte.  Gensdarmerne 
troe,  at  det  er  Rotter,  og  give  sig  til  med  deres  Sabler  at 
begynde  en  Jagt.  Frøken  Kersabiec  er  nærved  at  besvime, 
hun  vakler  og  støder  atter  til  Pladen. 

«Hvem  der?»  raabe  Gensdarmerne. 

«Vi  ville  overgive  os,  sluk  Ilden!«  svarer  Frøken  Ker- 
sabiec. 

Gensdarmerne  vige  tilbage,  forbausede  over,  at  Nogen 
har  kunnet  være  skjult  her;  strax  tage  de  fat  paa  at  slukke 
Ilden,  da  aabner  det  hemmelighedsfulde  Skjul  sig,  og  Her- 
tuginden træder  frem  med  de  Ord: 

«Min  Ven,  jeg  er  Hertuginden  af  Berry ». 

Den  ene  Gensdarm  er  ilet  ud  at  hente  Politicommis- 
sairen,  og  i  sin  Tjenesteiver  begynder  denne  strax  at  ud- 
spørge og  forhøre  hende. 

« Min  Herre  »>,  afbryder  hun  ham,  «jeg  aflægger  ikke  Dem 
Regnskab,  jeg  ønsker  at  tale  med  General  Dermoncourt«. 

Med  Møie  og  understøttet  af  Mesnard  begav  Hertug- 
inden sig  derpaa  ind  i  et  tilstødende  Værelse,  hvor  hun  ud- 
mattet sank  ned  paa  en  Stol.  Hun  var  bleg  og  skjælvede  stærkt, 
men  det  var  Følgerne  af  Lidelserne  og  Sindsbevægelsen,  ikke 
af  Frygt. 

Saaledes  fandt  Dermoncourt  hende,   da  han  traadte  ind. 

(•General)),  sagde  hun,  «jeg  betroer  mig  til  Deres  rid- 
derlige Æresfølelse!« 

« Madame »,  svarede  han  med  et  dybt  Buk,  «De  staaer 
under  franske  Soldaters  Beskyttelse!« 

«Jeg  har  opfyldt  en  Moders  Pligt,  idet  jeg  vilde  tilbage- 
erobre min  Søns  Arv  — »  Stemmen  svigter  hende,  og  over- 
vældet af  Sindsbevægelse  synker  kun  bevidstløs  sammen. 

Da  hun  kommer  til  sig  selv  igjen,  træder  Duval  netop 
ind  med  Hatten  paa  Hovedet;  han  gaaer  lige  hen  imod  hende, 
betragter  hende  skarpt  og  mumler:  «Det  er  ganske  rigtigt, 
det  er  hende!«,  hvorpaa  han  atter  forsvinder. 

Nu  paafulgte  en  yderligere  Undersøgelse,  der  nærmest 
gjaldt  Papirer  og  Correspondance;  Hertuginden  tog  en  be- 
væget Afsked  med  sine  Venner,  og  udenfor  bølgede  en  uhyre 
Folkemængde,  thi  det  halve  Nantes  var  kommet  paa  Benene 
og  vilde  see  hende  og  vise  hende  sin  Deeltagelse. 

«Vi  maae  nu  bort,  Deres  Høihed»,  sagde  Dermoncourt, 
idet  han  bød  hende  sin  Arm. 

«Hvor  fører  De  mig  hen?« 

»Foreløbigt  til  Slottet«  — 

«0g  derpaa  til  Blaye?  tilfaiede  Hertuginden  spørgende. 

Dermoncourt  taug. 

Da   de   gik  igjennem  hendes   tidligere  Gemak,    kastede 

hun  endnu  et  Blik  paa  Kaminen.  Ilden  var  gaaet  ud,  Jern- 
pladen, der  havde  skjult  hende,  stod  endnu  aaben. 

« General",  sagde  hun,  »naar  jeg  ikke. havde  været  saa 
nær  ved  at  lide  samme  Skjæbne  som  den  hellige  Laurentius, 
vilde  De  næppe  nu  have  kunnet  føre  mig  i  Fængsel«). 

Forbi  de  præsenterende  Soldater  og  ledsaget  af  mange 
umiskj endelige  Tegn  paa  Deeltagelse  og  Medlidenhed  fra  Be- 
folkningens Side,  begav  Hertuginden  sig  til  Slottet,  hvor  hun 
ankom  Klokken  Elleve  om  Formiddagen. 

Dagen  efter,  den  18de  Novenber,  stod  en  Orlogsbrig  ud 
af  Loireflodens  Munding;  ombord  derpaa  befandt  Hertuginden 
sig  som  Fange,  og  Maalet  var  Citadellet  Blaye  ved  Bordeaux. 

Hertugindens  politiske  Løbebane  fandt  ikke  en  Af- 
slutning, der  svarede  til  hendes  dristige  og  begeistrede  For- 
haabninger,  men  altid  vil  man  beundre  og  anerkjende  Kraf- 
ten og  Udholdenheden  hos  denne  Qvinde,  der  kæmpede  og 
led  for  sin  Søns  Fremtid. 

Erindringen  om  Simon  Deutz's  Skjændselsdaad  har  Vic- 
tor Hugo  bevaret,  og  i  sit  Smædedigt  om  ham  siger  han: 

håte-toi  de  jouir,  maudit!  et  sans  relåche 

marche,  et  qu'en  te  voyant,  on  dira:  c'est  ce  låche*). 


*)  Stakket  kun  være  Din  Glæde,  Forbandede!  Rastløs  Du  vandre, 
Altid  Dig  lyde  imøde:    Der  er  den  elendige  Nidding. 

C.  Lutken. 


Johann  Carl  von  Eckenberg. 

En  theaterhistorisk  Skitse  fra  det  attende  Aarhundrede. 


Petronius.  Men  er  det  vist,  at  din  Madame  er  saa 
vægelsindet  ? 

Henrich.  Ja  min  Troe  er  det  vist.  Jeg  har  evet 
mig  i  at  efterabe  hende,  og  svær  vor  Stue-Pige,  at  hun  vil 
heller  see  mig  agero  saaledes  end  gaae  paa  den  stærke 
Mand  eller  hare  paa   Chilian  og  Hans   Wurst. 

Uen  "Stærke  Mand» ,  som  Henrich  saaledes  omtaler  i  1ste 
Acts  2den  Scene  af  «Den  Vægelsindede«,  er  den  i  sin  Tid 
berømte  tydske  Kraftkunstner  og  Theaterprincipal  Eckenberg, 
der  ogsaa  i  vort  Lands  Theatorhistorie  har  spillet  en  vis 
Kolle.  Tydskland  havde  i  sin  Tid  havt  en  saa  rig  Leilighed 
til  at  oversvømme  Danmark^med  sine  Prindsesser  og  Straten- 
junkere,  at  det  intet  Under  var,  at  ogsaa  de  omvankende 
tydske  «Comediant-Bander))  trak  herop  for  at  "agere«  i  Kjø- 
benhavn,  og  alle  disse  Gj  øglere  fik  ustraffet  Lov  til  at  drive 
deres  kunstneriske  Uvæsen,  indtil  Ludvig  Holberg  slog  et 
Dommedagsslag  mod  dem  ved  sin  "Ulysses  von  Ithacia  eller 
En  Tydsk  Comoedie«.  Han  drog  her  med  en  saa  knusende 
Satire  tilfelts  mod  de  «Haupt-  und  Staats  -  Actioner »,  der 
ogsaa  havde  fundet  deres  Indpas  her  i  Byen  i  Theatret  i 
Bryggernes  Laugshuus  i  Brolæggerstræde,  at  han  gav  dem 
Dødsstødet,  og  fra  det  -Oieblik  forsvandt  denne  Skuespilart 
fra  den  danske  Scene.  Blandt  de  Bander,  der  saaledes  i  sin 
Tid  gjæstede  Kjobenhavn,    var  Eckenbergs    en    af  de  meest 

bekjendte,  og  det  er  denne  « stærke  Mand»,  der  i  sin  Tid 
har  spillet  en  fremragende  Kolle  i  en  stor  Deel  af  Europa, 
som  vi  her  ville  forsøge  at  give  en  lille  Skildring  af. 

Forinden  vi  gaae  over  til  at  meddele  nogle  biographiske 
Data  om  Eckenberg,  som  paa  en  Maade  er  den  sidste  Kepræ- 
sentant  for  den  Afrirt  af  Skuespilkunsten,  der  kaldes  "Haupt- 
und  Staats- Action«),  skulle  vi  i  Korthed  søge  at  forklare, 
hvori  denne  Kunstretning  bestod. 

Fra  den  christne  Kirkes  første  Tid  gaae  "Mysterierne«)  efter- 
haanden  i  Tydskland  over  til  de  saakaldte  "Passionsskuespil«, 
der  som  bekjendt  have  holdt  sig  lige  indtil  vor  Tid  i  Ober- 
ammergau  i  Bayern.  Disse  christelige  Dramer,  som  først 
opføres  i  Kirkerne,  blive  senere  givne  offentlig,  og  snart 
trænger  det  comiske  Element  sig  ind  i  dem.  Fra  kun  at 
omhandle  christelige  Sujetter  gaae  de  over  til  bibelhistoriske 
Emner,  og  lidt  efter  lidt  fremkomme  de  saakaldte  «Skole- 
comedier»>.  Disse  fremstaae  i  Universitetsstæderne.  Rector, 
Magistre  og  Studenter  skrive  ikke  alene  Comedier  og  spille 
med  i  dem,  men  man  seer  i  det  sextende  Aarhundrede  Præ- 
ster og  andre  Kirkens  Tjenere  gjøre  det  Samme.  Det  vides 
endogsaa  med  Bestemthed,  at  Philip  Melanchton  har  bragt 
Keuchlins  bekjendte  Drama  <«Henno')  til  Opførelse  og  selv 
spillet  en  Rolle  i  Stykket.  «Skolecomedierne)),  som  vare 
skrevne  paa  latinske  Vers,  kunde  selvfølgelig  ikke  faae  nogen 
Udbredelse  blandt  Folket,  men  ikke  lang  Tid  efter  deres 
Fremkomst  begynder  Folkeskuespillet  i  Tydskland  at  frem- 
blomstre, idet  de  omvandrende  Gjøgl erbander  lidt  efter  lidt 
give  sig  til  at  opføre  dramatiske  Forestillinger.  "Fastelavns- 
skuespillene))  komme  frem,  og  den  første  af  disse  «Faste- 
lavnsskuespillerc)),  der  tillige  fremtræder  som  Digter,  er  Me- 
stersangeren Hans  Rosenplut  i  Midten  af  det  femtende  Aar- 
hundrede. Det  er  med  Hans  Sachs,  at  denne  Skuespilretnmg 
naaer  Høidepunktet.  Under  Reformationen  begynde  Forfat- 
terne at  skrive  Tendentsstykker,  hvori  det  gaaer  ud  over 
Katholicismen,   og  saasnart  Jesuiterne  derfor  faae  Fodfæste  i 

Tydskland,  ere  de  som  Pavestolens  dygtigste  Forsvarere  strax 
rede  til  at  benytte  Skuespillet  til  at  befordre  deres  Planer. 
Vi  see  saaledes,  at  Jesuiterne.i  den  sidste  Halvdeel  af  det  sox- 
tende  Aarhundrede  i  de  fleste  sydlige  Byer  kalde  <«  Mysterierne » 
tillive  igjen,  men  rigtignok  i  en  forandret  Form.  De  saa- 
kaldte  «Jesuitercomedier))  fremtræde  med  stor  theatralsk  Pomp, 
og  ved  deres  pragtfulde  Sceneforvandlinger  og  omfangsrigt 
Maskineri  fordunkle  de  fuldstændig  de  protestantiske  «Skole- 
comedier«,  som  for  største  Delen  blive  udførte  extra  habitum 
o:  uden  Alt,  hvad  der  kaldes  Decorationer  og  Costume. 
Pragten  lokkede  Tilskuerne  til  «Jesuitercomedierne»  ,  og 
mangen  en  Yngling  er  ved  en  Fribillet  bleven  vundet  af  de 
snedige  Munke  til  atter  at  vende  tilhage  til  den  «ene  salig- 
gj ørende  Kirke«.  Een  god  Side  havde  disse  Skuespil  imid- 
lertid; de  banede  nemlig  Veien  for  den  rige,  spanske  drama- 
tiske Poesi,  som  ved  dem  fik  Indpas  i  Tydskland. 

De  store  Omvæltninger,  for  hvilke  Tydskland  var  Skue- 
pladsen i  det  syttende  Aarhundrede,  bevirkede  ogsaa  en  total 
Forandring  i  alle  Theaterforhold.  F;ør  Trediveaarskrigen  frem- 
træde imidlertid  de  omreisende  Skuespillerbander,  som  vakte 
en  almindelig. Opsigt  under  Benævnelsen  «de  engelske  Come- 
dianter».  Man  tør  imidlertid  ikke  antage,,  at  disse  Bander 
virkelig  have  bestaaet  af  Englændere;  rimeligere  er  det  med 
Tieck  at  antage,  at  disse  Skuespillere  have  været  unge  Tyd- 
skere,  som  ere  reiste  bort  fra  Hansestædernes  Comptoirer  i 
London,  eller  Eventyrere,  som  have  bragt  de  ældre  engelske 
Skuespil  før  Marlowes,  Greens  og  Shakespeares  Tid  til  Tydsk- 
land. Disse  « engelske  Comediantero  gjorde  tillige  alle  mulige 
eqvilibristiske  Kunster,  og  de  gav  Impulsen  til,  at  der  efter- 
haanden  dannede  sig  omreisende  Skuespilselskaber  i  Tydsk- 
land, thi  om  nogen  fast  Trup  i  Byerne  var  der  endnu  paa 
den  Tid  ikke  Tale.  Et  af  de  meest  bekjendte  Selskaber  var 
Jacob  Ayrers  i  Niirnberg.  Man  har  endnu  fra  hans  Haand 
tredive  Skuespil,  hvor  blodige  Rædselsscener  danne  et  af  de 
vigtigste  Tiltrækningspunkter  for  Tilskuerne.      Der  optræder 

Dværge,  Kæmper,  Vildmænd,  ildspyende  Drager  og  Djævle, 
og  Fortryllelser  afvexle  med  Fyrværkerikunster  og  bengalske 
Flammer.  Det  hørte  med  til  et  saadant  Spektakelstykke,  at 
der  blev  udgydt  Blod  paa  Scenen,  og  Henrettelser  vare  derfor 
meget  i  Mode  i  disse  Skuespil.  I  Texten  til  et  af  disse  Ar- 
beider  hedder  det  saaledes  et  Sted:  «Her  begynde  de  at 
kæmpe,  hvorved  Kongen  bliver  slagen  saaledes  udi  Hovedet, 
at  han  styrter  om,  hvilket  saaledes  kan  være  arrangeret  udi 
hans  Hat,  at  der  flyder  Blod  derud  af».  Disse  Skuespil 
dannede  Hovedbestanddelen  af  en  Aftens  Forestilling ,  og 
derfra  skriver  sig  deres  Navn  <tHaupt-Actionen»,  idet  Fore- 
stillingen, ligesom  man  i  Oldtiden  efter  Tragedien  opførte  et 
Satyrspil,  endte  med  et  lystigt  Stykke,  en  Farce,  hvori  man 
altid  saae  de  comiske  Figurer,  Hans-Wurst,  Pickelhering  o.s.v., 
der  efterhaanden  vare  blevne  staaende  Typer  i  den  tydske 
dramatiske  Literatur,  som  oprindelig  havde  hentet  dem  fra 
den  italienske  Maskecomedie. 

Med  Magister  Johann  Velthen  eller  Weltheim  fra  Halle 
naae  disse  «Haupt-  und  Staats-Actionen»  —  som  de  senere 
kaldtes  —  deres  Høidepunkt.  Velthen  s  Trup,  som  fik  Nav- 
net «den  berømte  Bande »,  virkede  i  de  sidste  tredive  Aar 
af  det  sjattende  Aarhundrede  og  gjæstede  blandt  Andet  ogsaa 
Kjøbenhavn,  hvor  den  gav  Forestillinger  paa  Bryggernes 
Laugshuus.  Men  om  Skuespillerne  end  gav  de  store  Spek- 
takelstykker med  al  optænkelig  Effect ,  saa  begyndte  de 
dog  under  deres  geniale  Forstander  at  aflægge  deels  den 
gruelige  Pathos  i  «Haupt-Actionerne»  og  deels  de  uanstæn- 
dige og  overdrevne  Narrestreger  i  de  burleske  «Nachspiele». 
Velthen  oversatte  nemlig  en  Deel  af  Moliéres  Arbeider  og 
opførte  dem  paa  Tydsk,  og  samtidig  var  han  den  Første,  der 
lod  Qvinder  optræde  paa  Scenen,  idet  enhver  Fruentimmer- 
rolle tidligere  altid  var  udført  af  en  Dreng.  «Haupt-  und 
Staats-A etionerne«)  hentede  deres  Emner  deels  fra  den  bi- 
belske Historie,  deels  fra  Oldtiden  og  deels  fra  Datidens  Hi- 
storie.   De  bleve  saagodt  som  aldrig  trykte  eller  nedskrevne. 

idet  Skuespillerne  kun  fik  Stykkets  Scenegang  at  vide,  hvor- 
paa  de  selv  niaatte  improvisere  Dialogen  efter  forud  opgivne 
Momenter.  Her  var  den  kunstneriske  Tradition  altsaa  i  hm 
Grad  vigtig,  og  ofte  arvede  Sønnen  saaledes  Faderens  Rolle. 
Selv  i  de  meest  alvorlige  Effectstykker,  der  endte  med  Dod 
og  Undergang,  kunde  Narren  ikke  undværes,  og  det  var 
navnlig  ham,  der  krævede  en  genial  Fremstiller,  som  ved  et 
overstrømmende  Lune  i  sin  improviserede  Dialog  kunde  faae 
Tilskuerne  til  at  briste  af  Latter,  efter  at  de  et  Øieblik  ifor- 
veien  havde  været  Vidne  til  en  Rædselsscene,  hvor  man  f.  Ex. 
stak  -Øinene  ud  paa  Stykkets  Helt.  I  sin  Theaterhistorie 
omtaler  Devrient,  at  man  i  det  keiserlige  Hofbibliothek  i 
Wien  har  fundet  en  heel  SamUng  af  saadanné  Skuespil, 
hvorved  der  er  kastet  et  klart  Lys  over  hele  Datidens  Skue- 
spilkunst. Skjøndt  Skuespillene  i  denne  Samling  naturligviis 
ikke  findes  med  den  udførlige  Text,  saa  vise  Manuscripterne 
dog  hele  Scenegangen,  idet  de  have  været  benyttede  til  Styk- 
kernes Instudering,  og  samtidig  hermed  er  der  udførlige  Op- 
tegnelser om  Requisiter  og  Decorationer.  Disse  Sidste  vare 
selvfølgelig  paa  den  Tid  af  en  temmelig  primitiv  Natur.' 
Theatret  var  paa  Siderne  behængt  med  store  Tæpper,  og  kun 
Baggrunden  var  decoreret.  Et  Bagtæppe  antydede,  hvor  Sce- 
nen foregik,  og  skulde  der  skee  en  Forandring,  trak  man  et 
bredt  Tæppe  for  Decorationen  og  skiftede  denne  om  med  en 
anden,  inden  man  atter  trak  det  brede  Tæppe  fra. 

Saaledes  var  den  Kunstretning,  som  Holberg  angreb  i 
»Ulysses  von  Ithacia» ,  ligesom  han  senere  parodierede  det 
franske  Sørgespil  i  «Melampei).  Baade  Velthens  og  andre 
Bander  havde  gjæstet  Kjøbenhavn,  og  her  havde  disse  Skue- 
spil naturligviis  ogsaa  fundet  deres  store  Publikum.  En  af 
Coryphæerne,  hvad  «Haupt-  und  Staats-Actionen»  angaaer, 
var  den  Mand,  hvis  Levnet  vi  i  det  Følgende  ville  skildre, 
idet  vi  hovedsagelig  hente  vort  Stof  fra  Pliimickes  Theater- 
historie og  en  Monographi  af  L.  Schneider. 

Johann  Carl  von  Eckenberg,  «den  stærke  Mand«,  antages 
at  være  født  i  Aaret  1685  i  Bernburg  i  det  Lauenborgske, 
hvor  hans  Fader  var  Sadelmager.  Han  blev  oplært  i  sin 
Faders  Haandværk,  men  da  han  blev  forelsket  i  en  Line- 
dandserinde,  opgav  han  Professionen,  giftede  sig  med  hende 
og  fulgte  om  med  en  Gjøglerbande  som  Jongleur  og  stærk 
Mand.  Ved  sin  Ankomst  til  Berlin  1717  havde  han  strax 
den  Ære  og  Lykke  at  komme  til  at  optræde  for  Kongen  i 
Slottet  Charlottenburg,  og  Friederich  Wilhelm  1,  som  fandt 
Behag  i  Eckenbergs  statelige  Skikkelse  og  imponerende  Ydre, 
faldt  mærkværdig  nok  ikke  paa  at  stikke  ham  ind  i  sin  store 
Potsdammer- Garde,  men  gav  ham  et  kongeligt  Privilegium 
paa  at  vise  sine  Kunster  overalt  i  den  preussiske  Stat. 
Blandt  de  Kraftprøver ,  han  viste  Kongen,  fortælles  der  at 
have  været  følgende.  Med  den  ene  Haand  hævede  han  en 
tyve  Centner  tung  Kanon,  paa  hvilken  der  ovenikjøbet  sad 
en  Tambour  med  sin  Tromme,  op  i  Luften  og  holdt  den 
saalænge,  indtil  han  med  den  anden  Haand  havde  skjænket 
sig  et  Glas  Viin  og  ganske  rolig  tømt  det.  Dernæst  viste 
han,  hvorledes  to  Heste  ikke  vare  istand  til  at  trække  ham 
fra  Stedet,  og  bagefter  rev  han  med  største  Lethed  det  Toug 
over,  hvormed  Hestene  havde  prøvet  at  trække  ham  afsted*). 

Da  han  havde  faaet  det  omtalte  Privilegium,  indrettede 
han  en  Bod  paa  Neuer-Markt  i  Berlin  og  havde  i  Begyndelsen 
et  stormende  Tilløb  til  sine  Forestillinger,  der  vare  noget 
Nyt  i  Byen  efter  Kong  Friederich  l's  Død.  Ved  disse  Fore- 
stillinger agerede  han  uden  Tvivl  alene,  og  han  forstod  at 
forøge  Tiltrækningskraften  ved  sin  Optræden  baade  i  og  uden- 
for Fjæleboden.  Han  viste  sig  altid  i  kostbare  Klæder  af  de 
meest  skrigende  Farver,  hvilket  var  nok  til  at  gjøre  Opsigt 
paa  en  Tid,  hvor  Hoffet  og  den  mere  velhavende  Borgerstand 
udmærkede  sig  ved  at  gaae  yderst  tarvelig  klædte.    Ved  alle 


*)  Eckenbergs   Portrait   samt   en  Afbildning    af  flere   af   hans  Kraft- 
kunster findes  i  Hubers   "Bibliotheca  magican. 

Leiligheder  brystede  han  sig  af  den  Gunst,  han  stod  i  hos 
Kongen,  og  han  var  for  fiin  til  at  gaae,  men  lod  sig  næsten 
altid  bære  i  Portechaise.  Fra  Fjæleboden  rykkede  han  op  til 
at  give  Forestillinger  paa  Stallplatz-Theatret,  det  eneste  da- 
værende Theater  i  Preussens  Hovedstad.  Hans  Forfængelig- 
hed gik  saa  vidt,  at  han  paastod  at  hore  til  den  bekj endte 
Eggenbergske  adelige  Slægt  og  at  være  bleven  nobiliteret  i 
Danmark.  Hvad  det  sidste  Punkt  angaaer,  da  er  der  ingen 
Tvivl  om,  at  det  er  en  Opdigtelse  af  ham,  thi  en  Person  af 
dette  Navn  findes  ikke  omtalt  i  vore  Adelslexica. 

Hvorlænge  hans  første  Ophold  i  Berlin  varede,  vides  ikke ; 
men  mere  end  eet  eller  høist  to  Aar  kan  det  ikke  have  været, 
thi  i  1719  see  vi  ham  i  Kusland,  hvor  han  i  April  Maaned 
gav  Forestillinger  for  Czar  Peter  den  Store,  og  det  følgende 
Aar  var  det,  at  han  gjæstede  Kj ©benhavn.  Hertil  kom  han 
med  en  Bande  Linedandsere,  men  en  af  ham  indgivet  An- 
søgning om  Eneret  paa  at  maatte  optræde  med  sit  Selskab 
blev  ikke  bevilget,  idet  der  allerede  tidligere  var  givet  den  i 
vor  Theaterhistorie  saa  bekjendte  Etienne  Capion  et  Privile- 
gium paa  at  holde  «en  Bande  Comedianter».  Eckenberg 
kom  imidlertid  alligevel  til  at  optræde,  thi  det  omtales,  at  «et 
Fjælehuus  paa  Nytorv«  var  blevet  brugt  af  «den  stærke 
Mand'),  som  senere  traadte  med  sit  Selskab  i  Capions  Tje- 
neste. Om  Eckenberg  nu  har  opholdt  sig  i  Kjøbenhavn  i  de 
to  følgende  Aar,  kan  ikke  siges  med  Bestemthed,  men  rime- 
ligt er  det.  Vi  see  ham  i  Foraaret  1722  arrangere  sig  med 
Capion  og  spille  paa  det  af  denne  indrettede  Theater  mellem 
lille  Grønnegade  og  Gothersgade.  Her  var  der  imidlertid 
ikke  megen  Søgning,  og  efter  tre  Ugers  Forløb  standsede 
han  sine  Forestillinger,  opførte  i  sin  egen  Have  udenfor 
Nørreport  et  Theater  og  gav  her  ikke  alene  Linedands,  men 
ogsaa  tydske  Forestillinger  til  Bedste.  Det  er  her  første 
Gang,  at  han  nævnes  som  Theaterdirecteur,  og  det  Selskab, 
han  stod  i  Spidsen  for,  havde  han  uden  Tvivl  lokket  til  sig 
fra   Capion.     En   Ansøgning   om,    at   han   med   sin  Bande 

«maatte  lade  deres  Exercitier  see  om  Søndagene,  naar  Guds- 
tjenesten er  endt »,  blev  ifølge  Werlauffs  « Antegnelser«)  besvaret 
med  den  Resolution,  at  «Supplicanten  skal  holde  Søndagen 
hellig  saavel  som  Andre »,  og  da  samtidig  Capion  klagede 
over  Eckenbergs  Indgreb  i  hans  Privilegium,  blev  det  forbudt 
«den  stærke  Mand«  at  optræde,  hvorved  han  blev  nødt  til 
at  forlade  Danmark.  Dette  var  i  Slutningen  af  1722,  og  de 
paafølgende  ni  Aar  har  han  uden  Tvivl  tilbragt  med  Reiser 
rundt  om  i  Europas  Hovedstæder. 

I  1731  vendte  Eckenberg  tilbage  til  Berlin  med  en 
Bande  paa  sexogtyve  Linedandsere  og  Skuespillere,  blandt 
hvilke  Sidste  navnlig  Rademin,  hans  senere  Svigersøn,  Sco- 
lary  og  Hilmerding  vare  bekjendte.  Han  fik  Tilladelse  af 
Kongen  til  at  opslaae  sin  Fjælebod  paa  den  saakaldte  «Spit- 
telkirchhof»),  men  hermed  var  han  ikke  fornøiet,  og  han  be- 
flittede sig  nu  paa  at  sætte  sig  rigtig  fast  i  Friederich  Wil- 
helms Gunst.  I  den  Anledning  etablerede  han  ved  Siden  af 
sin  Directeurvirksomhed  en  Forretning  som  Hestepranger  og 
forstod  i  denne  Stilling  at  skaffe  Majestæten  billige  Remonte- 
heste  til  Cavalleriet.  Men  fremfor  Alt  vidste  han  at  sikkre 
sig  den  kongelige  Bevaagenhed  ved  at  indgive  Rapport  om, 
hvor  han  paa  sine  mange  Reiser  havde  seet  høie,  velvoxne 
Karle,  der  vare  skabte  til  Rekruter,  idet  han  naturligviis 
overlod  det  til  Kongen  at  hverve  disse  Mennesker  til  Pots- 
dammer-Garden.  Men  for  at  faae  den  sparsommelige  Konge, 
der  egentlig  var  en  Hader  af  al  Comediant-Væsen,  til  at  tage 
Skuespilkunsten  under  sin  Beskyttelse,  maatte  Eckenberg  finde 
paa  Noget,  der  forslog  bedre. end  hans  allerede  gjorte  Forsøg 
paa  at  behage  Kongen.  Berlin  var  en  By,  der  var  i  Opkomst, 
og  da  den  ikke  havde  et  eneste  Forlystelsessted,  havde  den 
driftige  Entrepreneur  derfor  nok  Lyst  til  at  fæste  Bo  der. 
Kongen  var  en  Mand,  der  sværmede  for  at  opføre  Bygninger, 
og  Eckenberg  var  derfor  saa  snild  at  tilbyde  at  bygge  sig  et 
Huus  i  Friedrichsstadt-Qvarteret  »for  at  habihtere  sig  i  Ber- 
lin«.   Herved  hævede  han  nemlig  fuldstændig  Kongens  Frygt 

for,  al  en  eneste  Groschen  af  hans  Penge  skulde  gaae  til 
Udlandet,  og  det  slog  ogsaa  til,  thi  den  27de  September 
1732  fik  han  et  udvidet  Privilegium  paa  som  «Hof-Coraoe- 
dianti)  at  ave  sine  Kunster  og  Exercitia  i  alle  de  preussiske 
Provindser  «til  Keereation  og  Tidsfordriv  for  de  Folk,  der 
intet  Bedre  have  at  tage  vareo. 

Følgen  af  dette  Privilegium  var,  at  Eckenberg  forlod 
Theatret  paa  Spittelkirchhof  og  opslog  sit  Paulun  paa  Stall- 
platz,  hvor  der  i  Aaret  1700  var  blevet  indrettet  et  efter 
Datidens  Forhold  rummeligt  Theater.  Her  gjorde  "Hof- 
Comoedianten»  glimrende  Affairer,  navnlig  i  Vinteren  1732- 
1733,  og  i  denne  Periode  maa  det  have  været,  at  han  eiede 
de  40,000  pr.  Thaier,  som  næsten  alle  hans  Biographer  omtale. 
Det  var  noget  Nyt  i  Berlin  at  see  disse  «Haupt-und  Staats- 
actionen»,  og  da  Kongen  i  egen  høie  Person  ofte  besøgte  sin 
Protegé  for  at  see  Spektakelstykker  som  «Die  artige  Grund- 
suppe der  Welt»  og  »Doctor  Faust's  H6llenfart»  og  morede 
sig  over  at  see  Eckenbergs  Kraft-  og  Balanceerkunster,  saa 
var  det  intet  Under,  at  Directeuren  bavde  stort  Tillob,  især 
da  flere  af  Tydsklands  bedste  dramatiske  Kræfter  paa  den 
Tid  tog  Engagement  hos  ham. 

Inden  den  driftige  Entrepreneur  lik  dette  Privilegium  af 
Kongen,  maatte  han  naturligviis  have  begyndt  paa  Opførelsen 
af  sit  Huus  paa  Hjørnet  af  Zimmer-  og  Charlottenstrasze,  men 
da  han  først  var  bleven  Privilegiehaver,  gik  det  sraaat  med 
Bygningen,  og  da  navnlig,  fordi  han  levede  som  »grand  seig- 
neur«.  Dette  tvang  ham  til  at  være  paaholdende  i  andre 
Ketninger,  og  da  et  Forsøg  paa  at  slippe  for  at  betale  en 
aftenlig  Afgift  til  Fattigkassen  af  tolv  Groschen  var  mislyk- 
ket, negtede  han  at  betale  hver  Spilleaften  en  Afgift  af  sex 
Groschen  i  «Musikanten-Nahrungsgelder»,  som  skulde  tilflyde 
det  kongelige  Kortkammer.  Nu  klagede  Kortkamret  herover 
til  Majestæten  og  lagde  samtidig  til,  at  «den  stærke  Mand 
ikke  alene  ikke  vilde  betale  denne  Skat,  siden  han  havde 
begyndt  at  agere   paa  Stallplatz,    men    at   de  Eckenbergske 

Comedier  ogsaa  gjorde  et  betydeligt  Afbræk  i  Spillekortenes 
Debet,  hvisaarsag  det  « submissest »  underskrevne  Kortkammer 
implorerede  Hans  Majestæt  om  at  tvinge  Eckenberg  til  Be- 
taling". Her  har  man  et  eclatant  Beviis  paa,  hvor  fast 
Eckenberg  maatte  have  sat  sig  i  Kongens  Gunst,  thi  Frie- 
derich Wilhelm ,  der  ellers  aldrig  eftergav  nogensomhclst 
Skat,  resolverede,  at  Hof-Comedianten  skulde  slippe,  idet 
der  dog  i  Resolutionen  blev  tilføiet  den  Bemærkning,  at 
Kortkamret  led  betydelig  Skade  ved  Skuespillene. 

Eckenberg  var  en  snu  Mand,  og  han  vidste  at  benytte 
sig  af  denne  Resolution.  «Da  det  smertede  ham  i  usigelig 
høi  Grad  —  skrev  han  til  Kongen  —  at  han  ved  sine  Co- 
medier molesterede  det  kongl.  Kortkammer,  saa  bad  han  om 
Tilladelse  til  at  maatte  indrette  Assembléer,  ved  hvilke  der 
kunde  spilles  Kort  og  gives  en  honnette  Underholdning,  saa- 
ledes  som  det  hidtil  havde  fundet  Sted  ved  Assembléerne  i 
de  adelige  Huse».  Denne  Idee  fandt  Kongens  Bifald,  og  un- 
der 7de  Januar  1733  blev  der  udfærdiget  følgende  curieuse 
kongelige  Ordre: 

(»Efter  at  Hans  Kgl.  Majestæt  i  Preussen,  vor  Aller- 
naadigste  Herre,  har  befalet,  at  Assembléer  atter  skulle  tage 
deres  Begyndelse,  men  Han  ved  de  hidtil  afholdte  Assem- 
bléer har  bemærket,  at  Mange  ikke  i  deres  Huse  have  havt 
det  dertil  fornødne  Rum.  Og  det  Dem  desforuden  har  for- 
aarsaget  megen  Incommodité,  og  bevirket  Skade  paa  deres 
Meubles.  Saa  har  Hs.  Kgl.  Majestæt  i  Naade  resolveret,  at 
Carl  V.  Eggenberg  skal  være  Entrepreneur  for  Assembléerne, 
og  til  den  Ende  holde  saadanne  i  Fyrstehuset  to  Gange 
ugentlig,  nemlig  Tirsdag  og  Fredag,  hvortil  han  skal  fournere 
Brænde,  Lys,  Spilleborde  og  to  Chor  Hautbois,  hvorimod  de, 
som  efter  hosfolgende  Liste  have  holdt  Assembléer,  nemlig: 
.  .  .  (her  følge  Navne  paa  tredive  fornemme  Personer)  .  .  . 
skulle  betale  Tredive  Thaier  og  derfor  den  ganske  Vinter 
gaae  frit  ind  samt  have  Caifee,  Thee,  Chocolade  og  Limonade 
gratis,  hvorimod  de,   som  ikke  findes  paa  den  omtalte  Liste, 

udi  Entrée  skulle  betale  otte  Groschep,  Caffee,  Thee,  Choco- 
lade  og  Limonade  å  part,  og  de,  som  spille,  sexten  Groschen 
udi  Kortpenge  skulle  betale,  Capitains  og  Subalterne  der- 
imod være  frie  for  Alt  dette. 

Friederich  Wilhelm ». 

Som  man  seer,  var  Eckenberg  ikke  nogen  daarlig  Regne- 
mester, thi  med  en  fast  Indtægt  af  720  Thaier  kunde  han 
servere  adskillige  Portioner  CafFe  og  Limonade.  Hovedsagen 
var  imidlertid  den,  at  han  fik  Kongen  selv  med  Prindserne 
til  at  komme  paa  disse  Assem bleer,  der  saaledes  fik  Charak- 
teer  af  Hoffester,  hvor  Enhver  ansaae  det  for  en  Ære  at 
være  med.  Nu  var  Eckenberg  altsaa  paa  een  Gang  bleven 
en  betydningsfuld  Mand.  Som  Vært  kunde  han  nærme  sig 
Kongen  og  stemme  ham  gunstig  for  sine  Planer,  og  han 
gjorde  Alt  for  at  adsprede  og  more  sit  Publikum.  Men  F;øl- 
gen  heraf  var,  at  han  forsømte  sit  Theater,  og  da  Tilløbet 
blev  ringere  saavel  her  som  ved  Assembléerne,  vilde  han  reise 
til  Frankfurt  for  at  give  Forestillinger  der  under  Messen. 
Magistraten  negtede  ham  Tilladelsen,  og  strax  klagede  han 
til  Kongen  over,  at  Frankfurt  ikke  vilde  respectere  det  af 
Hs.  Majestæt  udstedte  Privilegium.  Han  var  fra  en  omvan- 
kende Linedandser  nu  paa  en  Maade  bleven  Kongens  maitre 
de  plaisirs,  og  saa  fast  var  han  i  Kongens  Gunst,  at  hans 
Klage  strax  blev  taget  tilfølge.  Magistraten  maatte  vige  for 
«den  stærke  Mand»,  og  han  gav  Forestillinger  under  hele 
Messen,  men  da  han  vilde  sætte  sin  Villie  igjennem  lige- 
overfor Halle,  mislykkedes  det  for  ham,  idet  en  kgl.  Resolu- 
tion negtede  ham  Tilladelse  til  at  spille  i  denne  Universi- 
tetsby, « fordi  den  i  Halle  sig  befindende  Ungdom  derved  kun 
afholdtes  fra  sine  Studier«.  Grunden  til  dette  Afslag  laa 
forøvrigt  nærmest  i,  at  Eckenberg  i  sit  Overmod  havde  vovet 
at  fornærme  Kongens  Kammerherre,  Grev  v.  Donhoff,  der 
spillede  en  Rolle  som  Mellemmand  mellem  Fyrsten  og  Hof- 
Comedianten,  og  denne  Sidste  søgte  derfor  at  forsone  Kongen 
ved  at  skaffe  ham  en  Mængde  Heste  til  tre  nye  Eskadroner 

"preussiske  Husarer.  Det  hjalp,  og  i  October  1733  drog  han, 
forsynet  med  en  speciel  kgl.  Ordre,  til  Halle  for  at  give 
Forestillinger.  Men  nu  indgav  selve  Universitetet  i  Halle  en 
Promemoria  til  Kongen  og  anmodede  om,  at  det  maatte  for- 
bydes Eckenberg  at  spille  i  Staden.  Kongen  skrev  imidlertid 
egenhændig  paa  Ansøgningen: 

«Werden  nit  in  Utrecht  und  Leyden  Corden  Tåntzer 
auf  den  Kirmessen  seyn,  indessen  seyn  disse  Universitåten 
die  besten  der  Welt?» 

Eckenberg  blev  altsaa  atter  her  den  Vindende  og  spillede 
saa  længe  i  Universitetsstaden,  til  Ingen  mere  vilde  see  hans 
Forestillinger.  Saa  vendte  han  tilbage  til  Berlin  efter  at  have 
forøget  sit  Skuespillerselskab  med  friske  Kræfter,  men  nu  be- 
gyndte hans  Lykkestjerne  at  dale  for  ikke  oftere  at  staae 
op  igjen.  Det  berlinske  Publikum  maa  allerede  dengang  være 
begyndt  at  blive  kjed  af  at  see  de  evindelige  Jongleur-Kunster 
og  «Haupt-Actionen»,  thi  Besøget  i  Skuespilhuset  var  saa 
slet,  at  Directeuren  maatte  rømme  fra  Byen  for  at  undgaae 
sine  talrige  Creditorer.  I  Aarene  1736—37  maa  han  da 
have  virket  i  Provindserne ,  men  endelig  fik  han  Kongen  til 
at  udstede  Ordre  til,  at  han  frit  og  uhindret  kunde  opholde 
sig  i  den  preussiske  Hovedstad.  Han  vendte  da  tilbage  til 
Berlin  og  gav  Forestillinger  i  Vintrene  1738—40  uden  dog 
som  tidligere  at  kunne  glæde  sig  ved  Kongens  Gunst,  thi  et 
udstedt  Forbud  mod  Theaterforestillinger  i  Fastetiden  ramte 
ogsaa  ham. 

I  1740  døde  Kong  Friederich  Wilhelm  I,  og  Friederich  II 
kom  paa  Thronen.  Eckenberg  søgte  strax  at  faae  sit  Privi- 
legium som  Hof-Comediant  fornyet,  men  Kongen,  der  ofte 
med  stor  Misfornøielse  havde  maattet  ledsage  sin  Fader  for 
at  see  paa  de  Misfostre  af  dramatisk  Digtning,  som  Ecken- 
berg opførte,  var  ikke  villig  dertil,  medmindre  Ansøgeren 
kunde  stille  Borgen  for,  at  han  vilde  blive  i  Landet  og  ikke 
reise  bort  med  sine  fortjente  Penge.  Den  forgjældede  Ecken- 
berg,   som  næppe  havde  kunnet  faae  sit  Huus  heelt  opført, 

Og  som  stiax  havde  maattet  pantsætte  det  til  sine  meest 
paatrængende  Creditorer,  kunde  naturligviis  ikke  stille  nogen 
betryggende  SikkerJied,  men  han  blev  ikke  træt  af  at  indgive 
den  ene  Ansøgning  til  Kongen  efter  den  anden,  og  den  22de 
Februar  1741  fik  han  endelig  Bekræftelse  paa  sit  General- 
privilegium af  1732. 

Han  begyndte  altsaa  atter  sine  dramatiske  Hocus-Pocus, 
men  Indtægten  slog  ikke  til,  og  i  Foraaret  1741  see  vi  ham 
derfor  bryde  op  med  sin  Trup  og  reise  med  den  til  Leiren 
ved  Genthin,  hvor  Armeen  var  samlet  til  det  schlesiske 
Felttog.  Derfra  vilde  han  til  Halle,  men  da  Byen  atter 
negtede  ham  Tilladelse  til  at  spille,  klagede  han  til  Kongen, 
og  denne,  som  dengang  befandt  sig  med  sin  Hær  i  Bøhmen, 
decreterede  egenhændig: 

«er  Mach  Comedie  spilen  so  viel  er  Wil,  mus  Sich  aber 
reserviren  nicht  auszer  Landes  unsser  geldt  za  Schleppen«. 

Hof-Comedianten  gik  nu  først  til  Magdeburg  og  reiste 
derfra  til  Halle  med  den  kongelige  Ordre.  Magistraten  negtede 
ham  imidlertid  stadig  Tilladelse  til  at  give  Forestillinger,  og 
han  indsendte  derfor  en  lang  Klage  til  Kongen.  Friederich  II 
havde  dog  ikke  Tid  til  under  Felttoget  at  beskjæftige  sig  med 
Theater- Anliggender,  men  da  Eckenberg  senere  klagede  over, 
at  Universitetet  i  Halle  ikke  ville  anerkjende  en  af  Kongen 
udstedt  Ordre ,  skrev  Majestæten  følgende  charakteristiske 
Linier: 

«Det  er  det  geistlige  Rak,  som  er  Skyld  deri.  Der  skal 
spilles  Comedie,  og  Hr.  Franke,  eller  hvad  den  Skurk  hedder, 
skal  være  nærværende  for  at  give  Studenterne  en  offentlig 
Reperation  for  sine  naragtige  Meninger,  og  der  skal  fra 
Commandanten  sendes  mig  en  Attest  for,  at  han  har 
været  der«. 

Der  skete  imidlertid  Forestillinger  til  Kongen  om,  at 
denne  Ordre  var  for  streng,  og  den  blev  da  forandret  derhen, 
at  Rector  Franke  slap  for  at  gaae  i  Theatret,    men  maatte 

betale  en  Bøde  til  Fattigkassen,  og  Kongen  skrev  da  paa  den 
forandrede  Ordre: 

«For  Fremtiden  ville  de  Herrer  Præster  vel  blive  for- 
sigtigere og  ikke  troe,  at  de  kunne  dreie  General-Directoriet 
og  mig  en  Næse.  De  Halleske  Præster  maae  holdes  i  stram 
Taile  —  det  er  evangeliske  Jesuiter,  og  man  maa  ikke  ved 
nogensomhelst  Leilighed  give  dem  den  ringeste  Autoritet«. 

Eckenberg  kom  altsaa  atter  til  at  give  Forestillinger  i 
Halle.  Derfra  drog  han  til  Frankfurt  a.  M.,  hvor  han  ogsaa 
havde  Vanskeligheder  at  bekæmpe,  inden  han  kunde  komme 
til  at  spille,  men  da  han  endelig  kom  hjem  til  Berlin,  fandt 
han  her  en  endnu  farligere  Fjende,  end  de  to  Universitets- 
byer havde  været  for  ham.  I  hans  Fraværelse  havde  nemlig 
Theaterdirecteur  Johann  Friederich  Schonemann  i  Efteraaret 
1741  indfundet  sig  i  den  preussiske  Hovedstad,  og  Kongen 
havde  trods  Eckenbergs  Modforestillinger  givet  ham  Tilladelse 
til  at  opfare  Skuespil.  Hertil  var  Kongen  saa  meget  mere 
tilbaielig,  som  Schonemann  ikke  alene  havde  et  ypperligt 
Personale,  der  blandt  Andre  talte  den  berømte  Eckhof  i  sin 
Midte,  men  tillige  brød  Veien  for  den  gode  Skuespilkunst 
ved  at  opføre  Skuespil  af  Moliére,  Voltaire  og  Gottsched. 

Med  en  saa  farlig  Concurrent,  der  ovenikjøbet  havde 
Majestæten  og  Hoffet  paa  sin  Side,  kunde  Eckenberg  ikke 
kæmpe.  Han  maatte  forlade  Berlin  og  drev  i  flere  Aar  om- 
kring med  sit  Selskab  i  Provindserne ,  hvor  han  førte  en 
kummerlig  Tilværelse,  indtil  han  endelig  i  Aaret  1748  ind- 
fandt sig  med  sin  Trup  i  Leiren  ved  Luxembourg,  hvor  Døden 
overraskede  ham  i  hans  63de  Aar. 

Med  Eckenberg  forsvinde  omtrent  «Haupt-  und  Staats- 
Actionen»  af  Verden.  Vi  see  ham  fra  fattig  Sadelmagersvend 
vandre  op  ad  Lykkens  Stige,  indtil  han  naaer  det  øverste 
Trin  og  indtager  en  for  den  Tid  overordnet  Stilling  som 
privilegeret  Hof-Comediant  og  Kongens  maitre  des  plaisirs. 
Han  besidder  da  sit  eget  Huus  i  Berlin  og  er  endogsaa  een 
Gang   i   Besiddelse    af    den    for   Datiden   store    Formue    af 

40,000  Thaier.  Men  som  Sandheden  altid  tilsidst  seirer  over 
Løgnen,  saaledes  gaaer  det  ogsaa  her.  Hoben  finder  vel  for 
en  Tid  Behag  i  hans  Gjøglerkunster,  men  ogsaa  kun  for  en 
Tid,  og  den  uvidende,  raae  "Kunstner"  maa  vige  Pladsen, 
da  en  ny  Æra  i  Kunsten  baner  sig  Vei,  da  den  sande  Co- 
medie  forjager  Narrestregerne  fra  Scenen. 

Edgar  Collin. 


I 


Fremmede  Tropper  i  Jylland  i  det  syttende 
Aarliundrede. 


Ingen  Deel  af  Danmark  har  gjennem  Tidernes  L^b  i  den 
Grad  været  hjemsøgt  af  Krigens  Rædsler  og  Byrder  som  den 
jydske  Halvø.  Under  Kampene  med  Tydskland,  ligefra  de 
tydske  Keiseres  Indfald  i  Danmark  indtil  de  seneste  Aar,  har 
Jylland  efter  Forholdenes  Natur  været  den  Landsdeel,  som 
fortrinsviis  har  maattet  udholde  de  fjendtlige  Hæres  Vold- 
somheder og  Udsugeiser,  medens  øerne  ved  deres  isolerede 
Beliggenhed  have  været  langt  gunstigere  stillede,  naar  Fjenderne 
ved  Mangel  paa  Skibe  forhindredes  fra  at  komme  over  til 
dem;  men  disse  Omstændigheder  have  rigtignok  flere  Gange 
reddet  Danmark  under  overhængende  Farer.  Selv  under 
Krigene  med  Sverige,  hvor  Kampens  Skueplads  i  Særdeleshed 
var  de  skaanske  Provindser,  medførte  dog  de  politiske  For- 
hold, at  Jylland  flere  Gange  maatte  bære  sin  rigelige  Deel 
af  Krigens  Besværligheder.  Dette  var  Tilfældet  i  det  syttende 
Aarhundrede,  da  Halvøen  i  Løbet  af  lidt  over  tredive  Aar 
ikke  mindre  end  tre  Gange  led  haardt  under  fjendtlige  Oc- 
cupationer:  to  Gange  under  Trediveaarskrigen  og  tolv  Aar 
senere  i  Krigene  med  den  svenske  Konge  Carl  X. 

Da  Christian  IV  havde  grebet  til  Vaaben  for  de  tydske 
Protestanters  Sag,  men  Krigslykken  var  ham  imod,  kunde 
han  ikke  holde  de  keiserlige  Hære  tilbage;  de  trængte  ind  i 
Jylland  1627,   og  i  to  Aar  plyndrede  og  ødelagde  de  forfær- 

dcligt,  saaledes  som  hiin  Tids  barbariske  Krigsførelse  førte  det 
med  sig.  Ikke  mange  Aar  efter  (1644)  faldt  en  svensk  Hær, 
under  General  Torstcnson  fra  Tydskland  ind  over  Halvøen, 
og  atter  maatte  denne  underholde  og  tilfredsstille  en  fjendtlig 
Hær,  hvis  Fordringer  ingenlunde  vare  beskedne.  Gjennem 
Jylland  førte  Carl  X  1657  sine  Tropper  over  til  -0erne,  og 
endnu  værre  blev  det,  da  en  af  keiserlige,  polske  og  bran- 
denborgske  Tropper  sammensat  Hær  det  følgende  Aar  rykkede 
ind  ior  at  fordrive  Fjenden;  de  skulde  være  Venner,  men  over- 
gik næsten  Fjenderne  i  Plyndringer  og  Røverier.  Til  at  give 
et  fyldigt  Billede  af  de  Ulykker  og  haarde  Tryk,  Halvøens 
Beboere  under  disse  tre  Indfald  maatte  bære,  er  der  ikke 
mange  Efterretninger  for  Haanden;  men  ved  at  opsamle  de 
hist  og  her  spredte  Notitser  og  ved  at  benytte  de  Sam- 
linger, som  efterhaanden  ere  foretagne  til  forskjellige  jydske 
Byers  Historie,  bliver  det  dog  muligt  at  danne  sig  en  Fore- 
stilling om,  hvorledes  Landets  Vilkaar  i  det  Hele  taget  maae 
have  været  under  de  forskjellige  Occupationer. 


I. 

De  Keiserliges  Indfald  i  Jylland*). 

Slaget  ved  Lutter  am  Barenberg  danner  Vendepunktet  i 
den  Krig,  Christian  IV  havde  begyndt  for  at  understøtte 
Protestanterne  i  Tydskland,  men  som  endte  med  at  blive  en 
Kamp  for  Danmarks  Selvstændighed.  Det  materielle  Tab  i 
Slaget  var  efter  Omstændighederne  ingenlunde  stort,  og  Kong 
Christian  havde  desuden  med  sin  sædvanlige  Udholdenhed  og 


*)  Som  Kilder  ere  fortrinsviis  benyttede;  F.  H.  Jahn:  Danmarks 
Deeltagelse  i  Trediveaarskrigen.  F.  Schiern:  Historiske  Studier, 
II.  P.  Adler;  Efterretninger  om  Byen  Ribe.  J.  J.  Fyhn:  Ef- 
terretninger om  Kjøbstaden  Kolding.  M.  R.  Ursin:  Stiftsstaden 
Viborg.     »Historisk  Tidsskrift«    1841. 

Handlekraft  strax  gjort  Skridt  til  atter  at  faae  sin  Hær  for- 
stærket; men  det  tabte  Slag  havde  gjort  et  nedslaaende  Ind- 
tryk blandt  de  nedersachsiske  Fyrster,  og  fra  de  udenlandske 
Magter,  som  havde  tilsagt  Danmark  deres  Hjælp,  kom  ingen 
virksom  Understottelse,  undtagen  fra  Nederlandene.  Overfor 
sig  havde  Kongen  en  af  Datidens  dygtigste  Hærførere,  Gene- 
ral Tilly,  som  udmærket  forstod  at  benytte  Forholdene  og 
ved  sine  vel  anbragte  Trusler  at  drage  de  nordtydske  Fyrster 
bort  fra  Christian  IV's  Parti.  Desuagtet  tabte  Kongen 
ikke  Modet  og  opgav  ikke  den  Sag,  han  havde  paataget  sig 
at  forsvare,  men  søgte  ved  forskjellige  Foretagender  at  for- 
bedre sin  militaire  Stilling.  Aaret  1627  bragte  imidlertid 
nye  Uheld:  Wallenstein  havde  samlet  en  betydelig  Hær  og 
rykkede  frem  mod  Nedresachsen  efter  at  have  tilintetgjort  en 
Hær,  som  tidligere  under  Greven  af  Mansfeld  var  faldet  ind 
i  Schlesien.  Nu  kunde  Intet  mere  standse  de  keiserlige 
Hære.  Den  17de  August  gik  de  første  fjendtlige  Tropper 
over  Elben;  men  medens  Tillys  Hær  efter  Indtagelsen  af 
Pinneberg  atter  trak  sig  tilbage  til  Nordtydskland ,  udbredte 
Wallensteins  Hær  sig  over  Holsteen,  indtog  forskjellige  Byer 
og  cernerede  Crempe.  Ingen  af  de  befæstede  holsteenske 
Herregaarde  gjorde  Modstand  undtagen  Slottet  Breitenburg, 
som  i  otte  Dage  bød  den  overlegne  Fjende  Spidsen,  og  hvis 
Besætning  blev  nedhugget  omtrent  til  sidste  Mand.  Forgjæ- 
ves  søgte  Ditmarskerne  Hjælp  hos  deres  gamle  Forbunds- 
fælle: Havet;  Vinden  drev  Vandet  tilbage,  og  Kroaterne  kunde 
uhindret  gjennemstreife  Landet.  Et  Opbud,  Christian  IV 
tidligere  havde  befalet  i  Holsteen,  blev  tildeels  til  Intet;  thi 
en  panisk  Skræk  havde  grebet  næsten  Alle,  og  de  enkelte 
Steder,  hvor  Opbudet  var  efterkommet,  «marscherede  man», 
som  det  hedder,  <iikke  uden  med  lydelig  Graad«.  Hertil  kom, 
at  Hertugen  af  Gottorp  holdt  til  med  Fjenden  og  hjalp  ham 
paa  enhver  Maade,  skjøndt  han  havde  erklæret  sig  for  neu- 
tral. Hovedstyrken  af  den  danske  Hær  trak  sig  imidlertid 
tilbage  mod  Nord,  men  Tilbagetoget  blev  snart  til  vild  Flugt. 

Christian  IV  søgte  forgjæves  atter  at  ordne  og  forstærke  den 
opløste  Hær  for  i  Omegnon  af  Kolding  at  kunne  gjore  den 
fremtrængende  Fjende  ordentlig  Modstand;  men  al  Disciplin 
var  i  den  Grad  forsvunden,  at  Tropperne  i  Kongens  Paasyn 
plyndrede  Kolding  By  og  Slot.  Fors^øget  maatte  derfor  op- 
gives; Kongen  drog  med  de  Tropper,  der  stod  ved  Kolding, 
over  til  Fyen,  men  befalede  Oberst  Baudissin  (han  kaldes  og- 
saa  Bautzen  og  Baudesin)  at  samle  de  adspredte  Afdelinger 
og  forene  sig  med  Prinds  Christian,  der  organiserede  Opbudet 
i  Nørrejylland.  Istedetfor  hurtigt  at  efterkomme  denne  Befa- 
ling fandt  Oberst  Baudissin  mere  Behag  i  ved  mindre  Afde- 
linger at  røve  og  ødelægge  i  Byerne  og  paa  Landet.  Disse 
Tropper  —  «det  udenlands  Krigsfolk«  kaldtes  de  —  plyn- 
drede ligesaa  galt,  som  om  de  kunde  være  de  fremrykkende 
Fjender,  og  opbragte  naturligviis  overalt  Befolkningen,  der 
endog  nogle  Steder  bevæbnet  modsatte  sig  dem,  ja  selv  un- 
derstøttede de  Keiserlige,  for  at  de  skulde  ødelægge  disse 
Røverbander.  Det  var  for  disse  Skarer,  at  endeel  jydske 
Adelsmænd  flygtede  fra  Halvøen  over  til  Sjælland  og  i  den 
Anledning  indgav  en  Begjæring  til  Rigets  Raad,  hvori  det 
hedder:  «Vi  fattige  Folk,  som  have  boet  i  Jylland  og  havt 
Gods,  beklage,  at  da  Hans  kongl.  Majestæt  den  17de  Sep- 
tember ankom  til  Kolding  medhavende  endel  tydske  Ryttere, 
have  disse  strax  udspredt  sig  næsten  over  hele  Jylland,  fra- 
røvet os  Adelige  samt  Præster,  Borgere  og  Bønder  al  vor 
rørende  Formue  samt  Vaaben  og  Værge,  som  de  have  kunnet 
overkomme,  ihj eislaget  dem,  som  ikke  godvilligen  vilde  lade 
sig  udplyndre,  voldtaget  Ægtehustruer  og  Børn  i  deres  Mænds 
og  Forældres  Paasyn  og  opført  sig  imod  os  fattige  Folk,  Lan- 
dets Indbyggere,  nogle  Faa  undtagne,  som  vore  argeste 
Fjender ..  .»*).  Det  lykkedes  ikke  Prinds  Christian  at  danne 
nogen  Hær  under  saadanne  Forhold,  tilmed  da  de  opbudte 
Bønder  vægrede  sig  ved  at  kæmpe.    Borgerne  i  Byerne  gjorde 


*)  Danske  Magasin,  tredie  Række,  fjerde  Bind. 

ingen  Modstand,  og  Fæstninger  havde  Jylland  ikke,  da  Kigets 
Kaad  trods  tidligere  Opfordringer  af  Kongen  havde  formeent, 
at  de  ikke  behøvedes.  Endnu  stod  dog  Generalmajor  Nelle 
ved  Viborg  med  nogle  Tropper;  men  Wallenstein  sendte  Grev 
Schlick  med  8,000  Mand  imod  ham,  og  ved  Aalborg,  som 
først  var  blevet  udplyndret  af  nogle  tydske  Ryttere,  der  hørte 
til  Nelles  Corps,  maatte  denne  capitulere  med  over  3,000 
Mand  den  18deOctober;  en  mindre  Afdeling,  der  var  posteret 
ved  Hals,  blev  nedhugget  af  Oberst  Scharffenberg,  som  Grev 
Schlick  havde  afsendt  i  dette  ^iemed.  Saaledes  bleve  de  Keiser- 
lige uden  mange  Sværdslag  Herrer  over  Halvøen,  hvor  de  nu 
indrettede  sig  for  Vinteren.  Vi  vende  os  nu  til  en  Betragt- 
ning af  disse  fremmede  Gjæsters  Ophold  i  forskjellige  Byer. 

I  Slutningen  af  September  kom  Fjenden  til  Ribe  under 
Anførsel  af  Oberstlieutenant  Sigismund  Lysser.  Der  blev  ikke 
gjort  noget  Forsøg  paa  at  forsvare  Byen,  da  Slottets  Befæst- 
ning var  for  svag  til  at  kunne  udholde  en  Beleiring,  som  des- 
uden kunde  have  sørgelige  Følger  for  Byen.  Mange  af  dennes 
Beboere  og  Omegnens  Adel  vare  forinden  Fjendernes  Ankomst 
flygtede  bort.  Tropperne  bleve  fordeelte  rundtomkring  hos 
Borgerne,  og  for  at  sikkre  dem  mod  Overfald  begyndte  man 
strax  paa  at  anlægge  betydelige  Skandser,  hvortil  Byen  maatte 
levere  saavel  Materialier  som  Arbeidsfolk.  Det  Samme  var 
Tilfældet  ved  Befæstningen  af  Slottet,  som  blev  indrettet  til 
at  optage  en  Artilleripark,  der  ogsaa  ankom  til  Byen  Aaret 
efter.  Under  Occupationen  havde  Byen  flere  Gange  Besøg  af 
fornemme  fjendtlige  Officerer,  saaledes  Grev  Schlick,  men 
slige  Besøg  vare  næppe  velseete,  thi  Byen  maatte  selvfølgelig 
altid  betale  Omkostningerne,  og  ved  een  Leilighed  blev  der 
paalagt  den  en  Contribution  af  femten  Hundrede  Daler,  der 
maatte  laanes  fra  en  anden  By;  saa  forarmede  vare  Borgerne 
blevne.  Man  kan  ikke  undre  sig  derover,  thi  i  den  lange 
Tid,  Fjenderne  vare  i  Byen,  maatte  Borgerne  for  egen  Reg- 
ning underholde  dem  med  alle  Fornødenheder,  og  man  kan 
forstaae,    at  Wallensteins  Soldater   ikke   gjorde   smaae   eller 

billige  Fordringer.  Hvorledes  deres  Fremfærd  mod  Indbyg- 
gerne ellers  har  været,  derom  findes  ingen  nærmere  Efterret- 
ninger; men  at  de  begik  mange  Uordener,  kan  næppe  betvivles. 
Mange  Huse  bleve  fifdelagte,  ja  endog  aldeles  nedrevne,  navnlig 
gik  det  ud  over  de  Steder,  hvorfra  Eiermændene  vare  flyg- 
tede. Paa  een  af  Vagtstuerne  nedrev  Soldaterne  Kakkel- 
ovnen sex  Gange  i  Løbet  af  fjorten  Dage,  hvilket  tyder  paa,  at 
det  maa  være  gaaet  meget  lystigt  til  der.  Ved  Fjendernes 
Bortmarsch  maatte  Byen  betale  en  Sum  Penge  for  at  blive 
fri  for  Udplyndring.  I  Juni  Maaned  1629  bleve  Borgerne 
endelig  befriede  fra  de  besværlige  Gjæster,  og  som  paa  andre 
Steder  blev  der  ogsaa  i  Ribe  udnævnt  Commissairer,  som 
skulde  paasee,  at  der  ingen  Overlast  blev  begaaet  ved  Af- 
marschen,  men,  som  ovenfor  sagt,  maatte  Byen  dog  betale 
for  ikke  at  blive  plyndret. 

Veile  By  havde  allerede  faaet  en  Forsmag  paa,  hvad 
Krigen  vilde  bringe,  da  de  kongelige  Tropper  flygtede  op  i 
Jylland,  og  mange  Indbyggere  havde  derfor  forladt  Byen  og 
gjemt  deres  værdifulde  Eiendele,  inden  de  Keiserlige,  omtrent 
Tusinde  Mand,  strax  i  October  besatte  Byen.  Raadhuset  og 
Kirken  bleve  omdannede  til  smaae  Fæstninger  med  Skandser, 
Pallisader  og  Grave,  og  de  Bygninger,  der  laae  iveien,  bleve 
nedrevne.  I  Veile  som  overalt  maatte  Borgerne  lide  Meget 
af  de  Indqvarterede,  der  skaltede  og  valtede  med  Alt  i  Hu- 
sene, som  var  det  deres  Eget,  medens  Eiermændene  enten 
maatte  ligge  paa  Loftet  eller  bleve  nødte  til  at  flygte  bort, 
eller,  hvad  der  undertiden  ogsaa  hændte,  bleve  kastede  i 
Fængsel  for  at  frigives  mod  rigelige  Løsepenge.  Kj ældere  og 
Brønde  vare  Gjenstand  for  Fjendernes  særlige  Opmærksomhed, 
da  disse  Steder  ofte  bleve  benyttede  som  Gjemmesteder  for 
værdifulde  Ting.  Da  ikke  alle  Tropperne  kunde  rummes  i 
Veile,  bleve  endeel,  navnlig  Ryttere,  indqvarterede  paa  Lan- 
det deromkring.  Her  gjentog  de  samme  Voldsomheder  sig: 
Herregaardene  bleve  udplyndrede,  og  fra  Bønderne  tog  man 
deres  Heste  og  Qvæg.    En  Bonde,  som  en  Rytter  havde  fra- 

røvet  en  Hest,  havde  truet  med  at  ville  dræbe  Manden 
og  blev  derfor  kort  efter  hængt.  En  fjendtlig  Soldat  var 
bleven  dræbt  i  en  Bondegaard,  men  her  slap  Eiermanden  dog 
med  at  give  Hundrede  Kigsdaler,  tyve  Køer  og  alt  sit  Korn. 
Præsten  i  Jellinge,  Hr.  Soren  Verst,  blev  anklaget  for  at 
staae  i  Brevvexling  med  den  danske  General  i  Fyen,  og 
efterat  være  underkastet  pinligt  Forhar  blev  hans  Liig  op- 
hængt paa  en  Jernkrog  over  Jellinge  Kirkedør.  Da  Fjenden 
efter  Fredslutningen  forlod  Byen,  var  denne  i  en  sorgelig 
Tilstand:  de  offentlige  Bygninger  vare  i  hoi  Grad  molesterede, 
næsten  to  Hundrede  Huse  laae  nedbrudte,  afbrændte  og  øde- 
lagte, og  de  fleste  Borgere  havde  Krigen  berøvet  Alt.  En 
vigtig  Indtægtskilde  for  Veile  var  dengang  dens  betydelige 
Humlehaver,  men  ogsaa  disse  havde  Fjenderne  ødelagt.  De 
omliggende  Skove  havde  ligeledes  lidt  Meget. 

Det  er  ovenfor  berørt,  hvilken  Medfart  Kolding  By  og 
Slot  led  af  Kongens  hvervede  Tropper,  og  skjøndt  man 
ingen  nærmere  Efterretninger  har  om  Byens  Vilkaar  under 
de  Keiserliges  Occupation,  kan  man  vel  slutte,  at  de  ikke 
have  været  de  bedste,  tilmed  da  Storhertugen  af  Friedland 
til  Vinteren  1628  residerede  paa  Koldinghuus.  Viborg  var 
en  Tid  Fjendens  Hovedqvarteer  og  havde  blandt  Andre  Be- 
søg af  Tilly.  I  Aarhuus  commanderede  Scharffenberg,  og 
ligesom  ved  andre  Byer  anlagdes  ogsaa  her  en  Skandse,  der 
endnu  benævnes  Wallensteins  Skandse. 

Imedens  den  keiserlige  Hær  saaledes  uden  Modstand 
havde  et  meget  behageligt  Ophold  paa  den  jydske  Halvø,  der 
endog  fik  Tilnavnet  «den  sølvrige »,  udkastede  den  ærgjerrige 
Wallenstein  større  Planer.  Jyllands  Erobring  havde  kostet 
saa  Lidt,  og  med  de  Midler,  der  stod  til  Keiserens  Raadighed, 
kunde  man  vel  tænke  paa  at  bemægtige  sig  hele  Danmark 
og  udslette  det  af  Rigernes  Tal.  Disse  Hensigter  aabenbare 
sig  tydeligt  i  Wallensteins  Breve.  Men  for  at  Planen  kunde 
udføres,  maatte  de  danske  øer  erobres,  og  hertil  udfordredes 
en  Flaade,  som  Wallenstein  deels  ved  lokkende  Forestillinger 

Søgte  at  formaae  de  tydske  Søstæder  til  at  udruste,  deels 
ogsaa  selv  arbeidede  paa  at  skaffe  sig  og  sammenbringe  ved 
Jyllands  østkyst,  medens  han  blev  beklædt  med  den  prun- 
kende Titel:  "General  des  oceanischenund  baltischen  Meeres». 
For  at  isolere  Danmark  endnu  mere  blev  der  blandt  andre 
Stater  ogsaa  indledet  Underhandlinger  med  Sverige,  der  ved 
glimrende  Tilbud  skulde  lokkes  til  at  understøtte  de  Keiser- 
lige, men  da  det  svenske  Hof  vel  indsaae  det  Farlige  ved 
den  fremtidige  tydske  Overmagt,  strandede  Wallensteins  For- 
søg her.  Senere  sluttedes  der  endog  en  Alliance  mellem 
Danmark  og  Sverige,  selvfølgelig  til  megen  Harme  for  Kei- 
seren,  men  den  materielle  Understøttelse  fra  svensk  Side  var 
ikke  stor.  Wallensteins  Erobringsplaner,  Mangel  paa  Under- 
støttelse fra  de  Magter,  som  tidligere  dog  havde  sendt  Sub- 
sidier, forræderisk  Optræden  af  den  gottorpske  Hertug  og 
vanskelige  Forhold  i  Landet  selv  varslede  en  Tid  truende 
for  Danmarks  Bestaaen  som  Stat,  og  der  var  derfor  Mange, 
som  ansaae  det  for  raadeligt  at  give  efter,  medens  det  endnu 
var  Tid.  Men  efterhaanden  bleve  Udsigterne  lysere,  og  det 
var  væsentlig  Flaaden,  som  under  Christian  IV's  dygtige  og 
energiske  Ledelse  blev  Danmarks  Kodning.  Wallenstein 
kom  ikke  til  at  høste  Laurbær  tilsøes:  de  Forsøg,  der  bleve 
gjorte  paa  at  skabe  en  tydsk  Flaade,  som  kunde  tage  Kam- 
pen op  med  den  danske,  mislykkedes  fuldstændigt.  Nogle 
armerede  Skibe,  som  viste  sig  i  lille  Belt,  bleve  for  største 
Delen  erobrede.  Admiral  Pros  Mund  blokerede  flere  nord- 
tydske  Havne  og  ødelagde  endeel  Skibe,  som  laae  i  Wis- 
mars  Havn  for  at  udrustes,  medens  Kong  Christian  selv 
foretog  flere  heldige  Søexpeditioner.  I  Begyndelsen  af  April 
1^28  gjorde  Christian  IV  Landgang  paa  Femern,  der  var 
besat  af  fem  Hundrede  Mand  Keiserlige,  for  at  bemægtige 
sig  omtrent  halvtredsindstyve  Transportskibe,  som  Fjenden 
der  havde  samlet.  Toget  lykkedes  fuldstændigt,  og  øen  blev 
besat  af  de  Danske.  Ved  et  Angreb,  Kongen  derefter  foretog 
paa  Eckernførde,  trak  Fjenden  sig  tilbage  til  Kirken;    men 

nogle  Skotter,  der  tjente  i  den  danske  Hær,  fulgte  efter,  og 
der  udspandt  sig  nu  en  Kamp  i  selve  Kirken.  Her  laa  en- 
deel Krudt  spredt  omkring,  det  blev  antændt,  og  Kirken  og 
en  Mængde  danske  og  tydske  Tropper  sprængtes  i  Luften*). 
Allerede  samme  Dag  forlod  Kongen  Byen,  der  snart  igjen 
blev  besat  af  Fjenden.  Den  8de  April  forsøgte  Kongen  at 
indtage  Kiel.  Efter  at  sex  Orlogsskibe  i  nogen  Tid  havde 
beskudt  Slottet  og  en  Deel  af  Byen  blev  der  gjort  Landgang 
med  Hundrede  Musketerer,  men  disse  fik  en  saa  varm  Mod- 
tagelse af  en  Afdeling  Infanterister,  der  vare  opstillede  i  en 
Løbegrav,  at  de  Fleste  bleve  paa  Pladsen,  og  kun  Faa  reddede 
sig  tilbage  til  Skibene.  Kongen  opgav  da  Forsøget  og  seilede 
tilbage  til  Femern. 

Hensigten  med  Angrebet  paa  Kiel  har  rimeligviis  været 
at  bemægtige  sig  denne  faste  Plads  for  herfra  at  kunne  have 
et  Udgangspunkt  for  videre  Angreb  paa  Fjenden;  thi  det  var 
Christian  IV's  Plan  ved  at  anfalde  de  Keiserlige  i  Slesvig  og 
Holsteen  at  nøde  dem  til  at  drage  endeel  af  deres  Tropper 
bort  fra  Jylland;  saaledes  vilde  det  nemlig  blive  muligt 
med  Udsigt  til  et  heldigt  Udfald  at  forsøge  at  gjenerobre 
den  tabte  Halvø.  I  Overeensstemmelse  hermed  anlagde  Kon- 
gen en  befæstet  Leir  paa  den  nordosthge  Odde  af  Holsteen 
ligeoverfor  Femern,  men  denne  Plads  blev  dog  snart  igjen 
ødelagt  af  Fjenden.  Større  Betydning  fik  Beleiringen  af 
Stralsund.  Da  de  Keiserlige  havde  taget  Vinterqvarteer  i 
Pommern,  var  denne  By  den  eneste,  som  af  forskjellige 
Grunde  ikke  havde  faaet  nogen  Besætning.  Det  var  imid- 
lertid Wallenstein  meget  magtpaaliggende  at  faae  Stralsund 
i  sin  Besiddelse,  og  da  Borgerne  sendte  en  Deputation  til 
ham,  vilde  han  Intet  høre,  men  forlangte  Byens  Overgivelse. 


*)  Mærkelig  nok  falder  denne  Begivenhed  i  Datum  sammen  med 
Træfningen  ved  Eckernførde  under  den  første  Kamp  for  Slesvig, 
da  ^Linieskibet  o  Christian  VIIIw  sprang  i  Luften,  og  Fregatten 
•  Gefion*  maatte  overgive  sig. 

Herpaa  vilde  man  ikke  gaae  ind,  og  Feltmarsclial  Armin 
begyndte  derfor  at  beleire  Stralsund.  Christian  IV  sendte 
strax  Oberst  Holk  med  nogle  Tropper  til  Byens  Undsætning, 
senere  kom  der  ogsaa  nogle  Hjælpetropper  fra  Gustav  Adolph, 
som  Byen  havde  anmodet  om  Understøttelse,  og  Admiral 
Pros  Mund  ødelagde  endeel  armerede  Baade,  som  skulde 
have  opsnappet  en  til  Stralsund  bestemt  Transportflaade. 
Skjøndt  Wallenstein  havde  faaet  Befaling  fra  Keiseren  til  at 
opgive  sine  Forsøg  mod  Stralsund,  adlød  han  dog  ikke,  men 
indtraf  i  Juli  Maaned  for  Byen,  som  strax  efter  to  Gange 
blev  bestormet.  Vel  trak  Fjenden  sig  atter  tilbage,  men 
Fæstningsværkerne  vare  blevne  ilde  medtagne,  og  Byen  true- 
des stærkt.  Imidlertid  havde  Christian  IV  udrustet  et  Troppe- 
corps  paa  otte  Tusinde  Mand  og  en  Flaade  for  at  undsætte 
Stralsund ;  med  dem  ankom  han  til  den  pommerske  Kyst  den 
20de  Juli,  og  fire  Dage  efter  hævede  Wallenstein  Beleiringen, 
der  havde  kostet  ham  tolv  Tusinde  Mand.  Senere  rykkede 
han  atter  for  Byen,  men  denne  sluttede  en  Overeenskomst 
med  Gustav  Adolph,  der  paatog  sig  at  forsvare  Stralsund  mod 
Keiseren. 

Stralsunds  Beleiring  havde  draget  endeel  keiserlige  Trop- 
per ned  til  Pommern,  og  for  at  forhindre  dem  fra  atter 
at  hjemsøge  Danmark  foretog  Christian  IV  flere  heldige  An- 
greb paa  de  Steder  af  den  pommerske  Kyst,  hvor  der  laa 
fjendtlige  Besætninger;  men  da  Wallenstein  angreb  Volgast, 
hvor  Kongen  havde  begyndt  at  sætte  sig  fast,  maatte  denne 
trække  sig  tilbage  og  seilede  atter  til  Danmark. 

Forholdene  havde  efterhaanden  mere  og  mere  vendt  sig 
til  Gunst  for  Christian  IV.  Han  havde  ved  sine  udholdende 
Bestræbelser  bragt  det  saa  vidt,  at  der  ikke  mere  var  nogen 
stor  Fare  for,  at  Fjenden  skulde  kunne  komme  over  til 
øerne,  og  hans  Anstrengelser  for  at  beskjæftige  Wallenstein 
paa  andre  Punkter  og  faae  denne  til  at  blotte  Jylland  for 
Tropper  vare  tildeels  kronede  med  Held.  Kongen  arbeidede 
derfor   videre   paa   den   i  det  Foregaaende  omtalte  Plan  og 

havde  i  Begyndelsen  af  Aaret  1629  samlet  en  Hær  paa  tyve 
Tusinde  Mand,  hvormed  han  vilde  operere  i  Slesvig  og  om 
muligt  afskjære  de  keiserlige  Tropper  i  Jylland.  Vel  havde 
Crempe  maattet  overgive  sig  i  November  1628,  men  den 
vigtigste  holsteenske  Fæstning,  Gliickstadt,  vedligeholdt  stadig 
en  haardnakket  Modstand  under  sin  uforfærdede  Commandant, 
Marquard  Kantzau.  Fra  Gliickstadt  afgik  General  Morgan  i 
April  Maaned  med  et  Troppecorps  til  Fohr  og  erobrede  i 
den  følgende  Maaned  Øen  Nordstrand,  der  tilhørte  Hertugen 
af  Gottorp ,  som  forgjæves  gjorde  Forestillinger  herimod. 
Christian  IV  havde  under  hele  Krigen  været  misfornøiet  med 
Hertugens  Adfærd  og  havde  befalet  at  optage  de  Skibe,  som 
seilede  under  holsteensk  Flag;  nu  gjorde  han,  samtidig  med 
Morgans  Expedition,  Landgang  ved  Slien,  marscherede  mod 
Gottorp  Slot*)  og  beredte  sig  til  at  beleire  det.  Det  kom 
imidlertid  til  en  Overeenskomst  med  Hertugen,  og  kort  efter 
blev  Freden  sluttet  i  Liibeck  paa  forholdsviis  meget  gunstige 
Betingelser.  Det  Haardeste  for  Christian  IV  var,  at  han 
maatte  give  Afkald  paa  de  mindre  tydske  Landsdele,  han 
med  betydelige  Opoffrelser  tidligere  havde  erhvervet  for  sine 
Sønner;  men  han  havde  dog  den  Tilfredsstillelse,  at  Dan- 
mark var  ført  hæderhgt  ud  af  den  truende  Kamp  og  dets 
Integritet  bevaret. 

Da  Freden  var  sluttet,  bleve  Jyllands  Beboere  efterhaan- 
den  befriede  fra  deres  Plageaander,  men  først  i  September 
var  Udmarschen  forbi.  Det  er  rimeligt,  at  forsjellige  Om- 
stændigheder have  bidraget  til  at  ødelægge  Landet  mindre, 
end  Tilfældet  ellers  var,  hvor  Wallensteins  vilde  Skarer  hu- 
serede. Navnligt  er  det  paafaldende  at  see,  at  Bønderne  fik 
Befaling  til  at  dyrke  deres  Jord,  og  i  Byerne  modtoge  Bor- 
gerne Frihedsbreve  til  at  forhandle  og  udføre  deres  Varer  — 
dog  skeete  dette  ikke  i  Veile  — ;  men  naturligviis  skulde 
disse   Foranstaltninger   kun   være   til  Gavn   for  Fjenden  og 


')  Smlgn.  Historisk  Archiv  1870  II.     Pag.  100. 

stode  vel  i  Forbindelse  med  Wallensteins  ærgjerrige  Planer 
med  Hensyn  til  Halvøen.  Da  de  Keiserlige  forlode  Landet, 
var  dette  derfor  forarmet  og  ødelagt;  Mange  havde  mistet 
Alt,  hvad  de  eiede,  og  om  en  Erstatning  kunde  der  i  Al- 
mindelighed næppe  være  Tale;  dertil  var  hele  Landets  Til- 
stand altfor  sørgelig.  Der  krævedes  derfor  adskillige  Aar,  til 
at  Halvøen  nogenlunde  kunde  forvinde  Krigens  ødelæggelser; 
men  Freden  skulde  ikke  blive  af  lang  Varighed.  Femten  Aar 
efter  finde  vi  atter  Jylland  som  Kampens  Skueplads. 


n. 

Svenske  Tropper  i  Jylland  1644  —  45"^). 

Ved  Freden  i  Llibeck  havde  Christian  IV  maattet  opgive 
Protestanternes  Sag  i  Tydskland;  men  disse  fandt  snart  en 
lykkeligere  Forsvarer  for  deres  Tro  i  Sveriges  udmærkede 
Konge,  Gustav  Adolph.  Skjøndt  Slaget  ved  Liitzen  befriede 
Keiseren  for  denne  farlige  Modstander,  fortsattes  dog  Kam- 
pen i  Tydskland  med  afvexlende  Held  under  forskjellige,  dygtige 
svenske  Generaler.  Christian  IV  var  en  opmærksom  Iagt- 
tager af  denne  Kamp.  Det  var  af  yderste  Vigtighed  for  ham, 
at  Sverige  ikke  fik  Overmagten  i  Tydskland  og  satte  sig  fast 
der,  thi  dette  kunde  bringe  Danmark  i  en  farlig  Stilling;  men 
at  han  ikke  i  ærgjerrige  Hensigter  stræbte  efter  Sveriges  Yd- 
mygelse, synes  at  fremgaae  klart  nok  deraf,  at  han,  da  Sa- 
gerne stode  slet  for  de  Svenske,  ikke  vilde  gaae  ind  paa  et 
Forbund  mod  dem,  skjøndt  Keiseren  lovede  betydelige  For- 
dele.    Det  var  som  Mægler  mellem  de   stridende  Parter,   at 


*)  Foruden  de  tidligere  nævnte  Efterretninger  til  forskjellige  jydske 
Byers  Historie,  hvortil  endnu  kan  føies  Thorup:  Efterretninger 
angaaende  Byen  Ribe,  er  til  denne  Fremstilling  fortrinsviis  benyttet: 
Slange:  Christian  den  Fjerdes  Historie,  fjerde  Part.  Enkelte  Op- 
lysninger ere  hentede  fra:  O.  Nielsen:  Vester  Horne  Herred. 

Kong  Christian  vilde  optræde,  «han  var«,  som  Holberg  siger, 
« Svensk,  naar  de  Keiserlige  havde  Overhaand,  og  Keiserlig 
igjen,  naar  de  Svenske  spillede  Mestereo,  men  man  syntes 
ikke  om  denne  Mellemkomst,  tilmed  da  de  svenske  Vaaben 
atter  havde  betydelig  Fremgang.  Som  en  Folge  heraf  voxede 
Sveriges  Fordringer;  men  da  det  var  let  at  indsee,  at  Chri- 
stian IV,  saalænge  han  formaaede  Noget,  vilde  gjere  Sit  til 
at  nedstemme  dem,  besluttede  Regjeringen  i  Stockholm,  som 
dengang  lededes  af  Oxenstjerna,  ved  et  pludseligt  Overfald  at 
lamme  Danmarks  Kraft.  General  Torstenson,  der  1642  havde 
beseiret  de  Keiserlige  ved  Leipzig,  fik  derfor  Aaret  efter  Be- 
faling til  at  falde  ind  i  Danmark,  og  han  forstod  at  skjule 
sin  Plan  saa  godt,  at  han  havde  staaet  nogen  Tid  i  Holsteen, 
inden  Kong  Christian  ved  Amtmanden  fra  Segeberg  i  Midten 
af  December  fik  Efterretning  om,  at  Fjenden  var  i  Landet. 

Den  svenske  Eegjering  havde  ikke,  som  Skik  ellers  er, 
anseet  det  for  nødvendigt  at  afsende  en  Krigserklæring,  før 
den  begyndte  Krigen  —  den  kom  først  i  Januar  1644  — , 
og  Danmark  var  derfor  aldeles  uforberedt  paa  at  modtage 
Fjenden.  I  Løbet  af  faa  Dage  indtog  Torstenson  Oldeslohe, 
Segeberg,  Kiel  og  Rendsborg.  Den  nylig  anlagte  Fæstning 
Christianspriis  forsvarede  Axel  Urop  nogle  Dage,  men  den 
18de  December  maatte  han  overgive  den;  ved  den  Leilighed 
faldt  endeel  Penge  og  Kostbarheder  i  Fjendens  Hænder. 
Af  faste  Punkter  vare  nu,  som  i  forrige  Krig,  kun  Gltickstadt 
og  Crempe  tilbage.  Hertugen  af  Gottorp  gik  ligesom  tid- 
ligere paa  Accord  med  Fjenden.  Ditmarsken  blev  besat  af 
General  Mortaigne,  og  Oberst  Douglas  tog  Qvarteer  i  Haders- 
levhuus  Amt.  Under  disse  truende  Forhold  tabte  den  al- 
drende Konge  dog  ikke  Modet.  Med  en  forbausende  Hand- 
lekraft og  Klogskab  arbeidede  han  paa  at  organisere  Mod- 
standen; men  Hjælpemidlerne  vare  desværre  ikke  store,  og 
der  var  ingen  nær  Udsigt  til  fremmed  Understøttelse. 

Da  Torstenson  i  Januar  1644  rykkede  ind  i  Jylland, 
fandt  han  ingen  videre  Modstand.     Oberst  Douglas,  som  var 

sendt  iforveien,  stødte  i  Omegnen  af  Kolding  paa  femten 
Hundrede  Ryttere  under  Anførsel  af  Oberst  Frederik  v.  Buch- 
wald ;  men  efter  en  tapper  Kamp  maatte  den  lille  danske  Skare 
vige  for  Overmagten.  Fjenden  bemægtigede  sig  Koldinghuus,  og 
Torstenson  marscherede  mod  en  ved  det  nuværende  Fredericia 
anlagt  Skandse,  som  Rigsmarsken  Anders  Bilde  holdt  besat. 
To  Gange  stormede  Svenskerne  forgjæves,  men  efterat  Skand- 
sen  var  beskudt  i  tre  Dage,  maatte  Marsken  forlade  den  og 
retirere  til  Fyen.  Skandsen  var  endnu  besat  af  fire  Tusinde 
Mand,  der  overgave  sig  til  Fjenden;  de  Fleste  af  dem  vare 
Bønder,  som  bleve  sendte  hjem.  Aarhuus,  Randers  og  flere 
Byer  fik  Indqvarteringer.  Oberst  Helmuth  Vrangel  adspredte 
ved  Sundbye  overfor  Aalborg  en  Bondehær,  som  den  jydske 
Adel  i  Hast  havde  samlet,  og  tog  Hovedqvarteer  i  Randers, 
hvor  Fæstningsværkerne  bleve  udbedrede.  Torstensons  Ind- 
fald og  hurtige  Fremgang  i  Jylland  danner  en  sørgelig  Pa- 
rallel til,  hvad  der  var  skeet  under  Krigen  med  de  Keiserlige 
1627,  ligesom  Krigen  i  sin  Heelhed  i  væsentlige  Punkter  med 
Hensyn  til  Fjendens  Planer  og  de  Midler,  der  anvendtes  til 
at  modarbeide  dem,  kun  er  en  Gjentagelse  af  de  Begiven- 
heder, der  havde  fundet  Sted  sexten  Aar  tidligere;  kun  blev 
Udfaldet  langt  sørgeligere  for  Danmark.  Det  havde  været  en 
Hovedopgave  for  Wallenstein  at  komme  over  til  øerne;  ogsaa 
Torstensons  Planer  gik  i  samme  Retning,  men  som  vi  tid- 
ligere have  seet  Christian  IV  anstrenge  sig  af  al  Magt  for 
at  forhindre  en  Overgang  til  Fyen  og  derfra  videre,  hvilket 
vilde  have  været  eensbetydende  med  Danmarks  Erobring,  saa- 
ledes  finde  vi  ham  under  de  nærværende  Omstændigheder, 
da  Faren  truede  ikke  blot  fra  Torstenson,  men  ogsaa  fra  en 
i  Skaane  staaende  svensk  Hær,  i  ivrig  Virksomhed  med 
Flaaden  for  at  tilintetgjore  Fjendens  Hensigter.  Begiven- 
hederne tilsøes  ere  derfor  af  væsentlig  Betydning  i  denne 
Krig. 

Imidlertid  huserede  de  Svenske  paa  Halvøen    og    søgte 
ved  Plyndringer  og  Udsugeiser  af  enhver  Art  at  drage  saa 

megen  Fordeel  af  deres  Ophold  i  Landet  som  muligt.  Deres 
Fremfærd  danner  et  Sidestykke  til  den,  som  blev  udøvet  af  de 
Keiserlige.  I  Byerne  bleve  de  Indbyggere,  der  ikke  forinden 
havde  taget  Flugten,  plagede  med  store  Indqvarteringer,  og 
Mange  bragtes  til  Bettelstaven  ved  de  utaalelig  høie  Fordrin- 
ger, Fjenden  stillede.  Saaledes  blev  Veile  meget  haardt  med- 
taget under  denne  Krig,  og  adskillige  af  dens  Borgere  tabte 
imellem  tre  og  fem  Tusinde  Rigsdaler.  Hvad  der  særlig  tyn- 
gede denne  By,  var  ogsaa  Anlæget  af  en  Skandse,  Versodde 
(ved"  det  nuværende  Fredericia),  hvortil  Borgerne  ikke  blot 
maatte  gjøre  Arbeide,  men  hvis  Besætning  de  med  stor  Be- 
kostning maatte  underholde.  Ribe  kom  i  denne  Krig  til  at 
spille  en  betydelig  Rolle;  men  herom  nedenfor.  Horn  og 
Vrangel  besatte  den  17de  Januar  Viborg,  som  atter  blev  for- 
ladt, da  Fjenden  i  Midten  af  Aaret  trak  sig  ud  af  Jylland. 
I  October  vare  de  Svenske  atter  i  Byen,  der  en  Tid  var  Ho- 
vedqvarteer  for  Torstenson.  Efterretningerne  om,  hvorledes 
Fjenderne  forholdt  sig  i  de  enkelte  Byer,  mangle  næsten 
ganske;  derimod  er  der  til  Eftertiden  naaet  Navnene  paa 
nogle  Enkelte,  som  særlig  have  gjort  sig  berygtede  for  Røve- 
rier og  Plyndringer.  Disse  Mænd  maae  da  staae  som  Ex- 
empler  paa,  hvorledes  Fjenden  foer  frem  i  Byerne  og  paa 
Landet.  Hos  en  Borger  i  Ribe  laa  i  fjorten  Dage  en  Rit- 
mester Bronelle  med  Kone,  Børn,  Tyende,  ialt  over  en  Snees 
Personer  og  ligesaa  mange  Heste,  i  Indqvartering;  af  Drikke- 
varer medgik  der  i  den  Tid  femten  Tønder  Ql  og  et  Oxe- 
hoved  Viin  foruden  den  øvrige  Forpleining,  og  ved  Afreisen 
medtog  Fruen  Eierens  bedste  Lagen  og  Sengklæder  foruden 
flere  andre  Sager.  En  Oberstlieutenant  Rothwein  laa  paa 
Herregaarden  Norholm;  han  synes  at  have  besiddet  et  sær- 
deles industrielt  Talent,  da  han  ikke  blot  solgte  Gaardens 
Kreaturer,  men  endogsaa  Fiskene  i  Dammene.  Efter  en  sær- 
egen storartet  Maalestok  har  Oberst  Schlebusch  drevet  sine 
Røverier  af  Stude.  Han  speculerede  fortrinsviis  i  Handel 
med  disse;   dog  havde  han  ikke  synderligt  Held  med  sig  i 

Forretningen.  Da  han  saaledes  engang  med  halvtredsindstyve 
Ryttere  og  fire  Hundrede  Stude  drog  sydpaa,  blev  han  over- 
faldet af  nogle  bevæbnede  Bønder,  de  saakaldte  «freie  Knechte«, 
der  i  Krigens  Tid  gjorde  Svenskerne  megen  Skade;  Rytterne 
bleve  dræbte  og  Studene  tagne  fra  ham,  selv  slap  han  derfra 
med  Livet.  Ved  en  anden  Lcilighed  overfaldt  de  «freie 
Knechte»  ham  igjen,  tog  hans  Vogn,  som  formodentlig  gjemte 
adskillige  røvede  Sager,  og  dræbte  Nogle  af  hans  Følge. 
Gaarden  Søvig  i  Ovtrup  Sogn  blev  hjemsøgt  af  Oberstlieute- 
nant  Israel  Isaksen,  der  var  meget  forbittret  over  kun  at 
have  faaet  fire  Oxer  derfra.  Fra  denne  Gaard  blev  ogsaa 
alt  Kornet  borttaget.  I  hvilken  Grad  Kreaturerne  bleve 
røvede  af  Fjenden,  kan  man  gjøre  sig  et  Begreb  om  af  den 
Omstændighed,  at  Christian  IV  i  August  1645  fandt  det  nød- 
vendigt at  paabyde,  at  ingen  Heste,  Køer  o.  s.  v.  maatte  ud- 
føres af  Riget.  Som  et  mindre  smukt  Træk  finde  vi,  at  ad- 
skillige Borgere  indlod  sig  paa  at  afkjøbe  Fjenderne  deres 
Røverkoster;  i  den  Anledning  kom  der  ogsaa  fra  Regjeringen 
Bafaling  om  at  fratage  disse  Borgere,  hvad  de  saaledes  havde 
erhvervet. 

Naar  Officererne  gav  et  saa  slet  Exempel,  er  det  ikke 
underligt,  at  de  menige  Soldater  bar  sig  ad  paa  samme 
Maade,  og  at  det  var  livsfarligt  at  modsætte  sig  deres  For- 
dringer, viser  efterfølgende  Begivenhed.  Henimod  Krigens 
Slutning  kom  en  svensk  Rytter-  til  Grydvad  Mølle  i  Jandrup 
Sogn.  Efter  at  være  blevet  beværtet  forlangte  han  af  Møl- 
leren dennes  Datter  tilægte  og  300  Rigsdaler.  Dette  tem- 
melig besynderlige  Forlangende  følte  Mølleren  dog  ingen  Lyst 
til  at  gaae  ind  paa,  og  da  Rytteren  truede  med  at  knuse 
hans  Hoved,  kom  det  til  en  Kamp  imellem  dem,  der  endte 
med,  at  Soldaten  blev  dræbt.  Der  havde  imidlertid  været 
Vidner  hertil,  og  Mølleren  blev  grebet.  Oberstlieutenant  Israel 
Isaksen  tvang  derefter  Herredsfogden  til  at  dømme  Manden 
som  Morder  og  henrette  ham. 

1  Foraaret  1644  begyndte  Krigsforetagenderne  fra  begge 
Sider.  Christian  IV  maatte  som  sagt  serge  for,  at  Torsten- 
son  ikke  kom  over  til  Fyen,  og  havde  derfor  paa  Kysten  ladet 
endeel  Forsvarsværker  anlægge;  tillige  laa  der  armerede 
Skibe  og  Pramme  ved  Middelfart.  Allerede  i  Februar  havde 
Torstenson  med  mindre  Fartaier  og  Baade  forsøgt  en  Land- 
gang paa  Fyen,  men  havde  maattet  trække  sig  tilbage  med 
et  Tab  af  femten  Skibe.  Senere  skulde  der  atter  prøves  en 
Landgang;  men  Anders  Bilde  kom  Fjenden  i  Forkjøbet.  Den 
1ste  Mai  gik  han  fra  Fyen  over  til  Kolding,  overfaldt  uventet 
Tusinde  Mand,  hvoraf  han  fangede  de  to  Hundrede,  og  op- 
brændte de  Skibe,  der  vare  bestemte  til  Landgangen.  Faa 
Dage  efter  tilbageerobrede  han  den  Skandse  ved  Snoghøi, 
som  han  det  forrige  Aar  havde  maattet  forlade,  og  lod  den 
sløife. 

Imidlertid  maatte  Fjenden  ogsaa  mødes  paa  en  anden 
Kant.  En  svensk  Hær  under  Horn  var  faldet  ind  i  Skaane 
og  skulde  derfra  med  Understøttelse  af  Flaaden  gaae  over  til 
Sjælland  for  at  forene  sig  med  Torstenson,  naar  det  var  lyk- 
kedes denne  at  komme  over  til  øerne.  For  at  beskjæftige 
denne  Hær  seilede  Kong  Christian  i  April  til  Gøtheborg, 
landsatte  Tropper  og  begyndte  at  beleire  Byen  baade  tillands 
og  tilvands.  Det  vilde  have  været  af  stor  Betydning,  om 
Kongen  kunde  have  erobret  denne  vigtige  Handelsstad,  der 
tillige  havde  store  Magaziner  med  Krigsfornødenheder;  men 
han  blev  nødt  til  at  hæve  Beleiringen,  da  der  kom  Under- 
retning om,  at  en  Flaade,  som  Ludvig  de  Geer*)  havde  ud- 
rustet i  Holland,  og  som  anførtes  af  Martin  Theissen  (senere 
adlet  under  Navn  af  Ankerhjelm),  var  underveis.  Christian 
IV  seilede  mod  denne  Flaade   og   traf  den  i  Listerdyb  den 


r 


*)  Ludvig  de  Geer  var  en  rig-  Hollænder,  der  havde  bosat  sig  i  Gøthe- 
borg og  drev  en  udbredt  Handel.  Den  danske  Regjering  beskyldte 
ham  for,  at  han  under  sit  Navn  lod  hollandske  Skibe  løbe  igjen- 
nem  Sundet,  for  at  de  kunde  slippe  for  at  betale  Told,  og  havde 
optaget  to  af  den  Slags  Skibe. 

16de  (ny  Stiil  26de)  Mai.  I  to  Timer  kæmpede  Kongen  med 
sit  Skib  »Trefoldighed«  ene  mod  Fjenden,  indtil  den  jøvrige 
Flaade  kunde  komme  op;  tilsidst  maatte  Hollænderne  trække 
sig  tilbage  paa  lavt  Vande,  hvor  de  danske  Skibe  ikke  kunde 
naae  dem.  Det  var  imidlertid  Kongen  om  at  gjore,  at  denne 
Flaade  ikke  kom  Torstenson  til  Hjælp  og  understøttede  en 
Overgang  til  øerne;  han  forstærkede  derfor  sin  Flaade,  og 
da  Hollænderne  den  24de  Mai  (ny  Stiil  4de  Juni)  forsøgte 
at  bryde  igjennem,  bleve  deres  Skibe  saa  ilde  medtagne,  at 
de  skyndsomst  maatte  seile  tilbage  til  Holland*).  Derefter 
vendte  Kongen  tilbage  til  Kjobenhavn,  men  sidst  i  Juni 
Maaned  gik  han  atter  tilsoes,  denne  Gang  med  en  Flaade 
paa  niogtredive  Skibe,  for  at  angribe  den  svenske  Flaade 
under  Admiral  Flemming,  der  i  Mellemtiden  havde  bemæg- 
tiget sig  Femern..  Nær  ved  denne  ø,  paa  Kolberger  Rhed, 
mødtes  de  to  Flaader  den  1ste  Juli,  og  det  kom  til  en  blodig 
og  haardnakket  Kamp,  der  lire  Gange  blev  fornyet,  indtil 
Fjenden  med  flere  stærkt  beskadigede  Skibe  henimod  Natten 
trak  sig  tilbage.  Det  var  i  dette  Slag,  at  den  gamle,  helte- 
modige Konge  mistede  det  hoire  øie,  men  trods  sit  Saar 
dog  vedblev  at  fore  Commandoen,  til  Kampen  var  endt.  Da 
Kongen  faldt  saaret  om  paa  Dækket,  troede  man  først  i  den 
almindelige  Forvirring,  at  han  var  død,  og  vilde  derfor  stryge 
Kongeflaget;  men  Matrosen,  som  fik  Befaling  dertil,  nølede 
med  at  gjøre  det.  Han  fik  en  Gaard  i  Belønning  af  Kongen ; 
det  Samme  var  Tilfældet  med  en  Slesviger,  der  ved  Raabet: 
"Kongen  er  falden!«  havde  erklæret:  «Aa,  Kongen  er  kun 
een  Mand,    og   vi   ere   alligevel   nok  til  at  slaae  Fjenden«. 


*)  Ifølge  de  nyeste  Oplysninger  er  Slanges  Beretning  om  den  anden 
Kamp  i  Listerdyb  urigtig  i  flere  Punkter.  Kong  Christian  var  ikke 
tilstede  i  Slaget  den  24de  Mai  (4de  Juni),  men  laa  dengang  ved 
Flekkerøen  og  kom  først  til  Kjøbenhavn  i  Slutningen  af  Juni. 
Derimod  førte  Ove  Gedde  og  Pros  Mund  den  Flaade,  som  anden 
Gang  sloges  med  Svenskerne  i  Listerdyb.  (Sralgn.  Danske 
Samlinger.     Sjette  Bind,  tredie  Hefte). 

Den  svenske  Flaade  havde  trukket  sig  tilbage  til  Kiel,  og 
Admiral  Peder  Galt  fik  Befaling  til  med  sexogtyve  Skibe  at 
passe  paa  den;  tillige  blev  der  tæt  ved  Christianspriis  op- 
kastet en  Skandse,  hvorfra  de  fjendtlige  Skibe  bleve  beskudte; 
men  nogen  Tid  efter  blev  Skandsen  angrebet,  og  de  Danske 
maatte  ramme  den.  Alligevel  vare  de  Svenske  i  stor 
Knibe;  de  begyndte  at  mangle  Proviant,  og  Sygdomme  greb 
om  sig;  da  lykkedes  det  dem  den  1ste  August  ubemærket 
at  slippe  ud  af  Kielerbugten.  Peter  Galt,  der  havde  passet 
saa  slet  paa,  blev  henrettet  paa  Grund  af  sin  grove  Forseelse ; 
der  fortælles,  at  Tycho  Brahe  i  hans  Ungdom  har  spaaet 
ham  denne  Skjæbne. 

Imidlertid  havde  Keiseren  endelig  indseet  det  Fornuftige 
i  at  sende  Danmark  Hjælp  mod  Torstenson,  der  ogsaa  var 
hans  Fjende,  og  som  han  var  interesseret  i  at  faae  tilintet- 
gjort. General  Gallas  rykkede  i  Spidsen  for  ti  Tusinde  Mand 
ind  i  Holsteen,  men  i  Stedet  for  at  rykke  rask  frem  spildte 
han  den  kostbare  Tid  med  Underhandlinger,  og  da  Torsten- 
son  med  sin  sædvanlige  Hurtighed  havde  samlet  sine  Trop- 
per og  rykkede  imod  ham,  vovede  han  ikke  en  afgj ørende 
Kamp,  men  fulgte  efter  Torstenson,  der  trak  sig  ind  i  Tydsk- 
land.  Det  Eneste,  Gallas  havde  udført,  var  at  erobre  Kiel, 
og  det  var  derfor  meget  passende,  da  der  i  Hamborg  blev 
slaaet  en  Mynt,  paa  hvis  ene  Side  der  stod:  «Hvad  Gallas 
har  udrettet  i  Holsteen,  finder  man  paa  den  anden  Side»  — 
og  den  anden  Side  var  aldeles  glat.  Da  Torstenson  forlod 
Jylland,  havde  han  efterladt  Besætninger  i  Aalborg,  Aarhuus, 
Kibe  og  flere  Steder.  Skandsen  ved  Aarhuus  blev  indtaget  i 
August  af  de  Danske,  der  ved  samme  Leilighed  bemægtigede 
sig  nogle  Skibe.  Paa  Eiberhuus  var  Capitain  HoUa  ladt  til- 
bage som  Commandant.  Da  Besiddelsen  af  Ribe  var  af  Vig- 
tighed, rykkede  Grev  Christian  Rantzau  for  Slottet,  som  blev 
beskudt  fra  Domkirkens  store  Taarn,  og  efter  en  haard  Be- 
leiring  overgav  Fjenden  sig.  Kort  efter  blev  ogsaa  Haders- 
levhuus   erobret.       Saaledes   kunde    Halvøens    Beboere  atter 

aande  frit  efter  det  haarde  Tryk,  den  fjendtlige  Occupation 
havde  udøvet  paa  dem;  men  Trængselstiden  var  ikke  forbi. 
Den  svenske  Regjering  havde  ingenlunde  opgivet  sine  Planer 
mod  Danmark,  og  Torstenson  havde  faaet  Befaling  til  «vel 
altid  at  have  eet  -Øie  did  ud  paa  Tydskland,  men  tvende  hid 
tilbage  paa  Danmark«. 

I  den  Anledning  havde  Torstenson  i  September  Maaned 
atter  sendt  Oberst  Helmuth  Vrangel,  en  dygtig,  men  raa 
og  grusom  Mand,  ind  i  Holsteen  med  en  mindre  Hærafdeling, 
og  dette  Indfald  fik  en  større  Betydning,  end  man  ellers 
kunde  have  ventet,  fordi  Lykken,  som  hidtil  havde  fulgt  de 
danske  Vaaben  tilsøes,  havde  forladt  dem.  Den  Geerske 
Flaade  var  efter  at  være  bleven  forstærket  i  Holland  vendt 
tilbage  og  havde  forenet  sig  med  den  svenske  Flaade,  som 
var  undsluppen  fra  Kiel.  Herom  vidste  den  danske  Regje- 
ring Intet  og  havde  derfor  kun  en  Eskadre  paa  sytten  Skibe 
under  General  Pros  Mund  i  Søen.  Den  13de  October  blev 
denne  Eskadre  under  Lolland  overfaldet  af  de  forenede 
Flaader,  der  talte  tre  Gange  saa  mange  Skibe,  og  efter  en 
haardnakket  Kamp,  hvorunder  Pros  Mund  faldt,  blev  den 
danske  Flaade  deels  erobret  deels  ødelagt;  kun  to  Fregatter 
undslap  og  bragte  det  sørgelige  Budskab  til  Kjøbenhavn. 
Forskjellige  Omstændigheder  bidroge  til,  at  dette  Uheld  ikke 
fik  saa  sørgelige  Følger  for  Danmark,  som  man  havde  kunnet 
vente;  men  det  bevirkede  dog,  at  Oberst  Vrangel,  forstærket 
med  Tropper  fra  den  svenske  Flaade,  kunde  fortsætte  sin 
Marsch  videre  imod  Nord,  hvorimod  det  ikke  blev  til  Noget 
med  den  oprindelige  Plan,  at  landsætte  hans  Hær  paa  øerne. 
Efter  fire  Dages  Beleiring  indtog  Vrangel  Haderslevhuus, 
erobrede  i  Begyndelsen  af  November  Riberhuus,  udbedrede 
Befæstningerne  der  og  betroede  Commandoen  til  Oberstlieu- 
tenant  Montaigne;  derefter  gik  Vrangel  op  igjennem  Jylland 
og  anlagde  en  forskandset  Leir  ved  Randers. 

I  Slutningen   af  Aaret  gik  Marsken  Anders  Bilde  over 
til  Jylland   med  syv  Tusinde  Mand  og  forskandsede  sig  ved 

Snoghøi.  Imidlertid  havde  Prinds  Frederik,  Ærkebiskop  af 
Bremen  og  øverstbefalende  i  Holsteen  samlet  et  Troppecorps 
i  det  Sydlige,  og  i  Forening  med  Bilde  rykkede  han  nu  for 
Riberhuus.  Efter  nogen  Beskydning  faldt  Slottet  for  et 
Stormangreb,  rimeligviis  lige  ved  Udgangen  af  1644,  Besæt- 
ningen blev  nedhugget  og  Mortaigne  faldt.  Da  Vrangel  fik 
Underretning  om  Beleiringen  af  Eiberhuus,  brød  han  strax 
op  fra  Randers  for  at  komme  til  Undsætning,  men  fik  paa 
Veien  at  vide,  at  Slottet  var  faldet  og  vendte  derfor  tilbage. 
Der  synes  nu  at  have  været  al  Rimelighed  for  at  marschere 
mod  Vrangel  og  søge  at  tilintetgjore  hans  ikke  synderlig 
stærke  Corps;  dette  vilde  Prinds  Frederik  ogsaa,  men  Mar- 
sken fandt  det  for  voveligt  og  trak  sig  tilbage  til  Fyen. 
Saaledes  var  der  aabnet  Vrangel  en  Leilighed  til  at  slippe 
bort,  som  han  ogsaa  strax  benyttede  til  at  trække  sig  ud  af 
Halvøen  og  gaae  ned  i  Holsteen.  Nogen  Tid  efter  vendte 
han  sig  mod  Rendsborg. 

Endskjøndt  de  Svenske  havde  forladt  Halvøen,  blev  denne 
dog,  navnlig  i  den  sydligste  Deel,  ikke  ganske  fri  for  Fjen- 
dens Besøg;  thi  medens  Vrangel  beleirede  Rendsborg,  lod 
han  hente  Tilførsler  fra  Jylland.  For  at  standse  disse  kom 
Anders  Bilde  med  to  Regimenter  over  til  Jylland.  Ved  Kol- 
ding kom  han  i  Kamp  med  fem  Hundrede  Ryttere  under 
Oberst  Wiirtzburg ;  disse  bleve  nedhuggede  eller  adspredte,  og 
Obersten  toges  tilfange. 

Hermed  ophører  Jylland  at  være  Krigens  Skueplads. 
Det  ligger  udenfor  dette  lille  Arbeides  Plan  at  skildre  de 
mindre  Begivenheder,  der  fandt  Sted  i  Holsteen,  ligesom  vi 
heller  ikke  have  omtalt,  hvad  der  i  Krigens  Løb  skete  i 
Skaane  og  i  Norge.  I  Virkeligheden  var  det  ikke  af  megen 
Betydning  og  fik  ingen  Indflydelse  paa  det  endelige  Resultat. 

Efter  langvarige  Underhandlinger  blev  Freden  sluttet  i 
Brømsebro  den  13de  August  1645.  Vilkaarene  vare  meget 
haarde  for  Danmark;  men  Landet  selv  var  ude  af  Stand  til 
at   fortsætte   Krigen,    og   fra  andre  Magter  kunde  der  ikke 

ventes  nogen  Hjælp.  Holland  benyttede  sig  af  Danmarks 
fortrykte  Stilling  til  at  faae  Sundtolden  nedsat  betydeligt, 
Sverige  blev  aldeles  fritaget  for  at  betale  den  og  fik  desuden 
for  bestandig:  Hærjedalen,  Jæmteland,  Gulland  og  Osel; 
endelig  blev  Halland  afstaaet  for  et  Tidsrum  af  tredive  Aar, 
men  Befolkningen  der  skulde  i  den  Tid  beholde  sine  Privi- 
legier og  dømmes  efter  dansk  Lov  og  Eet.  Freden  var 
kommet  istand  ved  Frankrigs  Mellemkomst,  og  en  fransk 
Ambassadeur,  de  la  Thuillerie,  havde  utrættelig  virket  som 
Mægler  mellem  de  stridende  Parter;  thi  det  var  Frankrig  af 
Vigtighed  atter  at  faae  de  Svenske  ned  paa  Krigsskuepladsen 
i  Tydskland.  Kampens  sørgelige  Udfald  maa  vel  for  en  Deel 
tilskrives  de  uduelige  Anførere,  som  ved  Forsagthed  eller 
Uagtsomhed  undlode  at  angribe  Fjenden,  naar  en  gunstig 
Leilighed  tilbød  sig;  men  Hovedaarsagen  maa  søges  hos  det 
danske  Kigsraad,  der  var  blevet  til  et  Adelsraad,  som  kun 
varetog  Standens  Interesser  og  haardnakket  modsatte  sig  at 
gjøre  de  Opoffrelser,  der  kunde  sikkre  Fædrelandets  Selvstæn- 
dighed og  styrke  det  mod  ydre  Fjenders  Angreb. 

Da  Jylland  under  denne  Krig  med  et  kort  Ophold  havde 
været  besat  af  Fjenden  i  over  halvandet  Aar,  var  Landet  na- 
turligviis  blevet  overordentlig  medtaget,  maaskee  endnu  mere, 
end  da  de  Keiserlige  vare  der.  Saaledes  havde  Fjenden  øde- 
lagt Veile  i  den  Grad,  at  «den  fjerde  Part  af  Byen  laa  øde, 
tilligemed  det,  som  tilforn  i  den  keiserlige  Krig  var  ruineret«, 
mangfoldige  Borgere  vare  aldeles  forarmede,  og  Fjenden  havde 
anrettet  meget  stor  Skade  ved  at  udskjære  en  Sø,  hvor  de 
vilde  søge  Bytte,  idet  Vandet  fra  Søen  havde  overskyllet  og 
ødelagt  de  omkring  Byen  liggende  Enge  og  Humlehaver. 
Efter  at  Torstenson  havde  forladt  Jylland,  var  det  Antal 
Fjender,  som  senere  hjemsøgte  Halvøen,  ikke  betydeligt,  men 
da  de  kun  faa  Steder  mødte  nogen  Modstand,  havde  de  deelt 
sig  i  smaae  Afdelinger,  som  med  stor  Dristighed  gjennem- 
streifede  Landet.  En  saadan  Krigsførelse  gjorde  det  muligt 
for  Bønderne  undertiden   at   frelse   deres  Qvæg  ved  at  føre 

det  hen  til  Egne,  som  endnu  ikke  vare  besatte  af  Fjenderne. 
At  disse  have  mødt  Modstand  af  Befolkningen,  finde  vi  et 
enkelt  Exempel  paa.  I  Andsager  Sogn  havde  Bønderne 
drevet  Qvæget  ud  paa  de  mod  øst  liggende  Heder,  og  da 
Svenskerne  opdagede  dem,  forsvarede  de  sig  saa  godt,  at  alle 
Fjenderne  ble  ve  paa  Pladsen. 

Ved  Udgangen  af  September  havde  Svenskerne  rømmet 
Jylland;  men  efter  dem  kom  Landets  egne  Soldater,  og  nu 
maatte  Borgerne  til  at  underholde  dem  med,  hvad  Krigen 
havde  levnet;  de  fik  vel  heller  ikke  synderlig  Lettelse  i  andre 
offentlige  Byrder.  Nøden  og  Fattigdommen  var  almindelig, 
ikke  blot  i  Jylland,  men  ogsaa  over  hele  Landet,  hvis  Borger- 
og  Bondestand  havde  maattet  bidrage  uforholdsmæssigt  til 
Krigens  Førelse.  Der  havde  derfor  været  god  Grund  til  at 
søge  Freden  bevaret  i  længere  Tid;  alligevel  blev,  som  be- 
kjendt  tolv  Aar  efter  Danmark  atter  indviklet  i  en  Kamp 
med  Sverige,  der  kun  skulde  bringe  nye  Tab  og  Ydmygelser 
og  aabne  Landet  for  en  ny  Skare  Rovere  og  Voldsmænd. 


IIL 

Krigene  med  Sverige  1657  —  60  og  de  Allierede 
i  Jylland*). 

I  Februar  Maaned  1657  samledes  Rigsraadet  i  Odense, 
og  her  blev  det  besluttet,  skjøndt  flere  Stemmer  hævede  sig 
derimod,  at  Danmark  skulde  erklære  Sverige  Krig.  Forbit- 
treisen  over  det  Landetab,  som  den  sidste  Krig  havde  med- 
ført, var  almindelig;  Kongen  var  paa  Grund  af  tidligere  Be- 
givenheder ikke  venligt  stemt  mod  Sverige,  og  ligesom  et 
større  Parti  i  Landet   ønskede   han  Krig   for  om  muligt  at 


*)  R.  Nyerup:  Efterretninger  om  Kong  Frederik  III.  —  Fryxell: 
Berattelser  ur  svenska  Historien.  —  Garde:  Den  dansk-norske 
Sømagts  Historie,  samt  de  tidligere  nævnte  Efterretninger  til  jydske 
Byers  Historie. 

.  32* 


500      Fremmede  Tropper  i  Jylland  i  det  syttende  Aarhundrede. 

tilbagevinde  de  tabte  Provindser.  Omstændighederne  vare 
heller  ikke  ugunstige.  Den  svenske  Konge,  CarlX,  var  ind- 
viklet i  en  Krig  med  Polen,  og  efter  at  Lykken  længe  havde 
fulgt  hans  Vaaben,  var  det  nu  begyndt  at  gaae  tilbage  for 
ham.  Danmark  havde  sluttet  en  Alliance  med  Holland,  og  i 
Tilfælde  af  en  Krig  med  Sverige  var  der  lovet  Hjælp  fra 
Polen,  Brandenburg  og  Keiseren.  I  Juni  Maaned  afsendte 
den  danske  Regjering  sin  Krigserklæring,  og  Fjendtlighederne 
begyndte. 

For  at  sikkre  sig  mod  Hertugen  af  Gottorp,  den  svenske 
Konges  Svigerfader,  bleve  Fæstningerne  i  Holsteen  besatte; 
en  dansk  Hær  gik  ind  i  Bremen,  og  Kong  Frederik  sei- 
lede  selv  med  en  Flaade  til  Østersøen  for  at  møde  Carl  Gu- 
stav, der  efter  Sigende  ad  denne  Vei  vilde  vende  tilbage  til 
Sverige ;  men  der  kom  snart  Underretning  om,  at  den  svenske 
Konge  uden  Modstand  af  Danmarks  Allierede  havde  fort  sine 
Tropper  gjennem  Pommern  og  Mecklenburg  og  stod  ved  Lan- 
dets Grændser.  De  Svenske  erobrede  snart  Bremen,  og  un- 
der stadige  Tab  trak  den  fra  forrige  Krig  bekj endte  Anders 
Bilde  sig  tilbage  gjennem  Holsteen,  først  til  Itzeho  som  gik 
op  i  Luer,  og  derfra  til  Gliickstad,  hvor  han  fik  Skibe,  der 
førte  Tropperne  til  Fæstningen  Frederiksodde  (Fredericia). 
Den  krigsvante  svenske  Hær  havde  saaledes  næsten  ingen 
Modstand  mødt,  og  det  varede  ikke  længe,  før  hele  den  jyd- 
ske  Halvø  var  i  Fjendens  Magt,  medens  Resterne  af  den 
danske  Hær  blev  indesluttet  af  Vrangel  i  Frederiksodde. 
Nørrejylland  blev  besat  af  Oberst  Bottiger,  som  adspredte  en 
Afdeling  danske  Soldater  og  et  Par  Tusinde  bevæbnede  Bøn- 
der; disse  Sidste  sendte  man  hjem  med  de  Ord,  «at  de 
hellere  skulde  blive  ved  Ploven  end  gribe  til  Vaaben,  det 
var  dem  baade  ærefuldere  og  bedre".  Corfitz  Ulfeld,  der 
fulgte  med  Fjenden  ind  i  Landet,  opfordrede  i  en  Skrivelse 
Jyllands  Adel  til  at  falde  fra  Frederik  Hl;  men  Ingen  hørte 
Forræderens  Ord. 

Efter  at  Vraiigel  i  to  Maaneder  havde  ligget  for  Frede- 
riksodde, som  stadig  havde  Forbindelsen  aaben  mod  Søen, 
besluttede  han  at  storme  Fæstningen,  skjøndt  hans  Hær  kun 
var  halvt  saa  stærk  som  Besætningen.  Den  kjække  Erik 
Dahlberg  tilligemed  en  anden  Officeer  snege  sig  over  Grave 
og  Volde  ind  i  Fæstningen  og  fik  dens  Lokaliteter  undersøgte. 
Den  24de  October  foregik  Stormen,  der  kom  aldeles  uventet 
for  de  Danske.  Fjenden  mødte  ingen  videre  Modstand  af 
den  uordnede  og  forvirrede  Besætning,  hvoraf  en  Deel  sprang 
over  Voldene  og  flygtede  bort,  medens  tre  Tusinde  Mand 
under  Anders  Bilde,  der  selv  blev  haardt  saaret,  overgave  sig 
til  Svenskerne.  Et  meget  stort  Bytte  faldt  i  Fjendens  Hæn- 
der, og  Kampen  havde  kun  kostet  faa  Offre.  For  Danmark 
var  Indtagelsen  af  Frederiksodde  et  meget  stort  Tab.  Halv- 
øens eneste  Værn  var  faldet  og  Fjendens  Overgang  til  Fyen 
derved  betydehg  lettet.  Vel  havde  Admiral  Bjelke  i  en  Kamp 
under  Falsterbo  den  13de  og  14de  September  tilredt  den 
svenske  Flaade  under  Bjelkestjerna  saaledes,  at  Carl  Gustav 
ikke  fra  den  Kant  kunde  vente  nogen  Understøttelse;  men 
Hjælpen  kom  i  Skikkelse  af  en  ualmindelig  streng  Vinter, 
der  slog  en  lisbro  over  Belter  og  Sunde,  som  den  dristige 
Konge  ikke  lod  ubenyttet.  Vi  følge  ikke  Svenskerne  paa 
deres  i  Historien  maaskee  enestaaende  Foretagende,  men 
vende  tilbage  til  en  Betragtning  af  Fjendens  Ophold  i 
Jylland. 

Ribe  blev  uden  Modstand  besat  af  Fjenden  i  August,  og 
med  et  ganske  kort  Ophold  havde  Byen  Indqvarteringer  først 
af  Svenskerne  og  senere  af  de  Allierede,  lige  indtil  Fjendt- 
lighederne ophørte.  1  September  ankom  Oberstlieutenant 
Liibecker  og  Krigscommissair  Gutheim  til  Byen,  der  strax  fik 
en  Brandskat  af  tre  Tusinde  Rigsdaler  at  udrede,  og  senere 
kom  yderligere  Pengepaalæg,  der  opkrævedes  hver  Maaned. 
Toldindtægterne  tog  Fjenden  ogsaa.  Krigens  Byrder  faldt 
meest  paa  Borgerstanden,  thi  Geistligheden  synes  at  have 
været  fritagen  baade  for  Indqvartering  og  Brandskat;  Biskoppen 

i  Kibefik  et  af  Kongen  underskrevet  Sauvegarde-Brev  for  hele 
Stiftets  Geistlighed.  Ligesom  under  Krigen  med  de  Keiser- 
lige søgte  Svenskerne  at  faae  Borgere  og  Bønder  til  at  fort- 
sætte deres  daglige  Dont;  men  Mange  flygtede  naturligviis 
fra  Huus  og  Hjem.  Hensigten  med  denne  Foranstaltning 
var  selvfølgelig  kun  at  sætte  Befolkningen  istand  til  at  udrede 
de  svære  Paalæg,  som  bleve  gjorte.  Man  kan  danne  sig  et 
Begreb  om  disses  Størrelse  af  et  Regnskab,  som  en  af  Byens 
Borgere,  Lambert  Baggesen,  har  holdt  over  sine  Udgifter. 
Han  havde  Ltibecker  og  Gutheim  med  Tjenerskab  o.  s.  v.  i 
Indqvartering.  Ved  Krigens  Slutning  udgjorde  hans  Regning 
over  to  Tusinde  Rigsdaler,  og  af  dem  har  han  næppe  faaet 
mange  betalt. 

Viborg  holdtes  en  lang  Tid  besat  af  Oberst  Bottiger, 
som  under  sit  Ophold  her  udstedte  et  eiendommeligt  Beskyt- 
telsesbrev,  der  forbød  « under  hans  Fraværelse  at  brandskatte, 
plyndre  eller  udpresse  Penge  uden  hans  svenske  Majestæts 
udtrykkelige  Befaling,  eftersom  Viborg  var  anviist  ham  og 
hans  Regiment  til  Nytte,  Underhold  og  Qvarteer«.  Fjenden 
var  ogsaa  i  Randers  og  Aarhuus;  i  den  sidste  By  opholdt 
Grev  Konigsmark  sig;  han  gav  Stiftets  geistlige  Gods  en 
Sauvegarde.  1659  blev  Byen  beskudt  og  brandskattet  af  en 
svensk  Eskadre.  Veile  fik  ogsaa  sin  rigelige  Deel  af  Krigens 
Ulykker  og  led  haardt  under  Contributioner,  Pengeudpres- 
ninger og  Leverancer  af  Fødemidler;  navnlig  var  General- 
admiral Vrangel  Borgerne  en  dyr  Gjæst.  En  Deel  af  Bor- 
gerne i  Veile  havde  før  Fjendens  Ankomst  bragt  deres  kost- 
bare Sager  over  til  Fyen.  Da  Svenskerne  gik  over  til  denne 
-O,  sendte  Byen  derfor  et  Bønskrift  til  Vrangel  om  at  skaane 
de  fyenske  Stæder;  men  Hensigten  er  næppe  bleven  opnaaet. 

Imidlertid  var  Carl  Gustav  lykkeligt  kommet  over  Isen 
og  landet  paa  Sjælland,  hvor  der  herskede  den  største  For- 
færdelse og  Forvirring.  Kong  Frederik  vilde  vel  endnu  vove 
det  Yderste  i  Haab  om,  at  hans  Allierede  imidlertid  vilde 
komme  til  Hjælp,  men  den  største  Deel  af  Rigsraadet  kj endte 

ingen  anden  Udvei  end  Fred,  og  denne  blev  da  sluttet  i 
Roeskilde  i  Februar  1658  med  store  Tab  og  Ydmygelser  for 
Danmark.  Det  havde  ikke  kostet  Carl  Gustav  Meget  at  op- 
naae  de  gunstige  Resultater,  Roeskildefreden  sikkrede  ham, 
og  man  kan  derfor  ikke  undres  over,  at  den  dristige  Erobrer 
omgikkes  med  større  Planer,  som  han  dog  snildt  vidste  at 
skjule  baade  for  Danmark  og  de  europæiske  Magter.  Dan- 
mark skulde  fuldstændig  erobres  og  gjores  til  en  Provinds  af 
Sverige,  men  Tiden  maatte  trækkes  ud,  indtil  Alt  var  beredt. 
Det  gik  derfor  meget  langsomt  med  Opfyldelsen  af  Freden, 
de  svenske  Afsendinge  vidste  bestandig  at  komme  med  nye 
Paaskud  og  Fordringer,  der  engang  bragte  de  danske  Com- 
missairer  til  at  sige:  «Det  kan  Danmark  ikke  præstere,  om 
I  saa  ville  flaae  os".  De  svenske  Tropper  bleve  for  største 
Delen  i  Landet;  dog  ere  maaskee  enkelte  Afdelinger  dragne 
bort  fra  Jylland,  men  i  saa  Fald  har  Befolkningen  kun  kunnet 
glæde  sig  en  kort  Tid. 

Med  en  Hær  paa  sex  Tusinde  Mand  forlod  Carl  X  i 
August  Maaned  Kiel  for  at  erobre  Danmark.  Den  svenske 
Konge  meente  i  sit  Overmod,  at  en  slig  Hær  var  tilstræk- 
kelig til  at  udføre  hans  Foretagende,  og  under  almindelige 
Omstændigheder  vilde  vel  ogsaa  denne  Magt  have  knust  de 
ringe  Kræfter,  som  det  uforberedte  og  udmattede  Land  kunde 
stille  mod  Fjenden;  men  da  Carl  Gustav  var  landet  paa 
Sjælland  og  rykkede  for  Kjøbenhavn,  fik  han  at  vide,  at  et 
Folk,  der  kæmper  for  Fædreland  og  Frihed,  er  en  frygtelig 
Modstander,  og  at  det  ikke  var  de  Danske  ligegyldigt,  om 
deres  Konge  hed  Carl  eller  Frederik.  En  ny  Aand  var  vaag- 
net,  de  af  Adelsvælden  nedkuede  Stænder  reiste  sig  i  Bevidst- 
heden om  deres  Kraft  og  Betydning,  og  foran  Kjøbenhavn 
« fandt  Gustavs  Haab  og  Helte  deres  Gravsted«. 

Den  fra  svensk  Side  saa  uretfærdigt  begyndte  Krig  fandt 
Misbilligelse  overalt  i  Europa.  De  med  Danmark  forbundne 
Magter  kom  nu  i  Virksomhed  for  at  bringe  Hjælp,  vel  nær- 
mest fordi  det  ikke  stemmede  med  deres  Politik,  at  Sverige 

fik  uindskrænket  Herredøname  i  Norden.  Hollænderne,  som 
vare  meest  interesserede  i  Sagen,  sendte  Jacob  van  Wassenaer 
Opdam  med  en  betydelig  Flaade  op  til  Kjøbenhavns  Undsæt- 
ning. Han  forjog  Vrangel,  som  vilde  hindre  Flaaden  i  at 
gaae  igjennem  Sundet;  men  Hollands  Egennyttighed  viste 
sig  strax,  idet  Opdam  ikke  vilde  gaae  ind  paa  sammen  med 
de  Danske  at  tilintetgjøre  den  svenske  Flaade,  hvilket  næppe 
vilde  have  været  vanskeligt.  Samtidig  hermed  kom  der  og- 
saa  Hjælp  fra  en  anden  Kant,  idet  en  Hær  paa  tredive  Tu- 
sinde Mand,  sammensat  af  keiserlige,  polske  og  brandenburg- 
ske Tropper,  rykkede  op  igjennem  Hertugdømmerne  og  Jyl- 
land for  at  forjage  Svenskerne;  men  hvor  slet  Landet  i  mange 
Henseender  var  tjent  med  disse  Hjælpetropper,  skulle  vi  i 
det  Fjølgende  fremsætte  nogle  Exempler  paa. 

De  Allieredes  Overfeltherre  var  Churfyrst  Friederich  Wil- 
helm af  Brandenburg.  Han  havde  i  fem  Uger  sit  Hoved- 
qvarteer  i  Eibe.  Denne  By  havde  Svenskerne,  da  de  trak 
sig  tilbage  for  de  fremrykkende  Allierede,  taget  Afsked  med 
ved  at  inddrive  en  Brandskat  paa  tusinde  Eigsdaler  og  bort- 
føre en  Deel  Varer.  Nu  kom  Brandenburgerne  og  Polakkerne 
og  foer  frem  paa  samme  Maade,  ja  maaskee  endnu  værre 
end  Fjenden.  Penge  og  Levnetsmidler  til  Troppernes  Un- 
derhold krævedes  efter  en  storartet  Maalestok,  baade  til  de 
Afdelinger,  der  laae  i  Byen ,  og  til  dem ,  der  droge  frem  og 
tilbage;  desuden  maatte  hver  By  og  ethvert  District  under- 
holde et  større  eller  mindre  Corps.  Saaledes  vare  Byrderne 
uhyre  store,  og  naar  Fordringerne  ikke  kunde  opfyldes,  var 
Befolkningen  udsat  for  Mishandlinger  og  Voldsomheder.  Navn- 
lig vare  Polakkerne  berygtede.  I  Ribe  foer  de  saaledes 
frem,  at  der  maatte  en  dansk  Commissair  til  Byen  for  at 
faae  dem  bort.  I  Viborg  var  Churfyrst  Fr.  Wilhelm;  hans 
Overhofmarskalk  blev  begravet  i  Domkirken.  I  Byen  op- 
holdt ogsaa  den  keiserlige  Feltherre  Montecuculli  sig,  og 
efter  Churfyrstens  Bortreise  havde  Hertugen  af  Weimar  Qvar- 
teer  i  Viborg.    De  Udgifter,  Byen  under  Krigen  var  kommet 

i,  maatte  den  ved  Laan  og  Salg  af  en  Deel  af  sine  Eien- 
domme  hjælpe  sig  ud  af.  Om  Polakkernes  Fremfærd  overfor 
Landbefolkningen  er  der  levnet  os  flere  Sagn;  derimod  er  der 
en  paafaldende  Mangel  paa  Efterretninger  om,  hvorledes  de 
opførte  sig  i  Byerne. 

En  Bonde  i  Daugaard  havde  Fjenden  efterhaanden  fra- 
røvet alle  hans  Creaturer,  saa  at  han  tilsidst  kun  eiede  en 
Qvie.  En  Dag,  da  han  var  ude  i  Marken  med  den,  fik  en 
Polak  øie  paa  ham  og  red  hen  for  at  tage  Qvien  fra  ham. 
Forbittret  herover  slog  Bonden  Soldaten  ihjel;  men  han  blev  strax 
efter  skudt  ned  af  nogle  tililende  Polakker.  Et  andet  Exempel  paa, 
at  Bønderne  satte  sig  til  Modværge,  er  bevaret  i  et  Sagn  om  en 
rig  Bonde,  hos  hvem  en  svensk  Officeer  indfandt  sig  for  at 
røve  hans  Penge.  Tvunget  ved  Trusler  førte  Manden  ham 
ud  til  Faarefolden,  og  med  de  Ord:  «I  Danmark  pleie  Frem- 
mede altid  at  gaae  først  ind»,  fik  han  Officeren  til  at  gaae 
ind  ad  den  smalle  Dør  og  skjod  ham  ihjel.  Fra  Tirsbæk 
haves  følgende  Sagn.  Engang  kom  en  Flok  polske  Eyttere 
til  en  derboende  fattig  Fisker,  som  de  bød  at  vande  deres 
Heste.  Han  adlød;  men  imidlertid  hængte  Soldaterne  hans 
Kone  op  i  Skorstenen  og  røgede  hende  ihjel.  Da  den  ulyk- 
kelige Mand  hørte  hendes  Skrig,  kastede  han  sig  af  Fortviv- 
lelse ned  af  Hesten  og  druknede.  Præsten  i  Aale  og  Tørring, 
Hr.  Rasniussen,  havde  skjult  sine  værdifulde  Eiendele  i  en 
Bagerovn.  Dette  fik  Polakkerne  at  vide  og  beredte  sig  til 
at  gjæste  Præstegaarden ;  men  imidlertid  havde  nogle  Mænd 
hørt  Soldaternes  Forehavende  og  underrettet  Præsten  derom, 
saa  at  denne  kunde  flytte  sine  Penge  og  nedgrave  dem  i 
Haven.  Polakkerne  fandt  derfor  Intet;  men  de  glemte  ikke 
Præsten,  og  en  Søndag,  da  han  kjørte  til  Kirke,  greb  de  ham 
og  dræbte  ham  paa  en  barbarisk  Maade  ved  at  skrue  Hjerne- 
skallen fra  hans  Hoved.  En  stakkels  Bondepige  blev  forfulgt 
af  en  Polak  og  tyede  i  sin  Nød  tilsidst  op  i  et  Kirketaarn; 
da  Forfølgeren  ogsaa  kom  efter  hende  her,  foretrak  hun  at 
døe   frem  for  at  give  sig  i  hans  Vold  og  styrtede  sig  ned 

fra  Taarnet;  men  efter  Fortællingen  tog  hun  ingen  Skade 
og  slap  ogsaa  bort  fra  Polakken.  Under  saadanne  Rædsler 
tyede  Mangfoldige  af  Landbefolkningen  ind  til  Byerne;  ofte 
vare  de  ogsaa  nødte  dertil  for  at  fa  ae  Tag  over  Hovedet,  da 
Svenskerne  eller  de  Allierede,  thi  det  kommer  ud  paa  Eet, 
efter  at  have  plyndret  Gaarde  og  Huse  stak  Ild  paa  dem. 
Nogle  søgte  ogsaa  Skjul  i  Skove  og  Jordhuler  eller  paa 
Hederne.  Mindre  Afdelinger  af  Polakker  bleve  undertiden 
overfaldne  og  dræbte  af  de  forbittrede  Bønder;  saaledes  skal 
en  Huulvei  mellem  Tirsbæk  og  Veile  endnu  efter  en  saadan 
Begivenhed  hedde  «Polakkerhulen».  Et  Minde  om  disse 
Gjæster  have  vi  endnu  i  Ordet :  Krabater,  der  er  en  Fordreielse 
af  Kroater. 

De  Allierde  vare  komne  ind  i  Jylland  for  at  befrie  Lan- 
det fra  Svenskerne,  men  deres  Krigsforetagender  stod  ikke  i 
noget  Forhold  til  deres  forfærdelige  ødelæggelser.  Kolding- 
huus  var  blevet  besat  af  Svenskerne;  men  den  25de  Decem- 
ber 1658  toge  Polakkerne  Slottet  med  Storm.  Om  denne  Be- 
givenhed have  vi  en  Beretning  af  en  polsk  Adelsmand :  Johan 
Chrysostomus  Passek*),  som  selv  deeltog  i  Kampen  og  an- 
førte Fodfolket.  Angrebet  blev  ledet  af  Woiwoden  Czarnicz- 
ski,  og  den  hele  polske  Styrke  var  kun  noget  over  et  Regi- 
ment Fodfolk  og  fire  Eskadroner  Ryttere;  Artilleri  var  der 
ikke.  Passek  giver  en  meget  detailleret  Beskrivelse  af  det 
Hele.  Førend  Kampen  begyndte,  holdt  Præsten  Pietarski  en 
Tale  til  ham  og  hans  Folk,  som  maa  have  gjort  meget  Ind- 
tryk, da  Passek  gj  engiver  den  ordret.  De  andre  Soldater 
vare  ikke  saa  heldige,  thi  deres  Præst,  Dombro wski,  havde 
den  Vane  at  bryde  ud  i  Graad  ved  Begyndelsen  af  hver  Præ- 
diken, saa  at  han  ikke  naaede  tilende  med  den,  men  altid 
blev  til  Latter.  Da  Svenskerne  ikke  vilde  overgive  sig,  skred 
man  til  Storm,  Passek  og  en  anden  polsk  Adelsmand  samt 


*)  Denckwiirdigkeiten    des    J.  C.  von  Passek,    oversat    fra    Polsk    af 
Dr.  Stengel. 

deres  Soldater,  under  Afsyngelsen  af  Psalmen:  « Lover  Ærens 
Konge«,  og  som  det  hedder:  «Gud  var  saa  naadig,  at  ikke 
en  Sjæl  faldt  af  de  Afdelinger,  som  havde  sunget  Psalmen, 
medens  hver  tiende  Mand  manglede  af  dem,  som  ikke  havde 
gjort  det»).  De  stormende  Soldater  beskyttede  sig  mod  Kug- 
lerne ved  Halmknipper;  men  En  og  Anden  af  dem  begyndte 
dog  at  skrige:  Huh!  Huh!,  hvorfor  Passek  befalede  dem  at 
raabe:  Jesu  Maria!  fordi  han  meente,  at  Jesus  bedre  kunde 
hjælpe  end  dette  Huh.  Igjennem  et  Vindue  banede  Folkene 
sig  Vei  ind  i  Slottet  og  stillede  sig  i  Orden  paa  Slotspladsen 
for  at  tage  mod  Fjenden.  Der  opstod  en  Kamp,  i  hvilken 
de  fleste  Svenskere  bleve  huggede  ned,  og  Seierherrene  gave 
sig  nu  til  at  plyndre.  I  en  Hvælving  laa  endeel  Krudt, 
som  Soldaterne  begyndte  at  bære  bort;  da  kom  en  Dragon 
derhen  med  en  brændende  Lunte,  en  Gnist  faldt  fra  den,  og 
med  et  frygteligt  Brag  revnede  Murene,  og  den  voldsomme 
Explosion  kastede  Stene,  Billedstøtter  og  Mennesker  hoit  op 
i  Luften;  om  de  Sidste  yttrer  Passek,  at  dem  fik  man  forst 
at  see  igjen,  da  de  som  Frøer  styrtede  ned  i  Søen.  Det 
prægtige  store  Taarn,  som  smykkede  Slottet,  sprængtes,  og 
herved  omkom  Commandanten,  der  tilligemed  nogle  Andre 
vare  flygtede  derop.     Ogsaa  enkelte  Polakker  mistede  Livet. 

De  Allierede  erobrede  ogsaa  øen  Als,  hvor  der  laa  tre 
Rytterregimenter  og  noget  Fodfolk;  men  de  fleste  af  disse 
Tropper  kom  itide  bort  fra  øen,  saa  at  kun  en  mindre  Be- 
sætning og  endeel  Krigsfornødenheder  faldt  i  deres  Hænder. 
De  Svenske  havde  ligeledes  for  største  Delen  forladt  Frede- 
riksodde, da  de  AUierede  efter  at  have  ligget  i  Vinterqvarteer 
omkring  paa  Halvøen  i  Mai  1659  beleirede  og  indtoge  Fæst- 
ningen. Under  Beleiringen  opholdt  Churfyrsten,  den  keiser- 
lige og  polske  General  med  deres  respective  Følger  sig  i  Veile, 
og  den  lille  By  blev  fiaardt  trykket  af  de  fornemme  Gjæster. 
I  October  Maaned  bleve  de  Allierede  paa  danske  og  holland- 
ske Skibe  førte  over  til  Fyen,  og  efter  den  Tid  har  vel  Jyl- 
land for  det  Meeste  været  fri  for  disse  Folk,    der  ved  deres 

Røverier  og  Voldsomheder  vare  blevne  en  sand  Svabe  for 
Halvøen. 

Freden  i  Kjøbenhavn  1660  bragte  ikke  de  Provindser 
tilbage  til  Danmark,  hvorfor  man  havde  begyndt  Krigen,  fordi 
Regjeringen  maatte  give  efter  for  det  Tryk,  flere  europæiske 
Magters  samlede  Optræden  udøvede  paa  den.  Det  var  der- 
for kun  et  ringe  Vederlag,  Danmark  fik  for  alle  sine  Opof- 
frelser  og  heltemodige  Kampe  derved,  at  Throndhjem  og  Born- 
holm gaves  tilbage;  de  skaanske  Provindser  vare  for  bestandig 
tabte.  I  hvilken  Grad  Landet  var  blevet  ødelagt  under  den 
treaarige  Krig,  gjør  man  sig  næppe  noget  Begreb  om,  tilmed 
da  ingen  Deel  af  Danmark  havde  været  forskaanet  for  Fjender. 
Meest  havde  dog  Jylland  lidt,  da  det  havde  maattet  underholde 
saa  mange  Hære.  I  Byerne  vare  mangfoldige  Huse  opbrændte 
eller  nedrevne ,  Indbyggerne  havde  taget  Flugten  eller  vare 
yderlig  forarmede  af  de  idelige  Udpresninger,  al  Handel  og 
Vandel  var  gaaet  istaa,  og  i  Veile  f.  Ex.,  hvor  efter  Krigen 
kun  niogtyve  Gaarde  og  Huse  bleve  beboede,  maatte  Borgerne 
hente  de  nødvendigste  Fødemidler  over  ti  Mile  borte.  Mange 
Næringsdrivende  flyttede  ogsaa  bort  fra  de  ødelagte  Byer  og 
ud  paa  Landet.  Her  var  Tilstanden  imidlertid  ikke  bedre, 
ja  vel  endog  værre ;  hele  Landsbyer  og  undertiden  Sogne  vare 
totalt  nedbrændte  og  ødelagte,  mangfoldige  Præstegaarde  havde 
Fjenden  ladet  gaae  op  i  Luer,  Markerne  laae  udyrkede,  og 
næsten  alle  Creaturer  vare  borte.  De  forarmede  Bønder 
kunde  mange  Steder  ikke  overtage  de  tiloversblevne  Gaarde, 
saa  at  disse  maatte  staae  øde  og  forladte.  Treide  By  blev 
fuldstændig  afbrændt  af  Svenskerne,  fordi  Bønderne  havde 
skudt  nogle  af  deres  Skildvagter,  og  efter  Krigen  var  der  i 
Byen  kun  en  eneste  Mand,  som  for  sine  sidste  Penge  kunde 
kjøbe  en  Qvie.  Heller  ikke  Kirkerne  skaanedes;  saaledes 
blev  Veilby  Kirke  næsten  ødelagt,  idet  Fjenden  brændte  Stolene 
og  tog  Tagblyet  af  for  at  støbe  det  til  Kugler  og  Lignende. 

Den  store  Elendighed  blev  endnu  forøget  ved  en  Pest, 
som  udbrød  1659  og  bortrev  Tusinder  af  Mennesker,  ikke  blot 

af  Landets  egne  B;øm,  men  ogsaa  af  de  fremmede  Tropper. 
Herved  aftog  Folkemængden  mange  Steder  i  en  betydelig 
Grad,  saa  at  flere  Sogne  stode  næsten  øde,  og  denne  Om- 
stændighed bidrog  ogsaa  Sit  til  at  standse  Landets  Opkomst 
og  forlænge  den  Aarrække,  der  maatte  medgaae,  inden  Spo- 
rene kunde  forsvinde  af  de  forfærdelige  Krige,  som  med  saa 
korte  Mellemrum  havde  hjemsøgt  Danmarks  skjanneste  og 
frugtbareste  Egne. 

Viggo  Petersen. 


Henrik  VIII  og  Kirkeforandringen  i  England 
(Høikirkens  Oprettelse). 


Jlenrik  VIII  af  England  (1509— 47)  regjerede  trods  alle  sine 
Undersaatters  Privilegier  og  tiltrods  for  Parlamentet  mere 
despotisk  og  enevældig  end  nogen  anden  Fyrste  paa  den  Tid, 
maaskee  dog  med  Undtagelse  af  hans  berygtede  eller  berømte  — 
hvad  man  nu  vil  —  Samtidige,  den  tyrkiske  Sultan  Soliman 
(Suleiman)  II,  og  han  afgiver  saaledes  et  af  de  eclatanteste 
Exempler  i  Historien  paa,  hvorlidt  frie  Forfatninger,  Stands- 
privilegier  o.  Lgn.  —  og  England  var  jo  som  bekjendt  siden 
Johan  uden  Lands  Frihedsbrev  af  1215  (magna  charta)  rigt 
begavet  i  saa  Henseende  —  i  Virkeligheden  have  at  betyde 
ligeover  for  en  energisk  og  hensynsløs  Monark. 

Vi  skulle  her  med  Forbigaaelse  af  hans  tvetydige  For- 
hold til  de  gjentagne  Stridigheder  mellem  Kong  Frants  1  af 
Frankrig  og  Keiser  Carl  V  samt  af  Henriks  fleste  øvrige 
udenrigske  Anhggender  særlig  kun  dvæle  ved  de  indenrigske 
Forhold,  som  især  have  gjort  hans  Regjering  saa  mindeværdig. 
Først  og  fremmest  maae  vi  da,  idet  vi  i  det  Væsentlige 
følge  Schlossers  Fremstilling,  omtale  en  Mand,  af  hvem 
Henrik  en  Tidlang  (hge  fra  1514)  ubetinget  lod  sig  lede, 
indtil  hans  ønske  om  at  blive  skilt  fra  sin  første  Gemalinde, 
hidførte  en  Tvist  og  et  Brud  mellem  dem.  Denne  Mand  var 
hans  Capellan  Wolsey,  hvem  han  forskaffede  Cardinalshatten, 
og  som  lidt  efter  lidt  fik  de  største  og  rigeste  Embeder  og 

Værdigheder  forenede  i  sin  Person.  Wolsey  var  tilsidst  ikke 
blot  Rigets  Kantsier  og  Erkebiskop  af  York,  men  han  for- 
enede ogsaa  det  rige  Bispedømme  Winchester  og  utallige 
andre  geistlige  Præbender  med  Værdigheden  som  pavelig  Le- 
gat, og  Paverne  overdroge  ham,  fordi  de  trængte  til  Henrik, 
beviisligt  næsten  al  den  Magt,  de  selv  havde  for  Englands 
Vedkommende.  Desuden  gav  den  franske  Konge,  Frants  I, 
ham  til  Erstatning  for  Bispedømmet  Tournay  en  aarlig  Liv- 
rente paa  12,000  Livres,  og  Keiser  Carl  V  og  Pave  Leo  X 
betalte  ham  aarlig  5,500  Ducater  for  Bispedømmerne  Toledo 
og  Valencia.  Wolseys  Overmod  var  ubegrændset  og  stod 
ganske  i  Samklang  med  den  slappe  Moral,  der  tillod  ham  at 
benytte  Stridighederne  mellem  Keiser  Carl  V  og  Kong  Frants  I 
samt  Pavernes  vaklende  Holdning  dertil  til  at  hæve  sig  selv, 
uanseet,  at  England  derved  kom  til  at  føre  en  tvetydig  og 
uværdig  Politik.  To  Gange  stræbte  Wolsey  endog  efter  Pave- 
dømmet, hgesom  Henrik  VIII  een  Gang  efter  Keiserdømmet, 
men  Begge  bleve  skuffede  i  denne  deres  ærgjerrige  Stræben. 
Englændernes  Love  og  Rettigheder  turde  saavel  Kongen 
som  Wolsey  ustraffet  haane  ved  enhver  Leilighed.  Wolsey 
oprettede  t.  Ex.  en  geistlig  Domstol,  som  under  Paaskud  af 
en  religieus-moralsk  Opsigt  øvede  alle  optænkelige  Voldsom- 
heder, ligesom  Kongen  selv  satte  sin  Stolthed  i  at  være  en 
Helt  i  dogmatisk-scholastiske  Kampe  og  med  forfærdelig  Gru- 
somhed forfulgte  Enhver,  der  vovede  at  bestride  nogen  Sæt- 
ning af  hans  Skole  -  Theologi.  Wolsey  kaldte  sin  Domstol, 
som  paa  ingen  Maade  hjemledes  i  den  engelske  Forfatning, 
•Legatens  Tribunal«.  Han  gjorde  en  vis  John  Allen  til  dets 
Præsident,  og  denne,  som  vidste  at  bringe  alle  Stridspunkter 
for  sit  Tribunal,  tillod  sig  under  Paaberaabelse  af  den  pave- 
lige Fuldmagt  de  skrækkeligste  Undertrykkelser  og  Vilkaar- 
ligheder.  I  Folket  og  i  Parlamentet  reiste  der  sig  ingen 
Stemmer  derimod,  og  ogsaa  Dommerne  taug,  skjøndt  de  dog 
med  Rette  havde  kunnet  beraabe  sig  paa  den  henimod  Slut- 
ningen af  det  14de  Aarhundrede  under  Richard  II  vedtagne 

Lov  Praemunire,  som  var  rettet  mod  og  forbød  Pavens  Ind- 
blanding i  den  verdslige  Rettergang. 

Hiin  Domstol  var  paa  samme  Maade  for  Wolsey  et 
Middel  til  at  øve  Udpresninger  og  forfølge  sine  Fjender,  som 
Henrik  VIII  selv  til  sine  Domfældelser  pleiede  at  benytte  sig 
af  det  af  hans  Hoffolk  og  Creatm*er  bestaaende  « Stjernekam- 
mer»,  som  Henrik  VII  havde  oprettet.  Til  de  Mænd,  som 
Kongen  selv  lod  dræbe  ved  et  Justitsmord,  hørte  navnlig  en 
af  hans  nærmeste  Slægtninge,  Hertugen  af  Buckingham,  hvis 
Forbrydelse  alene  bestod  i,  at  han  havde  spurgt  en  «Seer» 
om  Kongens  Endeligt.  Ifølge  de  engelske  Love  havde  Her- 
tugen kun  kunnet  dømmes  af  Overhuset;  men  Wolsey  ud- 
søgte 17  Peerer,  som  skulde  danne  en  retslig  Com mission, 
og  Hertugen  af  Norfolk  skammede  sig  ikke  ved  at  føre  For- 
sædet i  denne.  Buckingham  blev  af  denne  Commission  dømt 
til  Døden,  og  da  han  med  berettiget  Stolthed  ikke  vilde  bede 
Kongen  om  Naade,  blev  han  henrettet  i  Mai  1521. 

Selv  Vanskeligheden  ved  at  hæve  Penge  uden  at  hen- 
vende sig  til  Parlamentet  vidste  Wolsey  at  overvinde,  og  han 
blev  derfor  Aar  for  Aar  mere  uundværlig  for  den  ødsle  Konge. 
Wolsey  lod  saaledes  engang  optegne  den  Formue,  enhver 
Englænder  over  16  Aar  var  i  Besiddelse  af,  og  benyttede  sig 
da  af  disse  Lister  til  at  skaffe  Kongen  et  Laan  paa  Vio  af 
den  verdslige  og  ^A  af  den  geistlige  Indtægt.  Kun  Londons 
Kjøbmænd  fik  ved  denne  Leilighed  Tilladelse  til  at  affinde 
sig  med  en  rund  Sum ,  der  rigtignok  ogsaa  var  meget 
betydelig.  Strax  i  det  følgende  Aar  nødte  Wolsey  ikke  blot 
Geistligheden  til  at  yde  Kongen  Halvdelen  af  dens  aarlige 
Indtægt  som  en  i  5  Aar  betalbar  Afgift,  men  han  forlangte 
ogsaa  af  Parlamentet  en  i  Løbet  af  4  Aar  betalbar  Femte- 
deel  af  alle  Læggodser.  Det  Sidste  fandt  i  Begyndelsen  Mod- 
stand, og  kun  Halvdelen  af  den  forlangte  Sum  blev  bevilget; 
men  Wolsey  begav  sig  derpaa  selv  til  Parlamentet,  og  dette 
blev,  skjøndt  det  vægrede  sig  ved  at  discutere  og  afstemme 
i  hans  Nærværelse,  saa  skræmmet  ved  Cardinalens  Skridt,  at 

det  ikke  alene  forhøiede  den  tidligere  bevilgede  Sum,  men 
heller  ikke  modsatte  sig,  at  Wolsey  lod  det,  som  skulde  have 
været  udredet  i  Løbet  af  4  Aar,  opkræve  i  et  eneste  Aar.  I 
Aaret  1525  vilde  Kongeu  og  Wolsey  gaae  endnu  et  Skridt 
videre  og  lade  hæve  en  betydelig  Skat  under  Navn  af  en 
« frivillig  Gave»  (benevolence),  dette  Navn,  som  under  den 
gjerrige  Henrik  VII  var  bleven  saa  forhadt.  Nu  kom  imid- 
lertid hele  Riget  i  stor  Bevægelse,  der  gik  saa  vidt,  at  det 
ikke  var  langt  fra,  at  Wolsey  allerede  dengang  var  bleven 
styrtet  som  et  Offer  for  sin  Konges  Havesyge  og  -Ødselhed. 
Imidlertid  drev  Stormen  over,  og  han  faldt  først  senere  som 
et  Offer  for  Kongens  Vellyst. 

Vi  have  dvælet  ved  disse  Forhold,  fordi  Oprindelsen  til  den 
saakaldte  Høikirke  i  England  staaer  i  ganske  nøie  Sammenhæng 
saavel  med  Cardinal  Wolsey  og  hans  Fald  som  med  de  nævnte 
onde  Lidenskaber  hos  Henrik.  Denne  fra  Henrik  VIII  hid- 
rørende og  senere  under  Dronning  Elisabeth  efter  Calvins  Theori 
forbedrede  Kirke  har  som  bekjendt  en  halv  geistlig,  halv  verdslig 
Clerus  og  en  halv  protestantisk,  halv  katholsk  Gudstjeneste,  som 
paa  den  ene  Side  er  nær  beslægtet  med  Pietisternes  mecha- 
niske  Fromladenhed,  paa  den  anden  med  den  romerske  Kirkes 
hierarkiske  Grundsætninger.  Det  var  i  Virkeligheden  kun  en 
Kirkeforandring  —  ikke  en  Kirkeforbedring  — ,  Henrik  VIII 
indførte,  og  den  udsprang  næsten  udelukkende  af  hans  ønske  om 
paa  en  tilsyneladende  retmæssig  Maade  og  efter  den  romerske 
Kirkes  Love  at  blive  skilt  fra  sin  første  Gemalinde. 

Henrik  havde  i  18  Aar  været  gift  med  sin  Broder  Ar- 
thurs Enke,  Catharina,  Ferdinand  den  Katholskes  Datter  og 
Søster  til  Carl  V's  Moder,  Johanne,  og  havde  avlet  5  Børn 
med  hende,  hvoraf  en  Datter,  Maria,  overlevede  ham  og 
senere  som  bekjendt  efter  mange  Eventyr  naaede  op  paa 
den  engelske  Throne.  I  al  denne  Tid  havde  Henrik  ladet 
sig  nøie  med  Galanterier,  indtil  han  pludselig  fattede  en 
lidenskabelig  Tilbøielighed  til  den  temmelig  letfærdige  Anna 
Boleyn.     Denne  Dame  havde,  som  et  Barn  paa  7  Aar,  led- 

saget  Henriks  Saster,  Maria,  der  blev  formælet  med  den  franske 
Konge  Ludvig  XII  og  efter  dennes  D^d  ægtede  Hertugen  af 
Suffolk,  til  Frankrig  og  var  den  Eneste  af  Prindsessens  F^ølge, 
som  fik  Lov  til  at  blive  i  dette  Land.  Man  veed  ikke  med 
Bestemthed,  hvorlænge  Anna  Boleyn  opholdt  sig  i  Frankrig 
efter  Ludvig  XII's  Død,  men  vist  er  det,  at  hun  i  sit  20de 
Aar  blev  Dronning  Catharinas  Hoffrøken.  I  denne  Stilling 
lærte  Henrik  hende  at  kjende.  Han  havde  tidligere  levet  i 
fortrolig  Omgang  med  hendes  Søster  Maria,  der  imidlertid 
igjen  var  bleven  forladt  af  ham.  Anna  opførte  sig  forsigtigere 
end  Søsteren  og  bragte  snart  Kongen  saa  vidt,  at  han  liden- 
skabeligt attraaede  en  Skilsmisse  fra  Catharina,  idet  han 
hyklede  Samvittighedsnag  over  sit  Ægteskab  med  denne  og 
paastod,  at  Pave  Julius  II  i  sin  Tid  havde  begaaet  et  stort 
Misgreb  ved  at  give  Dispensation  til  dette  Ægteskab.  Nu 
først  —  sagde  han  —  følte  han  sig  besværet  i  sin  Samvit- 
tighed over  at  have  handlet  mod  den  mosaiske  Ægteskabslov, 
og  han  skrev  endog  selv  en  Afhandling  for  at  bevise  sine 
Biskopper,  at  hans  iEgteskab  med  en  Svigerinde  maatte  be- 
dømmes efter  et  Sted  i  fjerde  Mosebog  og  ikke  efter  et  an- 
det, mindre  strengt  i  femte. 

Hele  Folket  kom  i  Bevægelse  over  denne  Sag,  og  Keiser 
Carl  V  antog  sig  sin  Tante,  der  ikke  ret  troede  paa  Cardinal 
Wolsey  og  Biskopperne.  Catharina  og  Carl  V  satte  deres 
Lid  til  Pave  Clemens  VII,  som  vel  gjerne  vilde  have  ind- 
vilget i  Skilsmissen,  mon  just  dengang  var  i  Keiserens  Magt. 
Clemens  havde  nemlig  strax  efter  sin  Ophøielse  til  Pave  i 
Slutningen  af  1524  sluttet  et  Forbund  med  Kong  Frants  I 
af  Frankrig,  ved  hvis  Hjælp  han  haabede  at  fortrænge  Spa- 
nierne og  de  Tydske  fra  Italien,  og  da  nu  Frants  tabte  Sla- 
get ved  Pavia  (1525),  hvori  han  endog  blev  taget  tilfange, 
kom  Clemens  lidt  efter  lidt  i  saa  stor  Nød,  at  han  tilsidst 
for  de  keiserlige  Tropper  maatte  indeslutte  sig  i  Engelsborg 
og  den  6te  Juli  1527  afslutte  en  meget  haard  Capitulation, 
der  bl.  A.  bragte  ham  i  et  Slags  Fangenskab,  hvorfra  der 
imidlertid  var  nogen  Udsigt  til  Befrielse  for  ham  derved,  at 

Kong  Frants  i  dette  øiemed  indledede  Underhandlinger  med 
Henrik  VIII  og  i  Amiens  havde  en  Sammenkomst  med  Wol- 
sey,  der  ved  denne  Leilighed  blev  modtaget  med  de  samme 
Æresbeviisninger ,  hvormed  man  pleiede  at  modtage  kronede 
Hoveder  (Frants  red  ham  endog  en  Fjerdingvei  imøde). 

Clemens  VII  holdt  det  under  disse  Omstændigheder  for 
raadeligst  hverken  at  fornærme  Keiseren  eller  den  engelske 
Konge.  Han  sagte  derfor  at  forhale  Afgjorelsen,  og  da  Kon- 
gen i  sin  Utaalmodighed  trængte  paa,  kom  Wolsey  snart  i 
en  meget  mislig  Stilling  som  Mellemmand  mellem  ham  og 
Paven.  —  I  December  1527  undkom  Paven  endelig  af  de 
Keiserliges  Hænder  og  naaede  lykkelig  til  Orvieto.  Der  traf 
han  en  Udsending  fra  den  engelske  Konge,  som  forelagde 
ham  to  i  England  udfærdigede  Documenter  til  Underskrift, 
det  ene  gaaende  ud  paa  at  bemyndige  V^olsey  til  at  opløse 
Henriks  Ægteskab,  det  andet  paa  at  tillade  hans  Formæling  med 
Anna  Boleyn.  Paven  gik  ind  paa  det  sidstnævnte  Punkt;  men 
fandt  derimod  et  Middel  til  at  udsætte  den  anden  Sag  endnu 
en  Stund,  idet  han  udnævnte  en  anden  Cardinal  til  i  Fore- 
ning med  Wolsey  at  sidde  tildoms  i  Skilsmissesagen.  Ogsaa 
Wolsey  havde  aabenbart  ingen  stor  Tilbøielighed  til  at  drive 
paa  Skilsmissen;  thi  Anna  Boleyn  var  fjendtlig  sindet  imod 
ham.  Da  han  imidlertid  blev  haardt  presset  af  Kongen,  be- 
virkede han  i  Juli  1528,  at  Cardinal  Campeggio  blev  hans 
Tilforordnede  i  Skilsmissecommissionen,  og  at  der  medgaves 
denne  en  Bulle,  som  indeholdt  Alt,  hvad  Kongen  kunde  for- 
lange af  Paven.  Denne  Commission  skulde  være  en  reen 
Formalitet,  men  den  romerske  PoUtik  spillede  derved  baade 
Kongen  og  Wolsey  et  slemt  Puds.  Campeggio  fik  nemlig 
Befaling  til  ikke  at  give  Bullen  fra  sig,  men  strax  at  brænde 
den  efter  at  have  oplæst  den  for  og  viist  den  til  Kongen  og 
Wolsey.  Dette  skete  for  at  forlænge  Processen  og  især  for 
tilsidst  at  kunne  bringe  den  for  selve  det  romerske  Forum. 
Af  den  Grund  reiste  Campeggio  ogsaa  saa  langsomt,  at  han 
istedetfor  i  Juli,  som  man  havde  ventet,  først  i  October  ind- 

traf  i  England,  og  nu  vidste  han  ovenikjabet  ved  alle  Slags 
Chicaner,  Betænkeligheder  og  kanoniske  Spidsfindigheder  at 
bringe  det  dertil,  at  Commissionens  Møder  først  bleve  aab- 
nede  i  Mai  1529.  Derpaa  bleve  de  trukne  i  Langdrag,  og 
tilsidst  erklærede  Commissionen  i  Juli  1529,  at  alene  Paven 
kunde  fælde  Dom  i  denne  Sag. 

Nu  kjendte  Kongens  Vrede  ingen  Skranker  mere;  Kon- 
gen troede,  at  den  Bulle,  som  Campeggio  havde  viist  ham, 
endnu  var  i  dennes  Hænder.  Den  var  imidlertid  efter  Be- 
stemmelsen bleven  brændt,  og  Henrik  lod  forgjæves  Cardi- 
nalens  Bagage  undersøge.  Hele  hans  Vrede  faldt  da  paa 
Wolsey.  Han  affordrede  denne  Kantslerværdighedens  Insig- 
nier og  fjernede  ham  snart  fra  alle  Pladser,  Embeder  og 
Værdigheder.  Tillige  truede  han  ham  med  en  Criminalproees 
og  anklagede  ham  virkelig  ogsaa  for  Stjernekammeret  (Octo- 
ber  1529),  idet  han  nu  gjorde  Oprettelsen  af  hiint  mod 
Statut  Praemunire  stridende  Legat  -  Tribunal  til  en  Dødsfor- 
brydelse.  Stjernekammeret  var  selvfølgelig  et  villigt  Kedskab; 
Kongen  lod  dog  ikke  Dommen  fuldbyrde,  men  tilgav  Cardi- 
nalen,  efterat  denne  ydmygt  havde  givet  Afkald  paa  alle  sine 
Embeder  og  Præbender  med  Undtagelse  af  Erkebispedømmet 
York,  i  hvilket  det  blev  ham  tilladt  at  opholde  sig.  Wolsey 
levede  imidlertid  ikke  længe  i  Eo  der.  Kongen  lod  ham 
anklage  for  Høiforræderi  og  sendte  i  November  1530  Her- 
tugen af  Northumberland  til  York  for  at  afhente  ham  til 
London.  V^olsey  døde  imidlertid  underveis  af  et  Slagtilfælde 
og  ikke  —  hvad  der  nu  er  historisk  beviist  —  af  Gift. 

Skilsmissesagen  gik  imidlertid  sin  Gang;  men  Henrik 
var  allerede  nu  kommen  i  Tanker  om  Muligheden  af  at  bryde 
med  den  romerske  Kirke,  uden  at  han  dog  derved  i  mindste 
Maade  blev  gunstigere  stemt  mod  den  ham  dødelig  forhadte 
Luther  og  den  af  Lutheranerne  forkyndte  Troesfrihed.  Senere 
forfulgte  han  jo  tværtimod  Luthers  Tilhængere  i  England  accurat 
med  samme  Voldsomhed  som  Pavens  Tilhængere.  Henrik 
var  nemlig  ikke  blot  i  Besiddelse  af  en  ubegrændset  og  lat- 

terlig  Kongestolthed,  men.  han  var  ogsaa  fra  Barnsbeen 
bleven  jøvet  i  Skolastiken,  hiin  theologiske  Nævefægtnings- 
kunst,  og  troede  at  være  en  Støtte  for  den  christelige  Tro 
samt  en  Forsvarshelt  for  den.  Han  havde  endog  tidligere 
for  ikke  at  staae  tilbage  for  Frankrigs  «allerchristeligste)> 
Konge  eller  for  Spaniens  «<katholske»  Behersker  med  stor 
Anstrengelse  fra  Paven  forskaffet  sig  et  Diplom,  hvormed  der 
tilkjendtes  ham  Titlen  «den  sande  Troes  Forsvarer«  (defensor 
fidei).  Han  havde  nemlig  i  dette  -Øiemed  forfattet  en  Bog 
og  i  October  1521  ladet  den  overrække  Paven,  for  at  denne 
kunde  see,  hvilken  ivrig  Forfægter  af  det  gamle  Troessystem 
den  engelske  Konge  var.  Han  selv  paastod  flere  Gange  efter- 
trykkeligt, at  han  alene  var  dette  Skrifts  Forfatter.  Verden 
sagde  imidlertid  med  sin  sædvanlige  Ondskab,  at  Wolsey  og 
den  lærde  Bisp  Fisher  af  Rochester  havde  havt  den  væsent- 
ligste Deel  i  dets  Affattelse.  Foranledningen  til  denne  Bog, 
der  er  skreven  paa  Latin  og  indeholder  et  Forsvar  for  de  syv 
Sacramenter,  tog  Henrik  deraf,  at  Luther  i  sit  Skrift  om 
Kirkens  babyloniske  Fangenskab  havde  rettet  et  Angreb  paa 
Læren  om  de  syv  Sacramenter  eller  med  andre  Ord  paa  det 
hele  papistiske  Troessystem  s  Grundlag.  Paven  gav  virkelig 
i  Anledning  af  denne  Bog  Henrik  den  ovennævnte,  attraaede 
Titel;  ja,  han  erklærede  endog  i  det  Brev,  hvorved  dette 
skete,  Bogen  for  et  Værk,  som  ikke  kunde  være  bragt  istand 
uden  den  hellige  Aands  Bistand,  og  tildeelte  Alle  dem,  som 
vilde  læse  den.  Aflad.  Anderledes  dømte  rigtignok  Luther 
og  hans  Venner;  de  erklærede  Bogen  for  et  Værk  af  en  pedan- 
tisk engelsk  Hofcapellan,  men  indrømmede,  at  den  var  skreven 
paa  godt  Latin.  Den  Capellan,  hvem  de  sigtede  til,  var  Eduard 
Lee,  som  senere  indlod  sig  i  en  eiendommelig  Strid  med  Erasmus 
af  Rotterdam,  og  hvem  Henrik  omsider  gjorde  til  Erkebiskop  af 
York.  Vi  omtale  denne  Bog  saavelsom  Luthers  Svar  derpaa 
hovedsagelig  af  den  Grund,  at  det  derved  bliver  end  mere 
indlysende,  hvorlidt  Henrik  VIII  tænkte  paa  nogen  Kirkefor- 
bedring, samt  fordi  det  ogsaa  ved  denne  Leilighed  viste  sig„ 

hvorledes  Luthers  Heftighed  eller  —  for  at  bruge  et  moderne 
Udtryk,  hentet  fra  Luthers  ivrigste  Beundrere  —  hans  "guddom- 
melige« Grovhed  blev  til  Skade  for  den  evangeliske  Kirke,  han 
vilde  grunde.  Luther  afskrækkede  derved  ikke  blot  Kongen  af 
England,  men  han  fornærmede  ogsaa  uden  Nødvendighed  Eng- 
lændernes Nationalstolthed  ligesaa  meget,  som  han  kort  efter 
krænkede  Schweizerne ,  idet  han  ikke  vilde  anerkjende  dem 
som  rette  Christne.  Henrik  havde  rigtignok  haanet  og  spottet 
Luther,  og  hans  Bog  var  affattet  i  hiin  hovmodige  og  affei- 
ende  Tone,  som  Stormænd  tidligere,  selv  om  de  vare  langt 
mere  dannede  end  Henrik  VHI,  kun  vare  altfor  tilboielige  til 
at  antage  ligeover  for  ((Plebejer«,  Dette  kunde  Luther  imid- 
lertid saa  meget  lettere  have  hævet  sig  over,  som  alle  Lærde 
paa  første  Blik  erkjendte,  at  hiint  Skrift  var  elendigt.  Hans 
bedste  Venner  raadede  ham  ogsaa  til  enten  slet  ikke  at  svare 
eller  dog  kun  at  besvare  Indholdet  af  hiint  Skrift,  men  ikke 
angribe  Forfatterens  Person.  Luther  kunde  imidlertid  ikke 
dæmpe  sin  Vrede,  og  allerede  Svarets  Titel  (((Contra  Hen- 
ri cum  Angliae  regem  Martinus  Lutherus«)  var  ikke  rettet 
mod  Kongens  Skrift,  men  mod  hans  Person,  og  hvad  Ind- 
holdet angaaer,  da  er  det  næsten  ligesaa  grovt  som  Luthers 
bekj endte  Skrifter  mod  Hertug  Georg  af  Sachsen  og  Hertug 
Henrik  af  Brunsvig.  Luther  kalder  saaledes  —  for  at  for- 
bigaae  mange  andre  haanende  Udtryk  —  gjentagne  Gange 
Kongen  en  Nar,  en  Æsel,  en  Gudsbespotter  og  en  Løgner, 
Wolsey  et  Uhyre,  en  Pest  for  Riget,  en  Gud  og  Mennesker 
forhadt  Mand  o.  s.  v. 

Fra  det  øieblik  af,  da  Luther  saaledes  havde  angrebet 
og  saaret  den  forfængelige  engelske  Konge,  var  det  umuligt 
at  bringe  denne  til  endog  blot  at  ville  høre  Luthers  Navn 
nævne,  og  medens  Luthers  Forhaanelser  bevirkede,  at  Henrik 
senere  grusomt  forfulgte  og  henrettede  dem  af  sine  Under- 
saatter,  der  mistænktes  for  at  være  luthersksindede,  kunde 
han  maaskee  omvendt  have  vundet  Kongen  for  sig  og  sin 
Lære,  dersom  han  havde  —  vi  ville  ikke  sige  smigret  Kongen 

—  men  blot  ført  en  dannet  og  lidenskabsløs  Mands  Sprog 
ligeover  for  ham.  To  og  et  halvt  Aar  senere  angrede  Luther 
iøvrigt  selv  sit  Skridt,  idet  han  paa  den  danske  Konges  Bøn 
skrev  et  temmelig  ydmygt  Brev  til  Henrik,  hvorpaa  denne 
imidlertid  svarede  afvisende. 

Med  Hensyn  til  Skilsmisseanliggendet  havde  Henrik  al- 
lerede to  Aar  før  Wolseys  Død  faaet  et  godt  Raad  af  en 
Mand,  som  vel  var  en  ivrig  Tilhænger  af  Luther,  men  om 
hvem  han  ikke  kunde  ane  dette,  da  han  var  bleven  ham 
forestillet  og  anbefalet  af  to  ganske  romersk-orthodoxe  Geist- 
lige, Fox  og  Gardiner.  Denne  Mand  var  Thomas  Cranmer, 
en  meget  lærd  Theolog,  som  havde  været  Professor  i  Ox- 
ford, men  havde  maattet  forlade  Universitetet,  fordi  han  havde 
giftet  sig,  og  derpaa  havde  paataget  sig  at  opdrage  en  Barons 
Sønner  i  Waltham.  Da  nu  Kongen  engang  befandt  sig  hos 
denne  Baron,  sagde  man  ham,  at  Cranmer  maaskee  kunde 
angive  ham  en  kanonisk  gyldig  Udvei  i  Skilsmissesagen. 
Kongen  lod  strax  Cranmer  komme  for  sig  og  fik  af  ham  det 
Kaad  at  lade  sig  give  en  Kjendelse  af  alle  Europas  udmær- 
kede Theologer  og  Universiteter  og  forelægge  denne  for  Paven, 
som  da  sikkert  ikke  vilde  omstøde  Kanonisternes  eanstem- 
mige  Dom.  Cranmers  Raad  var  Kongen  saa  indlysende,  at 
han  med  et  just  ikke  meget  kongeligt  Udtryk  udbrød,  »at 
nu  havde  han  faaet  fat  paa  Soen  ved  begge  -Ørerne«.  Til 
Udførelsen  skred  man  dog  først  efter  Wolseys  Død.  De  en- 
gelske Universiteter  bragte  man  ved  tusinde  Plagerier  og 
Trusler,  som  actmæssig  lade  sig  bevise,  til  en  paa  Skruer  sat 
Erklæring  i  Overeensstemmelse  med  Kongens  ønske,  hvorved 
Fox  og  Gardiner  vare  virksomme.  I  Italien  udtalte  —  mod 
en  Pengeerkjendtlighed!  —  Universiteterne  i  Bologna,  Ferrara 
og  Padua  sig  ligeledes  gunstigt.  I  Tydskland  derimod  kunde 
Henriks  Agent,  Barnes,  Intet  udrette,  selv  hos  Protestanterne. 
Man  maatte  derfor  der  nøies  med  enkelte  Theologers  Tiltræden. 
Luther  selv  havde  et  ganske  eiendommeligt  Indfald:  han 
skrev  til  Barnes,  at  han  vel  ikke  kunde  billige  Skilsmissen, 

men  dog  vilde  afgive  en  Kj endelse  i  den  Retning,  at  Henrik 
efter  Patriarkernes  og  tidligere  Kongers  Exempel  samtidig  kunde 
have  to  retmæssige  Koner.  De  franske  Universiteter  lode  sig 
af  Frants,  som  trængte  til  Henrik,  overtale  til  —  ihvorvel 
ikke  uden  Modstand  —  at  billige  Skilsmissen. 

Pave  Clemens  havde  næsten  med  en  vis  Tilfredshed  seet  paa 
Alt  dette,  fordi  han  saa  siden,  naar  han  udtalte  Skilsmissedom- 
men, ligeover  for  Keiseren  kunde  undskylde  sig  med  Theologernes 
Erklæring.  Han  vedblev  imidlertid,  selv  efter  at  Kjendelserne  vare 
blevne  ham  tilsendte,  endnu  stedse  at  være  utilbøielig  til  at  ud- 
sige denne  Dom.  Kongen,  som  allerede  for  to  Aar  siden  havde 
fjernet  Catharina  fra  sig  og  siden  levet  med  Anna  Boleyn, 
som  om  de  vare  retmæssig  gifte,  skrev  derfor  nu  et  trodsigt 
Brev  til  Clemens.  I  dette  Brev,  hvoraf  vi  kun  anføre  Slut- 
ningen, skrev  Kongen,  «at  han  levede  i  et  andet  Ægteskab; 
Paven  gjorde  ham  imidlertid  en  formelig  Vielse  umulig  der- 
ved, at  han  tovede  med  at  erklære  Skilsmissen  fra  hans  første 
Gemalinde  for  retmæssig.  Der  blev  da  intet  Andet  tilbage 
for  ham  end  at  afhjælpe  Ondet  ogsaa  uden  Paven.  Dette  var 
rigtignok  et  Onde,  men  et  ringere  Onde  end  den  tvivlsomme 
og  farlige  Situation,  hvori  England  vilde  komme,  saafremt 
Thronfølgerens  ægte  Fødsel  kunde  underkastes  Tvivl«.  —  Endog 
paa  denne  Skrivelse,  der  dog  —  som  man  vil  see  —  ganske  havde 
et  Ultimatums  Charakteer,  svarede  Paven  undvigende  og  opsæt- 
tende. Henrik  var  derfor  en  Tidlang  i  stor  Forlegenhed,  da 
hans  Kantsier  og  hans  Ministre  ikke  vovede  ^uden  Paven 
at  afgive  en  Kj  endelse,  som  maatte  gjøre  dem  forhadte  for 
det  engelske  Folk.  Men  just  i  dette  ængstelige  øieblik  blev 
Cromwell  forestillet  for  ham  og  hjalp  ham  ved  et  Raad  ud 
af  Forlegenheden.  Cromwell,  der  havde  en  ligesaa  bred  Sam- 
vittighed som  Wolsey  og  derfor  fik  dennes  Plads  i  Henriks 
hemmelige  Cabinet,  havde  været  Wolseys  Yndling  og  havde 
i  Itahen  tilegnet  sig  den  machiavelUstiske  Pohtik  og  alle  hiin 
Tids  Hoflivs  slette  Eænker  og  Intriger.  Hans  Raad  til  Kon- 
gen gik  ud  paa,  at  denne  uden  i  mindste  Maade  at  forandre 

Troeslæren  paa  een  Gang  skulde  beherske  England  som  Konge 
og  som  Pave  og  saaledes  vel  løsrive  sig  fra  Rom,  men  iøvrigt 
ikke  foretage  andre  Farandringer  med  Hensyn  til  Kirkefor- 
fatningen end  dem,  som  nødvendig  vilde  følge  af  den  øverste 
geistlige  Magts  Overførelse  fra  Paven  til  Kongen.  Henrik  fandt 
dette  Raad  saa  meget  mere  ypperligt,  som  han  med  temmelig 
stor  Tryghed  kunde  stole  paa,  at  det  ikke  vilde  falde  ham  van- 
skeligt at  bevæge  Englænderne  til  en  Løssigelse  fra  Paven,  da  en 
saadan  ikke  —  som  i  Tydskland  og  de  nordiske  Riger  —  tillige 
vilde  være  et  fuldstændigt  Frafald  fra  Pavedømmets  Væsen.' 
Gardiner  og  Fox,  som  Henrik  længe  før  Wolseys  Død,  nemlig 
i  Aaret  1528,  havde  sendt  til  Rom  for  at  bevæge  Paven  til  at 
udsige  Skilsmissedommen,  havde  nemlig  allerede  da  forestillet 
Paven,  at  han  ved  et  Afslag  risikerede,  at  England  var  tabt  for 
ham,  da  baade  den  engelske  Nation  og  den  engelske  Geistlighed 
allerede  iforveien  var  tilbøielig  til  at  unddrage  sig  den  romerske 
Stols  Herredømme  —  en  Forestilling,  der  virkelig  var  be- 
grundet og  burde  have  havt  saa  meget  større  Vægt,  som  begge 
de  nævnte  Mænd  vare  ganske  ægte  romersk-orthodoxe  Geistlige. 
Ved  Udførelsen  af  Cromwells  Raad  blev  senere  ogsaa 
Cranmer  brugt.  Cranmers  Opførsel  under  Henrik  VIH 
lader  sig  undskylde,  men  billiges  kan  den  kun  af  dem, 
som  i  et  stort  -Øiemed  holde  ethvert  Middel  for  tilladeligt. 
Han  skjulte  omhyggeligt,  at  han  billigede  Luthers  Lære,  og 
skaffede  sig  ad  Krogveie  de  geistlige  BestaUinger,  han  be- 
høvede for  at  hjælpe  Kongen  ud  af  Forlegenheden  og  tillige 
—  uden  at  Kongen  mærkede  det  —  skaffe  Reformatorernes 
Grundsætninger  Indpas  i  England,  tiltrods  for,  at  Henrik 
med  Sværd  og  Ild  forfulgte  den  lutherske  Læres  Bekjendere 
og  Tilhængere  ligesaa  vel  som  Papisterne,  der  ikke  vilde  an- 
erkjende  ham  som  Kirkens  Overhoved.  Kongen  havde  nogen 
Tid  efter  at  have  modtaget  det  ovenomtalte  Raad  af  Cranmer 
kaldt  ham  til  sig  og  benyttet  ham  som  en  Slags  Privatsecre- 
tair  i  Skilsmissesagen.  Senere  havde  han  udnævnt  ham  til 
Deeltager  i  et  Gesandtskab,    som  i  Slutningen  af  1529  blev 

sendt  til  Paven  i  Bologna,  og  ved  denne  Leilighed  viste 
Cranmer  sig  som  en  saa  nyttig  Raadgiver  i  den  kanoniske 
Ret  og  paa  anden  Maade  for  Anna  Boleyns  Fader,  Greven 
af  Wiltshire,  der  stod  i  Spidsen  for  hiint  Gesandtskab,  at 
Greven  indtrængende  anbefalede  ham  til  Henrik,  som  derpaa 
strax  efter  udnævnte  ham  til  Afsending  hos  Keiseren  og  Pa- 
ven, hvilken  Sidste  ved  denne  Leilighed  gjorde  ham  til  sin 
«Storpoenitentiarius')  i  England. 

Henrik  fik  især  gjennem  Cranmer  Vished  om,  at  Paven 
for  Keiserens  Skyld  aldrig  vilde  tilstede  Skilsmissen,  og  fra 
nu  af  gav  han  Paven  mange  Beviser  paa  sin  Vrede  og 
paa  sin  Beslutning  at  gjøre  den  engelske  Kirke  uafhængig 
af  Rom.  Hans  skolastiske  Tro  tillod  ham  dog  ikke  at 
udføre  dette,  inden  Cranmer  havde  erholdt  alle  de  Rettig- 
heder, som  Erkebisperne  efter  det  kanoniske  System  havde 
tilfælles  med  Paven.  Skinnet  skulde  bevares,  og  derfor  skulde 
Cranmer  ophøies  til  Erkebiskop  af  Canterbury  for  at  erklære 
Skilsmissen  og  Kongens  nye  Ægteskab  for  retmæssige.  Cran- 
mer havde  efter  sin  Kones  Død  faaet  de  nødvendige  kirkelige 
Indvielser,  men  senere,  da  han  i  Tydskland  indsamlede  Kjen- 
delser  for  sin  Konge,  igjen  mistet  Beføielsen  til  Erkebispe- 
embedet  derved,  at  han  havde  ægtet  en  Niece  af  den  lutherske 
Theolog  Osianders  Kone.  Cranmers  anden  Kone  var  først 
bleven  tilbage  i  Tydskland,  men  han  lod  hende  siden  komme 
til  England  og  sendte  hende  først  tilbage  til  Tydskland  igjen, 
da  Henrik  strengt  forbød  Præsteægteskaber.  Henrik  vidste 
imidlertid  Intet  om  dette  Ægteskab  og  udnævnte  Cranmer  til 
Erkebisp  af  Canterbury.  Denne  Udnævnelse  blev  bekræftet  af 
Paven,  efter  at  de  Hindringer  derfor,  som  den  kanoniske  Ret, 
hvilken  Henrik  dog  endnu  vilde  opretholde,  lagde  i  Veien,  vare 
blevne  fjernede  ved  ikke  mindre  end  elleve  pavelige  Buller.  Ved 
at  omtale  Cranmers  Udnævnelse  lægger  Lingard  en  særlig  Vægt 
paa  det  jesuitiske  Samvittigheds  -  Forbeh.old  (reservatio  men- 
talis),  under  hvilket  Cranmer  ydede  Paven  Lydighedseden. 
Cranmer  var  nemlig  udtrykkelig  bleven  valgt  i  den  Hensigt, 


Henrik  VIII  og  Kirkeforandringen  i  England.  523 

at  han  skulde  gjare,  hvad  Paven  ikke  vilde  have  gjort:  erklære 
Henriks  første  Ægteskab  for  ugyldigt,  hans  andet  Ægteskab 
med  Anna  Boleyn  derimod  for  gyldigt,  Alt  under  Paaberaa- 
belse  af  Universiteternes  og  de  enkelte  Theologers  Kj  endelse. 
Under  disse  Omstændigheder  var  det  ganske  vist  en  mislig 
Sag  at  aflægge  den  sædvanlige  Lydighedsed  til  Paven;  men 
Cranmer  hjalp  sig  med  Kongens  Samtykke  ud  af  Forlegen- 
heden, idet  han  forinden  Edens  Aflæggelse  i  fire  Vidners 
Overværelse  i  Stephanscapellet  i  Westminster  afgav  den  Er- 
klæring, at  han  ved  den  forestaaende  Edsaflæggelse  til  Paven, 
som  skete  for  Formens  Skyld,  ikke  vilde  forbinde  sig  til 
Nogetsomhelst,  der  stred  mod  Guds  Lov  eller  Kongens  Ret- 
tigheder, eller  som  kunde  hindre  de  Forholdsregler, 
som  Henrik  maatte  holde  for  nødvendige  med  Hen- 
syn til  den  engelske  Kirke. 

Efter  Cranmers  Indsættelse  blev  der  strax  foretaget  en 
Eække  Skridt  for  at  bibringe  Kongens  uretfærdige  Villie  Ret- 
tens Form.  Først  maatte  Parlamentet,  som  under  Henrik 
VHl  kun  var  en  kongelig  Decreteermaskine,  ved  en  formelig 
Lov  under  Dødsstraf  forbyde  at  appellere  fra  en  engelsk 
geistlig  Ret  til  Paven.  Strax  efter  blev  den  forsamlede 
engelske  Geistlighed  («theConvocation»)  nødt  til  at  afgive  en 
gunstig  Kjendelse  over  to  Samvittighedsspørgsmaal  hos  Kon- 
gen. Og  efterat  dette  var  skeet  i  Marts,  offentliggjorde  Cran- 
mer i  Begyndelsen  af  April  et  Brev  til  Kongen,  hvori  han 
forestillede  denne,  hvor  farligt  det  vilde  være  for  Riget,  der- 
som Successionens  Retmæssighed  kunde  drages  i  Tvivl,  og 
derfor  bad  om  Tilladelse  til  at  føre  Forsædet  i  en  eventuel 
geistlig  Domstol,  som  Kongen  maatte  oprette  for  at  prøve 
og  afgjøre  Skilsmisseprocessen.  Han  forsamlede  herpaa  som 
Erkebiskop  sit  Stifts  Geistlighed,  nedsatte  —  støttet  paa 
dennes  Beslutning  —  en  geistlig  Ret,  hvis  Præsident  han 
selv  blev,  forhindrede  listigt  Catharina  i  selv  personlig  at  ind- 
finde sig  for  at  protestere  mod  Domstolen  og  appellere  til 
Paven    og    udtalte    Skilsmissedommen    bag   hendes   Ryg   (in 

contumaciam).  Saaledes  blev  Henriks  Ægteskab  med  Ca- 
tharina da  endelig  opløst  den  23de  Mai  1533.  Cranmer 
spillede  unegtelig  derved  en  tvetydig  Rolle,  men  til  hans  Ære 
maa  det  dog  indrømmes,  at  hele  Cabalen  egentlig  blev  ledet 
af  Cromwell.  Cranmer  havde  beviisligt  opbudt  Alt  for  at 
slippe  for  at  modtage  Erkebispeværdigheden,  ja  han  havde 
endog  paa  Tilbagereisen  fra  Tydskland  for  at  overtage  dette 
Embede  reist  saa  langsomt  som  muligt,  fordi  han  haabede, 
at  Kongen  vilde  betænke  sig.  Imidlertid  træder  han  som 
Christen  i  ethvert  Fald  langt  i  Skyggen  for  den  ædle  Tho- 
mas Morus.  Denne  Cardinal  Wolseys  i  hele  Europa  for  sin 
Lærdom,  sin -strenge  Katholicisme  og  sin  Vittighed  berømte 
Efterfølger  i  Kantslerem bedet  tænkte  anderledes  end  Cranmer 
og  lod  ikke  Frygten  for  en  blodtørstig  Tyran  influere  paa 
sine  Handlinger.  Han  holdt  ikke  for,  at  øiemedet  helliger 
Midlerne,  eller  at  man  maa  føie  sig  efter  Tiden,  selv  om  det 
ogsaa  er  slette  Tider.  Han  misbilligede  derfor  offentligt 
Skilsmissen,  gav  Afkald  paa  alle  sine  Embeder  og  Indkomster, 
drog  til  Chelsea  og  levede  der  med  sine  Døttre  tarveligt  af 
sin  ringe  Formue  og  af  den  Understøttelse,  en  af  Døttrene 
kunde  yde  ham. 

Anna  Boleyn  var  paa  den  Tid,  da  Skilsmissedommen 
mod  Catharina  blev  udtalt,  i  velsignede  Omstændigheder,  og 
Cranmer  blev  nu  atter  brugt  til  at  bortfjerne  enhver  Tvivl 
om  det  forventede  Barns  retmæssige  Successionsberettigelse. 
Han  forsamlede  den  28de  Mai  en  geistlig  Ret  i  Lambeth  og 
afgav,  efter  at  have  hørt  Kongens  Procurator,  den  Erklæring, 
at  Henrik  og  Anna  levede  og  længe  havde  levet  i  retmæssigt 
Ægteskab,  at  deres  Ægteskab  havde  været  offentligt  og  noto- 
risk, og  at  han  nu  til  Overflod  endnu  engang  bekræftede  det 
ved  sin  præstelige  og  retslige  Autoritet.  Om  Henrik  senere 
endnu  for  anden  Gang  blev  viet  til  Anna,  er  ikke  ganske 
vist;  men  i  ethvert  Fald  blev  Anna  Boleyn  høitideUgt  kronet, 
hvad  der  ikke  var  Tilfældet  med  Henriks  senere  Gemal- 
inder.  I  September  fødte  hun  den  senere  Dronning  Elisabeth. 

Cranmer  og  Cromwell  havde  meget  godt  indseet,  at  de 
for  at  indføre  Protestantismen  i  England  kun  behøvede  at 
presse  Kongen  til  et  Brud  med  Pavedammet,  da  den  konge- 
lige Religion  ikke  kunde  vare  længere  end  Kongens  Liv.  De 
fleste  Englændere  vare  ligesaa  vel  som  de  ret  talrige  Wiclif- 
fitter  og  Lollharder  i  saa  høi  Grad  forbittrede  paa  Geistlig- 
heden og  betragtede  dens  Rigdom  med  en  saadan  Misundelse, 
dens  Sæder  med  et  saadant  Had,  at  de  gjerne  understøttede 
enhver  tyrannisk  Forholdsregel  mod  den.  Kongen  underskrev 
med  Glæde  de  mod  Papismen  rettede  Beslutninger,  som 
Cranmer  og  Cromwell  anviste  ham,  og  lod  talrige  Tilhængere 
af  Paven  halshugge,  fordi  de  troede  paa  denne  og  ikke  paa 
ham.  Men  han  blev  bange  for  sig  selv,  naar  Mænd  som 
Gardiner  og  Boner,  der  ligesaa  godt  kunde  forstille  sig  som 
Cranmer  og  Cromwell,  gjorde  ham  opmærksom  paa,  at  han 
begunstigede  Luthers  Lære,  og  saa  bleve  omvendt  strax  de,  man 
betegnede  ham  som  Lutheranere,  brændte  som  Kjættere.  Ogsaa 
Catharina  blev  uværdig  forfulgt  af  Henrik.  Han  unddrog  hende 
efter  Skilsmissen  en  Deel  af  hendes  Indtægter  og  lod  hende 
kun  beholde  de  Indtægter,  hvilke  hun  allerede  havde  havt  som 
Arthurs  Enke;  desuden  straffede  han  Enhver,  der  gav  hende 
Titlen  Dronning,  medens  hun  selv  ikke  vilde  finde  sig  i,  at 
man  kaldte  hende  Prindsesse  af  Wales. 

Hvad  Paven  (Clemens  VII)  angaaer,  saa  vilde  denne  nu 
gjerne  have  tilfredsstillet  Henrik;  men  han  trængte  just  i 
Aaret  1533  mere  til  Keiseren  end  til  Kongen,  og  hiin  truede 
ham  ikke  blot,  men  var  ham  ogsaa  langt  nærmere.  Presset 
af  Carl  casserede  han  Cranmers  Dom  mod  Catharina;  han 
truede  endog  selve  Kongen  med  Kirkens  Ban,  hvis  han  ikke 
inden  September  havde  skilt  sig  fra  Anna  og  atter  antaget 
Catharina  som  sin  Gemalinde.  Sagen  blev  underhandlet  i  Rom, 
og  man  troede  allerede  almindeligt,  at  Kongens  Agenter,  som 
levende  bleve  understøttede  fra  Frankrig,  vilde  bringe  en 
Overeenskomst  istand,  da  Henrik  ganske  uventet  sendte  et 
Budskab,  som  dødeligt  fornærmede  Paven.      Det  overbragtes 

(den  7de  Novbr.  1533)  af  en  af  den  pavelige  Kirkes  fanatiske 
Tilhænp^ere  (Boner),  men  nedlagde  alligevel  en  Protest  mod 
enhver  Kjendelse  af  Paven  og  appellerede  til  en  fremtidig 
almindelig  Kirkeforsamling.  Imidlertid  fulgte  Bruddet  ikke 
strax,  men  først  i  Marts  1534,  og  det  foranledigedes  end  ikke, 
som  man  sædvanligt  troer,  ved  det  Dekret,  som  Paven  ud- 
stedte, men  ved  et  forud  for  dette  gaaet,  nyt  Skridt  af  Kon- 
gen mod  Paven.  Frants  I  af  Frankrig  var  optraadt  som 
Mægler,  og  Erkebiskoppen  af  Paris  havde  i  Henriks  Ærinde 
begivet  sig  til  Rom;  men  medens  denne  endnu  var  underveis, 
havde  Cranmer  og  Cromwell  paa  den  ene  Side  igjen  omstemt 
deres  Konge,  og  paa  den  anden  Side  Keiseren  vundet  saa 
mange  Cardinaler  for  sig,  at  Clemens,  selv  om  han  havde 
villet  det,  ikke  kunde  have  været  Henrik  til  Behag.  For- 
gjæves  bad  derfor  Erkebispen  af  Paris  i  et  i  Marts  1534  af- 
holdt Consistorium  om  at  udsætte  den  afgjorende  Beslutning. 
Kun  tre  af  toogtyve  Cardinaler  vilde  gaae  ind  derpaa,  og  der 
blev  fældet  en  afgjorende  Dom,  hvorved  Henriks  Ægteskab 
med  Catharina  blev  erklæret  for  lovligt  og  gyldigt,  hele  Pro- 
cessen mod  hende  derimod  for  ugyldig,  og  hvorved  det  paa- 
bødes Kongen  igjen  at  tage  Catharina  til  sig  som  sin  Ge- 
malinde. Det,  hvorved  Henrik  paa  sin  Side  allerede  inden 
dette  Dekret  dødeligt  havde  fornærmet  Paven,  var  en  For- 
holdsregel, der  altfor  meget  stemmede  med  hans  despotiske 
Tilbøieligheder,  til  at  han  skulde  have  taget  den  tilbage, 
selv  om  Paven  Intet  havde  afgjort  imod  ham.  Han  havde 
nemlig  ved  Cromwell,  som  kort  iforveien  paa  Livstid  var 
bleven  udnævnt  til  Skatkammerkantsler,  af  de  to  geist- 
lige Huse  (the  Convocation),  som  dengang  endnu  holdt  deres 
Møder  samtidig  med  det  egentlige  Parlament,  ladet  Grund- 
sætningen om  Kongens  geistlige  Supremati  gjøre  ogsaa  til 
en  verdslig  Rigslov.  Det  herom  udstedte  Statut  forbød 
under  Livsstraf  enhver  Brevvexel  med  Paven  og  erklærede 
Enhver,  der  enten  tvivlede  paa  Kongens  geistlige  Supremati 
eller  paa  Retmæssigheden  af  hans  andet  Ægteskab,  for  skyl- 

dig  i  Høiforræderi  eller  dog  i  "Fortielse  af  høiforræderiske 
Planer«.  Derhos  blev  der  i  en  særskilt  Clausul  sagt,  at  hele 
den  gamle  Kirkeforfatning  og  alle  de  Misbrug,  som  ikke  refe- 
rerede sig  til  de  kongelige  Usurpationer,  skulde  vedblive  at 
bestaae,  indtil  Kongen  bestemte  anderledes,  og  Parlamentet 
paabød  endvidere,  at  Henriks  Datter  med  Catharina,  Maria, 
paa  Grund  af  hendes  Moders  ugyldige  Ægteskab  skulde  er- 
klæres for  iibeføiet  til  Succession,  og  at  derimod  Anna  Bo- 
leyns  Datter,  Elisabeth,  skulde  være  successionsberettiget. 

Fra  dette  øieblik  af  blev  Englands  blodige  Criminalret 
endnu  blodigere,  og  næsten  hver  Maaned  bleve  uskyldige  eller 
dog  kun  ved  uforsigtig  Tale  syndende,  tildeels  meget  anseete 
og  værdige  Personer  henrettede.  Naar  Kongen  tvivlede  om 
at  kunne  lade  en  ham  forhadt  Mand  overbevise  og  dømme  af 
Domstolene,  lod  han  ham  dømme  ved  en  «bill  of  attainder«, 
d.  V.  s,  ved  en  særlig  Lovgivningsact,  hvortil  det  lydige  Parla- 
ment altid  var  villigt.  Han  opfandt  ogsaa  en  ny  Forbrydelse, 
der  belagdes  med  et  særligt  Navn  (misprision  of  treason),  bestod 
i  Fortielsen  af  forbryderiske  Planer  og  straffedes  med  evigt 
Fængsel  samt  med  Godsets  Inddragelse.  Denne  Straf  maatte 
strax  den  lærde  Biskop  Fisher  af  Rochester  og  fem  andre 
Mænd  lide,  da  en  Kone  (Barton),  som  blev  kaldt  den  hellige 
Nonne  fra  Kent,  havde  spaaet,  at  Henrik,  naar  han  skilte  sig 
fra  Catharina,  inden  en  Maaned  vilde  miste  Thronen  og  døe 
en  voldsom  Død.  Selve  hiin  Kone  blev,  tilligemed  sex  andre 
Personer,  erkjendt  for  skyldig  i  Høiforræderi  og  henrettet. 
Ogsaa  Thomas  Morus  havde  vidst  om  Sagen,  men  Cranmer 
og  Cromwell  strøge  hans  Navn  ud  af  Anklagen  og  friede 
ham  derved  for  Fishers  Skjæbne.  Han  blev  dog  ikke  længe 
efter  sat  i  Tower,  fordi  han  ikke  —  som  Parlamentsmed- 
lemmerne —  med  sin  Navneunderskrift  havde  villet  aner- 
kjende  Kongens  Skilsmisse  og  Alt,  hvad  der  stod  i  Forbin- 
delse dermed.  Senere  maatte  han  endog  —  hvad  vi  nedenfor 
skulle  see  —  tilligemed  Fisher  gaae  i  Døden  for  sin  Over- 
beviisnings  Skyld. 

Medens  Kongen  saaledes  gik  frem  med  blodig  Grusomhed 
mod  Alle,  som  betvivlede  hans  Supremati  og  Retmæssigheden 
af  hans  andet  Ægteskab,  fandt  han  sig  paa  den  anden  Side 
i  stor  Skandale  af  Munkene.  En  af  disse,  Peto,  sagde  saa- 
ledes i  en  Prædiken,  han  holdt  i  Kongens  Nærværelse,  at 
Henrik  forsyndede  sig  grumt  imod  Gud,  og  at  Hundene  en- 
gang vilde  slikke  hans  Blod,  som  de  i  sin  Tid  havde  slikket 
Achabs.  Kongen  nmedes  med  næste  Søndag  fra  Prædike- 
stolen at  lade  sig  retfærdiggjøre  af  en  anden  Prædikant. 
Denne  kaldte  Peto  en  Rebel,  Morder,  Hund  og  Forræder; 
men  mod  ham  optraadte  i  selve  Kirken  en  Franciskaner,  saa 
at  der  opkom  et  heelt  Skjænderi.  Peto  og  Franciskaneren 
slap  dog.  derfra  med  hele  Lemmer.  De  bleve  indstævnede 
for  det  kongelige  Raad  og  der  haardt  tiltalte.  Dette  skræm - 
mede  imidlertid  ingenlunde  Peto;  thi  da  Grev  Essex  udbrad, 
at  saadanne  Karle  som  hau  burde  kastes  i  Themsen,  svarede 
han:  «Nu  ja,  Veien  til  Himlen  er  ikke  kortere  tillands  end 
tilvands«.  Imidlertid  fattede  Henrik  sandsynligviis  allerede 
dengang  den  Beslutning  at  skaffe  sig  af  med  de  dristige  Tig- 
germunke. 

Kongens  Politik  udfordrede,  at  han,  saalænge  Catharina 
levede,  nærmest  maatte  handle  i  Faveur  af  de  ivrige  Prote- 
stanter, hvortil  ikke  blot  Cranmer  og  Cromwell,  men  ogsaa 
Anna  Boleyn  og  dennes  Slægtninge  hørte,  for  i  Protestanterne 
at  have  en  Støtte  mod  Keiseren  og  de  romerske  Fanatikere. 
Han  rettede  derfor  foreløbigt  sine  Forfølgelser  nærmest  mod 
de  temmelig  talrige  Tilhængere  af  den  romerske  Lære,  skjøndt 
han  i  sit  Inderste  selv  vedblev  at  være  en  tro  Tilhænger  af 
denne.  Gardiner,  Boner  og  andre  frygtelige  Fjender  af  Pro- 
testantismen maatte  derfor  en  Tidlang  forstille  sig.  Henrik 
begyndte  dengang  at  correspondere  med  Tydsklands  prote- 
stantiske Fyrster,  Wicliffitterne  reiste  sig  fra  alle  Kanter,  og 
Tindals  Bibeloversættelse,  som  Thomas  Morus  havde  ladet 
brænde,  blev  udbredt  blandt  Folket.  Kongen  blev  ved  alle 
de  voldsomme  Forholdsregler,  han  greb  mod  Tilhængerne  af 

det  romerske  System,  understøttet  af  Folk,  der  halvt  om 
halvt  vare  Protestanter,  ved  dem  derimod,  som  vare  rettede 
mod  Protestanterne,  af  fanatiske  og  hævnfnysende  Katholiker. 
Frygt,  Hykleri,  Egoisme  og  Forstillelse  bleve  derfor  ogsaa 
almindelig  herskende,  da  man  uden  Fare  hverken  turde  be- 
kjende  sig  3om  en  Protestant  eller  som  en  Tilhænger  af 
Paven. 

I  September  1534  døde  Pave  Clemens  VII.  Hans  Efter- 
følger, Paul  III,  var  ingenlunde  tilbøielig  til  at  tage  sin  For- 
gængers heftige  Kjendelser  mod  Henrik  tilbage,  og  denne 
Sidste  høstede  desuden  saa  gode  Frugter  af  sit  kirkelige  Au- 
tokrati, at  det  slet  ikke  kunde  falde  ham  ind  paany  at  un- 
derkaste sig  et  fremmed,  af  hans  Nation  afskyet  Herredømme. 
Parlamentet  havde  med  Glæde  priisgivet  ham  den  forhadte 
Geistlighed  og  derved,  at  det  tilkjendte  ham  Pavens  Rettig- 
heder, gjort  det  muligt  for  ham  at  undlade  andre  Udpres- 
ninger, som  han  tidligere  havde  pleiet  at  gjøre  sig  skyldig  i. 
Det  havde  i  November  bekræftet  hans  Titel  af  »Kirkens 
Overhoved«;  det  havde  erklæret  Alle  dem,  der  vilde  tænke (!), 
tale  eller  skrive  noget  for  Kongen  eller  Dronningen  Skadeligt, 
for  skyldige  i  Høiforræderi  og  endog  frakjendt  dem  Ret  til 
at  flygte  ind  i  Asylerne;  det  havde  indført  en  ganske  ny  Ed 
med  Hensyn  til  Thronfølgen  og  paabudt,  at  Kongen  for 
Fremtiden  skulde  hæve  Annaterne  eller  Indkomsterne  af  de 
høie  geistlige  Embeder  i  det  første  Aar,  efter  at  de  vare 
blevne  ledige,  etc.  Derimod  havde  det  rystende  Parlament 
rigtignok  søgt  at  sætte  en  Skranke  for  Tyrannens  Blod- 
tørst ved  at  forlange  en  almindelig  Amnesti,  fra  hvilken 
kun  Fisher  og  Thomas  Morus  skulde  være  udelukkede.  Den 
15de  Januar  1535  lod  Henrik  med  stor  Høitidelighed  for- 
kynde, at  han  havde  antaget  Titlen  «den  engelske  Kirkes 
Overhoved",  idet  han  tillige  befalede,  at  denne  Titel  skulde 
føies  til  hans  øvrige  Titler  og  bruges  ved  alle  Retsforhand- 
linger og  offentlige  Bekjendtgjørelser;  men  iøvrigt  udstedte 
han  med  Hensyn  til  de  pavelige  og  reformatoriske  Forrettig- 

lieder,  hvorpaa  han  gjorde  Krav,  og  hvis  Bestridere  han 
straffede  med  Døden,  flere  besynderlige,  hinanden  tildeels 
modsigende  Bekjendtgjørelser.  Snart  gjorde  han  saaledes  kun 
Fordring  paa  den  verdsliga  øvrigheds  Rettigheder  i  Kirke- 
anliggender (jus  circa  sacra),  snart  derimod  paa  Retten  til  at 
fastsætte  Troen  og  Lærebegrebet  (jus  in  sacra),  og  det  endog 
i  en  udvidet  Maalestok.  Cromwell  udnævnte  han  til  kongelig 
Viceregent  i  Henseende  til  den  geistlige  Magt,  til  General- 
vicar  og  første  Commissarius.  Foruden  til  Skatkammer- 
kantsier  var  denne  Mand  tillige  iforveien  udnævnt  til  første 
Cabinetssecretair. 

Efter  at  Henrik  formelig  og  høitideligt  havde  erklæret 
sig  for  den  engelske  Kirkes  Overhoved,  lod  han  først  alle  de 
høiere  Geistlige,  som  ikke  skriftlig  vilde  anerkjende  hans 
Supremati  og  Prindsesse  Elisabeths  retmæssige  Fødsel  samt 
Marias  Udelukkelse  fra  Thronfølgen,  straffe  som  Høifor- 
rædere.  Efter  at  paa  denne  Maade  forskjellige  kathol- 
ske  Geistlige  vare  blevne  henrettede,  kom  Touren  til  Fisher 
og  Thomas  Morus,  som  ligeledes  vægrede  sig  ved  at  skrive 
under.  Man  havde  holdt  begge  disse  Mænd  i  et  saa  haardt 
Fængsel,  at  Morus  havde  maattet  leve  af  sin  Datters  og  nogle 
Venners  Velgjerninger,  medens  Fisher  endog  havde  maattet 
tigge  sig  Klæder  til.  Pave  Paul  troede  at  kunne  beskytte 
den  78aarige  Fisher  derved,  at  han  udnævnte  ham  til  Car- 
dinal, men  fremskyndede  tværtimod  hans  Henrettelse  derved. 
Den  engelske  Tyran  havde,  da  han  erfoer  Fishers  Ophøielse, 
et  vittigt  Indfald,  som  vilde  være  en  Ner.o  værdigt;  han  ud- 
brød nemlig:  «Paul  kan  længe  nok  sende  ham  (Fisher)  en 
Hat;  jeg  skal  sørge  for,  at  han  intet  Hoved  har  at  sætte  den 
paa».  Fisher  blev  henrettet  den  22de  Juni  1535,  og  samme 
Skjæbne  havde  Thomas  Morus  fjorten  Dage  senere  (den  6te 
Juli),  da  han  ikke  vilde  gaae  ind  paa  det  Tilbud,  som  hans 
Dommere  (af  «the  Kingsbench»)  gjorde  ham  om  at  skaffe 
ham  Kongens  Naade,  naar  han  ikke  længere  vilde  vægre  sig  ved 
at  anerkjende  de  sidste  Parlamentsbeslutninger  som  Love. 

Disse  Justitsmord  fyldte  Europa  med  Gysen.  Fisher  blev 
priist  som  Martyr,  og  Morus  blev  saa  meget  mere  beklaget, 
som  hans  Lærdom  og  ædle  Charakteer  overalt  havde  skaffet 
ham  den  største  Agtelse.  Pavens  Vrede  kjendte  fra  dette 
øieblik  af  ingen  Skranker  mere,  og  allerede  da  gjorde  han 
Udkastet  til  en  Excommunicationsbulle  mod  Henrik,  som 
rigtignok  først  blev  udstedt  et  Par  Aar  senere,  men  hvis  Ind- 
hold dog  snart  blev  almindelig  bekjendt.  Denne  Bulle  inde- 
holdt Alt,  hvad  nogensinde  en  romersk  Pave  havde  anmasset 
sig  at  udtale  ligeover  for  Fyrster  og  Stater,  som  vægrede  sig 
ved  at  adlyde  den  romerske  Curies  Befalinger.  Paul  satte 
nemlig  i  denne  Bulle  Kong  Henrik  og  alle  hans  Tilhængere 
en  Frist  af  90  Dage,  inden  Udløbet  af  hvilke  de  enten  per- 
sonligt eller  ved  Befuldmægtigede  skulde  fremstille  sig  for 
ham  i  Rom.  I  modsat  Fald  skulde  Kongen  erklæres  for  ex- 
communiceret  og  for  at  have  forspildt  Kronen.  Fremdeles 
frakjendte  Bullen  de  med  Anna  Boleyn  avlede  Børn  og  disses 
i  retmæssigt  Ægteskab  fødte  Efterkommere  Successionsberet- 
tigelse  og  belagde  deres  Lande  og  Besiddelser  saavelsom  Kon- 
gens med  Interdict;  den  opfordrede  endvidere  alle  geistlige 
Corporationer  til  at  Qerne  sig  fra  Henriks  Territorium,  løste 
hans  Lehnsmænd  og  Undersaatter  fra  deres  Troskabsed,  be- 
falede dem  at  gribe  til  Vaaben  mod  deres  Herre,  erklærede 
alle  af  Henrik  med  andre  Magter  sluttede  Forbund  for  op- 
hævede og  forbød  de  andre  Nationer  Handelssamqvem  med 
Englænderne;  ja,  den  opfordrede  endog  de  andre  Folk  til 
overalt  at  bemægtige  sig  Englændernes  Gods  og  at  tage  alle 
Englændere,  som  vedbleve  at  holde  fast  ved  deres  skismatiske 
og  rebelske  Konge,  tilfange.  Den  Tid  var  imidlertid  forbi, 
da  de  pavelige  Banbuller  ligesaa  fuldt  havde  Lynstraalers 
gribende  Virkning  som  deres  truende  og  uheldssvangre  Frem- 
toning, og  det  viste  sig  da  ogsaa  her,  at  Pauls  saa  høi tra- 
vende Bulle  ikke  blot  var  en  kold  og  afmægtig  Lynstraale 
((•telum  imbelle  sine  ictu»),  men  at  den  endog  skadede  selve 
Pavemagten,    navnlig  ved  at  hlive  fordærvelig  for  de  talrige 

Munke,  der  ligesom  andetsteds  saaledes  ogsaa  i  England  havde 
dannet  en  for  Pavedemmet  paa  Prædikestolene  og  i  Skrifte- 
stolene kæmpende  Hær. 

Henrik  begyndte  nemlig  nu  gjennem  Cromwell  at  rette 
forskjellige  Angreb  paa  de  geistlige  Godser,  navnlig  Klostrene, 
og  stolede  derved  paa  Parlamentet,  hvis  Medlemmer  ban 
nemlig  tildeels  vilde  lade  dele  Byttet  med  sig,  samt  paa  hele 
Lægstanden,  der  hadede  Geistligheden  og  med  Eette  betragtede 
dennes  Talrighed  og  store  Landbesiddelser  som  en  væsentlig 
Hindring  for  Landets  iøvrigt  fremadskridende  Agerdyrkning 
og  Industri.  Det  var  ham  i  saa  Henseende  et  gunstigt  Varsel, 
at  Wicliffitterne ,  der  ansloge  Geistlighedens  Landeiendomme 
til  11,400  Plouge  og  deres  aarlige  Indtægter  til  100,000 
Mark  Salv,  allerede  længe  havde  forlangt,  at  Geistligheden 
skulde  sættes  paa  fast  Gage,  og  at  dens  Godser  skulde  sælges. 
Imidlertid  indskrænkede  Kegjeringen  foreløbigt  sine  Forholds- 
regler til  de  fattigere  Klostre.  Lingard  beviser,  at  der  paa  hiin 
Tid  i  England  gaves  555  Klostre,  og  Indtægterne  deraf  anslaaes 
af  Hume  til  tyvende  Delen  af  al  Land  -  Indtægt  i  England. 
Angrebet  paa  Klostrene  begyndte  dermed,  at  Cromwell  ud- 
nævnte en  Commission  til  at  visitere  Klostrene,  og  at  to 
Commissairer  i  hvert  Stift  efter  hemmelige  Instruxer,  der 
vare  ganske  forskjellige  fra  de  offentlige,  skulde  indsende  en 
Beretning,  som  siden  skulde  forelægges  Parlamentet.  Herpaa 
lod  man  i  Marts  1536  forordne  ved  en  Parlamentsact,  som 
—  rigtignok  ikke  uden  Modsigelse  —  blev  vedtaget  af  begge 
Husene,  at  alle  klosterlige  Anstalter,  hvis  Indtægter  ikke 
overstege  200  Pund  om  Aaret,  skulde  overlades  Kongen  og 
hans  retmæssige  Arvinger,  og  at  saavel  Bygningerne  som 
Landgodset  skulde  tilhøre  dem,  til  hvem  de  bleve  overdragne 
ved  Patentbreve  fra  Kongen.  Antallet  af  de  Klostre,  som 
paa  denne  Maade  bleve  givne  til  Priis  for  Cromwells  Vil- 
kaarlighed,  udgjorde  376.  Af  disse  tilkjøbte  dog  omtrent 
100  sig  Skaansel,  hvad  der  imidlertid  aldrig  skete  uden  Af- 
staaelsen  af  en  eller  anden  værdifuld  Besiddelse.     For  Mun- 

kene  og  især  for  de  stakkels  Nonner  blev  der  sørget  saa  slet, 
at  der  trindt  om  i  hele  Landet  af  Klostergeistligheden  opløf- 
tedes et  Hyl,  der  vakte  nye  fanatiske  Bevægelser,  som  Re- 
gjeringen  maatte  bekæmpe  med  ild  og  Sværd. 

Medens  Cromwell  og  Cranmer,  støttede  af  Anna  Boleyn 
og  dennes  Familie  samt  af  de  gamle  Modstandere  af  Pave- 
dømmet, saaledes  forberedede  en  Reformation,  arbeidede  Gar- 
diner, Boner  og  mange  Andre  paa  at  føre  en  ny  Dame  frem 
for  den  hurtigt  forelskede  og  vellystige  Konge,  en  Dame,  som 
var  mere  katholsk  end  Anna  Boleyn,  samt  paa  at  benytte 
dennes  Letfærdighed  til  at  fortrænge  hende.  Anna  Boleyn 
havde  fra  Frankrig  medbragt  det  franske  Hofs  letfærdige  Tone 
og  Væsen;  hun  havde  gjort  sig  skyldig  i  flere  uforsigtige 
Handlinger,  som  Kongen  imidlertid  hidtil  havde  seet  igj en- 
nem  Fingre  med,  idet  han  selv  paa  sin  Side  ligeover  for 
Anna  Boleyns  skjønne  Hoffrøken,  Johanna  Seymour,  i  Dron- 
ningens Paasyn  havde  tilladt  sig  Friheder,  der  kunde  være 
uskyldige,  men  ogsaa  det  Modsatte.  I  Januar  1536  nedkom 
Anna  Boleyn  imidlertid  med  en  dødfødt  Dreng,  og  strax  efter 
søgte  Henrik  at  blive  hende  qvit,  idet  han  lod  hende  beskylde 
for  Utroskab.  løvrigt  var  hans  første  Gemalinde,  Catharina, 
død  i  Begyndelsen  af  Aaret  1536 ,  uden  at  hun  før  sin  Død 
endog  blot  en  eneste  Gang  havde  faaet  Tilladelse  til  at  see 
sin  Datter,  Maria,  der  holdtes  fjernet  fra  hende.  Anna  Bo- 
leyn blev  beskyldt  for  at  have  pleiet  forbudt  Omgang  med 
forskjellige  Personer,  hvoriblandt  Henrik  Norris  og  hendes 
egen  Broder,  Lord  Rocheford,  og  den  Sidstnævntes  Gemalinde, 
der  senere  blev  dømt  for  skjændigt  Rufferi,  optraadte  som 
Vidne  mod  Dronningen.  Det  er  høist  uvist,  om  der  har 
ligget  noget  Sandt  til  Grund  for  Beskyldningerne,  uden  for- 
saavidt  som  Dronningens  hele  Væsen  og  Optræden  unegtelig 
var  friere,  end  det  sømmede  sig;  men  i  alt  Fald  lededes 
Processen  paa  en  meget  anstødelig  Maade.  Allerede  i  Mai 
1536  lod  Henrik  Anna  bringe  til  Tower  og  nedsatte  en  Dom- 
stol, for  hvilken  hun  anklagedes  for  Ægteskabsbrud,   medens 


()34  Henrik  VIII  og  Kirkeforandi ingen  i  England. 

samtidigt  hendes  foregivne  Elskere  ligeledes  bleve  fængslede. 
Forsædet  i  hiin  Domstol  førte  Hertugen  af  Norfolk,  som  var 
Dronningens  og  den  protestantiske  Troes  værste  Fjende,  og 
26  —  eller  efter  andre  Beretninger  30  —  Peerer,  som  sade 
i  den,  vare  ligesaa  lidt  upartiske  eller  uafhængige,  hvad  der 
navnlig  viste  sig  ved  den  uhørte  Hurtighed,  hvormed  Pro- 
cessen fremmedes.  Den  den  2den  Mai  fængslede  Dronning 
blev  allerede  domt  den  15de  i  samme  Maaned  uden  at  være 
bleven  overbeviist.  Allerede  den  17de  Mai  bleve  hendes 
Broder,  Lord  Rocheford,  og  de  fire  tilligemed  ham  arresterede, 
formeentlige  Elskere  henrettede.  Den  19de  Mai  blev  Anna 
Boleyn  selv  halshugget,  og  allerede  Dagen  efter  formælede 
Henrik  sig  med  Johanna  Seymour.  Den  over  Anna  Boleyn 
fældede  Dom,  som  senere  blev  bekræftet  af  Parlamentet,  er- 
klærede tillige  Ægteskabet  med  hende  for  ugyldigt  og  hendes 
Datter,  Elisabeth,  for  uberettiget  til  Thronfølgen. 

Cromwell,  som  i  Løbet  af  1536  blev  ophøiet  til  Peer, 
gjorde  nu  ogsaa  Anstalt  til  paa  Kongens  Vegne  at  gjøre 
Krav  paa  de  hidtil  skaanede  Klostre.  Magt  og  List  vare  de 
Midler,  han  betjente  sig  af.  Samvittighedsløse  Commissairer 
bragte  det  lidt  efter  lidt  ved  Trusler,  Løfter  og  Bedrageri 
saa  vidt,  at  de  fleste  Klosterforstandere  gave  efter  og  frivil- 
ligt overlode  Kongen  Godserne.  Som  en  Følge  deraf  vrimlede 
det  snart  overalt  i  Landet  af  omvandrende  Munke  og  Nonner. 
Dette  fremkaldte  efter  Juli  1536  farlige  Folkebevægelser  i 
forskjellige  Egne  af  Riget,  især  i  Lincolnshire.  Da  der  imid- 
lertid fattedes  Opstanden  al  Ledelse  og  ethvert  Midtpunkt,  og 
da  den  rigere  og  stridbare  Deel  af  Nationen  deels  var  ugunstig 
stemt  mod  Munkene,  deels  nærede  Bekymring  for  de  fanatiske 
Folkeskarer,  blev  Opstanden  dæmpet  efter  tre  Maaneders  Kamp, 
Den  Andeel,  som  mange  Abbeder  og  Munke  havde  taget  i 
den,  gav  Kongen  et  Paaskud  til  ogsaa  at  plyndre  de  rigere 
Klostre.  Han  havde  tilgivet  Rebellerne,  men  ikke  opfyldt  de 
Betingelser,  under  hvilke  de  Utilfredse  havde  modtaget  Til- 
givelsen, og  mod  Nord,  hvor  de  rigeste  Klostre  laae,  udbrød 

der  (lerfor  i  1537  nye  Uroligheder,  hvorved  Henriks  samvit- 
tighedsløse Redskaber  fik  Paaskud  og  Leilighed  til  i  saa  hal 
Grad  at  sætte  en  stor  Deel  af  Englands  Beboere  i  Skræk,  at 
Parlamentet  bevilgede  Alt,  hvad  man  forlangte.  Det  gjorde 
nu  ogsaa  de  større  og  rigere  Klostre  med  deres  Eiendomme 
afhængige  af  Kongen,  som  derpaa  ophævede  dem  ved  en 
kongelig  Resolution  af  1538.  I  Mai  1539  skjænkede  Parla- 
mentet dernæst  ved  en  formelig  Lov  Kongen  disse  Klostres 
Eiendom. 

Dette  Skridt  hidførte  ikke  blot  en  væsentlig  Forandring 
i  Forfatningen,  men  udvidede  ogsaa  de  paa  Geistligheden 
forbittrede  verdslige  Herrers  Indflydelse  og  lettede  derved 
yderligere  Fremskridt,  som  Folket  ønskede.  Efter  at  Kongen 
havde  taget  Klostergodserne  i  Besiddelse,  ophørte  nemlig  otte- 
ogtyve Abbeder  og  to  Priorer  at  være  Medlemmer  af  Over- 
huset, hvorimod  der  oprettedes  sex  nye  Bispedømmer.  Ellers 
vare  de  umiddelbare  Følger  ganske  ubetydelige,  men  Dron- 
ning Elisabeths  Regjering  beviste  senere,  at  de  middelbare 
Følger  vare  af  uberegnelig  Værd  for  Landets  Opkomst. 
Henriks  Ministre  havde  lovet,  at  de  Fattige  skulde  blive  un- 
derholdte af  Klostergodset,  og  man  havde  derfor  med  Hensyn 
til  Fattig-  og  Skolevæsenet  ventet  sig  store  Fordele  af  Klo- 
strenes Ophævelse.  Heri  blev  man  imidlertid  skuffet.  De 
Fattige  vedbleve  at  falde  Communerne  til  Byrde,  og  heller 
ikke  de  overordentlige  Skatter  ophørte,  saaledes  som  man 
havde  haabet  det.  Allerede  i  Mai  1540  maatte  Parlamentet  — 
hvor  uvilligt  det  end  var  dertil  —  bevilge  Kongen  nye,  over- 
ordentlige Skatter.  Ja,  selv  Retten  til  ganske  efter  Behag  at 
ordne  Thronfølgen  overdrog  Parlamentet  Kongen  omtrent  paa 
samme  Tid  —  i  den  Grad  blev  Nationen  sat  i  Skræk  derved, 
at  Kongen  afvexlende  lod  Lutheranere  brænde  og  Katholiker 
halshugge  — ,  skjøndt  en  slig  overordentlig  Bemyndigelse 
aldeles  stred  mod  den  engelske  Forfatnings  Grundlag,  og 
skjøndt  Parlamentet  jo  dog  i  alt  Fald  burde  have  blevet 
staaende    ved  at  beslutte,    at   kun  Johanna  Seymours  Børn 

skulde  have  Ret  til  Thronen.  Som  man  vil  erindre,  havde 
Parlamentet  nemlig  tidligere  udelukket  baade  Maria  og  Elisa- 
beth fra  Thronfølgen,  og  skjondt  Henrik  ^allerede  i  1536  havde 
forsonet  sig  med  hiin,  var  hun  ham  dog  for  katholsksindet, 
til  at  han  skulde  ville  anerkjende  hende  som  sin  Efterfol- 
gerske,  medens  derimod  omvendt  Elisabeth  var  for  protestan- 
tisk sindet. 

Ulykkeligviis  vedblev  Kongen  endnu  stedse  at  være  lærd 
Theolog  og  at  holde  Enhver  for  et  Afskum,  som  ikke  i  alle 
Punkter  nærede  samme  Tro  som  han.  Hans  Underhand- 
linger med  de  tydske  Fyrster  forte  derfor  ikke  til  Noget,  da 
Henrik  samtidigt  forfulgte  Protestanterne  og  LoUharderne 
i  England  med  grusomme  Straffe.  Lingard  og  Rapin  Thoyras 
give  udførlige  Efterretninger  om  hans  Forfølgelser  mod  de 
enkelte  "Kjættere«;  men  hor  skulle  vi  kun  omtale  et  eneste 
Tilfælde  fra  Aaret  1538,  fordi  ved  denne  Leilighed  ogsaa 
Cranmer  lod  sig  rive  med  af  Luthers  ^Heftighed  mod  de  saa- 
kaldte  «Sacramenterere».  En  Præst  i  Antwerpen,  Johan  Ni- 
cholson,  ogsaa  kaldet  Lambert,  havde  paa  Grund  af  sine 
friere  Anskuelser  maattet  forlade  Antwerpen  og  var  senere 
optraadt  som  Lærer  i  London.  Her  blev  han  som  en  Til- 
hænger af  Zwinglis  Lære  anstødelig  for  den  ivrig  lutheransk 
sindede  Cranmer.  Dog  skulde  han  i  Begyndelsen  ikke  bræn- 
des, men  belæres.  I  dette  Øiemed  foranstaltede  man  offent- 
lige Disputationer  med  ham,  og  Henrik  selv  holdt  det  ikke 
for  under  sin  Værdighed  at  deeltage  i  en  saadan  theologisk 
Conference,  der  afholdtes  i  Westminsterhall.  Nicholson  var 
imidlertid  « uhøflig«,  nok  til  ikke  at  give  Kongen  Ret,  og 
derfor  blev  han  brændt  som  Kjætter. 

Kongen  vilde  paa  enhver  Maade  bevise,  at  han  var  en 
ligesaa  god  Pave  og  Theolog  som  en  mønsterværdig  Selvher- 
sker, og  derfor  skrev  han  nu  for  sit  Kirketugts-  og  Troessystem 
en  Bog,  ligesom  han  tidligere  havde  skrevet  en  mod  Luther 
for  den  romerske  Lære.  I  den  tidligere  Bog  havde  han,  som 
omtalt,    forsvaret  alle  syv  Sacramenter,   i  den  nye  lod  han 

derimod  kun  tre  bestaae.  At  han  havde  endnu  mindre  An- 
deel i  denne  Bog  end  i  den  tidligere,  er  en  afgjort  Sag;  men 
denne  Gang  var  det  saa  meget  nødvendigere,  at  hans  Navn 
anbragtes  paa  Titelbladet  som  Forfatter,  som  det  af  hans 
Theologer  compilerede  Værk  i  en  vis  Forstand  skulde  være  den 
af  ham  oprettede  Kirkes  symbolske  Bog  og  ogsaa  virkelig 
blev  underskrevet  af  Convocationens  Medlemmer,  som  derved 
paa  en  Maade  lyste  den  i  Kuld  og  Kjan  som  en  Troesbe- 
kjendelse  i  Lighed  med  den  schmalkaldiske  og  augsburgske. 
I  denne  "Artikel«  (saaledes  hed  Bogen)  viser  der  sig,  med 
Undtagelse  af  Læren  om  Sacramenterne  og  nogle  uvæsentlige 
Punkter  samt  Ceremonier,  kun  Vedhængen  ved  den  skolastiske 
Dogmatik,  som  det  havde  kostet  Kongen  saa  megen  Tid  og 
Møie  at  lære.  Bogen  falder  i  tre  Hovedstykker  og  sex  Ar- 
tikler. I  det  første  fortælles  der,  at  den  apostoliske,  den 
nicæiske  og  den  athanasianske  Troesbekjendelse  ere  nødven- 
dige for  at  blive  salig.  I  det  andet  blive  Daaben,  Skrifte- 
maalet  og  Nadveren  erklærede  for  de  sande  Sacramenter  og 
for  de  af  Gud  fastsatte  Midler  til  Helliggjørelse.  I  det  tredie 
endelig  læres  der,  at  Brugen  af  Billeder,  Helgentilbedelsen, 
Bønnen  om  Helgenernes  Forbøn  hos  Gud  etc,  skjøndt  de  i 
og  for  sig  ikke  kunne  bevirke  Syndsforladelse  eller  føre  Sjælen 
til  Gud,  dog  ere  meget  nyttige  og  maae  bibeholdes  af  de 
Troende. 

Hverken  Cromwell  eller  Cranmer  turde  vove  at  fremtræde 
offentlig  med  deres  Mening;  thi  Johanna  Seymour,  som  efter 
at  have  fodt  Kongen  en  Søn  og  Efterfølger  (Edvard  VI)  døde 
i  October  1537,  havde  atter  bragt  Hertugen  af  Norfolk  og 
Gardiner  i  Gunst.  Den  Sidstnævnte  havde  været  to  Aar  fra- 
værende som  Gesandt  og  havde  derpaa,  uden  at  have  seet 
Kongen,  begivet  sig  til  sit  Bispedømme  Winchester.  I  Aaret 
1539  blev  han  paany  kaldt  til  Hoffet  og  benyttet  sammen 
med  Hertugen  af  Norfolk.  Han  opsatte  da  de  ovenomtalte 
sex  Artikler,  som  Henrik  ved  Parlamentet  lod  ophøie  til  Lov. 
Troen  paa  disse  Artikler   blev  i  det  paagjældende  Statut,  der 

med  Rette  blev  kaldt  en  Blodlov,  paabudt  under  Dødsstraf. 
Artiklerne  vare  et  tveægget  Sværd,  hvormed  Tyrannen  snart 
dræbte  Protestanter,  snart  Katholiker.  De  vare  imidlertid 
fortrinsviis  rettede  mod  Protestanterne,  da  de  satte  Dødsstraf 
for  at  negte  Forvandlingen  i  Nadveren,  for  at  nyde  Nad- 
veren i  to  Skikkelser,  for  ikke  at  ansee  Kydskhedsloftet  som 
ukrænkeligt  og  endelig  for  at  forsmaae  det  hemmelige  Skrifte- 
maal  samt  for  at  holde  Privatmesser  for  unyttige.  Derimod 
rettede  Cromwell  som  Generalvicar  sine  Forordninger  mod 
Katholikerne.  Han  bød,  at  Kongens  Artikelbog  skulde  op- 
læses i  Kirkerne,  og  at  ingen  andre  Prædikener  maatte  holdes 
end  af  Biskopper  eller  dog  i  Nærværelse  af  eller  under  An- 
svar af  disse.  En  anden  symbolsk  Bog  for  Henriks  Kirke, 
den  paa  hans  Befaling  af  Convocationen  bekjendtgjorte  Troes- 
katechismus  («the  godly  and  pious  institution  of  a  Christian 
Man')),  som  alle  Erkebiskopper,  Biskopper,  Archidiakoner  og 
Doctorer  i  almindelig  og  kanonisk  Ket  maatte  underskrive, 
ligner  den  russiske  eller  —  maaskee  end  mere  —  Napoleon 
Ps  keiserlige  Katechismus.  Deri  paabydes  der  syv  Sacramenter 
(tre  hoiere  og  fire  lavere),  de  ti  Bud,  Fadervor  og  Ave  Maria, 
og  Troen  paa  Ketfærdiggj øreisen  ved  Christus  samt  paa  Skjærs- 
ilden  foreskrives;  men  navnlig  negtes  Pavens  Supremati,  og 
der  paabydes  blind  Lydighed  mod  Kongen. 

Medens  Henrik  saaledes  søgte  at  bevare  den  gamle  Tro, 
samtidigt  med  at  han  dog  aldeles  løsrev  England  fra  Korns 
^eistlige  Herredømme,  fortsatte  han  sine  blodige  Forfølgelser, 
navnlig  efterat  Pave  Paul  HI  endelig  i  December  1538  havde 
offentliggjort  den  ovennævnte  frygtelige  Bulle  mod  ham. 
Denne  Bulle  medførte  saaledes  bl.  A.  Udryddelsen  af  de  sidste 
Efterkommere  af  Huset  York,  Familierne  Courtnay  og  Pole, 
som  nedstammede  fra  Edvard  IV  og  Hertug  Georg  af  Cla- 
rence.  Alle  Medlemmerne  af  begge  disse  Familier  bleve 
pludselig  fængslede  og  beskyldte  for  at  have  villet  hæve  Re- 
ginald  Pole,  som  opholdt  sig  hos  Paven  og  af  denne  var 
bleven  gjort  til  Cardinal,  paa  Thronen.      Processen  blev  som 

sædvanlig  ført  under  Iagttagelse  af  Formerne,  men  alligevel 
paa  en  høist  uretfærdig  og  oprørende  Maade;  for  at  kunne 
føre  et  Beviis  mod  de  Anklagede  benyttede  man  sig  af  Re- 
ginald  Poles  Broder,  Sir  Geoffry  Pole,  der  var  feig  og  neder- 
drægtig nok  til  at  skaffe  sig  selv  Skaansel  ved  at  vidne  mod 
de  andre  Anklagede.  Medlemmerne  af  Familien  Pole  bleve 
halshuggede  i  Januar  1539  med  Undtagelse  af  Sir  Geoffry  og 
den  fraværende  Cardinal  Reginald.  Sir  Geoffry  maatte  forlade 
Landet,  og  Kongen  søgte  —  men  forgjæves  —  at  bemægtige 
sig  Cardinalen,  der  var  bekjendt  som  en  af  sin  Tids  lærdeste 
Mænd,  en  udmærket  Stilist  og  Forfatter  af  et  mod  Kongens 
theologiske  Færd  rettet  Skrift  ('<de  unitate  ecclesiæ»).  Da 
Henrik  ikke  kunde  faae  fat  paa  Cardinal  Reginald,  lod  han 
dennes  TOaarige  Moder  halshugge  i  Mai  1541. 

Efter  Johanna  Seymours  Død  vaklede  Kongen  endnu 
mere  frem  og  tilbage  mellem  sine  protestantiske  og  katholske 
Yndhnge;  men  disse,  navnlig  Hertugen  af  Norfolk,  Gardiner 
og  Boner  (hvilken  Sidste  endog  vidste  at  skuffe  Generalvicaren 
Cromwell  i  den  Grad,  at  denne  hjalp  ham  til  Bispedømmet 
London),  vare  mildere,  behændigere  og  havde  en  mere  diplo- 
matisk Samvittighed  end  hine,  og  de  vare  i  høi  Grad  mis- 
fornøiede  med  nogle  nye  Forordninger,  hvorved  Kongen  havde 
villet  skuffe  de  tydske  Fyrster.  Cromwell  og  Cranmer  havde 
nemlig  i  de  sidste  Aar  bragt  Henrik  i  nærmere  Forbindelse 
med  de  tydske  Lutheranere,  og  Kongens  Politik  havde  ud- 
fordret, at  han  udstedte  alskens  Forordninger,  som  syntes  at 
antyde,  at  han  alvorligt  tænkte  paa  ogsaa  at  reformere  Læren. 
Henrik  havde  ikke  alene  offentlig  bekjendtgjort  sin  Under- 
søgelsescoramissions  Beretning  om  de  utrolige  Laster,  Skan- 
daler og  Forbrydelser,  som  den  havde  forefundet  i  Klostrene, 
men  ogsaa  paabudt,  at  Tindals  forbedrede  Bibeloversættelse 
skulde  anskaffes  i  alle  engelske  Kirker,  at  Børnene  skulde  lære 
Fadervor,  den  apostoliske  Troesbekjendelse  og  de  ti  Bud 
udenad  paa  Engelsk,  og  at  de  Geistlige  skulde  prædike,  at 
Enhver  kun  kunde  blive  salig  ved  sin  egen  Fortjeneste.    Han 

havde  fremdeles  ladet  erklære,  at  Reliqvier,  Rosenkrandse  og 
Sligt  ikke  tjente  til  Sjælens  Frelse,  forbudt  Billedtilbedelsen 
og  ladet  den  hellige  Thomas'  Been  brænde.  Hvor  lidt  Alt 
dette  imidlertid  var  ret  alvorlig  meent,  viste  sig  snart,  da 
Gardiner  og  Andre  gjorde  ham  opmærksom  paa,  at  Cranmer, 
Shaxton  (Biskop  af  Salisbury)  og  Latimer  (Biskop  af  Worcester), 
vægrede  sig  ved  at  anerkjende  de  af  ham  tidligere  foreskrevne 
sex  Artikler,  hvilke  dog  tildeels  stod  i  aabenbar  Modstrid  med 
de  her  omtalte  Forordninger,  som  Religionslov;  thi  nu  for- 
langte han  af  disse  tre  Mænd,  at  de  skriftlig  skulde  angive 
deres  Grunde,  og  da  de  ikke  gjorde  dette,  hævnede  han  deres 
Vægring,  foreløbigt  vel  ikke  paa  Cranmer,  men  derimod  paa 
Shaxton  og  Latimer,  som  bleve  kastede  i  Tower,  skjøndt  de 
frasagde  sig  deres  Bispedommer. 

Paa  Grund  af  Gardiners  og  hans  Venners  tiltagende  Ind- 
flydelse kom  Cromwell  paa  den  Tanke  ved  et  Giftermaal  med 
en  tydsk  Prindsesse  at  lænke  Kongen  til  det  schmalkaldiske 
Forbund.  Dette  var  i  politisk  Henseende  meget  godt  udtænkt; 
men  Henrik  var  ikke  en  Fyrste,  som  kunde  slutte  Ægteskaber 
af  Politik.  Tværtimod  lod  han  sig  i  alle  Ting  —  og  da  især 
i  slige  Anliggender  —  kun  lede  af  sandselige  Tilskyndelser, 
hvorfor  han  altid  foretrak  de  skjønne  og  kokette  Damer,  selv 
om  de  vare  nok  saa  letfærdige,  for  de  besindige  og  dydige. 
Den  af  Cromwell  ledede  politisk  -  religieuse  Cabale  fik  derfor 
ogsaa  et  ulykkeligt  Udfald  og  tjente  kun  til  fuldstændig  at 
drive  Kongen  i  Armene  paa  det  katholske  Parti.  Cromwell 
overtalte  nemlig  Henrik  til  at  ægte  den  lutherske  Prindsesse 
Anna  af  Cleve,  hvis  Søster  var  formælet  med  Johan  Frederik 
af  Sachsen.  Prindsessen  var  imidlertid  alt  Andet  end  smuk, 
og  Kongen  blev  tilmed  ved  Valget  af  hende  paa  en  listig 
Maade  skuffet  af  Cromwell  og  dennes  Befuldmægtigede  i 
Tydskland,  Barnes.  Denne  Sidste  sendte  nemlig  til  England 
et  fortrinligt,  men  i  høi  Grad  flatteret  Portrait  af  Prindsessen, 
hvilket  den  store  Kunstner  Hans  Holbein  havde  malet,  og 
som  i  den  Grad  henrykkede  Kongen,  at  han  incognito  reiste 

sin  Brud  imøde  til  Rochester.  Hvor  forskrækkedes  han  irnid- 
lertid  ikke,  da  han  saae  den  plumpe  westphalske  Skikkelse! 
Han  kom  i  stor  Vrede  og  udbrod  i  sin  plumpe  og  grove 
Maade  at  udtrykke  sig  paa,  <«at  han  ikke  vilde  vide  No- 
get af  den  tyd  ske  Mær  at  sige»).  Omstændighederne 
tillode  ham  dog  ikke  at  unddrage  sig  Ægteskabets  Fuldbyr- 
delse, der  skete  den  6te  Januar  1540;  men  han  fandt  det 
saa  meget  umuligere  at  leve  sammen  med  Anna,  som  denne 
kun  talte  Tydsk,  hvilket  Sprog  han  ikke  forstod. 

Dette  Ægteskab  medførte  Cromwells  Fald,  der  end  yder- 
ligere blev  fremskyndet  derved,  at  Henrik  paa  denne  Tid 
fattede  Tilboielighed  til  Catharina  Howard,  en  Mece  af  Her- 
tugen af  Norfolk.  Cromwell  var  endnu  kort  iforveien  bleven 
udnævnt  til  Præsident  for  den  Commission,  som  paa  Grund 
af  den  almindelige  Utilfredshed  med  de  sex  Artikler  skulde 
affatte  en  ny  Troesnorm ;  men  Kongens  Politik  havde  nu  faaet 
en  anden  Retning,  der  ogsaa  ledede  hans  Religiom  ind  i  et 
nyt  Spor.  Han  havde  hidtil  behovet  de  schmalkaldiske  For- 
bundsfæller mod  Keiseren  og  derfor  ikke  blot  ladet  sig  over- 
tale til  Giftermaalet  med  Anna  af  Cleve,  men  ogsaa  vedbli- 
vende taalt  Cromwell;  nu  derimod  frygtede  han  ikke  længere 
Keiseren  og  trængte  ikke  længer  til  Protestanterne  i  Tydsk- 
land,  og  derfor  lod  han  Cromwell  og  Barnes  falde  og  sig 
selv  skille  fra  Anna  af  Cleve.  Gardiner  havde  holdt  en  heftig 
Prædiken  mod  Luthers  Paastand  om,  at  den  blotte  Tro  ret- 
færdiggjorde, ogsaa  uden  Gjerninger.  Derved  var  Barnes  bleven 
bevæget  til  i  Slutningen  af  Februar  1540  i  en  Prædiken  at 
ivre  mod  Gardiners  Person  og  Lære  paa  en  ikke  meget  an- 
stændig Maade.  Dette  havde  tirret  Kongen.  Barnes  blev 
indstævnet  for  den  geistlige  Commission.  Han  viste  sig,  da 
Kongen  selv  disputerede  med  ham  over  den  vanskelige  Lære 
om  Naaden,  af  Klogskab  eftergivende  og  fik  Befaling  til  første 
Søndag  efter  Paaske  at  holde  en  anden  Prædiken,  hvori  han 
gjenkaldte  hiin  første.  Dette  gjorde  han  imidlertid  kun  til- 
syneladende,   thi   efterat  han  havde  oplæst  sin  Gjenkaldelse 

Og  bedet  Gardiner  om  Tilgivelse,  gjentog  han  i  sin  Prædiken 
med  endnu  stærkere  Udtryk  sine  tidligere  Paastande  med 
Hensyn  til  Troen  og  Gjerningerne.  Kongen  holdt  sig  derved 
for  formelig  haanet  og  lod  Barnes  kaste  i  Fængsel  tilligemed 
to  andre  lutherske  Geistlige.  Cromwell  vedblev  endnu  i  to 
Maaneder  tilsyneladende  at  staae  i  Gunst  og  forkyndte  endog 
i  Kongens  Navn  Parlamentet  ved  dets  Aabning,  at  der  paa 
Grund  af  den  religieuse  Spaltning  var  bleven  nedsat  to  Com- 
missioner  af  Prælater  og  Doctorer,  hvoraf  den  ene  skulde  af- 
fatte et  nyt  Lærebegreb  for  den  « kongelig- christelige  Kirke«, 
den  anden  træffe  Bestemmelser  om,  hvilke  kirkelige  Cere- 
monier der  skulde  bibeholdes.  Cromwell  blev  endog  paa 
denne  Tid  udnævnt  til  Greve  af  Essex  og  til  Overhofmester 
(lord  chamberlain) ;  men  Alle  havde  dog  en  Fornemmelse  af, 
at  han  stod  paa  svage  Fødder,  og  hertil  kom,  at  han  var 
uforsigtig  nok  til  i  Tiden  fra  April  til  Juni  at  gjore  sig  end 
yderligere  forhadt  af  Folket,  nemlig  forst  ved  at  gjennemfare  en 
Lov,  hvorved  Hospitaliterordenens  Godser  skjænkedes  Kongen, 
og  dernæst  ved  at  skræmme  Parlamentsmedlemmerne  til  at 
bevilge  nye,  overordentlige  Skatter,  som  vare  meget  tryk- 
kende. Han  anede  ikke,  at  Norfolk  og  flere  af  ham  fængslede 
Theologer  af  det  gamle  System  allerede  ganske  havde  ind- 
taget Kongen  mod  ham.  Vi  ville  her  ikke  dvæle  ved  de  For- 
brydelser, hvorfor  Hertugen  af  Norfolk  den  10de  Juni  1540 
beskyldte  Cromwell  i  det  kongelige  Kaad,  thi  hele  Fremgangs- 
maaden  var  aabenbart  iforveien  aftalt  med  Kongen,  og  naar 
denne  vilde  skaffe  Folk  ud  af  Verden,  fattedes  det  ham  aldrig 
paa  Anklager,  Anklagere  og  villige  Dommere,  selv  om  de  Ankla- 
gede aldrig  saa  meget  havde  handlet  i  hans  Ærinde  og  udført 
hans  Befalinger.  Den  nævnte  Dags  Morgen  ledede  Cromwell 
endnu  Parlamentet,  men  Kl.  3  om  Eftermiddagen  blev  han 
arresteret.  Ved  en  «bill  of  attainder»  dømtes  han  den  19de 
Juni  til  Døden,  og  den  29de  Juli  blev  han  halshugget. 

Den  8de  August  1540   formælede   Henrik  sig  efter  den 
9de  Juli  at  være  bleven  skilt  fra  Anna  af  Cleve  med  Catha- 

rina  Howard.  Denne  Dame  stod,  hvad  Lingard  har  beviist 
ligeover  for  Hume,  ikke  i  et  venskabeligt  Forhold  til  Her- 
tugen af  Norfolk.  Henriks  Formæling  med  hende  var  altsaa 
ogsaa  kun  for  saa  vidt  Skyld  i  Cromwells  Fald,  som  man 
forud  for  den  havde  gjort  Kongen  nøie  bekjendt  med  de 
Cabaler,  hvorved  det  ham  saa  forhadte  Ægteskab  med  Anna 
af  Cleve  var  blevet  bragt  istand,  for  saa  meget  lettere  at 
bevæge  ham  til  at  lade  sig  skille  fra  Anna.  Ved  Formæ- 
lingen med  Catharina  Howard  sank  Vægtskaalen  atter  for 
Protestanterne,  som  det  da  overhovedet  paa  en  yderst  charak- 
teristisk  Maade  gjennemgaaende  er  eiendommeligt  for  Henriks 
Historie,  at  hans  religieuse  Svingninger  stode  i  den  nøieste 
Forbindelse  med  hans  afvexlende  erotiske  Stemninger.  Dog 
hævdede  Cranmer  endnu  sin  Stilling  ved  sin  Dyd  og  ved  sine 
Fortjenester.  løvrigt  gik  Kongens  blodige  Tyranni  paa  denne 
Tid  ikke  alene  ud  over  Lutheranere  (som  Barnes,  Garret  og 
Jerome,  der  bleve  brændte  som  Kjættere),  men  ogsaa  over 
Tilhængere  af  Paven,  der  ikke  vilde  anerkjende  Kongens  Su- 
premati (t.  Ex.  Powel,  Abel  og  Featherstone,  der  dømtes  af 
Parlamentet  ved  en  «bill  of  attainder«  og  derpaa  bleve  hængte 
eller  radbrækkede). 

.  Catharina  Howard  var  en  høist  letfærdig  og  i  sin  Ad- 
færd uanstændig  fri  Dame.  Protestanterne,  som  ved  Kongens 
Formæling  med  hende  og  Cromwells  Henrettelse  havde  mistet 
deres  tidligere  Overvægt,  hævnede  sig  paa  en  uædel  Maade 
paa  den  nye  Dronning  derved,  at  de  gik  paa  Spor  efter  de 
Synder,  hun  maatte  have  begaaet  inden  sit  Ægteskab.  Det 
er  beklageligt,  at  en  Mand  som  Cranmer  ved  denne  Leilighed 
indlod  sig  paa  en  Sammensværgelse  mod  en  svag  Qvinde, 
hvis  kjødelige  Synder  i  alt  Fald  ikke  udgjorde  hundrede  Delen 
af  Henriks  Forseelser  i  denne  Retning.  Cranmer  havde  ved 
Hjælp  af  en  Dame  i  Catharinas  Tjeneste  faaet  Beviser  ihænde 
paa,  at  Dronningen  forinden  sit  Ægteskab  havde  staaet  i 
utilladelig  Forbindelse  med  nogle  Herrer,  som  havde  været  i 
hendes  Bedstemoders  Tjeneste,   og  den  4de  November  1541 

underrettede  han  Kongen  om  Sagen.  —  Den  meest  Skyldige, 
Derehara,  tilstod  frivilligt;  Dronningen  selv  negtede  vel  først 
Forbrydelsen,  men  lod  sig  dog  snart  af  Cranmer  overtale  til 
at  underskrive  en  Tilstaaelse.  Hun  blev  nu  sat  i  Tower,  og 
ved  den  nærmere  Undersøgelse  bragtes  der  rigtignok  mange 
anstødelige  Ting  for  Dagens  Lys,  som  vare  foregaaede  ikke 
blot  inden,  men  ogsaa  under  Ægteskabet.  Der  flød  derfor 
paany  Blod  i  Strømme.  Dronningens  to  meest  skyldige  Galaner 
bleve  allerede  hængte  den  30te  November  1541.  Hendes  Onkel, 
Lord  Vilhelm  Howard,  tilligemed  forskjellige  Andre,  saavel 
Mænd  som  Qvinder,  bleve  den  10de  December  dømte  som  Med- 
videre i  Høiforræderi  (misprision  of  treason),  fordi  de  ikke 
havde  underrettet  Kongen  om,  hvilket  Liv  Catharina  havde 
ført  inden  sit  Ægteskab.  Dronningen  selv  blev  af  det  i 
Januar  1542  sammenkaldte  nye  Parlament  ved  en  «bill  of 
attainder«  dømt  som  Høiforræderske  og  henrettet  den  18de 
Februar.  Anna  af  Cleve  var  sluppen  bedre  derfra,  da  hun 
selv  havde  indvilget  i  Skilsmisse.  Hun  var  af  Henrik  bleven 
anerkjendt  som  adopteret  Søster  og  havde  faaet  en  rige- 
ligere aarlig  Understøttelse,  end  hendes  Broder,  Hertugen  af 
Cleve,  vilde  kunne  have  givet  hende.  Hun  foretrak  Opholdet 
i  England  for  Livet  ved  hendes  Broders  Hof  og  blev  derfor 
i  dette  Land. 

Ligesom  Kongen  i  de  blodige  og  tyranniske  Forholds- 
regler, der  hang  sammen  med  hans  huslige  og  ægteskabelige 
Anliggender,  snart  blev  tilskyndet  af  det  protestantiske,  snart 
af  det  katholske  Parti,  saaledes  var  det  Samme  Tilfældet  med 
Hensyn  til  hans  modsigende  Forordninger  i  Religionssager  og 
til  hans  gjentagne  Fordringer  om  Afgifter.  Tindals  forbedrede 
Bibeloversættelse  blev  saaledes  nu  misbilliget  som  «crafty, 
false  and  untrue«,  og  der  foreskreves  en  ny,  der  imidlertid 
kun  maatte  læses  af  de  fornemste  Klasser,  men  derimod  ikke 
—  under  Straf  af  en  Maaneds  Fængsel  —  af  de  lavere  Klasser. 
Fremdeles  lod  Kongen  istedetfor  det  under  Cromwells  Le- 
delse af  en  Commission  bekjendtgjorte  Lærebegreb  (Institution) 


Henrik  VIII  og  Kirkeforandringen  i  England.  545 

affatte  et  andet,  som  under  Navn  af  Kongebogen  (the  kings- 
book»)  blev  offentliggjort  i  hvert  Sogn  og  skulde  bruges  af 
alle  Præsterne,  Denne  nye  Forskrift  med  Hensyn  til  Lære- 
begrebet stemmede  vel  i  det  Hele  overeens  med  hiin  tidligere; 
dog  vare  enkelte  væsentlige  Punkter  blevne  forandrede;  t.  Ex. 
foreskreves  Forvandlingslæren  og  Nadverens  Nydelse  i  een 
Skikkelse  strengt.  Kongebogen  blev  billiget  af  begge  Convo- 
cationens  Huse,  og  disse  forbøde  Alt,  hvad  der  ikke  stemmede 
overeens  med  den.  Med  Hensyn  til  sine  Pengeudpresninger 
benyttede  Henrik  sig  af  Stridighederne  med  Frankrig  og 
Skotland.  Foruden  de  tidligere  omtalte  overordentlige  Skat- 
ter blev  der  i  Mai  1543  af  Geistligheden  endnu  ydet  ham 
10  pCt.  af  dens  Indtægter,  af  Lægfolk  en  Indkomstskat,  der 
varierede  mellem  4  Pence  og  3  Shillings  pr.  Pund.  Ikke 
længe  efter  maatte  Alle,  hvis  Formue  var  større  end  40  Pund, 
yde  et  tvungent  Laan,  og  omtrent  paa  samme  Tid  fritog 
Parlamentet  Kongen  for  Forpligtelsen  til  at  betale  sin  Gjæld. 
Desuagtet  blev  der  kort  efter  ikke  blot  hævet  en  « frivillig« 
Afgift  (benevolence),  men  ogsaa  Mønten  forringet,  og  da  end 
ikke  dette  var  tilstrækkeligt,  maatte  de  GeistUge  snart  endnu 
engang  betale  15  pCt.  af  deres  Indtægt,  Lægmændene  20  pCt. 
af  Landgodserne  samt  2  Shillings  8  Pence  af  hvert  Hundrede 
af  Formuen. 

Det  samme  følelige  Parlament,  som  forekommende  ydede 
Kongen  alle  disse  Skatter,  indvilgede  ogsaa  i  Love,  som  skulde 
sikkre  Kongen  mod  hans  eventuelle  nye  Gemalindes  frem- 
tidige Utroskab,  ligesom  det  tidligere  indstændigt  havde  bedet 
Henrik  om  ikke  alene  at  lade  Catharina  Howard  henrette, 
men  ogsaa  hendes  Bedstemoder,  Enkehertuginden  af  Norfolk, 
samt  hendes  Fader  og  Moder,  Hertuginden  af  Bridgewater 
og  Grevinde  Rocheford.  Man  søgte  ved  slige  Exempler  at 
skræmme  Elskerne  bort.  Det  blev  nu  lovligt  erklæret  for 
Høiforræderi ,  naar  Nogen  havde  vidst  Besked  om  en  Dron- 
nings Otroskab  og  ikke  strax  angivet  det.  Fremdeles  blev 
enhver  Dame  erklæret  for  skyldig  i  Høiforræderi,^  som,  naar 

Kongen  beilede  til  hendes  Haand,  bedrog  ham  med  Hensyn 
til  hendes  tidligere  Kydskhed.  Dødsstraf  skulde  endvidere 
ramme  Enhver,  som  søgte  at  forføre  en  Dronning  eller  en 
Prindsesse  af  Wales,  ligesom  ogsaa  Dronningen  eller  Prind- 
sessen,  naar  de  lode  sig  forføre.  Alle  Personer  endelig,  som 
paa  nogensomhelst  Maade  havde  havt  Deel  i  en  Dronnings 
Kjærlighedshandel,  skulde  lide  den  samme  Straf  saavelsom 
ogsaa  de,  der  vidste,  at  en  Frøken,  som  Kongen  begjærte  til- 
ægte, ikke  længere  var  reen  JornJru,  og  ikke  angave  dette.  — 
Trods  alle  disse  Straffetrusler  vovede  Henrik  dog  ikke  til 
sjette  Gemalinde  at  vælge  en  Jomfru,  men  han  ægtede  i 
Juli  1543  en  Enke.  Denne  nye  Gemalinde  var  Catharina 
Parr,  som  tidligere  havde  været  gift  med  Lord  Latimer.  Hun 
var  med  hele  sin  Sjæl  Protestantismen  hengiven,  og  det 
Samme  gjaldt  om  hendes  Broder,  hvem  Henrik  ophøiede  til 
Greve  af  Essex,  og  hendes  Onkel.  Pavedømmets  Tilhængere 
vare  derfor  meget  ængstelige  paa  Grund  af  hendes  og  hendes 
Families  Indflydelse,  og  de  ventede  nu  af  Cranmer,  som  trods 
sin  Vedhængen  ved  Luthers  Lære  vedblev  at  staae  i  Kongens 
Gunst,  nye  religieuse  Forandringer.  For  at  forebygge  de-nne 
Fare  søgte  Kantsleren,  Lord  Wriothesley,  og  Biskoppen  af 
Winchester,  Gardiner,  at  styrte  den  nye  Dronning  i  Fordær- 
velse ved  hendes  Gemals  theologiske  Jurisprudents,  hvad  der 
syntes  saa  meget  lettere,  som  Kantsleren  var  en  theologisk 
Jurist  og  Gardiner  en  kanonisk-lærd  Theolog.  Anledningen 
til  at  rette  et  Angreb  paa  Dronningen  gav  denne  selv  ved 
sin  heftige  Keligionsiver.  Hun  læste  Luthers  Skrifter,  der 
allerede  for  Forfatterens  Skyld  vare  Henrik  dødelig  forhadte, 
disputerede  med  ham  og  gav  ikke  efter  for  ham,  skjøndt  han 
som  Kirkens  Overhoved  gjorde  Fordring  paa  pavelig  Ufeil- 
barhed.  Dette  opflammede  Kongens  Vrede.  Gardiner  og 
Kantsleren,  som  ikke  undlode  at  puste  til  Ilden,  fik  derfor  i 
Aaret  1546  det  Hverv  at  opsætte  Anklageartikler  mod  Dron- 
ningen. Denne,  som  just  befandt  sig  i  et  tilstødende  Væ- 
relse,  erfarede  imidlertid  dette;    hun    skreg   og   græd   derfor 

flere  Timer  itræk  saa  frygteligt,  at  Kongen,  som  dengang  var 
upasselig,  lod  sig  bære  ind  til  hende  og  da  selv  foreholdt 
hende,  at  hun  var  ham  for  theologisk-lærd.  Forgjæves  søgte 
hun  at  afsnakke  ham  dette.  Han  raabte:  «Nei,  nei,  ved  den 
hellige  Jomfru,  det  veed  jeg  bedre,  lille  Catharina,  I  er  en 
Professor  (a  doctor)».  Endelig  lykkedes  det  dog  Dronningen 
at  bibringe  Henrik  den  Overbeviisning,  at  hun  holdt  ham  for 
overmaade  lærd,  og  nu  forsonede  han  sig  igjen  med  hende, 
idet  han  sagde:  «Naar  dette  forholder  sig  saaledes,  mit  kjære 
Barn,  saa  ere  vi  igjen  Venner«.  Da  Kantsleren  den  næste 
Morgen  indfandt  sig  med  Vagten,  jog  Henrik  ham  haanligt 
bort.  løvrigt  er  det  meget  sandsynligt,  at  —  hvad  Andre 
fortælle  —  hele  denne  Tildragelse  kun  har  været  et  af  Hen- 
riks sædvanlige  slette  og  haandgribelige  « spøgende  Indfald » 
(practical  jokes),  hvorved  han  har  villet  skræmme  sin  Gemal- 
inde fra  at  læse  lutherske  Bøger. 

De  sidste  Aar  af  sit  Liv  tilbragte  Henrik  under  Bekym- 
ring for  sin  svagelige  Søn  og  Ffterfølger,  Edvard,  i  stadig 
Upasselighed  og  i  en  Tilstand  af  Corpulence,  der  gjorde  ham 
Livet  høist  besværligt.  Henrik  havde  i  Aaret  1544  gjort 
Brug  af  den  ham  af  Parlamentet  tildeelte  Ret  til  at  ordne 
Thronfølgen  efter  sit  Godtbefindende.  Han  havde  fastsat,  at 
hans  Søn  med  Johanna  Seymour,  Edvard,  skulde  følge  efter 
ham,  og  at,  saafremt  denne  døde  uden  Arvinger,  hans  ældre 
Datter,  Maria,  samt  ved  dennes  Død  uden  Arvinger  den  yngre 
Datter,  Elisabeth,  skulde  bestige  Thronen.  Sin  Søstersøn, 
Kong  Jacob  V  af  Skotland  og  dennes  Datter,  Maria  Stuart, 
tog  han  aldeles  intet  Kensyn  til  paa  Grund  af  det  spændte 
Forhold,  hvori  han  stod  til  Skotland. 

Henriks  Regjering  endte  ligesaa  blodigt,  som  den  havde 
været  fra  Begyndelsen  af.  Endnu  faa  Dage  før  hans  Død 
blev  Hertugen  af  Norfolks  Søn  henrettet,  og  Faderen  undgik 
kun  samme  Skjæbne  derved,  at  Kongen  døde,  inden  han 
endnu  havde  bekræftet  Hertugens  Dødsdom.  Hertugen  af 
Norfolk  og  hans  Søn,  Greven  af  Surrey,  vare  Familien  Ho- 

wards  Overhoveder.  Hiin  havde  hævdet  sig  ved  Hoffet  ved 
ubestridelige  Fortjenester,  men  ogsaa  ved  at  smigre  Kongen 
og  føie  hans  Luner;  denne  var  derimod  den  ædleste,  aand- 
rigeste  og  meest  yndede  Mand  blandt  den  haie  Adel.  Døds- 
fjender havde  Howard'erne  imidlertid  i  Familien  Seymour, 
især  i  Greven  af  Hertford  og  Sir  Thomas  Seymour,  Støtterne 
for  det  protestantiske  Parti,  som  efter  Henriks  Død  haa- 
bede  at  regjere  i  Barnet  Edvards  Navn.  Disse  to  Mænd 
vidste  at  vække  Kongens  Mistanke  mod  Hertugen  af  Nor- 
folk og  Surrey,  som  stode  i  Spidsen  for  det  katholske 
Parti.  Begge  bleve  derfor  pludselig  fængslede  i  Januar  1547. 
Greven  af  Surrey  blev,  da  han  ikke  var  Peer,  ved  den  sæd- 
vanlige Domstol  anklaget  for  Høiforræderi.  Han  havde  — 
hed  det  —  stræbt  efter  Thronen,  idet  han  havde  optaget 
Edvard  Confessors  Vaaben  i  sit.  Denne  latterlige  Beskyldning 
kunde  han  let  gjendrive  derved,  at  dette  allerede  var  skeet 
for  lang  Tid  siden,  uden  at  Nogen  hidtil  havde  besværet  sig 
derover.  Imidlertid  hjalp  det  ham  ikke;  han  blev  dømt  til 
Døden  og  henrettet  den  25de  Januar.  Hans  Fader  blev  ikke 
engang  stillet  for  en  Domstol,  idet  man  fandt  det  beqvem- 
mere  at  lade  ham  dømme  ved  en  Lov  (bill  of  attainder). 
Denne  Mordlov  blev  den  15de,  19de  og  21de  Januar  læst  og 
vedtaget  i  Overhuset,  den  24de  billiget  i  Underhuset.  Den 
27de  fik  den  kgl.  Stadfæstelse,  men  til  Lykke  for  Hertugen 
døde  Henrik  VIII  i  Natten  mellem  den  28de  og  29de  Januar 
1547,  endnu  inden  Befalingen  til  Henrettelsens  Fuldbyrdelse 
var  bleven  udfærdiget.  Ved  Henrik  VHF  Død  var  det  saa- 
ledes,  som  man  vil  see,  endnu  høist  usikkert,  hvilken  Aand 
—  den  protestantiske  eller  den  katholske  —  der  definitivt 
skulde  komme  til  at  gaae  igjennem  det  af  ham  paabegyndte 
Reformationsværk.  Foreløbigt  fik  vel  Protestantismen  de 
bedste  Udsigter,  idet  den  niaarige  Kong  Edvard  VI  fik  sin 
Morbroder,  Edvard  Seymour,  senere  Hertug  af  Sommerset, 
til  som  Regent  at  styre  Rigets  Anliggender.  Under  Ledelse 
af  ham  og  Cranmer   og   senere    (efter  Sommersets  Død)  af 

Hertugen  af  Northumberland  fortsattes  Reformationsværket  i 
protestantisk  Aand  og  med  langt  mindre  Vilkaarlighed  indtil 
Edvards  Død  1553;  men  da  mislykkedes  Northumberlands 
Plan  at  sætte  den  elskværdige  Jane  Grey  fast  paa  Thronen, 
den  ivrige  katholske  Maria  bragte  næsten  Protestanternes 
Haab  til  at  falde,  men  saa  kom  omsider  Elisabeth  efter  Ma- 
rias Død  (1558)  som  en  frelsende  Engel  for  den  protestan- 
tiske Lære  i  England,  og  hun  grundfæstede  Kirkeforbedringen 
i  England  ved  Uniformitetsacten  af  1562,  som  1571 
blev  bekræftet  af  Parlamentet. 

t-d. 

Jjet  er  endnu  ikke  ualmindeligt  i  Høitidstale  at  kalde  Norge 
«Kæmpers  Fødeland«.  Dette  Udtryk  er  dog  hundrede  Aar 
gammelt  og  skriver  sig  fra  en  Drikkevise,  « Norges  Skaal«, 
af  Normanden  Johan  Nordahl  Brun: 

«For  Norge,  Kæmpers  Fødeland, 

Vi  denne  Skaal  vil  tømme. 

Og  naar  vi  først  faae  Blod  paa  Tand, 

Vi  sødt  om  Frihed  drømme. 

Dog  vaagne  vi  vel  op  en  Gang 

Og  bryde  Lænker,  Baand  og  Tvang. 

For  Norge,  Kæmpers  Fødeland, 

Vi  denne  Skaal  udtømme. 

Hver  tapper  Helt,  blandt  Klipper  født,  . 

Vi  drikke  vil  til  Ære. 

Hver  ærlig  Norsk,  som  Lænker  brød, 

Skal  evig  elsket  være. 

Den  vrede  Livvagts  Vaabenbrag 

Forklarer  trolig  Normands  Sag. 

Hver  ærlig  Norsk,  blandt  Klipper  født, 

Vi  drikke  nu  til  Ære». 


')  Som  de  vigtigste  Kilder  til  denne  Fremstilling  maae  nævnes:  J. 
Langebek:  Tanker  over  Jule-Aftens  Feide  1771.  Kjøbenhavn 
1772  (findes  i  mindst  3  Oplag).  Dom,  afsagt  over  J.  F.  Struensee 
den  25de  April  1772-  Struensee,  Hans  Levnets-Beskrivelse 
og  Skjebne.  Kjøbenhavn.  1772.  Struensee  og  Hoflfet  1760-1772, 
Optegnelser  af  Re  ver  di  1,  udg.  af  A.Roger,  overs,  af  L.Moltke. 
Kjøbenhavn.  1759.  J.  K.  Høst:  Struensee  und  sein  Ministerium. 
Kjøbenhavn.  1827.  H.  P.  Gies  s  i  ng:  Struensee  og  Guldberg. 
Kjøbenhavn.     1849. 

De  fremhævede  Ord  i  det  andet  af  ovenstaaende  Vers 
har  sin  egen  Historie.  Det  er  den,  Historien  om  «den  vrede 
Livvagts  Vaabenbrag ') ,  som  er  Ophavet  til  den  raske  Drikke- 
vise. Og  det  er  denne,  i  Aar  netop  hundrede  Aar  gamle 
lille  Historie,  som  skal  opfriskes  paa  de  følgende  Blade. 

"Garden  tilfods«  havde  1771  for  største  Delen  kun  Ind- 
fadte  fra  selve  Danmark  og  Norge  i  sine  Eækker,  medens  de 
fleste  andre  af  Datidens  hvervede  Tropper  vare  Tydskere, 
Normændenes  Tal  var  især  stort  i  Garden,  og  disse  synes  at 
have  spillet  Hovedrollen  i  Juleaftens  Feide.  Det  var  i  saa 
Fald  ikke  første  Gang  under  Danmarks  Forening  med  Norge, 
at  Fjeldets  Sønner  havde  viist  sig  ivrigst  i  Kampen,  naar  det 
gjaldt  at  værge  det  Nordiske  mod  det  Fremmede.  Om  dette 
end  ikke  altid  skete  med  Bevidsthed,  maa  dog  den  Følelse 
roses,  hvoraf  Tanken  udsprang;  thi  den  vidnede  om,  at  Nor- 
den har  en  vis  aandelig  Selvstændighed  lige  over  for  den 
øvrige  Verden. 

Vel  maa  Tydskeren  Struensee  i  flere  Retninger  roses  for 
sin  Styrelse  som  Minister,  vel  blev  han  miskjendt  og  uret- 
færdig domfældt,  og  vel  er  det  billigt,  at  Eftertiden  søger  at 
raade  Bod  paa  noget  af  den  Uret,  som  en  svunden  Tid  har 
tilføiet  hans  Minde;  men  aldrig  vil  man  dog  kunne  frikjende 
ham  for  at  have  krænket  det  daværende  nordiske  Tvillingfolks 
Selvfølelse  ved  den  overmodige  og  hensynsløse  Maade,  paa 
hvilken  han  indførte  endog  Adskilligt,  som  vor  Tid  maa  bil- 
lige, medens  Datiden  ikke  forstod  det.  Dertil  hørte  ogsaa 
hans  Forsøg  paa  at  ophæve  de  Forrettigheder,  som  en  enkelt 
Hærafdeling  havde  fremfor  de  andre.  De  Menige  i  Fodgar- 
den havde  saaledes  Kang  med  Underofficerer  i  de  saa  kaldte 
«smaae'>  Regimenter,  og  da  Struensee,  som  allerede  den  19de 
Juni  1771  havde  ophævet  Hestgarden ,  nu  vilde  sam- 
mensmelte Fodgarden  med  det  øvrige  Fodfolk,  gødes  den 
Draabe  i  Bægeret,  som  bragte  det  til  at  flyde  over.  Juleaftens 
Feide  1771  var  Forspillet  til  Omvæltningen  den  17de  Januar 
1772,  hvorved  Struensee  styrtedes. 

Lige  saa  lidt  som  man  altfor  hait  raaa  tale  om  det 
norske  Mandskabs  uegennyttige  Fædrelandskjærlighed  ved 
denne  Leilighed,  lige  saa  lidt  maa  man  imidlertid  troe,  at 
Struensee  dreves  af  forsætlig  Lyst  til  at  voldføre  den  folkelige 
Følelse.  At  hans  nærmeste  Drivfjeder  uden  Tvivl  var  Frygt, 
vil  let  skjønnes  af  denne  Handlings  historiske  Sammenhæng 
med  de  nærmest  foregaaende  Tildragelser  ved  det  danske  Hof. 

Struensee  —  som  de  Fleste  ved  Hoffet—  var  Nydelsens 
Træl.  Paa  det  overdaadig  pragtfulde  Hirschholm  Slot  ved 
Hørsholm  havde  Hoffet  tilbragt  Sommeren.  Skjøndt  tre  Miil 
fjernet  fra  Hovedstaden,  hvor  Folkehadet  til  Ministeren  stadig 
blussede  høiere,  var  denne  dog  en  Gang  i  Sommerens  Løb 
bleven  forstyrret  af  de  norske  Matroser.  Det  var  derfor  na- 
turligt, at  hverken  han  eller  hans  raadende  Venner  ved  Hoffet 
ønskede  at  nærme  sig  Kjøbenhavn  igjen  før  høist  nødvendigt. 
Længere  end  til  den  sidste  Dag  i  November  tillod  Forlystel- 
sesplanen  dog  ikke  at  udstrække  Landlivet.  Siden  den  29de 
Juli  —  kun  en  tre  Ugers  Tid  efter  Dronningens  Nedkomst 
med  en  Datter  — -  havde  hele  Hoffet  mindst  to  Gange  om 
Ugen  kjørt  til  Kjøbenhavn  for  at  overvære  det  franske  Skue- 
spil paa  Hoftheatret.  Greverne  Struensee  og  Brandt  kjørte  i 
Vogn  med  Kongen  og  Dronningen.  En  Afdeling  Dragoner, 
af  hvilke  nogle  endog  maatte  ride  ved  Siden  af  Vognen,  led- 
sagede denne.  Man  tog  fra  Hirschholm  Kl.  5  om  Eftermid- 
dagen og  kom  ikke  hjem  før  Kl.  2  om  Natten.  Disse  lange 
natlige  Kjøretoure  bleve  Hoffet  utaalelige,  da  Vinteren  og  Kul- 
den tog  til.  Dog  havde  man  ikke  Mod  til  at  flytte  ind  til 
selve  Kjøbenhavn,  men  nøledes  foreløbig  med  at  indrette  sig 
paa  Frederiksberg  Slot.  Der  var  i  Hovedstaden  udspredt 
Rygter  om,  at  den  almægtige  Minister  tænkte  paa  at  rydde 
Kongen  afveien,  ægte  Dronningen  og  lade  sig  udraabe  til 
Rigsforstander.  Han  søgte  derfor  at  sikkre  Slottet  mod  mu- 
ligt Overfald  fra  Kjøbenhavn.  Den  Eskadron  Dragoner,  som 
i  Stedet  for  den  opløste  Hestgarde  skulde  gjøre  Vagt  paa 
Slottet,  blev  indqvarteret  i  Frederiksberg  By.    Man  saae  Dra- 

goner  med  dragne  Sabler  ride  ei  alene  ved  Slotsporten,  men 
ved  begge  Ender  af  Frederiksberg  Allee,  —  ja,  endog  i  Slots- 
haven var  hist  og  her  udstillet  Poster  tilfods,  tildeels  dæk- 
kede af  nyopførte  Pallisader.  Naar  Hoffets  Vogne  —  mindst 
de  fem  ugentlige  Comedieaftener  —  kjørte  ind  til  Byen,  gik 
det  i  strygende  Fart,  medens  40  Dragoner  med  dragne  Sab- 
ler ledsagede  dem.  Kjøbenhavns  Commandant,  Oberst  Sames, 
som  Struensee  mistænkte  for  at  staae  i  Forbindelse  med  sin 
argeste  Fjende  Grev  Rantzau-Ascheberg,  blev  afløst  af  Land- 
cadetakademiets  Chef,  Generalmajor  Gude.  Denne,  som  var 
Ministerens  villige  Redskab,  lod  Kanoner  opstille  foran  Tøi- 
huset  og  holdt  Mandskab  med  Kardæsker  paa  rede  Haand. 
Jo  meer  imidlertid  Struensee  saaledes  lagde  sin  Frygt  og 
Mistro  for  Dagen,  des  meer  voxede  Hadet  mod  ham,  og  des- 
meer  næredes  Rygterne  om,  at  han  greb  efter  Kronen.  Hiin 
Tids  Fædrelandskjærlighed,  som  egentlig  saae  hele  Folket 
legemliggjort  i  Kongens  Person,  begyndte  allerede  at  mis- 
tænke Struensee  for  Hoiforræderi,  medens  den  fjollede  Kong 
Christian  VH  uden  egen  Fortjeneste  vandt  Folkets  Hjerte  som 
ingensinde  tidligere. 

Nye  Rygter  dukkede  op.  Det  hed,  at  Borgerskabet  skulde 
aflevere  sine  Vaaben,  men  at  Stadshauptmanden  havde  negtet 
det  og  svaret,  at,  dersom  man  med  Magt  fratog  Mandskabet 
Bøsserne,  vilde  det  værge  Kongen  med  Brostenene*).  Det 
hed  endvidere,  at  den  Kareth,  som  Struensee  (der  hidtil  havde 
brugt  Hofvognene)  nu  havde  ladet  sig  gjøre,  var  en  Stads- 
vogn,  hvori  han  vilde  vise  sig  paa  Omvæltningsdagen.  Saa- 
ledes blev  Alt  udlagt  paa  værste  Maade. 


"Forræderiets  og  Troeskabs  Striid  i  Anledning  af  forrige  Cabinets- 
Minister  Greve  Struensees  Befalning  til  (S.  T.)  Hr.  Obrist  og  Stads- 
hauptmand  Søren  Treeld  om  Kiøbenbavns  Borgerskabs  Gevæhrers 
Aflevering"  —  er  Titlen  paa  et  af  de  mange  hadefulde  Smaaskrifter 
(tildeels  paa  Vers)  ,  som  myldrede  frem  lige  efter  Struensees 
Fald. 

Da  var  det,  at  Struensee  gjorde  det  Skridt,  som  uigjen- 
kaldelig  hidførte  hans  Undergang.  Han  udstedte  den  21de 
December  1771  den  Cabinetsordre,  ifølge  hvilken  Fodgardens 
fem  Compagnier  skulde  oploses,  idet  hvert  af  dem  blev 
slaaet  sammen  med  et  af  de  fem  «smaae»  Infanteriregimen- 
ter, som  laae  i  Kjøbenhavn,  nemlig  begge  Livregimenterne, 
Kronprindsens  Eegiment,  det  holsteenske  og  det  oldenborgske. 
Disse  vare,  som  sagt,  for  største  Delen  Tydskere,  medens  Garden 
næsten  ikke  havde  andre  end  indfødte  Folk,  især  ivrige  konge- 
sindede Normænd.  Generalitets-  og  Commissariats-Collegiet, 
som  modtog  Ordren  den  følgende  Dag,  en  Søndag,  indsaae 
det  Farlige  i  dette  Skridt  og  udbad  sig  en  egenhændig  Be- 
faling af  Kongen.  Denne  tilveiebragte  Struensee  den  23de 
December*).  Nu  gjaldt  det  Udførelsen,  som  —  det  forudsaae 
man  —  let  kunde  støde  paa  store  Vanskeligheder. 

Natten  imellem  den  23de  og  24de  December  skal  Fod- 
gardens Chef,  Oberst  og  Kammerherre  Haxthausen,  have  mod- 
taget den  omtalte  Ordre.  Det  hedder  (ifølge  samme  mindre 
paalidelige  Kilde),  at  han  strax  ved  Underofficererne  lod  de 
Menige  vække,  staae  op  og  føre  frem  for  sig,  ti  ad  Gangen. 
Da  han  under  Taarer  havde  meddeelt  det  første  Hold  Sagens 
Sammenhæng,  lod  han  det  føre  hen  til  en  af  Livregimen- 
ternes Kaserner.  Det  Samme  gjentog  sig  med  de  følgende  ti. 
Men  da  det  tredie  Hold  blev  bragt  sammen  med  de  allerede 
samlede  to  første,  bleve  de  alle  Tredive  enige  om  at  slaae 
sig  igjennem  og  bryde  ud  af  Kasernen,  hvilket  ogsaa  lyk- 
kedes dem. 

Om  Formiddagen  den  24de  December  1771  var  en  Af- 
deling af  Fodgarden,  300  Mand  stærk,  opstillet  paa  Kongens 


I  Struensees  «Dom')  staaer  rigtig  nok,  at  der  ikke  har  været  meldt 
Kongen  Noget  om  denne  Befaling  med  Tilføielse:  «som  Hans  Ma- 
jestæt selv  allernaadigst  har  declareret«  ,  og  senere:  «det  Hans 
Majestæt  declarerer  sig  heel  vel  at  erindre »,  Men  det  er  vel  et 
Spørgsmaal,  om  Nutiden  fæster  samme  uindskrænkede  Lid  til  Chri- 
stian VII's  Udsagn  som  Strueusees  Dommere. 

Nytorv.  Den  stod  nederst  i  Vagtparaden.  Ordren  blev  op- 
læst. Gardens  Officerer  gik  bort  og  afløstes  af  Andre  fra  de 
fem  Regimenter,  som  skulde  modtage  de  hvert  af  disse  til- 
deelte  Folk.  Men  da  deres  Fane  blev  ført  bort,  tog  de  den 
tilbage  med  Magt*).  «Det  var  deres  Fane»>,  raabte  de,  «til 
den  havde  de  svoret,  og  for  den  vilde  de  offre  Livet.  Deres 
Capitulation  forpligtede  dem  ikke  til  tjene  i  de  andre  Regi- 
menter, men  kun  i  Garden.  Enten  skulde  man  oprette  en 
ny  Afdeling  for  dem  eller  heelt  give  dem  Afsked.  I  Garden 
vare  de  desuden  fritagne  for  at  straffes  med  Stokkeprygl  og 
at  løbe  Spidsrod,  ikke  derimod  i  de  andre  Regimenter.  Til 
disse  havde  man  hidtil  kun  sendt  dem,  som  havde  opført  sig 
slet.  Hvilken  Forbrydelse  havde  da  nu  hele  Garden  gjort  sig 
skyldig  i?  Det  var  kun  et  Aar  siden,  at  en  Parolbefaling  havde 
forbudt  dem  at  søge  Værtshuus  med  de  smaae  Regimenters 
Soldater  eller  overhovedet  at  omgaaes  med  dem.  Kongen  skulde 
bare  have  dette  at  vide;  han  vilde  ikke  taale  slig  en  him- 
melraabende  Uretfærdighed  imod  dem»). 

Da  deres  tidligere  Officerer  søgte  at  tale  dem  tilrette, 
svarede  de,  at  de  ikke  længer  underkastede  sig  deres  Myn- 
dighed, siden  de  havde  samtykket  i  at  træde  ind  i  andre 
Regimenter.  Commandanten ,  General  Gude,  vilde  sætte  de 
Gjenstridige  paa  Hovedvagten ;  men  de  gjorde  Indsigelse, 
fordi  Garden  havde  sin  egen  Arrest  paa  Christiansborg  Slot. 
Mod  sidstnævnte  Sted  drog  nu  største  Delen  af  Garden  med 
sin  Fane.  De  Tilbageblevne  omringedes  af  de  andre  Regi- 
menters Soldater,  men  satte  sig  til  Modværge.  Hovedvagtens 
Mandskab  kom  til.  Kampen  blev  snart  varm.  Nogle  af  de 
bageste  blandt  Gardisterne,  som  droge  mod  Slottet,  bleve  og- 
saa  overmandede  og  slæbte  til  Hovedvagten.  Strax  gjorde  de 
øvrige  omkring,  udfriede  de  Fangne  og  trak  sig  derpaa  kæm- 
pende tilbage   gjennem   østergade   ad    Slottet    til.      En   af 


*j  Kilderne  ere  saa  modsigende  indbyrdes  om  dette  og  det  Følgende, 
at  kun  det  Sandsynligste  kan  meddeles  her. 

Garden   blev   imidlertid   dræbt ,    og    flere    af  Modstanderne 
saaredes. 

Paa  et  andet  Sted  i  Byen,  hvor  to  andre  Compagnier  af 
Fodgarden  skulde  opløses,  modtoges  Befalingen  med  at  huje, 
pibe  og  vende  Ryggen  til.  Da  Oberst  Køller  med  Magt  vilde 
bortføre  dem,  som  han  skulde  stikke  ind  i  sit  Regiment, 
fældte  de  Bajonetterne  mod  ham  og  vilde  maaskee  have 
dræbt  ham,  dersom  ikke  en  af  deres  egne  Officerer,  Lieute- 
nant  Trolle,  havde  slaaet  Geværerne  tilside  med  sin  Stok. 

Det  vigtigste  Optrin  forefaldt  dog  ved  Christiansborg. 
Allerede  var  den  Afdeling  af  Fodgarden,  som  havde  Vagt  her, 
afløst  af  Folk  fra  det  Livregiment,  som  Struensees  Ven, 
Falkenskjold,  commanderede,  og  allerede  var  den  paa  Vei  til 
Livregimentets  Kaserne.  Den  Officeer,  som  havde  havt  Vag- 
ten, havde  fjernet  sig.  Da  tog  en  Underofficeer  Commandoen 
og  bød  dem  at  vende  tilbage  til  Vagtstuen  paa  Christiansborg. 
En  Officeer  (saa  vidt  vides  en  Kammerherre  Lersker),  som 
rimeligviis  skulde  paasee,  at  de  bleve  førte  hen  til  deres  nye 
Regiment,  drog  Kaarden  for  at  tvinge  Afdelingen  til  at  vende 
om  igjen.  En  af  Fodgardisterne  kastede  Kammerherren  i 
Rendestenen,  og  Troppen  fortsatte  sin  Vei. 

Største  Delen  af  Fodgarden  —  ogsaa  de,  som  medførte 
Fanen  —  havde  snart  samlet  sig  udenfor  Christiansborg  Slots- 
port. Da  denne  var  lukket,  sprængte  de  den,  trængte  ind, 
jog  den  nye  Vagtafløsning  ud  og  besatte  selv  Vagtstuen;  kun 
sine  Egne  tilstedte  de  Adgang.  Commandanten,  som  kom  til, 
blev  trykket  op  mod  Muren,  ja  han  fik  endog  Parykken  revet 
af  Hovedet.    De  norske  Fodgardister  foer  ikke  med  Læmpe. 

Historikeren  Jacob  Langebek  har  paa  Vers  skildret  dette 
Hovedoptrin  af  Juleaftens  Feide  saaledes: 

«Det  store  Christiansborg  imidlertid  berendtes, 
Det  til  en  formelig  Beleiring  strax  omvendtes, 
Kort  sagt:  de  løbe  Storm  og  tage  Slottet  ind, 
Slotsvagten  var  det  Punkt,  som  rørte  deres  Sind. 

Her  kom  det  til  et  Slag,  der  gjældte  Tydskens  Pande, 
Her  hjalp  det  lidet  at  ved  «Holl  und  Teufel«  bande, 
Nei,  Næven  maatte  til,  Gevær  og  Flint  herud, 
Sex  tydske,  leider!  blev  een  Normands  Karreklud. 

Et  Optrin  gjores  af  de  hme  Officerer, 
Gaaer  det  saa  oftere,  de  af  Honneur  creperer. 
En  fnos,  en  truede,  en  anden  slog  i  Bord, 
Men  hver  fik  Texten  læst  i  faa  og  danske  Ord. 

En  tog  til  Kaardegreb,  ham  Normand  tog  i  Brystet: 
Hvad  tænker.  Stakkel,  Du,  og  ham  en  Smule  rysted; 
Ei  Oberst,  General,  var  for  den  Næveret, 
Langt  bedre  det  dem  gaaer  i  Damers  Cabineto. 
Imidlertid  —  som  der  staaer  i  den  første  Linie  af  om- 
staaende  Vers  —  havde  Oprørerne  sendt  en  Afdeling  paa  Vei 
til  Frederiksberg  for  at  klage  sin  Uret  for  Kongen.    Før  denne 
Uret  var  gjort  god  igjen,  vilde  Fodgarden  paa  Christiansborg 
Vagtstue  ikke  drage  bort.    Da  Vagtcommandeuren  ved  Ve- 
sterport havde  lukket  denne  og  viste,    at   han    kraftig  vilde 
hindre  de  afsendte  Gardister  i  at  komme  igjennem,  droge  de 
strax  om  til  Nørreport.    Ogsaa  her  vilde  Vagten  standse  Gar- 
disterne;   men    den  vagthavende  Officeer  var  et  heelt  ungt 
Menneske,  som  ikke  forstod  at  træde  op  med  Myndighed,  og 
de  slap  igjennem. 

Mærkelig  nok  mødte  de  —  rimeligviis  paa  Farimagsveien 
—  netop  Kongen.  Han  —  i  Modsætning  til  det  øvrige  Hof  — 
var  uden  nogensomhelst  Bedækning  af  Dragoner,  naar  han 
saaledes  kjørte  ud  alene.  Kun  en  eneste  Forrider,  Kudsken 
paa  Bukken  af  den  lille  engelske  Calesche  og  hans  tidligere 
Lærer,  Keverdil,  inde  i  Vognen  hos  ham  —  det  var  hele 
hans  Følge.  En  af  Gardens  hidtidige  Officerer,  som  havde 
fulgt  med  for  at  see,  hvad  Folkene  vilde  gjøre,  forestillede 
dem  nu  øieblikkelig,  at  de  endelig  ikke  maatte  standse  Kon- 
gen, som  kun  vilde  blive  bange  for  dem  og  troe,  at  de  havde 
noget  Voldsomt  isinde.      Soldaterne  skiltes  da  strax  ad   og 

stillede  sig  i  to  Rækker,  imellem  hvilke  Kongen  kjorte  videre 
uden  at  standse.  Senere  harReverdil  skrevet  om  dette  Made: 
»Hverken  Hs.  Majestæt  eller  jeg  havde  endnu  faaet  nogen 
Underretning  om,  hvad  der  foregik,  og  den  lille  Afdelings 
ydmyge  Miner  vare  langt  fra  at  vække  Formodninger  om 
Oprør ». 

Rygtet  om  Fodgardens  Oprør  havde  imidlertid  naaet 
Frederiksberg  Slot.  Frygten  voxede,  medens  den  lille  raske 
Skare  nærmede  sig.  De  rædde  Hofmænd  vare  aldeles  raad- 
vilde.   Nogle  vilde  redde  sig  ved  strax  at  flygte  til  Hirschholm. 

«Coureer  red  paa  Coureer,  og  bragte  Sørgebud: 
De  alt  paa  Veien  er  med  stærke  Skridt  herud. 

Ak,  raabtes  ~  Greven  —  ak!  han  blegner,  ak!  han  daaner! 

Er  ingen  dog,  som  os  lidt  Vand,  en  Snelle*)  laaner. 

Pak  ind,  pak  ind,  afsted,  fahr  nach  Hirschholmen  zu. 
Der  er  vort  faste  Slot,  der  frelses  jeg  og  Du». 

For  at  forstærke  Vagten  paa  Frederiksberg  blev  der  ihast 
hentet  flere  Dragoner  fra  Kjøbenhavn.  De  sloge  Kreds  om 
Gardisterne,  som  endelig  havde  naaet  Slottet.  Disse  lode  sig 
dog  ikke  skræmme,  men  krævede  Adgang  til  Kongen.  Major 
Ahrenfeldt,  en  af  de  Officerer  i  Fodgarden,  som  havde  gjort 
sig  meest  afholdt  af  denne,  blev  sendt  ud  til  dem  for  at 
spørge,  hvad  de  vilde.  « Livvagt  eller  Afsked !»  lød  Svaret. 
I  sidste  Tilfælde  ønskede  de  frit  at  drage  bort,  hvorhen  de 
vilde.  Senere  kom  Majoren  ud  til  dem  igjen  og  meddeelte, 
at  Kongen  havde  opfyldt  deres  sidste  ønske;  thi,  hed  det, 
»Kongen  vilde  ingen  tvungne  Folk  have».  Tilfredsstillede 
ved  dette  Svar  droge  de  afsendte  Fodgardister  bort  for  at  med- 
dele det  til  deres  Vaabenfæller  i  Staden.  Omtrent  et  Com- 
pagni  af  Garden  lod  sig  nu  sine  Geværer  fratage  paa  Kaser- 
nen,  som  de  Afskedigede  dernæst  forlod,  idet  de  spredte  sig 


■■)  Redskab  til  Aareladning  (?). 

paa  Gaderne  eller  i  Værtshusene.     Hoffets  Skræk  var  fore- 
løbig overstaaet.    Men  Enden  var  ikke  endda. 

De,  som  havde  besat  Christiansborg,  vilde  ikke  lade  sig 
nøie  med  et  sligt  mundtligt  Svar;  de  krævede  for  hver  især 
et  formeligt  Afskedspas ,  underskrevet  af  Kongen  selv  og 
forsynet  med  det  kongelige  Segl.  At  Slottet  blev  omringet 
af  tre  Regimenter  Fodfolk  og  to  Eskadroner  tilhest,  gjorde 
intet  Indtryk  paa  Fodgarden.  De  lode  ingen  Andre  faae  Ad- 
gang end  deres  egne  hidtidige  Befalingsmænd,  gjennem  hvilke 
Underhandlingerne  førtes.  Det  nyttede  ikke  Struensees  «Ca- 
binet»  det  Mindste,  at  det  sendte  baade  Adjutanter  og  Gene- 
raler til  dem.  Det  nyttede  lige  saa  lidt,  at  man  forestillede 
dem,  det  kunde  koste  dem  Livet.  Dertil  svarede  de  kun,  at 
de  hellere  vilde  døe  end  vanæres.  "Livvagt  eller  Afsked«, 
var  deres  stadige  Løsen,  hvorpaa  de  ikke  firede  en  Tomme. 
«Her  hjalp  ei  gode  Ord,  ei  Løfter,  Trusel,  Snak: 
Naar  vi  see  Kongens  Navn,  vi  da  vil  sige  Tak". 

Det  var  Juleaften.  Overalt  i  Kjøbenhavn  lugtede  det  af 
Gaasesteg  og  Kage;  men  meget  af  den  Mad,  som  ellers 
skulde  nydes  i  Hjemmet,  sendtes  nu  med  Viin,  -01  og  Bræn- 
deviin  op  paa  Christiansborg  Vagtstue 

<itil  Vederqvægning  for- den  seirrige  Trop». 
Høi  og  Lav  kappedes  som  Ligemænd  om  at  lægge  sin  folke- 
lige Følelse  for  Dagen  ligeover  for  Tydskerne;  og  et  Middel 
hertil  var  det  at  sende  «01  og  Mad»  til  »Heltene«  paa  Chri- 
stiansborg, som  jo  vare  deres  egne  Landsmænd.  Matroserne, 
som  ligeledes  vare  Indfødte,  tilbøde  Fodgarden  deres  Hjælp, 
idet  de  raabte:  « Normændene  ere  brave  Folk.  Naar  de  bare 
begynde,  skal  vi  nok  hjælpe  dem». 

»Matrosen  flokker  sig  i  alle  Udenværker, 

Med  fyrig  Aand  seer  til,  med  opbragt  øre  mærker: 
Slaaer,  Karle!  I  har  Ret;  vi  staae  som  Venner  bi; 
Lad  dem  kun  true  Jer  med  Død  og  Slaveri!" 
Ja,  endog  Artilleristerne  skulle  underhaanden  have  ladet  Fod- 

garden  vide,  at  de  gjerne  vilde  forene  sig  med  dem  og  aabne 
Tøihuset  for  dem. 

De,  som  overbragte  Cabinettets  Budskaber  til  Garden, 
bleve  i  det  Hele  taget  modtagne  med  Agtelse.  Kun  med 
Kjøbenhavns  Cominandant,  General  Gude,  blev  der  gjort  en 
Undtagelse;  ham  skjældte  de  ud  for  en  «gammel  Kjælling« 
og  gav  ham  nogle  Puf,  idet  de  stimlede  sammen  om  ham. 
Struensee  var  imidlertid  bleven  modigere  ved  at  have  Faren 
kun  paa  Afstand.  Saa  dumdristig  var  han  endog,  at  han, 
paa  Generalitetets  Forespørgsel  i  denne  faretruende  Stilling, 
sendte  det  en  Skrivelse,  som  ikke  var  undertegnet  af  Kon- 
gen, men  havde  følgende  Indhold:  «Som  Officerer  maae  De 
kjende  Midlerne  til  at  skaffe  Dem  Lydighed,  og  Kongen  ven- 
ter, at  Vagtstuen  førend  Midnat  er  ryddet  for  oprørske 
Soldater«). 

Trommeslag  kundgjorde,  at  Stadens  Besætning  skulde 
forblive  under  Vaaben  hele  Natten  og  Dragonerne  patrouillere. 
Alt  tegnede  til  forestaaende  Blodsudgydelse. 

Paa  Christiansborg,  som  maatte  blive  Kampens  nærmeste 
Skueplads,  boede  Enkedronning  Juliane  Marie,  hendes  Søn 
Arveprinds  Frederik  og  Kongens  Farfaster,  den  gamle  Prind- 
sesse  Charlotte  Amalie.  Det  var  ikke  underligt,  om  disse 
kongelige  Personer  kunde  blive  lidt  underlige  tilmode  ved  at 
skulle  see  Kanonerne  rettes  mod  deres  Bolig.  Det  var  ogsaa 
Enkedronningen,  som  det  endelig  lykkedes  at  faae  den  nær 
forestaaende  Blodsudgydelse  hindret.  En  Kammerjunker  Bti- 
low  af  den  opløste  Hestgarde  blev  den  sidste  og  lykkelige 
Fredsmægler.  Begge  Garderne  havde  havt  omtrent  samme 
Uniform  og  staaet  paa  venskabelig  Fod  indbyrdes. 

Henimod  Morgenstunden  var  det  nødvendige  Tal  af  Af- 
skedspas færdigtrykt,  hvert  Pas  underskrevet  af  Kongen  og 
forsynet  med  hans  Segl.  Foruden  fuldstændig  Afsked  fik 
hver  Gardist  sin  Uniform  til  Arv  og  Eie,  tre  Kigsdaler  og 
Eftergivelse  af,  hvad  Krigskassen  muHgviis  maatte  have  ud- 
redet ham  i  Forskud.   1  slig  en  Føielighed  fra  Myndighedernes 

Side  saae  nogle  Officerer  rigtig  nok  den  største  Fare  for 
Mandstugten  i  Fremtiden.  De  ønskede  fra  dette  eensidige 
Stade,  at  hver  tiende  Mand  skulde  skydes.  Men  der  blev 
ikke  taget  Hensyn  til  deres  Forestillinger,  som  jo  dog  ikke 
vare  aldeles  grundløse.  Disse,  rimeligviis  tydske.  Officerers 
skjæve  Syn  paa  Sagen  skrev  sig  naturligviis  fra,  at  de  aldeles 
savnede  Blik  for,  hvad  der  egentlig  var  Drivfjedren  i  det  hele 
Køre,  nemlig  det  første  Tegn  til  Folkefølelsens  Vækkelse  og 
Reisning  imod  det  fremmede  Aag. 

Efter  det  Udfald,  som  Fodgardens  Oprør  fik,  maatte 
dennes  Mandskab  føle  sig  fuldstændig  tilfredsstillet,  og  Kjø- 
benhavnerne  deelte  dets  Glæde: 

"Victoria  blev  raabt;  Normanden  fik  sin  Vill'e, 

Dermed  begyndte  det  at  blive  noget  stille ». 

Første  Juledag,  henved  Middagstid,  havde  de  Alle  faaet 
deres  Afskedspas;  og  nu  droge  de  med  deres  Geværer  bort 
fra  Slottet,  som  de  da  havde  holdt  besat  i  24  Timer.  Nogle 
toge  vel  Tjeneste  i  de  andre  Regimenter  og  lode  sig  altsaa 
hverve  paany,  og  Nogle  bleve  vel  tilbage  i  Kjøbenhavn  for  at 
deeltage  i  den  forestaaende  Omvæltning,  hvoraf  man  skal 
have  havt  en  mærkværdig  Forudfølelse;  men  de  fleste  af 
Normændene  i  den  opløste  Fodgarde  vilde  allerede  den  næste 
Dag  reise  til  deres  Hjemstavn. 

Anden  Juledag  fremkaldte  Normændenes  Afreise  et  Efter- 
spil til  Juleaftens  Feide.  Paa  Gaderne  sagde  de  kjobenhavnske 
Medborgere  dem  et  rørende  Levvel.  Kjærligheden  indad  tændte 
Hadet  udad.  Jo  meer  Folk  strømmede  sammen,  des  høiere 
lød  Klager ,  Smædeord ,  Forbandelser  og  Trusler  mod  de 
fremmede  Magthavere.  Da  nu  ogsaa  Matroserne  kom  til, 
blev  Høirøstetheden  til  et  vildt  Hyl.  Den  ulykkelige  Com- 
mandant.  General  G  ude,  viste  sig  med  et  Følge  af  nogle 
Officerer  for  at  opretholde  Ordenen.  Han  blev  reven  af  He- 
sten og  hans  Følge  haanet  eller  mishandlet.  Normændene 
tog  ingen  Deel  i  disse  Udskeielser.  Da  de  vare  reisle,  svær- 
mede Mængden  omkring  endnu  i  nogle  Timer.      Lidt  efter 

lidt  vendte  Koligheden  dog  tilbage.  Det  var,  som  om  man 
vilde  samle  Kræfter  til  Omvæltningen  en  tre  Ugers  Tid  senere. 
Det  er  vel  endog  rimeligt,  at  Juleaftens  Feide  har  modnet 
Tanken  til  Handling  hos  Struensees  Fjender. 

Hos  Hoffet  var  Uroen  og  Frygten  derimod  større  end 
nogensinde.  At  Kongen  og  Dronningen  overværede  den  of- 
fentlige Gudstjeneste  anden  Juledags  Formiddag,  ledede  ved 
sin  Usædvanlighed  Tanken  i  denne  Eetning.  End  meer  styr- 
kedes man  i  sin  Mening  om  Hoffets  Rædsel,  da  dette  samme 
Aften  udeblev  fra  sin  kjære  franske  Comedie  paa  Hoftheatret. 
Man  begyndte  den  Gang  ikke,  for  de  høie  Herskaber  havde 
taget  Sæde;  men  disse  lode  forgjæves  vente  paa  sig  over  en 
Time,  inden  man  fik  at  vide,  at  de  ikke  kom.  Da  Hoffet 
derimod  Nytaarsaften,  den  31te  December,  uiiderveis  til  Thea- 
tret,  hørte  Flinteskud,  rystede  man  af  Rædsel  i  alle  de  kon- 
gelige Vogne  og  troede,  at  Omvæltningen  allerede  brød  Løs. 
Det  var  dog  kun  nogle  Folk,  som  skjød  Nytaar  ind.  Endnu 
indtil  Midnat  den  17de  Januar  1772  skulde  det  letsindige 
Hof  dandse  paa  Vulkanen. 


Det  er  med  blandede  Følelser,  man  i  vore  Dage  læser 
Historien  om  Struensees  Fald.  Vor  Tid,  i  Modsætning  til 
Datiden,  kan  jo  nemlig  ikke  negte,  at  denne  Minister  har 
udrettet  Meget  for  vort  Fædreland,  hvorfor  dette  skyldte  ham 
en  bedre  Løn  end  den  baade  smædefulde  og  smertefulde  Død 
paa  Retterstedet.  Klarest  see  vi  dette,  naar  vi  jævnføre 
hans  Styrelse  med  hans  Efterfølgers,  Guldbergs.  Hvor  Stru- 
ensees havde  Fremskridt,  havde  Guldbergs  Tilbageskridt. 
Men  —  paa  den  anden  Side  —  hvor  hiin  havde  Tydskhed 
havde  denne  Danskhed.  Dersom  Struensee  havde  havt  alle 
Guldbergs  Dyder,  men  ingen  af  hans  Lyder,  vilde  han  været 
en  Storhed  i  sin  Samtid.  Vor  Tid  vilde  han  dog  ikke  fuldt 
have  tilfredsstillet,  ei  engang  under  denne  Forudsætning. 
Vort  Blik  paa  Friheden  er  høiere  og  renere.      Vi  kræve  ei 

alene  et  Hvad,  men  et  Hvorledes.  Men  Struensee  frem- 
mede Frihedens  Maal  ved  Trældommens  Midler.  Dette  var 
dog  ikke  hans  Brøde  i  Samtidens  -6ine;  saa  dybt  var  den 
indslumret  i  Enevældets  lumre  Skygge.  Nei,  det  var  hans 
Hensynsløshed  ligeover  for  Folkets  Sædvaner  og  Eiendomme- 
ligheder,  som  lagde  den  første  Spire  til  hans  Undergang,  der 
senere  fremskyndedes  af  hans  Nydelsessyge  og  Feighed. 

Fredrik  Bajer. 


36' 


Smaating. 

Jut  Guerilla-Eyentyr.  « Guerilla))  er  som  bekjendt  et  spansk  Ord, 
som  betyder  « en  Krig  i  det  Smaaen,  det  vil  sige  en  Krig,  som 
føres  af  irregulaire  Bander  mod  regelmæssige  Tropper.  I  den 
spanske  Krig  1808  spillede  Guerillaerne  og  deres  dristige 
Anførere  en  betydelig  Kolle.  De  udførte  ofte  det  Utrolige, 
tilføiede  hyppig  Fjenden  følelig  Skade  og  tillode  ikke  Seir- 
herrerne  at  føle  sig  sikkre  i  det  erobrede  Land.  Af  en  af 
hine  tappre  Bandeføreres,  Martin  Diez',  eventyrlige  Liv  er  føl- 
gende Skildring  et  lille  Billede. 

I  Begyndelsen  af  den  spanske  Krig  (1808)  sad  en  Efter- 
middag en  Mand  paa  en  fremspringende  Klippe,  som  beher- 
sker Landeveien  i  Egnen  om  Bahobon  i  Gammel -Castilien. 
Manden  bar  samme  Dragt  som  Bønderne  i  det  nordlige 
Spanien;  en  lang,  enkeltløbet  Bøsse  laa  ved  hans  Fødder,  og 
ud  af  hans  Bælte,  der  var  vel  forsynet  med  Patroner,  stak 
en  forsvarlig,  tveægget  Kniv.  Tre  Timer  hengik,  uden  at  No- 
get syntes  at  tildrage  sig  hans  Opmærksomhed;  men  plud- 
selig reiste  han  sig  og  betragtede  med  spændt  Opmærksomhed 
den  ved  hans  Fødder  løbende  Vei.  Langt  borte  saae  man 
en  Cavalleriafdeling  rykke  frem;  efter  den  fulgte  et  Tog  af 
omtrent  tredive  tildækkede  Vogne,  ganske  liig  dem,  som 
Franskmændene  den  Gang  betjente  sig  af  til  Transport  af 
deres  Munition  og  Krigskasser.  Efter  dette  lange  Vogntog 
viste  sig  en  anden  Cavalleriafdeling,  som  var  bestemt  til  at 
danne  Bevogtningen  bagtil,  og  som  med  Fortroppen  maatte 
udgjøre  en  Deling  paa  omtrent  60  Mand.     Da  denne  Skare 

var  bøiet  om  Veiens  Krumning,  omtrent  en  Miil  fra  Skild- 
vagten, forlod  denne  med  hurtige  Spring  sin  Udkigsblok  og 
ilede,  svingende  sig  fra  Klippe  til  Klippe,  til  en  dyb  Kløft, 
omtrent  hundrede  Skridt  derfra.  Her  laae,  skjulte  under  et 
yppigt  voxende  Krat,  omtrent  fyrretyve  Mand  ved  Bredden 
af  en  rislende  Bæk  —  for  største  Delen  Bønder,  omendskjøndt 
nogle  af  dem  ved  deres  næsten  militaire  Dragt  og  Tøiets 
Fiinhed  tilstrækkelig  viste,  at  de  hørte  til  de  bedre  Klasser 
af  Samfundet.  De  vare  Alle  bevæbnede,  skjøndt  paa  meget 
forskjellig  Maade.  Medens  Een  bar  en  Musket,  havde  en  An- 
den en  Jagtflint,  en  Tredie  den  nationale  Bøsse.  Nogle  af 
denne  brogede  Gruppe  overlod  sig  til  den  søde  Nydelse  af 
Siestaen,  Andre  røg  skjødesløst  en  Cigarette,  atter  Andre  grup- 
perede sig  omkling  to  Spillere.  Men  saasnart  de  hørte  deres 
Kammerats  Stemme,  reiste  de  sig,  og  baade  Spillerne  og  To- 
baksrygerne  trængte  sig  sammen  om  den  Ankomne. 

«Til  Vaaben!«  raabte  han,  « Byttet  er  nær;  om  en  halv 
Time  ville  Franskmændene  være  i  det  snevre  Pas ;  det  er  Tid 
at  indtage  vore  Poster«. 

"Leve  Martino  Diez!»  raabte  alle  hans  Folk.  De  grebe 
deres  Vaaben  i  en  Fart  og  fulgte  den  dristige  Anfører,  hvis 
Løbebane  den  Gang  først  begyndte,  men  som  senere  var  be- 
stemt til  at  indtage  en  fremragende  Plads  blandt  det  spanske 
Fastlands  Forsvarere. 

Det  fremrykkende  Vogntog  skulde  gaae  til  Aranda,  som 
laa  tre  Mile  derfra,  og  hvor  der  befandt  sig  tre  Tusinde  Mand 
Cavalleri  under  Murats  Commando.  MuulæFlerne,  som  vare 
spændte  for  Vognene,  bleve  redne  af  Train  soldater,  og  de  til 
Eskorte  medgivne  Ryttere  hørte  til  det  prægtige  Dragoncorps, 
som  den  Gang  var  bekjendt  under  Navn  af  Armeens  Gens- 
darmeri.  Krigscommissairen  og  den  commanderende  Officeer 
befandt  sig  i  Spidsen  af  Toget ;  Commissairens  Underembeds- 
mænd vare  fordeelte  over  hele  Linien  for  at  vaage  over  de 
medbragte  Kasser,    for  hvis  Sikkerhed  de  vare  personlig  an- 

svarlige.  Da  Spidsen  af  den  lille  Colonne  havde  naaet  Midten 
af  Passet,  gjorde  Officeren  sine  Staldbrødre  opmærksom  paa, 
hvor  let  her  en  Haandfuld  modige  Folk  kunde  opholde  en 
heel  Armee.  « Stedet  vilde  ikke  være  daarligt  valgt  til  et 
Baghold »,  tilføiede  han,  «og  jeg  sad  ikke  saa  rolig  i  min 
Sadel,  dersom  jeg  ikke  vidste,  at  Guerillaerne  ikke  opholde  sig 
i  disse  Egne,  men.  Himlen  være  takket,  Provindsen  er  nu 
snart  fri  for  disse  Banditter  og»  — 

Han  kunde  ikke  fuldende  sin  Sætning;  et  uhyre  Klippe- 
stykke, som  blev  sat  i  Bevægelse  af  en  usynlig  Haand  og 
med  Lynets  Hurtighed  rullede  ned  fra  den  bratte  Høide, 
styrtede  over  den  ulykkelige  Anfører  og  knuste  ham  tillige 
med  hans  Hest.  Strax  lod  en  Geværsalve  sig  høre,  og  et 
Dusin  Dragoner  bleve  dødelig  saarede  paa  Pladsen,  medens 
de  Andre,  forskrækkede  ved  dette  pludselige  Angreb,  holdt 
deres  Heste  an  og  saae  sig,  skjøndt  forgjæves,  om  efter  den 
skjulte  Fjende,  som  sendte  dem  Død  og  Fordærvelse.  Overalt 
saae  de  kun  steile  Klipper,  men  Ingen  viste  sig.  Kun  hist 
og  her  gjennem  en  Klipperevne  eller  bag  en  af  de  Buske» 
som  omgave  Kløften,  saae  man  et  kobberbruunt  Ansigt  titte 
frem,  der  imidlertid  strax  igjen  forsvandt;  og  saa  flygtigt  viste 
det  sig,  at  man  kunde  have  troet,  det  var  et  Spøgelse,  der- 
som ikke  Geværsalvernes  frygtelige  Virkning  havde  røbet  Fjen- 
dens Nærværelse.  Næppe  var  Køgen  fra  den  første  Salve 
trukken  bort,  førend  en  anden  fulgte,  denne  Gang  understøttet 
af  talrige  Enkeltskud,  som  ved  Siden  af  en  Hagel  af  Stene 
regnede  ned  fra  Bjergkammen.  Kuglerne  vare  velrettede,  de 
traf  næsten  alle,  deels  Ryttere,  deels  Heste;  thi  skjøndt  Spa- 
niernes Bande  for  største  Delen  bestod  af  unge  Mænd,  vare 
de  deels  fortræffelige  Jægere,  deels  øvede  Smuglere,  og  Alle- 
sammen vare  de  gode  Skytter.  Bagtroppen,  som  var  adskilt  fra 
Kamppladsen  ved  Passets  Snoninger  og  det  lange  Vogntog,  vidste 
i  Begyndelsen  ikke,  hvad  der  gik  for  sig,  og  da  en  Under- 
officeer,  som  hørte  Ilden,  ilede  foran,  faldt  netop  de  sidste 
Dragoner  for  Guerillaernes  dødbringende  Kugler.   Man  kunde 

ikke  tænke  paa  at  vende  om  med  Vognene,  thi  Veien  var 
overalt  for  snever,  og  hvortil  havde  det  ogsaa  nyttet  at  vende 
om,  om  det  end  havde  været  muligt?  Den  allerede  tilbage- 
lagte Vei  var  lige  saa  lang  som  den,  der  endnu  var  tilbage. 
Underofficeren,  hvem  Commandoen  fra  nu  af  tilkom,  beslut- 
tede at  stille  sig  i  Spidsen  for  Colonnen ;  han  lod  derfor  sine 
Folk  stige  ned  og  rykkede  modig  Fjenden  imøde.  Unyttigt 
Mod!  Han  fremskyndede  kun  sin  egen  og  de  tappre  Soldaters 
Undergang,  som  vare  med  ham;  thi  næppe  havde  han  gjort 
halvtredsindstyve  Skridt,  far  en  Salve  i  Geværskuds  -  Afstand 
løsnedes  fra  en  ved  Bjergets  Fod  liggende  Kløft.  Virkningen 
var  frygtelig ;  Halvdelen  af  de  faa  Tropper  var  bleven  ukamp- 
dygtig, og  Spanierne  med  deres  modige  Anfører  i  Spidsen 
faldt  nu,  idet  de  benyttede  sig  af  den  almindelige  Forvirring, 
rasende  over  de  endnu  Levende.  Dragonerne,  som  allerede 
vare  trætte  af  Marschen,  trængtes  ind  mellem  Trosset  og,  idet 
de  hindredes  af  deres  tunge  Rustning  og  lange  Sabel,  men 
endnu  mere  af  deres  faldne  og  saarede  Kammerater,  for- 
maaedo  de  ikke  at  holde  Stand  mod  disse  behændige,  letbe- 
væbnede  og  friske  Angribere,  og  Dolken  og  Bajonetten  havde 
ogsaa  snart  gjort  Ende  paa  den  ulige  Kamp. 

Aftenen  kom ;  omtrent  hundrede  Franskmænd  vare  faldne 
i  denne  Kamp  mod  henved  femogtredive,  af  Stedets  Natur 
beskyttede.  Bjergboere.  Efter  at  Spanierne  havde  forsikkret 
sig  om,  at  ingen  levende  Fjende  var  ladet  tilbage  paa  Plad- 
sen, bandt  de  de  erobrede  Heste  bag  ved  Vognene,  dreve 
Muulæslerne  frem  med  Tilraab  og  Pidskeslag,  og  snart  forlod 
Toget  Passet,  anført  af  Diez  og  hans  Staldbrødre,  som  til- 
deels havde  besteget  de  erobrede  Heste. 

Omtrent  en  Miil  fulgte  de  Landeveien;  men  ved  den 
første  Sidevei  styrede  de  bort  fra  den  og  befandt  sig  efter 
omtrent  en  Times  Mar^ch  midt  i  en  stor  Mose;  derpaa  for- 
lede de  den  banede  Sti,  som  skar  sig  midt  igjennem  Mosen, 
og  nærmede  sig  en  Gruppe  Huse.  Det  var  en  Landsby,  hvis 
Boliger  vel,  som  det  næsten  stedse  er  Tilfældet  i  de  spanske 

Bjerge,  vare  byggede  af  smukke  Steen,  men  som  alligevel 
havde  et  Anstrøg  af  Elendighed,  som  ganske  stod  i  Sam- 
klang med  Beboernes  udhungrede  og  blege  Ansigter.  Da 
Bytterne  nærmede  sig,  reiste  Qvinder,  Børn  og  Oldinge  sig 
forskrækkede;  deres  Frygt  forvandlede  sig  imidlertid  snart  til 
glad  Overraskelse,  da  de  i  Stedet  for  de  frygtede  Franskmænd 
gjenkj endte  deres  Landsmænd. 

Nu  holdt  Toget  stille;  Martin  Diez  sprang  af  Hesten, 
aabnede  en  Vogn  og  drog  en  Kiste  frem,  som,  skjøndt  den 
var  lille  af  Omfang,  dog  var  saa  tung,  at  han  maatte  an- 
vende alle  sine  Kræfter  for  at  bringe  den  af  Stedet.  Han 
kastede  den  utaalmodig  til  Jorden ;  Faldets  Heftighed  sprængte 
dens  Fuger  fra  hinanden,  og  Tusinder  af  skinnende  Guld- 
stykker væltede  frem  og  rullede  ud  paa  Grønsværet  i  alle 
Retninger,  medens  Besidderne  af  disse  Rigdomme,  som  hun- 
drede Gange  overtraf  deres  Betlerphantasies  skjønneste  Drømme, 
stode  som  forstenede  ved  alle  disse  Herligheder.  De  øvrige 
Vogne  indeholdt  alleslags  nødvendige  Artikler  til  Officerers 
Eqvipering:  Uniformer,  Epauletter,  Possementarbeider  —  en 
militair  Luxus,  som  Bjergbeboerne  betragtede  med  hiin  Over- 
raskelse, som  man  hyppigt  finder  hos  Folk,  for  hvem  Civili- 
sationens Fornødenheder,  endsige  dens  Flitterkram,  ere  frem- 
mede. Et  Vidne  til  denne  Scene  vilde  næppe  uden  at  smile 
have  bemærket,  hvorledes  en  af  disse  Bønder  spændte  en 
Stabsofficeers  broderede  Sabelgehæng  over  sine  smudsige  Klæ- 
der, og  en  Anden  ombyttede  sin  røde  Uldhue  eller  sin  fedtede 
Sombrero  (bred,  opkrampet  Hat)  med  en  Generals  glimrende 
Fjederhat.  Imidlertid  havde  Martin  Diez  sammenkaldt  sine 
meest  erfarne  Staldbrødre  til  et  Krigsraad.  Man  maatte 
fremfor  Alt  sørge  for  at  bringe  den  erobrede  Skat  i  Sikker- 
hed; thi  Franskmændene,  som  den  Gang  endnu  vare  Herrer 
i  Landet  og  gjennemstreifede  Gami^iel  -  Castihen  i  enhver 
Retning,  vilde  snart  erfare  den  dumdristige 'Vaabendaad; 
stærke  Afdelinger  af  franske  Tropper  vilde  i  ethvert  Tilfælde 
forfølge  Gjerningsmændene  og  omringe  dem  fra  alle  Sider  for 

at  forhindre  deres  Flugt  eller  Forening  med   et   spansk  Ar- 
meecorps. 

Forskjellige  Planer  bleve  foreslaaede;  den  bedste  af  alle 
syntes  at  være  den  ad  hemmelige,  af  Smughandlerne  vel 
kjendte  Stier  at  trække  sig  tilbage  til  Bjergene,  hvor  der 
fandtes  Huler  og  Smuthuller  i  Mæ.ngde,  og  hvor  man  midler- 
tidig kunde  bringe  Skatten  hen  og  drage  Forstærkninger  til 
sig.  Men  Heste,  Muulæsler  og  Mandskab  vare  saa  udmattede, 
at  man  umulig  strax  igjen  kunde  tage  afsted.  Veien,  som 
allerede  for  Fodgængere  var  ubeqvem  og  tildeels  farlig,  var 
for  Heste  og  Vogne  aldeles  ufremkommelig,  og  det  vilde  have 
været  et  altfor  stort  Vovestykke  ved  Nattetid  at  vove  sig  ind 
paa  disse  steile  Stier,  hvor  et  Dyrs  Fald  eller  en  Vogns  Vælten 
let  kunde  have  draget  forfærdelige  Følger  efter  sig  for  hele 
Toget.  Hvortil  forøvrigt  en  saadan  Hast?  Den  nærmeste 
franske  Garnison  var  tre  Mile  borte,  og  man  ansaae  det  der- 
for for  sandsynligt,  at  Gjenerobringen  af  det  mistede  Train 
ikke  vilde  blive  foretaget  for  den  følgende  Dag.  Saaledes 
blev  da  Opbruddet  fastsat  til  Kl.  5  om  Morgenen,  og  der 
blev  uddeelt  Befaling  til  at  spænde  Hestene  og  Muulæslerne 
fra  og  fordele  dem  til  Brøndene  og  Staldene,  der,  saa  godt 
det  lod  sig  gjøre,  bleve  forsynede  med  Straa  og  Hø.  Anfø- 
reren vaagede  selv  personlig  over  disse  Forholdsreglers  Ud- 
førelse; i  sin  Nærværelse  lod  han  igjen  Pengekisten  nagle  til 
og  læsse  paa  Vognen,  og  han  udstillede  en  Skildvagt  for  at  vogte 
den  mod  alle  Plyndringsforsøg.  I  den  faste  Tro,  at  der  slet 
Intet  var  at  befrygte  af  Franskmændene,  undlod  han  dog  at 
opstille  fremskudte  Vagtposter.  Hans  Tillidsfuldhed  vilde 
visselig  ikke  have  været  saa  stor,  dersom  ikke  en  Omstæn- 
dighed midt  under  Fægtningen  havde  unddraget  sig  hans 
Opmærksomhed.  Strax  i  Begyndelsen  af  Overfaldet  var  Krigs- 
commissairens  Hest,  da  den  saae  det  udslyngede  Klippestykke 
rulle  ned,  løben  igjennem  og  i  strakt  Galop  ilet  ud  af  Passet. 
Commissairen  havde  denne  Omstændighed  at  takke  for  sit 
Liv,  thi  hans  Dyrs  vilde  Sprig  havde  unddraget  ham  for  de 

fjendtlige  Kugler.  Han  gav  nu  Hesten  Tøilerne  og  naaede 
snart  Aranda.  Strax  meldte  han  den  commanderende  General, 
hvad  der  var  forefaldet.  Men  Skrækken  eller  i  alt  Fald  Ind- 
bildningskraften spillede  ham  et  slemt  Puds,  og  den  lille 
Guerillatrop  svulmede  i  hans  Beretning  op  til  et  heelt  Ar- 
meecorps.  Hvorledes  kunde  en  fjendtlig  Armee  befinde  sig  i 
Nærheden?  Dette  syntes  Generalen!  ubegribeligt,  men  dog  an- 
saae  han  det  for  raadeligt  at  gaae  frem  med  Klogskab  og 
lade  en  stor  Troppestyrke  rykke  ud ;  han  brød  altsaa  ufortøvet 
op  i  Spidsen  for  sex  Eskadroner  Cavalleri  og  gav  et  større 
Corps  Ordre  til  at  følge  efter  tilfods. 

Da  Martin  Diez  havde  endt  sine  Foranstaltninger,  gik 
han  op  paa  et  Tagkammer,  hvor  han  kastede  sig  paa  et  fat- 
tigt Leie  og  snart  faldt  i  en  dyb  Søvn.  Han  kunde  vel  have 
sovet  i  to  Timer,  da  Flinteskud  vækkede  ham.  Han  sprang 
op  fra  sit  Leie  og  ilede  hen  til  Vinduet.  Hvilket  Skuespil 
frembød  sig  ikke  for  ham!  To  Eskadroner  Cavalleri  omgave 
hans  Huus.  Paa  Landeveien  paa  den  anden  Side  af  Mosen 
rykkede  en  uendelig  Række  af  Ryttere  frem  og  stillede  sig  i 
Slagorden  lige  overfor  Landsbyen.  Vognene  vare  allerede 
atter  i  Franskmændenes  Besiddelse,  og  de  spanske  Skildvagter, 
som  øiensynlig  havde  været  for  faa  til  at  bevogte  dem,  vare 
blevne  overraskede  og  dræbte,  næsten  førend  de  fik  Tid  til  at 
affyre  deres  Geværer  og  derved  give  Allarmsignal.  Alle  vare 
af  Skræk  og  Fortvivlelse  blevne  udygtige  til  at  handle.  Ikke 
saaledes  Martin  Diez.  Foran  Fronten  af  Cavalleriet,  som 
hurtigt  formerede  sig,  red  den  franske  General  paa  en  præg- 
tigt opsadlet  Hest.  Paa  hans  flagrende  Haar,  hans  rigtbro- 
derede  Uniform  og  hans  unge,  friske  og  indtagende  Væsen 
gj en kj endte  Diez  Joachim  Murat,  den  smukkeste  og  dristigste 
Rytter  i  den  franske  Armee. 

Fuldmaanen  skinnede  hen  over  Heden,  paa  hvilken  disse 
krigerske  Forberedelser  fandt  Sted,  og  den  modige  Guerilla- 
chef omfattede  med  et  eneste  Blik  alle  Enkeltheder.  Paa 
Murats    Befaling    begyndte    en    Afdeling    franske  Ryttere   at 

gjennemsøge  Husene.  Allerede  hørte  Diez  den  til  hans  Kam- 
mer førende  Trappe  knage  under  Husarernes  Trin.  Han  steg 
ud  paa  en  raat  sammentømret  Balcon,  som  befandt  sig  uden- 
for hans  Vindue,  og  som  Husets  Slagskygge  indhyllede  i 
Mørke.  Lige  under  ham  rede  nogle  Husarer  paa  Vagt  frem 
og  tilbage  for  at  forhindre  en  mulig  Flugt,  medens  deres 
Kammerater  foretoge  Huusundersøgelsen.  Diez  hang  et 
-Oieblik  med  Hænderne  i  Balconen,  som  befandt  sig  omtrent 
tyve  Fod  fra  Jorden;  derpaa  lod  han  sig  falde  ned  og  naaede 
Jorden  lige  ved  Siden  af  en  Skildvagt.  Førend  den  over- 
raskede Soldat  fik  Tid  til  at  vende  Hovedet  om,  laa  han 
allerede  under  Bugen  af  sin  Hest,  og  Diez,  der  hurtig  som 
et  Lyn  havde  svunget  sig  op  paa  Hesten,  ilede  i  strakt  Galop 
forbi  den  franske  Stab  tværs  over  Moradset  til  Bjergene. 

Han  havde  allerede  vundet  et  anseeligt  Forspring,  førend 
de  forbausede  Soldater  forfulgte  ham.  Men  snart  vare  om- 
trent tyve  Dragoner  efter  ham,  og  nu  begyndte  den  forfærde- 
ligste af  alle  Jagter,  Menneskers  Jagt  paa  Mennesker.  I  den 
maaneklare  Nat  kunde  de  Tilbageblevne  følge  den  Forfulgte 
og  Forfølgerne  med  deres  Blik.  Kun  To  af  disse  havde  nogen 
Udsigt  til  at  indhente  Diez.  Da  man  omtrent  var  kommen 
midt  paa  Sletten,  trak  den  Rytter,  der  var  nærmest  ved  Flygt- 
ningen, en  Pistol  ud  af  sit  Hylster  og  fyrede.  Han  kunde 
have  sparet  sit  Krudt,  thi  hans  Kugle  fløi  hen  over  Hovedet 
paa  Spanieren,  og  denne,  som  derved  blev  erindret  om,  at 
ogsaa  han  havde  en  ladt  Pistol  i  Sadlen,  sigtede  nu  paa  sin 
Side  efter  den  forfølgende  Fjende:  Husaren  faldt,  og  hans 
Hest  blev  staaende  ved  Siden  af  den  saarede  Rytter. 

Stedse  vildere  jog  Diez  fremad.  Alligevel  var  en  fjendt- 
lig Officeer  kommen  ham  nærmere  og  nærmere;  nu  var 
man  naaet  til  Bjergene;  Diez  kastede  sig  ind  paa  en  snever, 
med  Flintesteen  bedækket  Fodsti,  som  desuden  var  saa  over- 
hængt af  vilde  Æble-  og  Blommetræers  Grene,  at  kun  en 
smidig  Rytter  kunde  komme  igjennem.  For  ikke  at  støde 
Hovedet  mod  en  Gren  eller  Træstamme  maatte  Diez  bøie  sig 

ned  til  Hestens  Hals,  og  han  hengav  sig  til  det  Haab,  at 
Forfølgelsen  vilde  tage  en  Ende  paa  denne  besværlige  Vel. 
Frugtesløse  Haab!  Stedse  nærmere  og  nærmere  lød  den  for- 
følgende Hests  Hovslag.  Fra  nu  af  overbeviist  om,  at  han 
ikke  kunde  undflye  uden  Kamp,  faldt  han  paa  en  List,  ved 
hvilken  han  kunde  tilintetgjøre  den  Fordeel,  Dragonen  i  sin 
Bevæbning  havde  over  ham,  der  var  ubevæbnet.  Da  han  var 
kommen  til  en  pludselig  Krumning  af  Stien,  vendte  han  sin 
Hest,  og  det  saa  hurtigt  og  behændigt,  at  han  bogstavelig 
faldt  i  Armene  paa  sin  Forfølger,  uden  at  denne  kunde  gjøre 
Brug  af  sin  Sabel,  som  han  svang  i  den  høire  Haand. 
Dragonen,  en  kæmpemæssig  Elsaszer  med  blondt  Haar  og 
rødligt  Skjæg,  greb  modig  sin  Modstander  om  Livet,  men 
hans  Kræfter,  skjøndt  vældige,  maatte  bukke  under  for  den 
smidige  Modstander,  der  holdt  ham  fast  i  sine  Arme  ligesom 
i  en  Skruestik.  Begge  faldt  og  væltede  sig  paa  Jorden;  i 
Faldet  bed  Spanieren  sin  Modstander  rasende  i  Kinden,  og, 
da  han  saae,  at  Franskmanden  søgte  at  faae  sin  Sabel  fri, 
slap  han  sin  Modstander  og  gav  ham  et  rasende  Fodspark  i 
Livet.  Den  ulykkelige  Dragon  vilde  alligevel  reise  sig,  men 
han  faldt  med  Ansigtet  mod  Jorden  ved  Randen  af  en  Bæk, 
hvis  Vand  farvedes  rødt  af  Blodet,  som  strømmede  ud  af 
hans  Mund. 

Da  nogle  Minutter  senere  de  øvrige  Ryttere  kom  til,  laa 
deres  Officeer  døende  paa  Jorden,  og  langt  borte  hørte  man 
Hovslaget  fra  den  flygtende  Guerillaanfører.  Kort  derpaa 
dukkede  Diez  atter  op  i  Spidsen  for  en  ny  Bande  og  opfyldte 
snart  hele  Spanien  med  sin  Berømmelse. 

